
KREIKAN KULTTUURI 


Tarkoitukseni on kuvata ja tarkastella Kreikan sivistyksen 
syntyä, kasvua, kypsyyttä ja rappeutumista Kreetan ja Troian 
vanhimmista säilymistä siihen aikaan asti, jolloin Rooma valloitti 
Kreikan. Tahdon nähdä ja tuntea sekä tämän monipuolisen kult- 
tuurin nousun ja laskun salaperäisen ja persoonattoman rytmin 
että sen ainesosien runsauden ja vaihtelun: keinot, millä se hankki 
elatuksen maakamarasta ja organisoi teollisuuden ja kaupan; sen 
kokeilut monarkialla, aristokratialla, demokratialla, diktatuurilla 
ja vallankumouksella; sen käytöstavat ja moraalin, uskonnolliset 
pitämykset ja uskomukset; lasten kasvatuksen, sukupuoli- ja perhe- 
elämän säännöt; kodit ja pyhäköt, torit, teatterit ja urheilu- 
kentät; runouden ja näytelmätaiteen, maalauksen, kuvanveiston, 
arkkitehtuurin ja musiikin; tieteet ja keksinnöt, taikauskon ja 
filosofiset katsomukset. En halua nähdä näitä ainesosia vain teo- 
reettisesti ja oppineesti eristettyinä, vaan myös niiden elävän 
vuorovaikutuksen, yhden suuren -kulttuurielimistön, jossa on sata 
elintä ja sata miljoonaa solua, mutta yksi ruumis ja yksi sielu 
ja samanaikaiset toiminnat. 

Näin esittelee amerikkalainen historiantutkija WiLL Durant 
mahtavaa teostaan »Kreikan kulttuuri», joka on loistavimpia 
kuvauksia, mitä antiikin maailmasta suurta yleisöä varten on kir- 
joitettu. Kuin valtavana draamana kulkee siinä silmiemme ohitse 
koko helleeninen maailma: homerolainen sankariaika, kreikkalais- 
ten siirtokuntien muodostuminen kaikille Aigeian meren saarille 


ja Länsi-Aasian, Mustanmeren, Afrikan, Italian, Sisilian, Rans- 


kan ja Espanjan rannikoille, pienen kansan taistelu idän des- 
potismia vastaan Marathonin kentällä, kreikkalaisuuden kohoa- 
minen Perikleen johtamana historian rikkaimmaksi kulttuuri- 
kaudeksi, tieteiden ja taiteiden valtava nousu, Peloponnesolaisso- 
dat, Kreikan vapauden rappeutuminen ja tuho ja lopulta rooma- 
laisten valloittajien saapuminen, jolloin kuoleva Kreikka luovutti 
tieteensä, filosofiansa, kirjallisuutensa ja taiteensa nykyisen län- 
simaisen sivistyksemme eläväksi perustaksi. 


»Suurenmoinen saavutus — parasta mitä ihmiskunnan historiasta 





on kirjoitettu. Se on loistava ja virheetön. Durantin kynä näyttää 
selventävän, valaisevan ja yksinkertaistavan kaiken, mitä se koskettaa.» 





MAURICE MAETERLINCK. 

WILL DURANT 


on syntynyt Yhdysvalloissa v. 
1888. Hän on toiminut sekä sano- 
malehtimiehenä, Columbian yli- 
opiston professorina että vapaana 
luennoitsijana. Durantin monet, 
laajat historiateokset ovat herät- 
täneet tavatonta huomiota; mm. 
Kreikan kulttuurit on käännetty 
uscille kielille ja todettu kaikkialla 
loistavatyyliseksi, = ssiallisuudes- 
saan luotettavaksi suuren yleisön 
historiateokseksi. Seuraavassa 
muutamia arvosteluotteita: 


+— Todistus valtavasta oppinei- 
suudesta. Ei ole sitä kreikkalaisen 
elämän aluetta, jota ei olisi käsi- 
telty, vieläpä yksityiskohtaisesti.» 
(The New Yorker.) 


Hän on uudelleen tutkinut 
koko helleenisen kulttuurin ja teh- 
nyt sen tunnollisen objektiivisesti. 
Tieteellisen tutkimuksen tuloksia 
on harvoin esitetty näin elävässä, 
innostavassa muodossa ja kuiten- 
kin niin todenmukaisesti.a (The Sa- 
turday Review of Literature.) 


»3On tunnustettava, että tässä on 
luotu teos, joka käsittää miltei kai- 
ken  helleenisestd elämänpiiristä. 
Lämmin ymmüáridmys kaikkea in- 
himillistä kohtaan antaa teokselle 
humaanisen pohjavireen.a (Anzei- 
ger für die Altertumswissen- 
schaft.) 

JOHDANTO 


Tarkoitukseni on kuvata ja tarkastella Kreikan sivistyksen syntyä, kas- 
vua, kypsyyttä ja rappeutumista Kreetan ja Troian vanhimmista säilymistä 
siihen aikaan asti, jolloin Rooma valloitti Kreikan. Tahdon nähdä ja tuntea 
sekä tämän monipuolisen kulttuurin nousun ja laskun salaperäisen ja-per- 
soonattoman rytmin että sen ainesosien runsauden ja vaihtelun: keinot, millä 
se hankki elatuksen maakamarasta ja organisoi teollisuuden ja kaupan; sen 
kokeilut monarkialla, aristokratialla, demokratialla, diktatuurilla ja vallan- 
kumouksella; sen käytöstavat ja moraalin, uskonnolliset pitämykset ja 
uskomukset; lasten kasvatuksen, sukupuoli- ja perhe-elämän säännöt; kodit 
ja pyhäköt, torit, teatterit ja urheilukentät; runouden ja näytelmätaiteen, 
maalauksen, kuvanveiston, arkkitehtuurin ja musiikin; tieteet ja keksinnöt, 
taikauskon ja filosofiset katsomukset. En halua nähdä näitä ainesosia 
vain teoreettisesti ja oppineesti eristettyinä, vaan myös niiden elävän vuoro- 
vaikutuksen, yhden suuren kulttuurielimistön, jossa on sata elintä ja sata 
miljoonaa solua, mutta yksi ruumis ja yksi sielu ja samanaikaiset toiminnat. 

Paitsi koneita, on maallisessa kulttuurissamme tuskin mitään, mikä ei 
periytyisi Kreikasta. Koulu, kymnaasi, aritmetiikka, geometria, retoriikka, 
fysiikka, biologia, anatomia, hygienia, terapia, kosmetiikka, musiikki, 
tragedia, komedia, filosofia, teologia, agnostisismi, skeptillisyys, stoalai- 
suus, epikurolaisuus, etiikka, politiikka, idealismi, filantropia, kyynilli- 
syys, tyrannia, plutokratia, demokratia ovat kaikki kreikkalaisia sanoja. 
— Niiden ilmentämät kulttuuri-ilmiöt ovat harvoin kreikkalaissyntyisiä, 
mutta usein on kreikkalaisten yltäkylläinen energia ensin kypsyttänyt 
ne — onneksi tai onnettomuudeksi. Kaikki meitä nykyisin askarruttavat 
ongelmat — metsien kaataminen ja maakamaran erosio; naisten vapaus- 
liike ja lapsiluvun rajoittaminen; mahtavien ja varakkaiden vanhoillisuus, 
osattomien kokeiluhalu moraalin, musiikin ja hallituksen alalla; politiikan 
turmelus ja menettelyn luonnottomuus; uskonnon ja tieteen ristiriita, 
moraalin yliluonnollisen tuen luhistuminen; luokkien, kansakuntien ja 
maanosien sodat; köyhien vallankumoukset taloudellisesti mahtavien rik- 
kaiden kukistamiseksi ja rikkaiden vallankumoukset poliittisesti mahtavien 
köyhien nujertamiseksi; demokratian ja diktatuurin, individualismin ja 
kommunismin, idän ja lännen kamppailu — kaikki nämä kuohuttivat, 
ikään kuin opiksi meille, muinaisen Hellaan loistavaa ja sekasortoista elä- 
mää. Kreikan sivistyksessä ei ole mitään, mikä ei loisi valoaan omaamme. 


XI JOHDANTO 


Koetamme nähdä Kreikan elämän sekä sen kulttuuriainesten keskinäi- 
sen vuorovaikutuksen valossa että sen nousun ja laskun valtavana viisi- 
näytöksisenä draamana. Aloitamme Kreetasta ja sen äskettäin ylösnous- 
seesta sivistyksestä, koska on ilmeistä, että Kreetasta yhtä hyvin kuin 
Aasiasta oli peräisin Mykenen ja Tirynsin esihistoriallinen kulttuuri, joka 
hitaasti muutti akhaialaiset siirtolaiset ja doorilaiset valloittajat sivisty- 
neiksi helleeneiksi. Syvennymme hetkeksi soturien ja rakastajien, meri- 
sissien ja trubaduurien miehekkääseen maailmaan, jonka Homeroksen 
runouden vyöryvä virta on kuljettanut eteemme. Seuraamme Lykurgok- 
sen ja Solonin johtamaa Spartan ja Ateenan nousua, etsimme hedelmäl- 
listen kreikkalaisten siirtolaisuuden jälkiä kaikille Aigeian meren saarille, 
länsi-Aasian ja Mustan meren, Afrikan ja Italian rannikoille, Sisiliaan, 
Ranskaan ja Espanjaan. Tulemme näkemään demokratian taistelevan 
olemassaolostaan Marathonin luona, voittonsa innoittamana järjestäyty- 
vän Perikleen johdossa ja kasvattavan kukinnokseen historian rikkaimman 
kulttuurin iloksemme, katselemme miten ihmismieli vapautuu taikauskon 
kahleista, luo uusia tieteitä, järkiperäistää lääketieteen, maallistaa histo- 
riankirjoituksen ja pääsee ennennäkemättömiin saavutuksiin runouden ja 
draaman, filosofian, puhetaidon, historiankirjoituksen ja taiteen alalla, 
alakuloisina seuraamme kultakauden itsemurhaista loppua, Peloponne- 
soksen sotaa. Tarkkaamme nujerretun Ateenan urheata yritystä tointua 
musertavasta tappiostaan; sen sortuminenkin on maineikas Platonin ja 
Aristoteleen, Apelleen ja Praksiteleen, Filippoksen ja Demostheneen, Dio- 
geneen ja Aleksanterin nerouden takia. Sitten näemme Hellaan sivistyk- 
sen Aleksanterin sotapäällikköjen vanavedessä katkovan ne siteet, jotka 
kahlehtivat sen liian ahtaalle niemimaalleen, ja tulvahtavan uudelleen 
Aasiaan, Afrikkaan ja Italiaan. Näemme sen opettavan ruumiin ja älyn 
palvontaa mystillisille itämaille, palauttavan Aleksandriassa Egyptin van- 
han loiston ja rikastuttavan Rhodosta kaupan ja taiteen avulla, Euklei- 
deen kehittävän geometriaa Aleksandriassa ja Arkhimedeen Syrakusassa; 
Zenonin ja Epikuroksen hahmottelevan historian elinvoimaisimpia filo- 
sofisia katsomuksia. Näemme »Meloksen Afroditen», »Laokoon-ryhmün», 
»Samothraken Voitonjumalattaren» ja Pergamonin alttarin syntyvän, 
näemme Hellaan koettavan rakentaa politiikkansa rehellisyyden, yhtenäi- 
syyden ja rauhan pohjalle, mutta näemme sen siinä epäonnistuvan ja päin- 
vastoin uppoavan yhä syvemmälle kansalais- ja luokkasodan sekasortoon, 
näemme sen maakamaran, sen lanteiden ja sen hengen ehtyvän, sen antau- 
tuvan itämaiden itsevaltiudelle, kvietismille ja mystisismille ja lopulta 
melkein toivottavan tervetulleiksi roomalaiset valloittajat, joiden väli- 
tyksellä kuoleva Hellas tuli antamaan Euroopalle perinnöksi tieteensä, 
filosofiansa, kirjallisuutensa ja taiteensa, sanalla sanoen nykyisen maailman 
elävän kulttuurin perustan. 


ENSIMMÄINEN KIRJA 


AIGEIALAINEN ESINÄYTÖS 

1 — Durant, Kreikan kulttuuri 


KRONOLOGINEN TAULUKKO I KIRJAAN 


Huom. Kaikki vuosiluvut ovat summittaisia. Henkilön nimen kohdalle merkitty 
vuosiluku tarkoittaa hänen huippusaavuiustensa aikaa, jonka otaksutaan sattuvan 
hänen neljännen vuosikymmenensä kohdalle. (Syntymä- ja kuolinvuodet on mikäli 
mahdollista mainittu hakemistossa.) Hallitsijoiden vuosiluvut tarkoittavat hallitus- 
kautta. Milloin vuosiluku perustuu pelkästään kreikkalaiseen perimätietoon, on sen 
edessä kysymysmerkki. 


e. Kr. 
9000 Kreetan nuorempi kivikausi. 
3400—3300 Varhaisminolainen, -helladinen, -kykladinen aika (1). 
3400—2100 Thessalian uudempi kivikausi. 
3400—1200 Kreetan pronssikausi. 
3000—2600 Varhaisminolainen, -helladinen, -kykladinen aika (11). 
3000 Vaskea kaivetaan Kyproksessa. 
2870 Troian vanhin tunnettu asutus. 
2600—2350 Varhaisminolainen, -helladinen, -kykladinen aika (111). 
2350—2100 Keskiminolainen, -helladinen, -kykladinen aika IT). 
2200—1200 Kyproksen pronssikausi. 
2100—1950 Keskiminolainen, -helladinen, -kykladinen aika (IT); ensimmäiset Kreetan 
palatsit. 
2100—1600 Thessalian khalkoliittinen aika. 
1950—1600 Keskiminolainen, -helladinen, -kykladinen aika (HI). 
1900 Kreetan ensimmäisten palatsien tuho. 
1600—1500 Myöhäisminolainen, -helladinen (mykeneläinen), -kykladinen aika (1); 
Kreetan toinen palatsisarja. 
1582 Kekrops perustaa Ateenan. 
1500—1400 Myöhäisminolainen, -helladinen (mykeneläinen), -kykladinen aika (II). 
1450—1400 Kreetan toisen palatsisarjan tuho. 
.? 14533 Deukalion ja vedenpaisumus. 
1400—1200 Myöhäisminolainen, -helladinen (mykeneläinen), -kykladinen aika (HI); 
Tirynsin ja Mykenen palatsit. 
? 1313 Kadmos perustaa Theban. 
1300—1100 Akhaialaisvallan aika Kreikassa. 
? 1283 Pelops saapuu Eliiseen. 
? 1261—1209 Herakles. 
1250 Theseus Ateenassa; Oidipus Thebassa; Minos ja Daidalos Knossoksessa. 
1250—1183 Troian skuudes kaupunki»; Homeroksen sankarien aika. 
? 1225 Argonautain retki. 
? 1213 Seitsemän sankarin sota Thebaa vastaan. 
? 1200 Agamemnon nousee valtaistuimelle. 
? 1192—1183 Troian piiritys. 
? 1176 Oresteen valtaantulo. 
? 4104 Doorilaisten hyökkäys Kreikkaan, 


? 


ENSIMMÄINEN LUKU 


KREETA 


I. VÄLIMERI 


Kun jätettyämme taaksemme Atlantin valtameren ja Gibraltarin saa- 
vumme kaikista vesistöistä kauneimmalle, päädymme siinä samassa Krei- 
kan historian näyttämölle. »Kuin sammakot lammikon partaalle», Platon 
sanoo, »me olemme asettuneet tämän meren rantamille» Juuri näille 
etäisille rannikoille kreikkalaiset monia vuosisatoja ennen Kristusta perus- 
tivat uhanalaisia, vaakalaismaailman saartamia siirtokuntia: Espanjan 
Hemeroskopioniin ja Ampuriakseen, Ranskan Marseilles'iin ja Nizzaan 
sekä miltei kaikkialle Sisiliaan ja etelä-Italiaan. Kreikkalaiset siirtolaiset 
perustivat vauraita kaupunkeja pohjois-Afrikan Kyreneen ja Niilin suisto- 
maan Naukratiiseen. Heidän uupumaton yritteliäisyytensä vilkastutti 
elämää Aigeian meren saarilla ja Vähän Aasian rannikoilla silloin kuten 
omalla vuosisadallammekin. Kaikkialle Dardanellien, Marmarameren ja 
Mustan meren rantamille he rakensivat kaupunkeja uskaliasta kaukokaup- 
paansa varten. Kreikan mannermaa oli vain vähäinen osa muinaista 
kreikkalaismaailmaa. 

Mistä johtuu, että historiallisten sivistysmuotojen toinen ryhmä näki 
päivänvalon Välimeren äärellä, kuten ensimmäinen oli kehittynyt Egyptin, 
Mesopotamian ja Intian virtojen partailla, kuten kolmas oli kukoistava 
Atlantin rannoilla ja kuten neljäs ehkä on ilmaantuva Tyynen valtameren 
laitamille? Oliko syynä Välimeren huuhtomien maiden parempi ilmasto? 
Kuten nykyäänkin siellä talvisateet ruokkivat maata ja lievät pakkaset 
piristivät ihmisiä; siellä saattoi miltei kautta vuoden viettää ulkoilmaelä- 
mää auringon paistaessa lämpimänä, mutta ei veltostavana. Mutta Väli- 
meren rannikoilla ja saarilla ei maaperä missään ole niin hedelmällistä 
kuin Gangesin, Induksen, Tigriin, Eufratin tai Niilin lietelaaksoissa. Kesän 
kuivuus voi alkaa liian varhain tai kestää liian kauan, ja kaikkialla väijyy 
kalliopohja pólymaan ohuen kuoren alla. Lauhkea pohjola ja trooppinen 
etelä ovat kumpikin hedelmällisempiä kuin nämä historialliset maat, missä 
kärsivälliset talonpojat väsyttyään maakamaran maanittelemiseen yhä 
enemmän ja enemmän ovat luopuneet peltoviljelyksestä ryhtyäkseen kas- 
vattamaan öljypuuta ja viiniköynnöstä. Ja sadan muun vaivan ohella 
maanjäristykset saattavat halkaista maan ihmisten jalkojen alta ja pelot- 
taa heidät puuskittaiseen hurskauteen. Ilmasto ei tuonut sivistystä Kreik- 
kaan; luultavasti se ei ole luonut sivistystä missään. 


4 AIGEIALAINEN ESINÄYTÖS 


Aigeian merelle houkuttelivat ihmisiä sen saaret, Ne olivat ihania. 
Uupuneen merenkyntäjänkin on olut pakko tuntea liikutusta nähdessään 
varjoisten kukkuloiden vaihtelevat värit, kukkuloiden, jotka kohosivat 
niitä kuvastavasta merestä kuin temppelit. Nykyäänkin on maapallolla 
harva näky viehättävämpi. Purjehtiessa Aigeian merellä oppii ymmärtä- 
mään miksi näiden rantamien ja saarten asukkaat rakastivat niitä miltei 
enemmän kuin elämää ja Sokrateen tavoin arvioivat maanpaon kuolemaa 
katkerammaksi. Mutta sen ohella merenkulkija tunsi mielihyvää havai- 
tessaan, että nämä saari-jalokivet oli sirotettu joka suuntaan ja niin lyhyin 
etäisyyksin, että kulkipa hänen aluksensa lännestä itään tai etelästä poh- 
joiseen, se ei milloinkaan ollut seitsemää peninkulmaa etäämmällä maasta. 
Ja koska saaret, kuten mantereen harjanteetkin, olivat itsepintaisen meren 
asteittain alleen peittämän yhtenäisen alueen vuorenhuippuja, sattui jokin 
tervetullut vuorenlaki aina tähystäjän silmään majakaksi aluksille, joilla 
vielä ei ollut kompassia oppaanaan. Tuulen ja veden liikkeet olivat niin 
ikään liitossa auttaakseen merenkulkijaa päämääräänsä. Voimakas meri- 
virta työntyi Mustalta mereltä Aigeian merelle, ja vastavirrat painautuivat 
pohjoiseen rannikoita pitkin. »Etesialaiset» koillistuulet puhalsivat kesäi- 
sin säännöllisesti auttaen takaisin eteläisiin satamiin aluksia, jotka olivat 
saapuneet noutamaan viljaa, kalaa ja turkiksia Mustalta mereltä. Väli- 
merellä oli harvoin sumua, ja ainainen päivänpaiste vaikutti sillätavoin 
rannikkotuuliin, että miltei joka satamassa saattoi kevään ja syksyn 
välisenä aikana purjehtia merelle aamutuulen ja palata iltatuulen 
siivin. 

Näillä suopeilla vesillä saaliinhaluiset foinikialaiset ja kahteen alkuainee- 
seen perehtyneet kreikkalaiset kehittivät merenkulkutaidon. Siellä he 
rakensivat aluksia, jotka enimmäkseen olivat suurempia ja nopeampia, 
mutta silti helpommin käsiteltäviä kuin mitkään tähän asti Välimerta pur- 
jehtineet. Huolimatta merirosvoista ja kiusallisesta epävarmuudesta meri- 
tiet Euroopasta ja Afrikasta Aasiaan — Kyproksen, Sidonin ja Tyroksen 
tai Aigelan ja Mustan meren kautta — vähitellen tulivat huokeammiksi 
kuin ne vaivalloiset ja vaaralliset maatiet, joita pitkin niin paljon kauppa- 
tavaraa oli kulkenut Egyptiin ja lähi-itään. Kauppa suuntautui uusille 
urille, moninkertaisti väestön uusilla paikkakunnilla ja loi uutta varalli- 
suutta. Ensin Egypti, sitten Mesopotamia ja Persia kuihtuivat ja köyh- 

1 Kreikkalaisten Välimerestä käyttämä nimi oli Ho Pontos, ‘käytävä’ tai 'tie'; 
Mustalle merelle he taas olivat antaneet eufemistisen nimityksen Ho Pontos Eukseinos 
— Vieraille suopea meri? — ehkä sen vuoksi, että laivojen tullessa etelästä ne kohtasi- 
vat vastaisia tuulia ja merivirtoja. Suuret virrat, jotka laskivat siihen, ja usein esiin- 
tyvät sumut, jotka pitivät haihtumismäärän alhaisena, saivat Mustan meren pinnan 
pysymään korkeammalla kuin Välimeren ja olivat syynä siihen, että voimakas meri- 


virta syöksyi kapean Bosporoksen ('Hárkákahlaamon') ja Hellespontoksen läpi Aigeian 
mereen. Marmarameren nimi oli Propontis, 'Meren edusta". 


KREETA 5 


tyivät. Foinikia sijoitti sarjan kaupunkeja Afrikan rannikolle, Sisiliaan ja 
Espanjaan, ja Kreikka alkoi kukoistaa kuin kasteltu ruusu. 


IL KREETAN JÄLLEEN LÖYTÄMINEN 


»Saari on saartama veen, meren päilyvän vyöttämä Kreeta, 
kaunis, viljava maa; on kansaa siel ylen paljon, 
kymment yhdeksänpä sen kaupungeita on ynnään. 1 


Kun Homeros lauloi nämä rivit, kenties 9. vuosisadalla ennen ajanlas- 
kumme alkua,? Kreikka oli miltei unohtanut, vaikkei runoilija ollutkaan, 
että saari, jonka varallisuus silloinkin näytti hänestä niin suurelta, oli ollut 
vieläkin vauraampi, että se mahtavalla laivastollaan oli vallinnut suurinta 
osaa Aigeian merta ja osittain Kreikan mannermaatakin sekä että se oli 
tuhat vuotta ennen Troian piiritystä kehittänyt sivistyksen, joka on his- 
torian taiteellisimpia. Todennäköisesti Homeros muisteli tätä aigeialaista 
kulttuuria — yhtä muinaisaikaista hänen mielestään, kuin hän on meidän 
silmissämme — puhuessaan kultakaudesta, jolloin ihmiset olivat olleet 
sivistyneempiä ja elämä hienostuneempaa kuin hänen omana sekasortoi- 
sena aikanaan. 

Tämän kadonneen sivistyksen jälleen löytäminen on yksi uudenaikaisen 
muinaistutkimuksen huomattavimpia saavutuksia. Kreeta on saari, kaksi- 
kymmentä kertaa suurempi kuin kookkain Kykladeista, miellyttävä ilmas- 
toltaan, sen vainioiden ja muinoin runsasmetsäisten kukkuloiden tuotteet 
ovat monipuolisia, sen asema puolitiessä Italian ja Foinikian, Kreikan ja 
Egyptin välillä on strategisesti tärkeä, olipa kysymys kaupasta tai sodasta. 
Aristoteles on huomauttanut siitä, kuinka oivallinen sen asema on ja 
»kuinka se oli tehnyt Minokselle mahdolliseksi saavuttaa Aigeian meren 
herruuden». Mutta vaikka klassilliset kirjailijat pitivät totena Minoksen 
tarinaa, uudenajan oppineet hylkäsivät sen legendana. Vielä kuusikym- 
mentä vuotta sitten oli tapana Grote'in tavoin otaksua, että Aigeian 
meren seutujen sivistys alkoi doorilaisten maahantulosta tai Olympian 
kisoista. Sitten vuonna 1878 muuan kreetalainen kauppias, jonka nimi 
sopivasti kyllä oli Minos Kalokairinos, löysi joitakin kummallisia muinais- 
esineitä rinteeltä Kandian? eteläpuolelta. Suuri Schliemann, joka oli juuri 
äskettäin herättänyt henkiin Mykenen ja Troian, kävi paikkakunnalla 
1886, lausui uskovansa, että siinä olivat piilossa muinaisen Knossoksen 


1 O. Mannisen suomentama, kuten kaikki seuraavatkin Homeros-sitaatit. 

2 Kaikki tämän teoksen vuosiluvut ovat e. Kr. s., ellei toisin ole mainittu tai ole aivan 
ilmeistä, että ne ovat j. Kr. s. 

3 Nykyinen pääkaupunki, viralliselta nimeltään nykyisin Herakleion. 

rauniot, ja ryhtyi neuvotteluihin maan omistajan kanssa, jotta kaivaus- 
töihin voitaisiin heti ryhtyä. Mutta omistaja tinki ja metkuili, ja Schlie- 
mann, joka oli ollut kauppias ennen kuin muinaistutkija, lähti suuttuneena 
matkoihinsa menettäen kultaisen mahdollisuuden liittää vielä uuden 
sivistyksen historiaan. Muutamaa vuotta myöhemmin hän kuoli. 

Vuonna 1893 brittiläinen muinaistutkija, tohtori Arthur Evans, osti 
Ateenassa joukon galaktiittikiviä kreikattarilta, jotka olivat käyttäneet 
niitä taikakaluina. Hänen uteliaisuuttaan herättivät niihin kaiverretut 
hieroglyfit, joita ei kukaan tiedemies osannut lukea. Havaittuaan kivien 
jälkien johtavan Kreetaan hän hankki matkalipun sinne ja kuljeskeli pit- 
kin saarta keräillen esineitä, joissa luuli olevan muinaista kreetalaista 
kirjoitusta. Vuonna 1895 hän osti osan ja 1900 loput alueesta, jonka 
Schliemann ja Ateenan ranskalainen instituutti olivat määrittäneet Knossok- 
seksi, Sinä keväänä hän yhdeksän viikon aikana kuumeisesti teettäen 
kaivaustöitä 150 miehellä paljasti uudenajan historiantutkimuksen rikkaim- 
man aarteen, Minoksen palatsin. Mikään, mikä tähän asti muinaisuudesta 
tunnetaan, ei voi kilpailla laajuudessa tämän monimutkaisen rakennelman 
kanssa, joka kaikesta päättäen on sama kuin se miltei loputon labyrintti, 
joka on tullut niin kuuluisaksi vanhoista kreikkalaisista Minoksen, Dai- 
daloksen, Theseuksen, Ariadnen ja Minotauroksen tarinoista. Näistä ja 
muista raunioista löytyi, ikään kuin vahvistukseksi Evansin intuitiolle, 
tuhansittain sinettejä ja savitauluja, joissa oli samanlaisia kirjainmerkkejä 
kuin ne, jotka olivat päästäneet hänet jäljille. Tulipalot, jotka olivat tuhon- 
neet Knossoksen palatsit, olivat säästäneet nämä taulut, joiden selvittä- 
mättömät kuvamerkit ja tekstit yhä kätkevät Aigeian muinaishistorian.? 

Oppineita riensi nyt monesta maasta Kreetaan. Sillä aikaa kun Evans 
työskenteli Knossoksessa, joukko päättäväisiä italialaisia — Halbherr, 
Pernier, Savignoni, Paribeni — kaivoi Hagia Triadassa ("Pyhässä kolmi- 
naisuudessa”) esiin sarkofagin, johon oli maalattu havainnollisia kuvia 
kreetalaisten elämästä, ja löysi Faistoksessa palatsin, joka oli vain Knos- 
soksen kuninkaiden linnaa suppea-alaisempi. Sillä välin kaksi amerikka- 
laista, Seager ja rouva Hawes, teki löytöjä Vasilikissa, Mokhloksessa ja 
Gurniassa. Britit Hogarth, Bosanguet, Dawkins ja Myres tutkivat Palai- 
kastroa, Psykroa ja Zakroa. Kreetalaiset itsekin kiinnostuivat asiaan, ja 
Xanthoudidis ja Hatzidakis kaivoivat esiin vanhoja ruhtinaslinnoja, luo- 
lia ja hautoja Arkalokhor'issa, Tylissoksessa, Kumasassa ja Khamaizi'ssa. 
Puolet Euroopan kansakunnista yhtyi tieteen lipun alla juuri silloin, kun 
saman sukupolven valtiomiehet valmistelivat sotaa. 

Miten kaikki tämä aineisto — nämä palatsit, maalaukset, kuvapatsaat, 

! Evans teki loistavaa työtä Knossoksessa monia vuosia, sai ritarin arvon palkin- 


noksi löydöistään ja saattoi vuonna 1936 päätökseen monumentaalisen neliosaisen 
selontekonsa, The Palace of Minos. 

sinetit, maljakot, metallit, taulut ja kohokuvat — oli luokiteltava, mihin 
menneisyyden ajanjaksoon niiden oli katsottava kuuluvan? Aluksi epä- 
röiden, mutta yhä varmistuen sitä mukaa kuin tutkimus jatkui ja tiedot 
kasvoivat, Evans ajoitti muinaisjäännökset kerrostumien paksuuden ja 
saviastioiden tyylin kehitysasteiden mukaan ja pitäen silmällä sitä, missä 
määrin Kreetan löydöt muodon tai aiheen puolesta sopivat samanlaisiin 
esineisiin, jotka oli kaivettu kronologialtaan liki pitäen tunnetuista maa- 
kerroksista tai kätköistä. Kärsivällisesti suoritettuaan kaivaustöitä Knos- 
soksen alapuolella hän törmäsi noin 14 metriä maanpinnasta alkukallioon. 
Kaivetun alueen alaosan täyttivät nuoremmalle kivikaudelle luonteen- 
omaiset jäännökset — alkeelliset käsin tehdyt saviastiat, jotka oli koris- 
tettu yksinkertaisesti viivoin, kehräämiseen ja kutomiseen soveltuvat 
värttinännavat, maalatusta steatiitista tai savesta tehdyt ihrapakaraiset 
jumalattaret, kiilloitetusta kivestä valmistetut työkalut ja aseet, mutta 
ei kupari- tai pronssiesineitä. ! Luokitellessaan saviastioita ja verratessaan 
jäännöksiä muinaisen Mesopotamian ja Egyptin jäännöksiin Evans jakoi 
Kreetan nuoremman kivikauden jälkeisen esihistoriallisen kulttuurin kol- 
meen kauteen — varhais-, keski- ja myöhäisminolaiseen — ja kunkin näistä 
kolmeen ajanjaksoon.? 

Ensimmäinen eli alin kupariesiintymä kerrostumissa edustaa erään- 
laisena arkeologisena pikakirjoituksena uuden sivistyksen hidasta kohoa- 
mista nuoremman kivikauden tasolta. Varhaisminolaisen ajan lopulla 
kreetalaiset oppivat sekoittamaan vaskeen tinaa, ja pronssikausi alkoi. 
Keskiminolaisella kaudella ilmestyvät vanhimmat palatsit: Knossoksen, 
Faistoksen ja Mallian ruhtinaat rakentavat itselleen ylellisiä asuntoja, 
joissa on lukematon määrä huoneita, tilavia varastosuojia, erikoistuneita 
työpajoja, alttareita ja temppeleitä sekä suuria viemärijohtoja, jotka säp- 
sähdyttävät länsimaalaisen julkeaa silmää. Saviastiat käyvät moniväri- 
siksi ja loisteliaiksi, seiniä elävöittävät viehättävät freskot, ja eräänlainen 
viivakirjoitus kehittyy edellisen aikakauden hieroglyfeistä. Sittemmin, 
keskiminolaisen kauden toisen jakson päättyessä, jokin outo katastrofi 
piirtää kyynillisen jälkensä kerrostumiin. Knossoksen palatsi tuhoutuu 


1 Koska varhaisin Knossoksen kerros, jossa kuparisia tarvekaluja esiintyy, voidaan 
vertaamalla sitä naapurikulttuurien jäännöksiin ajoittaa n. vuoteen 3400, siis n. 5300 
vuotta taaksepäin, ja koska Knossoksen nuoremman kivikauden kerrokset täyttävät 
n. 55 % koko maanpinnan ja kallioperän välisestä kerroksesta, Evans arvioi Kreetan 
nuoremman kivikauden kestäneen ainakin 4500 vuotta ennen metallien ilmestymistä 
— suunnilleen vuodesta 8000 vuoteen 3400. Tällainen kerrostumien paksuuteen perus- 
tuva ajan arvioiminen on tietenkin sangen epävarmaa. Jäteaineksen kasaantumis- 
nopeushan saattaa vaihdella eri kausina. Huomioon on otettu kerrostumien hitaampi 
kasvu sen jälkeen, kun Knossos 14. vuosisadalla kaupunkina hylättiin. Kreetasta ei 
ole löydetty vanhemman kivikauden jäännöksiä. 

2 Näiden kausien arviomääräinen pituus käy ilmi kronologisesta taulukosta s. 2. 

kuin maanjäristyksessä tai kenties Faistoksen, jonka palatsi jonkin aikaa 
säilyy, hyökkäyksen hävittämänä. Mutta vähän myöhemmin samanlai- 
nen tuho kohtaa Faistosta, Mokhlosta, Gurniaa ja Palaikastroa sekä monia 
muita saaren kaupunkeja. Saviastiat ovat tuhan peitossa, varastohuonei- 
den suuret ruukut täynnä sirpaleita. Keskiminolaisen kauden kolmannen 
jakson aikana kehitys pysyy verraten paikoillaan, ja silloin kenties kaak- 
koisen Välimeren maailma on hyksojen vallattua Egyptin pitkällisen seka- 
sorron tilassa. 

Myöhäisminolaisella kaudella kaikki alkaa uudelleen. Jokaiseen luonnon- 
mullistukseen kärsivällisesti sopeutuva ihmiskunta uudistaa toivonsa, roh- 
kaisee itsensä ja rakentaa taas jälleen. Uusia, upeampia palatseja kohoaa 
Knossoksessa, Faistoksessa, Tylissoksessa, Hagia Triadassa ja Gurniassa. 
Näiden ruhtinaallisten linnojen ylväs koko, viisikerroksinen korkeus ja 
ylellinen koristelu puhuvat varallisuudesta, jollaista Kreikka sittemmin 
tunsi vasta Perikleen päivinä. Teattereita pystytetään palatsinpihoille, 
ja gladiaattorinäytännöt, joissa miehet ja naiset taistelevat henkensä 
edestä eläimiä vastaan, huvittavat herrasmiehiä ja vallasnaisia, joiden 
aristokraattiset, levollisen valppaat kasvot yhä elävät päivänvaloon nous- 
seiden muurien kirkkaissa freskoissa. Tarpeet moninkertaistuvat, maku 
hienostuu, kirjallisuus kukoistaa. Tuhat teollisuuden lajia suo armollisesti 
köyhän vaurastua hankkimalla mukavuuksia ja hienoja esineitä rikkaille. 
Kuninkaiden saleissa oli melua, kun kirjurit merkitsivät muistiin jaeltuja 
tai vastaan otettuja tavaroita, kun taiteilijat loivat veistoksia, maalauksia, 
saviastioita tai kohokuvia, kun ylhäiset virkamiehet neuvottelivat, otti- 
vat vastaan valituksia tuomioista tai antoivat asiakirjoja, jotka he olivat 
leimanneet taidokkaasti kaiverretuilla sineteillään. Milloin taas ampiais- 
vyötäröiset prinssit ja jalokivin koristautuneet, houkuttelevan avopoviset 
herttuattaret kokoontuivat kuninkaan juhlaan pöytien ääreen, joilla 
kulta- ja pronssiesineet välkkyivät. Kuudestoista ja viidestoista vuosisata 
ennen ajanlaskumme alkua ovat aigeialaisen sivistyksen huippukohta, 
Kreetan klassillinen kulta-aika. 


III SIVISTYKSEN ENTISTÄMINEN 


Jos me nyt koetamme entistää tämän hautautuneen kulttuurin sen 
jäännösten avulla — kuvitellen olevamme Kreetan luujätteiden Cuvier —, 
on meidän ensiksi muistettava, että olemme ryhtymässä uhkarohkeaan 
historialliseen televisioon, jossa mielikuvituksen on luotava elävä yhtä- 
jaksoisuus ja täytettävä staattisen ja hajanaisen, kauan sitten kuolleen 
materiaalin aukot. Kreeta tulee jäämään sisäisesti tuntemattomaksi, kun- 
nes sen salaperäiset kirjoitustaulut löytävät Champollioninsa. 


KREETA. 9 
1. Miehet ja naiset 


Kun tarkastelemme kreetalaisia heidän oman taiteensa kuvaamina, he 
muistuttavat omituisesti heidän uskonnollisessa symboliikassaan niin huo- 
mattavan osan omaavaa kaksoiskirvestä. Sekä miehillä että naisilla on 
vartalot, jotka patologisesti kapenevat nykyaikaiseksi vyötäröksi. Miltei 
kaikki ovat lyhytkasvuisia, solakoita ja notkearakenteisia, siroja liikkeil- 
tään ja vankkoja kuin urheilijat. Heidän ihonsa on alun perin valkoinen. 
Naisilla, jotka etsivät varjoa, on vaalea, sovinnaisen kalpea hipiä, mutta 
miehet, jotka uurastavat päivänpaisteessa, ovat niin päivettyneitä ja puna- 
koita, että kreikkalaiset sanovat heitä — kuten  foinikialaisiakin 
purppurankarvaisiksi, punanahoiksi (foinikes). Pää on pikemmin pitkä kuin 
leveä, piirteet ovat terävät ja hienostuneet, tukka ja silmät ovat kiiltävän 
mustat kuten nykyisillä italialaisilla. Nämä kreetalaiset ovat ilmeisesti 
» Välimeren rodun» haara.! Miehet kuten naisetkin kampasivat hiuksensa 
osittain palmikoiksi päälaelle tai niskaan, osittain kiharoiksi kulmille, osit- 
tain olkapäille tai povelle valuviksi kutreiksi. Naiset koristivat kutrinsa 
nauhoin, kun taas miehet käyttivät pitääkseen naamansa sileinä monen- 
laisia partaveitsiä, joita on tavattu haudoistakin. 

Puku oli yhtä kummallinen kuin vartalotkin. Miehillä oli päässään — 
joka useimmiten oli paljas — turbaani tai pyöreä lakki, naisilla muhkeat, 
1900-luvun alun kuosiset hatut. Jalat olivat tavallisesti paljaat, mutta 
ylempien luokkien jäsenet käyttivät myös valkoisia nahkakenkiä, joiden 
reunat naisilla saattoivat olla sirosti kirjotut ja hihnat koristellut värillisin 
helmin. Tavallisesti ei miehillä ollut vaatteita vyötärön yläpuolella, vyötäi- 
sillä heillä oli lyhyt hame tai vyötärövaate, välistä myös häpyvaate. Työ- 
miehillä hame saattoi olla sivusta halki, arvohenkilöillä ja juhlamenoissa 
se molemmilla sukupuolilla ulottui maahan asti. Vaatetus on keskeltä 
tiukkaan nyöritetty, sillä niin hyvin miehet kuin naisetkin haluavat olla 
kolmiomaisen solakoita — tai näyttää sellaisilta. Päästäkseen tässä suh- 
teessa miesten tasalle myöhempien aikakausien naiset turvautuvat jäyk- 
kiin korsetteihin, jotka kokoavat heidän hameensa sievästi lanteiden ympä- 
rille ja kohottavat heidän paljaat rintansa päivänvaloon. Kreetan naisilla 
oli tapana pitää povensa verhoamatta tai peittää se läpinäkyvään paitaan; 
sitä ei kukaan näytä paheksuneen. Miehusta on nyöritetty poven alapuo- 
lelta, aukeaa huolimattomana kehänä ja saattaa sitten viehättävän pidät- 


1 Nykyinen antropologia jakaa nuoremman kivikauden jälkeiset eurooppalaiset 
kolmeen tyyppiin, joista yksi on vallitsevana pohjois-, toinen keski- ja kolmas etelä- 
Euroopassa: 1. pitkäkalloinen, kookas, vaaleaihoinen, -silmäinen ja -tukkainen »poh- 
joinen» ihminen; 2. leveäkalloinen, keskipitkä, harmahtavasilmäinen ja ruskehtava- 
tukkainen salppi-ihminens; 3. pitkäkalloinen, lyhyt ja tumma »Välimeren-ihminem. 
Mikään kansa ei ole koostunut pelkästään yhdestä näistä »roduista». 

tyväisin elein sulkeutua mediciläiskaulukseksi kaulalle. Hihat ovat lyhyet, 
joskus pussimaiset. Hame, jota koristavat reunukset ja heleät väriläikät, 
laajenee avaraksi lanteiden kohdalta, otaksuttavasti metallikiskojen tai 
poikittaisten vanteiden jäykistämänä. Kreetan naisten vaateparressa on 
lämmintä värien sopusointua, linjojen sulavuutta, maun hienoutta, jotka 
viittaavat rikkaaseen, ylelliseen, monet taidot ja keinot tuntevaan sivis- 
tykseen. Näillä aloilla kreetalaisten vaikutus kreikkalaisiin oli olematon, 
vasta nykyajan pääkaupungeissa heidän muotinsa on viettänyt riemuvoit- 
toja. Vakaat muinaistutkijat ovat antaneet nimen La Parisienne muoto- 
kuvalle, jonka kreetattarella on uhkea povi, siro kaula, aistillinen suu, 
julkea nenä ja suostuttelevaa, haastavaa suloa. Hän istuu ylimielisenä 
edessämme osana friisistä, jonka ylimykset tuijottavat jotakin meille 
ainaiseksi tuntemattomaksi jäävää näytäntöä. 

Kreetan miehet olivat ilmeisesti kiitolliset siitä viehätyksestä ja seikkai- 
lusta, jonka naiset toivat elämään, sillä he toimittivat näille kalliita väli- 
neitä heidän kauneutensa korostamiseksi. Löytöjen joukossa on runsaasti 
monenlaisia koruja: kuparisia ja kultaisia hiusneuloja, kultaisin eläimin tai 
kukin koristettuja tahi kristalli- tai kvartsipäisiä rintaneuloja, kultalan- 
kaisia sormuksia tai kierukoita, joita on punottu hiuksiin, kallisarvoisesta 
metallista valmistettuja otsanauhoja tai diadeemeja, jotka pitävät hiuk- 
sia paikoillaan, korvista riippuvia renkaita ja kellukoita, rintalevyjä, 
-helmiä ja -ketjuja, ranneketjuja ja -renkaita, hopea-, rasvakivi-, 
agaatti-, karneoli-, ametisti- ja kultasormuksia. Osan koruista miehet pi- 
dättävät itselleen. Jos he ovat köyhiä, heidän kaulaketjunsa ja ranneren- 
kaansa ovat halvoista kivistä, mutta jos heillä on varaa, he kopeilevat 
suurilla sormuksilla, joihin on kaiverrettu taistelu- tai metsästyskuvia. 
Kuuluisalla »Maljankantajalla» on vasemman hauislihaksen ympärillä leveä 
jalometallirengas ja ranteessa agaattiupotteinen rengas. Kaikkialla Kree- 
tan elämässä ihminen ilmentää turhamaisinta ja jalointa intohimoaan — 
kauneuden kaipuuta. 

Kun puhutaan »miehestä» tarkoittaen koko ihmiskuntaa,! langetaan 
patriarkallisen ajan ennakkoluuloihin, mikä tuskin sopii kysymyksen ollessa 
muinaisen Kreetan miltei matriarkallisesta elämästä. Minolaisajan nainen 
ei näet alistu mihinkään itämaiseen eristykseen, mihinkään purdah- tai 
haaremijärjestelmään. Ei ole mitään merkkejä siitä, että hänet olisi sul- 
jettu johonkin talon osaan tai kodin piiriin. Epäilemättä hän työskentelee 
siellä kuten jotkut naiset nykyisinkin. Hän kutoo kangasta ja vasuja, 
jauhaa ja leipoo. Mutta hän työskentelee myös miesten mukana vainioilla 
ja savenvalimoissa, hän sekaantuu esteettömästi ihmisjoukkoihin, hän istuu 
etupenkeillä teatterissa ja kilpaleikeissä, hän liitelee Kreetan seurapii- 
reissä hienottarena, jonka ilme huokuu ikävystymistä palvontaan, ja kun 

! Englannin kielessä man merkitsee sekä "miestä? että *ihmistä?. Suom. muist. 

hänen kansansa luo jumaliaan, niillä useammin on naisen kuin miehen 
hahmo. i 


2. Yhteiskunta 


Olettamuksenluontoisesti kuvittelemme Kreetan alun perin saareksi, 
jonka sen vuoret jakoivat pieniksi, toisilleen vihamielisiksi klaaneiksi. 
Ne elivät itsenäisissä kylissä kukin oman päällikkönsä alaisina ja kävivät, 
kuten ihmisten tapana on, lukemattomia sotia alueista. Sitten ilmaantuu 
päättäväinen johtaja, joka yhdistää useita klaaneja kuningaskunnaksi ja 
rakentaa linnoitetun palatsinsa Knossokseen, Faistokseen, Tylissokseen 
tai johonkin muuhun kaupunkiin. Sodat käyvät harvalukuisemmiksi, 
suuremmiksi ja enemmän miehiä syöviksi. Vihdoin kaupungit käyvät 
sotaa koko saaren herruudesta ja Knossos perii voiton. Voittaja rakentaa 
laivaston, vallitsee Aigeian merta, kukistaa merirosvouksen, kantaa veroja, 
rakentaa palatseja ja suosii taiteita varhaishistorian Perikleenä. 

On yhtä vaikeaa aloittaa sivistystä ilman ryöstöä kuin pitää sitä yllä 
ilman orjuutta.! 

Kuninkaan valta perustui raunioiden todistuksen mukaan voimaan, 
uskontoon ja lakiin. Saadakseen alamaisensa helpommin kuuliaisiksi hän 
lahjoo jumalat puolelleen: hänen pappinsa selittävät kansalle hänen pol- 
veutuvan Velkhanoksesta ja saaneen tältä jumalalta ne lait, jotka hän sää- 
tää. Joka yhdeksäs vuosi he, jos hän on pystyvä tai antelias, voitelevat 
hänet uudelleen jumalallisella arvovallalla. Valtansa vertauskuviksi hal- 
litsija — Rooman ja Ranskan edeltäjänä — omaksuu (kaksois) kirveen ja 
liljan. Valtion hallinnossa hän käyttää (kuten kirjoitustaulujäämistö osoit- 
taa) ministereitä, virkamiehiä ja kirjureita. Hän perii verot luonnossa ja 
varastoi jättiläisruukkuihin jyvä-, öljy- ja viinitulonsa. Tästä aarteistosta 
hän maksaa, niin ikään luonnossa, palkat miehilleen. Palatsinsa valtaistui- 
melta tai kuninkaallisen maatalon tuomioistuimelta hän ratkaisee hen- 
kilökohtaisesti ne riita-asiat, jotka hänen asettamansa tuomioistuimet ovat 
hänelle alistaneet. Ja niin suuri on hänen maineensa tuomarina, että kun 
hän kuolee, hänestä tulee Haadeessa, kuten Homeros meille vakuuttaa, 
vainajien väistämätön tuomari. Sanomme häntä Minokseksi, mutta emme 
tiedä hänen nimeään. Otaksuttavasti sana on arvonimi, kuten faarao tai 
caesar, ja sen taa peittyy lukuisia kuninkaita. 

Kukoistuksensa huipulla sivistys on yllättävän kaupunkivaltainen. 


1 Tavallisesti varovainen ja täsmällinen Thukydides kirjoittaa: »Ensimmáinen hen- 
kilö, jonka perimätieto kertoo perustaneen laivaston, on Minos. Hän teki itsensä sen 
herraksi, jota nyt sanotaan Helleenien mereksi, ja hallitsi Kykladeja... Hän teki 
parhaansa kukistaakseen merirosvouksen noilla vesillä, mikä toimenpide oli välttämä- 
tön verotulojen turvaamiseksi hänen omaan käyttöönsä.» 

Ilias puhuu Kreetan syhdeksästäkymmenestä kaupungista, ja kreikkalai- 
set, jotka kukistavat ne, kummastelevat niiden kuhisevaa asujaimistoa. 
Vielä nykyäänkin oppinut tuntee kauhunsekaista kunnioitusta katselles- 
saan kivettyjen ja ojitettujen katujen raunioisia sokkeloita, poikkikujia 
ja lukemattomia myymälöitä ja taloja, jotka keskittyvät arkojen ja puhe- 
liaiden ihmisten sekasortoista laumahenkeä ilmentäen jonkin kauppa- tai 
hallituskeskuksen ympärille. Knossoksen, joka ei ole ainoa suuri keskus, 
palatsit ovat niin laajat, että mielikuvitus kenties eksyy liioittelemaan sitä 
kaupunkia, jonka on täytynyt olla niiden rikkauden päälähde ja -nauttija. 
Saaren vastakkaisella puolella, etelärannikolla, sijaitsee Faistos, jonka sata- 
masta Homeroksen kertoman mukaan »sinitummat laivat kohti Egyptin 
rantoja vei kova tuuli ja aallot». Tämä oli minolaisen Kreetan etelänkaupan 
lähtösatama, jonka tavaranpaljoutta kartuttivat pohjoiset kauppamiehet, 
he kun kuljettivat tavaransa poikkimaisin välttääkseen pitkän kierroksen 
vaarallisilla vesillä. Faistoksesta tuli Kreetan Peiraeus, ja siellä suosittiin 
enemmän kauppaa kuin taiteita. Silti sen ruhtinaan palatsi on majesteet- 
tinen rakennus, johon johtavat neljätoista metriä leveät portaat. Sen hal- 
lit ja pihat kilpailevat Knossoksen hallien ja pihojen kanssa, sen keskus- 
piha on kivetty, lähes hehtaarin laajuinen nelikulmio, sen megaron, vastaan- 
ottohuone, on alaitaan 300 neliömetriä ja siten vielä laajempi kuin pohjoi- 
sen pääkaupungin suuri Kaksoiskirveen sali. 

Kolmisen kilometriä luoteeseen sijaitsee Hagia Triada, jonka »kunin- 
kaallisesta, maatalosta» (siksi arkeologien mielikuvitus on sen ristinyt), 
Faistoksen ruhtinas etsii suojaa kesän hellettä vastaan. Saaren itäpää on 
minolaisaikana rikas pikkukaupungeista. Siellä on satamia kuten Zakro 
ja Mokhlos, kyliä kuten Praisos ja Pseira, hallintokeskuksia kuten Palai- 
kastro, teollisuuskeskuksia kuten Gurnia. Palaikastron valtakatu on hyvin 
kivetty ja ojitettu, sitä reunustavat tilavat rakennukset. Yhdessä niistä 
on säilyneessä kerroksessaan kaksikymmentäkolme huonetta. Gurnia saat- 
taa ylpeillä kipsillä lasketuista kaduista, kivitaloista, jotka on rakennettu 
ilman muurilaastia, pajasta, jonka ahjo on säilynyt, puusepän työhuoneesta 
ja sen työkaluista, pienistä verstaista, joissa muinoin kuului taonnan, 
suutaroinnin, savenvalannan, öljynpuhdistuksen tai kudontatyön ryske. 
Nykyajan työmiehet, jotka kaivavat esiin kolmijalkoja, ruukkuja, savi- 
esineitä, uuneja, lamppuja, veitsiä, survimia, kiilloittimia, koukkuja, neu- 
loja, tikareita ja miekkoja, ihmettelevät sen tuotteiden ja kaluston moni- 
puolisuutta ja ovat antaneet sille nimen hemekhanike polis — ‘koneiden 
kaupunki”. Meidän mittapuumme mukaan pienemmät kadut ovat ahtaita, 
"pelkästään kujia aurinkoa kaihtavien, puolitrooppisten itämaiden tapaan. 
Suorakulmaiset puu-, tiili- tai kivitalot ovat enimmäkseen vain yksiker- 
roksisia. Mutta muutamiin keskiminolaisen kauden metallilaattoihin, jotka 
on kaivettu esiin Knossoksesta, on kuvattu kaksi-, kolme- jopa viisiker- 

roksisia rakennuksia ja niihin sinne tänne makuuparveke tai tomi. Näiden 
rakennusten ylemmissä kerroksissa on tuntemattomasta aineesta tehtyjä 
punaisia ikkunaruutuja. Nähtävästi sypressisten patsaiden varassa kään- 
tyvät kaksoisovet johtavat pohjakerroksen huoneista varjoisalle pihalle. 
Portaat vievät ylempiin kerroksiin ja katolle, missä kreetalainen nukkuu 

milloin yöt ovat kovin kuumat. Jos hän viettää iltansa huoneessa, hän 
valaisee sen polttamalla öljyä tulojensa mukaan savi-, rasvakivi-, kipsi- 

marmori- tai pronssilampussa. i 

Tunnemme hiukkasen pelejä, joilla hän huvittaa itseään. Kotosalla 
ollessaan hän pitää eräänlaisesta šakkipelistä, sillä hän on jättänyt meille, 
Knossoksen palatsin raunioissa, perinnöksi upean pelilaudan, jonka pohja 
on norsunluuta, ruudut kultaa ja hopeaa ja jonka reunuksessa on kaksi- 
kahdeksatta kalleista metalleista ja kivistä muovailtua tuhatkaunoa. Maa- 
seudulla hän innokkaasti ja uhkarohkeasti metsästää apunaan puolivillit 
kissat ja solakkarakenteiset rotukoirat. Kaupungissa hän suosii nyrkkei- 
lijóità. Hänen maljakoissaan ja kohokuvissaan on monenlaisia kuvia 
otteluista, joissa kevytsarjalaiset tappelevat paljain käsin ja potkien, 
töyhtökypäräiset keskisarjalaiset kolhivat miehekkäästi toisiaan ja kypä- 
röin, poskisuojuksin ja pitkin, vanusisusteisin käsinein varustautuneet 
raskassarjalaiset kamppailevat, kunnes toinen uupuneena sortuu maahan 
ja toinen seisoo hänen päällään voittajan tietoisin mahtielein. 

Mutta suurin jännityksen hetki kreetalaisen elämässä koittaa, kun hän 
tungoksessa raivaa itselleen tien amfiteatteriin, missä juhlapäivisin miehet 
ja naiset taistelevat henkensä edestä suuria raivokkaita härkiä vastaan. 
Yhä uudelleen hän kuvaa tämän rajun urheilun eri vaiheita: uskaliasta 
metsästäjää, joka vangitsee härän hyppäämällä hajareisin sen niskaan sen 
särpiessä vettä lammikosta, ammattikesyttäjää, joka vääntää elukan päätä, 
kunnes se oppii jossakin määrin sietämään akrobaatin harmittavia temp- 
puja, taitavaa härkätaistelijaa, joka solakkana ja notkeana kohtaa härän 
areenalla, tarttuu sitä sarvista, hypähtää ilmaan, tekee kuperkeikan sen 
selässä ja lennähtää jaloilleen maahan naispuolisen toverin syliin, joka on 
antamassa vichätystä näytännölle. Jo minolaisessa Kreetassa tämä oli 
ikivanha taito. Kappadokiasta löydetty savisylinteri, joka on ajoitettu 
n. v:een 2400, kuvaa yhtä raisua ja vaarallista härkätaistelu-urheilua kuin 
nämä freskot. Hetkeksi meidän liian yleistävä mielemme tajuaa väläh- 
dyksen ihmisen ristiriitaisesta monisärmäisyydestä oivaltaessamme, että 
tämä verenhimoinen ja rohkeutta vaativa leikki, joka vieläkin on suosittu, 
on yhtä vanha kuin sivistys. 

d. Uskonto 


Kreetalainen on saattanut olla raaka, mutta hän oli varmasti uskonnol- 
linen ja hänen mielensä oli täysin inhimillinen seos epäjumalanpalvontaa 
ja taikauskoa, idealismia ja harrasta kunnioitusta. Hän palvoi vuoria, 
luolia, kiviä, kolmilukua, puita ja patsaita, aurinkoa ja kuuta, vuohia ja 
käärmeitä, kyyhkysiä ja härkiä; tuskin mikään välttyi joutumasta hänen 
jumaluusoppinsa kohteeksi. Hän kuvitteli ilman olevan täynnä ystävälli- 
siä tai pirullisia henkiä, ja häneltä periytyi kreikkalaisille metsien ja ilman 
kansa, dryadit, satyyrit ja luonnottaret. Hän ei suorastaan palvo fallosta, 
mutta hän suhtautuu kauhunsekaisella kunnioituksella härän ja käärmeen 
siitoskykyyn. Koska hänen kansansa kuolleisuusluku on korkea, hän 
kunnioittaa hartaasti hedelmällisyyttä, ja kun hän kohoaa ihmisenkaltais- 
ten jumaluuksien palvonnan asteelle, hän kuvaa äitijumalattaren, jolla on 
valtavat nisät ja mahtavat kupeet; tämän povella ja käsivarsilla ryömii 
käärmeitä, tai ne kiemurtelevat hänen hiuksissaan ja kopeasti kohottavat 
päänsä hänen päälaeltaan. Kreetalainen näkee tässä jumalattaressa luon- 
non syvimmät synnyt — naisen salaperäinen lisääntymisen voima on voit- 
tanut ihmisen pahimman vihollisen, kuoleman. Kreetalainen samastaa 
tämän voiman ja jumaluuden. Äitijumalatar edustaa hänen silmissään 
kaiken, sekä kasvien ja eläinten että ihmisten, elämän lähdettä. Jos hän 
ympäröi hänen kuvansa eläin- ja kasvikunnan edustajilla, se johtuu siitä, 
että nämä ovat olemassa jumalattaren luovan hedelmällisyyden ansiosta 
ja siis toimivat hänen vertauskuvinaan ja ilmentyminään. Välistä juma- 
latar esiintyy käsissään jumalallinen lapsensa Velkhanos, jonka hän on 
synnyttänyt vuorenluolassa. Katsellessamme tätä vanhaa kuvaa näemme 
sen takaa Isiksen ja Horuksen, Istarin ja Tammuzin, Kybelen ja Attiksen, 
Afroditen ja Adoniksen ja tajuamme Välimeren maailman esihistoriallisen 
kulttuurin yhtenäisyyden ja uskonnollisten käsitysten ja vertauskuvien 
jatkuvaisuuden. 

Kreetan Zeuksella, joksi kreikkalaiset sanoivat Velkhanosta, oli kreeta- 
laisten mielissä alempi sija kuin hänen äidillään. Hänen merkityksensä 
kasvoi kuitenkin. Hänestä tuli hedelmöittävän sateen ruumiistuma, tuon 
kosteuden, joka tässä uskonnossa kuten Thaleen filosofiassa on kaiken 
olevaisen pohjalla. Hän kuolee, ja hänen hautajaisiaan esitetään suku- 
polvesta toiseen luktas-vuorella, missä mielikuvitusta omaava matkamies 
yhä vielä voi nähdä hänen majesteettisen sivukuvansa: hän nousee haudasta 
elpyvän kasvillisuuden vertauskuvana, ja kureettipapit juhlivat tanssien 
ja kilpiä kalskuttaen hänen riemullista ylösnousemustaan. Joskus hänen 
käsitetään hedelmällisyyden jumalana ottaneen pyhän härän hahmon. 
Härkänä hän Kreetan jumalaistarustossa yhtyy Minoksen vaimoon 
Pasifa&hen, joka synnyttää hänelle kammottavan Minos-härän eli Mino- 
tauroksen. 

Lepyttääkseen näitä jumaluuksia kreetalainen viljeli tuhlaten rukouksia 
ja uhreja, vertauskuvia ja juhlamenoja. Tavallisesti toimittivat palvonta- 

menoja papittaret, välistä valtion virkamiehet. Säikyttääkseen pahoja 
henkiä kreetalainen poltti suitsutusta, manatakseen välinpitämätöntä 
jumaluutta hän rämisti raakunkuorta, soitteli huilua tai lyyryä ja kuorossa 
lauloi ylistyshymnejä.  Edistü&kseen puutarhojen ja vainioiden satoa 
hän kasteli juhlallisin menoin puita ja taimia; milloin hänen papittarensa 
alastomina ja hurmion vallassa ravistivat maahan puiden kypsän taakan, 
milloin hänen naisensa veivät juhlakulkueessa hedelmiä ja kukkia lupauk- 
sina ja uhreina jumalattarelle, jota kannettiin komea-asuisena kantotuo- 
lissa. Hänellä ei nähtävästi ollut temppeleitä, mutta hän pystytti altta- 
reita palatsien pihoihin, pyhiin lehtoihin tai rotkoihin ja vuorenhuipuille. 
Hän koristi nämä pyhäköt uhrauspöydillä, sekalaisilla epäjumalankuvilla 
ja »pyhityksen sarvilla», jotka ehkä edustavat pyhää härkää. Hän käytti 
avokätisesti pyhiä vertauskuvia, joita hän näyttää palvovan samalla kuin 
jumaluuksia, joita ne edustavat: kilpeä, joka otaksuttavasti on hänen 
soturihahmoisena esiintyvän jumalattarensa tunnusmerkki; ristiä — sekä 
kreikkalais- että roomalaismallista ja hakaristiä —, joka on uurrettu härän 
otsaan tai jumalattaren reiteen, kaiverrettu sinetteihin tai pystytetty 
marmorisena kuninkaanlinnoihin; ennen kaikkea kaksoiskirvestä uhri- 
välineenä, jota maagillisesti voimisti sen vuodattama veri, pyhänä aseena, 
jolle jumala antoi erehtymättömän suunnan, tai pilviä salamoillaan hal- 
kovan Zeus Jyrisijän tunnusmerkkinä. 

Vihdoin hän säädyllisesti huolehti vainajistaan ja palvoi heitä. Hän 
hautasi heidät saviarkkuihin tai jykeviin ruukkuihin, sillä he saattoivat 
palata, ellei heitä haudattu. Pitääkseen heidät tyytyväisinä maan alla 
hän kätki heidän mukaansa vaatimattoman ruoka-annoksen, pukeutumis- 
tarvikkeita ja savisia naisenkuvia hoitamaan tai viihdyttämään heitä iki- 
ajoiksi. Välistä hän osoittaen orastavaa epäuskoa ja ovelaa säästäväi- 
syyttä korvaa todellisen ruoan panemalla hautaan savieläimiä. Jos hän 
hautaa kuninkaan, ylimyksen tai rikkaan kauppiaan, hän luovuttaa ruu- 
miille osan sen muinoin omistamista kallisarvoisista pöytäastioista tai ko- 
ruista. Liikuttavaa myötätuntoa osoittaen hän hautaa Sakkipelin etevän 
pelaajan mukaan, savisia soittimia soittajan, veneen merta rakastaneen 
mukaan. Aika ajoin hän palaa haudalle uhraamaan ruokaa vainajan yllä- 
pidoksi. Hän toivoo, että jossakin salaisessa Elysionissa tai Autuaiden 
saarilla oikeamielinen Rhadamanthys-jumala, Zeus Velkhanoksen poika, 
ottaa luokseen puhdistuneen sielun ja suo sille sen onnen ja rauhan, jotka 
niin viekkaasti livahtavat tämän maallisen kilvoituksen käsistä. 


4. Kulttuuri 


Hämärintä kreetalaisessa on hänen kielensä. Kun hän doorilaisten 
maahantulon jälkeen ryhtyi käyttämään kreikkalaisia aakkosia, hän sovel- 
taa niitä kieleen, joka on täysin vieras meidän kreikan kieleksi sanomal- 
lemme ja soinnultaan enemmän sukua lähi-idän egyptiläisille, kyprolai- 
sille, heettiläisille ja anatolialaisille murteille. Varhaisimpina aikoina hän 

tyytyy hieroglyfeihin, noin 1800 hän alkaa lyhentää niitä yhdeksisen- 
kymmentä tavumerkkiä käsittäväksi viivakirjoitukseksi, kahta vuosi- 
sataa myöhemmin hän keksii toisen kirjoituksen, jonka kirjaimet usein 
muistuttavat foinikialaisia aakkosia. Ehkäpä foinikialaiset häneltä kuten 
egyptiläisiltä ja seemiläisiltä kokoavat sen kirjaimiston, jonka he levittävät 
kautta Välimeren ja josta muodostuu läntisen sivistyksen vaatimaton, kaik- 
kialla tavattava väline. Tavallinenkin kreetalainen kirjailee ja jättää 
salaneuvoksen tavoin Hagia Triadan muureihin muiston runottarensa 
haihtuvasta innoituksesta. Faistoksesta tapaamme eräänlaista esihisto- 
riallista kirjapainotyötä: kolmannen keskiminolaisen kauden kerroksista 
löydetyn suuren laatan hieroglyfit on painettu saveen leimasimilla, joita on 
ollut yksi kutakin kuvamerkkiä varten, mutta saattaakseen meidät vielä 
enemmän ymmälle kirjaimet ilmeisesti eivät ole kreetalaisia, vaan ulko- 
maisia. Ehkäpä laatta on tuontitavaraa idästä. 

Kenties savitaulut, joihin kreetalainen kirjoitti, joskus paljastavat ` 
meille hänen tieteelliset saavutuksensa. Hän osasi jonkin verran tähtitie- 
dettä, sillä hän oli maineikas merenkulkija, ja perimätieto säilytti doorilai- 
sen Kreetan aikoihin asti vanhan minolaisen kalenterin. Egyptiläiset tun- 
nustivat olevansa hänelle kiitollisuuden velassa eräistä lääketieteellisistä 
ohjeista, ja kreikkalaiset lainasivat häneltä, kuten vastaavat sanat osoit- 
tavat, sellaisia mauste- ja lääkeyrttejä kuin minttu (mintha), koiruoho 
(apsinthon) ja eräs ihanteellinen rohtoyrtti (daukos), jonka luultiin 
parantavan lihavuutta häiritsemättä silti ahneutta. Mutta emme saa 
erehtyä luulemaan arvailuamme historiaksi. 


Vaikka kreetalaisen kirjallisuus on meiltä suljettu, saatamme ainakin 
tarkastella hänen teatteriensa raunioita. Noin 2000 hän rakensi Faistok- 
sessa kymmenen riviä kivi-istuimia, jotka reunustivat kivetyn pihan yli ko- 
hoavaa muuria noin kaksikymmentäviisi metriä pitkälti. Knossoksessa hän 
rakensi, jälleen kivestä, 18 kymmenen metrin pituista riviä ja suoraan kul- 
maan niiden kanssa 6 riviä, joiden pituus vaihtelee kuudesta viiteentoista 
metriin. Nämä pihateatterit, joihin mahtui 400—500 henkilöä, ovat van- 
himmat tuntemamme näyttämöt, puolitoista tuhatta vuotta vanhemmat 
kuin Dionysoksen teatteri. Emme tiedä, mitä noilla näyttämöillä tapahtui, 
sillä freskoissa kuvataan näytännön katselijoita, mutta emme voi sanoa, 
mitä ne katselevat. Sangen luultavasti jotakin musiikin ja tanssin yhdis- 
telmää. Muuan Knossoksen maalaus on ikuistanut ryhmän ihailijoidensa 
ympäröimiä ylimysnaisia, jotka katselevat kirjavahameisten tyttöjen tanssia 
öljypuulehdossa; toinen kuvaa tanssijatarta, jolla on heiluvat palmikot ja 
ojennetut käsivarret; toisissa näemme maalaisrahvaan tansseja tai pappien, 
papittarien ja palvojien hurjaa karkeloa epäjumalan tai pyhän puun edessä. 
Homeros kuvaa karkelotanhua — 


Daidalos tehnyt; sen hiussorjapa sai Ariadne — 
kukkeat poikaset laati ja miesten mielimät immet 
piiriin karkelemaan käsiranteist' ottaen toistaan. 
Säistäen soitollaan jumalainen laulaja lauloi. 

Seitsenkielinen lyyry, jonka kreikkalaiset luulivat Terpandroksen keksi- 
mäksi, esiintyy eräässä Hagia Triadan sarkofagissa tuhat vuotta ennen 
Terpandroksen syntymää. Siellä esiintyy myös kaksoishuilu, jossa on kaksi 
pilliä, kahdeksan reikää ja neljätoista nuottia, aivan kuin klassillisessa 
Kreikassa. Erääseen jalokivikoruun on kaiverrettu suunnattomasta raakun- 
kuoresta tehtyä torvea soittava nainen, ja eräässä maljakossa näemme 
sistrumin lyövän tahtia tanssijoille. 


Sama nuorekas raikkaus ja keveä sulous, joka vilkastuttaa kreetalaisen 
tanssia ja leikkejä, innoittaa hänen työtään taiteenkin alalla. Paitsi arkki- 
tehtuuriaan hän ei ole jättänyt jälkeensä mitään jykevän kookkaita tai 
ylevätyylisiä aikaansaannoksia. Kuten samuraiajan japanilainen hän tun- 
tee suurempaa iloa vaatimattomampien ja intiimimpien taiteiden hienos- 
tuksesta, jokapäiväisten käyttökapineiden koristamisesta, pienten esinei- 
den kärsivällisestä täydellistämisestä. Kuten kaikissa ylimysvaltaisissa 
sivistyksissä on laita, hän omaksuu sovinnaisia käsityksiä työnsä muodon 
ja perusajatuksen suhteen, välttää liioittelevia uutuuksia ja oppii olemaan 
vapaa juuri pidättyväisyyden ja maun puitteissa. Hän on etevä saven- 
valannassa, jalokivikoristeiden leikkaamisessa, sormuskivien ja koho- 
kuvien kaivertamisessa, sillä niissä hänen mikroskooppinen taitavuutensa 
tapaa kaikkea mahdollista innoitusta ja sopivia tilaisuuksia. Hän on täy- 
sin perillä hopea- ja kultasepäntyöstä, käsittelee kaikenlaisia kalliita kiviä 
ja valmistaa mitä moninaisimpia koruja. Sinetteihin, joita hän valmistaa 
virallisiksi allekirjoituksiksi, kauppaleimoiksi tai liike-elämän tarkoituk- 
siin, hän kaivertaa sirosti niin paljon yksityiskohtia Kreetan elämästä, 
että pelkästään niiden nojalla voimme muodostaa kuvan hänen sivistykses- 
tään. Hän takoo pronssista maljoja, vateja, tikareita ja miekkoja, jotka on 
koristeltu kukka- tai eläinaiheilla ja joihin on upotettu kultaa ja hopeaa, 
norsunluuta ja kalliita kiviä. Huolimatta kolmen vuosituhannen varkaista 
on Gurniassa säilynyt hänen perintönään hienostuneen taidokas hopea- 
malja; ja silloin tällöin hän on muovaillut meille rhytoneja eli juomasarvia. 
Niistä ihmisen- tai eläimenpäistä, joista ne törröttävät, näyttää vielä 
tänäänkin huokuvan elämän henkäys. 


Valajana hän kokeilee jokaista muotoa ja miltei jokaisessa pääsee huo- 
mattaviin tuloksiin. Hän valmistaa maljakoita, lautasia, maljoja, kalk- 
keja, lamppuja, ruukkuja, eläimiä ja jumalia. Aluksi, varhaisminolaisella 
kaudella, hän tyytyy muovailemaan astian käsin nuoremmalta kivikau- 
delta periytyneitä suuntaviivoja noudattaen, verhoamaan sen ruskealla 
tai mustalla lasitteella ja luottamaan siihen, että tuli juoksuttaa umpi- 
mähkään värin täpliksi ja laikoiksi. Keskiminolaisella kaudella hän on 
oppinut pyörän käytön ja kohoaa taitonsa huipulle. Hänen lasituksensa 
kilpailee kestävyydessä ja siroudessa posliinin kanssa, hän läiskii huolet- 
tomasti mustaa ja ruskeaa, valkoista ja punaista, oranssia ja keltaista, 
tuli- ja helakanpunaista ja sekoittaa ne onnistuneiksi uusiksi vivahduksiksi. 
Hän ohentaa saven niin luottavan perinpohjaisesti, että hän täydellisim- 
missä tuotteissaan — Kamaresin luolasta Ida-vuoren rinteeltä tavatuissa 


2 — Durant, Kreikan kulttuuri 

viehättävissä' ja heleävärisissä »mnunankuoriastioissa» — on uskaltanut 
uurtaa seinämät millimetrin paksuisiksi ja täyttää ne kaikilla rikkaan mieli- 
kuvituksensa aihelmilla. Aika 2100—1950 on kreetalaisen savenvalajan 
loistokausi. Hän piirtää nimensä työnsä tuloksiin, ja hänen tavaraleimansa 
on haluttu kautta Välimeren alueen. Myöhäisminolaisella kaudella hän 
kehittää fajanssitekniikan täydelliseksi ja muotoilee loistavan seoksen 
koristeellisiksi Jaatoiksi, turkoosinsinisiksi maljakoiksi, monivärisiksi juma- 
lattariksi ja niin realistisiksi meriaiheisiksi kohokuviksi, että Evans ker- 
ran erehtyi luulemaan emaljiäyriäistä kivettymäksi. Taiteilija rakastuu 
luontoon ja riemuitsee esittäessään astioissaan kirjavimpia eläimiä, pra- 
meimpia kaloja, ihanimpia kukkia ja viehättävimpiä kasveja. Myöhäis- 
minolaisen ajan I jakson aikana hän luo säilyneet mestariteoksensa, »Nyrk- 
keilijän maljakon» ja »Sadonkorjaajan maljakon». Edellisessä hän näyttää 
meille karkeasti nyrkkeilyottelun jokaisen vaiheen ja asennon ja lisää 
sarjan kuvia härkätaistelijan elämästä, jälkimmäisessä hän hellän uskolli- 
sesti seuraa kulkuetta, jonka todennäköisesti muodostavat elonkorjuu- 
juhlaa marssien ja laulaen viettävät maalaiset. Sitten Kreetan saven- 
valannan mainehikas perinne vanhuuttaan rappeutuu ja taide kuihtuu. 
Pidättyväisyys ja maku unohdetaan, koristelu alkaa kummallisen säännöt- 
tömänä ja liioittelevana hallita maljakkoa, rohkeus, jota hidas suunnittelu 
ja kärsivällinen suoritus edellyttävät, murtuu ja vapaudeksi sanottu laiska 
huolimattomuus tulee Kamaresin ajan hienostuksen ja loppusilauksen 
tilalle. Se on anteeksiannettavaa rappiota, vanhan, voimansa tyhjiin 
ammentaneen taiteen väistämätöntä kuolemaa, taiteen, joka on uinuva 
virkistävää unta tuhat vuotta ja syntyvä uudelleen attikalaismaljakon 
aikana. 


Kuvanveisto on Kreetassa heikosti edustettu taide; lukuun ottamatta 
puolikorkeita kohokuvia ja Daidaloksen tarinaa se kohoaa harvoin pieniä 
kuvapatsaita korkeammalle. Monet näistä pikku veistoksista ovat kömpe- 
löitä ja kaavamaisia sekä nähtävästi koneellisesti tehtyjä. Muuan on rie- 
mastuttava norsunluinen pikakuva urheilijasta, joka syöksyy ilman halki, 
tomen siro pää, joka vuosisatojen kuluessa on kadottanut ruumiinsa. Par- 
haat niistä ovat anatomisen tarkkuuden ja liikunnan eloisuuden puolesta 
etevämpiä kuin mikään, minkä tunnemme Kreikasta ennen Myronin aikoja. 
Kummallisin on Bostonin museon »Küürmejumalatar», tukeva olento kul- 
lasta ja norsunluusta, puoleksi nisiä ja puoleksi käärmeitä. Siinä kreeta- 
lainen taiteilija vihdoinkin käsittelee ihmishahmoa joltisellakin taidolla 
ja menestyksellä. Mutta milloin hän kokeilee laajemmassa mitassa, hän 
tavallisesti turvautuu eläimiin ja tyytyy maalattuihin kohokuviin, sel- 
laisiin kuin Herakleionin museon häränpää. Tämän säpsähdyttävän mui- 
naisjäännöksen tuijottavissa hurjissa silmissä, korskuvissa sieraimissa, 
huohottavassa kidassa ja värisevässä kielessä on sellaista voimaa, ettei 
Kreikka itse koskaan voinut esittää etevämpää. 

Mikään muu ei muinaisessa Kreetassa ole niin viehättävää kuin sen 
maalaustaide. Kuvanveisto on vähäpätöistä, savenvalanta hajanaista, 

arkkitehtuuri raunioina, mutta tämä kaikista taiteista haurain, joka hel- 
posti sortuu välinpitämättömän ajan uhriksi, on jättänyt meille perinnöksi 
selviä ja ihmeteltäviä mestariteoksia niin vanhalta ajalta, että se oli koko- 
naan häipynyt klassillisen Kreikan muistista, Kreikan, jonka maalaustai- 
teesta taas päinvastoin ei ole tallella ainoatakaan alkuperäistä näytettä. 
Kreetassa on maanjäristyksiltä tai sodilta, jotka sortivat maahan palatsit, 
siellä täällä säilynyt seinämuuri freskoineen. Kulkiessamme niiden ääressä, 
me luomme hartioiltamme neljäkymmentä vuosisataa ja kohtaamme ne 
miehet, jotka koristivat minolaiskuninkaitten saleja. Jo niin varhain 
kuin v:n 2500 paikkeilla he käyttivät puhdasta kalkkilaastia ja keksivät 
taidon maalata kostealle pinnalle käsitellen sivellintä niin joutuisasti, että 
värit upposivat iskokseen ennen pinnan kuivumista. He toivat palatsien 
pimeihin saleihin ketojen heleän kauneuden. He saivat laastin kasvamaan 
liljoja, tulpaaneja, narsisseja ja makeaa meiramia. Kukaan, joka katselee 
näitä kuvia, ei enää voi otaksua, että Rousseau keksi luonnon. Herakleionin 
museon »Sahraminpoimija» noukkii yhä yhtä innokkaasti krokuksia kuin 
hänen luojansa maalatessa hänet keskiminolaisella kaudella. Hänen vyö- 
tärönsä on luonnottoman solakka, ruumis näyttää aivan liian pitkältä 
sääriin verrattuna, mutta pää on täydellinen, värit pehmeät ja lämpimät, 
kukat raikkaita vielä neljän vuosituhannen kuluttuakin. Hagia Triadassa 
taiteilija on koristanut sarkofagin ruuvikierukoilla ja omituisilla, miltei 
nubialaisilla olennoilla, jotka ovat uponneet uskonnollisiin menoihin; 
mutta hän on tehnyt parempaakin, somistanut seinän aaltoavalla lehvis- 
töllä ja sijoittanut tämän keskelle himmeästi, mutta eloisasti voimakkaan 
kissan, joka salaa jännittyy syöksymään päivänpaisteessa höyhenillään 
koreilevan kopean linnun kimppuun. Myöhäisminolaisella ajalla kreetalai- 
nen maalari on uransa huipulla. Jokainen seinä houkuttelee häntä, jokai- 
nen rahavaltias kutsuu hänet luokseen. Hän ei koristele pelkästään kunin- 
kaanlinnoja, vaan kaikella Pompejin ylellisyydellä myös ylimysten ja por- 
varien koteja. Pian kuitenkin menestys ja tilausten yltäkylläisyys turme- 
levat hänet. Hänellä on liian kiire päästä loppuun, jotta tulos olisi aivan 
täydellinen. Hän harrastaa paljoutta, toistaa kukkiaan yksitoikkoisesti, 
maalaa ihmisensä mahdottomalla tavalla, tyytyy luonnosmaisiin äärivii- 
voihin ja sortuu sellaisen taiteen uupumukseen, joka tietää sivuuttaneensa 
huippukohtansa ja kuoleman olevan väistämättömänä edessä. Mutta 
maalaustaide ei ole milloinkaan ennen, paitsi ehkä Egyptissä, niin raikkaana 
katsonut luontoa silmiin. 


Kaikki taiteet työskentelivät yhdessä kreetalaisen palatsin luomiseksi. 
Poliittinen valta, kauppaherruus, varallisuus ja ylellisyys, karttunut hie- 
nostus ja maku käskevät arkkitehtiä, rakennusmestaria, käsityöläistä, 
kuvanveistäjää, savenvalajaa, metalli- ja puuseppää ynnä maalaria yhdessä 
käyttämään taitoansa ja luomaan Kreetan elämän keskukseksi ja huipuksi 
kuninkaallisten huoneiden, hallintovirastojen, teatterien ja areenoiden 
yhdistelmän. He loivat rakennuksensa 21. vuosisadalla, ja 20. vuosisata 

näki heidän työnsä sortuvan. He rakensivat uudestaan 1600-luvulla sekä 
Minoksen palatsin että monet muut Knossoksen ja vauraan saaren puolen- 
sadan muun kaupungin loistorakennukset. Se oli eräs arkkitehtuurin 
historian suuria aikoja. 

Knossoksen palatsin rakentajilla oli vastuksenaan sekä raaka-aineiden 
että työvoiman niukkuus. Kreetassa on niukalti metalleja eikä ollenkaan 
marmoria. He käyttivät sen vuoksi kalkkikiveä ja kipsiä, pylväänreunuk- 
siin, kattoihin ja kaikkiin muihin paitsi ensimmäisen kerroksen kannatus- 
pilareihin puuta. He hakkasivat kiviin niin teräviä särmiä, että saattoivat 
liittää ne yhteen ilman muurilaastia. Kahdentuhannen neliömetrin laa- 
juisen keskuspihan ympärille he rakensivat sekavan huonelabyrintin, jonka 
kolmea tai neljää kerrosta yhdistivät avarat kiviset porraskäytävät ja 
johon kuului vartiotupia, työhuoneita, viininpusertamo, varastohuoneita, 
virkahuoneita, palvelijoiden huoneita, odotushuoneita, vastaanotto-, ma- 
kuu- ja kylpyhuoneita, kappeli, tyrmä, valtaistuinsali ja »Kaksoiskirveen 
salin, sekä lähelle teatterin, kuninkaallisen maatalon ja hautausmaan. 
Alimpaan kerrokseen he pystyttivät jykeviä nelikulmaisia kivipilareita, 
ylemmissä käytettiin pyöreitä sypressipatsaita, jotka omituisesti suippeni- 
vat alaspäin, tukemaan kiilloitettuine pyöreine kapiteeleineen kattoa tai 
muodostamaan varjoisia pylväikköjä rakennuksen sivulle. Sisälle he pys- 
tyttivät turvalliseen paikkaan sirosti koristellun seinän eteen yksin- 
kertaisesti, mutta taidokkaasti kaiverretun kivi-istuimen, jonka innokkaat 
kaivajat ovat ristineet Minoksen valtaistuimeksi ja jolle jokainen turisti 
tahtoo vaatimattomasti istuutua tunteakseen itsensä rahtusen kuninkaaksi 
hetken ajan. Tämä säännötön palatsi on kaiken todennäköisyyden mukaan 
kuuluisa labyrintti, Kaksoiskirveen (labryksen) pyhäkkö, jonka muinaiset 
kreikkalaiset uskoivat Daidaloksen rakentamaksi ja joka oli myöhemmin 
antava nimensä miile tahansa sokkelolle — olipa kysymys huoneista, sa- 
noista tai korvasta.! 


Ikään kuin miellyttääkseen nykyajan henkeä, joka on enemmän kiin- 
nostunut putkista kuin runoudesta, Knossoksen rakentajat asensivat palat- 
siin viemärijärjestelmän, joka on parempi kuin mikään vastaava muinai- 
suudessa. He keräsivät kivisiin johtoihin kallioilta valuvan tai pilvistä 
satavan veden, suuntasivat sen torvia myöten kylpyhuoneisiin? ja käymä- 
löihin ja johdattivat likaveden pois käyttäen uusimmantyylisiä terrakotta- 


1 Huoneiden tarkoituksen määrittely perustuu tietenkin suuressa määrässä arvai- 
luun. Mainittakoon lisäksi, että palatsin miltei kaikki esiin kaivetut koristukset on 
siirretty Herakleionin museoon tai muualle, kun taas suuri osa itse paikalla olevista 
jäännöksistä on jotenkin mauttomasti entistetty. 


* Nykyisin ei enää uskota muutamien huoneiden lattioissa olevien nelikulmaisten 


syvennysten olleen kylpyammeita. Niissä ei ole mitään vedenpoistoaukkoa ja ne on 
tehty kipsistä, jonka vesi vähitellen olisi liuottanut. 

putkia — kukin pätkä 6 tuuman läpimittainen ja 30 tuuman pituinen, 
jokaisessa vesilukko sakan kokoamista varten ja kaventuma toisessa päässä, 
jotta pätkä sopisi seuraavaan, johon se on lujasti kiinnitetty sementtiliitok- 
sella. Mahdollisesti kuuluu järjestelmään myös kojeisto kuninkaan talouden 
varustamiseksi lämpimällä vedellä. 1 

Monimutkaista huonejärjestelmää Knossoksen taiteilijat koristivat mitä 
hienoaistisimmalla tavalla. Muutamia he somistivat maljakoilla tai pienillä 
pystykuvilla, toisia maalauksilla tai kohokuvilla, vielä toisia suurilla kivi- 
maljakoilla tai jykevillä uumilla, joitakin norsunluu- fajanssi- tai pronssi- 
esineillä. Jollekin seinälle maalattiin kalkkifresko sievine kolmikoroineen 
ja puoliruusukkeineen, toiselle kierukka- ja meanderikoristekaistale ja sen 
taustaksi marmorijäljittelyä. Kolmannella kuvattiin kohokuvassa eloisin 
yksityiskohdin miehen ja härän taistelua. Kaikkialle saleihin ja huoneisiin 
minolainen taiteilija jättää loistokkaita jälkiä hilpeästä taiteestaan: tuossa 
ovat »Siniset naiset», jotka taiteilija on tavoittanut rupattamasta seurustelu- 
huoneessa, klassillisine piirteineen, sopusuhtaisine käsivarsineen ja hyvin- 
voipine povineen, tuossa lootus- tai liljaketoja tai öljypuun oksa, tässä 
»Naiset oopperassa» ja liikkumattomina meressä uiskentelevat delfiinit. 
Ja ennen kaikkea, tässä meillä on ylväs »Maljankantaja», suorana ja voi- 
makkaana, kantaen yksinkertaisessa sinisessä maljakossa jotakin kallis- 
arvoista voidetta. Hänen piirteissään näkyvät sekä sivistyksen että taiteen 
jäljet, tukka putoaa paksuna palmikkona leveille hartioille, korvissa, kau- 
lalla, käsivarsilla ja vyötäisillä välkkyvät jalokivet, kallisarvoinen vaippa 
on kirjailtu siroin neliapilakuvioin. Selvästikään hän ei ole orja, vaan 
ylimysnuorukainen, jolla on ylpeä etuoikeus palvella kuningasta. Vain 
sivistys, joka vanhastaan tuntee säätyjaon, varallisuuden, joutilaisuuden 
ja hyvän maun, on saattanut haluta tai luoda sellaista ylellisyyttä ja sel- 
laista koristelua. 


IV. KNOSSOKSEN KUKISTUMINEN 


Kun etsimme tämän loistavan kulttuurin alkujuuria, huomaamme hor- 
juvamme Aasian ja Egyptin välillä. Toisaalta kreetalaiset näyttävät kielen, 
rodun ja uskonnon puolesta olevan sukua Vähän Aasian indoeurooppalai- 
sille kansoille. Siellä niin ikään kirjoitettiin savitauluihin ja Sekel oli mitta- 
yksikkönä; siellä, nimittäin Kaariassa, palvottiin Zeus Labrandeusta, 
Kaksoiskirveen (labrys) Zeuta; siellä kumarrettiin pylvästä, härkää ja 


1 Mosso löysi Hagia Triadasta samanlaisia viemäriputkia. »Oli kiinnostavaa huo- 
mata, että eräänä päivänä ankaran kaatosateen jälkeen kaikki viemärit toimivat täy- 
sin moitteettomasti. Näin veden juoksevan viemäreistä, joissa mies saattoi kulkea 
pystyssä. Epäilen, tokko on olemassa ainoatakaan muuta viemärilaitosta, joka pystyy 
toimimaan 4000 vuoden jälkeen.» 

kyyhkystä; siellä; nimittäin Tryygiassa, asui suuri Kybele, joka siinä mää- 
rin muistutti Kreetan äitijumalatarta, että kreikkalaiset sanoivat jälkim- 
mäistä Rhea Kybeleksi ja samastivat molemmat jumalattaret. Mutta toi- 
saalta esiintyy Kreetan jokaisella kaudella runsaasti egyptiläisen vaikutuk- 
sen merkkejä. Aluksi on molempien kulttuurien yhtäläisyys niin suuri, 
että eräät tiedemiehet otaksuvat egyptiläisiä siirtyneen Kreetaan Meneksen 
melskeisinä aikoina. Mokhloksen kivimaljakot ja ensimmäisen varhais- 
minolaisen ajanjakson kupariaseet ovat silmiinpistävän samanlaiset kuin 
esidynastisista haudoista löydetyt. Kaksoiskirves esiintyy amulettina 
Egyptissä, mistä tunnetaan myös »Kaksoiskirveen pappi». Painot ja mitat 
ovat muodoltaan egyptiläiset, joskin määriltään aasialaiset. Kivenhakkauk- 
sen, fajanssityön ja maalauksen menetelmät ovat molemmissa maissa niin 
yhdenkaltaiset, että Spengler alensi Kreetan sivistyksen pelkästään Egyptin 
sivistyksen haarautumaksi. 

Me emme seuraa häntä, sillä etsittäessä sivistyksen jatkuvaisuutta ei 
käy päinsä hylätä sen eri osien itsenäisyyttä. Kreetan sivistyksen omalaa- 
tuisuus on selvä; ei millään muulla muinaisuuden kansalla ole täysin samaa 
pikkutarkan hienostuksen vivahdusta, samaa elämän ja taiteen keskitty- 
nyttä eleganssia. Otaksukaamme, että Kreetan kulttuuri rotupohjaltaan 
oli aasialaista, monet sen taiteista egyptiläistä alkuperää; olemukseltaan ja 
kokonaisuutena se pysyi ainoalaatuisena. Ehkäpä se kuului siihen itäisen 
Välimeren alueelle yhteiseen sivistyspiiriin, jonka laajalle levinneestä nuo- 
remman kivikauden kulttuurista jokainen kansakunta peri samansukuisia 
taitoja, uskomuksia ja menetelmiä. Tästä yhteisestä sivistyksestä Kreeta 
lainasi nuoruudessaan, siihen se antoi lisiä kypsässä iässään. Sen valta loi 
järjestyksen saarimaailmaan, ja sen kauppiailla oli pääsy jokaiseen sata- 
maan. Sittemmin sen tavarat ja taidot vaelsivat Kykladeille, valtasivat 
Kyproksen, saapuivat Kaariaan ja Palestiinaan, etenivät Vähän Aasian 
ja sen saarten halki pohjoista kohti Troiaan, tunkeutuivat Italian ja Sisi- 
lian läpi länteen Espanjaan asti, imeytyivät Kreikan mannermaalle Thes- 
saliaa myöten ja tulivat Mykenen ja Tirynsin välityksellä Kreikan perin- 
nöksi. Sivistyksen historiassa Kreeta oli Euroopan ketjun ensimmäinen 
rengas. 


Emme tiedä, minkä monista rappioon johtavista teistä Kreeta valitsi, 
ehkäpä kaikki. Sen muinoin kuulut sypressi- ja seetrimetsät katosivat. 
Nykyisin kaksi kolmannesta saaresta on kivikkoista autiomaata, joka ei 
voi imeä itseensä talven sateita. Ehkäpä sielläkin, kuten useimmissa rap- 
pioituvissa kulttuureissa, syntyväisyyden rajoittaminen meni liian pitkälle, 
ja kansan lisääntyminen jäi epäonnistuneiden yksilöiden huoleksi. Ehkäpä 
varallisuuden ja ylellisyyden kasvaessa fyysillisten nautintojen etsintä 
kuihdutti rodun elinvoiman ja heikensi sen elämis- ja puolustustahdon; 

kansakunta syntyy stoalaisena ja kuolee epikurolaisena. Mahdollista on, 
että Egyptin luhistuminen Ekhnatonin kuoleman jälkeen lamaannutti 
kreetalais-egyptiläisen kaupan ja vähensi minolaiskuninkaiden rikkauksia. 
Kreetan omat sisäiset apulähteet olivat vähäiset. Se oli kuten nykyinen 
Englanti joutunut vaarallisessa määrässä riippuvaiseksi merien herruudesta. 
Ehkäpä sisäiset sodat vähensivät saaren miesainesta ja tekivät sen eripurai- 
seksi ulkoapäin tulevan hyökkäyksen sattuessa. Ehkäpä maanjäristys 
raunioitti palatsit tai raivoisa vallankumous kosti yhtenä kauhun vuonna 
vuosisatojen sorron. 

Noin 1450 Faistoksen palatsi hävitettiin uudelleen, Hagia Triada pol- 
tettiin, Tylissoksen rikkaiden porvarien kodit katosivat. Seuraavien 50 
vuoden aikana Knossos näyttää olleen onnensa huipulla, sen yliherruus 
` Aigeian merellä lienee ollut kiistämätön, Sitten, n. 1400 Knossoksenkin palatsi 
sortui liekkeihin. Evans löysi kaikkialta sen raunioista hillittömän palon 
merkkejä — hiiltyneitä orsia ja pilareita, mustuneita seiniä ja liekkien kuu- 
muuden ajan hammasta vastaan kovettamia savitauluja. Niin perusteel- 
linen oli hävitys ja niin täydellisesti oli metallit poistettu niistäkin huo- 
neista, jotka olivat romun peitossa ja suojassa, että monet tiedemiehet 
epäilevät pikemminkin hyökkäystä ja valloitusta kuin maanjäristystä. Joka 
tapauksessa tuho oli äkillinen. Taiteilijoiden ja käsityöläisten työpajoista 
löytää kaikenlaisia todisteita siitä, että niissä työskenneltiin täydellä höy- 
ryllä, kun kuolema saapui. Samoihin aikoihin hävitettiin Gurnia, Pseira, 
Zakro ja Palaikastro maan tasalle. 

Emme saa otaksua Kreetan sivistyksen tuhoutuneen käden käänteessä. 
Palatsit rakennettiin uudelleen, joskin vaatimattomammiksi, ja sukupolven 
tai kaksi Kreetan tuotteet yhä hallitsivat aigeialaista taidetta. Noin 1250 
tapaamme vihdoin ensimmäisen kreetalaisen persoonallisuuden, kuningas 
Minoksen, josta kreikkalainen perimätieto tiesi kertoa niin monta kammot- 
tavaa tarinaa. Hänen nuorikkojensa kauhuksi hänen siemenessään oli 
viljalti käärmeitä ja skorpioneja, mutta jollakin salaisella keinolla hänen 
vaimonsa Pasifaé vältti nämä ja synnytti turvallisesti hänelle monia lapsia, 
niiden joukossa Faidran (Theseuksen vaimon ja Hippolytoksen lemmityn) 
ja kauniskutrisen Ariadnen. Kun Minos oli suututtanut Poseidonin, tämä 
jumala herätti Pasifaéssa mielettömän intohimon jumalallista härkää koh- 
taan. Daidalos sääli Pasifaöta, ja hänen kekseliäisyytensä auttamana tämä 
synnytti kauhean Minotauroksen. Minos sulki eläimen labyrinttiin, jonka 
Daidalos oli hänen käskystään rakentanut, mutta lepytti sitä aika ajoin 
ihmisuhreilla. 

Miellyttävämpi kaikessa traagillisuudessaankin on tarina Daidaloksesta, 


1 Jos arkeologinen ajanlasku sallisi siirtää tämän tulipalon vuoden 1250 paikkeille, 
sopisi murhenäytelmä tulkita ennen Troian piiritystä tapahtuneen akhaialaisvalloi- 
tuksen välikohtaukseksi. 

sillä se aloittaa erään ihmiskunnan historian ylväimmistä eepoksista. Krei- 
kan tarusto kuvaa hänet ateenalaiseksi Leonardoksi, joka kadehtien veljen- 
poikansa taitavuutta kiihkeydessään tuli surmanneeksi tämän ja sen joh- 
dosta ainiaksi karkotettiin Kreikasta. Hän sai turvapaikan Minoksen 
hovista, hämmästytti tämän keksimillään kojeilla ja uutuuksilla, ja hänestä 
tuli kuninkaan ylimmäinen taituri ja koneenrakentaja. Hän oli etevä. 
kuvanveistäjä, ja taru liittää hänen nimeensä taidon jäykkien, elottomien 
patsaiden asemesta veistää todellisten ihmishahmojen kuvia. Kerrotaan, 
että hänen veistämänsä eläimet olivat niin luonnonmukaisia, että ne 
lähtivät kävelemään, ellei niitä kahlittu jalustoihinsa. Minos närkästyi 
kuultuaan Daidaloksen avustaneen Pasifaöta tämän lemmenseikkailuissa 
ja tuomitsi hänet ja hänen poikansa Ikaroksen teljettäviksi labyrintin sok- 
keloihin. Daidalos valmisti itselleen ja Ikarokselle siivet, ja niiden avulla 
he kohosivat muurien yli ja liitelivät Välimeren yllä. Halveksien isänsä 
varoitusta ylpeä Ikaros lensi liian lähelle aurinkoa; sen kuumat säteet sulat- 
tivat vahan hänen siivistään, ja hän syöksyi mereen varoittavana esimerk- 
kinä ja sopivana loppupontena tarinalle. Murheellinen Daidalos lensi 
Sisiliaan ja pani tällä saarella sivistyksen alulle koteuttamalla sinne Kreetan 
teollisen ja taiteellisen kulttuurin.? 

Vielä traagillisempi on Theseuksen ja Ariadnen tarina. Voitettuaan 
nuoren Ateenan kaupungin Minos vaati siltä joka yhdeksäs vuosi verona 
seitsemän neitoa ja seitsemän nuorukaista Minotauroksen nieltäviksi. Kun 
tämä kansallinen nöyryytys tapahtui kolmannen kerran, komea Theseus 
— hänen isänsä kuningas Aigeuksen antaessa vastahakoisesti suostumuk- 
sensa — valitutti itsensä seitsemän nuorukaisen joukkoon, sillä hän oli 
päättänyt surmata Minotauroksen ja tehdä lopun uusiintuvista uhreista. 
Ariadne sääli ruhtinaallista ateenalaista, rakasti häntä, antoi hänelle taika- 
miekan ja opetti hänelle yksinkertaisen tempun keriä lankaa käsivarreltaan 
tunkeutuessaan labyrinttiin. Theseus surmasi Minotauroksen, seurasi lan- 
kaa takaisin Ariadnen luo ja otti tämän mukaansa paetessaan Kreetasta. 
Naksoksen saarella hän lupauksensa mukaan meni naimisiin Ariadnen 


kanssa, mutta tämän nukkuessa hän kumppaneineen petollisesti purjehti 
matkoihinsa. ? 


1 Pausanias, kaikkien Baedekerien isä, sanoo Daidaloksen töiksi useita, enimmäk- 
seen puisia kuvapatsaita ja tanssivaa Ariadnea esittävän marmorireliefin, jotka kaikki 
olivat jäljellä 2. vuosisadalla e.Kr. Kreikkalaiset eivät koskaan epäilleet Daidaloksen 
olemassaoloa, ja Schliemannin kokemus varoittaa meitä olemaan epäuskoisia oman 
epäuskommekin suhteen. Vanhoille perimätiedoille saattaa käydä niin, että yksi tiede- 
miespolvi ne kevein mielin hylkää, mutta seuraava suurella vaivalla toteaa ne oikeiksi. 

* Ateenalaiset pitivät kaikkea tätä historiallisena totuutena. He säilyttivät vuosi- 
satoja, yhtä mittaa korjaamalla sitä, laivaa, jossa Theseus oli purjehtinut Kreetaan, 
ja käyttivät sitä pyhänä aluksena kuljettamaan vuosittain lähettiläitä Apollonin juh- 
laan Delos-saarelle. 


KREETA 25 


Ariadnen ja Minoksen mukana Kreeta katoaa historiasta, kunnes Lykur- 
gos saapuu saarelle, otaksuttavasti 7. vuosisadalla. On merkkejä siitä, että 
akhaialaiset saapuivat sinne tehdessään pitkälle ulottuvan retkensä Kreik- 
kaan 14. ja 13. vuosisadalla, ja doorilaiset valloittajat asettuivat sinne 
toisen vuosituhannen kallistuessa lopulleen. Sieltä, sanoivat monet kree- 
talaiset ja jotkut kreikkalaisetkin, Lykurgos ja pienemmässä määrässä 
Solon olivat löytäneet esikuvan laeilleen. Sen jälkeen kun Kreeta oli jou- 
tunut doorilaisten valtaan, vietti hallitseva luokka siellä kuten Spartassakin 
ainakin ulkonaisesti yksinkertaista ja pidättyvää elämää. Pojat kasvatet- 
tiin sotajoukossa, ja täysikasvuiset miehet söivät yhdessä julkisissa ruoka- 
loissa. Valtiota hallitsi vanhinten neuvosto ja hallintoa hoiti kymmenen 
kosmo: l. järjestäjää, jotka vastasivat Spartan eforeja ja Ateenan arkontteja. 
On vaikeaa sanoa, opettiko Kreeta Spartaa vai Sparta Kreetaa. Ehkä 
molemmat valtiot olivat rinnakkaistuloksia samanlaisista olosuhteista — 
vieraan sotilasaristokratian vaaranalaisesta elämästä keskellä vihamielistä, 
orjuutettua alkuasukasväestöä. Gortynan suhteellisen valistunut laki- 
kokoelma, joka löydettiin tämän Kreetan kaupungin muureista v. 1884, 
on ilmeisesti peräisin 5. vuosisadan alkupuolelta. Voi olla, että sen var- 
haisempi muoto on antanut herätteitä Kreikan lainsäätäjille. Kuudennella 
vuosisadalla kreetalainen Thaletas opetti kuoromusiikkia Spartassa ja 
kreetalaiset kuvanveistäjät Dipoinos ja Skyllis opastivat Argoksen ja Sikyo- 
nin taiteilijoita. Satoja kanavia myöten vanha sivistys tyhjensi sisällyk- 
sensä uuteen. 


TOINEN LUKU 


ENNEN AGAMEMNONIA 


I. SCHLIEMANN 


Vuonna 1822 syntyi Saksassa poika, joka oli muuttava arkeologian lapio- 
työn erääksi vuosisadan romanttisista tarinoista. Hänen isänsä harrasti 
intohimoisesti antiikin historiaa ja kasvatti häntä Homeroksen tarinoilla 
Troian piirityksestä ja Odysseuksen harharetkistä. Suurella mielipahalla 
kuulin hänen kertovan Troian tulleen niin täydellisesti hävitetyksi, että se 
oli kadonnut jättämättä jälkeäkään itsestään.» Kahdeksanvuotiaana 
Heinrich Schliemann, asiaa kypsästi harkittuaan, ilmoitti aikovansa omis- 
taa elämänsä kadonneen kaupungin löytämiselle. Kymmenvuotiaana hän 
ojensi isälleen latinankielisen tutkielman Troian sodasta. Vuonna 1836 
hän lopetti koulun saatuaan varoihinsa katsoen liiallisen kasvatuksen, ja 
hänestä tuli maustekauppiaan oppipoika. V. 1841 hän lähti Hampurista 
Etelä-Amerikkaan purjehtivan laivan hyttipoikana. Kahdentoista päivän 
kuluttua alus ajoi matalikolle, miehistö ajelehti yhdeksän tuntia pienessä 
veneessä, kunnes vuoksi heitti sen Hollannin rannikolle. Heinrichistä tuli 
konttoristi, hän sai palkkaa 150 dollaria vuodessa, hän käytti tästä sum- 
masta puolet kirjoihin ja eli toisesta puolesta sekä unelmistaan. Hänen 
älynsä ja kyvykkyytensä eivät voineet olla johtamatta luonnollisiin tulok- 
siinsa; 25-vuotiaana hän oli itsenäinen kauppias, jolla oli etuja valvottavana 
kolmella mantereella; 36-vuotiaana hän katsoi omistavansa riittävästi ra- 
haa, luopui kaupan harjoittamisesta ja uhrasi kaiken aikansa muinaistutki- 
mukselle. »Liike-elàmün hyörinän keskellä en koskaan ollut unohtanut 
Troiaa enkä isäni kanssa tekemääni sopimusta sen esiin kaivamisesta.» 

Kauppamatkoillaan hän oli omaksunut tavan oppia kaikkien niiden mai- 
den kielen, joiden kanssa hän kävi kauppaa, ja pitää niillä päiväkirjaa. 
Tällä tavoin hän oppi englantia, ranskaa, hollantia, espanjaa, portugalia, 
italiaa, venättä, ruotsia, puolaa ja arabiaa. Nyt hän matkusti Kreikkaan, 
opiskeli sikäläistä kieltä käytännössä ja pystyi pian lukemaan sekä muinais- 
että uuskreikkaa yhtä sujuvasti kuin saksaa.! Tästä lähtien, hän selitti, 


1 3O0ppiakseni nopeasti kreikan kielen sanaston», Schliemann kirjoittaa, »hankin Paul 
et Virginien uuskreikkalaisen käännöksen ja luin sen läpi verraten jokaista sanaa 
vastaavaan ranskalaiseen. Tämän tehtävän suoritettuani tunsin ainakin puolet kirjan 
sisältämistä kreikkalaisista sanoista ja toistettuani toimituksen tunsin ne kaikki tai 
melkein kaikki hukkaamatta minuuttiakaan sanakirjan käyttämispakon takia. .. 
Kreikan kieliopista opettelin ainoastaan deklinaatiot ja verbit enkä koskaan hukannut 

»pidin mahdottomana elää missään muualla kuin klassillisella maaperällä.» 
Koska hänen venäläinen vaimonsa kieltäytyi lähtemästä Venäjältä, hän 
ilmoitti haluavansa kreikkalaisen vaimon, nimesi tarkat kelpoisuusehdot 
tätä asemaa varten ja 47-vuotiaana valitsi saamiensa valokuvien perus- 
teella 19-vuotiaan morsiamen. Hän nai tämän miltei ensi näkemältä ja 
tietämättänsä muinaiseen vaimonoston tapaan, sillä tytön vanhemmat 
vaativat hänestä summan, joka vastasi heidän käsitystään Schliemannin 
omaisuudesta. Kun hänen uusi vaimonsa synnytti hänelle lapsia, hän 
suostui vain vastahakoisesti kastattamaan nämä ja juhlisti toimituksen 
asettamalla kappaleen Ilfjasta heidän päälaelleen ja lausumalla satasen 
kuusimittasäettä. Hän risti heidät Andromakheksi ja Agamemnoniksi, 
nimitti palvelijoitaan Telamoniksi ja Pelopsiksi ja antoi ateenalaiskodil- 
leen nimen Bellerofon. Hän oli Homeros-hullu vanhus. 


Vuonna 1870 hän matkusti Troaaseen — Vähän Aasian luoteiskolkkaan 
— ja sai vastoin tiedemiesten aivan yleistä käsitystä päähänsä, että Pria- 
moksen Troia uinui Hissarlik-nimisen kukkulan alla. Vuosikauden neuvo- 
teltuaan hän sai Turkin hallitukselta luvan tutkia tätä paikkaa. Hän 
pestasi 80 työmiestä ja aloitti työt. Hänen vaimonsa, joka rakasti häntä 
hänen omituisuuksiensa tähden, uurasti hänen kanssaan kaivamistyössä 
päivännoususta sen laskuun. Pitkin talvea jäinen pohjoistuuli ryöpytti 
sokaisevaa pölyä heidän silmiinsä ja puhalsi niin rajusti heidän kehnon 
majansa raoista, ettei iltaisin voitu saada lamppua palamaan. Vaikka 
liedessä paloi tuli, jäätyi vesi miltei joka yö. »Meillä ei ollut mitään muuta 
pitämässä meitä lämpiminä paitsi innostuksemme suurtyöhömme, Troian 
löytämiseen.» 

Kului vuosi, ennen kuin he saivat palkintonsa. Sitten isku iskulta työ- 
miehen hakku paljasti ison kupariastian, ja kun se avattiin, löydettiin 
yllättävä aarre, n. 9 000 hopea- ja kultaesinettä. Ovela Schliemann kätki 
löydön vaimonsa hartiahuiviin, antoi työläisille odottamattoman lepotauon, 
kiirehti majaansa, lukitsi oven, levitti kalleudet pöydälle, liitti mielessään 
jokaisen hellästi johonkin Homeroksen kohtaan, koristi vaimonsa ikivan- 
halla otsarivalla ja lähetti ystävilleen Eurooppaan tiedon, että oli löytänyt 
Priamoksen aarteen». Kukaan ei uskonut häntä, muutamat arvostelijat 
väittivät hänen itse sijoittaneen esineet löytöpaikkaan, ja samaan aikaan 
Korkea Portti nosti syytteen siitä, että hän oli ottanut kultaa Turkin maa- 
perästä. Mutta sellaiset tiedemiehet kuin Virchow, Dörpfeld ja Burnouf 


kallista aikaani tutkimalla sen sääntöjä. Kun näet näin, että pojista, joita oli kiusattu 
ja rääkätty koulussa kahdeksan vuotta ja enemmänkin kieliopin ikävystyttävillä sään- 
nöillä, siitä huolimatta ainoakaan ei pystynyt kirjoittamaan kirjettä muinaiskreikaksi 
tekemättä satoja kaameita virheitä, tulin ajatelleeksi, että opettajien käyttämän mene- 
telmän täytyy olla perin juurin väärä... Opettelin muinaiskreikkaa kuten olisin ope- 
tellut elävää kieltä.» 

tulivat löytöpaikalle, todensivat Schliemannin kertomuksen ja jatkoivat 
työtä yhdessä hänen kanssaan, kunnos toinen haudattu Troia toisensa 
jälkeen kaivettiin esiin eikä ongelmana enää ollut se, oliko Troia ollut 
olemassa, vaan se, mikä esiin kaivetuista yhdeksästä Troiasta oli ollut 
Iliaan Ilion. 

V. 1876 Schliemann päätti hankkia eepokselle vahvistuksen toiseltakin 
taholta, nimittäin osoittaa, että Agamemnonkin oli ollut olemassa. Ottaen 
oppaakseen Pausaniaan klassillisen kuvauksen Kreikasta * hän suoritti 34 
kaivausta Mykenessä itä-Peloponnesoksessa. Turkin viranomaiset kes- 
keyttivät työn vaatimalla puolet Troiasta löydetystä aineistosta. Halua- 
matta jättää kallisarvoista Priamoksen aarretta» piiloon Turkkiin Schlie- 
mann lähetti esineet salaa Berliinin valtionmuseoon, maksoi Portille viisi 
kertaa niin paljon vahingonkorvausta kuin häneltä vaadittiin ja ryhtyi 
jatkamaan kaivauksia Mykenessä. Jälleen hän sai palkinnon vaivoistaan, 
ja kun hän näki työmiesten kantavan eteensä luurankoja, saviastioita, 
koruja ja kultanaamareita, hän sähkötti riemuissaan Kreikan kuninkaalle 
löytäneensä Atreuksen ja Agamemnonin haudat. V. 1884 hän siirtyi 
Tirynsiin ja kaivoi Pausanias jälleen oppaanaan näkyviin Homeroksen 
kuvailemat suuren palatsin ja kyklooppimuurit. 

Harvoin on kukaan tehnyt niin paljon muinaistutkimuksen hyväksi. 
Hänen vikansa piilivät hänen hyveissään, sillä hänen intonsa päästä heti 
etsittyyn päämäärään yllytti hänet häikäilemättömään kiireeseen, joka 
tuhosi tai sekoitti monia löydettyjä esineitä. Eepokset, jotka olivat innoit- 
taneet hänen ponnistuksiaan, eksyttivät hänet uskomaan löytäneensä 
Priamoksen aarrekammion Troiasta ja Agamemnonin haudan Mykenestä. 
Oppinut maailma epäili hänen selontekojaan, ja Englannin, Venäjän ja 
Ranskan museot kieltäytyivät kauan hyväksymästä aidoiksi hänen löytä- 
miään muinaisesineitä. Hän lohduttautui voimakkaalla itsearvostuksella 
ja jatkoi urheasti kaivauksiaan, kunnes tauti kaatoi hänet. Viimeisinä 
päivinään hän oli epätietoinen siitä, rukoillako kristittyjen Jumalaa vai 
klassillisen Kreikan Zeuta. »Agamemmnon Schliemannille, pojista rakaste- 
tuimmalle, tervehdys!» hän kirjoitti. »Olen kovin iloinen siitä, että ryhdyt 
opiskelemaan Plutarkhosta ja olet saanut loppuun Ksenofonin . . . Rukoilen 
Zeus-isää ja Pallas Athenea, että he antaisivat sinun terveenä ja onnellisena 
sata kertaa viettää syntymäpäivääsi» Hän kuoli 1890 ilmaston aiheutta- 
mien rasitusten, oppineen maailman vihamielisyyden ja unelmansa lakkaa- 
mattoman kuumeen riuduttamana. 

Kuten Kolumbus hän olilöytänyt etsimäänsä eriskummallisemman maail- 
man. Nuo korut olivat satoja vuosia vanhemmat kuin Priamos ja Hekabe, 
haudat eivät olleet Atreuksen jälkeläisten leposijoja, vaan Kreikan manner- 


1 Pausanias matkusti Kreikan halki n. 160 e. Kr. ja kuvasi maata teoksessa Periegesis 
(Kiertomatka). 

maan aigeialaisen sivistyksen, yhtä vanhan kuin Kreetan minolaisaika, 
raunioita. Tietämättään Schliemann oli osoittanut oikeaksi Horatiuksen 
kuuluisan säkeen »vixerunt fortes ante Agamemnona — elipä urhoja ennen 
Agamemnoniakins.! Vuosi vuodelta, Dörpfeldin ja Mullerin, Tsountasin 
ja Stamatakisin, Waldsteinin ja Wace'in suorittaessa yhä laajempia kai- 
vaustöitä Peloponnesoksessa ja monien toisten tutkiessa Attikaa ja saaria, 
Euboiaa ja Boiotiaa, Fokista ja Thessaliaa, Kreikan kamara luovutti esi- 
historiallisen kulttuurin aavemaisia jäännöksiä. Sielläkin ihmiset olivat 
kohonneet raakalaisuudesta sivistykseen siirtymällä metsästävien paimen- 
tolaisten tilasta kiinteään maanviljelykseen, korvaamalla kiviset tarve- 
esineet vaskisilla ja pronssisilla, kirjoituksen avulla ja kaupan kiihottamina. 
Sivistys on aina vanhempi kuin luulemmekaan. Missä hyvänsä poljemmekin 
maata, sen alla on sellaisten miesten ja naisten luita, jotka hekin tekivät 
työtä ja rakastivat, sepittivät lauluja ja valmistivat kauniita esineitä, 
mutta joiden nimet ja itse olemassaolokin ovat hukkuneet ajan välinpitä- 
mättömään virtaan. 


II. KUNINKAIDEN PALATSEISSA 


Pitkällä matalalla harjanteella kahdeksan kilometriä itään Argoksesta 
ja vajaan kahden kilometrin päässä merestä kohosi 14. vuosisadalla ennen 
ajanlaskumme alkua Tirynsin linnoitettu palatsi. Nykyisin sinne on miel- 
lyttävä ratsastustaival Argoksesta tai Naupliasta, ja perille päästäessä 
löydetään se puoleksi uponneena rauhallisten maissi- ja vehnäpeltojen 
sekaan. Kiivettyään muutaman askelman esihistoriallisia kiviportaita 
matkamies seisoo kyklooppivallien edessä, jotka kreikkalaisen perimätie- 
don mukaan Argoksen ruhtinas Proitos oli rakentanut parisataa vuotta 
ennen Troian sotaa.? Jo silloin itse kaupunki oli vanha, sillä vanhojen 
muistin mukaan sen oli maailman lapsuudessa perustanut sankari Tiryns, 
satasilmäisen Argoksen poika. Ja tarina jatkaa, että Proitos antoi palatsin 
Perseukselle, joka hallitsi Tirynsiä tumma Andromeda puolisonaan. 

1 Schliemannin loppuvuosina Dörpfeld ja Virchow saivat hänet miltei uskomaan, 
että hän oli löytänyt Agamemnonia paljon aikaisemman sukupolven jäännökset. Aluksi 
murehdittuaan Schliemann suhtautui asiaan hyväntuulisesti. »Mitä? hän huudahti. 
Tämä ei siis olekaan Agamemnonin ruumis eivätkä nämä hänen koristeitaan? Hyvä 
on, nimittäkäämme häntä Schulzeksi»s; jälkeenpäin puhuttiinkin aina »Schulzestas. 

2 Kreikkalaiset nimittivät kyklooppirakennuksiksi sellaisia, joita heidän luulonsa 
mukaan olivat voineet rakentaa vain jättiläiset, esimerkiksi yksisilmäiset, kykloopeiksi 
(ympyräsilmäisiksi) sanotut titaanit, jotka uurastivat Hefaistoksen pajoissa Välimeren 
tulivuorten sisällä. Arkkitehtuurissa nimityksellä tarkoitetaan suuria muurilaastitta 
yhteenliitettyjä lohkareita, jotka on jätetty hakkaamatta tai on vain karkeasti siloiteltu 
ja joiden lomaan on pistelty saveen siveltyjä pikkukiviä. Perimätieto lisäsi, että Proitos 
oli tuottanut kuuluisia muurareita, joita nimitettiin kykloopeiksi, Lyykiasta. 

Keskuslinnaa suojelevat muurit kohosivat 8—15 metrin korkeuteen, ja 
ne olivat niin paksut, että niiden sisässä kulki usein paikoin tilavia käytä- 
viä, jotka oli katettu ja holvattu suunnattomilla vaakasuorilla laakakivillä. 
Monet yhä vielä paikoillaan olevat kivet ovat 6 jalan pituisia, 3 jalkaa 
leveitä ja paksuja, ja pienimmätkin olivat, Pausanias sanoo, tuskin kahden 
muulin liikuteltavia». Muurien sisäpuolella, eräänlaisen pylväikön tai 
porttikäytävän takana, joka sittemmin oli esikuvana monelle akropoliille, 
oli leveä kivetty piha, jota rajoittivat pylväsrivit, ja tämän ympärillä oli, 
kuten Knossoksessakin, rykelmä huoneita, jotka olivat keskittyneet mega- 
ronin ympärille. Tämän juhlasalin pinta-ala oli 125 neliömetriä, sen kiveys 
oli maalattua sementtiä ja sen kattoa tuki neljä liettä ympäröivää pyl- 
västä. Vastakohdaksi iloiselle Kreetalle oli täällä toteutettu Kreikan arkki- 
tehtuurin pysyvä periaate, naisten asumuksen, gynaikeionin, erottaminen 
miesten huoneista. Kuninkaan ja kuningattaren huoneet oli rakennettu 
vierekkäin, mutta mikäli jäännöksistä voi saada johtoa, ne oli täydellisesti 
eristetty toisistaan. Tästä palatsilinnasta Schliemann löysi vain pohja- 
rakenteen, pylväitten kannat ja osia muurista. Harjanteen juurella oli 
jäännöksiä tiilirakennuksista ja silloista sekä joitakin vanhamuotoisten 
saviastioiden sirpaleita. Sinne oli Tirynsin kaupunki esihistorian päivinä 
kasaantunut palatsin vallien suojaan. Meidän tulee ymmärtää, että pronssi- 
kauden Kreikassa elämä pyöri turvattomana tällaisten linnoitusten vai- 
heilla ja sisäpuolella. 

Kuusitoista kilometriä pohjoisemmaksi Perseus rakensi (jos haluamme 
uskoa Pausaniasta) esihistoriallisen Kreikan suurimman pääkaupungin 
Mykenen, kenties 14. vuosisadalla. Sinne kohosi peloittavan keskuslinnan 
ympärille useita kyliä käsittävä kaupunki, jossa asui toimelias talonpoikais-, 
* kauppias-, käsityöläis- ja orjaväestö; tämä väestö on onnellisesti välttynyt 
historialta. Kuuttasataa vuotta myöhemmin Homeros kuvasi Mykeneü 
skartanokauniiksi» ja »kultavaksi. Huolimatta sadan sukupolven hävi- 
tyksistä on osa näistä, myös kyklooppitekoisista muureista säilynyt todis- 
tamaan työvoiman halpuutta ikimuistoisina aikoina ja kuninkaiden levot- 
tomuutta. Eräässä muurin kulmauksessa on kuuluisa Leijonaportti, missä 
kivikolmioon jykevän kamanan päälle on kaiverrettuna kaksi mahtavaa 
petoa. Kuluneina ja päättöminä ne nyt ääneti vartioivat mennyttä lois- 
toa. Takana olevalla linnavuorella ovat palatsin rauniot. Samoin kuin 
Tirynsissä ja Knossoksessa voimme erottaa valtaistuinsalin, alttarihuo- 
neen, varastohuoneet, kylpyhuoneen ja vastaanottohuoneet. Muinoin oli 
siellä maalattuja permantoja, pylväskäytäviä, freskoin koristeltuja seiniä 
ja majesteettisia portaikkoja. 

Läheltä Leijonaporttia, ahtaalta pystykivikehän piirittämältä alueelta, 
Schliemannin työläiset kaivoivat esiin 19 luurankoa ja niin rikkaita muinais- 
jäännöksiä, että suurelle harrastelijalle voidaan suoda anteeksi hänen 

luulonsa, että nämä haudat olivat Atreuksen jälkeläisten hautakammioita. 
Eikö Pausanias ollut kuvaillut »Mykenen raunioiden» kuninkaanhautoja? 
Täältä löytyi miehen pääkalloja kultakruunuineen ja naamaluita peittä- 
vine kultanaamareineen, luisevia naisia, joilla oli kultaiset otsarivat siinä 
missä heidän päänsä oli ollut, maalattuja maljakkoja, pronssikattiloita, 
hopeainen juomasarvi, ambra- ja ametistihelmiä, alabasteri-, norsunluu- 
ja fajanssiesineitä, runsaasti koristeltuja tikareita ja miekkoja, samanlainen 
pelilauta kuin Knossoksesta, ja miltei kaikenlaisia kultaesineitä — sinettejä 
ja sormuksia, neuloja ja nappeja, maljoja ja helmiä, rannerenkaita ja rinta- 
levyjä, pukeutumistarvikkeita, jopa ohuilla kultalevyillä kirjottuja vaate- 
kappaleitakin. Varmasti nämä olivat kuninkaallisia koruja, kuninkaallisia 
luita. 

Linnavuoren vastapäiseltä kallionrinteeltä Schliemann ja muut löysivät 
yhdeksän hautaa, jotka olivat aivan erilaisia kuin nämä »kuiluhaudat». 
Kun astutaan syrjään keskuslinnasta alas johtavalta tieltä, on oikealla 
suurten, taitavasti louhituista kivistä tehtyjen muurien reunustama käy- 
tävä. Sen päässä on yksinkertainen portti, jota muinoin ovat koristaneet 
nyt British Museumiin siirretyt solakat sylinterinmuotoiset vihreät mar- 
moripylväät ja jonka päällä on yksinkertainen kahdesta kivestä tehty 
kamana; toinen kivistä on yhdeksän metriä pitkä ja painaa 113 tonnia. 
Sisään tultuaan matkamies havaitsee joutuneensa viisitoista metriä kor- 
kean ja leveän tholoksen, holvin alle. Sen seinät on rakennettu sahatuista 
lohkareista, jotka on vahvistettu koristeellisella pronssiheloituksella. Jokai- 
nen kivirivi ulottuu alemman yli, kunnes ylin kerros peittää holvin laki- 
aukon. Schliemann arveli, että omituinen rakennus oli Agamemnonin 
hauta, ja hänen vaimonsa läheltä löytämää tholosta pidettiin aikoinaan 
Klytaimnestran hautana. Kaikki Mykenen »mehiläispesähaudat: olivat 
löydettäessä tyhjiä, sillä varkaat olivat ehtineet vuosisatoja ennen mui- 
naistutkijoita. 

Nämä synkät rauniot ovat jäännöksiä sivistyksestä, joka Perikleen 
aikana oli yhtä ikivanha kuin Kaarle Suuri meidän silmissämme. Yleisen 
käsityksen mukaan kuiluhaudat polveutuvat noin vita 1600 (ollen siis 
suunnilleen 400 vuotta Agamemnonin perinteellistä aikaa vanhempia) ja 
mehiläispesähaudat n. v:lta 1450, mutta esihistoriallinen kronologia ei ole 
täsmällisyydellä pilattu. Emme tiedä, miten tämä sivistys alkoi, emmekä, 
mikä kansa rakensi kaupunkeja sekä Mykenessä että Tirynsissä että myös- 
kin Spartassa, Amyklaissa, Eleusiissa, Khaironeiassa, Orkhomenoksessa ja 
Delfoissa. Todennäköisesti se useimpien kansakuntien tavoin jo sisälsi 
monia eri rotu- ja perintöaineksia. Kreikka oli ennen doorilaisten tuloa 
(n. 1100 e. Kr.) yhtä sekaverinen kuin Englanti ennen normannien valloitusta. 
Mikäli saatamme arvata, mykeneläiset olivat sukua Vähän Aasian fryy- 
gialaisille ja kaarialaisille sekä Kreetan minolaisille. Mykenen leijonilla 

on mesopotamialainen ulkonäkö; tämä vanha aihe luultavasti saapui 
Assyrian ja Fryygian kautta Kreikkaan. Kreikkalaisessa perimätiedossa 
mykeneläisiä sanotaan pelasgeiksi (millä mahdollisesti tarkoitetaan meren 
[pelagos] kansaa) ja heidän kuviteltiin saapuneen Traakiasta ja Thessa- 
liasta Attikaan ja Peloponnesokseen niin etäisinä aikoina, että kreikkalaiset 
nimittivät heitä alkuasukkaiksi, awtokhionoi. Herodotos omaksui tämän 
käsityksen otaksuen Olympoksen jumalien olevan pelasgilaista alkuperää, 
mutta hän vei osannut sanoa varmuudella, millainen pelasgien kieli oli». 
Me emme myöskään tiedä sitä. 

Epäilemättä nämä autokhionoi itsekin olivat tulokkaita maassa, jossa 
oli ollut sivistystä nuoremman kivikauden päiviltä saakka; ei ole olemassa 
alkuasukkaita. Heidät vuorostaan kukistettiin, sillä Mykenen historian 
myöhemmiltä vuosilta, vuoden 1600 vaiheilta, on lukuisia merkkejä siitä, 
että Kreetan tuotteet tai siirtolaiset valtasivat Peloponnesoksen kaupallis- 
sivistyksellisesti, elleikään sotilaallis-poliittisesti. Tirynsin ja Mykenen 
palatsit, olivat, lukuun ottamatta gynaikeionia, suunnitellut ja koristellut 
minolaistapaan; Kreetan maljakot ja kuosit saivat jalansijaa Aiginassa, 
Khalkiissa ja Thebassa; Mykenen vallasnaiset ja jumalattaret omaksuivat 
Kreetan viehättävät muodit, ja myöhäisimpien kuiluhautojen taide on 
epäämättömästi minolaista alkuperää. Ilmeisesti juuri tämä herätteitä 
antava kosketus korkeampaan kulttuuriin nosti Mykenen sen sivistyksen 
huipulle. 


III. MYKENEN SIVISTYS 


Tästä kulttuurista on säilynyt aivan liian vähän sirpaleita, jotta voisimme 
muodostaa siitä yhtä selvän kuvan kuin Kreetan raunioiden ja Homerok- 
sen runouden kulttuureista. Mannermaalla elämä oli hiukan lähempänä 
metsästysastetta kuin Kreetassa. Saksanhirven, metsäkarjun, vuohen, 
lampaan, jäniksen, härän ja sian luut, joita tavataan Mykenen jäännök- 
sistä, puhumattakaan kalanruodoista ja raakunkuorista, todistavat ruoka- 
halusta, joka jo oli homeerinen eikä suosinut kreetalaista vyötäröä. Silloin 
tällöin käy jäännöksistä ilmi »vanhan» ja vuuden» muodin omituinen saman- 
aikaisuus — obsidiaanisia nuolenkärkiä on onton pronssivintilän vieressä, 
jota ilmeisesti käytettiin porattaessa vaarnan reikiä kiviin. 


Teollisuus oli kehittymättömämpää kuin Kreetassa. Mantereelta ei 
tavata merkkejä Gurnian tapaisesta teollisuuskeskuksesta. Kauppa kehit- 
tyi hitaasti, sillä merirosvot, niihin luettuna mykeneläiset itse, tekivät 
meret turvattomiksi; Mykenen ja Tirynsin kuninkaat kaiverruttivat kree- 
talaisilla taiteilijoilla maljakkoihinsa ja sormuksiinsa komeita luetteloita 
saavutuksistaan merirosvouksen alalla. Suojellakseen itseään toisia meri- 
rosvoja vastaan he rakensivat kaupunkinsa sisämaahan riittävän kauas 





SEINÄMAALAUSTEN KATKELMIA KNOSOKSEN PALATSISTA. Herakleionin museo, Kreeta. 

— Viehättävimpiä Kreetan taiteen muistomerkkejä ovat säilyneet seinämaalaukset. 

Aiheiden raikas luonnonläheisyys ja värien koristeellinen teho todistavat aidosta taide- 
tunteesta ja pitkälle kehittyneestä teknillisestä taidosta. 

VAPION MALJA. Ateenan kansallismuseo. — Mykeneläisen kultaseppä-taiteilijan mestari- 
näyte. Villin härän taltuttamista esittävä aihe on taottu kultalevyyn niin taidokkaasti, 
että vasta vuosisatojen kuluttua löydämme Kreikan taiteesta vastaavia esimerkkejä. 

merestä, jotta ne olivat turvassa äkilliseltä, hyökkäykseltä, mutta tarpeeksi 
lähelle, jotta oli mukava lähteä merille. Argoliin lahdesta Korinthoksen 
kannakselle johtavan tien varrella sijaitsevien Tirynsin ja Mykenen edul- 
linen asema salli niiden sekä vaatia kauppiailta feodaalisia tiemaksuja että 
silloin tällöin panna toimeen merirosvousretkiä. Nähdessään Kreetan vau- 
rastuvan säännöllisen kaupan turvin Mykene oppi, että merirosvous, 
kuten sen sivistynyt jälkeläinen, tulliverotus, voi tukahduttaa kaupan ja 
tehdä köyhyyden kansainväliseksi. Se teki parannuksen ja antoi meri- 
rosvouksen laantua kaupaksi. Vuoden 1400 paikkeilla sen kauppalaivasto 
oli riittävän voimakas uhmaamaan Kreetan merivaltaa. Se kieltäytyi 
laivaamasta Afrikkaan tarkoitettuja tavaroitaan Kreetan poikki ja lähetti 
ne suoraan Egyptiin. Mahdollisesti tämä oli syy siihen sotaan, joka päät- 
tyi Kreetan linnojen tuhoon, tai sen seuraus. 


Tämän kaupan paisuttamaa varallisuutta ei seurannut mikään vastaava 
kulttuurin nousu, mikäli raunioista voi nähdä. Kreikkalainen perimätieto 
luki pelasgien ansioksi, että he olivat oppineet aakkoset foinikialaisilta 
kauppiailta. Tirynsistä ja Thebasta on löydetty ruukkuja, joissa on sel- 
vittämättömiä kirjainmerkkejä, mutta ei savitauluja, piirtokirjoituksia 
eikä asiakirjoja. On luultavaa, että kun Mykenessä opittiin kirjoitustaito, 
siellä käytettiin helposti tuhoutuvia kirjoitustarvikkeita, kuten Kreetassa 
loppuaikoina; niinpä ei ole säilynyt mitään. Taiteessa mykeneläiset nou- 
dattivat Kreetan malleja niin uskollisesti, että muinaistutkimus epäilee 
heidän tuottaneen etevimmät taiteilijansa Kreetasta. Mutta sen jälkeen 
kun Kreetan taide rappeutui, maalaustaiteella oli voimakas kukoistuskausi 
mannermaalla. Reunalaudoituksen ja karniisien koristekuviot ovat kor- 
keinta luokkaa ja jäävät perinnöksi klassilliselle Kreikalle, kun taas säi- 
lyneet freskot todistavat terävää liikunnan havaitsemiskykyä. »Naiset 
aitiossa» ovat loistavia leskirouvia, jotka nykyisin täysin muodikkaine 
kampauksineen ja pukuineen olisivat koristuksena mille hyvänsä oopperan- 
lämpiölle. He ovat elävämpiä kuin jäykän tietoiset »Naiset vaunuissa», 
jotka ovat iltapäiväajelulla puistossa. Vielä parempi on »Metsäkarjun- 
pyynti», muuan Tirynsin fresko: karju ja kukat ovat epäuskottavan sovin- 
naisia, vaaleanpunaisia koiria rumentavat tyylitellyt tulipunaiset, mustat 
tai siniset täplät, ja esiin syöksyvän karjun takaruumis suippenee niin, 
että eläin muistuttaa linnanneitoa, joka kengän korot ilmassa törröttäen 
syöksyy päistikkaa alas kammionsa ikkunasta. Silti metsästyskuvaus on 
todenmukainen, karju hurjistunut, koirat kiitävät nopeasti ilman halki, ja 
ihminen, tunteikkain ja kauhein kaikista petoeläimistä, seisoo valmiina 
tuhoisine peitsineen. Tällaiset näytteet antavat aavistuksen mykeneläisten 
toimeliaasta ja luonnollisesta elämästä, heidän naistensa ylpeästä kaune- 
udesta, heidän palatsiensa eloisasta somistuksesta. 

Korkeimmalle oli Mykenessä kehittynyt metallinkäsittelyn taito. Siinä 
mannermaa nousi Kreetan tasolle, ja se uskalsi käyttää omia muotoja 
ja koristeita. Ellei Schliemann täysin onnistunutkaan löytämään Aga- 
memnonin luita, hän löysi niiden painosta kultaa ja hopeaa: monenlaisia 

koruja ylettömän runsaasti, kenen tahansa kuninkaan arvoisia solkinap- 
peja, jalokiviä, joihin oli leikattu metsästys-, sota- tai merirosvousaiheisia 
kuvia, hopeaisen lehmän pään, jonka sarvet ja otsaluu olivat kultaa ja 
jonka joka hetki odottaa päästävän sen valittavan mylvähdyksen, josta 
Schliemann aina näppäränä selitysten keksijänä johtinimityksen Mykene. 
Komeimmat näistä Tirynsin ja Mykenen metallisista muinaisjäännöksistä 
ovat kaksi pronssitikaria, jotka on päällystetty elektronilla ja kultalevyllä 
ja joihin on sirosti kaiverrettu sorsia vainoavia villikissoja ja leijonia, jotka 
ajavat takaa leopardeja tai sotilaita. Kaikkein oudoimpia ovat kultanaa- 
marit, jotka nähtävästi oli asetettu kuninkaallisten vainajien kasvoille. 
Yksi niistä on aivan kissan naaman näköinen, mutta ritarillinen Schliemann 
arveli sen kuuluneen Agamemnonille, ei Klytaimnestralle. 


Mykeneläisen taiteen kiistämättömimpiä mestariteoksia ei ole löy- 
detty Tirynsistä eikä Mykenestäkään, vaan eräästä haudasta Vafiosta 
läheltä Spartaa, missä muuan pikkuruhtinas muinoin jäljitteli pohjolan 
hallitsijoiden loistoa. Sieltä löytyi muiden korujen joukosta kaksi ohutta 
taotusta kullasta valmistettua maljaa, jotka on yksinkertaisesti muotoiltu, 
mutta joita on käsitelty kaikelle suurelle taiteelle ominaisella kärsivälli- 
syydellä. Taituruus muistuttaa siinä määrin parhaita minolaisia töitä, 
että useimmat tiedemiehet ovat taipuvaisia otaksumaan nämä maljat 
jonkun kreetalaisen Cellini'n työksi; olisi kuitenkin sääli riistää mykene- 
läiseltä kulttuurilta sen oivailisimmat muistoesineet. Aihe — härän otta- 
minen kiinni ja kesyttäminen — tuntuu luonteenomaisesti kreetalaiselta, 
mutta sellaisia kohtauksia kaiverrettiin niin usein mykeneläisperäisiin 
sormuksiin ja sinetteihin tai maalattiin palatsien seinille, että siitä pää- 
tellen härkätaistelu oli yhtä suosittua mannermaalla kuin Kreetassakin. 
Toisessa maljoista härkä on kiedottu paksuista köysistä punottuun verk- 
koon, sen suu ja sieraimet ovat ammollaan äänettömästä kiukusta ja uupu- 
muksesta sen koettaessa vapautua, mutta kietoutuessa yhä pahemmin; 
toisaalla toinen härkä laukkaa pois kauhuissaan, mutta kolmas syöksyy 
lehmipaimenen kimppuun, joka uljaasti tarttuu sitä sarvista. Toisessa 
maljassa vangittua härkää talutetaan pois, ja kun käännämme astian, huo- 
maamme hänen jo suostuneen sivistyksen asettamiin kahleisiin ja ryhtyneen, 
kuten Evans sanoo, »rakastuneeseen keskusteluun» lehmän kanssa. Monta 
vuosisataa oli kuluva, ennen kuin yhtä taidokasta työtä taas nähtiin 
Kreikassa. 


Mykeneläisen itsensä, kuten pääosan hänen taiteestaankin, löytää hau- 
doista; hän näet sulloi vainajansa epämukaviin saviruukkuihin ja vain 
harvoin poltti ne sankariajan tapaan. Hän uskoi ilmeisesti tulevaan elä- 
mään, sillä hautoihin pantiin monia hyödyllisiä ja arvokkaita esineitä. 
Muuten mykeneläisten uskonto, mikäli siitä on voitu saada selvää, joka 
suhteessa viittaa kreetalaiseen alkuperään tai sukulaisuuteen. Kuten Kree- 
tassakin esiintyvät kaksoiskirves, pyhä pilari, pyhä kyyhkynen, palvotaan 
äitijumalatarta ja sen kanssa nuorta miespuolista jumalaa, otaksuttavasti 
hänen poikaansa, ja Mykenessäkin on hänen seurueeseensa kuuluvilla 

jumalolennoilla käärmeen hahmo. Äitijumalatar on kestänyt kaikki Krei- 
kasta tuntemamme uskonnolliset mullistukset. Kreetalaisen Rhean jäl- 
keen tuli Demeter, kreikkalaisten Mater Dolorosa, Demeterin jälkeen Pyhä 
Neitsyt, Jumalan Äiti. Kun nykyisin seisotaan Mykenen raunioilla, näkyy 
alempana olevassa pikkukylässä vaatimaton kristittyjen kirkko. Loisto 
on mennyt, koruttomuus ja lohdutus ovat jäljellä. Sivistykset tulevat ja 
menevät. Ne valloittavat maan ja luhistuvat tomuksi, mutta usko jää 
eloon jokaisen hävityksen jälkeenkin. 


Knossoksen tuhon jälkeen Mykene kukoisti ehompana kuin milloinkaan. 
»Kuiluhautadynastian» kasvava varallisuus pystytti suuria palatseja Myke- 
nen ja Tirynsin kukkuloille. Mykenen taide muodostui omintakeiseksi, 
ja se valtasi Aigelan seutujen markkinat. Mannermaan ruhtinasten kauppa 
eteni idässä Kyprokseen ja Syyriaan, etelässä Kykladien kautta Egyptiin, 
lännessä Italian kautta Espanjaan, pohjoisessa Boiotian ja Thessalian 
kautta Tonavalle. Vain Troia oli esteenä sen tiellä. Samoin kuin Rooma 
omaksui Hellaan kulttuurin ja levitti sitä laajalle, Mykene, jonka kuolevan 
Kreetan kulttuuri oli saanut valtoihinsa, levitti tämän kulttuurin mykene- 
läisvaihetta kautta Välimeren maailman. 


IV. TROIA 


Kreikan mannermaan ja Kreetan välille on Aigeian mereen siroteltu 
220 saarta. Ne muodostavat Delosta ympäröivän kehän, mistä syystä niitä 
nimitetään Kykladeiksi (”Kehäsaariksi'). Useimmat ovat puolittain me- 
reen uponneen maan vuorisia ja hedelmättömiä jäännöksiä, mutta joista- 
kin löytyi riittävän runsaasti marmoria ja metalleja, jotta niissä esiintyi 
toimeliaisuutta ja sellaista sivistystä, kuin silloinen maailma tunsi, jo kauan 
ennen kuin Kreikan historia kohoaa näköpiiriimme. Vuonna 1896 Ateenan 
brittiläinen instituutti suoritti kaivauksia Fylakopi'ssa Melos-saarella. 
Tällöin löydettiin työkaluja, aseita ja saviastioita, jotka kausi kaudelta 
osoittivat merkille pantavaa yhtäläisyyttä vastaavien minolaisten esinei- 
den kanssa. Muilla saarilla suoritettujen samanlaisten tutkimusten nojalla 
on hahmottunut Kykladien esihistoriasta kuva, joka ajan ja luonteen puo- 
lesta on yhdenmukainen Kreetan elämänpiirin kanssa, vaikkei se taiteelli- 
silta ansioiltaan ole siihen rinnastettavissa. Kykladit olivat ahdasalaiset, 
niiden koko pinta-ala kun oli vain 2500 neliökilometriä. Kuten klassillinen 
Kreikka ne osoittautuivat kykenemättömiksi yhtymään yhden poliittisen 
vallan alle. Seitsemännellätoista vuosisadalla nämä pikkusaaret olivat 
valtiollisesti ja taiteellisessa suhteessa, jopa paikoitellen kielen ja kirjoi- 
tuksenkin puolesta joutuneet Kreetan herruuteen. Sittemmin Kreetan 
loppukaudella (1400—1200) tuonti Kreetasta tyrehtyi ja saaret hankkivat 
yhä kasvavassa määrässä saviastiansa ja kuosinsa Mykenestä. 

Siirtyessämme idemmäs Sporadeille ("Hajasaarille') tapaamme Rhodok- 
sesta toisen yksinkertaista aigeialaistyypplä olevan esihistoriallisen kult- 
tuurin. Kyproksen rikkaat kupariesiintymät,! joista saari sai nimensä, vau- 
rastuttivat sitä melkoisesti halki pronssikauden (3400—1200), mutta sikä- 
läiset esineet olivat kömpelöitä ja mitättömiä, kunnes kreetalainen vai- 
kutus sai jalansijaa. Saaren pääasiallisesti aasialaisperäinen väestö käytti 
tavukirjoitusta, joka on sukua minolaiselle, ja palvoi ilmeisesti seemiläis- 
ten IStarista polveutuvaa jumalatarta, josta kreikkalaisten Afrodite on 
kehittymyt. Vuoden 1600 jälkeen saaren metalliteollisuus kehittyi nopeasti. 
Kuninkaallisen hallituksen omistamista kaivoksista vietiin vaskea Egyp- 
tiin, Kreetaan ja Kreikkaan, Enkomi'n valimossa valmistettiin maan- 
kuuluja tikareita, ja savenvalajat myivät pallomaisia maljojaan Egyptistä 
Troiaan saakka. Metsät kaadettiin hirsiksi, ja Kyproksen sypressi alkoi 
kilpailla Libanonin setripuun kanssa. Kolmannellatoista vuosisadalla 
mykeneläiset perustivat siirtoloita, joista myöhemmin muodostui kreikka- 
laisia kaupunkeja: Afroditelle pyhitetyn Pafoksen, stoalaisen Zenonin 
syntymäpaikan Kitionin ja Kyproksen Salamiin, minne Solon vaellusvuo- 
sinaan pysähtyi saattamaan lain sekasorron tilalle. 


Kyproksesta Mykenen kauppa ja vaikutusvalta eteni Syyriaan ja Kaa- 
riaan ja sieltä käsin, samoin kuin muitakin väliasemia käyttäen, ne tunkeu- 
tuivat Aasian saarille ja rantamille, kunnes saavuttivat Troian. Sieltä 
Schliemann ja Dörpfeld löysivät viiden kilometrin päässä merestä kohoa- 
valta kukkulalta yhdeksän kaupunkia, joista kukin sijaitsi edeltäjänsä 
päällä, ikään kuin Troia olisi elänyt yhdeksän kertaa. 

(1). Alimmista kerroksista tavattiin aina vuoteen 3000 ulottuvia jään- 
nöksiä nuoremman kivikauden kylästä, muokkaamattomista kivistä mudan 
avulla muurattuja seiniä, savikiekkoja, muokatun norsunluun palasia, 
obsidiaanisia työkaluja ja mustien, käsin kiilloitettujen saviastioiden sir- 
paleita. (2). Tämän yläpuolella olivat Schliemannin Homeroksen Troiaksi 
uskoman »Toisen kaupungin» rauniot. Sen ympärysmuurit olivat Tirynsin 
ja Mykenen tapaan kyklooppikivistä. Niissä oli paikka paikoin linnakkeita 
ja nurkkauksissa suuret kaksoisportit, joista kaksi on hyvin säilynyt. Muu- 
tamista taloista on jäljellä seiniä neljän jalan korkeudelta; ne ovat olleet 
rakennetut tiilestä ja puusta kiviperustalle. Päätellen punaisiksi maala- 
tuista saviastioista, jotka on valmistettu pyörää käyttäen, mutta silti 
kömpelösti, tämä kaupunki on ollut pystyssä suunnilleen 2400—1900. 
Työkaluissa ja aseissa on pronssi korvannut kiven, koruja on viljalti, mutta 
veistokuvat ovat epämiellyttävän alkukantaisia. Ilmeistä on, että »Toinen 
kaupunki» tuhoutui tulipalossa; palon jälkiä on runsaasti, ja ne saivat 
Schliemannin uskomaan, että hävitys oli Agamemnonin kreikkalaisten 
työtä. 

1 Niitä keräsi uutterasti kenraali di Cesnola, jonka kokoelma nyt on :New Yorkin 
Metropolitan-taidemuseossa. 

(3—5) »Palaneen kaupungin» yläpuolella on kolmesta peräkkäisestä 
pikkukylästä mitättömiä, vähälukuisia ja arkeologisesti merkityksettomiä 
jätteitä. (6) N. 1600 uusi kaupunki kohosi historialliselle kukkulalle. 
Schliemann sekoitti työnsä intohimoisessa hätäisyydessä tämän ja toisen 
kerroksen esineet toisiinsa ja jätti Kuudennen kaupungin» sikseen vähä- 
pätöisenä »lyydialaisasutuksena». Mutta Dörpfeld, joka jatkoi kaivauksia 
Schliemannin kuoleman jälkeen, jonkin aikaa tämän varoillakin, toi päi- 
vänvaloon kaupungin, joka oli huomattavasti laajempi kuin »Toinen». 
Sitä somistivat hakatusta kivestä rakennetut kookkaat talot ja ympäröi 
yhdeksän metriä korkea muuri; sen neljästä portista on kolme säilynyt. 
Raunioista tavattiin siihenastista taidokkaammin tehtyjä yksivärisiä 
maljakkoja, Orkhomenoksen »minyalaistuotteita» muistuttavia astioita ja 
ruukunsirpaleita, jotka olivat siinä määrin samanlaisia kuin Mykenestä 
löydetyt, että Dörpfeld otaksui niiden olevan tuontitavaraa tästä kau- 
pungista ja sen vuoksi samanaikaisia kuin kuiluhautadynastia (1400—1200). 
Tällä ja monilla muilla vaihtelevilla perusteilla yleinen mielipide samastaa 
Kuudennen kaupungin» ja Homeroksen Troian! katsoen siihen kuuluvan 
sen »Priamoksen aarteen», jonka Schliemann luuli löytäneensä »Toisesta 
kaupungista» — 6 rannerengasta, 2 maljaa, 2 otsaripaa, otsanauhan, 60 
korvarengasta ja 8 700 muuta esinettä, kaikki kultaisia. Kuudeskin kau- 
punki, niin meille vakuutetaan, tuhoutui tulipalossa, pian vuoden 1200 
jälkeen. Kreikkalaiset historioitsijat ajoittivat perimätiedon mukaisesti 
Troian piirityksen vuosiin 1194—1184.? 

Keitä ovat troialaiset? Muuan egyptiläinen papyrus mainitsee eräät 
»dardenui» heettiläisten liittolaisina KadeSin taistelussa (1287). On us- 
kottavaa, että nämä olivat niiden »dardanolaistem esi-isiä, jotka Home- 
roksen terminologiassa ovat samoja kuin troialaiset. Nämä dardanolaiset 
olivat otaksuttavasti balkanilaista alkuperää, olivat tulleet Hellespontok- 
sen yli 16. vuosisadalla sukulaistensa fryygialaisten kanssa ja asettuneet 
Skamandroksen alajuoksun varrelle. Herodotos kuitenkin piti troialaisia 
samoina kuin teukrolaiset, jotka Strabonin mukaan olivat Troaaseen 
— kenties Knossoksen kukistumisen jälkeen — asettuneita kreetalaisia.? 


1 Cincinnati'n yliopiston Troiassa v:sta 1931 lähtien suorittamien kaivausten johtaja, 
tri Carl Blegen, uskoo kaivaustensa osoittaneen, että Troia VI tuhoutui n. 1300, toden- 
näköisesti maanjäristyksessä, ja että sen raunioille kohosi »Seitsemäs kaupunkin, jota 
hän nimittää Priamoksen Troiaksi. Dörpfeld pitää parempana nimitystä Troia VIb. 
Vrt. Journal of Hellenic Studies, LVI, 156. 

2 Troija VII oli pieni linnoittamaton asuma, jonka hallussa paikka oli, kunnes Aleksan- 
teri Suuri 334 rakennutti sinne Troia VIII:n Homeroksen kunniaksi. Ajanlaskumme 
alun vaiheilla roomalaiset rakensivat Novum Ilionin eli Uuden Troian, joka pysyi 
pystyssä viidennelle vuosisadalle j. Kr. 

3 Kreikkalainen perimätieto johti Troia nimen eponyymisankari Troksesta, jonka 
poika oli Ilos, Laomedonin isä ja Priamoksen isoisä. Tästä johtuvat kaupungin monet 

Sekä Kreetassa että Troaassa oli pyhä Ida-vuori, Homeroksen ja Tennysonin 
amonilähteinen Ida». Otaksuttavasti alue eri aikoina oli heottiläisen väes- 
tön poliittisen ja rodullisen vaikutuksen alainen. Kaiken kaikkiaan kai- 
vaukset osoittivat kulttuurin olleen luonteeltaan osittain minolaista, osit- 
tain mykeneläistä, aasialaista ja tonavalaista. Homeros kertoo troialais- 
ten puhuneen samaa kieltä ja palvoneen samoja jumalia kuin kreikkalai- 
set, mutta myöhemmin helleenit mieluummin kuvittelivat Troian aasia- 
laiseksi kaupungiksi ja pitivät kuuluisaa piiritystä seemiläisyyden ja arja- 
laisuuden, idän ja lännen loputtoman kamppailun ensimmäisenä tunnet- 
tuna vaiheena. 

Merkitykseltään tärkeämpi kuin Troian väestön rotukokoomus oli kau- 
pungin strateginen asema lähellä pääsytietä Hellespontokseen ja Mustan 
meren rikkaisiin rantamaihin. Kautta historian tuo kapea väylä on ollut 
valtakuntien taistelukenttänä. Troian piiritys oli vuoden 1914 e. Kr. Galli- 
polin seikkailu. Tasanko oli kohtalaisen hedelmällinen, ja idempänä sisälsi 
maaperä arvokkaita metalleja, mutta tämä tuskin yksinään riittää selittä- 
mään Troian varallisuutta ja kreikkalaisten hyökkäyksen itsepintaisuutta. 
Kaupungin asema sopi ihmeteltävän hyvin tullin kantamiseen aluksilta, 
jotka halusivat päästä purjehtimaan Hellespontoksen läpi, mutta samalla 
se oli liian syvällä sisämaassa, jotta sitä olisi mukavasti voitu ahdistaa 
mereltä. Ehkäpä tämä eivätkä Helenen kasvot oli syynä siihen, että tuhat 
laivaa purjehti Ilionia vastaan. Todennäköisemmän teorian mukaan sal- 
messa puhaltavat tuulet ja etelään käyvä merivirta saivat kauppiaat pur- 
kamaan lastinsa Troiassa ja lähettämään ne poikkimaisin sisämaahan. 
Maksuista, joita tämän johdosta perittiin, Troia on saattanut saada rik- 
kautensa ja mahtinsa. Oli miten oli, kaupungin kauppa vilkastui nopeasti, 
kuten voidaan päätellä sikäläisten jätteiden moninaisesta alkuperästä. 
Aigeian meren eteläisemmiltä seuduilta saapui vaskea, öljypuun öljyä, 
viinejä ja saviastioita, Tonavalta ja Traakiasta saviastioita, ambraa, hevo- 
sia ja miekkoja, etäisestä Kiinasta sellaista harvinaisuutta kuin nefriitti- 
kiveä. Vastineeksi Troia osti sisämaasta puutavaraa, hopeaa, kultaa ja 
villiaaseja sekä lähetti niitä ulkomaille. Ylpeinä »hevonsuistajat iliolaiset» 
muuriensa turvassa vallitsivat Troasta ja verottivat sen maa- ja meri- 
kauppaa. 

Kuvassa, jonka Ilias antaa meille Priamoksesta ja hänen taloudestaan, 
on raamatullista loistoa ja patriarkallista hyvänsuopuutta. Kuninkaalla 
on monta vaimoa, ei huvin vuoksi, vaan koska hän kuninkaana on vastuussa 


nimet -— Troas, Ilios, Ilion, Ilium. Eponyymisankari eli eponyymi on todennäköisesti 
tarunomainen henkilö, josta sosiaalinen tai poliittinen ryhmä uskoo polveutuvansa ja 
josta se uskoo nimityksensä johtuvan. Dardanolaiset esim. uskoivat tai uskottelivat 
polveutuvansa Zeun pojasta Dardanoksesta, doorilaiset johtivat alkuperänsä Dorok- 
sesta, joonialaiset Ionista jne. 

korkean sukunsa runsaasta jatkuvuudesta. Hänen poikansa ovat yksi- 
avioisia ja käyttäytyvät yhtä moitteettomasti kuin Viktorian ajan romaani- 
henkilöt — paitsi tietenkin iloinen Paris, jolle moraali on yhtä tuntematon 
kuin Alkibiadeelle. Hektor, Helenos ja Troilos ovat miellyttävämpiä kuin 
horjuvainen Agamemnon, petollinen Odysseus ja ärtyisä Akhilleus, Andro- 
makhe ja Polyksena ovatyhtä viehättäviä kuin Helene ja Ifigeneia, Hekabe 
kunnokkaampi kuin Klytaimnestra. Kaiken kaikkiaan troialaiset vihamies- 
tensä kuvaamina vaikuttavat meidän silmissämme vähemmän petollisilta, 
uskollisemmilta ja paremmilta herrasmiehiltä kuin heidän kreikkalaiset 
voittajansa. Voittajat itsekin oivalsivat tämän myöhempinä aikoina. 
Homeroksella oli paljon hyvää sanottavana troialaisista, Sapfo ja Euripi- 
des eivät salanneet, kenelle heidän myötätuntonsa ja ihailunsa kuului. 
On sääli, että nämä jalot dardanolaiset olivat esteenä laajentuvalle Krei- 
kalle, joka monista vioistaan huolimatta oli vihdoin tuova tälle ja jokaiselle 
muulle Välimeren seudulle korkeamman sivistyksen, kuin ne olivat tähän 
asti tunteneet. 


KOLMAS LUKU 


SANKARIAIKA 


1. AKHAIALAISET 


Vaatimattomat heettiläiset savitaulut, jotka on löydetty Boghaz Köistä 
ja ovat peräisin suunnilleen v:lta 1325, puhuvat »ahhijava»-kansasta, joka 
mahtavuutensa puolesta on heettiläisten itsensä veroinen. Muuan egypti- 
läinen lähde v:n 1221 paikkeilta mainitsee »akaivasan» yhdessä muiden 
vmerikansojenv kera osallistuvana libyalaisten hyökkäykseen Egyptin 
alueelle ja kuvaa sen kuljeksivaksi joukkioksi, joka »taistelee täyttääkseen 
mahansa». Homeroksen mukaan akhaialaiset ovat nimenomaan etelä- 
Thessaliassa asuva kreikkaa puhuva kansa, mutta usein hän, koska he oli- 
vat kohonneet Kreikan mahtavimmaksi heimoksi, käyttää heidän nimeään 
tarkoittaessaan kaikkia Troiaa piirittäviä kreikkalaisia. Klassillisen ajan 
kreikkalaiset historioitsijat ja runoilijat pitivät akhaialaisia kuten pelas- 
gejakin alkuasukkaina, jotka olivat eläneet Kreikassa ikimuistoisista ajoista 
saakka. Empimättä he uskoivat, että Homeroksen kuvailema akhaialainen 
kulttuuri oli sama, jota me olemme sanoneet mykeneläiseksi. Schliemann 
omaksui tämän samastuksen, ja hetken aikaa oli oppinut maailma samaa 
mieltä hänen kanssaan. 

Vuonna 1907 eräs harvinaisessa määrässä kuvainraastamiseen taipu- 
vainen englantilainen, Sir William Ridgeway, teki lopun tästä tyytyväisestä 
luottavaisuudesta osoittamalla, että vaikka akhaialainen sivistys monessa 
suhteessa oli samanlainen kuin mykeneläinen, se kuitenkin erosi tästä tär- 
keissä yksityiskohdissa. 1) Rauta on mykeneläisille käytännöllisesti kat- 
soen tuntematon, mutta akhaialaisille tuttu. 2) Homeroksen vainajat pol- 
tettiin, mutta Tirynsissä ja Mykenessä ne haudattiin, mikä osoittaa eri- 
laista käsitystä haudantakaisesta elämästä. 3) Akhaialaiset palvoivat 
Olympoksen jumalia, joista ei ole löydetty jälkeäkään mykeneläisessä 
kulttuurissa. 4) Akhaialaiset käyttivät pitkiä miekkoja, pyöreitä kilpiä ja 
lukkoneulasolkia; mykeneläisen kulttuurin jäännöksien joukossa ei ole 
senkaltaisia esineitä. 5) Puvussa ja tukkalaitteissa on olennaisia eroavai- 
suuksia. Ridgeway päätteli, että. mykeneläiset olivat pelasgeja ja puhuivat 
kreikan kieltä, kun taas akhaialaiset olivat vaaleita »kelttejü» tai keski- 
eurooppalaisia, jotka tunkeutuivat etelää kohti Epeiroksen ja Thessalian 
halki n. v:sta 2000 lähtien, toivat mukanaan Zeun palvonnan, hyökkäsivät 
Peloponnesokseen n. 1400, omaksuivat kreikan kielen ja monia kreikkalai- 

sia tapoja ja asettuivat läänitysherroina hallitsemaan linnoitetuista palat- 
seistaan orjuutettua pelasgiväestöä. 

Tämä teoria on valaiseva, joskin sitä on olennaisesti tarkistettava. Krei- 
kan kirjallisuus ei kerro mitään akhaialaisten maahanhyökkäyksestä. Ei 
olisi viisasta perustaa niin yksimielisen perimätiedon hylkäämistä raudan 
käytön asteittaisen lisääntymisen, hautaus- tai kampausmuotien muutok- 
sen, miekkojen pitenemisen, kilpien pyöristymisen tai lukkoneulankaan 
varaan. On uskottavampaa, että akhaialaiset olivat, kuten kaikki klassilli- 
set kirjailijat otaksuivat, kreikkalainen heimo, joka luontaisen lisääntymi- 
sensä painosta levittäytyi Thessaliasta Peloponnesokseen 14. ja 13. vuosi- 
sadalla, sekaantui sikäläisiin pelasgilais-mykeneläisiin ja n. v:een 1250 
mennessä kohosi hallitsevaksi luokaksi. Otaksuttavasti akhaialaiset opet- 
tivat pelasgit puhumaan kreikkaa eivätkä oppineet sitä näiltä. Sellaisissa 
paikannimissä kuin Korinthos ja Tiryns, Parnassos ja Olympia! kenties 
vielä on säilynyt vanhan kreetalais-pelasgilais-mykeneläisen kielen kaiku. 
Arvattavasti samalla tavalla akhaialaiset syrjäyttivät aikaisemman väestön 
»ktooniset» eli manalaiset jumalat omien vuoristo- ja pilvijumaliensa tieltä. 
Muuten ei ole mitään selvää rajaviivaa mykeneläisen kulttuurin ja sen 
myöhäisemmän vaiheen, Homeroksen runoudesta tapaamamme akhaia- 
laisen kulttuurin, välillä. Näyttää siltä kuin molemmat elämänmuodot 
olisivat sekaantuneet ja sulautuneet toisiinsa. Sekaantumisen vähitellen 
edistyessä aigeialainen sivistys riutui pois ja sen saatua kuoliniskun Troian 
tuhossa kreikkalainen sivistys astui tilalle. 


TI. SANKARITARUSTO 


Sankarikauden tarut johdattavat mieleen akhaialaisten sekä alkuperän 
että, kohtalon. Emme saa vähäksyä näitä kertomuksia, sillä joskin niitä 
vilkastuttaa verenhimoinen mielikuvitus, ne saattavat sisältää enemmän 
historiaa kuin luulemmekaan, ja ne ovat siinä määrin kietoutuneet yhteen 
Kreikan runouden, näytelmätaiteen ja kuvataiteiden kanssa, että meidän 
olisi mahdoton ilman niitä ymmärtää näitä jälkimmäisiä ? 

Heettiläiset piirtokirjoitukset mainitsevat erään Atarissyaan ahhijava- 
aisten kuninkaana 13. vuosisadalla; hän on todennäköisesti akhaialaisten 


1 Ja sellaisissa kreikkalaisissa sanoissa kuin sesamon (seesami), kyparissos (sypressi), 
hyssopos (iisoppi), oinos (viini), sandalon (sannikas), khalkos (vaski), thalassa (meri), 
molybdos (lyijy), zefyros (etelätuuli), kybernao (sonni), sfongos (pesusieni), laos (kansa), 
labyrinthis, dithyrambos, kitharis (kitara), syrinks (huilu) ja paian (ylistyslaulu). 

2 ,On tullut tavaksi nykyaikana pitää Perseusta ... Heraklesta... Minosta, The- 
seusta, Iasonia ... ja muita tämän ajan sankareita . .. pelkästään myytillisinä luomuk- 
sina. Myöhemmän ajan kreikkalaiset eivät arvostellessaan kuvauksia menneisyydestään 
ollenkaan epäilleet, että nuo sankarit olivat historiallisia henkilöitä, jotka todella olivat 

kuningas Atreus. Kreikkalaisen tarinan mukaan Zeus siitti Tantaloksen, 
Fryygian kuninkaan! joka siitti Pelopsin, joka siitti Atreuksen, Agamem- 
nonin isän. Jouduttuaan ajetuksi maanpakoon Pelops saapui n. 1283 
Eliiseen länsi-Peloponnesokseen ja päätti naida sikäläisen kuninkaan 
Oinomaoksen tyttären Hippodameian. Olympiassa olevan suuren Zeun 
temppelin itäinen pääty kertoo yhä meille hänen kosinnastaan. Kunin- 
kaalla oli tapana koetella tytärtensä kosijoita kilpailemalla heidän kans- 
saan vaunuilla-ajossa: voittoisa kosija saisi Hippodameian, hävinnyt sur- 
mattiin. Useat kosijat olivat yrittäneet, mutta menettäneet sekä kilpailun 
että henkensä. Vähentääkseen epäonnistumisen mahdollisuuksia Pelops 
lahjoi kuninkaan vaununajajan Myrtiloksen irroittamaan kuninkaallisten 
vaunujen sokkanaulat lupaamalla jakaa kuningaskunnan hänen kanssaan, 
jos heidän suunnitelmansa onnistuisi. Seuranneessa kilpailussa kuninkaan 
vaunut luhistuivat, ja hän itse sai surmansa. Pelops nai Hippodameian 
ja hallitsi Elistä, mutta sen sijaan, että olisi jakanut kuningaskunnan 
Myrtiloksen kanssa, hän syöksi tämän mereen. Hukkuessaan Myrtilos 
langetti Pelopsin ja kaikki hänen jälkeläisensä pahaenteiseen kiroukseen. 

Pelopsin tytär otti puolisokseen Stheneloksen, joka oli Perseuksen poika 
ja Argoksen kuningas. Valtaistuin siirtyi heidän pojalleen Eurystheuk- 
selle ja tämän kuoltua hänen enolleen Atreukselle. Atreuksen pojat Aga- 
memnon ja Menelaos naivat Klytaimnestran ja Helenen, jotka olivat 
Lakedaimonin kuninkaan Tyndareoksen tyttäriä, ja kun Atreus ja Tynda- 
reos olivat kuolleet, Agamemnon ja Menelaos hallitsivat Peloponnesoksen 
koko itäosaa pääkaupungeistaan Mykenestä ja Spartasta. Peloponnesos 
eli Pelopsin saari sai nimensä heidän isoisästään, jonka jälkeläiset olivat 
tyyten unohtaneet Myrtiloksen kirouksen. 

Samoihin aikoihin muukin Kreikka oli täynnä sankareita, joiden tavalli- 
sena askareena oli kaupunkien perustaminen. Viidennellätoista vuosi- 
sadalla ennen ajanlaskumme alkua, kertoo kreikkalainen perimätieto, 
ihmissuvun pahuus sai Zeun hukuttamaan sen tulvaan, josta vain yksi 
mies, Deukalion, vaimonsa Pyrrhan kanssa pelastui arkissa tai arkussa, 
hallinneet Argoksessa ja muissa kuningaskunnissa. Äärimmäisen skeptillisyyden kauden 
mentyä ohi monet nykyaikaiset arvostelijat ovat alkaneet kallistua takaisin kreikka- 
laisten käsitykseen pitäen sitä todistusaineiston tyydyttävimpänä tulkintana ... Taru- 
jen sankarit ovat todellisia aivan kuten ne maantieteelliset maisemat, joissa he liikkuivat.» 
(Cambridge Ancient History, II, 478.) Otaksukaamme, että tärkeimmät tarut ovat olen- 
naiselta osaltaan totuudenmukaisia, vaikkakin yksityiskohdiltaan mielikuvituksellisia. 

2 Tantalos suututti jumalat paljastamalla näiden salaisuuksia, varastamalla heidän 
nektariansa ja ambrosiaansa sekä tarjoamalla heille poikansa Pelopsin keitettynä ja 
paloiteltuna. Zeus liitti Pelopsin jälleen kokoon ja rankaisi Tantalosta Haadeessa rai- 
voisalla janolla: Tantalos asetettiin keskelle järveä, jonka vesi vajosi joka kerran hänen 
aikoessaan juoda; hänen päänsä päällä oli oksia, mutta kun hän tavoitteli niiden run- 
saita hedelmiä, ne taipuivat syrjään; suuri kivi vaappui hänen yläpuolellaan uhaten 
joka hetki pudota ja murskata hänet. 

joka pysähtyi Parnassos-vuorelle. Deukalionin pojasta Hellenistä polveu- 
tuivat kaikki kreikkalaiset heimot, ja hänestä myös johtuu niiden yhteis- 
nimitys helleenit. Hellenin pojanpoikia olivat Akhaios ja Ion, ja heistä 
polveutuivat akhaialaiset ja joonialaiset, jotka monien vaellusten jälkeen 
kansoittivat, edelliset Peloponnesoksen, jälkimmäiset Attikan. Eräs Ionin 
jälkeläisistä, Kekrops, perusti Athene-jumalattaren avulla (paikalle, jonka 
linnavuorelle jo pelasgit olivat asettuneet) sen kaupungin, joka jumalat- 
taren mukaan sai nimen Ateena. Tarinan mukaan hän juurrutti sivistyk- 
sen Attikaan, saattoi voimaan avioliiton, poisti ihmisuhrit ja opetti ala- 
maisiaan palvomaan Olympoksen jumalia, etenkin Zeuta ja Athenea. 

Kekropsin jälkeläiset hallitsivat Ateenaa kuninkaina. Neljäs järjestyk- 
sessä oli Erekhtheus, jolle häntä jumalana palvova kaupunki myöhemmin 
omisti yhden ihanimmista temppeleistään. Hänen pojanpoikansa Theseus 
sulatti n. 1250 Attikan kaksitoista demosta yhdeksi valtiolliseksi kokonai- 
suudeksi, jonka kansalaisia oli kutsuttava ateenalaisiksi, missä hyvänsä he 
asuivatkin. Ehkä juuri tämä historiallinen synoikismos (kunnallinen yhdys- 
elämä) oli syynä siihen, että Ateenan kuten Mykenen ja Theban nimi on 
monikkomuotoinen. Theseus aikaansai Ateenassa järjestyksen ja teki 
kaupungin mahtavaksi, lopetti sen lasten uhraamisen Minokselle ja teki 
tiet turvallisiksi surmaamalla ryöväri Prokrusteen, joka nautti saadessaan 
venyttää tai silpoa vankiensa sääriä vuoteensa pituuden mukaisiksi. 
Theseuksen kuoltua Ateena palvoi häntäkin jumalana. Niin myöhään kuin 
476, Perikleen epäileväisenä aikana, kaupunki tuotatti Theseuksen luut 
Skyroksesta ja talletti ne kallisarvoisina pyhäinjäännöksinä Theseuksen 
temppeliin. 


Pohjoisempana, Boiotiassa, oli eräällä kilpailevalla pääkaupungilla yhtä 
dramaattinen perimätarusto, josta oli tuleva klassillisen ajan kreikkalaisen 
näytelmätaiteen ydinaines. Neljännentoista vuosisadan lopulla foinikia- 
lainen, kreetalainen tai egyptiläinen prinssi Kadmos perusti Theban kau- 
pungin Kreikkaa idästä länteen ja pohjoisesta etelään halkovien teiden 
risteykseen, opetti sen kansan lukemaan ja surmasi lohikäärmeen (millä 
muinaisajan ihmiset ehkä tarkoittivat kulkutautia levittävää organismia), 
joka esti asukkaita käyttämästä Areia-lähdettä. Kadmoksen maahan kyl- 
vämistä lohikäärmeen hampaista nousi aseellisia miehiä, jotka, kuten his- 
torian kreikkalaiset, kävivät toistensa kimppuun, kunnes vain viisi jäi 
eloon. Nämä viisi olivat thebalaisten kertoman mukaan kaupungin kunin- > 
gassukujen perustajat. Esivalta asettui Kadmeiaksi nimitettyyn kallio- 
linnaan: sieltä on meidän aikanamme kaivettu esiin Kadmoksen palatsi».! 
Siellä hallitsi Kadmoksen jälkeen hänen poikansa Polydoros, pojanpoikansa 


1 Ajoitettu vuosiin 1400—1200. Sieltä on löydetty kirjoituskatkelmia, joita ei ole 
voitu tulkita ja joiden kirjaimisto todennäköisesti on kreetalaista alkuperää. 

Labdakos ja tämän poika Laios, jonka poika Oidipus, kuten koko maailma. 
tietää, surmasi isänsä ja nai äitinsä. Kun Oidipus kuoli, hänen poikansa 
kiistelivät valtikasta prinssien tapaan. Eteokles ajoi maanpakoon Poly- 
neikeen, joka taivutti Argoksen kuninkaan Adrastoksen yrittämään pala- 
uttaa hänet valtaan. Adrastos yrittikin (n. 1213) kuuluisassa »seit- 
semän (liittoutuncen) sodassa» Thebaa vastaan sekä jälleen kuusitoista 
vuotta myöhemmin epigonien eli seitsemän» poikien sodassa. Tällöin 
sekä Eteokles että Polyneikes saivat surmansa, ja Theba poltettiin maan 
tasalle. 


Theban ylimyksellä Amfitryonilla oli viehättävä vaimo, Alkmene. 
Zeus kävi tämän luona Amfitryonin ollessa sodassa, ja Herakles (Herkules): 
oli heidän poikansa.! Hera, joka ei hyväksynyt puolisonsa alentuvaisuu- 
denosoituksia, lähetti kaksi käärmettä tuhoamaan pienokaisen kehtoonsa, 
mutta poika sieppasi toisen toiseen, toisen toiseen käteensä ja kuristi ne 
kuoliaiksi; siitä hän sai nimen Herakles, koska oli voittanut mainetta 
Heran välityksellä. Linos — musiikinhistorian ensimmäinen nimeltä tun- 
nettu henkilö — koetti opettaa nuorukaista soittamaan ja laulamaan, mutta. 
Herakles ei pitänyt musiikista ja tappoi Linoksen lyyryllä. Kasvettuaan 
kömpelöksi, ruokaa ja juomaa ahmivaksi, hyvänsävyiseksi jättiläiseksi hän 
otti tappaakseen Amfitryonin ja Thespioksen karjalaumoja tuhoavan lei- 
jonan. Jälkimmäinen, Thespiain kuningas, tarjosi kotinsa ja viisikymmentä. 
tytärtään Herakleelle, joka miehekkäästi osoitti olevansa tilanteen tasalla. 
Hän surmasi leijonan ja käytti sen taljaa pukunaan. Hän nai Theban 
Kreonin tyttären Megaran ja aikoi asettua asumaan paikoilleen, mutta 
Hera lähetti hänen päälleen hulluudenpuuskan ja hän tappoi tietä- 
mättään omat lapsensa. Hän kysyi neuvoa Delfoin oraakkelilta, joka neu- 
voi häntä asettumaan Tirynsiin ja palvelemaan Argoksen kuningasta 
Eurystheusta kaksitoista vuotta. Niiden kuluttua hänestä tulisi kuole- 
maton jumala. Herakles totteli ja suoritti Eurystheukselle kaksitoista 
kuuluisaa urotyötä.? Kuninkaan päästettyä hänet palveluksestaan Herak- 


1 Zeus», kertoo Diodoros, steki tämän yön kolme kertaa tavallista pitemmäksi; ja 
siittämiseen käytetyn ajan pituus ennusti lapsen poikkeuksellista mahtavuutta. 

2 Hän kuristi Nemean karjaa ahdistelevan leijonan; surmasi Lernassa tuhojaan teke- 
vän monipäisen hirviön (hydran); otti kiinni nopean kauriin ja vei sen Eurystheukselle; 
vangitsi Erymanthos-vuoren villikarjun ja vei sen Eurystheukselle; puhdisti yhdessä 
päivässä Augeiaan kolmentuhannen härän navetan johdattamalla Alfeios- ja Peneios- 
joet juoksemaan sen läpi — ja viipyi Eliissä riittävän kauan perustaakseen Olympian 
kilpaleikit; hän tuhosi Arkadian Stymialis-järven julmat petolinnut; hän nujersi Kree- 
tassa hävittäen riehuvan hurjan sonnin ja kantoi sen olkapäillään Eurystheukselle; 
hän otti kiinni ja kesytti Diomedeen ihmisiä syövät hevoset; hän tappoi miltei kaikki 
amatsonit; hän pystytti kaksi kalliota vastakkain Välimeren suulle » Herakleen pat- 
saiksi», otti kiinni Geryonin härät ja kuljetti ne Gallian halki, Alppien yli, Italian halki 

les palasi Thebaan. Hän suoritti monia muita mainetekoja; liittyi argonau- 
toihin, ryösti Troiaa, auttoi jumalia voittamaan näiden taistellessa gigant- 
teja vastaan, vapautti Prometheuksen, toi Alkestiksen takaisin elämään ja 
tappoi silloin tällöin vahingossa omia ystäviään. Kuolemansa jälkeen häntä 
palvottiin sankarina ja jumalana; ja koska hänellä oli ollut lukematon määrä 
lemmittyjä, monet heimot väittivät häntä kantaisäkseen.! 

Hänen poikansa asettuivat asumaan Thessalian Trakhiiseen, mutta 
Eurystheus määräsi peläten heidän syöksevän hänet vallasta kostoksi 
tarpeettomista ponnistuksista, jotka hän oli sälyttänyt heidän isänsä har- 
tioille, Trakhiin kuninkaan karkottamaan heidät Kreikasta. Herakleidit 
(so. Herakleen lapset) saivat turvapaikan Ateenasta. Eurystheus lähetti 
sotajoukon heitä vastaan, mutta he löivät ja surmasivat hänet. Kun Atreus 
hyökkäsi heitä vastaan toisen sotajoukon kera, yksi pojista, Hyllos, tar- 
joutui taistelemaan ketä hyvänsä Atreuksen miestä vastaan ehdolla, että 
jos hän voittaisi, herakleidit saisivat Mykenen kuningaskunnan, mutta jos 
hän joutuisi tappiolle, herakleidit lähtisivät pois eivätkä palaisi viiteen- 
kymmeneen vuoteen, minkä jälkeen heidän lapsensa saisivat Mykenen. 
Hän joutui tappiolle ja vei puoluelaisensa kanssaan maanpakoon. Viittä- 
kymmentä vuotta myöhemmin uusi herakleidien sukupolvi palasi. Kreik- 
kalaisen perimätiedon mukaan juuri he eivätkä doorilaiset valloittivat 
Peloponnesoksen, kun heidän vaatimuksiinsa ei suostuttu, ja tekivät lopun 
sankariajasta. : 


Jos Pelopsin ja hänen jälkeläistensä tarina viittaa akhaialaisten vähä- 
aasialaiseen alkuperään, argonautojen tarinassa on tavattu heidän tulevai- 
suutensa johtoaihe. Kuten niin monet taruista, jotka samalla kertaa hoiti- 
vat sekä historiallisen perimätiedon että kansanomaisen kirjallisuuden 
virkaa, se on kertomuksellisesti loistava. Siinä on seikkailu-, löytöretki.-, 
sota-, rakkaus-, salaperäisyys- ja kuolema-ainekset kudottu niin runsaaksi 
kudokseksi, että kun Ateenan draamakirjailijat olivat kuluttaneet sen 
miltei nukkavieruksi, Apollonios Rhodolainen kutoi sen hellenismin päivinä 


ja meren yli Eurystheukselle; löysi Hesperidien omenat ja kannatti hetken aikaa Atlak- 
sen puolesta taivaan kantta; laskeutui Haadeeseen ja vapautti Theseuksen ja Askala- 
foksen kärsimyksistä. — Hesperideille, Atlaksen tyttärille, Hera oli uskonut ne kultaiset 
omenat, jotka Gaia (Maaemo) olihänellelahjoittanuthänen viettäessään häitään Zeun kans- 
sa. Omenista, joita lohikäärme vartioi, saivat niiden syöjät puolijumalan ominaisuuksia. 

l Diodoros arveli, että tämä ällistyttävä »kulttuurisankari» oli alkeellinen insinööri, 
esihistoriallinen Empedokles. Hänestä kerrotut tarut tarkoittivat sitä, että hän oli 
puhdistanut lähteitä, halkaissut vuoria, muuttanut jokien juoksua, voittanut viljelyk- 
selle autiomaita, hävittänyt metsistä vaarallisia petoja ja tehnyt Kreikan asuttavaksi 
maaksi. Toisen näkemyksen mukaan Herakles on jumalan rakastettu poika, joka kärsii 
ihmiskunnan puolesta, herättää kuolleita eloon, astuu alas Haadekseen ja nousee 
sitten taivaaseen. 

uudelleen varsin mukiinmeneväksi eepokseksi. Se alkaa Boiotian Orkho- 
menoksessa samanlaisin tuimin ihmisuhripiirtein kuin Agamemnonin tra- 
gedia. Kuningas Athamas tarjoutui maansa kärsiessä nälänhätää uhraa- 
maan poikansa Friksoksen jumalille. Friksos sai vihiä suunnitelmasta ja 
pakeni Orkhomenoksesta mukanaan Helle sisarensa ratsastaen ilmojen 
halki kultataljaisella oinaalla. Mutta oinas lensi epävakaisesti, ja Helle 
putosi sen selästä hukkuen salmeen, jota hänen mukaansa ruvettiin nimit- 
tämään Hellespontokseksi. Friksos pääsi maihin ja päätyi Kolkhiiseen, 
Mustan meren tuonpuoleiseen päähän. Siellä hän uhrasi oinaan ja ripusti 
sen taljan antimeksi sodan jumalalle Areelle. Kolkhiin kuningas Aietes 
asetti lohikäärmeen, joka ei koskaan nukkunut, vartioimaan taljaa, sillä 
oraakkeli oli ennustanut hänen kuolevan, jos muukalainen veisi sen muka- 
naan, ja varmemmaksi vakuudeksi hän määräsi, että kaikki Kolkhiiseen 
saapuvat muukalaiset oli surmattava. Hänen tyttärensä Medeia, joka 
rakasti muukalaisia ja heidän tapojaan, sääli Kolkhiiseen saapuvia matka- 
laisia ja auttoi heitä pääsemään pakoon. Hänen isänsä määräsi hänet pan- 
tavaksi vankeuteen, mutta hän pakeni pyhälle alueelle meren lähelle ja eli 
siellä. katkeruuttaan hautoen, kunnes Iason tapasi hänet kuljeskelemasta 
rantaäyräällä. 

Noin kaksikymmentä vuotta aikaisemmin (kreikkalaisten kronologien 
mukaan n. 1245) Poseidonin poika Pelias oli anastanut valtaistuimen 
Thessalian Iolkoksen kuninkaalta Aisonilta. Ystävät olivat piilottaneet 
Aisonin pienen pojan Jasonin, ja tämä oli kasvanut metsissä ylen väkeväksi 
ja rohkeaksi. Eräänä päivänä hän ilmestyi torille leopardinnahkaan puet- 
tuna, kaksi keihästä mukanaan, ja vaati kuningaskuntaansa. Mutta hän 
oli yhtä naiivi kuin väkeväkin, ja Pelias suostutti hänet suorittamaan valta- 
istuimen lunnaiksi vaikean tehtävän, kultaisen taljan noutamisen takaisin. 
Niinpä lason rakensi suuren Argo ('Nopea”')-laivan ja kutsui seikkailuun 
mukaan Kreikan urheimmat miehet. Herakles tuli suosikkitoverinsa Hylas 
mukanaan, samoin Peleus, Akhilleuksen isä, Theseus, Meleagros, Orfeus 
ja nopsajalkainen impi Atalante. Kun alus tunkeutui Hellespontokseen, 
se pysäytettiin nähtävästi jonkin troialaisjoukon toimesta, sillä Herakles 
erkani retkikunnasta hävittämään kaupungin ja surmaamaan sen kunin- 
kaan Laomedonin kaikkine poikineen, paitsi Priamosta. 

Kun argonautat monien vaivojen jälkeen saapuivat päämääräänsä, 
Medeia varoitti heitä kuolemasta, joka Kolkhiissa odotti kaikkia muuka- 
laisia. Mutta Jason ei luopunut hankkeestaan, ja Medeia suostui auttamaan 
häntä taljan anastamisessa, jos hän veisi hänet Thessaliaan ja pitäisi hänet 
vaimonaan kuolemaansa asti. Iason kihlasi Medeian, anasti taljan hänen 
avullaan ja pakeni laivaansa Medeian ja miestensä keralla. Monet näistä 
olivat haavoittuneet, mutta Medeia paransi heidät tuota pikaa juurien ja 
yrttien avulla. Kun Iason saapui Iolkokseen, hän vaati jälleen kuningas- 

kuntaansa, mutta Pelias esitti taas verukkeita. Silloin Medeia noitakei- 
noillaan eksytti Peliaan tyttäret keittämään hänet kuoliaaksi. Hänen 
taikavoimansa kauhistuttama rahvas karkotti hänet ja Iasonin Iolkoksesta 
ja riisti Iasonilta ainiaksi oikeuden valtaistuimeen. Muu kuuluu Euripideelle. 


Myytti on usein kappale kansanomaista viisautta, joka on puettu runol- 
liseen hahmoon. Niinpä esim. tarina Edenistä kuvastaa tiedon tuottamaa 
pettymystä ja rakkauden varjopuolia. Taru on usein historian katkelma, 
joka paisuu mielikuvituksellisesti vuodesta vuoteen. On todennäköistä. 
että kreikkalaiset olivat Troian historiallista piiritystä edeltäneen suku- 
polven aikana yrittäneet murtautua Hellespontoksen läpi ja avata Mustan. 
meren sivistykselle ja kaupalle. Argonautain taru saattaa olla dramatisoitu 
muisto tästä kaupallisesta löytöretkestä, ja »kultainen talja» saattaa viitata 
villaisiin nahkoihin tai kankaisiin, joilla Vähän Aasian pohjoisosissa mui- 
noin otettiin virtojen mukanaan kuljettamia kultahiukkasia talteen. Suun- 
nilleen näihin aikoihin todellakin perustettiin kreikkalainen siirtola Lem- 
nokseen, joka ei ole kaukana Hellespontoksesta. Musta meri osoittautui 
lepyttelevästä nimestään huolimatta epävieraanvaraiseksi, ja Troian linna. 
kohosi Herakleen käynnin jälkeen varoittamaan salmiseikkailuista. 
Mutta kreikkalaiset eivät unohtaneet. He tulivat uudelleen tuhansin lai- 
voin yhden asemesta, ja akhaialaiset tuhosivat itsensä Ilionin tasangolla. 
saadakseen Hellespontoksen vapaaksi. 


III. HOMEROLAINEN SIVISTYS 


Miten voimme uudelleen hahmotella akhaialaisen Kreikan (1300—1100) 
elämän sen runotaruston pohjalla? Meidän on etupäässä turvauduttava. 
Homerokseen, jota kenties ei ole ollut olemassakaan ja jonka eepokset 
ovat ainakin kolmesataa vuotta akhaialaista aikaa nuoremmat. On totta, 
että muinaistutkimus on yllättänyt muinaistutkijat tekemällä Troiasta, 
Mykenestä, Tirynsistä, Knossoksesta ja muista Iliaan kuvaamista kaupun- 
geista tosiasioita ja nostamalla päivänvaloon mykeneläisen sivistyksen, 
joka kummallisesti muistuttaa Homeroksen rivien välistä vaistomaisesti 
hahmottuvaa. Niinpä olemme nykyisin taipuvaisia uskomaan hänen lumoa- 
vien tarinoidensa keskeiset henkilöt yhtä todellisiksi. Silti on mahdotonta 
sanoa missä määrin runoista heijastuu pikemmin runoilijan oma kuin 
se aika, josta hän kirjoittaa. Meidän on siis vain kysyttävä, millai- 
seksi Homeroksen runoihin koottu kreikkalainen perimätieto käsitti 
homerolaisen ajan. Joka tapauksessa meille hahmottuu kuva Hellaan. 
eloisasta siirtymäkaudesta aigeialaisesta kulttuurista historiallisen Krei- 
kan sivistykseen. 

Akhajalaiset (so. sankariajan kreikkalaiset) vaikuttavat meistä vähem- 
män sivistyneiltä kuin heidän edeltäjänsä mykeneläiset, mutta sivisty- 
neemmiltä kuin heidän seuraajansa doorilaiset. He olivat ennen muuta 
ruumiillisesti loistavia — miehet kookkaita ja voimakkaita, naiset lumoavan 
viehättäviä. Kuten roomalaiset tuhat vuotta myöhemmin, akhaialaiset 
halveksivat kirjallista kulttuuria hempeänä rappioilmiönä. He kirjoittivat 
vain vastahakoisesti, ja ainoa kirjallisuus, jonka he tunsivat, olivat sota- 
laulut sekä trubaduurien kirjoittamattomat runot. Jos saamme luottaa 
Homerokseen, meidän on otaksuttava Zeun toteuttaneen akhaialaisessa 
yhteiskunnassa sen amerikkalaisen runoilijan toivomuksen, joka kirjoitti, 
että jos hän olisi Jumala, hän tekisi kaikista miehistä voimakkaita ja nai- 
sista kauniita ja muuttautuisi sitten itse mieheksi. Homeroksen Kreikka 
on kalligynaika — se on unelma kauniista naisista. Miehetkin ovat komeita 
pitkine hiuksineen ja mahtavine partoineen. Suurin lahja, jonka mies voi 
antaa, on hiusten leikkaaminen ja niiden asettaminen uhriksi ystävän hauta- 
roviolle, Alastomuutta ei vielä harrasteta. Molemmat sukupuolet verhoa- 
vat ruumiinsa nelikulmaisella vaatekappaleella, joka on laskostettu har- 
tioille, kiinnitetty soljella ja ulottuu miltei polviin saakka. Naisilla saattaa 
olla lisänä huntu tai vyö ja miehillä lannevaate — joka säädyllisyyden 
tunteen voimistuessa kehittyy alus- ja päällyshousuiksi. Varakkailla on 
kallisarvoisia vaippoja; sellaisen Priamos nöyränä vie Akhilleukselle lun- 
naiksi pojastaan. Miehet kulkevat paljain säärin, naiset paljain käsivar- 
sin. Molemmat käyttävät kenkiä tai sannikkaita ulkona, mutta esiinty- 
vät sisällä tavallisesti avojaloin. Kumpikin sukupuoli koristautuu jalo- 
kivin, ja naiset ynnä Paris voitelevat ruumiinsa »ruusuntuoksuisella öljyllä». 

Millaista oli näiden miesten ja naisten elämä? Homeros kuvaa heidät 
viljelemässä maata, mielihyvin vetämässä henkeensä vastakynnetyn 
mustan mullan tuoksua, ylpeillen seuraamassa suoriksi kyntämiään vakoja, 
seulomassa vehniä, kastelemassa vainioita ja rakentamassa pengermiä 
suojaksi jokien talvitulvia vastaan. Hän saa meidät tajuamaan talon- 
pojan epätoivon, kun kuukausien työn pyyhkäisee pois 


joki, juottama lunten, 

vyöryy tulvillaan, padot rikkoo, vinhana virtaa; 
ei sen paisuntaa lujat voi patopenkeret estää, 
hillitä heilivien ei tarhojen ympárysaidat». 


Maata on raskasta. viljellä, sillä siitä on suuri osa vuoristoa, suota tai tiheä- 
metsäistä kukkulaa. Villipedot vierailevat kylissä, ja metsästäminen on 
välttämätön työ, ennen kuin siitä tulee urheilu. Rikkaat ovat suuria karjan- 
kasvattajia, heillä on sarvikarjaa, lampaita, sikoja, vuohia ja hevosia. 
Eräällä Erikhthonioksella oli kolmetuhatta siitostammaa niiden varsoista 
puhumattakaan. Köyhät syövät kalaa ja jyviä, sattumoisin vihanneksiakin; 

sotilaat ja rikkaat turvautuvat suuriin annoksiin paistettua lihaa; aamiai- 
sekseen he nauttivat viiniä ja lihaa. Odysseus ja hänen sikopaimenensa 
pistävät kahdestaan poskeensa paistetun porsaan lounaakseen ja kolman- 
neksen viisivuotista karjua päivällisekseen. Akhaialaiset käyttävät hunajaa 
sokerin, rasvaa voin asemesta. Leivän sijasta he syövät jyväkakkuja, 
jotka on leivottu rautalevyllä tai kuumalla kivellä leveiksi ja ohuiksi. 
Ruokailijat eivät aterioi makuuasennossa kuten myöhemmin ateenalaiset, 
vaan istuvat tuolilla, ei huoneen keskellä olevan pöydän ääressä, vaan pitkin 
seiniä, pienet pöydät istuinten välissä. Ei käytetä haarukoita, lusikoita 
eikä lautasliinoja ja veitsiäkin vain, jos vierailla sattuu sellainen olemaan 
mukanaan; syömisestä selviydytään sormien avulla. Tavallisena juomana 
on myöskin köyhillä ja lapsillakin vedellä miedonnettu viini. 

Maan omistaa perhe tai klaani, ei yksityinen henkilö. Isä hallitsee sitä ja 
valvoo sen käyttöä, mutta hän ei voi sitä myydä. Iliaassa laajoja alueita 
sanotaan kuninkaan yhteismaaksi (temenos); itse asiassa sellainen kuului 
yhteisölle ja sen vainioilla sai kuka tahansa syöttää laumojaan. Odysseian 
mukaan nämä yhteismaat oli jaettu ja myyty rikkaille tai mahtaville yksi- 
tyisille — tai nämä olivat anastaneet ne. Yhteismaat hävisivät muinaisesta 
Kreikasta täsmälleen samoin kuin nykyajan Englannista. 

Maaperä saattoi tuottaa metalleja kuten ravintoakin, mutta akhaialaiset 
löivät laimin kaivostyön ja tyytyivät hankkimaan ulkoapäin vaskea ja 
tinaa, hopeaa ja kultaa sekä rautaa, tuota omituista uutta ylellisyystarvi- 
ketta. Muodoton rautakimpale lahjoitetaan arvokkaaksi palkinnoksi 
Patrokloksen muistokilpailuihin; siitä saadaan, sanoo Akhilleus, monta 
maanviljelyskalua. Hän ei puhu mitään aseista, jotka edelleen ovat prons- 
sisia. Odysseia kuvaa raudan karkaisemista !, mutta eepos kuuluukin 
todennäköisesti myöhempään aikaan kuin Iltas. 

Seppä ahjoineen ja savenvalaja pyörineen työskentelevät omissa työ- 
pajoissaan, mutta muut Homeroksen käsityöläiset — satulasepät, muurarit, 
kirvesmiehet, puuseppätaiturit — tekevät työtä kodeissa, jotka ovat tilan- 
neet heidän tuotteitaan. He eivät valmista tuotteitaan markkinoita varten, 
myytäväksi tai voiton takia; he työskentelevät pitkiä työpäiviä, mutta 
rauhallisesti, minkään havaittavan kilpailun kannustamatta tai innosta- 
matta heitä. Perhe tuottaa itse pääosan siitä, mitä se tarvitsee; jokainen 
suorittaa itse ruumiillista työtä, talon isäntä, yksinpä seudun kuningaskin 
tekee kotiinsa vuoteen ja istuimet, itselleen satulan ja jalkineet. Toisin 
kuin myöhemmän ajan kreikkalaiset hän ylpeilee käsiensä taitavuudesta. 
Penelopeia, Helene ja Andromakhe puuhaavat yhtä lailla kuin heidän pal- 
velusnaisensa kehräämisessä, kutomisessa, kirjonnassa ja taloustöissä. 
Helene tekee viehättävämmän vaikutuksen näytellessään käsityötään Tele- 
makhokselle kuin käyskennellessään kauneutensa kukoistuksessa Troian 
muureilla. 


1 Kuin vesikylpyyn ahjostaan posahuttavi kylmään 
seppokin kirveen tai ison piilun, soi kohu suuri, 
kun tae karkaistuu — sepä raudan on ryhti ja voima. 


4 — Durant, Kxcikan kulttuuri 

Käsityöläiset ovat vapaita miehiä, eivät koskaan orjia klassillisen Kreikan 
tapaan. Talonpojat saatetaan hätätilassa panna tekemään työtä kunin- 
kaan hyväksi, mutta emme kuule puhuttavan maaorjista. Orjia ei ole 
paljon eikä heidän asemansa ole häpeällinen. He ovat enimmäkseen pal- 
velijattaria, joiden asema itse asiassa on yhtä korkea kuin nykyisten koti- 
apulaisten, paitsi että heidät ostetaan ja myydään pitkiksi ajoiksi sen sijaan, 
että sopimusaika olisi epävakainen ja lyhyt. Silloin tällöin heitä kohdellaan 
raa'asti, mutta tavallisesti heidät katsotaan perheen jäseniksi, heistä pide- 
tään huolta, kun ovat sairaita, ahdingossa tai iäkkäitä, ja heillä voi olla 
hellän inhimillinen suhde isäntään tai emäntään. Nausikaa auttaa orjatta- 
riaan pesemään perheen liinavaatteita virrassa, on pallosilla heidän kans- 
saan ja kohtelee heitä kaikin puolin tovereinaan. Jos orjatar synnyttää 
herralleen pojan, lapsi on tavallisesti vapaa mies. Kenestä hyvänsä voi 
kuitenkin tulla orja hänen jouduttuaan taistelussa tai merirosvojen retkellä 
vangiksi. Tämä on akhaialaisten elämän synkin puoli. 

Homerolainen yhteiskunta on paikallinen maalaisyhteiskunta. »Kau- 
pungitkin» ovat vain kyliä, jotka ovat pesiytyneet vuorenhuipulla olevan 
keskuslinnan ympärille. Yhteyttä pidetään sanansaattajien tai airuiden 
välityksellä tahi, milloin etäisyydet ovat pitkät, huipulta huipulle leimah- 
tavin merkkitulin. Liikenteen poikkimaisin tekevät vaikeaksi ja vaaralli- 
seksi tiettömät vuoret ja suot sekä sillattomat virrat. Kirvesmies valmistaa 
nelrpyöräisiä vankkureita, joissa on puolapuut ja puiset pyöränvanteet. 
Silti kuljettavat muulit tai ihmiset enimmät tavarat. Merikauppa sujuu 
mukavammin merirosvoista ja myrskyistä huolimatta. Luonnonsatamia 
on runsaasti, ja vain vaarallisella nelipäiväisellä matkalla Kreetasta Egyp- 
tiin laiva ei saa näkyviinsä maata. Tavallisesti alus laskee yöksi rantaan; 
miehistö ja matkustajat nukkuvat turvallisella maakamaralla. Tällä aika- 
kaudella foinikialaiset yhä olivat parempia kauppiaita ja merenkävijöitä 
kuin kreikkalaiset. Kreikkalaiset kostivat halveksimalla kauppaa ja suo- 
simalla sen asemesta merirosvousta. 


Homeroksen kreikkalaisilla ei ollut rahaa, mutta he käyttivät vaihdon- 
välineinä rauta-, pronssi- tai kultaharkkoja. Härkä tai lehmä kävi arvon 
mitasta. Viidenkymmenenseitsemän naulan kultaharkkoa sanottiin talen- 
tiksi (talanton paino”). Vaihtokauppaa harjoitettiin yhä runsaasti. Varal- 
lisuus arvioitiin realistisesti hyödykkeiden, erittäinkin karjan, mukaan eikä 
metalli- tai paperipaloina, jotka saattoivat menettää tai muuttaa arvoaan 
milloin hyvänsä ihmisten taloudellisten uskomusten muuttuessa. Home- 
roksella esiintyy köyhiä ja rikkaita kuten elävässä elämässäkin. Yhteis- 
kunta on epätasaista tietä ajavien jyrisevien vankkurien kaltainen. Miten 
huolellisesti ne onkin rakennettu, jotkin niissä olevista erilaisista, esineistä 
putoavat pohjalle ja toiset kohoavat pinnalle. Savenvalaja ei ole tehnyt 
kaikkia astioitaan samasta savesta eikä yhtä hauraiksi tai yhtä kestäviksi. 
Jo Iliaan toisesta laulusta kajahtaa korviimme luokkasodan häly, ja kun 
Thersites pitää palopuhetta Agamemnonia vastaan, tunnemme siinä var- 
haisen muunnelman pysyvästä perusaiheesta. 

2. Moraali 


Lukiessamme Homerosta tunnemme joutuneemme yhteiskunnan pariin, 
joka on laittomampi ja alkukantaisempi kuin Knossoksen tai Mykenen 
yhteiskunta. Akhaialainen kulttuuri edustaa askelta taaksepäin, siirtymä- 
vaihetta loistavasta aigeialaisesta kulttuurista doorilaisvalloitusta seuraa- 
vaan pimeään aikakauteen. Homerolaisessa elämässä on vähän taidetta, 
paljon toimintaa; se on mietiskelemätön, eloisa, vilkas, liian nuori ja voi- 
makas piitatakseen paljonkaan tavoista tai viisausopista. Otaksuttavasti 
tuomitsemme sitä väärin, jos tarkastelemme sitä vain rajun kriisikauden 
tai sodan sekasortoisen jälkivaiheen aikana. 

On totta, että esiintyy paljon herkkiä ominaisuuksia ja helliä kohtauksia. 
Soturitkin ovat jalomielisiä ja sydämellisiä. Lasten ja vanhempien keski- 
näinen rakkaus on yhtä syvää kuin äänetöntä. Odysseus suutelee perheensä 
jäseniä päähän ja hartioihin, kun he pitkän eron jälkeen tuntevat hänet, 
ja he suutelevat häntä samalla tavalla. Helene ja Menelaos itkevät saa- 
dessaan tietää, että ylevä nuorukainen Telemakhos on sen kadonneen 
Odysseuksen poika, joka oli niin urheasti taistellut heidän puolestaan. Itse 
Agamemnonkin vuodattaa niin vuolaita kyyneleitä, että ne johdattavat 
Homeroksen mieleen kallioiden yli syöksyvän virran. Sankarien väliset 
ystävyysliitot ovat lujia, joskin on mahdollista, että Akhilleuksen miltei 
neuroottisessa kiintymyksessä Patroklokseen, etenkin kuolleeseen Patrok- 
lokseen, on sukupuolisen inversion sävyä. Vieraanvaraisuus on yletöntä, 
sillä »Zeun tuomia kaikkipa vieraat, kaikk' osapuutot on aina». Neidot pese- 
vät vieraan jalat tai ruumiin, voitelevat häntä, saattavat antaa hänelle 
uudet vaatteetkin. Hän saa ruokaa ja majapaikan, mikäli on niiden tar- 
peessa, ja kenties lahjankin. »Kukkeakulma Helene» sanoo laskiessaan 
Telemakhoksen käsiin kallisarvoisen vaipan: 


»Anti mun kätteni myös ota, armas poikanen, muisto 
tää Helenelt' ota, suo odotettuna hetkenä häitten 
morsiames sitä kantaal» 


Tästä kuvasta astuvat näkyviimme inhimillinen hellyys ja tunteellisuus, 
joiden Iliaassa täytyy peittyä sota-asun alle. 

Sotakaan ei tukahduta kreikkalaisten intohimoista kilpaleikkiharrastusta. 
Lapset ja aikuiset osallistuvat vaikeihin ja taitoa kysyviin kilpailuihin 
ilmeisesti reilulla ja hyvänsuovalla mielellä. Penelopeian kosijat pelaavat 
tammipeliä ja heittävät kiekkoa ja keihästä. Odysseuksen faiaakki-isännät 
harrastavat kiekonheittoa ja eriskummallista palloilun ja tanssin sekoi- 
tusta.! Kun Patrokloksen ruumis on akhaialaisten tavan mukaan poltettu, 


1 »Käski nyt Alkinoos Haliosta ja Laodamasta 
kahden karkelohon, näet kumpikin vail’ oli vertaa. 

pannaan toimeen kilpaleikit, joista tuli ennakkotapaus Olympian kisoille. 
Niiden ohjelmaan kuuluu juoksua, kiekonheittoa, keihäänheittoa, jousella 
ampumista, painia, kilpa-ajoa ja täysiaseisten miesten kaksintaistelua. 
Kilpailuhenki on oivallinen lukuun ottamatta sitä, että osallistua saavat 
vain hallitsevan luokan jäsenet, ja vain jumalat voivat harjoittaa vilppiä. 

Kuvan toinen puoli on vähemmän miellyttävä. Kilpa-ajojen palkinnoksi 
Akhilleus asettaa »naisen askarehilt? ani-taitavan», ja hautaroviolla uhra- 
taan hevosia, koiria, härkiä, lampaita ja ihmisiä, jotta kuollut Patroklos 
saisi hyvää hoitoa ja ruokaa. 

Akhilleus kohtelee Priamosta hienostuneen kohteliaasti, mutta vasta 
laahattuaan Hektorin häpeällisesti runneltua ruumista rovion ympäri. 
Akhaialaisen miehen silmissä ihmishenki on arvoton, sen riistäminen ei ole 
vakava asia; hetken huvi voi korvata sen. Kun kaupunki valloitetaan, 
miehet surmataan tai myydään orjiksi, naiset otetaan jalkavaimoiksi, jos 
ovat houkuttelevia, mutta orjiksi, elleivät ole. Merirosvous on edelleen 
kunniassa pidetty ammatti. Kuninkaatkin järjestävät rosvousretkiä, ryös- 
tävät kaupunkeja ja kyliä sekä orjuuttavat niiden väestön. »Tosiaan», 
sanoo Thukydides, »tást& tuli alkuajan helleeneille pääelinkeino eikä täl- 
laista toimintaa vielä pidetty millään lailla häpeällisenä»; se tuotti päin- 
vastoin mainetta aivan kuten omana aikanamme suuret kansakunnat 
saavat kukistaa ja sortaa puolustuskyvyttömiä kansoja arvonsa tai 
oikeamielisyyden maineensa siitä kärsimättä. Odysseus loukkaantuu, kun 
tiedustellaan, onko hän kauppias, jolla on »ainoa aatos lasteja laivata vain, 
yhä rahteja viedä ja tuoda voittoa kürkkyillen», mutta hän kertoo ylpeillen 
siitä, miten hän paluumatkallaan Troiasta, kun muona oli loppumassa, 
ryösti Ismaros-kaupungin ja lastasi aluksensa elintarvikkeilla, samoin siitä, 
miten hän purjehti ylös Aigyptos-virtaa ryöstellen muhkeita vainioita, 
raastaen mukaan vaimot ja lapset ynnä tappaen miehet. Yksikään kau- 
punki ei ole turvassa äkilliseltä hyökkäykseltä, vaikkei se itse olisi antanut 
sellaiseen aihetta. 

Tähän akhaialaisten hilpeään rosvoilu- ja murhaamishaluun liittyi häpeä- 
mätön valheellisuus. Odysseus osaa tuskin puhua sekoittamatta valhetta 
joukkoon tai toimia menettelemättä petollisesti. Kun hän ja Diomedes 
ovat napanneet kiinni troialaisen tiedustelijan Dolonin, he lupaavat säästää 
tämän hengen, jos hän antaa vaaditut tiedot. Dolon myöntyy, ja he sur- 


Pallon koppoivat heti purppuranpaistavan, sorjan 
nuo käsihinsä — sen taitelias Polybos oli tehnyt. 
Taapäin taivuttautuen tuot? yhä heitteli toinen 
ottaen, ennenkuin jalat maass' oli taas, kopin oivan. 
Hetken hyppelivät noin palloa heittäen, sitten 
karkelon karkelivat elonkasvaja-maalla he nopsaan 
vuoroja vaihdelien.» 

maavat hänet. Totta kyllä toiset akhaialaiset eivät ole täysin Odysseuksen 
vertaisia epärehellisyydessä, mutta se ei johdu halun puutteesta. He kadeh- 
tivat ja ihailevat häntä luonteeltaan esikuvallisena. Runoilija kuvailee 
hänet joka suhteessa sankariksi. Athene-jumalatarkin ylistää hänen valeh- 
telutaitoaan ja lukee sen niiden erityisten viehättävien piirteiden joukkoon, 
jotka saavat hänet suosimaan Odysseusta. »Viekas sais todell' olla ja vik- 
kelä», sanoo jumalatar hymyillen ja silittäen Odysseuksen poskea kädellään, 
»ken sinut voittais kaikkine vehkeines, juma] itsekin jos kera kilpais! 
Veijari verraton, kyltymätön kujeseppä mik’ ootkin! Vai kotimaassasikaan 
oveloita et juttuja lakkaa syytelemästä? Sep' ain' oli taitosi tarkka ja 
taattu!» l 

Totta puhuen tämä muinaisuuden sankarillinen Münchhausen viehättää 
meitä itseämmekin. Löydämme hänessä ja hänen rohkeassa, nokkelassa 
kansassaan muutamia rakastettavia piirteitä. Hän on hellä isä ja omassa 
kuningaskunnassaan oikeamielinen hallitsija, joka »konsaan kohdellut 
sanall ei, ei työll' alamaista väärin». »En näe toista», sanoo hänen siko- 
paimenensa, »jok' ois niin lempeä valtias, vaikka jos kunne ma kulkisin, 
enpä, vaikk' isän, äidin kartanohon taas saapua saisin» Kadehdimme 
Odysseukselta hänen »kuolemattomien kaltaista muotoaan», hänen voi- 
makasta rakennettaan, joka sallii hänen lähes viisikymmenvuotiaana 
singota kiekon kauemmas kuin ainoakaan faiaakkien nuorukaisista; ihai- 
lemme hänen »kestávümielisyyttüün», hänen, »Zeun älyverran», viisauttaan; 
ja kohdistamme häneen myötätuntomme, kun hän epätoivoisena siitä, ettei 
enää saa nähdä »siintävän sauhun vain kotimaastaan», ikävöi kuolemaa tai 
kun hän kesken vaarojen ja kärsimysten rohkaisee itseään sanoilla, joita 
vanha Sokrates mielellään toisteli: »Kestäös vain, sydän! Sait katalampia- 
kin sinä kestää.» Hän on rautaa ruumiiltaan ja mieleltään, mutta ihminen 
joka tuumaltaan, ja sen vuoksi hänelle on helppo antaa anteeksi. 

Salaisuuden ydin on siinä, että akhaialaisen mittapuu eroaa omastamme 
yhtä paljon kuin sodan hyveet eroavat rauhan hyveistä. Hän elää seka- 
sortoisessa, rauhattomassa, nälkäisessä maailmassa, jossa jokaisen täytyy 
olla oma poliisinsa, jousi ja peitsi aina käyttövalmiina ja jossa hänen täytyy 
pystyä tyynesti näkemään veren virtaavan. »Mahdoton vaimentaa näet 
vatsa on, ahnio häijy», selittää Odysseus, ». . . laivatkin lujateljoiset joka 
saa sotatielle ryöstöön rantojen vierahien meren aution ääriin» Koska 
akhaialainen tietää vähän turvallisuudesta kotonaan, hän ei pidä sitä kun- 
niassa muualla ollessaan. Jokainen heikko raukka on laillinen saalis, mutta 
urhea ja häikäilemätön älykkyys on akhaialaisen mielestä korkein hyve. 
Hyve on kirjaimellisesti virtus, miehekkyys, arete, Areksen eli Marsin kal- 
taisuus. Hyvä mies ei ole se, joka on lempeä ja sääliväinen, uskollinen ja 
maltillinen, uuttera ja rehellinen, vaan yksinkertaisesti se, joka taistelee 
urheasti ja hyvin. Huono mies ei ole se, joka juopottelee, valehtelee, murhaa 

ja pettää, vaan se joka on pelkuri, typerä tai heikko. Akhaialaiset olivat 
nietzscheläisiä kauan ennen Nietzscheä, kauan ennen Thrasymakhosta, 
kun Eurooppa oli tulvillaan epäkypsää elinvoimaa. 


3. Sukupuolet 


Akhaialaisessa yhteiskunnassa vallitsee isänvaltainen despotismi, jota 
miedontavat naisten kauneus ja suuttumus sekä vanhempienrakkauden 
raju hellyys! Teoreettisesti isä on yksinvaltias: hän voi ottaa niin monta 
jalkavaimoa kuin haluaa?, hän saattaa tarjota ne vieraittensa käytettä- 
viksi, hän saattaa viedä lapsensa vuorenhuipulle menehtymään tai uhrata 
ne janoisten jumaliensa alttarilla. Tämä isän kaikkivaltaisuus ei itsessään 
todista yhteiskunnan raakaa luonnetta, vaan pelkästään, ettei valtiollinen 
järjestys ole vielä kehittynyt kyllin pitkälle, jotta yhteiskunnallinen jär- 
jestys olisi turvattu. Tällaisessa yhteiskunnassa tarvitsee perhe sellaisen 
järjestyksen luomiseksi sitä valtaa, jonka valtio myöhemmin omaksuu, kun 
tappamisen oikeus kansallistetaan. Sitä mukaa kuin yhteiskunnallinen 
järjestyminen edistyy, isän arvovalta ja perheen lujuus heikkenevät, vapaus 
ja yksilöllisyys voimistuvat. Käytännössä akhaialainen mies tavallisesti 
on järkevä, kuuntelee kärsivällisesti kotoista kaunopuheisuutta ja on kiin- 
tynyt lapsiinsa. 

Patriarkallisten puitteitten sisällä naisen asema Homeroksen Kreikassa 
on paljon korkeampi kuin myöhemmin Perikleen aikana. Tarinoissa ja 
eepoksissa hän näettelee johtavaa osaa alkaen Pelopsin ja Hippodameian 
lemmentarinasta Ifigeneian lempeyteen ja Elektran vihaan. Naistenhuone 
ei aseta rajoja hänen vapaudelleen, eipä edes kotikaan. Hän liikkuu yhtä 
vapaasti miesten kuin naisten parissa, osallistuupa välistä miesten vakavaan 
keskusteluunkin, kuten esimerkiksi Helene Menelaoksen ja Telemakhoksen 
kera. Kun akhaialaisten johtajat haluavat sytyttää väkensä mielet Troiaa 
vastaan, he eivät vetoa valtiollisiin, rodullisiin tai uskonnollisiin aatteisiin, 
vaan naiskauneuden ihailuun. Helenen viehkeys verhoaa sopivasti sodan, 
jota käydään maa-alueista ja markkinoista. Ilman naista Homeroksen 
sankari olisi kömpelö moukka, jolta puuttuisi kaikki minkä puolesta elää 


1 On säilynyt jälkiä varhaisemmasta, »matriarkallisesta» olotilasta. Ateenalaisen 
perimätiedon mukaan »lapset eivät ennen Kekropsin aikaa tunteneet omaa isäänsä» 
— 80. otaksuttavasti laskettiin syntyperä äidin mukaan. Homeroksen päivinäkin monet 
Kreikan kaupunkien erikoisesti palvomat jumaluudet olivat naispuolisia — Argoksen 
Hera, Ateenan Athene, Eleusiin Demeter ja Persefone — eivätkä näytä olleen alistetussa 
asemassa miespuolisten jumaluuksien rinnalla. 


? Theseuksella oli niin monta vaimoa, että muuan historioitsija laati niistä oppineen 
luettelon. 

tai kuolla. Nainen opettaa hänelle hiukan kohteliaisuutta, ihanteellisuutta 
ja hienompia tapoja. 

Avioliitto on kauppaa, jossa kosija tavallisesti maksaa tytön isälle härkiä 
tai niiden vastikkeen; runoilija puhuu skarjaa tuovista neidoista». Kauppa 
on molemminpuolinen, sillä tavallisesti isä antaa tyttärelleen melkoiset 
myötäjäiset. Juhlamenot ovat luonteeltaan uskonnolliset ja tapahtuvat 
perheen piirissä suurin syömingein, tanssein ja ujostelemattoman hilpeyden 
vallitessa. »Soihduin morsio saatettiin läpi kaupungin, heleästi helkkyi 
ilmoihin häälaulu, ja jäi talo taaton; nuoret kieppuen karkelivat, kisatante- 
rehella huilut pauhaten soi, kitaratkin.» Niin muuttumattomia ovat elä- 
mämme olennaiset seikat. Naimisiin jouduttuaan naisesta tulee kodin 
valtiatar, jota kunnioitetaan sitä enemmän, mitä enemmän lapsia hän syn- 
nyttää. Todellinen rakkaus, syvä keskinäinen hellyys ja huolenpito, syntyy 
kreikkalaisilla kuten ranskalaisillakin pikemmin jälkeen kuin ennen häiden. 
Se ei ole kahden ruumiin kosketuksesta tai läheisyydestä singahtanut ki- 
pinä, vaan tulos pitkästä kumppanuudesta kodin huolissa ja toimissa. 
Homeroksen ajan vaimo on yhtä uskollinen kuin hänen puolisonsa uskoton. 
Eepoksissa esiintyy kolme avionrikkojatarta — Klytaimnestra, Helene ja 
Afrodite —, mutta tämä määrä ylittää kuolevaisten keskiarvon, joskaan 
ei ehkä jumalien. 

Tätä taustaa vastaan Homeroksen ajan perhe — kun syrjäytämme eepok- 
siin kuulumattomien tarinoiden hirvittävyydet — on terve ja miellyttävä 
laitos monine oivallisine naisineen ja kuuliaisine lapsineen. Naiset eivät 
toimi ainoastaan äiteinä, vaan myös monissa askareissa. He jauhavat 
viljan, karttaavat villat, kehräävät, kutovat ja harjoittavat kirjontaa. 
Koska vaatekappaleet enimmäkseen ovat saumattomat, heille ei jää paljon 
ompelutyötä, ja keittäminen on tavallisesti uskottu miehille. Näiden aska- 
reittensa välissä he synnyttävät ja hoitavat lapsia, parantavat heidän 
vammojaan, sovittavat heidän riitojaan ja opettavat heille tapoja, siveys- 
sääntöjä ja heimon perimätietoa. Mitään säännöllistä kasvatusta ei esiinny, 
ilmeisesti ei opeteta kirjaimia, tavausta tai kielioppia, kirjoja ei tunneta — 
oikea pojan onnela! Tytölle opetetaan kodin, pojalle metsästyksen ja sodan 
taitoja. Poika saa oppia kalastamaan ja uimaan, viljelemään maata, virit- 
tämään ansoja, käsittelemään kotieläimiä, käyttämään nuolta ja peistä 
sekä huolehtimaan itsestään kaikissa puolilaittoman elämän tilanteissa. 
Kun pojista vanhin varttuu täysi-ikäiseksi, hänestä tulee isän ollessa poissa 
perheen vastuunalainen päämies. Kun hän solmii avioliiton, hän tuo mor- 
siamensa isän kotiin, ja sukupolvien rytmi uusiutuu. Perheen yksityiset 
jäsenet vaihtuvat ajan mukana, mutta perhe on pysyvä ykseys, joka kenties 
säilyy elossa vuosisatoja ja joka kodin melskeisessä ahjossa takoo sen 
järjestyksen ja luonteen, jota ilman kaikki hallitseminen on turhaa. 

Akhaialaiset jättivät kauppamiesten ja halpojen kirjurien haltuun kir- 
joittamisen taidon, jonka he otaksuttavasti olivat saaneet omakseen myke- 
neläiseltä Kreikalta. He pitivät verta mustetta ja lihaa savea parempana. 
Koko Homeroksessa viitataan vain kerran kirjoittamiseen, ja silloin luon- 
teenomaisessa yhteydessä: sanansaattajalle annetaan vyhteentaittuva tau- 
luv, jossa viestin saaja määrätään surmaamaan sen tuoja. Akhaialaiset 
uhraavat aikaansa kirjallisuudelle vain silloin, kun sotimisen ja rosvoilun 
väliin jää rauhallinen tauko. Silloin kuningas tai ruhtinas kutsuu väkensä 
ympärilleen juhlaan. Joku vaeltava laulaja sanelee lyyryään näppäillen 
hänen esivanhempiensa urotöitä: tämä on akhaialaisille sekä runoutta että 
historiaa. Homeros, joka ehkä tahtoi Feidiaan tavoin kaivertaa oman 
kuvansa teokseensa, kertoo miten faiaakkien kuningas Alkinoos käskee 
esittää. sellaista laulua Odysseuksen huvittamiseksi. 


Myös jumalainen laulaja tulkoon, 
Demodokos; soi taivahiset näet laulelon tenhon 
mielt? ilahuttavan hälle ja syttyvän soi runoinnon.» 


Ainoa taide, joka hänen omaansa lukuun ottamatta kiinnostaa Home- 
rosta, on toreutiikka — metallin takominen plastillisiin muotoihin. Hän ei 
puhu lainkaan maalauksesta tai kuvanveistosta, mutta panee liikkeelle 
koko innoituksensa kuvatessaan Akhilleuksen kilpeen kaiverrettuja tai 
upotettuja aiheita tai Odysseuksen rintasoljen korkokuvia. Hän koskette- 
lee lyhyesti, mutta valaisevasti arkkitehtuuria. Homeroksen ajan tavalliset 
asuinrakennukset ovat ilmeisesti auringossa kuivattua tiiltä, perusta kiveä. 
Lattia on yleensä poljettua maata, ja se puhdistetaan kaapimalla. Katto 
on tehty ruo'oista, jotka on peitetty savella, ja viettää vain sen verran, että 
vesi valuu pois. Ovet ovat yksin- tai kaksinkertaiset, ja niissä saattaa olla 
salpa tai avain. Hienompien rakennusten sisäseinät ovat maalattua mar- 
moriseosta, jota somistaa korureunus tai friisi; niillä riippuu aseita, kilpiä 
ja verhoja. Taloissa ei ole keittiötä, savupiippua tai ikkunoita. Keskus- 
hallin katossa oleva aukko laskee ulos osan lieden savusta, muu poistuu 
ovesta tai piintyy seinänoeksi. Rikkaitten asunnoissa on kylpyhuone, muut 
tyytyvät soikkoon. Jykevätekoiset huonekalut ovat puuta, usein taiteelli- 
sesti leikkauksin koristellut. Ikmalios valmistaa Penelopeialle norsunluu- 
ja jalometallikoristeisen nojatuolin, ja Odysseus veistää itselleen ja vaimol- 
leen jykevän vuoteen, jonka on määrä kestää sata vuotta. 

Ajalle on luonteenomaista, että arkkitehtuuri syrjäyttää temppelit ja 
omistautuu palatseille, aivan kuten Perikleen ajan arkkitehtuuri myöhem- 
min syrjäytti palatsit ja omistautui temppeleille. Kuulemme Pariin »kau- 
noisesta asumuksesta, jonk’ oli itselleen kera taiturien tämä tehnyt»; kunin- 
gas Alkinoon suuresta kartanosta, jossa on pronssimuurit, sinilasinen koru- 
reunus, hopeiset ja kultaiset ovet sekä muita piirteitä, jotka kenties kuu- 
luvat enemmän runouteen kuin arkkitehtuuriin; kuulemme myös hiukan 

Agamemnonin kuninkaanhovista Mykenessä ja paljonkin Odysseuksen 
palatsista Ithakassa. Siinä on esipiha, joka osittain on kivetty, jota 
ympäröi paalutus tai savilaastilla silattu muuri ja jota koristavat puut, 
hevostallit ja höyryävä lantatunkio; tämän laella Odysseuksen koira Argos 
makaa paistattamassa päivää.! Suuri pilarikuistikko johtaa taloon, siinä 
nukkuvat orjat ja usein vieraatkin. Sisäpuolella tullaan esisalin läpi pila- 
rien tukemaan keskushalliin, jota joskus valaisee kattoaukon ohella kapea 
ikkunakerros tai avoin tila liitinpalkin ja räystään välissä. Öisin palaa 
soihtuja kookkaissa jalustoissa antaen epäsäännöllistä valaistusta. Hallin 
keskikohdalla on liesi, jonka pyhän tulen ääreen perhe iltaisin kerääntyy 
lämmittelemään ja kemuilemaan. Siinä keskustellaan naapurien tavoista, 
lasten pahuudesta ja valtioiden onnenvaiheista. 


5. Valtio 


Millä tavoin näitä kiihkeitä ja voimakkaita akhaialaisia hallittiin? Rau- 
han aikana oli hallituksena perhe, sodan aikana klaani. Klaani on ryhmä 
henkilöitä (genos, kirjaimellisesti 'suku'), jotka tunnustavat yhteisen esi-isän 
ja yhteisen päällikön. Päällikön suojalinna on kaupungin alku ja keskus. 
Sen turviin kokoontuu hänen valtansa muuttuessa tavaksi ja laiksi klaani 
toisensa jälkeen, ja niin muodostuu sekä valtiollinen että sukuyhdyskunta. 
Kun päällikkö haluaa klaaniltaan tai kaupungiltaan jotakin yhteistä toi- 
mintaa, hän kutsuu vapaat miehet kansankokoukseen ja tekee heille ehdo- 
tuksen, jonka he voivat hyväksyä tai hylätä, mutta johon vain ryhmän 
kaikkein vaikutusvaltaisimmat jäsenet voivat ehdottaa muutoksia. Täl- 
laisessa kyläkokouksessa — olennaisesti läänitys- ja ylimysvaltaisen yhteis- 
kunnan ainoassa kansanvaltaisessa laitoksessa — ovat taitavat puhujat, 
jotka osaavat ohjata kansaa, arvokkaita valtiolle. Vanhasta Nestorista, 
»jolt^ yli huulten vuos sanat mettäkin mieluhisemmato, ja kavalasta Odys- 
seuksesta, jonka sanat sinkoavat »kuin lumihiuteet talvisen tuiskun», näem- 
me alkavan sen kaunopuheisuuden virran, joka Kreikassa saavuttaa suu- 
remmat mittasuhteet kuin minkään muun sivistyksen piirissä ja lopulta 
kukistaa sen raunioiksi. 

Kun kaikkien klaanien on toimittava yhdessä, päälliköt asettuvat voi- 
makkaimman, kuninkaaksi tunnustamansa, johtoon ja ilmoittautuvat hä- 
nen palvelukseensa vapaine ja orjasotureineen. Niitä päälliköitä, jotka 
asuinpaikkansa ja nauttimansa arvonannon puolesta ovat lähinnä kunin- 
gasta, sanotaan kuninkaan tovereiksi; samaa nimitystä käytetään myö- 
hemmin Makedonian Filippoksen ja Aleksanterin leirissä. ` Bulessa, neu- 
vostossa, ylimyksillä on täysi puhevapaus ja he suhtautuvat kuninkaaseen, 
kuin tämä olisi pelkästään ensimmäinen vertaistensa joukossa ja sekin vain 


1 Argos kuolee ilosta tuntiessaan isäntänsä kahdenkymmenen vuoden eron jälkeen. 

väliaikaisesti. Näistä laitoksista — kansankokous, ylimysten neuvosto ja 
kuningas — kehittyvät sadoin vaihtelevin muodoin ja tuhansia iskusanoja 
ja -lauseita käyttäen nykyisen länsimaisen maailman hallitusmuodot. 

Kuninkaan valta on samalla kertaa ahdasrajainen ja hyvin laaja. Se on 
suppea alueen puolesta, sillä hänen kuningaskuntansa on pieni. Se on 
suppea myös ajan puolesta, sillä neuvosto saattaa panna hänet viralta tai 
hänet voi kukistaa akhaialaisten auliisti tunnustama väkevämmän oikeus. 
Muuten hänen valtansa on perinnöllinen, ja sen rajat ovat mitä epämää- 
räisimmät. Hän on ennen muuta sotapäällikkö ja pitää huolta armeijastaan, 
jota ilman hänen voisi käydä huonosti. Hän huolehtii siitä, että se on hyvin 
varustettu, ruokittu ja koulutettu, että sillä on myrkkynuolia, peitsiä, 
kypäröitä, säärivaruksia, keihäitä, rintalaattoja, kilpiä ja sotavaunuja. 
Niin kauan kuin armeija puolustaa häntä, hän on hallitus — lainsäädäntö-, 
toimeenpano- ja tuomiovalta. Hän on valtion ylipappi ja suorittaa uhri- 
toimitukset kansan puolesta. Hänen määräyksensä ovat laki ja päätök- 
sensä kumoamattomat; sanaa 'laki' ei vielä tunneta. Neuvosto saattaa 
hänen alaisenaan joskus kokoontua ratkaisemaan vakavia kiistoja. Silloin 
se ikään kuin asettaakseen ennakkotapauksen kaikille tuomioistuimille 
etsii ennakkotapauksia ja ratkaisee niiden mukaan. Ennakkotapaus käy 
lain edellä, koska ennakkotapaus on tapa ja koska tapa on lain kateellinen 
vanhempi veli. Homeroksen ajan yhteiskunnassa ovat kaikenlaatuiset oikeu- 
denkäynnit kuitenkin harvinaisia. On tuskin ollenkaan olemassa julkisia 
oikeudenkäyttöelimiä. Jokaisen perheen on itse puolustauduttava ja itse 
kostettava. Väkivalta kukoistaa. 

Kuningas ei valtansa tueksi kanna veroja, mutta hän saa silloin tällöin 
lahjoja» alamaisiltaan. Hän olisi kuitenkin köyhä kuningas, jos eläisi 
vain sellaisten antimien varassa. Luultavasti hän saa päätulonsa osuus- 
maksuina soturiensa ja laivojensa mailla ja merillä kokoamasta ryöstö- 
saaliista. Ehkäpä tästä syystä akhaialaisia tavataan kolmannentoista 
vuosisadan lopulla Egyptistä ja Kreetasta, Egyptistä huono-onnisina meri- 
sisseinä, Kreetasta lyhytaikaisina valloittajina. Sitten me äkkiä kuulemme 
heidän kiihottavan väkeään kertomuksella häpeällisestä naisenryöstöstä, 
kokoavan kaikkien heimojen voimat, varustavan sotaan satatuhatta miestä 
ja purjehtivan valtavana, ennen näkemättömänä tuhatlaivaisena armadana 
kokemaan onneaan Troian kukkulalla ja tasangoilla kohoavaa Aasian 
peitsenkärkeä vastaan. 


IV. TROIAN PIIRITYS 


Tapahtuiko sellaista piiritystä? Tiedämme vain, että jokainen Kreikan 
historiankirjoittaja, jokainen Kreikan runoilija ja miltei jokainen Kreikan 

temppelimuistiinpano tai jumalaistaru piti sitä varmana asiana, tiedämme 
myös, että muinaistutkimus on nostanut rauniokaupungin, jopa monin- 
kertaisena, silmiemme eteen, ja että nykyisin, kuten aikaisemmin viime 
vuosisataan asti, kertomus ja sen sankarit tunnustetaan ydinosaltaan 
todellisuudeksi. Egyptiläinen piirtokirjoitus Rameses III:n ajalta mainit- 
see, että saaret olivat levottomia» n. 1196 e.Kr., ja Plinius viittaa erääseen 
Ramesekseen, »jonka aikana Troia kukistui». Suuri aleksandrialainen oppi- 
nut Eratosthenes laski maantieteilijä-historioitsija Hekataioksen 6. vuosi- 
sadan lopulla e.Kr. vertaillen yhdistelemien perimätiedollisten sukuluette- 
lojen pohjalla piirityksen alkaneen v. 1194. 

Muinaiset persialaiset ja foinikialaiset hyväksyivät kreikkalaisten käsi- 
tyksen, että sota juonti alkunsa neljän kauniin naisen ryöstöstä. Egypti- 
läiset, he sanoivat, ryöstivät Ion Argoksesta, kreikkalaiset ryöstivät Euro- 
pen Foinikiasta ja Medeian Kolkhiista, eikö siis tasapainon saavuttami- 
seksi ollut oikeudenmukaista, että Paris ryösti Helenen?! Stesikhoros väitti 
katuvaisuuskaudellaan, samoin kuin hänen mukaansa Herodotos ja Euri- 
pides, ettei Helene ollut lähtenyt Troiaan, hän oli vain pakosta seurannut 
mukana Egyptiin ja siellä odottanut kaksitoista vuotta Menelaosta. Sitä 
paitsi, kysyi Herodotos, kukapa voisi uskoa, että troialaiset olisivat 
taistelleet kymmenen vuotta yhden naisen tähden? Euripides selitti retken 
syyksi Kreikan väestön liikakasvun ja siitä johtuvan laajentumispakon; 
niin vanhoja ovat tuoreimmat vallanhalun puolustelut. 

Kuitenkin on mahdollista, että jotakin sellaista tarinaa käytettiin, jotta 
seikkailu maistuisi tavallisille kreikkalaisille. Tarvitaan iskulauseita, jotta 
miehet antaisivat henkensä. Mikä sitten lieneekin ollut sodan näennäis- 
syynä ja tunnuksena, sen olennaisena syynä ja sisällyksenä miltei epäi- 
lyksettä oli kahden valtaryhmän kamppailu Mustan meren takana olevien 
rikkaiden maiden ja Hellespontoksen omistamisesta. Koko Kreikan ja 
koko länsi-Aasian silmissä se oli ratkaiseva yhteenotto. Kreikan pienet 
kansat tukivat Agamemnonia, ja Vähän Aasian kansat lähettivät yhä 
uudelleen apua Troialle. Se oli sen kamppailun alku, joka oli uusiintuva 
Marathonin ja Salamiin, Issoksen ja Arbelan, Poitiers'in ja Granadan, Lepan- 
ton ja Wienin luona... 

Sodan tapahtumista ja jälkisadosta voimme kertoa vain sen, minkä olem- 
me kuulleet Kreikan runoilijoilta ja näytelmänkirjoittajilta. Me pidämme 
sitä pikemmin kirjallisuutena kuin historiana, mutta sitä suuremmalla 
syyllä se on osa sivistyksen tarinaa. Tiedämme, että sota on kauheaa ja että 
Ilias on kaunis. Taide voi (muunnellaksemme Aristoteleen sanoja) tehdä 
kauhunkin kauniiksi — ja siten puhdistaa sen — antamalla sille merki- 
tystä ja muodon. Iliaan muoto ei kylläkään ole täydellinen, sen rakenne 


1 Tarvinnee tuskin sanoa, että Helene oli Zeun tytär, Zeun, joka joutsenen hahmossa 
oli vietellyt Spartan kuninkaan Tyndareoksen puolison Ledan. 

on höllä, juoni välistä ristiriitainen tai hämärä, se päättyy jääden ilman loppu- 
ratkaisua. Silti osien täydellisyys sovittaa kokonaisuuden sekasortoisuu- 
den, ja kaikkine pikkuvirheineen tarinasta tulee yksi kirjallisuuden, ehkä. 
historiankin suuria draamoja. 

Runoelman! alussa kreikkalaiset ovat jo yhdeksän vuotta turhaan piirittä- 
neet Troiaa. He ovat alakuloisia, koti-ikävän vallassa, ja taudit ovat harven- 
taneet heidän rivejään. Sairaudet ja tyven sää olivat viivyttäneet heitä 
Auliissa, missä Agamemnon oli katkeroittanut Klytaimnestran ja valmis- 
tanut omaa kohtaloaan uhraamalla tyttärensä Ifigeneian, jotta tuuli 
viriüisi. Purjehtiessaan rannikkoa pitkin kreikkalaiset olivat siellä täällä. 
pysähtyneet hankkimaan lisää muonaa ja jalkavaimoja. Agamemnon 
oli anastanut kauniin Khryseiksen, Akhilleus kauniin Briseiksen. Muuan 
tietäjä ilmoittaa nyt Apollonin estävän kreikkalaisia voittamasta, koska 
Agamemnon on loukannut Apollonin papin Khryseen tytärtä. Kuningas 
palauttaa Khryseiksen tämän isälle, mutta lohduttautuakseen ja esimerkin 
vuoksi hän pakottaa Briseiksen lähtemään Akhilleuksen luota ja otta- 
maan Khryseiksen paikan kuninkaan teltassa. Akhilleus kutsuu kan- 
sankokouksen koolle ja käy Agamemnonin kimppuun täynnä vihaa. Tämä 
viha antaa aiheen Iliaan ensi sanoihin ja on sen toistuvana johtoaiheena. 
Akhilleus vannoo, ettei hän eivätkä hänen soturinsa tule enää sormella- 
kaan auttamaan kreikkalaisia. 

(II) Tarkastamme yhtyneitten voimien laivat ja heimot. (III) Näemme 
suoraluontoisen Menelaoksen ryhtyvän kaksintaisteluun Pariin kanssa 
sodan ratkaisemiseksi. Molemmat armeijat istuvat alallaan sivistyneen 
aselevon vallitessa; Priamos ja Agamemnon uhraavat yhdessä juhlallisesti 
jumalille. Menelaos voittaa Pariin, mutta Afrodite sieppaa nuorukaisen 
turvaan pilvessä ja laskee hänet ihmeellisellä tavalla voideltuna ja tuoksu- 
tettuna hänen omalle aviovuoteelleen. Helene kehoittaa Parista palaamaan 
taisteluun, mutta tämä ehdottaa, että he nauttisivat »levon armaudesta 
ja lemmen», ja nainen myöntyy halun mairittelemana. (IV) Agamemnon 
julistaa Menelaoksen voittajaksi, ja sota on näköjään päättynyt, mutta 
jumalat, jotka kokoontuvat neuvostokokoukseen Olympokselle, vaativat 
enemmän verta. Zeus äänestää rauhan puolesta, mutta peräyttää äänes- 
tyslausuntonsa kauhistuneena, kun hänen puolisonsa Hera kohdistaa 
sanansa häneen. Hera vihjaisee, että jos Zeus suostuu Troian tuhoon, 
hän sallii hänen hävittää Mykenen, Argoksen ja Spartan maan tasalle. 
Sota alkaa uudelleen; moni mies kaatuu nuolen, peitsen tai miekan lävis- 
tämänä ja syö sankea saarteli silmät. 

(V) Jumalat yhtyvät hilpeään viiltelyleikkiin. Ares, kauhea sodan- 
jumala, saa haavan Diomedeen peitsestä, huutaa, »kuin yhdeksän, jopa 
kymmenen ois tuhatkuntaa urhoa karjaissut», ja juoksee valittamaan 
Zeulle. (VI) Viehättävä välinäytös, jossa troialainen päällikkö Hektor 
ennen paluutaan taisteluun hyvästelee puolisoaan Andromakheta. »Kumma 
sa mies», kuiskaa tämä, soma intos on surmasi, etkä sä sääli lastasi hentoa, 


1 Sulkeissa olevat numerot viittaavat Iliaan lauluihin. 

et mua koitoa, jonk’ olet kohta jättävä leskeks. Isäni, äitini ja kaikki vel- 
jeni ovat saaneet surmansa. Hektor, nyt sinä siis olet taattoni, äitini 
armas, vain sinä veljeni myös, sinä kukkea puoliso mulle. Niinpä sä nyt 
mua sääli ja jää kera luokseni torniin.» Hektor vastaa: »Sen mieleni aavis- 
taa sekä tuntoni tuntee: päivä se koittava on, pyhä jolloin Ilion sortuu, 
kaatuu kansa ja kansan pää, Priamos pätöpeitsi. Mutt' ei tuskana mull' 
ole niin tuho iliolaisten, kuin sun kohtalos, konsa Akhaian mies asevälkky 
pois sinut vie. Mutta sittenkään en taistelua väistä.» Hänen pieni poikansa 
Astyanaks, jonka kohtalona on pian joutua voittoisien kreikkalaisten 
syöksemäksi muurilta surmaan, parkaisee pelosta nähdessään Hektorin 
liehuvan töyhdön, ja sankari irroittaa kypäränsä voidakseen nauraa, 
itkeä ja rukoilla ihmettelevän lapsen puolesta. Sitten hän astelee penger- 
mää alas taisteluun ja (VII) käy kaksintaisteluun Salamiin kuninkaan 
Aiaan kanssa. He taistelevat urheasti ja erkanevat yön tullen vaihtaen 
ylistyssanoja ja lahjoja — siinä uiskentelee kohteliaisuuden kukkanen 
verimeressä. (VIII) Troialle voitollisen päivän jälkeen Hektor kehoittaa 
sotureitaan lepäämään. 


»Noin hän virkki, ja riemusivat kaikk' iliolaiset. 
Valjakot vaahteuneet ikehistä jo päästivät irti, 
kunkin vaunuihinsa ne kiinnittäin sidehihnoin; 

härkiä kaupungista ja lampait? oivia toivat, 

leipää, viiniä myös mesivienoa riensivät joutuin 
noutamahan kotoansa ja hankkivat nuotiopuita. 
Uljaat uhrasivat satauhrit taivahisille, 

korkeuteen sulotuoksun vei kedolt' ilmojen tuulet, 
Yöpyi noin väki Ilionin sotatanteren ääreen, 

Urhea, uskalias, lukemattomin vartiovalkein, 

Niinkuin paistavan kuun kera syttyin taivahan tähdet 
kirkkaat kimmeltää, kun tuuleton ilma on tuiki, 
kukkulat hohteess? ui sekä laaksot, rantojen törmät, 
taivaan korkeus seestehinen vail’ ääriä aukee, 
kiiluvat tähdet kaikki, ja paimenen mielt? ilo täyttää: 
niin monet kuohuvan Ksanthos-vuon välimaalla ja laivain 
Troiast?' ulkona roihusivat tulet iliolaisten. 

Nous tuhat nuotiotulta, ja käynyt kunkin ol' ääreen 
viis urokymment' istumahan tulen liekkivän hohtoon. 
Ääress' ohrien kellerväin sekä selvien vehnäin 
vaunuillaan hevot kultaisen koin nousua vartoi.» 


(IX) Eliin Pyloksen kuningas Nestor neuvoo Agamemnonia palautta- 
maan Briseiksen Akhilleukselle. Kuningas suostuu ja lupaa puolet Kreik- 
kaa Akhilleukselle, jos tämä jälleen liittyy piirittäjiin, mutta Akhilleus 
jatkaa murjottamista. (X) Odysseus ja Diomedes hyökkäävät kahdestaan 
yöllä troialaisten leiriin ja surmaavat toistakymmentä päällikköä. (XI) 
Agamemnon johtaa urheasti armeijaansa, haavoittuu ja poistuu taistelusta. 
Odysseus taistelee saarroksiin joutuneena leijonan tavoin; Aias ja Menelaos 

avaavat hänelle tien ja pelastavat hänet tulevia kärsimyksiä kokemaan. 
(XII—XIII) Kun troialaiset etenevät kreikkalaisten leirinsä ympärille 
rakentamille muureille saakka, (XIV) Hera tulee niin levottomaksi, että 
päättää auttaa kreikkalaisia. Öljyttynä, tuoksutettuna, ihastuttavassa 
puvussa ja Afroditen lempeänostattava vyö uumillaan hän houkuttelee 
Zeun jumalaiseen uinahdukseen, jonka aikana Poseidon auttaa kreikkalai- 
sia työntämään troialaiset takaisin. (XV) Onni vaihtelee, troialaiset tun- 
keutuvat kreikkalaisten laivoille saakka, ja runoilijan kerronnan kiihkeys 
yltyy äärimmilleen hänen kuvatessaan kreikkalaisten epätoivoista pe- 
rääntymistaistelua, jonka loppuna voi olla vain kuolema. 

(XVI) Akhilleuksen sydänystävä Patroklos saa häneltä luvan viedä 
hänen joukkonsa troialaisia vastaan, mutta Hektor surmaa hänet. (XVII) 
Hektor ja Aias taistelevat raivokkaasti nuorukaisen ruumiista. (XVIII) 
Kuultuaan Patrokloksen kuolemasta Akhilleus päättää vihdoinkin ryhtyä 
taisteluun. Hänen äitinsä, jumalatar Thetis, suostuttaa jumalten sepon 
Hefaistoksen takomaan hänelle uudet aseet ja mahtavan kilven. (XIX) 
Akhilleus tekee sovinnon Agamemnonin kanssa, (XX) ryhtyy taisteluun 
Aineiaan kanssa ja on tappamaisillaan tämän, kun Poseidon pelastaa hänet 
Vergiliusta varten. (XXI) Akhilleus tappaa suuren joukon troialaisia ja 
lähettää heidät pitkin sukuselvityksin Haadeeseen. Jumalat sekaantu- 
vat taisteluun: Athene kaataa Areen kivellä, ja kun sotilaan hahmon otta- 
nut Afrodite koettaa pelastaa tätä, Athene tyrmää hänet iskulla hänen kau- 
niiseen poveensa. Hera läimäyttää Artemista korvalle, kun taas Poseidon 
ja Apollon tyytyvät suukopuun. (XXII) Kaikki troialaiset lukuun otta- 
matta Hektoria pakenevat Akhilleuksen tieltä. Priamos ja Hekabe neu- 
vovat Hektoria pysyttelemään muurien suojassa, mutta hän kieltäytyy. 
Akhilleuksen sitten lähestyessä Hektor äkkiä turvautuu jalkoihinsa. 
Akhilleus ajaa häntä takaa kolme kertaa Troian muurien ympäri, sitten 
Hektor pysähtyy taistelemaan ja saa surmansa. 

(XXIII) Draaman loppunäytöksessä Patrokloksen ruumis poltetaan 
koristeellisin menoin. Akhilleus uhraa hänen muistolleen paljon karjaa, 
kaksitoista troialaista vankia ja omat pitkät hiuksensa. Kreikkalaiset 
kunnioittavat Patroklosta kilpaleikein, ja (XXIV) Akhilleuslaahaa Hektorin 
ruumista sotavaunujensa perässä kolme kertaa rovion ympäri. Priamos 
tulee juhlallisesti ja murehtien pyytämään poikansa jäännöksiä. Akhilleus 
heltyy, myöntää kahdentoista päivän aselevon ja sallii iäkkään kuninkaan 
viedä puhdistetun ja voidellun ruumiin Troiaan. 


V. KOTIINPALUU 


Tähän suuri runoelma äkisti loppuu, ikään kuin runoilija olisi käyttänyt 
koko osuutensa yhteisestä tarinasta ja hänen täytyisi suoda jäännös toi- 
selle laulajalle. Myöhempi kirjallisuus kertoo meille miten Paris seisoen 
sivussa taistelusta surmasi Akhilleuksen nuolella, joka lävisti hänen haa- 

voittumiselle alttiin kantapäänsä, ja miten Troian vihdoin kukisti puu- 
hevos-salajuoni. 


Voitto kukisti itse voittajatkin, ja nämä palasivat alakuloisina ja uupu- 
neina kaivattuun kotiinsa. Monet kärsivät haaksirikon, ja muutamat haaksi- 
rikkoutuneista, jotka ajautuivat vieraille rannikoille, perustivat kreikka- 
laisia siirtokuntia Aasiaan, Aigeian meren rannoille ja Italiaan. Menelaos, 
joka oli vannonut tappavansa Helenen, rakastui uudelleen, kun »ju- 
malatar naisten joukossa» astui häntä vastaan tyynen majesteettisena. 
viehkeydessään. Hän vei ilomielin Helenen jälleen kuningattarekseen 
Spartaan. Kun Agamemnon saapui Mykeneen, hän »sylitellen suuteli 
rantaa sen; hänen silmistään monet kuumat kyynelet vieri». Mutta hänen 
pitkän poissaolonsa aikana Klytaimnestra oli ottanut hänen serkkunsa 
Aigisthoksen miehekseen ja kuninkaaksi, ja kun Agamemnon astui palat- 
siin, he surmasivat hänet. 


Vielä surullisempi oli Odysseuksen kotiintulo. Siitä on otaksuttavasti 
toinen Homeros kertonut runoelmassa, joka on vähemmän voimakas ja 
sankarillinen, leppeämpi ja miellyttävämpi kuin Ilias.! Odysseus, kertoo 
Odysseia, eli haaksirikkoisena Ogygian saarella, Tahitin kaltaisessa onne- 
lassa, jonka jumalatar-kuningatar Kalypso piti häntä rakastajanaan kah- 
deksan vuotta; niiden aikana hän salaa ikävöi vaimoaan Penelopeiaa ja. 
poikaansa Telemakhosta, jotka ikävöivät häntä Ithakassa. 


(1) Athene suostuttaa Zeun käskemään Kalypsoa sallimaan Odysseuksen. 
lähteä. Jumalatar lentää Telemakhoksen luo ja kuuntelee myötätuntoisena. 
tämän korutonta kertomusta: kuinka Ithakan ja sen alaisten saarten yli- 
mykset kosiskelevat Penelopeiaa koettaen tämän välityksellä päästä valta- 
istuimelle ja elävät hilpeästi Odysseuksen linnassa kuluttaen hänen varo- 
jaan. (II) Telemakhos kehoittaa kosijoita hajaantumaan, mutta nämä nau- 
ravat ivallisesti hänen nuoruudelleen. Hän lähtee salaa merille etsimään 
isäänsä. Penelopeia, jonka nyt on murehdittava sekä puolisoansa että poi- 
kaansa, torjuu kosijoita lupaamalla naida yhden heistä, kun on saanut 
valmiiksi kutomansa kankaan — jota hän purkaa yöllä yhtä paljon, kuin 
on kutonut päivällä. (III) Telemakhos käy Nestorin luona Pyloksessa ja 
(IV) Menelaoksen luona Spartassa, mutta kumpikaan ei osaa neuvoa. 
hänelle mistä hänen olisi etsittävä isäänsä. Runoilija piirtää viehättävän 
kuvan tyyntyneestä ja alistuneesta, mutta yhä jumalaisen kauniista Hele- 


1 On hyvin luultavaa, että tällä kertaa tarinassa on vähemmän historiallista pohjaa 
kuin Iliaassa. Taru kaukomatkaisesta merimiehestä tai soturista, jota hänen vaimonsa 
ei hänen palatessaan enää tunne, on ilmeisesti vanhempi kuin taru Troiasta; se tavataan 
miltei jokaisen maan kirjallisuudesta. Odysseus on kreikkalaisten Sinuhe, Sindbad, 
Robinson Crusoe, Enoch Arden. Runoelman maantiede on mysteerio, joka yhä askar- 
ruttaa joutilaita mieliä. 

nesta; tämä on kauan sitten saanut syntinsä anteeksi ja huomauttaa, että 
Troian kukistuessa hän jo oli kyllästynyt koko kaupunkiin. ! 

(V) Odysseus astuu ensi kerran näyttämölle. Hän istui Kalypson saaren 
rannikolla sikävissään; kyynelet hält’ ei laanneet laisinkaan; elo armas kark- 
kosi kaipuun tuskaan tuimelevaan, kun kauemmin kave hän? ei kiehtonut. 
Yöpyi vain halutonna, kun niin oli pakko, onkaloluolaan hän kera lempi- 
vän tuon jumal-immen, kalliorannall' istui taas ikävässä hän päivät, kyy- 
nelin, huokailuin sekä huolin raateli mieltään, katseli aavaa aaltoavaa, vedet 
poskia kastoi» Pidätettyään häntä luonaan vielä yhden yön Kalypso 
kehoittaa häntä rakentamaan lautan ja lähtemään yksinään merelle. 

(VI) Kauan kamppailtuaan valtamerellä Odysseus saapuu Faiakian 
salaperäisen maan (mahdollisesti Korkyra-Korfun) rannalle, mistä hänet 
löytää neitonen Nausikaa. Tämä vie hänet isänsä, kuningas Alkinooksen, 
palatsiin. Neitonen rakastuu voimakasjäseniseen ja -sydämiseen sankariin 
ja uskoo seuralaisilleen: »Kuulkaa, kun, helo-olkaiset, sanon, neitoset, 
teile... Kulkurin halvan ol äsken vain näkö hällä ja hahmo, aukean 
taivaan nytp' asujain, ikivaltojen aivan. Oisipa moinen mies aviokseni 
mainita suotu kerran tääll'-asujoista, ja jospa hän jäisikin tänne!» (VII— 
VIII) Odysseus tekee niin edullisen vaikutuksen, että Alkinoos tarjoaa 
hänelle Nausikaan käden. Odysseus kieltäytyy kohteliaasti, mutta suos- 
tuu kertomaan paluuretkestään Troiasta. 

(IX) Hänen laivansa (niin hän kertoo kuninkaalle) ajautuivat suunnas- 
taan lootoksensyöjien maahan. Nämä antoivat hänen miehilleen niin 
mesimakeata lootoksen hedelmää, että monet unohtivat kotinsa ja koti- 
ikävänsä; Odysseuksen oli pakko väkisin viedä heidät takaisin laivoihin. 
Sieltä he purjehtivat kyklooppien maahan. Nämä olivat yksisilmäisiä 
jättiläisiä, jotka vailla lakia ja tekemättä työtä elelivät kylvämätöntä 
viljaa ja istuttamattomia hedelmäpuita kasvavalla saarella. Kyklooppi 
Polyfemos telkesi Odysseuksen ynnä joukon hänen miehiään luolaan ja 
söi heistä useita. Odysseus pelasti loput uuvuttamalla hirviön viinin avulla 
uneen ja sitten polttamalla hänen ainoan silmänsä. (X) Matkamiehet suun- 
tasivat taas kulkunsa merelle ja tulivat laistrygonien maahan, mutta nämä- 
kin olivat ihmissyöjiä, ja vain Odysseuksen oma laiva pelastui heidän 
käsistään. Sitten hän seuralaisineen saapui Aiaien saareen, missä viehät- 
tävä, mutta petollinen jumalatar Kirke houkutteli useimmat heistä lau- 
lullaan luolaansa, juotti heille taikajuomaa ja muutti heidät sioiksi. Odys- 
seus oli surmaamaisillaan Kirken, mutta muutti mielensä ja suostui hänen 
armaakseen. Hän ja hänen kumppaninsa, joille nyt oli palautettu ihmis- 
hahmo, viipyivät Kirken luona runsaan vuoden. (XI) Nostettuaan taas 
purjeet he saapuivat ikuisen pimeyden maahan, joka havaittiin Haadeen 


1 Kreikkalaisen perimätiedon mukaan häntä kuoltuaan palvottiin jumalattarena. 
Kreikkalaiset uskoivat yleisesti, että jumalat rankaisivat niitä, jotka panettelivat häntä; 
väitettiinpä Homeroksen sokeudenkin johtuneen siitä, että hän oli lauluissaan omak- 
sunut herjaavan käsityksen Helenen karkaamisesta Troiaan, vaikka tämä oli vastoin 
tahtoaan viety Egyptiin. 

esikartanoksi. Siellä Odysseus haasteli Agamemnonin, Akhilleuksen ja 
äitinsä varjojen kanssa. (XII) Matkaa jatkettiin ohi seireenien saaren, 
joiden vietteleviltä säveliltä Odysseus suojeli miehiään sullomalla vahaa 
heidän korviinsa. Skyllan ja Kharybdiin (Messinan?) salmessa Odysseuksen 
laiva kärsi haaksirikon. Hän oli ainoa, joka pelastui elääkseen kahdeksan 
pitkää vuotta Kalypson saarella. 

(XIII) Odysseuksen kertomus herättää sellaista myötätuntoa Alkinook- 
sessa, että hän käskee väkensä soutaa Odysseuksen Ithakaan, mutta tältä 
on ensin peitettävä silmät, ettei hän saisi ilmi ja paljastaisi heidän onnelli- 
sen maansa sijaintia. Ithakassa Athene-jumalatar opastaa matkamiehen 
vanhan sikopaimenen Eumaioksen majalle. Tämä kohtelee (XIV), vaikkei 
tunnekaan Odysseusta, häntä gargantuamaisen vieraanvaraisesti. (XV) Kun 
jumalatar ohjaa Telemakhoksen samaan majaan, Odysseus (XVI) ilmaisee 
itsensä pojalleen, ja molemmat ääneen itkivüt». Hän esittää tälle suun- 
nitelmansa kosijoiden tuhoamiseksi. (XVII, XVIII) Odysseus astuu palat- 
siinsa kerjäläisen hahmossa, näkee kosijoiden mässäävän kustannuksellaan 
ja kuulee raivo sydämessä, että nämä makaavat öisin hänen palvelijatta- 
riensa kanssa, vaikka päivisin liehittelevät Penelopeiaa. (XIX, XX) Kosi- 
jat loukkaavat ja herjaavat Odysseusta, mutta hän puolustautuu voimak- 
kaasti ja maltillisesti. (XXI) Kosijat ovat saaneet ilmi Penelopeian juonen 
ja pakottaneet hänet lopettamaan kankaan. Hän lupautuu ottamaan puo- 
lisokseen sen, joka pystyy jännittämään Odysseuksen suuren jousen — 
joka riippuu seinällä — ja ampumaan nuolen kahdentoista riviin asetetun 
kirveen reikien läpi. Kaikki koettavat onnistumatta. Odysseus pyytää 
saada koettaa ja onnistuu yrityksessään. (XXII) Sitten hän kaikkia kau- 
histavan vihan vallassa heittää valepukunsa, suuntaa nuolensa kosijoi- 
hin ja Telemakhoksen, Eumaioksen ja Athenen avulla surmaa heidät 
kaikki. (XXIII) Hän havaitsee hankalaksi vakuuttaa Penelopeiaa siitä, 
että on Odysseus; on vaikeaa vaihtaa kahtakymmentä kosijaa yhteen 
aviomieheen. (XXIV) Hän torjuu kosijoiden poikien hyökkäyksen, lepyt- 
tää heidät ja hallitsee jälleen kuninkaana. 

Sillä välin näyteltiin Argoksessa Kreikan taruston suurinta murhenäy- 
telmää. Agamemnonin poika Orestes, joka oli varttunut mieheksi ja jota 
hänen katkera sisarensa Elektra yllytti, kosti heidän isänsä puolesta mur- 
haamalla heidän äitinsä ja tämän rakastajan. Harhailtuaan monia vuosia 
mielenvikaisena Orestes nousi Argos-Mykenen valtaistuimelle (n. 1176) ja 
liitti myöhemmin Spartan kuningaskuntaansa. Mutta hänen valtaan- 
pääsystään alkaen Pelopsin suku alkoi rappeutua. Ehkäpä rappeutumi- 
nen oli alkanut jo Agamemnonista, ja tämä vaihemielinen päällikkö oli 


1 Sir Arthur Evans on löytänyt eräästä Boiotian mykeneläishaudasta kaiverruksia, 
jotka esittävät sfinksiä ahdistavaa nuorta miestä ja nuorukaista, joka surmaa naisen 
ja vanhemman miehen. Hän uskoo niiden tarkoittavan Oidipusta ja Orestesta. Koska 
hän ajoittaa nämä kaiverrukset n. v:een 1450, hän sijoittaa Oidipuksen ja Oresteen noin 
kaksi vuosisataa varhaisempaan aikaan kuin se, johon nämä henkilöt kokeeksi on sijoi- 
tettu tekstissä. 


5 — Durant, Kreikan kulttuuri 

käyttänyt sotaa yhdistääkseen valtakunnan, joka jo oli hajoamassa. 
Hänen voittonsa teki kuitenkin tuhon täydelliseksi, sillä vain harvat 
hänen päämiehistään palasivat ja monien muiden kuningaskunnat olivat 
unohtaneet kaiken kuuliaisuuden heille. Sen aikakauden lopulla, jonka 
Troian piiritys aloitti, akhaialaisten voima oli lopussa, Pelopsin veri vuo- 
tanut kuiviin. Kansa odotti kärsivällisesti terveempää hallitsijasukua. 


VI. DOORILAISVALLOITUS 


Noin v. 1104 uusi siirtolaisten tai hyökkääjäin aalto vyöryi Kreikkaan 
rauhattomasta, laajentumishaluisesta pohjolasta. Illyrian ja Thessalian 
halki, Korinthoksen lahden poikki Naupaktoksen luona ja Korinthoksen 
kannaksen yli sotaisa, kookas, pyöreäkalloinen, kirjoitustaidoton kansa 
pujahteli, marssi tai tulvi Peloponnesokseen, otti sen haltuunsa ja miltei 
täydellisesti tuhosi mykeneläisen sivistyksen, Tulokkaiden alkuperä ja 
matkareitti on arvailun varassa, mutta heidän luonteensa ja seuraukset 
tunnetaan. He olivat vielä paimentolais- ja metsästäjäasteella. Silloin 
tällöin he pysähtyivät viljelemään maata, mutta heidän paras turvansa oli 
karja, jonka uusien laidunten tarve piti heimoja alituisesti liikekannalla. 
Erästä tavaraa heillä oli ennen kuulumattomia määriä — rautaa. He 
toivat Hallstattin?! kulttuurin Kreikkaan, ja heidän miekkojensa ja sie- 
lujensa kova metalli soi heille säälimättömän ylivallan akhaialaisten ja 
kreetalaisten suhteen, jotka yhä surmasivat pronssiasein. He kävivät 
otaksuttavasti sekä lännestä että idästä, sekä Eliistä että Megarasta Pelo- 
ponnesoksen erillisten pikkukuningaskuntien kimppuun, surmasivat hal- 
litsevan luokan ja tekivät eloon jätetyistä mykeneläisistä heloottiorjia. 
Mykene ja Tiryns poltettiin, ja joiksikin vuosisadoiksi Argoksesta tuli 
Pelopsin saaren pääpaikka. Kannaksella maahantunkijat ottivat haltuunsa 
hallitsevan huipun — Akrokorinthoksen — ja rakensivat sen ympärille 
Korinthoksen doorilaisen kaupungin. Henkiin jääneet akhaialaiset pake- 
nivat mikä Peloponnesoksen pohjoisille vuorille, mikä Attikaan, mikä 
meren taa Aasian saarille ja rannikoille. Valloittajat seurasivat heitä Atti- 
kaan, mutta sieltä heidät lyötiin takaisin, ja Kreetaan, missä he lopullisesti 
tuhosivat Knossoksen, sekä ottivat haltuunsa ja asuttivat Meloksen, 
Theran, Kos-saaren, Knidoksen ja Rhodoksen. Peloponnesoksessa ja Kree- 
tassa, missä Mykenen kulttuuri oli ollut kukkeimmillaan, hävityskin oli 
täydellisin. 

Tämä aigeialaisen sivistyksen esihistorian loppukatastrofi on sama, jota 
nykyajan historiantutkijat sanovat doorilaisvalloitukseksi ja jota kreikka- 


1 Kaupunki Itävallassa, jonka löydöt ovat antaneet nimen Euroopan rautakauden 
ensimmäiselle ajanjaksolle. 


SANKARIAIKA 67 


lainen perimätieto nimitti herakleidien paluuksi. Voittajat eivät näet 
tyytyneet merkitsemään voittoaan aikakirjoihin barbaarien suorittamana 
sivistyskansan kukistamisena. He väittivät todellisuudessa käyneen niin, 
että Herakleen jälkeläiset, joilta oli koetettu estää heidän oikeudenmukai- 
nen paluunsa Peloponnesokseen, olivat tämän vallanneet sankaruudellaan 
ja voimallaan. Emme tiedä miten paljon tästä on historiaa ja miten pal- 
jon diplomaattista mytologiaa, jonka tarkoituksena on ollut muuttaa veri- 
nen valloitus jumalalliseksi oikeudeksi. On vaikeaa uskoa doorilaisten 
olleen niin eteviä valehtelijoita, maailmahan oli vielä aivan nuori. Ehkäpä, 
mitä kiistelijät eivät milloinkaan myönnä, molemmat kertomukset olivat 
tosia: doorilaiset olivat pohjoisia valloittajia, joita Herakleen jälkeläiset 
johtivat. 

Tapahtuipa valloitus millä tavoin hyvänsä, se aiheutti Kreikan kehityk- 
sessä pitkän ja katkeran keskeytyksen. Valtiollinen järjestys järkkyi 
vuosisadoiksi. Jokainen mies kulki ase kädessä, koska tunsi olonsa tur- 
vattomaksi. Yltyvä väkivaltaisuus häiritsi maanviljelystä ja sekä maa- 
että merikauppaa. Sota kukoisti, köyhyys kärjistyi ja levisi. Elämä 
muuttui epävakaiseksi perheiden vaeltaessa maasta maahan turvaa ja 
rauhaa etsien. Hesiodos sanoi tätä rautakaudeksi ja suri sen kehnoutta 
edellisten oivallisempien aikojen rinnalla. Monet kreikkalaiset uskoivat, 
että »raudan keksiminen oli tapahtunut ihmisen vahingoittamiseksi». 
Taiteet riutuivat, maalaustaide lyötiin laimin, kuvanveisto tyytyi pikku- 
veistoksiin, ja savenvalamistaide, joka unohti Mykenen ja Kreetan eloisan 
naturalismin, rappeutui elottomaksi »geometriseksi tyyliksi», joka vuosi- 
satoja hallitsi Kreikan keramiikkaa. 

Mutta kaikkea ei silti ollut menetetty. Vaikka maahan tunkeutuneet 
doorilaiset olivat päättäneet pitää verensä puhtaana kukistettujen kanso- 
jen verestä, — vaikka doorilaisten ja joonialaisten välillä oli rotuviha, joka 
oli värjäävä koko Kreikan verenkarvaiseksi — uudet ja vanhat väestö- 
ainekset sekaantuivat sekaantumistaan, nopeasti Lakonian ulkopuolella, 
hitaasti sen sisäpuolella. Ehkäpä voimakkaan akhaialaisen ja doorilaisen 
siemenen lisäys etelä-Kreikan vanhempien ja vilkkaampien kansojen sie- 
meneen toimi voimakkaana biologisena kiihottimena. Vuosisatojen sekoit- 
tumisen lopputuloksena syntyi uusi, erilainen kansa, jonka rauhaton veri 
oli koostunut »välimerisistä», »alppisista», »pohjoisista» ja aasialaisista 
aineksista. 

Mykeneläinen kulttuurikaan ei ollut kokonaan tuhoutunut. Jotkin 
aigeialaisen perinnön ainekset — yhteiskunnalliset ja hallinnolliset laitok- 
set ja elimet, ammatilliset ja teknilliset alkeistiedot, muodit, kauppareitit, 
palvonnan muodot ja esineet, savenvalu- ja sepäntaito, freskomaalaus- 
taito, koristeaiheet ja arkkitektoniset muodot — elivät, vaikkakin puo- 
leksi tukahtuneina, väkivallan ja sekasorron vuosisatojen aikanakin. 

Kreikkalaiset uskoivat Kreetan laitosten poriytyneen spartalaisille, ja 
akhaialaisten kansankokous pysyi kansanvaltaisen Kreikankin olennai- 
sena piirteenä. Mykeneläisten megaron todennäköisesti toimi doorilaisen 
temppelin pohjapiirroksena, johon doorilainen henki lisäsi vapauden, sym- 
metrian ja lujuuden. Taiteellinen perinne, joka elpyi hitaasti, synnytti 
Korinthoksessa, Sikyonissa ja Argoksessa varhaisen renessanssin, saipa 
jörön Spartankin hetkeksi hymyilemään laulun ja taiteen tyyssijana. Se 
piti yllä lyyrillistä, runoutta koko tämän historiattoman pimeän keskiajan. 
Se seurasi pelasgilaisia, akhaialaisia, joonialaisia, minyalaisia maanpako- 
laisia Aigeian saarille ja Aasiaan ja auttoi siirtolakaupunkeja pääsemään 
kirjallisuuden ja taiteen alalla edelle emäkaupungeistaan. Ja kun pakolaiset 
saapuivat saarille ja Jooniaan, he löysivät aigeialaisen sivistyksen tähteet 
valmiina käytettäväksi. Sikäläinen pronssikausi oli vanhoissa kaupun- 
geissa, joissa epäjärjestys oli ollut hiukan vähäisempi kuin mannermaalla, 
säilyttänyt jotakin muinaisesta taidostaan ja loistostaan. Siellä, Aasian 
kamaralla, Kreikka ensiksi oli uudelleen havahtuva. 

Loppujen lopuksi viiden kulttuurin — kreetalaisen, mykeneläisen, akhaia- 
laisen, doorilaisen ja itämaisen — kosketus oli tuonut uutta nuoruutta 
sivistykseen, joka oli kulkemassa kuolemaansa kohti, joka oli manner- 
maalla sodan ja rosvoilun keskellä kehittynyt karkeaksi, Kreetassa taas 
henkensä ylellisyyden takia veltostunut. Vuosisatoja tarvittiin, ennen 
kuin rotujen ja tapojen sekoituksesta syntyi edes kohtuullisen pysyvä olo- 
tila, mutta se auttoi luomaan kreikkalaisen ajatuksen ja elämän vertojaan 
etsivää vaihtelevaisuutta, taipuisuutta ja nokkeluutta. Sen sijaan että 
ajattelisimme Kreikan kulttuuria liekkinä, joka äkkiä ihmeellisellä tavalla 
loimahti raakalaisuuden pimeän meren keskeltä, meidän on käsitettävä se 
miltei aivan liian runsailla veren ja muistojen lahjoilla varustetun, sotais- 
ten laumojen, mahtavien valtakuntien ja muinaisten sivistysten saartaman, 
ahdistaman ja opastaman kansan hitaaksi ja sekasortoiseksi luomukseksi. 

Huom. Kaikki vuosiluvut ennen vuotta 480, paitsi 776, ovat epävarmoja. Paikan- 
nimi, joka esiintyy yksinään, viittaa sen perimätiedon mukaiseen ensimmäiseen kreik- 


kalaisasutukseen. 


e, Kr. 


1100—850 Aiolilaisten ja joonialaisten vaellukset. 


1000 

840 

776 

770 
757—1756 
752 
750—760 
750—594 
750 

735 

734 
730—729 
725—705 
725 

721 

710 

705 

700 

683 

680 


676 
670 


660 
658 
655—625 
654 
651 


Heran temppeli Olympiassa. 
Homeroksen todennäköinen elinaika. 

Ensimmäiset Olympian kisat. 

Sinope ja Kyme, 

Kyzikos ja Trapezunt. 

Ensimmäiset kymmenvuotisarkontit. 

Kreikkalaiset asuttavat Traakian niemimaata. 
Ylimysvaltojen aikakausi. 

Hesiodoksen todennäköinen elinaika. 

Naksos (Sisilia). 

Korkyra ja Syrakusa. 

Rhegion, Leontinoi, Katane. 

Ensimmäinen Messenian sota. 

Rahaa lyödään Lyydiassa ja Jooniassa. 

Sybaris. 

Kroton. 

Taras. : 

Poseidonia; Kreikan kiviarkkitehtuurin alku. 

Ateenan ensimmäiset vuosiarkontit. 

Feidon Argoksen diktaattori; ensimmäinen kreikkalainen valtio lyöttää 
rahaa. 

Orthagoras Sikyonin diktaattori. 

Lesbolainen runoilija ja muusikko Terpandros; parolainen runoilija Arkhi- 
lokhos; homerolaisia hymnejä Apollonille ja Demeterille. 
Zaleukoksen lait Lokroissa. 

Byzantion. 

Kypselos Korinthoksen diktaattorina. 

Lampsakos. 

Selinus. 


650 Abdera ja Olbia. 
648 Himera; Myron Sikyonin diktaattori. 
640—631 Toinen Messenian sota; spartalainen runoilija Tyrtaios. 
630 Lykurgoksen lait Spartassa (?). 
630 Kyrene. 
625—585 Periandros Korinthoksen diktaattorina. 
620 Drakonin lait Ateenassa. 
615 Abydos; Thrasybulos Miletoksen diktaattori. 
610 Kharondaan lait Katanessa. 
600 Naukratis; Massalia (Marseilles); Kleisthenes Sikyonin, Pittakos Mytilenen 


595 
594 
590 


582 


580 
576 
570 


566 
561—560 
560—546 

558 

550 
546—527 

546 

544 

540 

535 
535—515 


534 
530 
529—500 
527—510 
520 
517 
514 
511 
510 
507 
500 
499 
497 
494 
493 
490 
489 
488—472 
487 
485—478 
485 
482 
480 


479 

diktaattori; lesbolaiset runoilijat Sapfo ja Alkaios; miletolainen filosofi 
Thales, spartalainen runoilija Alkman; kuvanveiston nousu. 
Ensimmäinen pyhä sota. 

Solonin lait Ateenassa. 

Seitsemän viisaan aika; amifiktyoniliiton ja orfilaisuuden nousukausi; 
toinen Artemiin temppeli Efesoksessa. 

Ensimmäiset pytholaiset ja Isthmoksen kisat; Akropoliin kuvanveistokset 
ja »Apollonits. 

Akragas; samolainen sadunkertoja Aisopos. 

Ensimmäiset Nemean kisat. 

Falaris Akragaan diktaattori; himeralainen runoilija Stesikhoros; mileto- 
lainen filosofi Anaksimandros. 

Ensimmäiset panateenalaiset kisat. 

Peisistratoksen ensimmäinen diktatuuri. 

Lyydian kuningas Kroisos alistaa Joonian valtaansa. 
Karthago valloittaa Sisilian ja Korsikan. 

Emporion (Espanjassa). 

Peisistratoksen toinen diktatuuri. 

Persia alistaa Joonian valtaansa. 

Miletolainen filosofi Anaksimenes. 

Efesolainen runoilija Hipponaks. 

Elea (Italiassa). 

Polykrates Samoksen diktaattorina; samolainen taiteilija Theodoros; teo- 
lainen runoilija Anakreon. 

Thespis panee draaman alulle Ateenassa. 

Megaralainen runoilija Theognis. 

Filosofi Pythagoras vaikuttaa Krotonissa. 

Hippias Ateenan diktaattorina. 

Ateenan Olympieion pannaan alulle, 

Keolainen runoilija Simonides. 

Harmodioksen ja Aristogeitonin salaliitto. 

Ateenalainen dramaatikko Frynikhos. 

Kroton tuhoaa Sybariin. 

Kleisthenes laajentaa Ateenan kansanvaltaa. 

Miletolainen maantieteilijä Hekataios. 

Joonian kapina; Aiskhyloksen ensimmäinen näytelmä. 

Joonian kreikkalaiset polttavat Sardeen. 

Persialaiset voittavat joonialaiset Laden taistelussa. 

Themistokles Ateenan arkontti. 

I. KREIKAN NAAPURIMAAT 


Ottakaamme käteemme klassillisen maailman kartasto! ja etsikäämme 
sieltä muinaisen Kreikan naapurimaat. Kreikalla eli Hellaalla tarkoitamme 
kaikkia maita, jotka muinaisuudessa olivat kreikan kieltä puhuvien kan- 
sojen hallussa. 

Alamme sieltä, mistä monet vieraat tunkeutuivat maahan Epeiroksen 
kukkuloiden yli ja sen laaksojen halki. Siellä on kreikkalaisten esi-isien 
täytynyt viipyä moniaita vuosia, sillä he pystyttivät Dodonehen pyhäkön 
jyrisevälle pilvijumalalleen Zeulle. Vielä niin myöhään kuin viidennellä 
vuosisadalla kreikkalaiset kysyivät neuvoa sikäläiseltä oraakkelilta ja 
tulkitsivat jumalten tahtoa kattiloiden kalinasta tai pyhän tammen leh- 
tien kahinasta. Epeiroksen eteläosaa halkoi Akheron-joki virraten niin 
syvissä ja pimeissä rotkoissa, että Kreikan runoilijat kuvittelivat sitä itse 
manalaksi tai sen pääportiksi. Homeroksen ajan epeirolaiset olivat enimmäk- 
seen kreikkalaisia kieleltään ja tavoiltaan, mutta sitten uusia raakalai- 
suuden aaltoja vyöryi heidän ylleen pohjoisesta ja vieroitti heidät sivis- 
tyksestä. 

Kauempana pohjoisessa, Adrian meren rannalla, oli Illyria harvalukui- 
sine, kesyttömine paimentolaisineen, jotka myivät karjaa ja orjia suolasta. 
Tällä rannikolla sijaitsevassa Epidamnoksessa (roomalaisten Dyrrachium, 
nykyinen Durazzo) Caesar nousi joukkoineen maihin ajaessaan Pompeiusta 
takaa. Adrian meren toisella puolella valtaansa laajentavat kreikkalaiset 
anastivat matalat rannikkoalueet alkuasukasheimoilta ja toivat sivistyk- 
sen Italiaan. (Lopulta nuo alkuasukasheimot kääntyivät heitä vastaan, 
ja yksi niistä, joka Aleksanterin aikaan asti oli miltei raakalaisasteella, 
nielaisi heidät emämaineen ennen näkemättömän laajan valtakunnan osa- 
siksi.) Alppien takana asuivat gallialaiset, jotka sittemmin osoittautuivat 
sangen ystävällisiksi Massalian (Marseilles) kreikkalaiskaupungille. Väli- 
meren länsialtaan takana taas levisi Espanja, jonka foinikialaiset ja kartha- 
golaiset olivat jo puolittain sivistäneet ja kokonaan alistaneet talo- 
udellisten etujensa palvelukseen silloin, kun kreikkalaiset n. v. 550 
perustivat pelokkaan siirtokuntansa Emporionin (Ampurias). Afrikan 
rannikolla, uhkaavassa asemassa Sisiliaa vastapäätä, sijaitsi mahtava 
Karthago, jonka perimätiedon mukaan Dido ja foinikialaiset olivat 813 
perustaneet. Se ei ollut pelkkä kylä, vaan 700 000 asukkaan kaupunki, 
jolla yksin oli hallussaan läntisen Välimeren kauppa, joka hallitsi Utikaa, 


1 Tai tämän kirjan kansien sisäpuolelle painetut kartat 

Hippoa ja kolmeasataa muuta Afrikan kaupunkia ja jonka etupiiriin kuului 
hedelmällisiä maa-alueita, kaivoksia ja siirtokuntia Sisiliassa, Sardiniassa 
ja Espanjassa. Tämän satumaisen rikkaan suurkaupungin kohtalona oli olla 
itämaiden Kreikkaa vastaan suunnatun hyökkäyksen johtajana lännessä 
kuten Persia idässä. 

Kauempana idässä Afrikan rannikolla oli Kyrenen vauras kreikkalainen 
kaupunki pimeän Libyan takamaan äärellä, sen itäpuolella Egypti. Useim- 
mat kreikkalaiset uskoivat, että monet heidän sivistyksensä ainekset olivat 
peräisin Egyptistä. Heidän tarujensa mukaan monien kaupunkien perus- 
tajat, esimerkiksi Danaos ja Kadmos, olivat peräisin Egyptistä tai olivat 
tuoneet Egyptin kulttuurin Kreikkaan Foinikian tai Kreetan kautta. 
Saisin dynastian aikana (663—525) Egyptin kauppa ja taide elpyivät 
uuteen eloon ja Niilin satamat avattiin ensimmäisen kerran Kreikan kau- 
palle. Seitsemänneltä vuosisadalta lähtien monet kuuluisat kreikkalaiset 
— esimerkeiksi riittäkööt Thales, Pythagoras, Solon, Platon ja Demokritos 
— kävivät Egyptissä, missä sikäläisen kulttuurin vanhuus ja monipuoli- 
suus teki heihin syvän vaikutuksen. Egyptissä ei asunut raakalaisia, vaan 
ihmisiä, joilla oli ollut kypsä sivistys ja korkealle kehittynyt taide kaksi- 
tuhatta vuotta ennen Troian kukistumista. »Te kreikkalaiset», sanoi muuan 
egyptiläinen pappi Solonille, volette vain lapsia, puheliaita ja turhamaisia, 
ettekä tunne menneisyyttä». Kun miletolainen Hekataios kerskui egypti- 
läisille papeille voivansa johtaa sukunsa viidessätoista polvessa jumalasta, 
he näyttivät rauhallisesti hänelle pyhäkkönsä 345 ylipapin kuvat; näistä 
jokainen oli ollut edellisen poika, joten ne siis edustivat 345 sukupolvea 
sen ajan jälkeen, jolloin jumalat olivat hallinneet maan päällä. Kreikkalai- 
set oppineet kuten Herodotos ja Plutarkhos uskoivat orfilaisen opin kuo- 
lemanjälkeisestä tuomiosta johtuvan egyptiläisten Isiksen ja Osiriksen 
palvonnasta, samoin Eleusiissa vietettyjen Demeterin ja Persefonen ylös- 
nousemusmenojen. = Miletolainen Thales oppi geometriaa luultavasti 
Egyptissä, ja sieltä Rhoikos ja Theodoros Samolainen oppivat valamaan 
onttoja pronssiteoksia. Egyptistä kreikkalaiset oppivat uutta savenvalan- 
nan, kudonnan, metallityön ja norsunluunleikkauksen alalla. Sieltä samoin 
kuin assyrialaisilta, foinikialaisilta ja heettiläisiltä Kreikan kuvanveistäjät 
omaksuivat varhaisimpien — litteänaamaisten, vinosilmäisten, nyrkki- 
kütisten, suorajäsenisten, jäykkien — veistostensa tyylin! Kreikan arkki- 
tehdit saivat uurteiseen pylvääseensä ja doorilaiseen tyyliin virikkeitä yhtä 
paljon Sakkaran ja Beni-Hasanin pylväiköistä kuin mykeneläisen kult- 
tuurin jäännöksistä. Ja samoin kuin Kreikka nuoruudessaan nöyrästi 
otti oppia Egyptistä, se, niin voidaan sanoa, voimiensa loputtua kuoli 
Egyptin syliin. Aleksandriassa se sulatti filosofiansa, uskonnolliset me- 
nonsa ja jumalansa Egyptin ja Juudean filosofiaan, uskonnollisiin 
menoihin ja jumaliin, jotta ne heräisivät uuteen eloon Roomassa ja 
kristikunnassa. I 


1 Vrt. Miletoksen istuvaa »Kharesta». British Museumissa tai Polymedeen veistämää 
»Kleobiin päätä» Delfoin museossa. 

Foinikian vaikutuksen voitti ainoastaan Egyptin vaikutus. Tyroksen ja 
Sidonin yritteliäät kauppiaat välittivät kulttuuria edelleen ja saivat Egyp- 
tin ja lähi-idän tieteet, tekniikan, taiteet ja uskomukset vaikuttamaan 
elvyttävästi kaikilla Välimeren alueilla. He olivat kreikkalaisia eteväm- 
mät laivanrakennuksessa, jonka he kenties opettivat näille, kuten myös 
parempia takomis-, kutomis- ja värjäämismenetelmiä. He veivät yhdessä 
Kreetan ja Vähän Aasian asukkaiden kera Kreikkaan seemiläisen kirjai- 
miston, joka oli kehittynyt Egyptissä, Kreetassa ja Syyriassa. Kauempana 
idässä Babylonia antoi kreikkalaisille paino- ja mittajärjestelmänsä, vesi- 
ja aurinkokellonsa, rahayksikkönsä obolin, miinan ja talentin, tähtitieteel- 
liset periaatteensa, välineensä, muistitietonsa ja laskelmansa, 60-jàrjestel- 
mänsä, jossa vuosi, ympyrä ja ympyrän keskipisteeseen piirretyt neljä 
suoraa kulmaa jaetaan 360 asteeseen, jokainen 360 asteesta 60 minuuttiin 
ja minuutti sekunteihin. Otaksuttavasti oli Egyptin ja Babylonian tähti- 
tieteeseen perehtymisen ansiota, että Thales pystyi ennustamaan auringon- 
pimennyksen. Hesiodoksen käsitys, että kaiken alkuna oli kaaos, oli 
todennäköisesti peräisin Babyloniasta, kun taas tarina IStarista ja Tam- 
muzista muistuttaa epäilyttävästi Afroditen ja Adoniksen, Demeterin ja 
Persefonen tarinoita. 


Lähellä sen kaupallisen valtiorykelmän itäistä äärtä, joksi klassillinen 
maailma oli yhtynyt, sijaitsi Kreikan tuleva vihollinen. Muutamissa — 
joskin harvoissa — suhteissa Persian sivistys voitti Hellaan samanaikaisen 
sivistyksen. Se oli kasvattanut gentlemannityypin, joka oli kreikkalaista 
etevämpi kaikessa muussa paitsi älyn terävyydessä ja kasvatuksessa. 
Sen imperiumin hallinto oli verrattomasti etevämpi kuin Ateenan ja Spar- 
tan kömpelöt hegemoniat, siitä puuttui vain kreikkalaista vapauden 
intohimoa. — Assyriasta Joonian kreikkalaiset lainasivat joltisenkin taidon 
veistää eläinkuvia, aikaisempien veistostensa tietyn paksuvartaloisuuden 
ja poimuttelun yksitoikkoisuuden, monia friisien ja listojen koristeaiheita, 
ja silloin tällöin jonkin kohokuvamallin, kuten esim. Aristionin viehättä- 
vään steeleen. — Lyydia oli läheisissä suhteissa Jooniaan ja sen loistava 
pääkaupunki Sardes oli Mesopotamian ja rannikon kreikkalaiskaupunkien 
välisen tavarain ja aatteiden vaihdon selvitystoimisto. Kaukokaupan 
tarpeet herättivät henkiin pankkiliikkeen ja saivat Lyydian hallituksen 
vuoden 680 paikkeilla lyöttämään valtion takaamaa rahaa. Kreikkalaiset 
jäljittelivät ja paransivat pian tätä kaupalle suotuisaa toimenpidettä, 
jonka seuraukset olivat yhtä kohtalokkaat ja päättymättömät kuin aak- 
kosten käytäntööntulon. — Fryygian vaikutus oli vanhempi ja syvälli- 
sempi. Sen äitijumalatar Kybele tunkeutui sekä suoraan että kiertoteitse 
kreikkalaisten uskontoon, sen hekumallinen huilunsoitto tuli »fryygia- 
laisena soittona» suosituksi Kreikan kansan keskuudessa ja häiritse- 
väksi sen siveyssaarnaajille. Fryygiasta tämä hurja musiikki siirtyi Helles- 
pontoksen yli Traakiaan, missä sitä viljeltiin Dionysoksen palvontame- 
noissa. Viininjumala oli Traakian tärkein lahja Kreikalle, mutta yksi 
Traakian kaupungeista, kreikkalaistunut Abdera, koetti tasoittaa tiliä 

antamalla Kreikalle kolme filosofia — Leukippoksen, Demokritoksen ja 
Protagoraan. Traakiasta muusain palvonta siirtyi Hellaaseen, ja Kreikan 
musiikin puolittain tarunomaiset perustajat — Orfeus, Musaios ja Tha- 
myris — olivat traakialaisia runoniekkoja ja laulajia. 

Kun Traakiasta siirrymme etelämmäs Makedoniaan, olemme käsitelleet 
kaikkia Kreikkaa ympäröiviä kulttuureja. Makedonia on maalauksellista 
seutua, sen maaperä oli muinoin mineraaleista rikas, sen tasangoilla kasvoi 
runsaasti viljaa ja hedelmäpuita, sen vuoret kasvattivat sitkeän kansan, 
jonka oli määrä valloittaa Kreikka. Vuoristolaiset ja talonpojat olivat 
sekarotua, jossa illyrialainen ja traakialainen aines olivat vallitsevina. 
Ehkä he olivat sukua Peloponnesoksen doorilaisille valloittajille. Hallit- 
seva ylimysluokka väitti olevansa helleenistä sukujuurta ja polveutuvansa 
itsestään Herakleesta; se puhui kreikan kielen murretta. Varhaisempi 
pääkaupunki Edessa sijaitsi laajalla ylätasangolla, joka erotti Epeirokseen 
asti ulottuvat tasangot Aigeian merelle työntyvistä harjanteista. Idem- 
pänä kohosi Filippoksen ja Aleksanterin tuleva pääkaupunki Pella, 
lähellä merta Pydna, missä roomalaiset voittivat voitokkaat makedonia- 
laiset ja hankkivat oikeuden olla Kreikan sivistyksen välittäjinä länsi- 
maailmaan. 

Tällainen siis oli Kreikan naapurimaailma. Siihen kuului sivistysmaita 
sellaisia kuin Egypti, Kreeta ja Mesopotamia, joilta saamansa tekniikan, 
luonnontieteiden ja taiteiden ainekset se oli muuntava historian loistavim- 
maksi kuvaksi; imperiumeja sellaisia kuin Persia ja Karthago, jotka tulivat 
ottamaan vastaan Kreikan kaupan haasteen ja yhteisvoimin käymään 
sotaan musertaakseen Kreikan välissään vaarattomaksi vasallimaaksi; ja 
pohjoisessa sotaisia laumoja, jotka pidäkkeittä lisääntyivät, taukoamatta 
liikehtivät, jotka ennemmin tai myöhemmin tulvisivat yli vuoristosalpojen 
ja tekisivät saman, minkä doorilaiset olivat tehneet — murtaisivat sen, 
mitä Cicero myöhemmin nimitti barbaariviitan helleeniseksi reunukseksi, 
ja hävittäisivät niille käsittämättömän sivistyksen. Tuskin yksikään ympä- 
rillä asuvista kansoista välitti vähääkään siitä, mikä kreikkalaisten mielestä 
oli elämän sisällys — elämisen, ajattelemisen, puheen ja toiminnan vapau- 
desta. Siitä syystä kreikkalaiset nimittivätkin niitä kaikkia liiankin umpi- 
mähkäisesti raakalaisiksi, darbaroi; barbaari oli mies, joka tyytyi uskomaan 
järkeään käyttämättä ja elämään vailla vapautta. Molemmat elämän- 
katsomukset — idän mystisismi ja lännen rationalismi — tulivat loppuun 
asti taistelemaan Kreikan ruumiista ja sielusta. Rationalismi oli voit- 
tava Perikleen, kuten Caesarin, Leo X:n ja Fredrik Suuren aikana, 
mutta, mystisismi oli aina nostava jälleen päätään. Näiden kahden 
toisiaan täydentävän filosofian vuoroittaiset voitot historian valtavassa 
heiluriliikkeessä muodostavat lännen sivistyksen elämäkerran olennaisen 


sisällyksen. 

Tämän kansakuntapiirin sisällä pieni Kreikka laajeni, kunnes sen jälke- 
läiset kansoittivat miltei jokaisen Välimeren rantaman. Se laiha käsi, joka 
ojentaa luurankosormensa etelään meren helmaan, oli vain pieni osa siitä 
Kreikasta, jonka historiaa käsittelemme. Kehityskautenaan helleenit le- 
visivät vastustamattomina jokaiselle Aigelan meren saarelle, Kreetaan, 
Rhodokseen ja Kyprokseen, Egyptiin, Palestiinaan, Syyriaan, Mesopota- 
miaan ja Vähään Aasiaan, Marmaramerelle ja Mustalle merelle, Aigeian 
meren pohjoisille rannikoille ja niemekkeille, Italiaan, Galliaan, Espanjaan, 
Sisiliaan ja Pohjois-Afrikkaan. Kaikille näille alueille he rakensivat kau- 
punkivaltioita, jotka olivat toisistaan riippumattomia ja erilaisia, mutta 
aina kreikkalaisia. Niissä puhuttiin kreikan kieltä, palvottiin Kreikan 
jumalia, luettiin ja kirjoitettiin kreikkalaisia kirjoja, edistettiin Kreikan 
tieteitä ja filosofiaa ja sovellettiin demokratiaa Kreikan aristokraattiseen 
tapaan. Kreikkalaiset eivät jättäneet Kreikkaa taakseen muuttaessaan 
emämaastaan, vaan veivät sen ihan sen multaa myöten mukanaan minne 
menivätkin. Lähes tuhanneksi vuodeksi he tekivät Välimerestä kreikka- 
laisen järven ja samalla maailman keskuksen. 

Klassillisen muinaisuuden historian kirjoittajan peloittavin tehtävä on 
koettaa kutoa nämä Kreikan ruumiin hajalliset osaset yhdeksi kuviosar- 
jaksi ja kertomukseksi! Koetamme tehdä sen käyttäen miellyttävää kierto- 
matkamenetelmää: kartta sivullamme ja kustannuksitta, vain mielikuvi- 
tustamme käyttäen, siirrymme kreikkalaisen maailman kaupungista toi- 
seen ja huomioimme jokaisessa keskuksessa elämää sellaisena kuin se oli 
ennen persialaissotia — talouselämää, hallitusmuotoja, oppineiden ja filo- 
sofien toimintaa, runouden saavutuksia ja taiteen luomuksia.? Suunnitel- 
massa on monta vikaa: maantieteellinen ja historiallinen järjestys eivät 
ole aivan yhtäpitäviä, joudumme harppaamaan vuosisadasta vuosisataan 
samoin kuin saarelta saarelle ja havaitsemme puhuvamme Thaleen ja 
Anaksimandroksen kanssa, ennen kuin olemme kuunnelleet Homerosta ja 
Hesiodosta. Mutta meille ei ole haittaa siitä, jos katsomme pieteettiä vailla 
olevaa Iliasta sen todellista taustaa, joonialaista skeptillisyyttä, vastaan tai 
kuuntelemme Hesiodoksen tuikeita valitusvirsiä vasta käytyämme aioli- 
laisissa siirtokunnissa, mistä hänen vainottu isänsä oli kotoisin. Kun vih- 


1 Kreikan historian kirjoittaminen miltei miltä ajanjaksolta hyvänsä hajoittamatta 
mielenkiintoa on suunnattoman vaikea tehtävä... koska ei ole mitään pysyväistä 
yhteyttä tai kiinteätä keskusta, jonka yhteyteen tai alistussuhteeseen lukuisien valtioi- 
den toiminta ja päämäärät voitaisiin asettaa.» — Bury, Ancient Greek Historians, s. 13. 

? Välttyäksemme liian usein palaamasta samalle näyttämölle käsitellään näissä II 
kirjan luvuissa pienempien kaupunkien arkkitehtuuria aina Aleksanterin kuolemaan 
asti (323). 

doin saavumme Ateenaan, tunnemme jossakin määrin sen sivistyksen rik- 
kaan moninaisuuden, jonka se peri ja jota se urhoollisesti varjeli Marathonin 


luona. 


Jos valitsemme lähtöpisteeksemme Argoksen, mihin voitolliset doorilai- 
set sijoittivat valtansa keskuksen, tapaamme lajinomaisesti kreikkalaisen 
maiseman: pikemmin karun kuin hedelmällisen tasangon, pienen, kokoon 
sulloutuneen kaupungin tiili- ja kalkkilaastihökkeleineen, linnavuorella 
sijaitsevan temppelin, ulkoilmateatterin vuoren rinteellä, siellä täällä 
vaatimattoman palatsin, kapeita kujia ja kiveämättömiä katuja sekä 
etäällä houkuttelevan ja säälimättömän meren. Heilaan muodostavat 
vuoret ja valtameri. Maisemien majesteettisuus on niin tavallista, että 
kreikkalaiset harvoin mainitsevat siitä kirjoissaan, vaikka se kyllä sykäh- 
dytti ja innoitti heitä. Talvi on sateinen ja kylmä, kesä kuuma ja kuiva. 
Kylväminen tapahtuu syksyllä, sadonkorjuu keväällä. Sadetta pidetään 
taivaan siunauksena, Zeus Sateentekijä on jumalten jumala. Joet ovat 
lyhyitä ja matalia, talvella hetken aikaa ryöppyäviä virtoja, kesähelteellä 
kuivia, tasaisia somerikkoja. Kreikassa oli satasen Argoksen kaltaista, 
tuhat samanlaista, mutta pienempää kaupunkia. Jokainen niistä oli sai- 
-raalloisen arka itsenäisyydestään, jokaista erottivat muista kreikkalainen 
ärtyisyys, vaaralliset vedet tai tiettömät vuoret. 

Argoksen asukkaat pitivät kaupunkinsa perustajana pelasgilaista san- 
karia, satasilmäistä Argosta; sen ensimmäinen kukoistuskausi oli muka 
erään egyptiläisen Danaoksen ansiota. Tämä oli tullut mukanaan joukko 
»danaolaisia» ja opettanut alkuasukkaat kastelemaan peltoja kaivojen 
vedellä. Ei ole ylenkatsottava tällaisia nimikkosankareita. Kreikkalaiset 
pitivät parempana päätymistä myyttiin kuin sitä loppumatonta kaivau- 
tumista taaksepäin, jonka me tiedämme pakosta päätyvän mysteeriin. 
Herakleen palanneen jälkeläisen Temenoksen hallitessa Argos kohosi 
Kreikan mahtavimmaksi kaupungiksi ja alisti valtaansa Tirynsin, Mykenen 
ja koko Argoliin. Noin 680 anasti vallan eräs noista diktaattoreista 
(tyrannoi), jotka seuraavien kahden vuosisadan aikana olivat muoti- 
ilmiö Kreikan suurissa kaupungeissa. Otaksuttavasti Feidon ja toiset 
diktaattorit johtivat kohoavaa kauppiasluokkaa, joka oli solminut lyhyt- 
aikaisen sovinnaisavioliiton rahvaan kanssa, ja taistelivat maataomista- 
vaa ylimyssäätyä vastaan. Kun Ateena ja Epidauros uhkasivat Aiginaa, 
Feidon meni jälkimmäisen avuksi ja sieppasi sen itselleen. Hän omaksui 
— luultavasti foinikialaisilta — babylonialaisen paino- ja mittajärjestel- 
män ja lyydialaisen valtion takaaman rahajärjestelmän. Rahapaja sijoi- 
tettiin Aiginaan, ja Aiginan kilpikonnista» (saaren tunnuskuvalla leima- 
tuista kolikoista) tuli manner-Kreikan ensimmäinen virallinen raha. 

Feidonin valistunut itsevaltius oli alkuna vaurauden kaudelle, jonka 
aikana monet taiteet koteutuivat Argolikseen. Argoksen soittoniekat oli- 
vat kuudennella vuosisadalla Kreikan kuuluisimmat; Hermionen Lasok- 
sella oli arvosija aikansa lyyrillisten runoilijoiden parissa, ja hän oli Pinda- 

roksen opettaja. Näihin aikoihin perustettiin Argoksen kuvanveistäjä- 
koulukunta, joka sittemmin lahjoitti Kreikalle Polykleitoksen ja hänen 
kaanoninsa. Draama löysi tyyssijan Argoksen teatterista, jossa oli kaksi- 
kymmentätuhatta istuinpaikkaa, ja arkkitehdit rakensivat majesteetti- 
sen temppelin Heralle, jota Argoksessa rakastettiin ja erikoisen hartaasti 
palvottiin neitseellisyytensä joka vuosi uudistavana jumalatar-morsia- 
mena. Mutta Feidonin jälkeläisten rappeutuminen — yksinvallan nemesis 
— ja pitkä sarja sotia Spartaa vastaan heikonsivat Argosta, jonka vihdoin 
oli pakko luovuttaa lakedaimonilaisille johtoasema Peloponnesoksessa. 
Nykyisin se on hiljainen kaupunki, piilossa ympäröivien vainioiden kes- 
kellä, vain epämääräisesti muistaen menneisyyden loistopäiviä ja ylpeä 
siitä, ettei sitä koskaan sen pitkän historian aikana ole jätetty autioksi. 


IH. LAKONIA 


Argoksen eteläpuolella, etäällä merestä, kohoavat Parnon-harjanteen 
huiput. Ne ovat kauniita, mutta vielä enemmän viehättää silmää Eurotas- 
joki, joka virtaa niiden ja lännessä sijaitsevan mahtavamman, synkemmän, 
lumihuippuisen Taygetoksen välissä. Tässä maanjäristyksille alttiissa laak- 
sossa sijaitsi Homeroksen »monirotkoinen Lakedaimon», tasanko, jota 
vuoret vartioivat niin hyvin, ettei sen pääkaupunki Sparta tarvinnut muu- 
reja. Kukoistuksensa huipulla Sparta (”Hajanainen') oli viiden kylän yhteen- 
liittymä, jonka väkiluku nousi seitsemänkymmenentuhannen paikkeille. 
Nykyisin se on 4 000 sielun kyläpahanen. Ei edes sen vaatimattomassa 
museossa ole juuri mitään tallella kaupungista, joka muinoin hallitsi 
Kreikkaa ja saattoi sen perikatoon. 


1. Spartan laajentuminen 


Tästä luonnonlinnoituksesta käsin doorilaiset hallitsivat ja orjuuttivat 
Peloponnesoksen eteläosia. Nämä pitkähiuksiset pohjolaiset, jotka olivat 
karaistuneet vuoristoissa ja tottuneet sotaan, tunsivat elämässä vain kaksi 
vaihtoehtoa, valloituksen tai orjuuden. Sota oli heidän ammattinsa, jolla 
he hankkivat sen, mikä heidän mielestään kuului kunnialliseen toimeen- 
tuloon. Ei-doorilaiset alkuasukkaat, jotka maanviljelys ja rauha olivat 
veltostaneet, ilmeisesti kaipasivat isäntiä. Niinpä Spartan kuninkaat, jotka 
väittivät polveutuvansa vuoden 1104 herakleideista, alistivat ensin Lako- 
nian alkuväestön ja kävivät sitten Messenian kimppuun. Tämä Peloponne- 
soksen lounaisnurkassa sijaitseva maakunta oli suhteellisen tasainen ja 
hedelmällinen; sitä viljelivät rauhalliset heimot. Pausaniaan kuvauksesta 
saamme lukea miten Messenian kuningas Aristodemos tiedusteli Delfoin 
oraakkelilta keinoa spartalaisten voittamiseksi, miten Apollon käski hänen 

uhrata jumalille omaan kuningassukuunsa kuuluvan immen, miten hän 
surmautti oman tyttärensä ja miten hän hävisi sodan. (Ehkäpä hän oli 
erehtynyt tyttärensä syntyperän suhteen.) Kahta sukupolvea myöhemmin 
urhea Aristomenes johti messenialaisten sankarillista kansannousua. Yh- 
deksän vuotta heidän kaupunkinsa kestivät hyökkäyksiä ja piirityksiä, 
mutta lopulta spartalaiset perivät voiton. Messenialaiset pakotettiin mak- 
samaan vuotuisena verona puolet sadostaan, ja tuhansia heistä vietiin pois 
liitettäväksi heloottiorjiin. 

Siinä kuvassa, joka meidän on muodostettava Lykurgosta varhaisem- 
masta Spartan yhteiskunnasta, on kuten muutamissa vanhoissa maalauk- 
sissa kolme kerrosta. Ylinnä on hallitseva doorilaisluokka, joka enimmäk- 
seen asuu Spartassa eläen omistamiensa ja heloottien heidän hyväkseen 
viljelemien maatilusten tuoton varassa. Yhteiskunnallisessa suhteessa isän- 
tien ja heloottien välillä, maantieteellisesti heidän ympärillään olivat pe- 
rioikit (”ympärilläasujat?). He olivat vapaita miehiä, jotka joko asuivat 
satakunnassa Lakonian rajaseutujen ja vuoriston kylässä tai toimivat 
kaupunkien teollisuuden ja kaupan palveluksessa. He olivat velvolliset 
maksamaan veroja ja suorittamaan sotapalvelusta, mutta heillä ei ollut 
mitään osuutta hallitukseen eikä oikeutta solmia avioliittoja hallitsevan 
luokan jäsenten kanssa. Alhaisimmassa asemassa ja samalla lukuisimmat 
olivat helootit, jotka Strabonin mukaan olivat saaneet nimensä Heloksen 
kaupungista, tämän väestö kun oli ollut ensimmäisiä spartalaisten orjuut- 
tamia. Kukistamalla ei-doorilaisen väestön ja tuomalla maahan sotavan- 
keja Sparta oli tehnyt Lakoniasta maan, jossa asui noin 224 000 heloottia, 
120 000 perioikkia ja 32 000 hallitsevan luokan miestä, naista ja lasta.! 

Helootilla oli saman verran vapautta kuin keskiajan maaorjalla. Hän 
saattoi mennä naimisiin mielensä mukaan, siittää lapsia arvelematta, vil- 
jellä maata parhaan taitonsa mukaan ja elellä kylässään naapureiden pa- 
rissa maatilkkunsa muualla asuvan omistajan hätyyttämättä, niin kauan 
kuin hän säännöllisesti suoritti omistajalle hallituksen vahvistaman vuok- 
ran. Hän oli sidottu maahan, mutta ei häntä eikä maata voitu myydä. 
Jolloinkin hän oli kotipalvelija kaupungissa. Hänen velvollisuutensa oli 
palvella isäntäänsä sodassa ja kutsun saatuaan taistella valtion puolesta. 
Jos hän taisteli hyvin, hän saattoi päästä vapaaksi. Hänen taloudellinen 
asemansa ei normaalisti ollut huonompi kuin talonpoikien muualla Krei- 
kassa, Attikaa lukuun ottamatta, tai nykyaikaisen kaupungin ammatti- 
taidottoman työväen. Hänellä oli lohdutuksenaan oma asunto, vaihteleva 
työ sekä puiden ja vainioiden rauhaisa ystävyys, mutta samalla hän oli 
pysyvästi sotalain alainen ja häntä salaisesti valvova valtiollinen poliisi 
saattoi milloin hyvänsä surmauttaa hänet syyttä tai tuomiotta. 


1 Nämä luvut ovat tietenkin arvaukseen perustuvia. Niiden pohjana on vain muu- 
tamia viittauksia ja monia otaksumia. 

Lakoniassa kuten muuallakin yksinkertaiset maksoivat veroa ovelille. 
Tällä tavalla on kunnianarvoisa menneisyys ja lupaava tulevaisuus. Useim- 
missa sivistyneissä yhteiskunnissa hyödykkeiden jakelu tapahtuu normaa- 
lisesti rauhanomaisen hintajärjestelmän avulla: ovelat suostuttavat meidät 
maksamaan enemmän meille tarjoamistaan vaikeasti lisättävistä ylellisyys- 
tarvikkeista ja palveluksista kuin yksinkertaiset pystyvät hankkimaan 
tuottamistaan helpommin korvattavista välttämättömyystarvikkeista. 
Mutta Lakoniassa omaisuuden keskittäminen toteutettiin ärsyttävän sil- 
määnpistävin keinoin, minkä takia heloottien keskuudessa valitsi vulkaa- 
ninen tyytymättömyys, joka miltei jokaisena Spartan historian vuonna 
uhkasi valtiota vallankumouksella. 


2. Spartan kulta-aika 


Hämärässä muinaisuudessa ennen Lykurgoksen päiviä Sparta oli saman- 
lainen kreikkalainen kaupunki kuin muutkin. Siellä kukoistivat laulu ja 
taiteet enemmän kuin milloinkaan hänen jälkeensä. Varsinkin musiikki 
oli suosiossa. Se oli yhtä vanha kuin ihmisetkin, sillä niin kauas taapäin 
kuin kaivelemmekin, tapaamme helleenit laulamassa. Spartassa, joka niin 
usein kävi sotaa, musiikki sai sotaisan luonteen — voimakkaan ja korutto- 
man »doorisen sävellajin». Ei ainoastaan syrjitty muita sävellajeja, vaan 
laki rankaisi jokaisen poikkeamisen doorisesta tyylistä. Eforit sakottivat 
Terpandrostakin, vaikka hän oli lauluillaan kukistanut kapinan, ja hänen 
lyyrynsä naulattiin mykkänä muuriin, koska hän oli rohjennut lisätä uuden 
kielen soittimeensa saadakseen sen sopimaan ääneensä. Myöhempänä 
aikana ei Timotheoksen, joka oli lisännyt Terpandroksen seitsemän kieltä 
yhdeksitoista, sallittu kilpailla Spartassa ennen kuin eforit olivat poista- 
neet hänen lyyrystään pahennusta herättäneet ylimääräiset kielet. 

Spartalla kuten Englannilla oli suuria säveltäjiä silloin, kun se tuotti niità 
muualta. Noin 670 noudettiin — luulon mukaan Delfoin oraakkelin käs- 
kystä — Terpandros Lesbos-saarelta valmistelemaan karneia-juhlan kuoro- 
laulukilpailuja. Samoin kutsuttiin Thaletas Kreetasta 620:n paikkeilla 
ja pian sen jälkeen Tyrtaios, Alkman ja Polymnestos. Heidän vaivan- 
näkönsä kohdistui enimmäkseen isänmaallisen musiikin säveltämiseen ja 
kuorojen harjoittamiseen sitä laulamaan. Yksityisille spartalaisille annet- 
tiin harvoin musiikin opetusta. Kuten vailankumouksellisella Venäjällä 
yhteishenki oli niin voimakas, että musiikki pukeutui kollektiiviseen. asuun 
ja ryhmät kilpailivat keskenään laulussa ja tanssissa. Tällainen kuoro- 
laulanta soi spartalaisille uuden tilaisuuden kuriin ja joukkomuodostelmiin, 
sillä jokainen ääni totteli johtajaa. Hyakinthia-juhlassa kuningas Agesilaos 
lauloi kuuliaisesti kuoronjohtajan hänelle määräämällä paikalla, ja gymno- 
pedia-juhlissa koko Spartan kansa, kaiken ikäiset ja kumpaankin suku- 


SOTURI AIGINAN AFAIAN TEMPPELISTÄ. Münchenin Glyptoteekki. — Troialaisista saa- 
vutetun voiton kunniaksi Aiginan saarelle pystytetyn temppelin veistoksissa on vielä 
jälkiä arkaaisesta, puoli-itämaisesta tyylistä. 

EPIDAUROKSEN TEATTERI. — Pienen Epidauroksen kylän liepeillä oleva amfiteatteri, jonka kaisomoon mahtuu 14000 henkeä istumaan. 
Teatterin rakensi 4. vuosisadalla eKr. Polykleitos nuorempi, ja se on säilynyt käyttökuntoisena meidän päiviimme saakka. 

puoleen kuuluvat, yhdessä tiiviisti liikehti sopusointuisessa tanssissa ja 
lauloi vastasäkeistöjä. Tällaisten tilaisuuksien on täytynyt mahtavasti 
innostaa isänmaallista tunnetta ja päästää sitä purkautumaan. 

Terpandros (so. Miesten ilahduttaja») oli yksi loistavista runoilija-muusi- 
koista, jotka sukupolvea ennen Sapfoa aloittivat Lesboksen »suuren ajan». 
Perimätieto kertoi hänen keksineen juomalaulut (skolia) ja lisänneen lyyryn 
kielien luvun neljästä seitsemään, mutta seitsenkielinen lyyry oli, kuten 
olemme nähneet, yhtä vanha kuin Minos, ja otaksuttavasti oli viinin ylis- 
tykseksi laulettu jo maailman unohdetussa nuoruudessa. Varmaa on, 
että hän saavutti kuuluisuutta Lesboksessa kitharoidoksena, so. lyyrillisen 
musiikin säveltäjänä ja laulajana. Surmattuaan miehen eräässä mellakassa 
hänen täytyi paeta ja hän havaitsi hyväksi vastaanottaa kutsun Spartaan. 
Siellä hän nähtävästi eli lopun ikäänsä opettaen musiikkia ja harjoittaen 
kuoroja. Kerrotaan, että hän päätti päivänsä juomaseurassa: hänen lau- 
laessaan — ehkä sitä ylimääräistä säveltä, jonka hän oli lisännyt asteikon 
huipulle — muuan kuulijoista heitti häntä viikunalla, joka osuen suuhun 
ja kulkeutuen henkitorveen tukehdutti hänet keskellä laulun hurmaa. 

Tyrtaios jatkoi Terpandroksen työtä toisen messenialaissodan aikana. 
Hän oli kotoisin Afidnasta, joka mahdollisesti on Lakedaimonissa, luulta- 
vasti kuitenkin Attikassa; ateenalaiset pilkkasivat vanhoista ajoista saakka 
spartalaisia siitä, että näiden ollessa menettämäisillään toisen messenialais- 
sodan heidät pelasti ontuva attikalainen koulumestari, jonka taistelulaulut 
havahduttivat hitaat spartalaiset ja innostivat heidät voittoon. Ilmeisesti 
hän lauloi huilun säestyksellä omia laulujaan kansankokouksessa koettaen 
muuntaa kuoleman sodassa kadehdittavaksi kunniaksi. »On komeaa, 
sanotaan eräässä hänen säilyneistä katkelmistaan, »urhean miehen kaatua 
isänmaan puolesta taistelevien eturivissä... Seisköön jokainen lujana, 
tanakasti paikallaan, maahan juurtuneena ja huuliaan purren... Jalka 
jalkaa, kilpi kilpeä vasten, liehuvat töyhdöt sekaantuen ja kypärit yhteen 
kalahtaen soturit käykööt käsirysyyn, jokainen miekka ja keihäänkärki 
kohdatkoon toisensa taistelun ryskeessä». Spartan kuningas Leonidas lau- 
sui, että Tyrtaios oli taituri nuorukaisten sieluja innostamaan. 

Samaan sukupolveen kuului Alkman, Tyrtaioksen ystävä ja kilpailija, 
mutta hänen äänensä oli monipuolisempi ja maisempi. Hän oli kotoisin 
kaukaisesta Lyydiasta, ja jotkut sanovat hänen olleen orjan. Silti toivotti- 
vat lakedaimonilaiset hänet tervetulleeksi, sillä he eivät vielä olleet oppineet 
ksenelasiaa, muukalaisvihaa, josta oli tuleva osa Lykurgoksen lakia. Myö- 
hemmän ajan spartalaiset olisivat pitäneet häväistyksenä hänen rakkauden 
ja ruoan ylistystään ja hänen Lakedaimonin jalojen viinien arvojärjestys- 
luetteloaan. Perimätieto teki hänestä muinaisuuden suurimman ahmatin 
ja väsymättömän naistenmetsästäjän. Yksi hänen lauluistaan kuvaa hänen 
onnellista kohtaloaan, kun hän ei ollut jäänyt Sardeeseen, missä hänestä 


6 — Durant, Kreikan kulttuuri 

olisi voinut tulla miehuutensa menettänyt Kybelen pappi, vaan oli päätynyt 
Spartaan, missä hän vapaasti saattoi rakastaa kultakutrista lemmittyään 
Megalostrataa. Hän on ensimmäinen siinä rakkausrunoilijoiden dynas- 
tiassa, jonka huippuna on Anakreon, ja hän on ensimmäisenä niiden »yh- 
deksän lyyrillisen runoilijan» joukossa, joita Aleksandrian kriitikot pitivät 
muinaisen Kreikan parhaimpina! Hän pystyi kirjoittamaan sekä hymnejä 
ja ylistyslauluja että juoma- ja rakkausrunoja, ja spartalaiset pitivät erityi- 
sesti neitosten lauluista (parthenia), joita hän sepitti tyttökuoroille. Jokin 
katkelma paljastaa sen mielikuvituksen ja tunteen voimaan, joka on 
runouden sydän: 


Unessa uinuvat vuorenhuiput ja vuorten rotkot, harjanteet ja 
kuilutkin; mustassa mullassa ryömivät oliot, rinteellä makaavat 
eläimet, mehiläisten suku, purppurameren syöverien hirviöt, kaikki 
nukkuvat, ja niiden keralla siivekkäiden lintujen heimot.? 


Näiden runoilijoiden nojalla voimme päätellä, etteivät spartalaiset aina 
olleet spartalaisia ja että he sata vuotta ennen Lykurgosta nauttivat runou- 
desta ja taiteesta yhtä kiihkeästi kuin muutkin helleenit. Kuoro-oodi 
liittyi heihin niin kiinteästi, että Ateenan näytelmäkirjailijat kirjoittaessaan 
kuorolyriikkaa näytelmiinsä käyttivät doorilaismurretta, vaikka he kir- 
joittivat vuorosanat Attikan murteella. On vaikeaa sanoa, mitkä muut 
taiteet kukoistivat Lakedaimonissa noina onnen aikoina, sillä eivät edes 
spartalaiset ole säilyttäneet niistä muistoja tai mainintoja. Lakonian 
savi- ja pronssiteokset olivat maineessa seitsemännellä vuosisadalla, ja 
vähemmän tärkeät taiteet hienostivat monin tavoin muutamien harvojen 
onnellisten elämää. Mutta tämän pienoisrenessanssin lopettivat messe- 
nialaissodat. Spartalaiset jakoivat keskenään valloitetun maan, ja orjien 
lukumäärä miltei kaksinkertaistui. Kuinka oli mahdollista kolmenkym- 
menentuhannen kansalaisen jatkuvasti pitää alamaisuudessaan neljä kertaa 
niin monta perioikkia ja seitsemän kertaa niin monta heloottia? Ainoastaan 
luopumalla taiteiden harjoittamisesta ja suojelemisesta ja muuttamalla 

1 Alkman, Alkaios, Sapfo, Stesikhoros, Ibykos, Anakreon, Simonides, Pindaros, 
Bakkhylides. 

2 Kuinka omituisesti tämä muistuttaakaan Goethen » Vaeltajan iltalaulua» — ikään 


kuin sama tunne olisi yhdistänyt kahta runoilijaa kahdenkymmenenviiden vuosisadan 
yli! 


Ober allen Gipfeln Vuorten, yllä rauha 
Ist Ruh, on sees; 
In allen Wipfeln ei liiku lauha 
Spürest du henkäys ees, 
Kaum einen Hauch; ei riemukkaat 
Die Vögelein schweigen im Walde. soi laulelot latvojen alta. 
Warte nur; balde Kohta jo, malta, 


Ruhest du auch. myós levon saat. 

jokainen spartalainen sotilaaksi, joka oli milloin tahansa valmiina kukis- 
tamaan kapinaa tai lähtemään sotaan. Lykurgoksen valtiosääntö toteutti 
tämän päämäärän, mutta hintana oli Spartan vetäytyminen sivistyksen 
historian piiristä kaikilla muilla aloilla paitsi valtiollisella. 


3. Lykurgos 


Herodotoksesta lähtien kreikkalaiset historiankirjoittajat pitivät itses- 
tään selvänä, että Lykurgos oli Spartan lakien laatija, aivan kuten he hyväk- 
syivät historialliseksi tosiasiaksi Troian piirityksen ja Agamemnonin mur- 
han. Ja samoin kuin nykyajan tiede sata vuotta sitten kielsi Troian ja 
Agamemnonin olemassaolon, se nykyisin epäröi myöntää Lykurgoksen 
todellisuuteen kuuluvaksi. Häneen sovitetut vuosiluvut vaihtelevat vuo- 
sien 900 ja 600 välillä. Entä miten saattoi yksi ainoa mies omasta päästään 
sepittää historian epämiellyttävimmän ja ällistyttävimmän lainsäädännön 
sekä muutamassa vuodessa pakottaa sitä noudattamaan ei vain alamais- 
väestön, vaan itsepäisen ja sotaisan hallitsevan luokan? Silti olisi oma- 
hyväistä hylätä sellaisilla teoreettisilla perusteilla kaikkien kreikkalaisten 
historiankirjoittajien hyväksymä perimätieto. Seitsemäs vuosisata oli eri- 
tyisesti henkilökohtaisten lainsäätäjien aikaa. Silloin elivät Zaleukos Italian 
Lokroissa (n. 660), Drakon Ateenassa (n. 620) ja Kharondas Sisilian Kata- 
nessa (n. 610) — ollaksemme puhumatta siitä miten Joosia n. 621 löysi 
Mooseksen lakikokoelman Jerusalemin temppelistä. Otaksuttavasti ei näis- 
sä tapauksissa ole kysymys niinkään paljon henkilökohtaisesta lainsäädän- 
nästä kuin sarjasta tapoja, jotka on saatettu sopusointuun ja selvennetty 
erityisiksi laeiksi ja jotka mukavuussyistä on ristitty sen miehen mukaan, 
joka kodifioi ne ja useimmissa tapauksissa antoi niille kirjoitetun muodon.! 
Mainitsemme perimätiedon muistuttaen, että se on kaiken todennäköisyy- 
den mukaan henkilöllistänyt ja lyhentänyt vaihdoksen tavasta lakiin, joka 
vaati monta lainsäätäjää ja monta vuotta. 

Herodotoksen mukaan Lykurgos, joka oli Spartan kuninkaan Khari- 
laoksen eno ja holhooja, sai Delfoin oraakkelilta eräitä käskyjä (rhetra), 
jotka toisten mielestä olivat juuri Lykurgoksen lait, toisten mielestä 
jumalien hyväksyminen hänen suunnittelemilleen laeille. Ilmeisestikin 
lainsäätäjät arvelivat, että muutettaessa tiettyjä tapoja tai saatettaessa 
voimaan uusia oli varminta esittää suunnitelmat jumalan käskyinä. Se 
ci ollut ensimmäinen kerta, jolloin valtio on ottanut taivaan kivijalakseen. 
Perimätieto kertoo edelleen Lykurgoksen matkustelleen Kreetassa, ihail- 
leen sikäläisiä laitoksia ja päättäneen kotiuttaa joitakin niistä Lakoniaan, 
Kuninkaat ja useimmat ylimykset suostuivat, vaikka vastahakoisesti. 


1 Lykurgoksen kuitenkin uskottiin kieltäneen lakiensa kirjoittamisen muistiin. 

hänen uudistuksiinsa, koska ne olivat välttämättömiä heidän oman turval- 
lisuutensa takia, mutta nuori ylimys Alkandros pani kiihkeästi vastaan ja 
puhkaisi lainsäätäjältä silmän. Plutarkhos kertoo tapauksen tavalliseen 
koruttomaan ja viehättävään tapaansa: 


Kaukana siitä, että tämä onnettomuus olisi pelästyttänyt tai 
masentanut Lykurgosta, hän pysähtyi ja näytti kansalaisilleen 
silvotuita kasvojaan ja puhkaistua silmäänsä.  Tyrmistynein& ja 
häpeissään näystä nämä luovuttivat Alkandroksen hänelle rangais- 
tavaksi... Kiitettyään heitä Lykurgos lähetti pois kaikki paitsi 
Alkandrosta. Vietyään tämän mukanaan taloonsa hän ei soimannut 
häntä eikä muutenkaan kohdellut häntä ankarasti, vaan ... käski 
Alkandroksen tarjoilla pöydässä. Nuori mies, joka oli vilpitön 
luonteeltaan, teki vastaan hangottelematta mitä oli käsketty, ja 
joutuessaan siten elämään Lykurgoksen seurassa hän sai tilaisuuden 
havaita tässä lempeyden ja tyynimielisyyden ohella harvinaista 
kohtuullisuutta ja uupumatonta uutteruutta. Siten hän oltuaan 
vihollinen muuttui hänen mitä innokkaimmaksi ihailijakseen ja 
lausui ystävilleen ja sukulaisilleen, ettei Lykurgos ollut se äreä ja 
ilkeä mies, jollaisena he olivat häntä pitäneet, vaan maailman lem- 
pein ja hyväntahtoisin ihminen. 


Saatuaan lainsäädäntötyönsä päätökseen Lykurgos (kuten eräs hänen 
tarinansa otaksuttavasti tarumainen jälkiliite kertoo) velvoitti kansalai- 
sensa olemaan muuttamatta lakeja ennen hänen paluutaan. Sitten hän 
matkusti Delfoihin, vetäytyi yksinäisyyteen ja surmasi itsensä nälällä, 
* koska »hänen mielestään valtiomiehen velvollisuus oli mikäli mah- 
dollista tehdä kuolemastaankin valtiota hyödyttävä teko». 


4, Lakedaimonin valtiosääntö 


Kun koetamme eritellä Lykurgoksen uudistuksia, perimätieto käy risti- 
riitaiseksi ja sekavaksi. On vaikeaa sanoa, mitkä Spartan lain ainekset 
ovat Lykurgosta vanhempia, mitkä hän tai hänen sukupolvensa loi ja mitä 
lisättiin hänen jälkeensä. Plutarkhos ja Polybios vakuuttavat, että 
Lykurgos jakoi Lakonian kansalaisten kesken 30 000 yhtä suureen maa- 
osuuteen, mutta Thukydides antaa ymmärtää, ettei sellaista jakoa tapah- 
tunut. Ehkäpä vanhat tilukset jätettiin koskematta, mutta vastavalloitettu 
maa jaettiin tasan. Kuten Sikyonin Kleisthenes ja Ateenan Kleisthenes 
Lykurgos (tai Lykurgoksen valtiosäännön tekijät) hylkäsi Lakonian yhteis- 
kunnan sukulaisuuteen perustuvan järjestyksen ja korvasi sen maantieteelli- 
sellä jaoituksella. Tällä tavoin murskattiin vanhojen perheiden valta ja luo- 
tiin laajempi aristokratia. Jottei kauppiasluokka, joka oli saavuttamassa 
johtoaseman Argoksessa, Sikyonissa, Korinthoksessa, Megarassa ja Atee- 

nassa, pääsisi syrjäyttämään tätä harvainvaltaista maanomistajistoa, 
Lykurgos kielsi kansalaisia harjoittamasta teollisuutta tai kauppaa, ehkäisi 
kullan ja hopean käytön ja tuonnin sekä määräsi, että vain rautaa saatiin 
käyttää rahana. Hän oli lujasti päättänyt, että spartalaiset (so. maata- 
omistavat kansalaiset) oli varattava sotaa ja hallitsemista varten. 

Muinaisajan vanhoilliset kerskuivat Lykurgoksen valtiosäännön pysy- 
neen niin kauan voimassa sen vuoksi, että siinä olivat kaikki kolme halli- 
tusmuotoa — monarkia, aristokratia ja demokratia — yhtyneet sillä tavalla, 
että kukin esti toiset kaksi menemästä liiallisuuksiin. Spartan monarkia 
oli tosiasiallisesti dyarkia, sillä kuninkaita, jotka polveutuivat herakleidi- 
valloittajista, oli samanaikaisesti kaksi. Mahdollisesti tämä omituinen jär- 
jestely perustui sovitteluun kahden läheisen ja sen vuoksi kilpailevan 
kuningassuvun välillä tai se oli keino ilman itsevaltiutta käyttää kunin- 
kuutta psykologisesti yhteiskunnallisen järjestyksen ja kansallisen arvo- 
vallan hyväksi. Kuninkaiden valta oli suppea: he suorittivat valtion puo- 
lesta uhrit, olivat oikeuslaitoksen etunenässä ja komensivat armeijaa 
sodassa. Kaikissa asioissa he olivat senaatin alaisia, ja Plataiain tais- 
telun jälkeen he menettivät yhä enemmän ja enemmän arvovallastaan 
eforeille. 

Valtiosäännön aristokraattinen ja vallitseva aines oli senaatti, gerusia, 
joka kirjaimellisesti ja tosiasiallisesti oli ryhmä vanhoja miehiä. Normaali- 
oloissa pidettiin alle 60-vuotiaita kansalaisia liian epäkypsinä sen neuvot- 
teluihin. Plutarkhos ilmoittaa jäsenten lukumäärän 28:ksi ja kertoo usko- 
mattoman tarman heidän valitsemisestaan. Kun paikka tuli vapaaksi, 
oli ehdokkaitten ääneti vuorotellen asteltava kansankokouksen eteen, 
ja se, jota äänekkäimmin ja kestävimmin tervehdittiin, julistettiin vali- 
tuksi. Ehkä tätä menettelyä pidettiin täydellisemmän demokraattisen 
menettelyn realistisena ja taloudellisena lyhennyksenä. Emme tiedä, 
ketkä kansalaiset olivat vaalikelpoisia, luultavasti komoioi, tasavertaiset, 
jotka omistivat Lakonian maakamaran, olivat palvelleet armeijassa ja 
suorittivat osuutensa yhteisruokintaan. Senaatti laati lakiesitykset, oli 
korkein tuomioistuin hengenrikoksissa ja johti yleistä politiikkaa. 

Kansankokous, apella, oli Spartan myönnytys kansanvallalle. Nähtä- 
västi kaikki miespuoliset kansalaiset pääsivät sen jäseniksi 30 vuotta 
täytettyään; noin 8 000 miestä oli vaalikelpoisia koko väestön noustessa 
376 000:een. Se kokoontui jokaisena täydenkuun päivänä. Sen ratkaista- 
vaksi alistettiin kaikki tärkeimmät asiat eikä mikään laki voinut tulla voi- 
maan sen suostumuksetta. Kuitenkin lisättiin Lykurgoksen valtiosään- 
töön vain harvoja uusia lakeja, ja ne kansankokous saattoi hyväksyä tai 
hylätä, mutta ei keskustella niistä tai tehdä muutoksia niihin. Apella oli 
olennaisesti samanlainen kuin Homeroksen ajan kansankokous. Se kuun- 
teli pelonsekaisella kunnioituksella päällikköjen ja vanhinten tai armeijaa 

komentavien kuninkaiden neuvonpitoa. Teoreettisesti kuului suvereeni- 
suus apellalle, mutta Lykurgoksen jälkeen valtiosääntöön tehty muutos 
antoi senaatille vallan, jos kansankokous sen mielestä oli tehnyt »kieron» 
päätöksen, kumota tämän. Kun muuan valistunut ajattelija kehoitti 
Lykurgosta pystyttämään kansanvallan, Lykurgos vastasi: »Ystäväni, 
pane se ensiksi toimeen omassa perheessäsi.» 

Cicero vertasi viittä eforia (so. valvojaa’) Rooman tribuuneihin, koska 
kansankokous valitsi heidät vuodeksi kerrallaan, mutta he vastasivat 
pikemminkin Rooman konsuleita, koska heillä oli käsissään hallinnollinen 
valta, jonka ainoana pidäkkeenä olivat senaatin vastalauseet. Eforijärjes- 
telmä oli voimassa ennen Lykurgosta, mutta sitä ei ole kuitenkaan mainittu 
meille säilyneissä tiedoissa hänen lainsäädännöstään. Kuudennen vuosi- 
sadan lopulla eforit olivat kohonneet yhtä arvovaltaisiksi kuin kuninkaat, 
persialaissotien jälkeen he käytännössä olivat kaikkein mahtavimmat. He 
ottivat vastaan lähetystöjä, ratkaisivat oikeudellisia kiistakysymyksiä, 
komensivat sotajoukkoja sekä antoivat ohjeita kuninkaille, päästivät tai 
rankaisivat näitä. 

Hallituksen määräysten voimaan saattaminen oli uskottu armeijalle ja 
poliisikunnalle. Eforien oli tapana aseistaa joukko nuorempia spartalaisia 
salaiseksi erikoispoliisiksi (krypteia), jolla oli oikeus vakoilla väestöä ja 
tappaa helootteja harkintansa mukaan. Tätä laitosta käytettiin yllätyk- 
sellisesti, mm. raivaamaan tieltä helootteja, joita heidän isäntänsä pelkä- 
sivät pystyvinä ja siksi vaarallisina miehinä, vaikka he olisivat palvel- 
leetkin valtiota urheasti sodassa. Puolueeton Thukydides kertoo, että 
Peloponnesoksen sodan kestettyä kahdeksan vuotta 


helootteja kehoitettiin julistuksella valitsemaan joukostaan ne, 
jotka katsoivat eniten kunnostautuneensa vihollisen edessä, jotta 
heille myönnettäisiin vapaus. Tarkoituksena oli koetella helootteja, 
arveltiin näet, että ensimmäisinä vaatisivat vapauttaan rohkeim- 
mat ja kapinaan pystyvimmät. Niinpä valittiin kokonaista kaksi- 
tuhatta. He seppelöivät itsensä ja kiertelivät temppelien ympä- 
rillä iloiten uudesta vapaudestaan. Mutta pian sen jälkeen sparta- 
laiset raivasivat heidät pois tieltään, eikä koskaan saatu tietää, 
kuinka kukin heistä sai surmansa. 


Spartan mahti ja ylpeys oli ennen muuta sen armeija. Joukkojensa 
rohkeudessa, kurissa ja sotataidossa se näki turvansa ja ihanteensa. Jokai- 
nen kansalainen oli saanut sotilaskoulutuksen ja oli asevelvollinen kah- 
dennestakymmenennestä kuudenteenkymmenenteen ikävuoteensa. Tämän 
ankaran koulutuksen tuloksena olivat Spartan hopliitit — raskasaseisen, 
heittokeihäillä aseistetun kansalaisjalkaväen tiheäriviset komppaniat, jotka 
olivat ateenalaistenkin kauhu ja jotka käytännöllisesti katsoen pysyivät 

voittamattomina, kunnes Epameinondas löi ne Leuktran luona. Tämän 
armeijan mukaan Sparta kiteytti siveyslakinsa: olla hyvä oli samaa kuin 
olla voimakas ja urhoollinen; kuolema taistelussa oli korkein kunnia ja 
onni; eloon jääminen tappion jälkeen oli häpeä, jota sotilaan äidinkin oli 
vaikea antaa anteeksi. »Palaa kilpesi kanssa tai sen päällä», sanoi sparta- 
laisäiti soturipojalleen jäähyväisiksi. Pako raskaan kilven kera oli mah- 
dotonta. 


ö. Spartan siveyslaki 


Jotta miehet harjoitettaisiin noudattamaan lihalle niin epämieluista 
ihannetta, heidät oli otettava heti syntyessään ja muovattava heitä mitä 
ankarimman kurin avuila. Ensimmäinen askel oli häikäilemätön rodun- 
parannustoimenpide: jokainen lapsi ei ainoastaan ollut isänsä lapsenmurha- 
oikeuden alainen, vaan hänet oli'myös tuotava valtion tarkastusneuvoston 
eteen. Kaikki lapset, jotka havaittiin vajavaisiksi, surmattiin heittämällä 
heidät Taygetos-vuoren kielekkeeltä alas rosoiseen louhikkoon. Sparta- 
laisten tapa toteuttaa lapsiaan rasituksiin ja kylmään luultavasti aiheutti 
uuden karsinnan. Miehiä ja naisia kehoitettiin pitämään silmällä ajattele- 
miensa aviopuolisoiden terveyttä ja luonnetta; muuatta kuningastakin, 
Arkhidamosta, sakotettiin, koska hän oliottanut pienikokoisen vaimon. Avio- 
miehiä kehoitettiin lainaamaan vaimonsacrityisen voimakkaillemiehille, jotta 
oivallisten lasten luku kasvaisi. Pidettiin selviönä, että vanhat ja sairaat 
miehet pyytäisivät nuoria miehiä avukseen pystyttämään voimakasta 
perhettä. Plutarkhoksen kertoman mukaan Lykurgos piti naurettavana 
mustasukkaisuutta ja sukupuolista yksinoikeutta sanoen mielettömäksi, 
että ihmiset huolehtien koiristaan ja hevosistaan näkivät vaivaa ja mak- 
soivat rahaa kasvattaakseen hyvää rotua, mutta pitivät vaimojaan eris- 
tettyinä eivätkä sallineet muiden tehdä näitä raskaiksi, vaikka itse saattoi- 
vat olla typeriä, heikkoja tai sairaita». Muinaisajan yleisen mielipiteen 
mukaan Spartan miehet olivat voimakkaampia ja komeampia, heidän 
naisensa terveempiä ja viehättävämpiä kuin muut kreikkalaiset. 

Otaksuttavasti tämä tulos oli enemmän kasvatuksen kuin eugeniikan 
ansiota. Thukydides panee kuningas Arkhidamoksen lausumaan: On 
vähän eroa (otaksuttavasti syntyessä) miehen ja miehen välillä, mutta se, 
joka käy ankarimman koulun, tulee etevimmäksi.» Seitsenvuotiaana spar- 
talaispoika otettiin perheeltään valtion kasvatettavaksi. Hänet sijoitettiin 
samalla haavaa joukko-osastoon ja koululuokkaan, jota johti paidonomos, 
poikien kaitsija. Kunkin luokan taitavin ja rohkein poika asetettiin kap- 
teeniksi; muiden oli toteltava häntä, alistuttava hänen määräämiinsä ran- 
gaistuksiin ja koetettava pyrkiä hänen veroisekseen tai voittajakseen saa- 
vutusten ja kurin puolesta. Toisin kuin Ateenassa tavoitteena ei ollut 

urheilukunto ja taitavuus, vaan sotilaallinen rohkeus ja kyky. Pojat 
kilpailivat alastomina vanhinten ja kumpaakin sukupuolta olovien ihaili- 
joiden katsellessa. Täysikasvuiset harrastivat riitojen virittämistä 
sekä yksityisten poikien että ryhmäkuntien välille, jotta voimaa ja 
kestävyyttä olisi voitu koetella ja harjoittaa. Vähäisinkin pelkuruuden 
ilmaus aiheutti monen päivän häpeän. Kaikkien oli valittamatta kestet- 
tävä kipua, rasituksia ja vastoinkäymisiä. Joka vuosi ruoskittiin Artemis 
Orthian alttarilla muutamia valittuja nuorukaisia, kunnes kivet punertui- 
vat verestä. Kun poika oli täyttänyt kaksitoista vuotta, häneltä riistettiin 
alusvaatteet, ja hänen sallittiin pitää vain yhtä vaatekappaletta kesät 
talvet. Hän ei kylpenyt usein, kuten ateenalaispojat, sillä vesi ja voiteet 
tekivät ruumiin pehmeäksi, kun taas kylmä ilma ja puhdas multa kovaksi 
ja kestäväksi. Kesät talvet hän nukkui ulkoilmassa vuoteenaan ISurotaan 
rannoilta taitettuja kaisloja. Kolmikymmenvuotiaaksi asti hän asui komp- 
paniansa seurassa kasarmissa eikä tuntenut kodin mukavuuksia. 

Hänet opetettiin nipin napin lukemaan ja kirjoittamaan. Kirjoilla oli 
vähän ostajia Spartassa, ja oli helppoa pysytellä tasoissa kustantajien 
kanssa. Lykurgos, kertoo Plutarkhos, halusi, että lapset oppisivat hänen 
lakinsa ei lukemalla, vaan korvakuulolta ja jo nuorena totuttautumalla huo- 
lellisen johdon ja esimerkin alaisina. Hänen mielestään oli varmempaa 
tehdä ihmisistä hyviä totuttamalla heidät tietämättään kuin luottaa teo- 
reettiseen suostutteluun. Sopiva kasvatus olisi parasta hallitsemista. Mutta 
sellaisen kasvatuksen tuli kohdistua pikemmin moraaliin kuin järkeen; 
luonne oli tärkeämpi kuin äly. Nuori spartalainen opetettiin kohtuulli- 
seksi, ja muutamat helootit pakotettiin juomaan ylettömästi, jotta hän 
saisi nähdä juoppouden mielettómyyden. .Esivalmistukseksi sotaan hänet 
opetettiin joko hankkimaan ruokansa pelloilta tai nääntymään nälkään. 
Tällöin hänen oli lupa varastaa, mutta kiinnijoutuminen oli rikos, josta 
rangaistiin ruoskimisella. Jos hän käyttäytyi hyvin, hänen sallittiin olla 
mukana kansalaisten yhteisessä pöydässä. Siellä hänen tuli kuunnella 
valppaasti, jotta hän perehtyisi valtion probleemeihin ja oppisi älykkään 
keskustelun taidon. Jos hän kunnialla oli selvinnyt nuoruuden koettele- 
muksista, hän kolmikymmenvuotiaana sai kaikki kansalaisen oikeudet 
ja velvollisuudet päästen aterioimaan vanhempien kanssa. 

Vaikka tytöt jätettiinkin kasvatettaviksi kotona, valtio valvoi heidän- 
kin kasvatustaan. Tytön tuli ottaa osaa voimaa kysyviin leikkeihin — 
juoksuun, painiin, kiekonheittoon, nuolenheittoon — jotta hänestä tulisi 
voimakas ja terve ja jotta synnytys olisi helppo ja onnistuisi. Hänen 
tuli esiintyä alastomana julkisissa tanssitilaisuuksissa ja kulkueissa, vie- 
läpä nuorten miesten läsnä ollessakin, jotta se kannustaisi häntä hoitamaan 
ruumistaan asianmukaisella huolella ja jotta hänen vikansa havaittaisiin ja 
korjattaisiin. Hyvin moraalinen Plutarkhos vakuuttaa, ettei nuorten 

naisten alastomuudessa ollut mitään häpeällistä, »kainous oli saapuvilla 
ja kaikki riettaus oli suljettu pois» Tanssiessaan tytöt lauloivat urhool- 
listen sotilaitten ylistykseksi ja kasasivat häpeää niiden päälle, jotka olivat 
väistyneet. Älyllistä kasvatusta ei Spartan tyttöihin haaskattu. 
Nuorten miesten sallittiin olla rakkaussuhteissa ilman mitään ennakko- 
luuloja sukupuolen suhteen. Miltei jokaisella pojalla oli rakastaja vanhem- 
pien miesten joukossa. Tämän rakastajan odotettiin täydentävän hänen 
kasvatustaan, ja vastapalvelukseksi hän tarjosi kiintymyksensä ja kuu- 
liaisuutensa. Usein tämä suhde kehittyi kiihkeäksi ystävyydeksi, joka 
kannusti sekä nuorukaista että miestä uljuuteen sodassa. Nuorille miehille 
sallittiin melkoisia vapauksia ennen avioliittoa, minkä takia prostituutio 
oli harvinaista eivätkä hetairat olleet Spartassa suosittuja. Koko Lakedai- 
monissa kuuluu olleen vain yksi Afroditen temppeli, ja sielläkin jumalat- 
taren kuva oli hunnutettu, aseistettu miekalla ja kahlittu jaloista ikään kuin 
vertauskuvaksi rakkausavioliittojen mielettömyydestä, rakkauden alem- 
muudesta sodan rinnalla ja valtion ankarasta avioliittovalvonnasta. 
Valtio määritteli sopivimmaksi naimaiäksi miehille kolmekymmentä ja 
naisille kaksikymmentä vuotta. Naimattomuus katsottiin Spartassa rikok- 
seksi. Vanhoillapojilla ei ollut äänioikeutta, eikä heidän sallittu katsella 
julkisia kulkueita, joissa nuoret miehet ja naiset tanssivat alastomina. Plu- 
tarkhoksen mukaan heidät pakotettiin marssimaan alastomina talvellakin 
ja laulamaan laulua, jossa sanottiin heidän kärsivän oikeudenmukaista 
rangaistusta, koska olivat niskoitelleet lakia vastaan. Uppiniskaisia avio- 
liiton karttajia uhkasi vaara, että heidän kimppuunsa milloin hyvänsä 
kävi kadulla joukko naisia ja kolhi heitä pahoin. Aviomiehet, jotka eivät 
saaneet lapsia, olivat vain hiukan pienemmän ylenkatseen alaisia, ja yleinen 
käsitys oli, että lapsettomilla miehillä ei ollut oikeutta siihen uskonnolliseen 
kunnioitukseen, jota Spartan nuoret miehet osoittivat vanhemmille. 
Avioliitto järjestettiin tavallisesti vanhempien toimesta, eikä lunnaita 
maksettu, mutta sopimuksen jälkeen oli sulhasen velvollisuus ryöstää mor- 
siamensa ja tämän tehdä vastarintaa. Avioliitosta käytettiin sanaa har- 
padzein "anastaa'. Mikäli sellaisten järjestelyjen jälkeen vielä oli naimatto- 
mia täysi-ikäisiä, saatettiin joukko miehiä sulloa pimeään huoneeseen yhtä 
monen tytön kera ja heidän annettiin etsiä elämänkumppaninsa pimeässä. 
Spartalaisten käsityksen mukaan sellainen valinta ei voinut olla sokeampi 
kuin rakkaus. Tapana oli, että morsian viipyi jonkin aikaa vanhempiensa 
luona. Sulhanen asui edelleen kasarmissa ja kävi vain salaa tervehtimässä 
vaimoaan. »Tällä tavoin», kertoo Plutarkhos, »he elivät pitkän aikaa saa- 
den jopa lapsiakin, ennen kuin olivat nähneet vaimonsa kasvot päivän- 
valossa». Kun he olivat kypsät vanhemmiksi, tapa salli heidän perustaa 
kodin. Rakkaus saapui jälkeen häiden useammin kuin ennen niitä, ja näyt- 
tää siltä kuin aviopuolisot olisivat Spartassa olleet yhtä kiintyneitä toi- 

siinsa kuin missä tahansa muualla. Spartalaiset kerskuivat, ettei heidän 
keskuudessaan tapahtunut aviorikoksia, ja he saattoivat hyvinkin olla 
oikeassa, sillä ennen avioliittoa vallitsi suuri vapaus ja monet aviomiehet 
antoivat suostuttaa itsensä jakamaan vaimonsa muiden, etenkin veljiensä 
kanssa. Avioero oli harvinaisuus. Spartalaista sotapäällikköä Lysandrosta 
rangaistiin, koska hän hylkäsi vaimonsa voidakseen ottaa toisen kauniim- 
man. 

Kaiken kaikkiaan naisen asema oli Spartassa parempi kuin yhdessüküán 
toisessa Kreikan yhteiskunnassa. Suuremmassa määrässä kuin muualla 
hän säilytti Homeroksen aikaisen korkean asemansa ja varhaisemmasta 
äitivaltaisesta yhteiskunnasta periytyneet etuoikeudet. Plutarkhos ker- 
too, että Spartan naiset olivat »xohkeita ja miehekkäitä, käskeviä miehiään 
kohtaan ... ja keskustelivat julkisesti kaikkein tärkeimmistäkin kysy- 
myksistä». He saattoivat periä ja testamentata omaisuutta, ja aikojen 
kuluessa — niin suuri oli heidän vaikutusvaltansa miesten suhteen — lähes 
puolet Spartan kiinteää omaisuutta joutui heidän käsiinsä. He elivät 
kotona mukavaa ja vapaata elämää, sillä aikaa kun miehet kestivät 
sodan vaivoja tai söivät yksinkertaista ruokaa yhteisaterioilla. 


Luonteenomainen valtiosäännön määräys näet sääti, että jokaisen mies- 
puolisen spartalaisen tuli kolmannestalcrymmenennestàü kuudenteenkymme- 
nenteen ikävuoteensa saakka päivittäin syödä pääateriansa julkisessa ruo- 
kailusalissa, missä ruoka oli laadultaan yksinkertaista ja määrältään ei tosin 
paljon, mutta tarkoituksellisesti riittämätöntä. Siten, kertoo Plutarkhos, lain- 
säätäjä halusi harjaannuttaa heidät sodan kieltäytymyksiin ja estää heidät 
rappeutumasta rauhan oloissa. Heidän ei tullut »viettää elämäänsä kotona 
maaten kallisarvoisilla leposohvilla loistavien pöytien ääressä, luovuttaa itse- 
ään hankkijoiden ja kokkien käsiin, lihottaa itseään nurkissa kuin ahnaat 
elukat ja tuhota sekä sielunsa että itse ruumiinsakin, jotka hemmottelun 
ja ylellisyyden heikentäminä olisivat tarvinneet paljon unta, lämpimiä 
kylpyjä, vapautta työstä ja sanalla sanoen yhtä paljon huolenpitoa ja hoi- 
toa, kuin jos he olisivat olleet pysyvästi sairaita». Tätä yhteisateriaa varten 
jokaisen kansalaisen tuli aika ajoin toimittaa päivälliskerholleen säädetyt 
määrät viljaa ja muita elintarvikkeita. Jos hän löi tämän laimin, hän 
menetti kansalaisoikeutensa. 

Aikaisempina vuosisatoina oli normaalista, että se elintapojen yksin- 
kertaisuus ja askeettisuus, johon Spartan nuoriso oli totutettu, säilyi loppu- 
lälle asti. Lakedaimonissa näki harvoin lihavia miehiä. Ei tosin ollut 
vatsan kokoa säännöstelevää lakia, mutta jos miehen maha paisui säädyt- 
tömästi, hallitus saattoi antaa hänelle julkiset nuhteet tai hänet voitiin 
karkottaa Lakoniasta. Esiintyi vähän juopottelua ja kemuilua, jotka 
kukoistivat Ateenassa. Varallisuudessa oli todellisia eroavaisuuksia, mutta 

niitä peiteltiin. Rikkaat ja köyhät käyttivät samaa yksinkertaista pukua: 
villaista peplosta, mekkoa, joka muodottomana ja koettamattakaan vai- 
kuttaa kauniilta roikkui olkapäiltä. Irtaimen varallisuuden kasaaminen 
oli vaikeaa. Se, joka tahtoi tallettaa sadan dollarin arvosta rautarahaa, 
tarvitsi suuren kammion ja sellaisen summan liikuttamiseen vähintään 
härkäparin. Mutta inhimillistä ahneutta esiintyi silti, ja sen purkautumis- 
väylänä oli viranomaisten lahjottavuus. Senaattorit, eforit, lähettiläät, 
sotapäälliköt ja kuninkaat olivat kaikki ostettavissa, mikäli hinta vastasi 
heidän arvoaan. Kun muuan Samoksen lähettiläs näytteli kultaista pöytä- 
kalustoaan, kuningas Kleomenes I toimitti hänet kutsutuksi kotiin, jottei 
vierasmaalainen esimerkki turmelisi kansalaisia. 

Spartalainen järjestelmä, joka pelkäsi sellaista saastutusta, oli tavatto- 
man karsas muukalaisille. Ulkomaalaiset otettiin harvoin hyvin vastaan. 
heidän annettiin ymmärtää, että käynnin tuli olla lyhyt. Jos he viipyivät 
liian kauan, poliisi saattoi heidät rajalle. Spartalaiset itse eivät saaneet 
ilman hallituksen lupaa matkustaa ulkomaille, ja heidän uteliaisuutensa 
vaimentamiseksi heidät opetettiin kopean omahyväisiksi, niin etteivät 
he voineet uneksiakaan muiden kansojen voivan opettaa heille mitään. 
Järjestelmän täytyi olla epäsuopea suojellakseen itseään. Henkäys pois- 
torjutusta vapauden, ylellisyyden, kirjallisuuden ja taiteen maailmasta 
olisi voinut kumota tämän kummallisen ja keinotekoisen yhteiskunnan, 
jossa kaksi kolmannesta väestöstä oli maaorjia ja kaikki isännät elivät 
orjuudessa. 


6. Spartan arviointia 


Minkälaatuisen ihmistyypin ja millaisen sivistyksen nämä siveyssäännöt 
loivat? Ennen kaikkea miehen, jonka ruumis oli voimakas, joka sieti rasi- 
tuksia ja kieltäytymyksiä. Ylellisyyttä rakastava Sybariin asukas huo- 
mautti spartalaisista, ettei sheidän alttiutensa kaatua sodassa ansainnut 
suurtakaan ylistystä, koska he sen kautta vapautuivat raskaasta työstä ja 
kurjasta elämästäv. Terveys oli Spartan päähyveitä ja sairautta pidettiin 
rikoksena. Platon varmasti riemastui sydänjuuriaan myöten tavatessaan 
maan, joka oli niin puhdas lääketieteestä ja kansanvallasta. Siellä oli 
myös rohkeutta; vain roomalaiset pystyivät kilpailemaan spartalaisten 
kanssa pelottomuudessa ja voitoissa. Kun spartalaiset antautuivat Sfak- 
teriassa, Kreikka saattoi tuskin uskoa korviaan. Oli ennen kuulumatonta, 
etteivät spartalaiset taistelleet viimeiseen mieheen. Monessa tilaisuudessa 
rivimiehetkin mieluummin surmasivat itsensä kuin jäivät eloon tappion 
jälkeen. Kun tieto spartalaisten tappiosta Leuktran luona — joka oli niin 
musertava, että se itse asiassa teki lopun Spartan historiasta — tuotiin 
eforeille, jotka paraillaan johtivat gymnopedia-kilpailuja, nämä virkamiehet 

eivät virkkaneet sanaakaan, vaan vain lisäsivät äsken kaatuneiden nimet 
niiden pyhien vainajien luetteloon, joita kilpailuilla kunnioitettiin, Itse- 
hillintä, maltillisuus, mielentyyneys myötä- ja vastoinkäymisissä — omi- 
naisuuksia, joista ateenalaiset kirjoittivat paljon, mutta joita he harvoin 
osoittivat — niitä vaadittiin Spartan kansalaiselta itsestään selvänä asiana. 

Jos Jainkuuliaisuus on hyve, spartalaiset olivat hyveellisempiä kuin 
enimmät ihmiset. Lääkäri Demaratos sanoi Kserkseelle: »Vaikka lake- 
daimonilaiset ovat vapaita, he eivät kuitenkaan ole vapaita joka suhteessa, 
sillä heidän yläpuolellaan on valtiaana laki, jota he pelkäävät paljon enem- 
män kuin kansasi sinua.» Harvoin — luultavasti ei milloinkaan myöhemmin 
Roomaa ja keskiajan juutalaisuutta lukuun ottamatta — on kansa saanut 
niin paljon voimaa kunnioituksestaan lakejaan kohtaan. Lykurgoksen 
valtiosäännön aikana Sparta ainakin kahdensadan vuoden aikana voimis- 
tui voimistumistaan. Vaikka sen ei onnistunut valloittaa Argosta eikä 
Arkadiaa, se suostutti Peloponnesoksen Argosta ja Akhaiaa lukuun otta- 
matta yhtymään johtamaansa Peloponnesoksen liittokuntaan, joka lähes 
kaksisataa vuotta (560—380) piti yllä rauhaa Pelopsin saarella. Koko 
Kreikka ihaili Spartan armeijaa ja hallitusta ja odotti siltä apua sortavien 
tyrannien kukistamiseksi. Ksenofon kertoo »hämmästyksestä, jota tunsin 
ensi kertaa huomatessani Spartan ainoalaatuisen aseman Hellaan valtioi- 
den joukossa, suhteellisen harvalukuisen väestön ja samalla haavaa yhdys- 
kunnan poikkeuksellisen suuren mahdin ja arvovallan. Tämän tosiasian 
selittäminen ällistytti minua. Vasta tultuani tarkkailleeksi Spartan eri- 
koislaatuisia laitoksia ihmettelyni lakkasi.» Platonin ja Plutarkhoksen 
tavoin Ksenofon ei milloinkaan väsynyt ylistämään spartalaisia tapoja. 
Sieltä Platonkin tietysti sai ääriviivat ihannevaltioonsa, niitä vain hiukan 
samensi sikäläinen kummallinen välinpitämättömyys ideoita kohtaan. Mo- 
net kreikkalaiset ajattelijat, joita kansanvallan rahvaanomaisuus ja seka- 
sortoisuus oli kyllästyttänyt ja pelästyttänyt, turvautuivat spartalaisen 
lain ja järjestyksen jumaloimiseen. 

He saattoivatkin huoleti ylistää Spartaa, sillä heidän ei tarvinnut elää 
siellä. He eivät joutuneet läheltä tutustumaan spartalaisen luonteen 
itsekkyyteen, kylmyyteen ja julmuuteen. Niistä valikoiduista herrasmie- 
histä, joita he kohtasivat, tai ajat sitten eläneistä sankareista, joiden muis- 
toa he kunnioittivat, he eivät voineet päätellä, että Spartan siveys- 
säännöt kasvattivat hyviä sotureita, mutta eivät mitään muuta, että ne 
tekivät ruumiin voimakkuudesta turmeltuneen väkivaltaisuuden, koska 
ne tuhosivat miltei kaiken kyvyn henkiseen elämään. Kun siveyslaki 
pääsi voitolle, aikaisemmin kukoistaneet taiteet kuolivat äkkikuoleman. 
Vuoden 550 jälkeen emme kuule mitään spartalaisista runoilijoista, ku- 
vanveistäjistä tai rakentajista! 


1 Gitiadas koristi erään Ateenan temppelin oivallisesti taotuilla pronssilevyillä; mag- 

Vain kuorotanssi ja -musiikki säilyivät, sillä niissä spartalainen kuri saat- 
toi loistaa ja yksilö hukkua massan joukkoon. Fristettyinä kaupasta muun 
maailman kanssa, estettyinä matkustelemasta, tietämättöminä rehevästi 
kasvavan Kreikan tieteistä, kirjallisuudesta ja filosofiasta, spartalaisista 
tuli erinomaisten hopliittien kansakunta, jolla oli elinkautisen jalkaväki- 
sotilaan mielenlaatu. Kreikkalaiset matkailijat ihmettelivät sikäläistä 
elämää, joka oli niin yksinkertaista ja korutonta, niin tarkoin rajoitet- 
tua äänioikeutta, niin tarkoin jokaisesta tavasta ja taikauskon ilmauksesta 
vaarin ottavaa vanhoillisuutta, niin ylevää ja niin ahdasta, luonteeltaan 
niin jaloa, päämäärältään niin alhaista ja tuloksiltaan niin hedelmätöntä 
rohkeutta ja kuria. Samaan aikaan ateenalaiset tuskin päivän ratsastus- 
matkan päässä rakensivat tuhansista epäoikeudenmukaisuuksista ja ereh- 
dyksistä näköpiiriltään avarampaa, mutta samalla toimeliasta sivistystä, 
joka oli avoinna jokaiselle uudelle aatteelle ja kiihkeästi halusi kosketusta 
muuhun maailmaan, oli suvaitsevainen, monimuotoinen, monimutkainen, 
ylellinen, uudistava, epäilevä, rikas mielikuvitukseltaan, runollinen, mels- 
keinen ja vapaa. 

Lopulta Spartan hengen ahtaus petti sen sielun voimakkuudenkin. Se 
alentui hyväksymään mitkä keinot hyvänsä, kunhan niillä edistettiin 
Spartan tavoitteita. Lopulta se jopa alentui myymään Persialle vapauden, 
jonka Ateena oli voittanut Kreikalle Marathonin luona. Militarismi ahmaisi 
sen kokonaan, ja ennen niin kunnioitettu Sparta muuttui naapuriensa 
kauhuksi. Kun se sortui, kaikki kansat ihmettelivät, mutta kukaan ei 
murehtinut. Nykyisin tuon muinaisen pääkaupungin harvalukuisten rau- 
nioiden joukossa tuskin ainoakaan ruhjoutunut kuvapatsas tai kaatunut 
pylväs muistuttaa siitä, että siellä muinoin asui kreikkalaisia. 


IV. UNOHDETTUJA VALTIOITA 


Spartan pohjoispuolella Eurotaan laakso ulottuu Lakonian rajan taakse 
Arkadian vuorimassojen väliin. Nämä vuoret olisivat kauniimpia, elleivät 
olisi niin vaarallisia. Niille eivät ole olleet mieleen niiden kalliokupeisiin 
louhitut kapeat polut, ja ne näyttävät kolkosti uhkaavan kaikkia näiden 
Arkadian kätköpaikkojen häiritsijöitä. Ei ihme, että voitokkaat doorilai- 
set ja spartalaiset joutuivat täällä ymmälle ja jättivät Arkadian, kuten 
Eliin ja Akhaiankin, akhaialaiselle ja pelasgilaiselle väestölle. Silloin täl- 
löin matkamies osuu lakeudelle tai ylätasangolle ja löytää kukoistavia 
nuoria kaupunkeja, sellaisia kuin Tripolis, tai jäännöksiä vanhoista kau- 
pungeista sellaisista kuin Orkhomenos, Megalopolis, Tegea ja Mantineia, 
nesialainen Bathykles rakensi Apollonin komean alttarin Amyklaihin ja Theodoros 


Samolainen rakensi Spartaan kuuluisan kaupungintalon. Sen jälkeen puhutaan tuskin 
mitään Spartan taiteesta, ei muualta tuotettujen taiteilijoidenkaan saavutuksista. 

joka näki sekä Epameinondaan voiton että kuolon. Mutta enimmäkseen 
Arkadia on maata, jossa asuu harvassa talonpoikia ja laumoineen ynseiden 
vuorten keskellä kädestä suuhun eleleviä lammaspaimenia. Vaikka si- 
käläiset kaupungit Marathonin taistelun jälkeen oppivat tuntemaan sivis- 
tyksen ja taiteen, ne tuskin olivat astuneet historian näyttämölle ennen 
persialaissotia. Näissä äkkijyrkänteiden metsissä muinoin samoili suuri Pan. 

Arkadian eteläosassa Eurotas miltei kohtaa vielä kuuluisamman joen. 
Alfeios raivaa nopeasti tiensä Parrhasian vuorten poikki, kiemurtelee verk- 
kaan Eliin tasangoilla ja opastaa matkailijan Olympiaan. Pausaniaan 
mukaan Eliin asukkaat olivat aiolilaista tai pelasgista sukuperää ja 
tulleet lahden yli Aitoliasta. Heidän ensimmäinen kuninkaansa, Aithlios, 
oli sen Endymionin isä, jonka kauneus sai niin lumoihinsa Kuun, että 
tämä sulki hänen silmänsä ikuiseen uneen, teki syntiä kaikessa rauhasssa 
ja synnytti hänelle puolisensataa tytärtä. Siinä, missä Alfeios yhtyy poh- 
joisesta virtaavaan Kladeokseen, sijaitsi kreikkalaisen maailman pyhä 
kaupunki, niin pyhä, että sota vain harvoin häiritsi sen rauhaa ja Eliin 
historiassa kilpaleikit siunauksellisesti korvasivat taistelut. Virtojen kul- 
mauksessa sijaitsi Altis, Olympian Zeun pyhä aitaus. Toinen hyökkääjä- 
aalto toisensa jälkeen pysähtyi siellä häntä palvoakseen. Myöhemmin hei- 
dän edustajansa aika ajoin palasivat anomaan hänen apuaan ja rikastut- 
tamaan hänen pyhäkköään. Sukupolvesta sukupolveen Zeun ja Heran 
temppelien rikkaus ja maine kasvoivat, kunnes Persiasta saadun voiton 
jälkeen Kreikan suurimmat arkkitehdit ja kuvanveistäjät noudettiin niitä 
entistämään ja koristamaan tuhlaavaisen kiitollisuuden merkeissä. Heran 
temppeli on peräisin vuoden 1000 vaiheilta; sen rauniot ovat Kreikan van- 
himmat temppelinjäännökset. Kappaleita kolmestakymmenestäkuudesta 
pilarista ja kahdestakymmenestä doorilaisesta pylväänpäästä on säilynyt 
osoittamaan miten usein ja miten eri tavoin pylväitä uusittiin. Epäile- 
mättä ne alkuaan olivat puiset, ja yksi tamminen patsas olikin vielä pys- 
tyssä, kun Pausanias Antoninus-keisareiden aikana saapui paikalle muisti- 
kirja kourassaan. 

Olympiasta kuljetaan vanhan pääkaupungin, Eliin, ohi Akhaiaan. Sinne 
osa akhaialaisista pakeni doorilaisten valloitettua Argoksen ja Mykenen. 
Kuten Arkadiakin se on vuorimaata, jonka rinteillä kärsivälliset paimenet 
ajavat vuodenajan vaihtelun mukaan lammaslaumojaan ylemmäs tai 
alemmas. Länsirannikolla sijaitsee yhä kukoistava Patraksen satama, 
jonka naisten Pausanias kertoo olleen »kaksi kertaa niin lukuisat kuin 
miehet ja kuuliaisemmat Afroditelle kuin ketkään muut naiset». Pitkin 
Korinthoksen lahden rannikkoa oli vuorten juurelle ahtautunut muita 
kaupunkeja — Aigion, Helike, Aigeira, Pellene. Ne ovat nyt miltei unoh- 
dettuja, mutta muinoin niissä kihisi miehiä, naisia ja lapsia ja jokainen 
niistä oli maailman keskus. 

Kuljettuaan vielä muutamien vuorten yli matkamies saapuu taas doo- 
rilaisten asuma-alueelle, Sikyoniin. Täällä opetti vuonna 676 muuan Ortha- 
goras maailmalle poliittisen tempun, jota myöhäisemmät vuosisadat tuli- 
vat viljelemään. Hän selitti talonpojille, että he olivat pelasgista tai 
akhaialaista juurta, kun taas heitä riistävät maanomistajaylimykset pol- 
veutuivat doorilaisista tulokkaista. Hän vetosi sorrettujen rotuylpeuteen, 
johti heitä voitokkaassa vallankumouksessa, tekeytyi diktaattoriksi ja 
nosti käsityöläis- ja kauppiasluokan valtaan.! Hänen kyvykkäiden seu- 
raajiensa, Myronin ja Kleistheneen, aikana tämä luokka teki Sikyonista 
puolittaisen teollisuuskaupungin, joka oli kuuluisa jalkineistaan ja savi- 
teoksistaan, vaikka sillä yhä oli nimensä kasvattamiensa kurkkujen mukaan. 


Kauempana idässä on kaupunki, jonka olisi kaikkien maantieteellisten 
ja taloudellisten ennusmerkkien nojalla pitänyt olla Kreikan rikkain ja 
sivistynein keskus. Korinthoksella näet oli kannaksellaan kadehdittava 
asema. Se saattoi sulkea Peloponnesoksen maaportin. Se saattoi edistää 
maitse tapahtuvaa kauppaa etelä- ja pohjois-Kreikan välillä tai hyötyä 
sen kustannuksella, ja sillä oli satamia ja laivaliikettä sekä Saronin että 
Korinthoksen lahden rannalla. Näiden vetten välille se oli rakennuttanut 
tuottoisan diolkoksen, puisen radan, jota pitkin aluksia teloilla kiskottiin 
seitsemättä kilometriä leveän maataipaleen poikki.? Sen linnoitus, Akro- 
korinthos, oli valloittamaton, sillä se sijaitsi 600 metriä korkealla huipulla 
ja sai vettä tyhjentymättömästä lähteestä. Strabon on kuvaillut innosta- 
vaa näkymää linnoituksesta, jonka juurella kaupunki leviää kahdella 
valoisalla pengermällä ulkoilmanäyttämöineen, suurine julkisine kylpy- 
löineen, pylvästoreineen, hohtavine temppeleineen ja suojamuureineen, 
jotka ulottuivat pohjoiselle lahdelle Lekhaionin satamaan saakka. Vuoren 
korkeimmalla huipulla kohosi ikään kuin vertauskuvana eräästä kaupungin 
tärkeästä elinkeinosta Afroditen temppeli. 

Korinthoksen historia ulottui taapäin mykeneläisaikaan. Jo Homerok- 
sen päivinä se oli maineessa rikkaudestaan. Doorilaisvalloituksen jälkeen 
sitä hallitsivat kuninkaat, sittemmin aristokratia, jonka etunenässä oli 


1 Samoin Camille Desmoulins vuonna 1789 kahvilansa puhujalavalta yllytti gallia- 
laisia kukistamaan germaanisen (frankkilaisen) ylimystönsä. 

2 Diolkos oli mieluinen vaihtoehto kauppiaille, jotka pelkäsivät Kap Maleaa ympäröi- 
viä vaarallisia vesiä purjehtiessaan läntiselle Välimerelle. Rata oli kyllin vankka, jotta 
siinä voitiin kuljettaa kreikkalaisajan tavallisia kauppa-aluksia. Augustus kuljetti 
laivastonsa diolkosta käyttäen ajaessaan Aktionin taistelun jälkeen takaa Antoniusta 
ja Kleopatraa, ja muuan kreikkalainen laivue kuljetettiin kannaksen yli samalla tavoin 
niin myöhään kuin 883 j. Kr. Periandros suunnitteli aikoinaan samanlaista kanavaa 
kuin se, joka nyt yhdistää molemmat lahdet, mutta hänen insinöörinsä katsoivat sen 
liian vaivalloiseksi tehtäväksi. 

bakkhiadien suku. Mutta täälläkin, kuten Argoksessa, Sikyonissa, Mega- 
rassa, Ateenassa, Lesboksessa, Miletoksessa, Samoksessa, Sisiliassa ja 
missä hyvänsä Kreikan kauppa kukoisti, liikemiesluokka sai juonit- 
telun avulla vallan haltuunsa. Tämä oli tosiasiallinen syy »tyrannioi- 
den» eli diktatuurien esiintymiseen Kreikassa 7. vuosisadalla. N. 655 
Kypselos anasti vallan. Luvattuaan Zeulle Korinthoksen koko varalli- 
suuden, jos onnistuisi hankkeessaan, hän määräsi kaikelle omaisuudelle 
vuotuisen kymmenen prosentin veron ja luovutti täten saadut varat temp- 
pelille, kunnes kymmenen vuoden kuluttua oli täyttänyt lupauksensa silti 
jättäen kaupungin yhtä rikkaaksi kuin ennen. Hänen älykäs ja suosittu 
valtansa, jota kesti kolmekymmentä vuotta, laski Korinthoksen vaurauden 
perustan. 

Hänen häikäilemätön poikansa Periandros, eräs Kreikan historian pitkä- 
aikaisimpia diktaattoreja (625—585), pani toimeen kurin ja järjestyksen, 
esti riistämistä, rohkaisi liike-elämää, suosi kirjallisuutta ja taiteita ja 
teki Korinthoksesta joksikin aikaa Kreikan ensimmäisen kaupungin. Hän 
elvytti kauppaa laskemalla liikkeeseen valtion rahaa ja edisti teollisuutta 
alentamalla veroja. Hän selvitti työttömyyskriisin panemalla toimeen 
suuria yleisiä töitä ja perustamalla siirtokuntia. Hän suojeli pienliikemiehiä 
suurten liikkeiden kilpailulta rajoittamalla niiden orjien luvun, joita 
yksi mies sai pitää palveluksessaan, ja kieltämällä uusien orjien tuonnin. 
Hän vapautti varakkaat liiasta kullasta pakottamalla heidät avustamaan 
kaupungin koristukseksi aiotun kultaisen jättiläispatsaan pystyttämisessä. 
Hän kutsui Korinthoksen rikkaat naiset pitoihin, riisutti heidän kalliit 
pukunsa ja korunsa sekä lähetti heidät kotiin puolet omaisuudesta kansallis- 
tettuna. Hänellä oli paljon ja mahtavia vihollisia. Hän ei uskaltanut liik- 
kua ulkona ilman voimakasta henkivartiostoa, ja hänen pelkonsa ja eris- 
tymisensä tekivät hänestä katkeran ja julman. Suojellakseen itseään 
kumoukselta hän noudatti diktaattoritoverinsa, Miletoksen Thrasybulok- 
sen, hämärää neuvoa, että hänen olisi aika ajoin leikattava poikki vainionsa 
pisimmät viljantähkät. Hänen jalkavaimonsa kiusasivat häntä syytöksillä 
hänen vaimoaan vastaan, kunnes hän kiukunpuuskassa työnsi tämän por- 
taita alas; vaimo oli raskaana ja kuoli vammoihinsa. Periandros 
poltatti jalkavaimot elävältä ja karkotti Korkyraan poikansa Lykofronin, 
joka suri niin katkerasti äitiään, ettei halunnut puhua sanaakaan isälleen. 
Kun korkyralaiset surmasivat Lykofronin, Periandros otatti kiinni kolme- 
sataa heidän ylhäisimpiin perheisiinsä kuuluvaa nuorukaista ja lähetti heidät 
kuningas Alyatteelle Lyydiaan kuohituttaviksi, mutta heitä kuljettavat 
laivat käväisivät Samoksessa, ja Samoksen asukkaat uhmaten Periandrok- 
sen vihaa vapauttivat heidät. Diktaattori eli kypsyneeseen ikään, ja hänen 
kuolemansa jälkeen jotkut lukivat hänet muinaisen Kreikan seitsemän 
viisaan joukkoon. 

PoSEIDONIN TEMPPELI POSEIDONIASSA (Paestum). — Poseidonin lepyttámiseksi rakennettu temppeli, jonka ylväät piirteet 
-näkyivät kauas merelle niin, että merenkulkijat voivat käyttää sitä oppaanaan. 





KRAATTERI-NALJAKKO. Louvre, Pariisi. — Kreikkalaiset maljakot olivat käyttöesineitä. Tämä- 
kin Athenen ja Herakleen kuvin ja taidokkain ornamentein koristettu maljakko on toiminut 
sekoitusastiana. 

Sukupolvea myöhemmin spartalaiset kukistivat Korinthoksen diktatuu- 
rin ja asettivat ylimysvaltaisen hallituksen, ei siksi, että Sparta olisi rakas- 
tanut vapautta, vaan koska se suosi maanomistajia liikemiesluokan kus- 
tannuksella. Silti Korinthoksen rikkaus perustui kauppaan, jota silloin 
tällöin avustivat Afroditen palvojattaret ja yleishelleeniset Isthmoksen 
kisat. Siellä eli niin lukuisasti ilonaisia, että kreikkalaiset usein käyttivät 
haureudesta nimitystä korinthiazomai. Korinthoksessa oli yleisenä tapana 
vihkiä Afroditon temppelille naisia, jotka palvelivat häntä porttoina ja 
veivät palkkionsa papeille. Muuan Ksenofon (ei »Kymmenentuhannen» 
johtaja) lupasi jumalattarelle viisikymmentä hetairaa eli ilonaista, jos tämä 
auttaisi hänet voittoon Olympian kisoissa, ja hurskas Pindaros ylistäessään 
hänen voittoaan mainitsee lupauksen silmää räpäyttämättä. »Afroditen 
temppeli», sanoo Strabon, »oli niin rikas, että se omisti enemmän kuin 
tuhat temppeliorjaa, ilonaisia, joita sekä miehet että naiset olivat pyhit- 
täneet jumalattarelle. Ja sen vuoksi kaupunkikin näiden naisten vuoksi 
tuli täyteen väkeä ja rikastui; esimerkiksi laivurit tuhlasivat auliisti raho- 
jaan siellä.» Kaupunki oli kiitollinen ja piti »vieraanvaraisia naisia» yleisinä 
hyväntekijöinä. »Oli vanha tapa Korinthoksessas», kertoo Athenaios tois- 
taen erään vanhan kirjailijan sanoja, »milloin hyvänsä kaupunki anoi jota- 
kin Afroditelta, . .. ottaa mahdollisimman monta ilonaista mukaan apua 
anomaan.» Ilonaisilla oli oma uskonnollinen juhlansa, afrodisia, jota he 
viettivät hartaasti ja komein menoin. Apostoli Paavalin aikana nämä 
naiset yhä harjoittivat ikivanhaa ammattiaan. 

Vuonna 480 Korinthoksessa asui viisikymmentätuhatta kansalaista ja 
kuusikymmentätuhatta orjaa, joten vapaiden lukumäärä verrattuna orjiin 
oli poikkeuksellisen korkea. Nautinnon ja kullan tavoittelu oli temmannut 
mukaansa kaikki yhteiskuntaluokat, joilta siksi liikeni niukalti harrastusta 
kirjallisuuteen ja taiteisiin. Kahdeksannella vuosisadalla eli Eumelos-nimi- 
nen runoilija, mutta muuten korintholaiset nimet harvoin koristavat Krei- 
kan kirjallisuuden aikakirjoja. Periandros suosi runoilijoita hovissaan ja 
kutsui Arionin Lesbos-saarelta järjestämään Korinthoksen musiikkielämää. 
Korinthoksen savi- ja pronssiteokset olivat maineessa 8. vuosisadalla, sen 
maljakkomaalarit olivat 6. vuosisadalla Kreikan etevimmät. Pausanias 
kertoo suuresta setriarkusta, jossa Kypselos piileksi bakkhiadeja ja johon 
taiteilijat olivat kaivertaneet siroja kohokuvia norsunluu- ja kultaupottei- 
den lisäksi. Otaksuttavasti Periandroksen aikana korintholaiset pystyttivät 
Apollonille doorilaisen temppelin, joka oli kuuluisa seitsemästä monoliitti- 
pilaristaan; niistä viisi yhä on pystyssä osoittamassa, että Korinthos saattoi 
rakastaa kauneutta useammassa kuin yhdessä muodossa. Ehkäpä aika ja 
sattuma olivat epäsuopeita kaupungille, ja sen aikakirjat joutuivat muu- 
kalaisten kirjoitettaviksi. Menneisyys hämmästyisi, jos se voisi nähdä 
itsensä historiankirjoittajien sivuilta. 


7 — Durant, Kreikan kulttuuri 

VI. MEGARA 


Megara rakasti kultaa yhtä suuresti kuin Korinthos ja menestyi kaupan 
avulla kuten tämäkin. Sillä oli kuitenkin yksi suuri runoilija, jonka säkeissä 
muinainen kaupunki elää kuin sen vallankumoukset olisivat omiamme. 
Sijaiten Peloponnesoksen portilla, omaten sataman kummankin lahden 
rannalla se saattoi tehdä sopimuksia armeijoiden kanssa ja periä tullia 
kauppiailta. Lisäksi sillä oli toimelias kutomateollisuus, jonka työvoimaa, 
miehiä ja naisia, ajan rehellisessä sanastossa nimitettiin orjiksi. Kaupunki 
kukoisti eniten 7. ja 6. vuosisadalla, jolloin se kilpaili kannaksen kaupasta 
Korinthoksen kanssa. Siihen aikaan se perusti kauppaetuvartioikseen niin 
etäisiä siirtokuntia kuin Byzantionin Bosporoksen varrelle ja Megara Hyb- 
laian Sisiliaan. Varallisuus kasvoi, mutta ovelat kokosivat sen niin tarkoin 
omiin käsiinsä, että kansan suuri massa, puutteenalaisina raatajina yltä- 
kylläisyyden keskellä, halukkaasti kuunteli miehiä, jotka lupasivat sille 
onnellisemman elämän. Noin 630 Theagenes, joka oli päättänyt tulla dik- 
taattoriksi, ylisti köyhiä ja soimasi rikkaita, johti nälkiintyneen rahvaan 
rikkaiden karjankasvattajien laitumille, sai itselleen myönnetyksi henki- 
vartioston, lisäsi sitä ja kukisti hallituksen. Sukupolven ajan Theagenes 
hallitsi Megaraa, vapautti maaorjat, nöyryytti mahtavia ja suojeli taiteita. 
N. 600 varakkaat vuorostaan syöksivät hänet vallasta, mutta kolmas val- 
lankumous palautti demokratian. Johtavien aristokraattien omaisuus taka- 
varikoitiin, rikkaiden kodit pakkoluovutettiin, velat julistettiin mitättö- 
miksi ja säädettiin laki, jonka mukaan varakkaiden oli suoritettava takaisin 
velallisten maksama korko. 

Theognis eli näiden vallankumousten aikana ja kuvasi niitä katkerissa 
runoelmissa, jotka saattaisivat olla nykyaikaisten luokkasotiemme ääni. 
Hän oli kertomansa mukaan (sillä hän on ainoa lähteemme tässä asiassa) 
vanhan ja ylhäisen suvun jäsen. Hänen on täytynyt elää nuoruutensa suo- 
tuisissa oloissa, sillä hän oli sittemmin ylimyspuolueen johtomiehiin kuu- 
luneen Kyrnos-nimisen nuorukaisen opastaja, filosofi ja rakastaja. Hän 
antaa Kyrnokselle paljon neuvoja ja pyytää vain rakkautta palkkioksi. 
Kuten kaikki lempijät hän valittaa saavansa lian vähän vastarakkautta, 
ja hänen kauneimmat säilyneet runonsa muistuttavat Kyrnokselle, että 
tämä voi saavuttaa kuolemattomuuden vain Theogniin runouden avulla: 


Sulle siivet ma antanut oon, meriaavojen teitä 
luo joka maan, keveään ilmoja maikata voit. 
Kaikkien oot pitopöytäin, myös kemujuhlien tuttu; 
miehien huulilta soi kunnias kuolematon. 
Kuorot soinnukkaat kera huilujen soi heloäänten, 
kun jalo nuoriso sua juhlien kiittävä on. 
Kerran astua saat manan synkän alhoja kohti: 
On talo Persefonen vain valituksia täys. 

Kuoltuas kunnias ei sinun kuole, vaan olet aina 
palvoma ihmisien, on nimes kuihtumaton. 

Kyrnos, Hellaan maan, yli saarien matkasi kulkee, 
myös meren aution taa, veen kala-antimisen. 

Ratsun et selkään istua voi, vaan loistavin lahjoin 
Muusat kantavat sua orvokkiseppelineen. 

Kaikkien huulilla lauluni soi, tulevaisten on mieleen, 
siksi kun säilyy maa, Helios hehkua saa. 


Hän ennustaa Kyrnokselle, että ylimystön harjoittama vääryys voi 
aiheuttaa vallankumouksen: 


Kyrnos, kansa on synnytyspoltteissaan; minä pelkään: 
miehen se synnyttää kostajaks pöyhkeyden. 

Joukot vielä on järjissään, mut johtajat luisuu 
suureen vääryyteen, siihen jo lankeavat. 

Kyrnos, koskaan ei jalot kansaa turmahan syökse. 
Kun elo uhmainen kehnojen intona on, 

saa edut ansioton, jopa turmaan vievät ne kansan 
vuoks' etupyyteiden, vuoks' oman valtiuden. 

Turha on toivosi, että jo valtion järkytys jättää, 
vaikka on hiljaisuus täysi ja hiiskumaton. 

Jos meno moinen on himo kansanjoukkion kehnon, 
sen edut yhdistyy valtion turmiohon. 

Syntyvät siitä tyrannius, heimojen murhat ja melskeet, 
kuunaan moiseen ei kansasi suostua saa. 


Vallankumous puhkesi. Theognis oli niitä, jotka voitollinen demokratia 
ajoi maanpakoon, ja hänen omaisuutensa takavarikoitiin. Hän jätti vai- 
monsa ja lapsensa ystävien pariin ja vaelsi valtiosta valtioon — Euboiaan, 
Thebaan, Spartaan, Sisiliaan. Aluksi hänet toivotettiin tervetulleeksi ja 
häntä pidettiin hyvänä runoutensa tähden, sitten hän sortui katkeraan ja 
hänelle outoon köyhyyteen. Katkeruudessaan hän sinkoaa Zeulle saman- 
laisia kysymyksiä kuin Job Jahvelle: 


Ihmetys mieltäni painaa; Zeus rakas, kaikkien herra, 
suuri on voimasi sun, kunnias kuolematon! 

Kunkin ihmisen mielen ja luonnon tunnet sa tarkkaan, 
kaikkein korkein on, valtias, mahtisi sun. 

Kuinka sa sallia voit, Kronos-synty, sen, ett? osan, arvon 
saa saman kunnianmies kuin joku kunniaton, 

vaikk' olis malttava tai ylimielinen ihmisen luonto, 
kun jopa vääryyteen muutamat taipua voi. 

Ei suku kuolevien jumalhengen neuvoa saanut, 
tietää tietä, mi vie suosiohon jumalain. 


ao 


Hänen katkeruutensa kohdistuu kansanvaltaisiin johtajiin, ja hän anoo 
tutkimattomalta Zeulta armoa saada juoda heidän vertaan. Ensimmäisenä 

tunnettuna tämän metaforan käyttäjänä hän vertaa Megaran valtiota 
laivaan, jonka perämiehen tilalle ovat asettuneet kurittomat, taitamatto- 
mat merimichet. Hän järkeilee, että muutamat ihmiset ovat luonnostaan 
pystyvämpiä kuin muut ja että sen vuoksi aristokratia on muodossa tai 
toisessa välttämättömyys. Ihmiset ovat jo huomanneet, etteivät enem- 
mistöt koskaan hallitse. Hänen käyttäminään merkitsee Roi agatho? ”hyvät? 
samaa kuin aristokraatit ja Roi kakoi ”kehnot? rahvasta. Nämä synnyn- 
näiset eroavaisuudet ovat hänen arvelunsa mukaan häviämättömiä; »mi- 
kään opetuksen määrä ei tee kehnosta ihmisestä hyvää» — vaikka hän 
kenties tarkoittaakin, ettei minkäänlainen kasvatus voi muuttaa rahvaan- 
miestä ylimykseksi. Kuten kaikki kunnon konservatiivit hän on eugeniikan 
kannattaja: maailman onnettomuudet eivät johdu »hyvien» ahneudesta, 
vaan heidän epäsäätyisistä avioliitoistaan ja hedelmättömyydestään. 

Hän suunnittelee Kymoksen kanssa uutta vastavallankumousta ja jär- 
keilee, että vaikka olisikin vannottu uskollisuuden vala uudelle hallituk- 
selle, on luvallista murhata tyranni. Hän vannoo toimivansa yhdessä ystä- 
viensä kanssa, kunnes he ovat täydellisesti kostaneet vihollisilleen. Vie- 
tettyään monta vuotta yksinäisyydessä ja maanpaossa hän kuitenkin lahjoo 
erään virkamiehen sallimaan hänen palata Megaraan. Häntä kuohuttaa 
hänen oma kaksinaamaisuutensa, ja epätoivoissaan hän kirjoittaa säkeet, 
joita sadat kreikkalaiset tulevat toistamaan: 


Parhain maan asujain osa jäädä on synlyä vaille, 
päivää loisteessaan kunpa he nähdä ei sais. 

Syntyvän matkata ois paras Hadeen portteja kohli, 
nukkua helmaan yön peiltona painava maa. 


Vihdoin me tapaamme hänet taas Megarasta vanhana ja murtuneena; 
hän on turvallisuutensa vuoksi luvannut olla enää kirjoittamatta poliitti- 
sista aiheista. Hän lohduttautuu viinillä ja uskollisella vaimolla sekä 
koettaa parhaansa mukaan vihdoinkin oppia, että kaikki luonnollinen on 
anteeksi annettavissa.! 


Kyrnos, onnea sait, siis miehenä vaivoja kestä, 
kohtalo kun sinun soi niist? osas arpoa näin, 

Niin kuin onnesi jälkeen koit kovat, siksi jo jälleen 
päivään pyrkiä voit, varjelun suo jumalat. 


1 Tämän ja ylempänä siteerattujen runojen sijoiltaminen tiettyihin Theogniin elä- 
män ajankohtiin on olettamuksenvaraista. Runot on suomenlanut Päivö Oksala. 

VII. AIGINA JA EPIDAUROS 


Megaran ja Korinthoksen rantoja huuhtovaan lahteen oli maanjäristys 
nostanut (tai jättänyt jäljelle) erään niiden vanhimmista kilpailijoista teol- 
lisuuden ja kaupan alalla, Aiginan saaren. Sinne kasvoi mykeneläisaikana 
vauras kaupunki, jonka haudoista on kaivettu paljon kultaesineitä. Doori- 
laiset valloittajat havaitsivat maan liian karuksi maanviljelykseen, mutta 
sen sijainnin kaupan kannalta oivalliseksi. Persialaisten tullessa saarella 
oli vain kauppaylimystöä, joka halusta vaihtoi työpajoissaan valmistettuja 
oivallisia maljakkoja ja pronssiesineitä orjiin, joita he tuottivat suuria 
määriä työskentelemään tehtaissa tai myytäväksi Kreikan kaupunkeihin. 
Aristoteles arvioi v:n 350 paikkeilla, että Aiginan asukasluku oli puoli 
miljoonaa, niistä orjia 470 000. Siellä lyötiin ensimmäiset kreikkalaiset 
rahat, ja Aiginan painot ja mitat pysyivät vakiokäytössä Kreikassa aina 
roomalaisvalloitukseen saakka. 


Vuonna 1811 paljastui, että tällainen kauppiasyhdyskunta saattoi har- 
rastaa taidetta rikkauden rinnalla. Silloin muuan matkailija löysi romu- 
läjästä voimakkaasti ja herkästi veistettyjä kuvanveistoksia, jotka muinoin 
olivat koristaneet Afaian temppelin päätykolmiota. Temppelistä itsestään 
oli jäljellä kaksikymmentäkaksi doorilaista pylvästä, joiden liitinpalkki 
vielä, oli paikallaan. Aiginalaiset olivat rakentaneet sen todennäköisesti 
vähän ennen persialaissotia, sillä vaikka sen arkkitehtuuri on klassillinen, 
sen veistoksissa on monia jälkiä arkaaisesta, puoli-itämaisesta tyylistä. On 
kuitenkin mahdollista, että se rakennettiin Salamiin taistelun jälkeen, sillä 
aiginalaisten voittoa troialaisista kuvaavat veistokset saattavat vertaus- 
kuvallisesti esittää Kreikan ja ltämaiden ikuista ristiriitaa ja Kreikan 
laivaston äskeistä voittoa Salamiin salmessa, silmänkantaman päässä Aigi- 
nasta. Tähän laivastoon Aiginan pieni saari oli varustanut kolmekymmentä 
laivaa, ja niistä yksi sai kreikkalaisilta voiton jälkeen ensimmäisen urhool- 
lisuuspalkinnon. 


Aiginasta matkamies pääsee miellyttävän venematkan jälkeen Epidau- 
rokseen, joka nykyisin on 500 asukkaan kylä, mutta muinoin yksi Kreikan 
maineikkaimpia kaupunkeja. Täällä — tai oikeastaan kuudentoista. kilo- 
metrin päässä olevassa ahtaassa rotkossa Argoliin niemimaan korkeimpien 
huippujen välissä — oli Asklepioksen, parantamisen jumala-sankarin, tärkein 
tyyssija. »Oi Asklepios!» oli Apollon itse julistanut Delfoin oraakkelin väli- 
tyksellä, »sinä, joka olet syntynyt suureksi iloksi kaikille kuolevaisille, 
sinä rakkauden lapsi, jonka viehättävä Koronis synnytti minulle kal- 
lioisessa Epidauroksessa.» Asklepios paransi niin monta ihmistä, herättipä 
kuolleitakin, että manalan jumala Pluton valitti Zeulle tuskin kenenkään 
enää kuolevan. Zeus, jonka mielestä ihmissuvulla ei oikeastaan ollut muuta 
tehtävää kuin kuoleminen, surmasi Asklepioksen salamalla. Mutta ihmiset ` 
palvoivat häntä aluksi Thessaliassa, sittemmin Kreikassa, pelastajajuma- 

luutena. Epidaurokseen he pystyttivät hänen komeimman temppelinsä, 
ja sinne lääkäripapit, joista käytettiin nimitystä asklepiadit, perustivat 
parantolan, joka tunnettiin koko Hellaassa menestyksestään tautien paran- 
nuksessa. Epidauroksesta tuli Kreikan Lourdes, pyhiinvaeltajia kerääntyi 
sinne Välimeren maailman joka kolkasta etsimään kreikkalaisten mielestä 
suurinta siunausta, terveyttä. Ho nukkuivat temppelissä, alistuivat toiveik- 
kaina määrättyyn hoitomenetelmään ja kertoivat ihmeeksi uskomastaan 
parantumisestaan kivitauluilla, joita yhä viruu täällä pyhän lehdon rau- 
nioiden keskellä. Näiden potilaiden maksuilla ja lahjoilla Epidauros ra- 
kensi teatterinsa, stadionin, jonka istuimet ja maalit ovat yhä nähtävinä 
kaupunkia ympäröivien kukkuloiden rinteillä, sekä viehättävän tholoksen 
— pyöreän pylväsrakennuksen —, jonka säilyneet, pieneen museoon kootut 
sirpalcet kuuluvat Kreikan siroimmin veistettyihin marmorikuviin. Ny- 
kyisin samanlaiset potilaat matkustavat Kykladien Tenos-saarelle, missä 
oikeauskoisen kirkon papit parantavat heitä samoin kuin Asklepioksen 
papit heidän edeltäjiään kaksi ja puoli vuosituhatta aikaisemmin. Jumalat 
ovat kuolevaisia, mutta hurskaus on ikuinen. 

Tutkija ei Epidauroksessa kiihkeimmin etsi Asklepionin maan tasalle 
sortuneita raunioita. Seutu on runsasmetsäistä, eikä hän havaitse etsi- 
määnsä täydellistä teatteria, kunnes tien mutka paljastaa sen jättiläisviuh- 
kan tavoin vuorenrinteelle levittäytyneenä. Polykleitos nuorempi rakensi 
sen neljännellä vuosisadalla ennen ajanlaskumme alkua, mutta se on vielä 
tänä päivänäkin miltei täysin eheä. Kun matkamies seisoo orkhestran, 
tanssinäyttämön, kivetyn avaran kehän keskeilä ja näkee edessään neljä- 
toistatuhatta istuinta, jotka on niin ihmeteltävän taitavasti sijoitettu 
kohoaviin riveihin, että jokainen istuin näyttää olevan suoraan hänen koh- 
dallaan; kun hänen katseensa seuraa käytäviä, jotka säteittäisesti kohoavat 
suoralinjaisina ylös vuorenrinteen puihin asti; kun hän vaivattomasti kes- 
kustelee etäisimmillä, ylimmillä istuimilla, 60 metrin päässä, istuvien ystä- 
viensä kanssa ja huomaa näiden tajunneen hänen. jokaisen sanansa, silloin 
hänen silmiensä eteen ilmestyy Epidauros sen loistopäivinä ja hän näkee 
kansanjoukkojen vapaina ja ilomielisinä saapuvan pyhäköstä ja kaupun- 
gista kuuntelemaan Euripidesta. Hän tuntee paremmin, kuin voi sanoin 
ilmaista, muinaisen Kreikan väreilevän ulkoilmaelämän. 


VIIDES LUKU 


: ATEENA 


I. HESIODOKSEN BOIOTIA 


Megaran itäpuolella tie haarautuu etelään, Ateenaan, ja pohjoiseen, The- 
baan. Pohjoiseen vievä tie on vuorinen ja johtaa matkamiehen Kithairon- 
vuoren harjanteille. Kaukana lännessä näkyy Parnassos. Edessä, mata- 
lampien kukkuloiden takana ja paljon alempana, leviää Boiotian hedel- 
mällinen tasanko. Kukkulan juurella on Plataiai, missä 100 000 kreikka- 
laista tuhosi 300 000 persialaista. Hiukan siitä länteen sijaitsee Leuktra, 
missä Epameinondas saavutti ensimmäisen suuren voittonsa spartalaisista. 
Jälleen hiukan lännempänä kohoaa Helikon-vuori, runotarten koti. Siellä 
sijaitsee Keatsin »punastuva Hippokrenes, tuo kuuluisa Hevoslähde, joka, 
niin kerrotaan, alkoi pulputa siitä kohdasta, missä siivekkään orhin Pega- 
soksen kavio sattui maahan sen ponnahtaessa taivasta kohti. Suoraan 
pohjoiseen sijaitsee Theban ainainen vastustaja Thespiai, ja lähellä sitä on 
lähde, jonka vedessä Narkissos tuijotti kuvaansa — tai toisen kertomuksen 
mukaan rakkaan sisarvainajansa kuvaa. 

Pienessä Askran kaupungissa lähellä Thespiaita eli ja raatoi runoilija 
Hesiodos, jonka suosion klassillisen ajan kreikkalaisten keskuudessa voitti 
ainoastaan Homeros. Perimätiedon mukaan hän syntyi 846 ja kuoli 777. 
Muutamat nykyajan oppineet sijoittavat hänet 650:n vaiheille, mutta otak- 
suttavasti hän eli vuosisataa aikaisemmin. Hän oli syntynyt Vähän Aasian 
aiolilaisessa Kymessä, mutta hänen isänsä muutti sikäläiseen köyhyyteen 
väsyneenä Askraan, jota Hesiodos kuvailee »kurjaksi talvella, sietämättö- 
mäksi kesällä eikä hyväksi milloinkaan» -— joten se siis on samanlainen kuin 
useimmat ihmisten asuinpaikat. Kun renki ja paimenpoika Hesiodos seu- 
raili laumojaan ylös ja alas Helikonin rinteitä, hän uneksi, että muusat 
puhalsivat hänen ruumiiseensa runouden sielun. Niinpä hän kirjoitti ja 
lauloi voittaen palkintoja soitantokilpailuissa toisten mukaan jopa itse 
Homeroksenkin edellä. 

Kuten jokainen nuori helleeni hän rakasti jumalaistaruston ihmeitä. Hän 
sepitti ! Theogonian, Jumalten sukupuun, josta meille on säilynyt tuhat- 
kunta ontuvaa säettä. Niissä luetellaan ne jumalsuvut ja -perheet, jotka 
ovat yhtä elintärkeitä uskonnolle kuin kuninkaiden sukupuut historialle. 


1 Niin uskoi koko klassillinen muinaisuus, paitsi muutamia boiotialaisia oppineita 
2, vuosisadalla e. Kr., jotka sitä epäilivät. 

Ensiksi hän lauloi itse muusista, koska ne niin sanoaksemmo olivat hänen 
naapureitaan Helikonilla ja koska hän nuorekkaan mielikuvituksensa avulla 
miltei saattoi nähdä heidän »sirojalkoina tanssivan» vuorenrinteellä ja huuh- 
tovan pehmeää hipiätään Hippokrenen lähteessä. Sitten hän kuvaili pikem- 
min maailman siittämistä kuin’ luomista — miten jumala siitti jumalia, 
kunnes Olympos oli heitä tulvillaan. Alussa oli Kaaos »ja sitten leveä- 
povinen Maa, kuolevaisten ikiturvallinen tyyssija. Kreikkalaisten uskon- 
non mukaan jumalat elävät maan päällä tai sen sisässä ja ovat aina lähellä 
ihmisiä. Sitten tuli Tartaros, manalan jumala, ja hänen jälkeensä Eros, 
Rakkaus, kaunein jumalista». Kaaoksesta syntyivät Pimeys ja Yö, joka 
symnytti Aitherin (Avaruuden) ja Päivän. Maa synnytti Vuoret ja Taivaan, 
ja Taivas ja Maa yhdyttyään synnyttivät Okeanoksen, Meren. Me kirjoi- 
tamme nämä nimet suurin kirjaimin, mutta Hesiodoksen kreikan kielessä 
ei alkukirjaimia ollut, ja tiedämme vain hänen tarkoittaneen, että alussa 
oli kaaos, sitten maa, maan sisukset, yö ja päivä, meri ja halu, josta kaikki 
syntyy. Ehkäpä hän oli filosofi, jota muusat olivat koskettaneet, ja halusi 
muuttaa abstraktiset käsitteet runollisiksi henkilöluomuksiksi. Empe- 
dokles oli käyttävä samoja keinoja vuosisataa tai paria myöhemmin Sisi- 
liassa. Tällaisesta teologiasta oli vain askel joonialaisten luonnontfilosofiaan. 

Hesiodoksen jumalaistarusto mässää hirviöissä ja veressä eikä se viero 
teologista pornografiaa. Taivaan (Uranoksen) ja Maan (Ge eli Gaia) liitosta 
syntyivät titaanit, joista muutamilla oli viisikymmentä päätä ja sata kättä. 
Uranos ei sietänyt niitä ja tuomitsi ne syöstäviksi synkkään Tartarokseen. 
Mutta Maa pahastui tästä ja ehdotti heille, että he surmaisivat oman isänsä. 
Muuan titaaneista, Kronos, otti tehtävän suorittaakseen. Silloin »iso Ge 
iloitsi ja kätki hänet väijyksiin, asetti hänen käteensä pykäläisen sirpin 
ja uskoi hänelle koko juonen. Sitten saapui laaja Taivas mukanaan Yö, 
leijaili lemmen kiihkossa Maan ympärillä venytellen itseään joka taholle.» 
Silloin Kronos silpoi isänsä ja heitti lihan mereen. Maahan pudonneista 
veripisaroista sikisivät Raivottaret; vaahdosta, jota muodostui aalloilla 
ajelehtivan lihan ympärille, nousi Afrodite! Titaanit valloittivat Olym- 
poksen, syöksivät Taivas-Uranoksen vallasta ja kohottivat Kronoksen 
valtaistuimelle. Kronos otti sisarensa Rhean puolisokseen, mutta koska 
heidän vanhempansa, Maa ja Taivas, olivat ennustaneet, että yksi hänen 
pojistaan syöksisi hänet vallasta, Kronos nieli ne kaikki paitsi Zeuta, jonka 
Rhea salaa synnytti Kreetassa. Kun Zeus tuli täysikasvuiseksi, hän vuo- 
rostaan kukisti Kronoksen, pakotti tämän päästämään lapsensa vatsastaan 
ja syöksi titaanit maan sisuksiin. 

Sellainen oli Hesiodoksen mukaan jumalien synty ja sellaisia heidän 
tapansa. Hän on kertonut myös Prometheuksesta, Kaukonäkijästä ja 


1 Sanasta afros, vaahto. Lopputavun johto on epävarma. 

Pulentuojasta, ja pitkäpiimäisen yltäkylläisesti jumalien aviorikoksista, 
jotka antoivat niin monelle kreikkalaisille tilaisuuden Mayflowerin amerik- 
kalaisten tavoin johtaa sukujuurensa jumalista — ei olisi luullut aviorikok- 
sen voivan olla niin ikävystyttävää. Emme tiedä missä määrin nämä 
uskomukset olivat alkukantaisen, miltei villin kulttuurin kansanomaisia 
kasvannaisia, missä määrin niistä on kiittäminen Hesiodosta itseään. 
Vain harvoja niistä mainitaan Homeroksen tervehenkisillä sivuilla. 
On mahdollista, että jokin osa siitä huonosta maineesta, johon nämä 
kertomukset saattoivat olympolaiset filosofisen kriitillisyyden ja mo- 
raalisen edistyksen päivinä, johtuu Askran runoniekan synkästä mieli- 
kuvituksesta. 

Siinä ainoassa runoelmassa, joka yleisesti tunnustetaan Hesiodoksen 
sepittämäksi, hän laskeutuu Olympokselta tasangoille ja kirjoittaa voi- 
makkaan maanviljelyksen ylistyslaulun. »Tyót ja päivät» on muodoltaan 
pitkä nuhdesaarna ja neuvokokoelma runoilijan veljelle Perseukselle, joka 
on kuvattu niin kummalliseksi, että hän saattaa olla vain kirjallinen luomus. 
»Houkkio Perseus sa, hyvä mielessä sulle nyt haastan.» Tämä Perseus oli, 
niin meille kerrotaan, anastanut petollisesti Hesiodoksen perintöosan, ja 
runoilija vakuuttaa ensimmäisessä tunnetussa saamnassa työn arvokkuu- 
desta hänelle, että on paljon viisaampaa olla rehellinen ja tehdä työtä kuin 
elää paheessa ja ylellisessä mukavuudessa. »Katso, voit valita paheen 
helposti, jopa suuressa määrässäkin, sillä tie on sileä ja pahe asuu hyvin 
lähellä. Mutta oivallisuuden tielle kuolemattomat jumalat ovat sijoittaneet 
työn ja vaivan. Pitkä ja jyrkkä on polku, joka johtaa sen luo, ja vaikea 
se on aluksi, mutta kun on päästy korkeuksiin, silloin se totisesti on helppo, 
niin raskas kuin alussa on ollutkin.» Sitten runoilija antaa uutteran talou- 
denpidon ohjeita sekä nimeää sopivat päivät kylvöä, istuttamista ja sadon- 
korjuuta varten, lausuen kömpelöin virkkein sen, minkä Vergilius oli ilmai- 
seva hiotuin säkein. Hän varoittaa Perseusta juomasta paljon kesäisin 
ja käymästä kevyesti puettuna talvisin. Hän kuvaa jäätävästi Boi- 
otian talvea, »tuimaa, läpitunkevaa viimaa, joka nylkee nahan hä- 
riltà», pohjoistuulen myllertämiä merenlahtia ja jokia, valittavia met- 
siä ja ryskyviä mäntyjä, eläimiä, »jotka kavahtavat valkoista lunta» ja 
pelokkaina värisevät läävissään ja talleissaan. Kuinka kodikas onkaan 
silloin hyvin rakennettu mökki, urhean ja ymmärtäväisen raadannan 
pysyvä palkka! Siellä kotiaskaret jatkuvat myrskystä huolimatta, sillä 
vaimo on miehen todellinen auttaja ja palkitsee tälle aiheuttamansa mo- 
net vaivat. 

Hesiodos ei voi oikein ratkaista mitä ajatella näistä auttajista. Hänen 
on täytynyt olla poikamies tai leski, sillä ei kukaan, jonka vaimo on elossa, 
olisi voinut käyttää niin kirpeää kieltä naisista. Totta kyllä runoilija 
Theogonian säilyneen katkelman lopulla aloittaa ritarillisen Naisten luet- 

telon ja kertaa siinä taruja ajoilta, jolloin oli yhtä paljon sankarittaria kuin 
miehiä ja jolloin useimmat jumaluudet olivat jumalattaria. Molemmissa 
suuremmissa teoksissaan hän kuitenkin katkeraa nautintoa tuntien kertoo, 
miten kaunis Pandora toi ihmissuvulle kaikki sen onnettomuudet. Suut- 
tuneena siitä, että Prometheus oli varastanut tulen taivaasta, Zeus käski 
jumalia muovailemaan naisen danaolaislahjaksi miehelle. 


Hän käski Hefaistoksen kiireimmiten sekoittaa maata ja vettä, antaa seokselle 
ihmisen äänen ja voiman sekä antaa sille neidon viehättävän kauneuden, kuole- 
mattomien jumalattarien kaltaisen. Sitten hän käski Athenen opettaa olennon 
kutomaan korukankaita ja kultaisen Afroditen levittää hänen ympärilleen suloa, 
tuskaista halua ja jäseniä hivuttavan huolen, mutta sanansaattaja Hermes sai 
tehtäväkseen antaa hänelle koiran luonnon ja kavalat tavat... He tottelivat 
Zeuta... ja jumalien sanansaattaja antoi hänelle lumoavan äänen; ja tämä 
nainen sai nimekseen Pandora, koska jokainen Olympoksen asujain antoi hänelle 
lahjan, tehdäkseen vahinkoa kekseliäille ihmisille. 


Zeus lahjoitti Pandoran Epimetheukselle, joka huolimatta siitä, että 
hänen veljensä Prometheus oli varoittanut häntä ottamasta lahjoja vastaan 
jumalilta, oli sitä mieltä, että hänen tällä kertaa oli annettava myöten 
kauneuden edessä. Prometheus oli antanut Epimetheuksen haltuun sala- 
peräisen lippaan, jota tämä ei missään tapauksessa saanut avata. Uteliai- 
suuden voittamana Pandora avasi lippaan, jolloin kymmenentuhatta vit- 
sausta lehahti sieltä ulos turmelemaan ihmissuvun elämää; ainoastaan Toivo 
jäi jäljelle. Pandorasta polveutuu Hesiodoksen mukaan värtyisäin naisten 
suku, hänestä turmiollinen suku, tuo suuri vitsaus, joka elää miesten kanssa, 
sopeutuen yltäkylläisyyteen, mutta ei köyhyyteen. Siten Zeus lähetti 
naisen kuolevaisille onnettomuudeksi.» 

Mutta valitettavasti, sanoo vaihemielinen runoilijamme, naimattomuus 
on yhtä paha asia kuin avioliitto. Yksinäisyys vanhuudessa on surkeaa, 
ja lapsettoman miehen omaisuus palaa hänen kuoltuaan heimolle. Niinpä 
miehen kuitenkin on parempi solmia avioliitto — ei kuitenkaan ennen kol- 
menkymmenen vuoden ikää — ja saada lapsia — mutta ei useampia kuin 
yhden, jottei omaisuus jakaantuisi. 


Oikea aika kun on, sinä luoksesi puoliso ohjaa! 
Kun ikäs hiukan vailla on kolmeakymmentä vuotta 
tai vähän päällekin, niin kihlausaika on silloin. 
Kun nelivuotinen kausi on täys, jopa häiden on hetki. 
Immyt myötäsi vie, joka voi tavat oppia oivat. 
Parhain naida on näin: lähinaapurin kihlata tyttö. 
Tarkkaan katsoa saat: jätä toisen morsian rauhaan. 
Varmaan kelvokas vaimo on kaunein palkkio miehen. 
Muuta ei niin kamalaa ole kuin perin kelvolon nainen, 
täysin kyltymätön, joka varhain muhkean miehen 
ilman liekkiä hiivuttaa, vie vanhojen joukkoon. 

(Suom. Päivö Oksala.) 

Ennen tätä ihmisen lankeemusta, Hesiodos kertoo, ihmissuku eli monta 

onnellista vuosisataa maan päällä. Ensin olivat jumalat Kronoksen aikana 
(Vergiliuksen Saturnia regna) luoneet kultaisen ihmissuvun, jonka jäsenet 
itsekin olivat kuin jumalia eläen huolettomina ja raatamatta. Maa kantoi 
itsestään heille riittävästi ruokaa ja ravitsi heidän runsaita laumojaan. He 
viettivät monet päivät iloisesti juhlien eivätkä koskaan vanhentuneet, ja 
kun viimein kuolema saapui, se oli kuin tuskaton, unelmaton uni. Mutta 
sitten jumalat jumalallisessa oikullisuudessaan loivat hopeaisen ihmiskun- 
nan, joka oli ensimmäistä paljon huonompi. Sen jäsenet tarvitsivat vuosi- 
sadan tullakseen täysi-ikäisiksi, elivät lyhyen kypsän ikänsä kärsien ja 
kuolivat. Sitten Zeus loi vaskisen sukukunnan, ihmisiä, joiden jäsenet, 
aseet ja asunnot olivat vaskea. He kävivät niin monta sotaa keskenään, 
että »musta kuolema tarttui heihin, ja he jättivät taakseen kirkkaan päivän- 
paisteen». Zeus teki uuden yrityksen ja loi sankarien sukukunnan, joka 
taisteli Theban ja Troian luona. Kun nämä miehet kuolivat, »he viipyivät 
huolta vailla Autuaiden saarilla». Viimeisenä ja kehnoimpana saapui rau- 
tainen sukukunta, kelvoton ja turmeltunut, surkea ja kuriton, joka raatoi 
päivällä ja teki väärin yöllä, jonka pojat häpäisivät vanhempiaan, joka oli 
vailla hurskautta, kitsas jumalille, laiska ja riidanhaluinen, keskenään 
sotia käyvä, joka otti ja antoi lahjuksia, joka oli epäluuloinen ja toinen 
toistaan panetteleva, joka sorti köyhiä. »Kunpa en», huudahtaa Hesiodos, 
olisi syntynyt nykyisenä aikana, vaan joko ennen tai myöhemmin!» 
Hän toivoo, että Zeus pian hautaisi tämän rautaisen sukukunnan 
maan alle. 

Sellaisen historian teologian avulla Hesiodos selittää oman aikansa köy- 
hyyden ja epäoikeudenmukaisuuden. Nämä epäkohdat hän tunsi näke- 
mältä ja kokemalta, mutta menneisyyden, jonka runoilijat olivat täyttä- 
neet sankareilla ja jumalilla, oli täytynyt olla ylevämpi ja ihanampi kuin 
nykyinen aika. Varmastikaan ihmiset eivät aina olleet olleet yhtä köyhiä, 
sorrettuja ja mitättömiä kuin hänen tuntemansa Boiotian talonpojat. 
Hän ci havaitse, kuinka syvältä hänen luokkansa virheet vaikuttavat hänen 
omaan katsantokantaansa, kuinka ahtaat ja arkiset, miltei kaupalliset, 
hänen käsityksensä elämästä ja työstä, miehistä ja naisista ovat. Kuinka 
suuri onkaan putous verrattuna Homeroksen ihmissuvusta piirtämään 
kuvaan, joka on kauhujen ja rikosten, mutta myös suuruuden ja ylevyyden 
näyttämö! Homeros oli runoilija ja tiesi, että kauneuden piirto hyvittää 
kokonaisen syntien paljouden. Hesiodos oli talonpoika, joka nurkui vai- 
mon hintäa ja nurisi naisten julkeutta, kun he rohkenivat istuutua samaan 
pöytään kuin heidän miehensä. Hesiodos paljastaa meille karkean selvästi 
Kreikan varhaisemman yhteiskunnan vastenmielisen perustan — niiden 
maaorjien ja pienviljelijöiden raskaan köyhyyden, joiden raadannan varassa 
oli ylimystön ja kuninkaiden loisto ja sotaiset huvitukset. Homeros lauloi 

sankareista ja ruhtinaista ylimyksille ja vallasnaisille. Hesiodos ei tuntenut 
ruhtinaita ja lauloi rahvaan miehistä soveltaen nuottinsa sen mukaan. 
Hänen säkeistään kuulemme niiden talonpoikaisvallankumousten jyrinän, 
jotka myöhemmin saattoivat Attikassa voimaan Solonin uudistukset ja 
Peisistratoksen diktatuurin.! 

Kuten Peloponnesoksessakin omistivat Boiotiassa maan ylimykset, jotka 
eivät asuncet maatiloillaan, vaan kaupungeissa tai näiden lähellä. Vau- 
raimmat kaupungit oli rakennettu Kopais-järven rannalle, joka nyt on 
kuiva, mutta joka ennen ruokki monimutkaista kasteluviemärien ja -kana- 
vien järjestelmää. Homeroksen ajan loppupuolella tälle houkuttelevalle 
alueelle tunkeutui kansoja, jotka nimittivät itseään lähellä entistä koti- 
paikkaansa Epeiroksessa sijaitsevan Boion-vuoren mukaan. He valloitti- 
vat Khaironeian (jonka lähellä Filippos oli kukistava Kreikan vapauden), 
Theban, tulevan pääkaupunkinsa, ja lopuksi minyalaisten vanhan pää- 
kaupungin Orkhomenoksen. Nämä ja muut sikäläiset kaupungit yhtyivät 
klassillisena aikana Theban johdolla Boiotian liitoksi. Sen yhteisiä asioita 
hoitivat vuosittain valitut boiotarkit, ja sen kansat viettivät Koroneiassa 
yhteistä panbojiotia-juhlaa. 

Ateenalaisilla oli tapana nauraa boiotialaisten hidasjärkisyyttä ja selit- 
tää heidän typeryytensä johtuvan paljosta syömisestä sekä kosteasta, 
sumuisesta ilmastosta — siis varsin samaan tapaan kuin ranskalaiset 
erittelivät englantilaisia. Tähän on saattanut olla hiukan aihettakin, sillä 
boiotialaisten osuus Kreikan historiassa ei ole erityisen kunniakas. Theba 
esimerkiksi auttoi maahan hyökänneitä persialaisia ja oli vuosisatoja 
okaana Ateenan kupeessa. Mutta vaa'an toiseen kuppiin saatamme sijoit- 
taa urheat ja uskolliset plataiailaiset, uutteran Hesiodoksen ja ylevän 
Pindaroksen, jalon Epameinondaan ja erinomaisen viehättävän Plutar- 
khoksen. Meidän on varottava katselemasta Ateenan kilpailijoita pelkäs- 
tään ateenalaisten silmillä. 


II. DELFOI 


Plutarkhoksen kaupungista, Khaironeiasta, Fokiiseen matkatessa on 
ensin alituisen hengenvaaran alaisena ylitettävä kymmenkunta vuorta, 
ennen kuin päästään Delfoin pyhään kaupunkiin, joka on itse Parnassos- 
vuoren rinteellä. Kolmisensataa metriä alempana leviää Krisan tasanko, 


1 Historia ei tiedä mitään Hesiodoksen kuolemasta. Tarun mukaan hän 80-vuotiaana 
vietteli Klymene-neidon. Tämän veli surmasi hänet ja heitti hänen ruumiinsa mereen. 
Klymene synnytti muka hänelle lyyrillisen runoilijan LeS ENONONSON: Itse asiassa tämä 
kuitenkin oli syntynyt Sisiliassa. 

jonka kymmenentuhannen öljypuun lehdet välkkyvät hopeaisina; vielä puo- 
litoista sataa metriä alempana on vuonomainen Korinthoksen lahti. Laivat 
liikkuvat etäisyyden antamalla äänettömällä, juhlallisella verkkaisuudella 
pettävän liikkumatonta vettä myöten. Kauempana kohoaa toisia harjan- 
teita, jotka laskeva aurinko on hetkeksi verhonnut kuninkaalliseen purppu- 
raan. Tien mutkassa pulppuaa Kastalian lähde äkkijyrkkien kallioiden 
välisessä rotkossa. Tarun mukaan (joka lisäsi uuden tarinan hänen omiinsa) 
Delfoin kansalaiset syöksivät kukkuloilta alas kuljeksivan Aisopoksen. 
Historian mukaan fokislainen Filomelos ajoi samojen kukkuloiden yli 
voitetut lokrislaiset toisessa pyhässä sodassa.! Ylinnä kohoavat Parnas- 
soksen kaksoishuiput, minne runottaret muuttivat asumaan kyllästyttyään 
Helikoniin. Kreikkalaisten, jotka olivat kiivenneet puolitoistakymmentä 
vaivalloista peninkulmaa päästäkseen Delfoihin ja jotka seisoivat vuoren- 

rinteellä sumupeitteisten huippujen ja auringonkimalteisen meren välillä 
kauneuden tai kauhun joka puolelta ympäröiminä, oli mahdotonta epäillä, 

ettei näiden kallioiden alla elänyt joku peloittava jumala. Vähän väliä 
oli maanjäristys raivonnut siellä säikyttäen pakoon pelästyneet persialaiset, 

sataa vuotta myöhemmin ryöstelevät fokislaiset ja taas sataa vuotta myö- 

hemmin ryöstelevät gallialaiset. Se oli pyhäkköään suojelevan jumalan 

työtä. Niin kauas ajassa taaksepäin kuin kreikkalainen perimätieto ulot- 

tui, palvojia oli saapunut tänne kuullakseen rotkoissa puhaltavasta tuu- 

lesta tai maasta kohoavista kaasuista jumaluuden äänen ja tahdon. 

Keikkalaisten mielestä oli se suuri kivi, joka sulki kaasuja syöksevän kui- 

lun, Kreikan keskus ja sen vuoksi omfalos, kuten he sanoivat, koko maail- 

man napa. 

Tämän navan yläpuolelle he rakensivat alttareita, vanhempina aikoina 
Gelle, Maaemolle, myöhemmin hänen valoisalle voittajalleen Apollonille. 
Muinoin oli hirmuinen käärme vartioinut rotkoa ja ajanut ihmiset pois, 
mutta Foibos oli tappanut sen nuolella, minkä jälkeen hänestä oli pytho- 
laisena Apollonina tullut pyhäkön nimikkojumala. Kun muuan vanhempi 
temppeli oli (548) tuhoutunut tulipalossa, rakensivat rikkaat alkmaionidit, 
Ateenasta karkotetut ylimykset, sen uudelleen koko Kreikasta kerätyillä 
varoilla, joita he olivat omillaan kartuttaneet. He rakennuttivat siihen 
marmorifasadin, ympäröivät sen doorilaisella pylväshallilla ja tukivat sen 
sisältä joonialaisilla pylväillä. Kreikka ei ollut usein nähnyt niin loisto- 

1 Kreikkalaiset kävivät kaksi pyhää sotaa Apollonin temppelin lisätuloista: ensin 
vv. 595—585, kun eteläkreikkalaiset tekivät lopun läheisen Kirrhan asukkaiden harjoit- 
tamasta kulkumaksujen kiskonnasta heidän satamansa kautta Delfoihin matkaavilta 
pyhiinvaeltajilta; sittemmin vv. 356—346, jolloin Makedonian Filippoksen komentama 
liittoutunut kreikkalainen armeija karkotti fokislaiset, jotka olivat valloittaneet Delfoin 
ja anastaneet temppelin aarteet. Ensimmäisen sodan tuloksena oli Delfoin neutralisoi- 
minen ja Pythian kisojen perustaminen, toinen johti siihen, että makedonialaiset valloit- 
tivat Kreikan. 

kasta palvontapaikkaa. Pyhä tie kiemurteli rinnettä ylös pyhäkölle. Sitä 
koristivat joka askelella kuvapatsaat, pylväiköt ja »aarteisto» — pienois- 
temppelit, joita Kreikan kaupungit rakennuttivat pyhäkköjen lähistöön 
(Olympiaan, Delfoihin, Delokseen) aarteittensa säilytyspaikoiksi tai osoit- 
taakseen omasta puolestaan kunnioitusta jumalalle. Sataa vuotta ennen 
Marathonin taistelua Korinthos ja Sikyon pystyttivät sellaisia aarteistoja 
Delfoihin; myöhemmin Ateena, Theba ja Kyrene kilpailivat niiden kanssa, 
Knidos ja Sifnos voittivat ne. Ikään kuin muistutukseksi siitä, että kreik- 
kalainen draama oli osa kreikkalaisten uskontoa, oli aarteistojen joukkoon 
rakennettu teatteri vastapäätä Parnassosta. Korkealla kaikkien muiden 
yläpuolella oli stadion, missä kreikkalaiset harjoittivat eniten suosimaansa 
terveyden, rohkeuden, kauneuden ja nuoruuden palvontaa. 

Mielikuvituksemme piirtää meille kuvan Apollonin juhlasta. Näemme 
kiihkeiden pyhiinvaeltajien tungeksivan pyhään kaupunkiin vievällä 
tiellä, täyttävän melulla majatalot ja heidän suojakseen pystytetyt teltat, 
uteliaina ja epäluuloisina kuljeskelevan myymäkojujen vaiheilla, missä 
ovelat kauppiaat näyttelevät tavaroitaan, uskonnollisissa kulkueissa tai 
toiveikkaan pyhiinvaelluksen merkeissä nousevan Apollonin pyhäkölle, 
laskevan sen eteen uhrinsa tai antimensa, laulavan hymnejään tai lausu- 
van rukouksiaan, istuvan kauhunsekaisen kunnioituksen valiassa teatte- 
rissa, ponnistelevan puolisen tuhatta raskasta askelmaa ylös katselemaan 
pytholaisia kilpaleikkejä tai ihmetellen tuijottavan vuoria ja merta. Elä- 
itse kulki muinoin tätä tietä kaikessa kiihkeydessään. 


III. PIENEMMÄT VALTIOT 


Kreikan mannermaan länsiosissa elämä tyytyi olemaan maalaista ja 
alistettua koko Kreikan historian ajan — ja on sellaista vielä nytkin. 
Lokriissa, Aitoliassa, Akarnaniassa ja Ainianiassa ihmiset olivat liian läheilä 
alkukantaista todellisuutta ja liian kaukana kulkuneuvojen ja kaupan 
vilkastuttavista virtauksista, jotta heillä olisi ollut aikaa tai taipumusta 
kirjallisuuteen, filosofiaan ja taiteeseen. Eivätpä edes Attikalle niin rak- 
kaat voimistelusali ja teatterikaan löytäneet täältä tyyssijaa. Temppelitkin 
olivat vain kömpelöitä kyläpyhäkköjä, jotka eivät mitenkään virittäneet 
kansakunnan tunteita. Pitkin väliajoin nousi vaatimattomia kaupunkeja, 
sellaisia kuin Lokriin Amfissa, Aitolian Naupaktos tai pieni Kalydon, missä 
Meleagros muinoin oli ajanut karjua Atalanten keralla.! Länsirannikolla 


1 Kun metsäkarju hävitteli Kalydonin peltomaita, järjesti Kalydonin kuninkaan 
Oineuksen poika Meleagros metsästyksen, jossa hänellä oli apunaan sellaisia kuului- 
suuksia kuin Theseus, Kastor ja Polydeukes, Nestor, Iason ja kaunis, nopsajalkainen 
Atalante. Karju tappoi useita sankareita, mutta Atalante ampui sitä jousella ja Mele- 
agros surmasi sen. Atalante, jolla kotonaan Arkadiassa oli paljon kosijoita, lupautui 

lähellä Kalydonia sijaitsee nykyajan Mesolongion eli Missolonghi, missä 
Markos Bozzaris taisteli ja Byron kuoli. 

Akarnanian ja Aitolian välissä juoksee Hellaan suurin virta, Akheloos, 
jota kreikkalaisten mielikuvitus sai heidät palvomaan jumalana ja jota 
lepyteltiin rukouksin ja uhrein. Läheltä sen lähteitä Epeiroksessa saa al- 
kunsa Sperkheios, jonka äyräillä, Ainianian pikkuvaltiossa, muinoin elivät 
esihomerolaiset akhaialaiset ja pieni helleenien heimo, jonka nimen kaikki 
kreikkalaiset tottumuksen oikusta omaksuivat. Idempänä sijaitsi kapea 
strateginen sola, jolla lämpimien rikkilähteittensä tähden oli nimenä Ther- 
mopylai, Kuumat portit. Se hallitsi pohjoisesta etelään, vuorten ja Maleian 
lahden välistä, kulkevaa tietä. Sieltä päästiin Othrys-vuoren yli ja ftioot- 
tisen Akhaian halki Thessalian suurille Iakeuksille. 


Täällä, Farsaloksen luona, Caesarin uupuneet joukot pyyhkäisivät tiel- 
tään Pompeiuksen sotavoiman. Ei missään Kreikassa sato ollut niin runsas, 
hevoset niin virmoja ja taide niin mitätöntä kuin Thessaliassa. Joka suun- 
nalta juoksi syrjäjokia Peneiokseen, ja niiden ansiosta oli valtion etelä- 
rajalta pohjoisten harjanteiden juurelle saakka kaikkialla hedelmällistä 
lietemaata. Peneios raivaa vuorten halki tiensä Thessalian poikki Traakian 
merelle. Olympoksen ja Ossan huippujen väliin se uurtaa Tempen ('leik- 
kauksen”) laakson, missä kolmensadan metrin korkeuteen kohoavat äkki- 
jyrkät kalliot puristavat väliinsä raivoavan joen kuuden kilometrin mat- 
kalla. Suurten jokien partailla oli monia kaupunkeja — Ferai, Krannon, 
Trikka, Larisa, Gyrton, Elateia —, joita hallitsivat maaorjien hiestä elävät 
läänitysruhtinaat. Uloinna pohjoisessa kohoaa Olympos, Kreikan hui- 
puista korkein, jumalien koti. Sen pohjois- ja itärinteillä sijaitsi Pieria, 
missä runottaret olivat asuneet ennen muuttoaan Helikoniin. Etelämpänä, 
meren rannikolla, oli Magnesian maakunta, täynnä vuoria Ossasta Pelioniin 
saakka. 


Muutamien kilometrien päässä Magnesian eteläpuolella levittäytyy sal- 
men takana suuri Euboian saari pitkin mantereen rantaa Aigeian meren 
lahtien ja ulapan välissä. Se ikään kuin keikkuu Khalkiin niemimaan 
varassa, joka miltei kiinnittää sen Boiotiaan. Saaren selkärankana on 
harjanne, joka on Olympoksen, Ossan, Pelionin ja Othryksen jatkoa ja 
joka päättyy Kykladeilla. Sen rannikkotasangot olivat kyllin rikkaita 
houkutellakseen Attikasta joonialaisia doorilaisten hyökkäyksen aikoina ja 
aiheuttaakseen sen, että Ateena vuonna 506 valloitti saaren, koska se muka 
olisi kuollut nälkään ilman Euboian viljaa, jos Peiraeus olisi saarrettu. Lä- 
heiset vaski- ja rautalöydökset sekä piikkikotilokerrostumat olivat syynä 
Khalkiin nimeen ja sen vaurauteen, sillä jonkin aikaa se oli Kreikan metal- 
liteollisuuden keskus; sen miekat olivat laadultaan voittamattomia, sen 


ottamaan puolisokseen sen, joka voitti hänet juoksussa, mutta ne, jotka häviäisivät, 
oli surmattava. Hippomenes saavutti voiton pudottamalla juostessaan Afroditen hänelle 
antamat kolme omenaa; Atalante kumartui niitä poimimaan ja menetti voiton. Meleag- 
roksen salaista rakkautta Atalantea kohtaan ja hänen traagillista kuolemaansa kuvaa 
Swinburne'in Atalanta in Calydon runoelma. 

pronssimaljat oivallisia. Saaren kauppa, jota edisti oma raha, yksi Kreikan 
aikaisimpia, piti lähtökohtanaan Khalkista, jonka kansalaiset se rikastutti 
ja opasti perustamaan kauppasiirtoloita Traakiaan, Italiaan ja Sisiliaan. 
Euboian mitta- ja painojärjestelmä tuli miltei yleiseen käytäntöön Krei- 
kassa, ja Khalkiin aakkosista, jotka Italian Kymessä (Cumae) sijaitseva 
euboialainen siirtokunta välitti roomalaisille, kehittyi latinan kielen väli- 
tyksellä nykyajan Euroopan kirjaimisto. Muutamien kilometrien päässä 
etelään Khalkiista sijaitsi sen vanha kilpailija Eretria. Sinne Platonin op- 
pilas Menedemos perusti filosofikoulun, mutta muuten eivät Khalkis ja 
Eretria ole huomattavalla tavalla piirtäneet nimiään Kreikan ajattelun 
tai taiteen aikakirjoihin. 


Silta, vuonna 411 e. Kr. rakennetun puisen sillan jälkeläinen suorassa 
polvessa, johtaa matkamiehen Khalkiista Euripos-salmen poikki takaisin 
Boiotiaan. Muutamia kilometrejä etelämpänä Boiotian rannikolla oli pieni 
Auliin kaupunki, missä Agamemnon uhrasi tyttärensä jumalille. Tällä 
seudulla asui muinoin muuan vähäpätöinen heimo, graijit, jotka yhdessä 
euboialaisten kanssa lähettivät siirtolaisia Kymeen, lähelle Napolia. Heidän 
mukaansa roomalaiset antoivat kaikille tapaamilleen helleeneille nimen 
Graici, kreikkalaiset; tämä seikka siis oli syynä siihen, että koko maailma 
tuli tuntemaan Hellaan nimellä, jota sen asukkaat eivät koskaan itsestään 
käyttäneet. Vielä etelämpänä on Tanagra, jonka runoilijatar Korinna n. 
500 voitti kilpailussa itse Pindaroksen ja jonka savenvalajat 5. ja 4. vuosi- 
sadalla valmistivat historian kuuluisimpia pienoiskuvia. Jos menemme 
vielä kahdeksan kilometriä etelämmäs, olemme jo Attikassa. Parnes- 
harjanteen huipuilta voimme jo erottaa Ateenan kukkulat. 


IV. ATTIKA 
I. Ateenan tausta 


Koko ilmapiiri tuntuu erilaiselta — puhtaalta, raikkaalta, pistävältä. 
Vuoden päivistä on kolmesataa aurinkoista. Muistamme kohta Ciceron 
huomautuksen »Ateenan kirkkaasta ilmasta, jonka on sanottu osaltaan 
lisänneen attikalaisen mielen terävyyttä». Attikassa sataa syksyisin ja 
talvisin, mutta harvoin kesällä. Sumu on harvinaista. Lunta sataa Atee- 
nassa noin kerran vuodessa, ympäröivillä vuorenhuipuilla neljä tai viisi 
kertaa. Kesät ovat kuumat, vaikkakin kuivat ja siedettävät; malariasuot 
vähensivät muinaisina aikoina alavilla mailla ilman terveellisyyttä. Atti- 
kan maaperä on karua; peruskallio on miltei kaikkialla lähellä maan- 
pintaa. Siksi maanviljelys on järkyttävää kamppailua elämän yksin- 
kertaisimmista välttämättömyyksistä.! Vain huimapäinen kauppa ja 

1 sAttikas, sanoo Thukydides (I, 1), »on maaperänsä köyhyyden takia jo erittäin 
kaukaisista ajoista asti saanut olla turvassa puolueriidoilta (?) ja hyökkäyksiltä.» 

kärsivällinen oliivin- ja viininviljelys tekivät Attikan sivistyksen mah- 
dolliseksi. 

Sitä yllättävämpää on, että tälle hedelmättömälle niemimaalle kasvoi 
niin monia kaupunkeja. Niitä oli kaikkialla, joka satamapaikalla ranni- 
kolla, joka laaksossa kukkuloiden välissä. Toimelias ja yritteliäs kansa oli 
asettunut Attikaan nuoremmalla kivikaudella tai jo sitä ennen. Se oli 
ottanut suopeasti vastaan joonialaiset, jotka olivat pelasgilais-mykeneläis- 
ten ja akhaialaisten sekakansaa ja paenneet Boiotiasta ja Peloponnesoksesta 
pohjoisten kansojen vaellusten ja hyökkäysten alta: molemmat kansan- 
ainekset sekaantuivat toisiinsa avioliittojen välityksellä. Täällä ei vieras 
valloittajarotu riistänyt alkuasukasväestöä. Väestö oli koostunut Väli- 
meren rodun monista aineksista, keskimittaista ja tummapiirteistä. Se 
oli perinyt välittömästi vanhan kreikkalaisen sivistyksen ja veren, oli 
ylpeän tietoinen kotimaisuudestaan ja sulki pois kansallispyhäköstään, 
Akropoliista, doorilaiset puolibarbaarisina nousukkaina. 

Yhteiskunnallinen organisaatio perustui veriheimolaisuuteen. Kukin 
perhe kuului heimoon, jonka jäsenet katsoivat polveutuvansa samasta 
puolijumalasta, palvoivat samaa jumaluutta, osallistuivat samoihin uskon- 
nollisiin menoihin, tottelivat yhteistä arkonttia (maaherraa) ja rahas- 
tonhoitajaa, omistivat eräitä yhteismaita, solmivat keskenään avio- 
liittoja ja testamenttasivat omaisuutta toisilleen, tunnustivat olevansa 
velvolliset auttamaan toisiaan, kostamaan toistensa puolesta ja puolus- 
tautumaan yhteisesti, ja saivat vihdoin lepopaikan heimon yhteisestä 
kalmistosta. Kuhunkin Attikan neljästä heimosta kuului kolme fratriaa 
(veljeskuntaa), kuhunkin fratriaan kolmekymmentä klaania tai sukua 
(gene) ja kuhunkin klaaniin mikäli mahdollista kolmekymmentä perheen- 
päätä. Tämä Attikan sukulaisuusryhmitys siirtyi myös sotilaallisen organi- 
saation ja liikekannallepanon alalle, ja se synnytti niin nurkkakuntaisen 
vanhojen perheiden aristokratian, että Kleistheneen täytyi hajoittaa hei- 
mot, ennen kuin hän saattoi pystyttää kansanvallan. 

Kukin kaupunki tai kylä oli todennäköisesti alkuaan jonkin klaanin koti 
ja sai joskus nimensäkin klaanista tai sen palvelemasta jumalasta tai san- 
karista, kuten esimerkiksi Ateena. Itä-Boiotiasta Attikaan kulkiessaan 
tuli matkustaja ensin Oropokseen. Hänen ensimmäinen vaikutelmansa 
ei ollut suotuisa, sillä Oropos oli rajakaupunki, yhtä kauhistava matkaili- 
jalle kuin mikä tahansa nykyajan rajapaikkakunta. »Oropos» kertoo 
Dikaiarkhos (?) n. 300, von rihkamakauppiaiden tyyssija. Sikäläisten 
tullivirkailijain ahneus on voittamaton, heidän konnuutensa piinty- 
nyttä ja luuhun asti syöpynyttä. Useimmat ihmiset ovat karkeita 
ja raakatapaisia, sillä he ovat kolkanneet yhdyskuntansa kunnialliset kansa- 
laiset.» Oropoksesta etelään mentäessä seurasi tiheästi kaupunki toistaan: 
Rhamnos, Afidna, Dekeleia (tappelunhaluisen pasifistin Dikaiopoliksen 


8 — Durant, Kreikan kulttuuri 

kotipaikka), Marathon ja Brauron, jonka suuressa temppelissä oli Oresteen 
ja Ifigeneian Taurian Khersonesoksesta tuoma Artemiin patsas ja jossa 
joka neljäs vuosi jokainen kynnelle kykenevä attikalainen osallistui Arte- 
miin kunniaksi vietetyn brauronia-juhlan hurskauteen ja irstailuun. Sitten 
seurasivat Prasiai ja Thorikos, sitten Laureionin hopeakaivosseutu, jolla 
oli niin elintärkeä asema Ateenan taloudellisessa ja sotahistoriassa, sen jäl- 
keen niemimaan kärjessä Sunion, jonka kalliolta kohosi viehättävä temppeli 
oppaaksi merenkävijöille ja heidän toiveikkaana antimenaan yllätykselli- 
selle Poseidonille, Sieltä päästiin pitkin länsirannikkoa (siellä Attika on 
puoleksi rannikkoa ja sen nimikin johtuu sanasta aktike 'rantama') Anaflys- 
toksen ohi Salamiiseen,* joka oli Aiaan ja Euripideen kotipaikka, sieltä 
Demeterille ja hänen salamenoilleen pyhitettyyn Eleusiiseen ja sieltä takai- 
sin Peiraeukseen, Tähän suojaisaan satamaan, jota lyötiin laimin, kunnes 
Themistokles paljasti sen mahdollisuudet, laivat sittemmin toivat tavaroita 
kaikista Välimeren maista Ateenan hyödyksi ja huviksi. Maaperän karuus, 
rannikon läheisyys ja satamien lukuisuus houkuttelivat Attikan väestön 
kaupunkäyntiin. Rohkeus ja kekseliäisyys antoivat heidän käsiinsä Aigeian 
meren markkinat, ja tähän kauppavaltaan perustui Perikleen ajan Ateenan 
varallisuus, mahti ja kulttuuri. 


2. Ateena harvainvallan aikana 


Nämä Attikan kaupungit eivät olleet ainoastaan Ateenan tausta, vaan 
sen jäseniä. Olemme nähneet, miten Theseus kreikkalaisten uskoman mu- 
kaan oli hyväntahtoisen »synoikisminsa» avulla liittänyt Attikan väestön 
yhdeksi valtiolliseksi kokonaisuudeksi, jolla oli yhteinen pääkaupunki.? 
Kahdeksan kilometrin päässä Peiraeuksesta, keskellä Hymettoksen, 
Pentelikoksen ja Parneksen kukkularykelmää, Ateena kasvoi vanhan 
mykeneläisaikaisen linnavuoren ympärille. Kaikki Attikan maanomistajat 
olivat sen kansalaisia. Vanhimmat perheet ja ne, joilla oli avarimmat 
maa-alueet, pitivät valtaa hallussaan. Ne olivat suvainneet kuningasvaltaa 
epäjärjestyksen uhatessa, mutta kun rauha ja levollisuus palasi, ne ottivat 
jälleen haltuunsa feodaalisen valta-asemansa valtiossa. Sen jälkeen kun 
kuningas Kodros oli sankarillisesti uhrautunut taistelussa maahan hyökän- 
neitä doorilaisia vastaan, ylimykset julistivat, ettei kukaan ollut kyllin 


1 Nimi on todennäköisesti foinikialaisten antama ja johtuu sanasta salam, rauha; 
vrt. Salem. 

? Perimätiedon mukaan tämä oli tapahtunut 13. vuosisadalla, mutta Attika saattoi 
tuskin olla kokonaan yhdistetty Ateenan alle ennen vuotta 700, koskapa »homerolai- 
nene »Hymni Demeterilles, joka on sepitetty tähän aikaan, mainitsee Eleusiin itsenäi- 
senä kuningaskuntana. 

3 Mahdollisesti tarunomainen tapahtuma, jonka perimätieto sijoittaa vuoteen 1068. 

hyvä seuraamaan häntä ja asettivat kuninkaan tilalle eliniäksi valitun 
arkontin. Vuonna 752 he rajoittivat arkontin toimikauden kymmeneksi, 
vuonna 683 yhdeksi vuodeksi. Jälkimmäisellä kerralla he jakoivat vallan 
yhdeksän arkontin kesken. Nämä olivat: eponymos, jonka mukaan vuosi 
tapahtumien ajoittamiseksi sai nimen, basileus, jolla oli kuninkaan nimi, 
mutta joka oli vain valtionuskonnon pää, polemarkhos eli sotapäällikkö, 
sekä kuusi thesmoteettia eli lainsäätäjää. Samoin kuin Spartassa ja Roo- 
massa ei kuninkuuden kukistuminen Ateenassakaan merkinnyt alempien 
säätyjen voittoa tai tietoista askelta kansanvaltaa kohti, vaan vallan palau- 
tumista takaisin lääninherrojen käsiin. Paikallisen ja keskusvallan välisen 
historiallisen vuorottelun heiluri oli taas kerran heilahtanut. Tämä vähit- 
täinen vallankumous riisti kuninkuudelta kaiken vallan, ja kuninkaasta 
tehtiin pelkkä pappi. Sana basileus (kuningas) pysyi Ateenan valtiosään- 
nössä sen muinaishistorian loppuun asti, mutta tosiasiallista valtaa ei kos- 
kaan palautettu. Laitoksia saadaan rankaisematta muuttaa tai tuhota 
ylhäältä päin, jos niiden nimet jätetään muuttamatta. 

Eupatridi-oligarkit, (so. jalosukuiset harvainvaltiaat) hallitsivat Attikaa 
miltei viisisataa vuotta. Heidän valtakaudellaan väestö jaettiin kolmeen 
valtiolliseen arvoluokkaan: hippes eli ritarit, jotka omistivat hevosia ja 
saattoivat palvella ratsuväkenä; zeugitas, jotka omistivat vetohärkäparin ja 
saattoivat hankkia tarpeelliset varusteet ja aseet taistellakseen hopliitteina, 
raskasaseisena jalkaväkenä;! thetes, kevyenä jalkaväkenä taistelevat palkka- 
työläiset. Vain kahdella ensimmäisellä ryhmällä oli kansalaisoikeudet, ja 
vain ritarit saivat toimia arkontteina, tuomareina tai pappeina. Virka- 
ajan päätyttyä tuli arkonteista, mikäli olivat säilyneet häväistysjutuilta, 
automaattisesti elinikäisiä jäseniä neuvostoon (bule), joka kokoontui ilta- 
viileässä Areiopagokselle (Areen kukkulalle) valitsemaan arkontteja ja 
hallitsemaan valtiota. Jo monarkian aikana tämä Areiopagoksen senaatti 
oli rajoittanut kuninkaan valtaa. Harvainvallan aikana se oli yhtä yksin- 
valtainen kuin sen roomalainen vastine. 

Myöskin taloudellisesti väestö jakaantui kolmeen ryhmään. Ylinnä olivat 
eupatridit, jotka viettivät suhteellisen ylellistä elämää kaupungeissa orjien 
ja palkkatyöläisten hoitaessa heidän maaseututiluksiansa tai kauppiasten 
hankkiessa heille voittoa heiltä lainaamillaan varoilla. Lähinnä rikkaim- 
mat olivat demiurgoi, so. ammatinharjoittajat, mestarit, kauppiaat ja 
vapaat työmiehet. Sitä mukaa kuin siirtolaisuus avasi uusia markkinoita, 
ja rahan lyöttäminen kirvoitti kaupan kahleistaan, tämän luokan kasva- 
vasta mahdista tuli räjähdysvoima, joka Solonin ja Peisistratoksen aikana 
hankki silie osuuden hallitusvallasta ja joka Kleistheneen ja Perikleen 
aikana nosti sen vaikutusvallan huipulle. Useimmat työläisistä olivat 


1 Näitä hevosen omistajia vastasivat Rooman equites, Ranskan chevaliers ja Eng- 
lannin cavaliers. 


116 KREIKAN NOUSU 


vapaita miehiä; orjat olivat vielä vähemmistönä alempienkin kansanluokkien 
keskuudessa. — Köyhimpiä olivat georgoi, kirjaimellisesti maatyöläiset, 
pikkuviljelijät, jotka kamppailivat maaperän itaruutta sekä rahanlainaa- 
jien ja paronien ahneutta vastaan ja joiden ainoana lohdutuksena oli 
ylpeys siitä, että omistivat kappaleen maata. 

Muutamilla näistä talonpojista oli muinoin ollut laajojakin alueita, mutta 
heidän vaimonsa olivat olleet hedelmällisemmät kuin heidän maansa. 
Sukupolvien kuluessa oli tila uudelleen ja uudelleen jaettu heidän poikiensa 
kesken. Klaanin tai patriarkallisen perheen kollektiivinen maanomistus- 
oikeus oli nopeasti häviämässä. Aitaukset, ojat ja pensasaidat osoittivat 
kateellisen yksityisomaisuuden nousua. Maatilkkujen pienetessä ja maalais- 
elämän käydessä yhä epävarmemmaksi monet talonpojat myivät maansa 
— vaikka laki rankaisikin tällaisen kaupan sakoilla ja äänioikeuden menet- 
tämisellä — ja muuttivat Ateenaan tai pikkukaupunkeihin antautuakseen 
kauppiaiksi, käsityöläisiksi tai työmiehiksi. Toisista, jotka eivät pystyneet 
selviytymään maanomistajan velvollisuuksista, tuli eupatridien tilojen 
lampuoteja, hektemoroi, tai osaviljelijöitä, jotka saivat osan tuotosta palk- 
kiokseen. Toiset taas ponnistelivat yhä, lainasivat rahaa kiinnittämällä 
maansa korkeaa korkoa vastaan, mutta eivät pystyneet maksamaan ja 
huomasivat joutuneensa velkojiensa maaorjiksi, tekemään työtä näiden 
hyväksi. Kiinnityksen haltijan katsottiin teoreettisesti omistavan maan, 
kunnes pantti oli lunastettu: hän pystytti kiinnitetylle maalle kivipaaden 
omistuksensa merkiksi. Pientilat pienenivät, vapaat talonpojat harveni- 
vat, suurtilat kasvoivat. »Muutamat harvat maanomistajat)», sanoo Aristo- 
teles, omistivat koko maan, ja viljelijät saattoivat perheineen tulla myy- 
dyiksi orjiksi» jopa ulkomaillekin, »elleivät pystyneet maksamaan vuok- 
raansa» tai velkojaan. Ulkomaankauppa ja vaihtokaupan korvaaminen 
lyödyllä rahalla vahingoittivat myös talonpoikaa, sillä maahan tuotettu- 
jen elintarvikkeiden kilpailu piti hänen tuotteittensa hinnat alhaisina, kun 
taas niiden teollisuustuotteiden hinnoista, joita hänen täytyi ostaa, mää- 
räsivät hänestä riippumattomat ulkopuoliset voimat; käsittämättömällä 
tavalla hinnat nousivat joka kymmenvuotiskausi. Huono vuosi saattoi 
monta maanviljelijää perikatoon ja näännytti muutamia nälkään. Attikan 
maaseudun köyhyys kärjistyi siinä määrin, että sotaa tervehdittiin siu- 
nauksellisena: saatettiinhan vallata lisää maata, ja ruokittavien suiden 

-lukumäärä saattoi vähetä. 

Sillä välin kaupunkien keskiluokka painoi lakien estämättä vapaata työvä- 
keä puutteenalaisuuteen ja asteittain korvasi sen orjilla. Lihasvoima halpeni 
siinä määrin, ettei kukaan, joka saattoi sitä ostaa, enää alentunut omin 
käsin tekemään työtä. Ruumiillinen työ muuttui velkaorjuuden merkiksi, 
ja sitä alettiin pitää vapaalle miehelle arvottomana. Maanomistajat, jotka 
kadehtivat kauppiassäädyn kasvavaa varallisuutta, myivät ulkomaille 

alustalaistensa ruoakseen tarvitseman viljan ja lopulta velkalain: Hope 
itse ateenalaisiakin. 

Jonkin aikaa toivottiin, että Drakonin lainsäädäntö konati nämä epä- 
kohdat. N. v. 620 tämä thesmoihete, lainsäätäjä, sai tehtäväkseen kodi- 
fioida ja ensimmäistä kertaa pukea kirjalliseen muotoon lakijärjestelmän, 
jonka oli määrä palauttaa järjestys Attikaan. Mikäli tiedämme, hänen 
lakikokoelmansa olennaisiin etuihin kuului vaalikelpoisuuden lievä laajen- 
taminen rikkaiden nousukkaiden hyväksi siten, että nämä saattoivat nyt 
päästä arkonteiksi, ja verikoston korvaaminen lailla: tästä lähtien oli 
Areiopagoksen senaatin tuomittava kaikki murhajutut. Jälkimmäinen 
muutos oli tärkeä edistysaskel, mutta sen voimaan saattamiseksi ja jotta 
kostonhimoiset miehet saataisiin hyväksymään se varmempana ja anka- 
rampana kuin heidän oma kostonsa, Drakon sisällytti lakeihinsa niin anka- 
roitä rangaistuksia, että hänen lainsäädäntönsä tultua Solonin lainsäädän- 
nön syrjäyttämäksi häntä muistettiin enemmän hänen rangaistustensa 
kuin lakiensa vuoksi. Drakonin lainsäädäntö jähmetytti hillittömän feo- 
dalismin julmat tavat; se ei tehnyt mitään vapauttaakseen velallisia orjuu- 
desta tai hillitäkseen heikkojen riistämistä; ja vaikka se hiukan laajensikin 
äänioikeutta, se salli eupatridien pitää tuomioistuimet täysin valvonnas- 
saan. Heille jäi valta tulkita oman mielensä mukaan kaikkia lakeja ja 
kysymyksiä, jotka koskivat heidän etujaan. Omistavaa luokkaa suojel- 
tiin kiihkeämmin kuin koskaan ennen. Näpistely, jopa joutilaisuuskin 
rangaistiin äänioikeuden menetyksellä syyllisen ollessa kansalainen, mutta 
kuolemalla, jos hän oli joku muu.? 

Seitsemännen vuosisadan lopulla saattoi avuttomien köyhien katkeruus 
lain turviin linnoittautuneita rikkaita vastaan Ateenan vallankumouksen 
partaalle. Tasa-arvoisuus on luonnotonta. Missä kyky ja nokkeluus ovat 
vapaita, eriarvoisuus kasvaa pakosta, kunnes se tuhoutuu yhteiskunnallisen 
sodan erotuksettomaan köyhyyteen. Vapaus ja tasa-arvoisuus eivät ole 
"toistensa liittolaisia, vaan vihollisia. Varallisuuden kasautuminen on aluksi 
väistämätöntä ja lopulta kohtalokasta. Omaisuuden epätasainen jakautu- 
minen rikkaiden ja köyhien kesken», sanoo Plutarkhos, noli saavuttanut 
huippunsa, niin, kaupunki näytti olevan todella vaarallisessa tilassa. Ei 
näyttänyt mikään muu keino mahdolliselta sen pelastamiseksi levotto- 
muuksilta... kuin itsevaltius.» Huomatessaan tilansa kurjistuvan vuosi 
vuodelta, hallituksen ja armeijan olevan heidän herrojensa käsissä ja tur- 
meltuneiden tuomioistuimien ratkaisevan jokaisen oikeusasian heidän 
vahingokseen köyhät alkoivat puhua väkivaltaisesta kumouksesta ja varal- 
lisuuden täydellisestä uusjaosta. Varakkaat, jotka eivät enää pystyneet 
kokoamaan laillisia saataviaan ja katkeroituivat heidän säästöihinsä ja 


1 Niitä, jotka varastivat kaalinpään tai omenan, kohtasi sama rangaistus kuin rois- 
toja, jotka olivat häpäisseet jumalia tai murhanneet.» — Plutarkhos, Solon. 

omaisuuteensa kohdistuvasta haasteesta, vetosivat vanhoihin lakeihin ja 
valmistautuivat asevoimin puolustautumaan rahvasta vastaan, joka näytti 
uhkaavan sekä omaisuutta että myös kaikkea vakiintunutta järjestystä, 
kaikkea uskontoa ja kaikkea sivistystä. 


3. Solonin vallankumous 


Tuntuu uskomattomalta, että Ateenan asiain tässä kriitillisessä vaiheessa, 
jollainen on niin usein toistunut kansakuntien historiassa, löytyi mies, joka 
ilman ainoatakaan väkivaltaista toimenpidettä tai käyttämättä katkeria 
sanoja pystyi suostuttamaan rikkaat ja köyhät sellaiseen sovitteluratkai- 
suun, joka ei ainoastaan torjunut yhteiskunnallista kaaosta, vaan saattoi 
voimaan uuden, ylevämielisemmän valtiollisen ja taloudellisen järjestyksen 
Ateenan itsenäisyyden koko loppuajaksi. Solonin rauhallinen vallankumous 
on yksi historian rohkaisevia ihmeitä. 

Solonin isä oli puhdasverinen eupatridi, joka oli sukua kuningas Kod- 
roksen jälkeläisille ja johti juurensa itse Poseidonista. Hänen äitinsä oli 
Peisistratoksen, diktaattorin, joka oli ensin rikkova Solonin valtiosääntöä 
ja sitten vakiinnuttava sen, äidin serkku. Nuoruudessaan Solon innok- 
kaasti osallistui aikansa elämään: hän kirjoitti runoja, lauloi »kreikkalaisen 
ystävyyden» iloista ja toisena Tyrtaioksena innosti säkeillään kansaa valloit- 
tamaan Salamiin. Hänen päästyään keski-ikään hänen moraalinsa parantui 
kääntäen verrannollisesti hänen runouteensa; hänen säkeistönsä kävivät 
ikävystyttäviksi, hänen neuvonsa oivallisiksi. »Monet ansiottomat miehet 
ovat rikkaampia», hän lausuu, »vaikka heitä paremmat ovat köyhiä. Mutta 
emme halua vaihtaa sitä, mitä olemme, siihen, mitä heillä on, koska toinen 
lahja on pysyvä, mutta toinen siirtyy mieheltä miehelle.» Varakkaan rik- 
kaudet »eivát ole suuremmat kuin sen, joka omistaa vain vatsan, keuhkot 
ja jalat, jotka tuottavat hänelle iloa, vaan ei tuskaa, pojan tai neitosen 
kukkean sulon; ja elämän aina sopusoinnussa sen vaihtuvien kausien 
kanssa». Kun Ateenassa kerran riehui kapina, hän pysyi puolueettomana 
— mikä onneksi tapahtui ennen kuin hänen laatimakseen väitetty lain- 
säädäntö julisti sellaisen varovaisuuden rikokseksi. Hän ei kuitenkaan epä- 
röinyt ankarasti moittia rikkaiden menetelmiä, joilla he olivat syösseet 
massat epätoivoiseen kurjuuteen. 

Jos saamme uskoa Plutarkhosta, Solonin isä oli »saattanut häviöön 
tilansa osoittamalla ystävällisyyttä ja hyvyyttä toisille ihmisille». Solon 
antautui kauppamieheksi. Hänestä tuli menestyvä kauppias, jonka laa- 
jalle ulottuvat liikeasiat antoivat hänelle runsaasti kokemusta ja olivat 
aiheena pitkiin matkoihin. Hän toimi julistuksensa mukaisesti, sillä hän 
saavutti kaikkien kansanluokkien parissa poikkeuksellisen rehellisyyden 

maineen. Hän oli vielä suhteellisen nuori — 44- t. 45-vuotias — kun keski- 
luokan edustajat 594 pyysivät häntä suostumaan nimellisesti eponymos- 
arkontiksi, jolla kuitenkin olisi diktaattorin valta asettaa yhteiskunnalli- 
nen sota, saattaa voimaan uusi valtiosääntö ja lujittaa valtion perusta 
taas vakavaksi. Yläluokka, joka luotti varakkaan miehen vanhoillisuu- 
teen, suostui vastahakoisesti. 

Hänen ensimmäinen toimenpiteensä oli yksinkertainen, mutta perusteel- 
linen taloudellinen uudistus. Äkkijyrkkien radikaalien pettymykseksi hän 
ei ryhtynyt jakamaan maata uudelleen. Sellainen yritys olisi aiheuttanut 
sisäisen sodan, kaaoksen sukupolven ajaksi ja eriarvoisuuden nopean 
paluun. Mutta kuuluisalla seisakhieiallaan, »taakkojen poistamisella», 
Solon pyyhki pois, kuten Aristoteles sanoo, »kaikki velat, olivatpa kysy- 
myksessä yksityisten tai valtion saatavat»! ja yhdellä iskulla vapautti 
Attikan maan kaikista kiinnityksistä. Kaikki velkojen takia vangitut tai 
orjaksi joutuneet vapautettiin, ulkomaille orjuuteen joutuneita etsittiin 
ja vapautettiin, ja tällainen orjuuttaminen kiellettiin vastaisuudessa. Oli 
ihmiskunnalle luonteenomaista, että muutamat Solonin ystävät, jotka oli- 
vat saaneet vihiä hänen aikeestaan tehdä velat mitättömiksi, ostivat kiin- 
nityslainoilla laajoja maa-alueita, jotka he sitten pitivät ominaan maksa- 
matta lainojaan. Aristoteles kertoo hänelle harvinainen pilkahdus suupie- 
lessään, että tällainen oli monen sellaisen omaisuuden alku, joiden myö- 
hemmin »otaksuttiin olevan ylimuistoisilta ajoilta». Solonin epäiltiin suo- 
sineen tätä ja hyötyneen siitä, kunnes havaittiin, että hän suurena luoton- 
antajana oli itse kärsinyt vahinkoa lakinsa takia. Rikkaat väittivät sel- 
laisen lainsäädännön olevan pakkoluovutusta, eikä tätä väitettä voida 
kumota, mutta kymmenen vuoden kuluttua yleinen mielipide oli miltei 
yksimielinen siitä, että laki oli pelastanut Attikan vallankumoukselta. 

Eräästä toisesta Solonin uudistuksesta on vaikeaa sanoa mitään selvää 
tai varmaa. Aristoteles kertoo Solonin »korvanneen feidonilaiset mitat» 
— so. Attikassa siihen asti käytetyn aiginalaisen rahajärjestelmän — 
euboialaisella suurempiasteikkoisella järjestelmällä ja määränneen, että 
miinassa,? jossa tähän asti oli ollut seitsemänkymmentä drakhmaa, nyt 
oli oleva sata. Plutarkhoksen runsassanaisemman selostuksen mukaan 
Solon määräsi, että »miina, jonka arvo tähän asti oli ollut 73 drakhmaa, 
oli käyvä sadasta, niin että vaikka käytettyjen kolikkojen määrä makset- 
taessa oli sama, arvo oli pienempi, mikä oli melkoisesti eduksi niille, joiden 
oli suoritettava suuria velkoja, mutta velkojat eivät kärsineet vahinkoa. 
Vain leppoisa ja jalo Plutarkhos saattoi keksiä inflaation, joka vapautti 
velalliset aiheuttamatta vahinkoa velkojille — paitsi että epäilemättä jois- 


1 Todennäköisesti tämä ei koskenut kauppavelkoja, joihin ei liittynyt henkilökoh- 


taista orjuutta. 
2 Ateenan rahojen arvosta ks. alemp. XII luku, kappale III. 

sakin tapauksissa puoli limppua on parempi kuin ei yhtään 
limppua.! 

Pysyvämpiä kuin nämä taloudelliset uudistukset olivat ne historialliset 
säännökset, jotka loivat Solonin valtiosäännön. Solon liitti niihin johdan- 
noksi armahduslain, jolla vapautettiin kaikki poliittisten rikosten — vallan- 
kaappauksen yritystä lukuun ottamatta — takia vangitut tai karkotetut 
tai annettiin heille lupa palata. Hän kumosi joko nimenomaisesti tai epä- 
suorasti pääosan Drakonin lainsäädäntöä; murhaa koskeva laki jäi voi- 
maan. Se, että Solonin lakeja sovellettiin erotuksetta kaikkiin vapaisiin 
miehiin, oli itsessään vallankumous. Rikkaat ja köyhät olivat tästä läh- 
tien samojen rajoitusten ja rangaistusten alaisia. Tunnustaen, että kaup- 
pias- ja teollisuudenharjoittajaluokan tuki oli tehnyt hänen uudistuksensa 
mahdollisiksi ja että nämä merkitsivät noiden luokkien pääsyä olennaisessa 
määrässä osallisiksi hallitusvallasta, Solon jakoi Ateenan vapaan väestön 
varallisuuden mukaan neljään ryhmään: ensimmäinen oli pentakosiome- 
dimnoi, viidensadan vakan miehet, joiden vuositulo kohosi viiteensataan 
vakkaan tai vastaavaan' määrään;? toiseksi tulivat hippes, joiden vuosi- 
tulo vaihteli kolmen ja viiden sadan vakan välillä, kolmanneksi zeugitat, 
joiden vuositulo vaihteli kahdesta kolmeen sataan, sekä neljänneksi kaikki 
muut vapaat miehet, thetes. Kunnianosoitukset ja verot määräytyivät 
saman asteikon mukaan; edellisiä ei voitu saavuttaa ilman jälkimmäisiä. 
Ensimmäistä luokkaa verotettiin kaksitoista-, toista kymmen-, kolmatta 
vain viisikertaisesta vuositulosta, joten omaisuusvero itse asiassa oli progres- 
siivinen tulovero. Neljäs luokka oli vapaa välittömästä verotuksesta. 
Vain ensimmäisen luokan jäseniä voitiin valita arkonteiksi tai sotapäälli- 
köiksi; toisen luokan jäsenet pääsivät alempiin virkoihin ja ratsuväkeen; 
kolmannella oli etuoikeus palvelukseen raskasaseisessa jalkaväessä; nel- 
jännen tuli hankkia rivimiehistö valtiolle. Tämä erikoislaatuinen luokittelu 
heikensi sukujärjestelmää, josta oligarkia oli ammentanut voimansa, ja 
saattoi valtaan uuden »timokratian» periaatteen, jonka mukaan veronalai- 


1 Grote ja monet muut ovat tulkinneet Plutarkhoksen tarkoittavan, että Solon oli 
alentanut rahan arvon 27 %:lla ja siten helpottanut niiden maanomistajien asemaa, 
jotka itse ollen toisten velallisia menettivät ne kiinnityslainojen korot, joita he tarvit- 
sivat omia suorituksiaan varten. Mutta sellainen inflaatio olisi ollut uusi isku niille 
maanomistajille, jotka olivat lainanneet rahaa kauppiaille. Jos se helpotti minkään 
luokan asemaa, niin pikemmin näiden kauppiaiden kuin maanomistajien tai talonpoi- 
kien, joiden viimeksi mainittujen kiinnityslainat jo oli annettu anteeksi. Ehkäpä Solon 
ei ajatellutkaan rahan arvon alentamista, vaan ainoastaan halusi saattaa sellaisen raha- 
kannan sijaan, joka oli havaittu mukavaksi käytäessä kauppaa Peloponnesoksen kanssa, 
toisen, joka helpottaisi kauppaa rikkailla ja suurenevilla Joonian markkinoilla, missä 
Euboian rahakanta oli yleisesti käytännössä. 


2 Medimnoksen — n. 52,5 litraa — katsottiin vastaavan yhden drakhman arvosta 
rahaa. 

nen omaisuus avoimesti möäräsi arvo- ja kunniapaikat hallituksessa. 
Samanlainen »plutokratia» oli kuudennella ja osalla viidettä vuosistaa 
vallalla useimmissa kreikkalaisissa siirtokunnissa. 

Uuden hallituksen johtoon Solonin lait sallivat jäädä vanhan Areiopa- 
goksen senaatin, jonka valtaa ja sulkeutuneisuutta oli hiukan supistettu. 
Se oli nyt avoin kaikille ensimmäisen luokan jäsenille, mutta sillä oli edel- 
leen ylin määräysvalta kansan ja valtion virkamiesten käyttäytymisen 
suhteen. Lähinnä alimmaksi elimeksi Solon loi uuden bulen, neljänsadan 
neuvoston, johon kukin neljästä heimokunnasta valitsi sata jäsentä. Tämä 
neuvosto valikoi, tarkasti ja valmisteli kaikki asiat, jotka voitiin esittää 
kansankokoukselle. Tämän harvainvaltaisen ja mahtavia sukoilevan ylä- 
rakenteen alle Solon, kenties tietoisen suopeamielisesti, sijoitti olennaisesti 
demokraattisia laitoksia. Homeroksen ajan vanha ekklesia herätettiin 
henkiin, ja kaikki kansalaiset kutsuttiin mukaan sen neuvonpitoon. Tämä 
kokous valitsi vuosittain viidensadan vakan miesten joukosta arkontit, 
jotka areiopagi tähän mennessä oli nimittänyt. Se saattoi milloin hyvänsä 
vaatia tilille nämä virkamiehet, asettaa heidät syytteeseen ja rangaista 
heitä, ja kun heidän virka-aikansa päättyi, se tarkasti heidän toimintaansa 
kuluneen vuoden aikana ja saattoi, jos niin halusi, evätä heiltä tavanmukai- 
sen pääsyn senaattiin. Vielä tärkeämpää, vaikkei siltä näyttänyt, oli se, 
että alimmalle kansalaisluokalle myönnettiin oikeus täysin tasa-arvoisena 
ylempien kanssa tulla arpomalla valituksi heliaiaan, 6 000-jäseniseen 
valamiehistöön, joka muodosti muut tuomioistuimet paitsi murha- ja valtio- 
rikosasioita tuomitsevat. Heliaiaan voitiin vedota kaikista viranomaisten 
ratkaisuista. »Muutamat uskovat» sanoo Aristoteles, vettä Solon teki 
lakinsa tarkoituksellisesti hämäriksi, jotta rahvas voisi käyttää tuomioval- 
taansa nostaakseen valtiollista mahtiaan.» Plutarkhos lisää: »koska näet 
kiistoja ei voitu sovittaa lain kirjaimen mukaan, kaikki asiat oli tuotava 
tuomarien eteen, jotka tavallaan olivat lakien valtiaita». Tämä valta vedota 
kansaisiin tuomioistuimiin oli osoittautuva Ateenan kansanvallan kiilaksi 
ja keskuslinnaksi. 

Tämän perustuslainsäädäntönsä lisäksi, joka oli Ateenan historian tär- 
kein, Solon sääti rykelmän lakeja, jotka koskivat aikakauden vähemmän 
tärkeitä ongelmia. Ensinnä hän laillisti sen omaisuuden yksityisluontoi- 
suuden, jonka tapa jo oli saattanut voimaan. Miehen, jolla oli poikia, oli 
kuollessaan jaettava omaisuutensa näiden kesken. Jos hän kuoli lapsetto- 
mana, hänellä oli oikeus testamentata kelle hyvänsä omaisuus, joka tähän 
asti sellaisessa tapauksessa oli automaattisesti palautunut klaanille. Solo- 
nista alkoi Ateenan testamenttausoikeus ja testamenttilaki. Ollen itse 
liikemies Solon koetti vilkastuttaa kauppaa ja teollisuutta avaamalla pää- 
syn kansalaiseksi jokaiselle ammattitaitoiselle ulkomaalaiselle, joka per- 
heineen asettui pysyvästi Ateenaan. Hän kielsi viemästä maasta mitään 

maaperän tuotteita, oliiviöljyä lukuun ottamatta, toivoen siten saavansa 
ihmiset luopumaan tarpeettoman suuren sadon viljelemisestä ja antautu- 
maan teolliseen toimintaan. Hän sääti lain, jonka mukaan pojan ei tar- 
vinnut huolehtia isästään, ellei tämä ollut opettanut hänelle jotakin am- 
mattia. Solonin — toisin kuin myöhemmän ajan ateenalaisten — mielestä 
ammatit olivat itsessään erittäin kunniakkaita ja arvokkaita. 

Solon tarjosi lakeja vaaralliselle moraalin ja tapojen valtakunnallekin. 
Itsepintainen toimettomuus julistettiin rikokseksi, eikä kenenkään irstaudes- 
sa elävän sallittu esiintyä kansalliskokouksessa. Solon laillisti prostituution ja 
teki siitä verotuskohteen. Hän perusti julkisia porttoloita, joiden pitoon valtio 
antoi lupakirjan ja joita se valvoi; tuloilla hän rakennutti temppelin Afro- 
dite Pandemokselle. »Ylistys sinulle, Solon!» lauloi muuan hänen aikansa 
Lecky.! »Ostit yleisiä naisia kaupungin hyväksi, parantaaksesi moraalia 
kaupungissa, joka on täynnä voimakkaita nuoria miehiä. Ellet olisi niin 
viisaasti asioita järjestänyt, nämä nyt häiritsevästi hätyyttäisivät parempia 
naisia.) Solon sääti lempeän sadan drakhman sakon väkivallanteosta 
vapaata naista kohtaan, mutta sillä, joka sai avionrikkojan kiinni itse 
teosta, oli oikeus surmata tämä siihen paikkaan. Hän pienensi myötäjäisten 
kokoa siinä tarkoituksessa, että avioliitot solmittaisiin puolisoiden keski- 
näisen kiintymyksen perusteella ja lasten hankkimisen takia. Lapsenomai- 
sen luottavasti hän kielsi naisia lisäämästä puvustoaan kolmea vaatekertaa 
suuremmaksi. Häntä vaadittiin säätämään lakeja poikamiehiä vastaan, 
mutta hän kieltäytyi sanoen, että loppujen lopuksi »vaimo on raskas taakka 
kannettavaksi». Hän julisti rikokseksi vainajien panettelemisen, samoin 
elävien panettelemisen temppeleissä, tuomioistuimissa, virastoissa tai 
urheilukilpailuissa, mutta hänkään ei pystynyt pitämään kurissa ateena- 
laisten kerkeää kieltä; tuossa kaupungissahan huhu ja parjaus näytti olen- 
naisesti kuuluvan kansanvaltaan. Solon sääti, että ne, jotka pysyivät 
puolueettomina kapinan aikana, menettivät kansalaisoikeutensa, sillä hän 
katsoi välinpitämättömyyden yleisistä asioista johtavan valtion perikatoon. 
Hän tuomitsi mahtipontiset juhlamenot, kalliit uhritoimitukset ja pitkät 
valitusvirret hautajaisissa sekä rajoitti vainajan mukaan haudattavien 
tavaroiden määrän. Hän sääti hyödyllisen lain, joka monen sukupolven 
ajan ylläpiti ateenalaisten urhoollisuutta, nimittäin että sodassa kaatunei- 
den pojat oli elätettävä ja koulutettava valtion kustannuksella. 

Kaikkiin Solonin lakeihin liittyi rangaistuksia, jotka olivat lempeämmät 
kuin Drakonin, mutta silti ankarat. Jokaiselle kansalaiselle myönnettiin 
valta syyttää ketä hyvänsä, jota hän saattoi pitää rikokseen syypäänä. 
Jotta lait opittaisiin paremmin tuntemaan ja niitä paremmin noudatet- 
taisiin, Solon kirjoitutti ne basileus-arkontin virastoon sijoitettuihin puu- 

1 William Lecky (1838—1903), kuuluisa englantilainen sivistyshistorioilsija. Suom. 
muist. 

teloihin tai särmiöihin, joita voitiin käännellä ja lukea. Toisin kuin Ly- 
kurgos, Minos, Hammurabi ja Numa hän ei väittänyt jumalan sanelleen 
hänelle näitä lakeja. Tämäkin seikka paljastaa aikakauden, kaupungin ja 
miehen luonteen. Kun häntä kehoitettiin ryhtymään elinkautiseksi dik- 
taattoriksi, hän kieltäytyi huomauttaen, että diktaattorin asema oli »erin- 
omaisen ihana paikka, mutta siitä ei ollut mitään pääsyä pois». Radikaalit 
arvostelivat häntä, koska hän ei ollut onnistunut tasaamaan omaisuutta ja 
valtaa kaikkien kesken; vanhoilliset tuomitsivat häntä, koska hän oli 
antanut rahvaalle äänioikeuden ja pääsyn tuomareiksi; hänen ystävänsä 
Anakharsiskin, oikullinen ja viisas skyyttalainen, nauroi uudelle valtio- 
säännölle sanoen, että nyt tulisivat viisaat neuvottelemaan ja houkkiot 
päättämään. Sitä paitsi, Anakharsis lisäsi, ei voida saada aikaan pysyvää 
oikeutta ihmisille, koska voimakkaat tai älykkäät tulevat vääntämään 
edukseen jokaisen säädetyn lain. Laki on hämähäkin verkko, johon pienet 
kärpäset tarttuvat, mutta joka sallii isojen paarmojen päästä pakoon. 
Solon suhtautui kaikkeen tähän arvosteluun suopeasti myöntäen lakikokoel- 
mansa epätäydelliseksi. Kun häneltä kysyttiin, oliko hän antanut ateena- 
laisille parhaat lait, hän vastasi: »En, mutta parhaat, mitkä he voivat 
saada» — parhaat, mitkä Ateenan toisilleen vastakkaiset ryhmät ja etu- 
piirit voitiin silloin suostuttaa hyväksymään. Solon seurasi keskitietä ja 
pelasti valtion. Hän oli Aristoteleen kelpo oppilas, ennen kuin tämä sta- 
geiroslainen oli syntynytkään. Perimätieto otaksui hänen sepittämäkseen 
Delfoin Apollonin-temppelin seinään piirretyn tunnuslauseen meden agan 
'ei mitään liikaa'; ja kaikki kreikkalaiset olivat yksimielisiä siitä, että hän 
kuului seitsemän viisaan joukkoon. 

Paras osoitus hänen viisaudestaan oli hänen lainsäädäntönsä kestävä 
vaikutus. Huolimatta tuhansista muutoksista ja kehitysvaiheista, välillä 
esiintyneistä diktatuureista ja pinnallisista vallankumouksista Cicero saat- 
toi viittäsataa vuotta myöhemmin sanoa Solonin lakien yhä olevan voi- 
massa Ateenassa. Lainopillisesti katsoen hänen työnsä merkitsee sellaisen 
hallituksen päättymistä, jonka välikappaleina olivat sattumanvaraiset ja 
muuttelevaiset käskyt, ja sellaisen hallituksen alkamista, joka hallitsi kir- 
joitetun, pysyvän oikeuden avulla. Solonilta kysyttäessä mikä teki valtion 
hyvin järjestetyksi ja hallituksi hän virkkoi: »Kun kansa tottelee hallitsi- 
joita ja hallitsijat tottelevat lakeja.» Hänen lainsäädäntöään Attika saa 
kiittää siitä, että sen maanviljelijät vapautuivat orjuudesta, jasen maata- 
omistavan talonpoikaisluokan synnystä, jonka olemassaolo teki Ateenan 
pienestä sotavoimasta riittävän turvan sen vapaudelle monien sukupolvien 
ajaksi. Kun Peloponnesoksen sodan lopulla ehdotettiin, että vain vapaat 
maanomistajat saisivat äänestää, koko Attikassa oli vain viisituhatta täysi- 
kasvuista vapaata, jotka eivät täyttäneet tätä ehtoa. Samaan aikaan 
kauppa ja teollisuus vapautuivat poliittisista vaikeuksista ja rahatalou- 

dellisista hankaluuksista. Alkoi niiden voimakas nousu, joka teki Ateenasta 
Välimeren kaupallisen johtajan. Uusi raha-aristokratia piti suuremmassa 
kunniassa älyä kuin syntyperää, puhalsi vireätä henkeä tieteeseen ja kas- 
vatukseen ja valmisti sekä aineellisesti että henkisesti maaperän kulta-ajan 
kulttuurisaavutuksille. 

Vuonna 572 Solon vetäytyi yksityiselämään saavutettuaan 66 vuoden 
jän ja palveltuaan arkonttina 22 vuotta. Velvoitettuaan Ateenan sen virka- 
miesten vannomalla valalla noudattamaan hänen lakejaan muuttamatta 
kymmenen vuotta hän matkusti tutkimaan Egyptin ja itämaiden sivistys- 
oloja. Nähtävästi tällöin hän lausui kuuluisan huomautuksen »vanhenen 
aina oppien uutta». Plutarkhos kertoo hänen Heliopoliissa tutkineen Egyp- 
tin historiaa ja filosofiaa pappien johdolla. Sanotaan hänen heiltä kuulleen 
Atlantiin uponneesta mantereesta, jonka tarinan hän kertoi keskeneräiseksi 
jääneessä, kaksi vuosisataa myöhemmin Platonin mielikuvitusta tenhon- 
neessa eepoksessa. Egyptistä hän purjehti Kyprokseen ja sääti lakeja 
eräälle kaupungille, joka hänen kunniakseen otti uuden nimen Solo.! Hero- 
dotos ja Plutarkhos kuvailevat ihmeteltävän hyvämuistisesti hänen kes- 
kusteluaan Sardeessa Lyydian kuninkaan Kroisoksen kanssa: kuinka tämä 
rikkauden perikuva pukeuduttuaan täyteen loistoonsa kysyi Solonilta, 


eikö tämä pitänyt häntä onnellisena, ja kuinka Solon rohkeana kuin kreik- 
kalainen vastasi: 


Oi kuningas, jumalat ovat kreikkalaisille antaneet kaikkia muita 
lahjoja vaatimattoman määrän. Niinpä viisautemmekin on hilpeä 
ja kotoinen, ei ylevä eikä kuninkaallinen. Huomattuaan ne monet 
onnettomuudet, jotka kohtaavat kaikensäätyisiä ihmisiä, se kieltää 
meitä tulemasta röyhkeiksi nykyisen onnemme takia tai ihailemasta 
kenenkään onnellisuutta, joka voi vielä aikojen kuluessa joutua 
muutoksen alaiseksi. Sillä epävarma tulevaisuus on vielä edessä, 
ja se voi tuoda mukanaan minkälaisen kohtalon hyvänsä. Vain 
häntä, jolle jumalat ovat suoneet onnea loppuun asti, me sanomme 
onnelliseksi; sen ylistämistä onnelliseksi, joka on vielä keskellä elä- 
mää ja sen uhkapeliä, me pidämme yhtä vähän turvallisena ja rat- 
kaisevana kuin sen painijan seppelöimistä ja julistamista voittajaksi, 
joka vielä on kehässä. 


Tässä ihmeteltävässä käsitteen erittelyssä, jota Kreikan näytelmänkir- 
joittajat sanoivat hybrikseksi, — julkeaksi hyvinvoinniksi —, on Plu- 
tarkhoksen valikoivan viisauden makua. Voimme vain sanoa sen saaneen 
sujuvamman muodon kuin Herodotoksen selostus ja kummankin otaksut- 
tavasti kuuluvan kuviteltujen keskustelujen valtakuntaan. Epäilemättä 


1 Diogenes La&rtioksen mukaan tämä tarina pikemminkin tarkoittaa Kilikian Soloita, 
samaa kaupunkia, joka säilyttämällä muinaiskreikkalaisen puheenparren Aleksanterin 
päiviin on antanut aiheen sanaan solesismi (kielivirhe, kielellinen kömpelyys). 

sekä Solonin että Kroisoksen kuolema osoitti tämän saarnan skeptillisyyden 
oikeutetuksi. Kroisos kukistui Kyyroksen hyökätessä 546, menetti valta- 
istuimensa ja (kääntääksemme Herodotoksen Danten kielelle) muisteli 
katkerana kurjuudessaan loistonsa onnellista aikaa ja kreikkalaisen tuimaa 
varoitusta. Solon taas sai palattuaan Ateenaan kuolemaan nähdä viimei- 
sinä elinvuosinaan valtiosääntönsä kukistumisen, diktatuurin perustamisen 
ja koko työnsä näennäisen tyhjiin raukeamisen. 


4. Peisistratoksen diktatuuri 


Ne toisilleen vastakkaiset ryhmät, joita Solon oli sukupolven ajan hillin- 
nyt, aloittivat hänen lähdettyään Ateenasta uudelleen vanhan luontaisen 
poliittisen pelin ja salavehkeilyn. Kuten Ranskan vallankumouksen kiih- 
keinä päivinä taisteli vallasta kolme puoluetta: satamakaupunkien Solonia 
suosivien kauppiaiden johtama »rannikko», »tasanko», jota johtivat Solonia 
vihaavat rikkaat maanomistajat, sekä »vuori» talonpoikien ja kaupunki- 
työväestön yhtymä, joka yhä taisteli maan uusjaon puolesta. Kuten vuosi- 
sataa myöhemmin Perikles, ryhtyi Peisistratos, niin aristokraatti kuin 
syntymän ja varallisuuden, tapojen ja taipumusten puolesta olikin, rahvaan 
johtajaksi. Eräässä kansankokouksen istunnossa hän osoitti haavaa, jonka 
väitti kansan vihollisten häneen iskeneen, ja vaati henkivartiostoa. Solon 
pani vastalauseen, sillä tuntien pikkuserkkunsa oveluuden hän epäili, että 
haava oli tämän itsensä aiheuttama ja että henkivartiosto raivaisi tien 
diktatuuriin. »Ateenan miehet», hän varoitti, »olen viisaampi kuin muu- 
tamat teistä ja urhoollisempi kuin toiset teistä: viisaampi kuin ne, jotka 
eivät älyä Peisistratoksen petollisuutta, ja urhoollisempi kuin ne, jotka 
havaitsevat sen, mutta pelosta ovat vaiti.» Silti kansankokous päätti, 
että Peisistratos saisi 50-miehisen henkivartioston. Peisistratos keräsikin 
neljäsataa miestä viidenkymmenen asemesta, anasti Akropoliin haltuunsa 
ja julistautui diktaattoriksi. Solon kuulutti ateenalaisille olevansa sitä 
mieltä, että »jokainen teistä yksinään kulkee ketun askelin, mutta yhdessä 
te olette hanhian, asetti aseensa ja kilpensä oven ulkopuolelle politiikasta 
luopumisensa merkiksi ja omisti viimeiset elinpäivänsä runoudelle. 

Rannikon ja tasangon varakkaat voimat yhdistyivät tuokioksi ja kar- 
kottivat diktaattorin (556). Mutta Peisistratos sopi salaa rannikkopuolueen 
kanssa ja luultavasti sen salaisella suostumuksella palasi Ateenaan olosuh- 
teissa, jotka näyttivät vahvistavan Solonin arvostelman ateenalaisten kol- 
lektiivisesta älykkyydestä. Kookas kaunotar, joka oli pukeutunut kau- 
pungin jumalattaren Athenen varusteisiin ja pukuun ja istui kopeana 
vaunuissa, johti Peisistratoksen sotajoukon kaupunkiin airuiden julis- 
taessa, että Ateenan suojelusjumalatar omassa persoonassaan palautti 


126 KREIKAN NOUSU 


Peisistratoksen valtaan (550). Kaupungin väestö», kertoo Herodotos, »oli 
täysin vakuuttunut siitä, että nainen oli todellinen jumalatar, heittäytyi 
maahan hänen eteensä ja alistui Peisistratoksen valtaan.» Rannikkopuo- 
lueen johtajat kääntyivät taas häntä vastaan ja ajoivat hänet toistamiseen 
maanpakoon (549), mutta 546 Peisistratos palasi jälleen, voitti vastaansa 
lähetetyt joukot ja tällä kertaa pysyi diktaattorina yhdeksäntoista vuotta. 
Sinä aikana hänen politiikkansa viisaus melkein hyvitti hänen keinojensa 
maalauksellisen häikäilemättömyyden. 

Peisistratoksen luonne oli harvinainen yhdistelmä kulttuuria ja älyä, 
hallinnollista voimaa ja henkilökohtaista viehättävyyttä. Hän saattoi 
taistella häikäilemättä ja auliisti antaa anteeksi. Hän saattoi kulkea aikansa 
ajattelun virtausten kärjessä ja hallita ilman älymystöläisen horjuvaisuutta 
päämäärän ja arkuutta toimeenpanon suhteen. Hän oli lempeä tavoiltaan, 
humaani päätöksissään ja jalomielinen kaikille. Hänen hallintonsa», sanoo 
Aristoteles, soli maltillista ja viittasi pikemminkin valtiomieheen kuin 
tyranniin.» Hän rankaisi vain harvoin katuvia vihollisia, mutta leppymát- 
tömät vastustajat hän ajoi maanpakoon ja jakoi heidän tiluksensa köyhille. 
Hän paransi armeijaa ja rakennutti laivaston turvaksi ulkoista hyökkäystä 
vastaan, mutta hän ei syössyt Ateenaa sotaan. Kotona, kaupungissa, jossa 
luokkaviha oli niin äskettäin häirinnyt rauhaa, hän piti yllä sellaista jär- 
jestystä ja tyytyväisyys oli niin yleinen, että oli tapana sanoa hänen palaut- 
taneen Kronoksen kulta-ajan. 

Hän tuotti jokaiselle yllätyksen muuttamalla vain vähän Solonin valtio- 
säännön yksityiskohtia. Augustuksen tavoin hän osasi koristaa ja tukea 
diktatuuriaan demokraattisilla muodoilla ja myönnytyksillä.  Arkontit 
valittiin tavalliseen tapaan, kansankokous, kansaiset tuomioistuimet, nel- 
jänsadan neuvosto ja areiopagi kokoontuivat ja toimivat kuten ennenkin, 
ellei oteta lukuun sitä, että Peisistratoksen vihjaukset löysivät hyvin suo- 
pean kaikupohjan. Kun muuan kansalainen syytti häntä murhasta, hän 
ilmestyi areiopagin eteen ja tarjoutui tuomittavaksi, mutta kantaja päätti 
jättää asian sikseen. Vuosi vuodelta väestö — kääntäen verrannollisessa 
suhteessa varakkuuteen — sopeutui hänen hallitukseensa. Pian se oli 
ylpeä hänestä, lopulta kiintyi häneen. Todennäköisesti Ateena Solonin 
jälkeen tarvitsi juuri Peisistratoksen kaltaista miestä, jolla oli riittävästi 
rautaa veressään takoakseen Ateenan sekasortoisen elämän lujaan ja kes- 
tävään muotoon ja aluksi pakon avulla saattaakseen voimaan sen tottu- 
muksen lakiin ja järjestykseen, joka on yhteiskunnalle samaa kuin luuranko 
eläimelle — sen muoto ja voima, vaikkei luova elämä. Kun sukupolvea 
myöhemmin diktatuuri poistettiin, tämä tottumus järjestykseen ja Solonin 
valtiosäännön puitteet jäivät perinnöksi kansanvallalle. Peisistratos ei — 
vaikkei hän sitä ehkä tiennyt — ollut tullut tuhoamaan lakia, vaan toteut- 
tamaan sitä. 

Hänen talouspolitiikkansa jatkoi Solonin alkamaa kansan vapauttamista. 
Hän ratkaisi maakysymyksen jakamalla köyhille valtion ja karkotettujen 
aristokraattien maat. Tuhansia vaarallisen toimettomia ateenalaisia juur- 
rutettiin maahan, ja vuosisatoihin emme kuule mistään vakavasta Attikan 
maalaisväestön tyytymättömyydestä. Hän hankki puutteenalaisille työtä 
panemalla toimeen laajoja julkisia töitä, rakennuttamalla vesijohto- ja 
tieverkon selkä pystyttämällä suuria temppeleitä jumalille. Hän edisti 
hopean kaivamista Laureionissa ja lyötti uutta, omaa rahaa. Näiden hank- 
keittensa rahoittamiseksi hän määräsi 10 %:n veron kaikille maatalous- 
tuotteille; myöhemmin hän näyttää alentaneen sen 5 %:iin. Hän perusti 
strategisia siirtoloita Dardanelleille ja solmi kauppasopimuksia monien 
valtioiden kanssa. Hänen hallitessaan kauppa kukoisti, ja koko yhteis- 
kunnan varallisuus, ei ainoastaan muutamien harvojen, lisääntyi. Köyhistä 
tuli vähemmän köyhiä, mutta rikkaat eivät köyhtyneet. Se varallisuuden 
keskittyminen harvoihin käsiin, joka oli miltei syössyt kaupungin kansalais- 
sotaan, saatiin hillityksi. Hyvinvoinnin leviäminen ja vaurastumistilaisuuk- 
sien lisääntyminen laski Ateenan demokratian taloudellisen perustan. 

Peisistratoksen ja hänen poikiensa hallitessa Ateena muuttui fyysillisesti 
ja henkisesti. Siihen asti se oli ollut toisen luokan kreikkalainen kaupunki, 
joka varallisuuden ja kulttuurin, elämän ja sielun pirteyden puolesta oli 
jäljessä Miletoksesta, Efesoksesta, Mytilenestä ja Syrakusasta. Nyt heijas- 
tui päivän kilo uusista kivi- ja marmorirakennuksista; Akropoliilla kohoava 
vanha Athenen temppeli koristettiin doorilaisella pylväshallilla; ja ryh- 
dyttiin rakentamaan Olympian Zeun temppeliä, jonka muhkeat korintho- 
laispylväät vielä raunioinakin kaunistavat Ateenan satamaan johtavaa 
tietä. Perustamalla panateenalaiset kilpaleikit ja antamalla niille yleis- 
helleenisen luonteen Peisistratos ei vain lisännyt kaupunkinsa mainetta, 
vaan piristi sitä saattamalla sen näkemään ulkolaisia kasvoja, kilpailua ja 
tapoja. Hänen hallitessaan panathenaia-kisat saivat suuren kansallisen 
juhlan luonteen, mikä kuvastuu Parthenonin friisin vaikuttavista juhla- 
menoista. Julkisten töiden ja yksityisen avuliaisuuden avulla Peisistratos 
houkutteli hoviinsa kuvanveistäjiä, arkkitehtejä ja runoilijoita. Hänen 
palatsiinsa kerättiin yksi Kreikan vanhimpia kirjastoja. Hänen asetta- 
mansa toimikunta antoi Iliaalle ja Odysseialle meidän tuntemamme muo- 
don. Hänen johdollaan ja rohkaiseminaan Thespis ja muut nostivat draa- 
man ilveilijäin jäljittelystä taiteeksi, joka oli kypsä odottamaan Ateenan 
teatterin suuren kolmikon ilmestymistä. 

Peisistratoksen tyrannia» oli osa 6. vuosisadan Kreikan suurissa kauppa- 
kaupungeissa yleistä liikehtimistä, jonka tarkoituksena oli syrjäyttää 
maataomistavan ylimystön feodaalinen valta ja asettaa sen sijalle tilapäi- 
sesti köyhien kanssa liittoutuneen keskiluokan poliittinen herruus? Sel- 

! Sana tyranni oli peräisin Lyydiasta, kenties Tyrrhan kaupungista, jonka nimi 

laiset diktatuurit synnytti varallisuuden patologinen keskittyminen har- 
voihin käsiin ja varakkaiden kykenemättömyys sovittelemaan. Köyhät 
kuten rikkaatkin asettavat, jos heidän on pakko valita, rahan poliittisen 
vapauden edelle, Ainoa laji poliittista vapautta, joka on kestävää, on se, 
jota on rajoitettu niin, etteivät rikkaat taitonsa tai oveluutensa avulla 
pääse riistämään köyhiä eivätkä köyhät väkivallan tai äänioikeuden avulla 
ryöstämään rikkaita. Sen takia oli tie valtaan Kreikan kaupungeissa 
mutkaton: oli ahdistettava aristokratiaa, puolustettava köyhiä ja päästävä 
yhteisymmärrykseen keskiluokan kanssa. Päästyään valtaan diktaattori 
julisti velat mitättömiksi tai takavarikoi suuret maatilat, verotti rikkaita 
rahoittaakseen yleisiä töitä tai jakoi muulla tavoin uudelleen liiaksi keskit- 
tyneen varallisuuden. Samalla kun hän liitti tällaisin toimenpitein massat 
itseensä, hän varmistautui liike-elämän tuesta edistämällä kauppaa rahan- 
lyönnin ja kauppasopimusten avulla ja kohottamalla porvariston yhteis- 
kunnallista arvoasemaa. Koska diktatuurien oli pakko luottaa perinnöllisen 
vallan asemesta kansansuosioon, ne enimmäkseen karttoivat sotia, tukivat 
uskontoa, pitivät yllä järjestystä, edistivät siveellisyyttä, paransivat nais- 
ten asemaa, rohkaisivat taiteita ja tuhlasivat valtion tuloja kaupunkiensa 
kaunistamiseen. Monessa tapauksessa ne suorittivat tämän kaiken säi- 
lyttäen kansanvaltaisen hallituksen muodot ja menettelytavat, niin että 
kansa diktatuurin alaisenakin oppi vapauden tapoja. Kun diktatuuri oli 
suorittanut tehtävänsä, aristokratian tuhoamisen, kansa kukisti dikta- 
tuurin, ja vain vähäisiä muutoksia tarvittiin, jotta vapaiden miesten de- 
mokratia muuttuisi muodosta todellisuudeksi. 


à. Demokratian perustaminen 


Kuollessaan (527) Peisistratos jätti valtansa pojilleen. Hänen viisautensa 
oli kestänyt kaikki muut paitsi isänrakkauden koetta. Hippiaasta näytti 
tulevan hyvä hallitsija, ja hän jatkoikin kolmetoista vuotta isänsä poli- 
tiikkaa. Hänen nuorempi veljensä Hipparkhos palvoi vaarattomalla, joskin 
tuhlaavaisella tavalla lempeä ja runoutta; hänen kutsuminaan Simonides 
ja Anakreon saapuivat Ateenaan. Ateenalaiset eivät aivan suopein silmin 
nähneet valtion johdon heidän suostumuksettaan siirtyvän nuorille pei- 
sistratideille. He alkoivat tajuta diktatuurin antaneen heille kaiken muun 
paitsi vapauden kannustinta. Ateena oli kuitenkin vauras, ja Hippiaan 
tyyni hallitus olisi kenties voinut jatkua rauhalliseen loppuun saakka, ellei 
erääseen aitokreikkalaiseen rakkaustarinaan olisi tullut pahaa solmua. . 


merkitsee linnoitusta; se on todennäköisesti kaukaista sukua englannin sanalle tower 
(kreik. tyrris'torni). Nähtävästi sitä käytettiin ensi kertaa Lyydian kuninkaasta 
Gygeestä. 





FRANGOIS-MALJAKKO. Museo Nazionale, Firenze. -— Kaivertaja A. 

Frangois'n 1845 löytämä kreikkalainen, mustakuvioinen maljakko, jonka 

tekijä on signeerannut nimellään (Ergotimos) ja vuosiluvulla (n. 500 
eKr). - 





PORTLAND-MALJAKKO. British Museum, Lontoo. -— Hellenistisenä 

aikana valmistettu lasimaljakko, jonka kuviot on kaiverrettu sinisen 

pohjalasin päällä olevaan valkeaan lasiin. Nimensä maljakko on saanut 
Portlandin herttuasta, joka osti sen Roomasta, 


Korg. Akropolismuseo, Ateena, — Varhaiset kreikkalaiset kuvan- 

veistäjät kuvasivat naisen puettuna, tukka huolellisesti kammattuna, 

ojentamassa toisella kädellään antimia jumalalle, toisen pidellessä 
sirosti puvun laskoksia. 








CHo1sgyUL-GovrFIERUN AroLLO. Roomalainen kopio. Akropolis- 
museo, Ateena. — Toinen kreikkalaisten kuvanveistäjien mieliaihe oli 
alaston, kevyesti eteenpäin astuva nuorukainen. Näitä kuvia, joista 
monille on aiheettomasti annettu nimi Apollon, on löydetty useita. 


ATEENA 129 


Muuan keski-ikäinen mies, Aristogeiton, oli voittanut nuoren Harmo- 
dioksen rakkaudon; tämä oli silloin, kertoo Thukydides, »nuoren kauneuden 
kukassa». Mutta myös Hipparkhos, joka oli yhtä ennakkoluuloton suku- 
puolen suhteen, tavoitteli nuorukaisen lempeä. Kuultuaan tästä Aristo- 
geiton päätti surmata Hipparkhoksen ja samalla omaksi turvakseen kukis- 
taa tyranniuden. Harmodios ja muitakin liittyi hänen salaliittoonsa (514). 
He murhasivat Hipparkhoksen, kun tämä järjesti panateenalaista juhla- 
kulkuetta, mutta Hippias pääsi pakoon ja surmautti heidät. Tarinaan kuu- 
luu vielä, että ilonainen Leaina, Harmodioksen rakastajatar, kärsi urheasti 
kidutuskuulustelun ja kuoli kieltäytyen ilmoittamasta eloon jääneiden 
salaliittolaisten nimiä; jos on uskominen kreikkalaista perimätietoa, hän 
puri poikki kielensä ja sylkäisi sen vasten kiduttajiensa kasvoja osoittaak- 
seen, ettei vastaisi heidän kysymyksiinsä. 

Vaikka kansa ei näkyvästi tukenut tätä kumousyritystä, Hippias peläs- 
tyi siitä niin, että muutti tähänastisen lempeän hallituksensa sorron, vakoi- 
lun ja terrorin järjestelmäksi. Ateenalaiset, jotka sukupolven ajan vallinnut 
varallisuus oli voimistuttanut, saattoivat nyt kustantaa itselleen vapauden 
ylellisyyden. Mitä ankarammaksi diktatuuri kävi, sitä äänekkäämmin 
kaikui vapauden vaatimus. Harmodioksesta ja Aristogeitonista, jotka 
olivat vehkeilleet pikemmin lemmen ja intohimon kuin kansanvallan vuoksi, 
tuli kansan mielikuvituksessa vapauden marttyyreja.! Kaukana Delfoissa 
havaitsivat Peisistratoksen uudelleen maanpakoon ajamat alkmaionidit 
hetkensä koittaneen, kokosivat armeijan ja marssivat Ateenaa kohti ilmoit- 
taen aikovansa syöstä Hippiaan vallasta. Samaan aikaan he lahjoivat Del- 
foin oraakkelin julistamaan kaikille neuvoa kysyville spartalaisille, että 
Spartan oli kukistettava Ateenan tyrannivalta. Hippias piti menestyksel- 
lisesti puoliaan alkmaionidien sotajoukkoa vastaan, mutta kun spartalainen 
osasto liittyi tähän, hän vetäytyi Areiopagokselle. Turvatakseen lapsensa 
oman kuolemansa varalta hän lähetti heidät salaa pois Ateenasta, mutta 
hyökkääjät ottivat heidät vangiksi; Hippias lunasti heidän turvallisuutensa 
luopumalla vallasta ja menemällä maanpakoon (510). Alkmaionidit, joita 
johti rohkea Kleisthenes ?, saapuivat riemukulussa Ateenaan. Heidän kin- 
tereillään tulivat maanpakoon ajetut aristokraatit valmiina juhlimaan 
omaisuutensa ja valtansa paluuta. 

Seuraavassa vaalissa valittiin aristokratian edustaja Isagoras yliarkon- 
tiksi. Kleisthenes, joka oli häviölle joutuneita ehdokkaita, nostatti kansan 
kapinaan, kukisti Isagoraan ja perusti kansaan nojaavan diktatuurin. 
Spartalaiset hyökkäsivät taas Ateenan alueelle aikoen palauttaa Isagoraan 

1 Ei ole yllättävää kuulla, että he olivat katkeroituneen aristokratian edustajia kuten 
Brutus ja Cassius Roomassa. Brutuksestakin tuli vallankumoussankari, kun kahdek- 


santoista vuosisataa oli hämärtänyt hänen historiansa. 
? Sikyonin diktaattorin Kleistheneen tyttären poika. 


9 — Durant, Kreikan kulttuuri 


130 KREIKAN NOUSU 


valtaan, mutta ateenalaiset tekivät niin jäykkää vastarintaa, että sparta- 
laiset vetäytyivät pois. Alkmaionideihin kuuluva aristokraatti Kleisthenes 
ryhtyi saattamaan kansanvaltaa voimaan (507). 

Hänen ensimmäinen uudistuksensa iski Attikan aristokratian selkäran- 
kaan — noihin 4 heimoon ja 360 klaaniin, joiden johdon vuosisatojen tra- 
ditio oli vakiinnuttanut vanhimpien ja rikkaimpien perheiden käsiin. 
Kleisthenes poisti tämän sukulaisuuteen perustuvan jaoituksen ja asetti sen 
tilalle maantieteellisen jaon kymmeneen heimoon, joihin kuului vaihteleva 
lukumäärä demoksia. Jotta estettäisiin maantieteellisten tai ammatillisten 
ryhmitysten, sellaisten kuin vanhat vuori-, rannikko- ja tasankopuolueet, 
muodostuminen, tuli kuhunkin heimoon kuulua yhtä monta demosta eli 
piirikuntaa kaupungista, rannikolta ja sisämaasta. Vastapainoksi uskon- 
non vanhalle jaoitukselle suomalle pyhyydelle otettiin käytäntöön uskon- 
nollisia menoja kutakin heimoa ja demosta varten; kukin sai jonkin paikka- 
kunnan muinaisen sankarin suojelusjumalakseen tai -herrakseen. Ulko- 
maalaissyntyiset vapaat miehet, jotka harvoin olivat päässeet osallisiksi 
äänioikeudesta niin kauan kuin kansalaisuus määräytyi ylimysvaltaisesti 
syntyperän mukaan, tulivat nyt automaattisesti asuindemoksensa kansa- 
laisiksi. Äänestäjäluettelo paisui yhdellä iskulla melkein kaksinkertaiseksi, 
ja demokratia sai uutta tukea ja laajemman perustan. 

Kukin kymmenestä uudesta heimosta sai oikeuden nimittää yhden kym- 
menestä sotapäälliköstä (strategoi), jotka nyt asetettiin polemarkin ohella 
sotajoukon johtoon. Kukin heimo valitsi myös 50 jäsentä uuteen neuvos- 
toon, joka nyt (501) tuli Solonin neljänsadan neuvoston tilalle ja joka ryhtyi 
käyttämään areiopagin tärkeimpiä valtuuksia. Nämä neuvosherrat valit- 
tiin vuoden ajaksi arpomalla, ei äänestämällä, kaikkien kansalaisten jou- 
kosta, jotka olivat täyttäneet kolmekymmentä vuotta eivätkä vielä olleet 
kahta kertaa olleet neuvoston jäseninä. Tässä kansanedustukseen perus- 
tuvan hallituksen erikoisessa muodossa syrjäytti uusi arvontakeino sekä 
aristokraattisen syntyperä- että plutokraattisen varallisuusperiaatteen an- 
taen jokaiselle kansalaiselle yhtäläisen mahdollisuuden ei vain äänestää, 
vaan olla hallituksen vaikutusvaltaisimman haaran virkamiehenä. Täten 
valittu neuvosto näet määräsi kaikista kysymyksistä ja esityksistä, jotka 
alistettiin kansankokouksen hyväksyttäviksi tai hylättäviksi, pidätti itsel- 
leen erilaisia tuomiovallan oikeuksia, käytti laajaa hallinnollista valtaa ja 
valvoi kaikkien virkamiesten toimintaa. 

Kansankokousta laajennettiin uusien kansalaisoikeuksien myöntämisellä, 
joten siinä, jos se olisi kokoontunut täysilukuisena, olisi ollut saapuvilla 
suunnilleen kolmekymmentätuhatta miestä. Kaikki nämä olivat vaali- 
kelpoisia heliaiaan eli tuomioistuimiin; mutta neljännen luokan jäsenet, 
thetes, eivät, kuten eivät Solonin aikanakaan, päässeet henkilökohtaisiin 
virkoihin. Kansankokouksen valtaa lisäsi ostrakismos-laitoksen ottaminen 

käytäntöön, mikä tapahtui nähtävästi Kleistheneen toimesta nuoren kan- 
sanvallan suojelemiseksi. Kansankokous, jossa oli läsnä vähintään 6 000 
jäsentä, saattoi milloin hyvänsä karkottaa kymmeneksi vuodeksi maan- 
pakoon jokaisen valtiolle vaaralliseksi katsomansa henkilön, jos enemmistö 
niin päätti saviliuskoilla (ostraka) toimitetussa salaisessa äänestyksessä. 
Tällä tavoin voitiin kunnianhimoisia puolueenjohtajia hillitä esiintymään 
maltillisesti ja varovasti ja selviytyä salavehkeilyjen takia epäillyistä 
ilman laillisen menettelyn vaatimaa viivytystä. Menetelmän mukaan oli 
kansankokoukselta kysyttävä: »Onko joukossanne ketään, jota arvelette 
todella vaaralliseksi valtiolle? Jos on, kuka?» Kansankokous saattoi sitten 
äänestää kenen hyvänsä kansalaisen — aloitteentekijä mukaan luettuna — 
maanpakoon karkottamisesta.! Tämä maanpako ei aiheuttanut omaisuu- 
den takavarikointia, eikä sitä katsottu häpeälliseksi; se oli vain demokratian 
tapa »katkaista pisimmät tühát». Kansankokous ei käyttänyt väärin tätä 
valtaansa. Sinä yhdeksänkymmenen vuoden aikana, joka kului ostrakis- 
moksen käytäntöön ottamisesta siihen, että se joutui pois käytännöstä 
Ateenassa, sen nojalla karkotettiin Attikasta vain kymmenen henkilöä. 

Kerrotaan että yksi näistä oli Kleisthenes itse. Mutta totta puhuen emme 
tunne hänen myöhäisempää historiaansa; se on hukkunut hänen loistavan 
työnsä varjoon. Alettuaan täysin epäperustuslaillisella kumouksella hän 
oli saattanut uhmaten Attikan mahtavimpia perheitä voimaan demokraat- 
tisen hallitusmuodon, joka pysyi voimassa, vain vähäisin muutoksin, Atee- 
nan vapauden loppuun asti. Hänen demokratiansa ei ollut täydellinen; 
se ulottui vain vapaisiin miehiin ja se säilytti vielä lievän varallisuusrajoi- 
tuksen, mitä tuli pääsyyn henkilökohtaisiin virkoihin? Mutta se antoi 
kaiken lainsäädäntö-, toimeenpano- ja tuomiovallan kansalaisten muo- 
dostamille kansankokoukselle ja tuomioistuimille, kansankokouksen nimit- 
tämille ja sille vastuunalaisille virkamiehille sekä neuvostolle, jonka kokoon- 
panosta kaikki kansalaiset saivat äänestää ja jonka korkeimmasta vallasta 
ainakin kolmasosa heistä arvan avulla pääsi vähintään yhtenä elinvuote- 
naan osalliseksi. Maailma ei vielä milloinkaan ollut nähnyt niin vapaa- 
mielistä äänioikeutta eikä poliittisen vallan jakaantumista niin moniin 
käsiin. 

Ateenalaiset itse olivat ratki riemuissaan tästä suvereenisuusseikkailusta. 
He tajusivat ryhtyneensä vaikeaan yritykseen, mutta he kävivät siihen 
käsiksi urheasti, ylpeinä sekä, aluksi, poikkeuksellista itsehillintää osoit- 
taen. Siitä hetkestä lähtien he tunsivat vapauden kannustavan vaikutuk- 
sen toimissaan, puheissaan ja ajatuksissaan, ja siitä hetkestä he alkoivat 
johtaa koko Kreikkaa kirjallisuuden ja taiteen, jopa valtiotaidon ja sodan- 
~ 3 Samanlainen järjestelmä oli käytännössä Argoksessa, Megarassa ja Syrakusassa. 

2 Amerikan ja Ranskan demokratian varhaisimmissa vaiheissa rajoitti äänioikeutta 
sensus. 

kin alalla. He oppivat uudella tavalla kunnioittamaan lakia, joka perustui 
heidän omaan harkittuun tahtoonsa, ja ennennäkemättömän kiihkeästi 
rakastamaan valtiota, joka oli hoidän kokonaisuutensa, heidän valtansa ja 
heidän täyttymyksensä. Kun aikakauden suurin valtakunta päätti tuhota 
Kreikaksi nimitetyt hajanaiset kaupungit tai pakottaa ne maksamaan 
veroa suurkuninkaalle, se wnohti, että Attikassa sillä oli oleva vastassaan 
miehiä, jotka omistivat viljelemänsä maan ja hallitsivat valtiota, joka oli 
heidän yläpuolellaan. Oli onneksi Kreikalle ja Euroopalle, että Kleisthenes 
saattoi oman ja Solonin työn päätökseen kaksitoista vuotta ennen Maratho- 
nin taistelua. 


KUUDES LUKU 


SUURI MUUTTOLIIKE 


I. SYYT JA MENETELMÄT 


Kun olemme kuvailleet Spartan ja Ateenan historiaa Marathonin tais- 
telun aattoon saakka, olemme uhranneet ajan yhteyden paikan yhteyden 
hyväksi. Totta kyllä mannermaan kaupungit ovat vanhempia kuin Aigeian 
ja Joonian meren kreikkalaiset siirtokunnat ja näistä kaupungeista sai 
alkunsa moni niistä siirtokunnista, joiden elämää meidän nyt on käytävä 
kuvaamaan. Mutta usea näistä siirtokunnista kasvoi sekoittavalla tavalla 
muuttaen tavanmukaisen järjestyksen emäkaupunkiaan suuremmaksi ja 
kulki sen edellä vaurastumisessa ja taiteen harrastuksessa. Kreikan kult- 
tuurin todellisia luojia eivät olleet ne helleenit, jotka asuivat nykyisin 
Kreikaksi nimittämässämme maassa, vaan ne, jotka pakenivat doorilaisia 
valloittajia, taistelivat vimmatusti jalansijasta vieraalla rannikolla ja siellä 
mykenelüisen muistiperintönsä ja hämmästyttävän tarmonsa turvin loivat 
taidetta ja tiedettä, filosofiaa ja runoutta. Niiden nojalla he kauan ennen 
Marathonin taistelua valtasivat paikan läntisen maailman eturintamassa. 
Emäkaupungit perivät kreikkalaisen sivistyksen lapsiltaan. 

Kreikkalaisten historiassa ei ole mitään elinvoimaisempaa kuin heidän 
nopea leviämisensä kaikkialle Välimeren maailmaan! He olivat olleet 
paimentolaisia ennen Homerosta, ja koko Balkanin niemimaa oli näyttänyt 
olevan liikkuvassa tilassa, mutta ne kreikkalaisaallot, jotka hyrskähtivät 
Aigeian meren saarille ja Aasian länsirannikolle, olivat ennen muuta doo- 
rilaisten maahantulon nostattamia. Jokaisesta Hellaan osasta lähti ihmi- 
siä etsimään kotia ja vapautta sieltä, mistä orjuuttajien ja valloittajien 
koura ei tavoittaisi. Vanhojen valtioiden poliittiset riidat ja sukuvainot 
edistivät siirtolaisuutta; tappiolle jääneet lähtivät joskus mieluimmin 
maanpakoon, ja voittajat suosivat kaikin tavoin heidän poistumistaan. 
Jotkut henkiin jääneistä Troian sodan kreikkalaisista osanottajista jäivät 
Aasiaan; toiset asettuivat haaksirikkoutuneina tai seikkailunhalusta Aigeian 
meren saarille; muutamat huomasivat saavuttuaan vaivalloisen matkan 
jälkeen kotiin toisten vieneen heidän valtaistuimensa tai vaimonsa ja palasi- 
vat laivoilleen hankkiakseen uuden kodin ja omaisuuden ulkomailta. Kuten 
nykyajan Euroopalle koitui siirtolaisuus Kreikan mantereellekin monin 


1 Vrt. Pater: »Koko Kreikan historian kenties loistavin ja nostattavin episodi — 
varhaisempi siirtolaisuus.» 

tavoin siunaukseksi: sen avulla vapauduttiin liikaväestöstä ja seikkaili- 
joista, se toimi maalaisväestön tyytymättömyyden varaläppänä; se loi 
ulkomaisia. markkinoita kotimaan tuotteille ja hankki strategisia varikkoja 
elintarvikkeiden ja mineraalien tuontia varten. Lopulta se loi kauppa- 
imperiumin, jonka kukoistava tarvikkeiden, taiteiden, keinojen ja ajatusten 
vaihto teki mahdolliseksi Kreikan monimuotoisen kulttuurin. 
Muuttoliikkeellä oli viisi pääsuuntaa — aiolilainen, joonialainen, doori- 
lainen, Mustalle merelle ja Italiaan johtava. Se alkoi ensinnä mannermaan 
pohjoisissa valtioissa, jotka ensimmäisinä tunsivat pohjoisesta ja lännestä 
tulevien hyökkäysten paineen. Thessaliasta, Ftiotiista, Boiotiasta ja Aito- 
liasta solui pitkin 12. ja 11. vuosisataa siirtolaisvirta hitaasti Aigeian meren 
poikki Troian ympäristöön, minne perustettiin aiolilaisliiton kaksitoista 
kaupunkia. Toinen virtaus lähti Peloponnesoksesta, mistä tuhannet my- 
keneläiset ja akhaialaiset pakenivat »palaavia herakleideja». Jotkut heistä 
asettuivat Attikaan, jotkut Euboiaan. Monet siirtyivät Kykladeille, uskal- 
tautuivat Aigeian meren toiselle puolelle ja perustivat Vähän Aasian länsi- 
osiin Joonian Dodekapoliin kaksitoista kaupunkia. Kolmatta suuntaa seu- 
rasivat doorilaiset, jotka tulvivat Peloponnesoksesta Kykladeille, valta- 
sivat Kreetan ja Kyrenen sekä pystyttivät doorilaisen Heksapoliin Rhodos- 
saaren ympäristöön. Neljäs virtaus, jonka lähtöpaikkana oli koko Kreikka, 
asutti Traakian rannikot ja rakensi satasen kaupunkia Hellespontoksen, 
Marmara-meren ja Mustan meren rantamille. Viides virtaus suuntautui 
länteen: aluksi saaristoon, jota kreikkalaiset nimittivät Joonian saariksi, 
sieltä, meren poikki Italiaan ja Sisiliaan sekä lopulta Galliaan ja Espanjaan. 
Vain myötämielinen mielikuvitus tai elävä muistikuva omasta asutus- 
historiastamme voi loihtia silmien eteen ne vaikeudet, jotka voitettiin 
tämän vuosisatoja kestäneen muuttoliikkeen kuluessa. Oli valtava seik- 
kailu jättää maa, jonka esi-isien haudat olivat pyhittäneet ja jota perintö- 
jumalat varjelivat, ja otaksuttavasti vailla Kreikan jumalien suojelusta 
lähteä vieraisiin maihin. Sen vuoksi siirtolaiset ottivat mukaansa koural- 
lisen kotivaltionsa multaa sirottaakseen sen vieraalle maaperälle ja veivät 
juhlallisesti tulta emäkaupungin yhteisalttarilta sytyttääkseen sillä liekin 
uuden asumapaikkansa julkiseen lieteen. Valittu paikka sijaitsi rannikolla 
tai sen lähellä, jotta laivat — toinen koti toiselle puolelle kreikkalaisia — 
saattoivat olla turvapaikkana vihollisen hyökätessä maalta käsin. Vielä 
parempi oli, jos oli käytettävissä rannikkotasanko suojaavine vuorineen, 
joista saatiin varustus selkäpuolelle, linnavuori kaupungin puolustukseksi 
ja kalliokärkiä sataman turvaksi. Kaikkein parasta oli, jos sellainen satama 
löydettiin jonkin kauppatien varrelta tai joen suulta, minne sisämaan tuot- 
teet saapuivat vientiä tai vaihtoa varten; silloin vaurastuminen oli vain 
aikakysymys. Hyvät sijaintipaikat oli miltei aina otettu käytäntöön, ja 
ne täytyi vallata kavaluudella tai väkisin. Kreikkalaisten moraali ei sel- 

laisissa asioissa ollut ylevämpi kuin omammekaan. Joissakin tapauksissa 
valloittajat syöksivät aikaisemmat asukkaat orjuuteen, huomaamatta 
kohtalon ivaa, mikä piili tässä vapauden pyhiinvaeltajien aikaansaannok- 
sessa. Useammin he kuitenkin ystävystyivät alkuasukkaiden kanssa tuo- 
malla heille danaolaislahjoja, lumoamalla heidät etevämmällä kulttuuril- 
laan, liehittelemällä heidän naisiaan ja omaksumalla heidän jumalansa. 
Kreikkalaiset siirtolaiset eivät piitanneet rodun puhtaudesta ja löysivät 
täpötäydestä pantheonistaan aina paikallista jumaluutta niin paljon muis- 
tuttavan jumalan, että uskonnollinen samastaminen kävi päinsä. Ennen 
muuta siirtolaiset tarjosivat kreikkalaisia käsityötuotteita alkuasukkaille, 
saivat vastineeksi viljaa, karjaa tai mineraaleja ja veivät niitä kaikkialle 
Välimeren maailmaan, mieluimmin metropoliiseen, emäkaupunkiin, mistä 
uudisasukkaat olivat kotoisin ja jota kohtaan he vuosisatojen ajan säi- 
lyttivät tietyn lapsenrakkauden. 

Toinen toisensa jälkeen nämä siirtokunnat muotoutuivat, kunnes Kreikka 
ei enää ollut Homeroksen ajan ahdas niemimaa, vaan Afrikasta Traakiaan 
ja Gibraltarin salmelta Mustan meren itäkolkkaan asti sirotettujen itse- 
näisten kaupunkien omituisen löyhä yhteisö. Se oli Kreikan naisten kään- 
teen tekevä aikaansaannos; emme aina tapaa heitä yhtä halukkaina syn- 
nyttämään lapsia. Näistä elinvoiman ja älyn toimeliaista keskuksista käsin 
kreikkalaiset kylvivät kaikkialle etelà-Eurooppaan sen salaperäisen ja 
vaaranalaisen ylellisyyden siemeniä, jota sanotaan sivistykseksi ja jota 
ilman elämässä ei olisi mitään kauneutta eikä historialla mitään tarkoitusta. 


II. JOONIALAISET KYKLADIT 


Kun matkamies purjehtii Peiraeuksesta etelään Attikan rannikkoa pit- 
kin ja ohjaa itään Sunionin temppeliniemekkeen ympäri, hän saapuu pie- 
nelle Keos-saarelle, missä, mikäli Straboniin ja Plutarkhokseen luottaen 
voimme ottaa täydestä uskomattomankin, muinoin laki näyttää määrän- 
neen kuusikymmentä vuotta täyttäneet juomaan katkomyrkkyä, jotta 
ruoka riittäisi muille» ja missä vei muistettu tapahtuneen aviorikosta tai 
naista vietellyn seitsemänsadan vuoden aikana. 

Ehkäpä tämä oli syynä siihen, että Keoksen suurin runoilija lähti sieltä 
maanpakoon keski-ikäiseksi ehdittyään; hänen olisi voinut käydä vaikeaksi 
kotonaan saavuttaa kreikkalaisen perimätiedon hänelle suoma 87 vuoden 
ikä. Koko helleeninen maailma tunsi Simonideen kolmikymmenvuotiaana, 
ja hänen kuollessaan 469 hänet yleisesti tunnustettiin aikansa loistavim- 
maksi kirjailijaksi. Hänen runoilijan- ja laulajanmaineensa takia diktaat- 
tori Hipparkhos kutsui hänet Ateenaan, ja sikäläisessä hovissa hän ystä- 
vystyi toisen runoilijan, Anakreonin, kanssa. Hän oli elossa persialaissotien 

päättyessä, ja häntä pyydettiin yhä uudelleen ja uudelleen sopittämään 
hautakirjoituksia sankarivainajien muistomerkkeihin. Vanhuuden päi- 
vänsä hän vietti Syrakusan diktaattorin Hieron I:n hovissa, ja hänen mai- 
neensa oli silloin niin suuri, että hän 475 solmi rauhan Hieronin ja Akragaan 
diktaattorin Theronin välillä, kun vihollisuudet olivat juuri alkamaisillaan. 
Plutarkhos kertoo yhäti iskevässä tutkielmassaan »Tuleeko vanhojen mics- 
ten hallita?», että Simonides voitti palkintoja lyyrillisestä runoudesta ja 
kuorolaulusepityksistä vielä hyvin iäkkääksi asti. Kun hän vihdoin alistui 
kuolemaan, hänet haudattiin Akragaaseen kuninkaallisin kunnianosoituksin. 

Hän oli yhtä suuri persoonallisuus kuin runoilija, ja helleenit soimasivat 
tai rakastivat häntä hänen paheittensa ja eriskummallisuuksiensa tähden. 
Hän rakasti intohimoisesti rahaa, ja hänen runottarensa mykistyi, ellei 
nähnyt kultaa. Hän oli ensimmäinen, joka sepitti runoja maksusta; hänen 
mielestään runoilijalla näet oli yhtä hyvä oikeus syödä kuin kenellä muulla 
hyvänsä. Tällainen oli kuitenkin outoa Kreikassa, ja niinpä Aristofanes 
puki sanoiksi yleisön tunteet lausuessaan, että Simonides »menisi merelle 
seulassa ansaitakseen rovon». Hän ylpeili siitä, että oli keksinyt mnemo- 
teknillisen järjestelmän (jonka Cicero mielihyvin omaksui); sen pääperi- 
aatteena oli järjestää muistettavat asiat johonkin loogiseen ryhmitykseen 
ja järjestykseen, niin että jokainen yksikkö luontevasti johtaisi seuraavaan. 
Hän oli älyniekka, ja hänen terävät sukkeluutensa kiertelivät Kreikan 
kaupungeissa kuin henkinen raha. Vanhoilla päivillään hän kuitenkin 
huomautti usein katuneensa sitä, että oli puhunut, mutta ei milloinkaan 
vaitiolon takia. 


On yllättävää tavata niin laajalti ylistetyn ja niin anteliaasti palkitun 
runoilijan säilyneistä katkelmista sitä haihtumatonta synkkämielisyyttä, 
jota on imeytynyt niin suuren osaan Homeroksen jälkeistä kreikkalaista 
kirjallisuutta. Homeroksen omana aikana ihmiset olivat liian toimeliaita 
ollakseen pessimistejä ja liian väkivaltaisia, jotta olisivat ehtineet ikävystyä. 


Harvat ja kehnot ovat elomme päivät, mutta ikuinen on oleva unemme tur- 
peen alla... Vähäinen on ihmisen voima ja määrättömiä hänen erehdyksensä; 
murhe seuraa toisen kantapäillä hänen lyhyen elämänsä aikana; kuolema, jota 
ei kukaan vältä, tavoittaa hänet viimein; se on sekä hyvän että pahan kohtalo ... 
Mikään inhimillinen ei kestä ikuisesti. Oikeassa oli Khioksen runoniekka lau- 
suessaan, että ihmisen elämä on kuin vihreän lehden; mutta harvat, jotka sen 
kuulevat, pitävät sen mielessään, sillä toivo on vahva nuorten povessa. Kun 
nuoruus on kukassaan ja ihmisen sydän on kevyt, hän ajattelee joutavia toi- 
voen, ettei milloinkaan tulisi vanhaksi tai kuolisi; ei hän myöskään ajattele sai- . 
rautta terveenä ollessaan. Houkkioita ovat ne, jotka sellaisia unelmoivat eivätkä 
tiedä, kuinka lyhyet ovat nuoruutemme ja elomme päivät. 


Simonidesta ei lohduta mikään Autuaiden saarten toivo, ja Olympoksen 
jumalat, kuten kristikunnankin jumaluudet muutamilla nykyajan runoili- 


SUURI MUUTTOLIIKE 137 


joilla, ovat enemmän runouden välikappaleita kuin pystyvät lohduttamaan 
sielua. Kun Hieron vaati Simonidesta määrittelemään Jumalan luonnon 
ja ominaisuudet, tämä vaati päivän valmistautuakseen vastaamaan. Seu- 
raavana päivänä hän pyysi kahta päivää lisää, ja joka kerran kaksinkertaisti 
ajan, jonka hän tarvitsi ajatellakseen vastausta. Kun Hieron lopulta vaati 
selitystä, Simonides vastasi asian käyvän vain sitä hämärämmäksi, mitä 
kauemmin hän sitä aprikoi. 

Keoksesta ei ollut kotoisin ainoastaan Simonides, vaan myös hänen sisa- 
renpoikansa ja lyyrillinen seuraajansa Bakkhylides ja aleksandrialaisajan 
suuri anatomi Erasistratos. Yhtä paljon emme voi sanoa Serifoksesta, 
Androksesta, Tenoksesta, Mykonoksesta, Sikinoksesta emmekä loksesta. 
Syros-saarella eli Ferekydes (n. 550), jonka kerrottiin opettaneen Pytha- 
gorasta ja olleen ensimmäinen proosaa kirjoittava filosofi. Delos-saarella 
oli kreikkalaisen tarinan mukaan itse Apollon syntynyt. Niin pyhä oli saari 
hänen pyhäkkönään, että niin hyvin kuoleminen kuin syntyminen oli kiel- 
letty sen rajojen sisäpuolella. Ne, jotka olivat synnyttämäisillään tai kuo- 
lemaisillaan, toimitettiin kiireesti pois sen rantamilta, ja kaikki tiedossa 
olevat haudat tyhjennettiin saaren puhdistamiseksi. Täällä ateenalaiset 
ja heidän joonialaisliittolaisensa säilyttivät persialaisten tappion jälkeen 
Deloksen liittokunnan aarretta; tänne joonialaiset joka neljäs vuosi kokoon- 
tuivat hurskaasti, mutta samalla rattoisasti viettämään komean jumalan 
juhlaa. Muuan 7. vuosisadan hymni kuvailee osirovöisiä naisia», myynti- 
kojuissaan hääriviä innokkaita kauppiaita, tien reunoilta pyhää kulkuetta 
katselevaa kansanpaljoutta, kiinteitä juhlamenoja ja juhlallista uhria 
temppelissä, yhtä paljon viehkeytensä kuin laulutaitonsa vuoksi valittujen 
Deloksen ja Ateenan neitojen iloisia tansseja ja kuorohymnejä, urheilu- 
ja musiikkikilpailuja ja teatterin ulkoilmanäytäntöjä. Ateenalaiset lähet- 
tivät vuosittain lähetystön Delokseen Apollonin syntymäpäiväksi, eikä 
Ateenassa teloitettu ketään rikollista, ennen kuin tämä lähetystö oli palan- 
nut. Tästä johtui kirjallisuudelle ja filosofialle niin onnekas pitkä väliaika 
Sokrateen tuomion ja hänen teloituksensa välillä. 

Naksos on Kykladeista suurin, Delos miltei pienin. Edellinen oli kuuluisa 
viinistään ja marmoristaan, ja se oli kyllin rikas pitämään 6. vuosisadalla 
* yllä omaa laivastoa ja omaa kuvanveistokoulua. Kaakkoon Naksoksesta 
sijaitsee Amorgos, jörön Semonideen kotipaikka; miesten kirjoittama his- 
toria on tarkoin tallettanut hänen epüritarillisen satiirinsa naisia vastaan.* 
Länsipuolella sijaitsee Paros, joka on miltei pelkkää marmoria. Siitä sen 
kansalaiset rakensivat kotinsa, ja Praksiteles tapasi Paroksesta sitä läpi- 
kuultavaa kiveä, jonka hän hakkasi ja kiilloitti lämpimän ihmislihan kal- 


1 Semonides vertaa naisia milloin kettuihin, milloin aaseihin, porsaihin ja epävakaiseen 
mereen sekä vakuuttaa, ettei ainoakaan aviomies ole yhtenäkään päivänä selviytynyt 
saamatta moitteita vaimoltaan. 

taiseksi. Tällä saarella syntyi 8. vuosisadan lopun vaiheilla Arkhilokhos, 
joka oli orjattaren poika, mutta yksi Kreikan suurimpia lyyrikkoja. Sota- 
onni johdatti hänet Thasokseen, missä hän taistelussa alkuasukkaitten 
kanssa havaitsi kantapäänsä arvokkaammiksi kuin kilpensä. Hän turvau- 
tui edellisiin ja hylkäsi jälkimmäisen; siten pelastuttuaan hän myöhemmin 
usein laski hilpeää pilaa paostaan. Palattuaan Parokseen hän rakastui 
rikkaan Lykambeen tyttäreen Neobulehen. Hän kuvaa tätä kainoksi 
tytöksi, jonka palmikot valuvat hänen hartioilleen, ja kaipaa, kuten niin 
monet vuosisadat ovat kaivanneet, »vain koskettaa hänen kättään». Mutta 
Lykambes, joka ihaili enemmän runoilijan säkeitä kuin hänen tulojaan, 
teki lopun lemmenseikkailusta, minkä johdosta Arkhilokhos sinkosi häntä, 
Neobuleta ja tämän sisarta vastaan sellaisen ivasäkeiden kuuron, että 
kaikki kolme hirttivät itsensä — niin ainakin taru vakuuttaa. Arkhi- 
lokhos käänsi myrtymeenä selkänsä Paroksen »viikunoille ja kaloille» ja 
antautui taas onnensoturiksi. Lopulta hän sai, kantapäiden petettyä 
hänet, surmansa taistelussa Naksoksen asukkaita vastaan. 

Hänen runoistaan havaitsemme hänen käyttäneen karkeata kieltä sekä 
ystävistä että vihollisista ja olleen pettyneen lempijän tavoin taipuvaisen 
aviorikokseen. Kuvittelemme hänet innoittuneeksi merirosvoksi, musi- 
kaaliseksi bukaneeriksi, joka on karkea proosaa ja hienostunut runokieltä 
käyttäessään. Hän otti käytäntöön jambisen runomitan, jota jo viljel- 
tiin kansanlauluissa, ja muotoili sen lyhyiksi ja iskeviksi kolmen runo- 
jalan säkeiksi. Tämä »jambinen kolmimittasäe» tuli kreikkalaisen murhe- 
näytelmän klassilliseksi välineeksi. Hän kokeili hilpeästi daktyylisillä 
kuusimitta-, trokeisilla nelimittasäkeillä ja tusinalla muulla runomitalla 
antaen Kreikan runoudelle ne muodot, joita se oli noudattava loppuun 
asti. Vain muutamia vajavaisia säkeitä on säilynyt, ja meidän on luotettava 
muinaisajan arviointiin, että hän oli kaikkein suosituin kreikkalainen runoi- 
lija Homeroksen jälkeen. Horatius jäljitteli mielellään hänen vaihtelevaa 
tekniikkaansa, ja kun suurelta hellenistisen ajan kriitikolta, Aristofanes By- 
zantionilaiselta, kysyttiin, mistä Arkhilokhoksen runosta hän enimmin piti, 
hän ilmaisi kahdella sanalla koko Kreikan tunteet vastatessaan: »Pisimmästä». 

Aamurupeaman purjehdusmatkan päässä länteen Paroksesta kohoaa 
hopea- ja kultakaivoksistaan kuuluisa Sifnos. Nämä omisti kansa halli- 
tuksen välityksellä. Niistä saatu tulo oli niin runsas, että saari saattoi raken- 
nuttaa Delfoihin Sifnoksen aarteiston ja sen levolliset karyatidit, pystyttää 
monta muuta muistomerkkiä ja silti joka vuoden päättyessä jakaa mel- 
koisen ylijäämän kansalaisten kesken. Vuonna 524 joukko Samoksen meri- 
sissejä hyökkäsi saarelle ja kiskoi sadan talentin — mikä vastaa 600 000 
dollaria — veron. Muu Kreikka suhtautui tähän sankarilliseen rosvon- 
työhön sillä tyyneydellä ja mielenlujuudella, jolla ihmiset ovat tottuneet 
kestämään ystäviensä onnettomuuksia. 

Doorilaisetkin asuttivat Kykladeja ja taltuttivat sotaisan mielensä kär- 
sivällisesti pengertämään vuorten rinteet, jotta niukka sade saataisiin 
suostutetuksi kostuttamaan heidän vainioitaan ja viinimäkiään. Melos- 
saarella he ryhtyivät jatkamaan pronssikautisten edeltäjiensä aloittamaa 
obsidiaanikiven louhintaa ja tekivät saaren niin vauraaksi, että ateena- 
laiset, kuten saamme nähdä, eivät jättäneet mitään koettamatta saadakseen 
Melokselta tukea kamppailussa Spartaa vastaan. Täältä löydettiin v. 1820 
Meloksen Afrodite, nykyisin läntisen maailman kuuluisin kuvapatsas.! 

Vaeltaen itään ja sitten etelään doorilaiset valloittivat Theran ja Kreetan 
sekä lähettivät Therasta siirtokunnan edelleen Kyreneen. Jotkut harvat 
asettuivat Kyprokseen, missä 11. vuosisadalta lähtien pieni. Arkadian kreik- 
kalaisten siirtokunta oli taistellut vallasta vanhoja foinikialaisia hallitsija- 
sukuja vastaan. Eräs näitä foinikialaisia pikkukuninkaita oli Pygmalion, 
jonka taru kertoo siinä määrin ihailleen veistämäänsä norsunluista Afro- 
diten kuvaa, että hän rakastui siihen, pyysi jumalatarta tekemään sen 
eläväksi ja otti luomuksensa puolisokseen, kun jumalatar täytti hänen 
pyyntönsä. Raudan keksiminen luultavasti vähensi Kyproksen vasken 
kysyntää, minkä vuoksi saari jäi syrjään kreikkalaisten tärkeimmältä 
etenemislinjalta. Metsän kaataminen alkuasukkaiden vaskimalmin sulat- 
tamista, foinikialaisten laivoja ja kreikkalaisten vainioita varten muutti 
Kyproksen hitaasti siksi kuumaksi ja puolittain hedelmättömäksi hylyksi, 
jollainen se nykyisin on. Saaren taide oli kuten sen väestökin kreikkalais- 
kaudella egyptiläisen, foinikialaisen ja helleenisen vaikutuksen sekoitusta 
eikä koskaan päässyt omaperäisen yhtenäisyyden asteelle.? 

Doorilaiset olivat vain vähemmistönä Kyproksen kreikkalaisen väestön 
keskuudessa, mutta Rhodoksessa, eteläisillä Sporadeilla ja mantereen 
läheisillä alueilla heistä tuli hallitseva luokka. Rhodos kukoisti Homeroksen 
ja Marathonin taistelun välisinä vuosisatoina, vaikka kukoistuksen laki- 
piste saavutettiinkin vasta hellenistisellä ajalla. Eräälle Aasiasta ulkone- 
valle kallioniemekkeelle doorilaiset uudisasukkaat rakensivat Knidoksen 
kaupungin; sen satama oli erinomainen rannikkokaupan asemapaikka. 
Siellä syntyi tähtientutkija Eudoksos, historian (tai tarujen) kirjoittaja 
Ktesias ja Aleksandrian majakan rakentaja Sostratos. Sieltä löydettiin 
muinaisen temppelin raunioista British Museumin alakuloinen ja arvokas 
Demeter. 

Vastapäätä Knidosta sijaitsee Kos-saari, Hippokrateen kotipaikka, joka 
kilpaili Knidoksen kanssa Kreikan lääketieteen keskuksen asemasta. Siellä 


1 Tunnettu myös jumalatiaren roomalaisen ja saaren italiankielisen nimen mukaan 
Venus di Milon nimellä. 

2 Vrt. New Yorkin Metropolitan-taidemuseossa olevaa Cesnolan kyprolaisten mui- 
naisesineiden kokoelmaa. Brittilàisten oppineiden 1868 löytämän kaksikielisen savi- 
taulun avulla opittiin tulkitsemaan kyprolainen kirjoitus tavumerkkejä käyttäväksi 
kreikkalaiseksi murteeksi, mutta tämä tulos ei ole tuonut mitään lisiä yleiseen historiaan. 

syntyivät maalari Apelles ja runoilija Theokritos. Hiukan pohjoisempana, 
mantereen rannikolla, kohosi Halikarnassos, Herodotoksen syntymäpaikka, 
missä hellenistisellä ajalla pitivät hoviaan Kaarian kuningas Mausolos ja 
hänen hellä puolisonsa Artemisia. Tämä kaupunki muodosti yhdessä Kosin 
ja Knidoksen sekä Rhodoksen tärkeimpien kaupunkien (Lindos, Kamiros 
ja Ialysos) kanssa Vähän Aasian doorilaisen Heksapoliin ("kuusi kaupun- 
kia’). Ne kilpailivat jonkin aikaa, vaikka menestyksettä, Joonian kahden- 
toista kaupungin kanssa. 


IV. JOONIAN DODEKAPOLIS 
1. Miletos ja Kreikan filosofian synty 


Luoteiseen Kaariasta ulottui noin sadanviidenkymmenen kilometrin 
pituinen, kolme tai viisi peninkulmaa leveä vuorinen rannikkokaistale, 
jota muinoin nimitettiin Jooniaksi. Siellä, väittää Herodotos, »ilma ja 
ilmasto ovat ihanimmat koko maailmassa». Sen kaupungit sijaitsivat enim- 
mäkseen jokien suilla tai niiden teiden päätepisteissä, joita myöten taka- 
maan tuotteita kuljetettiin Välimeren rantaan laivattaviksi kaikkialle. 

Eteläisin Joonian kaupunkikaksitoistikosta, Miletos, oli 6. vuosisadalla 
kreikkalaisen maailman rikkain. Sen paikalla oli asunut kaarialaisia mino- 
laisajalta asti, ja kun joonialaiset noin 1000 saapuivat sinne Atti- 
kasta, he tapasivat vanhan, joskin rappiotilaan joutuneen aigeialaisen 
kulttuurin valmiina toimimaan heidän sivistyksensä eteentyönnettynä 
lähtökohtana. He eivät tuoneet naisia mukanaan Miletokseen, tappoivat- 
pahan vain miespuoliset alkuasukkaat ja naivat lesket; kulttuurien yhty- 
minen alkoi veren yhtymisellä. Kuten useimmat Joonian kaupungit, 
Miletoskin totteli aluksi kuninkaita, jotka johtivat sen miehiä sodassa, 
sitten maataomistavaa ylimystöä, sitten keskiluokkaa edustavia »tyran- 
neja». Diktaattori Thrasybuloksen aikana, 6. vuosisadan alkupuolella, 
teollisuus ja kauppa kohosivat korkeimmilleen, ja Miletoksen kasvava 
varallisuus sai kirjallisuuden, filosofian ja taiteen puhkeamaan kukkaan. 
Villaa tuotiin sisämaan reheviltä laitumilta, ja kaupungin kutomoissa siitä 
valmistettiin vaatetta. Ottaen oppia foinikialaisilta ja asteittain parantaen 
heidän ohjeitaan joonialaiset kauppiaat perustivat siirtoloita kauppa- 
asemiksi Egyptiin, Italiaan, Marmara-meren ja Mustan meren rannoille. 
Yksistään Miletoksella oli 80 sellaista siirtolaa, niistä 60 pohjoisessa. Aby- 
doksesta, Kyzikoksesta, Sinopesta, Olbiasta, Trapezoksesta ja Diosku- 
riaasta Miletos toi pellavia, puutavaroita, hedelmiä ja metalleja maksaen 
ne käsityöläistensä tuotteilla. Kaupungin rikkaus ja ylellisyys oli sanan- 
partena ja yleisen paheksunnan kohteena koko Kreikassa. Miletoksen 
kauppiaat, jotka olivat hukkumaisillaan voittoihinsa, lainasivat rahaa yri- 

tyksiin joka taholle, itse kaupungillekin. He olivat joonialaisen renessans- 
sin Medicit. 

Tässä herätteitä antavassa ympäristössä saivat alkunsa Kreikan kaksi 
luonteenomaisinta lahjaa maailmalle, tiede ja filosofia. Kaupan solmu- 
kohdat ovat aatteiden kohtauspaikkoja, kilpailevien tapojen ja uskomusten 
hankausaluetta. Erilaisuudesta syntyy yhteenottoja, vertailua, ajattelua; 
taikauskoiset käsitykset kumoavat toisensa, ja järki herää. Miletoksessa 
asui, kuten myöhemmin Ateenassa, ihmisiä sadasta valtiosta. Kilpailu 
kaupan alalla oli tehnyt heistä henkisesti vireitä, pitkäaikainen poissaolo 
kotoisten alttarien ja perheiden luota oli kirvoittanut heiltä perinteiden kah- 
leet. Miletolaiset itse matkustivat etäisiin kaupunkeihin ja tutkivat avoi- 
min silmin Lyydian, Babylonian, Foinikian ja Egyptin sivistystä. Tällä 
tavoin muun muassa Egyptin geometria ja Babylonian tähtitiede juurtui- 
vat kreikkalaiseen hengenelämään. Kauppa ja matematiikka, ulkomaan- 
kauppa ja maantiede, merenkulku ja tähtitiede kehittyivät käsi kädessä. 
Varallisuus soi ihmisille joutoaikaa. Oli kehittymässä sivistysaristokratia, 
jonka piirissä ajatuksenvapautta siedettiin, koska vain pieni vähemmistö 
osasi lukea. Mikään mahtava papisto, mikään vanha, jumaluuden innoit- 
tama pyhä sana ei kahlehtinut ihmisten ajattelua. Homeroksen runotkaan, 
joista tuli tavallaan kreikkalaisten raamattu, eivät olleet oikein ehtineet 
kiteytyä täsmälliseen muotoonsa; tuossa lopullisessa muodossa niiden 
jumalaistarustoon painui joonialaisen skeptillisyyden ja rienaavan hilpey- 
den leima. Jooniassa esiintyi ensimmäisen kerran maallista ajattelua, ja 
siellä ensiksi etsittiin järjellisiä ja johdonmukaisia vastauksia maailman ja 
ihmisen ongelmiin! 

Mutta vaikka tämä uusi kasvi oli mutaatio, silläkin oli juuret ja esivan- 
hemmat. Egyptin pappien ja Persian maagien, ehkäpä hindutietäjienkin 
ikivanha viisaus, kaldealaisten teologinen tiede, Hesiodoksen runollisen 
olennoiva kosmogonia sekaantuivat Foinikian ja Kreikan kauppiaiden 
luonnolliseen realismiin ja synnyttivät joonialaisen filosofian. Kreikan 
uskonto oli itse tasoittanut tien esittämällä Moiran, Kohtalon, sekä jumalien 
että ihmisten hallitsijaksi. Tässä esiintyi siis se käsitys mielivaltaista hen- 
kilökohtaista käskyä korkeammasta laista, joka on olennaisena rajapyyk- 
kinä tieteen ja mytologian samoin kuin despotismin ja demokratian välillä, 
Ihminen tuli vapaaksi havaitessaan olevansa lain alainen. Kreikkalaisten 
saavutuksen salaisuus ja heidän historiallinen merkityksensä on siinä, että 
he olivat ensimmäiset, ainakin mikäli me tiedämme, jotka pääsivät tämän 
tiedon ja tämän havainnon asteelle niin filosofiassa kuin politiikassakin. 

Koska elämä kulkee eteenpäin sekä periytymisen että muuntumisen tietä, 
yhtä paljon vakiinnuttavan tavan kuin kokeellisen uudistuksen voimalla, 

1 Samantapaisia liikkeitä esiintyi kuitenkin myös Intiassa ja Kiinassa samalla 6. 
vuosisadalla. 

saattoi odottaa filosofian uskonnollisen juuren vaikuttavan sen muotoon 
yhtä paljon kuin se sitä ravitsi, ja siinä säilyikin aivan loppuun asti voima- 
kas teologinen aines. Kaksi virtausta kulkee rinta rinnan Kreikan filosofian 
historiassa: toinen naturalistinen, toinen mystisistinen. Jälkimmäinen sai 
alkunsa Pythagoraasta ja johti Parmenideen, Herakleitoksen, Platonin ja 
Kleantheen kautta Plotinokseen ja Paavaliin; edellisen ensimmäinen nä- 
kyvä hahmo oli Thales, josta se siirtyi Anaksimandroksen, Ksenofaneen, 
Protagoraan, Hippokrateen ja Demokritoksen kautta Epikurokseen ja 
Lucretiukseen. Silloin tällöin joku suuri henki — Sokrates, Aristoteles, 
Marcus Aurelius — yhdisti molemmat virtaukset koettaen antaa tunnus- 
tuksen elämän kaavoittamattomalle moninaisuudelle. Mutta näissäkin mie- 
hissä oli hallitsevana piirteenä kreikkalaiselle ajattelulle luonteenomainen 
järjen rakkaus ja etsintä. 

Thales syntyi noin 640 luultavasti Miletoksessa ja yleisen käsityksen mu- 
kaan foinikialaisista vanhemmista; hän sai suuren osan kasvatuksestaan 
Egyptissä ja lähi-idässä. Näemme hänen ikään kuin olennoivan kulttuurin 
siirtymistä idästä länteen. Hän näyttää osallistuneen liike-elämään vain 
sen verran kuin elatuksekseen tarvitsi. Jokainen tuntee hänen menestyk- 
sellisen keinottelunsa óljynpusertimilla. Muun ajan hän käytti opiskeluun, 
johon hän antautui kaiken muun unohtavalla hartaudella, kuten osoittaa 
kertomus hänen putoamisestaan ojaan tähtiä tarkatessaan. Yksinäisestä 
elämästään huolimatta hän harrasti kaupunkinsa asioita, oli diktaattori 
Thrasybuloksen läheinen tuttava ja puolsi Joonian valtioiden yhteistä 
puolustusliittoa Persiaa ja Lyydiaa vastaan. 

Perimätieto on yksimielinen siitä, että hän koteutti matematiikan ja 
tähtitieteen Kreikkaan. Muinaisina aikoina kerrottiin, että hän oli Egyp- 
tissä laskenut pyramidien korkeuden mittaamalla niiden varjon sillä het- 
kellä, jolloin ihmisen varjo oli hänen mittaisensa. Palattuaan Jooniaan 
Thales tutki lumoavan loogista geometriaa deduktiivisena tieteenä ja todisti 
useita Eukleideen myöhemmin keräämiä väittämiä.? Samoin kuin nämä 
väittämät perustivat kreikkalaisen geometrian, hänen tähtitieteelliset tutki- 


1 Antakaamme Aristoteleen kertoa: »Sanotaan Thaleen havaittuaan tähtitieteellisen 
taitonsa avulla, että siinä vuonna saataisiin kosolti öljymarjoja, jo talvella vuokran- 
neen kaikki Miletoksen ja Khioksen öljynpusertimet halpaan hintaan, koska ketään ei 
ollut tarjoamassa kilpaa hänen kanssaan. Mutta kun tuli öljyn valmistamisen aika ja 
monet tarvitsivat pusertimia, hän oitis vuokrasi ne heille omilla ehdoillaan. Kokoa- 
malla siten suuren summan rahaa hän sai heidät uskomaan, että filosofien oli helppo 
rikastua, jos he vain halusivat.» 


2 Että ympyrän halkaisija jakaa sen kahtia; että jokaisen tasakylkisen kolmion 
kantakulmat ovat samanlaiset» (so. yhteneväiset); että puoliympyrää vastaava kehä- 
kulma on suora kulma; että kahden suoran leikatessa toisiaan vastakkaiset 
kulmat ovat yhtä suuret; että jos kahden kolmion kaksi kulmaa ja yksi sivu ovat vas- 
taavasti yhtä suuret, ne ovat itsekin yhtä suuret. 

muksensa olivat suuntaa antavina tämän tieteen länsimaiselle muodolle ja 
irroittivat sen itämaisesta yhteydestä astrologiaan. Hän teki useita vähem- 
män merkitseviä havaintoja ja ällistytti koko Jooniaa ennustamalla toden- 
näköisesti egyptiläisten luettelojen ja babylonialaisten laskelmien pohjalla 
aivan oikein auringonpimennyksen toukokuun 28. päiväksi 585. Muulta 
osaltaan hänen maailmankäsityksensä ei ollut sanottavasti etevämpi egyp- 
tiläisten ja juutalaisten senaikaista kosmogoniaa. Hän arveli, että maailma 
oli puolipallo, joka lepäsi loputtoman vesiavaruuden päällä, ja maa litteä 
laatta, joka ui tämän puolipallon sisustan litteällä kyljellä. Tästä muistuu 
mieleemme Goethen huomautus, että ihmisen viat (tai erehdykset) ovat 
yhteiset hänelle ja hänen ajalleen, mutta hänen hyveensä (tai tietämyk- 
sensä) hänen omansa. 

Samoin kuin jotkin kreikkalaiset myytit olivat tehneet Okeanoksesta 
koko luomisen isän, Thales teki vedestä kaiken olevaisen, sen alkumuodon 
ja lopullisen tarkoituksen, ensimmäisen prinsiipin. Aristoteles arvelee hänen 
ehkä päätelleen näin »havaittuaan, että kaiken ravinto on kosteaa ja että ... 
kaiken siemen on luonteeltaan kosteaa ... ja että se, mistä kaikki syntyy, 
on aina sen ensimmäinen prinsiippi». Tai ehkäpä hän uskoi veden olevan 
kaikkein alkuperäisimmän ja perimmäisen niistä kolmesta olomuodosta 
— kaasumainen, nestemäinen, kiinteä — joihin jokainen aine teoreettisesti 
voidaan saattaa. Se mikä hänen ajattelussaan oli merkitsevää, ei ollut 
kaiken johtaminen vedestä, vaan kaiken johtaminen yhdestä. Hän oli 
kirjoihin pannun historian ensimmäinen monisti. Aristoteles kuvaa Thaleen 
käsityksen materialistiseksi, mutta Thales lisää, että jokainen maailman 
hiukkanen on elävä, että aine ja elämä ovat erottamattomia ja yhtä, että 
kasveilla ja metalleilla on yhtä lailla kuolematon »sielu» kuin eläimillä ja 
ihmisillä; elämän voima muuttaa muotoa, mutta ei kuole koskaan. Tha- 
leella oli tapana sanoa, ettei elävällä ja kuolleella ollut olennaista 
eroa. Kun joku koetti ärsyttää häntä kysymällä, miksi hän sitten antoi 
elämälle etusijan kuoleman rinnalla, hän vastasi: »Koska niillä ei ole 
mitään eroa.» 

Vanhoilla päivillään hän yhteisestä suostumuksesta sai arvonimen sofos, 
viisas, ja kun Kreikka nimesi seitsemän viisastaan, se asetti Thaleen ensim- 
mäiseksi. Kun häneltä kysyttiin, mikä oli erityisen vaikeaa, hän antoi 
vastaukseksi kuuluisan mietelauseen: »Tuntea itsensä. Kun kysyttiin, 
mikä oli perin helppoa, hän vastasi: »Antaa neuvoja.» Kysymykseen, mikä 
on Jumala? hän vastasi: »Se, millä ei ole alkua eikä loppua.» Kun häneltä 
kysyttiin, miten ihmiset voisivat elää hyveellisimmin ja oikeudenmukai- - 
simmin, hän vastasi: »Kun emme itse milloinkaan tee sellaista, mikä meistä 
on muiden tekemänä moitittavaa.» Hän kuoli, kertoo Diogenes Laértios, 
vollessaan katselemassa voimistelukilpailuja helteen, janon ja heikkouden 
uuvuttamana, sillä hän oli hyvin iäkäs». 


144 KREIKAN NOUSU 


Thales oli, sanoo Strabon, ensimmäinen, joka kirjoitti fysiologiasta, so. 
luonnon (/ysis) tieteestä eli asioiden olemuksen ja kehityksen prinsiipistä. 
Hänen työtään jatkoi tehokkaasti hänen oppilaansa Anaksimandros. Tämä 
kehitteli filosofian, joka huolimatta siitä, että hän eli 611—549 e.Kr, 
yllättävästi muistuttaa sitä, jonka Herbert Spencer omaa omintakeisuut- 
taan vapisten julkaisi 1860 j. Kr. Anaksimandroksen mukaan oli ensimmäi- 
nen prinsiippi laaja Epämääräinen-Ääretön (apeiron), rajaton massa, jolla 
ei ole mitään erityisiä ominaisuuksia, mutta joka luontaisten voimiensa 
vaikutuksesta kehittyy kaikiksi maailmankaikkeuden erilaisiksi realitee- 
teiksi! Tämä elävä ja ikuinen, mutta persoonaton ja moraaliton Äärettö- 
myys on Anaksimandroksen järjestelmän ainoa jumala; se on muuttumaton 
ja ikuinen Yksi erotukseksi olevaisen maailman muuttuvista ja katoavai- 
sista Monista. (Tästä johtuu Elean koulukunnan metafysiikka, jonka mu- 
kaan vain ikuinen Yksi on todellinen.) Tästä epämääräisestä Äärettömyy- 
destä syntyy loputtomasti uusia maailmoja, ja siihen ne yhtä loppumatto- 
masti palaavat kehityttyään ja kuoltuaan. Alkuperäisessä Äärettömyy- 
dessä on kaikkia vastakohtia — kuumaa ja kylmää, kosteaa ja kuivaa, 
nestemäistä, kiinteää ja kaasumaista ...; kehittyessään nämä potentiaa- 
liset ominaisuudet muuttuvat todellisiksi, ja siten syntyy erilaisia, selvästi 
eroteltavia olioita; näiden hävitessä vastakkaiset ominaisuudet taas sulau- 
tuvat Äärettömyyteen. (Tästä lähteestä ammensivat sekä Herakleitos että 
Spencer.) Tämän maailmojen syntymisen ja kuolemisen keskellä eri alku- 
aineet kamppailevat keskenään ja iskevät vihamielisinä vastakkain. Tämän 
vastakkaisuuden ne saavat maksaa tuhoutumisellaan: »Oliot tuhoutuvat 
niiksi, mistä ne ovat syntyneet.» 

Vaikka Anaksimandroskin saattoi tehdä itsensä syypääksi tähtitieteel- 
lisiin eriskummallisuuksiin, mikä on anteeksi annettavaa aikana, jolta 
puuttui kojeita, hän pääsi pitemmälle kuin Thales otaksuessaan maan 
vapaasti maailmankaikkeuden keskustaan ripustetuksi lieriöksi, jonka 
ainoana tukena oli sen yhtä pitkä etäisyys kaikista olioista. Aurinko, kuu 
ja tähdet kiersivät hänen luulonsa mukaan kehässä maata. Kaikkea tätä 
havainnollistaakseen Anaksimandros rakensi luultavasti babylonialaisten 
esikuvien mukaan Spartaan gnomonin, aurinkokellon, jonka avulla hän 
esitti kiertotähtien liikkeitä, ekliptikan kaltevuutta ? ja päivänseisausten, 
päiväntasausten ja vuodenaikojen vaihtelua. Miletoslaisen maanmiehensä 


1 Vrt. Spencerin määritelmää kehityksestä, joka olennaisesti on muutosta »epämää- 
räisestä, hajanaisesta homogeenisuudesta selväpiirteiseen, johdonmukaiseen hetero- 
geenisuuteena. 

2 Ekliptika on isoympyrä, jota pitkin auringon näennäinen vuotuinen liike näyttää 
tapahtuvan. Koska tämän ympyrän taso on myös maan radan 1aso, ekliptikan kalte- 
vuus on (n. 23 asteen) kulma, jonka maan päiväntasaajan taso ja sen radan taso muo- 
dostavat leikatessaan toisensa. 


Onsrgus, EunvpikE JA Hennes. Napolin museo. — Kohokuvaveistoksia, joissa kreikkalaisten 
kauneuden- ja taiteellisuudentaju ilmenee erityisen selvästi, tekivät useimmiten tuntemattomiksi 
jääneet käsityöläiset. 








Erix uros. Vatikaani, Rooma. — Samoksessa 341 eKr. syntynyt filo- 
sofi, jonka kehittämää viisaan nautinnon oppia julkisesti paheksuttiin, 


mutta salassa noudatettiin kautta koko Hellaan. 





PrnikLEs. British Museum, Lontoo. — Perikles oli täydellisin 
Hellaan mies. Hänessä yhtyivät Ateenan loistavimman aika- 
kauden kaikki fyysilliset ja henkiset avut. 

Hekataioksen avulla hän perusti maantieteen piirtämällä — nähtävästi 
messinkitaululle — ensimmäisen tunnetun asutun maailman kartan.! 

Maa oli aikaisimmassa olomuodossaan, sanoi Anaksimandros, nestemäi- 
sessä tilassa. Ulkoinen kuumuus kuivatti siitä osan maaksi ja nosti toisen 
osan höyrynä pilviksi. Näin muodostuneessa ilmakehässä tapahtuvat läm- 
mön muutokset aiheuttivat tuulten liikkeen. Eläviä eliöitä kehittyi vähi- 
tellen alkukosteudesta. Maacläimet olivat ensin kaloja, jotka vasta maan 
kuivuttua saivat nykyisen hahmonsa. Ihminenkin oli muinoin kala; aikai- 
simmassa esiintymisvaiheessaan hän ei olisi voinut syntyä nykyisen kaltai- 
sena, sillä hän olisi ollut liian avuton pystyäkseen hankkimaan ruokaa ja 
olisi tuhoutunut. 

Vähemmän merkittävä oli Anaksimandroksen oppilas Anaksimenes, 
jonka ensimmäinen prinsiippi oli ilma. Kaikki muut alkuaineet on saatu 
ilmasta joko ohentamisella, jolloin saadaan tuli, tai tiivistämisellä, jolloin 
muodostuu asteittain tuuli, pilvi, vesi, maa ja kivi. Samoin kuin sielu, 
joka on ilmaa, yhdistää meitä, samoin maailman ilma eli pneuma on sen 
kaikkialle tunkeutuva henki, henkäys tai jumala. Tämä ajatus oli kestävä 
kaikki kreikkalaisen filosofian myrskyt ja saava tyyssijan stoalaisuudessa 
ja kristinuskossa. 


Miletoksen loistoaika ei synnyttänyt vain Kreikan varhaisinta filosofiaa, 
vaan myös sen varhaisimman proosan ja ensimmäisen historiankirjoituk- 
sen. Runous tuntuu luonnostaan kuuluvan kansakunnan nuoruuteen, 
jolloin mielikuvitus on suurempi kuin tieto ja jolloin luja usko muuttaa 
pellon, metsän, meren ja taivaan luonnonvoimat olennoiksi. Runouden on 
vaikea välttää animismia ja animismin vaikea välttää runollisuutta. Proosa 
on mielikuvituksesta ja uskosta vapautuneen tiedon ääni; se on maallisten, 
maailmallisten, »proosallisten» asioiden kieli; se on kansakunnan kypsyyden 
tunnus ja sen nuoruuden muistokirjoitus. Tähän asti (n. v:een 600) miltei 
koko Kreikan kirjallisuus oli ollut runomuotoista; kasvattajat olivat siir- 
täneet säkeisiin rodun uskomukset ja siveysopin; varhaisimmat filosofitkin, 
esim. Ksenofanes, Parmenides ja Empedokles, pukivat järjestelmänsä runo- 
asuun. Samoin kuin tiede aluksi oli eräs filosofian muoto, joka ponnisteli 
vapaaksi yleisestä, spekulatiivisesta, todistamattomasta, filosofiakin aluksi 
oli eräs runouden muoto, joka pyrki vapautumaan mytologiasta, animis- 
mista ja metaforasta. 

Sen vuoksi oli todellinen tapaus, kun Ferekydes ja Anaksimandros esitti- 


vät oppinsa proosakielellä. Toiset saman ajan miehet, joita kreikkalaiset 
kutsuivat logografeiksi ("järjen kirjoittajat’, "proosakirjoittajat'), alkoivat 


1 Egyptiläiset olivat piirtäneet karttoja vain tietyistä paikkakunnista. 
2 Älykäs lukija liittää aina sanan vtunnettus sellaisten määreiden kuin »varhaisine 


ja »ensimmáinen» jälkeen. 


10 — Durant, Kreikan kulttuuri 

tätä uutta keinoa käyttäen merkitä muistiin valtioidensa historiaa. Kad- 
mos kirjoitti (550) Miletoksen, Eugaion Samoksen, Ksanthos Lyydian kro- 
nikan. Vuosisadan loppupuolella Hekataios Miletolainen edisti sekä his- 
toriaa että maantiedettä käänteen tekevillä teoksilla Historiai ("Tutki- 
mukset’) ja Ges periodos (Maan ympäri’). Jälkimmäinen jakoi tunnetun 
maailman kahteen maanosaan, Eurooppaan ja Aasiaan, johon viimeksi 
mainittuun Egyptikin luettiin. Jos säilyneet katkelmat (vastoin monien 
epäilyksiä) ovat aitoja, se antoi erityisen runsaasti tietoja Egyptistä tar- 
joten Herodotokselle mainion tilaisuuden kirjailiseen näpistelyyn. »His- 
toriat» alkaa skeptillisellä puuskahduksolla: »Kirjoitan sitä, minkä katson 
olevan totta, sillä kreikkalaisten perimätiedot näyttävät minusta olevan 
monet ja naurettavat. Hekataios uskoi Homeroksen historiallisuuteen ja 
nielaisi silmät ummessa monta tarinaa, mutta hän yritti kuitenkin par- 
haansa mukaan erottaa tosiasiat myyteistä, päästä selville oikeista suku- 
johdoista ja saada aikaan luotettavan kreikkalaisten historian. Kreikan 
historiankirjoitus oli jo vanhaa silloin, kun »Historian isä» syntyi. 

Hekataios ja muut tänä aikana useimmissa Hellaan kaupungeissa ja 
siirtokunnissa esiintyneet logografit tarkoittivat historialla! kaikkea, mihin 
asioihin hyvänsä kohdistuvaa tutkimusta; sanaa käytettiin filosofiasta ja 
luonnontieteestä yhtä hyvin kuin nykyaikaisittain käsitetystä historian- 
kirjoituksesta. Jooniassa käsitteellä oli skeptillisyyden sivumerkitys; se 
tarkoitti, että ihmetarut jumalista ja puolijumalista oli korvattava maallis- 
luontoisilla tapausten muistiinmerkinnöillä ja syiden ja seurausten järki- 
peräisellä tulkitsemisella. Hekataios on kehityksen alkupäässä, Herodotos 
edustaa välivaihetta, Thukydides täydellisyyttä. 


Herodotosta edeltäneen kreikkalaisen proosakirjallisuuden niukkuus on 
läheisessä yhteydessä Miletoksen kukistumisen ja köyhtymisen kanssa, 
mikä sattui juuri saman sukupolven aikaan kuin proosakirjallisuuden alku. 
Sisäinen rappio tasoitti historian tavan mukaan valloittajan polun. Rik- 
kauden ja ylellisyyden lisääntyminen saattoi elämännautiskelun muotiin, 
kun taas stoalainen elämäntapa ja isänmaallisuus leimattiin vanhanaikai- 
seksi ja naurettavaksi. Kreikkalaisten keskuuteen levisi sananparsi: »Olipa 
kerran urhoollisiakin miletolaisia.» Kilpailu mammonasta kävi sitä kireäm- 
mäksi, mitä enemmän vanha usko menetti kykyään lieventää luokkataiste- 
lua vetoamalla voimakkaiden omaantuntoon ja lohduttamalla heikkoja. 
Rikkaat muodostivat harvainvaltaista diktatuuria tukevan yhteisrintaman 
kansanvaltaa kannattavia köyhiä vastaan. Köyhät saivat hallitusvallan 
käsiinsä, ajoivat rikkaat maanpakoon, kokosivat heidän kotiin jääneet lap- 
sensa puimatanterille ja tallauttivat heidät härillä kuoliaaksi. Rikkaat pala- 
sivat, anastivat vallan uudelleen, voitelivat demokraattien johtajat piellà ja 
polttivat heidät elävältä. De nobis fabula narrabitur. Kun Kroisos v:n 


1 Sanasta histor t. istor ”tietäminen?; tämä soinnukkaampi muoto vastaa alkuperäistä 
muotoa id-tor (juuresta id, joka tavataan esim. sanassa eidenai ”tietää'). 

560 paikkeilla ryhtyi alistamaan Lyydian valtaan Aasian kreikkalaista 
rannikkoa Knidoksesta Hellespontokseen asti, Miletos pelasti itsenäisyy- 
tensä kieltäytymällä auttamasta sisarvaltioitaan. Mutta 546 Kyyros val- 
loitti Lyydian ja suuremmitta vaikeuksitta liitti Joonian eripuraiset kau- 
pungit Persian imperiumiin. Miletoksen suuruuden aika oli päättynyt. 
Tiede ja filosofia saavuttavat valtioiden historiassa huippunsa rappeutumi- 
sen jo alettua; viisaus on kuoleman airut. 


2. Samoksen Polykrates 


Toisella puolen Miletoksen lahtea, lähellä Maiandros-joen suuta, oli 
Myoksen vähäinen kaupunki ja sitä kuuluisampi Priene. Siellä eli 6. vuosi- 
sadalla Bias, yksi seitsemästä viisaasta. Kuten Hermippos on sanonut, 
seitsemän viisasta miestä olivat luvultaan seitsemäntoista, sillä eri kreik- 
kalaiset laativat eri luetteloja heistä; useimmiten heiksi luettiin Thales, 
Solon, Bias, Pittakos Mytileneläinen, Korinthoksen Periandros, spartalai- 
nen Khilon ja Rhodoksen Lindoksesta kotoisin oleva Kleobulos. Kreikka 
piti arvossa viisautta kuten Intia pyhyyttä, renessanssin Italia taiteellista 
neroutta, kuten nuori Amerikka luonnollisesti kunnioittaa taloudellista 
yritteliäisyyttä. Kreikan sankarit eivät olleet pyhimyksiä, taiteilijoita tai 
miljoonikkoja, vaan viisaita, ja sen suurimmassa arvossa pidetyt viisaat 
eivät olleet teoreetikkoja, vaan miehiä, jotka olivat panneet viisautensa 
toimimaan maailman keskuudessa. Näiden miesten sanoista tuli kreikka- 
laisten sananparsia, ja välistä niitä uurrettiin Delfoin Apollonin-temppelin 
seiniin. Kansa toisti esim. mielellään Biaksen huomautuksia, että onnetto- 
min ihminen on se, joka ei ole oppinut kestämään onnettomuutta, että 
ihmisten tulisi asettaa elämänsä siten kuin he eläisivät sekä kauan että 
vähän aikaa ja että viisautta olisi hellittävä matkavälineenä nuoruudesta 
vanhuuteen, sillä se on kestävämpää kuin mikään muu omaisuus». 

Prienen länsipuolella sijaitsee Samos, joka on joonialaisten saarista toi- 
seksi suurin, Pääkaupunki sijaitsi kaakkoisrannalla, ja kun saavuttiin 
suojaisaan satamaan ohi Samoksen kuulun laivaston punaisten laivojen, 
kaupunki kohosi ikään kuin riveinä kukkulaltaan: ensinnä telakat ja myy- 
mälät, sitten asunnot, sitten linnoitettu akropolis ja Heran temppeli, ja 
niiden jälkeen peräkkäisiä huippuja ja harjanteita tuhannenviidensadan 
metrin korkeuteen. Se oli näky, joka sykähdytti jokaisen samolaisen sielun 
isänmaallisia kieliä. 

Samoksen loistoaika oli 6. vuosisadan kolmannella neljänneksellä, jolloin 
sitä hallitsi Polykrates. Vilkasliikkeisen sataman tulot tekivät diktaattorille 
mahdolliseksi lopettaa vaarallisen työttömyyskauden Herodotoksen ihailua 
herättäneellä rakennusohjelmalla. Suurin näistä yrityksistä oli 1 400 metrin 

pituinen tunneli, jota myöten kaupungin vesi johdettiin vuoren halki. 
Saamme välähdyksen kreikkalaisten matemaattisesta ja teknillisestä tai. 
dosta kuullessamme, että vastakkaisista päistä lähteneet työryhmät koh- 
tasivat toisensa keskikohdalla erehtyen sivusuunnassa 18 ja korkeussuun- 
nassa 9 jalkaa.! 


Samos oli ollut kulttuurikeskus jo kauan ennen Polykrateen aikoja. 
Siellä oli n. 590 tarunomainen Aisopos raatanut kreikkalaisen ladmonin 
fryygialaisena orjana. Epävarma perimätieto kertoo, että Iadmon vapautti 
hänet, että Aisopos matkusteli laajalti, kohtasi Solonin, eli Kroisoksen 
hovissa, kavalsi rahat, jotka Kroisos oli uskonut hänelle jaettaviksi Del- 
foissa, ja sai väkivaltaisen lopun raivostuneiden delfoilaisten käsissä. Hänen 
satunsa, joissa oli runsaasti käytetty itämaisia lähteitä, tunnettiin hyvin 
Ateenassa klassillisella ajalla. Plutarkhos kertoo Sokrateen pukeneen ne 
runomuotoon. Vaikka ne olivat muodoltaan itämaisia, niiden filosofia oli 
luonteenomaisen kreikkalainen. »Suloisia ovat luonnon kauneus, maa ja 
meri, tähdet, kuu ja aurinko. Mutta kaikki muu on pelkoa ja tuskaa» — 
erittäinkin siitä, joka harrastaa kavaltamista. Saatamme vielä tavata 
hänet Vatikaanista, missä Perikleen aikainen maljakko kuvaa hä- 
net puolikaljuna ja pujopartaisena kuuntelemassa hyödykseen iloista 
kettua. 

Suuri Pythagoras syntyi Samoksessa, mutta hän jätti sen 529 asettuak- 
seen Italian Krotoniin. Anakreon saapui Teos-saarelta laulamaan Poly- 
krateen ylistystä ja kasvattamaan hänen poikaansa. Hovin huomattavin 
henkilö oli taiteilija Theodoros, Samoksen Leonardo, tuhattaituri ja useim- 
pien alojen mestari. Kreikkalaiset uskoivat, kenties tehdäkseen lopun 
enemmästä tutkimisesta, hänen keksineen vesivaa'an, kulmaviivoittimen 
ja sorvin; hän oli taitava jalokivikorujen kaivertaja, metallien, kiven ja 
puun käsittelijä, kuvanveistäjä ja arkkitehti. Hän osallistui Efesoksen 
toisen  Artemiin-temppelin = piirustustöihin, rakensi avaran skiasin, 
avohallin, Spartan kansankokouksia varten, oli koteuttamassa Kreik- 
kaan savenmuovailua ja yhdessä Rhoikoksen kanssa toi Egyptistä tai 
Assyriasta Samokseen taidon valaa onttoja pronssiesineitä. Ennen 
Theodorosta kreikkalaiset olivat tehneet kömpelöitä pronssisia kuva- 
patsaita niittaamalla metallilevyjä puiseen alustaan. Nyt heillä oli 
mahdollisuus tehdä sellaisia mestariteoksia kuin »Delfoin ajomies» ja 
Myronin »Kiekonheittäjäv. Samos niitti mainetta myös savenvalannal- 
laan. Plinius palauttaa tämän seikan mieleemme kertoessaan, että Ky- 


belen papit käyttivät vain samolaisia ruukunsirpaleita riistäessään 
itseltään miehuutensa. 


1 Nykyisin tällaisissa rakennushankkeissa ero supistuu muutamaan tuumaan, jos 
sitä ollenkaan esiintyy. 

3. Efesoksen Herakleitos 


Kaystroksen lahti erotti Samoksesta Joonian kuuluisimman kaupungin 
Efesoksen. Sen olivat noin 1000 perustaneet Ateenasta tulleet siirtolaiset, 
ja se kukoisti hyötymällä sekä Kaystros- että Maiandros-jokien kaupasta. 
Sen väestössä, uskonnossa ja taiteessa oli itämainen aines voimakkaasti 
edustettuna. Siellä palvottu Artemis oli aluksi itämainen äitiyden ja hedel- 
mällisyyden jumalatar ja muuttui lopulta taas sellaiseksi. Hänen kuuluisa 
temppelinsä tuhoutui usein ja kohosi uudelleen miltei yhtä usein. Ensim- 
mäinen temppeli rakennettiin noin 600 kahdesti pystytetyn ja kahdesti 
tuhotun alttarin paikalle; se oli luultavasti vanhin huomattava joonialais- 
tyylinen rakennus. Toinen temppeli pystytettiin osaksi Kroisoksen lah- 
joittamin varoin n. 540. Sen olivat suunnitelleet yhdessä efesolainen Paio- 
nios, samolainen Theodoros ja eräs pyhäkön omista papeista, Demetrios. 
Se oli laajin siihen asti rakennetuista kreikkalaisista temppeleistä, ja se 
luettiin kiistattomasti maailman seitsemän ihmeen joukkoon! 

Kaupunki ei ollut maineessa ainoastaan temppelinsä, vaan myös runoili- 
joidensa, filosofiensa ja upeapukuisten naistensa tähden. Siellä eli jo v:n 
690 vaiheilla Kallinos, Kreikan varhaisin tunnettu elegiarunoilija. Häntä 
paljon etevämpi, mutta vastenmielisempi oli Hipponaks, joka n. v. 550 
sepitti niin törkeäaiheisia, hämäräkielisiä, purevan sukkelia ja mitaltaan 
viimeisteltyjä runoja, että koko Kreikka alkoi puhua hänestä ja koko 
Efesos vihata häntä. Hän oli lyhyt ja laiha, rampa ja epämuodostunut, 
joka tavalla epämiellyttävä. Eräässä säilyneessä katkelmassaan hän kertoo 
naisen tekevän miehen onnelliseksi kahtena päivänä — »sinä, jona hän 
nai vaimon, ja sinä, jona hän hautaa tämän». Hän oli häikäilemätön satii- 
rikko ja sepitti häväistysrunoja jokaisesta huomattavasta efesolaisesta, 
halvimmasta rikollisesta temppelin ylipappiin asti. Kun kaksi kuvanveis- 
täjää, Bupalos ja Athenis, asettivat näytteille nokkelan pilakuvan hänestä, 
hän kävi heidän kimppuunsa niin purevin säkein, että jotkin niistä osoit- 
tautuivat kestävämmiksi kuin heidän kivensä ja terävämmiksi kuin ajan 
hammas. »Pidelkää nuttuanin, hän sanoo luonteenomaisesti siloitellussa 
palasessa, »isken Bupalosta silmään. Olen molempikätinen enkä koskaan 
erehdy maalistani» Perimätiedon mukaan Hipponaks teki itsemurhan, 
mutta ehkäpä tämä oli vain yleinen toivomus. 


1 Muut kuusi olivat: Babylonin riippuvat puutarhat, Aleksandrian majakka, Rho- 
doksen kolossi, Feidiaan veistämä Zeun patsas Olympiassa, Mausoloksen hauta Hali- 
karnassoksessa ja pyramidit. Plinius kuvaa toisen temppelin 130 metriä pitkäksi ja 
70 metriä leveäksi; siinä oli 127 kahdenkymmenen metrin korkuista pilaria, joista useita 
koristivat tai rumensivat kohokuvat. Se tuli täysin valmiiksi 420 yli sadan vuoden 
rakennustyön jälkeen, mutta tuli tuhosi sen 356. 

Efesoksen kuuluisin poika oli Herakleitos Hämärä. Hän syntyi n. 530, 
kuului ylhäiseen sukuun ja piti kansanvaltaa erehdyksenä. »On paljon 
pahoja, mutta vähän hyviä», hän sanoi (111?) ja »yksi mies on kymmenen- 
tuhannen arvoinen, jos hän on paras» (113). Mutta aristokraatitkaan eivät 
häntä miellyttäneet, eivät myöskään naiset eivätkä oppineet. »Runsas 
oppi» hän kirjoitti ystävällisen henkilökohtaisesti, »ei kehitä mieltä; jos 
se niin tekisi, se olisi neuvonut Hesiodosta, Pythagorasta, Ksenofanesta ja 
Hekataiosta» (16). »Sillà ainoa todellinen viisaus on sen idean tunteminen, 
joka omalla voimallaan hallitsee kaikkea jokaisessa tilaisuudessa» (19). 
Niinpä hän kiinalaisen viisaan tavoin muutti vuoristoon ja pohti siellä 
sitä ideaa, joka selittäisi kaiken. Pitäen arvoansa alentavana esittää johto- 
päätöksiänsä tavallisille ihmisille tajuttavalla kielellä ja etsien elämän ja 
puheen hämäryydestä turvaa yksilöllisyyttä vainoavilta puolueilta ja rah- 
vaalta, hän kiteytti katsomuksensa »Luonnosta»-teoksen ytimekkäisiin ja 
arvoituksellisiin mietelauseisiin; sen hän talletti Artemiin temppeliin jälki- 
maailman ihmeteltäväksi. 

Nykyajan kirjallisuudessa on Hänäkleitoksen kuvattu perustaneen filo- 
sofiansa muuttumisen käsitteen varaan, mutta säilyneet katkelmat tuskin 
tukevat tätä tulkintaa. Kuten useimmat filosofit hän toivoi löytävänsä 
Monen takana piilevän Yhden, jonkin mieltä vakaannuttavan ykseyden ja 
järjestyksen maailman sekasortoisen vaihtelun ja moninaisuuden keskeltä. 
Kaikki on yhtä», hän vakuutti yhtä kiihkeästi kuin Parmenides (1); filo- 
sofian ongelma kuuluu: mikä tämä yksi on? Herakleitos vastasi: tuli. 
Ehkäpä häneen oli vaikuttanut persialaisten tulenpalvonta. Todennäköi- 
sesti hän, kuten voimme päätellä siitä, että hän samasti »tulen», »sielun» ja 
sjumalans, käytti käsitettä sekä vertauskuvallisesti että kirjaimellisesti 
tarkoittaen sillä sekä tarmoa että tulta; säilyneet katkelmat eivät salli 
päästä tästä varmuuteen. »Tätä maailmaa ... ei ole luonut jumala eikä 
ihminen, vaan se on aina ollut, on ja on aina oleva ikuinen Tuli, joka mää- 
ränsä mukaan syttyy ja sammuw (20). Kaikki on jokin tulen muoto, joko 
tulen valasmenoan, asteittaista tiivistymistä kosteudeksi, vedeksi ja maaksi 
tai sen »nousua» maasta veden ja kosteuden välivaiheiden kautta tuleksi.? 


1 Numerot sulkeissa viittaavat Herakleitoksen katkelmiin (numerointi Bywaterin). 

2 Herakleitos mahdollisesti ajatteli sumuhypoteesia: maa on ensiksi tulta (lämpöä 
tai energiaa), siitä tulee kaasua tai kosteutta, joka syöksyy alas vetenä; tämän kemial- 
liset osaset muodostavat haihtumisen jälkeen kiinteän maan. Vesi ja maa (neste ja 
kiinteä aine) ovat saman prosessin kaksi vaihetta, yhden todellisuuden kaksi muotoa 
(25). »Kaikki vaihtuu tuleen ja tuli kaikkeen» (22). Kaikki muutos on »kulkua ylös 
tai alass, siirtymistä muodosta toiseen — milloin enemmän tai vähemmän tiivistynee- 
seen — energian eli tulen muotoon. Polku ylös ja polku alas ovat yksi ja sama» (69); 
harventuminen ja tiivistyminen ovat ikuisen edes takaisin heilahtelevan muuttumisen 
toimintoja; kaikki oliot muodostuvat todellisuuden joko alasmenossa ja tiivistymisessä 
tai nousussa ja ohentumisessa, liikkeessä tulesta pois tai takaisin tuleen. Kaikki ole- 

Vaikka Herakleitos havaitsee ikuisessa tulessa lohdullista pysyväisyyttä, 
häntä häiritsevät sen loputtomat muutokset. Niinpä hänen ajattelunsa 
toinen kulmakivi on vaihtelun ikuisuus ja kaikkiallisuus. Hän ei löydä 
mitään staattista maailmankaikkeudesta, ihmisen mielestä eikä sielusta. 
Mitään ei ole, kaikki tulee joksikin; mikään tila ei pysy hetkeäkään muut- 
tumattomana; kaikki lakkaa olemasta sitä, mitä se oli, ja tulee siksi, mikä 
se on oleva. Tässä filosofia saavuttaa uuden kohokohdan: Herakleitos ei 
vain Thaleen tavoin pelkästään kysy, mitä olevainen on, vaan Anaksi- 
mandroksen, Lucretiuksen ja Spencerin tavoin miten se on tullut sellaiseksi, 
millainen se on. Hän huomauttaa Aristoteleen tavoin, että tutkimalla 
toista kysymystä päästään lähimmäksi ensimmäisen ratkaisua. Säilyneiden 
mietelauseiden joukossa ei ole kuuluisaa määritelmää »panta rei, uden meneis 
(kaikki virtaa, mikään ei ole kestävää), mutta muinaisajalla se yksimielisesti 
uskottiin Herakleitoksen lausumaksi. »Et voi kahdesti astua samaan vir- 
taan, sillä toiset vedet juoksevat koko ajan sinua kohti» (41); »me olemme 
emmekä ole» (81); tässä kuten Hegelillä maailmankaikkeus on avara Muut- 
tuva. Moninaisuus, muuntelu, vaihtelu ovat yhtä todellisia kuin ykseys, 
yhteneväisyys, olemassaolo; Monet ovat yhtä lailla todellisuus kuin Yksi. 
Monet ovat Yksi; jokainen muutos on siirtyminen tulitilaa kohti tai siitä 
pois. Yksi on Moni, sillä itse tulen sydämessäkin lepattaa uupumaton vaih- 
telu. 

Tässä Herakleitos tulee filosofiansa kolmanteen elementtiin, joka on 
vastakkaisuuksien ykseys, vastakohtien keskinäinen riippuvaisuus, tais- 
telun sopusointu. »Jumala on päivä ja yö, talvi ja kesä; sota ja rauha, 
yltäkylläisyys ja puute» (36). »Hyvä ja paha ovat samaa; hyvyys ja pahuus 
ovat samaa (57, 58)»; elämä ja kuolema ovat samaa, niin myös valvominen 
ja nukkuminen, nuoruus ja vanhuus» (78). Kaikki nämä vastakohdat ovat 
aaltoliikkeen vaiheita, aina muuttuvan tulen liikuntoja; kumpikin vastak- 
kaisparin jäsen on välttämätön toisen tarkoitukselle ja olemassaololle; 
todellisuus on vastakkaisuuksien jännitystä ja vuorovaikutusta, muuttu- 
mista ja vaihtelua, yhteyttä ja sopusointua. »Ei ymmärretä, että se, mikä 
on ristiriidassa itsensä kanssa, on sopusoinnussa itsensä kanssa. Vastak- 
kaiset jännitykset luovat soinnukkuutta, kuten jousessa ja harpussa» (45). 
Samoin kuin höllitetyn tai kiristetyn kielen jännitys luo musiikiksi sanottua 
värähdysten sopusointua, harmoniaa, samoin vastakkaisuuksien vuorot- 
telu ja kiista synnyttää elämän ja vaihtelun olemuksen, tarkoituksen ja 
harmonian. Kamppailussa, jota eliö käy eliötä, ihminen ihmistä, mies 
naista, sukupolvi sukupolvea, luokka luokkaa, kansa kansaa, idea ideaa, 


vainen on saman pohjimmaisen energian erimuotoista ilmenemistä. Spinozan kielellä: 
Tuli eli energia on ikuinen ja kaikkivaltias substanssi eli perusprinsiippi; tiivistyminen 
ja ohentuminen (polku alas ja polku ylös) ovat sen attribuutteja; sen »moodejas eli 
olomuotoja ovat maailman näkyvät oliot. 

usko uskoa vastaan, taistelevat vastakohdat ovat elämän kangaspuiden 
loimia ja kuteita, luodakseen kokonaisuuden näkymättömän yhteyden ja 
salatun sopusoinnun. »Erilaisuudet saavat aikaan kauneimman soinnun» 
(46); jokainen, joka rakastaa, ymmärtää tämän. 

Kaikki nämä prinsiipit — tuli, vaihtelu ja vastakohtien jännitys-yhteys 
sisältyvät Herakleitoksen käsitykseen sielusta ja jumalasta. Hän hymyilee 
ihmisille, jotka turhaan koettavat puhdistautua verivelasta tahraamalla 
itsensä vereen» (130) tai »jotka rukoilevat täkäläisen maailman kuvapat- 
saita. Se on kuin koettaisi keskustella talojen kanssa; sellaiset ihmiset eivät 
tiedä mitään jumalien todellisesta luonnosta» (126). Hän ei myönnä hen- 
kilökohtaista kuolemattomuutta mahdolliseksi, sillä ihminen on kuten 
kaikki muukin oikullinen ja muuttelevainen liekki, »joka syttyy ja sammuu 
kuin kynttilä yössä» (77). Juuri siksi ihminen on tulta; sielu eli elinprin- 
siippi on osa kaiken ikuista energiaa ja sellaisena se ei koskaan kuole. 
Kuolema ja syntymä ovat ihmisen erittelevän mielen vaarin ottamia mieli- 
valtaisia pisteitä yleisessä virtauksessa, mutta maailmankaikkeuden puo- 
lueettomasta näkökulmasta ne ovat vain muotojen loputtoman vaihtelun 
vaiheita. Joka hetki kuolee jokin meidän osasemme kokonaisuuden jat- 
kaessa elämäänsä; joka silmänräpäys kuolee joku meistä, mutta Elämä 
elää edelleen. Kuolema on yhtä hyvin alku kuin loppu; syntymä on yhtä 
hyvin loppu kuin alku. Sanamme, ajatuksemme ja moraalimmekin ovat 
ennakkoluuloja, jotka edustavat meidän yksityis- tai ryhmäetujamme. 
Filosofian tulee katsoa asioita kokonaisuuden valossa. »Jumalalle kaikki 
on kaunista, hyvää ja oikeata; ihmisten mielestä jokin on väärää, jokin 
muu oikeaa» (61). 

Samoin kuin sielu on elämän loputtomasti muuttelevaisen liekin katoava 
lieska, samoin Jumala on ikuinen tuli, maailman häviämätön energia. Hän 
on kaikkia vastakohtia sitova ykseys, kaiken jännityksen harmonia, kaiken 
taistelun summa ja tarkoitus. Tämä Jumalainen Tuli (kuten elämäkin, 
sillä nämä kaksi ovat kaikkialla ja sama) muuttaa alituisesti muotoaan, 
kulkee alituisesti ylös tai alas vaihtelun tikapuita, tuhoaa ja uudistaa alati. 
Tosiaankin on jonakin etäisenä päivänä »tuli tuomitseva kaiken» (26), 
hävittävä kaiken ja raivaava tilaa uusille muodoille viimeisessä tuomiossa 
tai kosmillisessa katastrofissa. Silti kuolemattoman tulen toiminta ei ole 
vailla järkeä ja järjestystä. Jos me voisimme tajuta maailman kokonaisuu- 
tena, näkisimme siinä valtavan persoonattoman viisauden, Logoksen, Jär- 
jen tai Sanan (65). Me koettaisimme muovata elämämme sopusointuun 
tämän luonnon järjestyksen, tämän maailmankaikkeuden lain, tämän 
viisauden ja järjestetyn energian kanssa, joka on Jumala (91). »On viisasta 
kuunnella ei minua, vaan Sanaa» (1), etsiä ja noudattaa kokonaisuuden 
ääretöntä järkeä. 

Kun Herakleitos soveltaa etiikkaan ajattelunsa neljä peruskäsitystä — 

energian, vaihtelun, vastakkaisuuksien yhteyden ja kokonaisuuden järjen 
— hän valaisee koko elämää ja kaikkea käytöstä. Suurin hyve on järkeen 
ja järjestykseen liittyvä energia. Vaihtelu ei ole onnettomuus, vaan siu- 
naus. »Vaihtelusta saa lepoa; on uuvuttavaa aina raataa samoissa asioissa 
ja aina aloittaa alusta» (72, 73). Vastakohtien keskinäinen välttämättömyys 
tekee ymmärrettäväksi ja sen vuoksi anteeksiannettavaksi elämän taistelun 
ja kärsimyksen. »Ihmisille ei ole parhaaksi saada kaikkea mitä he toivovat; 
sairaus tekee terveyden miellyttäväksi, paha hyvän, nälkä yltäkylläisyyden, 
raadanta levon» (104). Herakleitos moittii niitä, jotka toivovat taistelun 
loppuvan maailmasta (43); ilman vastakkaisuuksien jännitystä ei olisi 
mitään »soinnutusta», ei elävän kankaan kutomista, ei kehitystä. Harmo- 
nia ei ole ristiriidan loppu, se on jännitystä, jossa kumpikaan aines ei saa- 
vuta lopullista voittoa, vaan molemmat toimivat välttämättömän tarpeel- 
lisina (kuten nuoruuden radikalismi ja vanhuuden konservatismi). Taistelu 
olemassaolosta on välttämätön, jotta paremmat erottautuisivat huonom- 
mista ja voisivat synnyttää korkeimpia. »Taistelu on kaiken isä ja kaiken 
kuningas; muutamat hän on erottanut joukosta jumaliksi, muutamat ihmi- 
siksi; muutamista hän on tehnyt orjia, muutamista vapaita» (44). Loppujen 
lopuksi »taistelu on oikeutta» (62); yksilöiden, ryhmien, lajien, laitosten ja 
valtakuntien kilpailu muodostaa luonnon ylioikeuden, jonka tuomiosta ei 
voida vedota. 

Kaiken kaikkiaan Herakleitoksen filosofia, joka nykyisin esiintyy kitey- 
tettynä 130 katkelmaan, on kreikkalaisen ajattelun suurimpia tuotteita. 
Jumalaisen tulen teoria siirtyi stoalaisuuteen; viimeisen tulituomion ajatus 
kulkeutui stoalaisuuden välityksellä kristinuskoon; logoksesta, luonnossa 
vaikuttavasta järjestä, tuli Filonilla ja kristillisessä teologiassa Jumalainen 
sana, olennoitunut viisaus, jolla tai jonka avulla Jumala luo ja hallitsee 
kaikkea. Jossakin määrässä se valmisti maaperää uudenajan varhaisem- 
malle käsitykselle luontoisoikeudesta. Hyveestä kuuliaisuutena luonnolle 
tuli stoalaisten iskusana; vastakkaisuuksien yhteys kohosi taas kukoistuk- 
seen Hegelillä; vaihtelun ajatus pääsi oikeuksiinsa Bergson'in mukana. 
Käsitys kaikkea määräävästä taistelusta ja kamppailusta ilmestyy jälleen 
näkyviin Darwinilla, Spencerillä ja Nietzschellä — joka 2 400 vuotta myö- 
hemmin jatkaa Herakleitoksen sotaa demokratiaa vastaan. 

Emme tiedä juuri mitään Herakleitoksen elämästä ja hänen kuolemas- 
taankin vain Diogenes Laörtioksen vahvistamattoman tarinan, joka saa- 
koon havainnollistaa sitä proosallista loppua, jonka runous voi saada: 


Ja tultuaan vihdoin täydelliseksi ihmisvihaajaksi hänen oli tapana 
kuluttaa aikaansa kuljeskelemalla vuoristossa ja syödä ruohoa ja 
yrttejä. Nämä tottumukset olivat syynä siihen, että hän sairastui 
vesipöhöön, minkä takia hän palasi kaupunkiin ja tiedusteli arvoi- 
tusta käyttäen lääkäreiltä, voisivatko nämä saada aikaan poudan 

sadeilman jälkeen. Ja kun he eivät ymmärtäneet häntä, hän sul- 
keutui navettaan ja peittäytyi lantaan toivoen tämän synnyttämän 
lämmön haihduttavan veden. Mutta kun tästä ei ollut mitään 
hyötyä, hän kuoli elettyään seitsemänkymmentä vuotta. 


4. Teoksen Anakreon 


Muutamien kilometrien päässä Efesoksen pohjoispuolella sijaitseva Kolo- 
fon oli otaksuttavasti saanut nimensä kukkulasta, jonka rinteiltä se kohosi.! 
Pappisvihaaja Ksenofanes, joka oli syntynyt siellä n. 576, kuvasi kolofoni- 
laiset vupeihin purppuravaatteisiin pukeutuneiksi, ylpeiksi kalliita ja sulo- 
tuoksuisia öljyjä tihkuvasta, loisteliaasti käherretystä tukastaan»; turha- 
maisuuden historia ulottuu kauas taaksepäin. Täällä ja ehkä Smyrnassa 
lauloi runoilija Mimnermos (610) kansalle, johon jo oli syöpynyt idän raukea 
pessimismi, alakuloisia oodejaan häipyvästä nuoruudesta ja lemmestä. Hän 
menetti sydämensä Nannolle, tytölle, joka säesti hänen laulujaan huilun 
haikealla obligatolla; ja kun tämä hylkäsi hänen rakkautensa (ehkäpä siitä 
syystä, että nainut runoilija on kuollut runoilija), hän teki hänet kuolemat- 
tomaksi sikermällä herkkiä elegisiä säkeitä. 


Kuin vesat versottaa kevät, kukkien tenhokas aika, 
kun sädehehkussaan loistava aurinko on, 

kiitävän tuokion niin mekin kukkias nautimme, nuoruus. 
Tietoa aniimist' ei taivahan valtojen oo. 

Viimein tummat nuo manan immet vuollavat: loisen 
lahjana vanhuus on, tuskia tuottava tuo, 

toisen kuolema taas. Sulo nuoruus hetkisen kestää, 
sikş’ kuni helmaan maan aurinko kuitia luo.? 


Kuuluisampi runoilija eli satasen vuotta myöhemmin läheisessä Teoksen 
kaupungissa. Anakreon vaelteli paljon, mutta Teoksessa hän syntyi (563) 
ja kuoli (478). Moni hovi halusi hänet luokseen, sillä aikalaisista vain Simo- 
nides saattoi kilpailla maineesta hänen kanssaan. Tapaamme hänet liit- 
tymästä Traakian Abderaan lähtevään siirtolaisjoukkoon, osallistumasta 
pariin sotaretkeen, hylkäämästä kilpensä ajan runoilijatapaan, minkä jäl- 
keen hän tyytyy heiluttamaan vain kynäänsä. Sitten näemme hänen viet- 
tävän muutamia vuosia Samoksen Polykrateen hovissa, mistä hänet nou- 
detti juhlallisesti viisikymmenairoisessa sotapurressa Ateenaan koris- 
tamaan Hipparkhoksen palatsia; vihdoin hän persialaissotien päätyttyä 


1 Kreikan kielen sanasta kolofon, "kukkula'. Koska kaupungin ratsuväki oli kuuluisa 
sarmoniskun+ antajana hävinneelle sotajoukolle, sana kolofon tuli kreikan kielessä mer- 
kitsemään viimeistä iskua tai loppusilausta; se esiintyy myös englannin kielessä kus- 
tantajan vertauskuvana, joka alkuaan sijoitettiin kirjan loppuun. 

2 Päivö Oksalan suomennos. 

palaa Teokseen, missä hän virkistää elämänsä loppua laululla ja juomisella. 
Hänen rangaistuksensa hurjisteluistaan oli, että hän eli vanhaksi ja kuoli 
85-vuotiaana, kertoman mukaan hänen kurkkuunsa takertuneeseen viini- 
rypäleen siemeneen. 

Aleksandrialaisena aikana tunnettiin viisi kirjaa Anakreonin runoja, 
mutta meille on säilynyt vain hajanaisia säepareja. Hänen aiheinaan olivat 
viini, naiset ja pojat; hän viljeli kepeitä jambisäkeitä ja hiottua naljailua. 
Mikään aihe ei hänen moitteettomalla tyylillään ilmaistuna tuntunut epä- 
puhtaalta, ei mikään hänen säkeittensä herkkyyden takia törkeältä. Ana- 
kreonin runoudessa ei ole Hipponaksin rahvaanomaista purevuutta eikä 
Sapfon väräjävää sisäistä paloa, hän oli hienostuneesti pakinoiva hovi- 
runoilija ja hän suostui rupeamaan Horatiukseksi jokaiselle Augustukselle, 
joka viehätti hänen mielikuvitustaan ja maksoi hänen viininsä. Athenaios 
arvelee, että hänen kevytmieliset laulunsa ja epävakaisuutensa lemmen- 
asioissa olivat asennetta; ehkäpä Anakreon salasi uskollisuutensa herät- 
tääkseen naisten kiinnostusta ja kätki raittiutensa lisätäkseen mainettaan. 
Oivallinen tarina kertoo hänen humalapäissään kompastuneen erääseen 
lapseen ja kiukkuisesti purkaneen sisuaan tähän; vanhempana hän rakastui 
samaan poikaseen ja osoitti katumustaan hullaantunein ylistyslauluin. 
Loppuiällään hän ritarillisesti antoi naisille etusijan. »Katso, nyt», sa- 
notaan eräässä somassa katkelmassa, »kultakutrinen Lempi satuttaa minua 
purppurapallollaan ja kutsuu minua kisailemaan kirjavasandaalisen neidon 
kanssa. Mutta hän on syntyisin ylväästä Lesboksesta, pitää halpana val- 
koisia hiuksiani ja etsii saalista muualta.» Myöhemmän ajan älyniekka 
kirjoitti paljastavan muistokirjoituksen Anakreonin haudalle: 


Viinin lumoava kaitsijatar, Viiniköynnös, kasva pitkäksi ja reheväksi 
Anakreonin haudalle. Silloin sekoittamattoman nesteen ja ryypyn 
ystävä, joka yökaudet näppäili poikien lempijän luuttua, yhä voi 
koristaa haudatun päänsä raskaan oksan upealla tertulla ja ikuisesti 
tuntea sen kasteen vilvoitusta, jonka ihana tuoksu oli hänen lem- 
peän vanhan suunsa henkäys. 


5. Khios, Smyrna, Fokaia 


Teoksesta lähtien mannermaa taipuu länteen. Lahdelmat ja niemekkeet 
vaihtelevat, kunnes matkamies kuljettuaan puolitoistapeninkulmaisen sal- 
men yli saapuu Khiokseen. Sen viikuna- ja oliivilehtojen ja Anakreonin 
ylistämien viiniköynnösten keskellä Homeros ehkä vietti nuoruutensa. 
Viininvalmistus oli Khioksen tärkeimpiä elinkeinoja, joka tarvitsi palve- 
lukseensa paljon orjia. V. 431 saarella asui 30 000 vapaata ja 100 000 
orjaa. Khioksesta tuli orjien vaihtokeskus. Orjakauppiaat lunastivat per- 
heittäin maksukyvyttömiä velallisia velkojilta ja ostivat nuoria poikia 

tehdäkseen heistä eunukkeja Lyydian ja Persian palatseihin. Kuudennella 
vuosisadalla Drimakhos nosti orjatoverinsa kapinaan, voitti kaikki häntä 
vastaan lähetetyt armeijat, linnoittautui vuoristoon, verotti rikkaita kan- 
salaisia järkiperäisesti rosvoilemalla, tarjosi heille »suojelusta», jos he 
maksolvat korvausta meidün nykyaikaiseen tapaamme, peloitti heidüt 
kohtelemaan oikeudenmukaisemmin orjiaan ja antoi vapaaehtoisesti kat- 
kaista päänsä, jotta hänen ystävänsä voisivat periä siitä luvatun palkinnon; 
häntä palvottiin vuosisatoja orjien suojelusjumalana. Hänen kohtalonsa 
on jonkun kynän Spartacuksen arvoinen eepos. Taide ja kirjallisuus ku- 
koistivat Khioksen rikkauden ja orjuuden rinnalla. Siellä oli tyyssijansa 
homendien runoilijakillalla ja -sarjalla. Siellä syntyivät nüytelmünkirvjoit- 
taja lon ja historioitsija Theopompos, siellä Glaukos perimätiedon mukaan 
n. 560 keksi raudan uuttamisen taidon, siellä Arkhermos ja hänen poikansa 
Bupalos ja Athenis valmistivat Kreikan 500-luvun oivallisimmat veisto- 
kuvat. 

Palatessaan mannermaalle matkamies sivuttaa Erythrain ja Klazome- 
nain — Perikleen opettajan ja ystävän Anaksagoraan syntymäpaikan. 
Kauempana idässä sijaitsee suojaisan lahden rannalla Smyrna. Aiolilaiset 
olivat asuttaneet sen jo 1015, mutta siirtolaisuus ja valloitus muuttivat 
sen joonialaiseksi kaupungiksi. Se oli kuuluisa jo Akhilleuksen päivinä. 
Lyydian Alyattes ryösti sitä noin 600; sittemmin se on yhä uudelleen 
hävitetty, viimeksi kreikkalaisten toimesta 1924. Smyrna, joka vanhuuden 
puolesta kilpailee Damaskoksen kanssa, on kokenut kaikki historian vai- 
heet.! Muinaisen kaupungin jäännökset todistavat siellä vallinneen vilk- 
kaan ja monipuolisen elämän. Maasta on kaivettu esiin gymnasion, akro- 
polis, stadion ja teatteri. Valtakadut olivat leveät ja hyvin kivetyt; pää- 
katu, jota nimitettiin »kultaiseksi», oli kuulu kautta koko Kreikan. 

Pohjoisin Joonian kaupungeista oli Fokaia, joka yhä on olemassa Fokia- 
nimisenä. Hermos-joki salli sen olla miltei välittömässä yhteydessä itse 
Sardeen kanssa, mikä seikka oli sille tuottoisaksi eduksi kreikkalaisten 
käydessä kauppaa Lyydian kanssa. Fokaian kauppiaat tekivät pitkiä 
matkoja löytääkseen markkinapaikkoja. He veivät kreikkalaisen kult- 
tuurin Korsikaan ja perustivat Massalian. 


Tällaisia olivat Joonian kaksitoista kaupunkia silmäiltyinä pinnallisesti, 
ikään kuin tunnin lentomatkalla avaruuden ja ajan halki. Vaikka ne 
olivatkin liian kateellisia ja kilpailevia keskinäistä puolustusliittoa solmiak- 
seen, niiden kansalaiset kuitenkin myönsivät jonkinlaisen etujen yhteisyy- 
den olevan olemassa. He kokoontuivat aika ajoin Mykalen niemekkeelle 
Prienen lähelle viettämään yleisjoonialaista juhlaa. Thales pyysi heitä 
muodostamaan yhteisvaltion siten, että jokainen täysikasvuinen mies olisi 
ollut sekä oman kaupunkinsa että panjoonialaisen liiton kansalainen. Kau- 


1 Nykyisin se Izmir-nimisenä (lämä nimi samoin kuin Smyrna todennäköisesti ovat 
yhteydessä muinaisen myrrhakaupan kanssa) on Turkin asukasluvultaan toiseksi suurin 
ja Vähän Aasian suurin kaupunki. 

pallinen kilpailu oli kuitenkin liian voimakas ja johti pikemminkin hävitys- 
sotiin kuin poliittiseen yhtenäisyyteen. Niinpä persialaisten hyökätessä 
(546—545)! hätäpikaa muodostettu puolustusliitto osoittautui juuretto- 
maksi ja heikoksi; Joonian kaupungit joutuivat suurkuninkaan vallan alai- 
suuteen. Tämä riippumattomuuden ja kilpailun henki kuitenkin kannusti 
Joonian kaupunkeja keskinäiseen kilvoitteluun ja vapaudenrakkauteen. 
Tällaisten olojen vallitessa Joonia kehitti luonnontieteitä, filosofiaa ja his- 
toriaa, loi joonialaisen kapiteelin ja kasvatti samaan aikaan niin monta 
runoilijaa, että Hellas näyttää kuudennella vuosisadalla olleen miltei yhtä 
hedelmällinen kuin viidennellä. Kun Joonia sortui, sen kaupungit jättivät 
kulttuurinsa perinnöksi niiden puolesta taistelleelle Ateenalle ja siirsivät 
sille Kreikan henkisen johtoaseman. 


V. LESBOKSEN SAPFO 


Joonian Dodekapoliin pohjoispuolella sijaitsivat mannermaan Aioliin 
kaksitoista kaupunkia. Pohjois-Kreikan aiolilaiset ja akhaialaiset olivat 
perustaneet ne kohta sen jälkeen, kun Troian kukistuminen oli avannut 
Vähän Aasian kreikkalaiselle siirtolaisuudelle. Monet näistä kaupungeista 
olivat pieniä ja niiden historiassa näyttelemä osa vaatimaton, mutta aioli- 
laisten asuttama Lesbos-saari kilpaili joonialaisten keskusten kanssa varal- 
lisuuden, hienostuksen ja kirjallisen nerouden puolesta. Sen tuliperäisen 
kamaran ansiosta saari oli todellinen hedelmäpuu- ja viinitarha. Sen 
viidestä kaupungista oli suurin Mytilene, joka kaupankäynnillä oli 
vaurastunut miltei yhtä rikkaaksi kuin Miletos, Samos ja Efesos. Seitse- 
männen vuosisadan loppupuolella kauppiasluokan ja köyhien kansalaisten 
liittoutuma kukisti maataomistavan ylimysluokan ja kohotti urhoollisen 
ja karkean Pittakoksen diktaattoriksi kymmenen vuoden ajaksi samoin 
valtuuksin, jotka hänen ystävällään ja kanssaviisaallaan Solonilla oli. 
Ylimystö juonitteli saadakseen valtansa takaisin, mutta Pittakos teki tyh- 
jiksi heidän hankkeensa ja karkotti heidän johtajansa, niiden joukossa 
Alkaioksen ja Sapfon, ensin Mytilenestä ja lopuksi koko Lesboksesta. 

Alkaios oli kerskaileva hurjapää, joka sotki yhteen politiikan ja runou- 
den ja sai jokaisen muun lyyrikon lyömään kumouksen rumpua. Ollen 
ylimys syntyperältään hän kävi Pittakoksen kimppuun rajun törkeästi 
ansaiten siten maanpakolaiskruunun. Hän valoi omat runomuotonsa, joille 
jälkimaailma antoi nimen »alkaiolaiset» Jokaisen säkeistön kerrotaan 
olleen melodinen ja viehättävä. Jonkin aikaa hän lauloi sodasta kuvaten 
kotinsa seinälle ripustettuja voitonmerkkejä ja sotilasvarusteita, mutta 
kun hänelle itselleen koitti tilaisuus osoittaa sankaruutta, hän heitti pois 
kilpensä Arkhilokhoksen tavoin ja ylisti runollisesti arvostelukykyään. 

Silloin tällöin hän lauloi rakkaudesta, mutta rakkainta hänen kynälleen 
oli viini, josta Lesbos oli yhtä kuuluisa kuin runoudestaan. Nun khre 
methusthen, hän neuvoo meitä: nunc bibamus, nyt juokaamme, kesällä 
sammuttaaksemme janoamme, syksyllä antaaksemme kuolemalle kirkkaan 
väriloiston, talvella lämmittääksemme vertamme, keväällä juhliaksemme 
luonnon ylösnousemusta. 


Zeun suuren taivas taas lumikuuron lyö, 
jo jäähän jäätyy virlojen vilpas vuo. 


Pois talvi häädä, lietehen tulta tuo! 
Täys malja kaada viiniä kiehtovaa. 
Viel alle pääsi uinuvaisen 

pehmeä villava pielus heitä!! 


Hänen onnettomuutensa, jonka hän kyllä kärsi kepeän tietämättö- 
mänä, oli se, että hänellä oli aikalaisenaan Kreikan kuuluisin nainen. Jo 
Sapfon omana aikana koko Kreikka kunnioitti häntä. »Eräänä iltana viinin 
ü&üressü», kertoo Stobaios, »Solonin veljenpoika Xksekestides lauloi erään 
Sapfon laulun, josta hänen setänsä piti niin paljon, että pyysi pojan opet- 
tamaan sen itselleen, ja kun eräs seuraan kuuluvista kysyi syytä tähän, 
Solon vastasi: "Haluan oppia sen ja kuolla!» Sokrates, joka ehkä toivoi 
samanlaista suopeutta, sanoi Sapfoa »Kauniiksi» ja Platon kirjoitti hänestä 
hurmioituneen epigrammin: 


Väittävät väärin: yhdeksän runotarten on joukko; 
Lesboon Sapfo tuo kymmenes Muusa hän on. 


Sapfo oli ihmeellinen nainen», sanoo Strabon, »sillà koko siltä ajalta, jolta 
meillä on tietoja, en tunne ainoatakaan naista, joka edes vähäisessä mää- 
rässä voisi kilpailla hänen kanssaan runouden alalla.» Samoin kuin muinais- 
ajan ihmiset puhuessaan runoilijasta» tarkoittivat Homerosta, tiesi koko 
kreikkalainen maailma, kenestä oli kysymys, kun puhuttiin »runoilijattaresta». 
Psapfa, jota nimeä runoilijatar itse käytti omassa pehmeässä aiolilais- 
murteessaan, syntyi Lesboksen Eresoksessa noin 612, mutta hänen per- 
heensä muutti Mytileneen hänen vielä ollessaan lapsi. V. 593 hän oli nii- 
den vehkeilevien ylimysmielisten joukossa, jotka Pittakos karkotti Pyrr- 
han kaupunkiin. Jo yhdeksäntoistavuotiaana hän politiikan tai runouden 
välityksellä oli tullut julkisen elämän henkilöksi. Hän ei ollut kaunottaren 
maineessa: hän oli pieni ja hento, hänen hiuksensa, silmänsä ja hipiänsä olivat 
tummemmat kuin kreikkalaisten mielestä oli suotavaa; mutta hänessä oli 
sirouden, herkkyyden ja hienostuksen suloa ja hänen loistava sielunsa ei 
teennäisesti salannut hellyyttään. »Sydämeni on kuin lapsens, hän sanoi 
1 Päivö Oksalan suomennos, samoin kaksi seuraavaa Sapfon katkelmaa. 

itse. Hänen säkeensä paljastavat meille hänen luonteensa intohimoisuu- 
den; Plutarkhos sanoo liekkien loimahtaneen hänen sanoistaan; eräänlai- 
nen aistillisuus täydensi hänen sielunsa innostusta. Hänen lempioppilaansa 
Atthis kuvailee häntä sahramiin ja purppuraan pukeutuneeksi ja kukka- 
köynnöksin koristautuneeksi. Hän oli varmasti viehättävä pienikokoi- 
suudessaan, sillä Alkaios, joka yhdessä hänen kanssaan oli karkotettu 
Pyrrhaan, alkoi pian suostutella häntä lemmen poluille. »Orvokkiseppelei- 
nen, puhdas, sulohymyinen Sapfo, haluaisin sanoa sinulle jotakin, mutta 
häpeän.» Sapfon vastaus oli selväsanaisempi kuin Alkaioksen ehdotus: 
»Jos toivomuksesi olisivat ylevät ja vilpittömät, eikä kielesi haluaisi lausua 
alhaisia sanoja, häpeä ei samentaisi silmiäsi, vaan toisit ilmi kunnialliset 
toivomuksesi» Runoilija sepitti Sapfon ylistykseksi oodeja ja serenadeja, 
mutta emme kuule mistään tuttavallisuudesta heidän välillään. 

Ehkäpä heidät erotti Sapfon toinen maanpako. Pittakos, joka pelkäsi 
hänen kypsyvää kynäänsä, karkotti hänet Sisiliaan, todennäköisesti v. 591, 
jolloin olisi luullut hänen vielä olleen vaaraton tyttö. Näihin aikoihin hän 
meni naimisiin Andros-saarelta kotoisin olevan rikkaan kauppiaan kanssa. 
Muutamia vuosia myöhemmin hän kirjoittaa: 

»Onpa mulla kaunis lapsi, tyttö kultakukka, 
lemmittyni ainokainen, Kleis nimeltänsä. 
Hänt en vaihtais Kroisoon kultiin, Lesboon lempisaareen. 

Hän saattoikin hyvin torjua luotaan Lyydian rikkaudet, sillä hän oli 
perinyt nuorena kuolleen miehensä omaisuuden. Viiden vuoden maan- 
pakolaisuuden jälkeen hän palasi Lesbokseen, missä hänestä tuli saaren 
seurapiirien ja älymystön johtaja. Ylellisyyden lumousvoima välkähtää 
hänen säilyneessä katkelmassaan: »Mutta tietäkää, minä rakastan muka- 
vaa elämää, ja loisto ja kauneus kuuluvat minulla auringon kaipuuseen.» 
Hän kiintyi syvästi nuorempaan veljeensä Kharaksokseen ja oli sydän- 
juuria myöten onneton, kun tämä eräällä kauppamatkalla Egyptiin ra- 
kastui ilonaiseen Dorikhaan ja sisarensa anelusta huolimatta nai tämän. 

Sillä välin Sapfo itsekin oli syttynyt. Toiminnanhaluisena hän oli perus- 
tanut koulun, jossa hän opetti nuorille naisille runoutta, musiikkia ja tans- 
sia. Se oli historian ensimmäinen »t&ysihoitolakoulu». Hän ei kutsunut näitä 
tyttöjä oppilaiksi, vaan tovereiksi (hetairai; tämä sana ei vielä silloin ollut 
saanut myöhempää sivumerkitystään). Sapfo, jolla ei ollut puolisoa, rakas- 
tui näin tyttöihin toiseen toisensa jälkeen. »Rakkaus», sanotaan eräässä 
katkelmassa, von järkyttänyt sieluani kuin vihurituuli, joka pieksee tammi- 
puita.» Rakastin sinua, Atthis, kauan sitten», kuuluu toinen katkelma, 
»kun oma tyttöyteni oli vielä kukkeimmillaan ja sinä näytit pieneltä köm- 
pelöltä lapsukaiselta.» Mutta sitten Atthis salli mytileneläisen nuorukai- 
sen ihailla itseään, ja Sapfo toi mustasukkaisuutensa ilmi hillittömän 
intohimoisessa runossa, jonka Longinos on säilyttänyt jälkimaailmalle: 

Sen ma taivasten tasaverraks arvaan 

miehen miekkoisen, joka kasvotusten kanssas istuu, 
sun suloäänes soinnun 

luonasi kuulee, 


naurus helkkeen hempeän, Siitä multa 
kohta sylkähtää sydän, rinia syttyy. 
Sillä silmiis jos minä katsahdankaan, 
niin puhe puuttuu, 


kieli kangistuu, tulivirta vieno 

kautta suonten soutavi kaikkianne, 
silmä himmentyy, kohisee ja soipi 
korvani silloin. 

Kylmä vierähtää hiki, puistatuksiin 
ruumis raukee, muotoni ruohon keltaa 
kelmeämp' on, poissa jo poskipäiltä 
kaikk' elon karva! 


Atthiksen vanhemmat ottivat hänet pois koulusta. Eräs Sapfon kirjoitta- 
maksi sanottu katkelma ehkä ilmaisee hänen käsityksensä erosta. 


Kuoloon nyt tosiaan mä käyn; 
Kyynelvirtoja ystävä itkien 
lähti pois täten lausuen: 


Sapfo, lyö kova kohtalo 
meitä, en toki sua jätä harkiten». 


Hälle näin minä vastasin: 
Lähde onnekas, muista mua, 
kun sa näät surun synkeän mieleni, 


Jos et muista, ma vannolan: 
Ethän unhota, armahin, 
kaunis kuin oli onnemme autuas.»? 


Sitten samassa käsikirjoituksessa seuraa katkera huudahdus: »En koskaan 
enää näe Atthista ja voisin yhtä hyvin olla haudassa.» Siinä kajahtaa 
tosiaan rakkauden aito ääni, joka kohoaa vilpittömyyden ja kauneuden 
korkeuksiin hyvän ja pahan tuolle puolen. 

Muinaisuuden myöhemmät oppineet väittelivät siitä, ilmensivätkö nämä 
runot »lesbolaista rakkautta» vai olivatko ne vain runollisen mielikuvi- 
tuksen ja olennoimisen tuotteita. Meille riittää se, että ne ovat ensiluok- 
kaista runoutta, tunnetta tulvillaan, vilkkaan mielikuvituksen elävöittä- 
miä, kieleltään ja muodoltaan täydellisiä. Muuan katkelma puhuu »kukkivan 
kevään askelista», toinen »jásenià irroittavasta lemmestä, katkeransuloisesta 
vaivasta»; muuan vertaa saavuttamatonta rakkautta »makeaan omenaan, 


10, Mannisen suomennos. 
* Päivö Oksalan suomennos. 

joka punoittaa oksan päässä, oksan, jonka poimijat sivuuttivat, ei, eivät 
sivuuttaneet, vaan eivät ulottuneet sinne asti». Sapfo kirjoitti muistakin 
aiheista kuin rakkaudesta ja käytti niissäkin sirpaleissa, jotka ovat säily- 
neet, puoltasataa eri runomittaa. Hän sävelsi itse laulujensa harppusovi- 
tukset. Hänen runonsa koottiin yhdeksäksi kirjaksi, joissa oli noin kaksi- 
toistatuhatta säettä: säilynyt on kuusisataa enimmäkseen hajanaista säettä. 
V.1073 j. Kr. Konstantinopolin ja Rooman kirkolliset viranomaiset poltti- 
vat Sapfon ja Alkaioksen runot julkisesti. Vuonna 1897 Greenfell ja Hunt 
löysivät Faijumin Oxyrhynchuksesta paperitahtaasta tehtyjä arkkuja, 
joiden raaka-aineena oli käytetty vanhojen kirjojen sivuja; ja näiltä sivuilta 
tavattiin muutamia Sapfon runoja. 

Miespuolinen jälkimaailma kosti Sapfolle kertomalla tai keksimällä tari- 
nan hänen kuolemastaan, jonka syynä muka oli se, ettei hänen rakasta- 
mansa mies vastannut hänen rakkauteensa. Eräässä Suidaan kohdassa 
kerrotaan vilonaisen Sapfon» — tavallisesti samastettu runoilijattaren 
kanssa — heittäytyneen alas Leukas-saaren kalliolta, kun merenkulkija 
Faon ei vastannut hänen rakkauteensa. Menandros, Strabon ja muut viit- 
taavat kertomukseen, ja Ovidius toistaa sen lisäten ihastuneena yksityis- 
kohtia, mutta siinä on monia tarumaisia piirteitä, minkä takia se on jätet- 
tävä vaappumaan toden ja mielikuvituksen rajalle. Perimätieto kertoo 
Sapfon myöhemmällä iällään jälleen oppineen rakastamaan miessukua. 
Egyptistä löydettyjen katkelmien joukossa on liikuttava vastaus kosin- 
taan: »Jos rintani vielä voisivat imettää ja kohtuni kantaa lapsia, silloin 
kävisin jalkojeni vapisematta jälleen aviovuoteeseen. Mutta nyt ikä on 
uurtanut monia vakoja hipiääni eikä Rakkaus enää kiirehdi luokseni kivun 
lahjaa tuoden»; niinpä hän neuvoo kosijaa etsimään nuoremman vaimon. 
Emme tosiaan tiedä milloin ja miten Sapfo kuoli, tiedämme vain hänen 
jättäneen jälkeensä elävän intohimon, runouden ja sulouden muiston; tie- 
dämme myös hänen loistaneen Alkaiostakin kirkkaammin aikansa sulo- 
sointuisimpana laulajana. Eräässä jäähyväiskatkelmassa hän lempeästi 
moittii niitä, jotka eivät usko hänen laulunsa lakanneen kajahtamasta. 


Häpäisette runotarten oivia lahjoja, lapseni, sanoessanne: »Sep- 
pelöimme smut, kallis Sapfo, heleän, suloisen lyyryn etevin soittaja.» 
Ettekö tiedä hipiäni olevan aivan ryppyisen, hiusteni mustuuden 
vaihtuneen valkeudeksi? . . . Yhtä varmasti kuin tähtinen Yö seuraa 
ruusuista Aamunkoittoa tuoden pimeyden maan ääriin, yhtä var- 
masti Kuolema seuraa kaiken elollisen jälkiä ja vihdoin sen saa- 
vuttaa. 


ll — Durant, Kreikan kulttuuri 


162 KREIKAN NOUSU 

Lesboksesta pohjoiseen on pieni Tenedos, jonka naisia jotkut muinais- 
ajan matkailijat pitivät Kreikan kauneimpina. Sitten joudumme seuraa- 
maan seikkailunhaluisten helleenien jälkiä pohjoisille Sporadeille: Imbrok- 
seen, Lemnokseen ja Samothrakeen. Miletolaiset perustivat koettaessaan 
saada valvontaansa Hellespontoksen sen etelärannalle vieläkin olemassa 
olevan Abydoksen ! noin 560. Siellä Leandros ja Byron uivat salmen poikki 
ja Kserkseen armeija marssi Eurooppaan laivasiltaa myöten. Kauempana 
idässä fokaialaiset asuttivat Epikuroksen syntymäpaikan Lampsakoksen. 
Propontiissa oli kaksi saariryhmää: Prokonnesos, jonka runsaista marmori- 
löydöksistä Marmara-meri on saanut nykyisen nimensä, ja Arktonnesos, 
jonka eteläisimpään kärkeen miletolaiset 757 perustivat K yzikoksen suuren 
sataman. Pitkin rannikkoa kohosi toinen kreikkalaiskaupunki toisensa 
jälkeen: Panormos, Daskylion, Apameia, Kios, Astakos, Khalkedon. Kreik- 
kalaiset kulkivat Bosporoksen halki himoiten metalleja, viljaa ja kaupan- 
käyntitilaisuuksia; sen varrelle he perustivat Khrysopoliin (nykyinen Sku- 
tari) ja Nikopoliin, 'voiton kaupungin”. Sitten he raivasivat tiensä pitkin 
Mustan meren etelärannikkoa sirottaen sinnekin kaupunkeja: Herakleian, 
Pontikan, Tieonin ja Sinopen — viimeksi mainittua Strabon ylistää gym- 
nasionein, torein ja varjoisin pylväiköin loistavasti koristetuksi. Kyynikko 
Diogenes ei pitänyt arvolleen alentavana syntyä siellä. Siellä sijaitsivat 
edelleen Amisos, Oinoe, Tripolis ja Trapezos (Trebizond, Trabzon), jonka 
luona Ksenofonin kymmenentuhatta kajahduttivat riemuhuudon kaivatun 
meren nähdessään. Kun kreikkalaisille avautui pääsy tälle alueelle, kenties 
jo Iasonin, myöhemmin joonialaisten ansiosta, emäkaupungit saivat saman 
varauloskäytävän liikaväestölleen ja kaupalleen, samat elintarvike-, hopea- 
ja kultalähteet, mitkä Amerikan löytö soi Euroopalle uuden ajan alussa. 

Seuraten Mustan meren itärannikkoa pohjoista kohti Medeian Kolkhii- 
seen kreikkalaiset perustivat Fasiin ja Dioskuriaan sekä Krimille Theodosian 
ja Pantikapaionin. Bugin ja Dneprin suun lähelle he perustivat Olbian 
(nyk. Vernoleninsk), Dnestrin suulle Tyraan kaupungin ja Tonavan ran- 
nalle Troismiin. Sitten he kaartaen rannikkoa pitkin etelään rakensivat 
Istroksen (nyk. Constanta), Tomi'n (missä Ovidius kuoli), Odessoksen 
(Varna) ja Apollonian (Burgas) kaupungit. Historian arvoille herkkä 
matkamies kalpenee ajatellessaan näiden kaupunkien ikää, mutta niiden 
nykyiset asukkaat, joita heidän oman sukupolvensa tehtävät askarruttavat, 
eivät anna allaan ääneti lepäävien vuosisatojen järkyttää rauhaansa. 

Tulemme taas Bosporokselle, minne megaralaiset n. 660 rakensivat 
Byzantionin, joka äskettäin oli Konstantinopoli, nykyisin Istanbul? Jo 
ennen Periklestä tästä strategisesta satamasta oli tulemassa se, miksi 
Napoleon nimitti sitä Tilsitin rauhanneuvotteluissa — Euroopan avain. 

1 Miltei kaikki tässä luvussa mainitut kaupungit ovat vielä olemassa, vaikka niiden ni- 


met ovatkin muuttuneet. 
2 Nimi johtuu luultavasti alkuasukaskuningas Dyzaasta. 


SUURI MUUTTOLIIKE 163 


Kolmannella vuosisadalla e. Kr. Polybios kuvasi sen mereistä asemaa »otolli- 
semmaksi turvallisuuden ja hyvinvoinnin kannalta kuin minkään tunte- 
mamme maailman kaupungins. Byzantion rikastui vaatimalla tullia ohit- 
tavilta laivoilta ja viemällä kreikkalaiseen maailmaan etelä-Venäjän 
(»Skyytian») ja Balkanin viljaa sekä kaloja, joita pyydettiin häpeällisen 
helposti niiden tungeksiessa ahtaissa salmissa. Kaupungin kaartuva 
muoto ja kalastuksesta karttunut rikkaus olivat aiheena sen myöhäi- 
sempään nimeen »Kultainen sarvi».  Perikleen aikana Ateena valvoi 
Byzantionin valtiollisia oloja, kantoi siellä tullia täyttääkseen aarreaittansa 
hädän varalta ja säännösteli Mustan meren viljan viennin selittäen sen 
sotakieltotavaraksi. 

Marmara-meren pohjoiselle, Traakian puoleiselle rannikolle kreikkalaiset 
rakensivat Selymbrian, Perinthoksen (Eregli), Bisanthen, Kallipoliin (Gal- 
lipoli) ja Sestoksen kaupungit. Myöhempiä siirtokuntia perustettiin Traa- 
kian lounaisrannikolle Afrodisiaaseen, Ainokseen ja Abderaan — viimeksi 
mainitussa Leukippos ja Demokritos kaavailivat atomistisen materialis- 
min teorian. Traakian rannikon edustalla oli Thasoksen saari, Arkhilo- 
khoksen mukaan »paljas ja ruma kuin aasin selkä meressä». Sen kultakai-' 
vokset olivat kuitenkin niin antoisat, että hallitus suoritti kaikki menonsa 
niiden tuotolla. Makedonian itärannikolle tai sen naapuruuteen kreikkalai- 
set, etupäässä ateenalaiset kullanetsijät perustivat Neapoliin ja Amfi- 
poliin. Kun Filippos valloitti ne, puhkesi sota, jossa Ateena menetti 
vapautensa. Muut kreikkalaiset, jotka enimmäkseen olivat kotoisin Khal- 
kiista ja Eretriasta, valloittivat kolmisormisen Khalkidiken niemimaan 
ja antoivat sille nimen; vuoden 700 paikkeilla heillä oli siellä kolmekym- 
mentä kaupunkia, joista usea oli näyttelevä osaa Kreikan historiassa: 
Aristoteleen syntymäpaikka Stageiros, Skione, Mende, Potidaia, Akanthos, 
Kleonai, Torone ja Olynthos — jonka Filippos valloitti 348 ja jonka me 
tunnemme Demostheneen puheesta. Olynthoksessa äskettäin suoritetuissa 
kaivauksissa on saatu esiin huomattavan laaja kaupunki, jossa on ollut 
monta kaksikerroksista ja joitakin 25-huoneisia taloja. Filippoksen aikana 
Olynthoksessa näyttää olleen 60 000 asukasta. Kun se oli pikkukaupunki, 
voimme tämän luvun nojalla arvioida miten ylipursuavan hedelmällinen 
Kreikka ennen Perikleen aikoja oli ja miten määrätietoista sen laajentu- 
minen. 

Vihdoin asuttivat joonialaiset siirtolaiset Khalkidiken ja Euboian välillä 
sijaitsevat saaret Gerontian, Polyaigoksen, Ikoksen, Peparethoksen, Skan- 
dilen ja Skyroksen. Itäisen ja pohjoisen imperiumin kiertokulku oli täy- 
dellinen. Kreikkalainen yritteliäisyys oli muuttanut Aigeian meren saaret, 
Vähän Aasian, Hellespontoksen ja Mustan meren rannikot, Makedonian 
ja Traakian kreikkalaistuneiden kaupunkien toimeliaaksi verkoksi, missä 
maanviljelys, teollisuus, kauppa, politiikka, kirjallisuus, uskonto, filosofia, 
luonnontieteet, taide, kaunopuheisuus, saivartelu ja hekuma kukoistivat. 
Enää oli vain valloitettava toinen Kreikka lännessä ja rakennettava silta 
muinaisesta Hellaasta nykymaailmaan. 

I SYBARIITIT 


Kaarrettuaan jälleen ohi Sunionin mielikuvituspurtemme ohjaten län- 
teen saapuu Kytheraan, saarelle, jossa Afroditella oli tyyssijansa ja joka 
sen vuoksi oli Watteaun »Lühdón» määräpaikkana.! Siellä Pausanias n. 
160 e.Kr. näki »pyhimmàn ja vanhimman kreikkalaisten Afroditelle rakenta- 
mista temppeleistä», ja siellä Schliemann 1887 kaivoi sen rauniot esiin. 
Kythera oli eteläisin Kreikan länsirannikkoa paartavista Joonian saarista, 
jotka olivat saaneet tämän nimen niille asettuneiden joonialaisten siirto- 
laisten mukaan. Muut olivat: Zakynthos, Kefallenia, Ithaka, Leukas, 
Paksos ja Korkyra. Schliemann arveli, että Ithaka oli Odysseuksen saari 
ja etsi turhaan sen maaperästä todistuskappaleita Odysseuksen tarinaan, 
mutta Dörpfeld uskoi Odysseuksen kodin sijainneen kallioisella Leukas- 
saarella. Strabon kertoo Leukaan muinaisten asukkaitten vuosittain heit- 
täneen saarensa kallioilta Apollonille uhriksi ihmisen, mutta koska he 
paitsi teologeja olivat ihmisiä, he säälivästi sitoivat tämän voimakkaisiin 
lintuihin, jotka saattoivat estää hänen putoamisensa. On luultavaa, että 
taru Sapfon kuolonhypystä on yhteydessä tämän palvontamenon kanssa. 
Korintholaiset siirtolaiset ottivat haltuunsa Korkyran (Korfun) n. 743; 
siellä he pian voimistuivat siinä määrin, että he voittivat Korinthoksen 
laivaston ja itsenäistyivät. Korkyrasta jotkut kreikkalaiset seikkailijat 
purjehtivat aina Venetsiaan asti. Muutamat perustivat vähäisiä siirto- 
kuntia Dalmatian rannikolle ja Pon laaksoon, toiset vihdoin kuljettuaan 
kahdeksanpeninkulmaisen möyryävän merensalmen yli saapuivat Italian 
kantapäähän. 

He tapasivat suurenmoisen rantaviivan, joka kaartuili luonnonsata- 
miksi ja jonka takana oli alkuasukasten miltei kokonaan tyhjäksi jättämä 
hedelmällinen takamaa. Kreikkalaiset siirtolaiset ottivat haltuunsa tämän 
rannikkovyöhykkeen siirtomaaekspansion häikäilemättömän lain nojalla, 
jonka mukaan alkuasukasväestön käyttämättä jättämät luonnonrikkau- 
det eräänlaisen kemiallisen vetovoiman tavoin houkuttelevat jonkin muun 
kansan ottamaan ne käytäntöön ja syytämään ne maailman kauppaan ja 
käyttöön. Brentesiumista (Brindisistä) tulokkaat, jotka etupäässä olivat 


1 Watteaun maalaus »Lähtö Kytheran saarelle» oli tunnuskuvallinen 1700-luvun 


Ranskan yläluokkien hengelle, joka oli karistanut yltään juuri sen verran teologiaa, että 
muuttui epikurolaiseksi. 

doorilaisia, kulkivat niemimaan kantapään poikki ja perustivat suurehkon 
kaupungin Taraaseen (roomalaisten Tarentum, nykyinen Taranto).! Siellä 
he viljelivät öljypuita, kasvattivat hevosia, valmistivat saviteoksia, raken- 
sivat laivoja, pyytivät kalaa ja keräsivät simpukoita, joista saatiin purp- 
puraa, kallisarvoisempana pidettyä kuin foinikialaisten valmistama. Sa- 
moin kuin useimmissa kreikkalaisissa siirtokunnissa pitivät valtaa ensin 
maataomistavat ylimykset, sitten se siirtyi keskiluokan rahoittamille dik- 
taattoreille. Diktatuurin keskeyttivät pontevan ja myrskyisän kansan- 
vallan kaudet. Täällä romanttinen Pyrrhos nousi maihin 281 näytelläk- 
seen lännen Aleksanteria. 

Tarentumin lahden toiselle puolelle perusti uusi, enimmäkseen akhaia- 
laisten siirtolaisten aalto Sybariin ja Krotonin kaupungit. Näiden sukulais- 
kaupunkien raivoisa kateus valaisee kreikkalaisten luomistarmoa ja tuhoa- 
miskiihkoa. Itäisen Kreikan ja läntisen Italian välinen kauppa saattoi 
käyttää kahta reittiä, joista toinen kulki vesitse, toinen maitse. Vesireittiä 
käyttävät laivat kävivät Krotonissa ja vaihtoivat siellä monenlaisia tava- 
roita; sitten ne purjehtivat Rhegioniin, maksoivat tullia ja livahtivat varo- 
vasti merirosvoja kuhisevien vetten ja Messinan salmen pyörteisten meri- 
virtojen poikki Eleaan ja Kymeen, Italian pohjoisimpaan kreikkalais- 
siirtolaan. Välttyäkseen näiltä maksuilta ja vaaroilta ja puolentoistasadan 
kilometrin ylimääräiseltä soutamiselta ja purjehtimiselta, ne kauppiaat, 
jotka valitsivat toisen reitin, purkivat lastinsa Sybariissa, kuljettivat ne 
viitisen peninkulmaa poikkimaisin Laokseen ja laivasivat ne uudelleen 
Poseidoniaan, mistä ne lähetettiin Italian sisämaan markkinoille. 

Sybaris, jolla oli strateginen asema tämän kauppareitin varrella, vau- 
rastui, kunnes siinä oli — mikäli voimme uskoa Diodoros Sisilialaista — 
300 000 asukasta ja vain harvat Kreikan kaupungit voivat rikkaudessa kil- 
pailla sen kanssa. Sybariitti tuli merkitsemään samaa kuin epikurolainen. 
Kaiken ruumiillisen työn suorittivat orjat kansalaisten viettäessä kalleisiin 
vaatteisiin pukeutuneina mukavaa elämää ylellisissä kodeissaan ja mais- 
tellessa kaukomaiden herkkuja.? Meluisan työn tekijöitä, esimerkiksi sep- 
piä ja puuseppiä, oli kielletty harjoittamasta ammattiaan kaupungin rajo- 
jen sisäpuolella. Muutamat varakkaiden kaupunginosien kadut oli peitetty 
helteeltä ja sateelta suojaavilla aurinkokatoksilla. Sybariin Alkistheneella 
oli Aristoteleen kertoman mukaan niin kallisarvoisesta kankaasta ommeltu 

1 Kreikkalaisten läntisten siirtokuntien perinteelliset perustamisvuodet näkyvät 
kronologisesta taulukosta. Nämä vuosiluvut Thukydides omaksui vanhalta logografilta 
Antiokhos Syrakusalaiselta. Ne ovat erittäin epävarmat. Mahaffy uskoo Sisilian siirto- 
kuntia myöhäisemmiksi kuin Italian. Thukydideen kronologialla on kuitenkin yhä 


edelleen paljon kannattajia. 
2 Athenaios kertoo, että kokit ja sokerileipurit, jotka keksivät uusia ruokalajeja tai 
makeisia, saivat niihin yksinoikeuden vuoden ajaksi. Hän on ehkä erehtynyt luule- 


maan pilajuttua historiaksi. 

vaippa, että Syrakusan Dionysios I myöhemmin myi sen 120 talentista 
(720 000 dollarista). Kun Sybariin Smyndyrides matkusti Sikyoniin 
kosimaan Kleisthencen tytärtä, hänellä oli mukanaan tuhat palvelijaa. 

Sybariin kävi hyvin, kunnes se joutui sotaan naapurinsa Krotonin kanssa 
kanssa (510). Epäluotettava tieto kertoo sybariittien marssittaneen sotaan 
300 000 miestä. Edollcen kerrotaan, että krotonilaiset saattoivat tämän 
sotajoukon epäjärjestykseen soittamalla säveleitö, joiden mukaan Sybariin 
asukkaat olivat opettaneet hevosensa tanssimaan. Hevoset tanssivat, 
sybariitit surmattiin ja heidän kaupunkinsa ryöstettiin ja poltettiin niin 
tunnontarkasti, että se yhtenä päivänä hävisi historiasta. Kun Herodotos 
ja muut ateenalaiset 65 vuotta myöhemmin perustivat lähistölle Thurioin 
uuden siirtolan, he löysivät tuskin jälkeäkään Kreikan muinoin ylpeim- 
mästä yhdyskunnasta. 


IL KROTONIN PYTHAGORAS 


Krotonin elinikä oli pitempi. Se perustettiin n. 710 e.Kr., ja on vielä 
nytkin, Crotone-nimisenä, meluisa kauppa- ja teollisuuskaupunki. Se oli 
ainoa luonnonsatama Taraan ja Sisilian välillä eikä se voinut antaa anteeksi 
laivoille, jotka purkivat lastinsa Sybariissa. Silti riitti kauppaa, jotta kansa- 
laiset voisivat elellä mukavasti, kun taas terveellinen tappio sodassa, 
pitkäaikainen taloudellinen lamakausi, raikasilmasto ja väestön eräänlainen 
doorilaispuritaaninen henki yhdessä pitivät heidät tarmokkaina varalli- 
suudesta huolimatta. Krotonissa kasvoi Milonin kaltaisia maineikkaita 
urheilijoita, ja siellä toimi Magna Graecian! suurin lääkärikoulu. 

Ehkäpä Krotonin maine terveellisenä paikkakuntana houkutteli Pytha- 
goraan sinne. Nimi tarkoittaa Delfoin »pytholaisen oraakkelin puhetor- 
vea» monet hänen kannattajistaan uskoivat häntä itse Apolloniksi ja 
muutamat väittivät nähneensä välähdykseltä hänen kultaisen reitensä. 
Perimätieto arvelee hänen syntyneen Samoksessa n. 580, kertoo hänen 
tiedonjanoisesta nuoruudestaan ja sanoo hänen matkustelleen kolmekym- 
mentä vuotta. Kiittelyssään niukka Herakleitos sanoo: »Kaikista ihmisistä 
Pythagoras oli väsymättömin kyselijà.» Kerrotaan hänen käyneen Arabiassa, 
Syyriassa, Foinikiassa, Kaldeassa, Intiassa ja Galliassa ja palanneen huu- 
lillaan matkailijoille erinomaisen sopiva tunnuslause: »Kun matkustelet 
ulkomailla, älä katso takaisin omille rajoillesi»; ennakkoluulot on hillittävä 
jokaisessa tulosatamassa. Varmempaa on, että hän kävi Egyptissä, missä 
hän opiskeli pappien johdolla oppien paljon tähtitiedettä ja geometriaa ja 
kenties hiukan tolkuttomuuksia. Kun hän Samokseen palattuaan huomasi 


1 Tämän nimen (= Suur-Kreikka) antoivat roomalaiset etelä-Italian kreikkalaisille 
kaupungeille. 

Polykrateen diktatuurin haittaavan omaansa, hän — runsaasti viisikym- 
menvuotiaana — muutti Krotoniin. 

Siellä hän ryhtyi opettajaksi. Hänen vaikuttava olemuksensa ja hänen 
monipuolinen oppinsa hankkivat hänelle pian satoja oppilaita sitäkin hel- 
pommin, kun hän otti kouluunsa yhtä mielellään naisia kuin miehiäkin. 
Kahtasataa vuotta ennen Platonia hän toi julki sukupuolten yhtäläisten 
mahdollisuuksien periaatteen eikä vain julistanut sitä, vaan sovelsi käytän- 
töönkin. Silti hän myönsi niiden tehtävien luontaisen erilaisuuden. Hän 
opetti naisoppilailleen melkoisesti filosofiaa ja kirjallisuutta, mutta hän 
toimitti heille myös opetusta äidin ja perheenemännän taidoissa. Sen 
tähden muinaisaika kunnioitti »pythagoralaisia naisia» jaloimpana nais- 
tyyppinä, minkä Kreikka koskaan pystyi kasvattamaan. 

Pythagoraan oppilailleen asettamat säännöt muuttivat hänen koulunsa 
miltei luostariksi. Jäsenet tekivät uskollisuudenlupauksen sekä Mestarille 
että toisilleen. Muinaisaikaiset perimätiedot kertovat yksimielisesti, että 
niin kauan kuin oppilaat elivät pythagoralaisyhdyskunnassa, he noudatti- 
vat kommunistista omaisuuden yhteisyyttä. He eivät saaneet syödä lihaa, 
munia eivätkä papuja. Viinin käyttö ei ollut kielletty, mutta veden juon- 
tia suosittiin — mikä ohje on nykypäivien ala-Italiassa terveydelle vaaral- 
linen. Ehkäpä liharavinnon kielto johtui uskonnollisesta tabusta, joka 
liittyi sielunvaellususkomukseen: ihmisten oli varottava syömästä esi- 
isiään. Otaksuttavasti suotiin silloin tällöin poikkeuksia näiden sääntöjen 
kirjaimesta. Varsinkin englantilaisten historioitsijoiden on vaikeaa uskoa, 
että painija Milon, joka oli Pythagoraan kannattajia, olisi voinut vart- 
tua Kreikan väkevimmäksi mieheksi ilman naudanlihaa, vaikka vasikka, 
josta hänen sylissään kasvoi härkä, kylläkin tuli hyvin toimeen ruoholla.! 
Jäseniä oli kielletty tappamasta mitään eläintä, joka ei vahingoita ihmistä, 
tai tuhoamasta istutettua puuta. Heidän oli pukeuduttava yksinkertai- 
sesti ja käyttäydyttävä vaatimattomasti, koskaan purskahtamatta nau- 
ruun ja silti näyttämättä tylyiltäv. He eivät saaneet vannoa jumalien 
nimeen, sillä »jokaisen tulee elää niin, että hän on luottamuksen arvoinen 
ilman valaa». He eivät saaneet suorittaa veriuhreja, mutta kyllä harjoit- 
taa hartautta alttareilla, joita veri ei ollut tahrannut. Kunkin päivän päät- 
tyessä heidän tuli kysyä itseltään, mitä pahaa olivat tehneet, mitä velvol- 
lisuuksia lyöneet laimin, mitä hyvää olivat toimittaneet. 

Mikäli Pythagoras ei ollut loistava näyttelijä, hän noudatti näitä sään- 
töjä ankarammin kuin kukaan oppilas. Varma on, että hän elämäntavoil- 
laan hankki sellaisen kunnioituksen ja arvovallan oppilaittensa parissa, 
ettei kukaan nurkunut hänen pedagogista diktatuuriaan, ja sanoista autos 
efa — ipse dixit — ”hän itse on sanonut niin” tuli lopullinen ratkaisu miltei 
millä hyvänsä käytöksen tai teorian alalla. Liikuttavan kunnioittavasti 

1 Vrt. luku IX, kappale IV. 

kerrotaan, ettei Mestari milloinkaan juonut päivisin viiniä ja että hän 
enimmäkseen eli leivällä ja hunajalla, jülkiruokanaan vihanneksia, että 
hänen vaippansa oli aina valkoinen ja tahraton, ettei hänen ollut koskaan 
kuultu syövän liikaa tai rakastelevan, ettei hän milloinkaan naureskellut, 
pilaillut tai kertonut juttuja, ettei hän koskaan rangaissut ketään, ei 
orjaakaan. Ateenalainen Timon sanoi häntä »ylevüsanaiseksi silmänkään- 
täjäksi, jonka puuhana oli ihmisten kalastaminen», mutta hänen uskollisim- 
pia kannattajiaan olivat hänen vaimonsa Theano ja tyttärensä Damo, 
joilla oli mahdollisuus verrata toisiinsa hänen filosofiaansa ja elämäänsä. 
Damolle hän Diogenes Laértioksen mukaan uskoi »Kommentaarinsa» ja 
velvoitti hänet olemaan ilmaisematta niiden sisällystä kellekään taloon 
kuulumattomalle. Ja vaikka Damo olisi voinut myydä isänsä tutkimukset 
suuresta summasta, hän ei tahtonut luopua niistä, sillä hän pitiuskollisuutta 
isänsä käskyille arvokkaampana kuin kultaa; ja näin hän ajatteli, vaikka 
olikin nainen. 

Pääsy pythagoralaisten veljeskuntaan edellytti sekä ruumiin puhdistau- 
tumista kieltäymyksen ja itsehillinnän avulla että sielun puhdistautumista 
tieteellisillä opinnoilla. Uuden oppilaan oli viisi vuotta noudatettava 
pythagoralaista vaitioloa», so. arvattavasti kuunneltava opetusta kysele- 
mättä ja väittelemättä. Vasta sitten hänet katsottiin täysiveroiseksi jäse- 
neksi ja hänen oli lupa nähdä» Pythagoras (opiskella hänen johdollaan?) Opis- 
kelijat jaettiin näin ollen eksoteerisiin eli ulko-oppilaisiin ja esoteerisiin eli 
sisäjäseniin, joilla oli oikeus päästä osallisiksi itse Mestarin salaviisaudesta. 
Lukujärjestyksen muodosti neljä ainetta: geometria, aritmetiikka, tähti- 
tiede ja musiikki. Matematiikka oli ensimmäinen aine! Sitä ei opetettu 
sellaisena käytännöllisenä tieteenä, jollaiseksi egyptiläiset olivat sen teh- 
neet, vaan abstraktisena suureteoriana ja logiikan ihanteellisena harjaan- 
tunuttamiskeinona, joka pakotti ajattelun järjestykseen ja selkeyteen 
ankaran johdonmukaisen päättelyn ja havainnollisen todistelun avulla. 
Geometria sai nyt lopullisesti aksiooman, teoreeman ja todistuksen muodon. 
Jokainen väittämiin perustuva askel nosti opiskelijan uudelle tasanteelle, 
kuten pythagoralaiset sanoivat, josta hän saattoi yhä paremmin nähdä 
maailman salaisen rakenteen. Kreikkalaisen perimätiedon mukaan Pytha- 
goras keksi itse monta teoreemaa: ennen muuta, että jokaisen kolmion 
kulmien summa on kaksi suoraa kulmaa ja että hypotenuusan neliö on 
sama kuin kateettien neliöiden summa. Apollodoros kertoo, että kun Mestari 
keksi tämän teoreeman, hän uhrasi kiitokseksi hekatombin (sata eläintä), 
mutta tällainen menettely olisi ollut häpeällisen epäpythagoralaista. 

Geometriasta Pythagoras, vastoin nykyistä järjestystä, siirtyi aritme- 

1 Pythagoralaiset näyttävät ensinnä käyttäneen sanaa mathematike tarkoittamaan 


laskentoa; ennen heitä sitä oli käytetty puhuttaessa mistä oppimisesta (mathema) 
hyvänsä. 

tiikkaan, joka ei ollut käytännöllistä luvunlaskutaitoa, vaan abstraktista 
numeroteoriaa. Hänen koulunsa näyttää ensimmäisenä ryhmittäneen 
luvut parillisiin ja parittomiin, jaottomiin ja jaollisiin. Se kehitti verranto- 
teorian ja sillä sekä »pintojen pàülleasettamisella» loi geometrisen algebran. 
Ehkäpä verrannon tutkiminen johdatti Pythagoraan pelkistämään musii- 
kin luvuiksi. Eräänä päivänä, kun hän kulki sepän pajan ohi, hän tuli 
kiinnittäneeksi huomiota alasimen äänen näköään säännöllisiin musikaali- 
siin sävelväleihin. Huomattuaan vasaroiden olevan eripainoisia hän päät- 
teli, että sävelet perustuivat numerollisiin suhteisiin. Suorittaen yhden 
klassillisen tieteen harvoja kokeita hän otti kaksi yhtä paksua ja yhtä 
kireää rihmaa ja havaitsi, että jos toinen oli kaksi kertaa niin pitkä kuin 
toinen, ne hänen nykäistessään soivat oktaavissa; jos toinen oli puolitoista 
kertaa toisen pituinen, saatiin kvintti (do, sol), jos toinen oli kolmannesta 
pitempi, saatiin kvartti (do, fa)... Täten voitiin jokainen sävelväli mate- 
maattisesti laskea ja ilmaista. Koska kaikki kappaleet liikkuessaan saavat 
aikaan ääniä, joiden korkeus riippuu kappaleen koosta ja nopeudesta, sil- 
loin jokainen kiertotähti radallaan maan ympäri — niin Pythagoras arveli 
— synnyttää äänen, joka on verrannollinen sen kiertoliikkeen nopeuteen; 
tämä taas nousee sen mukaan miten etäällä kiertoliike tapahtuu Maasta. 
Nämä erilaiset sävelet muodostavat »sfäärien musiikin» eli harmonian, jota 
emme koskaan kuule, koska kuulemme sen koko ajan. 
Maailmankaikkeus on Pythagoraan mukaan elävä pallo, jonka keskuk- 
sena on Maa. Maakin on pallo, joka kiertotähtien tavoin kiertää lännestä. 
itään. Maa ja koko maailmankaikkeus on jaettu viiteen vyöhykkeeseen: 
arktiseen, antarktiseen, kesän, talven ja päiväntasaajan. Kuusta näkyy 
pienempi tai suurempi osa sen mukaan, missä määrin sen aurinkoa kohti 
kääntynyt puolikas myös on kääntynyt maata kohti. Kuun pimennys johtuu 
siitä, että Maa tai jokin muu taivaankappale on joutunut Kuun ja Aurin- 
gon väliin. Pythagoras oli, huomauttaa Diogenes Laértios, vensimmäinen, 
joka sanoi Maata pyöreäksi ja joka antoi maailmalle nimen Kosmos». 
Tehtyään näillä matemaattisilla ja tähtitieteellisillä panoksilla enemmän 
perustavaa työtä eurooppalaisen tieteen hyväksi kuin kukaan muu Pytha- 
goras siirtyi filosofian alalle. Itse sana on ilmeisesti hänen luomuksensa. 
Hän hylkäsi käsitteen sofia ('viisaus') liian vaateliaana ja kuvasi omaa tie- 
don etsintäänsä filosofiaksi, *viisaudenrakkaudeksi”. Kuudennella vuosi- 
sadalla filosofi ja pythagoralainen merkitsivät samaa. Kun Thales ja toiset 
miletolaiset olivat etsineet kaiken alkuprinsiippiä aineesta, Pythagoras 
etsi sitä muodosta. Keksittyään musiikissa numeroin ilmaistavia säännöl- 
lisiä suhteita ja väittämiä ja väitettyään niitä esiintyvän tähtimaailmassa 
hän aito filosofina yhtenäisyyttä tavoitellen julisti, että sellaisia numeroin 
ilmaistavia suhteita ja väittämiä esiintyy kaikkialla ja että kaiken olen- 
nainen tekijä on luku. Aivan kuten Spinoza järkeili, että on kaksi maail- 

maa, toinen tavallisten ihmisten maailma aistimin havaittavine esinei- 
neen, toinen filosofin maailma järjellä tajuttavine lakeineen ja vakioineen, 
ja että vain jälkimmäinen maailma on pysyvästi todellinen,! samoin 
Pythagoras tajusi, että kaiken ainoa perus- ja pysyvä aspekti oli sen 
osien matemaattinen suhde. Ehkäpä terveys oli ruumiin osien tai alku- 
tekijöiden oikea aritmeettinen suhde tai verranto. Sielu itsekin on ehkä luku. 

Tähän pisteeseen ehdittyä Pythagoraan Egyptissä ja lähi-idässä imemä 
mystisismi pääsi valloilleen. Hän uskoi sielun jakaantuvan kolmeen osaan, 
tunteeseen, intuitioon ja järkeen. Tunteen keskuksena on sydän, intuition 
ja järjen aivot. Tunne ja intuitio ovat yhteiset ihmisille ja eläimille, 
mutta järki kuuluu vain ihmiselle ja on kuolematon. Kuoleman jälkeen 
sielu joutuu joksikin aikaa Haadeeseen kiirastuleen, sitten se palaa maan 
päälle ja asettuu uuteen ruumiiseen. Tämän sielunvaellusliikkeen voi 
lopettaa ainoastaan täysin hyveellinen elämä. Pythagoras huvitti oppilai- 
taan tai ehkäpä ylensi heidän mieltään kertomalla, että hän eräässä olo- 
muodossaan oli ollut ilonainen, toisessa sankari Euforbos. Hän saattoi 
aivan selvästi muistaa seikkailunsa Troian piirityksen aikana ja tunsi 
eräässä Argoksen temppelissä sotisovan, jota hän oli käyttänyt tuossa 
entisessä elämässään. Kuullessaan kerran koiran vinkuvan sitä lyötäessä 
hän oitis meni elukkaa auttamaan väittäen sen haukunnassa kuulevansa 
ystävävainajan äänen. Saamme jälleen välähdyksen siitä aatteiden vaih- 
dosta, joka yhdisti Kreikkaa Afrikkaan ja Aasiaan 6. vuosisadalla, kun 
otamme huomioon, että tämä sielunvaellusaate samaan aikaan kiehtoi 
Intian, Kreikan orfilaiskultin ja Italian erään filosofisen koulukunnan 
mielikuvitusta. 

Tunnemme hindulaisen pessimismin kuuman henkäyksen sekaantuvan 
Pythagoraan etiikassa Platonin kirkkaaseen, selkeään ilmapiiriin. Pythago- 
ralaisen järjestelmän mukaan elämän tarkoitus on vapautua uudestisynty- 
misestä; menetelmänä on hyve, joka on sielun sopusointua itsensä ja Juma- 
lan kanssa. Joskus tämä sopusointu voidaan saada aikaan keinotekoisesti, 
ja pythagoralaiset käyttivät kreikkalaisten pappien ja lääkärien tavoin 
musiikkia hermoston häiriöiden parantamiseen. Useammin sopusointu 
kuitenkin saavutetaan. viisauden avulla, tyynesti mietiskelemällä syvimpiä 


1 Katkelmassa »Alyn parantamisesta». 

2 Tiede koettaa pelkistää kaikki ilmiöt kvantitatiivisiin, matemaattisiin ja todistetta- 
viin väittämiin; kemia esittää kaiken merkein ja numeroin, järjestää alkuaineet mate- 
maattisesti jaksoittaiseksi järjestelmäksi ja pelkistää ne atominsisäiseksi elektroni- 
matematiikaksi. Tähtitieteestä tulee taivaallista matematiikkaa, ja fyysikot etsivät 
matemaattisia kaavoja sähkö-, magnetismi- ja painovoimailmiöille. Jotkut aikamme 
ajattelijat ovat koetlaneet ilmaista itse filosofiankin matemaattisin lausekkein. 

3 Huomautettakoon ohimennen, että Pythagoras, ennättäen hiukan ennen Pasteuria, 
kielsi itsesynnyn ja opetti, että kaikki eläimet syntyvät toisista eläimistä »siemenen 
välitykselläv. 

totuuksia, sillä sellainen viisaus opettaa ihmiselle vaatimattomuutta, koh- 
tuutta ja kultaisen keskitien. Päinvastainen tie, eripuraisuuden, liiallisuu- 
den ja synnin tie, johtaa väistämättömästi murhenäytelmään ja rangais- 
tukseen. Oikeus on »nelió» ja ennemmin tai myöhemmin jokainen vääryys 
»korotetaan neliöön» vastaavin rangaistuksin. Tässä näemme Platonin ja 
Aristoteleen moraalifilosofian idun. 

Pythagoraan politiikka on kuin Platonin käytäntöön sovellettua filoso- 
fiaa ennen sen hahmottumista. Muinaisajan yleisen perimätiedon mukaan 
Pythagoraan koulu oli kommunistinen aristokratia, jossa miehet ja naiset 
antoivat varansa yhteiseen kassaan, jossa heitä kasvatettiin yhdessä, har- 
joitettiin hyveeseen ja ylevään ajatteluun matematiikan, musiikin ja filo- 
sofian avulla, jotta voisivat antautua valtion hallitusmiehiksi. Juuri 
Pythagoraan yritys tehdä piiristään kaupungin hallitus tuotti tuhon hänelle 
ja hänen kannattajilleen. Hänen oppilaansa ottivat niin aktiivisesti osaa 
politiikkaan ja asettuivat niin päättävästi aristokraattien puolelle, että 
Krotonin demokraattinen eli kansanpuolue vimmastuksen puuskassa poltti 
talon, johon pythagoralaiset olivat kokoontuneet, surmasi useita heistä 
ja ajoi loput pois kaupungista. Pythagoras itse otettiin erään kertomuksen 
mukaan vangiksi ja surmattiin, kun hän paetessaan kieltäytyi menemästä 
papuvainiolle. Toisen kertomuksen mukaan hän pelastui Metapontoniin, 
missä hän kieltäytyi nauttimasta ruokaa neljänkymmenen päivän ajan ja 
siten näännytti itsensä nälkään — ehkä pitäen kahdeksankymmenen vuo- 
den ikää riittävänä. 

Hänen vaikutuksensa jäi pysyväksi; vielä nytkin hänen nimensä on 
mahtava. Hänen piirinsä vaikutti kolmisensataa vuotta hajanaisina ryh- 
minä kautta Kreikan. Se synnytti sellaisia oppineita kuin thebalainen 
Filolaos ja valtiomiehiä kuin Taraan diktaattori ja Platonin ystävä Arkhy- 
tas. Wordsworth on kuuluisimmassa oodissaan tietämättään pythagora- 
lainen. Itse Platoniakin kiehtoi Pythagoraan häilyvä olemus. Hän lainaa 
tältä joka käänteessä: hänen ylenkatseensa demokratiaa kohtaan, hänen 
innostuksensa filosofi-hallitusmiesten kommunistiseen aristokratiaan, hä- 
nen käsityksensä, että hyve on sopusointua, hänen teoriansa sielun luon- 
teesta ja tarkoituksesta, hänen ihastuksensa geometriaan ja hänen taipu- 
muksensa lukumystiikkaan. Kaiken kaikkiaan: Pythagoras oli sekä euroop- 
palaisen tieteen että filosofian perustaja, sikäli kuin me niitä tunnemme, 
ja siinä on saavutus, josta ken hyvänsä voi ylpeillä. 


III. ELEAN KSENOFANES 


Länteen Krotonista on muinaisen Lokroin paikka. Aristoteleen mukaan 
tämän siirtolan perustivat Kreikan mannermaan Lokriista tulleet karkuri- 
orjat, avionrikkojat ja varkaat, mutta ehkäpä Aristoteles vanhan maail- 

man miehenä tunsi ylenkatsetta uutta maailmaa kohtaan. Jouduttuaan 
selkkauksiin huonojen ominaisuuksiensa tähden siirtolaiset pyysivät neu- 
voa Delfoin oraakkelilta, joka määräsi heidät hankkimaan lakeja itselleen, 
Ehkäpä Zaleukos oli antanut ohjeita oraakkelille, sillä n. 664 hän laati 
Lokroille säännökset, jotka hän väitti Athenen sanelleen hänen nukkues- 
saan. Tämä oli Kreikan historian ensimmäinen kirjoitettu lakikokoelma, 
vaikkakaan ei ensimmäinen, jonka jumalat olivat antaneet ihmisille. 
Lokroin asukkaille se oli niin mieluinen, että he vaativat jokaista, joka 
halusi ehdottaa uutta lakia, puhumaan nuora kaulassa, jotta hänet vähim- 
mällä vaivalla voitaisiin hirttää, jos hänen aloitteensa hylättäisiin.? 

Kiertäessään Italian varvasta pohjoiseen matkamies saapuu kukoista- 
vaan Reggioon, messenialaisten n. 730 perustamaan Rhegioniin, jonka roo- 
malaiset tunsivat Rhegiumin nimellä. Kun on pujahdettu Messinan sal- 
men — luultavasti sama kuin Odysseuksen »Skylla ja Kharybdis» — läpi, 
tullaan sinne, missä muinoin Laos kohosi, ja sitten muinaiseen Hyeleen, 
roomalaisten Veliaan, jonka historia tuntee Elea-nimisenä, koska Platon 
kirjoitti nimen niin ja koska vain sen filosofeista on jäänyt muisto. Sinne 
kolofonilainen Ksenofanes saapui n. 510 ja perusti siellä Elean koulukunnan. 

Hän oli yhtä ainoalaatuinen persoonallisuus kuin suosikkivihollisensa 
Pythagoras, pelottoman tarmokas ja häikäilemättömän aloitekykyinen. 
Hän oli vaeltanut seitsemänseitsemättä vuotta, kuten sanoo, »Hellasta 
ylös ja alas» tehden huomioita ja hankkien vihollisia kaikkialla. Hän 
kirjoitti ja lausui filosofisia runoelmia, moitti Homerosta tämän riettaasta 
pilailusta, nauroi taikauskolle, löysi tyyssijan Eleasta ja itsepäisesti saa- 
vutti sadan vuoden iän. »Homeros ja Hesiodos», Ksenofanes lauloi, »ovat 
kertoneet jumalien tehneen kaikkea sitä, mikä ihmisten kesken on häpeä 
ja häväistys — varkauksia, aviorikoksia ja petoksia». Mutta itse hän ei 
suinkaan ollut oikeaoppisuuden tukipylväs. 


Ei koskaan ole ollut eikä ole oleva ainoatakaan miestä, joka var- 
masti tietäisi jumalten asioista . . . Kuolevaiset kuvittelevat, että 
jumalat ovat syntyneet samoin kuin he itse, että heillä on saman- 
laiset vaatteet, ääni ja hahmo kuin heillä itsellään. Mutta jos 
härillä ja leijonilla olisi kädet ja ne voisivat maalata ja muotoilla 
kuvia ihmisten tavoin, ne kuvaisivat jumalat itsensä kaltaisiksi; 
hevoset tekisivät niistä hevosten, härät härkien kaltaisia. Etiopia- 
laiset kuvaavat jumalansa mustiksi ja tylppänenäisiksi, traakialai- 
set antavat niille siniset silmät ja punaisen tukan ... On olemassa 
yksi jumala, joka on jumalien ja ihmisten yläpuolella; hän ei muis- 
tuta kuolevaisia muodon eikä mielen puolesta. Hänen koko ole- 
muksensa näkee, hänen koko olemuksensa ajattelee, hänen koko 
olemuksensa kuulee. Näkemättä vaivaa hän mielensä voimalla 
ohjaa kaikkea. 


1 Kreikkalaiset olivat niin mieltyneet tähän satuun, että he kertoivat samaa Katanen 
ja Thurioin laeista. Suunnitelma miellytti erityisesti Michel de Montaigne'ia ja olisi 
kenties vielä nykyäänkin hyödyllinen. 

Diogenes Laörtios sanoo Ksenofaneen samastaneen maailmankaikkeuden 
ja tämän jumalan. Kaikki, ihmisetkin, Ksenofanes opetti, polveutuu 
luonnollisten lakien mukaisesti maasta tai vedestä. Vesi peitti muinoin 
miltei koko maan, sillä mereisiä kivettymiä on löydetty kaukaa sisämaasta 
ja vuorenhuipuilta, ja joskus tulevaisuudessa vesi otaksuttavasti jälleen 
hautaa koko maan alleen. Mutta kaikki historian vaihdokset ja kaikki 
olioiden erilaisuus on pinnallinen ilmiö; muotojen kiertokulun ja moninai- 
suuden takana on muuttumaton ykseys, joka on Jumalan sisin todellisuus. 

Tästä lähtökohdasta Ksenofaneen oppilas, Parmenides Elealainen, ke- 
hitti sen idealistisen filosofian, joka vuorostaan oli muovaava Platonin 
ja platonistien ajattelua kautta muinaisajan ja Euroopan ajattelua vielä 
meidän päiviimme asti. 


IV. ITALIASTA ESPANJAAN 


Kolme peninkulmaa Elean pohjoispuolella kohosi Poseidonian kaupunki, 
roomalaisten Paestum. Sen olivat perustaneet Sybariista tulleet siirtolai- 
set Miletoksen kaupan tärkeimmäksi italialaiseksi päätepisteeksi. Nykyi- 
sin sinne on mukava ajomatka Napolista Salernon kautta. Äkkiä ilmestyy 
tien viereen keskelle autiota ketoa kolme temppeliä, jotka hylättyinäkin 
ovat majesteettiset. Joki, joka on tukkinut oman suunsa vuosisatojen 
liejulla, on jo kauan sitten muuttanut tämän muinoin terveellisen laakson 
rämeeksi, ja niinpä on sekin peloton rotu, joka viljelee Vesuviuksen rin- 
teitä, epätoivoisena paennut näiltä malarialakeuksilta. Muinaisista muu- 
reista on jäljellä pätkiä, mutta paremmin ovat säilyneet, ikään kuin yksi- 
näisyyden ansiosta, kreikkalaisten muinoin viljan ja meren jumalille vaa- 
timattomasta kalkkikivestä pystyttämät, mutta muodoltaan miltei täy- 
delliset pyhäköt. Vanhin näistä rakennuksista, jota viime aikoina on 
sanottu »basilikaksi», oli luultavimmin Poseidonin temppeli. Ihmiset, jotka 
elävät Välimeren kaupan ja antimien varassa, rakensivat sen hänen kun- 
niakseen puolivälissä tuota hämmästyttävää kuudetta vuosisataa, jolloin 
luotiin suurta taidetta, kirjallisuutta ja filosofiaa Santungista Italiaan 
saakka. Sekä sisä- että ulkopylväikkö on säilynyt todistamaan kreikka- 
laisten intohimosta pylväisiin. Seuraava sukupolvi rakensi pienemmän 
temppelin, joka myös on doorilaisen yksinkertainen ja vankka. Sitä sano- 
taan »Cereksen temppeliksi», mutta tuntematonta on, mikä jumala hais- 
teli sen uhrituoksuja. Vielä myöhempi sukupolvi rakensi juuri ennen tai 
jälkeen persialaissotien suurimman ja sopusuhtaisimman näistä kolmesta 
temppelistä luultavasti myös Poseidonin kunniaksi. Sopivasti kyllä sen 
esipylväistöstä aukeaa näköala houkuttelevalle ja petolliselle merelle. 
Jälleen on miltei kaikki pilareita: ulkopuolella mahtava ja täydellinen 
doorilainen peristyyli, sisäpuolella kaksikerroksinen pylväsrivi, joka mui- 
noin kannatti kattoa. Näky on Italian vaikuttavimpia. Tuntuu uskomat- 
tomalta, että kreikkalaiset rakensivat miltei viisi vuosisataa ennen Kris- 
tusta tämän temppelin, joka on säilynyt paremmin kuin mikään roomalai- 

nen rakennus. Voimme hiukan kuvitella sen yhteisön kauneutta ja elin- 
voimaisuutta, jolla oli sekä varoja että makua pystyttääkseen sellaisia 
uskonnollisen elämän keskuksia. Silloin voimme loihtia silmiemme eteen 
myös rikkaampien ja suurempien kaupunkien; esimerkiksi Miletoksen, 
Samoksen, Efesoksen, Krotonin, Sybariin ja Syrakusan, loiston. 

Hiukan pohjoisemmaksi nykyistä Napolia perustivat Khalkiista, Eret- 
riasta, Euboian Kymestä ja Graiasta tulleet siirtolaiset noin 750 lännen 
vanhimman kreikkalaisen kaupungin, suuren Kymen sataman. Kyme 
rikastui nopeasti ostamalla itä-Kreikan tuotteita ja myymällä niitä keski- 
Italiaan, se asutti Rhegionin ja piti sitä valvonnassaan. Saatuaan hal- 
tuunsa määräämisvallan Messinan salmella se esti niiden kaupunkien lai- 
voja, joilla ei ollut kauppasopimusta sen kanssa, purjehtimasta salmen 
läpi tai maksatti niillä korkean tullin. Levittäytyen etelään päin kymeläiset 
perustivat Dikaiarkhian, josta tuli roomalainen Puteoli'n satama (Pozzuoli), 
sekä Neapoliin, Uuden kaupungin’, nykyisen Napolin. Näistä siirtokun- 
nista kreikkalaiset aatteet ja jumalat siirtyivät Rooman nuoreen, kar- 
keaan kaupunkiin ja pohjoiseenpäin Etruriaan. Kymessä roomalaiset 
oppivat tuntemaan useita kreikkalaisia jumalia, varsinkin Apollonin ja 
Herakleen, ja ostivat arvoansa korkeampaan hintaan kirjakääröt, joissa 
Kymen sibylla — Apollonin iäkäs papitar — oli ennustanut Rooman tule- 
vaisuuden. 


Kuudennen vuosisadan alun vaiheilla Joonian fokaialaiset laskivat mai- 
hin Ranskan etelärannikolle, perustivat Massalian (Marseilles) ja kuljet- 
tivat Kreikan tuotteita Rhöne'ia ja sen syrjäjokia myöten Arles'iin ja 
Nimes'iin saakka. He hankkivat ystäviä ja vaimoja alkuasukkaiden kes- 
kuudesta, lahjoittivat viiniköynnöksen ja öljypuun Ranskalle ja siinä 
määrin perehdyttivät etelä-Gallian kreikkalaiseen sivistykseen, että roo- 
malaiset havaitsivat helpoksi levittää siellä sukulaiskulttuuriaan Caesarin 
aikana. Kulkien rannikkoa itään fokaialaiset perustivat Antipoliin 
(Antibes), Nikaian (Nizza) ja Monoikoksen (Monaco). He uskaltautuivat 
länteen päin Espanjaan ja rakensivat Rhodain (Rosas), Emporionin (Ampu- 
rias), Hemeroskopionin ja Mainaken (lähellä Malagaa) kaupungit. Espan- 
jassa kreikkalaiset jonkin aikaa menestyivät käyttämällä Tartessoksen 
hopeakaivoksia, mutta v. 535 karthagolaiset ja etruskilaiset yhdistivät 
voimansa tuhotakseen fokaialaisten laivaston, ja siitä ajasta alkoi kreikka- 
laisten valta Välimeren läntisessä altaassa riutua. 


V. SISILIA 


Emme ole jättäneet aivan viimeiseksi rikkainta kreikkalaisten asut- 
tamaa aluetta. Sisilialle luonto oli antanut sen, mitä se oli kieltänyt Kreikan 
mannermaalta: näköjään ehtymättömän maakamaran, jota sade ja laava 
höystivät ja joka tuotti niin runsaasti vehnää ja ohraa, että Sisiliaa arveltiin 
itse Demeterin jolleikaan syntymäpaikaksi niin ainakin mieluisimmaksi tyys- 


KREIKKALAISET LÄNNESSÄ 176 


sijaksi. Siellä oli hedelmätarhoja, viinimäkiä ja öljypuulehtoja kukkuroil- 
laan hedelmiä, hunaja oli yhtä möyheää kuin Hymettoksella ja kukkia oli 
läpi vuoden. Heinävillä lakeuksilla laidunnettiin lampaita ja sarvikarjaa, 
kukkuloilla kasvoi loputtomasti metsää, ja ympäröivissä vesissä lisääntyi- 
vät kalat nopeammin, kuin sisilialaiset ehtivät niitä syödä. 

Nuoremman kivikauden kulttuuri oli kukoistanut Sisiliassa kolmannella 
vuosituhannella, pronssikulttuuri toisella. Jo minolaisaikana kauppa oli 
yhdistänyt saaren Kreetaan ja Kreikkaan. Toisen vuosituhannen loppu- 
puolella kolme siirtolaisaaltoa vyöryi Sisilian rannikolle: sikaanit saapuivat 
Espanjasta, elymit Vähästä Aasiasta, sikulit Italiasta. Noin 800 foinikia- 
laiset asettuivat länsiosaan Motyaan ja Panormokseen (Palermo). Noin 
v:sta 735! kreikkalaisia tulvi maahan. He perustivat nopeassa tahdissa 
Naksoksen, Syrakusan, Leontinoin, Messanan (Messinan), Katanen, Gelan, 
Himeran, Selinuksen ja Akragaan. Jokaisessa tapauksessa alkuasukkaat 
karkotettiin asevoimin pois rannikolta. Useimmat vetäytyivät vuoriseen 
sisämaahan, muutamista tuli tulokkaiden orjia, niin monet solmivat avio- 
liittoja valloittajien kanssa, että Sisilian kreikkalaisten veri, luonne ja 
moraali saivat alkuasukkaista selvästi havaittavan intohimoisuuden ja 
aistillisuuden sävyn. Helleenit eivät milloinkaan saaneet saarta kokonaan 
valloitetuksi. Foinikialaiset ja karthagolaiset säilyttivät valta-asemansa 
länsirannikolla, ja viisisataa vuotta riehui aika-ajoittainen sota Sisilian 
omistuksesta kreikkalaisuuden ja seemiläisyyden, Euroopan ja Afrikan 
välillä. Rooman pidettyä saarta hallussaan kolmetoista vuosisataa taistelu 
alkoi keskiajalla uudestaan saraseenien ja normannien välillä. 


Katane oli maineessa laeistaan, Liparin saaret kommunismistaan, 
Himera runoilijastaan, Segesta, Selinus ja Akragas temppeleistään, Syra- 
kusa mahtavuudestaan ja rikkaudestaan. Kharondaan runsaasti suku- 
polvea ennen Solonia Katanelle säätämät lait tulivat esikuvaksi monelle 
Sisilian ja Italian kaupungille luoden yleistä järjestystä ja sukupuolisiveel- 
lisyyttä yhdyskuntiin, joita vanhat tavat ja pyhät ennakkotapaukset eivät 
suojelleet. Mies sai erota vaimostaan ja vaimo miehestään, sanoi Kharon- 
das, mutta kumpikaan ei saanut ottaa nuorempaa puolisoa kuin eronsaa- 
nut. Luonteenomaisesti kreikkalaisen kertomuksen mukaan Kharondas 
kielsi kansalaisia tulemasta kansankokoukseen aseistettuina. Eräänä päi- 
vänä hän kuitenkin itse saapui sellaiseen muistamatta jättää pois miek- 
kaansa. Kun muuan äänestäjä moitti häntä oman lakinsa rikkomisesta, 
hän vastasi; »Niinpä mieluummin vahvistan sen» sekä surmasi itsensä. 

Jos haluamme saada elävän kuvan vaikeuksista, joita väkivaltaisesti 
perustettujen siirtokuntien elämässä esiintyi, meidän tarvitsee vain tar- 
kastella itä-Sisilian pohjoispuolella olevien Lipari- (so. ”Maineikkaiden”) 
saarten omituista kommunismia. Sinne olivat n. 580 muutamat knidok- 


1 Tai ehkä sukupolvea myöhemmin; vrt. sivun 165 alaviittaa. 

selaiset seikkailijat perustaneet merirosvojen onnelan. He väijyivät lii. 
kennettä Messinan salmessa, toivat saaliin saarellisiin kätköpaikkoihinsa ja 
jakoivat sen esimerkillisen tasapuolisesti. Maan omisti yhdyskunta, 
osa väestöstä oli määrätty sitä viljelemään, ja tuotteet jaettiin tasan kaik- 
kien kansalaisten kesken. Aikojen kuluessa kuitenkin individualismi pääsi 
taas valtaan, maa jaettiin yksityisten omistamiin osuuksiin, ja elämä alkoi 
kulkea epätasaista latuaan kilpailun merkeissä. 

Sisilian pohjoisrannikolla sijaitsi Himera, josta oli tuleva lännen Plataiai. 
Siellä Stesikhoros, "'Kuorontekijü', valoi aikana, jolloin kreikkalaiset alkoj- 
vat väsyä epiikkaan, kuorolyriikan muottiin rodun taruston. Hän antoi 
Helenelle ja Akhilleuksellekin mykyaikaisen puvun» ohimenevän uutuu- 
den, Ikään kuin rakentaakseen sillan kuolevan epiikan ja tulevaisuuden 
romaanin välille Stesikhoros sepitti runopukuisia rakkaustarinoita. Eräässä 
niistä puhdas, arka neitsyt kuolee vastarakkauden puutteeseen provence- 
laisten madrigaalien tai Viktorian ajan kaunokirjallisuuden tyyliin. Sa- 
malla hän raivasi tien Theokritokselle kirjoittamalla paimenrunoelman 
lammaspaimen Dafniin kuolemasta; tämän rakkaus Khloehen oli roomalais- 
ajalla Kreikan romaanikirjallisuuden pääaiheena.  Stesikhoroksella oli 
omakin romanttinen tarina, jonka sankaritar ei ollut sen mitättömämpi 
nainen kuin Helene itse. Menetettyään näkönsä hän arveli onnettomuu- 
tensa syyksi sen, että oli kuvaillut Helenen uskottomuutta. Lepyttääkseen 
tämän (joka nyt oli jumalatar), hän sepitti »palinodin» (toisen laulun), 
jossa hän vakuutti maailmalle, että Helene oli ryöstetty väkisin, ettei hän 
ollut koskaan antautunut Parikselle eikä saapunut Troiaan, vaanoli kos- 
kemattomana odottanut Egyptissä, kunnes Menelaos tuli häntä pelasta- 
maan. Vanhoilla päivillään runoilija varoitti Himeraa antamasta Akra- 
gaan Falariille diktaattorin valtaa.! Kun bünen varoitustaan ei toteltu, 
hän muutti Katanehen, missä hänen monumentaalinen hautansa roomalais- 
aikana oli eräs Sisilian nähtävyyksiä. 

Himeran länsipuolella olevasta Segestasta on nyt jäljellä vain peris- 
tyyli, jonka keskentekoiset doorilaiset pylväät aavemaisina kohoavat kor- 
keasta rikkaruohikosta. Nähdäksemme Sisilian arkkitehtuurin korkeim- 
millaan meidän on mentävä saaren poikki etelän suuriin kaupunkeihin 
Selinukseen ja Akragaaseen. Traagillisen elämänsä aikana, joka alkoi 
v. 651 ja josta karthagolaiset tekivät lopun 409, Selinus pystytti äänettö- 
mille jumalille seitsemän doorilaista temppeliä, jotka olivat suunnattoman 
suuria, mutta tökerötekoisia, sivellyt maalatulla laastilla ja koristetut 
kömpelöillä kohokuvilla. Maanjäristyksen pahahenki tuhosi nämä temp- 
pelit meille tuntemattomaan aikaan. Niistä on jäänyt jäljelle tuskin 
muuta kuin katkenneita pylväitä ja maassa viruvia pylväänpäitä. 

Akragas, roomalaisten Agrigentum, oli 6. vuosisadalla Sisilian suurin ja 


1 Hän esitti varoituksensa sadun muodossa. Hevonen, jota hirven tunkeutuminen 
sen laitumille harmitti, pyysi ihmistä auttamaan tunkeilijan rankaisemisessa. Mies 
lupasi tehdä sen, jos hevonen sallisi hänen nousta sen selkään keihäs kädessä. Hevo- 
nen suostui, hirvi peloitettiin pois, ja hevonen huomasi olevansa ihmisen orja. 





DrADuMeN08. Roomalainen kopin Polykleitoksen veistoksesta, 
Ateenan museo. — Polykleitos piti ihmisruumiin ihanteellisten 
mittojen mallina kilpakentillä kunnostautuneita atleetteja. 





APOLLON SAUROKTONOS. Roomalainen kopio Praksiteleen veistoksesta. 
Louvre, Pariisi. — Aistillisen kauneuden ja sulouden kuvaamisessa saa- 
vutti Praksiteles täydellisyyden. Hänen Afrodite-patsaitaan matkustettiin 
jokaisesta Välimeren maasta katsomaan ja jotain naisellista on hänen 
mieskuvissaankin, kuten tähän kuvatussa sLiskontappaja Apollossa», 


AFRODITEN SYNTYMÄ. aLudovisin valtaistuimen» kohokuva. Termimuseo, Rooma. — 
Kun Rooman Villa Ludovisi 1887 revittiin, löytyi sen raunioista marmorilohkare, jonka 
kolmella sivulla on mitä ihanimmat kohokuvat. 

rikkain kaupunki. Voimme nähdä sen kohoavan touhuavien telakoiden 
ääreltä ja meluisalta markkinatorilta vuorenrinteen asuntokortteleille ja 
uljaalle akropoliille, jonka pyhäköt miltei kohottivat palvojansa pilvien 
tasalle. Siellä kuten useimmissa kreikkalaisissa siirtokunnissa syrjäytti 
etupäässä keskiluokkaa edustava diktatuuri maataomistavan ylimystön. 
V. 570 Falaris anasti vallan ja saavutti kuolemattomuuden paistamalla 
vihollisensa vaskisen härän sisässä. Hän oli erityisesti mielistynyt putki- 
koneistoon, joka sai uhrien tuskanhuudot kuulostamaan eläimen mylvin- 
nältä. Silti kaupunki oli hänelle ja myöhemmälle diktaattorille Theronille 
kiitollisuuden velassa poliittisesta järjestyksestä ja vakavuudesta, joka 
salli sen taloudellisesti kehittyä. Akragaan kauppiaista tuli, kuten heidän 
selinuslaisista, krotonilaisista ja sybarislaisista ammattiveljistään, aikansa 
amerikkalaisia miljoonikkoja, joita kohtaan vanhan Kreikan pienemmät 
rahavaltiaat tunsivat salaista kateutta ja sen hyvitykseksi ylenkatsetta. 
Vanha maailma väitti, että uutta maailmaa kiinnosti koko ja ulkonäkö, 
mutta että siltä puuttui makua ja taiteellisuutta. Zeun temppeli Akra- 
gaassa kieltämättä tavoitteli kookkautta, sillä Polybios sanoo, »ettei mi- 
kään Kreikan temppeleistä voittanut sitä suuruuden ja sommittelun puo- 
lesta». Emme voi suoranaisesti arvostella sen kauneutta, sillä sodat ja 
maanjäristykset ovat tuhonneet sen. Sukupolvea myöhemmin, Perikleen 
aikana, Akragas pystytti mittasuhteiltaan vaatimattomampia rakennuksia. 
Yksi niistä, Sovun temppeli, on säilynyt miltei täydellisesti, ja Heran 
temppelistä on jäljellä vaikuttava pylväsrivi. Kumpikin riittää todista- 
maan, ettei kreikkalainen maku suinkaan ollut ateenalaisten yksinoikeus 
ja että kauppaa harjoittava länsikin oli oppinut sen, ettei »koko ole kehi- 
tystä». — Akragaassa syntyi suuri Empedokles ja kenties hän siellä, eikä 
Etnan kraaterissa, kuolikin. 


Syrakusa alkoi sellaisena kuin se nykyäänkin on — Ortygian kallionie- 
mekkeellä värjöttävänä kylänä. Jo kahdeksannella vuosisadalla Korinthos 
oli lähettänyt siirtolaisia valtaamaan vanhurskauden ja parempien aseiden 
avulla pientä niemimaata, joka silloin kenties oli saari. He rakensivat 
varsinaiseen Sisiliaan johtavan kannaksen tai laajensivat sitä sekä karkot- 
tivat useimmat sikulit sisämaahan. He lisääntyivät nopeasti kuten ainakin 
voimakas kansa antoisalla maaperällä. Aikanaan heidän kaupungistaan 
tuli Sisilian rikkain. Sen ympärysmitta oli 22 kilometriä ja väkiluku puoli- 
sen miljoonaa. N. 495 äänioikeudeton rahvas liitossa orjuutettujen sikulien 
kanssa kukisti aristokraattiset maanomistajat. Jos saamme uskoa Aristo- 
telesta, uusi demokratia ei pystynyt luomaan järjestynyttä yhteiskuntaa, 
ja v. 485 Gelan Gelon pystytti diktatuurin valistunut petollisuus ohjelma- 
naan. Monien ammattiveljiensä tavoin hän oli yhtä pystyvä kuin häikäile- 
mätönkin. Halveksien kaikkia moraalisia sääntöjä ja poliittisia pidäkkeitä 
hän muutti Ortygian valtansa kukistamattomaksi linnoitukseksi, valloitti 
Naksoksen, Leontinoin ja Messanan sekä kiskoi veroa koko itä-Sisilialta 


12 — Durant, Krciken kulttuuri 

tehdäkseen Syrakusan kauneimmaksi Kreikan pääkaupungeista. »Tällä 
tavoin», Herodotos virkkaa alakuloisesti, »Gelonista tuli suuri kunin- 
gas, ! 


VI. KREIKKALAISET AFRIKASSA 


Karthagolaisilla oli aihetta huolestua, sillä kreikkalaiset olivat perusta- 
neet kaupunkeja Afrikan pohjoisrannikollekin ja pyrkivät valtaamaan sikä- 
läisenkin kaupan käsiinsä. Jo 630 Theran doorilaiset olivat lähettäneet lukui- 
san siirtokunnan Kyreneen, joka on puolivälissä Karthagosta Egyptiin. Siellä 
he autiomaan reunalta tapasivat hedelmällistä maata ja niin runsaasti 
sadetta, että alkuasukkaat sanoivat seutua paikaksi, jonka kohdalla tai- 
vaassa on reikä. Kreikkalaiset käyttivät maata osittain laidunmaana, joka 
antoi villoja ja vuotia vientiin. He kasvattivat silfium-kasvia, josta saa- 
tiin koko Kreikan halukkaasti ostamaa maustetta, myivät Kreikan tuot- 
teita Afrikkaan ja kehittivät käsiteollisuuttaan siinä määrin, että Kyrenen 
maljakot laskettiin parhaimpiin kuuluviksi. Kaupunki käytti rikkauttaan 
järkevästi ja koristautui suurilla puistoilla, temppeleillä, kuvapatsailla ja 
gymnasioneilla. Siellä syntyi ensimmäinen kuuluisa epikurolainen filosofi 
Aristippos, joka myös laajalti vaellettuaan palasi sinne ja perusti Kyrenen 
koulukunnan. 

Itse Egyptissäkin, joka yleensä oli vihamielinen kaikelle muukalais- 
asutukselle, kreikkalaiset hankkivat jalansijaa, valloittivatpa lopuksi itse 
valtakunnankin. Noin 650 miletolaiset perustivat »faktorian» eli kauppa- 
aseman Naukratiihin Niilin suuhaaran Kanopoksen varrelle. Faarao 
Psammetik 1 sieti heitä, koska sai heistä oivallisia palkkasotureita ja koska 
heidän kauppansa hankki rikkaita saaliita hänen tullivirkailijoilleen. 
Ahmose II myönsi heille laajahkon itsehallinnon. Naukratiista tuli miltei 
teollisuuskaupunki; siellä valmistettiin savi-, terrakotta- ja fajanssituot- 
teita. Vielä suuremmassa määrässä se kuitenkin oli kauppakeskus, joka 
tuotti maahan Kreikan öljyä ja viinejä sekä vei maasta Egyptin vehniä, 
pellavia ja villoja, Afrikan norsunluuta, suitsutusta ja kultaa. Tämän 
vaihdon yhteydessä Egyptin uskomukset ja palvontamenot, arkkitehtuuri, 
kuvanveisto ja tiede virtasivat vähitellen Kreikkaan, samalla kun kreikka- 
laisia sanoja ja tapoja vuorostaan siirtyi Egyptiin valmistamaan maaperää 
aleksandrialaisen ajan kreikkalaisherruudelle. 


1 »Syrakusan Gelonillav, kertoo Lukianos, soli pahanhajuinen hengitys, mutta itse 
hän ei pitkään aikaan huomannut sitä, koska kukaan ei tohtinut huomauttaa tyran- 
nille sellaisesta seikasta. Vihdoin eräs muukalaisnainen, jonka kanssa hänellä oli suhde, 
uskalsi huomauttaa siitä. Silloin Gelon meni vaimonsa luo ja soimasi tätä, ettei ollut, 
vaikka hänellä oli ollut tilaisuus havaita se, koskaan varoittanut Gelonia. Vaimo puo- 
lustautui sanomalla, että koska hän ei koskaan ollut ollut läheisissä tekemisissä kenen- 
kään muun miehen kanssa, hän oli otaksunut kaikkien miesten olevan samanlaisia.» 
Gelon jäi sanattomaksi. 


yj ml 

Jos mielikuvituksessamme astumme Naukratiista Ateenaan purjehtivaan 
kauppa-alukseen, olemme kiertäneet kautta koko kreikkalaismaailman. 
Tämän pitkän kiertomatkan suorittaminen oli välttämätöntä voidaksemme 
nähdä ja tuntea helleenisen sivistyksen laajuuden ja moninaisuuden. Aris- 
toteles kuvasi 158 kreikkalaisen kaupunkivaltion valtiosääntöhistoriaa, 
mutta niitä oli tuhat muuta. Jokainen kantoi kortensa kaupan, teollisuuden 
ja ajattelun alalla siihen kekoon, jota me tarkoitamme Kreikalla. Kreikan 
runous ja proosa, matematiikka ja metafysiikka, puhetaito ja historian- 
kirjoitus syntyivät pikemminkin siirtokunnissa kuin emämaassa. Ilman 
niitä ja niitä tuhatta vaikutteita omaksuvaa tuntosarvea, joita ne työnsivät 
vanhaan maailmaan, maailma olisi ehkä jäänyt vaille Kreikan sivistystä, 
historian arvokkainta tuotetta. Niiden välityksellä Egyptin ja idän kult- 
tuurit siirtyivät Kreikkaan ja Kreikan kulttuuri verkalleen levisi Aasiaan, 
Afrikkaan ja Eurooppaan. 


KAHDEKSAS LUKU 


KREIKAN JUMALAT 


I. MONIJUMALAISUUDEN ALKUPERÄ 


Etsiessämme näiden hajanaisten kaupunkien sivistyksen yhdistäviä 
aineksia tapaammo niitä viisi tärkeää: yhteisen kielen paikallismurteineen; 
yhteisen henkisen olämän, vaikka vain suurimmat kirjallisuuden, filosofian 
ja tieteen edustajat tunnetaan laajalti kunkin kotipaikan valtiollisten rajo- 
jen ulkopuolella; yhteisen urheilukiihkon, joka etsii purkautumistilaisuuksia 
oman kaupungin ja yleiskansallisista kisoista; kauneudenrakkauden, jota 
ilmaistaan paikkakunnittain kaikille kreikkalaisille yhdyskunnille yhteisin 
muodoin; ja osittain yhteiset uskonnolliset palvontamenot ja uskomukset. 

Uskonto erotti kaupunkeja yhtä paljon kuin se niitä yhdisti. Etäisten 
olympolaisjumalien kohteliaan ja yleisen palvonnan ohella esiintyi Zeusta 
riippumattomien paikallisten jumaluuksien ja valtojen kiihkeämpiä kult- 
teja. Heimollinen ja valtiollinen separatismi ruokki monijumalaisuutta ja 
teki yksijumalaisuuden mahdottomaksi. Varhaisina aikoina oli kullakin 
perheellä oma jumalansa. Hänen kunniakseen pyhä tuli ikuisesti paloi 
liedessä, ja hänelle uhrattiin ennen jokaista ateriaa ruokaa ja viiniä. Tämä 
pyhä kanssakäyminen, ruoan jakaminen jumaluuden kanssa, oli kotoisen 
uskonnon perusmeno. Syntymä, avioliitto ja kuolema pyhitettiin sakra- 
menteiksi ikivanhoin menoin pyhän tulen ääressä, ja täten uskonto valoi 
salaperäistä runollisuutta ja lujittavaa juhlallisuutta ihmiselämän perus- 
tapahtumien ylle. Samoin oli genoksella, fratrialla, heimolla ja kaupungilla 
kullakin erikoisjumalansa. Ateena palvoi Athenea, Eleusis Demeteriä, 
Samos Heraa, Efesos Artemista, Poseidonian kaupunki Poseidonia. Kau- 
pungin keskus ja huippu oli sen nimikkojumaluuden pyhäkkö. Osallistu- 
minen jumaluuden palvontamenoihin oli kansalaisuuden merkki, etuoikeus 
ja välttämätön edellytys. Kun kaupunki marssi sotaan, sen jumalan kuvaa 
ja tunnuksia kannettiin joukkojen eturivissä eikä mitään tärkeää askelta 
otettu kysymättä häneltä ennusmerkkien välityksellä annettavaa neuvoa. 
Vastapalvelukseksi hän taisteli kaupungin puolesta ja näytti joskus ilmes- 
tyvän sotilaitten eteen tai heidän peitsiensä yläpuolelle. Kun voitto saa- 
vutettiin, sitä ei saanut vain kaupunki kaupungista, vaan jumala jumalasta. 
Kaupunki piti samoin kuin perhe tai heimokin aina vireillä julkisella alt- 
tarilla prytaneionissa eli kaupungintalossa pyhää tulta, joka vertaukselli- 
sesti kuvasi kaupungin perustajien ja sankarien salaperäisen voimallista ja 
jatkuvaa elämää. Aika ajoin kansalaiset yhdessä aterioivat tämän tulen 


KREIKAN JUMALAT 181 


ääressä. Samoin kuin perheen isä samalla oli pappi, samoin kreikkalaisessa 
kaupungissa korkein virkamies tai arkontti oli valtion ylipappi; jumala 
pyhitti kaikki hänen valtuutensa ja toimensa. Täten ihminen yliluonnol- 
listen voimien avulla kesytettiin metsästäjästä kansalaiseksi. 

Kreikkalaisten uskonnollinen mielikuvitus, jonka paikkakunnallinen itse- 
näisyys laski irralleen, loi rehevän jumalaistaruston ja monipäisen jumal- 
maailman. Jok'ikinen maallinen ja taivaallinen esine tai voima, jokainen 
siunauksellinen tai kammottava ilmiö, jokainen ihmissuvun ominaisuus, 
paheetkin, olennoitiin jumaluudeksi, tavallisesti ihmishahmoon. Mikään 
uskonto ei ole ollut niin antropomorfinen kuin kreikkalaisten. Jokaisella 
taidolla, ammatilla ja taiteella oli jumaluutensa tai, kuten me sanoisimme, 
suojeluspyhimyksensä, ja lisäksi oli olemassa daimoneja, harpyioita, rai- 
vottaria, haltijattaria, gorgoneita, seireenejä ja nymfejä miltei yhtä run- 
saasti kuin kuolevaisia. Vanhaan kysymykseen — onko uskonto pappien 
luomaa? — voidaan Kreikan kohdalta vastata. On mahdotonta uskoa, 
että mikään alkukantaisten jumaluusoppineiden salaliitto olisi voinut 
saattaa maailmaan sellaisen jumalien ylenpalttisuuden. Oli varmaan otol- 
lista omata niin paljon jumaluuksia, niin monta kiehtovaa legendaa, 
pyhäkköä ja ylevää tai hilpeää juhlaa. Monijumalaisuus on yhtä luonnon- 
mukaista kuin monivaimoisuus ja elää yhtä kauan sopeutuen hyvin kaik- 
kiin maailman ristiriitaisiin virtauksiin. Vielä nytkään eivät Välimeren 
maiden kristityt palvo niinkään paljon Jumalaa kuin pyhimyksiä. Juuri 
monijumalaisuus kylvää yksinkertaiseen elämään lohduttavan myytin 
innoittavaa runollisuutta ja antaa nóyrülle sielulle sen avun ja huojennuk- 
sen, jota tämä ei uskalla toivoa saavuttamattoman ylevältä ja etäiseltä 
Korkeimmalta Olennolta. 

Kullakin jumalalla oli myyttinsä tai häneen liittyvä tarina, joka selitti 
syyn hänen paikkaansa kaupungin elämässä tai hänen kunniakseen vie- . 
tettyihin menoihin. Nämä myytit, jotka kumpusivat paikkakunnan ja 
väestön perimätiedosta tai perustuivat rapsodien kekseliäisyyteen ja liioit- 
teluun, muodostuivat Kreikan varhaisaikoina samalla kertaa uskonnoksi ja 
filosofiaksi, kirjallisuudeksi ja historiaksi. Niistä saatiin koristeaiheet kreik- 
kalaisiin maljakkoihin, ja ne innoittivat taiteilijoita lukemattomiin maa- 
lauksiin, kuvapatsaisiin ja kohokuviin. Filosofian saavutuksista ja niiden 
harvojen ponnistuksista huolimatta, jotka saarnasivat yksijumalaisuutta, 
kansa loi aina helleenisen sivistyksen loppuun asti uusia myyttejä, jopa 
jumaliakin. Myyttejä saatettiin Herakleitoksen tapaan esittää allegorisesti, 
Platonin tavoin mukailla tai Ksenofaneen tavoin arvostella, mutta kun 
Pausanias viisisataa vuotta Platonin jälkeen matkaili Kreikassa, hän tapasi 
kansan keskuudesta elävän uskon samoihin legendoihin, jotka olivat läm- 
mittäneet homerolaisen aikakauden sydämiä. Myyttien ja jumalien luo- 
misprosessi on luonnonmukainen ilmiö ja on nykyisin yhä käynnissä kuten 

aina muulloinkin. Jumalilla on syntyväisyys- kuten kuolleisuusprosent- 
tinsa. Jumaluus on energian kaltaista ja sen paljous pysyy kaikista muodon 
vaihdoksista huolimatta likipitäen muuttumattomana sukupolvesta suku- 
polveen. 


IL JUMALIEN LUETTELO 
1. Alemmat jumalat 


Saamme hiukan järjestystä ja selvyyttä tähän jumalien laumaan, jos 
keinotekoisesti jaamme heidät seitsemään ryhmään: taivaan jumalat, 
maan jumalat, hedelmällisyyden jumalat, eläinjumalat, manalan jumalat, 
esi-isä- tai sankarijumalat sekä Olympoksen jumalat. Kuten Hesiodos 
sanoo, kävisi kuolevaiselle vaivalloiseksi luetella ne kaikki nimeltä». 

(1). Sikäli kuin voimme saada selville, maahan tunkeutuneiden kreikka- 
laisten, kuten veedalaisajan hindujen, pääjumala oli alkuaan ylväs ja 
monimuotoinen taivas itse. Otaksuttavasti tämä taivaanjumala antro- 
pomorfismin kehittyessä muuttui Uranokseksi eli Taivaaksi ja sitten 
»pilviennostajaksi», sadetta antavaksi, ukkosena jyriseväksi Zeuksi. Maassa, 
jossa oli ylen määrin päivänpaistetta, mutta sadetta niukalti, aurinko, 
Helios, kuului pikkujumaliin. Agamemnon rukoili häntä, ja spartalaiset 
uhrasivat hevosia, jotta hän voisi ajaa liekehtivillä vaunuillaan pilvien 
halki. Rhodolaiset kunnioittivat häntä hellenistisenä aikana pääjumala- 
naan, heittivät vuosittain mereen neljä hevosta ja vaunut hänen käytettä- 
vikseen sekä omistivat hänelle kuuluisan kolossin, ja Anaksagoras oli 
Perikleen Ateenassakin vähällä menettää henkensä, koska oli väittänyt, 
ettei aurinko ollut jumala, vaan tulipallo. Mutta yleensä aurinkoa klassil- 
lisessa Kreikassa palveltiin vähän, kuuta (Seleneä) vieläkin vähemmän 
ja kierto- ja kiintotähtiä kaikkein vähimmin. 

(2). Maa eikä taivas oli useimpien kreikkalaisten jumalien koti. Ensin- 
näkin maa itse oli jumalatar Ge eli Gaia, kärsivällinen ja runsaskätinen 
emo, jonka Uranoksen, taivaan, sade oli hedelmöittänyt. Tuhatkunta 
alempaa jumaluutta asui maan päällä, sen vesissä tai sitä ympäröivässä 
ilmassa. Niitä olivat: pyhien puiden, etenkin tammen, henget; jokien, 
järvien tai meren nereidit, najadit ja okeanidit; jumalat, jotka kumpusi- 
vat esiin kaivoina tai lähteinä tai virtasivat juhlallisina kyminä kuten 
Maiandros ja Sperkheios; tuulten jumalat, esimerkiksi Boreas, Zefyros, 
Notos ja Euros, sekä niiden valtias Aiolos; suuri jumala Pan, sarvipäinen, 
sorkkajalkainen, aistillinen, hymyilevä Ravitsija, lammaspaimenten ja 
laumojen, metsien ja niiden kesyttömän elämän jumala, jonka taikahuilu 
soi jokaisessa purossa ja notkossa, jonka hätkähdyttävä kiljaus sai huoli- 


1 Helioksen poika Fa&ton (”Loistava”) kärtti saada ajaa auringon vaunuja taivaitten 
halki. Hän ajoi niitä uhkarohkeasti, oli vähällä sytyttää maailman tuleen, mutta salama 
iski häneen ja hän syöksyi mereen. Ehkäpä kreikkalaiset kertoivat tätä samoin kuin 
Ikaroksenkin tarinaa opetukseksi nuorisolle. 

mattoman paimenen paniikin valtaan ja jonka seuralaisia olivat hilpeät 
faunit ja satyyrit sekä seileeneiksi nimitetyt vanhat satyyrit, jotka olivat 
puolittain pukkoja, puolittain Sokrateksia. Kaikkialla luonnossa oli juma- 
lia. Itse ilma oli niin kyllästetty hyvillä tai pahoilla hengillä, että muuan 
tuntematon runoilija vakuutti: »Ei ole sellaista rakoa, johon saisitte sopi- 
maan viljankorren kärjen.» 

(3). Koska luonnon salaperäisin ja väkevin voima on suvunjatkumisen 
voima, on luonnollista, että kreikkalaiset muiden muinaisten kansojen 
tavoin palvoivat miehen ja naisen hedelmällisyyden prinsiippiä ja tunnuk- 
sia samalla kun he palvoivat maan hedelmällisyyttä. Fallos esiintyy suvun- 
jatkumisen vertauskuvana Demeterin, Dionysoksen, Hermeen, vieläpä 
siveän Artemiinkin palvontamenoissa. Klassillisen ajan kuvanveisto- ja 
maalaustaiteessa tämä vertauskuva esiintyy pahennusta herättävän tiheään. 
Yksinpä suuri d?onysia-juhlakin, jonka yhteydessä kreikkalaista draamaa 
esitettiin, aloitettiin fallisella kulkueella, johon Ateenan siirtokunnat hurs- 
kaasti lähettivät falloksia. Epäilemättä sellaisissa juhlissa viljeltiin paljon 
rietasta huumoria, kuten Aristofaneen teoksista voidaan päätellä, mutta 
kaiken kaikkiaan tuo huumori oli tervettä ja kenties kannusti Erosta ja 
lisäsi syntyvyysprosenttia. 

Tämän hedelmällisyyskultin rahvaanomaisempaa puolta ilmensi hellenis- 
tisellä ja roomalaisella ajalla Priapoksen palvonta. Tämä Dionysoksen ja 
Afroditen rakkauden hedelmä oli Pompejin maljakkomaalarien ja seinän- 
koristajien suuressa suosiossa. Viehättävämpi suvunjatkamisaiheen muun- 
nelma oli äitiyttä esittävien jumalattarien kunnioittaminen. Arkadia, 
Argos, Eleusis, Ateena, Efesos ynnä muut paikkakunnat olivat hartaim- 
min kiintyneet jumalattariin, jotka usein olivat naimattomia. Näistä 
jumalattarista otaksuttavasti heijastuu avioliittoa vanhempi alkukantainen 
aika. Zeun nouseminen jumalten isänä hallitsemaan kaikkia jumalia 
kuvastaa patriarkallisen periaatteen voittoa.! Se, että naiset todennäköi- 
sesti panivat maanviljelyksen alulle, on ehkä edistänyt suurimman äitijuma- 
laitaren, viljan tai viljellyn maan jumalattaren Demeterin, hahmottumista. 
Eräs Kreikan kauneimmista myyteistä, joka on taitavasti kerrottu muinoin 
Homeroksen sepittämäksi arvellussa Demeterin hymnissä», kuvaa miten 
manalan jumala Pluton ryösti Demeterin tyttären Persefonen tämän poi- 
miessa kukkia ja vei hänet mukanaan Haadeeseen. Sureva äiti etsi tytärtä 
kaikkialta, löysi hänet vihdoin ja suostutti Plutonin sallimaan Persefonen 
elää yhdeksän kuukautta maan päällä joka vuosi — soma vertaus maan 
vuosittaisesta kuolemasta ja uudestisyntymisestä. Koska Eleusiin kansa 
auttoi valepukuista Demeteriä, kun tämä istui »tien vierellä, sydänjuuria 
myöten murheisena», hän opetti sille ja Attikalle maanviljelyksen salai- 
suuden ja lähetti Eleusiin kuninkaan pojan Triptolemoksen opettamaan 
tuota taitoa ihmiskunnalle. Myytti on olennaisesti sama kuin Isiksen ja 
Osiriksen Egyptissä, Tammuzin ja Istarin Babyloniassa, Astarten ja Ado- 


1 Huom. äitijumalattarien puuttuminen sellaisista jyrkästi palriarkallisista yhteis- 
kunnista kuin Juudean, islamin ja protestanttisen kristinuskon. 

niksen Syyriassa, Kybelen ja Attiksen Fryygiassa. Äitiyskultti eli klassil- 
lisen ajan halki viritäkseen uuteen eloon jumalanäidin Marian palvontana. 

(4) Muutamia eläimiä kunnioitettiin Kreikan varhaisina aikoina puoli- 
jumalina. Kreikan uskonto oli kuvanvoistokaudella liian antropomorfinen, 
jotta se olisi suvainnut sellaisia eläinjumalakokoelmia, jollaisia tapaam- 
me Egyptistä ja Intiasta, mutta jälkiä vähemmän klassilliselta ajalta näkyy 
siitä, että jumalat usein esiintyvät eläinseurassa. Sonni oli pyhä väkevyy- 
tensä ja siitoskykynsä takia, se oli usein Zeun ja Dionysoksen seuralainen, 
valepuku tai vertauskuva; kenties se oli niiden edeltäjä jumalana. Samoin 
nlehmänsilmäinen Hera» ehkä on muinoin ollut pyhä lehmä. Sikakin oli 
pyhä hedelmällisyytensä takia; se oli lempeän Demeterin seuralainen. 
Eräässä tämän juhlista, thesmoforiassa, näennäisesti uhrattiin sika, mutta 
mahdollisesti uhrattiin sialle. Diasia-juhlan uhri oli nimellisesti omistettu 
Zeulle, mutta todellisuudessa manalan käärmeelle, jolle silloin annettiin 
hänen nimensä. Olipa käärme pyhä sen otaksutun kuolemattomuuden 
tähden tai suvunjatkamiskyvyn vertauskuvana, huomaamme sen juma- 
loimisen jatkuvan halki ajan Kreetan käärmejumalattaresta 400-luvun 
Ateenaan. Athenen temppelissä Akropoliilla asui pyhä käärme, jolle joka 
kuukausi tuotiin hunajaleivos lepytysuhriksi. Kreikan taiteessa nähdään 
käärme usein ympäröimässä Hermeen, Apollonin ja Asklepioksen vartaloa. 
Feidiaan Athene Parthenoksen kilven alla kiemurtelee mahtava käärme; 
vFarnesen Athene» on puolittain käärmeiden peitossa. Käärme oli usein 
temppelin tai kodin suojelusjumaluuden vertauskuva tai tälle annettiin 
käärmeen hahmo. Ehkä sen vuoksi, että käärme luikerteli hautojen vai- 
heilla, sitä luultiin vainajan sieluksi. Arvellaan, että pytholaisia kisoja 
ensinnä vietettiin Delfoin kuolleen Pythonkäärmeen kunniaksi. 

(5) Kauheimmat jumalista asuivat manalassa. Luolissa, rotkoissa ja 
muissa alhaisissa asumuksissa oleskelivat ktooniset eli maiset jumalat, 
joita kreikkalaiset eivät palvoneet päivisin hellien ja ihaillen, vaan öisin 
kauhunsekaisin torjuntamenoin. Nämä epämääräiset ja ei-inhimilliset voi- 
mat olivat Kreikan todelliset autokhthonoi, vanhemmat kuin helleenit, 
ehkäpä vanhemmat mykeneläisiäkin, jotka otaksuttavasti opettivat kreik- 
kalaiset uskomaan niihin. Jos voisimme päästä niiden pohjimmaiseen syn- 
tyyn käsiksi, havaitsisimme niiden olevan ihmisten edistyksen ja lisään- 
tymisen metsiin tai maan alle karkottamien eläinten kostonhimoisia henkiä. 
Korkeimmalla näistä manalan jumaluuksista oli nimenä Zeus KAthonios, 
mutta tässä Zeus merkitsee pelkästään jumalaa. Hänen toinen nimensä 
oli Zeus Meilikhios, ”Hyvänsuopa jumala”, mutta tässä sanat jälleen ovat 
petollisia ja lepytteleviä, sillä tämä jumala oli kauhea käärme. — Zeun 
veli oli Haades, hänestä nimensä saaneen manalan valtias. Lepyttääkseen 
häntä kreikkalaiset sanoivat häntä Plutoniksi, runsauden antajaksi, sillä 
hänen vallassaan oli siunata kaiken kasvillisuuden juuria tai tuhota ne! 


t Rikkauden jumala Plutos oli Plutonin muoto. Kreikan varhaisaikoina varallisuus 
esiintyi etupäässä kasvavana tai maahan ruukuissa varastoituna viljana; kummassakin 
tapauksessa se oli Plutonin suojeluksen alaista. 

Vieläkin kaamoampi ja peloittavampi oli Hekate, paha henkiolento, joka 
nousi manalasta ja toi mukanaan onnettomuutta pahalla silmällään kai- 
kille, joiden luona se kävi. Valistumattomammat kreikkalaiset uhrasivat 
koiranpentuja pitääkseen Hekaten loitolla. 

(6) Ennen klassillista aikaa pidettiin vainajia henkinä, jotka saattoivat 
hyödyttää tai vahingoittaa ihmisiä; heitä lepytettiin uhrein ja rukouksin. 
He eivät olleet suorastaan jumalia, mutta alkukantalainen kreikkalais- 
samoin kuin kiinalaisperhekin kunnioitti vainajiaan enemmän kuin mitään 
jumaluutta. Klassillisena aikana näitä epämääräisiä haamuja pelättiin 
enemmän kuin kunnioitettiin, ja niitä lepyteltiin torjuntamenoin, esim. 
anthesteria-juhlassa. Sankarien palvonta oli vainajien kunnioittamisen 
laajentuma. Jumalat saattoivat korottaa suuria, jaloja tai kauniita miehiä 
tai naisia kuolemattomuuteen, jolloin heistä tuli puolijumalia. Siten 
Olympian kansa uhrasi vuosittain Hippodameialle. Kassandraa palvottiin 
Lakonian Leuktrassa, Heleneä Spartassa, Oidipusta Kolonoksessa. Jumala 
saattoi myös asettua kuolevaisen ruumiiseen ja siirtää häneen jumalan 
olemuksen; tai jumala saattoi olla kanssakäymisissä kuolevaisen kanssa ja 
siittää puolijumalan; niinpä Herakles oli Zeun ja Alkmenen poika. Monet 
kaupungit, ihmisryhmät, jopa ammatitkin johtivat sukunsa jostakin jumal- 
syntyisestä sankarista; niinpä Kreikan lääkärit pitivät esi-isänään Askle- 
piosta. Jumala oli alkuaan vainaja, esi-isä tai sankari, hänen temppelinsä 
hauta. Kirkko on yhä useimmissa maissa pyhien vainajien jäännösten 
säilytyspaikka. Yleensä kreikkalaisilla ero ihmisten ja jumalien välillä oli 
vähemmän selvä kuin meillä. Monet heidän jumalistaan olivat muuten 
paitsi syntyperän puolesta yhtä inhimillisiä kuin meidän pyhimyksemme 
ja yhtä lähellä palvojiaan. Vaikka heitä sanottiin Kuolemattomiksi, muu- 
tamat, kuten Dionysos, saattoivat kuolla. 


2. Olympoksen jumalat 


Kaikki edelliset olivat vähemmän kuuluisia, vaikkei silti ehdottomasti 
vähemmän kunnioitusta osakseen saaneita Kreikan jumalia. Mistä johtuu, 
että Homeroksen runoissa kuulemme niistä niin vähän, mutta sitä enemmän 
olympolaisista? Todennäköisesti siksi, että Olympoksen jumalat tulivat 
maahan akhaialaisten ja doorilaisten mukana, peittivät alleen mykeneläiset 
ja ktooniset jumalat sekä voittivat nämä samoin kuin heidän palvojansa 
oli voitettu. Näemme muutoksen tapahtuvan Dodonessa ja Delfoissa. 
Edellisessä tapauksessa syrjäytti Zeus, jälkimmäisessä Apollon vanhemman 
maanjumaluuden Gaian. Kukistettuja jumalia ci pyyhkäisty olemattomiin. 
Ne jäivät niin sanoaksemme alemmiksi jumaluuksiksi, jotka katkerina pii- 
leskelivät maan alla, mutta joita rahvas yhä kunnioitti. Voitokkaat olym- 
polaiset taas vuorenhuipullaan vastaanottivat ylimystön palvonnan. Sen 
vuoksi Homeros, joka lauloi valioväelle, virkkaa tuskin mitään alemmista 
jumalista. Homeros, Hesiodos ja kuvanveistäjät auttoivat valtiollisten 

valloittajien jälkeläisiä levittämään olympolaisten palvontaa. Väliin pikku- 
jumalia yhdistettiin suuremmiksi hahmoiksi, ne sulautuivat sellaisiin tai 
niistä tuli niiden seuralaisia ja käskyläisiä, melkeinpä samoin kuin pikku- 
valtioita on silloin tällöin yhdistetty suurempiin tai saatettu niistä riippu- 
viksi. Siten satyyrit ja seileenit joutuivat Dionysoksen, merinymfit Posei- 
donin, vuoriston ja metsän henget Artemiin alaisiksi. Hurjimmat palvonta- 
menot ja myytit häipyivät unohduksiin. Daimonien vallassa olevan maan 
kaaoksen tilalle tuli puolittain järjestetty jumalien hallitus, jossa heijastui 
kreikkalaisen maailman valtiollinen vakiintuminen. 

Tämän uuden hallitusjärjestelmän etunenässä oli majesteettinen ja pat- 
riarkallinen Zeus. Hän ei ajallisesti ollut ensimmäinen, sillä, kuten olemme 
nähneet, Uranos ja Kronos olivat hänen edeltäjiään, mutta heidät ja titaa- 
nit kukistettiin Luciferin sotajoukkojen tavoin. Zeus ja hänen veljensä 
jakoivat maailman arvalla keskenään: Zeus sai taivaan, Poseidon meren, 
Haades manalan. Tässä mytologiassa ei ole luomistarua. Maailma oli 
olemassa ennen jumalia, eivätkä jumalat tee ihmistä mudasta, vaan siit- 
tävät hänet keskinäisessä tai kuolevaisten jälkeläistensä kanssa solmitussa 
liitossa. Kreikkalaisessa jumaluusopissa jumala kirjaimellisesti on isä. 
Olympolaiset eivät ole kaikkivaltiaita eivätkä kaikkitietäviä. Kukin rajoit- 
taa toisen valtaa, jopa vastustaakin toistaan. Jokainen heistä, etenkin 
Zeus, voidaan johtaa harhaan. Silti hänen ylivaltiutensa tunnustetaan, ja 
jumalat kerääntyvät hänen hoviinsa kuin alustalaiset lääninherran ympä- 
rille. Vaikka hän väliin kysyy neuvoa heiltä ja joskus myöntyy heidän 
mielitekoihinsa, hän usein ojentaa heitä. Alkuaan hän on taivaan ja vuo- 
riston jumala, korvaamattoman sateen antaja.? Kuten Jahve hän varhai- 
semmassa vaiheessa on sodan jumala. Hän miettii itsekseen, lopettaako 
Troian piirityksen vai »tuhon ankaran oiskohan iskevä viel useampiin», 
ja valitsee jälkimmäisen ratkaisun. Vähitellen hänestä kehittyy jumalten 
ja ihmisten tyyni ja mahtava valtias, joka pitkäpartaisena ja arvokkaana 
istuu Olympoksella. Hän on maailman siveellisen järjestyksen alku ja 
lähde; hän rankaisee lapsia, jotka eivät kunnioita vanhempiaan, vartioi 
perheen omaisuutta, pyhittää valat, vainoaa valapattoja ja suojelee rajoja, 
liesiä, anojia ja vieraita. Vihdoin hän on se majesteettinen tuomari, jol- 
laiseksi Feidias on hänet veistänyt Olympiaan. 

Hänen ainoa vikansa on nuorekas herkkyys rakastumiseen. Koska hän 

1 Tämä Zeun ja hänen auttajiensa kamppailu titaaneja vastaan kuvasi kreikkalaisten 
silmissä symbolisesti sivistyksen ja järjen voittoa barbaarisuudesta ja raa'asta voimasta. 
Se esiintyy usein taideteosten aiheena. 

2 Nimi Zeus on otaksuttavasti samaa alkuperää kuin latinan dies "päivä? ja johtuu 
ehkä "loistamista" merkitsevästä indoeurooppalaisesta juuresta di. Jupiter on Zeu-pater 
*Zeus-isä?, siitä johtuu genetiivimuoto Dios. Nykyisin ovat muinoin Zeulle pyhitetyt 
olinpaikat ja vuoret ristityt kreikkalaisen kirkon sateen suojeluspyhimyksen Eliaan 
mukaan tai pyhitetyt hänelle. 

ei ole luonut naisia, hän ihailee näitä ihmeellisinä olentoina, jotka itse 
jumalillekin tarjoavat arvaamattoman kalliita kauneuden ja hellyyden 
antimia. Niinpä hänen onkin mahdotonta vastustaa heitä. Hesiodos luet- 
telee pitkälti Zeun lemmenseikkailuja ja niiden maineikkaita hedelmiä. 
Zeun ensimmäinen puoliso on Dione, mutta tämän hän jättää Epeirokseen 
muuttaessaan Thessalian Olympos-vuorelle. Täällä hänen ensimmäinen 
vaimonsa on kohtuuden, järjen ja viisauden jumalatar Metis. Pahat kielet 
kertovat, että Metiin lapset tulevat syöksemään Zeun vallasta, minkä 
vuoksi tämä nielee vaimonsa, siirtää itseensä tämän ominaisuudet ja tulee 
itse viisauden jumalaksi. Metis synnyttää Athenen Zeun ruumiissa, ja 
tämän pää on leikattava auki, jotta Athene pääsisi ulos. Rakkautta kai- 
vaten Zeus ottaa puolisokseen Themiin, joka synnyttää hänelle kaksitoista 
Tuntia; sitten Eurynomen, joka synnyttää kolme Sulotarta; Mnemosynen, 
jonka lapsia ovat yhdeksän Runotarta; Leton tullen Apollonin ja Artemiin 
isäksi; sisarensa Demeterin, joka synnyttää Persefonen. Vihdoin hän tar- 
peeksi riehuttuaan nai sisarensa Heran, tekee tästä Olympoksen kunin- 
gattaren, ja tämä lahjoittaa hänelle Heben, Areen, Hefaistoksen ja 
Eileithyian. Mutta hän ei viihdy hyvin Heran seurassa. Tämä on yhtä 
vanha jumala kuin hän itsekin ja monessa valtiossa suuremmassa arvossa. 
Hera on avioliiton ja äitiyden suojelusjumala, kainosteleva, vakava ja 
hyveellinen, hän ei hyväksy Zeun seikkailuja ja on sitä paitsi todellinen 
äkäpussi. Zeus aikoo lyödä häntä, mutta havaitsee mukavammaksi loh- 
duttautua uusilla rakkausseikkailuilla. Hänen ensimmäinen kuolevainen 
lemmittynsä on Niobe, viimeinen Alkmene, joka on Nioben jälkeläinen 
kuudennessatoista polvessa! Kreikkalaisten tasapuoliseen tapaan hän 
rakastaa myös komeaa Ganymedestä ja sieppaa tämän Olympokselle juo- 
manlaskijakseen. 

On luonnollista, että niin hedelmällisellä isällä oli joitakuita huomattavia 
lapsia. Kun Athene täysikasvuisena ja täysin aseistettuna syntyi Zeun 
päästä, rikastutti hän maailmankirjallisuutta eräällä sen nukkavieruim- 
maksi kulutetulla vertauksella. Hän oli Ateenan nimikkojumalatar, joka 
lohdutti sen neitoja ylpeällä impeydellään, viritti sen miehissä sotaista 
intoa ja oli Perikleelle sen viisauden vertauskuva, joka hänelle Metiin ja 
Zeun tyttärenä kuului. Kun titaani Pallas yritti mielistellä häntä, hän 
surmasi tämän ja lisäsi hänen nimensä omaansa varoitukseksi muille kosis- 
kelijoille. Hänelle Ateena pyhitti ihanimman temppelinsä ja loistavimman 
juhlansa. 

Laajemmalti kuin Athenea palvottiin hänen miellyttävää veljeänsä 
Apollonia, auringon loistavaa jumaluutta, musiikin, runouden ja taiteen 


1 Ollaksemme oikeamielisiä vainajille meidän on lisättävä, että nämä seikkailut ovat 
todennäköisesti runoilijoiden tai korkeinta jumalaa esi-isäkseen havittelevien heimojen 


keksimiä. 

suojelijaa, kaupunkien perustajaa, lakien säätäjää, parantamisen jumalaa 
ja Asklepioksen isää, moutavanuolta» jousimiestä ja sodanjumalaa, joka 
seurasi Gaiaa ja Foibca! Delfoissa Kreikan pyhimpänä oraakkelina. Kas- 
vavan viljan jumalana hänelle uhrattiin kymmenyksiä elonkorjuuaikana, 
ja niitä palkitakseen hän säteili kultaista lämpöään ja valoaan Deloksesta ja 
Delfoista maan höystämiseksi. Kaikkialla hänen yhdistettin järjestyksen, 
sopusuhtaisuuden ja kauneuden käsitteet. Kun muihin kultteihin oli 
sekaantunut outoja pelon ja taikauskon aineksia, oli Apollonin palvonnassa 
ja hänen suurissa, Delfoissa ja Deloksessa vietetyissä juhlissaan hallitse- 
vana loistavan kansan ilo terveyden ja viisauden, järjen ja laulun jumalasta. 

Onnellinen oli myös hänen sisarensa Artemis (Diana), metsästyksen neit- 
seellinen jumalatar, joka oli niin uppoutunut eläinten tapoihin ja metsän 
riemuihin, ettei häneltä liiennyt aikaa miesten lemmelle. Hän oli kesyttö- 
män luonnon, niittyjen, metsien, kukkuloiden ja pyhän oksan jumalatar. 
Kuten Apollon oli kreikkalaisen nuorukaisen ihanne, Artemis oli kreikka- 
laisen tytön — voimakas, jäntevä, suloinen, siveä. Hän oli myös lapsivuo- 
teessa olevien naisten suojelijatar, jolta nämä anoivat lievitystä tuskiinsa. 
Efesoksessa hän oli säilyttänyt aasialaisen äitiyden ja hedelmällisyyden 
jumalattaren luonteen. Tällä tavoin immen ja äidin käsitteet sekaantuivat 
hänen palvonnassaan, ja kristillinen kirkko huomasi viisaimmaksi, ajan- 
laskumme 5. vuosisadalla, liittää tämän kultin jäännökset Mariaan ja 
muuttaa elokuun puolivälissä vietetyn Artemiin elojuhlan Marian taivaa- 
seenastumisen juhlaksi. Tällä tavoin vanha säilyy uudessa; kaikki muuttuu 
paitsi olennainen. Historian on kuten elämänkin oltava jatkuvaa tai pää- 
tyttävä; luonne ja laitokset voivat muuttua, mutta vain verkalleen, sillä 
vakava häiriö niiden kehityksessä aiheuttaa kansakunnallisen muistin- 
menetyksen ja mielenhäiriön. 

Läpeensä inhimillinen hahmo tässä pantheonissa oli Olympoksen mestari- 
seppä, rampa Hefaistos, jota roomalaiset nimittivät Vulcanukseksi. Aluksi 
tämä taivaallinen Ouasimodo tuntuu surkealta ja naurettavalta olennolta, 
mutta lopulta myötätuntomme kallistuu pikemminkin hänen kuin häntä 
rääkkäävien nokkelien ja häikäilemättömien jumalien puolelle. Ehkäpä hän 
muinoin, ennen muuttumistaan niin inhimilliseksi, oli ollut tulen ja pajan 
hypähtelevä henki. Homeroksen jumaltensyntyopin mukaan hän on 
Zeun ja Heran poika, mutta toiset tarut väittävät, että Hera synnytti 
Hefaistoksen ilman kenenkään miespuolisen myötävaikutusta, koska häntä 
harmitti se, että Zeus oli ilman apua saattanut Athenen maailmaan. Koska 
poika Heran mielestä oli ruma ja heikko, hän heitti sen alas Olympokselta. 
Hefaistos palasi kuitenkin takaisin ja rakensi jumalille heidän monet asu- 
muksensa. Vaikka hänen äitinsä oli kohdellut häntä niin julmasti, hän 
osoitti tälle mitä suurinta hellyyttä ja arvonantoa ja puolusti häntä niin 
— 1 Foiben mukaan hän sai nimen Foibos haltioitunut”. 

innokkaasti hänen kerran kiistellessään Zeun kanssa, että, Olympoksen val- 
tias tarttui hänen jalkaansa ja paiskasi hänet alas vuorelta. Koko päivän 
Hefaistos putosi putoamistaan; vihdoin hän tömähti Lemnos-saarelle ja 
loukkasi nilkkansa. Siitä päivin (jo ennen sitä, sanoo Homeros) hän nil- 
kutti surkeasti. Jälleen hän palasi Olympokselle. Kaikuvaan pajaansa 
hän rakensi mahtavan alasimen ja kaksikymmentä valtavaa paljetta, takoi 
Akhilleuksen kilven ja sotisovan, itsestään liikkuvia kuvapatsaita sekä 
muita perin ihmeellisiä esineita. Kreikkalaiset palvoivat häntä kaiken 
metallityön, sittemmin kaiken käsityön jumalana ja kuvittelivat tuli- 
vuoria hänen maanalaisten pajojensa savutorviksi. Onnettomuudekseen 
hän meni naimisiin Afroditen kanssa, sillä kauneuden on vaikea olla hyveel- 
linen. Päästyään perille vaimonsa rakkaussuhteesta Areeseen, Hefaistos 
valmisti ansan, joka putosi rakastavaisten päälle näiden syleillessä. Sitten 
ontuva jumala saattoi laimeasti kostaa kutsumalla muut jumalat nauru- 
suussa katselemaan lemmen ja sodan sidottuja jumalia. Mutta Apollon 
virkkoi Hermeelle, kuten Homeros laulaa: 


»Ilermes, aaluva Zeun, jumal-airut, antaja onnen, 
vuoteess? oisiko noin, lujat yllesi pantuna paulat, 
kanss' Afroditen kultaisen, sano, mielesi maata?» 
Hällepä vastasi näin jumal-airut, tappaja Argon: 
»Kunp! ois suotu se vain, jalojous, isovalta Apollo! 
Paulat kolmin verroin noin lukemattomat pankaa, 
kaikki te katselkaa, jumalattaret kuin jumalatkin: 
siltikin nukkuisin kera kultaisen Afroditen!» 


. Ares (Mars) ei koskaan herättänyt huomiota älyllään tai nokkeluudellaan. 
Hänen askareensa oli sota, eivätkä edes Afroditen sulot voineet suoda 
hänelle sitä kiihotusta minkä himokas ja suorasukainen surmaaminen. 
Homeros sanoo häntä »miesten kiroukseksi» ja kuvaa tyytyväisenä miten 
Athene kaatoi hänet kumoon kivenheitolla: »ja hervoten sarkaa seitsemän 
peitti hän kaatuissaan» Hermes (Mercurius) on kiinnostavampi. Alkuaan 
hän on kivi, ja hänen palvontansa johtuu pyhän kiven kultista. Kehityk- 
sen asteet ovat vielä selvästi nähtävissä. Sittemmin hän on haudalle pysty- 
tetty kookas paasi tai tässä paadessa asuva daimon (henki). Myöhemmin 
hän on rajakivi tai -jumala, joka samalla vartioi peltoa, ja koska hänen 
tehtävänsä myös on edistää sen hedelmällisyyttä, tulee falloksesta yksi 
hänen tunnuskuviaan. Sitten hänestä tulee hermi, pilari, jolla on veistetty 
pää, veistämätön ruumis ja törröttävä miehenelin; sellainen pystytettiin 
Ateenassa jokaisen kunnianarvoisen talon eteen. Saamme myöhemmin 
nähdä, miten näiden hermien särkeminen Syrakusan retkikunnan lähdön 
aattona koitui lähimmäksi syyksi Alkibiadeen ja Ateenan tuhoon. Edel- 
leen hän on matkamiesten jumala ja airuiden suojelija; jälkimmäisten luon- 
teenomainen sauva on yksi hänen lempitunnuksiaan. Matkamiesten juma- 

lana hänestä tulee myös onnen, kaupan, oveluuden ja voiton jumala, niin 
ollen mittojen ja painojen keksijä ja takaaja, valapattojen, kavaltajien 
ja varkaiden suojeluspyhimys. Hän on itsckin airut, joka kuljottaa Olym- 
poksen viestejä ja käskyjä jumalilta toisille jumalille tai ihmisille liikkuen 
siivekkäissä sandaaleissa vinhaan kuin vihuri. Hänen ainainen juoksemi- 
sensa pitää hänet solakkana ja siromuotoisena, sopivana Praksiteleen mal- 
liksi. Nopsana ja voimakkaana nuorukaisena hän on urheilijoiden suojelus- 
pyhimys, ja hänen häpeämättömän miehisellä kuvallaan on sija jokaisessa 
palaistrassa.  Airuena hän on kaunopuheisuuden jumala; taivaallisena 
tulkkina hän on pitkän Aermeneutikkojen (ajatussisällyksen tulkitsijain) 
sarjan ensimmäinen. Eräs »homerolaisista» hymmeistü kertoo miten hän 
nuoruudessaan kierteli jänteitä kilpikonnan kuorten ympäri jatuli siten 
keksinecksi lyyryn. Vihdoin tuli hänen vuoronsa viihdyttää Afroditea, ja 
kerrotaan, että heidän jälkeläisensä oli siro hermafrodiitti, joka oli perinyt 
molempien vanhempien viehätyksen ja saanut heidän nimensä. 

Kreikalle oli luonteenomaista, että sillä siveyden, neitseellisyyden ja 
äitiyden jumalattarien lisäksi oli kauneuden ja lemmen jumalatar. Epäi- 
lemättä Afrodite lähi-itäiseltä alkuperältään ja puoli-itämaisessa kodissaan 
Kyproksessa ensin oli äitijumalatar; aikansa loppuun asti hänet yhdistettiin 
koko kasvi-, eläin- ja ihmiskunnan jatkumisen ja hedelmällisyyden kanssa. 
Mutta sitä mukaa kuin sivistys kehittyi ja korkea syntyvyysprosentti kävi 
turvallisuuden lisääntyessä tarpeettomaksi, esteettisellä tajulla oli tilai- 
suus nähdä muitakin arvoja naisessa kuin sikiytyvyyskyky ja tehdä Afro- 
ditesta sekä kauneuden ihanteen ruumiistuma että kaiken sukupuolten- 
välisen nautinnon jumaluus. Kreikkalaiset palvoivat häntä monenmuo- 
toisena: Afrodite Uraniana, taivaallisena siveän ja pyhän rakkauden juma- 
lattarena; Afrodite Pandemoksena, kaikenkaltaisen alhaisen rakkauden 
rahvaanomaisena jumalattarena; vieläpä Afrodite Kallipygoksena, kaunis- 
pakaraisena Venuksena. Ateenan ja Korinthoksen ilonaiset rakensivat 
temppeleitä hänelle pitäen häntä suojelijanaan. Monissa Kreikan kaupun- 
geissa vietettiin huhtikuun alussa hänen suurta afrodisia-juhlaansa; ja 
silloin kuului sukupuolinen vapaus päiväjärjestykseen jokaisen osanotta- 
jan kohdalla. Afrodite oli aistillisen ja intohimoisen etelän lemmenjuma- 
latar, kylmän ja metsästelevän pohjolan lemmenjumalattaren Artemiin 
vanha kilpailijatar. Mytologia teki ironisuudessa miltei historian vertaisena 
hänestä ramman Hefaistoksen vaimon, mutta hän lohduttautui Areen, 
Hermeen, Poseidonin, Dionysoksen ja monen kuolevaisen, esimerkiksi 
Ankhiseen ja Adoniksen, kanssa.! Hänelle Paris antoi palkinnoksi 


1 Adoniksen myytti on muunnelma kasvullisuus-aiheesta, maan vuosittaisesta kuo- 
lemasta ja elpymisestä. Tätä kaunista nuorukaista havittelivat omakseen sekä rakkau- 
den jumalatar Afrodite että kuoleman jumalatar Persefone. Ares, joka oli mustasuk- 
kainen Adoniksen Afroditelta saaman suosion tähden, muuttautui metsäkarjuksi ja sur- 

kultaisen omenan hänen kilpaillessaan kauneudesta Heran ja Athenen 
kanssa. Mutta kenties hän ei todellisuudessa ollut kaunis, ennen kuin Prak- 
siteles loi hänet uudestaan ja antoi hänelle sen ihanuuden, jonka takia 
Kreikka soi hänelle kaikki synnit anteeksi. 

Zeun aviollisten tai aviottomien lasten lisäksi on Olympoksen ylempiin 
jumaliin luettava vielä hänen sisarensa, lieden ja sen pyhän tulen jumala- 
tar Hestia (roomalaisten Vesta), ja hänen niskoitteleva veljensä Poseidon. 
Tämä kreikkalainen Neptunus, joka oli turvassa vetisessä valtakunnas- 
saan, piti itseään täysin Zeun veroisena. Sisämaankin kansakunnat pal- 
voivat häntä, sillä hän ei vallinnut vain merta, vaan myös jokia ja lähteitä. 
Hän juuri ohjasi salaperäisten maanalaisten virtojen kulkua ja aikaansai 
vuoksiaaltoja ja maanjäristyksiä. Häntä Kreikan merimiehet rukoilivat, 
ja hänen lepyttämisekseen he pystyttivät pyhäkköjä vaarallisiin niemek- 
keisiin. 

Alempia jumalia oli Olympoksessakin kosolti, sillä olennoimisella ei ollut 
loppua. Niitä oli Iris, sateenkaari, joka välistä vei Zeun viestejä; Hebe, 
nuoruuden jumalatar; Eileithyia, joka auttoi synnyttäviä naisia; Dike 
eli oikeus; Tykhe, sattuma, ja Eros, lempi, josta Hesiodos tekee maailman 
luojan ja jota Sapfo sanoi »jäseniä irroittavaksi, katkeransuloiseksi, itse- 
pintaiseksi villipedoksi. Niitä oli edelleen Hymenaios, häälaulu; Hypnos, 
uni; Oneiros, unelma; Geras, vanhuus; Lethe, unohdus; Thanatos, kuolema, 
ja muita enemmän kuin voimme nimetä. Niihin kuului yhdeksän taiteili- 
joita ja runoilijoita innoittavaa runotarta: Kleio edusti historiaa, Euterpe 
huilunsoiton säestämää lyyrillistä runoutta, Thaleia koomillista näytelmää . 
ja idyllirunoutta, Melpomene murhenäytelmää, Terpsikhore kuorotanssia ja 
-laulua, Erato rakkausrunoutta ja mimiikkaa, Polyhymnia hymnirunoutta, 
Urania tähtitiedettä, Kalliope kertomarunoutta. Oli kolme Sulotarta ja 
niiden kaksitoista seuralaista, Horat (tunnit); oli Nemesis, joka mittasi 
onnea ja onnettomuutta ihmisille ja syöksi tuhoon kaikki, joiden rikoksena 
oli hybris, röyhkeys myötäkäymisessä. Kauheat Erinnyit, raivottaret, 
eivät jättäneet mitään vääryyttä kostamatta; kreikkalaiset lepyttelevää 
eufemismia käyttäen sanoivat niitä Eumenideiksi, ”hyvänsuoviksi?. Vih- 
doin on mainittava Moirat, kohtalottaret eli arpojat, jotka peruuttamatto- 
masti säätelivät elämän menoa ja muutamien mielestä hallitsivat sekä 
jumalia että ihmisiä. Tätä käsitystä pitemmälle kreikkalaisten uskonto ei 
päässyt, vaan se kääntyi tieteen ja lain alalle, 


masi nuorukaisen. Vuokko syntyi Adoniksen verestä ja virroittain runoutta Afroditen 
murheesta. Zeus suostutti jumalattaret jakamaan Adoniksen ajan ja seuran siten, että 
hän jätti tämän puoleksi vuodeksi Persefonen luo Haadeeseen ja palautti hänet puoleksi 
vuodeksi maiseen elämään ja rakkauteen. Foinikiassa, Kyproksessa ja Ateenassa pojan 
kuoleman muistoksi vietettiin adonia-juhlaa, jolloin naiset kantoivat Herran (sitä hänen 
nimensä merkitsi) kuvia, itkivät ääneen hänen kuolemaansa ja juhlivat riemuiten hänen 
ylösnousemustaan. 

Olemme jättäneet viimeiseksi häiritsovimmän, suosituimman ja luoki- 
teltavaksi soveltumattomimman Kreikan jumalista. Dionysos pääsi vasta 
uransa loppupuolella Olympokseen. Traakiassa, joka antoi hänet petolli- 
sena lahjana Kreikalle, hän oli ohrasta pannun väkijuoman jumala ja nimel- 
tään Sabazios. Kreikassa hänestä tuli viinin jumala, viinin voimistaja ja 
suojelija. Hän alkoi hedelmällisyyden jumalattarena, kehittyi päihtymyk- 
sen jumalaksi ja päätti päivänsä ihmissuvun puolesta kuolevana jumalan- 
poikana. Monia hahmoja ja taruja sekaantui hänen myyttiinsä aineksiksi. 
Kreikkalaiset pitivät häntä Zagreuksena, sarvekkaana lapsena», jonka 
Zeulle oli synnyttänyt hänen tyttärensä Persefone. Hän oli isänsä ylim- 
mässä suosiossa ja istui hänen vierellään taivaan valtaistuimella. Kun 
kateellinen Hera yllytti titaanit surmaamaan hänet, Zeus suojellakseen häntä 
muutti hänet vuoheksi, sitten sonniksi, mutta hänen ollessaan jäikimmäi- 
sessä hahmossa titaanit ottivat hänet kiinni, leikkelivüt ruumiin kappa- 
leiksi ja keittivät ne kattilassa. Athene pelasti sydämen ja vei sen Zeulle. 
Zeun annettua sen Semelelle tämä tuli siitä raskaaksi ja synnytti jumalan, 
joka tässä toisessa elämässään sai nimen Dionysos! 

Dionysoksen kuoleman murehtiminen ja hänen ylösnousemisensa riemu- 
kas juhlinta muodostivat kreikkalaisten keskuudessa tavattoman levinnei- 
den palvontamenojen pohjimmaisen sisällyksen. Keväällä, kun kukat 
olivat puhkeamaisillaan viiniköynnökseen, kreikattaret lähtivät vuorille 
kohtaamaan vastasyntynyttä jumalaa. He joivat kaksi päivää hillittö- 
mästi ja meidän päiviemme vähemmän uskonnollisten Bacchuksen pal- 
. vojien tavoin pitivät sitä järjettömänä, joka ei tahtonut menettää järkeään. 
He kulkivat hurjana saattueena, etunenässä mainadeja, Dionysosta mie- 
lettömässä hurmiotilassa palvovia naisia, ja kuuntelivat jännittyneinä 
perin tuttua tarinaa jumalansa kärsimyksistä, kuolemasta ja ylösnouse- 
muksesta. Tanssiessaan ja juodessaan he joutuivat hurmostilaan, jossa 
kaikki siteet kirposivat. Juhlamenojen huippu ja keskipiste saavutettiin, 
kun napattiin kiinni pukki, sonni, joskus mies (joissa nähtiin jumala1 ruu- 
miistuma), revittiin uhri elävältä kappaleiksi Dionysoksen silpomisen muis- 
toksi, juotiin sen verta ja syötiin sen lihaa pyhäksi yhteisateriaksi, jonka 
aikana kuviteltiin jumalan tulevan osanottajiin ja valtaavan heidän sie- 
lunsa. Tässä jumalallisen entusiasmin? tilassa he uskoivat itsensä ja juma- 


1 Diodoros Sisilialainen selitti jo v. 50 e. Kr. tämän kasvullisuusmyytiksi. Zagreus, 
viini, on Zeun, sateen, hedelmöittämän Demeterin, maan, lapsi. Viiniköynnös leikel- 
lään (karsitaan) kuten jumalakin, jotta se saisi uutta elämää; rypäleen mehu keitetään, 
jotta saataisiin viiniä. Joka vuosi viini virkistävän sateen vaikutuksesta virkoaa uudel- 
leen eloon. Herodotos havaitsi niin monta yhtäläisyyttä Dionysoksen ja Osiriksen 
myyteissä, että hän samasti molemmat jumalat eräässä ensimmäisistä vertailevan 
uskontotieteen yritelmistä. 


* Sanasta entheos 'jumala sisäpuolella’; sentusiasmi» merkitsi alkuaan jumalallista 
haltioitumista. 

lan yhtyvän salaperäiseksi ja voitolliseksi liitoksi. He ottivat hänen ni- 
mensü, sanoivat itseään hänen erään arvonimensä mukaan bakkhoksiksi ja 
uskoivat, etteivät milloinkaan kuolisi. Tästä tilastaan he käyttivät myös 
nimitystä ekstasis, millä tarkoitettiin sielujen lähtöä kohtaamaan Diony- 
sosta ja yhtymään häneen. Sen nojalla he tunsivat itsensä vapaiksi lihan 
taakasta, saivat jumalallisen tietämyksen, saattoivat ennustaa, olivat sa- 
nalla sanoen jumalia. Tällaisena tuo Traakiasta tullut intohimoinen kultti 
pyyhkäisi yli Kreikan kuin jokin keskiajan uskonnollinen kulkutauti ja 
riisti seudun toisensa jälkeen virallisesti palvotuilta kylmiltä ja raikkailta 
olympolaisilta sellaiselle uskolle ja sellaisille palvontamenoille, jotka tyydyt- 
tivät kiihtymyksen ja laukeamisen janoa, innostuksen ja haltioitumisen, mys- 
tillisyyden ja salamyhkäisyyden kaipuuta. Delfoin papit ja Ateenan val- 
lanpitäjät koettivat turhaan torjua tätä kulttia. Ainoa, mitä he saattoivat 
tehdä, oli hyväksyä Dionysos Olympokseen, kreikkalaistaa ja inhimillistää 
hänet, järjestää hänen kunniakseen virallisia juhlia ja lieventää hänen 
kannattajiensa riehunta kukkuloiden mielettömästä viinihurmiosta juh- 
lallisiksi kulkueiksi, suorasukaisiksi lauluiksi ja yleväksi Suuren Dionysok- 
sen draamaksi. Hetkeksi he voittivat Dionysoksen Apollonin puolelle, 
mutta lopulta Apollon antautui Dionysoksen perilliselle ja voittajalle, 
Kristukselle. 


III. SALAMENOT 


Kreikkalaisten uskonnossa oli kolme olennaista ainesta ja vaihetta: 
ktooninen, olympolainen ja mystillinen. Ensimmäinen oli todennäköisesti 
pelasgilais-mykeneläistä alkuperää, toinen luultavasti akhaialais-doorilaista, 
kolmas egyptiläis-aasialaista. Ensimmäinen palvoi maanalaisia, toinen 
taivaisia, kolmas ylösnousseita jumalia. Ensimmäinen oli suosituin köy- 
hien, toinen varakkaiden, kolmas alemman keskisäädyn keskuudessa. 
Ensimmäinen oli vallitsevana ennen homerolaista aikaa, toinen silloin, 
kolmas sen jälkeen. Perikleen valistusajalla oli mysteeri kreikkalaisten 
uskonnon voimakkain aines. Kreikkalaiset tarkoittivat mysteerillä salaisia 
juhlamenoja, joiden aikana pyhät vertauskuvat otettiin esille, joissa suo- 
ritettiin vertauskuvallisia palvontamenoja ja joihin vain vihityt osallis- 
tuivat. Tavallisesti palvontamenot esittivät tai palauttivat mieliin puolit- 
tain draamamuodossa jumalan kärsimystä, kuolemaa ja ylösnousemusta, 
viittasivat taapäin vanhoihin kasvullisuusaiheisiin ja -magiaan sekä lupasi- 
vat vihitylle henkilökohtaisen kuolemattomuuden. 

Monin paikoin Kreikassa suoritettiin tällaisia salaperäisiä menoja, mutta 
mikään seutu ei tässä suhteessa voinut kilpailla Eleusiin kanssa. Sikäläiset 
salamenot polveutuivat akhaialaisia vanhemmalta ajalta ja näyttävät 
alkuaan olleen syksyinen kyntö- ja kylvöjuhla. Muuan myytti kertoi miten 
Demeter palkitakseen Attikan väestölle osakseen vaellusaikanaan saamansa 
hyvyyden pystytti Eleusiihin suurimman temppelinsä, joka Kreikan his- 


13 — Durant, Krcikan kulttuuri 

torian aikana monesti hävitettiin ja rakennettiin uudelleen. Solonin, 
Peisistratoksen ja Perikleen aikana Ateena otti omakseen Eleusiissa vic- 
tetyn Demeterin juhlan, josta tehtiin tavattoman monimutkainen ja komea. 
Keväisin vietettiin Ateenassa vähäisemmät salamenot», jolloin vihkimistä 
tavoittelevat kävivät läpi valmistavan puhdistuksen, so. sukelsivat Ilis- 
soksen veteen. Syksyllä kokelaat ja muut vaelsivat vakavana, mutta onnel- 
lisena. kulkucena kolmatta peninkulmaa pitkää pyhää tietä Eleusiiseen 
kantaen päälaellaan maanalaisen jumaluuden Iakkhoksen kuvaa. Kulkue 
saapui Eleusiiseen soihtujen valossa ja asotti juhlallisesti kuvan temppeliin, 
minkä jälkeen päivä päätettiin pyhin tanssein ja lauluin. 

Suuremmat salamenot» kestivät neljä päivää kauemmin. Ne, jotka 
olivat kylpemällä ja paastoamalla puhdistautuneet, saivat nyt osallistua 
alempiin palvontamenoihin, kun taas ne, jotka olivat edellisenä vuonna 
suoriutuneet niistä, vietiin Vihkimyssaliin, missä toimitettiin salaiset juhla- 
menot. Mystai, vihityt, päättivät paastonsa pyhällä Demeterin muisto- 
aterialla, johon kuului pyhää jauhon ja veden sekoitusta ja pyhiä leivoksia. 
Emme tiedä mitä salaisia palvontamenoja silloin suoritettiin, sillä salaisuus 
säilytettiin tarkoin kautta muinaisuuden ja sen rikkojaa uhkasi kuoleman- 
rangaistus. Hurskas Aiskhyloskin vältti töin tuskin tuomion, koska muu- 
tamat hänen säkeensä olisivat saattaneet paljastaa salaisuuden. Juhla- 
menot olivat joka tapauksessa vertauskuvallinen näytelmä, ja niillä oli 
osuutta Dionysoksen draaman syntyyn. Hyvin luultavaa on, että aiheena 
oli Plutonin suorittama Persefonen ryöstö, Demeterin murheellinen vaellus, 
immen paluu maan pinnalle ja maanviljelyksen ilmoittaminen Attikalle. 
Juhlamenojen päätöksenä oli Zeuta esittävän papin ja Demeteriä olennoi- 
van papittaren salamyhkäiset häät. Tämä avioliitto kantoi hedelmää 
taianomaisen nopeasti, sillä kertoman mukaan pian sen jälkeen kuulu- 
tettiin juhlallisesti: »Valtiattaremme on synnyttänyt pyhän pojan.» Kat- 
kaistu tähkä asetettiin näytteille vertauskuvaksi Demeterin työn hedel- 
mästä, vainioiden sadosta. Sitten palvojat vietiin soihtujen himmeästi 
valaistessa pimeihin maanalaisiin luoliin, jotka edustivat Haadesta, ja 
jälleen ylös valoisaan huoneeseen, joka nähtävästi kuvasi autuaiden asuin- 
sijoja. Siellä heille juhlallisen hurmiotilan vallitessa näytettiin tähän asti 
kätkettyinä pidetyt pyhät esineet, pyhäinjäännökset ja pyhät kuvat. 
Tässä ilmoituksen hurmiossa he, niin vakuutetaan, tunsivat Jumalan 
ykseyden ja Jumalan ja sielun yhteyden. Heidät temmattiin pois yksilöl- 
lisyyden harhasta, ja he tunsivat sen rauhan, minkä sulautuminen juma- 
luuteen antaa. 

Peisistratoksen aikana Dionysoksen salamenot siirtyivät Eleusiin litur- 
giaan uskonnollisen tartunnan tietä: Jakkhos-jumala samastettiin Dio- 
nysoksen, Persefonen pojan, kanssa, ja Dionysos Zagreuksen taru peitti 
alleen Demeterin myytin. Mutta salamenojen perusaate pysyi kaikissa 
muodonvaihdoksissa samana: samoin kuin siemen syntyy uudestaan, sa- 
moin voivat kuolleet uudelleen palata elämään, ei vain Haadeen kolkkoon 
varjomaiseen olotilaan, vaan elämään, joka on täynnä onnea ja rauhaa. 
Kun miltei koko muu kreikkalaisten uskonto oli haihtunut olemattomiin, 

tämä lohdullinen toivo, joka Aleksandriassa oli uudelleen liittynyt egyp- 
tiläisten kuolemattomuususkoon, mistä se oli johtunut, antoi kristinuskolle 
aseen lännen maailman valloittamiseksi. 

Seitsemännellä vuosisadalla saapui Hellaaseen Egyptistä, Traakiasta ja 
Thessaliasta toinen salaperäinen kultti, jolla Kreikan historiassa oli vielä 
suurempi merkitys kuin Eleusiin salamenoilla. Sen lähteeksi havaitsemme 
argonautojen aikana eläneen hämärän, mutta lumoavan Orfeuksen, traa- 
kialaisen, joka, kuten Diodoros sanoo, sivistyksen, soitannon ja runouden 
alalla oli verrattomasti kaikkia tuntemiamme miehiä etevämpi». On hyvin 
todennäköistä, että Orfeus todella on ollut olemassa, vaikka kaikessa siinä, 
mitä hänestä tiedämme, on myytin leima. Hänet kuvataan lempeäksi, 
herkäksi, mietteliääksi ja helläksi, milloin soittoniekaksi, milloin parannusta 
vaativaksi ja askeettiseksi Dionysoksen papiksi. Hän soitti lyyryään niin 
ihanasti ja lauloi sen säestyksellä niin soinnukkaasti, että kuulijat miltei 
alkoivat palvoa häntä jumalana; villieläimet kesyttyivät hänen äänensä 
kuullessaan, puut ja kalliot lähtivät paikaltaan seuratakseen hänen harp- 
punsa ääntä. Hän meni naimisiin kauniin Eurydiken kanssa ja oli tulla 
mielipuoleksi, kun kuolema riisti tämän. Hän syöksyi Haadeeseen, lumosi 
Persefonen lyyryllään ja sai luvan viedä Eurydiken takaisin maan päälle 
sillä ehdolla, ettei hän katsahtaisi taakseen tätä nähdäkseen, ennen kuin 
olisi päästy maan pinnalle. Manalan portille saavuttaessa kävi levotto- 
muus siitä, ettei Eurydike ehkä enää seurannutkaan, ylivoimaiseksi; 
Orfeus katsahti taakseen, mutta sai silloin nähdä vaimonsa jälleen tem- 
mattavan manalaan. Traakian naiset, jotka närkästyivät, kun Orfeus ei 
halunnut etsiä heistä lohdutusta, repivät hänet kappaleiksi hurjassa Dio- 
nysoksen palvontajuhlassaan. Zeus sijoitti heidän rikoksensa hyvitykseksi 
Orfeuksen lyyryn taivaalle tähtikuvioksi. Katkaistu pää, joka yhä lauloi, 
haudattiin Lesbos-saarelle rotkoon, josta tuli suositun oraakkelin tyyssija. 
Kerrotaan, että satakielet siellä lauloivat erityisen ihanasti. 

Myöhemmin väitettiin, että Orfeus oli jättänyt jälkeensä monta pyhää 
laulua; ja ehkä niin olikin. Kreikkalaisen perimätiedon mukaan julkaisi 
muuan Onomakritos-niminen oppinut ne Hipparkhoksen toimesta noin 520, 
samoin kuin Homeroksen runoelmat oli julkaistu sukupolvea aikaisemmin. 
Kuudennella vuosisadalla tai jo aikaisemmin näitä hymnejä oli alettu kun- 
nioittaa pyhinä, niitä kun pidettiin jumalallisen ilmoituksen tuotteina, ja 
ne olivat pohjana salaperäiselle kultille, joka muistutti Dionysoksen kult- 
tia, mutta oli tätä paljon korkeammalla kannalla opin, palvontamenojen 
ja moraalisen vaikutuksen puolesta. Se perustui olennaisesti uskomukseen 
jumalanpojan Dionysos Zagreuksen kärsimyksestä, kuolemasta ja ylös- 
nousemuksesta ja vakaumukseen kaikkien ihmisten ylösnousemuksesta ja 
heidän tulevasta palkitsemisestaan tai rankaisemisestaan. Koska titaanien, 
jotka olivat surmanneet Dionysoksen, uskottiin olevan ihmisen esi-isiä, oli 

koko ihmissuku perisynnin tahraama. Son rangaistukseksi sielu oli suljettu 
ruumiiseen kuten vankilaan tai hautaan. Mutta ihmiset saattoivat saada 
lohdutusta siitä, että titaanit olivat syöneet Dionysoksen ja että niin ollen 
jokaisella ihmisellä oli sielussaan hiven häviämätöntä jumaluutta. Orfeuk- 
sen palvojat söivät salaperäisessä ehtoollisateriassaan raakaa häränlihaa 
siten vertauskuvallisesti viettääkseen Dionysoksen surmaamisen ja syö- 
misen muistoa ja tullakseen uudelleen osallisiksi jumalallisesta olemuksesta. 

Orfilaisen jumaluusopin mukaan sielu kuoleman jälkeen joutuu Haadee- 
seen manalan jumalien tuomioistuimen eteen. Orfiset hymnit ja palvonta- 
menot opastivat egyptiläisen Kuolleiden kirjan» tavoin uskovaisia valmis- 
tautumaan tätä laajaa ja ratkaisevaa tutkintoa varten. Syyllistä odotti 
ankara rangaistus. Eräässä opin muodossa se käsitettiin ikuiseksi; tämä 
käsitys oli myöhemmän jumaluusopin helvettiuskon alkulähteenä. Toi- 
nen muoto omaksui sielunvaellusopin: sielu syntyi yhä uudelleen ja uudel- 
leen, sen elämä oli onnellisempaa tai katkerampaa kuin aikaisemmin sen 
mukaan, kuinka puhdas tai epäpuhdas se oli ollut edellisessä olomuodos- 
saan. Tämä sielunvaelluksen pyörä ei lakannut kiertämästä, ennen kuin 
täydellinen puhtaus oli saavutettu ja sielu päästetty Autuaiden saarille. 
Erään kolmannen muunnelman mukaan rangaistus Haadeessa saattoi päät- 
tyä, jos ihminen etukäteen suoritti katumusta tai ystävät tekivät samoin 
hänen kuolemansa jälkeen. Tällä tavoin kehittyi kiirastuli- ja aneoppi. 
Platon kuvailee miltei Lutherin veroisella suuttumuksella miten Ateenassa 
kaupiteltiin tällaisia aneita neljännellä vuosisadalla e. Kr.: 


Ja kerjäläispapit ja tietäjät kulkevat rikkaiden ovilla ja uskottelevat 
omistavansa uhreilla ja loitsuilla jumalilta hankkimansa kyvyn, jolla muka 
voivat huvein ja juhlin sovittaa pahanteon, minkä joko henkilö itse tai 
jokin hänen esi-isänsä on saattanut tehdä... Tuovatpa esille suuren jou- 
kon Musaioksen ja Orfeuksen kirjoja, joiden mukaan suorittavat juhlame- 
nojaan, ja saavat niin hyvin yksityiset kuin valtiotkin uskomaan, että ei 
ainoastaan vielä elossa oleville, vaan edesmenneillekin on tarjona vapah- 
dus ja puhdistus rikoksista uhrien ja hupaisten kisojen avulla; näitä me- 
noja he sanoivat pyhiinvihkimisiksi, ja ne muka vapahtavat meidät tuon- 
puoleisista kärsimyksistä, mutta jos laiminlyö ne, meitä odottavat ties 
mitkä kauhut. 

Orfilaisuudessa oli kuitenkin idealistisia virtauksia, jotka saavuttivat 
huippukohdan kristillisessä moraalissa ja munkkilaisuudessa. Olympoksen 
jumalien häikäilemättömän kevytmielisyyden tilalle asetettiin tiukka 
siveyssäännöstö, Orfeuksen lempeä hahmo syrjäytti vähitellen mahtavan 
Zeun, kuten Kristus oli syöksevä valtaistuimelta Jahven. Synnin ja oman- 
tunnon käsitteet ja dualistinen katsomus, että ruumis oli paha ja sielu 
jumalallinen, ilmaantuivat kreikkalaiseen ajatteluun. Lihan nöyryyttä- 
misestä tuli uskonnon päätavoite, koska se oli sielun vapautumisen edelly- 


KREIKAN JUMALAT 197 


tys. Orfeuksen vihittyjen veljeskunnalla ei ollut kirkollista järjestys- 
muotoa, eikä se viettänyt erillistä elämää, mutta jäsenet erottautuivat 
muista käyttämällä valkoisia vaatteita, karttamalla liharuokaa ja elämällä 
askeettisesti, mikä ei ollut tavallisen helleenin tapojen mukaista. Monessa 
suhteessa he edustivat Kreikan historian puritaanista uskonpuhdistusta. 
Heidän palvontamenonsa saivat yhä enemmän ja enemmän sijaa Olym- 
poksen jumalien julkisessa palvonnassa. 

Lahkon vaikutus oli laajalle ulottuva ja kestävä. Ehkäpä juuri siltä 
pythagoralaiset omaksuivat ruokavalionsa, vaatepartensa ja sielunvaellus- 
teoriansa. Ansaitsee mainita, että vanhimmat säilyneet orfilaiset asiakirjat 
on löydetty etelä-Italiasta. Vaikka Platon hylkäsi orfilaisuuden suurelta 
osalta, hän omaksui sen käsityksen ruumiin ja sielun vastakkaisuudesta, 
sen puritaanisen hengen ja sen kuolemattomuustoivon. Osan stoalaisuu- 
den panteismista ja askeettisuudesta voidaan osoittaa olevan orfilaista 
alkuperää. Aleksandrian uusplatonilaisilla oli laaja kokoelma orfilaisia 
kirjoituksia, joiden varaan rakentui suuri osa heidän jumaluusoppiaan ja 
mystisismiään. Käsitykset helvetistä, kiirastulesta ja taivaasta, ruumiin 
ja sielun vastakkaisuudesta, jumalanpojan surmasta ja uudestisyntymisestä 
sekä jumalan ruumiin, veren ja jumalallisen olemuksen sakramentillinen 
syöminen vaikuttivat välittömästi tai välillisesti kristinuskoon, joka itses- 
sään oli sovituksen ja toivon, mystillisen liiton ja lunastuksen mysteeri- 
uskonto. Orfilaisen kultin perusideat ja palvontamenot elävät ja kukoista- 
vat keskuudessamme vielä nytkin. 


IV. PALVONTA 


Kreikkalaiset palvontamenot olivat yhtä monenkaltaiset kuin jumaluu- 
det, joiden kunniaksi niitä suoritettiin. Maanalaiset jumalat saivat osak- 
seen synkkiä lepytys- ja sovitusmenoja, Olympoksen jumalia tervehdit- 
tiin riemukkaasti ylistäen. Kummankaanlaatuisiin menoihin ei tarvittu 
kirkonmiestä: isä toimi perheen, korkein virkamies valtion pappina. Kreik- 
kalaisten elämä ei ollut niin maallista kuin on kuvattu, vaan uskonto näyt- 
teli kaikkialla tärkeätä osaa ja jokainen hallitus suojeli virallista kulttia, 
joka katsottiin elintürkeüksi yhteiskunnalliselle järjestykselle ja poliitti- 
selle rauhalle. Mutta sen sijaan että Egyptissä ja lähi-idässä papisto hal- 
litsi valtiota, Kreikassa valtio hallitsi papistoa, otti huostaansa uskonnon 
johdon ja alensi hengellisen säädyn vähäpätöisiksi temppelien toimihenki- 
löiksi. Valtion virkamiehet tarkastivat ja hoitivat temppelien omaisuutta, 
johon kuului kiinteistöjä, rahaa ja orjia. Pappisseminaareja ei ollut, vaan 
kuka hyvänsä voitiin valita tai nimittää papiksi, kunhan hän vain tunsi 
jumalansa palvontamenot. Monin paikoin papin toimi vuokrattiin enimmin 

tarjoavalle. Ei ollut mitään papillista kastihierarkiaa. Jonkin temppelin 
tai valtion papeilla ei tavallisesti ollut mitään yhteyttä toisiin pappeihin. 
Ei ollut kirkkoa, ei oikeaoppisuutta, ei jäykkää uskoa. Uskonto ei ollut 
tiettyjen uskonkappaleiden tunnustamista, vaan osallistumista virallisiin 
palvontamenoihin. Jokaisella sai olla oma uskonsa, kunhan hän vain ei 
julkisesti kieltänyt tai rienannut kaupungin jumalia. Kreikassa olivat 
kirkko ja valtio yksi ja sama asia. 

Palvonnan paikkana saattoi olla kotoinen liesi, kaupungin liesi kaupun- 
gintalossa, rotko maanalaista jumaluutta palvottaessa, olympolaisen juma- 
lan temppeli. Temppelin alue oli pyhä ja loukkaamaton; sinne palvojat 
kokoontuivat, ja sieltä kaikki vainotut, törkeitäkin rikoksia tehneet, saat- 
toivat löytää turvapaikan. Temppeli ci ollut olemassa seurakuntaa, vaan 
jumalaa varten; sinne, hänen kotiinsa, oli hänen kuvapatsaansa pysty- 
tetty, ja sen edessä paloi liekki, jonka ei koskaan sallittu sammua. Usein 
ihmiset samastivat kuvapatsaan ja jumalan. He pesivät, pukivat ja hoiti- 
vat kuvaa huolellisesti, mutta välistä soimasivat sitä laiminlyönneistä. 
He kertoivat miten kuva eri aikoina oli hikoillut, itkenyt tai sulkenut sil- 
mänsä. Temppeleissä kirjoitettiin muistiin jumalan kunniaksi vietetyt 
juhlat ja häntä palvovan kaupungin tai ihmisryhmän elämän tärkeim- 
mät tapahtumat. Sellainen oli Kreikan historiankirjoituksen lähde ja alku- 
muoto. 

Juhlamenoihin kuului kulkue, lauluja, uhri, rukous ja joskus pyhä ate- 
ria. Kulkueeseen saattoi sisältyä taikatemppuja, naamioitumista, kuvael- 
mia ja draamallisia esityksiä. Useimmissa tapauksissa vakiintunut tapa 
määräsi juhlamenojen rungon, ja jokainen liike, jokainen hymnien ja ru- 
kousten sana, oli merkitty perheen tai valtion pyhänä tallettamaan kirjaan. : 
Harvoin muutettiin tavua, elettä tai poljentoa. Jumala ei kenties olisi 
hyväksynyt tai ymmärtänyt uutuutta. Jokapäiväinen kieli muuttui, 
mutta palvontamenojen kieli pysyi samana. Ajan kuluessa palvojat lak- 
kasivat ymmärtämästä käyttämiään sanoja, mutta sen puutteen korvasi 
muinaisuuden viehätys. Usein juhlamenot elivät kauemmin kuin niiden 
aiheen muisto. Silloin sepitettiin uusi myytti selitykseksi: myytti tai usko 
sai muuttua, mutta palvontamenot eivät. Musiikilla oli olennainen osuus, 
sillä ilman musiikkia uskonnon olisi tukala olla. Musiikki synnyttää yhtä 
paljon uskontoa kuin uskonto musiikkia. Temppeli- ja kulkuelaulut syn- 
nyttivät runouden ja runomitat, jotka myöhemmin somistivat Arkhilo- 
khoksen rehevää maailmallisuutta, Sapfon silmitöntä intohimoa ja Anakreo- 
nin julkean paheellista hienostelua. 

Kun palvojat olivat tulleet alttarin luo, joka tavallisesti sijaitsi temppe- 
lin edessä, he kokivat uhrein ja rukouksin torjua jumalansa vihan tai tai- 
vuttaa hänet auttamaan. Yksilöt saattoivat uhrata miltei mitä hyvänsä, 
millä oli arvoa: kuvapatsaita, kohokuvia, huonekaluja, aseita, kattiloita, 

kolmijalkoja, vaatteita, saviastioita. Elleivät jumalat voineet käyttää sel- 
laisia kapineita hyväkseen, papit ainakin voivat. Armeijat saattoivat 
uhrata osan sotasaaliistaan; niin tekivät Ksenofonin »kymmenentuhatta» 
perääntymisretkellään. Yhteisöt uhrasivat välistä vainioiden, viinimäkien 
tai puiden hedelmiä, useammin jumalan ruokahalua herättävän eläimen 
ja suuren hädän hetkellä ihmisen. Agamemnon uhrasi Ifigeneian saadak- 
seen tuulta. Akhilleus teurasti kaksitoista troialaista nuorukaista Patrok- 
loksen hautaroviolla. Kyproksen ja Leukaan kallioilta syöstiin mereen 
ihmisuhreja Apollonin tyydyttämiseksi. Dionysokselle uhrattiin ihmisiä 
Khioksessa ja Tenedoksessa. Themistokleen sanotaan uhranneen persia- 
laisia sotavankeja Dionysokselle Salamiin taistelun aikana. Spartalaiset 
viettivät Artemis Orthian juhlaa ruoskimalla hänen alttarinsa ääressä 
nuorukaisia, joskus hengenmenoon saakka. Arkadiassa uhrattiin Zeulle 
ihmisiä toiselle esikristilliselle vuosisadalle saakka. Massaliassa ruokittiin 
ruton aikana yhtä köyhistä kansalaisista valtion kustannuksella, hänet 
puettiin pyhiin vaatteisiin, koristettiin pyhillä oksilla ja heitettiin alas 
kalliolta, ja samalla rukoiltiin, että hän kärsisi rangaistuksen kansansa kai- 
kista synneistä. Ateenassa oli tapana nälän, ruton tai muun vitsauksen 
aikana uhrata jumalille joko todellisesti tai rituaalisin jäljittelymenoin yksi 
tai useampia sijaiskärsijöitä kaupungin puhdistamiseksi; samanlaiset pal- 
vontamenot, joko miimilliset tai kirjaimelliset, suoritettiin vuosittain 
thargelia-juhlassa.! Aikojen kuluessa ihmisuhri-tapaa lievennettiin siten, 
että uhrattiin vain tuomittuja rikollisia, joiden aistit huumattiin viinillä. 
Lopulta se korvattiin eläinuhrilla. Kun boiotialainen sotapäällikkö Pelo- 
pidas ennen Leuktran taistelua (371) näki unen, jonka tulkittiin edellyt- 
tävän ihmisen uhraamista alttarilla voiton hinnaksi, jotkut hänen neuvon- 
antajansa vaativat sellaisen suorittamista, mutta toiset vastustivat lau- 
suen, »ettei sellainen barbaarinen ja jumalaton palvonta voi miellyttää 
ikivaltoja, etteivät hirviöt ja gigantit hallinneet maailmaa, vaan jumalien 
ja kuolevaisten ylin isä ja että on mieletöntä kuvitella minkään jumaluu- 
den tai ikivallan iloitsevan ihmisten teurastamisesta ja uhraamisesta». 


Eläinten uhraaminen oli siis huomattava askel ihmiskunnan sivistymi- 
sen tiellä. Ne eläimet, jotka joutuivat kärsimään tästä Kreikan edistys- 
askeleesta, olivat sonni, lammas ja sika. Ennen jokaista taistelua vastak- 
kain seisovat armeijat toimittivat anotun voiton suuruutta vastaavia 
uhreja. Ennen jokaista Ateenan kansankokousta puhdistettiin kokous- 
paikka uhraamalla sika. Mutta kansan hurskaus uupui ratkaisevalla het- 
kellä: vain luut ja hiukan rasvaan peitettyä lihaa joutui jumalille, mutta 


1 Näiden uhrien nimenä oli Ateenassa farmakoi, mikä sana alkuaan tarkoitti taiku- 
reiia; farmakon merkitsi loitsua tai taikalausetta, sittemmin parantavaa rohtoa. On 
kysymyksen alaista, surmatliinko farmakoi todellakin, mutta ei ole juuri epäilystä- 
kään siitä, että uhri alkuaan tapahtui kirjaimellisesti. 

muun pidättivät papit ja palvojat itselleen. Puolustautuakseen kreikka- 
laiset kertoivat, että giganttien aikana Prometheus oli käärinyt uhrieläi- 
men syötävät osat nahkaan ja peittänyt luut rasvalla sekä kehoittanut 
Zeuta valitsemaan mieluisemman osan. Zeus oli »molemmin käsin» valin- 

nut rasvan. Totta kyllä Zeus oli raivostunut huomatessaan joutuneensa 
petetyksi, mutta hän oli valintansa tehnyt ja siinä hänen oliikuisesti pysyt- 
tävä. Vain maanalaisille jumalille uhrattaessa. jumaluudelle luovutettiin 
kaikki ja koko eläin poltettiin tuhaksi, sillä manalan jumalia pelättiin 
enemmän kuin Olympoksen. Manalan jumalien uhrin jälkeen ei seurannut 
yhteisateriaa, koska jumala olisi voinut tulla houkutelluksi osallistumaan 
juhlaan. Mutta olympolaisille suoritetun uhraustoimituksen jälkeen, johon 
ei sisältynyt kauhunsekaista lepyttelyä, palvojat söivät riemuiten pyhi- 
tetyn uhrieläimen yhdessä jumalan kanssa. He toivoivat, että uhrattaessa 
lausutut taikasanat olisivat kyllästäneet uhrin jumalan hengellä ja voimalla, 
mikä nyt salaperäisellä tavalla siirtyisi pyhän aterian nauttijoihin. Samoin 
vuodatettiin viiniä ensin uhrin päälle ja sitten niin sanoaksemme ju- 
malien keralla juovien palvojien maljoihin. Tämä ajatus yhteiseen uskon- 
nolliseen ateriaan liittyvästä yhteydestä jumalan kanssa oli yhdistävänä 
siteenä veljeskunnissa (thiasoi), jollaisiksi niin monet Ateenan ammatti- 
ja sosiaaliset yhteisöt olivat järjestäytyneet. 

Eläimiä uhrattiin koko Kreikassa, kunnes kristinusko toki siitä lopun 
järkevästi korvaamalla eläinuhrit henkisellä ja vertauskuvallisella messu- 
uhrilla. Rukouskin astui jossakin määrin uhrin sijaan; oli älykäs parannus 
se, joka muutti veriuhrit ylistyslitaniaksi. Tällä lempeämmällä tavalla, 
kutsuen avukseen maailman salaperäisiä mahteja, ihminen, jota sattuma 
ja murhenäytelmä joka askelella uhkasivat, lohduttautui ja etsi vahvistusta 
itselleen. 


V. TAIKAUSKO 


Kreikan uskonnon ylemmän ja alemman navan, olympolaisten ja maan- 
alaisten jumalien palvonnan, välillä aaltoili magian, taikauskon ja noituu- 
den valtameri. Niiden nerojen, joita tulemme ylistämään, takana ja ala- 
puolella olivat kansan taajat ja yksinkertaiset massat, joille uskonto pikem- 
minkin oli kauhujen labyrintti kuin toivon tikkaat. Keskitason kreikka- 
lainen ei ainoastaan uskonut ihmekertomuksiin, joiden mukaan Theseus 
nousi kuolleista taistellakseen Marathonin luona ja Dionysos muutti veden 
viiniksi; sellaisia tarujahan esiintyy kaikilla kansoilla, ja ne ovat osa siitä 
anteeksiannettavasta runoudesta, jolla mielikuvitus kultaa jokapäiväistä 
elämää. Voidaan myös sivuuttaa Ateenan into saada haltuunsa Theseuksen 
luut ja Spartan into saada Oresteen luut palautetuiksi Tegeasta; voihan 
olla, että näiden jäännösten ihmevoiman virallinen vakuuttelu kuului hal- 
litsemistaitoon. Mutta se, mikä painoi hurskaan kreikkalaisen mieltä, oli 

häntä ympäröivä sankka henkijoukko, joka hänen luulonsa mukaan väijyi 
tilaisuutta vakoillakseen häntä, sekaantuakseen hänen asioihinsa ja vahin- 
goittaakseen häntä. Nämä demonit koettivat aina tunkeutua häneen, ja 
hänen oli alati oltava varuillaan ja suoritettava taikamenoja karkottaak- 
seen ne luotaan. 

Tämä taikausko hipoi tieteen rajaa ja EE jossakin määrin meidän 
taudinsiementeoriaamme. Kreikkalaiset käsittivät, että jokainen sairaus 
johtui siitä, että vieras henki oli saanut asianomaisen valtaansa. Jos kos- 
kettiin sairaaseen henkilöön, saatiin tartunta hänen epäpuhtaudestaan eli 
»iivauksestaan». Meidän basillimme ja bakteerimme ovat kreikkalaisten 
pikkudemonien (keres) nykyaikainen muoto. Kuollutta pidettiin sepä- 
puhtaana», sillä keres olivat saaneet hänet kerta kaikkiaan valtaansa. Kun 
kreikkalainen poistui talosta, jossa oli vainaja, hän pirskotti sitä varten 
ovenpieleen asetetusta astiasta vettä päälleen ajaakseen luotaan hengen, 
joka oli asettunut vainajaan. Tämä käsitys ulottui monelle sellaisellekin 
alalle, jolla oma bakteerikauhumme sitä tuskin soveltaisi. Sukupuolinen 
kanssakäyminen teki henkilön epäpuhtaaksi, samoin syntymä, synnytys 
ja miestappo (vaikka sellainen olisi tapahtunut vahingossakin). Hulluus 
johtui vieraan hengen vaikutuksesta; mielisairas oli vitsensä ulkopuolella». 
Kaikissa näissä tapauksissa katsottiin erityiset puhdistusmenot välttämät- 
tömiksi. Kodit, temppelit, leirit ja kokonaiset kaupungitkin puhdistettiin 
aika ajoin vedellä, savulla tai tulella, siis suuressa määrin meidän desinfioi- 
mismenetelmiämme käyttäen. Jokaisen temppelin ovella oli maljassa puh- 
dasta vettä, jotta palvojat voisivat puhdistautua; tähän kenties sisältyi 
puhuvaa vertauskuvallisuutta. Pappi oli asiantuntija puhdistautumisen 
alalla. Hän saattoi karkottaa henkiä kalistelemalla pronssiastioita, loit- 
suilla, magialla ja rukouksilla. Sopivia menoja käyttäen saatettiin puhdis- 
taa tahallisesta tapostakin. Katumus ei ollut välttämätön tällaisessa ta- 
pauksessa; vaadittiin ainoastaan, että päästiin vapaaksi pahoista riivaaja- 
hengistä. Uskonto ei ollut niinkään paljon moraalikysymys kuin henkien- 
küsittelytaitoa. Silti tabujen ja puhdistusmenojen moninaisuus synnytti 
uskonnollisessa helleenissä mielentilan, joka on yllättävässä määrin sukua 
puritaanin synnintunnolle. Käsitys, että kreikkalaiset olivat täysin vas- 
taanottamattomia omatunto- ja syntikäsitteille, voi tuskin säilyä Pinda- 
rokseen ja Aiskhylokseen tutustumisen jälkeen. 

Tähän uskoon, että ihminen oli henkien piirittämä, perustui tuhansia 
taikauskoisia käsityksiä. Aristoteleen seuraaja Theofrastos on teoksessaan 
»Luonteista» esittänyt niitä seuraavasti: 


Taikauskoisuus näyttää olevan eräänlaista pelkuruutta, johon 
yhtyy kunnioitus jumaluutta kohtaan ... Taikauskoinen ei lähde 
ulos, ennen kuin hän on pessyt kätensä ja pirskottanut päälleen 
Yhdeksän lähteen vettä sekä pistänyt suuhunsa temppelilaakeripuun 
lehden palasen. Jos kissa kulkee hänen tiensä poikki, hän ei jatka 
matkaansa, ennen kuin joku toinen on mennyt ohi tai hän on heit- 
tänyt kolme kiveä kadun poikki. Jos hän havaitsee käärmeen talos- 


202 KREIKAN NOUSU 


saan, hän huutaa avukseen Dionysosta, mikäli so on punainen, 
mutta mikäli so on pyhä käärme, hän oitis rakentaa paikalle pyhä- 
kön. Kun hän sivuuttaa tienristeykseen asetetun sileän kiven, hän 
voitelee sitä öljyllä pullostaan eikä jatka matkaansa, ennen kuin 
on polvistunut ja palvonut sitä. Jos hiiri jyrsii hänen jauhosäkkinsä 
puhki, hän menee taikurin luo kysymään mitä on tehtävä, ja jos 
neuvo kuuluu: lähetä säkki suutarille korjattavaksi», hän lyö neu- 
von laimin ja karkottaa pahan torjuntamenoilla ... Jos hän näkee 
mielipuolen tai kaatumatautisen, hän vapisee ja sylkäisee poveensa. 


Yksinkertaiset kreikkalaiset uskoivat ja opettivat lapsensa uskomaan 
suureen määrään erilaisia kummituksia. Kokonaisten kaupunkien elämä 
häiriytyi tämän tästä venteiden» ja kummallisten tapahtumien, kuten epä- 
muotoisten eläinten tai lasten syntymisen, takia. Usko onnettomiin päiviin 
oli levinnyt niin laajalle, ettei sellaisina päivinä voitu solmia avioliittoja, 
pitää kokouksia tai oikeuden istuntoja eikä ryhtyä mihinkään toimeen. 
Aivastus tai kompastuminen saattoi olla syynä siihen, että matka tai muu 
hanke jätettiin sikseen. Vähäinen vastoinkäyminen saattoi pysäyttää tai 
kääntää takaisin armeijoita ja tuottaa onnettoman lopun suurelle sodalle. 
Tietyillä henkilöillä uskottiin olevan tehoisa kyky kirota: suuttunut isä, 
syrjäytetty kerjäläinen saattoi kirouksellaan tuhota kiroamansa ihmisen 
elämän. Muutamilla henkilöillä oli maagillisia taitoja. He osasivat sekoit- 
taa lemmenjuomia, mutta myös salaisilla rohdoilla tehdä miehen kykene- 
mättömäksi ja naisen hedelmättömäksi. Platonin mielestä hänen lakinsa 
eivät olleet täydelliset ilman säännöksiä niitä vastaan, jotka surmaavat 
tai vahingoittavat taikakeinoin. Noidat eivät ole keskiajan keksintöä: 
muistettakoon Euripideen Medeiaa ja Theokritoksen Simaithaa. Taika- 
usko on sosiaalisista ilmiöistä pysyvimpiä, se säilyy miltei muuttumatto- 
mana vuosisatojen halki ja sivistysmuodosta toiseen eikä ainoastaan perus- 
tansa, vaan ilmaisumuotojensakin puolesta. 


VI. ORAAKKELIT 


Kun maailma oli niin täynnä yliluonnollisia voimia, näyttivät elämän 
tapahtumat olevan demonien ja jumalien tahdon varassa. Päästäkseen 
tästä tahdosta selville uteliaat kreikkalaiset kysyivät neuvoa ennustajilta 
ja oraakkeleilta. Nämä tulkitsivat tulevaisuutta lukemalla tähdistä, selit- 
tämällä unia, tutkimalla eläinten sisälmyksiä tai tarkkaamalla lintujen 
lentoa. Ammattiennustajat pestautuivat perheiden, armeijoiden tai val- 
tioiden palvelukseen. Ennen kuin Nikias lähti sotaretkelle Sisiliaan, hän 
otti palvelukseensa joukon ennustajia, uhripappeja ja auguureja, ja vaik- 
keivät hänen kaikki kenraalinsa olleet yhtä hurskaita kuin tämä suuri 
orjainomistaja, miltei kaikki olivat yhtä taikauskoisia. Esiintyi miehiä ja 
naisia, jotka väittivät olevansa innoittuneita ja kaukonäkijöitä; erittäin- 

kin Jooniassa sibylloiksi (so. 'jumalan tahto’) sanotut naiset levittivät 
ennustuksia, joihin miljoonat kreikkalaiset uskoivat. Sibylla Herofilan 
sanottiin vaeltaneen Erythraista koko Kreikan läpi Italian Kymeen, missä 
hänestä tuli kaltaisistaan kuuluisin ja missä hänen kerrotaan eläneen tuhat 
vuotta. Ateenalla oli kuten Roomallakin kokoelma vanhoja ennustuksia, 
ja hallituksella oli prytaneionissa palveluksessaan niiden tulkitsemisessa 
taitavia miehiä. 

Julkisia oraakkeleja oli monissa temppeleissä kaikkialla Kreikassa, mutta 
kuuluisin ja arvossapidetyin oli alkuaikoina Zeun oraakkeli Dodonessa ja 
historiallisella kaudella Apollonin oraakkeli Delfoissa. Tämän oraakkelin 
puoleen kääntyivät sekä »barbaarit» että helleenit; Roomakin lähetti sanan- 
saattajia kysymään jumalan tahtoa tai sitä lavastamaan. Koska otak- 
suttiin ennustusmahdin kuuluvan erityisesti intuitiiviselle sukupuolelle, 
koulutettiin kolme papitarta, joista jokainen oli vähintään viidenkymmenen 
vuoden ikäinen, loveenlankeamisen avulla tiedustamaan Apollonin mieltä. 
Temppelin alla olevasta maakuopasta virtasi omituista kaasua, jonka luul- 
tiin johtuvan Apollonin siellä surmaaman lohikäärmeen ikuisesta mätäne- 
misestä. Palvelusvuorossa oleva papitar, jota sanottiin pythiaksi, asettui 
korkealle kolmijalkaistuimelle tämän rotkon yläpuolelle, hengitti jumalaista 
katkua, pureskeli huumaavia laakerinlehtiä, alkoi hourailla ja sai kouris- 
tuksia sekä äänteli tässä hurmostilassa sekavia sanoja, joita papit tulkit- 
sivat kansalle. Hyvin usein lopullinen vastaus oli sellainen, että se voitiin 
tulkita kahdella vastakkaisella tavalla, joten oraakkelin erehtymättömyy- 
den maine säilyi, miten hyvänsä kävikin. On mahdollista, että papit olivat 
yhtä suuressa määrin marionetteja kuin papittaretkin, välistä he ottivat 
lahjuksia, ja useimmissa tapauksissa oraakkelin äänen sointu sopi hyvin 
yhteen Kreikan kulloinkin vaikutusvaltaisimman tekijän toivomusten 
kanssa. Silti papit, milloin ulkopuolinen valta ei asettanut esteitä, antoivat 
kreikkalaisille arvokasta maltillisuuden ja poliittisen viisauden opetusta. 
Vaikka he suvaitsivat ihmisuhreja senkin jälkeen, kun kreikkalaisten mo- 
raalinen taju oli noussut niitä vastustamaan, eivätkä esittäneet vastalauseita 
Olympoksen moraalittomuutta vastaan, he auttoivat lakien vormaansaat- 
tamista, edistivät orjien vapauttamista ja ostivat paljon orjia antaakseen 
heille vapauden. He eivät johtaneet Kreikan ajattelua, mutta eivät estä- 
neet sitä opillisella suvaitsemattomuudella. He antoivat auliisti yliluon- 
nollisen pyhityksen tarpeellisille poliittisille toimenpiteille ja saivat Kreikan 
hajanaisten kaupunkien välille hiukan moraalista yhteyttä ja kansain- 
välistä omaatuntoa. 

Tämän yhdistävän vaikutuksen seurauksia oli Kreikan vanhin tunnettu 
liittokunta. Amfiktyoniliitto oli alkuaan niiden kansojen uskonnollinen 
liitto, jotka asuivat lähellä Thermopylaita sijaitsevan Demeterin pyhäkön 
ympärillä, Tärkeimmät jäsenvaltiot olivat Thessalia, Magnesia, Ftiotis, 

Doris, Fokis, Boiotia, Euboia ja Akhaia. Niiden edustajat kokoontuivat 
kahdesti vuodessa, keväisin Delfoissa, syksyisin Thermopylaissa. Jäsen- 
valtiot olivat sitoutuneet olemaan hävittämättä toistensa kaupunkeja, 
olemaan sallimatta ainoankaan jäsenkaupungin vedensaannin estämistä, 
olemaan ryöstämättä — tai sallimatta ryöstää Apollonin aarteita Delfoissa 
ja hyökkäämään jokaisen kansakunnan kimppuun, joka rikkoi näitä sitou- 
muksia. Tässä on meillä kansainliiton luonnos, mutta tämän luonnoksen 
täydellistämisen ehkäisivät valtioiden varallisuuden ja mahdin luonnolliset 
vaihtelut ja ihmisten ja yhteisöjen perinnäinen kilpailukateus. Thessalia 
hankki vasallivaltioita ja sai siten pysyvästi haltuunsa ylivallan liitossa. 
Muitakin amfiktyoniliittoja perustettiin. Ateena esimerkiksi kuului Ka- 
laurian amfiktyoniliittoon. Kilpailevat liitot edistivät rauhaa jäsenistönsä 
piirissä, mutta olivat mahtavia juonittelun ja sodan välineitä toisten ryh- 
mien suhteen, 


VII. JUHLAT 


Kreikan uskonto ei voinut tehdä loppua sodista, mutta sen omnistui 
keventää talouselämän arkipäiväistä menoa monilla juhlilla. ^ »Miten 
monta uhria jumalille!» huudahti Aristofanes, »miten monta temp- 
peliä, kuvapatsasta . . . pyhää kulkuetta! Jokaisena vuoden hetkenä näem- 
me uskonnollisia juhlia ja seppelöityjä uhreja.» Rikkaat maksoivat kus- 
tannukset, valtio hankki jumalaisrahastot (theorika), joista maksettiin 
väestölle juhlapäivän kunniaksi vietettyjen kilpaleikkien tai näytäntöjen 
pääsymaksut. 


Ateenan kalenteri oli olennaisesti uskonnollinen kalenteri, ja moni kuu- 
kausi sai nimensä uskonnollisesta juhlastaan. Ensimmäisessä, kekatom- 
baion-kuussa (heinä—elokuu) vietettiin kronia-juhlaa (joka vastasi rooma- 
laisten saturnaliaa); silloin isännät ja orjat yhdessä hilpeästi juhlivat. 
Samassa kuussa oli joka neljäs vuosi panathenaia-juhla, jolloin neljän 
päivän erilaisten kilpailujen ja kisojen jälkeen koko kaupunki juhlallisena 
ja värikkäänä kulkueena vei Athenen papittarelle pyhän peploksen, upeasti 
kirjotun vaipan, joka asetettiin kaupungin jumalattaren hartioille. Kuten 
kaikki tietävät, Feidias valitsi tämän kulkueen Parthenonin friisin aiheeksi. 
Toisessa, metageitnion-kuussa, vietettiin Apollonin kunniaksi vähemmän 
tärkeää metageitnia-juhlaa. Kolmannessa, boidromion-kuussa, ateenalaiset 
lähtivät Eleusiin suuriin mysteerijuhliin. Neljännen, pyaänepsion-kuun 
ohjelmaan kuuluivat pyanepsia-, oskoforia- ja thesmoforia-juhlat. Viimeksi 
mainitussa ateenattaret kunnioittivat omituisin ktoonisin palvontamenoin 
Demeter Thesmoforosta (”Lainsäätäjää'). He näyttelivät fallisia tunnus- 
kuvia, vaihtoivat rivouksia keskenään ja suorittivat vertauskuvallisen 
menon Haadeeseen ja paluun sieltä; kaikki tämä nähtävästi oli maagillinen 

juhlameno, jonka tarkoituksena oli edistää maan ja ihmisten hedelmilli- 
syyttä. Vain maimakterion-kuussa ei ollut mitään juhlaa. 

Poseideion-kuussa Ateena vietti italoaa, ensimmäisten hedelmien juhlaa, 
gamelion-kuussa lenaia-juhlaa Dionysoksen kunniaksi. Anthesterion-kuussa 
oli kolme tärkeää juhlaa: alemmat, valmistavat salamenot, diasia, Zeus 
Meilikhioksen uhrijuhla, ja ennen kaikkea kukkajuhla, anthesteria. Tässä 
kolmipäiväisessä kevätjuhlassa Dionysoksen kunniaksi viini vuoti virta- 
naan ja jokainen oli enemmän tai vähemmän päihdyksissä. Kilpailtiin 
viininjuonnissa, ja kadut kaikuivat mellastuksesta. Kuningasarkontin 
puoliso ajoi vaunuissa Dionysoksen kuvan vieressä, jolle hänet temppelissä 
naitettiin vertauskuvaksi jumalan ja Ateenan liitosta. Tämän hilpeän 
rituaalin pohjalla kulki synkkä pelon ja kuolleiden lepyttelyn virtaus. 
Elävät söivät juhla-aterian esi-isiensä kunniaksi ja. jättivät näille astiat 
täyteen ruokaa ja juomaa. Juhlan lopussa kansa karkotti kuolleiden henget 
talosta manaussanoin: »Ulos ovesta, sielut! Anthesteria on päättynyt!» 
Näistä sanoista tuli sananparsi, jota käytettiin torjuttaessa kiusallisia ker- 
jäläisiä.! 

Yhdeksännessä, elafebolion-kuussa, vietettiin suurta dionysia-juhlaa, 
jonka Peisistratos oli perustanut 534. Sinä vuonna Thespis pani alulle 
Ateenan draamataiteen, joka kuului osana juhlan ohjelmaan. Oli maalis- 
kuun loppu, ilmassa oli kevättä, meri oli purjehduskelpoinen, kaupunki 
oli tulvillaan kauppiaita ja vieraita, jotka kartuttivat juhlamenojen ja 
näytäntöjen osanottajamäärää. Kaikki liike-elämä sai levätä, tuomio- 
istuimet olivat sulkeneet ovensa, vangit päästettiin vapaiksi, jotta he saisi- 
vat ottaa osaa juhlallisuuksiin. Kaikenikäiset, eri säätyluokkiin kuuluvat 
ateenalaiset ottivat loistavasti pukeutuneina osaa kulkueeseen, joka nouti 
Dionysoksen patsaan Eleutheraista ja sijoitti sen hänen teatteriinsa. Rik- 
kaat ajoivat vaunuissa, köyhät tallustivat jalan; pitkä eläinjono seurasi 
jäljessä joutuakseen uhratuksi jumalille. Attikan kaupunkien kuorot otti- 
vat osaa laulu- ja tanssiesityksiin tai -kilpailuihin. — Kymmenennessä, 
munykhion-kuussa, Ateena vietti munykhia-juhlaa ja Attika joka viides 
vuosi Artemiin kunniaksi brauronia-juhlaa. Thargelion-kuuhun kuului thar- 
gelia, viljasadon juhla. Kahdennessatoista, skiroforion-kuussa, vietettiin 
skiroforia-, arretoforia-, dipolia- ja bufonia-juhlaa. Kaikki nämä juhlat 
eivät olleet jokavuotisia, mutta nelivuotisjaksonkin puitteissa ne muo- 
dostivat miellyttävän vapautuksen päivän huolista. 

Muilla valtioilla oli samanlaisia juhlapäiviä, ja maaseudulla vietettiin 
jokaista kylvöä ja sadonkorjuuta rattoisin juhlallisuuksin. Kaikkia näitä 
juhlia suuremmat olivat panhelleeniset juhlat, panegyreis eli yleiset kokouk- 
set. Sellaisia olivat Mykalen yleisjoonialainen juhla, Apollonin juhla Delos- 
saarella, Delfoin pythia-juhla, Korinthoksen Isthmoksen, Nemean ja Eliin 
Olympian juhlat. Nämä olivat kansainvälisiä urheilujuhlia, mutta pohjim- 
maltaan uskonnollisia tilaisuuksia. Kreikan onneksi sen uskonto oli kyllin 


1 Monissa Euroopan osissa kansa yhä uskoo, että vainajat kerran vuodessa palaavat 
maan päälle, jolloin niitä täytyy kestitä »kaikkien sielujen päivänä» (s.o kekrinä). 

inhimillinen liittyäkseen hilpeästi ja hedelmällisesti taiteeseen, runouteen, 
musiikkiin ja urheiluun, lopulta siveellisyyteenkin. 


VIII. USKONTO JA MORAALI 


Ensi näkemältä tuntuu siltä, kuin kreikkalaisten uskonnolla ei olisi ollut 
suurtakaan vaikutusta siveellisyyteen. Alkuaan se oli pikemminkin magian 
kuin siveysopin järjestelmä, ja sellaisena se olennaisesti pysyi loppuun asti. 
Oikeihin palvontamenoihin pantiin enemmän painoa kuin hyvään käytök- 
seen. Jumalat itsekään, liikkuivatpa he Olympoksella tai maan päällä, 
eivät olleet rehellisyyden, siveyden tai lempeyden esikuvia. Eleusiin sala- 
menoissakin, vaikka niissä yliluonnollisella toivolla oli sijansa, pelastus oli 
pikemminkin puhdistusmenojen kuin jalon elämän varassa. Purevakielinen 
Diogenes lausui: »Pataikion-varkaan käy kuolemansa jälkeen paremmin 
kuin Agesilaoksen tai Epameinondaan, sillä Pataikion on saanut vihkimyk- 
sen Eleusiissa.» 

Silti kreikkalaisten uskonto tärkeimmissä moraalikysymyksissä tuli jous- 
tavasti rodun ja valtion avuksi. Vaikka puhdistusmenot olivat muodoltaan 
kovin ulkonaiset, ne kuitenkin olivat kannustava moraalihygieeninen ver- 
tauskuva. Jumalat tukivat yleensä, joskin epämääräisellä ja häilyvällä 
tavalla, hyvettä: he paheksuivat ilkeyttä, kostivat ylpeille, suojelivat 
muukalaista ja avunanojaa ja turvasivat kauhistuksen avulla valojen py- 
hyyden. Dike muka rankaisi kaikkea vääryyttä ja kaameat eumenidit 
vainosivat murhaajaa, esimerkiksi Orestesta, kunnes kuolema tai hulluus 
kohtasi häntä. Ihmiselämän keskeiset toimet ja laitokset, kuten syntymä, 
avioliitto, perhe, klaani, valtio, saivat uskonnolta sakramentin arvon ja 
välttivät malttamattoman himon kaaoksen. Vainajien palvonta tai kun- 
nioittaminen sitoi sukupolvet yhteen vakiinnuttavaksi velvoitusten sarjaksi. 
Perhe ei siten ollut pelkästään pariskunta lapsineen, eikä edes vanhempien, 
lasten ja lastenlasten patriarkallinen liittymä, vaan pyhä veren ja tulen 
liitto, joka ulottui kauas menneisyyteen ja tulevaisuuteen ja joka sitoi 
kuolleet, elävät ja syntymättömät pyhäksi, jokaista valtiota lujemmaksi 
yhteisöksi. Uskonto ei ainoastaan tehnyt lasten siittämistä juhlalliseksi 
velvollisuudeksi vainajia kohtaan, vaan rohkaisi sitä sen pelon voimalla, 
jota lapseton mies tunsi ajatellessaan, ettei olisi ketään hautaamassa häntä 
tai hoitamassa hänen hautaansa. Niin kauan kuin tällä uskonnolla oli 
vaikutusvaltaa, Kreikan kansa jatkoi sukuaan voimallisesti, eikä siinä 
suhteessa ollut eroa paremmilla ja huonommilla aineksilla. Tällä tavoin 
pidettiin yllä rodun voimaa ja hyviä ominaisuuksia, ja armoton luonnollinen 
valinta oli apuna. Uskonto ja patriotismi kietoutuivat yhteen tuhansin 
tehokkain palvontamenoin. Julkisten juhlamenojen eniten kunnioittama 

jumala tai jumalatar edusti kaupungin jumaloimista. Jokaiseen lakiin, 
jokaiseen kansankokouksen tai oikeuden istuntoon, jokaiseen sotajoukon 
tai hallituksen tärkeään hankkeeseen, jokaiseen kouluun ja yliopistoon, 
jokaiseen taloudelliseen tai poliittiseen yhteisöön liittyi uskonnollisia juhla- 
menoja ja jumalien avuksi huutamista. Kaikilla näillä tavoilla yhdyskunta 
ja rotu käyttivät kreikkalaisten uskontoa puolustukseksi ihmisyksilön 
luontaista itsekkyyttä vastaan. 

Taide, kirjallisuus ja filosofia aluksi voimistivat tätä vaikutusta ja sittem- 
min heikensivät sitä. Pindaros, Aiskhylos ja Sofokles valoivat omaa siveel- 
listä intoaan ja tietoaan olympolaisuskoon ja Feidias ylevöitti jumalia 
kauneuden ja majesteettisuuden avulla. Pythagoras ja Platon liittivät filo- 
sofian uskontoon ja tukivat kuolemattomuusoppia, koska se edisti siveelli- 
syyttä. Mutta Protagoras epäili, Sokrates jätti huomioon ottamatta, De- 
mokritos kielsi ja Euripides teki naurettaviksi jumalat. Lopulta Kreikan 
filosofia, tuskin sitä tahtoen, tuhosi uskonnon, joka oli muovannut Kreikan 
siveellisen elämän. 


YHDEKSÄS LUKU 


KREIKAN VARHAISEMPI YHTEINEN 
KULTTUURI 


I. VALTION INDIVIDUALISMI 


Euroopan kulttuurin kaksi kilpailevaa lakipistettä, muinainen Hellas ja 
renessanssin Italia eivät kumpikaan nojautuneet kaupunkivaltiota laajem- 
paan poliittiseen organisaatioon. Kreikassa vaikuttivat tähän otaksutta- 
vasti maantieteelliset olosuhteet. Kaikkialla tulivat vuoret tai vedet tielle. 
Siltoja oli vähän ja tiet kehnoja, ja vaikka meri oli avoin valtatie, se liitti 
kaupungin lähemmin sen kauppatuttaviin kuin maantieteellisiin naapurei- 
hin. Maantiede ei kuitenkaan riitä täysin selittämään kaupunkivaltio- 
ilmiötä. Oli yhtä paljon eriseuraisuutta samalla Boiotian tasangolla sijait- 
sevien Theban ja Plataiain kuin Theban ja Spartan välillä, enemmän vihaa 
samalla Italian rannikolla sijaitsevien Sybariin ja Krotonin kuin Sybariin 
ja Syrakusan välillä. Taloudellisten ja poliittisten etujen ero piti kaupungit 
loitolla toisistaan. Ne taistelivat keskenään kaukomarkkinoista tai viljasta 
tai muodostivat kilpailevia liittoja meren herruuden saavuttamiseksi. Alku- 
perän erilaisuus oli yhtenä hajaantumisen syynä. Kreikkalaiset itse kat- 
soivat olevansa samaa rotua, mutta heimojaoitus (aiolilaisiin, joonialaisiin, 
akhaialaisiin, doorilaisiin) oli selvä ja tunnepitoinen. Sparta ja Ateena 
inhosivat toisiaan meidän aikamme arvoisella kansatieteellisellä purevuu- 
della. Uskonnolliset eroavaisuudet tehostivat poliittista hajaannusta, joka 
puolestaan kärjisti niitä. Paikkakunnan ja klaanin omalaatuiset kultit 
synnyttivät erityisjuhlia ja -kalentereja, selvästi eroavia lakeja ja tapoja, 
erillisiä tuomioistuimia ja jyrkkiä rajoja, sillä rajapyykit osoittivat yhtä 
paljon jumalan kuin yhdyskunnan rajoja: cuius regio, eius religio. Nämä 
ja monet muut tekijät synnyttivät yhdessä kreikkalaisen kaupunkivaltion. 

Se ei ollut uusi hallinnon muoto. Olemme nähneet kaupunkivaltioita 
olleen Sumeriassa, Babyloniassa, Foinikiassa ja Kreetassa satoja tai tuhan- 
sia vuosia ennen Homerosta tai Periklestä. Historiallisesti kaupunkivaltio 
on kyläyhteiskunta, joka on päässyt korkeammalle yhteenliittymisen tai 
kehityksen asteelle: yhteinen kaupankäynti-, kokoontumis- ja tuomitsemis- 
paikka ihmisille, jotka viljelevät samaa takamaata, kuuluvat samaan ro- 
tuun ja palvovat samaa jumalaa. Poliittisessa suhteessa se oli kreikkalais- 
ten kannalta paras sovitteluratkaisu inhimillisen yhteiskunnan kahden 
vihamielisen ja aaltoilevan osatekijän, järjestyksen ja vapauden, välillä. 

Pienempi yhteiskunta olisi ollut turvaton, suurempi hirmuvaltainen. Filo- 
sofien ihanne oli, että Kreikan muodostaisivat suvereeniset kaupunkival- 
tiot, jotka yhteistoiminnassaan noudattaisivat Pythagoraan harmonian 
lakeja. Aristoteles määritteli valtion sellaisten vapaiden miesten yhteisöksi, 
jotka tunnustivat saman hallituksen ja saattoivat osallistua samaan kansan- 
kokoukseen. Hän arveli, että valtio, jossa olisi enemmän kuin kymmenen- 
tuhatta kansalaista, olisi mahdottomuus. Kreikan kielessä tarvittiin vain 
yksi sana — polis — sekä kaupunki- että valtio-käsitettä varten. 

Koko maailma tietää, että tämä valtiollinen atomisuus aiheutti Hellaalle 
monta veljessodan murhenäytelmää. Koska Joonia ei pystynyt järjestä- 
mään yhteistä puolustusta, se sortui Persian valtaan. Koska Kreikka ei 
liittokunnista ja valtioliitoista huolimatta pystynyt muodostamaan yhteis- 
rintamaa, sen ihannoima vapaus lopulta tuhoutui. Mutta silti Kreikkaa 
ei olisi voinut olla olemassa ilman kaupunkivaltiota. Vain tämä kansalais- 
yksilöllisyyden taju, tämä riippumattomuuden ylenpalttinen tehostaminen, 
tämä laitosten, tapojen, taidemuotojen ja jumalien erilaisuus kannusti 
keinonaan kilpailu Kreikkaa elämään inhimillistä elämää, jonka veroista 
innon, täyteläisyyden ja itsenäisen luomiskyvyn puolesta mikään muu 
yhteiskunta ei vielä ollut nähnyt. Onko meidänkään aikanamme, niin 
paljon kuin meillä on elinvoimaa ja vaihtelua, koneistoja ja voimaa, yhtään 
samansuuruista yhteisöä, joka vuodattaisi sivistyksen virtaan niin viljalti 
lahjoja kuin aikoinaan Kreikan sekasortoinen vapaus? 


II. KIRJOITUS 


Näiden valppaasti eriseuraisten valtioiden elämässä oli kuitenkin yhteisiä 
tekijöitä. Jo niin varhain kuin 13. vuosisadalla tapaamme saman kielen 
kaikkialla Kreikan niemimaalla. Se kuului vindoeurooppalaiseen» ryhmään 
kuten persian ja sanskritin, slaavin ja latinan, saksan ja englannin kieli. 
Tuhansilla sanoilla, jotka ilmaisevat alkeellisia toimituksia tai esineitä, on 
yhteinen juuri näissä kielissä, mikä ei ainoastaan todista, että ilmaistut 
asiat tai esineet ovat vanhempia kuin kieliryhmän hajaantuminen, vaan 
myös että ne kansat, jotka käyttivät niitä historian aamunkoitossa, olivat 
sukulaisuussuhteessa tai kanssakäymisissä keskenään. Totta kyllä kreikan 
kieli oli jakaantunut murteisiin — sellaisia olivat aiolilais-, doorilais-, joo- 
nian ja attikan murre — mutta niiden puhujat ymmärsivät toisiaan, ja 
400- ja 300-luvulla ne väistyivät yleismurteen, koine dialektos, tieltä. Tämä 
oli pääasiallisesti syntynyt Ateenassa, ja sitä puhuivat miltei kaikki sivis- 
tyneet helleenit. Attikan kreikka oli jaloa kieltä, voimakasta, notkeaa ja 
sointuvaa. Se oli yhtä säännötöntä kuin mikä elinvoimainen kieli tahansa, 
mutta sillä voitiin helposti ilmaista ilmeikkäitä ajatusryhmiä, herkkiä 
vivahdus- ja merkityseroja, syvällisiä filosofisia käsitteitä ja jokaisen tyyli- 


14 — Durant, Kreikan kulttuuri 

lajin hienouksia Homerokson runojen »monityrskyisestii aallokosta» Platonin 
proosan tyyneen soluntaan asti.! 

Kreikkalaisen perimätiedon mukaan toivat foinikialaiset kirjoitustaidon 
Kreikkaan 14. vuosisadalla; emme tumme mitään, mikä olisi ristiriidassa 
tämän kanssa. Vanhimmat, S. ja 7. vuosisadalta peräisin olevat piirto- 
kirjoitukset muistuttavat läheisesti 9. vuosisadan moabilaiskiven seemi- 
läisiä kirjainmerkkejä. Nämä piirtokirjoitukset oli seemiläiseen tapaan 
kirjoitettu oikealta vasemmalle. Kuudennella vuosisadalla piirtokirjoi- 
tuksia uurrettiin (niin esim. Gortynassa) vuoroin oikealta vasemmalle ja 
vasemmalta oikealle. Myöhäisimmät piirtokirjoitukset on aina luettava 
vasemmalta oikealle, ja muutamat kirjainmerkit on vastaavasti käännetty, 
esim. q ja B:ksi ja E:ksi. Kirjainten seemiläiset nimet omaksuttiin miltei 
sellaisinaan ?, mutta kreikkalaiset tekivät useita tärkeitä muunlaisia muu- 
toksia. Ennen muuta he lisäsivät ääntiöt, jotka seemiläiset olivat jättäneet 
pois. Eräitä seemiläisiä kirjaimia, jotka ilmaisivat kerakkeita tai hengäh- 
dysääniä, käytettiin esittämään a-, e-, i-, o- ja y-äännettä. Myöhemmin 
joonialaiset lisäsivät pitkät ääntiöt etan (pitkä e) ja o-megan (pitkä eli 
kaksois-o). Kymmenen kreikkalaista aakkosjärjestelmää taisteli ylival- 
lasta kaupunkivaltioiden sodan yhteydessä. Kreikassa pääsi voitolle joo- 
nialainen järjestelmä, joka siirtyi Itä-Eurooppaan ja elää siellä edelleen. 
Roomalaiset omaksuivat Khalkiin järjestelmän kymeläisiltä; siitä polveu- 
tuvat latinalaiset ja meidän aakkosemme. Khalkiin aakkosista puuttuivat 
pitkä e ja o, mutta niissä säilyi, toisin kuin Joonian kirjaimistossa, foi- 
nikialaisten vau-kerake (v, joka äännettiin hyvin u:n tapaan). Siitä syystä 
ateenalaisten nimitys viinille oli oinos, Khalkiin asukkaiden voinos, rooma- 
laisten vinum. Khalkis säilytti seemiläisen koppa- eli g-kirjaimen ja välitti 
sen roomalaisille ynnä meille; Joonia taas katsoen £:n riittävän hylkäsi sen. 
Jooniassa meidän L:mme kuvattiin A:ksi, Khalkiissa L:ksi; roomalaiset 
oikaisivat jälkimmäisen muodon ja jättivät sen perinnöksi Euroopalle. 
Joonialaiset käyttivät P:tä meidän R:äämme merkitsemään, mutta kreik- 
kalaisessa Italiassa P:lle kasvoi häntä ja siitä tuli R. 

Luultavaa on, että Kreikassa kirjoitusta ensinnä käytettiin kaupallisiin 
tai uskonnollisiin tarkoituksiin. Ilmeisesti pappien loitsut ja hymnit ovat 
runouden äiti ja rahtikirjat proosan isä. Kirjoitus jakaantui kahteen muun- 
nokseen; kirjallisuudessa ja piirtokirjoituksissa käytettiin säännönmukaista, 
jokapäiväisiin tarkoituksiin vinokirjoitusta. Ei ollut painotusmerkkejä, ei 
sananvälejä, ei välimerkkejä; siirtymistä toiseen aiheeseen merkittiin 
vaakasuoralla jakoviivalla, jonka nimi oli paragrafos 'sivuun kirjoitettu. 
Käytännössä oli erilaisia kirjoitusvälineitä: aluksi kirjoitettiin, jos saamme 

1 Emme tiedä miten muinaiskreikkaa äännettiin. Nuo niin kiusalliset korkomerkit 
olivat vain harvoin käytännössä klassillisen ajan kreikassa; vanhoihin teksteihin ne 
lisäsi Aristofanes Byzantionilainen kolmannella vuosisadalla e. Kr. Luettaessa kreikka- 
laista runoutta ei näihin merkkeihin ole kiinnitettävä huomiota. 

2 Vrt. kreikan alfa, foinikian alef "hürká'; beta, beth ‘teltta’; gamma, gimel "kameli'; 
delta, daleth *ovi'; e-psilon, he "ikkuna'; zeta, zain 'keihüs'; heta, kheth "paalutus'; iota, 
yod *käsi? jne. 

uskoa Pliniusta, lehdille tai puun kuorelle; piirtokirjoitukset uurrettiin 
kiveen, pronssiin tai lyijyyn; jokapäiväisen elämän tarpeisiin käytettiin 
savitauluja kuten Mesopotamiassakin;! edelleen käytettiin vahalla peitet- 
tyjä puutauluja, joita koulupojat perinnäisesti suosivat. Milloin kirjoituk- 
sen oli säilyttävä kauemmin, käytettiin foinikialaisten Egyptistä tuomaa 
papyrusta ja (hellenistisellä sekä roomalaisella ajalla) vuohen tai lampaan 
nahasta tai kalvoista valmistettua pergamenttia. Vahatauluille kirjoitettiin 
metallipiirtimellä, papyrukselle ja pergamentille musteeseen kastetulla 
ruo'olla. Vahasta kirjoitus pyyhittiin piirtimen tylpällä päällä, muste hävi- 
tettiin sienellä. Runoilija Martialis lähetti ystävälleen sienen runojensa 
kera, että ne voitaisiin yhdellä pyyhkäisyllä hävittää jäljettömiin. Moni 
arvostelija varmaan suree sitä, ettei tällaista kohteliaisuuden muotoa enää 
viljellä. 

Millään muulla alalla eivät vanhat sanat ole niin tarkoin säilyneet meille 
kuin kirjoituksen. Paperi on tietenkin sama sana kuin papyros, ja ainekin 
on kehityksen nykyvaiheessa jälleen puserrettua kasvikuitua. Rivin nimenä 
oli stikhos; latinan kielessä se oli versus, so. ”kääntyminen”. Teksti kirjoi- 
tettiin palstoittain 6—9 metriä pitkille paperi- tai pergamenttiliuskoille, 
jotka käärittiin sauvan ympärille. Sellaisen käärön nimi oli biblos saman- 
nimisen Foinikian kaupungin mukaan, josta papyrus saapui Kreikkaan. 
Pienempää kääröä sanottiin biblioniksi; meidän Raamattumme alkuperäi- 
nen nimi oli ta biblia *kääröt?.? Kun käärö oli osa suurempaa teosta, sen 
nimenä oli tomos 'leike'. Käärön ensimmäisen liuskan nimi oli protokollon 
*ensimmäinen sauvaan liimattu liuska’. Käärön kulmaukset tasoitettiin 
hohkakivellä ja välistä värjättiin. Jos tekijällä oli varaa tai jos käärö sisälsi 
tärkeitä asioita, se saatettiin kääriä diftheraan (kalvoon) eli vellumiin, miksi 
sitä latinan kielellä sanottiin. Koska suurikokoista kääröä olisi ollut han- 
kalaa käsitellä tai siihen viitata, teokset jaettiin tavallisesti useihin kää- 
röihin; sanaa biblos kirja? ei käytetty koko teoksesta, vaan kustakin sen 
kääröstä tai osasta. Kirjoittaja itse suoritti harvoin tämän jaoittelun. 
Myöhemmät julkaisijat jakoivat Herodotoksen »Historiat» teoksen yhdek- 
sään, Thukydideen »Peloponnesoksen sodan» kahdeksaan, Platonin » Valtion» 
kymmeneen, Iliaan ja Odysseian kahteenkymmeneenneljään kirjaan. Koska 
papyrus oli kallista ja jokainen yksityinen kirja oli kirjoitettava käsin, kir- 
joja oli klassillisessa maailmassa hyvin niukalti. Oli helpompaa kuin ny- : 
kyisin päästä oppineen kirjoihin, vaikka yhtä vaikeaa oli olla älykäs. Luku- 
taito ei ollut yleinen. Suurin osa tietoa periytyi suullisen perimätiedon 
välityksellä sukupolvelta tai taitajalta seuraavalle. Pääosan kirjallisuutta 
lukivat ääneen koulitut lausujat henkilöille, jotka oppivat korvakuulolta.s 


1 Grafein kirjoittaa? merkitsi alkuaan 'kaivertaa'. 

? Latinan kielessä käärön nimi oli volumen ‘kierretty’. 

3 Vaikka me kirjapainotaidon kehittymisen jälkeen olemme tulleet näkömuistisiksi 
ja kirjoitettua sanaa harvoin luetaan ääneen, tyylissä ja välimerkkien asettelussa 
edelleen pidetään silmällä lukijan hengityksen helppoulta ja sanojen rytmistä sointua. 
Ehkäpä jälkeläisistämme taas tulee kuulomuistisia. 

Kreikassa ci ollut lukevaa yleisöä ennen 7. vuosisataa eikä kirjastoja, 
ennen kuin Polykrates ja Peisistratos perustivat sollaiset kuudennella 
vuosisadalla. Viidennellä vuosisadalla kuulemme Euripideen ja arkontti 
Eukleideen yksityiskirjastoista, neljännellä Aristoteleen. Yleisiä kirjastoja 
ei tiettävästi ollut ennen kuin Aleksandriassa; Atcenassa sellainen oli vasta 
Hadrianuksen aikana. Ehkäpä Perikleen ajan kreikkalaiset olivat niin 
eteviä siksi, ettei heidän tarvinnut lukea monta kirjaa eikä yhtään isoa. 


III. KIRJALLISUUS 


Kirjallisuus uskonnon tavoin sekä hajoitti että yhdisti Kreikan. Runoili- 
jat lauloivat paikallismurteellaan ja käsittelivät usein kotoisia aiheita, 
mutta koko Hellas kuunteli kaunopuheisimpia ääniä ja kannusti niitä 
välistä avarampiin aiheisiin. Aika ja ennakkoluulot ovat tuhonneet liian 
paljon tätä varhaista runoutta, jotta saisimme käsityksen sen rikkaudesta 
ja ulottuvaisuudesta, sen kehutusta ilmaisun voimasta ja muodon hienos- 
tuksesta, mutta mitä pitemmälti liikumme kuudennen vuosisadan Kreikan 
saarilla ja kaupungeissa, sitä enemmän meitä ihmetyttää Perikleen aikaa 
vanhemman kirjallisuuden runsaus ja korkeatasoisuus. Lyyrillisessä runou- 
dessa kuvastui aristokraattinen yhteiskunta, jossa tunne, ajatus ja moraali 
olivat vapaat, niin kauan kuin ne ottivat huomioon hienoston katsanto- 
kannan. Tämä sivistynyt ja hienostunut runotyyli alkoi kadota demokra- 
tian vallitessa. Siinä esiintyi runsaasti rakenteen ja runomitan vaihtelua, 
mutta se salli harvoin loppusoinnun kahlita itsensä. Runous oli kreikka- 
laisten mielestä mielikuvituksen ja rytmin avulla ilmaistua tunnetta? 


Lyyrillisten laulajien laulaessa lemmen ja sodan ylistystä vaeltavat runon- 
laulajat esittivät suurmiesten saleissa eepillisin runomitoin rodun sankari- 
tekoja. Rapsodiseurat ? loivat vuosisatojen kuluessa sikermän lauluja, 
joiden aiheena olivat Troian ja Theban piiritykset ynnä soturien kotiin- 
paluu. Nämä laulajat olivat sosialisoineet laulunsa: jokainen harsi laulunsa 
kokoon aikaisemmista katkelmista eikä kukaan väittänyt sepittäneensä 
kokonaista tarinasarjaa. XKhioksessa muuan tällainen laulajaryhmä nimitti 
itseään homerideiksi ja uskotteli polveutuvansa eräästä Homeros-nimisestä 
runoilijasta, jonka he väittivät sepittäneen heidän kaikkialla itä-Kreikassa 
esittämänsä eepokset. Ehkäpä tämä sokea laulaja oli vain eponyymi, 
heimon tai ryhmän kuviteltu esi-isä, kuten Hellen, Doros tai Ion. Kuudennen 
vuosisadan kreikkalaiset uskoivat Homeroksen sepittäneen ei vain Iliaan 
ja Odysseian, vaan kaikki muutkin silloiset eepokset. Homeroksen runoel- 


1 Loppusointua esiintyi enimmäkseen vain oraakkelilauseissa ja uskonnollisissa ennus- 
tuksissa. 


2 Sanoista raptein 'ommella kokoon’ ja oide 'laulu'. 

mat ovat vanhimmat tuntemamme eepokset, mutta juuri niiden korkea- 
tasoisuus, samoin kuin niiden monet viittaukset aikaisempiin runoilijoihin, 
tuntuu osoittavan, että säilyneet eepokset kuuluvat yksinkertaisista lau- 
luista laajoihin »harsittuihin» runoelmiin johtavan pitkän kehityslinjan 
loppupäähän. Kuudennella vuosisadalla — mahdollisesti Solonin, mutta 
todennäköisesti Peisistratoksen aikana — Ateenan hallituksen toimikunta 
julkaisi edellisten vuosisatojen ecpillisestä kirjallisuudesta suoritetun ver- 
tailevan valikoinnin perusteella Iliaan ja Odysseian olennaisesti nykyisessä 
asussa ja ilmoitti ne Homeroksen sepittämiksi. 

Eräs kirjallisuuden ihmeitä on, että alkuperältään niin monenkirjavat 
runoelmat päätyivät lopulta taiteellisesti niin täysipainoiseen tulokseen. 
On aivan totta, että Ilias sekä kielen että rakenteen puolesta ei läheskään 
tavoita täydellisyyttä; että siinä on sekoitettu aiolilaisia ja joonialaisia 
muotoja kuin jonkun monikielisen smyrnalaisen puheessa; että runomitta 
vaatii milloin toista, milloin toista murretta; että juonta häiritsevät epä- 
johdonmukaisuudet, suunnitelman ja korostuksen vaihdokset ja luonteen- 
kuvauksen ristiriitaisuudet; että samat sankarit surmataan kaksi tai kolme 
kertaa tarinan aikana; että alkuperäisen aiheen — Akhilleuksen vihan ja 
sen seuraukset — keskeyttävät ja hämmentävät sadat sivukohtaukset, 
jotka ilmeisesti on otettu muista lauluista ja ommeltu jokaiseen eepoksen 
saumakohtaan. Silti kertomus on kokonaisuutena katsoen yhtenäinen, 
kieli on voimakasta ja eloisaa, runoelma on kaiken kaikkiaan »suurinta mitä 
milloinkaan on kaikunut ihmisten huulilta». Sellainen eepos voitiin panna 
alulle ainoastaan Kreikan toimeliaassa, rehevässä nuoruudessa ja viimeis- 
tellä sen päästyä taiteellisen kypsyyden ikään. Sen henkilöt ovat miltei 
kaikki sotureita tai heidän naisiaan; Nestorin kaltaiset filosofitkin ovat 
kadehdittavan hyviä tappelijoita. Nämä yksilöt on kuvailtu läheisesti ja 
myötätuntoisesti. Ehkä kauneinta koko Kreikan kirjallisuudessa on se 
puolueettomuus, jolla meidän myötätuntomme houkutellaan milloin Hek- 
torin, milloin Akhilleuksen puolelle. Alhilleus, joka teltassaan kantelee 
äidilleen, ettei hänen onnensa ole hänen puolijumalallisuutensa veroinen ja 
että Agamemnon on ryöstänyt hänen herkkupalansa, kovaonnisen Bri- 
seiksen, on läpeensä epäsankarillinen ja vastenmielinen olento; hän antaa 
tuhansien kreikkalaisten kaatua itse syöden, murjottaen ja nukkuen lai- 
vassaan tai teltassaan, lähettää Patrokloksen ilman apua kuolemaan ja 
täyttää sitten ilman epämiehekkäällä parkumisella. Kun hän lopulta lähtee 
taisteluun, häntä ei kannusta isänmaallisuus, vaan mieletön suuttumus 
ystävän menetyksen takia. Raivotessaan hän unohtaa kaiken säädyl- 
lisyyden ja kohtelee raakalaisen julmuudella sekä Lykaonia että Hek- 
toria. Totta puhuen hän on mieleltään kehittymätön, horjuva ja hil- 
litön; kuoleman enteet leijuvat hänen ajatuksissaan. Hän lausuu 
Lykaonille: 

»Kuollos, ystävä, siis sinä myös! Älä ruikuta suotta! 
Kuolihan Patrokloskin, vaikk' urohomp' oli paljon. 
Katso'os, kuink' olen itse ma sankari sorja ja uljas, 
korkea mulla on taatto ja kuoloton kantaja kallis; 
vaan mua vartoeleo toki kuolo ja mahtava Moira. 
Aamu se joutuva on tai ehtoo tai sydänpäivä, 
jolloin hengen vie joku multakin kamppaelussa. 


Hän pistää miekkansa vastarintaa tekemättömän Lykaonin kurkkuun, 
viskaa ruumiin virtaan ja pitää yhden noita mahtipontisia puheita, jotka 
Iliaassa koristavat verilöylyjä ja jotka laskivat perustan helleenien puhe- 
taidolle. Puoli Kreikkaa palvoi vuosisatojen ajan Akhilleusta jumalana; 
me hyväksymme hänet ja annamme hänelle anteeksi kuin lapselle. Pahim- 
millaankin hän on runollisen mielen uhkeimpia luomuksia. 

So mikä tempaa meidät mukaansa silloin, kun emme tutki tai käännä 
Iliasta, ei ole ainoastaan nämä erilaiset ja lukuisat luonnekuvat eikä yksin- 
omaan juonen vauhti ja kiihko, vaan runomitan tulviva loisto. Täytyy 
myöntää, että Homeros sekä torkahtaa että toistaa itseään. Hän viljelee 
tietoisesti kertosäkeen tavoin tiettyjä määreitä ja säkeitä. Niinpä hän 
hartaasti kertaa säettä FEmos d'erigeneia fane rhododaktylos Eos "Mutta 
kun huomensynty jo nous rusosorminen Eos'.. Mutta tällaiset rikkeet, 
mikäli ne rikkeitä ovatkaan, häipyvät kielen loistokkuuden ja lukuisien 
vertausten varjoon, vertausten, jotka silloin tällöin keskelle sodan pauhinaa 
tuovat tyynnyttävän tuulahduksen rauhallisilta vainioilta. Esimerkiksi: 

Niinkuin paljous kärpäsien sakopilvinä kiehuin 
ainian parvehtii pihatossa ja kiusana karjan, 
kun kevätaika on mailla ja kastaa kiuluja maito, 
niin tiheäänpä ne järjestyi, hiuskaunot akhaijit.» 

tai: 
Kuin kulo riehuva käy suvipoutien paahtaman vuoren 
rotkoihin, tulen vallass' on syvä, sankea metsä, 
liekkejä tupruttaa joka suuntaan tuulien pyörteet: 
noin jumalaimona hän joka paikkaan kerkesi keihäin, 
kaataen karkasi päin; verivirtana maa oli musta. 


Odysseta on kaikin puolin niin erilainen, että alusta alkaen tulee epäilleeksi 
sillä olleen eri tekijän. Jotkut Aleksandrian oppineistakin vihjailivat sel- 
laista, ja tarvittiin Aristarkhoksen koko mestaroiva arvovalta vaimenta- 
maan väittelyä. Odysseiassa esiintyy tiettyjä samoja vakiolauseita kuin 
Iliaassa — npäilyväsilmä Athene», »hiuskaunot akhaijit» »viinintumma 
meri», »rusosorminen Los». Ne on kenties ammennettu samasta runollisen 
tradition lähteestä, johon Iliaan runoilijat olivat kynänsä kastaneet. 
Mutta Odysseiassa on myös sikermä sanoja, jotka ilmeisesti ovat syntyneet 
vasta Iliaan sepittämisen . jälkeen. Myöhemmässä eepoksessa kuulemme 
usein puhuttavan raudasta, kun taas aikaisempi puhui pronssista. Odys- 

seiassa mainitaan kirjoitustaito, maan yksityisomistus, vapautetut orjat 
ja täysi-ikäiseksi julistaminen, mitkä kaikki ovat Iliaalle tuntemattomia. 
Itse jumalatkin ja heidän tehtävänsä ovat erilaiset. Runomitta on sama 
daktyylinen heksametri kuin kaikissa kreikkalaisissa eepoksissa, mutta 
tyyli, henki ja sisällys poikkeavat niin suuresti Iliaasta, että jos sama 
runoilija on sepittänyt molemmat, hänen on täytynyt olla monipuolisuuden 
huippu ja kaikkien tyylilajien mestari. Uusi runoilija on kirjallisempi ja 
filosofisempi, vähemmän väkivaltainen ja sotaisa kuin vanhempi, itse- 
tietoisempi ja mietiskelevämpi, verkkaisempi ja sivistyneempi, itse asiassa 
niin leppeä, että Bentley luuli Odysseian sepitetyksi erityisesti naisia varten. 

On vaikeampi kuin Iliaan ollessa kysymyksessä ratkaista, onko meillä 
tässäkin runoilijoita vai vain yksi runoilija. Saumakohdat tuntuvat, mutta 
kokoonharsinta näyttää tapahtuneen taidokkaammin kuin vanhemmassa 
eepoksessa. Juoni, vaikka se poikkeaa syrjään, osoittautuu huomattavari 
kiinteäksi, milteipä nykyajan kaunokirjailijain arvoiseksi. Alusta pitäen 
häämöttää lopputulos näkyvissä, jokainen episodi tuo sen lähemmäs, ja 
tullessaan se liittää kaikki kirjat kokonaisuudeksi. On todennäköistä, että 
eepos on rakennettu varhaisempien kertomarunojen pohjalle kuten Iliaskin, 
mutta yhdistämistyö on suoritettu paljon täydellisemmin. Saatamme, 
vaikka suurin varauksin, päätellä, että Odysseia on satasen vuotta Ilzasta 
nuorempi ja pääasiallisesti yhden miehen työtä. 

Luonteenkuvaus on vähemmän voimakasta ja elävää kuin Iliaassa. 
Penelopeia on varjomainen eikä tule kunnolla näkyviin värttinänsä takaa 
paitsi lopussa, kun epäilys, ehkäpä mielipaha hetkeksi valtaa hänet hänen 
herransa palatessa. Helene on piirretty selkeämmin vedoin, hän on ainoa- 
laatuinen. Odysseiassa on tuhannen laivan liikkeellesaattaja ja kymmenen- 
tuhannen surman aihe yhä »jumalatar naisten joukossa», viehättävä kyp- 
sässä keski-lässäänkin, lempeämpi ja tyynempi kuin aikaisemmin, mutta 
yhtä ylpeä kuin konsanaan ja pitää itsestään selvänä kaikkea kuningat- 
tarelle osoitettua huomaavaisuutta. Nausikaa on soma yritys miehen ym- 
märtää naisia. Tuskin odottaa kreikkalaiselta niin herkkää ja romanttista 
kuvaa. Telemakhos on hahmoteltu hapuillen, hänessä on hamletmaista 
epäröintiä, mutta Odysseus on Kreikan runouden täydellisin! ja monisär- 
mäisin muotokuva. Kaiken kaikkiaan Odysseia on lumoava romaani, sen 
säkeet viehättäviä, se on täynnä hellää tunnetta ja huimia yllätyksiä. 
Epäsotaisalle ja vanhenevalle mielelle se on kiinnostavampi kuin majes- 
teettinen ja verinen Jlias. 

Näistä runoelmista, jotka ovat ainoat säilyneet pitkästä eepossarjasta, 
tuli Kreikan kirjallisen perinnön kallisarvoisin aines. » Homeros» oli kreik- 
kalaisen kasvatuksen keskeinen osa, helleenien mytologian talletuspaikka, 
tuhannen draaman ainesaitta, siveydenopetuksen perusta ja — mikä kum- 
mallisinta — oikeaoppisen teologian pyhä kirja. Homeros ja Hesiodos, 

sanoo Herodotos, todennäköisesti hiukan liioitellen, antoivat Olympoksen 
jumalille lopullisen ja inhimillisen hahmon ja loivat järjestystä taivaalliseen 
arvoasteikkoon. Homeroksen jumalissa on monia suurenmoisia piirteitä, 
ja me pidämme heistä heidän vikojensa tähden, mutta oppineet huomasivat 
jo kauan sitten heitä kuvanneissa runoilijoissa ilkamoivaa skeptillisyyttä, 
joka huonosti sopii kansalliseen pyhään kirjaan. Nämä jumalolennot rii- 
televät keskenään kuin sukulaiset, ovat epäsiveellisiä kuin kirput eivätkä 
ole vapaita siitä, mikä Aleksanterin mielestä oli kuolevaisen ihmissuvun 
poltinmerkki — lemmen ja unen tarpeesta. He toimivat muuten kuin 
ihmiset, paitsi etteivät näe nälkää eivätkä kuole. Yksikään heistä ei vedä 
vertoja Odysseukselle älykkyyden, Hektorille sankaruuden, Andromakhelle 
hellyyden tai Nestorille arvokkuuden puolesta. Vain joonialaisen epäilyk- 
sen syövyttämä 500-luvun runoilija olisi voinut tehdä jumalista sellaisia 
farssiolentoja. Historian humoristisia oikkuja on, että näitä eepoksia, joissa 
olympolaisten päätehtävänä on saada aikaan keventävää komiikkaa, kun- 
nioitettiin koko Hellaassa kunnianarvoisan moraalisuuden ja uskon tuki- 
pylväinä. Vihdoin tämä luonnottomuus vaikutti räjähdyksen tavoin: 
huumori tuhosi uskon, ja ihmissuvun moraalinen kehitys nousi kapinaan 
jumalien vanhentunutta moraalia vastaan. 


IV. URHEILUKILPAILUT 


Uskonto ei pystynyt yhdistämään Kreikkaa, mutta urheilu onnistui 
siinä — aika ajoin. Ihmiset eivät matkustaneet Olympiaan, Delfoihin, 
Korinthokseen ja Nemeaan niinkään paljon kunnioittaakseen jumalia, 
joille saatettiin osoittaa kunnioitusta missä tahansa, vaan nähdäkseen omin 
silmin urheilun valioiden sankarilliset yhteenotot ja koko kreikkalaisen 
maailman yleiskokouksen. Aleksanteri, joka saattoi katsella Kreikkaa 
ulkoapäin, piti Olympiaa helleenisen maailman pääkaupunkina. 

Urheilu-otsakkeen alta löydämme kreikkalaisten todellisen uskonnon, 
terveyden, kauneuden ja voiman palvonnan. »Olla terve», lausui Simonides, 
»on ihmisen suurin onni, lähinnä suurin on olla muodoltaan ja luonteeltaan 
kaunis; kolmanneksi parasta on omistaa ilman vääryyttä hankittu rikkaus, 
neljänneksi olla nuoruuden kukoistuksessa ystävien parissa.» »Mainett' ei 
uroll? uljaampaa ole maill’ eläessään», sanotaan Odysseiassa, »kuin mink’ 
ansaitsee käsi vahva ja jaksava jalka.» Ehkäpä olikin välttämätöntä yli- 
myskansan, joka eli monta vertaa lukuisamman orjaväestön keskellä ja 
joka usein kutsuttiin aseisiin puolustamaan maataan lukumäärältään voi- 
makkaampia kansoja vastaan, säilyttää hyvä ruumiillinen kunto. Muinais- 
aikana ratkaisi sodan fyysillinen voima ja taitavuus, ja nämä olivat loppu- 
tavoitteena kilpailuilla, jotka täyttivät Hellaan maineensa melulla. Meidän 

ei pidä ajatella keskitason helleeniä Aiskhyloksen tai Platonin ihailijaksi 
ja oppineeksi. Hän oli pikemminkin lajinomaisen britin tai amerikkalaisen 
tavoin kiinnostunut urheilusta, ja hänen lempiurheilijansa olivat hänen 
maallisia jumaliaan. 

Kreikan urheilukilpailut olivat yksityisluontoisia, paikallisia, valtion 
sisäisiä tai yleishelleenisiä. Muinaisuuden hajanaiset jäännöksetkin osoit- 
tavat urheilun kiinnostavaa laajuutta. Muuan Ateenan museossa säilytetty 
kohokuva esittää toisessa osassaan paini-, toisessa palloiluottelua. Uiminen, 
ratsastaminen satulatta, heittoaseiden käyttö tai niiden väistäminen hevo- 
sen selästä olivat pikemminkin kaikille kansalaisille yhteisiä taitoja kuin 
urheilumuotoja. Metsästyksestä tuli urheilu, kun se lakkasi olemasta vält- 
tämättömyys. Palloleikkejä oli yhtä monta eri laatua kuin nykyisinkin, 
ja ne olivat yhtä suuressa suosiossa. Spartassa merkitsi 'palloilija? samaa 
kuin 'nuorukainen'. Palaisirassa oli erityisiä huoneita pallopelejä varten; 
niiden nimi oli sfairisteria ja valmentajien sfairistai. Toisessa kohokuvassa 
nähdään miesten antavan pallon kimmahtaa seinästä tai lattiasta ja palaut- 
tavan sen kämmenellään; emme tiedä, tekivätkö pelaajat näin vuorotellen 
kuten nykyajan käsipallossa. Muuan pallopeli muistutti kanadalaisten 
lacrosse'ia; se oli mailoilla pelattavaa hockeyta. Toisella vuosisadalla j.Kr. 
kirjoittava Pollux kuvaa sitä melkein nykyaikaisin sanakääntein. 


Kahteen yhtä vahvaan joukkueeseen jakaantuneet nuorukaiset 
asettavat aikaisemmin kunnostamalleen ja mittaamalleen tasaiselle 
kentälle omenankokoisen nahkapallon. He syöksyvät määrätyistä 
lähtöasemistaan sitä kohti, kuin se olisi palkinto. Jokaisella on oi- 
keassa kädessään maila (rhabdon)..., jonka litteän pään keskiosa 
on tehty verkon tavoin kierretyistä jännepunoksista. Kumpikin 
puoli koettaa ensimmäisenä saada pallon työnnetyksi pelikentän 
vastakkaiseen laitaan. 


Sama kirjailija kuvaa peliä, jossa toinen joukkue koettaa heittää pallon 
toisen joukkueen läpi tai yli, kunnes toinen puoli työntää toisen sen maali- 
linjan taa». Antifanes kuvaa eräässä 300-luvun epätäydellisessä katkel- 
massa »tühteà»: 

»Kun hän sai pallon, hän riemuiten viskasi sen toiselle pelaajalle ja väisti 
toista; hän löi sen pois toiselta ja yllytti toista äänekkäästi huutaen. Ulko- 
puolelle, pitkä syöttö, hänen ohitseen, yli pään, lyhyt syöttö...» 

Tästä yksityisluontoisesta urheilusta kehittyi paikallisia ja satunnaisia 
urheiluleikkejä kuten esimerkiksi Patrokloksen kaltaisen sankarin kuole- 
man tai jonkin suuren hankkeen, sellaisen kuin Ksenofonin »kymmenen- 
tuhannen» marssi merelle, onnistumisen johdosta. Kaupunkivaltion kisoissa 
ottelijat edustivat sen piiriin kuuluvia eri seutukuntia ja ryhmiä. Miltei, 
muttei aivan kansainvälisiä olivat Peisistratoksen 566 perustamat pana- 
teenalaiset kisat. Niihin ilmoittautui etupäässä attikalaisia, mutta ulko- 

puolisetkin olivat tervetulloita. Tavallisten urheilukilpailujon oholla nii- 
hin kuului kilpa-ajoja, soihtujuoksu, soutukilpailu, laulu-, harpun-, lyyryn- 
ja huilunsoittokilpailuja, tansseja ja lausuntaa, etupäässä Homeroksen 
runojen esittämistä. Kutakin Attikan kymmentä aluetta edusti 24 ter- 
voyden, voiman ja komean näön puolesta valikoitua miestä. Sille jouk- 
kueelle, joka parhaiten osoitti komeaa miehuutta», annettiin palkinto. 

Koska urheilu oli välttämätöntä sotaa silmällä pitäen, mutta koska se 
ilman kilpailuja oli tuomittu kuolemaan, Kreikan kaupungit järjestivät 
yleishelleenisiä kisoja, jotta kannustin olisi mahdollisimman voimakas. 
Vanhimmat näistä järjestettiin säännöllisin nelivuotisjaksoin Olympiassa 
vuodesta 776 alkaen; tämä on Kreikan historian vanhin varma vuosiluku. 
Alkuaan niihin osallistui vain Eliin asukkaita, mutta jo sata vuotta myö- 
hemmin ilmoittautumisia saapui koko Kreikasta. V. 476 voittajien koti- 
paikat ulottuivat Sinopesta Massaliaan. Zeun juhlasta tuli kansainvälinen 
tilaisuus. Aselepo keskeytti kaikki Kreikan sodat juhlakuun ajaksi, ja 
Eliin asukkaat vaativat korvausta jokaiselta valtiolta, jonka alueella 
kisoihin matkaavia häirittiin. Makedonian Filippos maksoi nöyrästi sak- 
koa, kun jotkut hänen soturinsa olivat rosvonneet Olympiaan matkusta- 
valta ateenalaiselta. 

Kuvitelkaamme pyhiinvaeltajien ja urheilijoiden lähtevän etäisistä kau- 
pungeista kuukautta aikaisemmin tavatakseen toisensa kisoissa. Ne oli- 
vat yhtä paljon markkinat kuin juhla. Tasanko ei ollut ainoastaan vieraita 
heinäkuun helteeltä suojaavien telttojen, vaan myös myymäkojujen pei- 
tossa, missä tuhannet myyntiluvan haltijat asettivat tarjolle kaikkea vii- 
neistä ja hedelmistä hevosiin ja kuvanveistoksiin. Taitovoimistelijat ja 
silmänkääntäjät esittivät temppujaan kansanjoukolle. Jotkut heittelivät 
palloja ilmaan, toiset esittivät ihmeellisiä vikkelyyden ja taidon näytteitä, 
söivät tulta tai nielivät miekkoja: huvikkeilla on kuten taikauskon muo- 
doillakin kunnianarvoisa ikä. Kuuluisat puhujat kuten Gorgias, kuuluisat 
sofistit kuten Hippias, kenties Herodotoksen kaltaiset kuuluisat kirjailijat- 
kin esitelmöivät tai lukivat teoksiaan Zeun temppelin pylväshalleissa. Se 
oli erityisesti miesten juhla, aviovaimoilla ei näet ollut oikeutta ottaa sii- 
hen osaa; heillä oli sen sijaan omat kisansa Heran juhlan yhteydessä. Me- 
nandros kiteytti täilaisen näkymän viideksi sanaksi: »kansanjoukko, 
markkinat, akrobaatteja, huvikkeita, varkaita». 

Vain vapaasyntyiset helleenit saivat kilpailla Olympian kisoissa. Atleetit 
(sanasta athlos, kilpailu) valittiin paikkakunnallisissa tai kaupunkivaltion 
karsintakilpailuissa, minkä jälkeen heitä kymmenen kuukauden ajan anka- 
rasti valmensivat paidotribai (kirjaimellisesti: ”nuorten hierojat?) ja gym- 
nastat, jotka olivat ammattilaisia. Kun kilpailijat saapuivat Olympiaan, 
sikäläiset virkamiehet tutkivat heitä, ja he vannoivat noudattavansa kaik- 
kia sääntöjä. Väärinkäytöksiä tapahtui harvoin. Kerrotaan Eupoliin lah- 

joneen toiset nyrkkeilijät sallimaan hänen voittaa, mutta sellaisiin rikko- 
muksiin liittyvä rangaistus ja häpeä oli niin suuri, ettei se rohkaissut 
yrittämään. Kun kaikki oli valmista, urheilijat opastettiin stadionille. 
Heidän astuessaan sen portista airut kuulutti heidän ja heidän edusta- 
miensa valtioiden nimet. Kaikki kilpailijat, olipa heidän ikänsä ja arvo- 
asemansa mikä hyvänsä, olivat alasti; tilapäisesti sallittiin lannevaatteen 
käyttö. Stadionista itsestään ei ole jäänyt jäljelle muuta kuin kapeat kivi- 
paadet, joihin juoksijat lähtöviivalla tukivat varpaansa. Stadionin 45 000 
katselijaa pysytteli paikallaan koko päivän, vaikka hyönteiset, helle ja 
jano kiusasivat heitä. Päähineitä ei saanut käyttää, vesi oli kehnoa, 
ja paikka kuhisi kärpäsiä ja sääskiä kuten nykyisinkin. Vähän väliä suo- 
ritettiin uhreja Zeus Kärpästenhäätäjälle. 

Tärkeimmät kilpailut yhdistettiin pentathloniksi eli viisiotteluksi. Jotta 
urheilijoiden monipuolisuutta edistettäisiin, oli jokaisen, joka ilmoittautui 
yhteen näistä kilpailuista, otettava osaa muihinkin. Voiton saavuttami- 
seksi täytyi selviytyä ensimmäisenä kolmessa lajissa viidestä. Ensimmäinen 
oli hyppykilpailu, jossa kilpailija hyppäsi ilman vauhtia käsissään saman- 
kaltaiset punnukset, jolloisia meidän aikamme voimistelijat käyttävät. 
Muinaisajan kirjailijat vakuuttavat muutamien hypänneen yli 15 metriä, 
mutta eihän tarvitse uskoa kaikkea minkä lukee. Toiseksi kilpailtiin kiekon- 
heitossa, välineenä viitisen kiloa painava metalli- tai kivikiekko; parhaiden 
heittojen sanotaan singonneen 30 metrin päähän. Kolmanneksi suoritet- 
tiin keihään heitto, jossa käytettiin apuna varren keskelle kiinnitettyä 
nahkasilmukkaa. Ottelun neljäs ja tärkein laji oli stadion-juoksu, so. 
stadionin pituuden, tavallisesti vajaat kaksisataa metriä, juoksu. Viides 
laji oli paini. Se oli Kreikassa erittäin suosittu kilpailulaji, sillä itse nimitys 
palaistrakin johtuu siitä, ja sen mestareista kerrottiin monia tarinoita. 

Nyrkkeily oli vanha urheilumuoto, joka miltei silmin nähden periytyi 
minolaisesta Kreetasta ja mykeneläisestä Kreikasta. Nyrkkeilijät harjoit- 
telivat käyttäen viikunansiemenillä, jauhoilla tai hiekalla täytettyä, pään 
tasalle ripustettua palloa. Kreikan klassillisella ajalla (so. 400- ja 300- 
luvulla) he käyttivät rasvalla käsitellystä härännahasta tehtyjä »pehmeitä 
kintaita», jotka ulottuivat melkein kyynärpäähän saakka. Lyödä sai vain 
päähän, mutta ei ollut kielletty iskemästä maahan sortunutta vastustajaa. 
Ei ollut eriä eikä lepotaukoja, vaan oteltiin, kunnes jompikumpi nyrkkei- 
lijä antautui tai nujerrettiin. Painoluokitusta ei käytetty, vaan jokainen 
sai painostaan huolimatta kilpailla. Sen johdosta painavuudesta oli etua, 
ja siksi Kreikan nyrkkeily rappeutuikin kilpailusta taidossa kilpailuksi 
lihaksisuudessa. 

Aikojen kuluessa, kun raakuus lisääntyi, yhdistettiin paini ja nyrkkeily 
uudeksi kilpailuksi, »yleisotteluksi» (pankration). Siinä oli lupa tehdä 
kaikkea muuta paitsi purra ja repiä silmiä, olipa vatsaan potkiminenkin 

sallittua. Kolme sankaria, joiden nimet ovat säilyneet meille, saavutti 
voittonsa katkomalla vastustajansa sormia; ja muuan iski niin rajusti ojen- 
netuilla sormillaan, että hänen voimakkaat ja terävät kyntensä puhkaisi- 
vat vastustajan lihan ja raastoivat tämän sisälmykset esiin. Krotonilainen 
Milon oli miellyttävämpi nyrkkeilysankari. Hänen kerrotaan kasvattaneen 
voimiaan kantamalla sylissään vasikkaa joka päivä, kunnes se oli täysikas- 
vuinen sonni. Ihmiset pitivät hänestä hänen temppujensa tähden: hän piti 
granaattiomenaa niin lujasti kourassaan, ettei kukaan saanut sitä häneltä, 
mutta hedelmä ei silti vahingoittunut; hän saattoi seistä öljytyn kiekon 
päällä kenenkään voimatta saada häntä siirtymään paikaltaan; hän sitoi 
köyden otsansa ympäri ja katkaisi sen pidättämällä hengitystään ja pakot- 
tamalla siten veren kohoamaan päähän. Lopulta hänen taitonsa tuhosi 
hänet. Sillä hän sattui tapaamaan», kertoo Pausanias, »kuivuncen puun, 
johon oli isketty kiiloja, ja sai päähänsä halkaista puun käsillään. Mutta 
kiilat lipsahtivat sivuun, hän jäi puun vangiksi ja joutui susien saaliiksi.» 

Paitsi viisiottelun juoksua, kuului kisoihin muitakin juoksukilpailuja, 
kuten neljänsadan kyynärän ja 24 stadionin (n. 4,5 km); kolmannessa kil- 
pailussa oli jokaisella juoksijalla raskas kilpi. Emme tunne näissä kilpai- 
luissa saavutettuja ennätyksiä; stadionin pituus vaihteli eri kaupungeissa, 
eikä kreikkalaisilla ollut laitteita pienten aikamäärien mittaamiseksi. Ker- 
rotaan erään kreikkalaisen juoksijan voineen jättää jäniksen jälkeensä, toi- 
sen juosseen kilpaa hevosen kanssa Koroneiasta Thebaan (kolmisen penin- 
kulmaa) ja voittaneen sen, samoin Feidippideen juosseen Ateenasta Spar- 
taan, 240 kilometriä, kahdessa päivässä ja henkensä hinnalla tuoneen 
Ateenaan uutisen Marathonin voitosta lähes neljän peninkulman päässä. 
Mutta Kreikassa ei suoritettu »maratonjuoksuja». 

Stadionin alapuolella olevalle tasangolle Olympia rakensi erityisen kilpa- 
ajoradan. Sekä naiset että miehet saivat osallistua hevosillaan, ja kuten 
nykyisinkin, joutui palkinto omistajalle eikä ratsastajalle, kun taas hevo- 
nen joskus palkittiin veistämällä sen kuva. Kisojen huippukohta olivat 
kaksi- tai nelivaljaikkojen kilpailut, joihin usein otti osaa kymmenenkin 
valjaikkoa yhtä haavaa. Kun niiden oli selviydyttävä 23 kierroksesta 
radan päihin pystytettyjen paalujen ympäri, kilpailujen pääviehätyksenä 
oli niiden vaarallisuus. Eräässäkin kilpailussa, johon lähti neljäkymmentä 
valjaikkoa, vain yhdet vaunut pääsivät maaliin. Voimme kuvitella näiden 
kilpailujen katsojain kiihkeää jännitystä, heidän vuolasta väittelyään suo- 
sikeistaan, heidän tunteittensa laukeamista, kun henkiin jääneet kaarsivat 
viimeistä käännettä. 

Viisipäiväisten ponnistusten tauottua voittajat saivat palkintonsa. Jokai- 
nen kietoi päänsä ympäri villaisen otsanauhan, ja tuomarit kiinnittivät 
siihen luonnonvaraisesta laakerista punotun seppeleen, samalla kun airut 
kuulutti voittajan nimen ja kotikaupungin. Tämä laakeriseppele oli ainoa 

palkinto, joka Olympian kisoissa annettiin, mutta sc oli Kreikan kiihkeim- 
min tavoiteltu kunnianosoitus. Niin tärkeitä nämä kilpailut olivat, ettei 
edes persialaisten hyökkäys keskeyttänyt niitä. Sillä aikaa kun kouralli- 
nen helleenejä pidätteli Kserkseen armeijaa Thermopylaissa, tavanmukai- 
set tuhannet olivat itse taistelupäivänä todistamassa Theageneen pankra- 
tion-voittoa. »Taivasb» huudahti muuan persialainen kenraalilleen, »min- 
kälaisia miehiä vastaan olet johtanut meidät taistelemaan? Miehiä, jotka 
kamppailevat toisiaan vastaan ei rahan, vaan maineen vuoksi!» Hän tai 
kertomuksen kreikkalainen keksijä arvosteli liian edullisesti helleenejä — 
ei vain siinä suhteessa, että kreikkalaisten olisi sinä päivänä pitänyt olla 
Thermopylaissa eikä Olympiassa. Vaikkakin kisojen suoranainen palkinto 
oli vähäarvoinen, välillinen ansio oli sitä suurempi. Monet kaupungit 
myönsivät melkoisia rahasummia kotiin palaaville voittajille, muutamat 
korottivat heidät kenraaleiksi, ja rahvas palvoi heitä niin avoimesti, että 
kateelliset filosofit nurkuivat. Voittaja tai hänen suojelijansa palkkasivat 
Simonideen ja Pindaroksen kaltaisia runoilijoita sepittämään ylistyslauluja 
hänen kunniakseen, poikakuorot lauloivat niitä hänen kotiintulonsa kun- 
niaksi toimeenpannussa juhlakulkueessa; kuvanveistäjiä tilattiin ikuista- 
maan hänet pronssiin tai marmoriin, ja joskus hänelle myönnettiin vapaa 
elatus kaupungintalossa. Voimme päätellä millaisiksi kustannukset tästä 
nousivat, kun kuulemme, tosin luotettavuudeltaan kysymyksenalaisesta 
lähteestä, että Milon söi päivittäin nelivuotiaan hiehon ja Theagenes härän. 

Kuudennella vuosisadalla oli Kreikan urheilun loisto ja kansansuosio 
huipussaan. V. 582 amfiktyoniliitto perusti Apollonin kunniaksi Del- 
foin pytholaiskisat. Samana vuonna alettiin Korinthoksessa Posei- 
donin kunniaksi järjestää Isthmoksen kisoja. Kuusi vuotta myöhem- 
min toimeenpantiin Nemeassa ensimmäiset kisat Nemean Zeun kunniaksi, 
ja kaikista kolmesta tilaisuudesta tuli yleishelleenisiä juhlia. Yhdessä 
Olympian kisojen kanssa ne muodostivat kehän (periodos ), ja kreikkalaisen 
urheilijan kunnianhimon ylin tavoite oli voittaa seppele jokaisessa niistä. 
Pytholaiskisoissa lisättiin musiikki- ja runouskilpailut fyysillisiin kilpa- 
otteluihin; tällaisia soitannollisia turnajaisia oli itse asiassa Delfoissa vie- 
tetty kauan ennen kuin alettiin toimeenpanna urheilukisoja. Niiden alkuna 
oli hymni sen voiton kunniaksi, jonka Apollon oli saanut Delfoin lohikäär- 
meestä; v. 582 tulivat lisäksi laulu-, lyyryn- ja huilunsoittokilpailut. Sa- 
manlaisia musiikkikilpailuja pantiin toimeen Korinthoksessa, Nemeassa, 
Deloksessa ja muuallakin. Kreikkalaiset näet uskoivat, että he voivat 
tiheillä julkisilla kilpailuilla kohottaa sekä esiintyjien taitoa että yleisön 
makua. Samaa periaatetta sovellettiin miltei jokaisen taiteen alalla: 
savenvalannan, runouden, kuvanveiston, maalaustaiteen, kuorolaulun, 
puhetaidon ja draaman. Tällä ja muillakin tavoin urheilukisoilla oli syvälle 
käyvä vaikutus taiteeseen ja kirjallisuuteen, vieläpä historiankirjoituk- 

seenkin. Kreikan myöhemmän historiankirjoituksen tärkein ajanlasku- 
menetelmä näet perustui nelivuotisiin olympiadeihin, jotka oli nimetty 
pikajuoksun voittajan mukaan. Moniottelijan ruumiillinen täydellisyys 
synnytti 6. vuosisadalla sen veistotaiteollisen ihanteen, jonka huippua 
edustavat Myronin ja Polykleitoksen veistokset. Palaisiran ja juhlien 
ottelut ja kisat, joissa esiinnyttiin alastomana, antoivat kuvanveistäjälle 
verrattoman tilaisuuden tutkia ihmisruumista, sen jokaista luonnollista 
muotoa ja asentoa. Kansakunta oli tarkoittamattaan mallina sen 
taiteilijoille. Kreikan urheilu loi yhdessä Kreikan uskonnon kanssa Kreikan 
taiteen. 


V. TAIDE 


Kun nyt olemme ehtineet Kreikan sivistyksen täydellisimpiin tuottei- 
siin, havaitsemme taiteen säilyneen määrän olevan traagillisen vähäisen. 
Se hävitys, minkä aika, kiihkohurskaus ja henkiset muodinvaihdokset ovat 
aiheuttaneet Kreikan kirjallisuudelle, on merkityksetöntä verrattuna Krei- 
kan taiteen tuhoon. Vain yksi klassillisen ajan pronssiveistos — Delfoin 
ajomies — ja yksi marmoripatsas — Praksiteleen Hermes — on säilynyt 
meidän päiviimme. Ainoakaan temppeli — Theseionkaan — ei muodoil- 
taan eikä väreiltään ole sellainen kuin muinaisaikoina. Kreikan tekstiili-, 
puu-, norsunluu-, hopea- ja kultateokset ovat melkein kaikki joutuneet 
hukkaan. Käytetty aines oli liian altista tuhoutumiselle tai liian kallis- 
arvoista välttyäkseen vandalismilta ja ajanhampaalta. Meidän on entis- 
tettävä laiva harvojen haaksirikosta pelastettujen lankkujen avulla. 

Lähteinä, joista Kreikan taide kumpusi, olivat kuvaamisen ja koristele- 
misen vietti, kreikkalaisten uskonnon antropomorfinen luonne ja heidän 
urheilunharrastuksensa ja urheiluihanteensa. Kuten muutkin alkukantai- 
set ihmiset hautasi muinaisajan helleeni veistettyjä tai maalattuja figuu- 
reja ihmisuhrien asemesta, kun hän oli vapautunut tavasta uhrata elollisia 
olentoja vainajien seuraksi ja palvelijoiksi. Myöhemmin hän sijoitti esi- 
isien kuvia kotiinsa tai pyhitti temppelille itsensä tai rakkaittensa kaltai- 
siksi kuvattuja pienoisveistoksia uskoen niiden maagillisesti hankkivan 
malleilleen jumaluuden suojeluksen. Minolainen ja mykeneläinen uskonto 
ja kreikkalaisten manalaiskulttikin olivat liian epämääräisiä ja persoonat- 
tomia, väliin liian kaameita ja irvokkaitakin, jotta ne olisivat synnyttäneet 
esteettisiä muotoja. Olympoksen jumalien ujostelematon inhimillisyys ja 
usko, että he tarvitsivat temppeleitä maanpäällisiksi olopaikoikseen, sitä 
vastoin avasivat portit selko selälleen kuvanveistolle, arkkitehtuurille ja 
sadalle alempiarvoiselle taiteenhaaralle. Ei mikään muu uskonto, ellei 
ehkä mahdollisesti katolilaisuus, ole niin innostavasti vaikuttanut kirjalli- 
suuteen ja taiteeseen. Miltei jokainen muinaisesta Kreikasta meille säily- 

nyt kirja tai näytelmä, veistos, rakennus tai maljakko sivuaa uskontoa 
aiheen, tarkoituksen tai innoituksen puolesta. 

Mutta pelkkä innoitus ei olisi tehnyt Kreikan taiteesta suurta. Tarvittiin 
oivallista tekniikkaa, jonka perustana olivat sivistykselliset kosketukset 
muihin maihin sekä ammattitaidon leviäminen ja kehitys. Taide olikin 
kreikkalaiselle eräs käsityön muoto, ja taiteilija kehittyi niin luontevasti 
taiturista, ettei Kreikka koskaan tehnyt selvää eroa heidän välillään. 
Tarvittiin ihmisruumiin tuntemusta ja sen tervettä kehitystä varten suh- 
teellisuuden, symmetrian ja kauneuden normeja. Tarvittiin aistillista, 
intohimoista kauneudenrakkautta, joka ei paljoksunut mitään ponnistusta, 
jos sellainen saattoi antaa hetken elävälle sulolle pysyvän muodon. Spar- 
tattaret sijoittivat makuuhuoneeseensa Apollonin, Narkissoksen, Hya- 
kinthoksen tai jonkun muun kauniin jumaluuden kuvia, jotta synnyttäisi- 
vät kauniita lapsia. Kypselos järjesti naisten kauneuskilpailut jo seitse- 
männellä vuosisadalla, ja Athenaioksen mukaan näitä kilpailuja jatkui 
kristilliseen aikaan asti. Muutamin paikoin, kertoo Theofrastos, »kilpaile- 
vat naiset keskenään kainoudessa ja hyvässä taloudenpidossa . . .; he kil- 
pailevat myös kauneudessa, esimerkiksi . . . Tenedoksessa ja Lesboksessa». 


1. Maljakot 


Soma kreikkalainen taru kertoo, että ensimmäinen malja muovailtiin 
Helenen povi muottina. Jos se on totta, muotti joutui hukkaan doorilaisten 
maahantulon aikana, sillä Kreikan varhaishistoriallisen ajan säilyneissä 
saviteoksissa ei ole mitään Helenestä muistuttavaa. Hyökkäyksen on täy- 
tynyt perin pohjin saattaa taide-elämä sekasortoon, köyhdyttää taitonie- 
kat, hajoittaa koulukunnat ja hetkeksi keskeyttää teknillisten taitojen 
leviäminen. Maahantulon jälkeisen ajan kreikkalaiset maljakot ovat näet 
aluksi alkukantaisen yksinkertaisia ja kömpelöitä, ikään kuin Kreeta ei 
milloinkaan olisi kohottanut savenvalantaa taiteeksi. 

Doorilaiset valloittajat omaksuivat sen, mitä oli jäänyt jäljelle minolais- 
mykeneläisestä tekniikasta, ja todennäköisesti heidän kehittymätön hen- 
kensä synnytti sen geometrisen tyylin, joka oli hallitsevana homerolaista 
aikaa seuranneessa vanhimmassa kreikkalaisessa savenvalannassa. Kree- 
tan koristelutaiteessa niin rehevinä kukoistaneet kukat, maisemat ja vai- 
niot pyyhkäistiin pois, ja sama ankara henki, joka loi ylevät doorilaiset 
temppelit, saattoi Kreikan savenvalannan väliaikaisesti perikatoon. Tälle 
aikakaudelle luonteenomaiset suuret ruukut eivät pyrikään olemaan kau- 
niita; niiden tarkoituksena oli toimia viini-, öljy- tai viljasäiliöinä eikä 
kiinnostaa keramiikan tuntijan silmää. Koristeina esiintyi melkein yksin- 
omaan toistuvia kolmioita, ympyröitä, ketjuja, ruudukkoja, vinoneliöitä, 
hakaristejä tai yksinkertaisia yhdensuuntaisia suoria. Ihmisolennotkin 
olivat geometrisia, torsot kolmion, sääret ja reidet kartion muotoisia. 

Tämä laiska koristelutyyli levisi kautta Kreikan. Se määräsi Ateenan Dipy- 
lon-maljakkojen! muodon; mutta näihin suunnattomiin astioihin (jotka 
tavallisesti oli tehty vainajia varten) piirreltiin mallin viivojen väliin 
surijoiden, eläinten ja vaunujen mustia äärikuvia, tosin kylläkin kömpe- 
lósti. Kahdeksannen vuosisadan lopulla tuli Kreikan saviastioiden maa- 
laukseon enemmän eloa. Käytettiin kahta väriä pohjaan, suorien viivojen 
tilalle tuli käyriä, savelle hahmottui palmetteja ja lootuksia, pystyyn 
kavahtavia hevosia ja ahdistettuja leijonia, koristeellinen itämainen tyyli 
astui köyhän geometrisen tilalle. 

Seurasi touhukkaan kokeilun ajanjakso. Miletos täytti markkinat punai- 
silla maljakoillaan, Samos alabasterituotteillaan, Lesbos mustilla, Rhodos 
valkoisilla, Klazomenai harmailla esineillään, ja Naukratis lähetti kaup- 
paan fajanssista ja läpikuultavasta lasista valmistettuja. Erythrai oli mai- 
neessa maljakkojensa ohuudesta, Khalkis loistavasta kiillosta, Sikyon ja 
Korinthos herkullisista »protokorintholaisista» hajustepulloistaan ja huoli- 
tellusti maalatuista korvallisista ruukuistaan, sellaisista kuin Rooman 
Chigi-maljakko. Eräänlainen keraaminen sota vallitsi kilpailevien kaupun- 
kien valajamestarien välillä. Yksi tai toinen heistä sai ostajia jokaisesta 
Välimeren satamasta sekä Venäjän, Italian ja Gallian sisämaasta. Seitse- 
männellä vuosisadalla Korinthos näytti pääsevän voitolle, sen tuotteita oli 
joka maassa ja jokaisen kädessä, sen valajat olivat keksineet uusia kaiver- 
rus- ja värittämismenetelmiä ja pirteästi sommitelleet uusia muotoja. 
Mutta n. 550 Ateenan liepeillä olevan savenvalajakorttelin Kerameikoksen 
mestarit kohosivat eturiviin, hylkäsivät itämaisen vaikutuksen ja valta- 
sivat mustakuvioisilla tuotteillaan Mustan meren, Kyproksen, Egyptin, 
Etrurian ja Espanjan markkinat. Tästä ajankohdasta lähtien parhaat 
keramiikan taiturit muuttivat Ateenaan tai syntyivät siellä. Muodostui 
suuri koulukunta ja arvokkaita perinteitä, kun monen sukupolven ajan 
pojat jatkoivat isän työtä. Hienojen saviteosten valmistuksesta tuli yksi 
Attikan suuria teollisuudenhaaroja, lopulta sen tunnustettu yksinoikeus. 

Maljakot itse kuvaavat silloin tällöin savenvalajan työpajaa, jossa mes- 
tari uurastaa kisälleineen tai valppaasti seuraa työn eri asteita: saven ja 
väriaineiden sekoittamista, muotin valmistamista, pohjavärin maalaa- 
mista, kaivertamista, maljan polttamista ja niiden onnea, jotka näkevät 
kauneuden hahmottuvan käsissään. Tunnemme toistasataa näitä Attikan 
savenvalajia, mutta aika on murskannut heidän mestariteoksensa, ja he 
ovat enää vain nimiä. Erääseen maljaan on ylpeästi piirretty Nikosthenes 
me poiesen ”Nikosthenes teki minut’. Häntä suurempi oli Eksekias, jonka 
majesteettinen amfora nyt on Vatikaanissa; hän oli yksi niitä monia tai- 
teilijoita, joiden työtä edisti peisistratidien suojelus ja näiden aikana val- 
linnut rauha. Klitiaan ja Ergotimoksen työtä noin v:lta 560 on kuuluisa 
Frangois'n vaasi, jonka tämänniminen ranskalainen löysi Etruriasta ja 
nyt säilytetään Firenzen arkeologisessa museossa; se on suuri sekoitusmalja, 


* Niille on annettu tämä nimi, koska niitä on löydetty pääasiallisesti kaupungin kak- 
soisportin luota Kerameikoksesta. 

jonka ulkopinta on kauttaaltaan Kreikan jumalaistarustosta saatujen 
henkilöiden ja kohtausten peitossa. Nämä miehet olivat 6500-luvulla 
Attikan mustakuviotyylin huomattavimmat mestarit. Meidän ei ole tar- 
peen liioitella heidän työnsä oivallisuutta; se ei enempää sommittelun kuin 
suorituksenkaan puolesta voi kilpailla parhaiden T'ang- tai Sung-dynastian 
aikaisten kiinalaisten töiden kanssa. Mutta kreikkalaisten tavoite oli 
toinen kuin itämaalaisten: he eivät etsineet väriä, vaan linjaa, eivät koris- 
teellisuutta, vaan muotoa. Kreikkalaisten maljakkojen henkilöhahmot 
ovat sovinnaisia, tyyliteltyjä, uskomattoman leveäharteisia ja hoikkasää- 
risiä, ja koska tätä jatkui kautta klassillisen ajan, meidän on otaksuttava, 
ettei kreikkalainen savenvalaja koskaan haaveillutkaan realistisesta tark- 
kuudesta. Hän kirjoitti runoutta eikä proosaa, vetosi enemmän mieli- 
kuvitukseen kuin silmään. Hän käytti vain harvoja raaka-aineita ja värejä, 
otti Kerameikoksen hienoa punaista savea, vaimensi sen värikkyyden kel- 
taisella, kaiversi kuviot huolellisesti ja täytti ääriviivojen välin kiiltävällä 
mustalla lasitteella. Hän muutti saven monenlaisiksi astioiksi, joissa 
kauneus ja hyödyllisyys yhtyivät. Niitä olivat hydria, amfora, oinokhoe, 
kyliks, krater, lekythos — so. vesiruukku, kaksikorvaruukku, viinimalja, 
juomamalja, sekoitusmalja ja voidepullo. Hàn suunnitteli ne kokeet, loi 
ne aiheet ja kehitti teknilliset menetelmät, jotka pronssinvalajat, kuvan- 
veistäjät ja maalarit omaksuivat. Hän teki ensimmäiset lyhentämis-, 
perspektiivi-, valohämy- ja syvyysvaikutuskokeet ja raivasi tietä kuvan- 
veistollo muovailemalla terrakotasta tuhansittain eriaiheisia ja -muotoisia 
kuvia. Hän vapautti oman taiteensa doorilaisesta geometriasta ja itämai- 
sesta liioittelusta tehden ihmisvartalon sen keskukseksi ja elämänlähteeksi. 


Kuudennen vuosisadan viimeisinä vuosikymmeninä ateenalainen saven- 
valaja kyllästyi punaisella pohjalla oleviin mustiin kuvioihin, muutti kaa- 
van päinvastaiseksi ja loi punakuviotyylin, joka vallitsi Välimeren markki- 
noita kaksisataa vuotta. Ihmishahmot olivat edelleen jäykkiä ja kulmik- 
kaita, ruumis esitettiin profiilissa molemmat silmät täysin näkyvissä, mutta 
nämäkin rajoitukset huomioon ottaen oli sommittelussa ja suorituksessa 
avarammuutta ja uutta vapautta. Mestari luonnosteli kuviot saveen ke- 
veällä piirtimellä, piirsi ne tarkemmin kynällä, täytti taustan mustalla ja 
lisäsi värilasitteella yksityiskohtia. Jotkut tämänkin tyylin mestarit tuli- 
vat pysyvästi kuuluisiksi. Erääseen amforaan on kirjoitettu: »Maalannut 
Euthymmnides, Polliaan poika, paremmin kuin Eufronios konsanaan», se 
oli tietenkin haaste Eufroniokselle tehdä yhtä hyvä. Silti tätä Eufroniosta 
yhä pidetään aikansa etevimpänä savenvalajana; jotkut arvelevat hänen 
työkseen sitä suurta sekoitusmaljaa, jonka ulkopinnalla Herakles painii 
Antaioksen kanssa. Hänen aikalaiselleen Sosiaalle annetaan kunnia eräästä 
maineikkaimmasta kreikkalaisesta maljakosta, joka kuvaa Akhilleusta 
sitomassa Patrokloksen haavoittunutta käsivartta. Siinä on jokainen 
yksityiskohta suoritettu hellän huolellisesti, ja nuoren soturin äänetön 
kipu on elänyt halki vuosisatojen. Näille miehille ja toisille, joiden nimiä 
emme enää tunne, olemme kiitollisuuden velassa sellaisista mestariteok- 

sista kuin malja, jonka sisäpinnalla näemme Aamunkoiton murehtivan 
kuollutta poikaansa, ja New Yorkin Metropolitan-taidemuseossa olova 
hydria, joka kuvaa kreikkalaista soturia, ohkäpä Akhilleusta, syöksemässä 
peitsensä kauniiseen, korkeapoviseen amatsoniin. Samanlainen kuin nämä 
oli se maljakko, jonka edessä John Keats seisoi lumoutuneena päivän, 
kunnes sen »kesytón hurma» ja »mieletón ajo» synnyttivät hänen aivois- 
saan oodin, joka oli suurempi kuin mikään kreikkalainen uuma. 


2. Veistotaid: 


Kun kreikkalaisia asettui länsi-Aasiaan ja kun Egypti n. 660 avautui 
helleenien kaupalle, pääsivät lähi-idän ja Egyptin kuvanveistotaiteen muo- 
dot ja menetelmät tunkeutumaan Jooniaan ja Euroopan Kreikkaan. N. 
580 kaksi kreetalaista kuvanveistäjää, Dipoinos ja Skyllis, otti suorittaak- 
seen töitä Argoksessa ja Sikyonissa. He jättivät jälkeensä veistosten ohella 
myös oppilaita; tähän aikaan sai alkunsa elinvoimainen kuvanveistäjä- 
koulukunta Peloponnesoksessa. Tällä taiteella oli monta tarkoitusperää: 
se ikuisti vainajien muiston aluksi yksinkertaisilla kivipilareilla, sittemmin 
hermeillä, joissa ainoastaan pää oli veistetty, täysin pyöreiksi veistetyillà 
hahmoilla tai hautasteelojen kohokuvilla; se valmisti voitollisten urheili- 
joiden patsaita, ensin tyyppien, sitten yksilöiden; ja kreikkalaisten uskon- 
non vilkas mielikuvitus innoitti sen luomaan lukemattomia jumalien kuvia. 


. Kuudennella vuosisadalla taide käytti raaka-aineenaan enimmäkseen 
puuta. Korinthoksen diktaattorin Kypseloksen arkusta puhuttiin paljon. 
Pausaniaan mukaan se oli setripuuta, siinä oli kulta- ja norsunluu-upot- 
teita, ja se oli koristettu monimutkaisin veistoksin. Varallisuuden kasvaessa 
saatettiin puisia patsaita kokonaan tai osaksi silata kallisarvoisilla aineilla. 
Sellaista menetelmää noudattaen Feidias itse asiassa valmisti Athene 
Parthenoksen ja Olympian Zeun patsaat, jotka muka olivat kultaa ja nor- 
sunluuta. Pronssi kilpaili kiven kanssa kuvanveistäjän raaka-aineen ase- 
masta klassillisen taiteen loppuun asti. Vain harvat muinaisajan pronssi- 
esineet ovat voineet välttyä sulattamishalulta, mutta Delfoin museon ehkä 
liian papillisen Ajomiehen» nojalla voimme päätellä miten lähelle täy- 
dellisyyttä onttojen pronssiteosten valanta oli kehittynyt siitä, kun Rhoikos 
ja Theodoros Samolainen koteuttivat sen Hellaaseen. Ateenan kuvanveis- 
toksista kuuluisimman, tyranninsurmaajia Harmodiosta ja Aristogeitonia 
esittävän ryhmän, valoi Antenor Ateenassa kohta Hippiaan karkotuksen 
jälkeen. Monia pehmeitä kivilajeja käytettiin ennen kuin Kreikan kuvan- 
veistäjät ryhtyivät vasaralla ja taltalla käsittelemään kovempia, mutta 
kun he kerran olivat sen taidon oppineet, he miltei tyhjensivät Paroksen 
ja Naksoksen marmorista. Arkaaisella ajalla (1100—490) veistokset usein 
maalattiin, mutta ajan lopulla havaittiin, että naisten herkkää hipiää voi- 
tiin onnistuneemmin esittää jättämällä kiilloitettu marmori keinotekoista 
väritystä vaille. 

Joonian kreikkalaiset keksivät ensimmäisenä poimuttelun merkityksen 
veistoksellisena tekijänä. Egyptissä ja lähi-idässä oli vaatetus jätetty jäy- 
käksi, avara kivinen esiliina teki elävän muodon mitättömäksi, mutta 
Kreikan kuvanveistäjät ottivat kuudennella vuosisadalla käytäntöön las- 
kokset ja käyttivät pukua paljastamaan kauneuden perimmäisen lähteen 
ja normin, terveen ihmisruumiin. Silti egyptiläis-aasialainen vaikutus 
pysyi niin voimakkaana, että arkaaisen Kreikan veistotaiteen hahmot 
enimmäkseen ovat kömpelöitä, sulottomia ja jäykkiä; sääret ovat levossa- 
kin jännittyneet, silmät ovat mantelinmuotoiset ja väliin itämaisittain 
vinot, kasvot ovat stereotyyppiset, liikkumattomat, tunteettomat. Tämän 
ajan Kreikan veistotaide omaksui egyptiläisen frontaliteettisäännön, jonka 
mukaan henkilöt kuvattiin vain edestä käsin nähtyinä, ja niin ankaran 
symmetrisesti, että halkileikkaustaso kulki hituistakaan poikkeamatta 
oikeaan tai vasempaan nenän, suun, navan ja sukupuolielinten kautta; 
minkäänlaista levosta tai liikkeestä johtuvaa kallistumista ei sallittu. 
Ehkäpä tämä ikävä jäykkyys oli sovinnaisuuden syytä: Kreikan urheilu- 
kisojen säännöt kielsivät voittajaa pystyttämästä muotokuvapatsastaan, ellei 
hän ollut voittanut kaikkia viisiottelun lajeja; vain silloin hän kreikkalais- 
ten käsityksen mukaan oli saavuttanut sellaisen sopusointuisen fyysillisen 
täydellisyyden, joka ansaitsi yksilöllisen ikuistamisen. Tästä syystä ja 
kenties siitä, että samoin kuin Egyptissäkin, uskonnollinen sovinnaisuus 
ennen 400-lukua oli vallitsevana jumalien kuvaamisessa, kreikkalainen 
kuvanveistäjä keskittäytyi muutamiin harvoihin asenteisiin ja tyyppeihin, 
mutta pyrki niissä mestaruuteen. 

Erittäinkin kaksi tyyppiä herätti hänessä harrastusta: nuorukainen, 
kuros, miltei alaston, vasen jalka hiukan edessä, käsivarret sivulla tai osit- 
tain ojennettuina, kädet nyrkissä, katse tyyni ja tuima, sekä kore, neitonen, 
huolitellusti kammattu, siveässä asennossa ja puvussa, toinen käsi poimut- 
tamassa hametta, toinen tarjoamassa antimia jumalille. Historia on näihin 
asti sanonut nuorukaisia »apolloiksi», mutta ne olivat luultavammin urhei- 
lijoita tai hautamuistomerkkejä. Tyypin kuuluisin on Tenean, isoin 
Sunionin »Apollon», vaateliain Spartan lähellä olevan Amyklain »Apollonin 
valtaistuin». Parhaimpiin kuuluu British Museumin pieni »Strangfordin 
Apollon», mutta vielä parempi on »Choiseul-Gouffier'n Apollon», roomalai- 
nen jäljennös 5. vuosisadan alkupuolelta olevasta alkuteoksesta. Ainakin 
miessilmää viehättävät enemmän korai: niiden vartalot ovat sirot ja sola- 
kat, kasvot Mona Lisan hymyn pehmentämät, vaatteitten poimuttelu 
alkaa vapautua sovinnaisesta jäykkyydestä. Muutamat, kuten Ateenan 
museossa olevat, kävisivät mestariteoksesta missä muussa maassa tahansa; 
yksi, jota voimme nimittää »Kh.oksen neidoksi»,! on sellainen Kreikassakin. 
Niissä aistillinen joonialainen sävy murtautuu »apollojen» egyptiläisen 
liikkumattomuuden ja doorilaisen jäyhyyden läpi. Khiolainen Arkhermos 
loi Deloksen »Nikessä» ('Voitto' uuden tyypin, ehkä noudattaen hävin- 
neitä esikuvia. Siitä polveutuivat Paionioksen viehättävä Olympian »Nike», 


1 Nyt Ateenan kansallismuseon n:o 682. 

Samothraken »Siivekäs voitonjumalatar» ja kristillisen taiteen siivekkäät 
kerubihahmot. Tuntematon kuvanveistäjä hakkasi sarjan istuvia, verhot- 
tuja naishahmoja lähellä Miletosta olevaa brankhidien temppeliä varten. 
Nämä hahmot ovat mahtavia, mutta kömpelöitä, arvokkaita, mutta kan- 
keita, syvällisiä, mutta elottomia.! 

Kohokuvataido oli niin ikivanha, että soma taru uskalsi kuvailla sen 
alkuperää. Muuan Korinthoksen neitonen oli piirtänyt seinään sen varjon 
ääriviivat, jonka hänen lemmittynsä pää loi siihen lampun valossa. Hänen 
isänsä, savenvalaja Butades, täytti kuvion savella, kovetti ja irroitti tämän 
sekä muovaili valmiiksi. Näin sai matala kohokuva alkunsa, vakuuttaa 
Plinius. Tämä taide sai vieläkin suuremman merkityksen kuin kuvan- 
voisto temppelien ja hautojen koristelussa. Jo 420 Aristokles valmisti 
Aristionin hautareliefin, joka on yksi Ateenan museon monista aarteista. 

Koska kohokuvat miltei aina maalattiin, kuvanveisto, reliefitaide ja 
maalaus olivat yhteistoiminnassa tavallisesti palvellen arkkitehtuuria. 
Useimmat taiteilijat olivat perehtyneet kaikkiin neljään taidemuotoon. 
Temppelin listat, friisit, metoopit ja päätykolmioiden tausta tavallisesti 
väritettiin, kun taas varsinaisen rakenteen kiviosat yleensä saivat säilyt- 
tää luonnollisen värinsä. Itsenäisestä maalaustaiteesta on Kreikassa säi- 
lynyt vain mitättömiä jäännöksiä, mutta tiedämme runoilijoiden otteista, 
että jo Anakreonin aikana seinälaudoitusta maalattiin sulaan vahaan sekoi- 
tetuilla väreillä. Maalaus kehittyi Kreikassa viimeisenä suurista taiteista, 
ja viimeisenä se myös kuoli. 

Kaiken kaikkiaan ei mikään Kreikan taiteista paitsi arkkitehtuuri kohon- 
nut kuudennella vuosisadalla sille sommittelun rohkeuden ja suorituksen 
täydellisyyden tasolle kuin saman ajan filosofia ja runous. Ehkäpä aristo- 
kratia, joka yhä oli maaseutuinen ja köyhä, ja liikemiesluokka, joka ei vielä 
ollut ehtinyt rikkauden ohella kehittää hienoa makua, olivat hitaat tarjoa- 
maan taiteilijoille suojelustaan. Silti diktaattorien aikakausi kannusti 
ja kehitti kaikkia Kreikan taiteita, varsinkin Ateenassa Peisistratoksen ja 
Hippiaan aika. Tämän ajanjakson lopulla kuvanveiston vanha jäykkyys 
alkoi pehmetä, frontaaliteettisääntö menetti merkityksensä, sääret alkoivat 
liikkua, käsivarret irrota kyljistä, kädet avautua, kasvot saada ilmettä ja 
luonnetta, ruumis taipua erilaisiin asentoihin, jotka paljastivat uusia ana- 
tomian ja liikkeen opintoja. Tämä kuvanveiston vallankumous, tämä 
kiven herääminen eloon, oli Kreikan historian merkkitapauksia; vapautu- 
minen frontaliteetista oli eräs Kreikan huomattavimpia saavutuksia. 


Egyptin ja itämaiden vaikutus syrjäytettiin, ja Kreikan taide muuttui 
kreikkalaiseksi taiteeksi. 


3. Arkkitehtuuri 


Rakennustaito toipui hitaasti doorilaisten hyökkäyksen seurauksista, 
mutta sitten se kohotti doorilaisnimen ansaittua suurempaan kunniaan. 


1 Ne ovat nyt British Museumissa; New Yorkin Metropolitan-museossa on niistä 
jäljennöksiä. Brankhidit olivat temppelin perinnöllisiä pappeja. 

Mykeneläinen megaron jätti Agamemnonista Terpandrokseen ulottuvana 
keskiaikana olennaisimmat piirteensä perinnöksi Kreikalle: pohjakaavion 
suorakulmaisen muodon, pylväiden käytön sisällä ja ulkona, pylvään 
pyöreän rungon ja yksinkertaisen neliómüisen kapiteelin, valtapalkiston 
triglyfit ja metoopit, jotka kaikki säilyivät Kreikan taiteen suurimmassa 
saavutuksessa, doorilaisessa tyylissä. Mutta kun Mykenen arkkitehtuuri 
ilmeisesti oli maallinen, palatseille ja kodeille omistettu, klassillinen kreik- 
kalainen arkkitehtuuri oli miltei kokonaan uskonnollinen. Kuninkaan 
megaron muuttui kansalaistemppeliksi sitä mukaa kuin monarkian tähti laski 
ja uskonto ja kansanvalta yhdistivät kreikkalaiset kunnioittamaan kau- 
pungin jumalan hahmossa kaupungin olennoitumaa. 

Varhaisimmat kreikkalaiset temppelit oli rakennettu puusta tai tiilestä, 
kuten sopikin köyhänä keskiaikana. Kun kivestä tuli temppelinrakennuk- 
sen sovinnainen aine, puurakenteesta johtuvat arkkitehtuurm piirteet jäi- 
vät elämään. Suorakulmainen naos eli varsinainen temppeli, pyöreät pyl- 
väät, »valtaorsb-liitinpalkit, niskahirsien päiden triglyfit ja päätykatto 
ilmaisivat muodoillaan puusyntyisyytensä. Ensimmäinen joonialainen 
spiraalikin oli ilmeisesti puupölkylle maalattu kukkakuvio. Kiven käyttö 
lisääntyi kreikkalaisten varallisuuden kasvaessa ja heidän matkojensa 
ulottuessa laajemmalle. Muutos oli nopein sen jälkeen, kun Egypti n. 660 
oli auennut kreikkalaisille kauppiaille. Ennen 500-lukua oli kalkkikivi 
uusien tyylien eniten suosima raaka-aine. Marmoria alettiin käyttää v:n 
580 paikkeilla aluksi koristeosiin, sitten julkisivuihin ja lopuksi temppeleihin 
kokonaisuudessaan kivijalasta kattotiiliin saakka. 

Kolme arkkitehtuurin »suuntaa» kehittyi Hellaassa: doorilainen, joonia- 
lainen ja 300-luvulla korintholainen. Koska temppelin sisäpuoli oli varattu 
jumalalle ja hänen papeilleen ja koska palvonta suoritettiin ulkosalla, kaikki 
kolme suuntaa keskittyivät tekemään ulkopuolen vaikuttavan kauniiksi. 
Ne alkoivat perustasta, joka tavallisesti oh korkealla paikalla, rakenta- 
malla stereobaatin, kaksi- tai kolmikerroksisen alustan, jonka kerrokset 
muodostivat portaiston. Välittömästi ylimmästä kerroksesta (stylobaa- 
tista) kohosivat vailla yksilöllistä jalustaa doorilaiset pylväät, joissa oli 
matalat, teräväsärmäiset uurteet ja jotka keskeltä silmin nähden laajenivat: 
tätä kreikkalaiset nimittivät paisunnaksi (entasis). Lisäksi doorilainen 
pylväs hiukan kapeni yläpäästään siten jäljitellen puuta ja muodostaen 
onnistuneen vastakohdan minolais-mykeneläiselle tyylille. (Suippene- 
maton pylväs — ja alaspäin kapeneva vielä enemmän — vaikuttaa liian 
raskaalta ja kömpelöltä, kun taas leveämpi kanta korostaa sitä vaka- 
vuuden tuntua, joka kaiken arkkitehtuurin tulisi antaa.  Doorilainen 
pylväs on kuitenkin ehkä liian raskas ja paksu pituuteensa verraten, liian 
itsepintaisesti voimaan ja tukevuuteen ihastunut.) Doorilaisen pylvään 
päässä oli yksinkertainen ja mahtava kapiteeli: nauhamainen poikkiuurre, 
patjamainen ekinus ja ylinnä neliónmuotoinen abakus, joka levitti pylvään 
tuen liitinpalkin alle. 

Samaan aikaan kun doorilaiset kehittivät tätä tyyliään megaronin poh- 
jalla ja kenties muuttivat sitä tutustuttuaan Egyptin Der-el-Bahri'n ja 

Beni-Hasanin sesidoorilaisiine pylväistöihin, Joonian kreikkalaiset muut- 
tivat samaa perusmuotoa aasialaisen vaikutuksen alaisina. Joonialaisessa 
tyylissä kohosi solakka pylväs omasta erikoisjalustastaan. Sekä kannassa 
että huipussa oli kapea koururengas tai rounus. Se oli tavallisesti korkeampi 
ja läpimitaltaan pienempi kuin doorilainen. Suippenemista saattoi tuskin 
huomata; uurteet olivat syviä, puoliympyrään päättyviä, tasaharjaisten 
särmien toisistaan erottamia. Joonialaisen kapiteelin muodosti kapea 
ekinus ja vielä kapeampi abakus sekä niiden välissä ne melkein peittävä 
kaksoiskierukkainen voluutta —siro heettiläisistä, assyrialaisista ja muista 
itämaisista muodoista polveutuva aines. Nämä piirteet samoin kuin valta- 
palkiston huoliteltu koristelu eivät kuvaa vain tyyliä, vaan samalla kan- 
saakin. No edustavat joonialaista ilmeikkyyttä, joustavuutta, tunteik- 
kuutta, siroutta ja kiintymystä herkkiin yksityiskohtiin, aivan kuten doo- 
rilaisessa suunnassa kuvastui doorilaisten ylpeä pidüttyvyys, jykevä voima ja 
karu ankaruus. Kilpailevien kansanryhmien arkkitehtuurityylit erosivat toi- 
sistaan aivan kuten niiden kuvanveisto, kirjallisuus, musiikki, tavat ja puvut. 
Doorilainen arkkitehtuuri on matematiikkaa, joonialainen runoutta. Kum- 
pikin tavoittelee kiven kestävyyttä. Toinen on »pohjoisrotuinen», toinen 
itämainen; yhdessä ne ovat pohjaltaan harmonisen muodon maskuliininen 
ja feminiininen johtoaihe. 

Kreikan arkkitehtuuri kunnostautui kehittämällä pylvään yhtä paljon 
kauneudelliseksi tekijäksi kuin rakennetueksi. Ulkopuolisten pylväistö- 
jen päätehtävä oli räystäiden kannattaminen ja sisätemppelin, naoksen, 
vapauttaminen päätykaton painosta. Pylväitten yläpuolella oli valtapal- 
kisto, so. rakennuksen ylärakenne. Siinäkin kuten tukirakenteessa Kreikan 
arkkitehtuuri pyrki osien selvään erikoistumiseen, mutta silti täsmälliseen 
yhteyteen. Liitinpalkki — laaja paasi, joka yhdisti kapiteeleja, oli doorilai- 
sessa tyylissä sileä tai siinä oli koruton maalattu lista. Joonialaisessa 
tyylissä sen muodosti kolme kerrosta, joista kukin oli alempaa pitempi, 
ja sen päällä oli marmorikarniisi, joka oli jaettu hämmennyttävän monen- 
laisiin koristevyöhykkeisiin. Koska doorilaisessa tyylissä ruoteet, jotka 
muodostivat katon puitteet, nojasivat kahteen vaakasuoraan räystäspalk- 
kiin, näiden kolmen hirren päät muodostivat aluksi puisen, sittemmin sitä 
jäljittelevän kivisen triglyfin eli kolmiuurteisen pinnan. Jokaisen kahden 
vierekkäisen triglyfin välillä oli avoin aukko, milloin katto oli puuta tai 
terrakottatiiltä, mutta jos käytettiin läpikuultavia marmoritiiliä, nämä 
metoopit ('välistäkatsontapaikat?) täytettiin marmorilaatoilla, jotka oli 
koristettu kohokuvin. Joonialaisessa tyylissä saattoi reliefivyö tai friisi 
kiertää naoksen eli cellan ulkoseinien yläosaa. Viidennellä vuosisadalla 
käytettiin usein molempia reliefimuotoja, metooppia ja friisiä, samassa 
rakennuksessa, kuten esim. Parthenonissa. Etu- ja takaseinän päätykol- 
miot tarjosivat kuvanveistäjälle hänen loistavimmat tilaisuutensa. Niissä 
käytettiin korkeareliefiä, ja henkilöt pidennettiin alhaalta päin katselevia 
silmällä pitäen. Ahtaat kulmaukset (tympana) asettivat näppärimmänkin 
taiturin koetukselle. Itse kattokin saattoi vihdoin olla taideteos heleün- 
värisine tiilineen, ja koristeellisine, sadetta johtavine, päätyjen kulmista 

kohoavine veistoksineen (akroteria). Kaiken kaikkiaan oli kreikkalaisessa 
temppelissä todennäköisesti liikaa kuvanveistoksia pylväiden välissä, sei- 
nillä tai rakennuksen sisässä. Myöskin maalari sai antaa panoksensa. 
Temppeli oli kokonaan tai osaksi maalattu, ja samoin sen patsaat, listat 
ja kohokuvat. Ehkä annamme nykyisin kreikkalaisille liian suuren arvon, 
kun aika on kuluttanut maalin heidän temppeleistään ja jumalistaan ja kun 
rautapitoisuus on antanut marmorille luonnollisia ja arvaamattomia sävyjä, 
jotka lisäävät kiven loistoa Kreikan kirkkaan taivaan alla. Jonakin päi- 
vänä nykyajankin taide kenties tulee kauniiksi. 

Molemmat kilpailevat tyylit kohosivat suuruuteen kuudennella ja täy- 
dellisyyteen viidennellä vuosisadalla. Ne jakoivat Kreikan maantieteelli- 
sesti kahteen erisuureen osaan: joonialainen tyyli oli vallalla Aasiassa ja 
Aigeian meren saarilla, doorilainen mannermaalla ja lännessä. Joonialaisen 
tyylin huippusaavutukset 500-luvulla olivat Artemiin temppeli Efesok- 
sessa, Heran temppeli Samoksessa ja brankhidien temppeli lähellä Mile- 
tosta, mutta Marathonin taistelua vanhemmasta joonialaisesta arkkiteh- 
tuurista on vain raunioita jäljellä. Kuudennen vuosisadan säilyneistä 
rakennuksista ovat ihanimmat Poseidonian (Paestumin) ja Sisilian vanhem- 
mat temppelit, jotka kaikki ovat doorilaista tyyliä. Delfoin suuresta, 
vuosien 548 ja 512 välillä rakennetusta temppelistä on jäljellä korintholai- 
sen Spintharoksen suunnittelema pohjakaavio. Maanjäristys tuhosi temp- 
pelin 373, se rakennettiin uudelleen saman suunnitelman mukaan ja oli. 
sellaisena vielä pystyssä, kun Pausanias teki kiertomatkansa. Ateenan 
arkkitehtuuri oli tällä kaudella miltei yksinomaan doorilainen. Peisistratos 
alkoi n. 530 rakennuttaa siihen tyyliin Olympoksen Zeun jättiläistemppeliä 
Akropoliin alapuolella olevalle tasangolle. Persialaisten 546 valloitettua 
Joonian sadat joonialaiset taiteilijat muuttivat Attikaan ja koteuttivat 
Ateenaan joonialaisen tyylin tai kehittivät sitä edelleen. Vuosisadan lopulla 
Ateenan arkkitehdit käyttivät kumpaakin tyyliä ja olivat laskeneet tek- 
nillisen perustan Perikleen aikaa varten. i 


4. Musiikki ja tanssi 


Kreikan kielen sana musike merkitsi alkuaan jokaisen muusan minkä- 
laatuista palvontaa hyvänsä. Platonin akatemiaa sanottiin Museioniksi 
— so. paikaksi, joka on omistettu muusoille ja heidän suojelemilleen mo- 
nille kulttuuririennoille; Aleksandrian museton oli kirjallisen ja tieteellisen 
toiminnan keskus, eräänlainen yliopisto, eikä museoesineiden kokoelma. 
Nykyisessä ahtaammassa merkityksessään musiikki oli kreikkalaisten kes- 
kuudessa ainakin yhtä suuressa suosiossa kuin nykyisin omassa keskuudes- 
samme. Arkadiassa kaikki vapaat miehet opiskelivat musiikkia 30 vuoden 
ikään asti; jokainen osasi käsitellä jotakin soitinta, ja laulutaidon puutetta 
pidettiin häpeänä. Lyyrillinen runous on saanut nimensä siitä, että se 
Kreikassa sepitettiin laulettavaksi lyyryn, harpun tai huilun säestyksellä. 

Runoilija sepitti tavallisesti sekä musiikin että sanat ja lauloi omia laulu- 
jaan. Oli paljon vaikeampaa olla muinaisessa Kreikassa lyyrillinen runoi- 
lija kuin nykyajan runoilijan kirjoittaa säkeitä, joita luetaan ääneti ja yksi- 
näisyydessä. Ennen 500-lukua oli tuskin mitään kreikkalaista kirjalli- 
suutta, joka olisi ollut erillään musiikista. Kasvatus ja tieteet, uskonto ja 
sota olivat kaikki kietoutuneet musiikkiin: sotaisilla sävelillä oli tärkeä osa 
sotilaskoulutuksessa, ja miltei kaikki muistin harjaannuttaminen tapahtui 
säkeiden avulla. Kahdeksannella vuosisadalla Kreikan musiikilla ja sen 
sadoilla muunnelmilla ja muodoilla oli jo pitkä ikä takanaan. 

Soittimet olivat yksinkertaisia. Kuten meidän laajempi soittimistomme 
ne olivat joko näppäily-, puhallus- tai kielisoittimia. Ensimmäinen ryhmä 
ei ollut suosittu. Huilua harrastettiin Ateenassa, kunnes Alkibiades, jota 
hänen opettajansa pullistuneet posket naurattivat, kieltäytyi soittamasta 
niin naurettavaa soitinta ja sai Ateenan nuorison yhtymään tähän vastusta- 
mismuotiin. (Sitä paitsi, ateenalaiset sanoivat, boiotialaiset olivat heitä 
etevämpiä huilunsoitossa, mikä teki tämän taiteen rahvaanomaiseksi.) 
Tavallinen huilu, aulos, oli ruo'osta tai lävistetystä puusta tehty putki, 
jossa oli irroitettava suukappale ja 2—7 sormenreikää; niihin saatettiin 
sävelkorkeuden säätelemiseksi panna irroitettavat tulpat. Muutamat soit- 
tajat käyttivät kaksoishuilua, vasemmassa kädessään »miespuolista» eli 
bassohuilua ja oikeassa naispuolista» eli diskanttihuilua. Kumpaakin 
pidettiin suussa poskien ympäri kiertävän nauhan avulla; siten saavutet- 
tiin eräänlainen kaksiäänisyys. Kiinnittämällä huiluun venytettävän säkin 
kreikkalaiset saivat aikaan säkkipillin, yhdistämällä useita eripituisia 
huiluja syrinksin eli Panin huilun. Levittämällä ja avaamalla huilun pään 
ja sulkemalla sormenreiät he saivat salpinksin eli torven. Pausanias ker- 
too huilunsoiton tavallisesti olleen synkkää; sitä käytettiin aina hauta- 
lauluissa ja elegioissa, mutta auletridai (Kreikan huilua soittavat geiSat) 
eivät näytä olleen murheellisen mielialan edistäjiä. Kielisoitinten alalla 
rajoituttiin kielten käsittelyyn sormella tai plektronilla; jousen käyttöä 
ei tunnettu. Lyyry, forminks ja kithara olivat pääpiirteiltään samanlai- 
sia; niissä oli pingotettu tallalle neljä tai useampia lampaan suolijänteistä 
tehtyä kieltä, kaikupohja oli metallia tai kilpikonnan kuorta. Kithara 
oli pieni harppu, jota käytettiin kertomarunouden säestykseen; lyyry oli 
kitarrin kaltainen ja säesti lyyrillistä runoutta ja lauluja. 

Kreikkalaisilla on monta kummallista kertomusta siitä, miten jumalat 
— Hermes, Apollon ja Athene — olivat keksineet nämä soittimet, miten 
Apollon oli kilpaillut lyyryllään Marsyaan (fryygialaisen jumalattaren 
Kybelen papin) huiluja ja pillejä vastaan, voittanut — Marsyaan mielestä 
vilpillisesti — auttamalla soitinta äänellään ja kruunannut saavutuksensa 
nyljettämällä Marsyas-paran elävältä. Sillä tavoin taru kuvasi lyyryn 
voittoa huilusta. Somempia tarinoita kerrottiin muinaisajan soittonie- 

koista, jotka olivat perustaneet soitannon tai kehittäneet sitä: Marsyaan 
oppilaasta Olympoksesta, joka n. 730 keksi enharmonisen asteikon;! Linok- 
sesta, Herakleen opettajasta, joka keksi kreikkalaisen säveltenmerkitse- 
mistavan ja saattoi käytäntöön muutamia »sävellajejan, Dionysoksen traa- 
kialaisesta papista Orfeuksesta ja hänen oppilaastaan Musaioksesta, joka 
sanoi, että »musiikki on kuolevaisille suloista». Näissä kertomuksissa hei- 
jastuu se todennäköinen seikka, että Kreikan musiikki on perinyt muo- 
tonsa Lyydiasta, Fryygiasta ja Traakiasta.? 


Laululla oli sijansa miltei jokaisessa helleenien elämän vaiheessa. Dio- 
nysosta kunnioitettiin dityrambein, Apollonia paiaanein, kaikkia jumalia 
hymnein. Enkomia ylistivät rikkaita miehiä, epinikia urheilijoiden voit- 
toja. Päivällispidoille olivat omistettuja symposiaka, juomingeille skolia, 
lemmelle erotika, häille hymenaioi, murheelle elegiai, hautajaisille threnoi. 
Paimenilla oli omat laulunsa (bukolika), samoin sadonkorjaajilla, viini- 
tarhureilla, kehrääjillä ja kutojilla (lötyerses, epilenia, iuloi, elinoi). Ja 


1 Asteikko, jossa käytetään neljännesaskelia, esim, EE'FAHH'CE; heitto- 
merkki osoittaa säveltä, joka on neljännestä edellistä korkeampi. 

? Hellaan musiikki viljeli paljon useampia ja monimutkaisempia asteikkoja kuin me. 
Meidän diatoninen asteikkomme ei tunne pienempiä erotuksia kuin puoliaskelet, ja 
kaksitoista puoliaskelta muodostaa meidän oktaavimme. Kreikkalaiset käyttivät nel- 
jännesaskelia, ja heillä oli 45 asteikkoa, joissa kussakin 18 nuottia. Nämä asteikot 
jakaantuivat kolmeen ryhmään: diatonisiin, joiden perustana olivat 4-kielisen lyyryn 
E D CH; kromaattisiin, perustana E CE C H, ja enharmonisiin, perustana E C Op b H. 
Kreikkalaisesta musiikista polveutuu yksinkertaistamisen tietä keskiajan kirkkomu- 
siikki ja sen välityksellä oma musiikkimme. 

»Diatonisessa nelisävelikössä» saatiin aikaan seitsemän sävellajia (harmoniai) virittä- 
mällä kielet siten, että oktaavin puoliäänien paikka muuttui. Tärkeimmät sävellajit 
olivat doorinen (EF GA H C D E), sotaisa ja vakava, vaikka mollisávyinen, lyydinen 
(CDEFGAIIC), hellä ja vaikeroiva, vaikka duurisävyinen, ja fryyginen (D E F G 
AHCD), mollisävyinen, riehakkaan intohimoinen ja hurja. On huvittavaa lukea 
niistä näiden puolisävelten muunnelmien musikaalista, joko parantavaa tai tuhoi- 
saa siveellistä ja terveydellistä vaikutusta koskevista rajuista riidoista, joita 
kreikkalaiset, etenkin filosofit, kävivät keskenään, Väitetään, että doorinen musiikki 
teki michet urheiksi ja arvokkaiksi, lyydinen tunteellisiksi ja heikoiksi, fryyginen 
kiihtyneiksi ja itsepäisiksi. Platon arveli enimmän musiikin synnyttävän veltostunutta 
ylellisyyttä ja törkeää moraalittomuutta, minkä vuoksi hänhalusi karkottaa kaiken 
musiikin ihannevaltiostaan. Aristoteles taas tahtoi kaikille nuorukaisille opetettavan 
doorista musiikkia. Theofrastos puolusti fryygistäkin musiikkia; hän kertoo, että vaka- 
viakin tauteja voidaan tehdä tuskattomiksi, jos fryygisiä säveliä soitetaan kipeän koh- 
dan lähellä. 

Kreikkalainen nuottikirjoitus ei käyttänyt soikiota, varrellisia nuottimerkkejä ja 
viivastoja, vaan aakkosia, joihin saatiin lisämerkkejä kääntämällä ne ylösalaisin tai 
takaperin, lisäämällä pilkkuja ja täpliä, kunnes merkkejä oli 64. Ne sijoitettiin laulun 
sanojen yläpuolelle. Meille on lohdutukseksi muiden häviämisestä säilynyt muutama 
katkelma tällaisia nuotteja. Ne ilmaisevat pikemminkin itämais- kuin eurooppalais- 
tyylisiä melodioita ja sopisivat paremmin hinduille, kiinalaisille tai japanilaisille kuin 
meidän tylsille, neljännesaskeliin harjaantumattomille korvillemmoe. 

arvella sopii, että silloinkin torikauppiaat ja kerhojen jäsenet, perheen- 
emännät ja kadun naiset lauloivat lauluja, jotka eivät olleet varsin Simo- 
nideen veroisia oppineisuudessa; rahvaan musiikki ja säädyllinen musiikki 
ovat kautta vuosisatojen periytyneet tietyn välimatkan päässä toisistaan. 

Kreikkalaisten käsityksen ja käytännön mukaan oli musiikin korkein 
muoto kuorolaulu. Sille he antoivat sen filosofisen syvyyden, rakenteellisen 
moniosaisuuden ja tunteen avaruuden, jotka nykyajan musiikissa kuulu- 
vat konserttoon tai sinfoniaan. Mitä hyvänsä juhlaa — sadonkorjuuta, 
voittoa, häitä, uskonnollista pyhäpäivää — voitiin viettää kuorolauluin. 
Silloin tällöin kaupungit tai yhteisöt järjestivät suuria kuorolaulukilpailuja. 
Esitystä valmisteltiin useimmiten jo kauan edeltäpäin: erityinen henkilö sai 
tehtäväkseen sanojen ja musiikin sepittämisen, joku rikas mies suostutet- 
tiin maksamaan kustannukset, ammattilaulajia pestattiin, ja kuoroa har- 
joitettiin huolellisesti. Kaikki laulajat lauloivat yksiäänisesti, kuten 
nykyään kreikkalaisessa kirkossa; ei ollut mitään »üünilaulua», lukuun 
ottamatta sitä, että myöhempinä vuosisatoina säestys kulki viidesosaa 
laulun ylä- tai alapuolella tai jonkinlaisina vastakkaisliikkeinä; sen lähem- 
mäksi harmoniaa ja kontrapunktia helleenit eivät näytä päässeen. 

Tanssi kutoutui korkeimmalla kehitysasteellaan yhdeksi taiteeksi laulun 
kanssa, aivan kuten monet nykyiset musiikkimuodot ja -termit aikoinaan 
liittyivät tanssiin! Kreikkalaisten keskuudessa tanssi kilpaili musiikin 
kanssa vanhemmuudesta ja suosituimmuudesta. Lukianos, joka ei päässyt 
perille sen maisesta alusta, etsi sen syntyä tähtien säännöllisistä liikkeistä. 
Homeros kertoo meille sekä Daidaloksen Ariadnelle rakentamasta tanssi- 
lavasta että Troian kreikkalaisten piirittäjien joukossa olleesta taitavasta 
tanssijasta Merioneesta, jota ei koskaan voitu tavoittaa keihäällä, hän 
kun tanssi taistellessaan. Platon kuvasi orkhesista (tanssia) »vaistomaiseksi 
haluksi ilmentää sanoja koko ruumiin liikkeillä, — mikä määritelmä parem- 
min sopii tiettyihin nykyajan kieliin. Aristoteles määritteli sattuvammin 
tanssin toimintojen, luonteiden ja intohimojen jäljittelyksi asentojen ja 
rytmillisten liikkeitten avulla». Sokrateskin tanssi ja ylisti tanssia, koska 
se vaikuttaa terveellisesti jokaiseen ruumiinosaan; hän tarkoitti tietenkin 
kreikkalaisten tanssia. 

Kreikkalaisten tanssi oli näet aivan erilainen kuin meikäläinen. Vaikka 
sen jotkin muodot saattoivat vaikuttaa eroottisesti kiihottavasti, se toi 
harvom miehet ruumiilliseen kosketukseen naisten kanssa. Se oli pikem- 
minkin taiteellista ruumiinliikuntaa kuin kävelevää syleilyä, ja itämaisten 
tanssien tapaan siinä käytettiin yhtä paljon käsiä ja käsivarsia kuin sääriä 
ja jalkoja. Oli uskonnollisia tansseja, esim. Dionysoksen palvojien, urheili- 
joiden tansseja, kuten Spartan gymnopedia, alastomien nuorukaisten juhla, 
sotatansseja, kuten sotilaskoulutuksen osana lapsille opetettu pyrrhikhe. 
Oli arvokas hyporkhema, kuorohymni tai -näytelmä, jota esittävistä kah- 
desta kuorosta toinen lauloi tai tanssi sillä aikaa kun toinen tanssi tai 


1 Runojalka on peräisin laulua säestäneestä tanssista; orkesteri oli kreikkalaisten 
tanssilava, joka tavallisesti on näyttämön edessä. 

lauloi. Jokaista tärkeää elämänmenon vaihetta, jokaista vuoden aikaa 
tai juhlaa varten oli kansantansseja. Ja kuten jokaisella. muullakin alalla, 
kilpailtiin tanssissakin, tavallisesti kuorolaulun säestyksellä. 


Kaikki nämä taiteenhaarat, lyyrillinen runous, laulu, soitinmusiikki ja 
tanssi, olivat Kreikan varhaishistoriallisella kaudella mitä läheisimmin 
liittyneet toisiinsa ja muodostivat monessa suhteessa yhden ainoan taiteen. 
Aikaa myöten, jo 600-luvulla, erikoistuminen ja ammattilaisuus voittivat 
alaa. Rapsodit hylkäsivät laulun lausunnan hyväksi ja erottivat kertoma- 
runouden musiikista. Arkhilokhos lauloi lyyrillisiä säkeitään ilman säes- 
tystä. Hänestä alkoi pitkäaikainen rappeutumiskausi, jonka lopulla 
runous vajosi äänettömäksi ja paatuneeksi langenneeksi enkeliksi. Kuoro- 
tanssi hajosi lauluttomaksi tanssiksi ja tanssittomaksi lauluksi, koska, 
kuten Lukianos selittää, »raju ruumiinliikunta salpasi hengityksen, ja laulu 
kärsi siitä». Samoin esiintyi soittoniekkoja, jotka soittivat laulamatta ja 
saavuttivat ihailijoiden tunnustuksen neljännessäveltensä täsmällisyydellä 
ja nopeudella. Kuten nytkin ansaitsivat jotkut kuuluisat muusikot hui- 
keita summia. Harpunsoittaja ja laulaja Amoibeos sai jokaisesta esiinty- 
misestään talentin (6 000 dollaria). Tavalliset soittoniekat elivät epäile- 
mättä kädestä suuhun, sillä muusikkojen kuten muidenkin taiteilijain 
ammattiin kuuluu jokaisen sukupolven aikana kunnia nähdä nälkää. 

Suurimmassa maineessa olivat sellaiset kuin Terpandros, Arion, Alkman 
ja Stesikhoros, joita olivat taitureja joka alalla. He yhdistivät kuorolaulun, 
soitinmusiikin ja tanssin monipuoliseksi ja sopusointuiseksi kokonaisuu- 
deksi, joka todennäköisesti oli syvällisemmin kaunista ja miellyttävämpää 
kuin nykyajan oopperat ja orkesteriesitykset. Kuuluisin näistä mesta- 
reista oli Arion. Kreikkalaiset kertoivat, että hänen matkustaessaan Ta- 
raasta merimiehet varastivat hänen rahansa ja sitten antoivat hänen valita, 
tullako puukotetuksi vai hukutetuksi. Laulettuaan viimeisen laulunsa 
hän sukelsi mereen ja ratsasti delfiinin (ehkä harppunsa) selässä rannalle. 
Hän järjesti seitsemännen vuosisadan lopulla, etupäässä Korinthoksessa, 
hetken innoituksen vallassa syntyneiden Dionysoksen ylistyslaulujen päih- 
tyneet laulajat arvokkaaksi ja kouliintuneeksi 50-ääniseksi »kehü»-kuo- 
roksi, joka lauloi säkeistöjä ja vastasäkeistöjä, aarioita ja resitatiiveja 
meikäläisten oratorioiden tapaan. Aiheena oli tavallisesti Dionysoksen 
kärsimys ja kuolema, ja jumalan perinteellisten seuralaisten kunniaksi 
kuoro oli pukeutunut pukkimaisiksi satyyreiksi. Tästä kehittyi sekä asi- 
allisesti että nimen puolesta Kreikan traagillinen teatteri. 


ó. Draaman alku 


Kuudes vuosisata, joka jo oli kunnostautunut niin monella alalla, kruu- 
nasi saavutuksensa laskemalla draaman perustan. Se oli yksi historian 

luomishetkiä, Mikäli tiedämme, eivät ihmiset milloinkaan aikaisemmin 
olleet päässeet pantomiimista tai palvontamenoista puhuttuun, maalliseen 
näytelmään. 

Komedia kehittyi Aristoteleen mukaan miistä, jotka kulkivat fallisen 
kulkueen etunenässä». Joukko ihmisiä, jotka kantoivat pyhiä falloksia ja 
lauloivat Dionysoksen ylistyslauluja tai hymnejä jollekulle muulle kasvulli- 
suuden jumalalle, muodostivat kreikkalaisen määritelmän mukaan ilon- 
pidon (komos). Scllainen oli voittopuolisesti sukupuolissävyinen, sillä 
menon huippukohtana oli symbolinen avioliitto, jonka tarkoituksena oli 
maan maagillinen elvyttäminen. Sen tähden on vanhojen kreikkalaisten 
huvinäytelmien, aivan kuten useimpien nykyaikaistenkin huvinäytelmien 
ja romaanien, asianmukaisena päätepisteenä avioliitto ja lasten todennäköi- 
nen maailmaantulo. Kreikan koomillinen näytelmä pysyi Menandrokseen 
asti riettaana, koska se oli alkuperältään avoimesti fallinen. Lapsuus- 
aikanaan se oli suvunjatkamiskyvyn riemullista juhlimista, jonka aikana 
sukupuoliset pidäkkeet oli osaksi poistettu. Vallitsi yhden päivän moraali- 
nen moratorio; vapaa sana (parrhasia) oli silloin erityisen vapaa, ja monet 
juhlijoista pukeutuivat dionysolaiseen pukkikuosiin, jolloin heidän asuunsa 
kuului pukinhäntä ja suuri punaisesta nahasta tehty fallos. Tämä puku 
tuli perinnäiseksi koomillisella näyttämöllä, siitä muodostui pyhä tapa, 
jota Aristofanes noudatti tunnollisesti. Fallos pysyi tosiaan ilveilijän erot- 
tamattomana tunnuksena lännessä aina ajanlaskumme viidennelle vuosi- 
sadalle ja idässä Itä-Rooman keisarikunnan viimeiselle vuosisadalle asti. 
Fallokseen liittyi vanhassa huvinäytelmässä rietas kordaks-tanssi. 

Omituista kyllä nämä maalaismaiset kasvullisuushurjistelut muuttuivat 
ensinnä Sisiliassa koomilliseksi draamaksi. N. 560 muuan Susarion Megara 
Hyblaiasta (lähellä Syrakusaa) kiteytti kulkueiden ilonpidon lyhyiksi, 
karkeiksi satiiri- ja huvinäytelmiksi. Sisiliasta uusi taiteenhaara siirtyi 
Peloponnesokseen ja sieltä Attikaan. Kiertelevät näyttelijät tai paikalli- 
set harrastelijat esittivät huvinäytelmiä maakylissä. Kului vuosisata, 
ennen kuin viranomaiset — Aristoteleen sanontaa lainataksemme — otti- 
vat koomillisen näytelmän niin vakavalta kannalta, että (465) liittivät 
siihen kuoron virallisissa juhlissa tapahtuvaa esiintymistä varten. 

Tragedia — tragoidia ”pukinlaulu? — syntyi samalla tavalla pukinpukuis- 
ten Dionysoksen juhlijoiden miimillisistä tanssi- ja lauluesityksistä. Nämä 
satyyrinäytelmät pysyivät Euripideen aikoihin asti dionysolaisen draaman 
olennaisena osana. Pidettiin selvänä, että jokainen traagillisen trilogian 
sepittäjä myönnytykseksi vanhalle tavalle neljänneksi näytelmäksi sar- 
jaan kirjoittaisi satyyrinäytelmän Dionysoksen kunniaksi. »Tragedia, 
joka on kehittynyt satyyrinäytelmästä», lausuu Aristoteles, »kohosi vasta 
myöhään lyhyiden ilveilyjen ja koomillisen lausunnan tasolta täyteen 
arvokkuuteensa. Epäilemättä tragedialla oli muitakin juuria; ehkä se 

omaksui yhtä ja toista palvontamenoista ja vainajien lepyttelystä. Mutta 
sen tärkein alkujuuri olivat miimilliset uskonnolliset menot, kuten ne, 
jotka Kreotassa kuvasivat Zoun syntymää, Argoksessa ja Samoksessa hänen 
symbolinen avioliittonsa Heran kanssa, Demeterin ja Persefonen pyhät 
salamenot Eleusiissa ja ennen kaikkea Peloponnesoksessa ja Attikassa 
yleinen murehtiminen ja riemuitseminen Dionysoksen kuoleman ja ylös- 
nousemuksen takia. Tällaisien vertauskuvallisten esitysten nimi oli 
dromena suoritukset: drama on läheistä sukua ja merkitsee, kuten tulee- 
kin, 'toimintaa'. Sikyonissa kunnioittivat traagilliset kuorot aina diktaat- 
tori Kleistheneen aikaan asti muinaisen kuninkaan Adrastoksen »kürsi- 
myksiä». Ikariassa, mistä Thespis oli kotoisin, uhrattiin Dionysokselle 
pukki. Kenties se »pukinlaulu», josta tragedia johtaa nimensä, oli laulu, 
jota laulettiin päihtyneen jumalan silvotun vertauskuvan tai olennoitu- 
man ääressä. Kreikkalainen draama kasvoi kuten omammekin uskonnolli- 
sista palvontamenoista. 

Tästä johtuu, että ateenalaiset näytelmät, sekä traagilliset että koomilli- 
set, esitettiin osana Dionysoksen juhlaa, hänen pappiensa johdon alaisina 
hänen mukaansa nimitetyssä teatterissa »dionysolaisten taiteilijoiden» 
voimin. Dionysoksen patsas tuotiin teatteriin ja sijoitettiin näyttämön 
eteen, jotta hän saisi nauttia esityksestä. Ennen näytäntöä uhrattiin eläin 
jumalalle. Teatterilla oli temppelin pyhyys, ja siellä tehdyt rikokset ran- 
gaistiin pikemmin pyhäinhäväistyksenä kuin tavallisina rikoksina. Kuten 
tragedialla oli kunniapaikka kaupungin dionysia-juhlan näyttämöllä, 
koomillinen näytelmä oli etualalla lenaia-juhlassa, mutta tämäkin juhla 
vietettiin Dionysoksen kunniaksi. Ehkäpä aiheena oli alkuaan, kuten 
messudraamassa, jumalan kärsimys ja kuolema. Vähitellen runoilijoiden 
sallittiin sen sijaan kuvata kreikkalaisen mytologian sankarin kärsimyksiä 
ja kuolemaa. Onpa draama varhaisimmissa muodoissaan saattanut olla 
maagillinen rituaali, jonka tarkoituksena oli torjua pois kuvaamansa murhe- 
näytelmät ja puhdistaa kuulijakunta synneistä muutenkin kuin Aristote- 
leen kuvaannollisessa merkityksessä, esittämällä nämä sijaisen kestäminä 
ja loppuneina hänen mukanaan. Osittain juuri tämä uskonnollinen pohja 
pysytti kreikkalaisen murhenäytelmän kuningatar Elisabetin aikaista 
korkeammalla tasolla. 

Arionin ja muiden miimilliseen toimintaan järjestämästä kuorosta tuli 
draaman rakenteen peruskivi, ja se pysyi kreikkalaisen murhenäytelmän 
olennaisena osana Euripideen myöhäisempiin näytelmiin saakka. Varhai- 
sempia näyttelijöitä sanottiin tanssijoiksi, koska he esittivät näytelmänsä 
pääasiallisesti kuorotanssin tapaan ja olivat tosiaan tanssin opettajia. 
Tarvittiin vain yksi seikka muuttamaan nämä- kuoroesitykset draamaksi, 
nimittäin näyttelijän asettaminen vuoropuhelussa ja toiminnassa kuoron 
vastakohdaksi. Tämän ajatuksen sai muuan näistä tanssinopettajista ja 

kuoron harjoittajista, Ikariasta kotoisin oleva Thespis. Hänen kotikaupun- 
kinsa sijaitsee lähellä Peloponnesoksen Mogaraa, missä Dionysoksen pal- 
vontamenot olivat suosiossa, eikä ole kaukana Elousiista, missä vuosittain 
esitettiin Demeterin, Persefonen ja Dionysos Zagreuksen draamaa. Epäi- 
lemättä sen itsekkyyden yllyttämänä, joka ajaa maailmaa eteenpäin, 
Thespis erkani kuorosta, antoi itselleen yksilöllisiä säkeitä lausuttavaksi, 
kehitti vastakohdan ja ristiriidan käsitystä, ja toi varsinaisen draaman his- 
toriaan. Hän näytteli erilaisia osia niin todenmukaisesti, että kun hänen 
seurueensa esiintyi Ateenassa, Solon tyrmistyi tästä hänen mielestään 
yleisön pettämisestä ja tuomitsi vastasyntyneen taiteenhaaran epämoraa- 
lisona; saman syytöksen se on saanut kuulla jokaisella vuosisadalla. Pei- 
sistratoksella oli enemmän mielikuvitusta, ja hän edisti Dionysoksen juh- 
lien draamakilpailuja. Vuonna 534 Thespis voitti sellaisen kilpailun. Uusi 
taidemuoto kehittyi niin nopeasti, että Khoirilos sukupolvea myöhemmin 
toi näyttämölle 160 näytelmää. Kun Aiskhylos ja Ateena viittäkymmentä 
vuotta myöhemmin voittajina palasivat Salamiin taistelusta, oli lavastus 
valmiina Kreikan draamanhistorian suurta aikaa varten. 


VI. JÄLKIKATSAUS 


Kun luomme silmäyksen tuohon monimuotoiseen sivistykseen, jonka 
huippuja on edellisillä sivuilla hahmoteltu, alamme ymmärtää minkä puo- 
lesta helleenit taistelivat Marathonin luona. Silmäimme eteen nousee 
Aigeian meren maailma, puuhakkaiden, riidanhaluisten, valppaiden ja kek- 
seliäiden helleenien mehiläiskeko, helleenien, jotka itsepintaisesti pureutu- 
vat jokaiseen satamaan, kehittävät talouselämänsä maanviljelyksestä teol- 
lisuus- ja kauppavaltaiseksi ja jotka jo luovat suurta kirjallisuutta, filoso- 
fiaa ja taidetta. Tämä uusi kulttuuri kypsyi hämmästyttävän nopeasti ja 
laajalti. Kuudennella vuosisadalla laskettiin perusta viidennen saavutuk- 
sille. Tämä sivistys voitti muutamissa suhteissa Perikleen aikaisen. Sen 
lyyrillinen ja eepillinen runous oli etevämpi, sitä vilkastutti ja koristi nais- 
ten suurempi vapaus ja henkinen toimeliaisuus, ja hallitus oli tietyssä mää- 
rässä parempi kuin myöhempänä, kansanvaltaisempana aikana. Mutta 
demokratiankin peruskivet olivat valmiina. Vuosisadan lopulla diktatuurit 
olivat opettaneet Hellaalle niin paljon järjestystä, että kreikkalainen vapaus 
kävi mahdolliseksi. 

Itsehallinnon toteuttaminen oli jotakin aivan uutta maailmalle. Mikään 
suuri yhteiskunta ei vielä ollut rohjennut elää kuninkaitta. Tämä ylpeä 
yksilöllinen ja kollektiivinen riippumattomuuden tunne kannusti mahta- 
vasti jokaista kreikkalaisten hanketta. Juuri heidän vapautensa innoitti 
heidät uskomattomiin saavutuksiin taiteiden ja kirjallisuuden, tieteiden 

ja filosofian alalla. Totta kyllä suuri osa kansasta kuten jokaisena aikana 
harrasti ja rakasti taikauskoa, salamenoja ja myyttejä; ihmiset tarvitsevat 
lohdutusta. Mutta siitä huolimatta Kreikan elämä oli ennen kuulumatto- 
man maallisvoittoista. Politiikka, laki, kirjallisuus ja mietiskely olivat 
kukin vuorostaan irtaantuneet ja vapautuneet uskonnon vallasta. Filosofia 
oli alkanut tulkita naturalistisesti maailmaa ja ihmistä, ruumista ja sielua. 
Siihen asti miltei tuntematon tiede oli esittänyt ensimmäiset rohkeat 
väitteensä. Eukleideen alkeet oli kiteytetty valmiiseen muotoon. Selvyy- 
destä, järjestyksestä ja ajatuksen rehellisyydestä oli tullut pelastavan vä- 
hemmistön ihanne. Lihan ja hengen sankarillinen ponnistus varjeli nämä 
saavutukset ja niihin sisältyvän lupauksen vieraan despotismin kalman- 
kouralta ja mysteerien pimeydestä. Siten voitettiin Euroopan sivistykselle 
vapauden pulmallinen etuoikeus. 


A 


KYMMENES LUKU 


KAMPPAILU VAPAUDESTA 


1l. MARATHON 


»Dareioksen, Kserkseen ja Artakserkseen hallitusaikana», lausuu Hero- 
dotos, »Kreikkaa kohtasi enemmän onnettomuuksia kuin kahdenkymmenen 
edellisen sukupolven aikana. Kreikan kansa joutui maksamaan hyvitystä 
kehityksestään; kun se oli levittäytynyt niin laajalle, se ei voinut välttyä 
ennemmin tai myöhemmin törmäämästä yhteen jonkin mahtavan valtion 
kanssa. Helleenit olivat käyttäen merta valtatienään avanneet kauppa- 
reitin, joka ulottui Espanjan itärannikolta Mustan meren etäisimpiin sata- 
miin, Tämä eurooppalainen, kreikkalais-italialais-sisilialainen vesitie kil- 
paili yhä enemmän ja enemmän itämaisen, intialais-persialais-foinikialaisen 
maa- ja vesitien kanssa. Siten sai alkunsa katkera ja taukoamaton kilpailu, 
joka teki sodan väistämättömäksi, mikäli kaikki ihmisten merkit pitivät 
paikkansa. Tässä sodassa olivat Laden, Marathonin, Plataiain, Himeran, 
Mykalen, Eurymedonin, Graneikoksen, Issoksen, Arbelan, Cannaen ja 
Zaman taistelut pelkkiä välikohtauksia. Eurooppalainen järjestelmä peri 
voiton itämaisesta osittain siksi, että vesikuljetus on huokeampaa kuin 
kuljetus maitse, osittain koska on melkein historian laki, että tuima, 
sotaisa pohjola voittaa mukavuutta harrastavan, taiteellisen etelän. 

Vuonna 512 Persian hallitsija Dareios I kulki Bosporoksen yli, tunkeutui 
Skyytiaan ja marssien länttä kohti valloitti Traakian ja Makedonian. Kun 
hän palasi pääkaupunkeihinsa, hän oli laajentanut valtakuntansa käsittä- 
mään Persian, Afganistanin, pohjois-Intian, Turkestanin, Mesopotamian, 
pohjois-Arabian, Egyptin, Kyproksen, Palestiinan, Syyrian, Vähän Aasian, 
Aigeian meren itäalueet, Traakian ja Makedonian. Maailman toistaiseksi 
suurin imperium oli kurkottautunut liian pitkälle sulkien piiriinsä ja havah- 
duttaen tulevan voittajansa. Vain yksi huomionarvoinen kansakunta oli 
jäänyt tämän laajan hallitus- ja kauppajärjestelmän ulkopuolelle, nimittäin 
Kreikka. Vuonna 510 Dareios oli tuskin kuullut puhuttavan siitä, Jooniaa 
lukuun ottamatta. »Keitü ovat ateenalaiset?» hän kysyi. Noin 506 vallan- 
kumouksen kukistama Ateenan diktaattori Hippias pakeni Sardeen per- 
sialaisen maaherran luo ja anoi apua saadakseen valtansa takaisin, missä 
tapauksessa hän tarjoutui hallitsemaan Attikaa Persian vasallina. 

Tähän houkutukseen liittyi v. 500 sopivasti sattunut provokaatio. Vähän 
Aasian kreikkalaiset kaupungit, jotka olivat viitisenkymmentä vuotta 
kuuluneet Persian valtakuntaan, ajoivat yht'äkkiä maaherransa tiehensä 

»UNEKSIVA ATHENE.» Akropolismuseo, Ateena. — Tuntemattoman tekijän kohokuva 

LAPITRIEN RYÖSTÖ. Olympian Zeun temppelin länsipäädystä. Olympian museo. — Hevosihmis- 

ten, kentaurien, yritys ryöstää lapithien naiset ja sitä seurannut taistelu oli eräs kreikkalaisten 

kuvanveistäjien mieliaiheita. Se oli luultavasti vertauskuva ihmisen inhimillisten ja eläimellisten 
voimien välisestä kamppailusta. 

ja julistautuivat itsenäisiksi. Miletoksen Aristagoras lähti Spartaan pyy- 
tämään apua, mutta epäonnistui tehtävässään. Sen jälkeen hän meni 
Ateenaan, joka oli monien Joonian kaupunkien emäkaupunki ja esitti 
asiansa niin hyvin, että ateenalaiset lähettivät 20-aluksisen laivaston tuke- 
maan kansannousua. Sillä välin joonialaiset osoittivat helleeneille ominaista 
sekasortoista tarmoa. Kukin kapinoiva kaupunki kokosi sotajoukon, mutta 
piti sen oman käskyvaltansa alaisena. Miletoksen armeija, jota johdettiin 
pikemmin rohkeasti kuin viisaasti, marssi Sardesta vastaan ja poltti tämän 
suurkaupungin maan tasalle. Joonian liittokunta muodosti yhteisen lai- 
vaston, mutta Samoksen laivue teki salaa sopimuksen persialaisen maa- 
herran kanssa, ja kun Persian laivasto 494 iski Joonian laivaston kanssa 
yhteen Laden luona eräässä historian suurimmista meritaisteluista, Samok- 

sen viitisenkymmentä alusta purjehtivat matkoihinsa taisteluun ryhtymättä 

ja monien muiden kaupunkien laivastot seurasivat esimerkkiä. Joonialai- 

set kärsivät täydellisen tappion, eikä Joonian sivistys koskaan täysin toi- 

punut tästä fyysillisestä ja henkisestä tappiosta. Persialaiset valloittivat 

piirityksen jälkeen Miletoksen, tappoivat miehet, veivät naiset ja lapset 

orjuuteen ja ryöstivät kaupungin niin täydellisesti, että Miletos siitä päivin 

vajosi pikkukaupungiksi. Persian valta palautettiin koko Jooniaan, ja 

ateenalaisten väliintulosta harmistunut Dareios päätti valloittaa Kreikan. 

Pieni Ateena, joka oli jalomielisesti auttanut tytärkaupunkejaan, huomasi 

joutuneensa vastakkain imperiumin kanssa, joka oli kirjaimellisesti sata 
kertaa sitä suurempi. 

Vuonna 491 Datiin komentama 600-laivainen persialainen laivasto pur- 
jehti Samoksesta Aigeian meren poikki, pysähtyi matkallaan kukistamaan 
Kykladit ja tuli Euboian rannikolle 200 000 miestä mukanaan. Euboia 
alistui lyhyen vastarinnan jälkeen, ja persialaiset purjehtivat lahden yli 
Attikaan. He leiriytyivät lähelle Marathonia, koska Hippias oli sanonut, 
että sikäläisella tasangolla he voisivat käyttää ratsuväkeä, jota heillä oli 
ylivoimaisesti runsaammin kuin helleeneillä. 

Koko Kreikka joutui kuohuksiin uutisista. Persian aseet eivät vielä 
koskaan olleet kärsineet tappiota, sen laajentumista ei vielä missään ollut 
pysähdytetty. Kuinka saattaisi niin heikko, hajanainen: ja yhteistoimin- 
taan tottumaton kansakunta torjua tämän itämaisen valloitusaallon? 
Pohjois-Kreikan valtiot olivat haluttomia vastustamaan niin hirmuista 
mahtia. Sparta ryhtyi epäröiden valmisteluihin, mutta salli taikauskon 
viivyttää liikekannallepanoa. Pieni Plataiai toimi ripeästi ja lähetti suuren 
joukon kansalaisiaan rientomarssissa Marathoniin. Ateenassa Miltiades 
vapautti orjia ja otti heidät vapaiden rinnalle sotajoukkoon, jonka hän 
johdatti vuorten yli taistelukentälle. Armeijoiden iskiessä yhteen helleenejä 
oli parisenkymmentätuhatta, persialaisia otaksuttavasti satatuhatta. Per- 
sialaiset olivat urheita, mutta he olivat tottuneet yksittäistaisteluun eikä 

heitä ollut koulutettu silmällä pitäen kreikkalaisten joukkopuolustusta ja 
-hyökkäystä. Kreikkalaiset yhdistivät rohkeuteen kurin, ja vaikka he 
tekivät sen mielettömyyden, että jakoivat komennon kymmenen kenraalin 
kesken, joista kukin oli päivän kerrallaan ylipäällikkönä, heidät polasti 
Aristeideen esimerkki, hän kun luovutti päällikkyytensä Miltiadeelle. Tä- 
män karkean soturin voimakkaan strategian turvin pieni helleenijoukko 
löi pakoon Persian laumat taistelussa, joka ei ainoastaan ollut yksi historian 
ratkaisutaisteluja, vaan yksi sen kaikkein uskomattomimpia voittoja. 
Jos voimme luottaa tällaisessa asiassa kreikkalaisten todistukseen, Maratho- 
nin luona kaatui 6 400 persialaista ja vain 192 helleeniä. Taistelun pää- 
tyttyä spartalaiset saapuivat, surivat hitauttaan ja ylistivät voittajia. 


II. ARISTEIDES JA THEMISTOKLES 


Miltiadeen ja Aristeideen myöhemmät elämänvaiheet havainnollistavat 
kuvaavasti kreikkalaisten luonteen ja heidän historiansa eriskummallista 
jalouden ja julmuuden, ihanteellisuuden ja kyynillisyyden sekoitusta. Pöy- 
histyneenä koko Kreikan ylistelystä Miltiades vaati ateenalaisia varusta- 
maan 70-aluksisen laivaston ja antamaan hänelle rajattoman käskyvallan. 
Kun alukset olivat valmiit, Miltiades purjehti niiden kera Parokseen ja 
kiristi sen kansalaisilta yleisen verilöylyn uhalla sata talenttia (600 000 
dollaria). Ateenalaiset kutsuivat hänet pois ja sakottivat häntä 50 talent- 
tia, mutta hän kuoli pian jälkeenpäin ja hänen poikansa Kimon, Perikleen 
tuleva kilpailija, maksoi sakon. 

Mies, joka oli luovuttanut hänelle paikkansa Marathonissa, selviytyi 
hengissä maineen salakuopista. Aristeides oli elämältään ja tavoiltaan 
Ateenan spartalainen. Levollisen, tyynen luonteensa, vaatimattoman yk- 
sinkertaisuutensa ja horjumattoman rehellisyytensä takia hän sai liika- 
nimen »Oikeamielinen», ja kun esitettäessä Aiskhyloksen erästä draamaa, 
kuultiin rivit 

Hän tahtoo rehti olla, silt? ei näyttää vain. 

Kun mielen pohjaan kylvää hyveen ioukomaan, 

niin versoo siitä järjen kelpo miettehet. 
koko katsomo kääntyi katsomaan Aristeidesta pitäen tätä runoilijan säkei- 
den elävänä olennoitumana. Kun helleenit valloittivat persialaisten leirin 
Marathonin luona ja löysivät heidän teltoistaan runsaasti kalleuksia, ne 
uskottiin Aristeideen huostaan, eikä tämä »ottanut mitään itselleen eikä 
sallinut toistenkaan niin tehdä». Kun sodan päätyttyä Ateenan liittolaiset 
suostutettiin antamaan vuosittain avustusta yhteiseen puolustusrahastoon, 
Deloksen aarteeseen, he valitsivat Aristeideen määrittelemään maksun 
suuruuden, eikä kukaan nurkunut hänen päätöksistään. Hän oli silti 

enemmän ihailtu kuin suosittu. Vaikka hän oli demokratiaa niin suuresti 
laajentaneen Kleistheneen läheinen ystävä, hän oli sitä mieltä, että kansan- 
valta nyt oli riittävän suuri ja että kansankokouksen vallan lisääminen 
johtaisi hallinnon turmeltumiseen ja yleiseen epäjärjestykseen. Hän pal- 
jasti rikkomuksia, missä niitä tapasikin, ja hankki itselleen paljon vihollisia. 
''hemistokleen johtamat demokraatit käyttivät Kleistheneen äskettäin voi- 
maan saattamaa ostrakismos-menetelmää päästäkseen hänestä eroon, ja 
vuonna 482 Ateenan historian ainoa samalla kertaa sekä kuuluisa että 
rehellinen mies ajettiin uransa huipulta maanpakoon. Koko maailma on 
kuullut kertomuksen, joka tosin saattaa olla tarua, siitä, kuinka Aristeides 
kirjoitti ostrakon-liuskalle oman nimensä erään kirjoitustaidottoman kan- 
salaisen pyynnöstä; tämä, joka ei tuntenut häntä, kantoi keskinkertaisten 
ihmisten tavoin kaunaa eteville ja oli kyllästynyt kuulemaan Aristeidesta 
nimitettävän oikeamieliseksi. Kun Aristeides sai kuulla tuloksen, hän 
lausui toivomuksen, ettei Ateenan tarvitsisi koskaan muistaa häntä. 

Historiankirjoittajan on pakko myöntää, että ateenalaisissa julkisuuden 
miehissä oli asianmukainen määrä valtiotaitoon välistä liittyvää häikäile- 
mättömyyttä. Themistokles oli kuten myöhemmän ajan Alkibiadeskin 
kyvykkyyden ruumiistuma. Aina maltillinen Thukydides sanoo: »hänellä 
on oikeus vaatia meiltä poikkeuksellista ja tavatonta ihailua». Mil- 
tiadeen tavoin hän pelasti Ateenan, mutta ei voinut pelastaa itseään. 
Hän saattoi voittaa suuren valtakunnan, mutta ei hillitä omaa vallan- 
himoaan. »Hän suhtautui vastahakoisesti ja välinpitämättömästi», kertoo 
Plutarkhos, »neuvoihin, joita hänelle annettiin tapojen ja käytöksen suh- 
teen tai jonkin miellyttävän taidon opettamiseksi, mutta kaikkeen, mitä 
hänelle sanottiin oveluuden tai valtiotaidon lisäämiseksi, hän suhtautui 
tarkkaavammin, kuin hänen ikäiseltään olisi voinut odottaa, luottaen luon- 
taiseen kykyynsä sellaisissa asioissa.» Ateenan kovaksi onneksi sekä The- 
mistokles että Aristeides rakastuivat samaan poikaan, keolaiseen Stesi- 
laokseen, ja heidän kaunansa kesti vielä sen nostattaneen kauneuden kuih- 
duttuakin. Mutta Themistokleen kaukonäköisyys ja tarmo kuitenkin 
valmistivat ja toteuttivat Salamiin voiton Kreikan historian kohtalokkaim- 
massa taistelussa. Jo 493 hän oli suunnitellut Ateenalle uuden sataman 
Peiraeukseen ja pannut alulle sen rakennustyöt. V. 482 hän suostutti atee- 
nalaiset luopumaan Laureionin hopeakaivosten tuoton jako-osuuksista ja 
käyttämään summan sadan kolmisoudun rakentamiseen. Ilman tätä lai- 
vastoa ei Kserksestä olisi voitu vastustaa. 


III. KSERKSES 


Dareios I kuoli 485, ja häntä seurasi Kserkses I. Sekä isä että poika 
olivat pystyviä ja sivistyneitä miehiä, ja olisi erehdys kuvitella Kreikan 

ja Persian sotaa sivistyksen ja raakalaisuuden kamppailuksi. Kun Dareios 
oli ennen hyökkäystään Kreikkaan lähettänyt airuita Ateenaan ja Spartaan 
vaatimaan maata ja vottä alistumisen merkiksi, molemmat kaupungit 
olivat surmauttaneet airuet. Ennemerkkien huolestuttama Sparta katui 
tätä kansainvälisen tavan loukkausta ja vetosi kansalaisiinsa, jotta kaksi 
heistä lähtisi Persiaan ja alistuisi mihin hyvänsä rangaistukseen, jonka 
suurkuningas määräisi hyvitykseksi. Kaksi vanhoihin, rikkaisiin sukuihin 
kuuluvaa miestä, Sperthias ja Bulis, ilmoittautui vapaaehtoisesti. He mat- 
kasivat Kserkseen hoviin ja tarjoutuivat kuolemaan Dareioksen airuiden 
surman sovitukseksi. Kserkses vastasi Herodotoksen kertoman mukaan 
todellista ylevämielisyyttä osoittaen, ettei hän halunnut menetellä kuten 
lakedaimonilaiset, jotka tappamalla airuet olivat loukanneet kaikille ihmi- 
sillo yhteisiä lakeja. Koska hän tuomitsi heidän sellaisen menettelynsä, 
hän ei itse milloinkaan syyllistyisi sellaiseen.» 

Kserkses valmisteli verkkaan, mutta perinpohjaisesti persialaisten toista 
hyökkäystä Hellaaseen. Neljä vuotta hän keräsi joukkoja ja tarvikkeita 
kaikista valtakuntansa osista. Kun hän vihdoin 481 lähti liikkeelle, hänen 
armeijansa oli todennäköisesti suurin historian aikana ennen omaa vuosi- 
sataamme kokoontunut. Herodotos arvioi huikeasti liioitellen sen 2 641 000 
aseelliseksi mieheksi, ja pioneerien, orjien, kauppiaiden, muonanhankkijain ja 
ilonaisten luvun yhtä suureksi. Hän kertoo, ehkä veitikka silmäkulmassa, 
että kokonaiset joet kuivuivat, kun Kserkseen armeija joi niistä. Armeija 
oli kokoonpanoltaan erittäin kirjava, mikä oli sekä luonnollista että koh- 
talokasta. Siinä oli persialaisia, meedialaisia, babylonialaisia, afgaaneja, 
intialaisia, baktrialaisia, sogdianalaisia, sakeja, assyrialaisia, armenialaisia, 
kolkhilaisia, skyyttejä, paionialaisia, Myysian, Paflagonian, Fryygian, Traa- 
kian, Thessalian, Lokriin, Boiotian, Aioliin, Joonian, Lyydian, Kaarian, 
Kilikian, Kyproksen, Foinikian, Syyrian, Arabian ja Egyptin asukkaita, 
etiopialaisia, libyalaisia ja monia muita. Siihen kuului jalkaväkeä, ratsu- 
väkeä, sotavaunuja, norsuja sekä kuljetus- ja sotalaivasto, jossa Herodo- 
toksen mukaan oli kaikkiaan 1 207 alusta. Kun kreikkalaisia vakoilijoita 
saatiin kiinni leirissä ja muuan kenraali määräsi heidät teloitettaviksi, 
Kserkses kumosi käskyn, säästi miehet, kuljetutti heidät sotajoukon halki 
ja päästi heidät vapaiksi uskoen, että kunhan he olivat ilmoittaneet Atee- 
naan ja Spartaan hänen valmistelujensa laajuuden, jäljellä oleva Kreikan 
osa kiireesti antautuisi. 

Keväällä 480 suuri armeija saapui Hellespontokselle, minne egyptiläiset 
ja foinikialaiset insinöörit olivat rakentaneet sillan, joka kuului muinais- 
ajan eniten ihailtuihin teknillisiin saavutuksiin. Jos taas saamme uskoa 
Herodotosta, oli 674 kolmisoutua tai viisikymmenairokasta asetettu kah- 
teen riviin poikki salmen, jokainen alus suunnattuna merivirtaa vasten ja 
raskaan ankkurin paikallaan pitämänä. Sitten rakentajat jännittivät pel- 

lava- tai papyrusköysiä kummankin laivarivin yli äyräältä äyräälle, sitoivat 
köydet kuhunkin laivaan ja kiristivät ne rannalla olevilla keloilla. Puita 
kaadettiin ja sahattiin lankuiksi ja nämä ladottiin köysille sekä kiinnitettiin 
niihin ja toinen toiseensa. Lankut peitettiin risukimpuilla, tämä mullalla, 
ja sekoitus tallattiin, jotta se muistuttaisi tietä. Kummallekin sivulle 
rakennettiin tarpeeksi korkea vallitus, jotteivät eläimet säilkkyisi meren 
nähdessään. Kuitenkin täytyi monia eläimiä ja muutamia sotilaitakin 
pakottaa ruoskalla uskaltautumaan sillalle. Se kesti kuormituksen hyvin, 
ja seitsemän vuorokauden kuluttua koko sotajoukko oli onnellisesti kulke- 
nut sen yli. Muuan seudun alkuasukas, joka oli nähnyt tämän näytelmän, 
päätteli, että Kserkses on Zeus, ja uteli, miksi jumalien ja ihmisten valtias 
oli nähnyt niin paljon vaivaa pienen Kreikan valloittamiseksi, kun hän 
olisi voinut tuhota julkean kansan yhdellä salamaniskulla. 

Armeija marssi poikkimaisin Traakian kautta etelään Makedoniaan ja 
Thessaliaan, kun taas Persian laivasto, joka purjehti lähellä rannikkoa, 
vältti Aigeian meren myrskyt kulkemalla etelään kaksikilometrisen kana- 
van läpi, jonka pakolla otettu työvoima oli kaivanut Athos-vuoren kan- 
naksen poikki. Missä hyvänsä armeija söi kahdesti, sanotaan sitä ruok- 
kineen kaupungin joutuneen perikatoon. Thasokselta kului 400 hopea- 
talenttia (suunnilleen miljoona dollaria), kun se toimi yhden päivän Kserk- 
seen isäntänä. Pohjoiset kreikkalaiset aina Attikan rajaa myöten antau- 
tuivat pelosta tai lahjottuina ja sallivat Kserkseen lisätä miljooniaan 
omilla joukoillaan. Kaikista pohjoisista kaupungeista vain Plataiai ja 
Thespiai valmistautuivat taisteluun. 


IV. SALAMIS 


Miten nykyisin saatamme kuvitella eteläkreikkalaisten kauhua ja epä- 
toivoa tämän monikielisen vyöryn lähestyessä? Vastarinta tuntui mielet- 
tömältä, sillä uskollisina pysyneet valtiot eivät voineet saada kokoon 
kymmenettä osaa Kserkseen sotavoimasta. Kerrankin Ateena ja Sparta 
puhalsivat yhteen hiileen. Valtuutettuja lähetettiin jokaiseen Peloponne- 
soksen kaupunkiin anomaan joukkoja tai tarvikkeita. Argos eväsi ne ikui- 
seksi häpeäkseen. Ateena varusti laivaston, joka purjehti pohjoiseen Per- 
sian armadaa vastaan, ja Sparta lähetti vähäisen joukon kuningas Leoni- 
daan johdolla pidättelemään Kserksestä Thermopylain solassa. Molemmat 
laivastot iskivät yhteen Artemisionin luona Euboian pohjoisrannikon edus- 
talla. Kun kreikkalaiset amiraalit näkivät vihollisalusten musertavan yli- 
voiman, he halusivat vetäytyä pois. Euboialaiset, jotka pelkäsivät persia- 
laisten maihinnousua, lähettivät Themistokleelle, joka komensi ateena- 
laista osastoa, lahjuksiksi 30 talenttia (180 000 dollaria), jotta hän suostut- 

taisi kreikkalaisten päälliköt taistelemaan. Hän onnistui tässä päästämällä 
muut osallisiksi lahjuksista. Luonteenomaista oveluutta käyttäen The- 
mistokles kirjoitutti merimiehillään rantakallioihin Persian laivaston kreik- 
kalaisille viestejä, joissa näitä rukoiltiin karkaamaan tai ainakin olemaan 
taistelematta emämaataan vastaan. Hän toivoi, että jos joonialaiset näki- 
sivät nämä sanat, no vaikuttaisivat heihin, mutta jos Kserkses näkisi ja 
ymmärtäisi ne, hän ei uskaltaisi käyttää helleenejä taistelussa. Laivastot 
taistelivat koko päivän, kunnes yö teki lopun ottelusta, ennen kuin kum- 
pikaan puoli pääsi voitolle. Kreikkalaiset vetäytyivät Artemisioniin, per- 
sialaiset Afotaihin. Jos otetaan huomioon epätasaiset voimasuhteet, hel- 
leenit olivat oikeassa lukiessaan taistelun voitokseen. Kun sanoma Ther- 
mopylain tappiosta saapui, Kreikan laivaston säilynyt osa purjehti etelään 
Salamiin luo toimiakseen Ateenan turvana. 

Sillä välin oli Leonidaan joukko historian sankarillisimmasta vastarin- 
nasta huolimatta nujerrettu »Kuumilla porteilla», ei niinkään paljon per- 
sialaisten urheuden kuin helleenien petollisuuden takia. Muutamat Trakhiin 
kreikkalaiset eivät vain kavaltaneet Kserkseelle vuorten yli johtavan kierto- 
tien salaisuutta, vaan opastivat persialaisen osaston sitä kautta spartalais- 
ten selkäpuolelle. Leonidas ja hänen kolmesataa ikämiestään (sillä hän oli 
valinnut mukaansa vain pojallisia miehiä, jottei mikään spartalaisperhe 
tuhoutuisi kokonaan) kaatuivat miltei viimeiseen mieheen. Toinen kah- 
desta henkiin jääneestä spartalaisesta kaatui Plataiain taistelussa, toinen 
hirttäytyi häpeäänsä kyllästyneenä. Kreikkalaiset historioitsijat vakuut- 
tavat persialaisten menettäneen 20 000, kreikkalaisten 300. Sankarillisten 
kreikkalaisten haudalle asetettiin kuuluisin kaikista Hellaan muistokirjoi- 
tuksista: 

> Vieras, Spartaan vie tämä viesti: me uinumme tässä, 
käskyä noudattain näin Lakedaimonin lain.» 


Kun ateenalaiset kuulivat, ettei persialaisten ja Ateenan välillä enää 
ollut mitään sulkua, kehoitettiin kuulutuksella jokaista ateenalaista pelas- 
tamaan perheensä parhaan taitonsa mukaan. Muutamat pakenivat Aigi- 
naan, toiset Salamiiseen, toiset Troizeniin. Osa miehistä liittyi Artemisio- 
nista palaavaan laivastoon sen miehistön aukkoja täydentämään. Plu- 
tarkhos kuvaa liikuttavasti, miten kaupungin kotieläimet seurasivat isän- 
tiään rannalle ja ääntelivät surusta, kun raskaasti kuormatut alukset lipui- 
vat pois ilman niitä. Muuan Perikleen isälle Ksanthippokselle kuuluva 
koira syöksyi mereen ja ui rinnan hänen laivansa kanssa Salamiiseen, missä 
se kuoli uupumukseen. Voimme kuvitella millainen kiihtymys ja kuohunta 
noina päivinä vallitsi, kun kuulemme, että eräs kansankokouksessa antau- 
tumista puoltanut ateenalainen oitis surmattiin ja että joukko naisia ja 
lapsia meni hänen taloonsa, missä he kivittivät hänen vaimonsa ja lapsensa 

kuoliaiksi. Kun Kserkses saapui, hän huomasi kaupungin miltei hylätyksi 
ja antoi ryöstää ja polttaa sen. 

Kohta sen jälkeen Persian 1 200 aluksen vahvuinen laivasto tunkeutui 
Salamiin lahteen. Sitä vastaan asettui kolmesataa kreikkalaista kolmi- 
soutua, joilla nytkään ei ollut yhtenäistä johtoa. Useimmat amiraalit vas- 
tustivat taisteluun antautumista. Themistokles, joka oli päättänyt pakot- 
taa helleenit toimimaan, turvautui juoneen, joka olisi maksanut hänen 
päänsä, jos persialaiset olisivat voittaneet. Hän lähetti luotettavan orjan 
Kserkseen luo kertomaan, että kreikkalaiset aikoivat purjehtia pois yön 
suojassa ja että persialaiset voisivat estää tämän vain saartamalla kreik- 
kalaisen laivaston. Kserkses noudatti neuvoa, ja seuraavana aamuna hel- 
leenien oli pakko tapella, koska jokainen pakotie oli tukittu. Kserkses istui 
juhla-asussa Aigaleos-vuoren juurella Attikan rannikolla vastapäätä Sala- 
mista, seurasi taistelun kulkua ja kirjoitutti muistiin erikoisen urheasti 
taistelleiden miestensä nimet. Helleenien etevämpi taktiikka ja merimies- 
taito sekä kielten, mielten ja tarpeettomien laivojen itämaalaisten joukossa 
aiheuttama sekaannus käänsi ratkaisun lopulta Kreikan eduksi. Diodo- 
roksen mukaan hyökkääjät menettivät kaksisataa alusta, puolustajat 40; 
mutta emme tunne persialaisten toisintoa. Vain harvat kreikkalaiset mene- 
tetyissäkään laivoissa saivat surmansa, sillä ollen kaikki taitavia uimareita 
he uivat rantaan alustensa upotessa. Persian laivaston jätteet pakenivat 
Hellespontokseen ja ovela Themistokles lähetti jälleen orjansa Kserkseen 
luo ilmoittamaan, että hän oli suostuttanut kreikkalaiset luopumaan takaa- 
ajosta. Kserkses jätti Mardonioksen komentoon 300 000 miestä ja marssi 
nöyryytettynä muiden joukkojensa kanssa takaisin Sardeeseen. Suuri osa 
armeijasta kuoli ruttoon ja punatautiin matkan aikana. 

Samana vuonna kuin Salamiin taistelu — mahdollisesti samana päivänä- 
kin (syyskuun 23:ntena, 480) kuten kreikkalaiset väittävät — Sisilian 
kreikkalaiset taistelivat karthagolaisia vastaan Himeran luona. Emme 
tiedä, toimivatko Afrikan foinikialaiset yhteisymmärryksessä niiden kan- 
salaistensa kanssa, jotka tukivat IKserksestü ja muodostivat niin huomat- 
tavan osan hänen laivojensa miehistöstä. Oli ehkä vain sattuma, että 
Kreikkaa vastaan hyökättiin samalla kertaa sekä lännestä että idästä. 
Tradition mukaan karthagolainen amiraali Hamilkar saapui Panormokseen 
3 000 laivaa ja 300 000 sotilasta mukanaan. Sieltä hän eteni piirittämään 
. Himeraa, minkä luona hänet kohtasi Syrakusan Gelon 55 000 miestä muka- 
naan. Puunilaisten kenraalien tapaan Hamilkar pysytteli syrjästä taistelu- 
kentältä uhraten polttouhreja jumalilleen kamppailun raivotessa. Kun 
tappio kävi ilmeiseksi, hän heittäytyi tuleen. Hänet haudattiin itse pai- 
kalle, ja siellä hänen pojanpoikansa Himilkon 70 vuotta myöhemmin 
kostoksi surmautti 3 000 kreikkalaista vankia. 

Vuotta myöhemmin (elokuussa 479) Kreikka lopullisesti vapautettiin 

miltei yhtäaikaisilla maa- ja meritaisteluilla. Mardonioksen armeija, joka 
eleli mukavasti maan kustannuksella, oli leiriytynyt Plataiain lähelle 
Boiotian tasangolle. Siellä Spartan kuninkaan Pausaniaan komentama 
kreikkalainen sotavoima, vahvuudeltaan 110000 miestä, ryhtyi, parisen 
viikkoa suotuisia enteitä odoteltuaan, sodan suurimpaan maataisteluun. 
Maahan hyökänneen sotajoukon ei-persialaiset eivät tunteneet minkään- 
laista innostusta ja he lähtivätkin pakoon kohta, kun persialainen osasto, 
joka oli hyökkäyksen kärjessä, alkoi horjua. Helleenien voitto oli niin 
ylivoimainen, että he (omien historioitsijoidensa mukaan) menettivät vain 
159 miestä, jota vastoin persialaisesta sotajoukosta surmattiin 260 000.1 
Samana päivänä, sanovat helleenit, kreikkalainen laivue kohtasi Persian 
laivaston Mykalen, kaikkien joonialaisten keskuspaikan, edustalla. Persian 
laivasto tuhottiin, Joonian kaupungit vapautettiin Persian vallasta, ja 
kreikkalaiset saivat haltuunsa Hellespontoksen ja Bosporoksen herruuden, 
kuten olivat vallanneet sen 700 vuotta aikaisemmin Troiaita. 

Kreikan ja Persian sota oli Euroopan historian kohtalokkain yhteen- 
törmäys, sillä se teki Euroopan mahdolliseksi. Siinä voitettiin läntiselle 
sivistykselle tilaisuus kehittää omaa taloudellista elämää vapaana muu- 
kalaisten veronkannosta ja omia poliittisia laitoksiaan vapaana itämaisten 
kuninkaiden käskyistä. Kreikalle avautui selvä tie sen ensimmäiseen suu- 
reen vapauden kokeeseen. Kreikan mieli varjeltui kolmen vuosisadan ajaksi 
idän veltostuttavalta mystisismiltä, ja kreikkalainen yritteliäisyys sai täy- 
sin vapaat kädet merellä. Salamiin taistelusta selviytynyt Ateenan lai- 
vasto avasi nyt jokaisen Välimeren sataman Kreikan kaupalle, ja seurannut 
kaupallinen laajentuminen hankki ne varat, jotka tarvittiin Perikleen Atee- 
nan elämän mukavuuden ja kulttuurin rahoittamiseen. Pienen Hellaan 
voitto sellaisesta ylivoimasta nostatti sen kansan ylpeyttä ja itsetuntoa. 
Se tunsi pelkästä kiitollisuudesta olevansa kutsuttu ennen näkemättömiin 
tekoihin. Vuosisatojen valmistelujen ja uhrien jälkeen Kreikka astui kulta- 
kautensa portista sisään. 


1 Nämä Herodotoksen luvut ovat todennäköisesti isänmaallisen mielikuvituksen 
tuotetta. Plutarkhos kohotti pyrkiessään puolueettomuuteen helleenien menetykset 
1360:ksi, ja Diodoros Sisilialainen, vaikka ei yleensä kitsastelo numeroilla, pudotti 


persialaisten menetykset 100 000:ksi, mutta Plutarkhos ja Diodoros olivat myös kreik- 
kalaisia. 

Huom. Milloin jonkun henkilön yhteydessä ei ole mainittu kaupungin nimeä, hän on 
ollut ateenalainen, 
e, Rr. 
478 Thebalainen runoilija Pindaros. 
478—467 Hieron I Syrakusan diktaattorina. 
478 Rhegionilainen kuvanveistäjä Pythagoras. 
477 Deloksen liittokunta perustelliin. 
472 Taidemaalari Polygnotos; Aiskhyloksen sPersialaisnaiset». 
469 Sokrates syntyi. 
468 Kimon voittaa persialaiset Eurymedon-joela; Aiskhyloksen ja Sofokleen 
ensimmäinen kilpailu. 
467 Keolainen runoilija Bakkhylides; Aiskhyloksen »Seitsemün Thebaa vastaan». 
464—454 Heloottien kapina; Ithomen piiritys. 
463—431 Perikleen valtiollinen toiminta. 
462 Efialtes rajoittaa areiopagin valtaa; valamiehet saavat palkkion; Anaksagoras 
Ateenassa. 
461 Kimon ajetaan maanpakoon; Efialtes surmataan. 
460 Filosofi Empedokles Akragaslainen; Aiskhyloksen »Kahlehdittu Prometheus». 
459—454 Epäonnistunut ateenalainen retki Egyptiin. 
458 Aiskyloksen Oresteia; spitkät muurits. 
456 Olympian Zeun-temppeli; mendeläinen kuvanveistäjä Paionios. 
454 Deloksen aarre siirretään Ateenaan. 
450 Elealainen filosofi Zenon; khiolainen matematiikko Hippokrates; Kallimakhos 
kehittää korinttilaisen tyylin; thebalainen tähtitieteilijä Filolaos. 
428 Kalliaan rauha Persian kanssa. 
447—431 Parthenon. 
445 Abderalainen filosofi Leukippos. 
443 Halikarnassolainen historioitsija Herodotos liittyy siirtolaisiin, jotka perus- 
tavat Thurioin Italiaan; leontinoilainen sofisti Gorgias. 
442 Sofokleen »Antigones eleutherailainen kuvanveistäjä Myron. 
450 Abderalainen sofisti Protagoras. 
438 Feidiaan Athene Parthenos; Euripideen »Alkestis». 
437 Propylaiat. 
435—535 Sota Korinthoksen ja Korkyran välillä. 
433 Ateenan ja Korkyran liitto. 
432 Potidaian kapina; Aspasian, Feidiaan ja Anaksagoraan tuomitseminen. 
431—404 Peloponnesoksen sota. 
431—424 Euripideen »Medeiae, sAndromakhe: ja »Hekabe»; Sofokleen »Elektra». 
430 Rutto Ateenassa; Perikleen oikeusjuttu. 
429 Perikleen kuolema; Kleon vallassa; Sofokleen »Kuningas Oidipus». 
428 Mytilenen kapina; Euripideen »Hippolytoss; Anaksagoraan kuolema. 
427 Gorgiaan lähetysmatka Ateenaan; sofistit Prodikos ja Hippias. 
425 Sfakterian piiritys; Aristofaneen »Akharnalaiset». 


424 Brasidas valloittaa Amfipoliin; historioitsija Thukydideen maanpako; Aristo- 
faneen »Ritarits. 

Aristofaneen Pilvet»; taidomaalarit Zeuksis Herakleialainon ja Parrhasios 
Efesolainon. 

Aristofaneon »Ampiaisete; Kleonin ja Brasidaan kuolema. 

Nikiaan rauha; Aristofaneen Rauha», 

Kos-saarelainen lääkäri Hippokrates; abderalainon filosofi Demokritos; sikyo- 
nilainen kuvanveistäjä Polykleitos. 

Erektheion. 

Puhuja Lysias. 

Spartalaisten voitto Mantineian luona; Euripideen sIons. 

Meloksen verilöyly; Euripideen »Elektras(?). 

Ateenalaisten sotaretki Syrakusaan. 

Hermien tuhoamien; Alkibiadeen epäsuosio; Euripideen »T'roialaisnaiset». 
Syrakusan piiritys; Aristofaneen Linnut. 

Atecnalaisten tappio Syrakusan luona; Euripideen »Ifigeneia Tauriissa». 
Euripideen »Helene» ja »Andromeda». 

vNeljänsadan» kumous; Aristofaneen »Lysistrate» ja »Thesmoforiozusai». 
Demokratian paluu valtaan; Alkibiadeen voitto Kyzikoksen luona. 
Miletolainen runoilija ja muusikko Timotheos; Euripideen Orestes». 
Ateenalaisten voitto Arginusain taistelussa; Euripideen ja Sofokleen kuolema; 
Euripideen »Bakkhai» ja »Ifigeneia Auliissa». 

Dionysios I Syrakusan diktaattorina. 

Spartan voitto Aigospotamoin taistelussa; Aristofaneen Sammakot». 
Peloponnesoksen sota päättyy; kolmenkymmenen» valta Ateenassa. 
Demokratia palautetaan. 

Kyyros II:n tappio Kunaksan luona; Ksenofonin skymmenentuhannen» paluu; 
Sofokleen »Oidipus Kolonoksessa». 

Sokrateen tuomio ja kuolema. 


YHDESTOISTA LUKU 


PERIKLES JA KANSANVALTAINEN 
KOKEILU 


I. ATEENAN NOUSU 


sPerikleen syntymän ja Aristoteleen kuoleman välinen ajanjakso on», 
kirjoitti Shelley, »epäilemättä sekä itsessään että huomioon ottaen sen 
vaikutuksen, mikä sillä on ollut sivistyneen ihmiskunnan myöhäisempiin 
vaiheisiin, maailmanhistorian muistettavin. Ateena hallitsi tätä ajan- 
jaksoa, koska se oli johtaessaan Kreikan pelastamista hankkinut useimpien 
Aigeian meren kaupunkien kuuliaisen ystävyyden (ja niiden apuverot). 
Joonia oli köyhtynyt ja Sparta sekasorrossa demobilisaation, maanjäris- 
tyksen ja kapinan takia, samalla kun Themistokleen luoma laivasto asetti 
kaupan saavutusten rinnalle voittonsa Artemisionin ja Salamiin luona. 

Sota ei tosin ollut aivan lopussa: Kreikan ja Persian välinen sota jatkui 
keskeytyksin siitä asti, kun Kyyros valloitti Joonian, siihen hetkeen, jol- 
loin Aleksanteri kukisti Dareios III:n. Persialaiset karkotettiin Jooniasta 
478, Mustalta mereltä 478, Traakiasta 475, ja v. 468 ateenalaisen Kimonin 
johtama kreikkalainen laivasto lói Persian sekä maa- että merivoimat rat- 
kaisevasti Eurymedon-joen suulla! Aasian ja Aigeian meren helleeni- 
kaupungit järjestäytyivät 477 Persiaa vastaan puolustautuakseen Deloksen 
liittokunnaksi, jolla oli yhteinen rahasto Delos-saaren Apollonin temppe- 
lissä. Koska Ateena rahojen sijasta antoi laivoja, se saattoi pian meri- 
mahtinsa avulla tehokkaasti valvoa liittolaisiaan. Tasavertaisten jäsenten 
liittokunta muuttui nopeasti Ateenan imperiumiksi. 

Tähän imperialistiseen laajentumispolitiikkaan osallistuivat häikäile- 
mättömän Themistokleen ohella kaikki Ateenan merkittävät valtiomiehet, 
hyveellinen Aristeideskin, samoin kuin myöhemmin moitteeton Perikles. 
Kukaan ei ollut tehnyt Ateenalle suurempia palveluksia kuin Themistokles 
eikä kukaan ollut häntä halukkaampi saamaan niistä maksun. Kun kreik- 
kalaiset päälliköt kokoontuivat päättämään ensimmäisestä ja toisesta 
palkinnosta miehille, jotka oivallisimmin olivat sodan aikana puolustaneet 
Hellasta, jokainen asetti itsensä ensimmäiseksi ja Themistokleen toiseksi. 
Hän se määräsi Kreikan historian suunnan saamalla ateenalaiset vakuuttu- 
maan siitä, että tie yliherruuteen ei kulkenut maata, vaan merta pitkin, 
ja että päämaaliin pääsemiseksi tarvittiin pikemminkin kauppaa kuin 


1 Pamfyliassa, Vähän Aasian eteläosassa. 

sotaa. Hän neuvotteli Persian kanssa ja koetti saada vanhan ja uuden 
imperiumin välisen kamppailun loppumaan, jotta häiritsemätön kauppa 
Aasian kanssa vaurastuttaisi Ateenaa. Hänen yllyttäminään Ateenan 
miehet, jopa naiset ja lapsetkin, pystyttivät muurin Ateenan ja toisen 
Peiraeuksen ja Munykhian satamien ympärille. Hänen johdollaan raken- 
nettiin suuria laitureita, makasiineja ja tavarapörssejä Peiraeukseen meri- 
kaupan kaikkia tarpeita silmällä pitäen; Perikles jatkoi hänen työtään. 
Themistokles tiesi tämän politiikan nostattavan kateutta Spartassa ja 
kenties johtavan sotaan kilpailevien valtioiden välillä, mutta hänen näkynsä 
Ateenan tulevaisuudesta ja hänen luottamuksensa Ateenan laivastoon 
tempasivat hänet mukanaan. 

Hänen päämääränsä olivat yhtä suurenmoiset kuin keinonsa halpamai- 
set. Hän kiristi laivaston avulla veroa Kykladeilta, koska nämä olivat 
liian pian antautuneet persialaisille ja antaneet joukkonsa Kserkseen käy- 
tettäviksi. Hän näyttää ottaneen lahjuksia päästääkseen muutamat kau- 
pungit helpolla. Samanlaisesta hyvityksestä hän järjesti maanpakolaisille 
tilaisuuden palata, mutta piti joskus, sanoo Timokreon, rahat, vaikkei ollut- 
kaan onnistunut hankkimaan paluulupaa. Kun Aristeides asetettiin huo- 
lehtimaan julkisista tuloista, hän havaitsi edeltäjiensä, erittäinkin Themis- 
tokleen, kavaltaneen julkisia varoja. N. 471 ateenalaiset, jotka pelkäsivät 
Themistokleen moraalitonta älykkyyttä, karkottivat hänet ostrakismok- 
sella, ja hän asettui asumaan Argokseen. Pian sen jälkeen spartalaiset 
löysivät hallitsijansa Pausaniaan salaisesta kirjeenvaihdosta asiakirjoja, 
jotka ilmeisesti saattoivat huonoon valoon Themistokleen; Pausaniaan he 
olivat tappaneet nälkään, koska hän oli ryhtynyt petollisiin neuvotteluihin 
Persian kanssa. Riemuissaan, kun saattoi tuhota pystyvimmän vihollisensa, 
Sparta saattoi nämä asiakirjat Ateenan tietoon; tämä määräsi oitis 
Themistokleen otettavaksi kiinni. Hän pakeni Korkyraan, mutta ei saanut 
sieltä turvapaikkaa, sai lyhyeksi ajan tyyssijan Epeiroksesta ja purjehti 
sieltä salaa Aasiaan. Siellä hän vaati Kserkseen seuraajalta palkkiota siitä, 
että oli taivuttanut kreikkalaiset Salamiin taistelun jälkeen olemaan aja- 
matta Persian laivastoa takaa. Artakserkses I, jota Themistokleen lupaus 
auttaa häntä Kreikan kukistamisessa houkutteli, teki hänestä neuvonanta- 
jansa ja osoitti useiden kaupunkien verot hänen ylläpidokseen. Ennen 
kuin Themistokles saattoi toteuttaa suunnitelmiaan, joita hän lakkaamatta 
hautoi, hän 449 kuoli Magnesiassa 65 vuoden ikäisenä, koko Välimeren 
maailman ihailemana ja inhoamana. 

Themistokleen ja Aristeideen jälkeen Ateenan kansanvaltaisen puolueen 
johto joutui Efialteelle ja harvainvaltaisen eli vanhoillisen puolueen Milti- 
adeen pojalle Kimonille. Kimonilla oli useimmat Themistokleelta puuttuvat 
hyveet, mutta ei sitä notkeutta, jota kyky tarvitsee poliittista menestystä 
varten. Koska hän ei viihtynyt kaupungin salajuonien keskellä, hän 

hakeutui laivaston päälliköksi ja voitollaan Iurymedonin luona va- 
kaannutti Kreikan vapauden. Palattuaan juhlittuna sankarina Ateenaan 
hän menetti tuota pikaa koko kansansuosionsa neuvomalla sopimaan 
Spartan kanssa. Hän taivutti vastahakoisen kansankokouksen sal- 
limaan hänen viedä ateenalaisen sotajoukon auttamaan spartalaisia, 
joiden helootit olivat Ithomessa nousseet kapinaan. Spartalaiset suhtau- 
tuivat kuitenkin epäluuloisesti lahjoja tuoviinkin ateenalaisiin ja osoittivat 
sen niin avoimesti Kimonin sotilaille, että nämä suuttuneina palasivat 
Ateenaan ja Kimon joutui epäsuosioon. V. 461 hänet Perikleen toimesta 
ajettiin ostrakismoksella maanpakoon. Hänen kukistumisensa masensi 
siinä määrin harvainvaltaisen puolueen, että hallitus joutui kahden suku- 
polven ajaksi demokraattien käsiin. Neljää vuotta myöhemmin Perikles, 
joka katui tekoaan (tai, kuten huhu kertoi, oli rakastunut Kimonin sisa- 
reen Elpinikehen), kutsutti hänet takaisin, ja Kimon päätti päivänsä 
kunniakkaasti laivastoretkellä Kyprokseen. 

Demokraattisen puolueen johtajana tähän aikaan oli mies, josta me tie- 
dämme oudon vähän, vaikka hänen toimintansa muodosti Ateenan his- 
torian käännekohdan. Efialtes oli köyhä, mutta lahjomaton, eikä hän kes- 
tänyt kauan Ateenan poliittisen elämän katkeruuden keskellä. Sota oli 
voimistanut kansanpuoluetta, sillä sen ahdingossa oli kaikki luokkarajat 
vapaiden miesten välillä hetkeksi unohdettu, kun taas Salamiin pelastavaa 
voittoa ei ollut saavuttanut aristokraattien valvonnassa oleva armeija, 
vaan laivasto, jonka miehistönä olivat köyhät kansalaiset ja joka oli kaup- 
paa harjoittavan keskiluokan valvonnassa. Harvainvaltainen puolue 
koetti pitää etuoikeuksiaan yllä kohottamalla vanhoillisen areiopagin val- 
tion ylimmäksi elimeksi. Efialtes vastasi hyökkäämällä kiivaasti tämän 
ikivanban senaatin kimppuun.! Hän syytti useita sen jäseniä väärin- 
käytöksistä, sai muutamia tuomituksi kuolemaan ja taivutti kansan- 
kokouksen miltei kokonaan riistämään areiopagilta sen hallussa vielä ole- 
vat oikeudet. Vanhoillinen Aristoteles myöhempänä aikana hyväksyi 
tämän radikaalisen menettelyn, koska senaatille kuuluneiden oikeudel- 
listen tehtävien siirto kansalle näyttää olleen eduksi, turmelushan näet 
helpommin saa valtaa harvoissa kuin monissa». Sen ajan vanhoilliset 
eivät kuitenkaan suhtautuneet asiaan yhtä tyynesti. Efialtes, joka oli 


1 Grote'in n. 1850 kirjoittama esitys syytöksestä areiopagia vastaan palauttaa mieleen 
Yhdysvaltojen korkeimpaan oikeuteen v. 1937 kohdistetun arvostelun. »Areiopagi, 
jolla oli ainoalaatuinen asema jäsentensä elinikäisyyden takia, näyttää harjoittaneen 
rajoiltaan epämääräistä ja laajaa valvontaa, jonka pitkäaikainen käytäntö oli pyhittä- 
nyt. Sitä kohtaan tunnettiin eräänlaista uskonnollista kunnioitusta . . . Areiopagi valvoi 
myös kansankokouksen toimintaa pitäen silmällä, ettei mikään tämän toimenpide... 
loukkaisi voimassa olevia lakeja. Tämä valta oli suunnaton, määrittelemätön eikä 
perustunut mihinkään kansan muodolliseen valtuutukseen.» 

havaittu lahjomattomaksi, sai 461 surmansa erään harvainvallan asiamie- 
hen kädestä, ja kansanvaltaisen puolueen vaarallinen johtoasema siirtyi 
aristokraatti Perikleelle. 


II. PERIKLES 


Se mies, joka toimi Ateenan loistavimman aikakauden kaikkien fyysil- 
listen ja henkisten voimien ylipäällikkönä, syntyi kolmisen vuotta ennen 
Marathonin taistelua. Hänen isänsä Ksanthippos oli taistellut Sala- 
miin luona, johtanut Ateenan laivastoa Mykalen taistelussa ja valloitta- 
nut Hellespontoksen takaisin Hellaalle. Perikleen äiti Agariste oli uudis- 
taja Kleistheneen veljen tytär. Hänen kauttaan Perikles siis kuului alk- 
maionidien vanhaan sukuun. Plutarkhos kertoo: »Kun hänen äitinsä hetki 
oli lähellä, näki tämä unta, että hänet vietiin leijonan vuoteeseen, ja muu- 
tamia päiviä myöhemmin hän synnytti Perikleen, joka muuten oli vir- 
heettömästi muodostunut, mutta hänen päänsä oli jokseenkin pitkän- 
omainen ja epäsuhtainen.» Perikleen arvostelijoita huvitti myöhemmin 
kovasti tämä tosiaankin pitkäkalloinen pää. Aikakauden kuuluisin mu- 
siikin opettaja, Damon, opetti hänelle musiikkia, Pythokleides musiikkia 
ja kirjallisuutta. Hän kuunteli elealaisen Zenonin luentoja Ateenassa, ja 
hänestä tuli filosofi Anaksagoraan ystävä ja oppilas. Kehitysiässään hän 
omaksui aikansa nopeasti kasvavan kulttuurin. Kaikki Ateenan sivis- 
tyksen langat — taloudelliset, sotilaalliset, kirjalliset, taiteelliset ja filo- 
sofiset — yhtyivät hänen mielessään ja politiikassaan. Hän oli, mikäli 
tiedämme, täydellisin Hellaan synnyttämä mies. 

Havaittuaan, ettei ajan henki suosinut harvainvaltaista puoluetta, hän 
jo nuorena liittyi demoksen — so. Ateenan vapaan väestön — puolueeseen. 
Silloin kuten Jeffersonin Amerikassa sanaan kansa» liittyi tiettyjä omai- 
suutta koskevia ehtoja. Hän valmistautui huolellisesti kaikkiin poliittisiin 
toiminpiteisiinsä laiminlyömättä mitään kasvatuksen puolta, puhui har- 
voin ja lyhyesti sekä rukoili jumalia, ettei koskaan tulisi virkkaneeksi 
ainoatakaan asiaan kuulumatonta sanaa. Koomilliset runoilijatkin, jotka 
eivät suosineet häntä, käyttivät hänestä nimitystä »olympolainens, koska 
Ateena ei koskaan ollut kuullut sellaista jyrisevää ja salamoivaa kauno- 
puheisuutta. Kaikki kertomukset kuitenkin osoittavat hänen puhuneen 
intohimottomasti ja vedonneen valistuneisiin mieliin. Hänen vaikutuk- 
sensa ei perustunut ainoastaan hänen älykkyyteensä, vaan myös hänen 
rehellisyyteensä. Hän saattoi harjoittaa lahjomista valtion tarkoitus- 
perien hyväksi, mutta itse hän oli »päivänselvästi vapaa kaikenlaisesta 
turmeluksesta eikä raha merkinnyt hänelle mitään». Kun Themistokles oli 
astunut virkaan köyhänä ja jättänyt sen rikkaana, Perikles ei poliittisella 

urallaan lainkaan lisännyt isänperintöään, niin vakuutetaan. Tämän 
ateenalaisen sukupolven ymmärtäväisyyttä todistaa se, ottä ho miltei 
kolmen vuosikymmenen ajan, 467—428, valitsivat hänet lyhyin väliajoin 
yhä uudelleen ja uudelleen yhdeksi kymmenestä strategistaan eli sotapääl- 
liköstään. Tämä suhteellisen suuri virka-aseman jatkuvaisuus ei ainoas- 
taan antanut hänelle johtavaa asemaa sotaneuvostossa, vaan salli hänen 
myös tehdä sirategos autokratorin toimen mitä vaikutusvaltaisimmaksi 
hallitusasioissa. Hänen hallitessaan ateenalaiset saivat samalla kertaa 
nauttia kaikkia demokratian etuoikeuksia ja päästä osallisiksi aristokra- 
tian ja diktatuurin edullisista puolista. Se hyvä hallitus ja suopeus sivis- 
tysrientoja kohtaan, jotka olivat olleet kaunistukseksi Ateenalle Peisis- 
tratoksen aikana, jatkuivat nyt saman yhtenäisen ja älykkään määrätie- 
toisuuden, mutta myös kansalaisten täydellisen ja vapaasti vuosittain 
uudistetun suostumuksen merkeissä. Historia antoi Perikleessä uuden 
valaisevan havaintoesimerkin sen periaatteen paikkansa pitävyydestä, 
että vapaamieliset uudistukset tulevat parhaimmin suoritetuiksi ja niiden 
Pysyvyys on turvatuin silloin, kun johdossa on varovainen ja maltillinen, 
kansan tukema aristokraatti. Kreikan sivistys oli korkeimmillaan silloin, 
kun demokratian kasvu antoi sille vaihtelua ja voimaa, mutta aristokratia 
vielä oli kyllin voimakas pitääkseen siinä yllä järjestystä ja makua. 
Perikleen uudistukset lisäsivät huomattavasti kansan oikeuksia. Vaikka 
heliaian valta oli kasvanut Solonin, Kleistheneen ja Efialteen aikana, oli 
valamiesten palkattomuus aiheuttanut sen, että varakkailla näissä tuomio- 
istuimissa oli hallitseva asema. Perikles otti (451) käytäntöön 2 obolin 
(34 centin) päiväpalkkion valamiehille ja korotti sen myöhemmin 3 
oboliksi, Kummassakin tapauksessa summa vastasi keskitason ateenalai- 
sen puolta päiväansiota. Väitettä, että tämä vaatimaton summa heikensi 
Ateenan selkärankaa ja turmeli sen moraalia, tuskin tarvitsee ottaa vaka- 
valta kannalta, sillä muutenhan olisi jokainen valtio, joka maksaa palkkaa 
tuomareilleen tai valamiehilleen, aikoja sitten tuhoutunut. Perikles näyttää 
myös saaneen aikaan, että sotapalveluksessa oleville maksettiin vähäinen 
korvaus. Tämän häpeällisen anteliaisuuden huippu oli, että hän suostutti 
valtion maksamaan jokaiselle kansalaiselle vuosittain kaksi obolia, jotta 
he voisivat lunastaa pääsylipun virallisten juhlien kilpailuihin ja huvitilai- 
suuksiin. Tätä hän puolusteli huomauttamalla, etteivät tällaiset tilaisuu- 
det saaneet jäädä ylä- ja keskiluokan ylellisyydeksi, vaan niiden tuli osal- 
taan ylentää koko valitsijakunnan mieliä. Täytyy kuitenkin myöntää, 
että Platon, Aristoteles ja Plutarkhos, jotka kaikki olivat vanhoillisia, oli- 
vat samaa mieltä näiden almujen vahingollisuudesta ateenalaisten luonteelle. 
Jatkaen Efialteen työtä Perikles siirsi kansaisille tuomioistuimille arkont- 
tien ja virkamiesten aikaisemman tuomiovallan. Tästä ajasta lähtien 
arkontin toimi oli luonteeltaan pikemminkin byrokraattis-hallinnollinen, 

ATTIKALAINEN STRELA. München. — Steelat eli hauta- 
merkit olivat useimmiten tavallisten käsityöläisten val- 
mistamia. 





DELFOIN AJONIES. Delfoin museo. — Eräs harvoista antiikin ajalta säilyneistä pronssi- 
veistoksista. 


PERIKLES JA KANSANVALTAINEN KOKEILU 257 


eikä siihen liittynyt valtaa määrätä politiikasta, ratkaista oikeusjuttuja 
tai antaa käskyjä. V. 457 vaalikelpoisuus arkontin toimeen, joka oli ollut 
varakkaimpien luokkien etuoikeus, ulotettiin kolmanteen (zeugitai-) 
luokkaan. Pian sen jälkeen alin kansalaisluokka, theetit, saavutti ilman 
laillisia muotoja, pelkästään antamalla sepitettyjä tietoja omaisuudesta, 
vaalikelpoisuuden samaan virkaan. Theettien merkitys Ateenan puolus- 
tuksessa sai toiset luokat katsomaan sormien läpi tätä vilppiä. Muuttaen 
hetkeksi suunnan päinvastaiseksi Perikles sai kansankokouksen (451) 
rajoittamaan äänioikeuden koskemaan ateenalaisen isän ja ateenalaisen 
äidin avioliitossa syntyneitä jälkeläisiä. Kansalaiset eivät saaneet mennä 
lailliseen avioliittoon ei-kansalaisten kanssa. Tämän toimenpiteen tarkoi- 
tuksena oli ehkäistä avioliittoja ulkomaalaisten kanssa, vähentää avio- 
tonta syntyväisyyttä ja kenties varata Ateenan oikeuksistaan aroille 
porvareille kansalaisuuden ja imperiumin aineelliset edut. Perikles itse sai 
pian syytä katua tätä itsekylläistä lainsäädäntöä. 

Koska. jokainen vaurautta edistävä hallitusmuoto näyttää hyvältä ja 
paraskin näyttää pahalta sitä estäessään, Perikles ryhtyi vakiinnutettuaan 
valtiollisen asemansa taloudellisiin uudistuksiin. Hän koetti vähentää 
Attikan voimavarojen niukkuudesta aiheutuvaa painetta perustamalla 
ulkomaille siirtoloita köyhille Ateenan kansalaisille. Antaakseen työtä 
toimettomille hän teki valtiosta niin suuren työnantajan, ettei Kreikka 
ennen ollut moista nähnyt: laivastoon liitettiin uusia aluksia, asevarikoita 
rakennettiin ja Peiraeukseen pystytettiin suuri viljapörssi. Jotta Ateena 
olisi tehokkaasti suojattu piiritykseltä maan puolelta ja jotta työttömät 
samalla saisivat lisää työtilaisuuksia, Perikles sai kansankokoukseen myön- 
tämään varoja »pitkien muurien» rakentamista varten. Kolmentoista kilo- 
metrin pituisina nämä yhdistivät Ateenan Peiraeukseen ja Faleroniin. 
Siten kaupunki satamineen muodosti linnoitetun alueen, jonne sodan 
aikana päästiin vain mereltä — ja siellä taas Ateenan laivasto oli herrana. 
Muuriton Sparta suhtautui tähän linnoitussuunnitelmaan vihamielisesti. 
Harvainvaltainen puolue näki tässä vihamielisyydessä mahdollisuuden 
valtiollisen vallan takaisin anastamiseen, ja sen salaiset asiamiehet houkut- 
telivat spartalaisia hyökkäämään Attikaan ja harvainvaltaisen kapinan 
avulla kukistamaan sikäläisen kansanvallan, missä tapauksessa harvain- 
valtainen puolue sitoutui repimään »pitk&t muurit». Spartalaiset suostui- 
vat tähän. Heidän lähettämänsä armeija voitti ateenalaiset Tanagran 
luona (457), mutta harvainvaltaisten kumouksesta ei tullut mitään. Spar- 
talaiset palasivat tyhjin toimin Peloponnesokseen ja jäivät sapekkaasti 
odottamaan parempaa tilaisuutta sen kukoistavan kilpailijan nujertami- 
seksi, joka oli riistämässä heiltä perinnäisen johtoaseman Kreikassa. 

Perikles torjui kiusauksen kostaa Spartalle ja omisti sen sijaan tarmonsa 
Ateenan kaunistamiselle. Hän toivoi voivansa tehdä kaupungista Hellaan 

sivistyksen keskuksen ja tahtoi rakentaa persialaisten hävittämät vanhat 
pyhäköt niin mahtaviksi ja loistaviksi, että jokaisen kansalaisen siolu 
ylentyisi, ja tätä varten hän laati suunnitelman kaikkien Ateonan taiteili- 
jain neron ja kaikkien työttömien työvoiman käyttämiseksi Akropoliin 
arkkitehtuurin rohkeassa uusimisessa. Hänen toivonsa ja tarkoituksensa», 
kertoo Plutarkhos, voli, ettei ammattitaidoton työväki... jäisi vaille 
osuutta julkisista varoista, mutta sen ei kuitenkaan pitänyt saada niitä 
vain istumisesta toimettomina. Tätä varten hän laati nuo laajat rakennus- 
suunnitelmansa.» Rahoittaakseen hankkeensa hän ehdotti, että Deloksen 
liittokunnan kokoama aarre siirrettäisiin Deloksesta, missä sitä säilytettiin 
hyötyä tuottamattomana ja huonosti turvattuna, ja että se osa siitä, jota 
ei tarvittu yhteiseen puolustukseen, käytettäisiin kaunistamaan Ateenaa, 
joka Perikleen mielestä oli siunauksellisen valtakunnan laillinen pää- 
kaupunki. 

Ateenalaiset, myöskin - harvainvaltainen puolue, hyväksyivät täysin 
Deloksen aarteen siirron Ateenaan, mutta äänestäjät olivat haluttomia 
käyttämään mitään huomattavaa summaa siitä, kaupungin kaunistamiseen 
— johtuipa tämä sitten jonkinlaisista omantunnon vaivoista tai salaisesta 
toivosta, että rahat voitaisiin käyttää välittömämmin heidän huvikseen 
ja hyödykseen. Harvainvaltaisten johtajat vetosivat tähän tunteeseen 
niin ovelasti, että kansankokouksen äänestyksen lähestyessä Perikleen suun- 
nitelman tappio näytti varmalta. Plutarkhos kertoo soman tarinan siitä, 
miten teräväpäinen kansanjohtaja sai mielipiteet kääntymään. Hyvä on’, 
sanoi Perikles, 'älköön siis näitä rakennuksia pystytettäkö teidän kustan- 
nuksellanne, vaan minun, ja piirrettäköön siis niihin minun nimeni. Kun 
he kuulivat hänen sanovan näin, he huusivat yhteen ääneen, joko yllätty- 
neinä hänen ylevähenkisyydestään tai kadehtien rakennustyöstä tulevaa 
mainetta, että hän käyttäisi rahoja ... eikä säästäisi kustannuksia, kunnes 
kaikki olisi valmista.» 

Työn edistyessä ja Perikleen erityisesti tukiessa ja avustaessa Feidiasta, 
Iktinosta ja Mnesiklesta sekä muita taiteilijoita, jotka uurastivat hänen 
unelmiensa toteuttamiseksi, hän tuki myös kirjallisuutta ja filosofiaa. Kun 
puolueitten taistelu muissa Kreikan kaupungeissa tänä aikana kulutti 
suuren osan kansalaisten tarmoa ja kirjallisuus sen tähden riutui, Ateenan 
varallisuuden kasvun ja demokraattisen vapauden innoittava voima yh- 
dessä älykkään ja hienostuneen johdon kanssa synnytti »kulta-ajan». Kun 
Perikles, Aspasia, Feidias, Anaksagoras ja Sokrates istuivat katselemassa 
Euripideen näytelmää Dionysoksen teatterissa, Ateena saattoi omin silmin 
nähdä Kreikan elämän huippukohdan ja yhtenäisyyden — valtiotaidon, 
taiteen, tieteen, filosofian, kirjallisuuden, uskonnon ja moraalin, ei erikseen 
kuten kronikoiden sivuilla, vaan yhteen kutoutuneina kansakunnan his- 
torian moniväriseksi kankaaksi. 

Periklos oli kiintynyt sekä kuvataiteisiin ottä filosofiaan, ja hänen olisi 
kai ollut vaikea sanoa, pitikö hän enemmän Feidiaasta vai Anaksagoraasta. 
Ehkäpä hän valitsi Aspasian sovitteluratkaisuksi kauneuden ja viisauden 
välillä. Anaksagorasta kohtaan hän tunsi, niin kerrotaan, »poikkeuksellisen 
suurta arvonantoa ja ihailua». Platonin mukaan filosofi ohjasi häntä valtio- 
taitoon. Plutarkhos uskoo, että Perikles pitkäaikaisesta seurustelusta 
Anaksagoraan kanssa omaksui vei ainoastaan pyrkimysten ylevyyden ja 
arvokkuuden puheessa, joka oli paljon yläpuolella rahvaan kaunopuhei- 
suuden alhaisia ja epärehellisiä sukkeluuksia, vaan sen lisäksi myös mielen- 
maltin ja sellaisen kaikkien liikkeiden juhlallisen tyyneyden, ettei sitä 
mikään seikka hänen puhuessaan pystynyt häiritsemään». Kun Anaksa- 
goras oli tullut vanhaksi ja Perikles oli uponnut valtion asioihin, valtio- 
mies antoi filosofin hetkeksi häipyä syrjään, mutta myöhemmin Perikles, 
kuultuaan Anaksagoraan olevan puutteessa, riensi hänen avukseen ja 
kuunteli nöyrästi filosofin moittivaa huomautusta, että »ne, jotka tarvitse- 
vat lamppua, täyttävät sen öljyllä». 

Tuntuu tuskin uskottavalta, mutta tarkemmin ajatellen aivan luonnol- 
liselta, että tämä tuima »olympolainen» oli hyvin herkkä naissulolle. Hänen 
itsehillintänsä taisteli herkkää tunteellisuutta vastaan, ja viran ponnis- 
tukset mahtoivat lisätä hänessä miehen normaalista naisen hellyyden kai- 
puuta. Hän oli ollut monta vuotta naimisissa kohdatessaan Aspasian. 
Tämä edusti — eräänä ensimmäisistä — hetairatyyppiä, joka oli näyttelevä 
niin aktiivista osaa Ateenan elämässä: naista, joka hylkäsi Ateenan nai- 
tujen naisten eristetyn elämän ja mieluummin eli laillistamattomassa lii- 
tossa, jopa ehkä monienkin miesten kanssa, jos saattoi siten liikkua ja käyt- 
täytyä yhtä vapaasti kuin miehet ja ottaa osaa heidän sivistyksellisiin harras- 
tuksiinsa. Meillä ei ole todistuskappaleita Aspasian kauneudesta, vaikka 
muinaisajan kirjailijat puhuvatkin hänen »pienestä, kaarevasta jalastaan», 
»hopeaüünestüün» ja kultakutreistaan. Perikleen häikäilemätön valtiollinen 
vastustaja Aristofanes kuvaa häntä miletolaiseksi ilonaiseksi, joka oli perus- 
tanut ylellisen porttolan Megaraan ja oli sitten tuottanut muutamia tytöis- 
tään Ateenaan. Tämä suuri huvinäytelmien kirjoittaja vihjaa hienotuntei- 
sesti, että Ateenan ja Megaran välinen kiista, joka antoi sysäyksen Pelo- 
ponnesoksen sotaan, virisi sen johdosta, että Aspasia taivutti Perikleen 
kostamaan hänen puolestaan megaralaisille, jotka olivat ryöstäneet muu- 
tamia hänen liikkeensä henkilökuntaan kuuluvia. Mutta Aristofanes ei 
ollut historioitsija, ja häneen voidaan luottaa vain silloin, kun hän ei ole 
mitenkään kiinnostunut asiasta. 

Saavuttuaan Ateenaan noin 450 Aspasia perusti puhetaito- ja filosofia- 
koulun, ja teki rohkeasti propagandaa naisten julkisen esiintymisen ja 
korkeamman sivistyksen puolesta. Monet hyvien perheiden tyttäret kävi- 
vät hänen kouluaan, ja jotkut aviomiehet veivät vaimonsa saamaan häneltä 

oppia. Hänen oppitunneillaan kävi miehiäkin, muiden muassa Perikles 
ja Sokrates, luultavasti myös Anaksagoras, Euripides, Alkibiades ja Feidias. 
Sokrates sanoi oppineensa häneltä kaunopuheisuutta, ja jotkut vanhanajan 
juorukellot väittivät valtiomiehen perineen hänet filosofilta. Perikles 
havaitsi nyt mainioksi asiaksi, että hänen vaimonsa oli kiintynyt toiseen 
micheen. Hän tarjosi vaimolleen vapauden omansa lunnaiksi, ja vaimo 
suostui. Hän otti kolmannen aviomiehen, kun taas Perikles toi Aspasian 
kotiinsa. Hänen oma vuoden 451 lakinsa esti hänet ottamasta Aspasiaa 
vaimokseen, koska tämä oli miletolaista syntyperää. Heidän lapsensa oli- 
sivat olleet aviottomia ja jääneet vaille Ateenan kansalaisoikeuksia. Pe- 
rikles näyttää rakastaneen Aspasiaa vilpittömästi, suorastaan ylenmääräisen 
hartaasti; hän ei koskaan lähtenyt kotoaan tai palannut sinne suutelematta 
Aspasiaa, ja hän testamenttasi omaisuutensa tämän hänelle synnyttämälle 
pojalle. Siitä ajasta asti hän vältti kaikkea seuraelämää kodin ulkopuolella. 
Hän meni harvoin muualle kuin agoraan tai kaupungintaloon, niin että 
Ateenan kansa alkoi nurkua hänen eriseuraisuuttaan. Aspasia puolestaan 
teki kodistaan salongin Ranskan valistusajan malliin. Sinne kokoontuivat 
Ateenan taide ja tiede, kirjallisuus, filosofia ja valtiotaito saamaan toisiltaan 
herätteitä. Sokrates ihaili Aspasian kaunopuheisuutta ja väitti hänen 
sepittäneen sen puheen, jonka Perikles piti Peloponnesoksen sodan ensim- 
mäisiä kaatuneita haudattaessa. Aspasiasta tuli Ateenan kruunaamaton 
kuningatar, joka määräsi muodin sävyn ja antoi kaupungin naisille kiihot- 
tavan esimerkin moraalisesta ja henkisestä vapautumisesta. 

Vanhoillisia tämä kuohutti, ja he käyttivät sitä tarkoitusperiensä hyväksi. 
He syyttivät Periklestä siitä, että hän johti kreikkalaisia sotaan toisia 
kreikkalaisia, esimerkiksi Aiginan ja Samoksen asukkaita, vastaan. Samoin 
he väittivät hänen tuhlaavan julkisia varoja, ja vihdoin he hänen hallitus- 
kaudellaan kukoistavaa sananvapautta väärin käyttävien vastuuttomien 
huvinäytelmänkirjoittajien avulla syyttivät hänen muuttavan kotinsa 
huonomaineiseksi paikaksi ja olevan suhteissa miniäänsä. Kun he eivät 
uskaltaneet saattaa mitään näistä syytöksistä oikeuden käsiteltäviksi, he 
kävivät hänen ystäviensä kimppuun. He syyttivät Feidiasta siitä, että hän 
muka oli kavaltanut osan kultaista ja norsunluista Athenen kuvapatsasta 
varten myönnetystä kullasta. Heidän onnistuikin nähtävästi saada hänet 
tuomituksi. He syyttivät Anaksagorasta jumalattomuudesta, ja filosofi 
pakeni Perikleen neuvoa seuraten maasta. He esittivät samanlaisen syy- 
töksen (grafe asebeias) Aspasiaa vastaan, jonka he väittivät esiintyneen 
epäkunnioittavasti Kreikan jumalia kohtaan. Pilarunoilijat ivasivat häntä 
armottomasti Deianeirana, joka oli saattanut Perikleen turmioon 1, ja 
nimittivät häntä kainostelematta jalkavaimoksi. Muuan heistä, Hermip- 


1 Herakleen puoliso Deianeira tuotti hänelle kuoleman antamalla hänelle lahjaksi 
myrkytetyn vaipan. Vrt. Sofokleen Trakhiittaret. 

pos, joka epäilemättä ansaitsi leipänsä epärehellisesti, väitti hänen toimivan 
Perikleen parittajanaisena ja toimittavan hänelle vapaasyntyisiä naisia 
hänen mielihalujensa tyydyttämiseksi. Aspasian oikeudenkäynnin aikana, 
joka tapahtui 1 500 valamiehen muodostamassa tuomioistuimessa, Perikles 
esiintyi hänen puolustusasianajajanaan käyttäen kyyneliä myöten kaiken 
kaunopuheisuutensa, ja syytös hylättiin. Siitä hetkestä (432) asti Perikleen 
vaikutus Ateenan kansaan alkoi vähentyä, ja kun kuolema kohtasi hänet 
kolme vuotta myöhemmin, hän oli jo murtunut mies. 


III. ATEENAN DEMOKRATIA 
1. Neuvonpito 


Nämä kummalliset syytteeseenpanot osoittavat, kuinka todellinen se 
suppea kansanvalta oli, joka toimi Perikleen väitetyn diktatuurin alaisena. 
Meidän on huolellisesti tutustuttava tähän demokratiaan, sillä se on halli- 
tushistorian merkillisimpiä kokeiluja. Sitä rajoitti ensinnäkin se tosiseikka, 
että vain pieni vähemmistö väestöstä osasi lukea. Fyysillisessä suhteessa 
sitä rajoittivat vaikeudet, jotka haittasivat Attikan syrjäisempien kaupun- 
kien asukkaiden pääsyä Ateenaan. Äänioikeus oli vain niillä vapaan ateena- 
laisen isän ja äidin pojilla, jotka olivat saavuttaneet 22 vuoden iän, ja vain 
heillä ja heidän perheillään oli kansalaisen oikeudet samoin kuin vain he per- 
heineen välittömästi olivat valtion sotilas- ja verorasituksen alaisia. Attikan 
koko väestön ollessa 315 000 henkeä kuului tähän tarkoin suljettuun piiriin 
43 000 kansalaista. Sen sisäpuolella jakaantui Perikleen päivinä poliittinen 
valta muodollisesti aivan tasan. Kullekin kansalaiselle kuului isonomia ja 
isogoria, samat oikeudet lain edessä ja kansankokouksessa. Ateenalaisten 
käsityksen mukaan kansalainen on mies, joka ei vain äänestä, vaan joka 
arvan saneleman vuoronsa mukaan toimii virkamiehenä tai tuomarina. 
Hänen tulee olla vapaa, valmis ja kykenevä palvelemaan valtiota milloin 
hyvänsä. Kenelläkään, joka on toisen alainen tai jonka on työskenneltävä 
elääkseen, ei voi olla aikaa tai kelpoisuutta tällaiseen palvelukseen. Siitä 
syystä useimmat ateenalaiset pitivät ruumiillisen työn tekijää arvottomana 
kansalaiseksi, vaikka he inhimillisen epäjohdonmukaisesti hyväksyivät 
maataomistavan. talonpojan. Kaikki Attikan 115 000 orjaa, kaikki naiset, 
miltei kaikki työläiset, kaikki 28 500 »metoikkia» eli pysyvästi asuvaa ulko- 
maalaista ! ja niin muodoin suuri osa kauppiasluokkaa, olivat vailla ääni- 
oikeutta. ? | 


1 Kreikkalainen sana metoikoi merkitsee 'kodista osalliset. 

* Luvut A. W. Gomme'in (The Population of Athens in the Fifth and Fourth Centuries 
B. C., ss. 21, 26, 47) mukaan. Ne ovat hyvin summittaiset. Kokonaislukuun sisältyvät 
kansalaisten vaimot ja alaikäiset lapset. 

Äänestäjät eivät olo ryhmittyneot puolueiksi, vaan ovat jakaantuneet 
harvainvaltaisen ja kansainvaltaisen suunnan kannattajiin sen mukaan, 
vastustavatko vai kannattavatko äänioikeuden laajentamista, kansan- 
kokouksen ylivaltaa ja valtion toimesta järjestettyä köyhien auttamista 
varakkaiden kustannuksella. Kummankin suunnan toimivat jäsenet ovat 
järjestäytyneet kerhoiksi, joiden nimityksenä on hetaireiat, toverikunnat. 
Perikleen ajan Ateenassa on kaikenlaisia kerhoja — uskonnollisia kerhoja, 
sukuyhdistyksiä, sotilas-, työläis-, näyttelijäkerhoja, valtiollisia kerhoja ja 
kerhoja, jotka avoimesti tunnustavat tarkoituksenaan olevan syömisen ja 
juomisen. Mahtavimmat kaikista ovat harvainvaltaiset kerhot, joiden 
jäsenet ovat vannoneet auttavansa toisiansa poliittisessa elämässä ja laki- 
asioissa. Heitä yhdistää yhteinen intohimoinen viha alempia äänioikeutet- 
tuja vastaan, jotka ovat astuneet maanomistajaylimystön tai varakkaan 
kauppiasluokan varpaille. Heitä vastassa on se suhteellisen kansanvaltai- 
nen puolue, jonka muodostavat pienliikemiehet, palkkatyöläisinä itsensä 
elättävät kansalaiset sekä Ateenan kauppalaivojen ja sotalaivaston mie- 
histöön kuuluvat. Näitä luokkia harmittaa rikkaiden ylellisyys ja etu- 
oikeudet, ja ne nostavat Ateenan johtopaikoille miehiä sellaisia kuin nah- 
kuri Kleon, lammaskauppias Lysikles, köydenmyyjä Eukrates, harpun- 
tekijä Kleofon ja lamppuseppä Hyperbolos. Perikles pitää ovelasti yhdistä- 
mällä demokratian ja aristokratian heitä syrjässä miespolven ajan, mutta 
hänen kuoltuaan he perivät vallan ja käyttävät sitä perin pohjin edukseen. 
Solonista roomalaisvalloitukseen asti tämä katkera harvain- ja kansanval- 
taisten ainesten ristiriita synnyttää puheita, äänestyksiä, ostrakismosta, 
salamurhia ja kansalaissotia. 

Jokainen äänivaltainen on itseoikeutettu jäsen tärkeimmässä hallitus- 
elimessä, ekklesiassa eli kansalliskokouksessa. Tässä vaiheessa ei ole ole- 
massa kansanedustukseen perustuvaa hallitusta. Koska kulku Attikan 
kukkuloiden yli on hankalaa, ei missään ekklesian kokouksessa ole läsnä 
enempää kuin murto-osa äänivaltaisista, harvoin enempää kuin kaksi tai 
kolme tuhatta. Ne kansalaiset, jotka asuvat Ateenassa tai Peiraeuksessa, 
joutuvat eräänlaisen maantieteellisen sallimuksen tahdosta hallitsevaan 
asemaan kansankokouksessa. Siten demokraatit pääsevät voitolle vanhoil- 
lisista, jotka enimmäkseen asuvat hajallaan Attikan maatiloilla ja talon- 
poikaisviljelmillä. Kansalliskokous kokoontuu neljästi kuussa, tärkeissä 
tilaisuuksissa agoralla, Dionysoksen teatterissa tai Peiraeuksessa, mutta 
tavallisesti Pnyks-nimisellä puoliympyränmuotoisella paikalla erään Areio- 
pagoksen länsipuolella olevan kukkulan rinteellä. Jäsenet istuvat penkeillä 
avotaivaan alla, ja kokous alkaa aamunkoitossa. Jokainen istunto avataan 
uhraamalla Zeulle porsas. Tapana on lykätä kokous heti, jos sattuu myrsky, 
maanjäristys tai auringonpimennys, sillä näitä pidetään jumalien epäsuo- 
sion merkkeinä. Uusia lakeja voidaan ehdottaa vain kunkin kuukauden 

ensimmäisessä istunnossa, ja ehdotuksen tekijää pidetään vastuullisena sen 
hyväksymisen seurauksista. Jos se johtaa vakaviin epäkohtiin, voi joku 
muu kansalainen vuoden kuluessa panna hänet syytteeseen laittomuudesta 
(graje paranomon) ja saada hänet sakotetuksi, rangaistuksi äänioikeuden 
menettämisellä tai tuomituksi kuolemaan. Tällä tavoin Ateena koetti estää 
hätäistä lainsäädäntää. Toinen samanlainen keino uuden lakialoitteen 
kumoamiseksi oli vaatimus, että ennen sen voimaan astumista jonkin 
tuomioistuimen oli ratkaistava sen valtiosäämnönmukaisuus — so. oliko se 
sopusoinnussa voimassa olevan oikeuden kanssa. Ennen lakiesityksen kä- 
sittelyä kansalliskokousta voitiin vaatia alistamaan se viidensadan neu- 
vostolle esitarkastusta varten, jotenkin samoin kuin Amerikan kongressissa 
lakiesitys ennen täysistuntokäsittelyä lähetetään valiokuntaan, jolla kat- 

sotaan olevan erityistä asiantuntemusta puheena olevassa asiassa. Neu- 

vosto ei voi suoraan hylätä ehdotusta, se voi vain antaa siitä lausunnon, 

suositella tai olla suosittelematta sitä. 

Tavallisesti puhetta johtava virkamies avaa kokouksen esittämällä 
probuleuman, lakiehdotuksen, josta on annettu lausunto. Ne, jotka haluavat 
käyttää puheenvuoroa, saavat esittää sanottavansa ikäjärjestyksessä, 
mutta keltä hyvänsä voidaan kieltää oikeus puhua kansankokouksessa, 
jos voidaan näyttää toteen, että hän ei ole maanomistaja tai ole laillisesti 
naimisissa, on lyönyt laimin velvollisuutensa vanhempiaan kohtaan, lou- 
kannut julkista säädyllisyyttä, pakoillut sotilaallisia velvollisuuksiaan, heit- 
tänyt pois kilpensä taistelussa tai on valtiolle velkaa veroja tai muuta rahaa, 
Vain harjaantuneet puhujat käyttävät oikeutta puhua kansankokouksessa, 
sillä kansankokous on vaivalloinen kuulijakunta. Se nauraa väärälle ään- 
tämiselle, esittää äänekkäästi vastalauseensa, jos puhuja poikkeaa syrjään 
asiasta, osoittaa hyväksymistään huutamalla, viheltämällä ja taputtamalla 
käsiään, mutta jos se jyrkästi paheksuu puhujaa, pitää sellaista melua, 
että, hänen täytyy lähteä pois bemasta, puhujalavalta. Kullekin puhujalle 
suodaan määräaika, jonka kulumisen osoittaa klepsydra, vesikello. Äänes- 
täminen tapahtuu käsiä nostamalla, paitsi milloin jokin esitys nimenomaan 
koskee jotakuta yksityistä, missä tapauksessa äänestys on salainen. Äänes- 
tyksessä voidaan vahvistaa, muuttaa tai kumota neuvoston lausunto laki- 
esityksestä, ja kansankokouksen päätös on lopullinen. Toimeenpanomää- 
räyksiä, jotka on erotettava laeista, voidaan säätää joutuisammin, mutta 
sellaiset määräykset voidaan yhtä nopeasti kumota eivätkä ne ole osa 
Ateenan oikeutta. 

Arvoltaan korkeampi, mutta vallaltaan heikompi kansankokousta on 
bule eli neuvosto. Oltuaan alkuaan ylähuone se on Perikleen aikana vajon- 
nut ekklesian lainsäädäntövaliokunnaksi. Sen jäsenet valitaan arpomalla 
kansalaisten luettelosta, viisikymmentä kustakin kymmenestä heimosta. 
Heidän virka-aikansa kestää vain vuoden, ja 400-luvulla he saavat 5 obolin 

päiväpalkkion. Koska neuvoston jäseniä ei voida valita uudelleen, ennen 
kuin kaikilla muilla vaalikelpoisilla kansalaisilla on ollut mahdollisuus 
toimia siinä, normaalioloissa jokainen kansalainen pääsee neuvoston jäse- 
neksi ainakin kerran eläissään. Neuvoston kokouspaikkana on buleuterion, 
neuvoston istuntosali, joka sijaitsee agoran eteläpuolella. Tavalliset istun- 
not ovat julkisia. Neuvostolla on sekä lainsäädäntö-, toimeenpano- että 
neuvonantotehtäviä: se tarkastaa ja antaa uuden sanamuodon kansan- 
kokouksen lakiesityksille; se valvoo kaupungin uskonnollisten ja hallinto- 
virkamiesten käytöstä ja tilejä; se valvoo julkisten varojen hoitoa, julkisia 
yrityksiä ja rakennuksia; se antaa tarvittaessa toimeenpanomääräyksiä 
ellei kansankokous ole koolla; ja se hoitaa valtion ulkopolitiikkaa, jolloin 
kansankokouksen kuitenkin on myöhemmin vahvistettava sen toimen- 
piteet. 

Voidakseen suoriutua näistä monenlaisista tehtävistä neuvosto jakaantuu 
kymmeneen prytaniin eli jaostoon, joista kussakin on 50 jäsentä. Kukin 
prytani johtaa neuvoston ja kansankokouksen toimintaa 36-päiväisen kuu- 
kauden ajan. Joka aamu vuorossa oleva prytani valitsee yhden jäsenistään 
toimimaan sinä päivänä prytanin ja neuvoston puheenjohtajana. Täten 
saattaa jokainen kansalainen arvan ja vuoron mukaan päästä tähän valtion 
korkeimpaan johtoasemaan. Ateenalla on joka vuosi kolmesataa presi- 
denttiä. Arpa määrää viime kädessä mikä prytani ja kuka sen jäsenistä 
on neuvoston johdossa kunakin kuukautena ja päivänä. Tällä keinolla 
turmeltuneet ateenalaiset toivoivat voivansa supistaa oikeuslaitoksen lah- 
jottavuuden pienimpään ihmisluonteelle mahdolliseen määrään. Viran- 
toimituksessa oleva prytani valmistaa esittelylistan, kutsuu neuvoston 
koolle ja antaa sanamuodon päivän kuluessa tehdyille päätöksille. Täten 
siis, kansankokouksen, neuvoston ja prytanin välityksellä, Ateenan kansan- 
valta suorittaa lainsäädäntötehtävänsä. Areiopagin valta oli 400-luvulla 
supistunut murhapoltto-, pahoinpitely-, myrkytys- tai murhajuttujen kä- 
sittelyyn. Kreikan oikeus oli hitaasti muuttunut »olotilasta sopimukseksi», 


yhden miehen oikusta tai harvalukuisen luokan käskystä vapaiden kansa- 
laisten harkituksi sopimukseksi. 


2. Oikeus 


Aikojen alussa kreikkalaiset näyttävät käsittäneen oikeuden pyhäksi 
tavaksi, joka oli jumaluuden hyväksymä ja ihmisille lmoittama. Themis ! 
tarkoitti heidän ajatuksissaan sekä näitä tapoja että jumalatarta, joka 
Intian Ritan ja Kiinan Taon tai Tienin tavoin olennoi maailman siveellistä 
järjestystä ja sopusointua. Oikeus oli osa jumaluusoppia, ja Kreikan van- 


1 So. se mikä on asetettu paikoilleens; sana johtuu verbistä ti-tkemi 'sijoitan?, vrt. 
engl. doom, joka alkuaan tarkoitti lakia, ja ven. duma. 

himmat omaisuuslait olivat vanhoissa temppelien lakikirjoissa sekaisin 
liturgisten sääntöjen kanssa. Ehkä yhtä vanhoja kuin tällaiset uskonnol- 
liset lait olivat heimopäälliköiden tai kuninkaiden käskyihin perustuvat 
säännökset, jotka perustuivat voimaan, mutta aikanaan saivat pyhyyden 
leiman. 

Kreikan oikeushistorian toinen vaihe oli se, jolloin lainsäätäjät (thes- 
mothetai) sellaiset kuin Zaleukos, Kharondas, Drakon ja Solon kokosivat 
ja järjestivät nämä pyhät oikeustavat. Kun he antoivat uusille lakikokoel- 
milleen kirjoitetun muodon, pyhistä tavoista (thesmoi) tuli ihmisten sää- 
tämiä lakeja (nomoi). Näissä lakikokoelmissa oikeus vapautui uskonnon 
holhouksesta ja muuttui aikaa myöten yhä maallisemmaksi. Tekoa tuo- 
mittaessa otettiin suuremmassa määrässä huomioon sen tekijän tarkoitus; 
perheen vastuun tilalle tuli yksilön vastuullisuus, ja yksityiskosto väistyi 
valtion säännöksiin perustuvan rangaistuksen tieltä. 

Kreikan oikeuden kehityksen kolmas askel oli voimassa olevan oikeuden 
yltyvä kasvu. Kun Perikleen ajan helleeni puhuu Ateenan laista, hän 
tarkoittaa Drakonin ja Solonin lakikokoelmia sekä kansankokouksen hy- 
väksymiä päätöksiä, sikäli kuin niitä ei ole peruutettu. Jos uusi laki on 
ristiriidassa entisen kanssa, on jälkimmäinen ensin kumottava, mutta tar- 
kastus on harvoin perinpohjainen, ja usein havaitaan, että kaksi säännöstä 
on hullunkurisesti ristiriidassa keskenään. Milloin lainsäädännössä ilmenee 
poikkeuksellisen suurta sekavuutta, valitaan kansantuomioistuinten pii- 
ristä arvalla toimikunta, nomoihetai eli lainlaatijat, ratkaisemaan mitkä 
lait säilytetään. Sellaisessa tapauksessa asetetaan asianajajia puolustamaan 
vanhoja lakeja niiden kumoajia vastaan. Näiden nomoteettien valvonnan 
alaisina piirrettiin Ateenan lait koruttomassa ja selkeässä sanamuodossa 
Kuninkaanpylväistön kivipaasiin. Sen jälkeen ei millään viranomaisella 
ollut lupa tuomita kirjoittamattoman oikeuden mukaan. 

Ateenan oikeus ei tehnyt eroa siviili- ja rikosoikeuden välillä, paitsi että 
sen mukaan murhajutut kuuluivat areiopagin käsiteltäviin. Siviiliasioissa 
oli kantajan asia itse panna toimeen oikeuden päätös; vain jos hän kohtasi 
vastarintaa, tuli laki hänen avukseen. Murhia tapahtui harvoin, sillä niitä 
katsottiin yhtä paljon pyhäinhäväistykseksi kuin rikokseksi; verikoston 
pelko vaikutti silloinkin, kun laki oli tehoton. Tietyissä olosuhteissa sal- 
littiin vielä 400-luvullakin oman käden oikeus; milloin aviomies tapasi 
äitinsä, vaimonsa, jalkavaimonsa, sisarensa tai tyttärensä luvattomasta 
lemmenliitosta, hänellä oli oikeus muitta mutkitta surmata miespuolinen 
rikkoja. Olipa tappo tahallinen tai ei, kaupungin maaperän saastuttami- 
sena se täytyi sovittaa. Puhdistusmenot olivat kiusallisen tarkat ja mut- 
kikkaat. Jos uhri ennen kuolemaansa oli suostunut armahdukseen, ei 
tappajaa vastaan voitu nostaa syytettä. Areiopagin alapuolella on kolme 
murhajuttuja käsittelevää tuomioistuinta. Ne jakoivat jutut uhrin säädyn 


1 Perikleen Ateenassa annettiin nimitys thesmothetai kuudelle alemmalle arkontille, 
jotka merkitsivät muistiin, tulkitsivat ja saattoivat voimaan lakeja; Aristoteleen aikana 
he olivat kansantuomioistuinten puheenjohtajina. 

ja syntyperän tai teon tahallisuuden tai anteeksiannettavuuden mukaan. 
Neljäs tuomioistuin toimi rannikolla Troattyksessa; so tuomitsi niitä, jotka 
jouduttuaan maanpakoon pikaistuksissa tehdyn tapon takia olivat joutu- 
neet uudelleen syytteeseen harkitusta murhasta. Koska he olivat saas- 
taisia ensimmäisen rikoksensa takia, heidän ei sallittu koskettaa Attikan 
kamaraa, ja heidän puolustuksensa suoritettiin lühelle rantaa ankkuroi- 
dusta veneestä käsin, 

Omaisuusoikeus on armottoman ankara. Sopimukset saatetaan tiukasti 
voimaan. Kaikkien valamiesten on vannottava, etteivät he väänestä yksi- 
tyisvelkain pyyhkimisen tai ateenalaisille kuuluvien talojen ja tilusten 
jakamisen puolesta». Joka vuosi pääarkontti antaa virkaansa astuessaan 
airuen julistaa: »sen mitä jokainen omistaa, hän on omistava edelleen ja 
sitä rajattomasti hallitseva. Testamentinteko-oikeus on edelleen hyvin 
suppea-alainen. Vanha uskonnollinen käsitys, että omaisuus liittyy tiet- 
tyyn perheeseen ja on esi-isien henkien suojeluksessa, vaatii, että tilan on 
automaattisesti periydyttävä pojille, milloin sellaisia on. Perheenisä omis- 
taa maan ainoastaan kuolleen, elävän ja syntymättömän perheen luotta- 
musmiehenä. Spartassa (kuten Englannissa) isänperintö siirtyi jakamat- 
tomana vanhimmalle pojalle, mutta Ateenassa se (hyvin samaan tapaan 
kuin Ranskassa) jaettiin miespuolisten perillisten kesken, jolloin vanhin 
poika sai hiukan suuremman osuuden kuin toiset veljekset. Jo Hesiodoksen 
aikana näemme talonpojan harjoittavan lapsirajoitusta gallialaiseen tapaan, 
jottei hänen tilansa monien poikien kesken jaettuna tyyten tuhoutuisi. 
Aviomiehen omaisuus ei koskaan joudu leskelle; tälle ei jää muuta kuin 
hänen myötäjäisensä. Jälkisäädökset olivat Perikleen aikana yhtä moni- 
mutkaisia kuin omanammekin ja laaditut hyvin samanlaisia käänteitä 
käyttäen. Tässä kuten muissakin suhteissa Kreikan lainsäädäntö oli poh- 
jana roomalaiselle oikeudelle, joka vuorostaan on laskenut länsimaisen 
yhteiskunnan oikeudellisen perustan. 


3. Oikeudenkäyttö 


Oikeudenkäyttöelimet muuttuvat viimeisinä kansanvaltaisiksi. Niinpä 
olikin Efialteen ja Perikleen uudistuksista suurin areiopagin ja arkonttien 
tuomiovallan siirtäminen heliaialle. Näiden kansantuomioistuinten perus- 
taminen antoi Ateenalle samat edut, jotka valamiesoikeuksien käyttö on 
antava nykyajan Euroopalle. Heliaiaan! kuului 6 000 dikastia, valamiestä, 
jotka vuodeksi kerrallaan valittiin kansalaisten luettelosta. Nämä kuusi- 
tuhatta jakautuivat kymmeneen dikasteriaan eli jaostoon, joista kuhunkin 
kuului osapuilleen viisisataa; ylijääneet toimivat lomasijaisina ja muulloin 
tarvittaessa. Vähäpätöisiä paikkakunnallisia juttuja tuomitsi kolmekym- 
mentä tuomaria, jotka aika ajoin kävivät Attikan eri demoksissa. Koska 


1 Heliaia oli oikeastaan tuomioistuinten istuntopaikan nimi, joka johtuu sanasta 
kelios 'aurinko'. Istunnot tapahtuivat näet ulkona. 

valamiehet oivät saaneet olla virassa kauempaa kuin vuoden kerrallaan 
ja vaali tapahtui vuoron mukaan, kukin kansalainen joutui keskimäärin 
joka kolmas vuosi toimimaan valamiehenä. Hänen ei ollut pakko hoitaa 
tointa, mutta maksamalla kaksi — myöhemmin kolme obolia päivältä 
saatiin kukin jaosto toimimaan 200—300 valamiehen vahvuisena. Tär- 
keimmät oikeusjutut, kuten esim. Sokrateen, ratkaistiin välistä suurissa 
1 200-jäsenisissä dikasterioissa. Jotta lahjomismahdollisuudet olisivat mah- 
dollisimman vähäiset, määrättiin asianomaista juttua käsittelevä jaosto 
arvalla vasta viime hetkellä, ja koska useimmat oikeudenkäynnit kestivät 
vain päivän, ei ole säilynyt paljonkaan tietoja lahjomisesta tuomioistui- 
missa. Ateenalaisillekin oli vaikeaa hetkessä lahjoa kolmesataa miestä. 


Joutuisuudestaan huolimatta Ateenan tuomioistuimet samoin kuin kal- 
taisensa kaikkialla maailmassa tavallisesti olivat jäljessä aikataulustaan, 
sillä ateenalaisia vaivasi käräjöimiskiihko. Tämän kuumeen rauhoittami- 
seksi valittiin 60-vuotiaiden kansalaisten joukosta arvalla julkisia sovinto- 
tuomareita. Riitakumppanit alistivat kanteensa ja puolustuksensa heistä 
yhdelle, joka jälleen valittiin arpomalla viime hetkellä; kumpikin puoli 
maksoi hänelle vähäisen palkkion. Ellei hän voinut saada heitä sopimaan, 
hän langetti tuomion, johon liittyi juhlallinen vala. Kumpikin puoli voi 
siitä vedota tuomioistuimeen, mutta nämä kieltäytyivät tavallisesti käsit- 
telemästä pikkujuttuja, joita ei ollut alistettu sovintotuomarin käsiteltä- 
väksi. Kun juttu otettiin tuomioistuimen käsiteltäväksi, syyte esitettiin 
tai vahvistettiin valallisesti, todistajat esittivät lausuntonsa ja vannoivat 
ne oikeiksi, ja kaikki tämä esitettiin valamiehistölle kirjallisesti. Asiakirjat 
suljettiin sinetöityyn rasiaan, myöhemmin ne avattiin ja tutkittiin, ja 
arvalla valittu valamiehistö langetti tuomion. Yleistä syyttäjää ei ollut, 
vaan hallitus luotti siihen, että yksityiset kansalaiset saattoivat oikeudessa 
syytteeseen kaikki vakaviin rikkomuksiin siveyttä, uskontoa tai valtiota 
vastaan rikkoneet. Tämän takia syntyi vsykofanttien» luokka. Nämä nos- 
tivat sellaisia syytteitä suorastaan elinkeinokseen ja kehittivät ammat- 
tinsa eräänlaiseksi kiristystaiteeksi. Neljännellä vuosisadalla he ansaitsivat 
hyvin saattamalla — tai pikemminkin uhkaamalla saattaa — syytteeseen 
rikkaita. He luottivat siihen, että kansantuomioistuin oli haluton vapaut- 
tamaan niitä, jotka pystyivät maksamaan suuria sakkoja.! Tuomioistuin- 
ten menot suoritettiin etupäässä tuomittujen maksamilla sakoilla. Kan- 
tajia, jotka eivät voineet näyttää syytöksiään toteen, sakotettiin myös, ja 
elleivät he saaneet enemmän kuin viidenneksen valamiesten äänistä, he 
saivat raippoja tai joutuivat maksamaan 1 000 drakhman (1 000 dollarin) 
sakon. Kumpikin asiapuoli toimi tavallisesti omana asianajajanaan; jokai- 


1 Sokrateen varakas ystävä Kriton valitti, että miehen, joka halusi huolehtia omista 
asioistaan, oli vaikeaa elää Ateenassa. »Juuri nytkin», hän sanoi, seräät syyttävät minua 
ei siksi, että olisin tehnyt heille vääryyttä, vaan koska he arvelevat, että mieluummin 
maksan heille rahaa kuin otan niskoilleni oikeudenkäynnin vaivat. 

sen oli itse henkilökohtaisesti esitettävä asiansa ensimmäisellä kerralla, 
Mutta oikeudenkäynnin muuttuessa mutkikkaammaksi ja riitapuolien 
havaittua, että valamiehet olivat jossakin määrin kaunopuheisuudella tai- 
vuteltavissa, tuli tavalliseksi palkata lakiin perehtynyt reetori eli puhuja 
tukemaan kannetta tai puolustusta tai valmistamaan puhetta, jonka hänen 
asiakkaansa sitten luki tuomioistuimelle, Näistä erikoistuneista puhuja- 
puolustajista kehittyivät asianajajat. Että heitä oli Kreikassa jo varhaisina 
aikoina, käy ilmi Diogenes Laértioksen huomautuksesta, että prieneläinen 
Bias, yksi seitsemästä viisaasta, oli kaunopuheinen asianajaja, joka aina 
asetti neronsa oikeassa olevan palvelukseen. Muutamat näistä lakimie- 
histä toimivat tuomioistuimissa tulkitsijoina (eksegetai). Monet valamie- 
histä eivät näet tunteneet lakia sen paremmin kuin asiapuolet. 

Todistukset esitettiin tavallisesti kirjallisesti, mutta todistajien oli astut- 
tava esiin ja vannottava ne oikeiksi, kun grammateus, tuomioistuimen sih- 
teeri, luki ne valamiehille. Ristikuulustelu ei ollut käytännössä. Väärien 
valojen teko oli niin tavallista, että tuomio välistä langetettiin vastoin 
selvää valaehtoista todistusaineistoa. Naiset ja alaikäiset saivat todistaa 
ainoastaan murhajutuissa. Orjien todistukset hyväksyttiin ainoastaan, 
mikäli ne oli saatu heiltä kidutuksen avulla. Pidettiin selviönä, että ilman 
kidutusta he valehtelisivat. Tämä oli Kreikan oikeudessa raakalaispiirre, 
jonka Rooman vankilat ja inkvisitio kehittivät vielä räikeämmäksi ja jonka 
kanssa kenties kilpailevat nykyajan poliisilaitosten salaiset huoneet. Pe- 
rikleen aikana oli kansalaisten kiduttaminen kiellettyä. Monet orjanomis- 
tajat eivät sallineet orjiaan käytettävän todistajina silloinkaan, kun heidän 
oman asiansa ratkaisu saattoi olla sellaisen todistusaineiston varassa, ja 
jos orja sai kidutuksesta pysyvän vamman, oli sen aiheuttajan suoritettava 
hyvitystä. 

Rangaistuksina käytettiin ruoskimista, sakkoja, äänioikeuden menetystä, 
polttomerkillä merkitsemistä, omaisuuden takavarikointia, kuolemaa ja 
maasta karkottamista, mutta vain harvoin vankeutta. Kreikan oikeuden 
periaatteisiin kuului, että orjaa oli rangaistava ruumiillisesti, vapaata 
omaisuuden suhteen. Eräässä maljakkomaalauksessa nähdään käsivar- 
sista ja sääristä ripustettu orja, jota armottomasti suomitaan. Sakot ovat 
kansalaisten tavallinen rangaistus, ja niitä määrättäessä sovelletaan asteik- 
koa, joka saattaa kansanvallan alttiiksi syytöksille, että se lihottaa kukka- 
roaan epäoikeudenmukaisten tuomioiden avulla. Murha, pyhyydenhäväis- 
tys, valtiopetos ja jotkin meidän mielestämme vähäpätöiset rikokset ran- 
gaistaan sekä kuolemalla että omaisuuden takavarikoinnilla. Todennäköi- 
nen kuolemantuomio voidaan tavallisesti kuitenkin ennen oikeudenkäyntiä 
välttää menemällä, vapaaehtoisesti maanpakoon ja luopumalla omaisuu- 
desta. Jos syytetty ei suostu pakenemaan ja jos hän on kansalainen, 
kuolemanrangaistus pannaan täytäntöön mahdollisimman kivuttomasti 
käyttämällä katkojuomaa, joka vähitellen tekee ruumiin tunnottomaksi 
jaloista ylöspäin ja surmaa ehtiessään sydämeen. Orjien kuolemantuomio 
voidaan panna täytäntöön raa'alla pieksemisellä. Välistä tuomittu syös- 
tään ennen tai jälkeen kuoleman kalliolta barathron-nimiseen kuiluun. 

Kun murhaaja on tuomittu kuolemaan, panee julkinen teloittaja tuomion 
täytäntöön uhrin sukulaisten ollessa saapuvilla; se on ikään kuin myön- 
nytys vanhalle kostotavalle ja -hengelle. 

Ateenan oikeus ei ole niin valistunut, kuin olisimme voineet odottaa, ja 
se on vain vähäinen edistysaskel Hammurabin lakiin verrattuna. Sen perus- 
virhe on, että lailliset oikeudet kuuluvat vain vapaille miehille, joita on 
tuskin soitsemännes koko väestöstä. Vapaat naiset ja lapsetkin on jätetty 
osattomiksi kansalaisten ylpeästä isonomiasta. Metoikit ja orjat voivat 
nostaa syytteen ainoastaan heitä suojelevan kansalaisen välityksellä. Syko- 
fanttien kiristys, orjien kiduttamisen yleisyys, mitättömien rikosten ran- 
kaiseminen kuolemalla, henkilökohtaiset herjaukset väittelyssä oikeuden 
edessä, oikeudellisen vastuun hajaantuminen ja heikentyminen, valamies- 
ten herkkyys puhetaidollisten esitysten suhteen, heidän kykenemättömyy- 
tensä nykyhetken intohimojen hillitsemiseen menneisyyden tuntemuksen 
tai tulevaisuuden älykkään arvioinnin avulla — siinä sen oikeusjärjestel- 
män mustat pilkut, jota koko Kreikka kadehti sen suhteellisen suuren 
lempeyden ja rehellisyyden takia ja joka oli riittävän luotettava ja käytän- 
nöllinen, niin että Ateenan elämä ja omaisuus saivat taloudelliselle toime- 
liaisuudelle ja moraaliselle kehitykselle niin välttämättömän tehokkaan 
suojeluksen. Todisteena Ateenan oikeuden hyväksi on se kunnioitus, jota 
melkein jokainen kansalainen tuntee sitä kohtaan: laki on kansalaiselle 
hänen kaupunkinsa sielu, sen menestyksen ja voiman ydinsisällys. Paras 
arvostelu Ateenan oikeudesta on muiden Kreikan valtioiden into omaksua 
siitä laajoja osia. Jokainen myöntää», sanoo Isokrates, vettä lakimme ovat 
olleet alkuna hyvin monille ja hyvin suurille siunauksille ihmiskunnalle.» 
Ensimmäistä kertaa historian aikana hallitsivat lait ihmisiä eivätkä ihmiset 
lakeja. 

Ateenan oikeus oli voimassa koko Ateenan 2 miljoonan asukkaan impe- 
riumissa sen koko olemassaolon ajan, mutta muuten ei Kreikassa milloin- 
kaan päästy yhtenäiseen oikeusjärjestykseen. Kansainvälinen oikeus esiin- 
tyi 400-luvun Ateenassa yhtä murheellisessa hahmossa kuin nykymaail- 
massa. Ulkomaankauppa edellytti kuitenkin joitakin lakisäännöksiä. De- 
mosthenes kertoo kauppasopimusten (symbola) hänen aikanaan olleen niin 
lukuisia, että kauppa-alan kiistoja koskevat lait olivat »kaikkialla saman- 
laisia». Näillä sopimuksilla perustettiin konsulilaitos, turvattiin välikirjojen 
täytäntöönpano ja ulotettiin kunkin sopimuspuolen tuomioistuinten lan- 
gettamien tuomioiden pätevyys koskemaan muita sopimuspuolia. Tällä ei 
kuitenkaan saatu loppumaan merirosvousta, joka heti aikoi rehottaa, mil- 
loin mahtavimman valtion laivasto heikontui tai sen valppaus laimeni. 
Ikuinen varuillaanolo on sekä järjestyksen että vapauden hinta, ja laitto- 
muus väijyy kuin susi jokaisen järjestyneen valtakunnan liepeillä vaanien 
heikkoa kohtaa, mistä tunkeutua sisälle. Muutamat Kreikan valtiot piti- 
vät oikeutettuna, että kaupunki järjesti ryöstöretkiä, joiden uhriksi jou- 
tuivat muiden kaupunkien asukkaat ja omaisuus; niiden luvattomuuden 
edellytyksenä oli nimenomainen sopimus niiden kieltämisestä. Uskon- 
non onnistui saada temppelien loukkaamattomuus tunnustetuksi, mikäli 

niitä ei käytetty sotilaallisina tukikohtina. Se suojeli airuita ja panhel- 
leenisiin juhliin matkustavia ja vaati, ottä ennen vihollisuuksien alka- 
mista oli annettava muodollinen sodanjulistus, samoin, että pyydottäessä 
oli myönnettävä aselepo kaatuneiden palauttamista ja hautaamista 
varten. Asciden myrkyttämistä vältettiin yleisesti. Vangit tavallisesti 
vaihdettiin tai lunastettiin, jolloin vakiintuneena taksana oli kaksi 
miinaa, myöhemmin yksi miina (100 dollaria) miestä kohti. Muuten 
"kreikkalaisten sodankäynti oli miltei yhtä julmaa kuin nykyajan kris- 
tittyjen. Hurskaiden valojen säestämiä sopimuksia tehtiin runsaasti, 
mutta ne rikottiin miltei aina. Liitot olivat yleisiä, ja välistä niistä syntyi 
pysyviä liittokuntia, kuten Delfoin amfiktyoniliitto 6. ja Akhaian ja Aitolian 
liittokunnat 3. vuosisadalla. Joskus kaksi kaupunkia oli isopoliteia-suh- 
teessa: kumpikin antoi toisen vapaille miehille kansalaisoikeudet omassa 
piirissään. Kansainvälistä välitystä saattoi esiintyä, mutta sen avulla 
saavutetut ratkaisut hylättiin ja syrjäytettiin yhtä usein kuin niihin alis- 
tuttiin. Ulkomaalaisia kohtaan helleenit eivät tunnustaneet mitään mo- 
raalisia velvoituksia, laillisia vain silloin, kun oli olemassa nimenomainen 
sopimus. Muukalaiset olivat barbaroi ! — ei suorastaan »barbaareja», mutta 
ulkopuolisia — vieraita kieliä puhuvia vieraita ihmisiä. Vain kosmopoliit- 
tisen hellenistisen ajan stoalaiset filosofit kohosivat koko ihmiskunnan 
käsittävän moraalisäännöstön tasolle. 


4. Hallinto 


Ainakin jo 487, kenties aikaisemminkin, arkonttien valitseminen muutet- 
tiin arpomalla tapahtuvaksi. Oli keksittävä jokin keino, jolla estää rikkaat 
pääsemästä virkaan ostamalla tai lurjukset hymyilemällä. Jottei valinta 
tulisi täysin sattumanvaraiseksi, kaikki arvan suosimat alistettiin ennen 
virkatehtäviin ryhtymistään neuvoston tai tuomioistuimien johtamaan 
ankaraan dokimasiaan eli luonteentutkimukseen. Virantavoittelijan oli 
osoitettava, että hänen molemmat vanhempansa olivat ateenalaisia, ettei 
hänessä ollut ruumiillisia vikoja, että hänellä ei ollut takanaan häväistys- 
juttuja, että hän oli osoittanut hurskasta kunnioitusta vanhemmilleen, suo- 
rittanut sotilaalliset velvollisuutensa ja täysin maksanut veronsa. Kuka 
hyvänsä kansalainen saattoi tässä tilaisuudessa vaatia häneltä selvitystä 
hänen elämänsä kaikista vaiheista, ja voidaan otaksua, että tieto sellai- 
sesta kuulustelusta peloitti arvottomimmat osallistumasta arpomiseen. 
Tästä kokeesta selvittyään arkontti vannoi asianmukaisesti täyttävänsä 
virkatehtävänsä ja vihkivänsä jumalille itsensä kokoisen kultapatsaan, jos 


1 Sana on sukua sanskritin barbara- ja latinan balbus-sanoille, jotka kumpikin mer- 
kitsevät 'änkyttävää?. Kreikkalaisilla barbaros tarkoitti pikemmin puheen eriskum- 
mallisuutta kuin sivistyksen puutetta; barbarismos merkitsi vierasvoittoisuutta kielen 
käytössä — kuten siitä johtuva sivistyssana 'barbarismi'. 

ottaisi vastaan lahjoja tai lahjuksia. Se seikka, että sattumalla oli niin 
suuri osa yhdeksän arkontin nimittümisessü, osoittaa viran merkityksen 
vähentymistä Solonin päivistä, ja siihen kuuluikin vain hallinnollisia 
rutiinitehtäviä.  Basilews-arkontista, jonka nimessä on säilynyt tyhjä 
kuninkaan arvonimi, on tullut pelkästään kaupungin uskonnollinen virka- 
mies. Arkontin on yhdeksän kertaa vuodessa saatava luottamuslause 
kansankokoukselta. Hänen toimenpiteistään ja päätöksistään voidaan 
vedota bulehen tai heliaiaan, ja kuka kansalainen hyvänsä voi panna 
hänet syytteeseen laittomuuksista. Hänen toimikautensa päättyessä tar- 
kastaa neuvostolle vastuunalainen logistai-lautakunta kaikki hänen viral- 
liset tilinsä ja asiakirjansa. Vakavista väärinkäytöksistä voi seurata ras- 
kaita rangaistuksia, jopa kuolemakin. Jos arkontin onnistuu välttää nämä 
kansanvallan lohikäärmeet, hänestä tulee toimivuotensa päätyttyä areio- 
pagin jäsen. Tämä on 400-luvulla kylläkin melkein arvoton kunnia, koska 
tuo elin on menettänyt lähes kaiken valtansa. 

Arkontit ovat vain yksi niistä monista toimikunnista, jotka kansan- 
kokouksen, neuvoston ja tuomioistuimien ohjeiden. mukaan ja valvomina 
hoitavat kaupungin asioita. Aristoteles luettelee kaksikymmentäviisi sel- 
laista ryhmää ja arvioi kunnallisvirkamiesten luvun seitsemäksisadaksi. 
Nämä valitaan miltei kaikki arpomalla vuodeksi kerrallaan, ja koska ei 
saa kahdesti olla saman toimikunnan jäsenenä, voi jokainen kansalainen 
laskea pääsevänsä ainakin kerran elämässään kaupungin viran haltijaksi. 
Ateena ei pitänyt asiantuntijoiden hallitusta hyödyllisenä. 

Sotilasvirat olivat suuremmassa arvossa kuin siviilivirat. Vaikkakin 
sotapäälliköt (strategoi), luvultaan kymmenen, myös valittiin vain vuo- 
deksi kerrallaan ja vaikka heidän toimiaan voitiin milloin hyvänsä tutkia 
samoin kuin heidät voitiin erottaa, heitä ei kuitenkaan valittu arpomalla, 
vaan kansankokouksessa avoimella äänestyksellä. Tällöin ei kansansuosio, 
vaan pystyväisyys oli tienä ylennykseen. Neljännellä vuosisadalla ekklesia 
osoitti arvostelukykyään valitsemalla Fokionin 45 kertaa kenraaliksi, 
vaikka hän oli Ateenan inhotuin mies eikä suinkaan salannut ylenkatset- 
taan rahvasta kohtaan. Strategien tehtävät laajenivat sitä mukaa kuin 
kansainväliset suhteet saivat lisää merkitystä. 400-luvun loppupuolella 
he eivät ainoastaan johtaneet armeijaa ja laivastoa, vaan kävivät neu- 
votteluja ulkovaltojen kanssa ja valvoivat kaupungin tuloja ja menoja. 
Ylipäällikkö (strategos autokrator) oli sen vuoksi hallituksen mahtavin 
mies, ja koska hänet voitiin vuosi vuodelta valita uudelleen, hänessä saat- 
toi henkilöityä se valtion päämäärien jatkuvaisuus, jonka sen valtiomuoto 
muuten olisi tehnyt mahdottomaksi. Tämän viran avulla Perikles teki 
Ateenasta sukupolven ajaksi kansanvaltaisen monarkian, minkä nojalla 
Thukydides saattoi sanoa, että vaikka Ateenan valtio nimellisesti oli kan- 
sanvalta, sitä todellisuudessa hallitsi suurin kansalaisista. 

Armeija ja valitsijakunta ovat yksi ja sama. Jokaisen kansalaisen on 
suoritettava sotapalvelusta kuudentoenkymmenenteon ikävuoteen asti, 
vaadittaessa jokaisessa sodassa. Ateenan olämä ei silti ole militarisoitu- 
nutta. Kun kansalainen nuorona on saanut koulutuksensa, esiintyy vähän 
äkseeraamista, ei kopeilua asepuvulla eikä sotilaiden sekaantumista siviili- 
väestön asioihin. Sodan aikana armeijaan kuuluu kevytaseista jalkaväkeä, 
jonka muodostavat etupäässä lingoin ja keihäin aseistautuneet köyhät 
kansalaiset; raskasaseista jalkaväkeä (hopliitteja), jossa palvelevat varak- 
kaat ovat pystyneet hankkimaan itselleen haarniskan, kilven ja heittokei- 
hään; sekä haarniskaan ja kypärään sonnustautuneiden, peitsellä ja mie- 
kalla aseistautuneiden rikkaiden muodostamaa ratsuväkeä. Kreikkalaiset 
voittavat Aasian kansat sotilaskurin puolesta. He yhdistivät hämmästyt- 
tävällä tavalla kuuliaisuuden taistelukentällä voimakkaaseen itsenäisyy- 
teen rauhan toimissa, ja tämä on kenties selityksenä heidän saavutuksil- 
leen. Ennen Epameiondasta ja Filipposta ei heidän keskuudessaan ollut 
tieteellistä sodankäyntiä eikä selviä strategisia tai taktillisia periaatteita. 

Kaupungit olivat tavallisesti muurien ympäröimiä. Puolustus oli — kuten 
meidänkin aikanamme — hyökkäystä tehokkaampi. Muuten ei ehkä olisi 
mitään kerrottavaa sivistyksen saavutuksista. Piirittävät sotajoukot 
käyttivät suuria ketjujen varaan ripustettuja hirsiä, jotka vedettiin taapäin 
ja syöstiin muuria vastaan. Sen pitemmälle ei piiritystaito ennen Arkhi- 
medesta kehittynyt. Laivastoa pidettiin yllä siten, että joka vuosi valit- 
tiin 400 trierarkkia. Nämä olivat rikkaita miehiä, joiden etuoikeutena oli 
värvätä miehistö, rakentaa valtion hankkimista tarvikkeista kolmisoutu, 
maksaa sen rakentamisesta ja vesille laskemisesta ja pitää se kunnossa. 
Tällä tavoin Ateena saattoi pitää yllä laivaston, jossa rauhan aikana oli 
kuutisenkymmentä alusta. 

Armeijan ja laivaston ylläpito aiheutti valtion suurimman menoerän. 
Tuloja saatiin tie- ja satamamaksuista, 2 %:n tuonti- ja vientitullista, 
metoikkien 12 drakhman vuotuisesta henkiverosta, vapautettujen ja 
orjien puolen drakhman verosta, prostituoitujen verosta, myyntiverosta, 
lupamaksuista, sakoista, takavarikoinneista ja imperiumin apuveroista. 
Maataloustuotteista maksettu vero, jolla Ateenan menot oli rahoitettu 
Peisistratoksen aikana, poistettiin demokratian päästyä valtaan, koska 
sitä pidettiin maanviljelyksen arvoa loukkaavana. Useimmat verot vuok- 
rattiin veronkantomiehille, jotka kantoivat ne valtion puolesta pistäen 
osan omaan taskuunsa. Melkoisia tuloja saatiin valtion omistamista 
mineraalilöydöksistä. Hätätilassa kaupunki turvautui progressiiviseen 
omaisuudenluovutusveroon; sillä tavoin ateenalaiset esim. v. 428 saivat 
kokoon 200 talenttia (1 200 000 dollaria) Mytilenen piiritystä varten. Oli 
myös tapana vaatia varakkaita toimittamaan eräitä julkisia tehtäviä 
(Teiturgiai), esim. huolehtimaan lähetystöjen matkoista, kunnostamaan 


PERIKLES JA KANSANVALTAINEN KOKEILU 273 


sota-aluksia tai kustantamaan näytelmiä, musiikkikilpailuja jw urhoilu- 
kisoja. Jotkut rikkaat miehet suostuivat vapaaehtoisesti tällaisiin slitur- 
gioihin», toiset yleisen mielipiteen painostuksesta. Tästä varakkaille aiheu- 
tuvia haittoja lisäsi vielä se, että jokainen »liturgian» tehtäväkseen saanut 
saattoi pakottaa kenen muun tahansa ottamaan sen suorittaakseen, jos 
hän saattoi osoittaa, että tämä toinen oli rikkaampi kuin hän itse. Sitä 
mukaa kuin demokraattinen puolue voimistui, se keksi yhä useampia 
tilaisuuksia ja verukkeita tämän keinon käyttämiseksi. Sen takia Ateenan 
rahamiehet, kauppiaat, tehtailijat ja tilanomistajat harjoittivat omai- 
suuden kätkentää ja jarrutusta, hautoivatpa kumouksellisia suunnitel- 
miakin. 

Jos tällaisia lahjoja ja pakkoveroja ei oteta huomioon, Ateenan kaikki 
kotimaiset tulot kohosivat Perikleen aikoina noin 400 talenttiin (2 400 000 
dollariin) vuodessa. Lisäksi maksoivat alusmaat ja liittolaiset apuveroina 
600 talenttia. Nämä tulot käytettiin laatimatta minkäänlaista talous- 
arviota, myöntämättä määrärahoja eri tarkoituksiin. Perikleen hoitaessa 
säästäväisesti asioita valtionrahasto kasvoi kasvamistaan, vaikka hänen 
aikanaan menot olivat suuremmat kuin koskaan. Vuonna 440 siinä oli 
9700 talenttia (58 200 000 dollaria). Se oli sievoinen summa minkä hyvänsä 
kaupungin oloissa, ja aivan ainoalaatuinen Kreikassa, missä vain harvalla 
kaupungilla Peloponnesoksessa ei ainoallakaan — oli minkäänlaista 
ylijäämää. Niissä kaupungeissa, joissa sellainen vararahasto oli saatu 
syntymään, se tavallisesti talletettiin kaupungin jumalan pyhäkköön -— 
Ateenassa vuoden 434 jälkeen Parthenoniin. Valtio katsoi oikeudekseen 
käyttää sekä tätä ylijäämää että jumalalleen pystyttämiensä patsaiden 
kultaa. Feidiaan Athene Parthenos -patsaaseen käytettiin kultaa 400 
talentin (240 000 dollarin) arvosta, ja se oli kiinnitetty mahdollista irroit- 
tamista silmällä pitäen. Kaupunki säilytti pyhäkössä myös theorikon- 
rahastoa, josta suoritettiin kansalaisille vuosittain pääsymaksut pyhiin 
näytäntöihin ja kisoihin. 





Sellainen oli Ateenan kansanvalta — historian suppein ja täydellisin: 
suppein, mitä tulee sen etuoikeuksista osallisten lukumäärään, täydellisin 
sen välittömyyden ja tasa-arvoisuuden puolesta, jolla kaikki kansalaiset 
valvoivat lainsäädäntöä ja hoitivat julkisia asioita. Järjestelmän haitat 
ilmenivät räikeästi sen historian edistyessä. Jo Aristofaneen näytelmissä 
niistä pidetään melua. Niinä olivat vastuuton kansankokous, joka toisena 
päivänä saattoi ennakkotapauksista piittaamatta ja tarkistusta odotta- 
matta äänestää hetkellisen intohimonsa sanelun mukaan ja toisena yhtä 
intohimoisesti katuen tekoaan rangaista ei itseään, vaan harhaanjohtajiaan; 
lainsäädäntövallan rajoittaminen niihin, joilla oli tilaisuus olla läsnä ekk- 
lesian kokouksissa; demagogian ja turmiollisen kyvykkäiden miesten 


18 — Durant, Kreikan kulttuuri 

ostrakismoksen suosiminen; virkojen täyttäminen arpomalla, toimihonki- 
löiden vaihtaminen vuosittain ja siitä aiheutuva sekasorto hallinnossa, 
puoluemelskeot, jotka alituisesti häiritsivät valtion johtoa ja hallintoa. 
Näistä vaarallisista vioista Ateena sai suorittaa täyden maksun Spartalle, 
Filippokselle, Aleksanterille ja Roomalle. 

Mutta jokainen hallitus on epätäydellinen, kiusallinen ja kuolevainen. 
Meillä ei ole aihetta uskoa, että monarkia tai aristokratia olisi ollut Atee- 
nalle parempi hallitusmuoto tai että ne olisivat voineet pitää sen kauemmin 
pystyssä. Kenties vain tämä sekasortoinen kansanvalta saattoi kirvoittaa 
sen energian, joka nosti Ateenan eräälle historian huipuista. Ei koskaan 
ennemmin tai myöhemmin ole poliittinen elämä kaupunkivaltion piirissä 
ollut niin kiihkeää ja niin luomisvoimaista. Tämä turmeltunut ja kyvy- 
tön kansanvalta oli ainakin opettavainen: kansankokouksen äänestäjä 
kuunteli Ateenan älykkäimpiä miehiä, tuomioistuimen valamies teroitti 
ymmärrystään punnitsemalla todistuksia, virkamies kypsyi toimenpiteit- 
tensä vastuunalaisuuden ja kokemuksen kautta syvemmin harkitsemaan ja 
päättämään. »Kaupunki on ihmisen opettaja», sanoi Simonides. Saattaa 
olla, että ateenalaiset tästä syystä saattoivat pitää arvossa ja siten kutsua 
esiin Aiskhyloksen ja Euripideen, Sokrateen ja Platonin. Teatterin kat- 
sojakunta oli saanut koulutuksensa kansankokouksessa ja tuomioistui- 
missa, ja sc oli valmis ottamaan vastaan parasta. Tämä ylimysvaltainen kan- 
sanvalta ei ollut mikään laissez-faire -valtio, eikä pelkkä omaisuuden ja jär- 
jestyksen vartija. Se rahoitti Kreikan draamataiteen ja rakensi Partheno- 
nin. Se piti itseään vastuullisena kansansa menestyksestä ja kehityksestä 
ja hankki sille mahdollisuuden u monon tu zen, alla tu eu zen — nei vain 


elää, vaan myös elää hyvin». Historialla on varaa antaa sille sen kaikki 
synnit anteeksi. 


KAHDESTOISTA LUKU 


TYÖ JA VARALLISUUS ATEENASSA 


I. MAA JA RAVINTO 


Tämän kansanvallan ja tämän kulttuurin perustan muodosti tuotanto 
ja varallisuuden jakaantuminen. Jotkut ihmiset saattavat hallita valtiota, 
etsiä totuutta, luoda musiikkia, veistää patsaita, maalata tauluja, kirjoit- 
taa teoksia, opettaa lapsia tai palvella jumalia, koska samalla toiset ihmi- 
set uurastavat kasvattaen viljaa, kutoen kankaita, rakentaen asuntoja, 
louhien kaivoksissa, valmistaen hyödyllisiä esineitä, kuljettaen hyödyk- 
keitä, vaihtaen niitä tai rahoittaen niiden tuotantoa ja siirtämistä paikasta 
toiseen. Kaikkialla tämä on perustana. 

Kaiken yhteiskunnan tukena on talonpoika, köyhin, mutta välttämättö- 
min kaikista ihmisistä. Attikassa hänellä ainakin on äänioikeus. Vain 
kansalaisilla on oikeus omistaa maata, ja miltei kaikki talonpojat omistavat 
viljelemänsä maan. Klaanien valvontavalta maan suhteen on hävinnyt, 
yksityinen omistusoikeus on pysyvästi voimassa. Kuten nykyajan Rans- 
kassa ja Amerikassa tämä pienten maanomistajien luokka on vakaannut- 
tavana konservatiivisena voimana demokratiassa, missä omistamattomat 
kaupunkilaiset aina pyrkivät uudistuksiin. Ikivanha sota maaseudun ja kau- 
pungin välillä — niiden välillä, jotka haluavat korkeata hintaa maatalouden 
ja alhaista teollisuuden tuotteille, ja niiden, jotka haluavat halpoja elin- 
tarvikkeiden hintoja ja korkeita palkkoja tai voittoja teollisuuden alalla 
— on erityisen selvä ja kiihkeä Attikassa. Samalla kun teollisuutta ja 
kauppaa pidetään rahvaanomaisina ja Ateenan kansalaisen arvoa alenta- 
vina, maanviljelystoimia kunnioitetaan kansantalouden, luonteen ja soti- 
laallisen mahdin peruskivenä. Maaseudun vapaat miehet ovat taipuvaisia 
halveksimaan kaupunkilaisia, koska nämä muka ovat joko hempeitä loisia 
tai halpoja orjia. 

Maaperä on köyhää: Attikan 630 000 tynnyrinalasta kolmannes on vil- 
lykseen kelpaamatonta, ja muun osankin ovat metsien tuhoaminen, vähä- 
sateisuus ja talvitulvien voimakas syövyttävä vaikutus kuihduttaneet. 
Attikan talonpojat tekevät — sekä itse että heidän harvat orjansa — kaik- 
kensa korjatakseen jumaliensa pahansuopuuden seuraukset. He keräävät 
tulvien ylijäämäveden säiliöaltaisiin, perkaavat virtojen uomia pitääkseen 
tulvat aisoissa, valtaavat takaisin soiden arvokkaan humus-maan, raken- 
tavat tuhansia kastelukanavia johdattaakseen pikkupurojen veden janoisille 
vainioilleen, siirtävät kärsivällisesti kasveja paikasta toiseen parantaak- 

seen niiden kokoa ja laatua sekä jättävät maan joka toinen vuosi kesannoksi, 
jotta sen kasvuvoima palaisi. He lisäävät maan emäksisyyttä suoloilla, 
esim, kalkkisälvällä, ja lannoittavat sitä kaliumnitraatilla, tuhalla ja makki- 
lannalla. Ateonan ympärillä sijaitsovia puutarhoja lannoitetaan kaupungin 
likaviemärivedellä, jonka pääviemäri johtaa Dipylonin ulkopuolella sijait- 
sevaan säiliöaltaaseen; sieltä se tiilireunaisia kanavia myöten juoksutetaan 
Kefisos-joen laaksoon. Erilaisia maalajeja sekoitetaan toisiinsa paremman 
yhteisvaikutuksen aikaansaamiseksi, ja vihantarehua, esim. kukkivia 
papuja, kynnetään maahan sen voimistamiseksi. Kyntäminen, äestäminen, 
kylväminen ja istuttaminen suoritetaan syksyn lyhyinä päivinä. Viljan- 
korjuun aika sattuu toukokuuhun, ja sateeton kesä on valmistelujen ja 
levon kautta. Kaikesta tästä puuhasta huolimatta Attikan vuotuinen vil- 
jantuotanto on vain n. 25 000 tonnia, mikä määrä nipin napin riittää elät- 
tämään neljänneksen väestöstä. Perikleen Ateena nääntyisi nälkään, ellei 
viljaa tuotaisi ulkoa, ja tämä seikka on syynä imperialistisiin pyrkimyksiin 
ja tekee välttämättömäksi voimakkaan laivaston ylläpidon. 

Maaseutu pyrkii korvaamaan viljasadon niukkuuden sitä runsaammalla 
oliivi- ja rypälesadolla. Rinteet on pengerretty ja niille johdettu kastelu- 
kanavia. Aasien sallitaan napsia suuhunsa köynnösten pikkuoksia, jotta 
saataisiin runsaammin hedelmiä. Perikleen aikana peittävät öljypuut laa- 
joja Kreikan alueita, mutta kunnia niiden tuomisesta maahan kuuluu 
Peisistratokselle ja Solonille. Öljypuu kukkii kuusitoistavuotiaana, mutta 
vasta nelikymmenvuotiaana se kantaa täyden sadon. Ellei Peisistratos 
olisi jakanut avustusta sen viljelijöille, se ei kenties olisi koskaan levittänyt 
oksiaan Attikan maaperän yläpuolelle, Peloponnesoksen sodan aikainen 
öljypuumetsikköjen tuhoaminen vaikutti osaltaan Ateenan rappeutumi- 
seen. Kreikkalaiset käyttivät öljymarjoja moniin tarkoituksiin: ensimmäi- 
sessä puserruksessa saatua öljyä käytettiin ravinnoksi, toisessa saatua 
voiteluaineena, kolmannessa saatua valaistukseen ja jäännöstä poltto- 
aineena. Öljypuu oli Attikan satoisin viljelyskasvi, ja sen arvo oli niin 
suuri, että valtio otti oliivien viennin yksinoikeudekseen. Sillä ja viineillä 
maksettiin se vilja, joka täytyi tuoda maahan. 

Viikunoiden vienti oli kokonaan kiellettyä, sillä ne olivat Kreikassa ter- 
veyden ja energian päälähteenä. Viikunapuu menestyy hedelmättömällä- 
kin maaperällä; sen joka taholle haarautuvat juuret keräävät maasta 
kaiken mahdollisen kosteuden, ja sen niukka lehdistö supistaa haihtumisen 
vähiin. Kreikkalainen isäntämies oli lisäksi oppinut itämailta »kaprifikaa- 
tions salaisuuden: hän ripusti luonnonvaraisen hedepuun (caprificus) 
oksia viljellyn emipuun oksille toivoen äkämäpistiäisten kuljettavan siite- 
pölyä emipuun kukkiin, jolloin tähän kasvaisi runsaammin ja makeampia 
viikunoita. 

Nämä maaperän tuotteet — vilja, oliiviöljy, viikunat, rypäleet ja viini 

— muodostivat attikalaisten ruokavalion vakio-osan. Karjanhoidon osuus 
ravinnon hankkimisessa oli mitätön. Hevosia kasvatettiin kilpa-ajoja var- 
ten, lampaita villan, vuohia maidon tähden, aaseja, muuleja, lehmiä ja 
härkiä kuljetuseläimiksi, mutta pääasiallisesti vain sikoja ruoaksi. Mehi- 
läisiä hoidettiin, koska ne hankkivat hunajaa sokerittomaan maailmaan. 
Liha on ylellisyyttä. Köyhät syövät sitä vain juhlapäivinä, ja Homerok- 
sen ajan sankarilliset pidot ovat pelkkä muisto vain. Kalat ovat sekä joka- 
päiväistä ruokaa että herkkua. Köyhät ostavat niitä suolattuina ja kui- 
vattuina, rikkaat syövät pidoissaan tuoretta hainlihaa ja ankeriaita. 
Viljaa käytetään  puurona, litteinä leipinä tai leivoksina, joihin 
usein on pantu hunajaa. Leipää tai leivoksia leivotaan harvoin kotona, 
tavallisesti ne ostetaan kierteleviltä myyjättäriltä tai kojuista. Edelleen 
syödään munia ja vihanneksia, etenkin papuja, herneitä, kaaloja, linssejä, 
salaatteja, sipuleja ja valkosipuleja. Hedelmiä on vähän, appelsiinit ja 
sitruunat ovat tuntemattomia. Pähkinät ovat yleisiä, ja mausteita käyte- 
tään viljalti. Suolaa kerätään merestä patojen avulla; sitä vaihdetaan sisä- 
maahan orjia vastaan. Huokeaa orjaa sanotaan »suolaukseksi» hyvä on 
»suolansa arvoinen». Miltei kaikessa keittämisessä käytetään oliiviöljyä, 
joka myös on oivallinen paloöljyn korvike. Voita on Välimeren maissa 
vaikea säilyttää, ja oliiviöljy syrjäyttää sen. Jälkiruoaksi käytetään huna- 
jaa, makeisia ja juustoa. Juustoleivonnaiset ovat niin mielikuvitukselli- 
sia, että niiden salaisuuksille on omistettu monia klassillisia tutkielmia. 
Vesi on tavallinen juoma, mutta kaikki käyttävät viiniä, sillä mikään sivis- 
tysmuoto ei ole havainnut elämää siedettäväksi ilman huumaus- tai piris- 
tysaineita. Lunta ja jäätä säilytetään maakuopissa, jotta niillä voitaisiin 
viilentää viiniä kuumana aikana. Olut tunnetaan, mutta Perikleen aikana 
sitä halveksitaan. Kreikkalainen syö ylipäänsä kohtuullisesti ja tyytyy 
kahteen päivittäiseen ateriaan. »On kuitenkins, sanoo Hippokrates, »monta, 
jotka totuttuaan voivat helposti suoriutua kolmesta täydestä ateriasta 
päivittäin.» 


II. TEOLLISUUS 


Maasta saadaan ruoan ohella mineraaleja ja polttoainetta. Valaisemi- 
sesta pitävät huolen sirot lamput, soihdut, joissa poltetaan puhdistettua 
oliiviöljyä tai hartsia, tai kynttilät. Lämpöä saadaan kuivasta puusta tai 
puuhiilistä, jotka palavat siirrettävissä hiilipannuissa. Puiden kaataminen 
polttopuuksi ja rakennustarvikkeiksi hävittää metsät ja tekee kukkulat 
alastomiksi kaupunkien lähistöltä. Jo 400-luvulla tuodaan rakennuksia, 
huonekaluja ja laivoja varten puuta muualta. Kivihiiltä ei ole. 
ja Kreikkalaiset eivät nostaneet maasta polttoainetta, vaan mineraaleja. 
Attikan maaperässä on runsaasti marmoria, rautaa, sinkkiä, hopeaa ja 
lyijyä. Laureionin kaivokset lähellä niemimaan eteläkärkeä olivat Aiskhy- 

loksen sanoja küyttüüksemme hopeaa pulppuava lähde» Ateonalle, No 
olivat hallituksen tärkein apulähde. Hallitus, joka pidätti itselleen oikouden 
kaikkiin maanalaisiin löydöksiin, vuokrasi kaivokset yksityisille yrittäjille, 
jotka maksoivat lupamaksuna talentin (6 000 dollaria) ja vuosituotosta 
kahdennenkymmenennenneljännen osan. Vuonna 483 muuan aarteen- 
etsijä löysi Laureionin ensimmäiset todella antoisat hopeasuonet, minkä 
takia kaivosalueelle tapahtui suoranainen rynnäkkö. Vain kansalaisten 
sallittiin vuokrata osuuksia ja vain orjien suorittaa työtä. Hurskas Nikias, 
jonka taikauskoisuus cdisti Ateenan perikatoa, ansaitsi 170 dollaria päi- 
vässä lainaamalla tuhat orjaa kaivosten käyttäjille obolin (17 centin) 
päivittäisestä korvauksesta. Moni ateenalainen hankki omaisuuden tällä 
tavoin tai lainaamalla rahaa kaivosyrityksiin. Kaivoksissa työskenteli 
parisenkymmentä tuhatta orjaa, päällysmiehet ja teknikot mukaan luet- 
tuina. He raatavat kymmenen tunnin vuoroissa, ja työ jatkuu keskeyty- 
mättä yötä päivää. Jos orja pysähtyy lepäämään, hän saa maistaa työn- 
johtajan ruoskaa; jos hän koettaa karata, hänet kytketään työnsä ääreen 
rautakahlein; jos hän karkaa ja joutuu kiinni, hänen otsaansa poltotaan 
merkki kuumalla raudalla. Kaivoskäytävät ovat vain kolme jalkaa kor- 
keat ja kaksi leveät. Orjat käyttävät hakkua, talttaa tai vasaraa polvil- 
laan, vatsallaan tai selällään. Louhittu malmi kuljetetaan pois vasuissa 
tai säkeissä, jotka kulkevat kädestä käteen, sillä käytävät ovat liian ahtaat 
kahden miehen helposti sivuuttaa toisensa. Voitto on suunnaton: vuonna 
483 hallituksen osuus oli sata talenttia (600 000 dollaria); tämän onnen- 
salliman avulla rakennettiin Ateenalle laivasto ja pelastettiin Hellas Sala- 
miin luona. Muillekin kuin orjille tämä oli samalla yhtä suuri onnettomuus 
kuin onnikin. Ateenan valtionrahasto joutui riippuvaiseksi kaivoksista, 
ja kun spartalaiset Peloponnesoksen sodan aikana valtasivat Laureionin, 
Ateenan koko talouselämä joutui sekasortoon. Kaivossuonten tyhjenty- 
minen 300-luvulla edisti monen muun tekijän kanssa Ateenan rappeutu- 
mista. Attikan maaperästä ei näet löydetty muita arvokkaita metalleja. 

Rinnan vuorityön kanssa edistyy metallurgia. Laureionin malmi murs- 
kataan suurissa huhmarissa orjien käyttämällä raskaalla rautapetkelellä. Sit- 
ten se viedään myllyihin, missä se jauhaantuu kovien trakyyttikivien vä- 
lissä ja lajitellaan seulomalla. Seulan läpäissyt aines lähetetään malmin- 
pesimöön, missä säiliöistä päästetään vesisuihkuja kalteville, ohuen, sileän 
ja kovan sementtikerroksen peittämille suorakulmaisille kivilaatoille; virta 
juoksee jyrkissä kulmissa, joissa oleviin kuoppiin metallihiukkaset kasaan- 
tuvat. Kerätty metalli heitetään pieniin sulatusuuneihin, joihin työntö- 
luukuilla saadaan lisää kuumuutta; uunien pohjalla on reikiä, joista sula 
metalli valuu. Lyijy erotetaan hopeasta kuumentamalla sula metalli huo- 
koisesta aineesta valmistetuissa koeupokkaissa ja saattamalla se ulkoilman 
yhteyteen. Tällä yksinkertaisella menetelmällä lyijy muuttuu suomu- 
lyijyksi ja hopea erkanee. Sulattaminen ja puhdistaminen suoritettiin 
taitavasti, sillä Ateenan hopearahat lyötiin 98 %:n hopeasta. Laureionin 
oli maksettava varallisuudestaan, kuten kaivostyön aina on maksettava 
metalliteollisuuden puolesta, sillä kasvit ja ihmiset kuihtuivat ja kuo- 

livat sulatusuunien huuruissa ja ympäristö joutui pölyn ja autiuden 
valtaan. 


Muut teollisuudet eivät olleet yhtä rasittavia. Attikassa oli nyt monen- 
laista teollisuutta, tosin mittakaavaltaan vähäistä, mutta huomattavan 
paljon erikoistunutta. Siellä louhittiin marmoria ja muita kiviä, tehtiin 
lukemattomia laatuja savenvalajan töitä, parkittiin vuotia suurissa nah- 
kurinverstaissa, jollaisia omistivat Perikleen kilpailija Kleon ja Sokrateen 
syyttäjä Anytos. Oli vaununtekijöitä, laivanrakentajia, satula- ja valjas- 
seppiä, kengäntekijöitä. Muutamat satulasepät valmistivat ainoastaan 
suitsia, muutamat suutarit ainoastaan miesten, toiset vain naisten jalki- 
neita. Rakennusalalla esiintyi puuseppiä, valajia, kivenhakkaajia, metalli- 
työläisiä, maalareita, päällystäjiä. Edelleen oli seppiä, miekkaseppiä, kil- 
ventekijöitä, lampuntekijöitä, lyyrynvirittäjiä, mylläreitä, leipureita, mak- 
karantekijöitä, kalakauppiaita — kaikkia ammatteja, joita toimelias ja 
monipuolinen, mutta ei mekaaninen eikä yksitoikkoinen talouselämä tar- 
vitsi. Tavalliset kutomatuotteet valmistettiin edelleen etupäässä kodeissa. 
Siellä naiset kutoivat ja korjasivat perheen jokapäiväiset pito- ja vuode- 
vaatteet: kuka istui karstojen, kuka rukin, kuka kangaspuiden, kuka kir- 
jontakehyksen ääressä. Tehtaista tai ulkomailta saatiin erikoisvalmisteita: 
Egyptin, Amorgoksen ja Taraan hienoja pellavakankaita, Syrakusan vär- 
jättyjä villakankaita, Korinthoksen huopia, lähi-idän ja Karthagon mat- 
toja, Kyproksen värikkäitä vuodepeitteitä. Neljännen vuosisadan lopulla 
Kos-saaren naiset oppivat avaamaan silkkimadon koteloita ja kehräämään 
säikeistä silkkiä. Muutamien kotien naiset saavuttivat sellaisen kätevyyden 
kutomisessa, että he tuottivat enemmän kuin heidän perheensä tarvitsi. 
He myivät ylijäämän ensin kuluttajille, sitten välittäjille; he käyttivät 
apulaisia, vapautettuja tai orjattaria, ja tällä tavoin kehittyi kotiteollisuu- 
desta tehdasjärjestelmään johtava välivaihe. 


Tällainen järjestelmä alkoi hahmottua Perikleen aikana. Perikles itse 
omisti, kuten Alkibiadeskin, tehtaan. Koneita ei ollut lainkaan käytet- 
tävissä, mutta orjia voitiin saada yllin kyllin. Koska lihasvoima oli huokeaa, 
ei mikään ollut kannustamassa koneiden keksimiseen. Ateenan ergasteria 
olivat pikemminkin verstaita kuin tehtaita. Suurimmassa, Kefaloksen 
kilpitehtaassa, oli 120 työläistä, Timarkhoksen kenkätehtaassa oli kym- 
menen, Demostheneen huonekaluverstaassa kaksikymmentä, hänen haar- 
niskatehtaassaan kolmekymmentä. Aluksi nämä verstaat tekivät vain 
tilaustyötä, mutta myöhemmin ne valmistivat tuotteita myytäväksi ja 
lopulta vientiäkin varten. Niiden toimintaa helpotti lyödyn rahan pääse- 
minen yhä yleisempään käytäntöön ja vaihtokaupan syrjäytyminen. Yh- 
tymiä ei ollut, vaan jokainen tehdas oli itsenäinen yksikkö, jonka omisti 
yksi tai pari miestä, ja omistaja työskenteli usein orjiensa rinnalla. Patent- 
teja ei tunnettu; ammattitaito periytyi isältä pojalle tai opetettiin kisälleille. 
Laki vapautti ateenalaisen huolehtimasta vanhemmistaan, elleivät nämä 
olleet opettaneet hänelle jotakin ammattia. Työpäivä oli pitkä, mutta 
työn tahti leppoisa, isäntä ja palkolliset työskentelivät aamunkoitosta 

hämärään, kesäisin pitäen tauon puolelta päivin. Lomia oi ollut, mutta. 
sen sijaan oli joka vuosi kuutisenkymmentä pyhäpäivää, joina ei työsken- 
nelty. 


IIT. KAUPPA JA RAHALIIKE 


Kun yksilö, perhe tai kaupunki tuottaa enemmän kuin kuluttaa ja ha- 
luaa vaihtaa ylijäämän, syntyy kauppa. Ensimmäisenä vaikeutena on 
kuljetuksen kalleus, sillä tiet ovat kurjia ja meri on pikemminkin ansa. 
Teistä oivallisin on Ateenasta Eleusiihin johtava »pyhä tie», mutta sekin 
onpelkkää liejua ja usein niin kapea, etteivät ajoneuvot voi sivuuttaa toi- 
siaan. Sillat ovat vaarallisia multapengermiä, jotka yhtä usein huuhtoutu- 
vat tulvien mukana pois kuin jäävät käyttökuntoon. Tavallinen veto- 
eläin on härkä, mutta se on liian filosofinen, jotta siihen luottava kauppa- 
mies voisi rikastua. Vaunut ovat heikkorakenteisia ja särkyvät alituisesti 
tai juuttuvat liejuun. On edullisempaa lastata tavarat muulin selkään, 
sillä se kulkee aavistuksen verran nopeammin eikä anasta tietä niin leveälti. 
Kreikassa ei ole postilaitosta, ei hallitustenkaan postia varten. Nämä tyy- 
tyvät lähetteihin, ja yksityisen kirjeenvaihdon on odotettava tilaisuutta 
näiden käyttämiseen. Tärkeät uutiset voidaan tiedottaa tulirovioilla vuo- 
relta vuorelle tai lähettää kirjekyyhkysten matkassa. Siellä täällä teiden 
varrella on majataloja, mutta ne ovat rosvojen ja syöpäläisten tyyssijoja. 
Dionysos-jumalakin tiedustelee eräässä Aristofaneen näytelmässä Herak- 
leelta »kuppiloita ja majapaikkoja, joissa on vähiten luteita». 

Kuljetus meritse tulee huokeammaksi, erittäinkin mikäli matka tapah- 
— tuu vain, kuten useimmiten onkin laita, tyyninä kesäkuukausina. Matkus- 
tajat selviytyvät huokealla: 2 drakhmalla (2 dollarilla) perhe voi matkus- 
taa Peiraeuksesta Egyptiin tai Mustalle merelle, mutta alukset eivät huo- 
lehdi matkustajien muonasta, koska ne on rakennettu joko tavaroiden 
kuljetusta tai sotaa tai tarpeen vaatiessa kumpaakin varten. Liike- 
voimana on etupäässä purjeisiin puhaltava tuuli, mutta jos tuuli on 
vastainen tai sää on tyyni, saavat orjat soutaa. Pienin aavan meren 
kauppa-alus oli 30-airoinen triakontoros, jossa airot olivat kaikki samalla 
korkeudella; pentekontoroksessa oli 50 airoa. Noin v. 700 korintholaiset 
laskivat vesille ensimmäisen kolmisoudun. Siinä souti kaksisataa miestä 
airoja, jotka olivat kolmessa kerroksessa. Viidennellä vuosisadalla nämä 
alukset, joille pitkä ja korkea parraslava antoi uljaan ulkonäön, olivat 
kasvaneet 256 tonnin mittaisiksi. Ne kuljettivat kolmattasataa tonnia 
jyviä ja antoivat puheenainetta Välimeren ranta-asukkaille pyyhältä- 
mällä kolmetoista kilometriä tunnissa. 

Toisena kaupan ongelmana oli luotettavan vaihtovälineen löytäminen. 
Jokaisella kaupungilla oli oma paino- ja mittajärjestelmänsä ja oma ra- 

hansa. Jokaisella sadasta rajasta oli kaikki arvot epäluuloisesti arvioitava 
uudelleen, sillä jokainen Kreikan hallitus paitsi Ateenan koetti hyötyä 
huonontamalla rahaansa. Muuan nimeltä tuntematon kreikkalainen lau- 
suu: »Usoimmissa kaupungeissa täytyy. kauppiaiden hankkia tavaroita 
paluulastiksi, sillä he eivät voi saada rahaa, josta heille olisi mitään hyötyä 
missään muualla.) Muutamat kaupungit lyöttivät rahaa elektronista, kul- 
lan ja hopean sekoituksesta, ja kilpailivat siitä, kenen seoksessa olisi mah- 
dollisimman vähän kultaa. Ateenan hallitukset Solonista lähtien edistivät 
huomattavasti kaupunkinsa kauppaa lyöttämällä luottamuksen arvoista 
rahaa, jonka tunnuskuvana oli Athenen pöllö. »Pöllöjen vieminen Atec- 

naan merkitsi kreikan kielessä samaa kuin »mennü merta edemmäs kalaan». 

Koska Ateena kaikissa historiansa vaiheissa kieltäytyi huonontamasta 
hopeadrakhmojaan, näitä »pöllöjä» otettiin mielihyvin vastaan kaikkialla 
Välimeren maailmassa, ja ne alkoivat syrjäyttää Aigeian meren alueella 

paikallisen rahan. Tällä asteella kulta on vielä pikemminkin painon mu- 

kaan myyty kauppatavara kuin kaupan apuneuvo. Ateenalaiset lyöttivät 

vain ylen harvoin kultarahaa; hopean ja kullan suhde oli tavallisesti 14 : 1. 

Pienimmät Ateenan rahat olivat vaskea. Niitä meni 8 oboliin. Tämä oli 

rauta- tai pronssikolikko, joka oli saanut nimensä siitä, että se muis- 

tutti naulaa tai varrasta (obeliskos). Drakhma, so. »kourallinen», oli kuusi 

obolia. Kaksi drakhmaa oli kultastateeri, sata drakhmaa miina ja kuusi- 

kymmentä miinaa yksi talentti. Viidennen vuosisadan alkupuoliskolla 

voitiin drakhmalla ostaa 36 litraa vehniä kuten dollarilla 20. vuosisadan 

Amerikassa.! Ateenassa ei esiintynyt paperirahaa, ei valtion obligaatioita, 

ei osakeyhtiöitä eikä osakepörssiä. 

Sitä vastoin siellä oli pankkeja. Niiden oli taisteltava ankarasti saadak- 
seen jalansijaa, sillä ne, jotka eivät tarvinneet lainoja, leimasivat koron otta- 
misen rikokseksi, ja filosofit olivat samaa mieltä heidän kanssaan. Tavalli- 
nen 400-luvun ateenalainen on aarteenkätkijä. Jos hänellä on säästöjä, 
hän mieluummin piilottaa ne kuin uskoo pankin haltuun. Muutamat lai- 
naavat rahaa kiinnityskirjoja vastaan 16 tai 18 prosentin korolla; toiset 
lainaavat ystävilleen korkoa perimättä, jotkut sijoittavat rahansa temppe- 
lien aarrekammioihin. Temppelit toimivat pankkeina lainaten rahaa yksi- 
tyisille ja valtioille kohtuullista korkoa vastaan. Apollonin temppeli Del- 
foissa oli tavallaan koko Kreikan kansainvälinen pankki. Yksityishenkilöt 
eivät lainanneet rahaa hallituksille, mutta joskus valtio antoi lainan toi- 
selle valtiolle. Viidennellä vuosisadalla alkoi pöytänsä (trapeza) ääressä 
istuva rahanvaihtajaottaarahaa talletettavakseen ja lainata sitä kauppiaille 
korkoa vastaan, joka vaihteli vahingonvaaran mukaan 12:sta 30 %:iin. 

1 Tässä teoksessa on oboli laskettu ostovoimaltaan 17 centin, drakhma yhden, talentti 


6 000 dollarin arvoiseksi. Nämä arvot ovat kuitenkin vain likimääräisiä, koska hinnat 
nousivat kautta Kreikan historian; vrt. tämän luvun V jaksoa. 

Täten hänestä tuli pankkiiri, vaikka hän muinaisen Kroikan loppuun asti 
säilyttikin aikaisemman ammattinimityksensä irapezites (pöydän ääressä 
istuva mies') Hän omaksui menetelmänsä lähi-idästä, mutta paransi 
niitä ja siirsi ne edelleen roomalaisille, joilta ne periytyivät nyky-Euroo- 
palle. Jo persialaissotien jälkeen Themistokles talletti 70 talenttia (420 000 
dollaria) korintholaisen pankkiirin Filostefanoksen huostaan menetellen 
hyvin samaan tapaan kuin nykyajan poliittiset seikkailijat varustaessaan 
itselleen tyyssijoja ulkomaille. Tämä on varhaisin tunnettu maininta 
maallikoiden temppelien lainaustoiminnan rinnalla harjoittamasta pankki- 
toiminnasta. Vuosisadan loppupuolella Antisthenes ja Arkhestratos perus- 
tivat pankin, josta sittemmin Pasionin johtamana tuli kaikista Hellaan 
yksityispankeista maineikkain. Trapetsiittien ansiosta raha kiersi vapaam- 
min ja nopeammin ja toimi siis tehokkaammin kuin siihen asti. Heidän 
toimintansa vaikutti elvyttävästi Ateenan kauppaan ja sen ekspansioon. 
Kauppa, ei teollisuus eikä pankkiliike, oli Ateenan talouselämän sielu. 
Vaikka monet tuottajat edelleen myivätkin suoraan ostajille, yhä useam- 
mat heistä tarvitsivat välittäjiksi kauppiaita, joiden tehtävänä oli ostaa 
ja varastoida hyödykkeitä, kunnes kuluttaja oli valmis ostamaan niitä. 
Tällä tavoin syntyi vähittäiskauppiasluokka, joka kaupitteli tavaroitaan 
kaduilla, sotajoukkojen vanavedessä, juhlissa ja markkinoilla tai torilla 
tahi muualla kaupungissa sijaitsevissa myymälöissä ja kojuissa. Myymä- 
löihin saapuivat vapautetut, metoikit tai orjat tingiskelemään kauppiaiden 
kanssa ja ostamaan mitä kotona tarvittiin. Ateenan »vapaiden» naisten 
kiusoista pahimpia oli se, ettei tapa sallinut heidän käydä ostoksilla. 
Ulkomaankauppa edistyi vieläkin nopeammin kuin kotimaankauppa, 
sillä Kreikan valtiot oppivat pian tajuamaan kansainvälisen työnjaon edut 
ja kukin erikoistui oman tuotteensa valmistamiseen. Kilpiseppä ei esim. 
enää kulkenut kaupungista kaupunkiin tarvitsijain kutsusta, vaan valmisti 
kilvet liikkeessään ja lähetti ne myytäväksi klassillisen maailman markki- 
noille. Yhden vuosisadan aikana Ateena siirtyi kotitaloudesta (jossa jokai- 
nen koti valmistaa itse likipitäen kaiken tarvitsemansa) kaupunkitalou- 
teen (jossa jokainen kaupunki valmistaa itse lähes kaiken tarvitsemansa) 
ja siitä kansainväliseen talouteen (jossa jokainen valtio on riippuvainen tuon- 
nista, jonka maksamiseksi sen on vietävä maasta tuotteitaan). Ateenan ` 
laivasto piti kahden sukupolven ajan Aigeian meren puhtaana meriros- 
voista, ja vuosien 480 ja 430 välillä kauppa kukoisti paremmin kuin mil- 
loinkaan myöhemmin ennen merirosvojen tuhoamista Pompeiuksen toi- 
mesta v.67 e. Kr. Peiraeuksen telakat, makasiinit, torit ja pankit helpotti- 
vat kauppaa kaikin mahdollisin tavoin. Tästä vilkkaasta satamasta tuli 
nopeasti idän ja lännen välisen kaupan tärkein jakelu- ja laivauskeskus. 
Kaikkia niitä tuotteita, joita on vaikeaa hankkia muualla maailmassa, 
tätä täällä, tuota tuolla», sanoo Isokrates, kaikkia niitä saa vaivatta ostaa 

Ateenasta». »Kaupunkimme mahtavuus,» sanoo Thukydides, »tuo koko 
maailman tuotteet satamaamme, niin että ateenalaisille ovat muiden mai- 
den hedelmät yhtä tuttua ylellisyyttä kuin heidän oman maansa». Pei- 
raeuksesta kauppiaat veivät Attikan peltojen ja verstaiden tuottamia 
viinejä, öljyä, villoja, mineraaleja, marmoria, saviteoksia, aseita, ylelli- 
syysesineitä, kirjoja ja taideteoksia. Peiraeukseen he toivat viljaa Byzan- 
tionista, Syyriasta, Egyptistä, Italiasta ja Sisiliasta, hedelmiä ja juustoa 
Sisiliasta ja Foinikiasta, lihaa Foinikiasta ja Italiasta, kaloja Mustalta 
mereltä, pähkinöitä Paflagoniasta, vaskea Kyproksesta, tinaa Englannista, 
rautaa Mustan meren rannikoilta, kultaa Thasoksesta ja Traakiasta, puu- 
tavaroita Traakiasta ja Kyproksesta, koruompeluksia lähi-idästä, villoja, 
pellavakangasta ja värejä Foinikiasta, mausteita Kyrenestä, miekkoja 
Khalkiista, lasia Egyptistä, tiiliä Korinthoksesta, vuoteita Khioksesta 
ja Miletoksesta, saappaita ja pronssiesineitä Etruriasta, norsunluuta Eti- 
opiasta, haju- ja voiteluaineita Arabiasta, orjia Lyydiasta, Syyriasta ja 
Skyytiasta. Siirtokunnat eivät toimineet vain markkina-alueina, vaan 
myös asiamiehinä, jotka lähettivät Ateenan tuotteita sisämaahan, ja 
vaikka Joonian kaupungit rappeutuivat 5. vuosisadalla, koska sikäläinen 
kauppa siirtyi persialaissotien aikana ja jälkeen Propontikseen ja Kaa- 
rigan, korvasivat Italia ja Sisilia ne manner-Kreikan tuotannon ylijäämän 
ja liikaväestön purkaustienä. Voimme arvioida Aigeian meren kaupan 
laajuuden sen perusteella, että Ateenan imperiumin kaupunkien mak- 
settavaksi v. 413 säädetty 5 %:n tuonti- ja vientivero tuotti 1200 
talenttia, mikä siis osoittaa 144 miljoonan dollarin vuotuista liike- 
vaihtoa. 

Tähän vaurauteen kätkeytyi vaara, nimittäin Ateenan yhä suureneva 
riippuvaisuus muualta tuodusta viljasta. Tämän takia se niin itsepäisesti 
koetti saada valvontaansa Hellespontoksen ja Mustan meren, tarmokkaasti 
asutti salmille johtavan väylän varrella olevia saaria ja rannikoita ja ryh- 
tyi v. 459 tuhoisaan Egyptin- ja v. 415 samanlaiseen Sisilian-retkeen. Tämä 
riippuvaisuus sai Ateenan muuttamaan Deloksen liittokunnan imperiu- 
miksi, ja kun spartalaiset v. 405 tuhosivat Ateenan laivaston Hellespontok- 
sessa, oli väistämättömänä tuloksena Ateenan nääntyminen nälkään ja 
antautuminen. Silti tämä kauppa teki Ateenasta rikkaan ja yhdessä 
imperiumin apuveron kanssa loi sivistyksellisen kehityksen edellytykset. 
Kauppiaat, jotka kuljettivat hyödykkeitään kaikkiin Välimeren kolkkiin, 
palasivat näkemys muuttuneena, valppaina ja avarakatseisina. He toi- 
vat mukanaan uusia aatteita ja tapoja, tekivät lopun vanhoista tabuista ja 
hitaudesta ja syrjäyttivät maalaisaristokratian perheperinteisen vanhoilli- 
suuden kaupallisen sivistyksen yksilöllisen ja edistystä harrastavan hengen 
tieltä. Ateenassa kohtasivat toisensa itä ja länsi kumpikin työntäen tois- 
taan totutuilta uriltaan. Vanhat myytit menettivät otteensa ihmisten 

sieluun, ihmisille tuli enemmän joutoaikaa, tutkimusta tuettiin, tieteet ja 
filosofia edistyivät. Ateenassa kuohui elämä kiihkeämpänä kuin missään 
muussa saman ajan kaupungissa. 


IV. VAPAAT JA ORJAT 


Kuka suoritti kaiken kuvaamamme työn? Maaseudulla sen suorittivat 
kansalaiset, heidän perheensä ja vapaat palkolliset, Ateenassa osaksi 
kansalaiset, osaksi vapautetut, heitä enemmän metoikit ja enimmäk- 
seen orjat. Pikkukauppiaat, käsityöläiset, kauppiaat ja pankkiirit olivat 
miltei yksinomaan peräisin äänioikeudettomasta väestöstä. Porvari hal- 
veksi ruumiillista työtä ja koetti sitä mahdollisimman paljon välttää. 
Pidettiin häpeällisenä työntekoa elatukseksi. Monet helleenit pitivät 
musiikin, kuvanveiston tai maalaustaiteen ammattimaista harjoittamista 
tai opettamistakin halpana toimena». Niinpä suorasukainen Ksenofon, 
joka tosin oli ritariluokan ylpeä jäsen, lausuu: 


*Sivistyneissä yhteiskunnissa ovat niin sanotut halvat käsityö- 
läisammatit . . . huonossa huudossa eivätkä syyttä. Nehän turme- 
levat ruumiin kaikilta, jotka ovat niiden kanssa tekemisissä, sekä 
työläisiltä että työnjohtajilta, koska heidän täytyy olla istuvassa 
asennossa tai pimeissä onkaloissa tai kyyristellä päiväkausia sula- 
tusuunin ääressä. Rinta rinnan ruumiin herpaantumisen kanssa 
rappeutuu silmin nähden sielukin, koska nämä halvat ammatit 
vaativat harjoittajiensa koko ajan eivätkä suo heille vapaata aikaa 
uhrattavaksi valtion ja ystävyyden vaatimuksille.» 


Yhtä lailla halveksittiin kauppaa. Kreikkalainen ylimys tai filosofi 
piti sitä vain rahan haalimisena toisten kustannuksella. Sen tarkoituksena 
ei ollut hyödykkeiden aikaansaaminen, vaan niiden ostaminen huokeasta 
ja myyminen kalliista hinnasta. Kukaan arvostaan huolehtiva kansalainen 
ei voi sitä antautua harjoittamaan, vaikka hän voikin huoleti sijoittaa 
rahojaan siihen ja hyötyä siitä, mikäli muut tekevät työn. Vapaan miehen, 
sanovat kreikkalaiset, tulee olla vapaa taloudellisista tehtävistä. Hänellä 
tulee olla orjia tai muita huolehtimassa aineellisista seikoista, jopa mikäli 
mahdollista hänen omaisuudestaan ja tiluksistaankin. Vain silloin kun hän 
on noista huolista vapautunut, häneltä liikenee aikaa hallitustehtäviin, 
sotaan, kirjallisuuteen ja filosofiaan. Kreikkalaisten käsityksen mukaan 
ei ilman joutilasta kansanluokkaa voi olla mitään maun mittapuuta, tai- 
teen suosintaa, ylipäänsä ei mitään sivistystä. Kukaan, jolla on kiire, ei 
voi olla tosisivistynyt. 

i Plutarkhoksen Perikles. Zimmern (The Greek Commonwealth, s. 272) ja Ferguson 


(Greek Imperialism, s. 61) arvelevat ateenalaisten ylenkatsetta ruumiillista työtä koh- 
taan liioitellun; vrt. kuitenkin Glotz, Ancient Greece at Work, s. 160. 


TYÖ JA VARALLISUUS ATEENASSA 286 


Useimpia niistä toimista, jotka historia liittää keskiluokan nimeen, suo- 
rittivat Ateenassa metoikit, vapaat ulkomaalaiset, jotka olivat ottaneet 
kotipaikakseen Ateenan, vaikka eivät voineetkaan saada kansaleisoikeuk- 
sia. Enimmäkseen he olivat ammatinharjoittajia, kauppiaita, urakoitsi- 
joita, tehtailijoita, isännöitsijöitä, käsityöläisiä ja taiteilijoita, jotka vael- 
lusmatkoillaan olivat Ateenasta löytäneet heille äänioikeutta paljon tär- 
keämpää, nimittäin tilaisuuksia, innoitusta ja vapauden taloudelliseen 
toimeliaisuuteen. = Metoikit omistivat tärkeimmät  teollisuusyritykset, 
kaivoksia lukuun ottamatta. Keraaminen teollisuus oli kokonaan heidän 
hallussaan, ja missä hyvänsä välittäjä saattoi pureutua tuottajan ja kulut- 
tajan väliin, siellä heitä tavattiin. Laki milloin ahdisti, milloin suojeli 
heitä. Se verotti heitä yhtä ankarasti kuin kansalaisia, pakotti heidät 
»liturgioihin» ja suorittamaan sotapalvelusta, vaati melkoisen henkirahan, 
kielsi omistamasta maata tai avioitumasta kansalaisten kanssa, sulki hei- 
dät uskonnollisen yhteisön ulkopuolelle ja kielsi heitä vetoamasta kaupun- 
gin tuomioistuimiin. Sitä vastoin se toivotti heidät tervetulleiksi kaupun- 
gin talouselämään, antoi arvoa heidän toimeliaisuudelleen ja taidolleen, 
saattoi voimaan heidän sopimuksensa, antoi heille uskonnonvapauden ja 
suojeli heidän omaisuuttaan väkivaltaista kumousta vastaan. Muutamat 
pöyhkeilivät moukkamaisesti rikkauksillaan, mutta muutamat myös har- 
joittivat melua pitämättä tieteitä, kirjallisuutta ja taiteita, toimivat 
lakimiehinä tai lääkäreinä tai johtivat puhuja- ja filosofikouluja. Neljän- 
nellä vuosisadalla metoikit olivat sekä huvinäytelmien kohteena että nii- 
den tekijöinä, ja kolmannella he määräsivät hellenistisen yhteiskunnan kos- 
mopoliittisen sävyn. He halusivat kiihkeästi kansalaisoikeuksia, mutta he 
rakastivat Ateenaa ja ylpeilivät siitä. He kantoivat tuskalla ja vaivalla 
kortensa kekoon rahoittaakseen kaupungin puolustuksen. Juuri he pää- 
asiallisesti pitivät yllä laivastoa, tukivat imperiumia ja huolehtivat Ateenan 
kaupan yliherruuden jatkumiseta. 

Samantapainen alempiarvoisuus valtiollisella alalla ja samanlaiset edut 
taloudellisella kuin metoikeilla oli vapautetuilla, so. entisillä orjilla. Tosin 
oli haittoja orjan vapauttamisesta, koska hänen sijaansa täytyi tavallisesti 
hankkia toinen, mutta vapauttamislupaus kannusti nuorta orjaa taloudel- 
liseen yritteliäisyyteen. Monet kreikkalaiset palkitsivat kuoleman lähes- 
tyessä uskollisimpia orjiaan vapauttamalla heidät. Sukulaiset tai ystävät 
saattoivat lunastaa orjan vapaaksi, kuten Platonille kävi, valtio saattoi 
suorittamalla omistajalle korvauksen vapauttaa hänet sotapalveluksen 
suorittamista varten, tai hän saattoi säästää oboleitaan, kunnes voi ostaa 
itsensä vapaaksi. Metoikkien tavoin vapautetut antautuivat teollisuuden, 
kaupan tai rahoitustoiminnan palvelukseen. Alimmalla asteella vapau- 
tettu teki palkasta samaa työtä kuin orjat, mutta hänestä saattoi myös 
tulla teollisuusmagnaatti. Mylias johti Demostheneen haarniskatehdasta, 

Pasion ja Formion kohosivat Ateenan rikkaimmiksi pankkiireiksi. Vapau- 
tettuja otettiin erikoisen mielellään työnjohtajiksi, sillä kukaan ei ollut 
ankarampi orjillo kuin se, joka oli kohonnut orjuudesta eikä ollut koskaan 
kokenut muuta kuin sortoa. 

Näiden kolmen luokan kansalaisten, metoikkien ja vapautettujen, ala- 
puolella elivät Attikan 115 000 orjaa.! Heidän joukossaan oli vapaaksi 
lunastamattomia sotavankeja, orjastusretkien uhreja, heitteelle pantuja 
lapsia, tuhlareita ja rikollisia. Kreikassa oli vain vähän kreikkalaissyntyi- 
siä orjia. Helleenin mielestä ulkomaalaiset, koska ho niin auliisti alistui- 
vat ehdottomasti tottelemaan kuningastaan, olivat luonnostaan orjia, ja 
sen vuoksi oli hänestä järjellistä, että sellaiset ihmiset palvelivat orjina 
kreikkalaisia. Mutta hän arasteli tehdä toista kreikkalaista orjaksi ja 
alentui harvoin sellaiseen. Kreikkalaiset kauppiaat ostivat orjia kuten 
muutakin tavaraa ja tarjosivat heitä kaupaksi Khioksessa, Deloksessa, 
Korinthoksessa, Aiginassa, Ateenassa ja missä tahansa saattoivat saada 
ostajia. Ateenan orjakauppiaat olivat sen metoikeista rikkaimpia. Delok- 
sessa myytiin usein tuhat orjaa yhtenä päivänä. Kimon lähetti Euryme- 
donin taistelun jälkeen 20000 vankia orjamarkkinoile. Ateenassa oli 
varastokeskus, jossa aina oli orjia valmiina tarkastettaviksi alastomina 
ja kaupattaviksi. Heidän hintansa vaihteli puolesta kymmeneen miinaan 
(50—1000 dollaria). Heitä ostettiin joko suoranaista tarvetta varten tai 
sijoituskohteiksi. Ateenan miehet ja naiset havaitsivat edulliseksi ostaa 
orjia ja vuokrata heitä koteihin, tehtaisiin tai kaivoksiin; tuotto saattoi 
tällöin nousta 33 %:iin. Köyhimmilläkin kansalaisilla oli orja tai pari. 
Aiskhines todisteli köyhyyttään valittamalla, että hänen perheellään oli 
vain seitsemän orjaa. Rikkailla saattoi olla viisikymmentäkin orjaa. 
Ateenan hallitusta palveli joukoittain orjia kirjureina, käskyläisinä, pikku- 
virkamiehinä tai poliiseina. Monet heistä saivat vaatetuksen ja puolen 
drakhman »päivärahano, ja heidän oli lupa asua missä halusivat. 

Maaseudulla oli vähän orjia, etupäässä vain palvelijattaria. Pohjois- 
Kreikassa ja suurimmassa osassa Peloponnesosta vallitseva maaorjuus 
teki henkilökohtaisen orjuuden tarpeettomaksi. Korinthoksessa, Mega- 
rassa ja Ateenassa orjat tekivät pääosan ruumiillisesta työstä, orjattaret 


1 Luku on Gommen, lc. Mahdollisesti orjia oli paljon enemmän: Suidas ilmoittaa 
vedoten erääseen puheeseen, jota on epävarmasti arveltu Hypereideen 338 pitämäksi, 
pelkästään täysikasvuisten miesorjien luvun 150 000:ksi. Epäluotettavan Athenaioksen 
mukaan Demetrios Faleronilaisen Attikassa n. 317 toimittama väestönlaskenta antoi 
tulokseksi 21 000 kansalaista, 10 000 metoikkia ja vapautettua ja 400 000 orjaa. Ti- 
maios arvioi n. v. 300 Korinthoksen orjien lukumäärän 460 000:ksi ja Aristoteles n. 
340 Aiginan orjien lukumäärän 470 000:ksi. Ehkäpä nämä korkeat luvut johtuvat siitä, 
että niihin sisältyvät Korinthoksen, Aiginan ja Ateenan orjamarkkinoilla kaupaksi 
tarjotut orjat. 

onimmät kotiaskaret, mutta orjat suorittivat lisäksi suuren osan kaupan, 
teollisuuden ja luottoliikkeen kirjanpitotyöstä ja osan työnjohdosta. 
Suurimman osan taitoa vaativasta työstä suorittivat vapaat, vapautetut 
tai metoikit; ei ollut vielä oppineita orjia kuten myöhemmin hellenistisellä 
ajalla ja Roomassa. Orjan sallittiin harvoin pitää omat lapsensa elossa, 
sillä, orjan ostaminen oli helpompaa kuin kasvattaminen. Jos orja käyt- 
täytyy huonosti, häntä ruoskitaan; jos hän joutuu todistajaksi, häntä kidu- 
tetaan; jos vapaa mies lyö häntä, hän ei saa puolustautua. Mutta jos 
häntä kohdellaan perin julmasti, hän saattaa paeta temppeliin, ja silloin 
hänen isäntänsä on myytävä hänet. Missään tapauksessa isäntä ei saa häntä 
tappaa. Niin kauan kuin hän tekee työtä, hänen asemansa on turvalli- 
sempi kuin monen sellaisen, jota muissa sivistysmuodoissa ei kutsuta 
orjaksi. Jos hän on sairas, iäkäs tai jos hänelle ei löydy sopivaa työtä, 
hänen isäntänsä ei työnnä häntä yhteiskunnan huollettavaksi, vaan pitää itse 
edelleen huolta hänestä. Jos hän on uskollinen, häntä kohdellaan kuin uskol- 
lista palvelijaa, milteipä kuin perheen jäsentä. Hänen sallitaan usein har- 
joittaa liiketoimintaa, kunhan hän vain luovuttaa osan ansioistaan omista- 
jalleen. Hänen ei tarvitse maksaa veroja eikä suorittaa sotapalvelusta. 
Hänen puvussaan ei 400-luvun Ateenassa ole mitään, mikä erottaisi hänet 
vapaasta. Tosiaan valittikin »Vanha oligarkki», joka n. 425 julkaisi lento- 
kirjasen Ateenan yhteiskunnasta, että orja ei anna kansalaiselle tietä ka- 
dulla, että hän puhuu vapaasti ja että hän joka suhteessa menettelee, kuin 
olisi kansalaisen veroinen. Ateena oli kuuluisa orjien lempeästä kohte- 
lusta, ja yleisesti oltiin sitä mieltä, että orjilla oli parempi kansanvaltai- 
sessa Ateenassa kuin köyhillä vapailla harvainvaltaisissa valtioissa. Orja- 
kapinat olivat, vaikka niitä pelättiin, Attikassa harvinaisia. 

Silti orjuus kiusasi ateenalaisten omaatuntoa. Ne filosofit, jotka puolus- 
tavat sitä, paljastavat miltei yhtä selvästi kuin ne, jotka sitä paheksuvat, 
että kansakunnan moraalinen kehitys oli ehtinyt edelle sen laitoksista. 
Platon tuomitsee sen, että kreikkalaiset pitävät kreikkalaisia orjuudessa, 
mutta hyväksyy muuten orjuuden sen nojalla, että muutamilla ihmisillä 
on ala-arvoiset hengenlahjat. Aristoteles pitää orjaa elävänä työkaluna ja 
arvelee, että orjuus tulee jonkinmuotoisena jatkumaan, kunnes kaikki kar- 
kea työ voidaan tehdä itsetoimivilla koneilla. Vaikka keskitason helleeni 
oli hyväntahtoinen orjilleen, hänen oli mahdotonta käsittää, miten sivis- 
tynyt yhteiskunta voisi tulla toimeen ilman orjuutta. Jotta poistettaisiin 
orjuus, olisi hänen mielestään poistettava Ateena. Radikaalisempiakin mieli- 
piteitä esiintyi. Kyynikkofilosofit tuomitsivat orjuuden suorasukaisesti, 
heidän seuraajansa, stoalaiset, tuomitsivat sen kohteliaammin kääntein. 
Euripides kuohutti yhtä mittaa kuulijoitaan kuvaamalla myötätuntoisesti 
sodassa saatuja orjia, ja sofisti Alkidamas saarnasi kenenkään häiritsemättä 
ympäri Kreikkaa Rousseaun oppia miltei Rousseaun sanoin: »Jumala on 

lähettänyt kaikki ihmiset vapaina maailmaan, eikä luonto ole tehnyt konos- 
täkään orjaa.» Mutta orjuus kukoisti silti. 


V. LUOKKASOTA 


Ihmiset riistivät toisia ihmisiä vähemmän Ateenassa ja Thebassa kuin 
Spartassa tai Roomassa, mutta silti tehokkaasti. Ateenan vapaiden mies- 
ten joukossa ei ollut kastoja; pystyvä ja tarmokas mies saattoi saavuttaa 
kuinka korkean aseman hyvänsä, kansalaisoikeuksia lukuun ottamatta. 
Tästä osaksi johtui Ateenan elämän kuumeinen hyörinä. Kaivoksia 
lukuun ottamatta ei ollut tiukkaa luokkaeroa työnantajan ja työn- 
tekijän välillä. Oli tavallista, että isäntä työskenteli väkensä rinnalla, 
ja henkilökohtainen kosketus sai riiston tuntumaan lievemmältä. Miltei 
kaikkien ammattityöläisten, mihin luokkaan sitten kuuluivatkin, palkka 
oli drakhma todellista työpäivää kohti; mutta ammattitaitoa vailla olevat 
voivat joutua tyytymään vain kolmeen oboli (!/, dollaria) päivältä. 
Kappaletyö alkoi syrjäyttää aikatyötä sitä mukaa kuin tehdasjärjestelmä 
voitti jalansijaa, ja palkat alkoivat vaihdella enemmän. Urakoitsija saat- 
toi vuokrata orjia heidän omistajaltaan maksamalla korvausta yhdestä 
neljään oboliin päivältä. Vertaamalla Kreikan hintoja omiimme voimme 
arvioida näiden palkkojen ostovoiman. Vuonna 414 talo ja tila Attikassa 
maksoi 1200 drakhmaa; kuudennella vuosisadalla maksoi medimnos 
(n. 52.5 litraa) ohria drakhman, viidennen lopulla kaksi, neljännellä kolme, 
Lammas maksoi Solonin aikana yhden, 400-luvun lopulla 10—20 drakhmaa. 
Ateenassa kuten muuallakin rahan määrä pyrki kasvamaan nopeammin 
kuin hyödykkeiden ja hinnat nousivat. Neljännen vuosisadan päättyessä 
hinnat olivat viisi kertaa niin korkeat kuin kuudennen alkaessa. Vuodesta 
480 vuoteen 404 ne kaksinkertaistuivat, samoin vuodesta 404 vuoteen 330. 

Yksinäinen mies eli mukavasti 120 drakhman (120 dollarin) kuukausi- 
tuloilla. Tämän nojalla voimme päätellä millaiset olot oli työmiehellä, 
jonka kuukausitulot olivat 30 drakhmaa ja jolla oli perhe elätettävänään. 
Totta kyllä valtio tuli hänen avukseen suuren puutteen aikoina ja jakoi 
viljaa pilkkahinnasta. Mutta hän huomasi, ettei vapauden jumalatar ollut 
tasa-arvoisuuden jumalattaren ystävätär ja että Ateenan vapaiden lakien 
vallitessa voimakkaat tulivat yhä voimakkaammiksi, rikkaat rikastuivat 
rikastumistaan, mutta köyhät pysyivät köyhinä.! Individualismi kannustaa 
pystyvää ja alentaa yksinkertaisen; se lisää rikkautta suurenmoisesti ja 
keskittää sen vaarallisesti. Ateenassa kuten muissakin valtioissa oveluus 
sieppaa kaiken minkä voi ja keskinkertaisuus saa tyytyä loppuihin. Maan- 

1 Muinaisen Kreikan suuret rikkaudet olivat tietenkin vaatimattomia nykyajan mitta- 


puun mukaan arvosteltuina. Rikkaimmalla ateenalaisella, Kalliaalla, on sanottu olleen 
kaksisataa talenttia (1 200 000 dollaria), Nikiaalla sata. ` 

omistaja hyötyy maansa arvon noususta, kauppias tekee parhaansa, sa- 
doista laeista huolimatta, ansaitakseen corner-kaupoilla ja yksinoikeuksilla. 
-Keinottelija käärii taskuunsa korkean korkokannan avulla leijonan .osan' 
teollisuuden ja kaupan voitoista. Esiintyy kansanvillitsijöitä, jotka osoit- 
tavat köyhille ihmisten omistussuhteiden epätasaisuuden, mutta salaavat 
heiltä ihmisten taloudellisten kykyjen erilaisuuden. Köyhä tulee joudut- 
tuaan kasvoista kasvoihin varallisuuden kanssa tietoiseksi köyhyydestään, 
hautoo palkitsemattomia ansioitaan ja uneksii täydellisistä valtioista. Kai- 
kissa Kreikan valtioissa on luokan sota toista vastaan katkerampi kuin 
Kreikan sota Persiaa tai Ateenan Spartaa vastaan. 

Attikassa se alkaa rikkaiden nousukasten ja maata omistavan ylimystön 
yhteentörmäyksellä. Vanhat suvut rakastavat yhä maata ja elävät enim- 
mäkseen tiloillaan. Kun perintöä on monen sukupolven aikana jaettu, 
ovat tilat yleensä pieniä (rikas Alkibiades omisti ainoastaan seitsemän- 
kymmentä tynnyrinalaa) ja maalaisherrasmies teki useimmiten omakohtai- 
sesti työtä vainiollaan tai ainakin johti töitä tilallaan. Mutta vaikka yli- 
mys ei ollut rikas, hän oli ylpeä. Hän liitti isänsä nimen omaansa aate- 
luuden merkiksi, ja hän vältti mahdollisimman paljon kauppiasbour- 
geoisie'ta, joka parhaillaan kahmi rikkauksia Ateenan kaupan kasvaessa. 
Hänen vaimonsa kuitenkin vaati kaupunkitaloa ja tahtoi päästä nautti- 
maan pääkaupungin monipuolisesta elämästä ja sen monista mahdolli- 
suuksista, hänen tyttärensä halusivat asua Ateenassa ja siepata verkkoonsa 
rikkaan aviomiehen, hänen poikansa toivoivat tapaavansa siellä hetairoja 
ja pitävänsä samanlaisia iloisia juhlia kuin rikkaat nousukkaat. Kun ylimys 
ei voinut kilpailla ylellisyydessä tehtailijoiden ja kauppiaiden kanssa, hän 
hyväksyi heidät tai heidän lapsensa vävyikseen ja miniöikseen. Nämä oli- 
vat halukkaita kohoamaan ja maksoivat auliisti. Seurauksena oli maasta 
rikkaiden ja rahasta rikkaiden liitto ja harvainvaltaisen yläluokan synty- 
minen, luokan, jota köyhät kadehtivat ja vihasivat, jota kansanvallan 
liiallisuudet ja kohtuuttomuus suututtivat ja joka pelkäsi vallankumousta. 

Uusien rikkaiden röyhkeys aiheutti toisen vaiheen luokkasodassa — 
köyhempien kansalaisten kamppailun rikkaita vastaan. Moni bourgeoisie'n 
jäsen pöyhkeili rikkaudellaan Alkibiadeen tavoin, mutta vain harvat pys- 
tyivät sillä tavoin hurmaamaan »halpaa rahvasta» dramaattisella rohkeu- 
della tai olemuksen ja puheen siroudella. Nuoret miehet, jotka olivat tie- 
toisia lahjoistaan, mutta joiden toiveet köyhyys teki tyhjiksi, muunsivat 
henkilökohtaisen tilaisuuksien ja tilan kaipuunsa yleiseksi vallankumous- 
julistukseksi. Älymystön jäsenet, jotka kaipasivat uusia aatteita ja sor- 
rettujen kättentaputuksia, kaavailivat näille heidän kumouksensa pää- 
määrät. He eivät vaatineet teollisuuden ja kaupan sosialisoimista, vaan 
velkojen pyyhkimistä ja maan jakamista uudelleen — kansalaisten kesken. 
Viidennen vuosisadan Ateenassa radikaalinen liike tarkoitti näet vain 


19 — Duraut, Kreikan kulttuuri 

köyhempiä valitsijoita. Se ei uneksinutkaan orjien vapauttamisesta tai 
metoikkien päästämisestä osallisiksi maan uusjakoon. Johtomiehot puhuivat 
menneestä kulta-ajasta, jolloin kaikilla oli yhtä paljon omaisuutta, mutta 
ho eivät suinkaan halunneet itseään ymmärrettävän aivan kirjaimellisesti, 
kun he puhuivat tämän paratiisin palauttamisesta. Heillä on mielessään 
ylimysvaltainen kommunismi, ei maan ottaminen valtion haltuun, vaan 
sen jakaminen tasan kansalaisten kesken. He tähdentävät kuinka epüto- 
dellinen on äänioikeuden yhtäläisyys taloudellisen tasa-arvoisuuden häviä- 
mistään hävitessä, mutta heidän vakaa aikomuksensa on käyttää varatto- 
mien kansalaisten poliittista voimaa saadakseen kansankokouksen johdat- 
tamaan sakkojen, »liturgiojen», takavarikointien ja yleisten töiden avulla 
tarvitsevien taskuihin osan rikkaiden kasaantunutta varallisuutta. Ja 
opastukseksi tulevaisuuden kapinoitsijoille he omaksuvat punaisen värin 
kumouksensa tunnukseksi. 

Tämän uhan edessä rikkaat muodostavat salaisia järjestöjä ja sitoutuvat 
yhteiseen toimintaan kiihtyneen ja nälkäisen rahvaan »inhottavaa petoa» 
vastaan, kuten Platon kommunistisista aatteistaan huolimatta sanoi. 
Myös vapaat työläiset järjestäytyivät ainakin jo Solonin ajoista muura- 
rien, marmorinhakkaajien, puuseppien, norsunluunleikkaajien, savenvala- 
jien, näyttelijöiden jne. killoiksi tai kerhoiksi (eranoi, thiasoi). Sokrates oli 
erään kuvanveistüjüthiasoksen jäsen! Mutta nämä yhdistykset olivat 
pikemminkin avustusrenkaita kuin ammattiyhdistyksiä. Ne kokoontuivat 
synodeiksi tai synagogiksi nimitetyissä paikoissa, järjestivät pitoja ja kilpa- 
leikkejä ja palvoivat suojelusjumaluutta. Ne antoivat avustusta sairaille 
jäsenilleen, keräsivät rahaa erityisiä hankkeita varten, mutta eivät näytel- 
leet näkyvää osaa Ateenan luokkasodassa. Tätä taistelua käytiin kirjalli- 
suuden ja politiikan alalla. »Vanhan oligarkin» tapaiset lentokirjasten 
sepittäjät hyökkäsivät demokratian kimppuun tai puolustivat sitä. Huvi- 
näytelmäkirjailijat olivat drakhmojen puolella, koska heidän näytelmänsä 
tarvitsivat rikkaita miehiä rahoittajikseen, ja tekivät kilvan naurunalai- 
siksi radikaalien johtajat ja heidän utopiansa. Aristofanes esittelee näytel- 


mässä »Ekklesiazusai» (392) kommunistinaisen Praksagoran, joka puhees- 
saan julistaa: 


Haluan, että jokaisella on osuus kaikesta ja että kaikki omaisuus 
on yhteistä. Ei ole oleva enää rikkaita eikä köyhiä. Emme enää 
näe yhden miehen korjaavan satoa laajalta alalta, kun taas toisella 
on vain sen verran maata, kuin hän tarvitsee tullakseen hauda- 
tuksi . .. Tahdon, että kaikilla on samat elinehdot ... Aluksi teen 


maan, rahan, kaiken yksityisomaisuuden yhteiseksi kaikille. Naiset 
kuuluvat kaikille miehille yhteisesti. 


1 Kreikan kuvanveistäjät ja arkkitehdit muodostivat rakentajien killan, jolla oli 
omat uskonnolliset salamenonsa ja josta tuli Euroopan vapaamuurarien edeltäjä. 

Mutta kukas, kysyy Blefyros, »tekeo työtä?» »Orjat», vastaa kommunisti 
nainen. Toisessa huvinäytelmässä, »Plutoksessa» (408), Aristofanes antaa 
Köyhyyden, jota uhataan tuhoamisella, puolustautua sillä, että se on inhi- 
millisen uurastuksen ja yritteliäisyyden välttämätön kannustin: 


Mmä olen kaiken onnenne ainoa syy, ja turvallisuutenne on koko- 
naan minun varassani... Kuka haluaisi takoa rautaa, rakentaa 
laivoja, ommella, sorvata, leikata nahkaa, leipoa tiiliä, valkaista 
pellavakangasta, parkita vuotia tai kyntää auralla maata ja koota 
aittaan Demeterin antimia, jos hän voisi elää joutilaana ja vapaana 
kaikesta tästä työstä? ... Jos teidän järjestelmänne (kommunismi) 
sovelletaan käytäntöön ... te ette voi nukkua vuoteessa, sillä sel- 
laisia ei enää valmisteta, ettekä matolla, sillä kukapa viitsisi niitä 
kutoa, jos hänellä on kultaa. 


Efialteen ja Perikleen uudistukset olivat demokraattisen kumouksen 
ensimmäiset saavutukset. Perikles oli harkitseva ja maltillinen mies. Hän 
ei halunnut tuhota rikkaita, vaan turvata heidät ja heidän yrityksensä 
helpottamalla köyhien elinehtoja. Hänen kuoltuaan (429) demokratia tuli 
niin äkkijyrkäksi, että harvainvaltainen puolue ryhtyi jälleen vehkeilemään 
Spartan kanssa. V. 411 ja uudelleen v. 404 rikkaat tekivät vallankumouksen. 
Koska Ateenassa varallisuus oli suuri ja sitä vuoti alaspäin monille ja koska 
orjakapinan pelko pani kansalaiset miettimään, luokkasota oli Ateenassa 
laadultaan lempeämpi ja siinä päästiin pikemmin siedettävään sovittelu- 
ratkaisuun kuin muissa Kreikan valtioissa, missä keskiluokka ei ollut riit- 
tävän vahva välittäjäksi köyhien ja rikkaiden kiistaan. V. 412 Samoksen 
radikaalit kaappasivat vallan käsiinsä, teloittivat kaksisataa ylimystä, 
ajoivat neljäsataa muuta maanpakoon, jakoivat maat ja talot keskenään ja 
pystyttivät uuden yhteiskunnan, joka oli samanlainen kuin äsken kukis- 
tettu. V. 422 Leontinoin rahvas ajoi oligarkian edustajat maanpakoon, 
mutta pakeni itse pian jälkeenpäin tiehensä. V. 427 Korkyran harvain- 
valtalaiset murhasivat kuusikymmentä kansanpuolueen johtajaa. Kansan- 
valtalaiset kaappasivat vallan käsiinsä, sulloivat neljäsataa ylimystä van- 
kilaan, syyttivät viittäkymmentä heistä jonkinlaisen yleisen turvallisuuden 
valiokunnan edessä ja teloittivat oitis kaikki viisikymmentä. Sen nähtyään 
useat eloonjääneistä vangeista surmasivat toinen toisensa, toiset itsensä; 
loput suljettiin muureilla temppeliin, josta he olivat etsineet turvaa, ja 
näännytettiin nälkään. Thukydides kuvailee kreikkalaista luokkasotaa 
klassillisella tavalla: 


Seitsemän päivää korkyralaiset teurastivat niitä kansalaisiaan, 
joita he pitivät vihollisinaan. Vaikka rikos, josta näitä syytettiin, 
oli yritys kukistaa kansanvalta, muutamia surmattiin myös henkilö- 
kohtaisten vihollisten, toisia velallisten toimesta näiden lainaaman 

rahan tähden. Kuolema riehui kaikonlaisissa hahmoissa, ja kuten 
tällaisina aikoina on tavallista, väkivaltaisuudella ei ollut minkään- 
laisia rajoja. Isät tappoivat poikiaan, avunanojia raastettiin altta- 
rin äärestä tai surmattiin niiden viereen... Siten vallankumous 
eteni kaupungista kaupunkiin ja niissä paikoissa, minne se saapui 
viimeksi, keksittiin vielä taidokkaampia julmuuksia ja tylympiä 
kostotoimenpiteitä kuin ne, joista tieto oli saapunut... Korkyra 
näytti ensimmäisenä esimerkkiä näistä rikoksista... hallittujen 
kostosta, hallittujen, jotka koskaan eivät olleet herrojensa puolelta 
kokeneet oikeudenmukaista kohtelua eivätkä mitään muuta kuin 
sortoa; niiden epäoikeudenmukaisista päätöksistä, jotka tahtoivat 
päästä eroon köyhyydestään ja jotka ahnaasti himosivat naapu- 
riensa omaisuutta; raa'oista ja armottomista julmuuksista, joihin 
intohimot syöksivät ihmiset heidän alettuaan taistelun ei luokka, 
vaan puoluehengen ajamina... Kaupunkien elämän luisuttua 
täydellisen sekasorron tilaan ihmisluonto, joka aina kapinoi lakia 
vastaan ja nyt oli päässyt sen herraksi, riemuiten laski intohimonsa 
valloilleen, polki oikeudenmukaisuuden jalkoihinsa ja osoitti vihaansa 
kaikkea etevyyttä kohtaan ... Mieletöntä uhkarohkeutta pidettiin 
uskollisen liittolaisen rohkeutena, varovaista epäröintiä kauniina 
nimenä pelkuruudelle, maltillisuutta epämiehekkyyden verhona, 
kykyä katsella asiaa joka puolella arvosteltiin kykenemättömyy- 
tenä toimimaan ... 

Kaikkien näiden onnettomuuksien syynä oli ahneuden ja kunnian- 
himon synnyttämä vallanhimo . .. Kaupunkien johtomiehet, joista 
jokainen antoi mitä kauneimpia lupauksia, toiset kansan valtiolli- 
sesta tasa-arvoisuudesta, toiset maltillisesta ylimysvallasta, pyrkivät 
saavuttamaan etuja itselleen sen yhteishyvän kustannuksella, jota 
he julistivat harrastavansa. He eivät säikkyneet mitään keinoja 
kamppaillessaan johtoasemasta ja menivät mitä räikeimpiin kohtuut- 
tomuuksiin. Kumpikaan puolue ei kunnioittanut uskontoa, mutta 
sitä enemmän suosittiin kauniitten iskulauseitten käyttämistä rikol- 
listen tarkoitusperien hyväksi... Muinaisajan suoruus, joka on jalou- 
den merkki, joutui naurun alaiseksi ja katosi. Yhteiskunta jakautui 
leireihin, joissa kukaan ei luottanut kumppaniinsa ... Maltilliset 
kansalaiset tuhoutuivat puolueiden välissä, joko sen takia, etteivät 
halunneet osallistua riitaan, tai koska kateus ei sallinut heidän 
pelastua... Koko helleeninen maailma vääntelehti kouristuksen 
vallassa.» 


Ateena selvisi näistä melskeistä, koska jokainen ateenalainen sydämes- 
sään oli individualisti ja rakasti yksityisomaisuutta ja koska Ateenan hal- 
litus löysi sopivan keskitien sosialismin ja individualismin välille, nimittäin 
liike-elämän ja varallisuuden lievän säännöstelyn. Valtio ei kavahtanut 
säännöstelyä: se määräsi rajat myötäjäisille ja hautajaiskustannuksille, se 
puuttui naisten pukuihin; se verotti ja valvoi kauppaa; se saattoi käytän- 

töön rehelliset painot ja mitat ja kunnollisen tavaranlaadun inhimillisen 
lurjusmaisuuden ja oveluuden sallimissa puitteissa; se rajoitti elintarvik- 
keiden vientiä ja sääti tiukkoja lakeja hillitäkseen ja estääkseen kauppa- 
miesten metkuja. Se valvoi valppaasti viljakauppaa ja sääti ankaria lakeja, 
jopa kuolemanrangaistuksen, niitä vastaan, jotka keräsivät varastoja hin- 
tojen korottamistarkoituksessa. Kiellettiin ostamasta enempää kuin 50 
vakallista vehniä kerrallaan. Valtio kielsi antamasta lainaa laivojen vienti- 
lastia vastaan, paitsi jos laiva palatessaan toi viljaa Peiraeukseen; se vaati, 
että kaikki ateenalaisten omistamiin aluksiin lastattu vilja oli tuotava 
Peiraeukseen ja samoin kiellettiin viemästä pois maasta enempää kuin 
kolmannes minkään tuohon satamaan saapuneen laivan viljalastista. Pitä- 
mällä viljareserviä valtion omistamissa varastorakennuksissa ja syytämällä 
sen markkinoille, milloin hinnat nopeasti kohosivat, Ateena saattoi estää 
leivän hintoja nousemasta määrättömiin, miljoonikkoja syntymästä kansan 
nälästä ja ateenalaisia nääntymästä puutteeseen. Valtio säänteli omaisuutta 
verotuksen ja »liturgiojen» avulla; rikkaat suostuteltiin tai pakotettiin anta- 
maan varoja laivastoa, näytelmätaidetta ja niitä näennäismaksuja varten, 
joiden avulla köyhät pääsivät seuraamaan näytelmiä ja kilpailuja. Muuten 
Ateena suojeli kaupan vapautta, yksityistä omistusoikeutta ja hyötymis- 
mahdollisuuksia, joita kaikkia pidettiin inhimillisen vapauden välttämät- 
töminä välineinä ja teollisuuden, kaupan ja hyvinvoinnin voimakkaimpina 
kannustimina. 

Tämän sosialistisen säännöstelyn hillitsemän taloudellisen individualismin 
vallitessa varallisuus kasvoi Ateenassa ja siitä pääsivät osallisiksi niin laajat 
piirit, ettei radikaalista vallankumousta tapahtunut. Muinaisessa Ateenassa 
oli yksityinen omistusoikeus turvassa loppuun asti. Niiden kansalaisten 
luku, joiden tulot riittivät mukavaan elämään, kaksinkertaistui vuosien 
480 ja 431 välisenä aikana, verotulot lisääntyivät, julkiset menot kasvoivat, 
mutta silti oli rahasto täydempi kuin milloinkaan varhemmin Kreikan his- 
torian aikana. Ateenan vapauden, yritteliäisyyden, taiteen ja ajattelun 
taloudellinen perusta kesti järkkymättä kulta-ajan ylellisimmänkin tuh- 
lauksen, mutta ei sotaa, joka koitui koko Kreikan tuhoksi. 


KOLMASTOISTA LUKU 

I. LAPSUUS JA KASVATUS 


Pidettiin luonnollisena, että jokaisella Ateenan kansalaisella oli oleva 
lapsia. Kaikki uskonnon, omistuksen ja valtion voimat paheksuivat yhteis- 
voimin lapsettomuutta. Milloin jälkeläisiä ei syntynyt, oli lapseksiotto 
sääntönä; miellyttävistä orpolapsista maksettiin huikeita hintoja. Samaan 
aikaan laki ja yleinen mielipide hyväksyivät lapsenmurhan lailliseksi varo- 
toimenpiteeksi väestön liikanaista lisääntymistä ja maan köyhdyttävää pirs- 
tomista vastaan. Jokaisella isällä oli oikeus panna lapsi heitteelle, joko omaa 
isyyttään epäillessään tai kun se oli heikko tai epämuodostunut. Orjien 
lasten sallittiin harvoin elää. Tyttöjä pantiin useammin heitteelle kuin 
poikia, sillä jokaiselle tyttärelle oli hankittava myötäjäiset ja mennessään 
naimisiin hän siirtyi kotoaan ja niiden palveluksesta, jotka olivat hänet 
kasvattaneet, sellaisten palvelukseen, jotka eivät olleet. Heitteelle pan- 
taessa lapsi vietiin suuressa saviastiassa temppelin alueelle tai muuhun 
paikkaan, mistä se nopeasti voitiin ottaa talteen, jos joku halusi sen omak- 
seen. Vanhempien oikeus lästensa surmaamiseen oli eräänlainen summittai- 
nen rodunjalostuskeino. Yhdessä puutteen ja kilpailun aiheuttaman anka- 
ran luonnollisen valinnan kanssa se teki kreikkalaisista voimakkaan ja 
terveen kansan. Filosofit suosittelivat miltei yksimielisesti perheen rajoit- 
tamista. Platon kehoitti panemaan beitteelle kaikki heikot lapset samoin 
kuin halvoista tai iäkkäistä vanhemmista syntyneet, ja Aristoteles suosit- 
teli sikiönlähdetystä lapsenmurhaa parempana. Hippokrateen lääketie- 
teellinen etiikka ei sallinut lääkärin toimittaa lähdetystä, mutta kreikka- 
laiset kätilöt olivat sellaiseen hyvin perehtyneitä eikä mikään laki estänyt 
heità.! 

Kymmenentenä päivänä syntymästä tai jo ennemmin lapsi otettiin 
muodollisesti perheen yhteyteen lieden ääressä suoritetuin uskonnollisin 
juhlamenoin; hänelle annettiin lahjoja ja nimi. Kreikkalaisella oli tavalli- 
sesti vain yksi nimi, esim. Sokrates tai Arkhimedes, mutta koska oli ta- 
pana antaa vanhimmalle pojalle isänisän nimi, Kreikan historia on hämmen- 
nyttävästi tulvillaan Ksenofoneja, Aiskhineita, Thukydideita, Diogeneita ja 
Zenoneja. Sekaannuksen välttämiseksi saatettiin nimeen lisätä isän nimi 
tai oma syntymäpaikka, jolloin saatiin esim. Kimon Miltiadeen poika tai 
Diodorus Siculus (Diodoros Sisilialainen). Ongelma voitiin ratkaista myös 
käyttämällä näppärää liikanimeä, esim. Kallimedon 'Ayri&inen'. 


2 Meillä ei ole todisteita siitä, että kreikkalaiset olisivat käyttäneet hedelmöitymistä 
ehkäiseviä keinoja.' 


ATEENALAISTEN MORAALI JA TAVAT 295 


Kun lapsi on hyväksytty perheeseen, häntä ei enää laillisesti voida 
panna heitteelle ja häntä kasvatetaan hellästi jokaisena ikäkautena. The- 
mistokles sanoo poikaansa Ateenan todelliseksi hallitsijaksi, sillä häntä 
itseään, kaupungin vaikutusvaltaisinta miestä, hallitsee hänen vaimonsa ja 
tätä heidän lapsensa. Moni epigrammi kuvastaa hellää vanhempainrakkautta: 

»Itkin Theonoeni kuollessa, mutta lapseemme kiintyneet toiveet lievitti- 
vät murhettani. Mutta nyt kateellinen Kohtalo on riistänyt minulta pojan- 
kin. Voi! Sinutkin, lapseni, kaikki mikä minulle oli jäänyt, otettiin mi- 
nulta pois. Persefone, kuule isän murhetta ja laske lapsi hänen äitivaina- 
jansa povelle.» 

Nuoruuden murhenäytelmiä lievensivät monet leikit, joista muutamat 
tulevat elämään Kreikan muistoakin kauemmin. Erääseen lapsen 
hautaa varten valmistettuun valkoiseen hajustemaljakkoon on kuvattu 
pikkupoika, joka vie leikkivaununsa mukanaan Haadeeseen. Pienokaisilla 
oli polttosavisia helistimiä, joissa oli sisällä pikkukiviä, tytöt olivat nukkei- 
neen talosilla, pojat järjestivät suuria taisteluita savisotilaiden ja -kenraalien 
avulla. Hoitajat keinuttivat lapsia kiikussa tai keinulaudalla, pojat ja 
tytöt pyörittivät vannetta, lennättivät leijoja, leikkivät hyrrillä, olivat 
piilosilla ja sokkosilla, vetivät köyttä ja harjoittivat senkin seitsemää hil- 
peätä kivi-, pähkinä-, lantti- ja pallopeliä. Kulta-ajalla korvasivat mar- 
moripalloja kuivatut pavut, joita ammuskeltiin sormien välistä, tai sileät 
kivet, joita heitettiin tai työnnettiin ympyrään sysäämään syrjään vastus- 
tajan kiviä ja pysähtymään mahdollisimman lähelle keskusta. Kun lapset 
lähestyivät »järjen ikään, seitsentä tai kahdeksaa vuotta, he ryhtyivät nop- 
pasille ja heittelivät nelikulmaisia luunappuloita (astragali), jolloin kor- 
kein heitto, 6, laskettiin parhaaksi. Nuorten leikit ovat yhtä vanhoja kuin 
heidän isiensä symnit. 

Ateenassa oli julkisia gymnasioneja ja palaisiroja, ja opettajien toimintaa 
valvottiin jossakin määrin, mutta julkisia kouluja tai valtion yliopistoja 
ei ollut, vaan opetus oli yksityishenkilöiden käsissä. Platon puhui valtion- 
koulujen puolesta, mutta Ateenassa tunnuttiin uskottavan, että kasvatuk- 
senkin alalla kilpailu antaisi parhaat tulokset. Ammatikseen koulumesta- 
reina toimivat perustivat omia kouluja, joihin vapaasyntyiset pojat lähe- 
tettiin kuusivuotiaina. Nimi paidagogos ei tarkoittanut opettajaa, vaan 
sitä orjaa, jonka tehtävänä oli päivittäin viedä poika kouluun ja noutaa 
hänet sieltä. Sisäoppilaitoksista ei ole säilynyt tietoja. Koulua käytiin 
neljäntoista tai kuudentoista vuoden ikään, varakkaiden lapset vielä 
kauemminkin. Kouluissa ei ollut pulpetteja, vaan ainoastaan penkit. 

Oppilas piti polvellaan kääröä, josta hän luki, tai kirjoitustarvikkeitaan. 
Muutamissa kouluissa oli — paljon myöhäisempää muotia ennakoiden — 
koristuksena Kreikan sankarien tai jumalien patsaita; joissakin harvoissa 
oli upea kalustus. Opettaja opetti kaikkia aineita ja kasvatti, sandaali 
välineenään, luonnetta yhtä hyvin kuin &lyükin.! 

1 Eräässä pompejilaisessa maalauksessa, joka todennäköisesti on jäljitelmä kreikka- 
laisesta, on kuvattu koululainen, joka nojaa toisen olkapäihin ja jota opettaja suomii 
kolmannen pitäessä häntä kantlapäistä. 

Opinto-ohjelmaan kuului kolme jaksoa, kirjoittaminen, musiikki ja voi- 
mistelu. Aristoteleen aikana innokkaat uudistajat lisäsivät piirtämisen ja 
maalaamisen. Kirjoittamiseen kuului myös lukeminen ja aritmetiikka, joka 
käytti kirjaimia numeroma. Jokamen oppi soittamaan lyyryä; suuri osa 
opotusaineksesta oli puettu runo- ja sävelasuun. Vieraiden, saati sitten 
kuolleidon kielten opiskeluun ei haaskattu aikaa, mutta sitä huolellisem- 
min opetettiin käyttämään oikein äidinkieltä. Voimistelua opetettiin 
etupäässä gymmasionila ja palaistrassa, eikä ketään katsottu riittävän 
kasvatuksen saaneeksi, joka ei ollut oppinut painimaan, uimaan ja käyttä- 
mään jousta ja linkoa. 

Tyttöjen kasvatus tapahtui kotona, ja so supistui etupäässä »kotitietee- 
seen», Spartan ulkopuolella tytöt eivät voimistelleet julkisesti. Äidit tai 
hoitajattaret opettivat heitä lukemaan, kirjoittamaan ja laskemaan, keh- 
räämään, kutomaan ja kirjomaan, tanssimaan, laulamaan ja käyttämään 
jotakin soitinta. Jotkut harvat kreikattaret olivat saaneet enemmän kas- 
vatusta, mutta he olivat enimmäkseen hetairoja. Säädylliset naiset eivät 
saaneet jatko-opetusta, kunnes Aspasia houkutteli muutamia perehty- 
mään retoriikkaan ja filosofiaan. Miesten korkeammasta opetuksesta piti- 
vät huolta ammattipuhujat ja sofistit, jotka antoivat puhetaidon luonnon- 
tieteiden, filosofian ja historian opetusta. Nämä riippumattomat opettajat 
vuokrasivat luentosaleja läheltä gymnastonia tai palaistraa ja muodostivat 
yhdessä eräänlaisen hajanaisen yliopiston esiplatoniseen Ateenaan. Vain 
varakkaat saattoivat opiskella heidän johdollaan, sillä heidän palkkionsa 
olivat korkeat, mutta kunnianhimoiset nuorukaiset työskentelivät öisin 
tehtaissa tai vainioilla voidakseen päivisin kuunnella näiden vaeltavien 
professorien luentoja. 

Kun pojat saavuttivat kuudentoista vuoden iän, he olivat velvolliset 
kiinnittämään erikoista huomiota ruumiinharjoituksiin, jotka jossakin 
määrin valmensivat heitä sotaa varten. Heidän urheilulajinsakin välilli- 
sesti edistivät sotilaskuntoa: he juoksivat, hyppäsivät, painivat, metsästi- 
vät, ajoivat vaunuja ja heittivät keihästä. Kahdeksantoistavuotiaina he 
saavuttivat toisen ateenalaisen elämän neljästä vaiheesta (pais, efebos, 
aner, geron — lapsi, nuorukainen, mies, vanhus) ja heidät liitettiin Ateenan 
sotilasnuorison (efeboi) riveihin! Heimojen nimittämien kouluttajien joh- 
dolla he kaksi vuotta harjaantuivat kansalaisen ja sotilaan velvollisuuksiin. 
He asuivat ja söivät yhdessä, pitivät komeaa asepukua ja olivat yötä päi- 
vää moraalisen valvonnan alaisia. He järjestäytyivät kansanvaltaisesti 
kaupunkinsa esikuvaa seuraten, kokoontuivat kansankokoukseksi, tekivät 
päätöksiä ja säätivät lakeja omaa hallitustaan varten. Heillä oli arkont- 
teja, strategeja ja tuomareita. Ensimmäisenä vuonna heitä harjoitettiin 
uutterasti, ja heille luennoitiin kirjallisuudesta, musiikista, geometriasta 
ja retoriikasta. Yhdeksäntoistavuotiaina heidät lähetettiin rajavaruskun- 
tiin, ja kahden vuoden ajan he suojasivat kaupunkia ulkoisia hyökkäyksiä 
ja sisäisiä levottomuuksia vastaan. He vannoivat viidensadan neuvoston 


1 Tätä laitosta ei kuitenkaan vielä ole voitu todeta vuotta 336 vanhemmaksi. 

läsnä ollessa juhlallisesti, kädet kurotettuina Agrauloksen temppelin altta- 
ria kohti, Ateenan nuorten miesten valan: 

En tuota häpeää pyhille aseille enkä hylkää vierustoveriani, kuka hy- 
vänsä hän olkoonkin. Olen apuna valtion palvontamenoissa ja pyhien vel- 
vollisuuksien täyttämisessä, sekä yksinäni että muiden joukossa. Jätän 
kotivaltioni toisille pienentymättömänä, suurempana ja parempana kuin 
se minulle uskottiin. Tottelen tuomareita, noudatan säädettyjä lakeja ja 
muita kansan antamia säännöksiä. En salli kenenkään yrittävän tuhota 
lakeja, vaan torjun hänet sekä yksinäni että toisten keralla. Pidän kun- 
niassa esi-isien uskoa. 

Efebeille osoitettiin teatterissa omat paikat, ja he näyttelivät huomatta- 
vaa osaa kaupungin uskonnollisissa kulkueissa. Heitä juuri ehkä ovat 
Parthenonin friisin uljaat ratsumiehet. Aika ajoin he osoittivat kuntoaan 
julkisissa kilpailuissa, erittäinkin soihtuviestinjuoksussa Peiraeuksesta 
Ateenaan. Koko kaupunki saapuu seuraamaan tätä maalauksellista tapah- 
tumaa, ja seitsenkilometrinen taival on väkijoukon reunustama. Juoksu 
suoritetaan yöllä eikä tietä valaista. Juoksijoista ei näy muuta kuin soihtu- 
jen lepattava valo niiden edetessä, ja kiitäessä ohi. Kun efebien valmennus 
päättyy heidän saavutettuaan yhdenkolmatta vuoden iän, he vapautuvat 
vanhempien holhouksesta, ja heidät otetaan muodollisesti kaupungin täysi- 
arvoisiksi kansalaisiksi. 

Tällainen on se — kotona ja kadulla saadun opin täydentämä — kasva- 
tus, jonka tuloksena on Ateenan kansalainen. Siinä on oivallisesti yhdis- 
tetty ruumiillinen ja henkinen, moraalinen ja esteettinen valmennus, val- 
vonta nuorella ja vapaus kypsällä iällä. Kukoistuksensa päivinä sekasvatti 
historian parhaille täysin vertoja vetäviä nuoria miehiä. Perikleen aikojen 
jälkeen teoria sattoi käytännön varjoon. Filosofit väittelivät kasvatuksen 
päämäärästä ja menetelmistä, siitä oliko opettajan ensi sijassa pyrittävä kehit- 
tämään älyä vai luonnetta, oliko hänen annettava etusija käytännölliselle 
taitavuudelle vai abstraktiselle tieteelle. Mutta kaikki olivat yksimielisiä 
kasvatuksen tärkeydestä. Kun Aristippokselta kysyttiin, missä suhteessa 
kasvatusta saaneet ovat etevämpiä kuin siitä osattomiksi jääneet, hän vas- 
tasi: »samoin kuin opetetut hevoset opettamattomiin verrattuina». Aris- 
toteles vastasi samaan kysymykseen: »kuten elävät vainajiin verrattuina». 
Aristippos lisäsi: »Ellei oppilas mitään muuta hyötyisikään, ei hän ainakaan 
teatterissa ollessaan ole vain toinen kivi toisen päällä.» 


II. ULKOASU 


Viidennen vuosisadan Ateenassa kansalaiset olivat keskimittaisia, voi- 
makkaita ja parrakkaita miehiä, eivätkä kaikki yhtä komeita kuin Feidiaan 
ratsumiehet. Maljakkojen naiset ovat sulokkaita, steelojen arvokkaan 
viehkeitä, kuvanveistäjien muovailemat verrattoman kauniita. Todellisuu- 
dessa ateenattaret, joiden henkistä kehitystä ehkäisi miltei yhtä täydellinen 


208 KULTA-AIKA 


eristäminen kuin itämailla, kuitenkin parhaassa tapauksessa olivat yhtä 
sieviä kuin heidän itämaiset sisarensa, mutta eivät sievempiä. Kreikka- 
laiset ihailivat kauneutta vieläkin enemmän kuin muut kansat, mutta eivät 
silti itso aina olleet sen ruumiistumia. Kreikattaret, kuten muutkin naiset, 
löysivät itsostään vikoja ja lisäsivät sen vuoksi varttaan korkeilla korkki- 
koroilla, täyttivät kuoppia vanulla, poistivat liiallisuudet nyörittämällä ja 
tukivat rintojaan kankaisilla tuilla.! 

Kreikkalaisilla oli tavallisesti tumma tukka. Vaaleat hiukset olivat har- 
vinaisia, ja niitä ihailtiin suuresti. Monet naiset ja muutamat miehetkin 
värjäsivät hiuksensa saadakseen ne vaaleiksi tai kätkeäkseen iän aiheutta- 
man harmauden. Kumpikin sukupuoli käytti voiteita edistääkseen tukan 
kasvua ja suojellakseen sitä auringolta. Naiset ja taaskin muutamat miehet 
lisäsivät voiteisiin tuoksuaineita. Viidennellä vuosisadalla naiset saivat 
hiuslaitteensa vaihteleviksi sitomalla tukkansa sykerölle alas niskan taa 
tai antamalla sen valahtaa olkapäille tahi niskan ympärille ja povelle. He 
sitoivat mielellään hiuksensa heleillä nauhoilla ja koristivat niitä otsalle 
kiinnitetyllä jalokivellä. Marathonin taistelun jälkeen miehet alkoivat lei- 
kata hiuksiaan; Aleksanterin jälkeisinä aikoina he ajoivat viiksensä ja par- 
tansa sirpinmuotoisilla partaveitsillä. Kreikkalaiset eivät koskaan käyttä- 
neet pelkkiä viiksiä ilman leukapartaa. Parta leikattiin siististi, usein 
pujoparraksi. Parturi ei ainoastaan leikkaa hiuksia ja ajele tai leikkaa 
partaa, vaan hän hoitaa asiakkaan käsiä ja muutenkin huolehtii hänen edus- 
tavuudestaan. Kun hän on suorittanut työnsä loppuun, hän aivan nyky- 
aikaisittain ojentaa asiakkaalle kuvastimen. Parturilla on oma liikehuo- 
neisto, joka on paikkakunnan maleksijoiden ja juorukellojen »viinittömien 
pitojen» (Theofrastoksen sanontaa käyttääksemme) keskus, mutta hän 
työskentelee usein ulkoilmassa. Lörpöttely kuuluu hänen ammattiinsa, ja 
kun eräs hänen kaltaisistaan tiedustelee Makedonian kuninkaalta Arkhe- 
laokselta, kuinka tämä haluaa hiuksensa leikattavaksi, kuningas vastaa: 
»Aünettómüsti» Naisetkin poistavat ihokarvojaan käyttäen partaveitsiä 
tai arsenikki- ja kalkkipitoisia voideaineita. 

Hajuaineita — kukkien ja öljyn sekoituksia — tunnettiin satoja; Sokrates 
valittaa, että miehet käyttivät niitä liikaa. Jokaisella hienostonaisella oli 
kokonainen asevarikko kuvastimia, neuloja, hiusneuloja, varmuusneuloja, 
atuloita, kampoja, hajuvesipulloja, voide- ja värirasioita. Poskia ja huulia 
punattiin mönjäpuikoilla tai alkanna-juurella; silmäkulmia käsiteltiin lam- 
punnoella tai antimonijauheella, silmäluomia mustattiin antimonilla tai 
kohl-jauheella, silmäripsiä tummennettiin ja siveltiin sitten munanvalkuai- 
sen ja ammoniakkihartsin seoksella. Voiteita ja hauteita käytettiin ryppy- 

1 Plutarkhos kerloo soman tarinan siitä, kuinka Miletoksen naisten itsemurhaepidemia 


tyrehtyi äkkiä ja täydellisesti sen johdosta, että annettiin asetus, jonka mukaan itse- 
murhaajattarien ruumiit oli kannettava alastomina torin halki hautauspaikalle. 

jen, kesakoiden ja näppylöiden poistamiseen; potilaat, jotka halusivat 
näyttää kauniilta olematta sellaisia, alistuivat tuntikausia kärsimään epä- 
miellyttäviä laitteita kasvoissaan. Mastiksiöljyä käytettiin ehkäisemään 
hikoilua, ja ruumiin eri osia voideltiin erilaisilla tuoksuvilla öljyillä: hieno 
nainen voiteli kasvonsa ja povensa palmuöljyllä, silmäkulmansa ja hiuk- 
sensa meiramilla, kaulansa ja polvensa ajuruoho-, käsivartensa minttu-, 
säärensä ja jalkansa myrhahajusteella. Näitä vietteleviä aseita vastaan 
miessuku esitti vastalauseensa yhtä menestyksellisesti kuin muinakin 
aikoina. Eräässä ateenalaisessa huvinäytelmässä moititaan muuatta naista 
yksityiskohtaisesti: »Jos menet ulos kesällä, kaksi mustaa viirua valuu 
silmistäsi; hikoilu uurtaa punaisen vaon poskilta kaulaasi, ja kun hiuksesi 
koskettavat kasvojasi, ne käyvät valkoisiksi lyijyvalkoisesta.» Naiset pysy- 
vät samanlaisina, koska miehetkin pysyvät. 

Vettä on niukalti, ja puhtaus etsii sille korvikkeita. Varakkaat kylpevät 
kerran tai kahdesti joka päivä ja käyttävät saippuaa, jota on saatu sekoit- 
tamalla öljypuun öljyä ja emästä tahnaksi; sitten heidät voidellaan tuok- 
suvilla voiteilla. Hyvinvoivissa talouksissa on kivetty kylpyhuone ja siinä 
suuri marmoriallas, joka tavallisesti täytetään käsin; joskus vesi johdetaan 
putkia ja kanavia myöten taloon ja seinän läpi kylpyhuoneeseen, missä se 
suihkuaa eläimenpään muotoisesta metallitorvesta ja lankeaa vähäiseen 
suihkuaitaukseen valuen sieltä puutarhaan. Useimmat ihmiset, jotka 
eivät voi varata vettä peseytymistä varten, voitelevat itsensä öljyllä ja 
kaapivat sen sitten pois puolikuunmuotoisella sualla kuten Lysippoksen 
Apoksyomenos. Kreikkalainen ei ole turhantarkka puhtauden suhteen. 
Hänen kannaltaan hygienia ei ole niinkään paljon kotoista siistiytymistä 
kuin ruokavalion kohtuullisuutta ja toimeliasta ulkoilmaelämää. Hän 
istuu vain harvoin sisällä huoneissa, olipa kysymys kodista, teatterista, 
pyhäköstä tai kokoussalista, tekee vain harvoin työtä sisällä tehdas- tai 
myymälähuoneissa. Hänen näyttämötaiteensa, palvontamenonsa ja halli- 
tustoimensakin tapahtuvat avotaivaan alla, ja yksinkertaisen vaatetuk- 
sensa, joka päästää ilman hyväilemään jokaista hänen ruumiinsa osaa, 
hän voi yhdellä käsivarren heilautuksella heittää sivuun, kun hänen mie- 
lensä tekee painiskella tai ottaa aurinkokylpyä. 

Kreikkalaisen puvun muodosti pääasiallisesti kaksi neliskulmaista kan- 
gaspalaa, jotka oli höllästi kääritty ruumiin ympäri ja jotka vain harvoin 
oli leikattu asianomaisten mittojen mukaan. Puku vaihteli yksityiskoh- 
diltaan eri kaupungeissa, mutta pysyi samanlaisena sukupolvesta toiseen. 
Ateenalaisten tärkein vaatekappale.oli khiton, tunika, ateenattarien peplos, 
vaippa, kumpikin villaa. Sään niin vaatiessa ne voitiin peittää viitalla 
(himation) tai kaavulla (khlamys), jotka samoin kiinnitettiin olkapäiltä. 
Ne laskeutuivat esteettä luonnollisiin poimuihin, jotka meitä niin miel- 
lyttävät kreikkalaisissa kuvapatsaissa. Viidennellä vuosisadalla oli vaat- 

teiden tavallinen väri valkoinen. Naiset, rikkaat miehot ja hilpeät nuoru- 
kaisot käyttivät kuitenkin värillisiä, jopa purppurankarvaisia ja tumman- 
punaisia vaatteita ja niissä värillisiä. juovia ja kirjailtuja päärmeitä. Nai- 
silla saattoi myös olla uumillaan heleävärinen vyö. Hattuja ei suosittu, 
koska ne estiväthiuksia kastumasta ja saivat ne siten ennen aikojaan har- 
maantumaan; pää poitettiin vain matkoilla, taistelussa ja työskenneltäessä 
kuumassa auringonpaisteessa. Naisilla oli joskus värikäs huivi tai pää- 
nauha, työmiehillä välistä pelkkä myssy. Jalkineina käytettiin sandaaleja, 
varsikenkiä tai saappaita. Ne valmistettiin tavallisesti nahasta, mustasta 
miehille, värillisestä naisille. Theban naiset, kertoo Dikaiarkhos, vkäyttävät 
matalia purppurakenkiä, joiden pauloitus sallii paljaan jalan näkyä». Useini- 
mat lapset ja työmiehet ovat kokonaan ilman jalkineita, eikä kukaan ota 
vaivakseen sukkia. 

Molemmat sukupuolet mainostavat varallisuuttaan jalokivin. Miehillä 
oli ainakin yksi sormus; Aristoteleella oli useita. Miehen kävelykepissä 
saattoi olla hopea- tai kultakahva. Naiset käyttivät rannerenkaita, kaula- 
koruja, otsaripoja, korvarenkaita, rintasolkia ja ketjuja, jalokivikoristeisia 
solkia ja joskus jalokivikoristeisia nilkka- tai käsivarsirenkaita. Kuten 
useimmiten kauppavaltaisissa kulttuurimuodoissa on laita, ihmiset, joille 
rikkaus oli uutta, eksyivät ylellisyydessä liiallisuuksiin. Sparta julkaisi 
naistensa tukkalaitteita koskevia rajoitusmääräyksiä, Ateena kielsi naisiaan 
ottamasta matkoille mukaansa useampia kuin kolme pukua. Naiset hy- 
myilivät näille rajoituksille ja kiersivät niitä ilman asianajajaakin. He 
tiesivät, että useimpien miesten ja muutamien naisten mielestä vaatteet 
tekevät naisen, ja heidän menettelynsä tässä asiassa tuo näkyviin viisauden, 
jota oli kertynyt tuhannen vuosisadan aikana. 


III. MORAALI 


Viidennen vuosisadan ateenalaiset eivät ole moraalisessa suhteessa esi- 
kuvallisia. Alyllinen kehitys oli vieroittanut monet heistä siveellisistä 
perinteistä ja muuttanut heidät miltei moraalittomiksi yksilöiksi. He olivat 
hyvässä maineessa oikeudenmukaisuudesta lakiasioissa, mutta he olivat 
harvoin epäitsekkäitä muita paitsi omia lapsiaan kohtaan. Omatunto 
häiritsi heitä harvoin, eivätkä he uneksineetkaan sellaista, että lähimmäistä 
voisi rakastaa kuten itseäänkin. Käytöstavat vaihtelivat luokan mukaan. 
Platonin vuoropuheluista kuvastuu viehättävän kohteliaisuuden sulostama 
elämä, mutta Aristofaneen huvinäytelmien henkilöillä ei ole käytöstapoja 
ensinkään, ja julkisissa puheissa henkilökohtaisia herjauksia katsottiin 
kaunopuheisuuden huipuksi. Sillä alalla kreikkalaisilla oli paljon oppimista 
Egyptin, Persian tai Babylonian »barbaareilta», joita aika oli hionut. Ter- 


ATEENALAISTEN MORAALI JA TAVAT 301 


vehtiminen tapahtuu sydämellisesti, mutta koruttomasti. Ateenalaiset 
oivät kumartaneet toisilleen, sillä kaupungin ylpeät kansalaiset pitivät 
sellaista monarkialle ominaisena. Kättä puristettiin vain vannottaessa tai 
jätettäessä juhlallisesti hyvästi. Tavallisesti riitti tervehdykseksi sana 
Khaire ('iloitse"), jota kuten muuallakin seurasi jokin henkevä huomautus 
ilmasta. 

Vieraan varaisuus oli vähäisempää kuin Homeroksen päivinä, sillä mat- 
kustaminen oli nyt hiukan turvallisempaa ja matkustajat saivat ruokaa ja 
yösijan majataloista; silti se edelleen oli ateenalaisten silmiinpistävä hyve. 
Vieras otettiin tervetulleena vastaan, vaikkei hänellä olisi ollut suosituksia- 
kaan. Jos hänellä oli kirje yhteiseltä ystävältä, hänelle annettiin vuode ja 
sija pöydässä, joskus läksiäislahjakin. Kutsutulla vieraalla oli aina oikeus 
tuoda kutsumaton vieras mukanaan. Tämä helppopääsyisyys synnytti 
aikanaan loisten, parasitoi, luokan; alun perin sanalla tarkoitettiin pappeja, 
jotka söivät temppelivarastojen »ylijäämäviljans. Varakkaat harjoittivat 
avokätisesti sekä julkista että yksityistä filantropiaa; sana kuten sen sovel- 
taminen käytäntöönkin on kreikkalaista alkuperää. Armeliaisuutta — 
kharis rakkaus — harrastettiin niin ikään; oli olemassa monia laitoksia 
muukalaisten, sairaiden, köyhien ja vanhusten huoltoa varten. Hallitus 
myönsi eläkkeen haavoittuneille sotilaille ja kasvatti sotaorpoja valtion kus- 
tannuksella; 300-luvulla se antoi avustusta vammoja saaneille työmiehille. 
Kovan kuivuuden vallitessa, sota-aikana ja muissa kriisitilanteissa valtio 
maksoi päivittäin kaksi obolia (34 centiä) puutteenalaisille sen lisäksi, mitä 
suoritettiin osallistumisesta kansankokoukseen, oikeuden istuntoihin ja 
näytäntöihin. Tähän liittyi tavanmukaisia häväistysjuttuja. Muuan Ly- 
siaan puhe käsittelee miestä, joka nauttii valtion avustusta, mutta jolla on 
rikkaita ystäviä, joka ansaitsee rahaa ammatillaan ja joka harjoittaa rat- 
sastusta virkistyksekseen. 

Kreikkalainen saattoi myöntää rehellisyyden perivän maan, mutta hän 
koetti ensin kaikkia muita keinoja. Sofokleen »Filoktetes»-näytelmässä 
kuoro osoittaa mitä hellimmin myötätuntoaan haavoittunutta ja hylättyä 
soturia kohtaan, mutta hänen nukahdettuaan neuvoo Neoptolemosta pettä- 
mään hänet, varastamaan hänen aseensa ja jättämään hänet oman onnensa 
nojaan. Jokainen valitti, että Ateenan vähittäiskauppiaat huononsivat 
tavaroidensa laatua, mittasivat liian niukalti ja antoivat liian vähän takai- 
sin hallituksen tarkastajista perustamatta, muuttivat vaakansa tukipisteen 
lähemmäksi painojen kuppia ja vaanivat jokaista tilaisuutta; väitettiin 
esim., että makkaroiden laatua huononnettin. Muuan huvinäytelmänkir- 
joittaja nimitti kalakauppiaita »salamurhaajiksi», toinen, Jempeämpi runoi- 
lija »murtovarkaiksi». Poliitikot eivät olleet sanottavasti parempia. Tuskin 
ainoakaan ateenalainen julkisuuden mies välttyi joutumasta syytetyksi 
epärehellisyydestä. Aristeideen kaltainen rehellinen mies oli todellinen sen- 

saatio, ollei suorastaan oriskummallisuus. Diogeneskaan ei kulkiessaan 
lyhty kourassa keskellä päivää löytänyt toista rehellistä. Thukydides 
sanoo, ottä ihmisot halusivat mieluummin saada älykkään kuin rehellisen 
nimon ja pitivät rehellisyyttä yksinkertaisuutena. Oli helppoa löytää hel- 
leonien joukosta isänmaan kavaltamiseen valmiita. »Ei milloinkaan», sanoo 
Pausanias, Kreikasta puuttunut ihmisiä, joita vaivasi tämä taipumus 
maanpetokseena. Lahjominen oli suosittu keino kohota poliittisesti, vapau- 
tua rangaistuksesta, saavuttaa diplomaattista menestystä. Perikleelle 
myönnettiin melkoisia summia salaisiin tarkoituksiin, otaksuttavasti kan- 
sainvälisten neuvottelujen koneiston rasvaamiseen. Moraali oli yksinomaan 
heimokuntaista. Ksenofon neuvoo eräässä kasvatusopillisessa tutkielmas- 
saan avoimesti valehtelemaan ja ryöstämään, kun on kysymys oman maan 
vihollisista. Ateenan vuonna 432 Spartaan lähettämät lähettiläät puolus- 
tivat imperiumiaan suorasukaisesti: »Aina on ollut lakina, että heikomman 
tulee olla väkevämmän alainen . . . ei kukaan ole vielä sallinut oikeuden- 
mukaisuuden estää kunnianhimoaan, kun hänellä on ollut mahdollisuus 
voittaa jotakin voiman avulla.» Nämä sanat ja Meloksen ateenalaisten pääl- 
liköiden suuhunpantu puhe saattavat tosin olla Thukydideen filosofisen mieli- 
kuvituksen, johon tiettyjen sofistien kyynillisyys oli vaikuttanut, tuotetta. 
Olisi yhtä oikeudenmukaista tuomita helleenejä Gorgiaan, Kallikleen, Thra- 
symakhoksen ja Thukydideen erikoislaatuisen etiikan perusteella kuin 
kuvailla nykyajan eurooppalaista Machiavellin, La Rochefoucauld'in, 
Nietzschen ja Stirnerin loistavien eriskummallisuuksien nojalla — pidät- 
täydymme sanomasta, kuinka oikeudenmukaista se olisi. Että tämä suve- 
reeninen suhtautuminen moraaliin oli kreikkalaisen luonteen aktiivinen 
ainesosa, käy ilmi siitä, että spartalaiset olivat niin valmiit olemaan samaa 
mieltä ateenalaisten kanssa näistä kiistanalaisista moraalikysymyksistä. 
Kun lakedaimonilainen Foibidas rauhansopimuksesta huolimatta kaappasi 
haltuunsa Theban linnan, kysyttiin Spartan kuninkaalta Agesilaokselta, 
oliko tämä teko hänestä oikeudenmukainen. Kuningas vastasi: »Kysykää 
vain, onko se hyödyllinen, sillä jokainen toimenpide on oikea, jos se vain on 
hyödyllinen maalle.» Yhtä mittaa loukataan välirauhaa, juhlallisia lu- 
pauksia rikotaan, lähettiläitä murhataan. Kreikkalaiset eivät kuitenkaan 
ehkä eronneet meistä niinkään paljon menettelyn kuin avomielisyyden 
puolesta. Suurempi arkatuntoisuutemme tekee sopimattomaksi meidän 
saarnata sitä mitä teemme. 

Tapa ja uskonto hillitsivät vain hyvin vähän kreikkalaista voittajaa so- 
dassa. Kansalaissodissakin oli sääntönä, että valloitettu kaupunkiryöstettiin, 
haavoittuneet lopetettiin, kaikki sotavangit, joita ei lunastettu vapaiksi, 
ja kaikki vangiksi saadut aseettomat surmattiin tai raastettiin orjuuteen, 
talot, hedelmäpuut ja laihot poltettiin, karja tapettiin ja siemenviljakin 
tuhottiin. Peloponnesoksen sodan alkaessa spartalaiset surmasivat vihol- 

lisina kaikki merellä tapaamansa helleenit, olivatpa nämä Ateenan liitto- 
laisia tai puolueettomia. Aigospotamoin taistelussa, joka lopetti sodan, 
spartalaiset tappoivat kolmetuhatta ateenalaista sotavankia, miltei koko 
Ateenan harventuneen väestön parhaimmiston. Toisen- tai toisenlainen 
sota — kaupungin kaupunkia tai luokan toista vastaan — on Hellaassa 
normaalinen olotila. Siten sama Kreikka, joka oli lyönyt kuningasten 
kuninkaan, hyökkäsi itsensä kimppuun. Kreikkalaiset kohtasivat kreik- 
kalaisia tuhannella taistelukentällä, ja vuosisadan kuluessa Marathonin 
taistelusta historian loistavin sivistysmuoto raateli itseään pitküllisessü 
kansallisessa itsemurhassa. ` 


IV. LUONNE 


Se mikä meitä enää viehättää näissä häikäilemättömissä kiistaveikoissa, 
on se, että he verhoavat syntiensä alastomuuden riemastuttavalla yritteliäi- 
syydellä ja älykkyydellä. Meren läheisyys, kaupan suomat tilaisuudet, 
talous- ja valtiollisen elämän vapaus muovailevat ateenalaisen luonteen ja 
ajattelutavan ennen näkemättömän herkäksi ja joustavaksi. Hän on suo- 
ranaisessa hengen ja aistien kuumeessa. Mikä ero idän ja Euroopan, etelän 
uneliaiden seutujen ja näiden välivaltioiden välillä, valtioiden, joiden talvi 
on riittävän kylmä piristämään, mutta ei tylsistytä, ja kesä tarpeeksi 
lämmin vapauttaakseen ruumiin ja sielun niitä veltostamatta! Hellaassa 
oli uskoa elämään ja ihmiseen, elämän intoa, jollaista ei sittemmin nähty 
ennen renessanssin päiviä. 

Tämä innostava ympäristö synnyttää rohkeutta ja äkkipikaisuutta, joka 
on yhtä kaukana filosofien turhaan saamaamasta itsehillinnästä (sofrosyne) 
kuin maa taivaasta, ja yhtä kaukana se myös oli siitä olympolaisesta tyy- 
neydestä, jota nuori Winckelmann ja iäkäs Goethe luulivat näkevänsä 
kiihkeissä ja levottomissa helleeneissä. Kansakunnan ihanteet ovat taval- 
lisesti valepuku, eikä niitä saa pitää historian todistuskappaleina. Rohkeus 
ja maltillisuus — andreia 'miehekkyys' ja Delfoin meden agan 'ei mitään 
liikaa? — olivat kreikkalaisten kilpailevat tunnuslauseet. Edellistä he 
toteuttivat varsin usein, mutta jälkimmäinen kuului vain talonpojille, filo- 
sofeille ja pyhimyksille. Keskitason ateenalainen oli aistillinen ihminen, 
mutta se seikka ei rasittanut hänen omaatuntoaan. Hänen mielestään 
aistinautinnot eivät olleet synnillisiä, ja niistä hän löysi valmiin vastauksen 
pessimismiin, joka synkensi mietiskelyyn käytettyjä hetkiä. Hän rakastaa 
viiniä, eikä hänestä ole häpeällistä silloin tällöin juopua. Hän rakastaa 
naisia miltei viattoman fyysillisellä tavalla, antautuu helposti irrallisiin 
suhteisiin eikä pidä lankeamista hyveen tieltä korvaamattomana onnetto- 
muutena. Silti hän sekoittaa kahteen osaan viiniä kolme osaa vettä ja 

pitää toistuvaa humalassaoloa loukkauksena säädyllisyyttä vastaan. Vaikka 
hän harvoin on kohtuullinen, hän palvoo kohtuullisuutta, ja selkeämmin 
kuin mikään muu historian kansa hän on hahmotellut itsehillinnän ihanteen. 

Ateonalaiset ovat liian loistavia, jotta he olisivat hyveellisiä, ja he hal- 
veksivat tyhmyyttä enemmän kuin inhoavat pahetta. He eivät ole ollen- 
kaan järkeviä, emmekä me saa kuvitella, että jokainen heidän naisensa 
olisi viehättävä Nausikaa tai ylväs Helene tai että miehissä yhtyisi Aiaan 
rohkeus Nestorin viisauteen. Historia on säilyttänyt muistissa Kreikan 
nerot ja unohtanut sen tyhmyrit (paitsi Nikiasta). Omakin aikamme voi 
näyttää suurelta, kun useimmat meistä on unohdettu ja vain huiput vält- 
täneet ajan hämäryyden. Jos jätetään huomiotta ajallinen etäisyys, 
keskitason ateenalainen on yhtä nokkela kuin itämaalainen, yhtä innos- 
tunut uutuuksiin kuin amerikkalainen, loputtoman utelias ja alituisesti 
liikkeessä, saamaa aina Parmenideen tyyneyttä ja on aina Herakleitoksen 
meren heittelemä. Millään muulla kansalla ei ole ollut vilkkaampaa mieli- 
kuvitusta eikä lipevämpää kieltä. Selkeä ajattelu ja selvä ilmaisu olivat 
ateenalaisesta jumalallisia asioita. Hän ei malttanut kuunnella oppinutta 
hämäryyttä, ja hänen mielestään sivistynyt ja älykäs keskustelu oli sivis- 
tyksen etevin urheilumuoto. Kreikan elämän ja ajattelun rehevyyden 
selityksenä on se, että helleenin silmissä ihminen oli kaiken mitta. Sivis- 
tynyt ateenalainen ihaili järkeä ja epäili tuskin milloinkaan sen kykyä 
maailmankaikkeuden kartoittamiseen. Tietämisen ja ymmärtämisen halu 
oli hänen jaloin intohimonsa, ja se oli yhtä hillitön kuin muutkin. Myö- 
hemmin hän tuli tuntemaan järjen ja inhimillisen ponnistuksen rajan, ja 
silloin luonnollinen vastavaikutus syöksi hänet pessimismiin, joka kum- 
mallisesti eroaa hänen henkensä luonteenomaisesta joustavuudesta. Loisto- 
kaudellakin Kreikan syvällisimpien miesten — niitä eivät olleet filosofit, 
vaan näytelmäkirjailijat — ajatteluun loi synkän varjon ilon häipyvä 
lyhytaikaisuus ja kuoleman kärsivällinen järkähtämättömyys. 

Kuten tiedonhalu synnytti Kreikan tieteen, voitonhalu perusti sen talous- 
elämän ja vallitsi sitä. »Rikkauden halu ottaa ihmiset kokonaan valtaansa, 
lausuu Platon liioitellen moralistien tapaan, veikä salli heidän hetkeäkään 
ajatella muuta kuin yksityisomaisuuttaan; tähän on jokaisen kansalaisen 
sielu ripustettu.» Ateenalaiset ovat kilpailevia eläimiä ja he kiihottavat 
toisensa täysin häikäilemättömään keskinäiseen kilpailuun. He ovat ove- 
lia, vetävätpä miltei vertoja seemiläisille kavaluudessa ja juonikkuudessa. 
He ovat aivan yhtä jäykkäniskaisia kuin Raamatun juutalaiset, yhtä rii- 
taisia, itsepäisiä ja kopeita. He tinkivät katkerasti myydessään ja ostaes- 
saan, väittelevät keskustellessaan jokaikisestä kohdasta ja riitelevät kes- 
kenään, elleivät voi käydä sotaa jotakin muuta maata vastaan. He 
eivät ole tunteellisia, ja Euripideen kyynelöintiä he paheksuvat. He ovat 
lempeitä eläimille ja julmia ihmisille: he kiduttavat säännöllisesti orjia, 

vaikkei näitä syytetäkään mistään, ja nukkuvat kaikesta päättäen makeasti 
surmattuaan aseettoman väestön kokonaisesta kaupungista. Silti he ovat 
anteliaita köyhille ja raajarikoille. Kun kansankokous kuuli, ottä tyrannin- 
murhaaja Aristogeitonin lapsenlapsi eli puutteessa Lemnos-saarella, se 
myönsi varoja hänen tuomisekseen Ateenaan ja myötäjäisten ja aviomie- 
hen hankkimiseksi hänelle. Muiden kaupunkien sorretut ja vainotut saivat 
Ateenassa myötätuntoa ja tyyssijan. 

Totta puhuen kreikkalainen ei ajatellut luonteesta samoin käsittein kuin 
me. Hän ei pyrkinyt saavuttamaan kunnon porvarin hyvää omaatuntoa 
eikä hänellä ollut ylimyksen kunniantuntoa. Helleenin mielestä elämä oli 
parasta silloin, kun se oli täyteläisintä, tulvillaan terveyttä, voimaa, kau- 
neutta, intohimoa, rikkautta, seikkailuja ja ajatuksia. Hyve on arete, 
miehekästä — kirjaimellisesti ja alun perin 'sotaista' — etevyyttä (Ares, 
Mars); aivan samaa kuin roomalaisten virtus 'miehekkyys'. Ateenalainen 
ihannemies oli kalokagathos: hän yhdisti kauneuden ja oikeamielisyyden 
viehättäväksi elämäntaidoksi, joka avoimesti piti yhtä suuressa arvossa 
kykyä, mainetta, rikkautta ja ystäviä kuin hyvettä ja inhimillisyyttä; sen 
kuten Goethen mukaan itsekehitys oli tärkeintä. Tähän käsitykseen liittyi 
turhamaisuutta enemmän kuin meistä on sopivaa. Helleenit eivät koskaan 
väsyneet ihailemaan itseään ja kehuivat joka hetki etevämmyyttään sotu- 
reina, kirjailijoina, taiteilijoina ja ihmisinä. Jos tahdomme ymmärtää 
kreikkalaisten suhdetta roomalaisiin, meidän on ajateltava ranskalaisten 
suhdetta englantilaisiin, jos Spartan ja Ateenan hengen eroa, meidän on 
ajateltava saksalaisia ja ranskalaisia. 

Kaikki ateenalaisten ominaisuudet vaikuttivat heidän kaupunkivaltionsa 
olemukseen. Se oli heidän rohkeutensa ja voimansa, loistavuutensa ja 
puheliaisuutensa, hillittömyytensä ja voitonhalunsa, turhamaisuutensa ja 
isänmaallisuutensa, kauneuden ja vapauden palvontansa luomus ja yhteis- 
summa. Heillä oli viljalti intohimoja, mutta niukalti ennakkoluuloja. 
Silloin tällöin he suvaitsivat uskonnollista suvaitsemattomuutta, ei ajat- 
telun ehkäisijänä, vaan puoluepoliittisena- aseena ja moraalisen kokeilun 
rajoittajana. Muuten he vaativat niin täydellistä vapautta, että sen täytyi 
tuntua mielikuvitukselliselta sekasorrolta heidän luonaan käyneistä itä- 
maalaisista matkailijoista. Mutta koska he olivat vapaita, koska lopulta 
jokainen virka oli avoinna jokaiselle kansalaiselle ja koska jokainen oli 
vuoron perään hallittu ja hallitsija, he uhrasivat valtiolle puolet elämästään. 
Koti oli heidän makuupaikkansa. He elivät torilla, kansankokouksessa, 
neuvostossa, tuomioistuimissa, suurissa juhlissa, urheilukilpailuissa ja 
teatterinäytännöissä, jotka ylistivät heidän kaupunkiaan ja sen jumalia. 
He tunnustivat valtiolle oikeuden ottaa tarvitessaan käyttöönsä heidän 
persoonansa ja heidän omaisuutensa. He antoivat anteeksi sen liiallisetkin 
vaatimukset, koska se mahdollisti inhimillisen kehityksen suuremmassa 

määrin kuin milloinkaan ennen. He taistelivat vimmatusti sen puolesta, 
koska se oli heidän vapautensa äiti ja suojelija. »Siten», kertoo Herodotos, 
salkoi Ateenan mahti kasvaa. Ja on päivänselvää sekä tämän että monen 
muunkin esimerkin nojalla, että vapaus on erinomainen asia; sillä niin 
kauan kuin ateenalaiset tottelivat diktaattoreja, he eivät olleet hiukkaakaan 
urheampia kuin naapurinsa, mutta heti kun he pudistivat ikeen niskoiltaan, 
heistä tuli eittämättä ensimmäiset kaikista.» 


V. ELÄMÄ ENNEN AVIOLIITTOA 


Samoin kuin aakkosten, mittojen, painojen, rahan, vaateparren, musiikin, 
astronomian ja salakulttien puolesta klassillisen ajan Ateena vaikuttaa mo- 
raalin puolesta enemmän itämaiselta kuin eurooppalaiselta. Kumpikin suku- 
puoli on avoimesti kiinnostunut rakkauden fyysillisestä puolesta. Lemmen- 
juomilla, joita innokkaat naiset valmistivat välinpitämättömille miehille, 
oli muukin kuin pelkästään platoninen tarkoitus. Naisen säädyllisyyden 
edellytyksenä oli siveys ennen avioliittoa, mutta nuorten naimattomien 
miesten haluilla oli efebikauden jälkeen vähän moraalisia pidäkkeitä. 
Vaikka suuret juhlat olivatkin alkuperältään uskonnollisia, ne toimivat 
ihmissuvun luontaisen irstaisuuden varaläppinä. Sellaisissa tilaisuuksissa 
harjoitettu sukupuolinen hurjastelu annettiin anteeksi, koska uskottiin, 
että yksiavioisuudessa voitiin helpommin pysyä vuoden muina aikoina. 
Ateenassa ei nuorten miesten satunnaista seurustelua ilonaisten kanssa 
pidetty mitenkään häpeällisenä. Aviomiehetkin saattoivat suosia näitä 
kärsimättä sen ankarampaa siveellistä rangaistusta kuin nuhteet kotona ja 
hiukan kolhiintunut maine kaupungilla. Ateena hyväksyi virallisesti pros- 
tituution ja peri erityisen veron siihen antautuneilta. 

Kun ura oli niin avoin neroudelle, ilonaisen ammatti sai Ateenassa, kuten 
useimmissa muissakin Kreikan kaupungeissa, runsaasti harjoittajia, joilla 
kullakin oli erikoisalansa. Vähimmässä arvossa pidetyt, pornai, asuivat 
etupäässä Peiraeuksen yleisissä porttoloissa, jotka yleisö mukavasti tunsi 
niiden merkkinä olevasta Priapoksen fallos-tunnuksesta. Maksamalla obolin 
asiakas pääsi näihin taloihin, joissa tytöt, niin keveissä pukimissa, että 
heillä oli nimenä gynat ('alastomat), sallivat ostajien tutkia heitä kuin tar- 
hassa olevia koiria. Mies saattoi sopia mistä ajasta hyvänsä ja talon emän- 
nän suostumuksella viedä tytön asumaan luokseen viikoksi, kuukaudeksi 
tai vuodeksi. Välistä tyttö tällä tavoin vuokrattiin kahdelle tai useammalle 
miehelle, ja hän jakoi aikansa heidän keskensä heidän varojensa mukai- 
sessa suhteessa. Enemmän kuin näihin tyttöihin ateenalaiset olivat miel- 
tyneet auletrideihin (huilunsoittajattariin), jotka Japanin geišojen tapaan 
ovat läsnä miesten pidoissa, huolehtivat musiikista ja hilpeydestä, suoritta- 
vat taiteellisia tai riettaita tansseja ja sitten asianmukaisen suostuttelun 
jälkeen liittyvät vieraiden seuraan ja viettävät yön heidän kanssaan. Jot- 
kut harvat vanhat ilonaiset voivat viivyttää puutteeseen sortumista perus- 

tamalla kouluja tällaisia huilutyttöjä varten ja opettamalla heille keino- 
tekoista kaunistamista, henkilökohtaista hienostusta, soitantoa ja armas- 
telutaitoa. Perimätieto siirtää kallisarvoisen perinnön tavoin toiselta ilo- 
naisten sukupolvelta toiselle taidon herättää rakkautta harkitulla näyt- 
teillepanolla, pitää sitä yllä kainolla kieltäytymisellä ja tehdä sen kannatta- 
vaksi. Silti on muutamilla auletrideilla, jos voimme ottaa täydestä Lukia- 
noksen myöhempää aikakautta koskevat sanat, hellä sydän, ja he voivat 
tuntea todellista kiintymystä, jopa Camillan tavoin saattaa itsensä lemmit- 
tyjensä tähden perikatoon. Rehellinen ilonainen on ikivanha ja ylen kun- 
nian arvoinen aihe. 

Kreikan ilonaisten ylimmän luokan muodostavat hetairai — sana mer- 
kitsee kirjaimellisesti 'toverit'. Toisin kuin useimmiten itämaista suku- 
perää olevat porna? hetairat olivat tavallisesti kansalaisluokkaan kuuluvia 
naisia, jotka olivat eksyneet säädyllisyyden polulta tai paenneet Ateenan 
neidoilta ja vaimoilta vaadittua eristymistä. He elivat itsenäistä elämää 
ja ottivat kotonaan vastaan luokseen houkuttelemiaan miehiä. Vaikka he 
enimmäkseen olivat tummaveriköitä, he värjäsivät hiuksensa keltaisiksi, 
koska uskoivat ateenalaisten suosivan vaaleaveriköitä. Luultavasti lain 
siihen määrääminä he käyttivät kukikkaita vaatteita. Lueskelemalla tai 
kuuntelemalla luentoja muutamat saavuttivat kohtalaisen sivistyksen ja 
pystyivät huvittamaan sivistyneitä suosijoitaan oppineella keskustelulla. 
Thais, Diotima, Thargelia ja Leontion olivat kuten Aspasiakin kuuluisia 
väittelytaidostaan filosofian alalla ja joskus hiotusta kirjoitustyylistään. 
Monet olivat maineessa älykkyydestään, ja Ateenan kirjallisuuteen kuu- 
luu myös antologia hetairojen epigrammeja. Vaikka kaikki ilonaiset olivat 
osattomia kansalaisoikeuksista eikä heillä ollut lupa astua mihinkään muu- 
hun kuin oman jumalattarensa, Afrodite Pandemoksen, temppeliin, hetai- 
rain harvalukuisella parhaimmistolla oli korkea asema Ateenan miehisessä 
seurapiirissä. Kukaan ei hävennyt heidän seuraansa, vaan filosofitkin 
kilpailivat heidän suosiostaan, ja muuan historioitsija merkitsee heidän vai- 
heensa aikakirjoihin yhtä tunnollisesti kuin Plutarkhos. 

Täten monet heistä saavuttivat tietyn muodollisen kuolemattomuuden. 
Heitä oli Klepsydra, joka oli saanut nimensä, koska hän otti ja hylkäsi 
rakastajia tuntilasin mukaan; Thargelia, joka aikansa Mata Harina vakoili 
persialaisten hyväksi ja pyrki makaamaan mahdollisimman monen Ateenan 
valtiomiehen kanssa: Theoris, joka sulostutti Sofokleen vanhuudenpäiviä, 
ja Arkhippe, joka oli hänen seuraajattarensa kirjailijan yhdeksännen 
vuosikymmenen vaiheilla; Arkheanassa, joka viihdytti Platonia; Danae 
ja Leontion, jotka opettivat Epikurokselle nautinnon filosofiaa; Themis- 
tonoe, joka pysyi ammatissaan, kunnes oli kadottanut viimeisen hampaansa 
ja viimeisen hiuskiehkuransa; liikenainen Gnathaina, joka käytettyään 
paljon aikaa tyttärensä valmentamiseen vaati tuhat drakhmaa (1 000 
dollaria) oikeudesta viettää yö tämän nuoren naisen kanssa. Frynen kau- 
neus oli 300-luvulla yleisenä puheenaineena Ateenassa, koska hän julki- 
suudessa esiintyi yksinomaan täydellisesti hunnutettuna, mutta Eleusiin 
juhlamenoissa ja poseidonia-juhlassa riisuutui kaikkien nähden, päästi 

hiuksensa valloilleen ja meni mereen uimaan. Jonkin aikaa hän oli Praksi- 
teleen lemmitty ja innoittaja ja oli hänen Afrodite-patsaittonsa mallina; 
myös Apellcelle hän oli Afrodite Anadyomenen esikuvana. Fryne saavutti 
lemmensuhteillaan sollaisia rikkauksia, että hän tarjoutui rakentamaan 
uudelleen Theban muurit, mikäli thebalaiset piirrättäisivät niihin hänen 
nimensä; tätä he härkäpäisesti kieltäytyivät tekemästä. Ehkäpä hän oli 
raatinut liian suuren palkkion Xutheiaalta, koska tämä kostoksi nosti 
häntä vastaan syytöksen jumalattomuudesta. Mutta eräs tuomareista oli 
hänen asiakkaitaan ja puhuja Hypereides hänen harras lempijänsä. Hype- 
reides ci puolustanut häntä vain kaunopuheisuudella, vaan myös avaamalla 
hänen tunikansa ja paljastamalla hänen povensa tuomioistuimelle. Tuo- 
marit näkivät hänen kauneutensa ja vapauttivat hänet syytteestä. 

Athenaios kertoo, että korinthotar Lais mäyttää olleen kauneuden puo- 
lesta etevämpi jokaista tunnettua naistav. Yhtä monta kaupunkia kiisteli 
kunniasta olla hänen synnyinpaikkansa kuin vaati Homerosta kansalaisek- 
seen. Kuvanveistäjät ja taidemaalarit pyysivät häntä mallikseen, mutta hän 
kainosteli. Suuri Myron sai vanhoilla päivillään hänet taipumaan. Kun 
Lais riisuutui, Myron unohti valkoiset hapsensa ja partansa ja tarjosi 
hänelle yhdestä yöstä koko omaisuutensa. Lais hymähti, kohautti pyöreitä 
olkapäitään ja jätti taiteilijan kuvapatsasta vaille. Seuraavana aamuna 
Myron, jonka suonissa uusi nuoruus kuohui, leikkautti partansa ja hiuk- 
sensa, puki ylleen tulipunaisen vaipan ja kultaisen vyön, ripusti kultaisen 
ketjun kaulaansa ja pujotti sormuksia kaikkiin sormiinsa, punasi poskensa 
ja kaatoi hajuvettä vaatteilleen ja iholleen. Hän meni tapaamaan Laista ja 
vakuutti rakastavansa tätä. »Ystüvüparkani» vastasi nainen, joka tunsi 
hänet muodonvaihdoksesta huolimatta, »tahdot minulta samaa, minkä 
eilen eväsin isältäsi» Hän kokosi suuren omaisuuden, mutta ci kieltänyt 
itseltään komeita rakastajia, vaikka nämä olisivat olleet köyhiä. Hän 
palautti ruman Demostheneen hyveen tielle vaatimalla häneltä yhdestä 
illasta kymmenentuhatta drakhmaa, ja varakkaalta Aristippokselta hän 
ansaitsi summia, jotka herättivät pahennusta tämän palvelijassa, mutta 
pennittömälle Diogeneelle hän antautui roposesta, koska hän mielellään 
näki filosofeja jalkojensa juuressa. Hän tuhlasi anteliaasti varansa temppe- 
lien, julkisten rakennusten ja ystävien hyväksi joutuen lopulta kaltaistensa 
tavoin samaan köyhyyteen kuin nuoruudessaan. Hän harjoitti ammat- 
tiaan kärsivällisesti loppuun asti, ja kun hän kuoli, hänelle pystytettiin 
komea hautamuistomerkki, koska hän oli suurin kreikkalaisten tuntema 
valloittaja. 


VI. KREIKKALAINEN YSTÄVYYS 


Kummallisempi kuin tämä prostituution ja filosofian eriskummallinen 
liitto oli sukupuolisen inversion saama rauhallinen hyväksyminen. Hetai- 
roiden pahimmat kilpailijat olivat Ateenan pojat; taskujensa pohjia myö- 
ten siveellisesti järkyttyneet ilonaiset eivät milloinkaan väsyneet moitti- 

maan homoseksuaalisen rakkauden moraalittomuutta. Kauppiaat toivat 
maahan sieviä poikia myytäväksi enimmän tarjoavalle, joka ensin käytti 
heitä lemmittyin&, sitten orjina; vain mitätön vähemmistö miesten joukossa 
piti sopimattomana, että kaupungin hempeät nuoret ylimykset kiihdytti- 
vät ja viihdyttivät vanhenevien miesten haluja. Tässä suhteessa Sparta 
oli yhtä huoleton kuin Ateenakin; kun Alkman haluaa lausua kohteliai- 
suuksia tytöille hän sanoo näitä »naispuolisiksi poikalemmityikseen». 
Atecnan laki riisti äänioikeuden niiltä, jotka ottivat suosionosoituksia toi- 
silta miehiltä, mutta yleinen mielipide sieti leikkisän suopeasti tällaisia 
suhteita. Spartassa ja Kreetassa niitä ei pidetty häpeällisinä; Thebassa 
ne hyväksyttiin sotilaallisen organisaation ja urheuden arvokkaana edis- 
täjänä. Atecnan hellimmin muistelemat sankarit olivat Harmodios ja 
Aristogeiton, tyranninsurmaajat ja homoseksuaalinen rakkauspari. Alki- 
biades, joka kerskaili miesihailijoistaan, nautti aikanaan suurinta kansan- 
suosiota Ateenassa. Vielä Aristoteleen aikana kreikkalaiset rakastavaiset» 
vannoivat uskollisuutta Herakleen toverin Iolaoksen haudalla, ja Aristip- 
pos kuvaa sotapäällikön ja järkevän maailmanmiehen Ksenofonin rakas- 
tuneeksi nuoreen Kleiniakseen. Kreikkalaisen miehen kiintymykseen poi- 
kaan tai pojan toiseen poikaan liittyivät kaikki romanttisen rakkauden 
oireet, intohimo, hartaus, hurmio, mustasukkaisuus, serenadit, murjotus, 
vaikerointi ja unettomuus. Kun Platon »Faidroksessa» puhuu rakkaudesta, 
hän tarkoittaa homoseksuaalista rakkautta, ja »Pitojen» väittelijät ovat 
samaa mieltä siitä, että kahden miehen välinen rakkaus on jalompaa ja 
henkisempää kuin miehen ja naisen välinen. Samanlaista inversiota esiin- 
tyi naisten, satunnaisesti jaloimpienkin keskuudessa, esim. Sapfossa, taval- 
lisena ilonaisissa. Auletridit rakastivat toisiaan intohimoisemmin kuin 
suosijoitaan, ja porttolat olivat lesbolaisen lemmen ansareita... 

Miten tällaisen luonnottomuuden suosiminen Kreikassa on selitettävä? 
Aristoteles pitää sen syynä liikakansoituksen pelkoa, ja tämä selitys 
voi osittain pitää paikkansa. Ilmeisesti kuitenkin on yhteyttä toiselta puo- 
len sillä, että Ateenassa rehotti sekä homoseksuaalisuus että prostituutio, 
ja toiselta puolen naisten eristetyllä asemalla. Kuusivuotiaiksi ehdittyään 
Perikleen Ateenassa pojat otettiin gynaikeionista, missä säädylliset naiset 
viettivät elämänsä, ja kasvatettiin pääasiallisten toisten poikien tai mies- 
ten seurassa. Heidän miltei sukupuolettoman kehityskautensa aikana heillä 
oli vähän tai ei ollenkaan tilaisuutta oppia tuntemaan naissukupuolen vie- 
hätystä. Elämä Spartan yhteisruokaloissa, Ateenan torilla, gymnasionissa 
ja palaistrassa samoin kuin efebikausi näyttivät nuorukaiselle vain mies- 
hahmoja. Taidekaan ei ennen Praksiteleen aikoja julistanut naisen fyy- 
sillistä kauneutta. Aviomiehet saivat harvoin henkistä seuraa kotonaan. 
Kun naiset jäivät vaille varsinaista opetusta, syntyi sukupuolien välille 
juopa, ja miehet etsivät muualta sitä viehätystä, jota he eivät olleet sal- 
lineet vaimojensa hankkia. Ateenan kansalaisen koti ei ollut hänen lin- 
nansa, vaan makuupaikka. Aamusta iltaan hän useimmiten oli kaupun- 
gilla, ja hän seurusteli harvoin muiden säädyllisten naisten kuin vaimonsa 
ja tytärtensä kanssa. Kreikan yhteiskunta oli yksisukupuolinen, ja siitä 

puuttui renessanssiajan Italialle ja valistusajan Ranskalle ominainen nais- 
hengen ja -sulon kuohunta, viehätys ja innoitus. 


VII. RAKKAUS JA AVIOLIITTO 


Kreikkalaiset tunsivat romanttisen rakkauden, mutta se johti harvoin 
avioliittoon. Homeroksella sitä esiintyy harvoin; Agamemnon ja Akhilleus 
ajattelevat Khryseistä ja Briseistä, jopa masentavaa Kassandraakin suora- 
sukaisesti fyysillisen halun kohteena. Nausikaa kuitenkin varoittaa liial- 
lisesta yleistämisestä, ja yhtä vanhat tarut kuin Homeros kertovat Herak- 
leesta ja lolesta, Orfeuksesta ja Eurydikestä. Lyyrilliset runoilijat taas 
puhuvat vuolaasti lemmestä, joka useimmiten esiintyy lemmekkäänä ruoka- 
haluna. Harvinaisia poikkeuksia ovat tarinat sellaiset kuin Stesikhoroksen 
kertoma lempensä takia kuolevasta neidosta; mutta kun Pythagoraan 
vaimo Theano kuvailee rakkautta »kaipaavan sielun sairaudeksi», kuulemme 
siinä romanttisen lemmen aidon äänen. Hienostuksen kasvaessa ja runou- 
den syrjäyttäessä kiihkon, esiintyy hellää tunnetta useammin, ja sivistyksen 
mukana pitenevä halun ja täyttymyksen välinen odotusaika antaa mieli- 
kuvitukselle tilaisuuden kaunistaa toiveiden kohteen. Aiskhylos käsittelee 
sukupuolten suhdetta vielä Homeroksen tapaan, mutta Sofokleella »Rak- 
kaus hallitsee mielensä mukaan jumalia» 1, ja moni Euripideen katkelma 
julistaa Eroksen mahtia. Myöhemmät näytelmäkirjailijat kuvailivat usein 
mielettömästi tyttöön rakastunutta nuorukaista. Aristoteles viittaa ro- 
manttisen palvonnan todelliseen laatuun huomauttaessaan, että »rakasta- 
vaiset katsovat rakastetun silmiin, missä kainous asuu». 

Klassillisessa Kreikassa tällainen johti pikemminkin irrallisiin suhteisiin 
kuin avioliittoon. Helleenit pitivät romanttista rakkautta »rivauksen» tai 
hulluuden muotona ja olisivat hymyilleet sille, joka olisi suositellut sitä 
sopivaksi oppaaksi avioliittokumppanin vaalissa. Normaalisesti avioliiton 
järjestivät vanhemmat kuten klassillisessa Ranskassa aina tai ammatti- 
naittajat, huomioon ei otettu rakkautta, vaan myötäjäiset. Isän velvol- 
lisuutena oli hankkia tyttärelle avio-osuus rahaa, vaatteita, koruja, ehkä 


1 Vrt. Antigone, 781 seurr.: 
Oi Rakkaus sortumaton, 
joka karkaat kaikkien päälle! 
Leposuojanas öisin on 
suloimmen hyllyvä poski. 
Sinä liitelet kauas aaltojen taa, 
sun valtaas tuntevi linna ja maa. 
Jumalatkin paulaas kietoilet — 
kuink' karttaa vois sua ihmiset! 
Sun tenhomas yltyy raivoon. 

(Kaarlo Forsmanin suomennos.) 

orjiakin. Tämä pysyi aina vaimon omaisuutena ja palautui hänelle, jos 
hän ja mies erosivat — mikä tietenkään ei houkutellut miestä avioeroon. 
Myötäjäisittä tytöllä oli pienet mahdollisuudet päästä naimisiin, minkä 
vuoksi sukulaiset usein yhdessä hankkivat sellaiset, ellei isä voinut. Home- 
roksen päivinä niin tavallinen vaimon ostaminen on Perikleen Kreikassa 
täten muuttunut vastakohdakseen. Kuten Euripideen Medeia valittaa, 
vaimon tosiaan täytyi ostaa herransa. Näin ollen helleeni ei mennyt nai- 
misiin rakkaudesta eikä myöskään siksi, että hän olisi nauttinut avioliitosta 
(hän päinvastoin alinomaa jaaritteli sen koettelemuksista), vaan jatkaak- 
seen omaa ja valtion olemassaoloa asianmukaisin myötäjäisin varustetun 
vaimon ja lasten avulla, jotka torjuisivat sen vaaran, että hänen sielunsa 
jäisi vaalintaa vaille. Tästäkin myönteisestä puolesta huolimatta hän 
karttaa avioitumista mahdollisimman kauan. Lain kirjain kieltää häntä 
jäämästä naimattomaksi, mutta Perikleen aikana ei lakia aina sovellettu, 
ja hänen jälkeensä vanhojenpoikien lukumäärä kohosi kohoamistaan, 
kunnes siitä tuli eräs Ateenan perusongelmia. Oli niin monta tapaa pitää 
hauskaa Kreikassa! Ne miehet, jotka taipuivat, solmivat avioliiton myö- 
hään, tavallisesti lähes kolmenkymmenen ikäisinä, ja halusivat silloin juuri 
ja juuri viisitoista vuotta täyttäneen morsiamen. Muuan Euripideen hen- 
kilö lausuu: »On paha, jos nuorukainen ja nuori vaimo naitetaan, sillä 
miehen voima pysyy, mutta kauneus kaikkoaa nopeasti naisesta.» 

Kun valinta on suoritettu ja myötäjäisistä sovittu, tapahtuvat juhlalliset 
kihlajaiset tytön isän kotona. Todistajat ovat välttämättömät, mutta 
tytön oma läsnäolo ei. Ilman tällaista muodollista kihlausta mikään avio- 
liitto ei Ateenan oikeuden mukaan ole pätevä. Sitä pidetään mutkikkaiden 
avioliittomenojen ensimmäisenä toimituksena. Toisena seuraa muutaman 
päivän päästä juhla tytön kotona. Ennen kuin sulhanen ja morsian saa- 
puvat sinne, he kumpikin kotonaan suorittavat kylpien puhdistautumis- 
seremonian. Juhlassa kummankin perheen miehet istuvat huoneen toisella, 
naiset toisella puolella, syödään hääkakkua, ja viini valuu virtanaan. Sitten 
sulhanen saattaa hunnutetun, valkoisiin pukeutuneen morsiamensa, jonka 
kasvoja hän kenties ei vielä ole nähnytkään, vaunuihin ja vie hänet isänsä 
taloon keskellä ystävien ja huilua soittavien tyttöjen kulkuetta. Nämä 
valaisevat tietä soihduin ja laulavat häähymniä. Perille päästessään hän 
kantaa tytön kynnyksen yli, mikä on naisenryöstön vertauskuva. Nuoru- 
kaisen vanhemmat toivottavat tytön tervetulleeksi, ja hänet otetaan uskon- 
nollisin seremonioin perheen piiriin ja kulttiyhteyteen. Yksikään pappi ei 
kuitenkaan osallistu millään tavoin rituaaliin. Vieraat saattavat sitten nuo- 
ren parin sen huoneeseen laulaen epithalanionia, makuuhuonelaulua, ja viipy- 
vät hälisten ovella, kunnes sulhanen ilmoittaa avioliiton tulleen täydelliseksi. 

Mies voi vaimonsa ohella pitää jalkavaimoa. »Meillà on», sanoo De- 
mosthenes, vilonaisia huviamme varten, jalkavaimoja ruumiimme joka- 

päiväistä terveyttä varten ja vaimoja synnyttämään moille laillisia perillisiä 
ja olemaan kotiemme uskollisia vartijoita» Tässä on klassillisen ajan hel- 
leenien käsitys naisesta kiteytetty yhteen säpsähdyttävään lauseeseen. 
Drakonin lait sallivat jalkavaimojen pidon, ja kun Sisilian sotaretki (415) 
oli harventanut kansalaisten rivejä siinä määrin, etteivät monet tytöt voi- 
neet löytää aviomiestä, laki nimenomaan salli kaksinnaimisen. Sokrates ja 
Euripides kuuluivat niihin, jotka täyttivät tämän isänmaallisen velvolli- 
suuden. Vaimo alistui tavallisesti jalkavaimojärjestelmään itämaisen kär- 
sivällisesti. Hän tiesi, että toisesta vaimosta» tulisi tämän sulojen kuih- 
duttua todellisuudessa talousorjatar, ja että vain ensimmäisen vaimon 
jälkeläiset olivat laillisia aviolapsia. Aviorikos aiheutti avioeron ainoastaan, 
jos sen oli tehnyt vaimo. Aviomiehen sanottiin siinä tapauksessa »saaneen 
sarvet» (keroesses), ja tapa vaati häntä lähettämään vaimonsa pois. Lain 
mukaan odotti aviorikoksen tehnyttä naista ja miestä, joka teki aviorikok- 
sen toisen miehen vaimon kanssa, kuolemanrangaistus, mutta kreikkalaiset 
suhtautuivat liian suvaitsevaisesti lihan himoihin pannakseen tätä lakia 
täytäntöön. Loukatun aviomiehen annettiin tavallisesti itse mielensä ja 
kykynsä mukaan selvittää välinsä avionrikkojan kanssa. Väliin hän tappoi 
tämän in flagranti delicto, väliin lähetti orjan pieksämään häntä, väliin 
tyytyi rahahyvitykseen. 

Miehen oli helppoa saada avioero; hän saattoi milloin hyvänsä hylätä 
vaimonsa sitä tarkemmin perustelematta. Hedelmättömyys katsottiin 
riittäväksi perusteeksi miehen eroon, koska avioliiton tarkoituksena oli 
lasten saaminen. Jos mies oli hedelmätön, laki salli ja yleinen mielipide 
suositteli, että joku sukulainen kutsuttiin hänen avukseen. Sellaisesta 
liitosta syntynyttä lasta pidettiin aviomiehen lapsena, ja hänen oli huoleh- 
dittava tämän sielusta. Vaimo ei saanut mielensä mukaan hylätä miestään, 
mutta hänellä oli oikeus anoa arkonteilta eroa puolisonsa julmuuden tai 
hurjastelun nojalla. Avioero voitiin saada myös molemminpuolisen suostu- 
muksen nojalla; tämä puettiin tavallisesti arkontille osoitetun julistuksen 
muotoon. Puolisoiden erotessa, myös silloin, kun aviomies oli tehnyt avio- 
rikoksen, lapset jäivät isän huostaan. Kaiken kaikkiaan olivat Ateenan 
sukupuolien välisiä suhteita koskevat tavat ja lait kokonaan miesten sane- 
lemia ja niissä kuvastui Egyptin, Kreetan ja homeroleisen ajan yhteis- 
kuntiin verrattuna itämaishenkinen taantumus. 


VIII NAINEN 


Yhtä yllättävä kuin Ateenan sivistyksen mikä muu piirre tahansa on se 
tosiasia, että se oli loistava ilman naisten innoittavaa myötävaikutusta. 
Sankariaika oli naisten avulla kohonnut loistavaksi, diktaattorien aika 

säteillyt lyyrillistä hehkua, mutta sitten aviovaimot miltei käden käänteessä 
katosivat Hellaan historiasta ikään kuin kumotakseen otaksuman sivistys- 
tason ja naisten aseman korrelaatiosuhteesta. "Herodotoksella nainen esiintyy 
kaikkialla; Thukydideellä hàn on näkymätön. Amorgoksen Semonideesta Lu- 
kianokseen asti Kreikan kirjallisuus vatkuttaa tympäisevällä tavalla naisten 
vikoja, ja loppuvaiheessa lempeä Plutarkhoskm kertaa Thukydidcen sanat: 
»Säädyllisen naisen nimikin olisihänen itsensä tavoin suljettava kodin piiriin.» 

Doorilaisten keskuudessa ei naisia tällä tavoin eristetty. Tapa on otak- 
suttavasti levinnyt lähi-idästä Jooniaan ja sieltä Attikaan; se on osa Aasian 
perinteitä. Ehkäpä äidinpuolisen perimysoikeuden lakkaaminen, keski- 
säädyn nousu ja kaupallisen elämänkatsomuksen valtaanpääsy edistävät 
muutosta: miehet alkavat arvostella naisia näiden tuottaman hyödyn mu- 
kaan ja havaitsevat heidät erikoisen käyttökelpoisiksi kotona. Kreikka- 
laisen avioliiton itämainen luonne liittyy tähän attikalaiseen haaremi- 
systeemiin; nuorikko eristetään sukulaisistaan, siirtyy miltei palvelijaksi 
toiseen kotiin ja palvoo uusia jumalia. Hän ei voi tehdä sopimuksia eikä 
lainata rahaa paitsi mitättömiä summia; hän ei ole oikeuskelpoinen; ja 
Solon sääti, ettei mikään naisen vaikutuksen alaisena suoritettu teko ole 
oikeudellisesti pätevä. Vaimo ei miehensä kuollessa peri hänen omaisuut- 
taan. Naisen lain kannalta alistettuun asemaan liittyi fysiologinen ereh- 
dyskin, sillä aivan kuten alkukantainen tietämättömyys miehen osuudesta 
suvunjatkamisessa pyrkii liioittelemaan naisen merkitystä, samoin liioit- 
telee miehen merkitystä klassillisessa Kreikassa suosittu teoria, jonka mu- 
kaan vain mies jatkaa sukua, kun taas nainen on pelkästään lapsen kantaja 
ja hoitaja. Miehen korkeampi ikä vaimoon verrattuna edistää tämän alis- 
tamista; mies voi ollen avioliittoa solmittaessa kaksi kertaa niin vanha 
kuin vaimonsa jossakin määrin muovailla tämän mielen oman filosofiansa 
mukaiseksi. Mies tuntee epäilemättä omalle sukupuolelleen Ateenassa sal- 
litut vapaudet niin hyvin, ettei halua päästää vaimoaan tai tytärtään omiin 
valtoihinsa. Mieluummin hän on vapaa näiden eristämisen hinnalla. Vaimo 
saa asianmukaisesti hunnutettuna ja saateltuna käydä sukulaisten ja tut- 
tavien luona sekä osallistua uskonnollisiin juhlamenoihin, mutta muuten 
hänen tulee pysytellä kotona eikä hän saa näyttäytyä ikkunassa. Suurim- 
man osan elämästään hän viettää naisten suojissa talon takaosassa, minne 
yksikään miespuolinen vieras ei saa jalallaan astua; hän ei myöskään ole 
läsnä, kun aviomiehellä on miesvieraita. 

Kodissaan häntä kunnioitetaan ja totellaan kaikissa asioissa, jotka eivät 
ole ristiriidassa puolison patriarkallisen arvovallan kanssa. Hän hoitaa 
emännyyttä tai valvoo taloudenpitoa, keittää, karttaa ja kehrää, valmistaa. 
perheen pito- ja vuodevaatteet. Hänen kasvatuksensa supistuu miltei 
yksinomaan kotitaloudessa tarvittaviin taitoihin, sillä ateenalaiset uskovat 
Euripideen tavoin älyn olevan vahingoksi naiselle. Tästä johtuu, että 

Ateenan säädylliset naiset ovat kainompia, miesten silmissä »lumoavampia» 
kuin heidän spartalaiset sisarensa, mutta samalla mielenkiinnottomampia 
ja vähemmän kypsiä, eivätkä he pysty tovereiksi aviomiehilleen, joiden 
mielen vapaa ja monipuolinen elämä on täyttänyt ja hionut. Kuudennen 
vuosisadan kreikattarien panos Kreikan kirjallisuudessa oli huomattava, 
Perikleen ajan ateenattarien olematon. 

Aikakauden lopulla virisi eräänlainen naisten vapausliike. Euripides 
puolusti heidän sukupuoltaan uljailla puheilla ja pelokkailla vihjauksilla, 
Aristofanes teki heistä pilkkaa hillittömän riettaasti. Naiset iskivät asian 
ytimeen alkamalla kilpailla hetairoiden kanssa siten, että tekivät itsensä 
niin viehättäviksi, kuin kemian edistyminen salli. »Mitä järkevää me 
naiset pystymme tekemään? kysyy Aristofaneen »Lysistraten» Kalonike. 
Emmehän tee muuta kuin istuskelemme maaleinemme, huulipuikkoinemme, 
läpikuultavine hameinemme ja muine sellaisinemme.» Vuodesta 411 lähtien 
naisosat saivat tärkeämmän sijan Ateenan draamataiteessa, ja niissä 
kuvastuu naisten yhä yleisempi pako heidän pakollisesta eristyksestään. 

Kaikesta huolimatta naisten tosiasiallinen vaikutus miehiin yhä jatkui, 
joten he todellisuudessa eivät lähaskään aina olleet alistetussa asemassa. 
Miehen suurempi kiihko antoi Kreikassa kuten muuallakin naiselle aseen 
käteen. Sir, lausui Samuel Johnson, »luonto on antanut naiselle niin pal- 
jon valtaa, ettei laki pysty myöntämään hänelle lisää.» Välistä tätä luon- 
taista yliherruutta korostavat huomattavan suuret myötäjäiset, kielevyys 
tai miehen ylenmääräinen kiintymys, useammin kuitenkin siihen on syynä 
kauneus, onnistuneiden lasten synnyttäminen tai kasvattaminen taikka 
sielujen hidas yhteensulautuminen yhteisten kokemusten ja tehtävien 
upokkaassa. Aikakaudelta, joka saattoi kuvata Antigonen, Alkestiin, 
Ifigeneian ja Andromakhen kaltaisia lempeitä luonteita tai Hekaben, 
Kassandran ja Medeian veroisia sankarittaria, eivät naisen ylevimmät ja 
syvimmät ominaisuudet voineet jäädä huomaamatta. Tavallinen ateena- 
lainen rakasti vaimoaan eikä aina pyrkinyt salaamaankaan sitä. Hauta- 
steeloista käy yllättävällä tavalla ilmi puolisojen keskinäinen rakkaus ja 
vanhempien kiintymys lapsiinsa kodin piirissä. »Kreikkalaiselle antolo- 
gialle» antavat eloa rakkaussäkeet, mutta siinä on myös monta rakkaalle 
elämänkumppanille omistettua liikuttavaa säettä. »Tämän kiven alles, 
sanotaan eräässä epitafissa, »Marathonis laski Nikopoliin ja valeli mar- 
moriarkkua kyynelillään. Mutta mitä se auttoi? Mitä on jäljellä miehellä, 
jonka vaimo on mennyt pois ja joka on jäänyt yksin maan päälle?» 


IX. KOTI 


Kreikkalaisen perheen, kuten indoeurooppalaisen yleensäkin, muodosti- 
vat isä, äiti, välistä »toinen vaimon, naimattomat tyttäret, pojat, orjat. 

Se oli kaiken aikaa kreikkalaisen sivistyksen voimakkain laitos, sillä se 
oli sekä maanviljelyksen että teollisuuden alalla taloudellisen tuotannon 
yksikkö ja väline. Attikassa isän valta oli laaja, mutta silti paljon sup- 
peampi kuin Roomassa. Hän saattoi panna vastasyntyneen lapsen heit- 
teelle, myydä alaikäisten poikiensa ja naimattomien tytärtensä työvoiman, 
naittaa tyttärensä ja tietyin edellytyksin nimetä leskelleen uuden avio- 
miehen. Mutta hän ei Ateenan lain mukaan voinut myydä lapsiaan, ja 
jokainen pojista vapautuu naimisiin mennessään isän holhouksesta, perus- 
taa oman kodin ja muuttuu genoksen itsenäiseksi jäseneksi. 
Kreikkalainen koti ei ole vaatelias. Ulkoapäin se on harvoin muuta 
kuin vankka sileä kivimuuri, jossa on ahdas oviaukko, kumpikin mykkänä 
todistajana kreikkalaisten elämän turvattomuudesta. Rakennusaineena 
on välistä stukko, tavallisesti kuitenkin auringossa kuivattu tiili. Kau- 
pungissa talot ahtautuvat kapeiden katujen varsille. Ne ovat usein kaksi- 
kerroksisia, silloin tällöin monen perheen vuokrakasarmeja, mutta miltei 
jokaisella kansalaisella on oma talonsa. Ateenan asumukset olivat pieniä, 
kunnes Alkibiades saattoi suurellisuuden muotiin. Demokraattinen tabu, 
jota tehosti aristokraattien varovaisuus, kielsi komeilemisen, eikä suurim- 
man osan elämästään ulkosalla viettävä ateenalainen tuntenut kotiaan 
kohtaan sellaista harrastusta ja kiintymystä, jollaista se saa osakseen kyl- 
memmissä vyöhykkeissä. Rikkaassa talossa saattoi kadun puolella olla 
pylväskuisti, mutta tämä oli aivan poikkeuksellista. Ikkunat olivat ylelli- 
syyttä, ja niitä oli vain yläkerroksessa; niissä ei ollut ruutuja, mutta ne 
saatettiin sulkea luukuilla tai ristikoilla suojaksi päivänpaisteelta. Ulko- 
ovi oli tavallisesti kaksipuolinen, ja puoliskot kääntyivät kynnykseen ja 
kamanaan upotettujen pystysuorien tappien ympäri. Monen varakkaan 
talon ovessa oli metallinen kolkutin, usein leijonan suussa olevan ren- 
kaan muotoinen. Eteiskäytävä johti, paitsi köyhien asunnoissa, aulaan 
(aule), katottomaan pihaan, joka tavallisesti oli kivetty. Pihaa saattoi 
ympäröidä pylväikkö, sen keskellä saattoi olla alttari ja vesiallas tai jompi- 
kumpi, nekin kenties pylväin somistettuina ja mosaiikkipermannoin varus- 
tettuina. Valoa ja ilmaa talo sai etupäässä pihasta, sillä sinne antoivat 
miltei kaikki huoneet. Päästäkseen huoneesta toiseen täytyi tavallisesti 
mennä pylväikköön tai pihalle. Pihan ja pylväikön varjossa ja rauhassa 
elettiin suuri osa perheen elämää ja suoritettiin monet sen töistä. 
Kaupungissa on vähän puutarhoja, ja ne on ahdettu pienille alueille 
pihoihin tai talojen taakse. Maalla puutarhoja on enemmän, ja ne ovat 
isompia, mutta kesäsateiden niukkuus ja keinokastelun kalleus tekevät 
puutarhanhoidon attikalaisille ylellisyydeksi. Keskinkertainen helleeni ei 
tuntenut rousseaulaista kaipuuta luontoon. Hänen vuorensa olivat yhä 
liian kiusallisia ollakseen kauniita; sen sijaan hänen runoilijansa kaiuttivat 
monia ylistyslauluja merelle sen vaarallisuudesta huolimatta. Helleeni 
ei ollut luonnon ihailija, mutta hänen animistista mielikuvitustaan se 
innoitti; hän kansoitti maansa metsät ja virrat jumalilla ja hengillä. Hänen 
silmissään luonto ei ollut maisema, vaan Valhalla. Hän nimitti vuoret ja 
joet niissä asuvien jumaluuksien mukaan ja maalaamatta luontoa sellaise- 

naan hän piirsi tai veisti symbolisia kuvia jumaluuksista, jotka hänen 
runollisessa jumaluusopissaan sitä clävöittivät. Vasta sitten kun Alek- 
santerin sotajoukot toivat palatessaan persialaisten tapoja ja kultaa, kreik- 
kalaiset rakensivat huvipuutarhoja eli »paratiiseja». Kukkia rakastettiin 
silti Kreikassa yhtä paljon kuin muuallakin; niitä saatiin puutarhoista ja 
kukkakauppiailta ympäri vuoden. Kukanmyyjättäret kaupustelivat ruu- 
suja, orvokkeja, hyasintteja, narsisseja, kurjenmiekkoja, myrttejä, siree- 
nejä, krokuksia ja vuokkoja talosta taloon. Naiset käyttivät kukkia hiuk- 
sissaan, keikarit korvan takana, ja juhlissa saattoivat molemmat suku- 
puolet esiintyä kukkaköynnös havaijilaisten lein tapaan kaulassaan. 

Talon sisustus oli koruton. Köyhillä lattia oli kovaksi poljettua savea. 
Tulojen noustessa se saatettiin peittää laastilla tai kivetä joko littein kivin 
tai pyöreillä pikkukivillä ja sementillä, kuten lähi-idässä on ollut tapana 
ikimuistoisista ajoista. Päällimmäisenä saattoi olla ruokomattoja tai ryi- 
jyjä. Tiiliseinät olivat laastilla sivellyt ja valkaistut. Lämmittäminen oli 
tarpeen vain kolmena vuoden kuukautena, ja se suoritettiin hiilipannun 
avulla. Savu sai etsiä tiensä ovesta pihalle. Koristelua esiintyi äärimmäi- 
sen niukalti, mutta 400-luvun lopulla rikkaiden taloissa saattoi olla pylväs- 
halleja, seinät peitetyt marmorilla tai maalatut marmoria jäljitellen, sei- 
nissä maalauksia ja verhoja, katossa arabeskeja. Tavallisissa kodeissa oli 
niukalti huonekaluja: muutamia tuoleja ja arkkuja, jokin pöytä, vuode. 
Pielukset korvasivat tuolien päällyksen, mutta varakkaiden istuimet 
saattoivat olla sirosti veistoksin ja hopea-, kilpikonnan- tai norsunluu-upo- 
tuksin koristellut. Arkut toimivat sekä säilytyspaikkoina että istuimina. 
Pöydät olivat pieniä ja usein kolmijalkaisia, mistä johtuu niiden nimitys. 
irapezai. Ne tuotiin sisään ja vietiin pois samalla kuin ruokakin; niitä 
tuskin käytettiinkään muuhun tarkoitukseen. Kirjoittaminen suoritettiin 
polven varassa. Leposohvia ja vuoteita koristeltiin mielellään; niissä oli 
usein upotuksia tai ne oli taidokkaasti veistoksin koristeltu. Vuoteen poikki 
pingotetut nahkahihnat toimivat joustimina; siinä oli patjoja, pieluksia ja. 
kirjottuja peittoja sekä tavallisesti korkeampi pääntuki. Lamput ripus- 
tettiin kattoon, asetettiin telineille, tai ne esiintyivät siromuotoisen soihdun 
hahmossa. 

Keittiön varusteisiin kuului hyvin monenlaisia rauta-, pronssi- ja savi- 
astioita. Lasi oli harvinaista ylellisyyttä, sitä kun ei Kreikassa valmistettu. 
Keittäminen suoritettiin avotulella. Uunit ovat hellenistisen ajan uudistus. 
Ateenalaisten ja spartalaisten ruoka oli yksinkertaista, toisin kuin boio- 
tialaisten, korintholaisten tai sisilialaisten, mutta kun odotettiin arvossa- 
pidettyjä vieraita, oli tapana palkata ammattikeittäjä; tämä oli aina mies. 
Keittotaito oli korkealla kehitysasteella monine teksteineen ja sankareineen. 
Muutamat kreikkalaiset kokit tunnettiin yhtä laajalti kuin Olympian kiso- 
jen vereksin voittaja. Syömistä yksinään pidettiin barbaarisena, ja pöytä- 
tapoja katsottiin sivistysasteen indeksiksi. Naiset ja pojat söivät istuen 
pienten pöytien ääressä, miehet loikoivat leposohvilla, kaksi kullakin. 
Perhe söi yhdessä yksin ollessaan. Vieraiden saapuessa perheen naiset 
vetäytyivät gynatketoniin. Palvelijat riisuivat vierailta sandaalit ja pesivät 

heidän jalkansa ennen heidän asettumistaan loikomaan sekä ojensivat 
heille käsienpesuvettä; joskus he voitelivat vieraiden pään hyvänhajui- 
solla öljyllä. Haarukoita tai veitsiä ei käytetty, mutta kylläkin lusikoita; 
kiinteä ruoka syötiin sormien avulla. Aterian aikana sormet puhdistettiin 
leivän tähteillä tai muruilla, sen päätyttyä vedellä. Ennen jälkiruokaa 
palvelijat täyttivät jokaisen vieraan pikarin sekoitusmaljasta (krater), 
jossa viiniä oli miedonnettu vedellä. Lautaset olivat savea; hopeaista 
pöytäkalustoa esiintyi 400-luvun päättyessä. Herkkusuita ilmestyi neljän- 
nellä vuosisadalla joukoittain; muuan Pithyllos teetti koteloita sormiaan ja 
kieltään varten voidakseen syödä ruokaa niin kuumana kuin halusi. Oli 
joitakin harvoja kasvissyöjiä, jotka saivat vierailtaan osakseen tavan- 
mukaisia pilapuheita ja valituksia. Muuan päivällisvieras pakeni kasvis- 
syöjien juhlasta peläten saavansa heiniä jälkiruoakseen. 

Juominen oli yhtä tärkeää kuin syöminen. Deipnonia, päivällistä, seu- 
rasi symposion, juomakemut. Sekä Spartassa että Ateenassa oli juoma- 
kerhoja, joiden jäsenet kiintyivät toisiinsa siinä määrin, että sellaisista jär- 
jestöistä tuli mahtavia poliittisia välineitä. Pitojen järjestys oli monimut- 
kainen, ja sellaiset filosofit kuin Ksenokrates ja Aristoteles pitivät suota- 
vana niitä koskevien sääntöjen laatimisen. Permanto, jolle syötäväksi 
kelpaamaton osa ruoasta oli viskattu, lakaistiin aterian jälkeen; tarjottiin 
hajuvesiä ja runsaasti viiniä. Vieraat saattoivat sitten tanssia, ei pareittain 
eivätkä toisen sukupuolen kera (tavallisesti kutsuttiinkin vain miesvieraita), 
vaan ryhminä, pelata jotakin peliä, esim. kortabosta *, kilvoitella runoin, 
sukkeluuksin tai arvoituksin tai katsella ammattilaisten esityksiä. Tällaisia 
taitureita oli Ksenofonin Symposionin naisakrobaatti, joka heittelee yhtä 
aikaa kahtatoista vannetta ja sitten suorittaa kuperkeikkoja vanteen läpi, 
jota joka puolelta piirittävät paljastetut miekat.» Ehkä ilmestyy huilun- 
soittajattaria, jotka soittavat, laulavat, tanssivat ja rakastelevat sopimuksen 
mukaan. Sivistyneet ateenalaiset pitävät arvossa silloin tällöin keskustelu- 
symposionia, jota arvanheitolla puheenjohtajaksi valittu symposiarkki johtaa 
hyvää järjestystä vaatien. Vieraat varovat hajaantumasta pieniksi ryh- 
miksi, mikä tavallisesti johtaa jutteluun. He pitävät keskustelun yleisenä 
ja kuuntelevat niin kohteliaina, kuin vilkas luonto sallii, kutakin vuorostaan. 
Sellainen hienostunut keskustelu, jota Platon tarjoaa, on epäilemättä hänen 
loistavan mielikuvituksensa tuotetta, mutta voidaan otaksua Ateenassa 
esiintyneen yhtä vilkasta ja kenties syvällisempääkin keskustelua. Joka 
tapauksessa Ateenan yhteiskunta on ollut Platonin innoittajana ja antanut 
hänelle taustan. Tällaisessa älyn vapauden kiihottavassa ilmapiirissä 
ateenalaisen mieli muovautui. 


X. VANHUUS 


Elämää rakastavat helleenit pelkäsivät ja surivat vanhuutta määrättö- 
mästi. Mutta heidänkin keskuudessaan siinä oli lohdullisia piirteitä, sillä 

L Siinä pyrittiin häiläyttämään maljasta nestettä niin, että se osui johonkin tietyn 
matkan päähän asetettuun pieneen esineeseen. 

kun raihnainen ruumis loppuun kuluneen rahan tavoin palasi rahapajaan, 
se saattoi lohduttautua sillä, että oli ennen tuhoaan saanut nähdä uuden 
raikkaan elämän, jonka avulla se petti kuolevaisuuden. Totta kyllä 
Kreikan historia tietää itsekkäästä välinpilämättömyydestä tai törkeästä 
julkeudesta vanhuksia kohtaan. Atcenan yhteiskunta kaupallisena, indi- 
vidualistisena ja uudistushaluisena oli taipuvainen tylyyteen vanhuutta 
kohtaan, Kunnioitus vuosia kohtaan on ominaista Spartan kaltaiselle 
uskonnolliselle ja konservatiiviselle yhteiskunnalle, kun taas demokratia 
kirvottaessaan vapauden keralla kaikki siteet korostaa nuoruutta ja suosii 
uutta vanhan kustannuksella. Ateenan historia kertoo useista tapauksista, 
jolloin lapset ottivat haltuunsa vanhempiensa omaisuuden ilman todisteita 
näiden vähämielisyydestä, mutta Sofokles pelastui sellaisesta toimenpiteestä 
pelkästään lukemalla tuomioistuimelle otteita uusimmasta näytelmästään. 
Ateenan lain mukaan poikien on avustettava railmaisia tai iäkkäitä van- 
hempiaan; ja yleinen mielipide, joka aina on pelokkaampi kuin laki, iloitsee 
havaitessaan nuorten käytöksessä vanhuksia kohtaan vaatimattomuutta 
ja arvonantoa. Platon pitää itsestään selvänä, että hyvin kasvatettu nuo- 
rukainen pysyy vanhempien ihmisten seurassa vaiti, kunnes häntä kehoi- 
tetaan puhumaan. Kirjallisuudessa on monta kuvausta vaatimattomista 
nuorukaisista, esim. Platonin varhaisemmissa dialogeissa ja Ksenofonin 
Symposionissa, ja monta liikuttavaa kertomusta lapsen kiintymyksestä, 
esim. Oresteen kiintymyksestä Agamemnoniin ja Antigcnen Oidipukseen. 

Kuoleman tullessa ryhdytään kaikkiin mahdollisiin varotoimenpiteisiin, 
jotta vainajan sielu välttäisi kaikki kärsimykset. Ruumis on poltettava 
tai haudattava, muuten sielu harhailee lepoa saamatta ympäri ja kostaa 
jälkeläisille heidän laiminlyöntinsä. Se voi esimerkiksi ilmestyä haamuna 
ja aiheuttaa tauteja tai tuhon kasveille ja ihmisille. Polttaminen oli suo- 
situmpaa sankariaikana, hautaaminen klassillisena. Hautaaminen oli my- 
keneläistapa, joka periytyi kristikunnalle,ruumiinpoltto nähtävästi saapui 
Kreikkaan akhaialaisten ja doorilaisten mukana; näiden paimentolaistavat 
tekivät mahdottomaksi hautojen asianmukaisen hoidon. Toinen tai toinen 
oli niin välttämätöntä ateenalaisten keskuudessa, että Arginusain voitok- 
kaat sotapäälliköt teloitettiin, koska he olivat sallineet ankaran myrskyn 
estää itsensä etsimästä ja hautaamasta vainajiaan. 


Kreikkalaisten hautaustavat jatkoivat menneisyyttä tulevaisuuteen. 
Ruumis pestiin, voideltiin hyvänhajuisilla voiteilla, seppelöitiin ja puettiin 
parhaisiin vaatteisiin, jotka perhe saattoi hankkia. Hampaiden väliin työn- 
nettiin oboli, jolla oli maksettava lauttaraha Kharonille, myytilliselle 
lautturille, joka kuljettaa vainajia Styksin yli Haadekseen.! Ruumis las- 
kettiin savi- tai puuarkkuun; jo.helleenit tunsivat sanonnan »toinen jalka 
haudassa». Surumenot olivat tarkoin määrätyt. Käytettiin mustia vaat- 
teita, ja hiukset leikattiin kokonaan tai osittain antimiksi vainajalle. Kol- 
mantena päivänä ruumista kuljetettiin paareilla kulkueessa pitkin katuja; 
naiset itkivät ja löivät rintojaan, ja tilaisuuteen saatettiin palkata ammatti- 


1 Kreikkalaisilla oli tapana pitää vaihtorahoja suussaan. 

itkijöitä ja kuolinlaulun laulajia. Umpeen luodun haudan turpeisiin kaa- 
dettiin viiniä sammuttamaan vainajan sielun janoa, ja eläimiä voitiin uhrata 
sen ruoaksi. Murehtijat laskivat kukka- tai sypressiseppeleitä kummulle 
ja palasivat sitten vainajan kotiin viettämään peijaisjuhlaa. Koska uskot- 
tiin vainajan sielun olevan läsnä tässä juhlassa, vaati pyhä tapa, ettei 
muuta kuin hyvään saanut vainajasta puhua; tämä on ikivanhan sanan- 
parren ja kenties myös meidän hautakirjoitustemme ainaisen ylistelyn 
alkulähde. Lapset kävivät aika ajoin esi-isiensä haudoilla tarjoamassa 
heille ruokaa ja juomaa. Plataiain taistelun jälkeen, jossa oli kaatunut 
monen Kreikan kaupungin miehiä, plataiailaiset sitoutuivat antamaan 
kaikille vainajille vuotuisen aterian, ja vielä kuutta vuosisataa myöhemmin, 
Plutarkhoksen aikana, tämä lupaus täytettiin. 

Kuoleman jälkeen sielu eroaa ruumiista ja elää aineettomana varjona 
Haadeessa. Homeroksen mukaan vain niiden henget, jotka olivat tehneet 
tavattomia tai jumalattomuutta osoittavia rikoksia, kärsivät siellä ran- 
gaistusta; kaikki muut, sekä pyhimykset että syntiset, harhailivat loputto- 
masti Plutonin synkässä valtakunnassa. Kreikan historian kuluessa virisi 
Kreikan köyhemmän väestön keskuudessa ajatus, että Haades oli syntien 
sovituspaikka. Aiskhylos kuvaa Zeun vainajien tuomariksi, joka siellä 
rankaisee syyllisiä, mutta sanallakaan e1 mainita hyvien palkitsemisesta. 
Vain harvoin kuulemme puhuttavan Autuaiden saarista tai Elysionin 
kentistä, muutamien harvojen sankarisielujen ikuisen autuuden taivaasta. 
Ajatus, että synkkä kohtalo odottaa miltei kaikkia vainajia, synkistää 
Kreikan kirjallisuutta ja tekee helleenien elämän vähemmän valoisaksi ja 
hilpeäksi kuin on sopivaa sellaisen auringon alla. 


NELJÄSTOISTA LUKU 

I ELÄMÄN KORISTAMINEN 
Ön kaunista», sanoo oräs Ksenofonin Oikonomikoksen henkilöitä: 


nähdä jalkineet asetetuiksi riviin laatunsa mukaan; kaunista nähdä 
vaatekappaleet ja vuodepeitteet lajitelluiksi tarkoituksensa mukaan; 
kaunista nähdä lasimaljakot ja pöytäastiat siten lajiteltuina; onpa 
älyttömien ja pilkkakirveiden ivasta huolimatta kaunista sekin, kun 
keittoastiat on järjestetty mielevästi ja symmetrisesti. Niin, poik- 
keuksetta kaikki esineet näyttävät symmetrian vuoksi kauniimmilta 
silloin, kun ne on asetettu järjestykseen. Kaikki tarve-esineet näyt- 
tävät silloin muodostavan kuoron. Keskus, jonka ne yhdessä muo- 
dostavat, luo kauneutta, jota tehostaa ryhmän toisten esineiden 
etäisyys. 


Nämä rivit, jotka on kirjoittanut sotapäällikkö, todistavat Hellaan esteet- 
tisen tajun laajuutta, koruttomuutta ja voimakkuutta. Muodon ja rytmin, 
täsmällisyyden ja selkeyden, suhteellisuuden ja järjestyksen taju on Kreikan 
kulttuurin keskeinen tosiasia. Sillä on paikkansa jokaisen kulhon ja mal- 
jan, jokaisen kuvapatsaan ja maalauksen, jokaisen temppelin ja haudan, 
jokaisen runon ja draaman muodossa ja koristelussa, jokaisessa Kreikan 
tieteen ja filosofian luomuksessa. Kreikan taide on ilmi tuotua järkeä: 
Kreikan maalaustaide on viivan logiikkaa; Kreikan veistotaide symmetrian 
palvontaa; Kreikan arkkitehtuuri marmorin geometriaa. Perikleen ajan 
taiteessa ei ole mitään tunnekylläistä liiallisuutta, ei mitään muodon eris- 
kummaisuuden tavoittelua, ei pyrkimystä uutuusvaikutuksiin luonnotto- 
muuden ja tavallisuudesta poikkeamisen avulla 1; päämääränä ei ole umpi- 
mähkäisesti kuvata asiaankuulumatonta todellisuutta, vaan pusertaa esiin 
kuvattavan valaiseva ydinolemus ja kuvata ihmisten ihannoituja ominai- 
suuksia. Varallisuuden, kauneuden ja tiedon tavoittelu piti ateenalaiset 
siinä määrin kahleissaan, ettei heiltä riittänyt aikaa hyvyydelle. »Vannon 
kautta kaikkien jumalien», vakuuttaa muuan Ksenofonin pitovieraista, 
setten antaisi Persian kuninkaan vallalle etusijaa kauneuden rinnalla.» 

Kuvittelivatpa hempeämpien aikojen romantikot mitä hyvänsä, helleeni 
ei ollut veltto esteetikko, ei taiteesta taiteen vuoksi salamyhkäisesti mumi- 


1 Thukydides panee Perikleen sanomaan: »Filokalumen me? euteleias, rakastamme 
kauneutta ilman liiallisuutta.» 





EREKHTHEIONIN KARYATIDIHALLI. Akrdpoliilla Ateenassa. — Akropoliilla olevaan Erekhtheionin 
temppeliin kuuluu pieni porttihalli, jossa kannattavien pylväiden tilalla on neitofiguureja. Nimen 
skaryatidita antoi niille roomalainen arkkitehti Vitruvius Karyain Artemiin papitarten mukaan. 


Mi mi Pi. K. | 1 





PARTHENONIN LÄNSIPÄÄTY. Ateenan Akropoliilla. — Iktinos ja Kallikrates nimisten arkkitehtien vv. 447—432 eKr, raken- 

tama Athene Parthenoksen temppeli. Temppelissä säilytettiin Feidiaan tekemää kulta-norsunluista Athenen patsasta, ja 

se on kuuluisa myös muista kuvanveistoksistaan, joista osa on Englannissa. Temppeli vahingoittui pahoin 1687 venetsia- 
laisten pommittaessa Ateenaa. 

seva hurmahenki. Hänen silmissään taide oli osa elämää ja elämisen taito 
kaikista taiteista suurin. Hänen terve hyötymoraalinsa sai hänet katsomaan 
karsaasti kaikkea käyttökelvotonta kauneutta. Hyödyllinen, kaunis ja 
hyvä liittyivät hänen ajattelussaan miltei yhtä kiinteästi toisiinsa kuin 
Sokrateen filosofiassa. Hänen mielestään taide ensi sijassa oli elämän 
menon kaunistamista: hän halusi, että hänen patansa ja kattilansa, lamp- 
punsa, arkkunsa, pöytänsä, vuoteensa ja istuimensa olisivat samalla kertaa 
sekä käyttökelpoisia ja kauniita, mutta eivät siroja vahvuuden kustan- 
nuksella. Kun hänellä oli elävä »valtiotajus», hän samasti itsensä ja kau- 
punkinsa mahdin ja maineen, ja hän pani tuhansia taitureita työhön kau- 
nistamaan sen julkisia paikkoja, ylentämään sen juhlien tunnelmaa ja 
ikuistamaan sen historiaa. Ennen muuta hän halusi kunnioittaa tai lepyttää 
sen jumalia, ilmaista kiitollisuuttaan niille henkensä pelastumisesta tai 
voiton saavuttamisesta. Hän uhrasi votiivikuvia, tuhlasi varojaan temppe- 
leihinsä ja palkkasi kuvanveistäjiä ikuistamaan jumalansa tai vainajansa 
kiveen. Sitenpä Hellaan taide ei kuulunut museoon, missä ihmiset olisivat 
esteettisen omantunnon joskus harvoin kolkuttaessa voineet sitä tarkas- 
tella, vaan se oli kansan todellisen harrastuksen ja toiminnan kohteena. 
Sen »apollot» eivät olleet taidekokoelman kuolleita marmoripatsaita, vaan 
suosittujen jumaluuksien kuvia; sen temppelit eivät olleet pystyssä pelkäs- 
tään matkailijoiden uteliaisuuden tyydyttämistä varten, vaan ne olivat 
elävien jumalien koteja. Tässä yhteiskunnassa taiteilija ei ollut työkam- 
mion maksukyvytön erakko, jonka työskentelyn kieli oli vierasta tavalli- 
selle kansalaiselle, vaan hän oli taituri, joka yhdessä kaikenarvoisten työ- 
miesten kanssa uurasti julkisessa ja ymmärrettävässä tehtävässä. Ateena 
keräsi koko kreikkalaismaailmasta yhteen suuremman määrän taiteilijoita, 
filosofeja ja runoilijoita kuin mikään muu kaupunki renessanssin Roomaa 
lukuun ottamatta. Nämä miehet, joita kannusti tulinen kilpailuhenki ja 
jotka työskentelivät valistuneen valtiotaidon ohjaamina, toteuttivat mel- 
koiselta osalta Perikleen unelman. 


Taide alkaa kodista ja asianomaisesta itsestään. Ihmiset maalaavat 
itseään, ennen kuin he maalaavat tauluja, ja koristavat ruumistaan, ennen 
kuin alkavat rakentaa asuntoja. Korujen käyttö ja kosmetiikka ovat yhtä 
vanhoja kuin historia. Helleeni oli taituri jalokivien hiomisessa ja kaiver- 
tamisessa. Hän käytti yksinkertaisia pronssivälineitä — tavallisia ja putki- 
poria, pyörää ja kiilloitukseen smirgelijauheen ja öljyn sekoitusta —, 
mutta hänen työnsä oli niin herkkää ja täsmällistä, että sen yksityiskohtien 
suorittamiseen tarvittiin todennäköisesti, niiden havaitsemiseen varmasti 
suurennuslaitetta. Rahat eivät olleet erityisen sirotekoisia Ateenassa, jonka 
rahapajaa hallitsi tuima pöllö. Elis oli tässä suhteessa edellä koko muusta 
mannermaasta, ja viidennen vuosisadan lopulla Syrakusa lyötti kymmen- 


1 Stendhal sanoo: »Muinaisajan ihmisistä kaunis oli vain hyödyllisen korkeampi aste.» 


2i Durant, Kreikan kulttuuri 

drakhmoja, joita mikään numismaattison taiteen myöhempi tuoto oi olo 
voittanut. Metallityön alalla pysyivät Khalkiin mestarit johdossa. Jokai- 
nen Välimeren kaupunki tavoitteli heidän rauta-, vaski- ja hopeateoksiaan. 
Kreikkalaisten peilit olivat miellyttävämpiä kuin kuvastimet luonnostaan 
voivat olla, sillä vaikka kiilloitettu pronssi oi heijastimena ollutkaan ylen 
selkeä, kuvastimet itse olivat muodoiltaan vaihtelevia ja houkuttelevia; 
niiden kehykset olivat usein taidokasta kaiverrustyötä ja sommitellut san- 
karien, kauniiden naisten tai jumalien muotoisiksi. 

Savenvalajat harrastivat jatkuvasti 500-luvun muotoja ja menetelmiä, 
perinteellistä naljailuaan ja kilpailuaan. Välistä he polttivat maljakkoon 
poikalempeä ilmaisevan sanan. Feidiaskin noudatti tätä tapaa, kun hän 
Zeus-patsaansa sormeen uursi sanat »Pantarkes on kaunis». Viidennen 
vuosisadan ensimmäisellä puoliskolla punakuviotyyli pääsi korkeimpiin 
saavutuksiinsa (Akhilleusta ja Penthesileiaa esittävä maljakko, Vatikaanin 
Aisoposta ja kettua kuvaava malja ja Berliinin museossa säilytetty Orfeus 
traakialaisten luona»). Vieläkin kauniimpia olivat vuosisadan keskivälin 
valkoiset voidepullot (lekythoi); nämä solakat pullot oli omistettu vaina- 
jille ja haudattiin tavallisesti heidän kerallaan, tai ne heitettiin roviolle, 
jotta niiden tuoksuva öljy sekaantuisi liekkeihin. Maljakkomaalarit uskal- 
tautuivat yksilöllisille teille ja polttivat väliin saveen aiheita, jotka olisivat 
hätkähdyttäneet arkaaisen ajan vakavia mestareita. Eräs malja sallii 
Ateenan nuorukaisten häpeämättä syleillä ilonaisia, toinen kuvaa pidoista 
palaavia miehiä antamassa ylen, muutamat muut harjoittavat sukupuoli- 
valistusta parhaan kykynsä mukaan. Perikleen ajan vaasimaalauksen 
mestarit, Brygos, Sotades ja Meidias, hylkäsivät vanhat myytit ja valitsivat 
aiheikseen kohtauksia oman aikansa elämästä. Heitä ilahdutti ennen muuta 
naisen viehkeä liikunta ja lapsen luonnollinen leikki. He olivat uskolli- 
sempia mallilleen kuin edeltäjänsä: he kuvasivat ruumiin joko profiilista 
tai kolmelta neljännesosaltaan nähtynä, saivat ilmi valot ja varjot käyttä- 
mällä ohutta tai paksua lasitusliuosta, muovailivat kuvattavien hahmoja 
saadakseen niille ääriviivoja ja syvyyttä ja naisenpuvun laskoksia. Korinthos 
ja Sisilian Gela olivat tällä kaudella myös oivallisen vaasimaalauksen kes- 
kuksia, mutta kukaan ei epäillyt ateenalaisten ylivoimaisuutta. Muiden 
savenvalajien kilpailu ei kukistanut Kerameikoksen taiteilijoita, vaan kil- 
pailevan koristelutaiteen nousu. Maljakkomaalarit koettivat torjua hyök- 
käyksen jäljittelemällä seinämaalarien aiheita ja tyyliä, mutta aikakauden 
maku kääntyi heitä vastaan, ja vähitellen savenvalanta alistui neljännen 
vuosisadan kuluessa olemaan yhä enemmän ja enemmän teollisuutta, yhä 
vähemmän ja vähemmän taidetta. 


II. MAALAUSTAITEEN NOUSU 


Kreikan maalaustaiteen historiassa voidaan erottaa neljä häilyvärajaista 
vaihetta. Kuudennella vuosisadalla se oli pääasiallisesti keraamista, vaa- 
sien koristamiseen omistautunutta, viidennellä pääasiallisesti arkkitekto- 

nista, julkisia rakennuksia ja kuvapatsaita värein elävöittävää, neljännellä 
se empii kodin ja yksilön välillä, koristelee asuntoja ja maalaa muotokuvia, 
hellenistisellä ajalla se kohdistuu pääasiallisesti yksilöön ja työskentelee 
tilauksesta yksityisiä ostajia varten. Kreikan maalaustaide oli alkuaan 
piirustuksen vesa, ja se pysyikin loppuun saakka piirustus- ja sommittelu- 
valtaisena. Kehityksensä aikana se tunsi kolme menetelmää: freskon, maa- 
laamisen kostealle laastille, temperan, maalaamisen kostealle kankaalle tai 
laudoille värein, joihin oli sekoitettu munanvalkuaista, sekä enkaustisen 
menetelmän, jossa värit sekoitettiin sulan vahan kanssa; lähemmäksi öljy- 
maalausta antiikki ei päässyt. Plinius, jonka herkkäuskoisuus joskus on 
miltei yhtä suuri kuin Herodotoksen, vakuuttaa, että maalaustaide oli jo 
kahdeksannella vuosisadalla päässyt niin pitkälle, että Lyydian kuningas 
Kandaules maksoi Bularkhoksen maalauksesta sen painon kultaa; alku 
on kuitenkin aina hämärän peitossa. Voimme päätellä kreikkalaisten arvos- 
taneen maalaustaidetta sen nojalla, että Plinius uhraa sille enemmän tilaa 
kuin veistotaiteelle, ja ilmeistä on, että arvostelijat väittelivät yhtä paljon 
klassillisen ja hellenistisen ajan suurista maalauksista kuin arkkitehtien ja 
kuvanveistäjien etevimmistä luomuksista ja että kansa piti niitä yhtä 
suuressa arvossa. ` 


Thasolainen Polygnotos oli 400-luvun Kreikassa yhtä kuuluisa kuin 
Iktinos tai Feidias. Tapaamme hänet Ateenasta vuoden 472 paikkeilla. 
Ehkäpä rikas Kimon toimitti hänelle tilauksia useiden julkisten rakennus- 
ten seinien koristamisesta maalauksin.! Ntoaan, joka sen johdosta sai mää- 
reen poikile (maalattu pylvässuojama”) ja joka kolme vuosisataa myöhem- 
min antoi nimensä Zenonin filosofialle, Polygnotos kuvasi Troian ryöstön 
— ei voitonyön verilöylyä, vaan seuraavan aamun synkän hiljaisuuden, 
kun ympäröivä tuho oli taltuttanut voittajien kiihkon ja voitetut viruivat 
elottomina maassa. Dioskuurien temppelin seiniin hän maalasi »Leukip- 
poksen tytärten ryöstön» ja loi ennakkotapauksen taiteelleen kuvaamalla 
naiset läpikuultaviin vaatteisiin verhottuina. Amfiktyonineuvosto ei siitä 
loukkaantunut; se kutsui Polygnotoksen Delfoihin, missä hän knidolaisten 
kokoushuoneiston eteisaulaan maalasi »Odysseuksen Haadeessa» ja toisen 
”Troian hävityksen». Nämä kaikki olivat laajoja freskoja, joista miltei 
kokonaan puuttui maisema ja tausta, mutta jotka olivat niin tulvillaan 
henkilöitä, että tarvittim monta apulaista täyttämään väreillä mestarin 
huolellisesti piirtämät ääriviivat. Delfoin seinämaalaus kuvasi Mene- 
laoksen miehistöä nostamassa purjeita paluumatkaa varten Kreikkaan; 
Helene istui keskellä, ja vaikka kuvassa oli monta muutakin naista, kaikki 
näyttivät tuijottavan hänen kauneuttaan. Nurkassa seisoi Andromakhe, 
Astyanaks povellaan, toisessa piikanen oli pelokkaana tarrautunut alttariin, 
ja etäällä hevonen piehtaroi hietavalla äyräällä. Tässä meillä oli, puolta 

1 Vastapalvelukseksi hän liehitteli Kimonin sisarta Elpiniketä ja maalasi tämän 
Laodikeksi Troian naisten joukkoon. 

vuosisataa ennen Euripidesta, koko »Troiattaricon» murhenäytelmä. Po- 
lygnotos kieltäytyi ottamasta maksua näistä maalauksista; hän lahjoitti 
no Ateenalle ja Delfoille anteliaana voimansa tunnossa. Koko Hellas osoitti 
hänelle suosiotaan: Ateena myönsi hänelle kansalaisoikeuden, ja amfiktyoni- 
neuvosto huolehti siitä, että jokaisella Kreikan paikkakunnalla, minne 
hän saapui, hänen ylläpitonsa kustannettiin (mitä Sokrates oli omalta 
kohdaltaan toivonut) yleisistä varoista. Mutta hänen töistään on säilynyt 
rain vähän väriä eräällä Delfoin seinällä muistuttamaan meille, että tai- 
teilijan kuolemattomuus on vain tuokio geologisessa aikataulussa. 

N. 470 Delfoi ja Korinthos liittivät pytholais- ja Isthmoksen kisoihin joka 
neljäs vuosi tapahtuvan maalauskilpailun. Taide oli jo päässyt niin pitkälle, 
että Panainos, Feidiaan veli (tai veljenpoika), pystyi Marathonin taistelua 
esittävässä. maalauksessaan kuvaamaan ateenalaiset ja persialaiset sota- 
päälliköt siten, että heidät saattoi tuntea. Mutta kaikki henkilöt kuvattiin 
yhä samaan tasoon ja samankokoisiksi. Etäisyyttä ei osoitettu koon asteit- 
taisella supistamisella eikä valon ja varjon avulla, vaan peittämällä etääm- 
pänä olevien henkilöiden alapuolta useammilla maapohjaa esittävillä käyrä- 
viivoilla. N. 440 tehtiin tärkeä edistysaskel. Agatharkhos, joka toimi 
Aiskhyloksen ja Sofokleen näytelmien lavastajana, huomasi yhteyden valon 
ja varjon sekä etäisyyden välillä. Hän kirjoitti tutkielman perspektiivistä 
keinona luonnollisuusvaikutelman synnyttämiseen teatterissa. Anaksagoras 
ja Demokritos tutkivat ajatusta tieteellisesti, ja vuosisadan lopulla Apollo- 
doros sai nimen skiagrafos ('vaxjomaalari', koska hän käytti maalauksis- 
saan valoa ja varjoa. Sen takia Plinius sanoo hänen olleen ensimmäisen, 
joka maalasi esineitä sellaisina, kuin ne todella ovat». 

Kreikan maalaustaiteilijat eivät koskaan täysin määrin käyttäneet hyväk- 
seen näitä keksintöjä. Aivan kuten Solon rypisti kulmiaan teatteritaiteelle, 
koska se oli silmänlumetta, näyttävät taiteilijat pitäneen epäkunnialli- 
sena tai arvoaan alentavana saamista tasopinnan näyttämään kolmi- 
ulotteiselta. Kuitenkin Apollodoroksen oppilas Zeuksis juuri perspektiivin 
ja valohämyn avulla nousi 400-luvun maalaustaiteen johtavaksi hahmoksi. 
Hän saapui (Mustan meren?) Herakleiasta Ateenaan n. 424, ja sodan pau- 
hatessakin hänen tuloaan pidettiin merkkitapauksena. Hän oli »uonne», 
rohkea ja itserakas, ja hän maalasi pöyhkeilevällä siveltimellä. Olympian 
kisoissa hän liikuskeli ruudukkaassa tunikassa, johon hänen nimensä oli 
kullalla kirjottu. Siihen hänellä oli varaa, koska hän jo oli maalauksillaan 
hankkinut »suuren rikkauden». Mutta työssään hän oli tunnollinen kuin 
suuri taiteilija ainakin, ja kun Agatharkhos kehui nopeilla tyósuorituksil- 
laan, Zeuksis virkkoi tyynesti: »Minä tarvitsen pitkän ajan.» Hän lahjoitti 
monia mestariteoksiaan väittäen, ettei mikään hinta voinut niitä täysin 
korvata. Kaupungit ja kuninkaat olivat onnellisia niitä saadessaan. 

Omassa sukupolvessaan hänellä oli vain yksi kilpailija, efesolainen Parrha- 

sios, joka oli miltei hänen veroisensa ja aivan yhtä turhamainen. Parrhasios 
piti päässään kultaseppelottä, sanoi itseään »maalaajien ruhtinaaksi» ja 
väitti, että hänessä taide oli saavuttanut täydellisyyden. Hän oli aina 
hilpeän hyväntuulinen ja lauloi maalatessaan. Juorut väittivät hänen 
ostaneen orjan ja kiduttaneen tätä tutkiakseen tuskaisia kasvonilmeitä 
Prometheuksen kuvaa varten, mutta taiteilijoistahan kerrotaan niin 
monenlaisia juttuja. Zeuksiin tavoin hän oli realisti. Hänen »Juoksijansa» 
on kuvattu niin todenmukaiseksi, että katsojat odottivat hien tippuvan 
kuvasta ja urheilijan lyyhistyvän uupumuksesta maahan. Hän maalasi 
suunnattoman Ateenan kansaa esittävän seinämaalauksen ja esitti ateena- 
laiset leppymättöminä ja armeliaina, kopeina ja nöyrinä, rajuina ja arkoina, 
oikullisina ja jalomielisinä. Ja niin rehellisesti hän suoritti työnsä, että 
kerrotaan Ateenan kansan ensimmäistä kertaa oivaltaneen luonteensa 
monisärmäisyyden ja ristiriitaisuuden. 

Ankara kilpailukateus sai hänet julkisesti kilpailemaan Zeuksiin kanssa. 
Jälkimmäinen maalasi rypäletertun niin luonnonmukaisesti, että linnut 
koettivat syödä sen. Tuomarit olivat ihastuksissaan maalauksesta, ja 
Zeuksis, joka varmasti uskoi voittaneensa, kehoitti Parrhasiosta vetämään 
syrjään verhon, joka peitti efesolaisen maalauksen. Mutta verho osoittau- 
tuikin kuuluvan itse kuvaan, ja Zeuksis, joka näin oli itsekin tullut pete- ` 
tyksi, myönsi jalomielisesti hävinneensä kilpailun. Siitä hänen maineensa 
ei kärsinyt. Krotonissa hän suostui maalaamaan Helenen kuvan Lakinio- 
nin Heran temppeliä varten asettaen ehdoksi, että kaupungin viiden vie- 
hättävimmän naisen oli alasti oltava hänelle mallina, jotta hän voisi ottaa 
kunkin kauneimman piirteen ja yhdistää ne kauneuden toiseen jumalatta- 
reen, Hänen siveltimensä herätti Penelopeiankin uuteen elämään, mutta 
itse hän piti enemmän eräästä urheilijan muotokuvasta ja kirjoitti sen 
alle, että ihmisten tulisi olemaan helpompaa arvostella häntä kuin olla 
hänen veroisiansa. Koko Hellas riemuitsi hänen itserakkaudestaan ja 
puhui hänestä yhtä paljon kuin kenestä näytelmäkirjailijasta, valtiomie- 
hestä tai sotapäälliköstä tahansa. Vain kilpanyrkkeilijät voittivat hänet 
maineessa. 


III. VEISTOTAITEEN MESTARIT 
1. Menetelmät 


Kaikesta huolimatta maalaustaide pysyi hiukan vieraana kreikkalai- 
selle hengelle, joka rakasti enemmän muotoa kuin väriä ja jonka vaiku- 
tuksesta — mikäli voimme pelkän kuulopuheen mukaan päätellä — klas- 
sillisen ajan maalaustaidekin oli pikemmin veistoksellista viiva- ja som- 
mittelutyötä kuin elämän värikkyyden aistikylläistä vangitsemista. Hel- 

leeni rakasti enemmän kuvanveistoa: hän täytti kotinsa, temppelinsä ja 
hautapaikkausa polttosaviveistoksilla, palvoi jumaliaan kivikuvin ja mer- 
kitsi vainajiensa leposijan steelakohokuvin, jotka ovat Kreikan taiteen 
tavallisimpia ja liikuttavimpia tuotteita. Steelataitelijat olivat tavallisia 
työmiehiä, jotka tekivät työnsä koneellisesti ja toistivat tuhansia kertoja 
tutun aiheen: elävät tyyminä, ristityin käsin eroamassa vainajista. Mutta 
itse aihe oli niin ylevä, että se sieti toistamisen, sillä siinä näkyy klassilli- 
nen itsehillintä parhaimmillaan ja se osoittaa romantikollekin, että tunteen 
kieli on tehokkain, kun sen ääni on matala. Nämä paadet kuvaavat vai- 
najan useimmiten jossakin luonteenomaisessa askareessa. Lapsi leikkii 
vanteella, tyttö kantaa ruukkua, soturi ylpeilee sotisovastaan, nuori nainen 
ihailee korujaan, poika lukee kirjaa hänen koiransa maatessa tyytyväisenä, 
mutta valppaana istuimen alla. Steeloissa on kuolema kuvattu luonnolli- 
seksi ja sen vuoksi anteeksiannettavaksi. 


Vähemmän yksiviivaisia ja laadussaan oivallisimpia ovat tämän ajan 
veistoskohokuvat. Eräässä niistä Orfeus vitkastellen jättää hyvästi Eury- 
dikelle, jota Hermes vaatii lähtemään manalaan; toisessa Demeter antaa 
Triptolemokselle kultaisen jyvän, jolla hän perustaa Kreikan maanvilje- 
lyksen: siinä on jonkin verran väriä vielä tallella kivessä antamassa aavis- 
tuksen Kreikan kulta-ajan kohokuvan lämmöstä ja loistosta. Vielä kau- 
niimpi on »Afroditen syntymä», jonka tuntematon, otaksuttavasti joonia- 
laisen koulutuksen saanut kuvanveistäjä on hakannut »Ludovisin valta- 
istuimen» ! toiseen sivuun. Kaksi jumalatarta kohottaa Afroditeta merestä; 
hänen ohuet, märät vaatteensa ovat tarttuneet kiinni vartaloon ja paljas- 
tavat sen loisteliaan kypsyyden. Pää on puoliaasialainen, mutta palvelevien 
jumalatarten puvun laskostelussa ja heidän asentonsa pehmeässä sulokkuu- 
dessa ilmenee herkkätunteisen kreikkalaisen silmän ja käden vaikutus. 
»Valtaistuimen» toisella sivulla alaston tyttö soittaa kaksoishuilua. Kol- 
mannella puolella panee hunnutettu nainen lamppuaan kuntoon illaksi; 
hänen kasvonsa ja vaatekappaleensa ovat kenties vielä lähempänä täydel- 
lisyyttä kuin keskiosan kuvien. 


Viidennen vuosisadan kuvanveistäjän edistyminen edeltäjiin verraten 
on silmäänpistävä. Frontaliteetista on luovuttu, lyhentäminen syventää 
perspektiiviä, hiljaisuus väistyy liikkeen, jäykkyys eloisuuden tieltä. To- 
dellinen taiteen vallankumous tapahtuu, kun Kreikan veistotaide murtaa 
vanhat sovinnaissäännöt ja kuvaa toimivaa ihmistä. Vain harvoin aikai- 
semmin Egyptissä, lähi-idässä tai Marathonin aikoja vanhemmassa Krei- 
kassa esiintyi pyöröveistoksissa toimintaa. Tämä kehitys johtui suurelta 
osalta Kreikan elämän Salamiin taistelun jälkeen puhjenneesta uudesta 

1 Se on marmorilohkare, joka löydettiin 1887, kun Rooman Villa Ludovisi revittiin. 


Alkup eräinen esine on Rooman Museo delle Termessä, New Yorkin Metropolitan-taide- 
museossa on hyvä jäljennös. 

elinvoimaisuudesta ja kuohunnasta, enemmän kuitenkin mestarin ja oppi- 
pojan monien sukupolvien aikana harjoittamasta kärsivällisestä liikkeen 
anatomian tutkimisesta. »Ettekö juuri käyttämällä elävää mallia», kysyy 
Sokrates, kuvanveistäjä ja filosofi, saa kuvapatsaitanne näyttämään elä- 
viltä? ... Ja kun erilaiset asentommo aiheuttavat ruumiimme lihaksissa 
liikettä ylöspäin tai alaspäin, niin että muutamat supistuvat, muutamat 
venyvät, toiset kiristyvät ja toiset höltyvät, ettekö juuri ilmentämällä 
näitä ponnistuksia saa teoksianne todenmukaisemmiksi?» Perikleen ajan 
kuvanveistäjä oli kiinnostunut jokaisesta ruumiin seikasta, vatsasta yhtä 
paljon kuin kasvoista, kimmoisan lihan ihmeellisestä leikistä liikkuvan 
luuston yllä, lihasten, jänteiden ja suonien pullistumisesta, käsien, korvien 
ja jalkojen rakenteen ja toiminnan loputtomista ihmeistä. Raajojen 
kuvaamisen vaikeus kiehtoi häntä. Hänellä ei usein ollut malleja työhuo- 
neessaan, vaan hän tyytyi enimmäkseen seuraamaan painihallin tai urheilu- 
kentän alastomia miehiä ja heidän toimiaan sekä naisia, kun he juhlallisesti 
astelivat uskonnollisissa kulkueissa tai olivat luontevasti uppoutuneet koti- 
askareihinsa. Tämä eikä kainous oli syynä, että hän keskitti anatomiset 
tutkimuksensa miehiin, ja naisten muotokuvissa korvasi anatomiset yksi- 
tyiskohdat puvun hienouksilla — kylläkin tehden puvun niin läpinäky- 
väksi kuin uskalsi. Väsyneenä Egyptin ja arkaaisen Hellaan jäykkiin 
helmoihin hän mielellään kuvasi naisten hameet tuulessa hulmuamassa, 
sillä tällöin hän jälleen pääsi käsiksi elämään ja liikkeeseen. 

Hän käytti miltei kaikkea käsiinsä saamaansa raaka-ainetta: puuta, 
norsunluuta, luuta, terrakottaa, kalkkikiveä, marmoria, hopeaa ja kultaa. 
Joskus, esim. Feidiaan »kryselefantiinisissa» patsaissa, käytettiin kultaa 
vaatekappaleisiin ja norsunluuta ihoa kuvaamaan. Peloponnesoksen kuvan- 
veistäjät suosivat pronssia, koska sen tummat värisävyt sopivat mainosti 
kuvaamaan auringon paahtamien alastomien miesten ruskeita ruumiita; 
kun he eivät tunteneet ihmissuvun ahneutta, he uneksivat sitä kestäväm- 
mäksi kuin kivi. Jooniassa ja Attikassa annettiin etusija marmorille. Sen 
vaikeus kannusti kuvanveistäjää, sen lujuus salli sitä huoleti muokata tal- 
talla, sen kuultava sileys näytti määrätyltä esittämään naishipiän ruusuista 
väriä ja herkkää kudosta. Ateenan lähistöltä kuvanveistäjä löysi Pente- 
likon-vuoren marmorin ja havaitsi miten sen rauta-aines kypsyi ajan ja 
ilman vaikutuksesta kiven läpi hehkuvaksi kultasuoneksi. Osoittaen sitä 
itsepintaista kärsivällisyyttä, joka on puolet nerosta, hän vähitellen veisti 
lohkareet eläviksi patsaiksi. Viidennen vuosisadan kuvanveistäjä käytti 
pronssia käsitellessään onttovalantamenetelmää, joka perustui »vahan- 
hukkaukseen» (cire perdu). Kuvanveistäjä teki kipsi- tai savimallin, verhosi 
sen ohuella vahakerroksella, peitti kaiken kipsi- tai savimuotilla, johon oli 
puhkaistu monta reikää ja työnsi veistoksen sulatusuuniin; sen kuumuus 
sulatti vahan, joka valui pois rei'istä. Sitten kuvanveistäjä kaatoi sulaa 

pronssia muottiin, kunnes metalli täytti kaiken aikaisemmin vahan hal. 
lussa olleen tilan, jäähdytti veistoksen, poisti ulomman muotin, hioi ja 
kiilloitti, lakkasi, maalasi tai kultasi pronssin lopulliseen asuun. Jos hän 
oli marmorin suosija, hän alkoi muodottomasta lohkareesta, käyttämättä 
minkäänlaista pistejärjestelmää apunaan! Hän työskenteli vapaalta 
kädeltä ja luotti useimmiten enemmän itseensä kuin kojeisiin. Isku iskulta 
hän poisti tarpeettoman, kunnes hänen suunnitelmansa täydellisyys muo- 
toutui ja, Aristotelesta lainataksemme, aine sai muodon. 

Kuvanveistäjän aihepiiri ulottui jumalista eläimiin, mutta fyysillinen 
täydellisyys oli hänen ehdoton vaatimuksensa. Hän heitti armotta syr- 
jään raihnaat raukat, kirjatoukat, epämuodostumat, vanhat naiset ja mie- 
het. Hän suoriutui hyvin hevosista, mutta keskinkertaisesti muista eläi- 
mistä. Paremmin hän suoriutui naisista, ja muutamat nimettömien teki- 
jöiden mestariteoksista, esim. Ateenan museon nuori nainen, joka mietti- 
västi kannattaa hametta povellaan, henkivät tyyntä viehkeyttä, joka ei 
antaudu sanoin kuvattavaksi. Parhaiten hän menestyy kuvatessaan urhei- 
lijoita, sillä heitä hän ihailee rajattomasti ja heitä hän voi tarkkailla esteet- 
tömästi. Silloin tällöin hän liioittelee heidän erinomaisuuttaan ja kuvaa 
heidän vatsansa uskomattomien lihasten peittoon. Tästä viasta huolimatta 
hän on valanut sellaisia pronssiteoksia kuin merestä läheltä Antikytheraa 
löydetty, jolle on annettu vuoroin »Efebin», vuoroin Medusan käärmekut- 
rista päätä pidelleen Perseuksen nimi. Välistä hän tavoittaa nuorukaisen 
tai tytön hartaana suorittamasta jotakin tavallista, välitöntä askaretta, 
esim. pojan vetämästä oasta jalastaan.? Mutta kotimaan jumalaistarusto 
on edelleen tärkein innoittaja. Filosofian ja uskonnon peloittava yhteen- 
otto, joka hallitsee viidennen vuosisadan ajattelua, ei vielä ilmene monu- 
menteissa. Siellä jumalat edelleen ovat ylivaltiaita, ja jos he ovat kuole- 
maisillaan, heidät on ylevästi muunnettu taiteen runoudeksi. Uskooko 
kuvanveistäjä, joka valaa pronssiin Artemisionin mahtavan Zeun,? todella 
kuvaavansa Maailman Lakia? Tietääkö taiteilija veistäessään Delfoin 
museon lempeää ja surullista Dionysosta sekavan ymmürryksensü sokke- 
loissa, että filosofian nuolet ovat kaataneet Dionysoksen ja että Dionysok- 
sen seuraajan, Kristuksen, perinnäiset piirteet jo ennakkonäkemyksellisesti 
esiintyvät tässä päässä? 


1 Menetelmä, jota käytettiin ilmaisemaan kuinka paljon kivenhakkaajan oli kussakin 
paikassa lohkaistava kivestä, ennen kuin taiteilija otti sen käsiteltäväkseen. Menetelmä 
otettiin käytäntöön hellenistisessä Kreikassa. 

? Roomassa, Capitolium-museossa; luultavasti jäljennös 400-luvun kreikkalaisesta 
alkuperäisveistoksesta. 

* Ateenan museossa; jäljennös Metropolitan-taidemuseossa. 

Kun Kreikan veistotaide pääsi niin pitkälle viidennellä vuosisadalla, se - 
johtui osaksi siitä, että jokainen kuvanveistäjä kuului johonkin koulukuntaan 
ja että hänellä oli paikka pitkässä rivissä mestareita ja oppilaita, jotka 
pitivät yllä ammattitaitoa, hillitsivät riippumattomien yksilöiden 
liiallisuuksia, rohkaisivat heidän erikoiskykyjään, antoivat heille vankan 
tekniikkaan ja menneisyyden saavutuksiin nojaavan perustan ja muovai- 
livat heistä tämän nerouden ja ohjauksen vuorovaikutuksen avulla suu- 
rempia taiteilijoita kuin usein kehittyy eristyneistä ja ohjaamattomista 
neroista. Suuret taiteilijat ovat useammin tradition huippu kuin sen 
kukistajia, ja vaikka kapinoitsijat ovat taiteen luonnonhistorian välttä- 
mättömiä muunnoksia, heidän uusi linjansa pystyy luomaan ylivoimaisia 
persoonallisuuksia vasta sitten, kun perinnöllisyys on sen vakaannuttanut 
ja aika hillinnyt. 

Viisi koulukuntaa, nimittäin Rhegionin, Sikyonin, Argoksen, Aiginan ja 
Attikan, suoritti tätä tehtävää Perikleen ajan Kreikassa. Noin 496 toinen 
Samoksen Pythagoras asettui Rhegioniin, valoi »Filokteteen», joka pani 
hänen maineensa kiirimüün kautta Välimeren maailman, ja sai kuvapat- 
saittensa kasvot ilmaisemaan niin selvästi intohimoa, tuskaa ja ikää, että 
kaikki Hellaan kuvanveistäjät tyrmistyivät, kunnes vihdoin hellenistisen 
ajan miehet päättivät ruveta häntä jäljittelemään. Sikyonissa jatkoivat 
Kanakhos ja hänen veljensä Aristokles kreetalaisten Dipoinoksen ja Skyl- 
liin sata vuotta aikaisemmin aloittamaa työtä. Kallon ja Onatas hankkivat 
mainetta Aiginalle pronssinkäsittelytaidollaan; ehkäpä juuri he loivat Aigi- 
nan päätykolmiot. Argoksessa Ageladas järjesti kuvanveistotelniikan ope- 
tuksen koulukunnaksi, jonka huippuna oli Polykleitos. 

Sikyonista tullut Polykleitos saavutti suosiota Argoksessa luomalla sen 
Heran temppeliin (n. 422) kultaisen ja norsunluisen patsaan äitijumalatta- 
resta, jonka edelle aikalaiset asettivat ainoastaan Feidiaan »kryselefantiini- 
set» jättiläisveistokset.! Efesoksessa hän kilpaili Feidiaan, Kresilaan ja 
Fradmonin kanssa amatsonipatsaan veistämisessä Artemiin temppeliin. 
Taiteilijat saivat itse olla tuomarema; tarina kertoo, että jokainen julisti 
oman työnsä parhaaksi, Polykleitoksen työn lähinnä parhaaksi, ja että 
sikyonilainen siten sai palkinnon? Mutta Polykleitos rakasti enemmän 
urheilijoita kuin naisia tai jumalia. Kuuluisassa Diadumenoksessa (josta 
paras säilynyt jäljennös on Ateenan museossa) hän on valinnut kuvatta- 
vakseen hetken, jolloin voittaja sitoo päänsä ympärille verkon, jonka ylä- 


1 British Museumin jalo Junon pää, jota arvellaan Polykleitoksen työn jäljennökseksi, 
on kenties kaikua sen majesteettisuudesta. 
2 Vatikaanin sAmatsoni» on kenties roomalainen jäljennös tästä työstä. 

puolelle tuomarit tulevat kiinnittämään laakeriseppeleen. Rinnan ja vatsan 
lihakset ovat epäuskottavan voimakkaat, mutta ruumis on eloisasti 
toisen jalan varassa ja piirteet ovat todellinen klassillisen säännöllisyyden 
määritelmä. Säännöllisyys oli Polykleitoksen fetissi. Hänen elämänsä pää- 
määränä oli löytää ja säätää kaanon eli sääntö kuvapatsaan jokaisen osan 
oikeita mittasuhteita varten. Hän oli kuvanveiston Pythagoras, joka etsi 
symmetrian ja muodon jumalallista matematiikkaa. Hän arveli, että 
täydellisen ruumiin jokaisen osan mittasuhteiden tuli olla tietyssä suhteessa 
muiden osien, esim, etusormen, mittasuhteisiin. Polykleitoksen kaanoni 
vaati pyöreätä päätä, leveitä hartioita, tanakkaa keskiruumista, leveitä 
lanteita ja lyhyitä sääriä, joten lopputulos ilmaisi pikemmin voimaa kuin 
siroutta. Kuvanveistäjä oli niin ihastunut kaanoniinsa, että hän kirjoitti 
sitä selvittelevän tutkielman ja muovaili patsaan sen havainnollistamiseksi. 
Tämä oli otaksuttavasti se Doryforos eli »Keihäänkantajav, josta Napolin 
museossa on roomalainen jäljennös. Siinä tapaamme taas lyhytkalloisen 
pään, mahtavat hartiat, lyhyen ruhon, nivusseudun poimuttuneet lihakset. 
British Museumin »Westmacottin efebi» on miellyttävämpi, siinä kun pojalla 
on lihasten ohella myös tunteita, ja hän näyttää vajonneen sävyisästi mie- 
tiskelemään jotakin muuta kuin omaa väkevyyttään. Näiden veistosten 
välityksellä Polykleitoksen kaanonista tuli joksikin aikaa laki Peloponne- 
soksen kuvanveistäjille; Feidiaskaan ei jäänyt sen vaikutuksesta vapaaksi, 
ja se oli vallassa, kunnes Praksiteles kukisti sen kilpailevalla kaanonilla, 
joka asetti ihanteeksi kookkaan, solakan ja siron vartalon. Tämä kaanon 
säilytti valtansa halki roomalaisajan ja sai jalansijan kristityn Euroopan 
veistotaiteessa. 

Peloponnesoksen ja Attikan koulukunnan välittäjänä oli Myron. Hän oli 
syntynyt Eleutheraissa, asui Ateenassa ja opiskeli (Pliniuksen mukaan) 
jonkin aikaa Ageladaan johdolla oppien siten yhdistämään Peloponnesok- 
sen miehisyyden joonialaiseen sirouteen. Se, mikä hänessä oli uutta kaik- 
kiin koulukuntiin verrattuna, oli liike. Hän ei Polykleitoksen tavoin näh- 
nyt urheilijaa ennen ottelua tai sen jälkeen, vaan itse ottelussa. Hän siirsi 
näkemyksensä pronssiin niin loisteliaasti, että kukaan historian tuntema 
kuvanveistäjä ei ole kohonnut hänen vertaisekseen miesruumiin liikkeen 
kuvaajana. N. 470 hän valoi kuuluisimman urheilijanpatsaansa, Diskobo- 
loksen ('Kiekonheittijàn')! Miesruumiin ihme on siinä täydellisimmillään: 
kaikkia toimintaan osallistuvia lihaksia, jänteitä ja luita on huolellisesti 
tutkittu; sääret, küsivarret ja vartalo ovat kaarella singotakseen kiekon 
mahdollisimman voimakkaasti; kasvot eivät ole ponnistuksen vääristämät, 


1 Museo delle Termessä on roomalaisen taiteilijan tekemän oivallisen marmorijäljen- 
nöksen torso. Munchenin Antiquariumissa on myöhäinen pronssijäljennös, Metropolitan- 
taidemuseossa jäljennös, joka on tehty Vatikaanissa olevan torson ja Palazzo Lance- 
lotti'ssa olevan pään mukaan. 

vaan säteilevät tyyntä itseluottamusta; pää ei ole raskas eikä raakamainen, 
vaan sellainen kuin jalosukuisella, hienostuneella miehellä, joka pystyisi 
kirjoittamaan kirjoja, jos alentuisi sellaiseen. Tämä mestariteos oli vain 
yksi Myronin saavutuksia. Hänen aikalaisensa antoivat sille arvoa, mutta 
asettivat vieläkin korkeammalle hänen veistoksensa »Athene ja Marsyas»! 
ja »Ladas». Edellisen Athene on viehättävämpi kuin aihe sallisi; ei kukaan 
voisi arvata, että tämä hilpeä neitonen tyynesti katselee tappiolle joutu- 
neen huilunsoittajan nylkemistä. Myronin Marsyas on säädyttömästä, 
mutta kaunopuheisesta asennosta tavattu George Bernard Shaw; hän on 
soittanut viimeisen soittonsa ja on kuoleman kynnyksellä, mutta hän ei 
aio kuolla pitämättä puhetta. Ladas oli urheilija, joka menehtyi voiton 
hetkellä. Myron kuvasi hänet niin realistisesti, että muuan vanha helleeni 
kuvapatsaan nähdessään huudahti: »Sellaisena kuin olit eläessäsi, oi Ladas, 
läähättävän sielusi erotessa ruumiista, sellaisena on Myron sinut valanut 
pronssiin, painaen kaikkialle ruumiiseesi kiihkeän halusi saavuttaa voiton 
seppele.» Myronin »Hiehosta» helleenit sanoivat, että se pystyi kaikkeen 
paitsi ammumaan. 

Attikan eli Ateenan koulukunta lisäsi peloponnesolaisten ja Myronin 
saavutuksiin sen, mitä nainen antaa miehelle — kauneuden, hellyyden, 
herkkyyden ja sulokkuuden —, ja koska se tällöin yhä säilytti miehisen 
voimakkuuden, se kohosi korkeuksiin, jollaisiin veistotaide kenties ei enää 
milloinkaan pääse. Kalamis oli vielä hiukan arkaaissävyinen, eivätkä 
Nesiotes ja Kritios valaessaan toisen »Tyranninsurmaajat»-ryhmàn vapau- 
tuneet 500-luvun jäykästä yksinkertaisuudesta. Lukianos varoittaa puhu- 
jia käyttäytymästä sellaisten elottomien olentojen tavoin. Mutta kun 
Traakian Mcndestä peräisin oleva ja Ateenassa veistotaidetta opiskellut 
Paionios loi messenialaisille »Niken (Voitonjumalattaren)», hänen työnsä 
sulokkuus ja viehkeys jäi voittamattomaksi, kunnes Praksiteles ilmestyi, 
eikä Praksiteleskaan pystynyt häntä etevämmin kuvaamaan laskosten 
aaltoilua tai liikkeen hurmaa? 


3. Feidias 


Vuodesta 447 vuoteen 438 Feidias ja hänen apulaisensa uurastivat 
Parthenonin kuvapatsaita ja kohokuvia veistäen. Kuten Platon ensin 
oli näytelmänkirjoittaja ja sitten dramaattinen filosofi, Feidias oli ensin 


1 Metropolitan-taidemuseossa on hyvä jäljennös Lateraanissa olevasta jäljennöksestä. 

2 Nike koottiin saksalaisten 1890 Olympiassa esiin kaivamista sirpaleista; se on 
nyt Olympian museossa. — Miltei yhtä kaunis on »Nereidit» eli sMerenneidots, jotka 
löydettiin päättöminä Lyykian Ksanthoksessa sijaitsevan muistomerkin raunioista ja 
joita nyt säilytetään British Museumissa. Kreikkalainen henki oli tunkeutunut ei- 
kreikkalaiseenkin Aasiaan. 

maalaaja ja sitten kuvanveistäjä, jossa asui maalaajan henki. Hän oli 
maalaajan poika ja opiskeli jonkin aikaa Polygnotoksen johdolla. Tältä 
hän otaksuttavasti oppi sommittolutaitoa ja taidon ryhmitellä kokonais- 
raikutusta silmällä pitäen, ehkäpä myös sen suuren tyylin», joka nosti 
hänet Kreikan suurimmaksi kuvanveistäjäksi. Mutta maalaaminen ei 
tuottanut hänelle tyydytystä; hän tarvitsi enemmän ulottuvaisuutta. Hän 
ryhtyi kuvanveistäjäksi ja kenties tutki Ageladaan pronssitekniikkaa. 
Kürsivüllisesti hän valmistui mestariksi taiteensa jokaisen haaran alalla. 

Hän oli jo vanha mies, kun hän n. 438 muotoili Athene Parthenoksen, 
sillä hän on kuvannut itsensä sen kilpeen iäkkääksi, kaljupäiseksi ja mur- 
heen murtamaksi. Ei kukaan otaksunut, että hän olisi omin käsin hakan- 
nut Parthenonin metooppien, friisien ja päätykolmioiden sadat figuurit. 
Riitti, kun hän valvoi kaikkia Perikleen rakennustöitä ja sommitteli veis- 
toskoristelun. Oppilaat, ennen muita Alkamenes, saivat panna suunnitel- 
mat täytäntöön. Itse hän kuitenkin loi kolme kaupungin jumalattaren 
patsasta Akropoliille. Yhden olivat tilanneet Lemnoksen ateenalaiset 
siirtolaiset. Se oli pronssia, hiukan luonnollista kokoa suurempi ja niin 
herkästi muotoiltu, että kreikkalaiset arvostelijat pitivät tätä »Lemnolais- 
ten Athenea» kauneimpana kaikista Feidiaan töistä.! Toinen oli Athene 
Promakhos, valtava pronssipatsas, joka kuvasi jumalatarta kaupunkinsa 
sotaisana puolustajana; sen paikka oli Propylaiojen ja Erektheionin vä- 
lillà, ja se kohosi jalustaltaan seitsemänkymmenen jalan korkeuteen toi- 
mien majakkana merimiehille ja varoituksena vihollisille.? Maineikkain 
kaikista kolmesta, Athene Parthenos, seisoi 38 jalan korkuisena Parthenonin 
sisällä viisauden ja siveyden neitseellistä jumalatarta olennoiden. Feidias 
halusi tehdä tämän taiteensa huippusaavutuksen marmorista, mutta kansa 
ei tyytynyt mihinkään muuhun kuin kultaan ja norsunluuhun. Taiteilija 
käytti norsunluuta kuvatessaan ruumiin näkyviä osia ja vaatetukseen 44 
talenttia (1153 kg) kultaa. Lisäksi hän koristeli kuvaa kalleilla metalleilla 
ja kaiversi kypärään, sandaaleihin ja kilpeen taidokkaita kohokuvia. Pat- 
sas sijoitettiin siten, että Athenen juhlapäivänä aurinko paistoi temppelin 
suurista ovista suoraan »Neitsyen» loistavaan vaatetukseen ja kalpeihin 
kasvoihin 3 

Työn saattaminen loppuun ei tuonut onnea Feidiaalle, sillä osa hänelle 
patsasta varten myönnettyä kultaa ja norsunluuta katosi selvittämättö- 


1 Alkuperäinen teos on tuhoutunut eikä ainoatakaan aitoperäistä jäljennöstä ole 
säilynyt. 

2 Se vietiin Konstantinopoliin n. 330 j.Kr., ja näyttää tuhoutuneen eräässä sikäläi- 
sessä mellakassa 1203. 

3 Mikäli voimme päätellä Ateenan museossa säilytelyistä »Lenormantin» ja »Varva- 
kionin» jäljennöksistä, ei Athene Parthenos olisi meitä suurestikaan miellyttänyt. Ensin 
mainitussa on tanakka ruumis ja paisuneet kasvot, ja jälkimmäisen povella matelee 
pyhiä käärmeitä. 

mällä tavalla hänen työkammiostaan. Perikleen vihamiehet eivät jättäneet 
käyttämättä tätä tilaisuutta. He syyttivät Teidiasta varkaudesta ja sai- 
vat hänet tuomituksi! Mutta Olympian asukkaat ryhtyivät välittämään 
ja maksoivat hänen puolestaan takauksen, 40 (?) talenttia, asettaen ehdoksi, 
että hän tulisi Olympiaan ja tekisi sikäläiseen Zeun temppeliin »krysele- 
fantiinisen» patsaan; he uskoivat miclelláüin kultaa ja norsunluuta hänen 
huostaansa. Hänelle ja hänen apulaisilleen rakennettiin oma työpaja 
lähelle temppelin aluetta, ja hänen veljensä Panainos sai tehtäväkseen 
koristella patsaan valtaistuimen ja temppelin seinät maalauksilla. Feidias 
oli hurmautunut suurikokoisuudesta, ja hän teki istuvasta Zeustaan kuusi- 
kymmentä jalkaa korkean, niin että kun se sijoitettiin temppeliin, arvos- 
telijat valittelivat, että jumala rikkoisi katon, jos hän saisi päähänsä nousta 
pystyyn. Ukkosenjumalan tummille kulmille» ja »ambrosiaisille kutreille» 
Feidias sijoitti kultaisen öljypuunlehtiseppeleen, oikeaan käteen pienen 
voitonjumalattaren patsaan, joka sekin oli kultaa ja norsunluuta, vasem- 
paan käteen valtikan, johon oli upotettu kalliita kiviä, ja jalkaan täysi- 
pitoista kultaa olevat sandaalit. Ruumista verhosi kultavaippa, johon oli 
kaiverrettu kukkia. Valtaistuin oli tehty kullasta, eebenpuusta ja norsun- 
luusta; sen juurella oli pienempiä patsaita, jotka esittivät voitonjumala- 
tarta, Apollonia, Artemista, Niobea ja sfinksin ryöstämiä thebalaispoikia. 
Lopullisen vaikutelman tehokkuutta osoittaa sen synnyttämä taru: kun 
Teidias oli saanut työnsä päätökseen, hän kertoman mukaan rukoili tai- 
vaalta hyväksymisen merkkiä. Silloin salama iski kiveykseen patsaan 
jalustan viereen — tämä merkki, kuten useimmat taivaalliset viestit, voi- 
tiin tulkita monella tavalla.? Teos luettiin maailman seitsemän ihmeen 
joukkoon, ja kaikki, joilla vain oli varoja, vaelsivat kunnioittamaan ja 
omin silmin ihailemaan olennoitunutta jumalaa. Kreikan roomalainen 
valloittaja Aemilius Paullus joutui kauhistuksen valtaan nähdessään jätti- 
läispatsaan; hän myönsi todellisuuden ylittäneen hänen odotuksensa. 
Dion Khrysostomos sanoi sitä maailman ihanimmaksi kuvaksi ja lisäsi, 
kuten Beethoven lausui Beethovenin musiikista: »Jos se, jonka mieli on 
raskas, joka on tyhjentänyt elämän onnettomuuksien ja murheen maljan 
ja jonka luo makea uni ei enää saavu, joutuisi seisomaan tämän kuvan 
eteen, hän unohtaisi kaikki surut ja huolet, jotka ihmistä saattavat koh- 
data. Patsaan kauneus», sanoo Quintilianus, »suorastaan lisäsi uskontoa; 
teoksen majesteettisuus oli jumalan majesteettisuuden veroinen.» 
Feidiaan loppuvuosista ei ole kiistattomia tietoja. Muuan kertomus sanoo 
hänen palanneen Ateenaan ja kuolleen vankilassa, toinen jättää hänet 
Eliiseen, mutta sanoo Eliin asukkaiden teloittaneen hänet 432; kumpi- 


1 N. 438. Aikamäärä, kuten yleensäkin Feidiaan loppuvuosien tapahtumien keski- 
näinen järjestys, epävarma. 
2 Tästä Zeun patsaasta on jäljellä vain jalustan sirpaleita. 

kaan loppuratkaisu ei ole sanottavasti toista parompi. Hänen oppilaansa 
jatkoivat hänen työtään ja todistivat hänet menestykselliseksi opettajaksi 
tulemalla miltei hänen veroisikseen. Hänen suosikkinsa Agorakritos veisti. 
kuuluisan »Nemesiksen», Alkamenes loi »Puutarhojen Afroditen», jonka. 
Lukianos arvioi veistotaiteen etevimpiin mestariteoksiin kuuluvaksi? 
Feidiaan koulukunta katosi näyttämöltä viidennen vuosisadan päättyessä, 
mutta se kehitti melkoisesti Kreikan veistotaidetta. Feidiaan ja hänen 
opotuslastensa ansiosta taide oli saavuttanut miltei täydellisyyden asteen 
samalla hetkellä, jolloin Peloponnesoksen sota puhkesi Ateenan perikadon 
alkusoitoksi. Tekniikan herruus oli saavutettu, anatomian salaisuudet 
selvitetty, elämää, liikettä ja suloa oli vuodatettu kiveen ja pronssiin. 
Mutta Feidiaan luonteenomainen saavutus oli klassillisen tyylin, Winckel- 
mannin »suuren tyylin», luominen ja lopullinen ilmaiseminen, tyylin, jossa. 
voima ja kauneus, tunne ja pidättyväisyys, liikunta ja lepo, ruumis ja. 
sielu sulautuivat sopusointuisesti yhteen. Viidensadan vuoden ponnistus- 
ten jälkeen ainakin ihanteena tajuttiin se kuuluisa »tyyni levollisuus», jota. 
vilkas mielikuvitus on ollut helleeneistä löytävinään. Katsellessaan Fei- 
diaan luomuksia kiihkeät ja meluisat ateenalaiset saattoivat nähdä, miten 
lähellä jumalia ihmiset hetken olivat olleet, joskin vain luovassa veisto- 
taiteessa. 


IV. RAKENTAJAT 
1. Arkkitehtuurin edistyminen 


Viidennen vuosisadan kuluessa doorilainen tyyli vakiinnutti valta-ase-. 
mansa Hellaassa. Kaikista tänä vauraana aikana rakennetuista Kreikan 
temppeleistä on säilynyt vain muutamia harvoja joonialaistyylisiä pyhäk- 
köjä, joista mainittavimmat ovat Erekhtheion ja Akropoliilla oleva Nike 
Apteroksen temppeli. Attika pysyi uskollisena doorilaiselle tyylille, myön- 
tyen joonialaisen tyylin vaatimuksiin vain sikäli, että käytti sitä Propy- 
laiojen sisäpylväissä ja sijoitti Theseionia ja Parthenonia kiertämään friisin. 
Kenties myös pyrkimys pidentää ja hoikentaa doorilaista pylvästä paljastaa 
joonialaisen tyylin vaikutusta. Vähässä Aasiassa kreikkalaisiin tarttui. 
itämaalaisten rakkautta siroihin koristeisiin, ja he ilmensivät sitä joonia- 
laisen valtapalkiston taidokkaalla monimutkaisuudella ja luomalla uuden, 
koristeellisemman korintholaisen tyylin. N. 430 — kertoo Vitruvius — 
joonialainen kuvanveistäjä Kallimakhos kiinnitti huomiota uhrilahja- 
vasuun, jonka joku lastenhoitaja oli jättänyt emäntänsä haudalle ja peit-. 
tänyt tiilellä; akanthuskasvi oli noussut vasun ja tiilen ympärille, ja kuvan-- 
veistäjä, jota yhdistelmän luontevuus miellytti, muutti paraillaan Ko- 
rinthoksessa rakentamansa joonialaisen temppelin kapiteelit lisäämällä kie-- 


1 Louvre'in »Laskosverhoinen Venus» saattaa olla jäljennös tästä patsaasta. 

rukkoihin akanthuksenlehtiä. Taru on otaksuttavasti myytti, ja lasten- 
hoitajan vasulla lienee ollut pienempi osuus korintholaisen tyylin syntyyn 
kuin Egyptin palmu- ja papyruskapiteeleilla. Uusi tyyli saavutti hitaasti 
jalansijaa klassillisessa Kreikassa. Iktinos käytti sitä Figaleian joonialaisen 
temppelin pihan yhdessä erillisessä pylväässä, ja 300-luvun lopulla sitä 
käytettiin kuoromesenaatti Lysikrateen muistomerkissä. Vasta keisariajan 
hienostuneet roomalaiset kehittivät tämän tyylin täydellisyyden asteelle. 

Koko helleeninen maailma rakensi tänä aikana temppeleitä. Kaupungit 
olivat syöksemäisillään itseensä vararikkoon kilpaillessaan, millä olisi kau- 
neimmat kuvapatsaat ja isoimmat pyhäköt. Jooniassa kohosi Samoksen ja 
Efesoksen jykevien 500-luvun rakennusten rinnalle Magnesiaan, Teokseen 
ja Prieneen uusi joonialainen temppeli. Troaan Assokseen kreikkalaiset 
uudisasukkaat pystyttivät miltei arkaaisen doorilaistyylisen Athenen py- 
häkön. Hellaan toisessa laidassa Kroton rakensi n. 480 Heralle laajan 
doorilaistyylisen asumuksen; se oli pystyssä vuoteen 1600, jolloin muuan 
piispa arveli voivansa käyttää sen kiviä hyödyllisemmin. Viidenneltä 
vuosisadalta. ovat peräisin Poseidonian (Paestumin), Segestan, Selinuksen. 
ja Akragaan temppeleistä suurimmat ja Epidauroksen Asklepioksen temp- 
peli. Gelon I:n Syrakusaan rakennuttamasta temppelistä, joka on osittain 
säilynyt sen johdosta, että se muutettiin kristilliseksi kirkoksi, ovat vielä 
pylväät pystyssä. Peloponnesoksen Bassaissa, lähellä Figaleiaa, Iktinos 
loi Apollonin temppelin, joka oudosti eroaa hänen toisesta mestariteokses- 
taan, Parthenonista. Sen doorilaisen peripieroksen sisäpuolella oli pieni 
naos ja laaja avopiha, jota ympäröi joonialainen pylväikkö, ja pitkin tämän 
pihan sisäpuolta, pitkin joonialaisten pylväiden sisäsyrjiä kiersi friisi, joka 
oli miltei yhtä siro kuin Parthenonin, mutta sen lisäksi oli helposti nähtä- 
vissä.! 

Tliiläinen arkkitehti Libon pystytti sukupolvea ennen Parthenonia sen 
kanssa kilpailevan doorilaistyylisen Zeun temppelin Olympiaan. Sen kum- 
massakin päässä oli kuusi, kummallakin sivulla kolmetoista pylvästä. Ne 
olivat kenties liian tanakat ollakseen kauniita ja tehdyt sopimattomasta 
aineesta, karkeasta, stukkopäällysteisestä kalkkikivestä; katto oli kuitenkin 
Pentelikonin marmoria. Pausaniaan mukaan Paionios ja Alkamenes veisti- 
vät päätykolmioon mahtavia figuureja.? Itäpäädyssä kuvattiin Pelopsin 
ja Oinomaoksen vaunukilpaa, läntisessä lapithien ja kentaurien taistelua. 
Kreikan taruston lapithit olivat Thessaliassa asuva vuoristoheimo. Kun 
heidän kuninkaansa Peirithoos otti puolisokseen Eliin Pisan kuninkaan 
Oinomaoksen tyttären Hippodameian, hän kutsui kentaurit häihin. Ken- 
taurit asuivat Pelionin vuorilla. Kreikan taide kuvasi heidät puolittain 
ihmisiksi, puolittain hevosiksi, kenties korostaakseen heidän taltuttamatonta 
metsäläisyyttään tai siitä syystä, että kentaurit olivat niin erinomaisia 
ratsastajia, että mies ja hänen ratsunsa näyttivät olevan yksi eläin. Juh- 


1 Säilynyt on 38 pylvästä, naoksen seinät ja osa sisäpylväikköä. Friisin sirpaleita 
on British Museumissa. 
2 Nykyisin Olympian museossa. 

lassa nämä ratsumiehet humaltuivat ja koettivat ryöstää lapithinaiset. 
Lapithit taistelivat urheasti naistensa puolesta ja voittivat. (IKreikan taide 
ei milloinkaan väsynyt tähän taruun, jota se ehkä käytti vertauskuvalli- 
sosti esittääkseen korven puhdistamista pedoista ja taistelua ihmisen inhi- 
millisen ja eläimellisen puolen välillä.) Itäisen päätykolmion figuurit ovat 
arkaaisen jäykät ja elottomat; läntisen f jguurit näyttävät tuskin olevan 
samalta kaudelta, sillä vaikka jotkut niistä ovat kömpelöitä ja hiuslaitteet 
ovat vanhanaikaisia, niissä on oloa ja toimintaa, ja veistoksellinen ryhmit- 
tely osoittaa kypsyyttä. Morsian on säpsähdyttävän kaunis, ei hauraan 
solakka, vaan täyteläinen ja viehkeä nainen, täysin riittävä selitys sotaan. 
Parrakas kentauri on laskenut toisen kätensä hänen povelleen ja kietonut 
toisen hänen vyötärölleen; hänet ollaan juuri ryöstämäisillään omista häis- 
tään, ja kuitenkin taiteilija on kuvannut hänen piirteensä niin tyynen levol- 
lisiksi, että voisi epäillä taiteilijan lukeneen Lessingiä tai Winckelmannia; 
tai kenties nainen, kuten kaikki sisarensa, ei ole tunteeton sille palvonnalle, 
joka ilmenee himona. Vähemmän kunnianhimoisia ja jykevämpiä, mutta 
herkemmin viimeisteltyjä ovat temppelin säilyneet metoopit, jotka kuvaa- 
vat tiettyjä Herakleen voimannäytteitä; se, jossa Herakles kannattaa At- 
laan puolesta maata, on täydellinen mestariteos. Siinä Herakles ei ole 
luonnoton jättiläinen, jonka kylkiluita verhoavat kalliomaiset lihakset, 
vaan pelkästään täysin ja sopusointuisesti kehittynyt mies. Hänen edessään 
on Atlas, jonka pää koristaisi Platoninkin hartioita, vasemmalla yksi Atlaan 
tyttäriä, täydellisenä terveen naisellisuuden luonnollisessa kauneudessa. 
Kenties taiteilijalla oli mielessään jokin vertaus, kun hän kuvasi hänet 
lempeästi auttamassa väkevää miestä kannattamaan maailman painoa. 
Spesialisti havaitsee joitakin virheitä näiden puoleksi tuhoutuneiden me- 
tooppien suorituksessa ja yksityiskohdissa, mutta amatööritarkkailijan 
mielestä morsian, Herakles ja Atlaan tytär ovat yhtä lähellä täydellisyyttä 
kuin mikä historian kohokuva hyvänsä. 


2. Ateenan jälleenrakentaminen 


Attika on 400-luvulla edellä koko muusta Kreikasta rakennustaiteen 
loiston ja yltäkylläisyyden puolesta. Siellä doorilainen tyyli, joka muualla 
kallistui pulleaan pyylevyyteen, sai joonialaista siroutta ja sulokkuutta; 
väri liittyi viivaan, ornamentti symmetriaan. Sunionin vaaralliselle nie- 
mekkeelle rakensivat merenkulkijat Poseidonin pyhäkön, josta yksitoista 
pylvästä on jäljellä. Eleusiissa Iktinos sommitteli Demeterille tilavan temp- 
pelin, ja Perikles suostutti Ateenan myöntämään varoja, jotta tästä raken- 
nuksesta tulisi Eleusiin juhlallisuuksien arvoinen. Ateenassa Pentelikonin 
ja Paroksen oivallisen marmorin läheisyys antoi taiteilijalle tueksi maail- 
man parhaan rakennusmateriaalin. Kansanvalta on harvoin ennen meikä- 
läisiä taloudellisen romahduksen kausia voinut tai halunnut niin tuhlaa- 
malla käyttää varoja julkisiin rakennustöihin. Parthenon maksoi 700 

JUMALATTARIA Parthenonin itäpäädystä. British Museum, Lontoo. — Parthenonin päätykolmioissa oli esitettynä Athenen syn- 
tyminen ja Athenen ja Poseidonin taistelu. 

RATSASTAJIA Parthenonin friisistä. Akropolismuseo, Ateena. — Parthenonin friisikuvien aiheena oli ateenalaisten panathe- 
naia-juhlakulkue. Metoopeissa oli esitettynä amatsonien ja kentaurien taistelu. 

talonitia (4 200 000 dollaria), Athene Parthenos (joka kuitenkin oli samalla 
sekä kultatallotus että patsas) 6 000 000 dollaria, epütüydellisiksi jääneet 
Propylaiat 2 400 000 dollaria, pienemmät Perikleen rakennukset Ateenassa 
ja Peiraeuksessa yhteensä 18 000 000 dollaria, veistokset ja muu koristelu 
16 200 000 dollaria. Kuutenatoista vuotena (447—431) Ateenan kaupunki 
siis myönsi 57 600 000 dollaria julkisiin rakennuksiin, kuvanveistoksiin ja 
maalauksiin. Tällaisen summan jakaantuminen taiteilijoiden ja käsityö- 
läisten, päällysmiesten ja orjien kesken edisti huomattavasti Ateenan vau- 
rautta Perikleen aikana. 

Mielikuvitus voi hämärästi hahmotella tämän urhean taiteellisen seikkai- 
lun taustan. Palatessaan Salamiista ateenalaiset havaitsivat persialaisten 
valloittajien miltei täydellisesti hävittäneen heidän kaupunkinsa. Jokainen 
vähänkin arvokas rakennus oli poltettu poroksi. Jos sellainen onnettomuus 
ei tuhoa kansalaisia, se vahvistaa heitä. »Jumalan tuomio» raivaa pois 
monta silmänkiusaa ja sopimatonta asumusta; sattuma suorittaa sellaista, 
mitä ihmisten itsepäisyys ei koskaan sallisi, ja jos ruokaa on saatavissa 
kriisin ajaksi, ihmisten työ ja nero luo entistä ehomman kaupungin. Juuri 
persialaissodan jälkeen ateenalaisilla oli runsaasti sekä työvoimaa että 
neroutta, ja voiton henki kaksinkertaisti heidän tahtonsa suurta yritystä 
toteutettaessa. Yhden sukupolven aikana Ateena rakennettiin ennalleen, 
ja sinne kohosi uusi neuvostontalo, uusi prytaneion, uusia koteja, uusia 
pylväshalleja, uusia puolustusmuureja, uusia telakoita ja makasiineja 
uuteen satamaan. N. 446 antiikin etevin kaupunginsuunnittelija Hippodamos 
Miletolainen laati uuden Peiraeuksen asemakaavan ja aloitti uuden suunnan 
korvaamalla vanhan sokkeloisten ja mutkikkaiden kujien sekamelskan 
leveillä, suorilla kaduilla, jotka leikkasivat toisensa suorakulmaisesti. 
Puolisentoista kilometriä Akropoliista luoteeseen tuntemattomat taiteilijat 
pystyttivät pienemmän Parthenonin, joka tunnetaan Theseionin, The- 
seuksen temppelin, nimellä.! Kuvanveistäjät täyttivät päätykolmiot veis- 
toksilla ja metoopit kohokuvilla sekä panivat friisin kiertämään kumman- 
kin päädyn sisempien pylväiden yläpuolella. Maalaajat värittivät listat, 
triglyfit, metoopit ja friisin ja maalasivat heleitä seinämaalauksia temppe- 
lin sisustaan, jota marmoritiilien läpi paistava aurinko himmeästi valaisi.? 

Perikleen rakentajien paras taito varattiin Akropolista, kaupungin hal- 
lituksen ja uskon ikivanhaa tyyssijaa, varten. Themistokies aloitti sen 

1 Nimi on erehdys, koska tämä 425 rakennettu temppeli ei ole voinut olla se The- 
seion, johon Kimon 469 toi Theseuksen otaksutut luut, mutta aika pyhittää sekä ereh- 
dyksen että varkauden, ja perinnäistä nimitystä käytetään yleisesti täysin varman 
puutteessa. 

2 Theseion on kaikista Kreikan rakennuksista parhaiten säilynyt, mutta sittenkin 
siitä ovat poissa marmoritiilet, seinämaalaukset, sisustan kuvapatsaat, päätykolmion 
veistokset ja miltei koko ulkopuolinen väritys. Metoopit ovat niin pahoin vaurioituneet, 
ettei niiden kohokuvia juuri voi erottaa. 

jälleenrakentamisen ja suunnitteli sata jalkaa pitkän tomppelin, joka 
kokonsa vuoksi sai nimen Hekatompedon. Hänen kukistutiuaan työ jäi 
kesken. Harvainvaltainen puolue vastusti sitä väittäen, että jottei Atee- 
nallo koituisi onnettomuutta, jokainen Athenen asunto oli rakennettava 
persialaisten hävittämän Athene Poliaan (Kaupungin Athenen’) vanhan 
temppelin sijalle. Perikles, joka ei perustanut taikauskosta, valitsi Heka- 
tompedonin paikan Parthenonia varten ja jatkoi suunnitelmiaan, vaikka 
papit panivatkin viimeiseen saakka vastaan. Akropoliin lounaisrinteelle 
hänen taiteilijansa pystyttivät Odeionin ('Musiikkisalin'), jonka kartio- 
mainen kupu oli ainoa laatuaan Ateenassa. Vanhoilliset pilkkakirveet 
saivat siitä aihcen sanoa Perikleen kartiomaista päätä hänen odeionikseen 
eli musiikkisalikseen. Odeion rakennettiin etupäässä puusta, eikä se kauan- 
kaan kestänyt ajan hammasta. Siinä tapahtuivat musiikkiesitykset, ja 
siellä harjoitettiin dionysia-juhlan draamoja, siellä myös vuosittain pidet- 
tiin Perikleen perustamat laulu- ja soittokilpailut. Tämä monipuolinen 
valtiomies esiintyi usein itse tuomarina näissä kilpailuissa. 


Tie Akropoliin huipulle kulki klassillisena aikana mutkitellen tasanteelta 
toiselle; sitä reunustivat patsaat ja votiivilahjat. Lähellä huippua olivat 
majesteettisen leveät marmoriaskelmaiset portaat, kummallakin sivulla 
törmäkkeet. Eteläiselle törmäkkeelle Kallikrates pystytti pienoiskokoisen, 
Athenelle Nike Apteroksena (”Siivettömänä Voittona') omistetun joonia- 
laisen temppelin.! Sirot kohokuvat (joista osa Ateenan museossa) koris- 
tivat ulkopuolista pilariaitausta; niiden figuurit kuvasivat siivekkäitä 
voitonjumalattaria tuomassa Ateenaan kaukomaiden sotasaalista. Nämä 
Nikat on tehty Feidiaan ylevimpään tyyliin; ne ovat vähemmän voimak- 
kaita kuin Parthenonin jykevät jumalattaret, mutta vielä sulavaliikkei- 
sempiä, ja niiden puvun laskostelu on herkempi ja luonnollisempi. Sandaa- 
lejaan sitova »Voitto» ansaitsee nimensä, sillä se on Kreikan taiteen suu- 
rimpia riemuvoittoja. 

Akropoliin porrasaskelmain huipulle Mnesikles rakensi Mykenen pylo- 
nien vertaisella taidokkuudella viisiaukkoisen portin; jokaisen aukon edessä 
oli doorilainen pylväskäytävä. Näiden pylväikköjen mukaan koko raken- 
nus aikanaan sai nimen Propylaiat eli »Portinedusta». Kussakin pylväs- 
käytävässä oli triglyfi- ja metooppifriisi ja niitä kattoi päätykolmio. Sisään- 
käytävässä oli doorilaiseen rakennelmaan rohkeasti sisällytetty joonialai- 
nen pilaristo. Pohjoissiiven sisäpuoli oli koristeltu Polygnotoksen ja mui- 


1 Niken patsaat tehtiin usein siivettömiksi, jottei voitonjumalatar voisi hylätä kau- 
punkia. Turkkilaiset repivät temppelin v. 1687 linnoitusta rakentaessaan. Lordi Elgin 
pelasti joitakin friisin kappaleita ja lähetti ne British Museumiin. Vuonna 1835 temp- 
pelin kivet koottiin jälleen paikoilleen; ennallistettu rakennus pystytettiin entiselle 
paikalleen, ja terrakottavaloksia asetettiin pahoin vaurioituneen friisin puutiuvien 
osien tilalle. 

den maalauksin, ja siinä säilytettiin polttosavisia tai marmorisia votiivi- 
tauluja (pinakes); siitä johtui sen nimi Pinakotheka ("Taulusali'). Pieni 
eteläinen siipirakennus jäi keskeneräiseksi; sota tai reaktio Periklestä vas- 
taan keskeytti työn ja jätti kömpelön kokonaisuuden kauniita osia portiksi 
Parthenoniin. 

Näiden porttien sisäpuolella oli vasemmalla oudon itämainen Erekh- 
theion. Senkin yllätti sota, ja siitä oli vasta puolet valmiina, kun Aigospo- 
tamoin tappio syöksi Ateenan sekasortoon ja köyhyyteen. Rakennustyö 
aloitettiin Perikleen kuoltua vanhoillisten yllytyksestä. Nämä pelkäsivät, 
että muinaisajan sankarit Erekhtheus ja Kekrops, vanhan pyhäkön Athene 
ja paikan pyhät käärmeet rankaisisivat Ateenaa, koska Parthenon oli 
rakennettu toiselle paikalle. Rakennuksen erilaiset tarkoitukset määräsi- 
vät sen piirustukset ja tuhosivat sen yhtenäisyyden. Yksi siipi oli omistettu 
Athene Poliaalle, ja siinä säilytettiin hänen vanhaa kuvaansa, toinen Erekh- 
theukselle ja Poseidonille. Naos ei ollut yhdistävän pylväshallin ympä- 
röimä, vaan siinä oli kolme erillistä esipylväistöä. Pohjoista ja itäistä 
porttiholvia kannattivat solakat joonialaiset pylväät, jotka kauneudessa 
vetivät vertoja kaikille kaltaisilleen.! Pohjoisessa porttiholvissa oli mar- 
morikukkareunakkeella koristettu täydellisen kaunis valtaovi. Naoksessa 
sijaitsi Athenen alkeellinen puukuva, jonka hurskaat uskoivat pudonneen 
taivaasta; siellä oli myös suuri lamppu, josta tuli ei koskaan sammunut ja 
jonka Kallimakhos, aikansa Cellini, oli takonut kullasta ja kaunistanut 
akanthuksenlehdin kuten korintholaiset kapiteelinsa. Eteläinen portti- 
holvi oli kuuluisa Neitojen eli Karyatidien halli? Nämä kärsivälliset naiset 
polveutuivat otaksuttavasti Itämaiden vasunkantajista. Muuan Vähän 
Aasian Tralleen varhainen karyatidi paljastaa muodon itämaisen, otak- 
suttavasti assyrialaisen, alkuperän. Laskostelu on loistavaa, ja polven 
luonnoilinen taipuminen antaa vaikutelman levosta, mutta nämäkään 
tanakat naiset eivät tunnu tarpeeksi vankoilta herättääkseen sen sa- 
man lujan ja luotettavan tuen tunnun, jonka paras arkkitehtuuri 
antaa. Luultavaa on, että Feidias olisi kieltänyt tällaisen maun harha- 
askelen. 


1 Nämä pylväät olivat pikemminkin kuin Parthenonin pylväät esikuvana myöhem- 
mälle arkkitehtuurille. Kukin pylväs liittyi stylobaattiin kolmiosaisen, koururenkaiden 
jakaman »attikalaisen kannan» välityksellä. Pylvään yläpää muuttui kierukkakapitee- 
liksi kukkanauhuksen välityksellä. Valtapalkistossa oli runsaasti koristeltu reunake, 
mustakivinen friisi ja karniisin alla kohokuvasarja. Reunakkeen munasauva- ja kuu- 
samakoristeet on kaiverrettu yhtä huolellisesti kuin veistokuvat; taiteilijoille maksettiin 
yhtä paljon jalasta sellaista reunaketta kuin friisin figuurista. 

* Tämän nimityksen antoi figuureille roomalainen arkkitehti Vitruvius Lakonian 
Karyain Artemiin papitarten mukaan. Ateenalaiset käyttivät yksinkertaisempaa nimi- 
tystä korai ‘neidot. 

Vuonna 447 alkoi Iktinos Kallikrateen auttamana ja Perikleen ja Fei- 
diaan ylivalvonnan alaisena rakentaa uutta Athene Parthenoksen temppe- 
lii. Rakennuksen länsipäähän hän sijoitti jumalattaren neitsytpapitarten 
huoneen, ton parthenon. Ajan mukana tämä osan nimi eräänlaisen arkki- 
tektonisen metaforan ansiosta tuli merkitsemään kokonaisuutta. Iktinos 
valitsi materiaalikseen rautaraesuonisen, valkoisen Pentelikonin marmo- 
rin, Muurilaastia ei lainkaan käytetty, vaan lohkareet hakattiin niin täs- 
mällisesti ja hiottiin niin tarkasti, että kukin kivi tarttui seuraavaan, kuin 
molemmat olisivat yhtä. Pylväiden rummut puhkaistiin, jotta ohut öljy- 
puinen tela voisi ne yhdistää ja jotta jokaista rumpua voitiin kiertää alla 
olevan päällä, kunnes kohtauspinnat olivat hankautuneet niin sileiksi, että 
liitoskohta oli miltei näkymätön. 

Tyyli oli puhtaasti doorilainen ja klassillisen yksinkertainen. Pohja- 
piirros oli suorakulmainen, sillä kreikkalaiset eivät harrastaneet ympyrä- 
tai kartiomuotoja. Sen vuoksi ei Kreikan arkkitehtuurissa esiinny holveja, 
vaikka Kreikan arkkitehdit epäilemättä ovat tunteneet ne. Mittasuhteet 
olivat vaatimattomat: 228 x 65 jalkaa. Todennäköisesti noudatettiin 
rakennuksen jokaisessa osassa Polykleitoksen kaanonin kaltaista suhde- 
järjestelmää, ja kaikki mitat olivat tietyssä suhteessa pylvään halkaisi- 
jaan. Poseidoniassa pylvään korkeus oli neljä kertaa halkaisija, täällä 
viisi. Uusi muoto sulatti onnistuneesti yhteen spartalaisen vankkuuden ja 
attikalaisen sirouden. Pylväät paksunivat hiukan (3/, tuumaa) jalustasta 
keskikohtaan mentäessä, suippenivat yläpäästään ja kallistuivat rakennuk 
sen keskustaa kohti; nurkkapylväät olivat aavistuksen verran muita pak- 
summat. Jokainen pylväänkannan ja valtapalkiston vaakasuora viiva 
kaartui ylöspäin keskustaa kohti, niin että henkilö, joka oli minkä hyvänsä 
näennäisesti suoran viivan toisessa päässä, ei voinut nähdä viivan etäi- 
sempää päätä. Metoopit eivät olleet aivan neliömäiset, mutta ne oli suun- 
niteltu siten, että ne näyttivät neliömäisiltä alhaalta katsoen. Kaikki nämä 
kaarteet olivat nokkelia keinoja, joilla tehtiin tehottomiksi optiset näkö- 
harhat ja estettiin pylväänkannan viivojen laskeutuminen keskeltä, pyl- 
väiden suippeneminen alhaalta ylös sekä nurkkapylväiden ohentuminen ja 
kallistuminen ulospäin. Tällainen sovittelu vaati huomattavan suurta 
matematiikan ja optiikan tuntemusta ja oli vain yksi niitä teknillisiä eri- 
koisuuksia, jotka tekivät temppelistä tieteen ja taiteen täydellisen liiton. 
Parthenonissa oli, kuten nykyajan fysiikassa, jokainen suora käytä, ja, 
kuten maalaustaiteessa, jokainen osa nokkelasti sommitellen tähdätty 
keskusta kohti. Tuloksena oli sellainen notkeus ja sulokkuus, että kivet 
näyttivät saavan elämän ja vapauden. 

Sileän liitinpalkin yläpuolella oli vuorotteleva triglyfi- ja metooppisarja. 
Metoopeissa, joita oli 92, oli kohokuvia, joissa jälleen kuvattiin »sivistyksen» 
taistelua »raakalaisuutta» vastaan, kreikkalaisten ja troialaisten, kreikka- 
laisten ja amatsonien, lapithien ja kentaurien, giganttien ja jumalien tais- 
teluja. Nämä laatat ovat selvästi monien taidoltaan eriarvoisten miesten 
työtä. Ne eivät ole cellan friisin veroisia, joskin muutamat kentaurinpäät 
ovat kuin kiven Rembrandtin työtä. Päätykolmioissa oli yliluonnollista. 
kokoa olevia patsasryhmiä. Itäisessä päätykolmiossa, sisäänkäytävän ylä- 
puolella, katsoja sai nähdä Athenen syntyvän Zeun päästä. Siellä oli mah- 
tava nojaava »Theseus»,! jättiläinen, joka kykeni mietiskelemään filosofi- 
sesti ja lepäämään sivistyneosti, ja oivallinen Iris-figuuri, naispuolinen 
Hermes, jonka puku on ruumiinmyötäinen, mutta silti tuulessa hulmuava. 
Feidias näet piti kelvottomana tuulta, joka ei pannut yhtään pukua epä- 
järjestykseen. Siellä oli myös majesteettinen »Hebe», nuoruuden jumalatar, 
joka täytti Olympoksen jumalien maljat nektarilla, ja kolme vaikuttavaa 
»Kohtalotarta». Vasemmassa nurkassa julisti neljä hevosta — silmät säke- 
nöiden, sieraimet korskuen, suu vaahdossa — päivän koittoa, kun taas 
oikeassa nurkassa kuu ajoi vaunujaan laskua kohti; nämä kahdeksan ovat 
kuvanveiston historian parhaat hevoset. Läntisessä päätykolmiossa Athene 
kiisteli Poseidonin kanssa Attikan herruudesta. Sielläkin oli hevosia ikään 
kuin hyvitykseksi ihmisen kaksijakoisesta luonnottomuudesta ja nojaavia 
figuureja, jotka epätodellisen suurenmoisesti kuvasivat Attikan vaatimat- 
tomia virtoja. Mieshahmot ovat kenties liian lihaksikkaita ja naiset liian 
uhkeita, mutta kuvapatsaita on harvoin ryhmitelty niin luonnollisesti ja 
niin taitavasti sovitettu päätykolmion kutistuvan tilan mukaan. Hiukan 
liioitellen sanoi Canova: »Kaikki muut patsaat ovat kiveä, nämä ovat 
lihaa ja verta.» 

Friisin naiset ja miehet ovat silti viehättävämpiä. Tämä kuuluin kai- 
kista kohokuvista kiersi 158 metrin pituisena pitkin cellan ulkoseinän ylä- 
osaa, pylväshallin sisällä. Siinä otaksuttavasti kuvataan Attikan nuoru- 
kaisia ja neitoja osoittamassa kunnioitusta ja tuomassa lahjoja Athenelle 
panathenaia-kisojen juhlapäivänä. Osa kulkuetta liikkuu länsi- ja pohjois- 
sivuja pitkin, toinen eteläsivua. Ne tapaavat toisensa itäsivulla jumalatta- 
ren edessä, joka ylpeänä tarjoaa Zeulle ja muille Olympoksen jumalille 
kaupunkinsa kestiystävyyden ja osan saaliistaan. Komeat ritarit ratsasta- 
vat viehättävän arvokkaina vielä komeampien ratsujen selässä; arvohen- 
kilöt ajavat vaunuissa rahvaan tyytyessä kulkemaan jalkaisin; sievät tytöt 
ja rauhalliset vanhukset kantavat öljypuun oksia ja leivostarjottimia; 
palvelusmiehet kantavat olallaan ruukkuja, joissa on pyhä viiniä; muh- 
keat naiset ojentavat jumalattarelle peploksen, jota ovat kutoneet ja kir- 
joneet häntä varten tätä pyhää päivää odottaen; uhrieläimet kulkevat 

1 Parthenonin figuurien nimet ovat enimmäkseen arvauksenvaraisia. 

eteenpäin härkämäisen kärsivällisinä tai kiukkuisina, kohtalonsa aavis- 
tacon; ylhäiset neidot tuovat rituaali- ja uhrausvälineitä; ja soittoniekat 
esittävät huiluillaan kuolemattomia ja äänettömiä laulunpätkiä. Ihmi- 
siä tai eläimiä on harvoin kunnioitettu niin uutteralla taiteella. Kuvan- 
veistäjät pystyivät, vaikka heillä oli käytettävänään vain kahden tuuman 
ja neljänneksen reliefi, varjostamalla ja muovailemalla saamaan aikaan sel- 
laisen syvyystunnun, ottä jokin hevonen tai ratsastaja näyttää olevan toi- 
sen takana, vaikkei lähempi ole sen enempää koholla taustasta kuin muut- 
kaan. Oli kenties erehdys sijoittaa tämä merkillinen kohokuva niin ylös, 
että ihmisten oli vaikea siihen syventyä ja täysin tajuta sen suurenmoisuus. 
Feidias puolustautui, epäilemättä veitikka silmäkulmassaan, lausumalla, 
että jumalat saattoivat nähdä sen, mutta hänen sitä luodessaan jumalat 
tekivät kuolemaa. 

Friisin istuvien jumalien alapuolella oli ovi sisempään temppeliin. Se 
oli suhteellisen pieni, ja paljon tilaa tarvitsivat molemmat kaksikerroksi- 
set doorilaiset pilaririvit, jotka tukivat kattoa ja jakoivat naoksen leveään 
keski- ja kahteen sivulaivaan. Länsipäässä Athene Parthenos häikäisi 
palvojiaan pukunsa kultaloisteella ja peloitti heitä peitsellään, kilvellään ja 
käärmeillään. Hänen takanaan oli meitsytkammio», jota koristi neljä joonia- 
laispylvästä. Katon marmoritiilet olivat sen verran läpikuultavia, ettälaivaan 
tihkui hiukan valoa, mutta ne torjuivat silti kuumuuden. Hurskaus, samoin 
kuin rakkauskin, kaihtaa aurinkoa. Kamiisit oli huolellisen yksityiskohtai- 
sesti koristeltu, niiden yläpuolella oliterrakottaisia akrosterioneja ja katto- 
kouruja johtamassa vettä pois. Monet temppelin osat olivat maalattuja, 
ei hillityin värein, vaan helein keltaisin, sinisin ja punaisin sävyin. Mar- 
mori siveltiin maito- ja sahramiliuoksella. Triglyfit ja osa reunakkeita 
olivat sinisiä, friisin tausta oli sininen, metooppien punainen ja jokainen 
niiden figuuri oli värillinen. Kansa, joka elää Välimeren taivaan alla, voi 
sietää, ja nautinnokseen katsella heleämpiä värisävyjä kuin ne, jotka so- 
pivat pohjois-Euroopan pilviseen ilmakehään. Nykyisin, kun sen värit ovat 
kadonneet, Parthenon on kauneimmillaan yöllä, jolloin silmä jokaisen pyl- 
väsaukon läpi tapaa vaihtelevia taivasnäkymiä, aina palvonnan arvoisen 
kuun tai nukkuvan kaupungin valot tuikkimassa kilpaa tähtien kanssa.! 


1 Sen takia, että Parthenon muutettiin kristilliseksi kirkoksi, se Erekhtheionin ja 
Theseionin tavoin säilyi eheänä; sen nimeä ei tarvinnut paljonkaan muuttaa, olihan se 
jo ennestään neitsyelle omistettu. Turkkilaiset valloittivat sen 1456 ja muuttivat sen 
moskeijaksi. Kun venetsialaiset 1687 piirittivät Ateenaa, turkkilaiset varastoivat temp- 
peliin tykistönsä päivittäisen ruutiannoksen. Venetsialaisten päällikkö sai tietää siitä 
ja käski tykkimiestensä tulittaa Parthenonia. Ammus puhkaisi katon, rájáhdyiti ruudin 
ja raunioitti puolet rakennusta. Valloitettuaan kaupungin Morosini koetti myös ottaa 
päätykolmioiden patsaat, mutta hänen työmiehensä pudottivat ja rikkoivat figuurit 
ottaessaan niitä alas. V.1800 Britannian Turkin-lähettiläs, lordi Elgin, sai luvan siirtää 
osan veistoksista British Museumiin, missä ne muka olivat paremmassa turvassa sään 

Kroikan taide oli suurin Kreikan saavutuksista, sillä vaikka ahnas aika 
on nielaissut sen mestariteokset toisen toisensa jälkeen, niiden muoto ja 
henki on pysynyt elossa voiden opastaa ja innoittaa monia taiteita, monia 
sukupolvia ja monia maita. Siinä oli vikoja kuten kaikessa ihmistyössä. 
Kuvanveisto oli liian fyysillistä ja tavoitti harvoin sielun; se saa meidät 
useammin ihailemaan täydellisyyttään kuin tuntemaan sen elävän. Arkki- 
tehtuurilla oli ahtaat muodon ja tyylin rajat, ja se takertui vuosituhan- 
neksi mykeneläisen megaronin yksinkertaiseen suorakaiteeseen. Se ei pääs- 
syt juuri minkäänlaisiin saavutuksiin maallisella työsaralla, se kävi käsiksi 
vain helppoihin rakenneongelmiin ja karttoi sellaisia vaikeita tehtäviä 
kuin kaari ja holvi, jotka olisivat voineet antaa sille avarammat mahdolli- 
suudet. Se kannatti kattojaan kömpelöllä sisään ja päälletysten sijoitettujen 
pylväsrivien keinolla. Se täytti temppelin sisustan patsailla, jotka olivat 
suhteettoman suuria rakennuksen kokoon katsoen ja joiden koristelu oli vailla 
meidän klassilliselta tyyliltä odottamaamme koruttomuutta ja hillintää.* 

Mutta mitkään viat eivät paina paljoa sen tosiasian rinnalla, että Kreikan 
taide loi klassillisen tyylin. Tämän tyylin ydinkohdat — mikäli meidän salli- 
taan luoda loppukatsaus tämän luvun sisällykseen — ovat järjestys ja muoto: 
pidättyväisyys sommittelussa, ilmaisussa ja koristelussa, osien suhteelli- 
suus ja kokonaisuuden yhtenäisyys, järjen ylivalta, mutta ei tunteon tuho, 
levollinen täydellisyys, joka tyytyy koruttomuuteen, ja ylevyys, joka ei 
ole velassa koolle. Minkään muun paitsi goottilaisen tyylin vaikutus ei ole 
ollut yhtä suuri. Tosiasiallisesti Kreikan veistotaide on yhä ihanteena, 
ja aivan eilispäivään asti kreikkalainen pylväs hallitsi arkkitehtuuria 
soveliaampien muotojen haitaksi. On hyvä, että vapaudumme kreikka- 
laisuudesta; täydellisyyskin käy painostavaksi, ellei siinä tapahdu muu- 
toksia. Mutta vielä kauan senkin jälkeen, kun vapautuminen on täydel- 
linen, me löydämme opastusta ja innoitusta siitä taiteesta, jossa järki oli 
saanut elävän muodon, ja siitä klassillisesta tyylistä, joka oli Hellaan luon- 
teenomaisin lahja ihmiskunnalle. 
ja sodan tuhoilta kuin Ateenassa. Hänen saaliiseensa kuului 12 patsasta, 15 metooppia 
ja 56 [riisin kappaletta. Muscon kuvanveiston asiantuntija vastusti niiden ostamista; 
vasta kymmenen vuoden neuvottelujen jälkeen museo suostui maksamaan niistä 175 000 
puntaa, vähemmän kuin puolet siitä, mitä lordi Elgin oli käyttänyt niiden taiteen ottoon 
ja kuljetukseen. Vähää myöhemmin, Kreikan vapaussodan (1821—1830) aikana, 
Akropolista pommitettiin kahdesti ja suuri osa Erekhtheionia tuhoutui. Muutamat 
Parthenonin metoopit ovat vielä paikallaan, joitakin friisin kappaleita on Ateenan 
museossa, toisia Louvre'issa. Tennesseen Nashvillen kansalaiset ovat rakennuttaneet 
Parthenonin jäljennöksen saman kokoiseksi kuin alkuperäinen, samoista aineista ja, 
siinä määrin kuin tietämyksemme on sallinut, samaa väritystä ja koristelua käyttäen. 
Metropolitan-taidemuseossa on pieni, arvailunvarainen ennallistus sisustasta. 

1 Voitaisiin myös huomauttaa Akropoliin rakennusten tai Olympian temppelialueen 
sijainnin järjestyksettömyydestä, mutta on vaikea sanoa, johtuuko tämä epäjärjestys 
maun puutteesta vai onko se historiallisen sattuman aiheuttama, 


VIIDESTOISTA LUKU 
TIEDON EDISTYSASKELEET 


Perikleen Hellaan sivistyksellinen aktiivisuus pukeutui pääasiallisesti 
kolmeen muotoon — taiteen, draaman ja filosofian. Ensimmäisellä alalla 
oli uskonto innoittajana, toisella taistelukenttänä, kolmannella uhrina. 
Koska uskonnollisen yhteisön järjestäytyminen edellyttää yhteistä ja 
-akiintunutta uskoa, jokainen uskonto joutuu ennen pitkää vastakkain sen 
maallisen ajattelun vuolaan ja oikullisen virran kanssa, jota me luottavai- 
sesti kutsumme tiedon edistykseksi. Ateenassa tämä ristiriita ei aina ollut 
selvästi nähtävissä eikä se välittömästi vaikuttanut kansan massoihin. 
Luonnontieteilijät ja filosofit tekivät työtään nimenomaan hyökkäämättä 
kansanuskon kimppuun, vieläpä usein lauhduttivat kiistaa käyttämällä 
vanhoja uskonnollisia käsitteitä uusien uskomustensa symboleina tai alle- 
gorioina. Vain silloin tällöin, kuten Anaksagoraan, Aspasian, Diagoras 
Melolaisen, Euripideen ja Sokrateen oikeusjuttujen aikana, taistelu kär- 
jistyi avoimeksi kamppailuksi elämästä ja kuolemasta. Mutta sitä käytiin 
alati. Se oli Perikleen ajan Hellaassa tärkeänä johtoaiheena, jolla oli monta 
perussäveltä, muunnelmaa ja muotoa. Mitä selvimmin se kaikui sofistien 
skeptillisissä esitelmissä ja Demokritoksen materialismissa, hämärämmin 
Aiskhyloksen hurskaudessa, Euripideen kerettiläisissä mielipiteissä, jopa 
vanhoillisen Aristofaneen herjaavassa ilkamoinnissakin, ja se kertautui 
väkivaltaisella tavalla Sokrateen oikeusjutussa ja kuolemassa. Tämän 
johtoaiheen ympärillä liikkui Perikleen Ateenan henkinen elämä. 


I. MATEMAATIKOT 


Puhdas tiede oli 400-luvun Hellaassa edelleen filosofian palkkapiika, ja 
sitä harjoittivat ja edistivät miehet, jotka olivat pikemmin filosofeja kuin 
tiedemiehiä. Kreikkalaisten mielestä korkeampi matematiikka ei ollut 
käytännön, vaan logiikan väline, jota käytettiin enemmän abstraktisen 


maailman älylliseen rakentamiseen kuin fyysillisen ympäristön valloituk- 
seen. 


Kansantajuinen aritmetiikka oli ennen Perikleen aikaa miltei alkeelli- 
sen kömpelöä! Pystysuora piirto merkitsi ykköstä, kaksi 2:ta, kolme 
S:a ja neljä 4:ää, 5, 10, 100, 1000 ja 10 000 ilmaistiin vastaavan kreik- 
kalaisen lukusanan — pente, deka, hekaton, khilioi, myrioi — alkukirjaimella. 
Kreikan matematiikka ei koskaan käyttänyt nollan symbolia. Kuten 





1 Myöhäisemmästä (mahdollisesti Perikleen ajan) aritmeettisesta merkitsemistavasta 
vrt. XXVIII luku, 1. kappale, alh. 


TIEDON EDISTYSASKELEET 345 


omammekin se paljasti itämaisen syntyperänsä omaksumalla ogyptiläi- 
siltä kymmenjärjestelmän ja babylonialaisilta tähti- ja maantieteen alalla 
kaksitoista- eli kuusikymmenjärjestelmän, jota vielä käytetään kelloissa, 
maapalloissa ja kartoissa. Kansa käytti luultavasti helmitaulua apunaan 
yksinkertaisemmissa laskutoimituksissa. Murtoluvut tuottivat suurta 
kiusaa kreikkalaisille: voidakseen operoida monimutkaisilla murtoluvuilla 
he muuttivat ne rykelmäksi murtolukuja, joilla kaikilla oli 1 osoittajana; 
niinpä = hajoitettiin yhdistelmäksi ; + > + is — = 

Kreikkalaisten algebrasta meillä ei ole tietoja esikristilliseltä ajalta. 
Geometria sen sijaan oli filosofien suosima tutkimuskohde, jälleen vähem- 
män käytännöllisen arvonsa kuin teoreettisen mielenkiintonsa, deduktiivi- 
sen logiikkansa viehätyksen, sille ominaisen vaikeaselitteisyyden ja selkey- 
den yhdistelmän, sen mahtavan ajatuksellisen arkkitehtuurin vuoksi. 
Näitä matemaattisia metafyysikkoja lumosi varsinkin kolme ongelmaa: 
ympyrän neliöiminen, kulman jakaminen kolmeen osaan ja kuution kak- 
sinkertaistaminen. Ensimmäisen ongelman kansanomaisuus käy ilmi 
Aristofaneen »Linnuista», missä tähtitieteilijä Meton astuu näyttämölle 
viivoittimin ja harpein aseistettuna ja ryhtyy näyttämään, kuinka ympy- 
rästä tehdään neliö, so. miten löydetään neliö, jonka pinta-ala on sama kuin 
annetun ympyrän. Ehkä tällaiset ongelmat johtivat myöhemmät pytha- 
goralaiset muodostamaan opin irrationaalisista luvuista ja yhteismitatto- 
mista suureista! Pythagoralaiset myös paraabeli-, hyperbeli- ja ellipsi- 
tutkimuksillaan raivasivat tietä Apollonios Pergeläisen käänteen tekevälle 
teokselle kartioleikkauksista. N. 440 Hippokrates Khiolainen (eri mies 
kuin lääkäri) julkaisi ensimmäisen tunnetun geometrian oppikirjan ja rat- 
kaisi »kuun» neliöimisen.? N. 420 Hippias Eliilüinen suoritti kulman kol- 
miajaon guadratrix-käyrää käyttäen. N. 410 abderalainen Demokritos 
julisti, että veivät egyptiläisetkään ole voittaneet minua viivojen piirtä- 
misessä tietyin edellytyksin», ja hän melkein hankki anteeksiannon kers- 
kumiselleen kirjoittamalla neljä teosta geometriasta ja keksimällä kartion 
ja pyramidin pinta-alan kaavat. Kaiken kaikkiaan kreikkalaiset olivat 
yhtä erinomaisia geometrian kuin kehnoja aritmetiikan alalla. Geometria 
tunkeutui heidän taiteeseensakin vaikuttaen moniin keramiikan ja arkkiteh- 
tuurin koristeaiheisiin ja määräten Parthenonin mitta- ja kaarevuussuhteet. 


IT. ANAKSAGORAS 


Uskonnon ja tieteen välisestä kamppailusta johtui, että Ateenan laki 
Perikleen ajan loistavimmillaan ollessa kielsi tähtitieteen tutkimisen. 

1 [rrationaaliluvut ovat sellaisia, joita ei voida ilmaista sen paremmin kokonais- kuin 
murtoluvuillakaan, esim. V2. Yhteismitattomia suureet ovat, jos ei löydy kolmatta 
suuretta, joka sisältyy tasan kumpaankin edellisistä, esim. neliön lävistäjä ja sivu tai 
ympyrän kehä ja säde. 

* Kaksi kuunsirpin muotoista kuviota, joita annetun suorakulmaisen kolmion si- 
vut halkaisijoina piirretyt puoliympyrät rajoittavat. 

Akragaassa Empedokles esitti ajatuksen, että valo tarvitseo aikaa siir- 
työssään pisteestä toiseen. Eleassa Parmenides väitti Maan pallonmuotoi- 
seksi, jakoi taivaankappaleemme viiteen vyöhykkeeseen ja huomasi, että 
kuu aina kääntää valoisan puolensa aurinkoon päin. Thebassa pythagora- 
lainen Filolaos hylkäsi opin, että Maa oli maailmankaikkeuden keskus, ja 
alensi sen yhdeksi monista »keskustulen» ympäri kiertävistä planeetoista. 
Filolaoksen oppilas Leukippos selitti tähtien saaneen alkunsa »yleisen kierto- 
liikkeen eteenpäin ajaman» aineen kasaantumisesta ja valkohehkuisesta 
palamisesta. Abderassa Leukippoksen oppilas Demokritos, joka oli tutki- 
nut babylonialaisten perimätietoa, kuvasi Linnunradan paljoudeksi pieniä 
tähtiä ja määritteli tähtimaailman historian lukemattomien maailmojen 
ajoittaiseksi yhteentörmäykseksi ja tuhoksi. Khioksessa Oinopides sai 
selville ckliptikan kallistuman. Miltei kaikkialla kreikkalaisissa siirto- 
kunnissa esiintyi 400-luvulla tieteellistä edistystä, joka oli sitä ansiokkaam- 
paa, kun aikakaudella ei juuri lainkaan tunnettu tieteellisiä kojeita. 

Mutta kun Anaksagoras yritti Ateenassa tehdä samaa, hän huomasi 
kansan ja kansankokouksen mielialan yhtä vihamieliseksi vapaalle tutki- 
mukselle, kuin Perikleen ystävyys sitä rohkaisi. Hän oli saapunut Klazo- 
menaista n. 480 kaksikymmenvuotiaana. Anaksimenes oli saanut hänet 
siinä määrin kiinnostumaan tähdistä, että kun joku kysyi häneltä elämän 
tarkoitusta, hän vastasi: »Auringon, kuun ja taivaan tutkiminen» Hän 
laiminlöi perintönsä hoidon kartoittaessaan maata ja taivasta ja sortui 
köyhyyteen sillä aikaa, kun Ateenan älymystö julisti hänen teoksensa 
Luonnosta» vuosisadan etevimmäksi tieteelliseksi teokseksi. 

Teos kehitti edelleen joonialaisen koulukunnan perinteitä ja ajattelua. 
Maailmankaikkeus oli, Anaksagoras opetti, alkuaan erilaisten siementen 
(spermata) kaaos, joka oli »järjen» (nus) kyllästämä; tämä oli tietyssä mää- 
rin fyysillinen ja sukua meidän omalle elämän ja liikkeen lähteellemme. 
Ja samoin kuin järki antaa käskyjä toimenpiteidemme kaaokselle, samoin 
maailmanjärki antoi käskyjä alkukaaoksen siemenille pannen ne kier- 
toliikkeeseen! ja johtaen niitä orgaanisiksi muodoiksi kehittymistä 
kohti. Tämä kiertoliike lajitteli siemenet neljäksi alkuaineeksi — tuli, 
ilma, vesi ja maa — ja jakoi maailman kahteen pyörivään kerrokseen, 
ulompaan »avaruuden» ja sisempään »ilman» kerrokseen. »Tämän rajun 
pyörimisliikkeen johdosta ympäröivä tulinen avaruus repi irti kiviä maasta 
ja sytytti ne tähdiksi.» Aurinko ja tähdet ovat hehkuvia kalliomassoja: 
»Aurinko on punahehkuinen, Peloponnesosta monin verroin suurempi 
massa. Pyörimisliikkeen lakatessa ulkokerroksen kivet putoavat Maahan 
meteoreina. Kuu on valkohehkuinen kiinteä kappale, jonka pinnalla on 
tasankoja, vuoria ja rotkoja. Se saa valonsa Auringolta ja on kaikista 


1 Tämä on se »Pyórre», jota Aristofanes »Pilvissääm niin tehokkaasti ivaa Sokrateen 
Zeun korvikkeena. 

taivaankappaleista lähinnä maata. »Kuun pimennys tapahtuu, kun Maa 
joutuu sen ja Auringon väliin... Auringon pimennys johtuu Kuun 
vüliintulosta. Muut taivaankappaleet ovat luultavasti asuttuja kuten 
Maakin; niissä von muodostunut ihmisiä ja muita elollisia eläimiä; ihmiset 
asuvat kaupungeissa ja viljelevät vainioita kuten mekin». Kiertotähtemme 
sisemmästä, kaasuisesta kerroksesta peräkkäiset tiivistymiset synnyttivät 
pilvet, veden, maan ja kivet. Tuulet aiheutuvat auringonlämmön aiheut- 
tamasta ilmakehän ohentumisesta, »ukkosen saa aikaan pilvien yhteen- 
törmäys ja salaman niiden kitka», Aineen paljous on muuttumaton, mutta 
muodot syntyvät ja katoavat; aikanaan vuorista tulee meri. Maailman eri- 
laiset muodot ja esineet syntyvät homogeenisten osien lisääntyvässä 
määrässä lopullisista kasaantumisista yhteen (Aomoiomeria). Kaikki eliöt 
syntyivät alkuaan maasta, kosteudesta ja lämmöstä, sittemmin toisistaan. 
Ihminen on päässyt kehityksessään edelle toisista eläimistä, koska hänen 
pysty asentonsa on vapauttanut hänen kätensä tarttumaan esineisiin. 
Tällaiset saavutukset — meteorologian perustan laskeminen, pimennys- 
ten oikea selitys, kiertotähtien synnyn järjellinen hypoteesi, Kuun laina- 
valon keksiminen ja kehitysopillinen käsitys eläinten ja ihmisten elämästä 
— tekivät Anaksagoraasta oman aikansa sekä Kopernikuksen että Dar- 
winin. Ateenalaiset olisivat saattaneet suoda hänelle anteeksi nämä paljas- 
tukset, ellei hän olisi työntänyt esiin nusiaan selittäessään luonnon ja his- 
torian tapahtumia. He kenties epäilivät, että tämä nus oli, kuten Euri- 
pideen deus ex machina, juoni oppineen nahan pelastamiseksi. Aristoteles 
panec merkille, että Anaksagoras etsi kaikkeen luonnollista selitystä. Kun 
Perikleelle tuotiin oinas, jolla oli vain yksi sarvi keskellä otsaa ja kun 
ennustaja tulkitsi tämän yliluonnolliseksi enteeksi, Anaksagoras halkai- 
sutti elukan kallon ja osoitti, että sen aivot olivat, täyttämättä pääkallon 
molempia puolia, kasvaneet ylös keskiosaa kohti ja siten saaneet aikaan 
yksinäisen sarven. Hän ärsytti yksinkertaisia antamalla luonnollisen selityk- 
sen meteoreille ja alensi myytilliset olennot henkilöidyiksi abstraktioiksi. 
Jonkin aikaa ateenalaiset suhtautuivat häneen hyväntuulisesti tyytyen 
vain antamaan hänelle pilkkanimen Nus. Mutta kun ei keksitty muuta 
keinoa Perikleen aseman heikentämiseksi, tämän demagoginen kilpailija 
Kleon pani vireille syytteen jumalattomuudesta Anaksagorasta vas- 
taan, koska tämä oli kuvannut Auringon (jota kansa yhä piti jumalana) 
palavaksi kivimassaksi, ja ajoi tätä juttua niin leppymättömästi, että 
filosofi tuomittiin syylliseksi, vaikka Perikles urheasti puolusti häntä (n. 
434, toisen tiedon mukaan 450). Koska Anaksagoras ei lainkaan pitänyt 
katkon mausta, hän pakeni Lampsakokseen Hellespontoksen rannalle, 
missä elätti itseään opettamalla filosofiaa. Kun hänelle tuotiin tieto, että 


1 Toisen tarinan mukaan hänet Ateenassa pantiin vankeuteen ja hän oli parhaillaan 
odottamassa kohtalokasta maljaa, kun Perikles järjesti hänelle pakenemistilaisuuden. 

ateenalaiset olivat tuominneet hänet kuolemaan, hän virkkoi: Luonto on 
jo aikaa sitten tuominnut sekä heidät että minut.» Hän kuoli muutamaa 
vuotta myöhemmin 73-vuotiaana. 


Ateenalaisten takapajuisuus tähtitieteen alalla vaikutti heidän kalente- 
riinsa. Yleistä kreikkalaista kalenteria ei ollut, vaan jokaisella valtiolla 
oli omansa. Jokin neljästä mahdollisesta uudenvuoden päivästä oli käy- 
tännössä jossakin Kreikassa, ja kuukaudennimetkin vaihtelivat rajojen 
yli siirryttäessä. Attikan kalenteri laski kuukaudet kuun ja vuodet auringon 
mukaan. Koska kaksitoista lunaarista kuukautta on vain 360 päivää, lisät- 
tiin joka toinen vuosi kolmastoista kuukausi, jotta kalenteri olisi sopusoin- 
nussa auringon ja vuodenaikojen kanssa. Koska vuosi tämän johdosta 
tuli kymmenen päivää liika pitkäksi, Solon otti käytäntöön tavan, että 
joka toinen kuukausi oli 29:n, joka toinen 30 päivän pituinen; ne jakautui- 
vat kolmeen 10- (tarvittaessa 9-)päiväiseen viikkoon (dekades), mutta 
koska näinkin jäi 4 päivän ylijäämä, kreikkalaiset pudottivat joka kah- 
deksas vuosi yhden kuukauden pois. Tällä uskomattoman mutkikkaalla 
tavalla he vihdoin päätyivät 365 1/,-päiväiseen vuoteen ! 

Sillä välin maantieteen alalla otettiin vaatimattomia edistysaskeleita. 
Anaksagoras löysi oikean selityksen Niilin vuotuisille tulville, jotka joh- 
tuvat Etiopian keväisistä sulamisvesistä ja sateista. Kreikkalaiset geolo- 
git selittivät Gibraltarin salmen syntyneen maanjäristyksen aiheuttamana 
halkeamana ja Aigeian meren saarten meren alenemisen tuloksena. Lyy- 
dialainen Ksanthos otaksui n. 496, että Välimeri ja Punainen meri olivat 
aikaisemmin olleet toistensa yhteydessä Suezin luona, ja Aiskhylos pani 
merkille aikalaistensa luulon, että voimakas maanjäristys oli repäissyt 
Sisilian erilleen Italiasta. Kaarialainen Skylaks (521—485) tutki koko Väli- 
meren ja Mustan meren rannikkoa. Kukaan helleeni ei näytä uskaltautu- 
neen niin uskaliaalle löytöretkelle kuin se, jonka karthagolainen Hanno 
60-aluksisine laivastoineen teki Gibraltarin salmen kautta n. 4 000 kilo- 
metrin päähän Afrikan länsirannikolle (n. 490). Välimeren maailmaa kuvaa- 
vat kartat olivat tavallisia Ateenassa viidennen vuosisadan lopulla. Mikäli 
tiedämme, ei fysiikassa tapahtunut edistystä, vaikkakin Parthenonin kaa- 
revuussuhteet osoittavat melkoista valo-opin tuntemusta. N. 450 pytha- 
goralaiset saattoivat julkisuuteen kreikkalaisten tieteellisistä hypoteeseistä 
kestävimmän — opin aineen koostumisesta atomeista. Empedokles ja eräät 
muut kehittivät teorian ihmisen kehittymisestä alemmista elämän muo- 
doista ja kuvasivat hänen hidasta edistymistään villistä tilasta sivistykseen. 


III. HIPPOKRATES 


Perikleen ajan Hellaan tieteen historian merkittävin tapahtuma oli 
järkiperäisen lääketieteen nousu. Vielä viidennellä vuosisadallakin Hellaan 


1 Herodotos huomauttaa egyptiläisten ajanlaskun etevämmyydestä. Egyptistä hel- 


leenit lainasivat gnomonin, aurinkokellon, ja Aasiasta klepsydran, vesikellon, ajanmittaus- 
välineikseen. 

lääketiede oli varsin läheisessä yhteydessä uskontoon, ja Asklepioksen 
temppelien papit harjoittivat yhä tautien parantamista. Tässä temppeli- 
terapiassa käytettiin puoskarinlääkkeitä yhdessä vaikuttavien palvonta- 
menojen ja loitsujen kanssa, jotka tehosivat potilaan mielikuvitukseen ja 
päästivät sen valloilleen; mahdollista on, että myös hypnoosia ja jonkin- 
laisia huumausaineita käytettiin. Maallinen Jääketiede kilpaili tämän kir- 
kollisen kanssa. Vaikka molemmat johtivat alkuperänsä Asklepioksesta, 
hänen maalliset jälkeläisensä hylkäsivät uskonnolliset apukeinot, eivät 
uskotelleet suorittavansa ihmeparannuksia ja vähitellen saattoivat lääke- 
tieteen järkiperäiselle kannalle. 

Kreikan 400-luvun maallinen lääketiede hahmottui neljäksi suureksi 
koulukunnaksi, nimittäin Vähän Aasian Kos-saaren ja Knidoksen, Italian 
Krotonin ja Sisilian. Akragaassa Empedokles, puoleksi filosofi, puoleksi 
ihmeidentekijä, kilpaili lääkärin maineesta järkiperäisen ammattimiehen 
Akronin kanssa. Jo niin varhain kuin 520 esiintyi lääkäri Demokedes, 
joka syntyi Krotonissa, toimi lääkärinä Aiginassa, Ateenassa, Samoksessa 
ja Susassa, paransi Dareioksen ja kuningatar Atossan ja palasi viettämään 
viimeiset elinpäivänsä kotikaupungissaan. Krotonissa myös Pythagoraan 
koulukunta tuotti Hellaan kuuluisimmat lääkärit ennen Hippokratesta. 
Alkmaionia on sanottu Kreikan lääketieteen todelliseksi isäksi, mutta hän 
on ilmeisesti vain myöhäinen nimi pitkässä maallikkolääkärien sarjassa, 
jonka alku peittyy historian taivaanrannan taa. Viidennen vuosisadan alku- 
puolella hän julkaisi teoksen »Luonnosta» (peri fyseos) — nimi oli sama, 
jota Kreikassa tavallisesti käytettiin yleisistä luonnontieteen yleisesityk- 
sistä. Mikäli tiedetään, hän oli ensimmäinen helleeni, joka sai selville silmä- 
hermon ja Eustachion torven, leikkeli eläimiä, selitti unen fysiologian, 
havaitsi, että aivot ovat ajattelun keskuselin ja määritteli terveyden pytha- 
goralaisittain ruumiin osien sopusoinnuksi. Knidoksen hallitseva hahmo 
oli Euryfron, joka sepitti lääketieteellisen yleiskatsauksen (tunnettu nimellä 
»Knidoksen oppilauseita»), selvitti keuhkopussintulehduksen keuhkosai- 
raudeksi, johti monet sairaudet umpitaudista ja saavutti mainetta lapsen- 
päästäjänä. Katkera sota riehui Kos-saaren ja Knidoksen koulukuntien 
välillä, sillä knidolaiset vastustivat Hippokrateen taipumusta »prognoosin» 
tekemiseen yleisen patologian nojalla ja vaativat kunkin taudin huolellista 
luokittelua ja sen käsittelemistä erityismenetelmin. Lopulta jonkinlaisen 
filosofisen oikeudenmukaisuuden toimesta monet knidolaisten kirjoitukset 
otettiin hippokratelaisiin kokoelmiin. 

Sellaisena kuin Suidas on Hippokrateen kuvannut luonnosmaisessa elä- 
mäkerrassaan, tämä on päätään pitempi aikansa muita lääkäreitä. Hän 
syntyi Kos-saarella samana vuonna kuin Demokritos. Vaikka molempien 
kodit sijaitsivat kaukana toisistaan, heistä tuli hyvät ystävät, ja kenties 
mauravalla filosofilla» on ollut jokin osuus lääketieteen maallistamisessa. 

Hippokrates oli lääkärin poika, hän kasvoi ja työskenteli niidon tuhansien 
invalidien ja matkailijoiden parissa, jotka saapuivat juomaan Kos-saaren 
kuumien lähteiden vettä. Hänen opettajansa, selymbrialainen Herodikos, 
totutti hänet luottamaan enemmän ruokavalioon ja ruumiinliikuntoon kuin 
rohtoihin. Hippokrates saavutti sellaisen maineen, että hänellä oli poti- 
lainaan hallitsijoita, kuten Makedonian Perdikkas ja Persian Artakserkses 1, 
ja v. 430 Ateena kutsui hänet koettamaan lopettaa suurta ruttoa. Hänen 
ystävänsä Demokritos saattoi hänet häpeään elämällä vuosisadan täyteen, 
kun taas suuri lääkäri kuoli 83 vuoden ikäisenä. 

Lääketieteellisessä kirjallisuudessa ei ole mitään sekalaisempaa kuin se 
kokoelma tutkimuksia, jonka tekijäksi vanhoista ajoista asti on uskottu 
Hippokratesta. Siinä on käsikirjoja lääkäreille, neuvoja maallikoille, 
luentoja ylioppilaille, selontekoja tutkimuksista ja huomioista, kliinisiä 
kuvauksia kiintoisista sairaustapauksista ja lääketieteen tieteellisistä tai 
filosofisista puolista kiinnostuneiden sofistien esseitä. Kliiniset kuvaukset, 
joita on 42, ovat ainoat laatuaan seuraaviin seitsemääntoistasataan vuo- 
teen, ja ne todistavat korkeaa rehellisyyden tasoa tunnustaessaan, että 
kuudessakymmenessä tapauksessa sadasta sairaus tai hoitotapa osoittau- 
tui kohtalokkaaksi. Kaikista näistä kirjoitelmista tunnustetaan yleisesti 
vain neljä Hippokrateen sepittämiksi, nimittäin »Aforismit», »Prognoosit», 
»Hoito äkillisissä taudeissa» ja monografia pään haavoista; muu osa Corpus 
Hippocraticumia on monen eri 5., 4., 3. tai 2. vuosisadalla eläneen kirjoit- 
tajan työtä. Tässä kokoelmassa on runsaasti hölynpölyä, mutta toden- 
näköisesti ei enempää kuin minkä tulevaisuus tulee löytämään nykyajan 
tutkielmista ja historioista. Suuri osa aineksesta on katkelmallista ja 
esiintyy irrallisina aforismeina, jotka silloin tällöin hipovat Herakleitoksen 
hämäryyttä. »Aforismeissa» on kuuluisa huomautus: »Taide on pitkä, 
aika kiitää pois.» 

Hippokrateen ja hänen seuraajiensa historiallisena tehtävänä oli lääke- 
tieteen vapauttaminen sekä uskonnosta että filosofiasta. Tilapäisesti, 
esim. äkillisten tautien hoitoa koskevassa tutkimuksessa, neuvotaan otta- 
maan rukous avuksi, mutta läpikäyvänä sävynä kokoelmassa on päättä- 
väinen luottamus järjelliseen terapiaan. Tutkielma »Pyhästä taudista» 
käy suoraan sen teorian kimppuun, että taudit ovat jumalien aiheuttamia. 
Kaikilla vaivoilla, sanoo tekijä, on luonnollinen syynsä. Poikkeusta ei tee 
kaatumatautikaan, jonka kansa tulkitsi pahanhengen riivaukseksi: »Ibmi- 
set uskovat jatkuvasti sen alkuperältään jumalalliseksi, koska eivät pysty 
ymmärtämään sitä... Puoskarit ja petkuttajat, jotka eivät osaa sitä - 
mitenkään parantaa, ovat piiloutuneet ja suojautuneet taikauskon turviin 
ja sanovat tätä tautia pyhäksi, jottei vain heidän täydellinen tietämättö- 
myytensä paljastuisi» Hippokrateen mieli oli lajinomainen Perikleen ajan 
hengelle: hänellä oli rikas mielikuvitus, mutta hän oli realisti, hän vihasi 

salamyhkäisyyttä ja oli kyllästynyt myytteihin, tunnusti uskonnon arvon, 
mutta ponnisteli ymmärtääkseen maailmaa järjen pohjalla. Tässä pyrki- 
myksessä lääketieteen vapauttamiseen voidaan havaita sofistien vaiku- 
tusta, ja filosofia vaikuttikin tosiaan niin mahtavasti kreikkalaisten tera- 
piaan, että tieteen oli taisteltava sekä filosofisia että teologisia esteitä vas- 
taan. Hippokrates korosti sitä, etteivät filosofiset teoriat kuulu lääketie- 
teeseen ja että hoidon on perustuttava huolelliseen havaintojen tekoon ja 
erilaisten tapausten ja tosiasioiden täsmälliseen muistiin merkitsemiseen. 
Hän ei täysin oivaltanut kokeilun arvoa, mutta hän uskoi päättävästi 
kokemuksen opastukseen. 

Hippokrateen lääketieteen synnynnäinen filosofiatartunta ilmenee mui- 
noin kuuluisassa »huumoriopissa». Ruumis on Hippokrateen mukaan koos- 
tunut verestä, limasta, keltaisesta ja mustasta sapesta. Ihminen on täysin 
terve, jos näiden ainesten suhde hänen ruumiissaan on oikea ja ne ovat 
oikein sekaantuneet keskenään; jonkin »huumorin» (nesteen) puute tai ylen- 
määräisyys aiheuttaa kipuja, samoin sen eristyminen muista. Tämä teoria 
sai kannattajia kauemmin kuin mikään muu antiikin lääketieteellisistä 
hypoteeseistä. Siitä luovuttiin vasta viime vuosisadalla, ja ehkäpä se vie- 
läkin elää nykyaikaiseksi hormoni- tai sisäeriteopiksi muuttuneena. Koska 
»nesteiden» käytöksen katsottiin riippuvan ilmastosta ja ruokavaliosta ja 
koska Kreikan yleisimmät sairaudet olivat vilustuminen, keuhkokuume ja 
malaria, Hippokrates (?) kirjoitti lyhyen esityksen »Ilmoista, vesistä ja 
paikoista» ja niiden suhteesta terveyteen. »Voi huoleti asettua alttiiksi 
kylmälle», siinä opetetaan, »paitsi syömisen tai ruumiinharjoitusten jäl- 
keen... Ruumiille ei ole hyväksi, ettei sitä aseteta talvipakkasen vaiku- 
tuksen alaiseksi» Tieteellinen lääkäri tutkii, minne hän asettuukin, tuu- 
lien ja vuodenaikojen, vedensaannin ja maaperän laadun vaikutusta paikka- 
kunnan väestöön. 

Hippokrateen lääketieteen heikoin kohta oli diagnoosin teko. Ilmeises- 
tikään ei valtimoa koeteltu, kuumetta arvosteltiin pelkän kosketuksen 
perusteella ja kuuntelu tapahtui ilman kojeita. Tarttuviksi ymmärrettiin 
syyhy, silmätulehdus ja keuhkotauti. Corpus sisältää erinomaisia kliini- 
siä kuvauksia kaatumataudista, tarttuvasta sikotaudista, lapsivuode- 
verenmyrkytyksestä ynnä jokapäiväisestä, tertiaanisesta ja kvartaani- 
sesta kuumeesta. Kokoelmassa ei mainita rokkoa, tuhkarokkoa, kurkku- 
mätää, tulirokkoa eikä syfilistä, eikä ainakaan selvästi lavantautia. Äkil- 
lisiä tauteja koskevissa tutkimuksissa on pyrkimystä estohoitoon, niissä 
kun suositellaan »esidiagnoosia» — yritystä taudin ensimmäisten oireiden 
selvittämiseksi ja niiden tukahduttamiseksi alkuunsa. Hippokrates harrasti 
erityisen innokkaasti »prognoosia»: hän uskoi hyvän lääkärin pystyvän 
kokemuksen nojalla ennustamaan erilaisten ruumiin tilojen seuraukset 
ja sairauden ensi vaiheista saakka sen kulun. Useimmissa taudeissa esiin- 

tyy kriisi, joka lopettaa joko taudin tai potilaan. Hippokrateen teorialle 
oli luonteenomaista miltei pythagoralainen kriisipäivän arvioiminen. Jos 
tämän kriisin aikana ruumiin luonnollinen lämpö voittaa tautiaineen ja 
poistaa sen, potilas tervehtyy. Jokaisessa hoidossa on luonto, so. ruumiin 
voimat ja rakenne, tärkein parantaja; lääkäri voi vain poistaa tätä Iuonnol- 
lista. puolustusta ja toipumista haittaavat esteet tai heikentää niiden vai- 
kutusta, Sen takia hippokratelaisessa hoidossa käytettiin vähän lääkkeitä, 
ja se luotti etupäässä raittiiseen ilmaan, oksetusaineisiin, peräpuikkoihin, 
peräruiskeisiin, kuppaukseen, suoneniskuun, lämpimiin hauteisiin, voitei- 
siin, hierontaan ja vesiparannukseen. Kreikkalaisten farmakopea oli tur- 
vallisen lyhyt ja sisälsi etupäässä ulostuslääkkeitä. Ihotauteja hoidettiin 
rikkikylvyillä ja delfiininmaksaöljyllä. »Eläkää terveellistä elämää», Hippo- 
krates neuvoi, miin ci ole todennäköistä, että sairastutte, paitsi kulkutau- 
tiin tai tapaturmaisesti. Jos sairastutte, on toipumisenne varminta nou- 
dattaessanne oikeaa hoitoa.» Paastoamista määrättiin usein, mikäli poti- 
laan voimat sallivat, sillä »mitä enemmän ruokimme sairaita ruumiita, 
sitä suurempaa vahinkoa teemme niille». Yleensä pitäisi syödä vain yksi 
ateria päivässä, mikäli vatsa ei ole erityisen kuiva». 

Anatomia ja fysiologia edistyivät Kreikassa hitaasti; edistyksestä saa- 
tiin suureksi osaksi kiittää ennustajien suorittamaa eläinten sisälmysten 
tutkimista. Hippokrateen kokoelmaan kuuluva kirjanen »Sydämestä» 
kuvailee sydämen kammioita, suuria verisuonia ja niiden läppiä. Kypro- 
lainen Syennesis ja kreetalainen Diogenes kuvasivat suonistoa, ja Diogenes 
tunsi valtimon merkityksen. Empedokles huomasi, että sydän on suonis- 
ton keskus ja kuvasi sen elimeksi, joka saa pnewman eli elinhengen (ha- 
pen?) kulkemaan verisuonia pitkin kaikkiin ruumiin osiin. Corpus selittää 
Alkmaionin mukaisesti aivot tietoisuuden ja ajattelun tyyssijaksi: »Niiden 
avulla me ajattelemme, näemme, kuulemme ja erotamme ruman kauniista, 
pahan hyvästä.» 

Kirurgia oli vielä etupäässä etevien yleislääkärien toiminnan erikoistu- 
maton osa; sotajoukoilla oli kuitenkin palveluksessaan välskäreitä. Hippo- 
kratinen kirjallisuus kuvaa trepanaatioita, ja sen menetelmät olkapään 
tai leuan nyrjühdysten käsittelemiseksi ovat täysin »nykyaikaiset», ellei 
oteta lukuun anestesiaa. Eräs votiivitaulu Ateenan Asklepioksen temppe- 
lissä kuvaa kokoontaitettavaa koteloa, joka sisältää erimuotoisia lääkärin 
veitsiä. Epidauroksen pikku museossa on meille säilynyt ikivanhoja pih- 
tejä, koetinpuikkoja, leikkuuveitsiä, katetreja ja lääkärin peilejä, jotka 
ovat olennaisesti nykyisin käytettyjen kaltaisia; muutamat sikäläiset kuva- 
patsaat ovat ilmeisesti malleja, jotka havainnollistavat menetelmiä lonkan 
nyrjähdysten parantamiseksi. Hippokratelainen tutkielma »Lääkäristä» 
neuvoo yksityiskohtaisesti, miten leikkaushuone on kunnostettava, miten 
luonnollinen ja keinotekoinen valo järjestettävä, ja koskettelee käsien 


SoroxLEs. Lateraanimuseo, Rooma. — Kolmenkymmenen vuoden 
ajan Sofokles hallitsi Ateenan näyttämöitä täydellisemmin kuin 

DrxosruENES. Vatikaani, Rooma. — Demosthenes harjoitti puhe- 

puhtautta, instrumenttien hoitoa ja käyttöä, potilaan asentoa, haavojen 
sitomista jne. 

Nämä ja muut otteot todistavat selvästi Kreikan lääketieteen Hippo- 
krateen aikana ottaneen suuria sekä teknillisiä että sosiaalisia edistys- 
askeleita. Tähän asti Hellaan lääkärit olivat muutelleet kaupungista kau- 
punkiin sen mukaan kuin heitä tarvittiin, kuten oman aikansa sofistit 
tai meidän aikamme saarnamiehet. Nyt he asettuivat vakinaisesti asu- 
maan, avasivat »parantamispaikkoja» (atreia) ja hoitivat potilaita siellä 
tai näiden kotona. Naislääkäreitä oli runsaasti; heitä käytettiin tavalli- 
sesti hoitamaan oman sukupuolensa tauteja. Muutamat heistä kirjoitti- 
vat arvovaltaisia tutkielmia hipiän ja hiusten hoidosta. Valtio ei velvoit- 
tanut lääkäreiksi aikovia suorittamaan julkista tutkintoa, mutta se vaati 
riittävät todisteet siitä, että he olivat olleet laillistetun lääkärin oppilaina. 
Kaupunkien hallitukset yhdistivät sosialisoidun ja yksityisen lääketieteen 
ottamalla palvelukseensa lääkäreitä huolehtimaan yleisesti terveydenhoi- 
dosta ja antamaan lääkärinapua köyhille. Parhaat valtionlääkärit, esim. 
Demokedes, saivat palkkaa kaksi talenttia (12000 dollaria) vuodessa. 
Oli tietenkin runsaasti puoskareita ja, kuten aina, loppumaton varasto 
kaikkitietäviä harrastelijoita. Ammatti kärsi silloin, kuten jokaisen suku- 
polven aikana, epärehellisen tai kykenemättömän vähemmistönsä takia; 
ja helleenit kostivat muiden kansojen tavoin lääketieteen epävarmuuden 
sukkeluuksilla, joita on miltei yhtä tyhjentymättömästi kuin niitä, joilla 
avioliitolle kostetaan. 

Hippokrates nosti ammatin korkeampaan asemaan korostamalla lääke- 
tieteellistä etiikkaa. Hän oli yhtä paljon opettaja kuin käytännön lää- 
käri; ja kuuluisa vala, jonka laatijaksi häntä on arveltu, on kenties ollut 
tarkoitettu varmistamaan oppilaan kuuliaisuutta opettajalleen! 


Hippokrateen vala 


Vannon Apollon Lääkärin, Asklepioksen, Hygieian, Panakeian ja 
kaikkien jumalien ja jumalatarten kautta, ottaen heidät todista- 
jikseni, että täytän kykyni ja käsitykseni mukaan tämän valan ja 
ja tämän sopimuksen. Pidän opettajaani tässä taidossa vanhem- 
pieni vertaisena; otan hänet elatuskumppanikseni; kun hän on rahan 
tarpeessa, jaan omani hänen kanssaan. Pidän hänen perhettään 
omina veljinäni ja opetan heille tämän taidon, jos he niin haluavat, 
vaatimatta palkkiota tai välikirjaa; ilmoitan ohjeet, suulliset neuvot 
ja kaiken muun opetuksen pojilleni, opettajani pojille ja niille väli- 


1 On katsottu valan olevan pikemmin peräisin Hippokrateen koulukunnalla kuin 
mestarilta itseltään, muita Erotianos, joka kirjoitti 1. vuosisadalla e. Kr., sanoo sitä 
Hippokrateen sepittämäksi. 

kirjan tehnoille oppilaille, jotka ovat vannoneot lüükürinvalan, 
mutten kenellekään muulle. Käytän hoitomenetelmiä auttaakseni 
sairaita parhaan kykyni ja ymmärrykseni mukaan, mutta en kos- 
kaan vahingoittaakseni tai (ehdäkseni väärin. En määrää myrkkyä 
kenellekään, jos minua pyydetään niin tekemään, enkä ehdota sel- 
laista hoitoa; Samaten cn anna naiselle emärengasta aiheuttaakseni 
keskenmenoa. Pidän elämäni ja taitoni puhtaana ja pyhänä. En 
käytä voistä edes niihin, jotka kärsivät kivivaivasta, vaan annan 
tilaa niille, jotka ovat sen alan taitajia. Mihin taloon astunkin 
sisälle, teen sen auttaakseni sairaita. Vältän kaikkea tahallista 
vääryyttä ja pahuutta, erittäinkin ruumiiden, olivatpa ne miosten 
tai naisten, orjien tai vapaiden, häpäisemistä. Ja mitä ikinä kuulen 
tai näen ammattiani harjoittaessani, samoin kuin sen ulkopuolella 
seurustellessani ihmisten kanssa, jos se on sellaista, jonka ei pidä 
tulla julkisuuteen, en sitä ilmaise, vaan pidän sellaiset asiat pyhänä 
salaisuutena. Jos minä täytän tämän valan enkä sitä riko, tulkoon 
minulle ikuinen maine kaikkien ihmisten parissa elämäni ja taitoni 
tähden, mutta jos sen rikon ja olen valapatto, käyköön minulle 
päinvastoin. 


Hippokrates lisää, että lääkärin tulee pitää ulkoasunsa miellyttävänä, 
itsensä puhtaana ja vaatteensa siisteinä. Hänen on aina pysyttävä tyynenä, 
ja hänen on herätettävä käytöksellään luottamusta potilaassa. 


Hänen täytyy pitää tarkoin vaaria itsestään ... ja sanoa vain 
se, mikä on ehdottoman välttämätöntä . . . Kun käyt sairaan huo- 
neeseen, pidä mielessäsi käytöstapasi, varovaisuutesi, pukeutumis- 
tapasi, ratkaiseva lausunto, puheen lyhyys, maltti, tahdikkuus ... 
itsehillintä, epäjärjestyksen asettaminen, valmius sen tekemiseen, mikä 
on tehtävä ... Vaadin, että et ole liian tyly, vaan huolellisesti otat 
huomioon potilaasi yltäkylläisyyden tai varat. Tee joskus palve- 
luksiasi ilmaiseksi, ja jos sinulla on tilaisuus auttaa rahapulassa 
olevaa muukalaista, anna hänelle täysi apusi. Sillä missä on ihmis- 
rakkautta, siellä on myös rakkautta ammattiin. 


Jos lääkäri tämän lisäksi opiskelee ja käytännössä soveltaa filosofiaa, 
hänestä tulee ammattinsa ihanne, sillä »lääkäri, joka rakastaa viisautta, 
on jumalan veroinen». 


Kreikan lääketiede ei osoita mitään olennaista edistystä siihen tietä- 
mykseen verrattuna, joka Egyptin lääkäreillä ja kirurgeilla oli tuhat 
vuotta ennen lääketieteen eri Isiä. Mitä erikoistumiseen tulee, Kreikka 
näyttää jääneen Egyptistä jälkeen kehityksessä. Toisaalta meidän täytyy 
myöntää suuri arvo kreikkalaisille, sillä vasta ajanlaskumme yhdeksän- 
nellätoista vuosisadalla tehtiin olennaisia parannuksia heidän käytännöl- 
liseen tai teoreettiseen lääketieteeseensä. Yleensä Kreikan tiede pääsi niin 

pitkälle, kuin oli mahdollista ilman havainto- ja tarkkuuskojeita ja ilman 
kokeilumenetelmiä. Se olisi menestynyt paremmin, ollei uskonto olisi 
sitä ahdistanut ja filosofia masentanut. Samaan aikaan kun monet nuo- 
ret ateenalaiset innokkaasti ryhtyivät tutkimaan tähtitiedettä ja vertaile- 
vaa anatomiaa, valonarka lainsäädäntö ja Anaksagorasta, Aspasiaa ja 
Sokratesta kohdannut vaino sai tieteen edistyksen pysähtymään, kun 
. taas Sokrateen ja sofistien kuuluisa kääntyminen» ulkoisesta sisäiseen 

-maailmaan, fysiikasta etiikkaan, suuntasi kreikkalaisten ajatukset luonnon 
ja kehityksen ongelmista metafyysisiin ja moraalisiin. Tiede polki paikoil- 
laan sata vuotta, koska Hellas oli filosofian lumoissa. 


KUUDESTOISTA LUKU 


FILOSOFIAN JA USKONNON 
YHTEENTORMAYS 


I. IDEALISTIT 


Perikleen aika muistutti omaamme ajattelunsa monivivahteisuuden ja 
epäjärjestyksen puolesta ja siinä, että se uhmasi jokaista perinnàisti 
arvonmittaa ja uskomusta. Mutta mikään aikakausi ei ole voinut sitä 
voittaa filosofisten aatteiden runsauden ja suuruuden tai sen voiman ja 
ylitsevuotavan innostuksen puolesta, jolla niistä väiteltiin. Jokaisesta 
nykyistä maailmaa kuohuttavasta kysymyksestä keskusteltiin muinaisessa 
Ateenassa niin avoimesti ja kiihkeästi, että koko Kreikka sen nuorisoa 
lukuun ottamatta joutui levottomuuden valtaan. Monet kaupungit, eten- 
kin Sparta, kielsivät filosofisten ongelmien julkisen käsittelyn »sen kateu- 
den ja kiistan ja hyödyttömän väittelyn takia, jota ne synnyttivät», ker- 
too Athenaios. Mutta Perikleen Ateenassa filosofian kallis ilo» tempasi 
sivistyneistön mielikuvituksen valtoihinsa. Rikkaat avasivat sille kotinsa 
ja salonkinsa Ranskan valistusajan tapaan. Filosofeista tuli seuraelämän. 
sankareita, ja älykkäille väitteille taputettiin käsiä kuin tuimille iskuille 
Olympian kisoissa. Kun v. 432 sanasota muuttui todelliseksi sodaksi, 
ateenalaisten henkinen kiihtymys kärjistyi kuumeeksi, joka tuhosi kaiken 
terveen arvostelukyvyn ja ajattelun. Kuume laski joksikin aikaa Sokra- 
teen marttyyrikuoleman jälkeen tai karkkosi Ateenasta muihin Hellaan 
keskuksiin. Itse Platonkin, joka oli kokenut sen huipun ja kriisin, väsyi 
kuudessakymmenessä vuodessa uuteen leikkiin ja lausui kadehtivansa 
Egyptiä sen loukkaamattoman oikeaoppisuuden ja ajattelun levollisen 
vakavuuden tähden. Vasta renessanssin aikana esiintyi jälleen saman- 
laista innostusta. 

Platon oli Parmemdeesta alkaneen kehityksen lakipiste. Jos Parmenides 
oli Kant, Platon oli Hegel, ja vaikka jälkimmäinen oli hanakka tuomitse- 
maan, hän ei milloinkaan lakannut kunnioittamasta metafyysistä isäänsä. 
Pienessä Elean kaupungissa Italian länsirannikolla sai 450 vuotta ennen 
Kristusta alkunsa se Euroopan filosofinen idealismi, joka jokaisen myö- 
hemmän vuosisadan aikana oli itsepintaisesti kamppaileva materialismia 
vastaan! Tiedon salaperäinen ongelma, ero numenonin ja fainomenonin, 

ł Intialaiset olivat tähän ongelmaan kiinnittäneet huomiota ja kauan aikaisemmin. 


He pysyivät Parmenideen kannalla loppuun saakka. Ehkä Upanisadien antisensatio- 
nismi oli Joonian tai Pythagoraan välityksellä tunkeutunut Parmenideen ulottuville. 

näkymättömän todellisuuden ja epütodellisen näkyvän maailman välillä 
heitettiin eurooppalaisen ajattelun kattilaan, missä se kiehui tai kihisi 
halki Kreikan ja keskiajan, kunnes se Kantin aikana jälleen räjähti filo- 
sofiseksi vallankumoukseksi. 

Kuten Hume »herütti» Kantin, samoin Ksenofanes johdatti Parmenideen 
filosofiaan. Jälkimmäinen oli kenties eräs niitä monia, joiden mieltä kuo- 
hutti Ksenofaneen julistus, että jumalat olivat myyttejä ja että oli vain 
yksi todellisuus, joka oli sekä maailma että Jumala. Parmenides opiskeli 
myös yhdessä pythagoralaisten kanssa ja sai heiltä intohimoisen harras- 
tuksen tähtitieteeseen. Hän ei kuitenkaan jäänyt eksyksiin tähtien jouk- 
koon. Useimpien Kreikan filosofien tavoin häntä kiinnosti elävä elämä 
ja valtio. Elea antoi hänelle tehtäväksi kirjoittaa sille lait ja oli suorituk- 
seen niin tyytyväinen, että viranomaiset määrättiin vast'edes tuomitse- 
maan kaikki jutut Parmenideen lakien mukaan. Kenties virkistyäkseen 
elämän aherruksen lomassa hän sepitti filosofisen runoelman »Luonnosta», 
josta on jäljellä n. 160 säettä, kyllin paljon saadakseen meidät pahoitte- 
lemaan, ettei Parmenides kirjoittanut proosaa. Runoilija ilmoittaa vei- 
tikka silmäkulmassa jumalattaren ilmoittaneen hänelle, että kaikki ole- 
vainen on yhtä, että liike, muutos ja kehitys ovat pinnallisen, epäluotetta- 
van, ristiriitaisen aistimisen luomia epätodellisia harhakuvia, että näiden 
näennäisyyksien takana on muuttumaton, homogeeninen, jakamaton, 
liikkumaton ykseys, joka on ainoa Oleva, ainoa Totuus, ainoa Jumala. 
Herakleitos sanoi: Panta rei, kaikki muuttuu, Parmenides sanoo: Hen 
ta panta, kaikki on yhtä, mikään ei koskaan muutu. Ajoittain hän Kseno- 
faneen tavoin sanoo tätä Yhtä maailmankaikkeudeksi ja kuvaa sen pallon- 
muotoiseksi ja äärelliseksi, toisin ajoin hän idealistisen näkemyksen val- 
lassa samastaa Olevan ja Ajattelun ja runoilee: »Yhtä ovat ajattelu ja 
oleminen», ikään kuin sanoakseen, että olevainen on olemassa vain sikäli, 
kuin me olemme siitä tietoisia. Alku ja loppu, syntymä ja kuolema, muo- 
toutuminen ja tuho ovat kaikki vain muotoja. Ainoa Todellinen ei koskaan 
ala eikä koskaan lopu, ei ole Tulemista, on vain Oleminen. Liikekin on 
epätodellista, se edellyttää jonkin siirtymistä sieltä, missä se on, sinne, 
missä ei ole mitään, siis tyhjään paikkaan, mutta tyhjä paikka, olematto- 
muus, on mahdottomuus; tyhjyyttä ei ole; Ykseys täyttää maailman jokaisen 
sopen ja kolon ja on ikuisessa levossa.* 

Ihmiset eivät ymmärrettävästi kuunnelleet tällaista maltillisina, ja 
Parmenideen »Levosta» tuli ilmeisesti tuhannen metafyysisen hyökkäyk- 
sen maalitaulu. Parmenideen nokkelan kannattajan, Zenon Elealaisen, 


1 Mekin puhumme miltei Parmenideen tavoin pöydästä, kuin se olisi levossa, vaikka 
se, kuten meille vakuutetaan, on koostunut mitä kiihkeäliikkeisimmistä selektroneistav. 
Parmenides katseli maailmaa samoin silmin kuin me pöytää; elektronin suhde pöytään 
on sama kuin meidän maailmaan. 


358 KULTA-AIKA 


merkitys oli se, että hän kootti osoittaa monoudon ja liikkeen idoat ainakin 
teoreettisesti yhtä mahdottomiksi kuin Parmenideen liikkumaton Ykseys. 
Harjaantuakseen saivartelussa ja nuoruudenpäiviensä huviksi Zenon jul- 
kaisi teoksen paradokseja, joista yhdeksän on säilynyt meidän päiviimme 
ja joista kolme riittäköön nüyttceksi. Ensinnä, sanoi Zenon, jokaisen kap- 
paleen tulee päästäkseen pisteeseen A ensin tulla keskivälissä olevaan pis- 
teeseen B; B:hen päästäkseen sen on ensin tultava puolivälissä olevaan 
pisteeseen C, ja niin edespäin äärettömiin. Koska tämän äärettömän liike- 
sarjan suorittamiseen tarvitaan ääretön aika, mikään kappale ei siis voi 
äärellisessä ajassa liikkua mihinkään pisteeseen. Toiseksi — tämä on edel- 
lisen paradoksin muunnelma —, nopsajalkainen Akhilleus ei milloinkaan 
saa hidasta kilpikonnaa kiinni, sillä aina kun Akhilleus pääsee paikkaan, 
jossa kilpikonna oli, tämä on liikkunut siitä pisteestä eteenpäin. Kolman- 
neksi on lentävä nuoli todellisuudessa lepotilassa, sillä jokaisella sen len- 
non hetkellä se on vain yhdessä avaruuden pisteessä, toisin sanoen on liik- 
kumaton. Vaikka sen liike olisikin aistein havaittavissa, se on loogisesti 
ja metafyysisesti epütodellinen.! 

Zenon saapui Ateenaan n. 450, ehkä Parmenideen mukana, ja herätti 
vaikutukselle alttiissa kaupungissa kiihtynyttä huomiota, kun hän taita- 
vasti pelkisti minkälaatuisen filosofisen teorian hyvänsä mahdottomiin 
johtopäätöksiin. Timon Fliolainen kuvailee »mahtavan Zenonin kaksi- 
teräistä kieltä, joka pystyi väittämään vääräksi kaiken, mitä toinen sanoo». 
Tämä Sokrateen edeltäjä paarmana oli (ottaen huomioon, että kaikki 
tällaiset iskusanat ovat vain epävarmoja, koska tietämättömyytemme 
menneisyydestä on suuri) logiikan isä, kuten Parmenides oli Euroopan 
metafysiikan isä. Sokrates, joka tuomitsi Zenonin dialektisen metodin, 
jäljitteli kuitenkin sitä niin innokkaasti, että ihmisten täytyi tappaa hänet 
saadakseen säilyttää mielenrauhansa. Zenonin vaikutus skeptillisiin sofis- 
teihin oli ratkaisevan tärkeä, ja hänen skeptisisminsä kohosi lopulta täy- 
teen kukoistukseen Pyrrhonin ja Karneadeen ajattelussa. Vanhoilla päi- 
villään, kun Zenonista oli tullut hyvin viisas ja oppinut» mies, hän valitti, 
että filosofit olivat liian vakavalta kannalta ottaneet hänen nuoruutensa 
hulluttelun. Hänen viimeinen kujeensa koitui hänelle kohtalokkaammaksi: 
hän yhtyi salaliittoon tyranni Nearkheen kukistamiseksi, mutta epäonnis- 
tui yrityksessään, hänet vangittiin ja kidutuksen jälkeen surmattiin. Hän 
kesti kärsimyksensä urheasti, ikään kuin jo niin varhain liittääkseen nimensä 
stoalaisen filosofian yhteyteen. 


1 Väittely näistä paradokseista on jatkunut Platonista Bertrand Russelliin asti, ja 
se jatkunee niin kauan, kuin sanat ja käsitteet sekoitetaan keskenään. Ongelma kumou- 
tuu sen takia, että sääretön» on käsite eikä pelkkä sana, joka osoittaa kyvyttömyyttä 
tajuta ehdotonta loppua, ja että aika, avaruus ja liike ovat katkonaisia, so. koostuneet 
erillisistä pisteistä tai osasista. 

II. MATERIALISTIT 


Samoin kuin Parmenideen liikkeen ja muutoksen eittäminen oli Herak- 
loitoksen vuolaan ja epävakaisen metafysiikan vastavaikutusta, samoin 
hänen monisminsa oli myöhempien pythagoralaisten atomismiin kohdis- 
tuva vastaisku. Nämä olivat näet kehittäneet perustajansa numeroteo- 
rian opiksi, että kaikki oliot koostuvat luvuista, jotka ovat jakamattomia 
yksikköjä. Kun thebalainen Iilolaos lisäsi, että »kailki olevainen tapahtuu 
pakon ja sopusoinnun avulla», oli tie tasoitettu kreikkalaisen filosofian 
atomistiselle koulukunnalle. 

N. 435 miletolainen Leukippos saapui Eleaan ja opiskeli siellä Zenonin 
johdolla. Siellä hän kenties kuuli pythagoralaisten lukuatomismista, sillä 
Zenon oli kohdistanut muutamat nokkelimmista paradokseistaan tätä 
paljousoppia vastaan. Leukippos valitsi pysyväksi asuinpaikakseen Abde- 
ran kukoistavan joonialaisen siirtokunnan Traakiassa. Hänen suoranai- 
sista opetuksistaan on säilynyt vain katkelma: »Mitüün ei tapahdu ilman 
syytä, vaan kaikki tapahtuu syystä ja on välttämätöntä.» Ehkä vas- 
taukseksi Zenonille ja Parmenideelle hän kehitti tyhjyyden käsitteen, 
jonka avulla hän toivoi voivansa tehdä liikkeen teoreettisesti mahdolli- 
seksi yhtä hyvin, kuin se oli aistein havaittavissa. Maailmankaikkeus on, 
väitti Leukippos, koostunut atomeista ja avaruudesta eikä mistään muusta. 
Pyörteen heittelemät atomit järjestyvät pakosta olioiden alkumuodoiksi, 
jolloin samankaltaiset tarttuvat samankaltaisiin. Täten syntyivät kierto- 
ja kiintotähdet. Kaikki olevainen, ihmissielukin, on koostunut atomeista. 

Demokritos oli Leukippoksen oppilas tai hänen liittolaisensa atomisti- 
sen filosofian kehittämisessä valmiiksi materialistiseksi järjestelmäksi. 
Hänen isänsä oli varakas ja arvossa pidetty Abderan asukas. Demokri- 
toksen kerrotaan perineen sadan talentin (600 000 dollarin) omaisuuden, 
jonka hän suurimmaksi osaksi kulutti matkusteluun. Vahvistusta kaipaa- 
vat tarinat sanovat hänen matkustelleen aina Fgyptissä ja Etiopiassa, 
Babyloniassa, Persiassa ja Intiassa saakka. Itse hän lausuu: »Olen mat- 
kannut laajemmassa osassa maailmaa kuin muut aikalaiseni etsimässä 
etäisimpiä asioita ja olen nähnyt useimmat ilmanalat ja maat ja kuunnellut 
useimpia filosofeja»! Boiotian Thebaan hän pysähtyi niin pitkäksi aikaa, 
että imi itseensä Filolaoksen lukuatomismin. Kulutettuaan rahansa lop- 
puun hän ryhtyi filosofiksi, vietti yksinkertaista elämää, opiskeli ja mietis- 
keli. »Tahtoisin mieluummin keksiä yhden ainoan (geometrisen) todistuk- 
sen kuin päästä Persian valtaistuimelle», hän virkkoi. Hän oli melkoisen 
vaatimaton, sillä hän karttoi väittelyä ja keskustelua, ei perustanut koulu- 
kuntaa ja oleskeli Ateenassa tekemättä tuttavuutta ainoankaan sikäläisen 


1 » Viisaalle kunnon miehelle», hän kirjoittaa, »on koko maailma isänmaa. 

filosofin kanssa. Diogenes Laörtios luettelee pitkän sarjan hänen tutki- 
muksiaan matematiikan, fysiikan, tähtitieteen, merenkulun, maantieteon, 
anatomian, fysiologian, psykologian, psykoterapian, lääketieteen, filo- 
sofian, musiikin ja taiteen alalta. "hrasyllos sanoi häntä filosofian pent- 
athlokseksi, muutamat aikalaiset jopa »viisaudeksi» (sofia). Hänen moni- 
puolisuutensa oli yhtä suuri kuin Aristoteleen, hänen tyylinsä yhtä ylis- 
tetty kuin Platonin, Francis Bacon sanoi hyvällä syyllä häntä suurimmaksi 
antiikin filosofeista, 

Hän aloitti Parmenideen tavoin arvostelemalla aisteja. Kun on kysy- 
myksessä käytännölliset tarkoitukset, me voimme niihin luottaa, mutta 
kohta kun alamme eritellä niiden todistusta, havaitsemme kuorivamme 
ulkoisesta maailmasta kerros kerrokselta värin, lämmön, tuoksun, maun, 
makeuden, katkeruuden ja äänen, jonka aistit ovat sivelleet sen päälle. 
Nämä toissijaiset ominaisuudet» ovat meissä itsessämme tai havaitsemis- 
prosessissa, mutta ei objektiivisessa oliossa. Korvattomassa maailmassa 
ci kaatuva metsä aiheuttaisi melua eikä valtameri pauhaisi koskaan, olipa 
se miten raivoisa tahansa. » Yhteisen sopimuksen (nomos) johdosta makea 
on makeaa, katkera katkeraa, kuuma kuumaa, ja kylmä kylmää ja väri 
väriä, mutta todellisuudessa on vain atomeja ja tyhjyys.» Sen vuoksi 
aistien antama tieto on vain hämärää, luulomaista; todellista tietoa saa- 
daan vain tutkimalla ja ajattelemalla. »Totisesti, emme tiedä mitään. 
Totuus on haudattu syvälle... Emme tiedä mitään varmaa, ainoastaan 
ne muutokset, joita ruumiissamme saavat aikaan sitä vastaan törmäävät 
voimat.» Kaikki aistihavamnot johtuvat aistittavasta esineestä irtautu- 
vista atomeista, jotka putoavat meidän aistimiimme. Kaikki aistit ovat 
kosketuksen muotoja. 

Atomit, joista maailma on koostunut, eroavat muodon, koon ja painon 
puolesta; ne pyrkivät kaikki alaspäin; siitä johtuvassa kiertoliikkeessä 
samanlaiset atomit yhtyvät kaltaisiinsa synnyttäen kierto- ja kiintotäh- 
tiä. Ei mikään nus, äly, ohjaa atomeja, Empedokleen »rakkaus» tai »viha» 
ei lajittele niitä, vaan kaikkea hallitsee välttämättömyys — luontaisten 
syiden luonnollinen toiminta... Ei ole sattumaa; sattuma on vain tietä- 
mättömyytemme verhoamiseksi keksitty kuvitelma. Aineen määrä pysyy 
aina samana; mitään ei synny eikä tuhoudu; vain atomien yhdistelmät 
ovat muuttuvaisia. Muotoja on sen sijaan lukematon määrä. Jopa maail- 
mojakin on todennäköisesti väärettömän» monta, ja ne syntyvät ja katoa- 
vat katkeamattomana sarjana. Orgaaniset eliöt ovat alkuaan syntyneet 
kosteasta maasta. Ihminen on kokonaisuudessaan koostunut atomeista. 
Sielun muodostavat pienet, sileät ja pyöreät atomit, jotka ovat tulen ato- 
mien kaltaisia. Mieli, sielu, elinlämpö, elinprinsiippi ovat kaikki sama 
asia. Ne eivät ole pelkästään ihmisille tai eläimille ominaisia, vaan ovat 
hajaantuneet kaikkialle maailmaan. Ihmisellä ja eläimillä ovat ne sielul- 

lise& atomit, joiden avulla ajattelumme tapahtuu, jakaantuneet kaikkialle 
ruumiiseen.! 

Ne hienot atomit, joista sielu on koostunut, ovat ruumiin jaloin ja ihmeel- 
lisin osa. Viisas mies harjoittaa ajattelua, vapautuu intohimosta, taika- 
uskosta ja pelosta ja etsii mietiskelystä ja ymmärryksestä sitä vaatimatonta 
onnea, joka on ihmiselämässä saavutettavissa. Onni ei johdu ulkonaisesta 
tavarasta; ihmisen »tulee tottua olemaan vailla nautintonsa lähteitä». 
»Sivistys on enemmän kuin rikkaus... Mikään valta ja mikään aarre 
eivät voi vetää vertoja tietomme laajuudelle.» Onni on oikullinen, ja ais- 
tilliset nautinnot suovat vain lyhyen tyydytyksen; kestävämmän tyydy- 
tyksen saa hankkimalla sielun tyyneyden ja rauhan (ataraksia), hilpeyden 
(euthymia), maltillisuuden (metriotes) ja tietyn elämän järjestelmällisyy- 
den ja symmetrian (biu symmetria). Eläimiltä on paljon oppimista: »keh- 
räämistä hämähäkiltä, rakentamista pääskyseltä, laulua satakieleltä ja 
joutsenelta», mutta »ruumiin voima on ainoastaan kuormaeläinten jaloutta, 
luonteen voima on ihmisen jalous». Siten Demokritos Viktorian ajan eng- 
lantilaisten harhaoppisten tavoin liitti pahennusta herättäneeseen meta- 
fysiikkaan mitä säädyllisimmän etiikan. »Hyvät teot tulee tehdä ei pakosta, 
vaan vakaumuksesta, ei palkinnon toivossa, vaan niiden itsensä tähden ... 
Ihmisen tulisi pahoin tehdessään hävetä enemmän itsensä kuin maailman 
edessä.» 

Demokritos havainnollisti omia ohjeitaan ja ehkä osoitti neuvonsa oikeiksi 
elämällä sadanyhdeksän, toiset sanovat vain yhdeksänkymmenen ikäi- 
seksi. Diogenes La&rtios kertoo, että kun Demokritos esitti julkisesti tär- 
keintä teostaan, Megas diakosmos ("Suuri maailma”), Abderan kaupunki 
maksoi hänelle sata talenttia (600 000 dollaria), mutta ehkäpä Abderassa 
vallitsi inflaatio. Kun joku urkki hänen pitkäikäisyytensä salaisuutta, 
hän vastasi syövänsä joka päivä hunajaa ja voitelevansa ruumistaan öl- 
jyllä. Lopulta hän kyllin kauan elettyään supisti joka päivä ruoka-annos- 
taan, sillä hän oli päättänyt vähitellen näännyttää itsensä nälkään. »Hän 
oli ylen vanha», sanoo Diogenes, 


ja näytti olevan kuoleman partaalla. Hänen sisarensa valitti, että 
hän kuolisi thesmoforia-juhlan aikana, mikä estäisi sisarta suoritta- 
masta velvollisuuttaan jumalatarta kohtaan. Silloin Demokritos 
pyysi häntä olemaan hyvällä mielellä ja tuomaan hänelle kuumia 
kakkuja (tai vähän hunajaa) joka päivä. Ja työntämällä niitä sie- 
raimiinsa hän piti itsensä elossa juhlan yli, mutta kun kolme päivää 
oli kulunut juhlasta, hän kuoli aivan tuskattomasti, kuten Hip- 
parkhos vakuuttaa, satayhdeksän vuotta elettyään. 


1 Lucretius sanoo »suuren Demokritoksen» kehitelleen eräänlaista psyykillis-fyysillistä 
parallellismia, hän kun väitti, ellä ruumiin ja sielun atomit ovat sijoittuneet vierek- 
kàin parijärjestykseen ja siten pitävät ruumista koossa». 

Hänen kotikaupunkinsa toimitti hänello julkiset hautajaisot, ja Timon 
Atcenalainen ylisti häntä. Hän ei perustanut mitään koulukuntaa, mutta 
hän laati tieteen kuuluisimman hypoteesin ja rakensi filosofisen järjes- 
telmän, joka on elänyt kauemmin kuin kaikki sitä vastaan hyökänneet 
muut järjestelmät ja herää uuteen oloon jokaisen uuden sukupolven 
mukana. 


III. EMPEDOKLES 


Idealismi loukkaa aisteja, materialismi sielua. Edellinen selittää kaiken, 
paitsi maailmaa, jälkimmäinen kaiken, paitsi elämää. Näiden puolitotuuk- 
sien sulattamiseksi yhteen oli tarpeen löytää jokin dynaaminen prinsiippi, 
joka olisi välittäjänä rakenteen ja kasvamisen, olevaisen ja ajattelun 
välillä. Anaksagoras etsi sellaista prinsiippiä kosmillisesta sielusta, Empe- 
dokles luontaisista voimista, jotka edistivät kehitystä. 

Tämä Akragaan Leonardo oli syntynyt samana vuonna, jona Marathonin 
luona taisteltiin, rikkaasta suvusta, jonka intohimoinen kilpa-ajojen harras- 
tus ei ennustanut tulevaisuutta filosofian alalla. Hän opiskeli jonkin aikaa 
pythagoralaisten parissa, mutta ajattelemattomuudessaan paljasti joitakin 
heidän salaoppejaan ja joutui sen vuoksi karkotetuksi heidän yhteydes- 
tään. Hän otti sielunvaellusopin sydämen asiakseen ja julisti runollisen 
myötätuntoisesti olleensa menneinä aikoina nuorukainen, neitonen ja 
kukkapensas, lintu ja myös kala, joka ääneti ui meren syvyydessä». Hän 
tuomitsi lihansyönnin kannibalismina, sillä eivätkö eläimet olleet inhimil- 
listen olentojen reinkarnaatioita? Hän uskoi, että kaikki ihmiset olivat 
muinoin olleet jumalia, mutta olivat menettäneet paikkansa taivaassa jon- 
kin epäpuhtaan tai väkivaltaisen teon takia, ja hän tunsi varmasti omassa 
sielussaan syntymänedellisen jumalallisuuden merkkejä. »Mistä kunnian, 
mistä mitattoman autuuden korkeuksista olenkaan vajonnut harhaile- 
maan kuolevaisten parissa maan pinnalla!) Vakuuttuneena jumalallisesta 
alkuperästään hän käytti kultasandaaleja, pukeutui purppuravaatteisiin 
ja kruunasi ohimonsa laakeriseppeleellä. Hän oli, kuten hän vaatimatto- 
masti selitti maanmiehilleen, Apollonin suosikki; vain ystävilleen hän tun- 
nusti olevansa jumala. Hän väitti omaavansa yliluonnollisia voimia, suo- 
ritti maagillisia menoja ja koetti loitsuilla saada toisen maailman paljasta- 
maan ihmisten kohtalon salaisuudet. Hän lupasi parantaa tauteja sano- 
jensa taikavoimalla ja paransikin niin monta, että rahvas puolittain uskoi 
hänen väitteitään. Hän olikin oppinut lääkäri, joka antoi lääketieteelle 
monta hedelmällistä herätettä, ja taitava lääketieteellisessä psykologiassa. 
Hän oli loistava puhuja, hän »keksi», sanoo Aristoteles, retoriikan periaat- 
teet ja opetti ne Gorgiaalle, joka kaupitteli niitä Ateenassa. Hän oli insi- 
nööri, joka vapautti Selinuksen rutosta kuivattamalla soita ja muuttamalla 

virtojen juoksua. Hän oli rohkea valtiomies, joka, vaikka itsekin oli yli- 
mys, johti kansan vallankumousta ahdasmielistä ylimysvaltaa vastaan, 
kieltäytyi diktatuurista ja pystytti uudenaikaisen kansanvallan. Hän oli 
myös runoilija ja kirjoitti teoksissaan Luonnosta» ja »Puhdistsutumisesta» 
niin oivallisia säkeitä, ettü Aristoteles ja Cicero antoivat hänelle korkean 
sijan runoilijoiden joukossa, ja Lucretius imarteli häntä jäljittelemällä. 
»Kun hän saapui Olympian kisoihin», kertoo Diogenes Laértios, »hün oli 
yleisen huomion kohteena eikä ketään muuta mainittu hänen rinnallaan. 
Ehkäpä hän loppujen lopuksi olikin jumala. 

Säilyneet 470 säettä antavat vain sattumanvaraisia viitteitä hänen filo- 
sofiastaan. Hän oli eklektikko ja näki jotakin viisasta jokaisessa järjestel- 
mässä. Hän paheksui Parmenideen täydellistä aistien hylkäämistä ja 
ylisti jokaista aistia vvaltatienä ymmärrykseen». Aistihavainnot johtuvat 
siitä, että esineen hiukkasia putoaa aistimien huokosiin (poroi); sen vuoksi 
valo tarvitsee aikaa tullakseen auringosta meille. Yön aiheuttaa se, että 
maa imee itseensä auringon säteet. Kaikki olevainen on koostunut neljästä 
alkuaineesta, nimittäin ilmasta, tulesta, vedestä ja maasta. Näihin vaikut- 
taa kaksi perusvoimaa, vetovoima ja torjuntavoima, Rakkaus ja Viha. 
Alkuaineiden loputtomasti yhtyessä ja erotessa näiden voimien vaikutuk- 
sesta syntyy ajallinen ja aineellinen maailma. Kun Rakkaus eli pyrkimys 
yhtymiseen on vallitsevana, aine kehittyy kasveiksi, ja eliöt kehittyvät 
yhä korkeammanmuotoisiksi. Samoin kuin sielunvaellusoppi kutoo kaikki 
sielut yhdeksi elämäkeirraksi, ei Juonnossakaan ole tarkkaa rajaa kahden 
suvun tai lajin välillä. Esim. »Hiukset ja lehdet ja linnun sulat ja suomut, 
joita muodostuu jäykkiin jäseniin, ovat samaa.» Luonto synnyttää kaiken- 
laatuisia elimiä ja muotoja; Rakkaus yhdistää niitä, joskus eriskum- 
mallisuuksiksi, jotka tuhoutuvat huonon mukaantumiskykynsä takia, 
joskus eliöiksi, jotka pystyvät jatkamaan sukuaan ja täyttämään säi- 
lymisen edellytykset. Kaikki korkeammat muodot kehittyvät alem- 
mista. Molemmilla sukupuolilla on ensin yhteinen ruumis. Sitten ne 
erkanevat, ja kumpikin kaipaa takaisin toisensa yhteyteen.! Tätä kehitys- 
prosessia vastaa hajaantumisprosessi, jonka avulla Viha eli hajoitusvoima 
repii Rakkauden rakentamaa monimutkaista rakennusta. Eliöt ja kasvit 
taantuvat hitaasti yhä alkeellisempiin muotoihin, kunnes kaikki olevai- 
nen on taas sulautunut muodottomaksi alkumassaksi. Tämä kehityksen ja 
rappeutumisen vuorottelu jatkuu loppumattomasti, kussakin osassa ja 
kokonaisuudessa. Yhdistämis- ja erottamisvoima, Rakkaus ja Viha, 
Hyvä ja Paha, taistelevat ja pitävät toisiaan tasapainossa maailmankaik- 
keudellisen elämän ja kuoleman rytmillisen vaihtelun puitteissa. Niin 
vanha on Herbert Spencerin filosofia. 

Jumalan paikka tässä prosessissa ei ole selvä, sillä Empedokleen tuo- 

1 Platon kenties näpisti tämän ajatuksen sPitojensa» Aristofaneen puheeseen. 

tannossa on vaikeaa erottaa tosiasiaa vertauskuvasta, filosofiaa runou- 
desta. Välistä hän samastaa jumaluuden ja kosmisen sfäärin, välistä juma- 
luuden ja kaiken elämän elämän tai kaiken mielen mielen, mutta hän tie- 
tää, ettei hän koskaan pysty muodostamaan täsmällista käsitystä perim- 
mäisestä ja alkuperäisestä luomisvoimasta. »Emune voi tuoda Jumalaa 
niin lähelle, että yltäisimme häneon silmillämme ja voisimme koskettaa 
häntä käsillämme ... Sillä hänellä ei ole ruumiiseen liittyvää ihmispäätä, 
hänen olkapäistään ei ulkone kahta käsivartta, hänellä ei ole käsiä eikä 
jalkoja eikä karvan peittämiä osia. Ei, hän on ainoastaan henki, pyhä ja 
kielin kertomaton henki, joka salamoi nopein ajatuksin maailmankaikkeu- 
den halki» Ja Empedokles lopettaa vanhuksen viisain ja väsynein sanoin: 


Heikot ja vähäiset ovat ihmisten jäseniin juurrutetut voimat; 
monet vaivat kohtaavat heitä ja tylsyttävät ajatuksen terävyyttä; 
lyhyt on sen elämän mitta, jonka halki he uurastavat. Sitten heidät 
viedään pois. Kuin savu he haihtuvat ilmaan, ja se mitä he uneksi- 
vat tietävänsä on vain se vähä, mihin kukin on kompastunut vael- 
taessaan maailmassa. Sittenkin he jokainen kerskuvat oppineensa 
tietämään kaiken. Turhamaiset houkkiot! Sillä kokonaisuutta ei 
yksikään silmä ole nähnyt tai korva kuullut, eikä sitä ihmisen ym- 
märrys voi tajuta. 

Viimeisinä elinvuosinaan hänestä tuli yhä selvemmin saarnaaja ja pro- 
feetta, joka oli uponnut sielunvaellusteoriaansa ja joka rukoili kanssa- 
ihmisiään puhdistamaan pois heidät taivaasta karkottaneen synnin. 
Buddhan, Pythagoraan ja Schopenhauerin viisauden yhdistelijänä hän 
kehoitti ihmiskuntaa karttamaan avioliittoa, lasten siittämistä ja papuja. 
Kun ateenalaiset 415 piirittivät Syrakusaa, Empedokles auttoi sen puolus- 
tuksessa parhaan kykynsä mukaan ja herätti siten suuttumusta Akra- 
gaassa, joka vihasi Syrakusaa niinkuin vain läheinen sukulainen voi. 
Karkotettuna synnyinkaupungistaan hän vaelsi manner-Kreikkaan ja 
kuoli muutamien kertoman mukaan Megarassa. Mutta Diogenes Laörtios 
kertoo Hippobotoksen mukaisesti, että Empedokles herätettyään henkiin 
kuolleeksi uskotun naisen nousi kesken pelastuksen kunniaksi vietettyjen 
pitojen, katosi ja häipyi jäksi ihmisten ilmoilta. Taru kertoo hänen hypän- 
neen Etnan tuliseen kitaan, jotta hän voisi kuolla jättämättä jälkeä itses- 
tään ja siten osoittaa todeksi jumalallisuuteensa. Alkutuli kuitenkin petti 
hänet sinkoamalla hänen pronssisandaalinsa kuolevaisuuden painaviksi 
vertauskuviksi kraaterin reunalle. 


IV. SOFISTIT 


Niitä, jotka samastavat Hellaan ja Ateenan, nuhtelee se tosiseikka, ettei 
kukaan Hellaan suurista ajattelijoista ennen Sokratesta kuulunut tuohon 

kaupunkiin ja hänen jälkeisistään 'vain Platon. Anaksagoraan ja Sokra- 
teen kohtalo osoittaa, että uskonnollinen konservatismi oli Ateenassa voi- 
makkaanipi kuin siirtokunnissa, missä maantieteellinen ero oli katkais- 
sut joitakin perinteiden siteitä. Ateena olisi ehkä pysynytkin typeryyteen 
asti valonarkana ja suvaitsemattomana, ellei sinne olisi kasvanut kosmo- 
poliittista kauppiasluokkaa ja ellei sofisteja olisi saapunut Ateenaan. 

Väittelyt kansankokouksessa, oikeudenkäynnit Aeliaian edessä ja yhä 
lisääntyvä tarve ajatella ainakin näennäisen loogisesti ja puhua selkeästi 
ja suostuttelevasti yhdessä loistavan yhteiskunnan rikkauden ja uteliai- 
suuden kanssa synnyttivät halun vaatia sellaista, mikä Ateenassa oli ennen 
Periklestä täysin tuntematonta: järjestettyä kirjallisuuden, puhetaidon, 
luonnontieteiden, filosofian ja valtiotaidon opetusta. Tätä vaatimusta ei 
ensiksi täyttänyt yliopistojen perustaminen, vaan vaeltavat oppineet, 
jotka vuokrasivat luentosaleja, pitivät siellä oppikurssejaan ja sitten siir- 
tyivät toiseen kaupunkiin niitä kertaamaan. Jotkut näistä miehistä, mm. 
Protagoras, nimittivät itseään viisauden opettajiksi (sofistai). Sana sai 
saman merkityksen kuin meillä »yliopiston professori» eikä siihen liittynyt 
halventavaa sävyä, ennen kuin uskonnon ja filosofian kamppailu johti 
vanhoillisten hyökkäyksiin sofisteja vastaan ja näistä muutamien rahan- 
ahneus ärsytti Platonin mustaamaan heidän nimityksensä niillä syytöksillä 
lahjomiselle alttiista viisastelusta, joka nyt on siihen tarttunut. Suuri 
yleisö tunsi kenties jo alusta alkaen epämääräistä vastenmielisyyttä näitä 
opettajia kohtaan, koska vain varakkaat saattoivat kustantaa itselleen 
heidän kallista logiikan ja retoriikan opetustaan ja koska nämä siten pääsi- 
vät etuilemaan oikeusjuttujaan tuomittaessa. Totta on, että kuuluisat 
sofistit, kuten useimmat taitavat minkä alan ammattimiehet tahansa otti- 
vat niin suuren maksun, kuin vain voivat suojelijoistaan saada irti; sellai- 
nen on hinnan laki kaikkialla. Kerrotaan, että, Protagoras ja Gorgias vaa- 
tivat 10 000 drakhmaa (yhtä monta dollaria) yhden ainoan oppilaan kas- 
vattamisesta. Vähemmän etevät sofistit kuitenkin tyytyivät järkevän 
kohtuullisiin palkkioihin; niinpä kautta koko Hellaan kuuluisa Prodikos 
vaati luentojensa pääsymaksuksi 1—50 drakhmaa. 

Kuuluisin kaikista sofisteista, Protagoras, syntyi Abderassa sukupolvea 
ennen Demokritosta. Elinaikanaan hän oli heistä kahdesta tunnetumpi 
ja hänen vaikutuksensa oli suurempi. Saatamme päätellä hänen maineensa 
sen kuohuvan innostuksen mukaan, jota hänen käyntinsä Ateenassa aiheut- 
tivat.! Platonkin, joka harvoin tietoisesti puhui hyvää sofisteista, piti 
häntä arvossa ja kuvasi hänet jaloluonteiseksi mieheksi. Siinä Platonin 
vuorokeskustelussa, joka on saanut nimensä Protagoraan mukaan, tämä 
tekee paljon edullisemman vaikutuksen kuin järkeilevä nuori Sokrates. 
Sokrates puhuu kuin sofisti, mutta Protagoras esiintyy kuin herrasmies ja 

1 Ne tapahtuivat luultavasti 451—445, 432, 422 ja 415. 

filosofi, ei milloinkaan kadota malttiaan, kadehdi toisen lahjakkuutta, 
ota kiistaa liian vakavalla kannalta eikä puhu vain puhuakseen. Hän 
myöntää pyrkivänsä opettamaan oppilaillo järkovyyttä yksityisissä ja 
yleisissä asioissa, kodin ja perheen jürjestyksellistà johtamista, rotoriikkaa 
eli tehoavaa puhetaitoa sckä kykyä käsittää ja johtaa valtion asioita. Hän 
puolustaa korkeita palkkioitaan sanomalla, että hänellä on tapana, milloin 
oppilas paljoksuu vaadittua summaa, tyytyä mihin summaan hyvänsä, 
jonka oppilas pyhäkössä juhlallisesti vakuuttaa oikeudenmukaiseksi; aika 
uhkarohkea menettely opettajalta, joka epäili jumalien olemassaoloa! 
Diogenes Laörtios syyttää häntä ensimmäiseksi, joka aseisti kiistelijät 
sofismin ascella», mikä syytös olisi miellyttänyt Sokratesta, mutta Diogenes 
lisää, että Protagoras myös »oli ensimmäinen, joka keksi niin sanotut sok- 
raattiset todistusperusteet» — mikä väite taas ei olisi Sokratesta miellyt- 
tänyt. 

Yksi hänen monista mainioista saavutuksistaan oli Euroopan kieliopin 
ja kielitieteen perustaminen. Hän käsitteli sanojen oikeaa käyttöä, sanoo 
Platon, ja oli ensimmäinen, joka erotti nominien kolme sukua ja tietyt 
verbien tapa- ja aikamuodot. Mutta hänen päämerkityksensä on se, että 
hänestä — pikemminkin kuin Sokrateesta — alkaa subjektiivinen filosofia. 
Toisin kuin joonialaisia häntä kiinnosti enemmän ajattelu kuin oliot, so. 
koko aistimis-, havaitsemis-, käsittämis- ja ilmaisemisprosessi. Toisin kuin 
Parmenides, joka kokonaan eitti aistihavainnon kyvyn johtaa totuuteen, 
Protagoras Locken tavoin hyväksyi sen ainoaksi tiedon välineeksi ja kiel- 
täytyi tunnustamasta mitään transcendentaalista, yliaistillista todelli- 
suutta. Ehdotonta totuutta ei ole olemassa, Protagoras väitti, vaan ainoas- 
taan sellaisia totuuksia, jotka pitävät paikkansa annettujen ihmisten suh- 
teen annetuissa olosuhteissa: täysin vastakkaiset väitteet voivat olla yhtä 
tosia, jos on kysymyksessä eri henkilöt tai eri ajat. Kaikki totuus, hyvyys 
ja kauneus on suhteellista ja subjektiivista. »Ihminen on kaiken mitta — 
sen, mikä on sitä mikä se on, ja sen, mikä ei ole sitä mitä se ei ole.» His- 
torioitsijan silmissä koko maailma alkaa järkkyä, kun Protagoras tuo julki 
tämän yksinkertaisen ihmisvaltaisuuden ja relatiivisuuden periaatteen. 
Kaikki vakiintuneet totuudet ja pyhät periaatteet rakoilevat. Individua- 
lismi on saanut äänen ja oman filosofian, ja yhteiskuntajärjestyksen yli- 
luonnollinen perustus uhkaa hajota olemattomiin. 

Tämän kuuluisan julistuksen kauaskantoinen skeptillisyys olisi kenties 
jäänyt teoreettiseksi ja vaarattomaksi, ellei Protagoras olisi sitä kerran 
soveltanut teologiaan. Euripideen, tuon vihatun vapaa-ajattelijan, kotiin 
oli kokoontunut joukko mainioita miehiä, ja Protagoras luki heille tutkiel- 
man, jonka ensimmäinen lause pani Ateenan kuohuksiin. »Mitä jumaliin 
tulee, en tiedä, onko heitä vai ei, ja millaisia he ovat. Monet seikat estävät 
tietämistämme: aine on hämärä, ja lyhyt on kuolevaisen elämämme mitta.» 

Kauhistuneena tästä huonoentcisestä johdannosta Ateenan kansalliskokous 
karkotti Protagoraan kaupungista, määräsi kaikki ateenalaiset luovutta- 
maan jokaisen hallussaan olevan kappaleen hänen teoksiaan ja poltatti 
kirjat kauppatorilla. Protagoras pakeni Sisiliaan ja tarinan mukaan hukkui 
matkalla. 

Leontinoilainen Gorgias jatkoi tätä epäilyn vallankumousta, mutta 
oli kyllin älykäs viettääkseen suurimman osan elämäänsä Ateenan ulko- 
puolella. Hänen elämänuransa oli Hellaalle lajinomainen filosofian ja val- 
tiotaidon liitto. Hän oli syntynyt noin 483, opiskeli filosofiaa ja retoriikkaa 
Empedokleen johdolla ja saavutti Sisiliassa niin suuren maineen puhujana 
ja puhetaidon opettajana, että Leontinoi lähetti hänet lähettiläänään Atce- 
naan. Vuoden 408 Olympian kisoissa hän sai valtavan määrän kuulijoita 
vetoamalla puheessaan taisteleviin kreikkalaisiin, että he tekisivät kes- 
kenään rauhan voidakseen yhtyneinä ja luottavaisina vastustaa Persian 
uudelleen kasvanutta valtaa. Matkustellen kaupungista kaupunkiin hän 
esitti katsantokantaansa puhetaidolla, joka oli tyyliltään niin sievistele- 
vän koristeltua, niin symmetrisen antiteettistä idean ja ilmaisun suhteen, 
niin hienostuneesti runouden ja proosan välillä väikkyvää, ettei hänen 
ollut vaikeaa löytää opiskelijoita, jotka tarjosivat hänelle sata miinaa 
oppikurssista. Hänen kirjansa »Luonnosta» pyrki näyttämään toteen kolme 
yllättävää väitettä: 1) Mitään ei ole olemassa; 2) Jos jotakin olisi olemassa, 
sitä ei voitaisi tietää; 3) Jos jotakin olisi tiedettävissä, tietoa siitä ei voi- 
taisi välittää toiselta henkilöltä toiselle! Mitään muuta Gorgiaan kirjoi- 
tuksista ei ole säilynyt. Nautittuaan vieraanvaraisuutta ja palkkaa mo- 
nelta valtiolta hän asettui asumaan Thessaliaan ja ymmärsi kuluttaa 
enimmän osan suurta omaisuuttaan ennen kuolemaansa. Hän eli kaikkien 
lähteittemme mukaan ainakin sadanviiden vuoden ikäiseksi, ja muuan 
vanha kirjailija kertoo, että »vaikka Gorgias saavutti 108 vuoden iän, van- 
huus ei heikentänyt hänen ruumistaan, vaan hän oli elämänsä loppuun 
asti hyvässä kunnossa ja hänen aistinsa olivat kuin nuorukaisen». 

Jos sofistit yhdessä muodostivat hajanaisen yliopiston, oli Eliin Hippias 
yksinään kokonainen yliopisto. Hän oli sellaisen maailman lajinomainen 
monitieteilijä, jossa tietämys ei vielä ollut niin laaja, että se olisi selvästi 
ollut yhden miehen tavoittamattomissa. Hän opetti tähtitiedettä ja matema- 
tiikkaa ja antoi omia lisiään geometriaan; hän oli runoilija, musiikkimies 
ja puhuja; hän luennoi kirjallisuudesta, moraalista ja politiikasta; hän oli 


1 Nämä väitteet, joiden tarkoituksena oli saattaa Parmenideen transcendentalismi 
huonoon huutoon, tarkoittivat: 1) Mitään ei ole olemassa aistien ulkopuolella; 2) Jos 
jotakin olisi olemassa aistien ulkopuolella, sitä ei voitaisi tietää, koska kaikki tieto 
saapuu aistien välityksellä; 3) Jos kuitenkin jotakin yliaistillista voitaisiin tiedostaa, 
tietoa ei voilaisi välittää toisille, koska kaikki kanssakäyminen tapahtuu aistien väli- 
tyksellä. 

historioitsija ja laski Kroikan kronologian perustan laatimalla lucttelon 
Olympian kisojen voittajista; hän toimi Eliin lähottiläänä muissa val- 
tioissa, ja hän taisi nim monta ammattia, että valmisti omin käsin kaikki 
vaatteensa ja koristeensa. Hänen filosofinen tuotantonsa oli niukka, 
mutta tärkeä: hän moitti kaupunkielämän rappeutuvaa keinotekoisuutta, 
asetti lain ja luonnon toistensa vastakohdiksi ja sanoi lakia ihmissuvun 
tyramniksi, Keolainen Prodikos jatkoi Protagoraan kielioppityötä, määrit- 
teli sanaluokat ja herätti vanhoissa ihmisissä mielihyvää sadulla, jossa 
hän pani Herakleen valitsemaan vaivalloisen Hyveen ja hylkäämään muka- 
van Paheen. Muut sofistit eivät olleet yhtä hurskaita: ateenalainen Antifon 
seurasi Demokritosta materialismin ja ateismin poluille ja määritteli oikeu- 
den tarkoituksemmukaisuusnäkökohtia silmällä pitäen. Khalkedonilainen 
Thrasymakhos samasti (jos saamme uskoa Platonia) oikeuden ja voiman 
ja huomautti, että roistojen menestys panee epäilemään jumalien ole- 
massaoloa. 


Kaiken kaikkiaan on sofistit luettava Hellaan historian tärkeimpien 
tekijöiden joukkoon. He antoivat Euroopalle kieliopin ja logiikan, he 
kehittivät dialektiikkaa, erittelivät erilaisia todistusperusteita ja opettivat 
ihmisiä paljastamaan ja tekemään virhepäätelmiä. Heidän innoittama- 
naan ja opastamanaan järkeily kohosi kreikkalaisten hallitsevaksi into- 
himoksi. Soveltamalla logiikkaa kieleen he edistivät ajatuksen selkeyttä 
ja täsmällisyyttä ja helpottivat tiedon tarkkaa siirtoa ihmisten kesken. 
Heidän välityksellään proosasta tuli kirjallisuuden muoto ja runoudesta 
filosofian kulkuneuvo. He erittelivät kaikkea. He kieltäytyivät pitämästä 
arvossa perinteitä, mikäli niitä ei tukenut aistien todistus tai järjen logiikka, 
ja heillä oli ratkaiseva osuus rationalistisessa liikkeessä, joka lopuksi mursi 
sivistyneistön keskuudessa Hellaan vanhan uskon. Platon lausuu, että 
hänen aikansa »yleinen mielipide» johti »maailman, kaikki eläimet ja kas- 
vit... ja elottoman aineen... jostakin käsittämättömästä ja itsestään 
aiheutuvasta syystä». Lysias kertoo ateistiseurasta, joka oli ristinyt 
itsensä Paholaisen kerhoksi (kakodaimoniotai) ja tarkoituksellisesti kokoon- 
tui aterioimaan pyhinä paastopäivinä. Pindaros uskoi viidennen vuosi- 
sadan kynnyksellä hurskaasti Delfoin oraakkelin lauseita, Aiskhylos puo- 
lusti niitä poliittisilla näkökohdilla, Herodotos arvosteli niitä arkaillen 
450:n paikkeilla, Thukydides hylkäsi ne vuosisadan lopulla avoimesti. 
Euthyfron valitti, että kun hän puhui kansankokouksessa oraakkelilau- 
seista, kansa nauroi hänelle kuin vanhalle höperölle. 

Sofistit eivät ansaitse moitetta eivätkä kiitosta kaikesta tästä. Paljon 
siitä liikkui ilmassa lisääntyneen varallisuuden, joutilaisuuden, matkus- 
telun, tutkimuksen ja mietiskelyn luonnollisena seurauksena. Samoin oli 
heidän osuutensa siveellisyyden jäytämisessä pikemmin edistävää kuin 

aiheuttavaa. Varallisuus tekeo itsessään, ilman filosofian apua, lopun stoa- 
laisuudesta ja puritaanisuudosta. Mutta näissä puitteissa sofistit tarkoit- 
tamattaan jouduttivat rapautumista. Useimmat heistä olivat, ellei oteta 
lukuun niin täysin inhimillistä rahanahneutta, jaloja ja elämäntavoiltaan 
moitteettomia miehiä, mutta he eivät siirtäneet oppilaisiinsa niitä perin- 
teitä ja sitä viisautta, joka oli kasvattanut heidät kohtalaisen hyveellisiksi 
huolimatta siitä, että he olivat keksineet siveellisyyden maallisen alku- 
perän ja maantieteellisen muuttuvaisuuden, ja pitänyt heidät sellaisina. 
Heidän siirtokuntalainen syntyperänsä lienee saanut heidät aliarvioimaan 
sitä merkitystä, joka tavalla on pakon tai lain rauhallisena korvikkeena 
siveellisyyden ja järjestyksen ylläpitämisessä. Moraalin ja ihmisarvon 
määritteleminen tietolausekkein, kuten Protagoras teki sukupolvea ennen 
Sokratesta, kannusti voimakkaasti ajattelua, mutta se järkytti luonnetta, 
tiedon korostaminen kohotti helleenien sivistystasoa, mutta se ei kehittänyt 
älykkyyttä yhtä nopeasti kuin se vapautti älyn. Tiedon suhteellisuuden 
julistaminen ei tehnyt ihmisiä vaatimattomiksi, kuten sen olisi pitänyt, 

vaan sai jokaisen ihmisen pitämään itseään kaiken mittana. Jokainen 
nokkela nuorukainen saattoi nyt pitää itseään pätevänä tuomitsemaan kan- 

sansa siveellisyyssäännöstöä, hylkäämään sen, ellei voinut sitä ymmärtää 

ja hyväksyä, ja sitten vapaasti selittämään halujaan vapautuneen sielun 

hyveiksi. »Luonnon» ja »sovinnaisen» välillä tehty ero ja vähemmän tär- 

keiden sofistien innokkaasti esittämä väite, että kaikki se, minkä »Luonto» 

salli, oli hyvää tavasta tai laista riippumatta, uursi perustan kreikkalaisten 

siveellisyyden vanhojen tukipylväiden alta ja sai monet kokeilemaan uusia 

elämäntapoja. Vanhukset murehtivat kotoisen yksinkertaisuuden ja uskol- 

lisuuden katoamista ja nautinnon tai rikkauden tavoittelua, joka ei tah- 

tonut tietää mitään uskonnon pidäkkeistä. Platon ja Thukydides kerto- 

vat ajattelijoista ja julkisuuden miehistä, jotka hylkäsivät moraalin taika- 

uskona eivätkä tunnustaneet muuta oikeutta kuin voiman. Tämä häi- 

käilemätön individualismi muutti sofistien logiikan ja retoriikan lainvää- 

ristelyn ja poliittisen demagogian välikappaleeksi; samoin se alensi heidän 

avaran kosmopoliittisuutensa varovaiseksi haluttomuudeksi, kun isän- 

maan puolustaminen oli kysymyksessä, tai ennakkoluulottomaksi valmiu- 

deksi sen myymiseen enimmin tarjoavalie. Uskonnollismielinen maalais- 

rahvas ja vanhoilliset ylimykset alkoivat yhtyä kaupungin tavallisiin kan- 

salaisiin siinä, että filosofiasta oli tullut vaara valtiolle. 

Muutamat filosofitkin liittyivät hyökkäykseen sofisteja vastaan. Sokra- 
tes tuomitsi heidät (kuten Aristofanes myöhemmin Sokrateen), koska he 
kiilloittivat virheen logiikalla ja tekivät sen miellyttäväksi retoriikallaan, 
ja hän ylenkatsoi heitä, koska he perivät palkkiota. Hän puolusteli tietä- 
mättömyyttään kieliopista sillä, ettei hänellä ollut varaa Prodikoksen 50 
drakhman kurssiin, vaan ainoastaan yhden drakhman kurssiin, jossa annet- 


24 — Durant, Kreikan kulttuuri 

tiin vain alkeet. Eräänä tylynä hetkenä hän käytti armotonta ja paljas- 
tavaa vertausta: 


Uskomme, Antifon, että voidaan käyttää kauneutta tai viisautta 
sekä kunniallisesti että epäkunniallisesti. Jos näet joku myy kau- 
neutensa rahasta kello hyvänsä halukkaalle ostajalle, häntä sanotaan 
miosportoksi, mutta jos joku ystävystyy henkilön kanssa, jonka hän 
tietää kunnialliseksi ja arvokkaaksi ihailijaksi, pidämme häntä 
ymmärtäväisenä. Samoin niitä, jotka myyvät viisauttaan rahasta 
kello hyvänsä ostajalle, sanotaan sofisteiksi, toisin sanoen viisauden 
portoiksi, mutta se, joka ystävystyy ansiokkaaksi tietämänsä hen- 
kilön kanssa ja opettaa hänelle kaiken tuntemansa hyvän, hänen 
katsomme toimivan kuten ainakin hyvän ja kunniallisen kansa- 
laisen. 


Platonilla oli varaa olla samaa mieltä, sillä hän oli rikas. Isokrates 
aloitti uransa puheella sofisteja vastaan, kohosi menestykselliseksi reto- 
riikan opettajaksi ja laskutti tuhat drakhmaa (1 000 dollaria) oppikurs- 
sista. Aristoteles jatkoi hyökkäystä; hän määritteli sofistin henkilöksi, 
joka vain skoettaa rikastua näennäisellä viisaudellaan», ja syytti Prota- 
gorasta siitä, että tämä lupasi saada mustan näyttämään valkoiselta. 

Murhenäytelmä oli sitä traagillisempi, kun molemmat puolet olivat 
oikeassa. Moite palkkioiden takia oli epäoikeudenmukainen, sillä paitsi 
valtion avustusta ei ollut mitään muuta keinoa korkeamman opetuksen 
rahoittamiseksi. Kun sofistit arvostelivat perinteitä ja moraalia, se ei 
suinkaan tapahtunut pahassa tarkoituksessa; he luulivat vapauttavansa 
orjia. He olivat aikansa älymystö, joka oli sen älyn vapauteen kohdistu- 
van intohimon vallassa. Kuten Ranskan valistusajan ensyklopedistit he 
pyyhkäisivät kuolleen menneisyyden pois suurenmoisen lennokkaasti, 
mutta he eivät eläneet tarpeeksi kauan tai ajatelleet tarpeeksi pitkälle 
perustaakseen uusia laitoksia niiden tilalle, jotka irti päästetty järki 
tuhosi. Jokaisessa sivistysmuodossa koittaa aika, jolloin vanhat tavat 
on tarkistettava, jotta yhteiskunta voisi sopeutua vastustamattomiin 
taloudellisiin muutoksiin. Sofistit olivat tämän tarkistamisen välikappa- 
leita, mutta he eivät pystyneet tuottamaan sopeutumiseen tarvittavaa 
valtiotaitoa. Heidän hyväkseen on kuitenkin laskettava, että he voimak- 
kaasti kannustivat tiedonjanoa ja tekivät ajattelun muodikkaaksi. Jokai- 
sesta kreikkalaismaailman sopesta he toivat uusia aatteita ja haasteita 
Ateenaan ja kohottivat tämän filosofiseen tietoisuuteen ja kypsyyteen. 
Ilman heitä ei olisi voinut olla Sokratesta, ei Platonia eikä Aristote- 
lesta. 


FILOSOFIAN JA USKONNON YHTEENTÖRMÄYS 371 


V. SOKRATES 


1, Seilenoksen naamari 


On miellyttävää olla vastatusten henkilön kanssa, joka on niin ilmeisen 
tosi kuin Sokrates. Mutta jos tarkastelemme niitä kahta lähdettä, joihin 
tietomme Sokrateesta nojautuu, havaitsemmo, että toinen niistä, Platon, 
on mielikuvitusta uhkuvien draamojen sepittäjä, kun taas toinen, Ksenofon, 
kirjoittaa historiallisia romaaneja, ja ettei kummankaan sepitettä voida 
hyväksyä historiaksi. »Sanotaan», kirjoittaa Diogenes Laértios», että kun 
Sokrates oli kuullut Platonin lukevan 'Lysistä”, hän huudahti: *Oi Herakles! 
Miten monta valhetta tuo nuori mies onkaan minusta kertonut!” Sillä 
Platon oli pannut Sokrateen suuhun varsin paljon sellaista, jota tämä ei 
koskaan ollut sanonut.» Platon ei väitäkään, että hän olisi pysynyt pel- 
kästään tosiasioissa. Luultavasti ei hänen päähänsä pälkähtänytkään, 
että tulevaisuuden voisi olla vaikeaa erottaa, mikä hänen teoksissaan on 
elämäkertaa, mikä mielikuvitusta. Mutta hän piirtää niin johdonmukaisen 
kuvan mestaristaan »Vuoropuheluissaan», alkaen Sokrateen nuorekkaasta 
arkuudesta »Parmenideessa» ja hänen puheliaasta julkeudestaan »Prota- 
goraassa» »Faidonim hillittyyn hurskauteen ja resignaatioon, että ellei 
Sokrates ollut sellainen, silloin Platon on koko kirjallisuudenhistorian suu- 
rimpia luonteenkuvaajia. Aristoteles hyväksyy aidosti sokratelaisiksi ne 
käsitykset, jotka »Protagoraassa» on pantu Sokrateen suuhun. Äskettäin 
löydetyt katkelmat »Alkibiadesv-näytelmästä, jonka kirjoittaja oli Aiskhines 
Sfettolainen, Sokrateen henkilökohtainen oppilas, tuntuvat vahvistavan 
Platonin aikaisempien vuoropuhelujen antamaa käsitystä ja tarinaa filo- 
sofin kiintymyksestä Alkibiadeeseen. Toiselta puolen Aristoteles laskee 
Ksenofonin teokset »Muistelmia Sokrateesta» ja »Pidot» romaanituot- 
teiksi, kuvitelluiksi keskusteluiksi, joissa Sokrateesta useimmiten tulee 
Ksenofonin omien aatteiden äänitorvi! Jos Ksenofon oli Sokrates- 
Goethen rehellinen Eckermann, voimme vain todeta hänen huolellisesti 
keränneen mestarin vaarattomimmat latteudet; on mahdotonta, että niin 
hyveellinen mies olisi mullistanut kokonaista sivistysmuotoa. Muut mui- 
naisajan kirjailijat eivät tehneet iäkkäästä viisaasta sellaista pyhimystä. 
Tarakselainen Aristoksenos kertoi n. 318 isänsä, joka väitti tunteneensa 
Sokrateen, todistaneen, että filosofi oli sivistystä saamaton, stietämätön 
ja irstas» henkilö, ja leikillinen runoilija Eupolis herjasi kilvan kilpailijansa 
Aristofaneen kanssa suurta paarmaas. Vaikka kiistan rikkihappo jäte- 
täänkin huomiotta, on selvää, että Sokrates oli mies, jota sekä rakastettiin 
että vihattiin enemmän kuin ketään muuta hänen aikalaistaan. 


1 Niinpä »Muistelmien» III kirjassa Sokrates on pantu esitelmöimään strategian peri- 
aatteista. 

Hänen isänsä oli kuvanveistäjä, ja hänen itsensäkin sanotaan veistäneen 
Hermeen kuvan ja kolme Akropoliin lähellä seissyttä »Sulotarta». Hänen 
äitinsä oli kätilö. Oli pysyvänä sukkeluutena, että hän vain jatkoi äitinsä 
ammattia, nimittäin ideoiden maailmassa auttamalla toisia synnyttämään 
käsityksiään. Erään tradition mukaan hän oli orjan poika, mutta se on 
epäuskottavaa, sillä hän taisteli hopliittina (mikä oli mahdollista vain 
kansalaisille), peri isältään talon, ja hänellä oli seitsemänkymmenen miinan 
(7 000 dollarin) omaisuus, jonka hänen ystävänsä Kriton oli sijoittanut 
hänen puolestaan; muuten hänet kuvataan köyhäksi. Hän uhrasi paljon 
huomiota ruumiinharjoituksiin ja oli tavallisesti hyvässä fyysillisessä kun- 
nossa. Hän niitti mainetta sotilaana Peloponnesoksen sodan aikana: 
432 hän taisteli Potidaian, 424 Delionin, 422 Amfipoliin luona. Poti- 
daiassa hän pelasti nuoren Alkibiadeen sekä hengen että aseet ja luopui 
nuorukaisen hyväksi vaatimuksestaan urhoollisuuspalkintoon. Delionissa 
hän viimeisenä ateenalaisena väistyi spartalaisten tieltä ja näyttää pelas- 
tuneen tuijottamalla vihollisiin niin vihaisesti, että spartalaisetkin kauhis- 
tuivat. Kerrotaan hänen näiden sotaretkien aikana voittaneen kaikki muut 
kestävyyden ja rohkeuden puolesta, sekä kärsineen valittamatta nälkää, 
ponnistuksia ja vilua. Milloin hän alentui olemaan kotona, hän toimi ki- 
venhakkaajana ja kuvanveistäjänä. Matkustus ei häntä huvittanut, ja 
hän kävi harvoin kaupungin ja sen sataman ulkopuolella. Hän nai Ksan- 
thippen, joka moitti häntä, koska hän löi perheensä laimin. Hän myönsi 
valitukset aiheellisiksi ja puolusti ritarillisesti vaimoaan pojalleen ja ystä- 
villeen. Avioliitto häiritsi häntä niin vähän, että hän näyttää ottaneen 
lisävaimon, kun miesten sotakuolleisuus aiheutti monivaimoisuuden väli- 
aikaisen laillistamisen. 

Koko maailma tuntee Sokrateen kasvot. Rooman Museo delle Termessä 
säilytetystä rintakuvasta voidaan päätellä, etteivät ne olleetlajinomaisesti 
kreikkalaiset. Kasvojen leveys, litteä, leveä nenä, paksut huulet ja valtava 
parta tuntuvat viittaavan pikemminkin Solonin arolaisystävään. Anakhar- 
siiseen tai Tolstoihin, nykyajan skyyttalaiseen. Sanon», väittää Alkibiades 
juuri rakkauttaan vakuuttaessaan, vettä Sokrates on täsmälleen niiden 
Seilenoksen naamarien kaltainen, joita saa nähdä istumassa kuvanveistä- 
jien myymälässä pilli ja huilu suullaan; ne on tehty keskeltä avattaviksi, 
ja niissä on jumalankuvia sisällä. Sanon myös, että hän on satyyri Marsyaan 
kaltainen. Ethän kiellä, Sokrates, että sinulla on satyyrin naama? Sok- 
rates ei tehnyt vastaväitteitä; tehdäkseen asian pahemmaksi hän tunnus- 
taa, että hänellä on suhteettoman suuri vatsa ja toivoo saavansa sen supis- 
tumaan tanssimalla. 

Platon ja Ksenofon ovat yksimielisiä kuvatessaan hänen tapojaan ja 
luonnettaan. Hän tyytyi yhteen ainoaan yksinkertaiseen ja nukkavieruun 
vaippaan kautta vuoden ja käveli mieluimmin paljain jaloin kuin kengissä 

tai sandaaleissa. Hän oli uskomattoman vapaa ihmisiä kiihdyttävästä 
ansaitsemiskuumeesta. Nähdessään torilla myytäväksi tarjotut lukemat- 
tomat tavarat, hän huomautti: »Miten monta esinettä tuossa onkaan, joita 
en tarvitseb Hän tunsi itsensä rikkaaksi köyhyydessään. Hän osasi juoda 
herrasmiehen tavoin eikä tarvinnut arkaa askeettisuutta pitämään itseään 
pystyssä! Hän ei ollut erakko, vaan piti hyvästä seurasta ja salli rikkaiden 
silloin tällöin kestitä itseään, mutta hän ei nöyristellyt heille, saattoi val- 
lan hyvin tulla heittäkin toimeen ja torjui suurmiesten ja kuninkaiden lah- 
jat ja kutsut. Kaiken huomioon ottaen hän oli onnellinen mies: hän eli 
tekemättä työtä, luki, mutta ei kirjoittanut, opetti piintymättä kaavamai- 
suuteen, joi joutumatta päihdyksiin ja kuoli ennen vanhenemista miltei 
kivuttomasti. 

Hänen moraalinsa oli erinomainen sen ajan moraaliksi, mutta tyydyt- 
täisi tuskin kaikkia niitä kelpo ihmisiä, jotka häntä ylistävät. Hän syttyi 
tuleen» nähdessään Kharmideen, mutta hillitsi itsensä kysymällä, oliko 
tällä somalla pojalla myös »jalo sielu». Platon sanoo Sokrateen ja Alki- 
biadeen olleen rakkaussuhteessa ja kuvaa, miten filosofi »metsüsteli kau- 
niita nuorukaisia». Vaikka vanhus näyttää tyytyneen useimmiten vain 
platoniseen rakkauteen, hän ei kuitenkaan pitänyt itseään liian hyvänä 
neuvomaan homoseksuelleja henkilöitä ja hetairoita, miten houkutella 
lempijöitä luokseen. Hän lupasi ritarillisesti apuaan kurtisaani Theodo- 
talle, joka palkkioksi kehoitti häntä usein käymään luonaan. Hänen hyvän- 
tuulisuutensa ja lempeytensä olivat niin horjumattomat, että niiden, jotka 
pystyivät sulattamaan hänen poliittisen kantansa, oli helppo sopeutua 
hänen moraaliinsa. Kun hän oli kuollut, Ksenofon sanoi häntä »niin oikea- 
mieliseksi, ettei hän mitättömimmässäkään asiassa tehnyt kenellekään 
vääryyttä ... niin kohtuulliseksi, ettei hän milloinkaan asettanut nautin- 
toa hyveen edelle; niin viisaaksi, etteihän milloinkaan erehtynyt hyvän ja 
pahan välillä . .. niin hyväksi ihmisluonteiden arvostelijaksi ja niin taita- 
vaksi kehoittamaan heitä hyveeseen ja kunniaan, että hän näytti olevan 
sellainen, jollaisia parhaat ja onnellisimmat ihmiset ovat. 


2. Paarman muotokuva 


Ollen luonteeltaan utelias ja kiistanhaluinen Sokrates ryhtyi opiskele- 
maan filosofiaa. Jonkin aikaa hän oli hänen nuoruudessaan Ateenaan 


1 yMitä juomiseen tulee», antaa Ksenofon Sokrateen lausua, »viini totisesti *kostuttaa 
sielun? ja uinuttaa murheemme uneen ... Mutta epäilen, että ihmisten ruumiiden laita 
on sama kuin kasvien... Kun Jumala suo kasveille tulvimalla vettä, ne eivät pysy 
pystyssä eivätkä tuulet voi puhaltaa niiden läpi, mutta kun ne juovat vain tarpeekseen, 
ne kasvavat suoriksi ja kookkaiksi ja kantavat täyden ja runsaan hedelmäsadon.s 

tulvivien sofistien lumoissa. Ei ole mitään todisteita siitä, että Platon olisi 
omasta päästään keksinyt tämän tosiasian ja kuvauksensa Sokrateen ta- 
paamisosta Parmenideen, Protagoraan, Gorgiaan, Prodikoksen, Hippiaan 
ja Thrasymakhoksen kanssa. On luultavaa, että Sokrates tapasi Zenonin, 
kun tämä kävi Ateenassa n. 450, ja että Zenonin dialektiikka silloin tarttui 
häneen lähtemättömästi. Otaksuttavasti hän tunsi Anaksagoraan opin, 
jollei ehkä häntä henkilökohtaisesti, sillä miletolainen Arkhelaos, joka oli 
Anaksagoraan oppilas, opetti jonkin aikaa Sokratesta. ^ Arkhelaos oli 
alkuaan fyysikko ja muuttui sitten moraalin tutkijaksi. Hän selitti moraa- 
lin alkua ja perustaa rationalistisesti, ja kenties juuri hän sai Sokrateen 
suuntautumaan luonnontieteiden asemasta etiikkaan. Täten Sokrates 
päätyi filosofiaan ja siitä lähtien löysi suurimman onnensa päivittäisestä 
keskustelusta hyveestä, itsensä ja muiden tutkistelusta, sillä tutkiskelema- 
ton elämä ei ole ihmisen arvoista»! Niinpä hän harhaili ihmisten usko- 
musten parissa, hätyytti heitä kysymyksillä, vaati täsmällisiä vastauksia ja 
johdonmukaisia mielipiteitä ja oli kauhuna kaikille, jotka eivät pystyneet 
ajattelemaan selkeästi. Haadeessakin hän aikoi olla paarma ja vottaa sel- 
ville, kuka on viisas ja kuka on olevinaan viisas, vaikka ei olekaan». Hän 
varjeli itseään samanlaiselta ristikuulustelulta julistamalla, ettei hän tien- 
nyt mitään; hän muka tiesi kaikki kysymykset, mutta ei yhtään vastausta, 
ja hän sanoi itseään vaatimattomasti »harrastelijafilosofiksb. Hän tar- 
koitti sillä otaksuttavasti, ettei ollut varma mistään muusta kuin ihmisen 
erehtyväisyydestä ja ettei hänellä ollut mitään jäykkää ja kiinteää dogmi- 
ja prinsiippijärjestelmää. Kun Delfoin oraakkeli Khairefonin muka teke- 
mään kysymykseen »Onko olemassa ketään Sokratesta viisaampaa?» 
muka vastasi: sEi ketüün», Sokrates piti vastausta hänen julkisesti tunnus- 
tamansa tietämättömyyden ansiona. 

Siitä hetkestä lähtien hän asetti itselleen tehtäväksi selkeiden ideoiden 
muodostamisen. Hän lausui tahtovansa pitää itselleen aika ajoin luentoja 
ihmiskuntaa koskevista asioista, harkiten mikä oli hurskasta, mikä juma- 
latonta, mikä oikeudenmukaista, mikä väärää, mikä tervejärkisyyttä, mikä 
pelkuruutta, millainen oli hallituksen luonne ja millaisia taitavan ihmis- 
ten hallitsijan ominaisuudet; sekä kosketellen muita asioita ... joista hän 
ajatteli, että tietämättömiä voitiin oikeudenmukaisesti arvostella yhtä 
kehnoiksi kuin orjat». Jokaisen epäselvän käsitteen, helppohintaisen yleis- 
tyksen tai salaisen ennakkoluulon kohdatessaan hän tiukkasi: »Mikä se 
on?» ja vaati täsmällisen määritelmän. Hän otti tavakseen nousta varhain 
ja mennä torille, gymnasioneihin, palaistroihin tai käsityöläisten verstai- 
siin ja antautua keskusteluun kenen hyvänsä kanssa, joka näytti tarjoavan 
piristävää älykkyyttä tai hupaisaa typeryyttä. »Eikö tie Ateenaan ole 
tehty keskustelemista varten?» hän kysyi. Hänen menetelmänsä oli yksin- 

1 De aneksetastos bios u biotos anthropo. Platon, x Apologias, 37. 

kertainen: hän vaati määrittelemään jonkin huomattavan idean. Sitten 
hän tutki määritelmää tavallisesti paljastaen sen epätäydelliseksi, risti- 
riitaiseksi tai järjettömäksi. Kysymällä yhä uudelleen ja uudelleen hän 
johti toista täydellisempää ja oikeampaa määritelmää kohti, jota hän ei 
kuitenkaan milloinkaan antanut. Välistä hän eteni yleiskäsitettä kohti tai 
hylkäsi sellaisen tutkimalla pitkän sarjan erikoistapauksia; siten hän ko- 
teutti induktiomenetelmän kreikkalaiseen logiikkaan. Joskus hän kuu- 
luisaa Sokrateen ivaa viljellen paljasti sen määritelmän tai mielipiteen 
naurettavat seuraamukset, jonka hän halusi kumota. Hän rakasti into- 
himoisesti järjestettyä ajattelua ja luokitteli mielellään asiat niiden suvun, 
lajin ja erikoisominaisuuksien mukaan siten raivaten tietä Aristoteleen 
määrittelymetodille ja Platonin ideateorialle. Hän kuvasi mielellään 
dialektiikan taidoksi erottaa asiat huolellisesti toisistaan. Logiikan uuvut- 
tavat erämaat hän höysti huumorilla, joka ei tullut pitkäikäiseksi filosofian 
historiassa. 

Hänen vastustajansa moittivat sitä, että hän repi, muttei rakentanut 
mitään, että hän hylkäsi jokaisen vastauksen, mutta ei antanut mitään 
itse, ja että tulokset tuhosivat moraalin ja lamaannuttivat ajattelun. Mo- 
nessa tapauksessa ideat, joita hän oli ryhtynyt selventämään, jäivät 
entistä hämärämmiksi. Jos joku päättäväinen henkilö, kuten Kritias, koetti 
kysellä häneltä, hän muutti vastauksensa toiseksi kysymykseksi ja sai 
heti yliotteen takaisin. »Protagoras»-vuoropuhelussa hän tarjoutuu kysy- 
misen asemesta vastaamaan, mutta tämä hyvä päätös kestää vain hetken, 
minkä takia Protagoras, itse vanha tekijä logiikan leikissä, rauhallisesti 
. luopuu väittelemästä. Hippias on raivoissaan Sokrateen vältteleväisyyden 
tähden: »Kautta Zeun!» hän huudahtaa, vet saa kuulla (vastaustani), ennen 
kuin itse sanot mikä sinun mielestäsi on oikeudenmukaista; sillä eipä riitä 
se, että naurat muille, kysellessäsi jokaiselta ja kumotessasi hänen puhei- 
taan, mutta itse olet haluton selittämään syytä kenellekään tai lausumaan 
mielipidettäsi mistään asiasta». Tällaisiin herjauksiin Sokrates vastasi, 
että hän oli vain kätilö kuten äitinsäkin. »Moite, joka usein kohdistetaan 
minuun, että minä nimittäin kyselen muilta enkä älyä itse vastata heille, 
on täysin oikeutettu. Syynä menettelyyni on, että jumalat pakottavat 
minut toimimaan kätilönä, mutta estävät minua synnyttämästä» — oikein 
hänen ystävänsä Euripideen arvoinen deus ex machina. 

Hän muistutti monessa suhteessa sofisteja, ja ateenalaiset käyttivätkin 
tätä nimitystä hänestä empimättä ja useimmiten myös tarkoittamatta sitä 
moitteeksi. Hän oli tosiaan usein sofisti sanan nykyaikaisessa merkityk- 
sessä: hän viljeli runsaasti ovelia metkuja ja kujeellista todistelua, muutti 
kavalasti käsitteiden laajuutta tai merkitystä, hukutti ongelman epämää- 
räisiin analogioihin, saivarteli kuin koulupoika ja oli aikamoinen suun- 
pieksijä. Ateenalaisten pitäisi oikeastaan saada anteeksi se, että juottivat 

hänelle katkoa, sillä ci ole sen pahempaa vitsausta kuin tietoinen loogikko. 
Neljässä kohdassa hän erosi sofisteista: hän halveksi retoriikkaa, hän halusi 
lujittaa siveellisyyttä, hän ei välttänyt opettavansa muuta kuin ideoiden 
tarkastelun taitoa ja hän kieltäytyi ottamasta maksua opetuksestaan, 
vaikkakin hän kyllä nähtävästi otti vastaan tilapäistä avustusta rikkailta 
ystäviltään. Hänen ärsyttävistä vioistaan huolimatta hänen oppilaansa 
rakastivat häntä syvästi. »Ehkäpä», hän sanoo eräälle heistä, »ninà pystyn 
auttamaan sinua kunnian ja hyveen tavoittelussa, koska olen taipuvainen 
molemminpuoliseen rakkauteen, sillä aina kun miellyn ihmisiin, antaudun 
kiihkeästi ja koko sielustani heitä rakastamaan ja saamaan heiltä vasta- 
rakkautta. Minä olen murheissani heidän poissaolostaan ja he minun, minä 
kaipaan heidän seuraansa, kuten he kaipaavat minun seuraani.» 

Aristofaneen »Pilvissä» kerrotaan Sokrateen oppilaiden muodostaneen 
koulukunnan, joka säännöllisesti kokoontui sovittuun paikkaan, ja muuan 
Ksenofonin kohta tukee jonkin verran tätä käsitystä. Tavallisesti hänen 
kuitenkin kerrotaan opettaneen milloin ja missä tapasi oppilaan tai kuun- 
telijan. Hänen kannattajillaan ei kuitenkaan ollut mitään yhteistä oppia. 
Päinvastoin he olivat keskenään niin erimielisiä, että heistä tuli mitä eri- 
laisimpien filosofisten koulukuntien ja teoreettisten suuntien, platonismin, 
kyynilisyyden, stoalaisuuden, epikurolaisuuden, skeptisismin, johtajia. 
Heitä oli ylpeä ja nöyrä Antisthenes, joka omaksui mestarilta elämän ja 
tarpeiden yksinkertaisuuden opin ja perusti kyynillisen koulukunnan. 
Hän oli ehkä saapuvilla Sokrateen lausuessa Antifonille: »Tunnut ajatte- 
levan, että vlellisyys ja yltäkylläisyys on onnea, mutta minä arvelen, että 
se, joka ei tarvitse mitään, muistuttaa jumalia ja että se, joka tarvitsee 
mahdollisimman vähän, pääsee lähimmäs jumalia.» Heitä oli Aristippos, 
joka Sokrateen levollisesta toteamuksesta, että nautinto oli hyvä asia, 
johti opin, jota hän myöhemmin kehitti Kyrenessä ja jota Epikuros julisti 
Ateenassa. Megaralainen Eukleides huipensi Sokrateen dialektiikan skep- 
tisismiksi, joka kielsi kaiken todellisen tiedon olemassaolon. Nuori Faidon 
oli joutunut orjuuteen, mistä Kriton Sokrateen käskystä lunasti vapaaksi 
hänet; Sokrates rakasti nuorukaista ja »teki hänestä filosofin». Levoton 
Ksenofon jätti filosofian sotilasuran tähden, mutta hän todisti silti, »ettei 
mikään ollut antoisampaa kuin olla Sokrateen seurassa ja keskustella hänen 
kanssaan joka tilaisuudessa ja mistä aineesta hyvänsä». Platonin vilkkaa- 
seen mielikuvitukseen viisas teki niin pysyvän vaikutuksen, että molem- 
pien sielut ovat ikuisesti kietoutuneet toisiinsa filosofian historiassa. Rikas 
Kriton soli mitä hellimmin kiintynyt Sokrateeseen ja piti huolta siitä, 
ettei häneltä koskaan mitään puuttunut». Loistava nuori Alkibiades 
saattoi uskottomuudellaan opettajansa huonoon maineeseen ja vaa- 
raan, mutta alussa hän rakasti tätä luonteenomaisen huolettomasti. 
Hän on sanonut: 

Kun kuulemme jotakuta toista, vaikka hyvääkin puhujaa, hä- 
nen sanoillaan ei ole kerrassaan minkäänlaista tehoa sinuun verra- 
ten, mutta sinun sanojesi murutkin, Sokrates, vaikka toisilta kuul- 
tuinakin ja opätäydellisesti selostettuina, hämmästyttävät ja otta- 
vat valtaansa jokaisen miehen, naisen ja lapsen sielun, joka pääsee 
niitä kuulemaan... Tiedän, että ellen ummistaisi korviani häneltä 
ja pakenisi seireenin ääntä, hän pidättäisi minut luonaan, kunnes 
vanhenisin hänen jalkainsa juuressa istuessani. ... Olen tuntenut sy- 
dämessäni tai sielussani ... tuon suurimman tuskan, joka vilpittö- 
mässä nuoruudessa viiltää kipeämmin kuin käärmeen hammas, filo- 
sofian tuskan... Ja sinä, Faidros, sinä, Agathon, te Eryksimakhos, 
Pausanias, Aristodemos ja Aristofanes, Sokrates itsekin, tarpeetonta 
sanoakin, kaikki te olette kokeneet samaa mieletöntä filosofian into- 
himoa. 


Oligarkkijohtaja Kritias oli mielissään Sokrateen demokratianvastaisista 
letkauksista ja edisti hänen huonoon maineeseen joutumistaan kirjoitta- 
malla näytelmän, jossa hän kuvasi jumalat ovelien valtiomiesten keksin- 
nöksi; nämä muka käyttivät jumalia yövartijoina peloittelemaan ihmisiä 
siivoon käytökseen. Oppilaisiin kuului edelleen kansanvaltaisen puolue- 
pomon Anytoksen poika, joka mieluummin kuunteli Sokratesta kuin hoiti 
varsinaisia askareitaan, nahkakauppaa. Anytos valitti, että Sokrates oli 
pannut pojan pään pyörälle skeptisismillään ja ettei poika enää kunnioit- 
tanut vanhempiaan eikä jumalia. Sitä paitsi Anytos paheksui Sokrateen 
demokratiaan kohdistamaa arvostelua.! »Sokrates», Anytos sanoi, luulen 
sinut liian kärkkääksi puhumaan pahaa ihmisistä, ja jos neuvoni kelpaa 
sinulle, ole varovaisempi. Ehkä ei ole yhtään kaupunkia, missä ei olisi 
helpompi aiheuttaa ihmisille vahinkoa kuin tehdä heille hyvää, ja ainakin 
Ateenan laita on niin.» Anytos odotteli aikaansa. 


3. Sokrateen filosofia 


Sokrateen metodin takana piili väistelevä, hapuileva, systeemitön filo- 
sofia, joka kuitenkin oli niin todellinen, että sen puolesta kuoltiin. Ensi 
näkemältä ei mitään Sokrateen filosofiaa ole olemassakaan, mikä kuiten- 
kin suurelta osalta johtuu siitä, että Sokrates Protagoraan relativismin 
pauloissa ollen ei esittänyt jyrkkiä dogmeja ja oli varma vain omasta tie- 
tämättömyydestään. 

Vaikka Sokrates tuomittiinkin jumalattomuudesta, hän kuitenkin aina- 
kin ulkonaisesti palvoi kaupunkinsa jumalia, osallistui sen uskonnollisiin 
juhlamenoihin eikä tiettävästi koskaan sanallakaan rienannut. Hän väitti 
kaikissa tärkeissä kielteisissä ratkaisuissaan tottelevansa sisäistä daimo- 


1 On mahdollista että Anytos, kuten Plutarkhos ja Athenaios väittävät, oli rakastunut 
Alkibiadeeseen, joka hylkäsi hänet Sokrateen tähden. 

nionia, jota hän kuvasi taivaan antamaksi merkiksi. Tämä henki oli ken- 
ties sokin Sokrateen ironisuuden tuote, mutta jos niin on, hän piti sitä 
tavattoman tarmokkaasti elossa, ja se on vain yksi laji Sokrateen monia 
vetoamisia oraakkeleihin ja wniin jumalien viesteinä. Hän väitti, että 
maailmassa oli liian monta esimerkkiä hämmästyttävästä mukaantumisesta 
ja ilmeisestä suunnitelmallisuudesta, jotta maailma olisi saanut alkunsa 
sattumasta tai jostakin käsittämättömästä syystä. Kuolemattomuudesta 
hän ei ollut yhtä varma. »Faidonissa» hän puolustaa sitä sitkeästi, mutta 
*Apologiassa» hän lausuu: »Jos väittäisin olevani viisaampi kuin muut, sc 
tapahtuisi sen takia, etten luule omaavani riittävää tietoa toisesta maail- 
masta, josta todella en tiedä mitään.» »Kratyloksessa» hän suhtautuu 
jumaliin yhtä agnostikkomaisesti: »Jumalista me emme tiedä mitään.» 
Hän neuvoi seuralaisiaan olemaan kiistelemättä sellaisista asioista; kuten 
Kung Fu-tse, hän kysyi heiltä, olivatko he niin hyvin perillä ihmisten 
asioista, että olivat valmiit sekaantumaan taivaallisiin. Parasta kaikesta 
oli hänen mielestään tunnustaa tietämättömyytemme ja noudattaa Delfoin 
oraakkelin neuvoa, kun tämä kysyttäessä, miten jumalia oli palvottava, 
vastasi: »Maanne lakien mukaan» 

Hän sovelsi tätä skeptillisyyttään vielä ankaramminluonnontieteisiin. 
Niitä piti opiskella vain sen verran, kuin käytännöllisessä elämässä tarvit- 
tiin. Muu oli tutkimaton sokkelo, ja jokainen ratkaistu salaisuus nosti 
näkyviin uuden vieläkin salaperäisemmän salaisuuden. Sokrates oli nuo- 
ruudessaan tutkinut tieteitä Arkhelaoksen johdolla, mutta kypsään ikään 
ehdittyään hän hylkäsi ne enemmän tai vähemmän totuuspitoisena myyt- 
tinä. Häntä eivät enää kiinnostaneet tosiasiat ja syntyjuuret, vaan arvot 
ja tarkoitukset. »Hän keskusteli», sanoo Ksenofon, »aina ihmisiä koske- 
vista asioista». Sofistit olivat myös »küüntyneet» luonnontieteistä ihmiseen 
ja alkaneet tutkia aistimista, havaintoa ja tietoa. Sokrates eteni pitem- 
mälle ja tutki ihmisluonnetta ja ihmisen tarkoitusta. »Sanohan, Euthy- 
demos, oletko milloinkaan käynyt Delfoissa?» »Kyllà, kahdesti.» »Ja huo- 
masitko, että temppelin seinään oli kirjoitettu: *Tunne itsesi!» »Huoma- 
sin.» Entä eikö se herättänyt sinussa mitään ajatuksia vai koetitko sitä 
seuraten tutkia itseäsi päästäksesi selville, minkälainen luonteesi on?» 

Filosofia ei näin ollen Sokrateelle ollut teologiaa, metafysiikkaa eikä 
fysiikkaa, vaan etiikkaa ja politiikkaa, jonka johdantona ja välineenä oli 
logiikka. Kun hänen esiintymisensä sattui sofistien aikakauden loppuvai- 
heeseen, hän ymmärsi, että sofistit olivat saaneet aikaan erään jokaisen 
kulttuurimuodon historian kriitillisimmän tilanteen, sen, jossa moraalin 
yliluonnollinen perusta järkkyy. Palaamatta kauhistuneena oikeaoppisuu- 
den turviin hän asetti itselleen etiikan syvällisimmän kysymyksen: onko 
luontoisetiikka mahdollinen? Voiko filosofia luomalla tehokkaan maalli- 
sen moraalisäännöstön pelastaa sivistyksen, jonka sen ajatuksenvapaus 

uhkaa tuhota? Kun Sokrates »Euthyfronissa» väittää, ettei hyvä ole hyvää 
siksi, että jumalat sen hyväksyvät, vaan että jumalat hyväksyvät sen, 
koska se on hyvää, hän suosittelee filosofista vallankumousta. Kaukana 
siitä, että hänen hyvä-käsityksensä olisi teologinen, se on siinä määrin 
maallinen, että se on miltei hyötymoraalin kyllästämä. Hyvä ei hänen mie- 
lestään ole mitään yleistä ja abstraktista, vaan tapauksellista ja käytän- 
nöllistä, »johonkin kelpaavaa». Hyvyys ja kauneus ovat hyödyllisen ja 
edullisuuden muotoja. Lantakorikin on kaunis, jos se on tarkoitukseensa 
sopiva. Koska (Sokrateen mielestä) mikään muu ei ole niin hyödyllistä 
kuin tieto, tieto on korkein hyve ja kaikki pahe on tietämättömyyttä; 
»hyve» (arete) tosin tässä merkitsee pikemminkin oivallisuuttakuin syn- 
nittömyyttä. Ilman tarpeellista tietoa ei voida toimia oikein; se, jolla on 
tarpeellinen tieto, ei voi välttyä toimimasta oikein. Ihmiset eivät koskaan 
tee sellaista, minkä he tietävät vääräksi, so. epäviisaaksi ja heille itsel- 
leen vahingolliseksi. Korkein hyvä on onnellisuus, korkein keino sen saa- 
vuttamiseen tieto tai ymmärrys. 

Jos tieto on korkeinta maailmassa, silloin aristokratia on, niin Sokrates 
järkeilee, paras hallitusmuoto ja demokratia mielettömyyttä. »Onhan mie- 
letóntü», sanoo Ksenofonin Sokrates, »valita virkamiehiä arpomalla, sillä 
eihän kukaan unissaankaan valitse arpomalla luotsia, muuraria, huilun- 
soittajaa eikä yleensä mitään ammattimiestä, vaikka sellaisten miesten 
erehdykset ovat paljon vaarattomampia kuin ne, jotka aiheuttavat seka- 
sortoa valtiollisella alalla». Hän tuomitsi ateenalaisten puolueiden ja kiis- 
tojen katkeruuden: »Niiden takia olen alituisesti mitä pahimman pelon 
vallassa, että tapahtuu niin suuri onnettomuus, ettei valtio voi sitä kestää.» 
Hänen arvelunsa mukaan Ateenaa ei voinut pelastaa mikään muu, kuin 
että sitä pääsisivät hallitsemaan pystyvät ja monitietoiset miehet, mutta 
heitä ei voitu nimetä äänestämällä sen paremmin kuin sopivia luotseja, 
muusikkoja, lääkäreitä tai puuseppiä. Vallan tai rikkauden ei myöskään 
pitänyt vaikuttaa valtion virkamiesten valintaan. Tyrannia ja plutokratia 
eivät ole demokratiaa parempia. Järjellinen väliratkaisu on aristokratia, 
jossa vain henkisiltä ominaisiltaan sopivat ja tarpeellisen koulutuksen saa- 
neet voivat saada virkoja. Vaikka Sokrates näin arvostelikin Ateenan 
kansanvaltaa, hän tunnusti sen edut ja antoi arvoa sen suomalle vapau- 
delle ja kehitysmahdollisuuksille. Hän nauroi muutamien seuralaistensa 
halulle saarnata »paluuta luontoon» ja suhtautui Antistheneeseen ja kyy- 
nikkoihin samoin kuin Voltaire myöhemmin Rousseauhon. Sivistys oli 
kaikkine vikoineenkin hänen mielestään kallisarvoinen asia, jota ei saanut 
hylätä alkukantaisen yksinkertaisuuden hyväksi. 

Ateenalaisten enemmistö suhtautui kuitenkin häneen ärtyneen epäluuloi- 
sesti. Oikeaoppisen uskonnon kannattajat pitivät häntä kaikista sofis- 
teista vaarallisimpana, sillä vaikka hän suhtautui huomaavaisesti vanhaan 

uskontoon, hän hylkäsi tradition, tahtoi alistaa jokaisen säännön järjen 
punnittavaksi, perusti siveellisyyden enemmän ihmisen omantunnon kuin 
yhteiskunnallisen hyödyn tai taivaan muuttumattomien käskyjen varaan 
ja päätyi skeptisismiin, joka jätti järjen jokaista tapaa ja uskomusta jäy- 
tävän sekasorron tilaan. Aristofaneen kaltaiset menneisyyden ylistäjät 
syyttivät häntä, samoin kuin Protagorasta ja Euripidesta, ajan uskonnotto- 
muudesta, nuorten vanhoillo osoittamasta kunnioituksen puutteesta, 
sivistyneistön moraalin löyhtymisestä ja Ateenan elämälle tuhoisasta 
sekasortoisesta individualismista. Sokrates tosin kieltäytyi tukemasta 
harvainvaltalaisten puoluetta, mutta monet sen johtajista olivat hänen 
oppilaitaan tai ystäviään. Kun eräs heistä, Kritias, toimeenpani varakkai- 
den vallankumouksen ja häikäilemättömän terrorin, Anytoksen ja Mcle- 
toksen kaltaiset demokraatit leimasivat Sokrateen harvainvaltaisen taan- 
tumuksen henkiseksi lähteeksi ja päättivät raivata hänet pois Ateenan 
valtiollisesta elämästä, 

Siinä he onnistuivat, mutta he eivät voineet tehdä tyhjäksi hänen suun- 
natonta vaikutustaan. Hänen Zenonilta omaksumansa dialektiikka siirtyi 
Platonin välityksellä Aristoteleelle, joka kehitti siitä niin täydellisen logii- 
kan järjestelmän, että se pysyi muuttamattomana tuhatyhdeksänsataa 
vuotta. Tieteelle hänen vaikutuksensa oli vahingoksi: opiskelijat kääntyi- 
vät poisl uonnontieteellisestà tutkimuksesta, ja oppi ulkopuolisesta tarkoi- 
tuksesta ei mitenkään rohkaissut tieteelliseen erittelyyn. Sokrateen indi- 
vidualistinen ja intellektualistinen etiikka kenties jossakin määrin edisti 
ateenalaisten moraalin rappeutumista, mutta sen vaatimuksesta, että 
omaatuntoa oli toteltava enemmän kuin lakia, tuli yksi kristinuskon tär- 
keimpiä opinkappaleita. Hänen oppilaansa välittivät hänen herätteitä anta- 
vat ajatuksensa seuraavien kahden vuosisadan tärkeimpiin filosofisiin 
katsomuksiin, joista ne muodostivat olennaisen osan. Voimakkaimmin 
edisti hänen vaikutustaan hänen esimerkillinen elämänsä ja luonteensa. 
Hänestä tuli Kreikan historian marttyyri ja pyhimys, ja jokainen suku- 
polvi, joka etsi yksinkertaisen elämän ja urhean ajattelun esikuvaa, ruokki 
ihanteitaan hänen muistollaan. »Ajatellessani tuon miehen viisautta ja luon- 
teen jaloutta», sanoi Ksenofon, »on minun mahdotonta unohtaa häntä tai 
muistaessani hänet olla ylistämättä häntä. Ja jos niistä, jotka pyrkivät 
hyveeseen, joku on milloinkaan tavannut avuliaamman henkilön kuin 
Sokrates, arvioinpa sen miehen ansaitsevan tulla sanotuksi vallan 
autuaaksi.» 

KULTA-AJAN KIRJALLISUUS 


I. PINDAROS 


Tavallisesti aikakauden filosofia on seuraavan aikakauden kirjallisuutta: 
ne aatteet ja kysymykset, joista yksi sukupolvi ottelee tutkimuksen ja 
ajattelun kentillä, ovat seuraavalle näytelmän, romaanin ja runouden 
taustana. Mutta Hellaassa kirjallisuus ei vitkastellut filosofian jäljessä. 
Runoilijat olivat itse filosofeja, ajattelivat itse puolestaan ja olivat aikansa. 
henkistä kärkijoukkoa. Sama vanhoillisuuden ja radikalismin ristiriita, 
joka kuohutti Kreikan uskontoa, tiedettä ja filosofiaa, ilmensi itseään myös 
runoudessa ja draamassa, jopa historiankirjoituksessakin. Koska syvälli- 
nen mietiskely sai tuekseen loistavan taiteellisen muodon, kulta-ajan kir- 
jallisuus kohosi huipuille, jotka vasta Shakespeare'in ja Montaigne'in 
aika saattoi jälleen tavoittaa. 

Toiselta puolen tämä ajattelun taakka, toiselta puolen kuninkaallisten 
tai aristokraattisten suojelijoiden sortuminen oli syynä siihen, että viides 
vuosisata oli kuudetta köyhempi itsenäisen lyyrillisen runouden puolesta. 
Pindaros oli molempien aikakausien yhdistäjä, sillä hän oli perinyt lyyrilli- 
sen muodon, mutta täytti sen dramaattisella loisteliaisuudella. Hänen 
jälkeensä runous mursi perinnäiset rajansa ja dionysolaisessa draamassa 
yhtyi musiikin, uskonnon ja tanssin kanssa luomaan kulta-ajan loistolle ja 
tuliselle intohimoisuudelle suurenmoisemman ilmaisukeinon. 

Pindaros polveytyi thebalaisesta perheestä, joka johti juurensa alku- 
kantaisiin aikoihin ja laski omikseen monta hänen runoudessaan ikuistet- 
tua muinaisajan sankaria. Hänen setänsä, taitava huilunsoittaja, jätti 
perinnöksi Pindarokselle runsaasti musiikinrakkauttaan ja jonkin verran 
taitoaankin. Vanhemmat lähettivät pojan täydentämään musiikkiopinto- 
jaan Ateenaan, missä Lasos ja Agathokles opettivat hänelle kuorosävel- 
lystä. Jo ennen kahdettakymmenettä ikävuottaan — so. 502 — hän palasi 
Thebaan ja opiskeli yhdessä runoilijatar Korinnan kanssa. Hän kilpaili 
Korinnaa vastaan viidesti ja hävisi joka kerran, mutta Korinna oli hyvin 
kaunis, ja tuomarit olivat miehiä. Pindaros nimitti häntä imisäksi, Simo- 
nidesta varikseksi ja itseään kotkaksi. Tästä likinäköisyydestä huolimatta 
hänen maineensa nousi niin korkealle, että hänen maanmiehensä pian sepit- 
tivät tarinan, jonka mukaan nuoren runoilijan nukkuessa kedolla mehiläi- 
set olivat asettuneet hänen huulilleen ja jättäneet sinne hunajansa. Pian 
häntä pyydettiin kirjoittamaan oodeja ruhtinaiden ja rikkaiden kunniaksi, 
jotka palkitsivat hänet anteliaasti. Hän vieraili Rhodoksen, Tenedoksen, 
Korinthoksen ja Ateenan ylhäisissä perheissä ja eli jonkin aikaa Makedo- 
nian kuninkaan Aleksanteri I:n, Akragaan Theronin ja Syrakusan Hieron 

I:n hovilaulajana. Tavallisesti hän sai lauluistaan maksun etukäteen, aivan 
kuin nykyään jokin kaupunki tilaa säveltäjän laatimaan sen kunniaksi 
kuoro- ja tanssisävellyksen ja itse johtamaan esitystä. Kun Pindaros palasi 
neljännelläviidettä ikävuodellaan Thebaan, hänet tunnustettiin Boiotian 
suurimmaksi lahjaksi Hellaalle. 

Hän työskenteli uutterasti, sävelsi musiikin kutakin runoaan varten 
ja usein harjoitti kuoron sitä laulamaan. Hän kirjoitti hymnejä ja paiaa- 
neja jumalille, dityrambeja Dionysoksen juhlaan, neitojen lauluja (par- 
thenaia), kuuluisien miesten ylistyslauluja (enkomia), juomalauluja (skolia), 
itkuvirsiä (threnoi) ja voittolauluja (epinibia) panhelleenisten kisojen 
voittajille. Näistä on säilynyt vain neljikymmentüviisi oodia; niillä on 
nimensä niiden kisojen mukaan, joissa niiden sankarit saavuttivat voit- 
tonsa. Oodeista puolestaan ovat ainoastaan sanat säilyneet, sävellyksestä 
ei mitään. Koettaessamme arvostella niitä olemme samassa asemassa 
kuin tulevaisuuden historiankirjoittaja, jolla on edessään Wagnerin lib- 
retot, mutta ei lainkaan partituureja, joka sen vuoksi lukee hänet pikemmin 
runoilijoiden kuin säveltäjien joukkoon ja joka määrää hänen asemansa 
niiden sanojen mukaan, jotka palvelivat hänen sävelsointujaan. Myös kuvit- 
telemalla kiinalaisen oppineen, joka ei tunne Kristus-kertomusta, jonakin 
iltana lukevan kömpelönä käännöksenä kymmentä Bachin koraalia, joista 
puuttuu musiikki ja rituaali, voimme päätellä miten helppoa on olla oikeu- 
denmukainen Pindarosta kohtaan. Kun häntä nykyisin oodi oodilta lue- 
taan hiljaisessa työkammiossa, hän on klassillisen maailman verrattomasti 
ikävystyttävin etuvartija. 

Vain musiikkiin vertailemalla voidaan näiden runojen rakenne selittää. 
Pindaroksen, samoin kuin Simonideen ja Bakkhylideen, oli yhtä mahdo- 
tonta voittolaulussaan poiketa muodon vaatimuksista kuin nyky-Euroo- 
passa rikkoa sinfoniojen ja sonaattien vakiintunutta muotoa vastaan. 
Ensin tuli aiheen toteaminen — oli mainittava voittaneen urheilijan tai 
vaunukilvassa voittaneiden hevosten jalosukuisen omistajan nimi ja vai- 
heet. Yleensä Pindaros ylistää »miehen viisautta ja kauneutta ja hänen 
maineensa loistoa». Todellisuudessa hän ei tuntenut suurta kiinnostusta 
muodollista aihettaan kohtaan. Hän lauloi juoksijoiden, ilonaisten ja kunin- 
kaiden ylistykseksi ja otti mielihyvin suojelijakseen käteisellä maksavan 
tyrannin, jos tilaisuus suosi hänen rikasta mielikuvitustaan ja ylpeän moni- 
mutkaista runouttaan. Hän oli uskollinen Theban kansalainen eikä enem- 
pää oikean hengen vallassa kuin Delfoin oraakkeli puolustaessaan Theban 
puolueettomuutta persialaissotien aikana, mutta myöhemmin hän häpesi 
erehdystään ja vaivautui ylistämään Hellaan puolustuksen johtajaa »mai- 
neikkaaksi Ateenaksi, rikkaaksi, orvokkiseppeleiseksi, laulun arvoiseksi, 
Hellaan suojaksi, jumalien suojelemaksi kaupungiksi». Ateenalaisten ker- 
rotaan antaneen hänelle 10 000 drakhmaa niistä dityrambeista eli kulkue- 
lauluista, joissa nämä säkeet esiintyivät. Epäluotettavampi tarina kertoo 
thebalaisten sakottaneen häntä tästä verhotusta moitteesta ja ateenalais- 
ten maksaneen sakon. 

Toinen osa Pindaroksen oodista oli valittu ote Kreikan jumalaistarus- 

tosta. Siinä suhteessa Pindaros oli masentavan antelias. Korinna valitti- 
kin, että hän »kylvi pikemmin pussista kuin kourastansas». Hänellä oli 
korkeat käsitykset jumalista, ja hän kunnioitti heitä parhaimpiin asiakkai- 
siinsa kuuluvina. Hän oli Delfoin papiston suosikkirunoilija. Elinpäivinään 
hän sai siltä monta etuoikeutta, ja hänen kuoltuaan hänen henkensä kut- 
suttiin — skottilaisen anteliaasti! — ottamaan osansa ensimmäisistä. Apol- 
lonin pyhäkölle uhratuista hedelmistä. Hän oli oikeaoppisen uskon vii- 
meinen puolustaja. Hurskas Aiskhyloskin vaikuttaa hurjalta kerettiläi- 
seltä häneen verrattuna. »Kahlehditun Prometheuksen» jumalanpilkka 
olisi kauhistuttanut Pindarosta. Välistä hän kohoaa aivan: monoteistiseen 
käsitykseen Zeusta, joka on »Kaikkeus, kaikkivaltainen ja kaikkinäkyvän. 
Hän on mysteerijuhlien ystävä ja orfilaisten paratiisiuskon kannattaja. 
Hän julistaa yksilön sielun jumalallista alkuperää ja päämäärää ja on ensim- 
mäisiä, jotka ovat kuvanneet viimeistä tuomiota, taivasta ja helvettiä. 
»Heti kuoleman jälkeen lainrikkojien henget kärsivät rangaistuksen, ja 
tässä Zeun valtakunnassa tehdyt synnit tuomitsee Yksi, jonka tuomio on 
ankara ja väistämätön.» 

Pindaroksen oodin kolmas ja loppuosa oli tavallisesti siveellinen neuvo. 
Älkäämme odottako häneltä älykästä filosofiaa. Pindaros ei ollut ateena- 
lainen eikä luultavasti koskaan ollut nähnyt sofistia tai lukenut sellaisen 
kirjoituksia. Hänen älynsä keskittyi hänen taiteeseensa, eikä omaperäistä 
ajattelua varten liiennyt mitään. Hänelle riitti, kun hän kehoitti voitolli- 
sia urheilijoita tai ruhtinaita säilyttämään malttinsa menestyksen keskel- 
läkin, osoittamaan kunnioitusta jumalille, kanssaihmisilleen ja omalle 
paremmalle minälleen. Silloin tällöin hän sekoitti kiitokseen moitetta, 
uskalsipa varoittaa Hieronia ahneudesta, mutta hän ei myöskään pelännyt 
virkkaa suopeata sanaa tuosta eniten parjatusta ja rakastetusta hyödyk- 
keestä, rahasta. Hän inhosi Sisilian vallankumouksellisia ja varoitti heitä 
miltei Kung Fu-tsen sanoin: »Heikonkin on helppoa järkyttää kaupungin 
perustuksia, mutta tukalaa ja raskasta panna ne taas takaisin paikoilleen.» 
Hän hyväksyi sen maltillisen demokratian, joka Ateenassa oli vallassa 
Salamiin taistelun jälkeen, mutta hän uskoi vilpittömästi, että aristokratia 
oli vähiten vahingollinen kaikista hallitusmuodoista. Hän arveli kyvyn 
olevan pikemmin veren perintöä kuin kasvatuksella saavutettavissa ja sen 
esiintyvän useimmiten perheissä, jotka sitä ovat ennenkin osoittaneet. 
Vain jalo veri voi valmistaa miestä niitä erikoisia tekoja varten, jotka kohot- 
tavat ja osoittavat oikeutetuksi ihmiselämän. »Yhden päivän olennot! 
Mitä me olemme ja mitä emme? Varjon unelma on ihminen, mutta jos 
jumalat suovat loistettaan, hän joutuu kuin sädekehään ja hänen elämänsä 
on ihanaa.» 


Ken hurskahan tietä astuu, 

hälle päivin ja öin 

kimmeltävi aurinko, ja väistyvät 
kaikk? ankeat eestä elon. Raadantaan 
ei kättähän käännä hän, 

merta haaksin halo ei 

hän silt’ elatust? etsien. 
Jumalten suosikkien 

luon? onnen perivät 
kunnokkaat kulkijat; 

ei kyynelly koskaan 
katseensa. Rikkojalpa taas 
lyö turma talttumaton.! 


Pindaros ci ollut suosittu elinaikanaan, ja hän on vielä muutamia vuosi- 
satoja nauttiva niiden kirjailijoiden elottomasta kuolemattomuudesta, 
joita kaikki ylistävät, mutta kukaan ei lue. Maailman liikkuessa eteenpäin 
hän vaati sitä pysymään paikallaan, ja se jätti hänet niin kauas taakseen, 
että vaikka hän oli nuorempi kuin Aiskhylos, hän vaikuttaa vanhemmalta 
kuin Alkman. Hän kirjoitti yhtä tiivistä, sekavaa ja mutkittelevaa ru- 
noutta kuin Tacituksen proosa käyttäen keinotekoista ja tahallisen van- 
hahtavaa murretta. Hänen runomittansa olivat niin mutkikkaat, että 
vain harvat runoilijat (huomattavana poikkeuksena Dryden) ovat halun- 
neet niitä jäljitellä, ja niin vaihtelevat, että vain kahdella viidettäviidestä 
oodista on sama runomuoto. Ajatuskulkunsa lapsekkuudesta huolimatta 
hän on niin hämärä, että kielimiehet ovat käyttäneet koko elinikänsä sel- 
vitellessään hänen saksalaisen raskaita lauserakenteitaan ainoastaan löy- 
tääkseen niiden takaa sointuvien tyhjänpäiväisyyksien aarteiston. Jos 
muutamat uteliaat oppineet vieläkin haluavat lukea hänen runojaan näistä 
vioista, hänen kalseasta muodollisuudestaan, mahtipontisesta kuvakie- 
lestään ja ikävystyttävästä jumalaistarustostaan huolimatta, se johtuu 
siitä, että hänen kerrontansa on vauhdikasta ja eloisaa, hänen mutkaton 
moraalinsa vilpitöntä ja kielen loisto antaa mitättömimmillekin aiheille 
häipyvää suuruutta. 

Hän eli kahdeksankymmenvuotiaaksi säilyen Thebassa rauhassa atee- 
nalaisen ajattelun pyörteiltä. »Kallis on ihmiselle», hän lauloi, hänen oma 
kotikaupunkinsa, toverinsa ja sukulaisensa; siellä hän on tyytyväinen. 
Mutta houkkiot kaipaavat etäisiä asioita.» Kerrotaan, että hän kymmenen 
päivää ennen kuolemaansa kysytti Ammonin oraakkelilta: »Mikä on ihmi- 
selle parasta?» Egyptiläinen oraakkeli vastasi kreikkalaisen tavoin: »Kuo- 
lema.» Ateena pystytti hänelle yleisillä varoilla patsaan, ja rhodolaiset 
kaiverruttivat hänen seitsemännen olympialaisen oodinsa, jossa heidän 
saartaan ylistettiin, kultakirjaimin temppelin seinään. Kun Aleksanteri 
335 käski polttaa kapinallisen Theban poroksi, hän määräsi, että sotilaiden 
oli jätettävä vahingottomaksi talo, jossa Pindaros oli elänyt ja kuollut. 


II. DIONYSOKSEN TEATTERI 


Suidaan Leksikonissa kerrotaan, että kun muuatta Pratinaan näytel- 
mää esitettiin n. v. 500, katsojien puupenkit luhistuivat aiheuttaen louk- 
kaantumisia ja sellaisen pelästyksen, että ateenalaiset rakensivat Akropoliin 

1 Suom, V. Arti. 

etelàrinteelle kiviteatterin, jonka he pyhittivät Dionysos-jumalalle.! Seu- 
raavion kahden vuosisadan aikana pystytettiin samanlaisia teattereita 
Eretriaan, Epidaurokseen, Argokseen, Mantinoiaan, Delfoihin, Tauromenio- 
niin (Taorminaan), Syrakusaan ja muualle pirstoutuneeseen kreikkalais- 
maailmaan. Mutta Dionysoksen näyttämöllä tapahtuivat tärkeimpien 
murhe- ja huvinäytelmien kantaesitykset, ja siellä taisteltiin katkerin vaihe 
siinä vanhan teologian ja uuden filosofian sodassa, jonka ympärille Perik- 
leen ajan henkinen historia on kietoutunut laajaksi ajattelu- ja muutos- 
prosessiksi. 


Suuri teatteri oli tietenkin katoton. Siinä oli viisitoistatuhatta istuinta, 
joiden rivit viuhkamaisena puoliympyränä nousivat Parthenonia kohti ja 
antoivat Hymettos-vuorelle ja merelle päin. Kun draaman henkilöt vetoa- 
vat maahan ja taivaaseen, aurinkoon, tähtiin ja valtamereen, he kääntyvät 
sellaisen todellisuuden puoleen, jonka useimmat katsojat kuunnellessaan 
puhetta tai laulua voivat itse nähdä tai tuntea. Istuimissa, jotka alkuaan 
olivat puuta, sittemmin kiveä, ei ollut selkänojaa. Monet ihmiset toivat 
mukanaan pieluksen, mutta he seurasivat viittä näytöstä päivässä tiettä- 
västi ilman muuta tukea selkärangalleen kuin takana istuvien epämukavat 
polvet, Ensimmäisissä riveissä oli muutamia harvoja selkünojallisia istui- 
mia Dionysoksen ylipappeja ja kaupungin virkamiehiä varten.? Katsojien 
jalkojen juuressa oli orkhestra eli tanssilava kuoroa varten. Sen takana oli 
pieni puurakennus, skene, joka toimi milloin palatsina, milloin temppelinä 
tai yksityistalona ja otaksuttavasti myös näyttelijäin tyyssijana heidän 
ollessaan poissa näyttämöltä.3 Käytännössä oli yksinkertaista, juonen 
vaatimaa kalustoa: alttareita, huonekaluja jne. Aristofaneen »Lintuja» 
näyteltäessä lavastukseen ja puvustoon tehtiin tärkeitä lisäyksiät. Samo- 
lainen Agatharkhos maalasi taustan siten, että syntyi syvyysvaikutelma. 
Useita mekaanisia laitteita käytettiin saamaan aikaan vaihtelua toimintaan 
tai näyttämön vaihdoksissa. Skenen sisällä tapahtunutta toimintaa kuvaa- 
maan saatettiin käyttää puista lavaa (ekkyklema), joka työnnettiin esiin 


! Se ei ollut sama kuin matkailijoille nykyisin näytelty Dionysoksen teatteri; säilynyt 
rakennus on rakenneltu n. 338 rahaministeri Lykurgoksen johdolla. Eräiden sen osien 
on arvailtu palautuvan vuoteen 421; toiset näyttävät tulleen lisätyiksi ensimmäisellä 
ja kolmannella vuosisadalla j.Kr. 

2 Nämä ja muut huomautukset näyttämöstä perustuvat otaksumaan, että Lykur- 
goksen teatteri oli rakennettu saman yleissuunnitelman mukaan kuin edeltäjänsä. 

3 On epävarmaa, tapahtuiko toiminta skenen katolla vai sen edessä olevalla proske- 
nionila. Kenties toiminta siirtyi toiselta tasolle toiselta juonen paikanvaihdosten mu- 
kaan. 

1 Roomalaisaikana käytettiin väliverhoa, joka laskettiin näyttämön edessä olevaan 
rakoon ja nostettiin toisesta päästä. Säilyneet 400-luvun näytelmät eivät kuitenkaan 
kerro mitään sellaisesta. Niissä ilmeisesti turvauduttiin kuoron esityksiin, kun tahdot- 
tiin ilmaista snüytüsten» väliaikoja. 


25 — Durant, Kreikan kulttuuri 


386 KULTA-AIKA 


ja jolle oli asetettu ihmishahmoja kuvaelmaksi solittämään tapahtumia. 
Lavalla saattoi esim, olla ruumis ja verisiä aseitaan piteleviä murhaajia; 
väkivaltaisuuksien suoranainen esittäminen näyttämöllä oli vastoin Kreikan 
draamataiteen perinteitä, Proskenionin kummallakin puolella oli suuri, 
kolmisivuinen, pysty ja navan varassa liikkuva särmiö; särmiöiden kullekin 
sivulle oli maalattu erilainen näyttämökuva. Kiertämällä näitä periaktoi 
voitiin tausta hotkessä vaihtaa. Vielä merkillisempi laite oli mekkane 
kone”, väkipyörien ja punnusten avulla toimiva nostokurki, joka oli sijoi- 
tettu skenen vasempaan yläosaan ja jota käytettiin laskemaan jumalia tai 
sankareita taivaasta näyttämölle, nostamaan heidät takaisin taivaaseen 
tai esittämään heitä ilmassa leijailevina. Euripides varsinkin harrasti tätä 
laitetta toimittaakseen maahan jumalan — roomalaisittain deus ex 
machina —, joka hurskaasti selvittää hänen agnostisten näytelmiensä 
solmun. 

Ateenan murhenäytelmä ei ollut maallisluontoinen eikä jatkuva toi- 
mitus, vaan se kuului osana Dionysoksen juhlan jokavuotiseen viettoon! 
Monista arkontille tarjotuista näytelmistä valittiin jokin harva esitettä- 
väksi. Kukin Attikan kymmenestä heimosta eli demoksesta valitsi jonkin 
rikkaan jäsenensä khoregiksi, so. kuoronjohtajaksi. Hänen etuoikeutenaan 
oli maksaa laulajien, tanssijoiden ja näyttelijöiden harjoituskustannukset 
ja muut esityksestä aiheutuvat menot. Joskus khoregi käytti kokonaisen 
omaisuuden lavastukseen, pukuihin ja eroihin; sillä tavoin voitti jokai- 
nen Nikiaan rahoittama näytelmä palkinnot. Toiset khoregit olivat talou- 
dellisempia ja vuokrasivat käytettyjä pukuja teatteripukujen kauppiailta. 
Kuoron varsinaisen harjoittamisen suoritti tavallisesti näytelmänkirjoit- 
taja itse. 

Kuoro on monessa suhteessa tärkein ja eniten kustannuksia vaativa 
esityksen osa. Usein se antoi nimensä draamalle, ja etupäässä sen välityk- 
sellä runoilija toi ilmi uskonnolliset ja filosofiset käsityksensä. Kreikan 
teatterin historia on kuoron häviöön päättyvää kamppailua teatterin 
ylivallasta: ensin kuoro on kaikki, Thespiin ja Aiskhyloksen aikana 
sen osuus pienenee näyttelijäin luvun kasvaessa, kolmannella vuosisadalla 
se häviää kokonaan. Kuoroon ei tavallisesti kuulunut ammattilaulajia, 
vaan heimon keskuudesta valittuja amatöörejä. Kaikki olivat miehiä, ja 
heidän lukumääränsä oli Aiskhyloksen jälkeisinä aikoina viisitoista. He 
sekä tanssivat että lauloivat ja liikkuivat arvokkaana kulkueena pitkällä 
ja kapealla näyttämöllä tulkiten liikkeen runoudella näytelmän sanoja ja 
tunnelmia. 

Musiikin osuus oli kreikkalaisessa draamassa niin huomattava, että vain 
toiminta ja runous olivat sitä tärkeämpiä. Tavallisesti sama henkilö sävelsi 


1 Näytelmiä esitettiin myös alemmassa dionysia- eli lenaia-juhlassa Peiraeuksessa ja 
eri aikoina Attikan kaupunkien paikallisnäyttämöillä. 

musiikin, joka kirjoitti sanatkin. Suurin osa vuorosanoista esitettiin puhuen 
tai lausuen, osa laulettiin resitatiivisesti, mutta pääosiin kuului lyyrillisiä 
kohtia, jotka oli laulettava sooloina, kaksin- tai kolminlauluina, yksiääni- 
sesti tai vaihdellen kuoron kanssa. Laulaminen oli yksinkertaista, ilman 
»üüniü» tai harmoniaa. Säestyksenä oli tavallisesti vain yksi huilu, ja se 
seurasi nuotti nuotilta ääniä; siten kuulijakunta saattoi seurata sanoja 
eikä runo hukkunut lauluun. Näitä näytelmiä ei voida arvostella pelkän 
lukemisen perusteella, sillä helleenien silmissä sanat olivat vain osa moni- 
mutkaisesta taidemuodosta, jossa runous, musiikki, näytteleminen ja tanssi 
kutoutuivat syvälliseksi ja tehoavaksi kokonaisuudeksi.! 

Silti näytelmä oli pääasia, ja palkinto annettiin enemmän draaman kuin 
musiikin, enemmän näyttelemisen kuin näytelmän vuoksi. Hyvä näytte- 
lijä saattoi hankkia keskinkertaiselle kappaleelle menestyksen. Näytteli- 
jät olivat aina miehiä. Heitä ei halveksittu kuten Roomassa, vaan kunnioi- 
tettiin suuresti. He olivat vapaat sotapalveluksesta ja saivat vapaasti 
kulkea linjojen läpi sodan aikana. Näyttelijän nimi oli hypokrites, millä 
tarkoitettiin vastaajaa’, so. henkilöä, joka vastasi kuorolle; vasta myöhem- 
min näyttelijän asema toisen henkilön esittäjänä antoi sanalle "teeskente- 
lijän? merkityksen. Näyttelijät olivat järjestäytyneet voimakkaaksi Dio- 
nysoksen taiteilijain liitoksi tai killaksi, jolla oli jäseniä kaikkialla Kreikassa. 
Näyttelijäseurueet vaelsivat kaupungista toiseen, sepittivät omat näytös- 
kappaleensa ja niiden musiikin, valmistivat omat pukunsa ja pystyttivät 
omat näyttämönsä. Kuten kaikkina aikoina kuuluisien näyttelijöiden 
tulot olivat suuret, toisluokkaisten surkean pienet, ja kaikkien moraali 
sellainen, kuin voi olettaa miehiltä, jotka liikkuivat paikasta toiseen, elivät 
milloin ylellisyydessä, milloin kurjuudessa ja olivat liian herkkähermoisia 
osatakseen viettää rauhallista ja normaalista elämää. 

Sekä tragedioissa että komedioissa näyttelijät käyttivät naamareita, 
joihin oli sovitettu kaikuva vaskinen suuosa. Kreikkalaisen teatterin akus- 
tiikka oli huomattavan hyvä, samoin oli jokaiselta istuimelta erinomainen 
näköala, mutta silti oli hyvä vahvistaa näyttelijän ääntä ja auttaa kau- 
kaisen katselijan silmää helposti erottamaan eri henkilöt. Kaikki taidokas 
äänenkäyttö ja ilmekieli oli tästä syystä mahdotonta. Kun todellisia hen- 
kilöitä esitettiin näyttämöllä, esimerkiksi Ekklesiazusaissa Euripidesta ja 
»Pilvissi» Sokratesta, naamarit jäljittelivät, kylläkin vahvasti karikoiden, 

1 Musiikilla oli yhä keskeinen osa kulttuurissa klassillisella kaudella (480—323) 
Viidennen vuosisadan säveltäjien suuri nimi oli miletolainen Timotheos. Hän sepitti 
nomos-lauluja, joissa musiikki oli sanoja hallitsevammassa asemassa tuikiten juonta ja 
toimintaa. Hänen yrityksensä laajentaa kreikkalainen lyyry yksitoistakieliseksi ja ylen 
monimutkaiset ja yksityiskohtaiset kokeilunsa saivat Ateenan vanhoilliset semmoiseen 
vimmaan, että Timotheoksen kerrotaan aikoneen riistää hengen itseltään. Euripides 
ryhtyi lohduttamaan häntä, työskenteli yhdessä hänen kanssaan ja oikein ennusti, että 
koko Hellas olisi kohta hänen jalkojensa juuressa. 

heidän todollisia piirteitään. Ne olivat draamaan periytyneet uskonnolli- 
sista osityksistä, joissa niitä usein oli käytetty kauhun tai humoristisen 
vaikutelman herättämiseksi. Huvinäytelmässä no jatkoivat perinnettä ja 
olivat niin irvokkaita ja mielettömiä kuin kreikkalaisten mielikuvitus 
suinkin pystyi keksimään. Samoin kuin näyttelijän ääntä vahvistettiin 
ja hänen kasvojaan laajennettiin naamarin avulla, samoin hänen kokoaan 
suurennettiin täytteitä käyttämällä ja pituutta lisättiin pään jatkeella 
(onkos) ja paksupohjaisilla jalkineilla (kothornoi). Kaiken kaikkiaan 
muinaisajan näyttelijä oli, kuten Lukianos sanoo, kaamea ja kammottava 
näky», 

Katsomo oli yhtä kiinnostava kuin näytelmä. Teatteriin pääsivät kai- 
kensäätyiset miehet ja naiset, ja vuoden 420 jälkeen kaikki kansalaiset, 
joilla itsellään ei ollut kahta obolia pääsymaksuksi, saivat ne valtiolta. 
Naiset istuivat erillään miehistä, ja ilonaisilla oli oma paikkansa. Tapa 
vaati, että naiset kevytkenkäisiä lukuunottamatta pysyivät poissa huvi- 
näytelmistä. Katsomo esiintyi vilkkaasti, sen tavat eivät olleet huonom- 
mat eivätkä paremmat kuin muiden maiden vastaavien väenkokousten. 
Näytännön aikana syötiin pähkinöitä ja hedelmiä sekä juotiin viiniä. 
Aristoteles ehdotti, että näytelmän epäonnistumista mitattaisiin sen ruoka- 
määrän mukaan, joka oli tullut syödyksi esityksen aikana. Riideltiin 
istuimista, taputettiin käsiä ja huudettiin suosikeille, vihellettiin ja muris- 
tiin tyytymättömyyden merkiksi. Jos katsojat oikein tahtoivat osoittaa 
suuttumustaan, he potkivat alapuolellaan olevia penkkejä, ja jos he vihas- 
tuivat, he saattoivat karkottaa näyttelijän näyttämöltä oliiveilla, viikunoilla 
tai kivillä. Aiskhines oli vähällä tulla kivitetyksi näytelmänsä herättämässä 
suuttumuksessa; Aiskhylos oltiin tappamaisillaan, koska katsomo luuli 
hänen paljastaneen Eleusiin mysteerien salaisuuksia. Muuan musiikki- 
mies, joka oli lainannut kiviä talon rakentamista varten, lupasi korvauk- 
seksi antaa ne, jotka hän arveli saavansa kerätä seuraavan esityksen jäl- 
keen. Näyttelijät palkkasivat välistä taputtajia hukuttamaan suosion- 
osoituksiin pelätyt vihellykset, ja koomillisten osien esittäjät heittelivät 
pähkinöitä ihmisjoukkoon ostaakseen lahjuksin rauhan. Katsojat saattoi- 
vat tahallisella melulla estää näytännön jatkamisen ja pakottaa ottamaan 
seuraavan kappaleen esitettäväksi. Täten saatettiin pitkä ohjelma supis- 
taa siedettävän mittaiseksi. 

Ateenan dionysia-juhlan näytännöt kestivät kolme päivää, ja kunakin 
päivänä esitettiin viisi näytelmää, nimittäin yhden runoilijan kolme trage- 
diaa ja satyyrinäytelmä sekä toisen kirjoittama huvinäytelmä. Esitykset 
alkoivat varhain aamulla ja jatkuivat pimeän tuloon asti. Vain poikkeus- 
tapauksessa esitettiin jokin näytelmä toistamiseen Dionysoksen teatterissa; 
ne, jotka olivat jääneet näytännöstä osattomiksi, saivat katsella kappaletta 
jonkin muun Kreikan kaupungin teatterissa tai mitättömämmissä puit- 

toissa esitettynä jollakin Attikan maalaisnäyttämöllä. Vuosien 480 ja 
380 välillä esitettiin Atcenassa parisen tuhatta uutta draamaa. Varhai- 
sompina aikoina oli parhaan traagillisen trilogian palkintona vuohi, par- 
haan huvinäytelmän viikunavasu ja viiniruukku, mutta kulta-ajalla murhe- 
näytelmän kolmo palkintoa ja huvinäytelmän ainoa muuttuivat valtion 
myöntämiksi rahasummiksi. Tuomarit, luvultaan kymmenen, valitaan 
arpomalla itse teatterissa ensimmäisenä kilpailuaamuna neuvoston laati- 
masta pitkästä luettelosta. Kunkin näytelmän päätyttyä tuomarit kirjoit- 
tavat tauluun ehdokkaansa ensimmäistä, toista ja kolmatta palkintoa var- 
ten. Taulut pannaan uurnaan, josta eräs arkonteista vetää umpimähkään 
viisi esiin. Nämä viisi yhdessä ratkaisevat, kun taas viisi muuta hävite- 
tään lukematta; sen vuoksi ei kukaan etukäteen tiedä, ketkä tulevat toi- 
mimaan tuomareina ja ketkä tuomareista todella tuomitsevat. Näistä varo- 
toimenpiteistä huolimatta esiintyi jonkin verran lahjomista ja tuomarien 
peloittelua. Platon valittaa, että tuomarit peläten väkijoukkoa miltei 
aina tekevät päätöksensä suosionosoitusten mukaan, ja lausuu, että tämä 
»heatrokratia» on alentavaa sekä kirjailijoille että katsojille. Kilpailun 
päätyttyä voittanut runoilija ja hänen khoreginsa kruunataan muratti- 
seppeleellä; välistä voittajat pystyttivät muistomerkin voittonsa ikuista- 
miseksi; sellainen oli esim. Lysikrateen muistomerkki. Kuninkaatkin kil- 
pailivat tästä seppeleostä. 

Teatterin koko ja juhlan perinteet määräävät huomattavalta osalta 
kreikkalaisen draaman luonteen. Koska kasvojen ilmeillä ja äänensävyillä 
ei voitu tulkita vivahduksia, syvälliset luonteenkuvaukset ovat Dionysok- 
sen teatterissa harvinaisuuksia. Kreikkalainen draama kuvaa kohtaloa tai 
ihmisen kamppailua jumalien kanssa, Elisabetin aikainen toimintaa tai 
ihmisten kamppailua toisten ihmisten kanssa, nykyaikainen luonnetta tai 
ihmisen kamppailua itsensä kanssa. Ateenalainen katsomo tietää etu- 
käteen kunkin näytelmän henkilön kohtalon ja jokaisen tapahtuman kulun, 
sillä vielä viidennellä vuosisadallakin uskonnollinen tapa oli niin voimakas, 
että dionysolainen draama ei etsinyt aiheitaan muualta kuin muinaisten 
helleenien tunnustetuista myytillisistä kertomuksista ja legendoista.! 
Mitään jännitystä ja yllätystä ei sen vuoksi koettu, vaan sen sijaan se 
huvi, mikä asiain ennakolta tietämisestä ja tuntemisesta on. Toinen näy- 
telmäkirjailija toisensa jälkeen kertoi katsomolle saman tarinan; erilaista 
oli vain runous, musiikki, tulkinta ja filosofia. Ennen Euripidesta oli 

1 Myöhemmän ajan historiaa käsiteltiin muutamissa harvoissa näytelmistä; ainoa, 
joka on säilynyt, on Aiskhyloksen »Persialaisnaiseb. N. 493 Frynikhos toi julkisuuteen 
Miletoksen kukistumisen», mutta ateenalaiset järkyttyivät siinä määrin katsellessaan 
miten persialaiset valloittivat heidän tytärkaupunkinsa, että he sakottivat Frynikhosta 
tuhat drakhmaa hänen uudistuksestaan ja kielsivät enää esittämästä näytelmää. On 
joitakin viitteitä siitä, että Themistokles oli salaa järjestänyt esityksen kiihottaakseen 
ateenalaiset aktiiviseen taisteluun persialaisia vastaan. 

filosofiakin suurelta osalta tradition kahleissa: Aiskhyloksen ja Sofokleen 
koko tuotannossa on johtoaiheena kateellisten jumalien tai persoonattoman 
kohtalon rangaistus julkeasta omahyväisyydestä ja kopeasta ylvästelystä 
(hybris), ja toistuvana sivoellisen& opetuksena on omantunnon, kunnian 
ja kohtuullisen maltillisuuden (aidos) viisauden teroittaminen. Tämä 
filosofian yhdistyminen runouden, toiminnan, soiton, laulun ja tanssin 
kanssa ci tehnyt Kreikan draamasta ainoastaan uutta kirjallisuudenhisto- 
riallista muotoa, vaan sellaisen muodon, joka miltei alkuasteellaan kohosi 
sittemmin koskaan saavuttamattomaan suuruuteen. 


III. AISKHYLOS 


Ei kuitenkaan aivan alkuasteella, sillä kuten monet kykenevät esivan- 
hemmat ja historialliset edeltäjät raivaavat tietä nerolle, samoin esiintyi 
Thespiin ja Aiskhyloksen välissä vähäpätöisiä näytelmäseppoja, joiden 
nimet tässä voidaan kaikella kunnioituksella unohtaa. Ehkäpä Persian 
hyökkäyksen menestyksellinen torjuminen antoi Ateenalle sen ylpeyden 
ja innoituksen, joka oli tarpeen suurta draaman aikakautta varten, kun 
taas kaupan ja imperiumin kasaama rikkaus teki mahdolliseksi kalliit 
dionysolaiset dityrambilaulu- ja kuoronäytelmäkilpailut. Aiskhylosta hen- 
kilökohtaisesti siivitti sekä ylpeys että innoitus. Monien muiden viidennen 
vuosisadan kreikkalaisten kirjailijoiden tavoin hän eli niin kuin kirjoitti ja 
osasi yhtä hyvin toimia kuin puhua. V. 499, kaksikymmentäkuusivuo- 
tiaana, hän sepitti ensimmäisen näytelmänsä; v. 490 hän kahden veljensä 
keralla taisteli Marathonin luona niin urheasti, että Ateena tilasi heidän 
urotöitään ikuistavan maalauksen; v. 484 hän voitti Dionysoksen juhlien 
ensimmäisen palkinnon; v. 480 hän taisteli Artemisionin ja Salamiin, 479 
Plataiain luona; 476 ja 470 hän vieraili Syrakusassa ja sai kunnianosoi- 
tuksia osakseen Hieron I:n hovissa; 468 hän, sukupolven ajan hallittuaan 
Ateenan kirjallisuutta, menetti ensimmäisen draamapalkinnon nuorelle 
Sofokleelle; 467 hän valtasi ensimmäisen sijan takaisin näytelmällään 
Seitsemän Thebaa vastaan; 458 hän voitti viimeisen ja suurimman voit- 
tonsa »Oresteia»-trilogiallaan; 456 hän kävi taas Sisiliassa, siellä hän samana 
vuonna kuoli. 

Tarvittiin sellaisen tarmon omaava mies valamaan Hellaan draama 
klassillisen muotoon. Aiskhylos lisäsi toisen näyttelijän sen ainoan rinnalle, 
jonka Thespis oli siirtänyt kuorosta esiin ja siten suoritti loppuun Dio- 
nysoksen laulun muuttamisen oratoriosta näytelmäksi! Hän kirjoitti 70 

2 Vaikka Aiskhyloksen näytelmissä esiintyi ainoastaan kaksi näyttelijää, näytelmän 
henkilöiden lukua rajoitti vain se, ettei näyttämöllä voinut yhtä aikaa olla useampia 
kuin kaksi näyttelijää. Kuoron johtaja yksilöllistyi joskus kolmanneksi näyttelijäksi. 
Sivuosien esittäjiä, kuten palvelijoita ja sotamiehiä yms., ei laskettu näyttelijöiksi. 

(toiston mukaan 90) draamaa, joista seitsemän on säilynyt. Viimeksi mai- 
nituista on kolme aikaisinta vähäpätöisiä,! kuuluisin on »Kahlehdittu Pro- 
metheus» suurin trilogia »Oxesteia». 

»Kahlehdittu Prometheus» on myös saattanut olla trilogian osa, vaik- 
kei kukaan muinaisajan kirjailija niin väitäkään. Kerrotaan Aiskhy- 
loksen kirjoittaneen »Prometheus tulentuoja» nimisen satyyrinäytelmän, 
mutta se sepitettiin kokonaan erillisenä »Kahlehditusta Prometheuksestan. 
»Kahleettomasta Prometheuksesta» on säilynyt katkelmia; ne ovat miltei 
käsittämättömiä, mutta innokkaat tiedemiehet vakuuttavat, että jos teksti 
olisi täysin säilynyt, havaitsisimme Aiskhyloksen antavan tyydyttävän 
vastauksen kaikkiin kerettiläisyyksiin, joita säilyneessä näytelmässä on 
pantu sankarin suuhun. Siltikin on merkille pantavaa, että ateenalaiset 
kuulijat ovat uskonnollisessa juhlassa voineet sietää titaanin rienausta. 
Näytelmän alussa Prometheus esiintyy Hefaistoksen kahlehtimana Kau- 
kasuksen kallioon, mikä on tapahtunut Zeun käskystä, koska Prometheus 
oli opettanut ihmisille tulenteon taidon. Hefaistos lausuu: 


Themiin, tuon suoramielen, poika ylväs säl 

Pakosta sun mä kytken vaskikahlehin 

nyt kallioon tään seudun uppo-aution, 

miss! ihmisäänt? et kuule, ihmishahmoa 

et ikään nää, miss' aina päivä paahtava 

sun elinvoimaas jäytää; sulle mieluisaa 

on että tähtiyöhyt valon varjoaa, 

vaan värjyt, kunnes koi taas kaihtaa huurtehen, 

ja taukoomatta uuden tuskan tunnet näin. 

Pelastajaasi viel ei ole syntynyt. 

Sadonpa moisen tuottaa ihmisrakkautes. 
Ei hevin helly mieli Zeun; 

jokainen uusi valtias on ankara? 


Riippuessaan avuttomana jyrkänteellä Prometheus sinkoaa haasteen 
Olympokselle ja luettelee ylpeästi toimenpiteet, joilla hän oli tuonut sivis- 
tystä ihmisille, jotka siihen asti 


Kuin muurahaiset, lakkaamatta-laahaajat, 
maakuopissa he asui, luoliss? synkeissä. 
Ei tunteneet he talven-tulon enteitä, 

ei keväimenkään kukkean, ei satoisan 


1 yTurvanhakijat» kuuluu alkukantaiseen tyyppiin, jossa kuorolla on hallitseva asema. 
»Persialaisnaisel» on myös kuorovoittoinen, ja se kuvailee eloisasti Salamiin taistelua; 
Seitsemän Thebaa vastaan» oli kolmas näytelmä trilogiassa, joka kuvaili kuningas 
Laioksen ja hänen kuningattarensa Iokasten tarinaa, heidän poikansa Oidipuksen isän- 
murhaa ja sukurutsausta ja Oidipuksen poikien kiistaa Theban valtaistuimesta. 

? Tämä ja muut otteet Aiskhyloksen näytelmistä V. Artin suomentamat. 

suven, vaan vailla mieltä oli toimet, (yöt, 
mä kunnes heille neuvoin nousut tähtien 
ja niiden vaivoin valkenevat taipaleet, 
ja laskutaidon, viisaudest? oivimman, 

ja muistin, joka äiti ompi tieteiden. 
Elikot villit ikehen alle taivutin. 

Ei ennen mua oivaltanut yksikään 
aluksin käydä merta aavaa kyntämään. 
Mä koito, joka ihmisille kaiken tuon 
von keksinyt, nyt keinoa en itse nää, 
kuin yltäni tään hädän voisin hälventää. 


Koko maa suree hänen kohtaloaan. »Meren aallot itkevät törmätessään 
yhteen, syvyyksistä kuuluu voihketta ja kuoleman manalaisesta valta- 
kunnasta valitushuutoja» Kaikki kansakunnat esittävät surunvalittelunsa 
tälle poliittiselle vangille ja kehoittavat häntä muistamaan, että kärsi- 
mys kohtaa kaikkia: »Murhe vaeltaa maan päällä ja istahtaa vuoron 
perään jokaisen jalkojen juureen.» Mutta ne eivät tee mitään vapauttaak- 
seen häntä. Okeanos neuvoo häntä taipumaan, »koska se joka hallitsee, 
hallitsee julmuuden avulla eikä oikeudenmukaisesti», ja okeanidien, meren 
tytärten, kuoro kysyy, ansaitseeko ihmiskunta, että sen puolesta alistutaan 
moisiin kärsimyksiin. »Ei, rakkaamme, turha oli kärsimyksesi ... Etkö 
nähnyt millainen ihmissuku on, kuinka vähän sillä on tarmoa ja sisua, 
noilla kahlehdituilla uneksijoilla?» Silti he ihailevat häntä niin suuresti, 
että kun Zeus uhkaa syöstä hänet alas Tartarokseen, he jäävät hänen 
luokseen ja uhmaavat hänen kanssaan salamaa, joka sinkoaa hänet ja 
heidät manalaan. Mutta koska Prometheus on jumala, ei hänelle ole suotu 
kuoleman kirvoitusta kärsimyksistä. Trilogian kadonneessa loppuosassa 
hänet nostetaan Tartaroksesta jälleen kahlehdittavaksi kallioon, ja Zeus 
käskee korppikotkan nokkia pois titaanin sydämen. Sydän kasvaa yöllä 
yhtä nopeasti, kuin korppikotka järsii sitä päivällä. Siten Prometheus 
kärsii kolmentoista miespolven ajan. Sitten hyväsydäminen Herakles 
surmaa korppikotkan ja suostuttaa Zeun vapauttamaan Prometheuksen. 
Titaani katuu, tekee rauhan kaikkivaltiaan kanssa ja pujottaa sormeensa 
välttämättömyyden rautasormuksen. 

Tässä koruttomassa ja voimakkaassa draamassa Aiskhylos käsittelee 
kreikkalaisen draaman johtoaihetta, ihmistahdon kamppailua vääjäämä- 
töntä kohtaloa vastaan, ja Kreikan 400-luvun elämän johtoaihetta, kapi- 
noitsevan ajatuksen ja perinteellisen uskon ristiriitaa. Hänen loppupää- 
telmänsä on vanhoillinen, mutta hän ymmärtää kapinoitsijaa ja suo tälle 
kaiken myötätuntonsa. Emme Euripideellakaan tapaa niin arvostelevaa 
suhtautumista Olympokseen. Meillä on tässä toinen »Kadonnut paratiisin, 
jossa runoilijan hurskaudesta huolimatta langennut enkeli on tarinan 

sankari. On luultavaa, että Milton usein muisteli Aiskhyloksen titaania 
sepittäessään Saatanan tenhoavia puheita. Goethe piti suuresti tästä 
näytelmästä ja ylimielisessä nuoruudessaan piti Prometheusta äänitorve- 
naan. Byron käytti miltei aina häntä omankuvansa mallina, ja Shelley, 
joka alati oli epäsovussa kohtalon kanssa, herätti tarinan uuteen eloon 
sepittämällä » Vapautuneen Prometheuksen», jonka kapinoitsija ei koskaan 
taivu. Legendaan kätkeytyy lukuisia allegorioita: kärsimys on tiedon puun 
hedelmä; tulevaisuuden tunteminen on samaa kuin oman sydämensä pures- 
keleminen; vapauttaja naulitaan aina ristiin; ja loppujen lopuksi on alis- 
tuttava rajoihin, man muss entsagen, on toteutettava päämäärä asiain 
luonnon mukaan. Johtoaihe on ylevä, ja yhdessä Aiskhyloksen majesteet- 
tisen kielen kanssa se tekee Prometheuksesta »suurtyylisen» tragedian. 
Milloinkaan ei tiedon ja taikauskon, valistuksen ja valonarkuuden, nerou- 
den ja dogmaattisuuden sotaa ole kuvattu voimakkaammin tai ylevämmin 
symboli- ja ilmaisukeinoin. »Kreikan murhenäytelmänkirjoittajien muut 
tuotteet», sanoi Schlegel, »ovat murhenäytelmiä, mutta tämä on Murhe- 
näytelmä itse.» 

Silti Oresteia on vielä suurempi. Sitä pidetään yksimielisesti Kreikan, 
kenties kaikenkin draamataiteen ihanimpana saavutuksena. Se esitettiin 
458, luultavasti kaksi vuotta »Kahlehditun Prometheuksen» jälkeen ja 
kaksi vuotta ennen tekijän kuolemaa. Johtoaiheena on väkivallan kohtalo- 
kas syntyminen väkivallasta ja julkean kopeuden ja kohtuuttomuuden 
väistämätön rangaistus sukupolvesta sukupolveen. Me sanomme sitä 
taruksi, mutta kreikkalaiset, kenties syystä, historiaksi. Tarinaa, jonka on 
kertonut jokainen Kreikan suurista näytelmänkirjoittajista, voitaisiin 
kutsua Tantaloksen lasten tarinaksi, sillä tuo rikkaudestaan niin rajatto- 
man kopea Fryygian kuningas oli ensimmäinen pitkässä rikoksentekijäin 
sarjassa ja veti päälleen raivotarten vihan varastamalla jumalien nektarin 
ja ambrosian ja antamalla pojalleen Pelopsille jumalien ruokaa. Kaikkina 
aikoina jotkut ihmiset keräävät enemmän rikkautta kuin ihmisille sopii, 
ja hemmottelevat sen avulla lapsiaan. Olemme nähneet, miten Pelops 
kierolla tavalla hankki itselleen Eliin valtaistuimen, surmasi rikostoverinsa 
ja nai pettämänsä ja surmaamansa kuninkaan tyttären. Hänen ja Hippoda- 
meian poikia olivat Thyestes ja Atreus. Thyestes vietteli Atreuksen puo- 
lison Aeropen. Kostaakseen Atreus syötti pidoissa veljelleen tämän lap- 
set. Tämän johdosta Aigisthos, Thyesteen ja hänen tyttärensä poika, van- 
noi kostoa Atreukselle ja hänen suvulleen. Atreuksella oli kaksi poikaa, 
Agamemnon ja Menelaos. Agamemnon otti puolisokseen Klytaimnestran, 
ja heillä oli kaksi tytärtä, Ifigeneia ja Elektra, sekä poika Orestes. Kun 
tuulettomuus esti Agamemnonin laivoja purjehtimasta Auliista Troiaan, 
hän Klytaimnestran kauhuksi uhrasi Ifigeneian saadakseen tuulet puhal- 
tamaan. Agamemnonin piirittäessä Troiaa Aigisthos liehitteli hänen katke- 

roitunutta puolisoaan, vietteli tämän ja yhdessä hänon kanssaan punoi 
juonia kuninkaan pään menoksi. Tämä tarinan vaihe on Aiskhyloksen 
»Agamemnonins, trilogian ensimmäisen näytelmän, lähtökohtana. 

Argokseen on saapunut viesti, että sota on loppunut ja ylväs Agamemnon, 
»terüspukuinen, jonka vihaa sotajoukot vapisevat», on noustuaan maihin 
Peloponnesoksen rannikolla lähestymässä Mykeneü. Vanhusten kuoro 
ilmestyy kuninkaanlinnan etcen ja palauttaa enteellisessä laulussaan muis- 
tiin Ifigencian uhraamisen: 


Pakosta kaunon kun kaula taipui, 
niin miehen rintaan jo syöksi toinen 
viluinen vihuri, saastainen, 

ja viehti uusiin se hirmutóihin. 
Näät käyvät röyhkeiksi ihmislapset, 
kun aatos sokeaks saa; 

siinä syy ompi turmain. 

Hän tyttärens' uhrata. sois, 

jott onnekkain entehin alkais retki, 
kostava naisen-ryöstön. 


Siteillä nyt suljetaan koidon suu, 
ja yltähän keltavaippa vaipuu, 
ja surkean luopi hän silmäyksen pyöveleihin kahteen. 
Hän kaunis on, taulun lainen, haastella 
hän soisi, kuin ennen hän 
sai juhlistaa taaton vieraspöytää 
ain’ äänellään, hurskahat laulelot helkyttäin, 
. kun juotihin kolmas malja armaan 
vuoks isän voittoretken. 


Agamemnonin airut saapuu ilmoittamaan kuninkaan tulosta. Aiskhy- 
loksen herkkä mielikuvitus tapaa sattuvasti yksinkertaisen sotamiehen 
riemun, kun hän pitkän poissaolon jälkeen laskee jalkansa kotimaan kama- 
ralle. »Nyto, sanoo airut, »olen valmis kuolemaan, jos Jumala niin suo.» 
Hän kuvaa kuorolle sodan kauhuja ja saastaisuutta, sadetta, joka panee 
kosteuden syöpymään luihin asti, tukassa kihiseviä syöpäläisiä, Ilionin 
kesän hellittämätöntä paahdetta ja talvea, joka oli niin kylmä, että linnut 
putosivat kuolleina maahan. Klytaimnestra tulee palatsista synkkänä, 
hermostuneena, mutta kuitenkin kopeana ja määrää, että upeita verhoja 
on asetettava Agamemnonin tielle. Kuningas saapuu kuninkaallisissa 
vaunuissa joukkojensa saattamana, pystypäin ja ylpeänä voitostaan. Hä- 
nen takanaan tulevat toiset vaunut, jotka kuljettavat kaunista, tummaa 
Kassandraa, Troian prinsessaa ja ennustajatarta, Agamemnonin himon 
myrtynyttä orjaa, joka katkerin, synkin sanoin ennustaa kuninkaalle 
rangaistusta ja itselleen kuolemaa. Klytaimnestra luettelee ovelin kään- 
tein kuninkaalle vuodet, joiden aikana hän on odottanut tätä palaavaksi. 

ySillä totisesti ovat tähtesi kyynelteni pulppuavat lähteet juosseet kuiviin 
oikä ole enää pisaraakaan jäljellä. Mutta silmistäni, jotka ovat riutuneet 
paljosta valvomisesta, voit nähdä kuinka murehdin, kun viestit voitostasi 
yhä viipyivät, ja levottomasta unestani kavahdin pystyyn hyttysen sii- 
pien vienosti suhistessakin, sillä lyhyinä levon hetkinä uneksin sinusta 
pitkiä murheellisia tarinoita.» Agamemnon epäilee hänen vilpittömyyttään 
ja moittii nyrpeästi siitä, että kirjailtuja verhoja on tuhlaavaisesti heitetty 
hevosten tallattaviksi, mutta hän seuraa Klytaimnestraa palatsiin, ja 
Kassandra tulee jäljestä alistuvaisena. Kiihkeän tauon aikana kuoro 
kajahuttaa pahoja aavistuksia henkivän laulun. Silloin kuuluu sisältä 
parahdus, jota kohti draaman jokainen rivi on viitannut, Aigisthoksen ja 
Klytaimnestran surmaaman Agamemnonin kuolinhuuto. Valtaovet avau- 
tuvat. Klytaimnestra näyttäytyy kirves kädessä ja verta kulmillaan, rie- 
muitsevana seisoen Kassandran ja kuninkaan ruumiiden ääressä. Kuoro 
esittää loppulaulun: 

Oi, tule, tuskaton tuoni, jo kohta luo, 

taudin runtelematta, 

mun untua antaos sä hiljaa 

ainahiseksi, kun mennyt multa 

eloni turva armas on, 

mi naisen vuoks kohtalot synkät sai, 

jopa kohtasi kuoleman. 


Trilogian toinen näytelmä, Khoeforoi, 'Juomauhrin kantajat’, on saanut 
nimensä naiskuorosta, joka tuo uhrilahjoja kuninkaan haudalle. Kly- 
taimnestra on lähettänyt nuoren poikansa Oresteen etäiseen Fokiiseen 
kasvatettavaksi siellä ja toivoo hänen unohtavan isänsä kuoleman. Mutta 
siellä vanhukset opettavat hänelle koston lakia: »Vuodatettu pisara vaatii 
uutta verta.) Noina pimeinä aikoina valtio jätti vainajan suvun tehtä- 
väksi murhan rankaisemisen, ja ihmiset uskoivat, ettei surmatun sielu 
saanut rauhaa, ennen kuin hänen puolestaan oli kostettu. Orestes, jota 
ajatus, että hänen tehtävänsä oli surmata äitinsä ja Aigisthos, painaa ja 
kauhistaa, saapuu salaa Argokseen toverinsa Pyladeen kera, etsii isänsä 
haudan ja laskee sille suortuvan hiuksistaan. Kuullessaan juomauhrin 
tuojien saapuvan nuorukaiset vetäytyvät syrjään ja kuuntelevat lumoutu- 
neina, kun Elektra, Oresteen katkeroitunut sisar, saapuu naisten mukana 
ja manaa haudan ääressä seisoen Agamemnonin henkeä nostamaan Ores- 
teen kostajakseen. Orestesilmaisee itsensä, ja Elektra vuodattaa katkerasta 
sydämestään nuorukaisen vilpittömään mieleen ajatuksen, että hänen on 
surmattava heidän äitinsä. Kauppiaan valepuvussa nuorukaiset menevät 
palatsiin, jossa Klytaimnestran vieraanvaraisuus hellyttää heitä, mutta 
kun Orestes koettelee häntä kertomalla, että hänen Fokiiseen lähettämänsä 
poika on kuollut, hän joutuu kuohuksiin havaitessaan Klytaimnestran 

murheen takaa salaista iloa. Klytaimnestra kutsuu Aigisthoksen kuule- 
maan uutista, ettei heidän pelkäämäänsä kostajaa enää ole olemassa. 
Orestes surmaa Aigisthoksen, ajaa äitinsä palatsiin ja tulee hetkeä myö- 
hemmin ulos jo puolittain mielettömänä tiedosta, että on surmannut äitinsä. 

Niin kauan kuin mä järjissäni vielä oon, 

mä ystävillein ilmoitan, ett äitini 

mä surmasin. 


Kolmannessa näytelmässä runoilija on antanut pojan hurjillo kuvitel- 
mille konkreettisen hahmon. Häntä vainoavat erinnyit, raivottaret, joiden 
tehtävänä on rikosten rankaiseminen, ja näytelmä on saanut nimensä hei- 
dän eufemistisesta, lepyttelevästä nimityksestään eumenidit, 'hyvänsuo- 
vat’. Orestes on kaikkien karttama hylkiö; minne hän meneekin, seuraavat 
raivottaret hänen kintereillään mustina haamuina huutaen hänen vertaan. 
Hän heittäytyy Delfoin Apollonin alttarille, ja Apollon lohduttaa häntä, 
mutta Klytaimnestran haamu nousee maasta ja vannottaa raivottaria 
edelleen vainoamaan hänen poikaansa. Orestes menee Ateenaan, polvistuu 
Athenen pyhäkön eteen ja rukoilee jumalattarelta vapautusta. Athenc 
kuulee hänen rukouksensa ja julistaa hänen tulleen »táydelliseksi kärsi- 
mysten kautta». Kun raivottaret väittävät vastaan, hän kehoittaa heitä 
viemään asian areiopagin eteen. Loppukohtaus kuvaa tätä omituista 
oikeudenkäyntiä, joka symbolisoi lain astumista verikoston sijaan. Athene, 
kaupungin jumalatar, johtaa puhetta, raivottaret esittävät syytöksensä 
Orestesta vastaan, ja Apollon puolustaa tätä. Tuomioistuimen äänet me- 
nevät tasan, jolloin Athene antaa ratkaisevan äänen Oresteen hyväksi ja 
julistaa hänet vapaaksi. Sitten hän juhlallisesti asettaa areiopagineuvoston 
tästä lähtien Attikan ylimmäksi tuomioistuimeksi. Nopeasti tuomitse- 
malla murhaajat se vapauttaa maan riidoista ja johtaa viisautensa avulla 
valtion ohi kaikkia kansoja väijyvien vaarojen. Kauniissa puheessa juma- 
latar lepyttää pettyneet raivottaret ja saa näiden mielen siinä määrin 
kääntymään, että heidän johtajansa sanoo: »Tänään on syntynyt uusi 
järjestys. 

Iliaan ja Odysseian jälkeen Oresteia on Kreikan kirjallisuuden suurin 
saavutus. Siinä on sommittelun laajuutta, ajatuksen ja suorituksen yh- 
teyttä, voimakasta draamallista kehitystä, luonteiden ymmärtämistä ja 
tyylin loistoa siinä määrin, että kaikkia niitä yhdessä tapaa jälleen vasta 
Shakespeare'illä. Trilogia on yhtä kiinteärakenteinen kuin hyvin sommi- 
teltu kolminäytöksinen draama; jokainen osa ennakoi seuraavaa ja vaatii 
sen loogisen väistämättömästi täydennykseen. Näytelmän seuratessa tois- 
taan johtoaiheen kammottavuus kasvaa, kunnes alamme hämärästi tajuta 
miten syvästi tämä tarina on mahtanut järkyttää helleenejä. Totta kyllä 
puhetta on liikaa neljän murhankin osalta, lyriikka on usein hämärää, 

metaforat liioiteltuja, kieli joskus raskasta, karkeaa ja pingottunutta. 
Silti kuorolaulut ovat etevimmät laadussaan, uhkuvat ylevyyttä ja hel- 
lyyttä, julistavat kaunopuheisesti uutta anteeksiannon uskontoa ja häi- 
pyvän poliittisen järjestelmän hyveitä. 

Oresteia on näet yhtä vanhoillinen kuin Prometheus oli radikaalinen, 
vaikka niitä näyttää toisistaan erottaneen vain kahden vuoden aika. 
V. 462 Efialtes riisti areiopagilta sen vallan, v. 461 hänet murhattiin, 
v. 458 Aiskhylos toi julkisuuteen Oresteian Ateenan hallituselimistä 
viisaimmaksi ylistämänsä areiopagin puolustukseksi. Runoilija oli nyt 
iäkäs ja pystyi helpommin ymmärtämään vanhoja kuin nuoria. Kuten 
Aristofanes hän kaipasi Marathonin miesten hyveitä. Athenaios koettaa 
uskotella, että Aiskhylos oli juomari; mutta Oresteiassa hän on puritaani, 
joka koturneissa saamaa synnistä, rangaistuksesta ja kärsimyksen synnyt- 
tämästä viisaudesta. Hybriksen ja nemesiksen laki on samalla oppia kar- 
masta eli perisynnistä; jokainen paha teko tulee ilmi ja saa rangaistuksen 
tässä tai jossakin toisessa elämässä. Tällä tavoin Kreikan ajattelu koetti 
sovittaa yhteen pahan ja Jumalan: kaikki kärsimys johtuu synnistä, jo 
kuolleen sukupolvenkin synnistä. Prometheuksen kirjoittaja ei ollut naiivi 
pietisti; hänen näytelmänsä, Oresteiakin, ovat täpö täynnä kerettiläisyyttä. 
Häntä syytettiin rituaalisalaisuuksien paljastamisesta, ja hän pelastui 
vain siten, että hänen veljensä Ameinias paljasti kansankokouksen edessä 
hänen Salamiin taistelussa saamansa haavat. Mutta Aiskhyloksen varma 
vakaumus oli, että siveellisyys tarvitsi yliluonnollisen pyhityksen voidak- 
seen pitää puoliaan epäsosiaalisia vaikuttimia vastaan. Hän toivoi, että 


Ylähältäpä kuulevi Foibos, Pan 

tai Zeus-isä, kuin kotikumppanit 
valittaa pesän lintujen lailla, ja hän 
pahan tehneisiin 

on syöksevä koston nuolet. 


Tällä hän tarkoitti omantunnon ja hyvityksen raivottaria. Sen tähden 
hän käyttää juhlallisen kunnioittavaa kieltä uskonnosta puhuessaan ja 
ponnistelee päästäkseen monijumalisuuden ohi yhden jumalan käsitykseen. 


Zeus, hän minkälainen lieneekin, 
nimekseen jos hän tuntee tuon, 

niin mä hälle lausun näin: 

kaltaistaan mä tiedä en, s 
kunne vain mä katsonkin, 

huoleni kaikki ja haikeutein mä jos mielin 
luottavaisna luovuttaa. 


Hän samastaa Zeun ja olevaisuuden henkilöityneen luonnon, maailman 
lain eli järjen. »Laki, joka on Kohtalo, ja Isä ja Kaikkisisältävä ovat täällä 
kaikki yhtyneet yhdeksi. 

Nämä mestariteoksen loppurivit olivat kenties hänon viimoisot sanansa 
runoilijana. Kahta vuotta Orestetan jälkeen tapaamme hänet taas Sisi- 
liasta. Muutamat luulevat, etteivät katsojat, koska olivat radikaalisempia 
kuin tuomarit, pitäneet trilogiasta, mutta tämä on tuskin sopusoinnussa 
sen tosiasian kanssa, että ateenalaiset päättivät muutamia vuosia myö- 
hemmin, aivan vastoin yleistä tapaa, että hänen näytelmänsä esitettäisiin 
uudelleen Dionysoksen teatterissa ja että jokaiselle, joka olisi valmis jär- 
jestämään osityksen, kustannettaisiin kuoro. Monet järjestivätkin esi- 
tyksiä, ja Aiskhylos voitti palkintoja vielä kuolemansa jälkeenkin. Vanha 
tarina kertoo, että hän sai surmansa Sisiliassa siten, että kotka, joka luuli 
hänen kaljua päätään kiveksi, pudotti siihen kilpikonnan. Sinne hänet 
haudattiin, ja hänen oma sepittämänsä hautakirjoitus, kummallisen vai- 
telias hänen näytelmistään, mutta inhimillisen ylpeä hänen arvistaan 
lausuu: 

Tämän kiven alla lepää Aiskhylos. 
Hänen urheudestaan kertoa voi Marathonin lehto 
tai pitkätukka Persian mies, sen joka hyvin tuntee. 


IV. SOFOKLES 


V. 468 Aiskhylos menetti ensimmäisen palkinnon murhenäytelmästä 
seitsenkolmattavuotiaalle tulokkaalle, jonka nimi merkitsee »Viisas ja 
kunnioitettua. Sofokles oli onnekkain ihmisistä ja kenties synkin kaikista 
pessimisteistä. Hän oli kotoisin Ateenan esikaupungista Kolonoksesta ja 
oli miekkatehtailijan poika, joten persialais- ja Peloponnesoksen sodat, 
jotka köyhdyttivät miltei kaikki ateenalaiset, antoivat runoilijalle sie- 
voiset tulot. Rikkauden lisäksi hänellä oli nerokkuutta, kauneutta ja hyvä 
terveys. Hän voitti palkinnon sekä painissa että musiikissa, mikä yhdis- 
telmä olisi ollut Platonin mieleen. Hänen taitonsa palloilijana ja huilun- 
soittajana salli hänen esiintyä julkisesti kummallakin alalla, ja Salamiin 
taistelun jälkeen hänet valittiin johtamaan Ateenan alastomia nuorukaisia 
voitontanssissa ja -laulussa. Myöhempinäkin ikävuosinaan hän oli komean 
näköinen. Lateraanin museossa oleva patsas kuvaa hänet iäkkääksi, par- 
rakkaaksi ja pyyleväksi, mutta yhä kookkaaksi ja voimakkaaksi. Hän 
kasvoi mieheksi Ateenan onnellisimpana aikana, hän oli Perikleen ystävä 
ja toimi hänen hallitusaikanaan korkeissa viroissa. V. 443 hän oli imperiu- 
min rahastonhoitaja, 440 hän oli yksi Ateenan joukkojen kenraaleista 
Perikleen sotaretkellä Samokseen. Lisättäköön kuitenkin, että Perikles 
antoi enemmän arvoa hänen runoudelleen kuin strategialleen. Ateenalaisten 
kärsittyä tappion Syrakusassa hänet valittiin turvallisuuskomitean jäse- 
neksi; ja sellaisena hän äänesti vuoden 411 harvainvaltaisen hallitusmuodon 

puolesta. Hänen luonteensa oli enommän kansan mieleen kuin hänen 
poliittinen toimintansa. Hän oli sydämellinen, sukkela, vaatimaton, 
huvinhaluinon, ja hänossä oli viehättävyyttä, joka sovitti kaikki hänen 
erehdyksensä. Hän piti rahasta ja pojista, mutta vanhoilla päivillään hän 
suosi ilonaisia. Hän oli hyvin hurskas ja toimi tilapäisesti papin tehtä- 
vissä. 

Hän on kirjoittanut 113 näytelmää, joista on säilynyt vain seitsemän. 
Emme tiedä, missä järjestyksessä ne esitettiin. Kahdeksantoista kertaa 
hän voitti ensimmäisen palkinnon Dionysoksen, kahdesti lenaia-juhlassa. 
Ensimmäisen palkintonsa hän sai viisikolmatta-, viimeisen viisiyhdeksättä- 
vuotiaana. Kolmenkymmenen vuoden ajan hän hallitsi Ateenan näyttä- 
möä täydellisemmin kuin Perikles samaan aikaan Ateenaa. Hän lisäsi 
näyttelijäin luvun kolmeksi ja näytteli itsekin, kunnes menetti äänensä. 
Hän (ja hänen jälkeensä Euripides) hylkäsi Aiskhyloksen trilogiamuodon 
ja kilpaili mieluummin kolmella itsenäisellä näytelmällä. Aiskhylosta kiin- 
nostivat kosmiset aiheet, jotka peittivät varjoonsa hänen draamansa hen- 
kilöt, Sofoklesta kiinnostivat luonteet, ja hän oli melkein nykyajan ihmi- 
nen psykologisessa terävyydessään. »Trakhiittaret» on pinnallisesti kat- 
soen sensaatiota tavoitteleva melodraama. Deianeira, joka on mustasuk- 
kainen miehelleen Herakleelle ja tämän rakkaudelle Ioleta kohtaan, lähet- 
tää hänelle tietämättään myrkytetyn vaipan ja tappaa itsensä, kun se 
tuhoaa Herakleen. Sofoklesta ei tässä kiinnosta Herakleen rangaistus, 
mikä olisi Aiskhyloksesta näyttänyt keskeiseltä, eikä rakkauden intohimo, 
joka olisi vetänyt Euripidesta puoleensa, vaan sen sijaan mustasukkai- 
suuden psykologia. Samoin ei »Àiaassa» omisteta huomiota sankarin uro- 
töille, vaan kirjailijaa tenhoaa hulluksi tulevan miehen tutkiminen. »Filok- 
teteessa» on tuskin ensinkään toimintaa, vaan sen sijaan loukatun vilpit- 
tömyyden ja diplomaattisen epürehellisyyden avomielistà erittelyä. »Elek- 
trassa» juoni on yhtä koruton kuin vanha. Aiskhyloksen lumosivat siihen 
liittyvät siveelliset ongelmat, mutta Sofokles miltei syrjäyttää ne rien- 
täessään psykoanalyyttisen häikäilemättömästi selvittelemään nuoren nai- 
sen vihaa äitiään kohtaan. Näytelmä on antanut nimensä aikanaan laa- 
jasti pohditulle neuroosille, kuten Kuningas Oidipus» toiselle. 

Oidipus Tyrannos on kreikkalaisista draamoista kuuluisin. Sen alku- 
kohtaus on vaikuttava: kirjava joukko miehiä, naisia, poikia, tyttöjä ja 
lapsia istuu Theban kuninkaanlinnan edessä käsissään laakeri- ja öljypuun 
oksia merkiksi siitä, että he ovat anojia. Kaupunkia on kohdannut rutto, 
ja kansa on kokoontunut pyytämään, että kuningas Oidipus toimittaisi 
jumalia lepyttävän uhrin. Oraakkeli julistaa, että rutto poistuu Thebasta 
samalla kertaa kuin edellisen kuninkaan Laioksen tuntematon murhaaja. 
Oidipus sinkauttaa ankaran kirouksen murhaajan yli, olipa tämä kuka 
tahansa, koska hänen rikoksensa on tuottanut sellaista kurjuutta The- 

balle. Tässä on erinomainen esimerkki Horatiuksen suosittelemasta menet- 
telystä, syöksymisestä im medias res ja selitysten jättämisestä tuonnem- 
maksi. Mutta katsomo tietenkin tunsi juonen, sillä Laioksen, Oidipuksen 
ja sfinksin tarina oli osa kreikkalaisten folklorea. Perimätieto kertoi 
Laioksen ja hänen lastensa tulleen kirotuiksi, koska hän oli koteuttanut 
erään luonnottoman paheen Hellaaseen. Tämän synnin seuraukset, jotka 
tuhosivat sukupolven toisensa jälkeen, olivat kreikkalaisessa murhenüytel- 
mässä lajmomainen johtoaihe. Muuan oraakkeli ennusti, että Laios ja 
hänen kuningattarensa Iokaste saisivat pojan, joka tappaisi isänsä ja naisi 
äitinsä. Kerrankin maailmanhistorian aikana molemmat vanhemmat toi- 
voivat tytärtä esikoisekseen. Mutta syntyikin poika, joka ennustuksen 
kumoamiseksi vietiin vuoristoon ja pantiin heitteille. Sieltä löysi hänet 
muuan lammaspaimen, antoi hänelle paisuneiden jalkojen tähden nimen 
Oidipus ja luovutti hänet Korinthoksen kuningasparille, joka kasvatti häntä 
poikanaan. Mieheksi tultuaan Oidipus sai oraakkelilta kuulla, että hänen 
kohtalonsa oli isän tappaminen ja äidin naiminen. Luullen, että Korinthok- 
sen kuningas ja kuningatar olivat hänen vanhempansa, hän pakeni kaupun- 
gista ja lähti kulkemaan Thebaan päin. Matkalla hän tapasi vanhan miehen, 
joutui riitaan hänen kanssaan ja surmasi hänet tietämättä, että vanhus 
oli hänen isänsä. Lähestyessään Thebaa hän kohtasi sfinksin, olennon, 
jolla oli naisen kasvot, leijonan häntä ja linnun siivet. Sfinksi asetti Oidi- 
puksen arvattavaksi kuuluisan arvoituksensa: »Mikä se on, jolla on neljä 
jalkaa, kolme jalkaa ja kaksi jalkaa? Sfinksi tuhosi kaikki, jotka civät 
pystyneet vastaamaan oikein, ja kauhistuneet thebalaiset, jotka halusivat 
saada valtatien vapaaksi moisesta hirviöstä, olivat luvanneet ottaa 
seuraavaksi kuninkaakseen kenet hyvänsä, joka ratkaisisi arvoituksen, 
sillä sfinksi oli luvannut tehdä itsemurhan, jos joku vastaisi siihen oikein. 
Oidipus vastasi: Ihminen, sillä lapsena hän ryömii neljällä jalalla, aika- 
ihmisenä kulkee kahdella, ja vanhuksena lisää kepin.» Se oli kömpelö 
vastaus, mutta sfinksi hyväksyi sen ja tunnollisesti teki lopun itsestään. 
Thebalaiset tervehtivät Oidipusta pelastajanaan, ja kun Laios ei palannut, 
he tekivät tulokkaasta kuninkaan. Maan tapaa totellen Oidipus nai kunin- 
gattaren, joka synnytti hänelle neljä lasta, Antigonen, Polyneikeen, Eteok- 
leen ja Ismenen. Sofokleen näytelmän toisessa näytöksessä, joka on koko 
Kreikan draamataiteen voimakkain, vanha ylipappi, jonka Oidipus on mää- 
rännyt paljastamaan, mikäli voi, Laioksen murhaajan, nimeää Oidipuksen 
itsensä. Mikään ei voisi olla traagillisempaa kuin kuninkaan vastahakoi- 
nen ja kauhistunut oivaltaminen, että hän on isänsä surmaaja ja äitinsä 
puoliso. Iokaste kieltäytyy uskomasta ja selittää kaiken freudilaiseksi 
uneksi. Monen miehen kohtalona on ollut unissaan kuvitella olevansa 
äitinsä vuodekumppani», hän vakuuttaa Oidipukselle, mutta sen on hel- 
pompi elämässä, joka pitää tällaista mitättömänä asiana.» Mutta kun 


TANAGRA-VEISTOS. — Boiotiassa oleva Tanagran kaupunki on antanut nimensä pie- 
nillo savifiguureille, joila siellä 4. vuosisadalla eKr. valmistettiin massoittain kauppa- 
tavaraksi, 








HALIKARNASSOKSEN MAUSOLEION. Adlerin rekonstruktio. — Kun Persian satraappi Mausolos kuoli 
v. 353, hänen puolisonsa rakennutti hänelle hautämuistomerkin, jonka suunnitteluun ja koristamiseen 
ottivat osaa Kreikan parhaat arkkitehdit ja kuvanveistäjät. 

Oidipuksen henkilöllisyys on tullut täysin selvitetyksi, Iokaste hirttää 
itsensä, ja Oidipus puhkaisee hulluna katumuksesta silmänsä ja lähtee 
Thebasta maanpakoon, vain Antigone apunaan. 

Näytelmässä »Oidipus Kolonoksessa», sattumanvaraisen trilogian! toisessa 
näytelmässä, entinen kuningas on valkotukkainen hylkiö, joka nojaa tyt- 
tärensä käsivarteen ja kulkee kaupungista toiseen leipäänsä kerjäten. Mat- 
koillaan hän saapuu varjoisaan Kolonokseen, ja Sofokles käyttää tilai- 
suutta hyväkseen virittääkseen kotikylälleen ja sen uskollisille oliivileh- 
doille vaikeasti käännettävissä olevan laulun, jolla on arvosija Kreikan 


runoudessa: 
Vieras, ratsuri-kuulun maan 
oivimpaan oot seutuhun sä tullut. 
Kumpuin valkeamultaisten 
keskeen liitäväl mielellään 
lauluineen satakieliset; 
entää nuo joka oksalle, 
köynnöksistä murattien 
siimeisiin jumallehtojen... 
Taivaan kastehen kostuttain 
kaunoisin kehin ain' narsissit kukkii... 
Siel’ ihmeelliset kasvit näät; konsanaan mä kuullut 
en mail’ Aasian, en Doorian laajan 
löydettävän noita; 
ne vaurastuu tarhureita vailla, 
vihollisparvet peljättäin, 
ja loistollaan kaunistaa ne maan tään, 
suo heelmät sinivihreet suloks lasten. 
Sen kukkasiin eivät taiat koske, 
ei halloista ne huoli tylyn syksyn; 
vartijanaan näet valppahat 
Zeun silmät ovat ylhimmän, 
Pallaankin siniheljät.? 


Oraakkeli on ennustanut Oidipuksen kuolevan eumenidien pyhäkössä, 
ja kun vanhus nyt kuulee olevansa Kolonoksen pyhässä lehdossa, hän, 
jolle elämällä ei ole ollut mitään tarjottavana, haluaa mielellään kuolla 
täällä. Ateenan kuninkaalle Theseukselle hän kaukonäkijän tavoin luet- 
telee ne voimat, jotka jäytivät Kreikkaa: maakamaran köyhtymisen, 
uskonnon, siveellisyyden ja ihmisten rappeutumisen: 

Yksin taivaisiin 
ei vanhuus koske, vaihtumus, ei kuolema; 
muut kaikki kaataa aika kaikkivaltias. 


1 »Kuningas Oidipus», »Oidipus Kolonoksessa» ja »Antigone» sepitettiin kukin erikseen. 
* Sofokleen runot V. Artin suomentamat, ellei toisin ole mainittu. 

Pois raukee voima hengen, kunto ruumihin, 
ja uskollisuus ehtyy, luulot ahdistaa; 

ei lemmen tuuli liioin liitä ystävää 

ain’ ystävään, ei kaupunkia kaupunkiin. 


Sitten Oidipus luullen kuulevansa jumaluuden kutsun heittää hellät 
jäähyväiset Antigonelle ja Ismenelle sekä vain Theseuksen saattamana 
astuu sankkaan lehtoon. 

Lähtivät he noin. 
Kun hetken päästä käännyimme, niin näimme jo 
kadonneeks miehen, katsoimme jos kunnepäin; 
kuningas Theseus käsillänsä silmiään 
vain varjosti, kuin hirmunäyn kohdaten. 
Min laisen sai hän päiväin pään, sen kertoa 
voi Theseus vain, eipä toinen yksikään. 
Vei hänet ehkä sanantuoja taivainen, 
tai armiaasti aukes hälle syli maan. 
Vaan voihkimatta, tuskatonna täältä hän 
erota sai, ja kummemmin kuin konsanaan 
viel? ihminen, 


Sarjan viimeinen, mutta nähtävästi ensin sepitetty näytelmä kuvaa 
uskollista Antigoneta ja hänen kuolemaansa. Kuultuaan, että hänen vel- 
jensä Polyneikes ja Eteokles taistelevat kuningaskunnan omistamisesta, 
hän rientää takaisin Thebaan toivoen saavansa rauhan aikaan. Mutta 
hänestä ei piitata, ja veljekset kaatuvat taistelussa. Eteokleen liittolainen 
Kreon anastaa valtaistuimen ja rangaistakseen Polyneikestä hänen kapi- 
nansa takia kieltää hautaamasta häntä. Antigone, joka kreikkalaisten 
tavoin uskoo vainajan hengen kärsivän tuskia, niin kauan kuin hänen 
ruumiinsa on hautaamatta, loukkaa käskyä ja hautaa Polyneikeen. Kuoro 
laulaa erään Sofokleen maineikkaimpia oodeja: 


Monta on ihmett’; ihminen 

ihmeisin toki kaikist? on. 

Tummat halkovi aavat hän, 
lounaismyrskyjä uhmaten, 

vaikk? aallot meuruavat 

kuinka vyöryis vaahtopäin. 

Ja äiti-maankin, vanhimman 

tään jumaloista, mi on iät antinen, 
viiltävi hän, vakoaa, hevot ohjaten, 
aurallaan ain’ uudestaan. 


Lintujen liudat liitävät 
pauloin vangita voipi hän; 
villit metsien karjatkin, 
vijat veen syvän saavuttaa 

hän keinoin kekseliäin, 
verkonsilmät solmien. 

Hän vuorten riistan rientäväisen 
kiehtovi viekkaudella, ja jouhevan 
saa hevon päitsihin, hän iestyttävi 
metsän härjän uhmapään. 


Ja syttävin lausehin voi 

hän ohjata kansojakin; 

hän torjuvi heltehet, härmät häätää, 
ja pakkaset, satehen säät; 

niin, keinot hän kaikkehen oivaltaa. 
Mik’ ikänä eess' on, aina hän 

on neuvokas; kuolemaa 

vaikk' ei torjutuksi saa, 

hän taudin vaivat vaimentaa 
taidollansa. 


Kreon tuomitsee Antigonen elävänä haudattavaksi. Hänen poikansa 
Haimon nousee vastustamaan kaameaa tuomiota ja vannoo, kun hänen 
vetoomuksensa torjutaan, ettei isä koskaan saa nähdä hänen kasvojaan. 
Hetkeksi saa rakkaus sananvuoron Sofokleen murhenäytelmässä, ja runoj- 
lija virittää Erokselle hymnin, jota antiikin maailma kauan muisteli: 


Oi lempi, kuin myrskyten viet 
sä voiton, kun väijynyt oot 
neidon kukkean poskipäillä! 
Sä lainehet liidät, metsät, 
käyt laitumen laumojen luo. 
Taivahiset ei sun 

tieltäs väistyä voi, 

ihminen ei; 

saaliiks kun kenet saavutat, 
hän haavehen valtaan vaipuu. 


Haimon katoaa, ja häntä etsittäessä Kreon käskee sotilaidensa avata 
luolan, johon Antigone on haudattu. He löytävät Antigonen kuolleena ja 
hänen viereltään Haimonin, joka on päättänyt kuolla. 


Ja hautaholvin taustassa me näimme nyt 
tuon koidon neidon hirttyneenä riippuvan, 
ja käärinliina kiersi hänen kaulaansa. 

Ja sulhon näimme polvillansa armastaan 
syleilevän; hän itki kullan kuolemaa 

ja taaton turmatyötä, tytön suistajaa. 
Kreonpa nähden tuon nyt riensi voihkien 
sisälle pojan luo ja huusi nyyhkyttäin: 
Sua onnetonta! Mitä oot sä tehnytkään? 
Mit' aattelit? Mik' onnen-isku järkes vei? 

Laps parka! Pyydän polvillain: sä tule pois!» 
Vaan tuikeasti tuijottain ja inhoa 
ilmaisten katsein, vastaamatta poika vain 
kaks-teräkalvall? iski, mutt ei osunut 
isäänsä, pois mi riensi, mutta itselleen 
vihastuin kurja kalvan syöksi rintaansa, 
välihin kylkiluiden; käsin voipuvin 

syleili sitten armast’, yhä tajuissaan, 

ja huoahtain tään kelmeälle poskelle 

soi hurmehensa pisaroina vihmoa. 

Näin lepäs kaksi vainajata vierekkäin; 

he kartanossa kuolon häänsä viettää saa. 


Näiden näytelmien, jotka voitollisesti selviytyvät ajasta ja käännös- 
vaikeuksista, hallitsevia ominaisuuksia ovat tyylin kauneus ja teknillinen 
mestaruus. Niissä tapaamme luonteenomaisesti »klassillisen» ilmaisu- 
muodon, hiotun, tyynen ja kuulaan, voimakkaan, mutta hillityn, arvok- 
kaan, mutta viehättävän, Feidiaan voiman ja Praksiteleen sulavan herk- 
kyyden. Rakenne on myös klassillinen: jokainen säe on tärkeä ja johtaa 
kohti hetkeä, jossa toiminta kohoaa huippuunsa ja merkitykseensä. Jokai- 
nen näytelmä on kuin temppeli, jonka jokainen osa on huolellisesti ja yksi- 
tyiskohtaisesti viimeistelty, mutta jolla on oma alistettu paikkansa koko- 
naisuudessa. Ainoana poikkeuksena on »Filokteteso, jossa veltosti tyydytään 
vakavissaan selvittämään sotkuinen juoni deus ex machinan (josta Euripides 
teki pilaa) avulla. Kuten Aiskhyloksella draama etenee kohti jotakin hui- 
pentuvaa julkeutta, hybristä kohti (sellainen on esimerkiksi Oidipuksen 
tuntemattomaan murhaajaan sinkoama katkera kirous), pyörähtää jonkin 
anagnorisiksen (äkillisen tuntemisen), jonkin peripeteian (onnen käänty- 
misen) ympäri ja kallistuu vääjäämättömän rangaistuksen nemesistä kohti. 
Kun Aristoteles tahtoi antaa esimerkin draaman rakenteen täydellisyydestä, 
hän aina viittasi Kuningas Oidipukseen», ja molemmat Oidipusta koskevat 
näytelmät ovatkin hyviä havaintoesimerkkejä Aristoteleen määritelmästä, 
jonka mukaan tragedia oli säälin ja kauhun puhdistamista niiden objek- 
tiivisen esittämisen avulla. Luonteet on piirretty selvemmin kuin Aiskhy- 
loksella, joskaan ei niin realistisesti kuin Euripideella. »Kuvaan ihmisiä 
sellaisina, kuin heidän tulisi olla, Euripides kuvaa heitä sellaisina kuin 
ovats, Sofokles lausui ikään kuin sanoakseen, että draamaan kuuluu jokin 
määrä ihannoimista ja ettei taide saa olla valokuvaamista. Mutta Eu- 
ripideen vaikutus näkyy vuoropuhelun väittelymäisyydestä ja ajoit- 
taisesta tunteeseen vetoamisesta. Niinpä Oidipus epäkuninkaallisesti 
torailee Teiresiaan kanssa ja sokaistuneena  hapuilee liikuttavasti 
tunnustellakseen — tytärtensä kasvoja. Aiskhylos olisi samaa tilan- 
netta mietiskellessään unohtanut tyttäret ja ajatellut jotakin ikuista 
lakia. 

Sofokleskin on filosofi ja julistaja, mutta hänen neuvonsa nojaavat 
vähemmän kuin Aiskhyloksen antamat jumalien säädöksiin. Sofistien henki 
on hipaissut häntä, ja vaikka hän säilyttää onnellisen oikeaoppisuuden, 
hän paljastuu mieheksi, joka olisi voinut olla Euripides, ellei olisi ollut niin 
onnekas. Mutta hänessä on liian paljon runoilijan tunteikkuutta, jotta hän 
voisi puolustaa kärsimystä, joka niin usein ansiotta kohtaa ihmisiä. Hyllos 
sanoo Herakleen vääntelehtiessä tuskissaan: 


Meit ei voi moittia ensinkään, 
jumalainpa mieli on säälimätön; 
se tästäkin teille nyt ilmenee. 
He lapsia siittävät, taattoja on, 
vaan tyyninä koitoja katselevat. 


Hän antaa lokasten nauraa oraakkeleille, vaikka hänen näytelmänsä 
naristen kääntyvät niiden varassa. Kreon soimaa profeettoja »rahan- 
ahneeksi joukoksi», ja Filoktetes sinkoaa vanhan kysymyksen: »Miten voi puo- 
lustaa Taivaan teitä, kun huomaa Taivaan epäoikeudenmukaiseksi?» Sofokles 
vastaa rohkaisevasti, että vaikka siveellinen maailmanjärjestys saattanee- 
kin olla liian syvällinen käsitettäväksi, se kuitenkin on olemassa, ja oikeus 
perii lopulta voiton. Aiskhyloksen esikuvan mukaisesti hän samastaa Zeun 
ja tämän moraalisen järjestyksen, ja hän pääsee vieläkin lähemmäs yksi- 
jumalaisuutta. Kuten oikea Viktorian ajan mies hän on epävarma teolo- 
gian, mutta varma moraalisen uskonsa suhteen. Hänestä on ylin viisaus 
löytää laki, joka on Zeus, maailman siveellinen suunnanosoitin, ja seurata 
sitä. 

Kunp' ainiaan Moiran arpa 
hurskautta puhdast' olla sois 
puheeni, työni, joille johdoks säätty 
ylhät on lait! Korkeuden 
ne lapsina syntyi, vain Olympos niitten 
on suur? isä; luonut ei 
niit? ihminen, lapsi maan, 
niit? unhon yöhön uuvuta ei! 


Tässä meillä on Sofokleen kynä, mutta Aiskhyloksen ääni, usko taistele- 
massa viimeisissä ampumahaudoissa epäuskoa vastaan. Tämän hurskauden 
ja alistumisen keskeltä me näemme katuvan ja alistuneen Jobin, mutta 
säkeiden välistä tapaamme Euripideen enteitä. 

Solonin tavoin Sofokles arvioi siunatuimmaksi sen ihmisen, joka ei koskaan 
ole syntynyt, ja lähinnä onnellisimmaksi sen, joka kuolee lapsena. Muuan 
nykyaikainen pessimisti on ilokseen kääntänyt kuoron Oidipuksen kuollessa 
laulamat synkät säkeet, joista heijastuu korkean iän mukanaan tuoma kyl- 
lästyminen maailmaan ja Peloponnesoksen sodan katkera velisurmaisuus. 

1 O. Mannisen suomennos. 

Hän ken sois elonvuottensa 
kohtuuden yli karttuvan, 
nurjaks nähdähän mieleltään, 
houkkioks arvata aivan voidaan. 
Pitkä ilta se tuopi vain 

huolta huolihin yhtenään; 
onnekkuuttapa harvoin saa 
nähdä, jos kuhun katsonee. 
Näin käy sen, ken ei aikanaan 
juhlapöydäst' elämän astu. 


Oivin heill osa ompihan, 

jotk' ei syntyä tänne saa; 
onnekkaat lihinn' ompi nuo, 
jotk' elon joutuen jättää voivat. 
Lapsuus kun suloleikkeineen 
kerran haipunut ompi taa, 
taistoon kun elon astutaan, 
tuskain tulva jo vartoaa: 

torat ja riidat, kamppailut, 
katehen-katseet, satimet surman; 
lopuksi vanhuksena jurona jäät sä yksin 
odottamaan vain päiväis päätä, 
kohlusi kukkuroituu. 


Jokainen viisasteleva juorukello tietää, että Sofokles sai vanhuudenpäi- 
viinsä lohdutusta hetaira Theoriilta ja että tämä synnytti hänelle lapsen. 
Hänen aviosyntyinen poikansa lofon, joka kenties pelkäsi runoilijan jät- 
tävän omaisuutensa perinnöksi Theoriin lapselle, haastatti isänsä oikeu- 
teen vastaamaan kykenemättömyydestä hoitaa raha-asioitaan. Osoittaak- 
seen olevansa täysissä sielun voimissa Sofokles luki valamiehille eräitä 
kuorolauluja näytelmästä, jota hän parhaillaan sepitti (se oli arvattavasti 
»Oidipus Kolonoksessa»). Silloin tuomarit eivät ainoastaan vapauttaneet 
häntä syytteestä, vaan saattoivat hänet kotiin. Hän oli syntynyt monta 
vuotta ennen Euripidesta ja ehti pukeutua surupukuun tämän tähden, 
ennen kuin itsekin kuoli samana vuonna (406). Taru kertoo, että sparta- 
laisten piirittäessä Ateenaa draamataiteen jumala Dionysos ilmestyi 
Lysandrokselle ja hankki turvaluvan Sofokleen ystäville, jotka halusivat 
haudata hänet hänen isiensä viereen Dekeleiaan. Kreikkalaiset osoittivat 
hänelle samanlaista kunnioitusta kuin jumalille, ja runoilija Simmias sepitti 
hänen muistokseen leppeän epitafin: 


Oksat kietoukoot muratin yhä hellinä ylle 
haudan, miss’ Sofokles löys levon ainahisen! 

Kalpean-vihreet sen kiharat saa marmorin kattaa, 
taempana hehkuttaa ruususet purppurataan. 

Viinin riippukohot rypäleet myös runsahin tertuin, 
lehvät leppeät sen paatehen painukohot! 

Palkan tään periköön sulo viisaus laulujen suomal 
Muusat, Hellaan maa nuo omaks ottanut on. 


V. EURIPIDES 
1. Näytelmät 


Samoin kuin Giotto aukoi Italian taiteen ensimmäisen epätasaisen polun, 
Rafaelin tyyni henki taltutti sen teknilliseen täydellisyyteen ja Michel- 
angelo kiusatun neronsa tuotteilla täydensi kehityksen, samoin kuin Bach 
uskomattoman tarmokkaasti raivasi leveän tien nykyaikaiseen musiikkiin, 
Mozart melodisella koruttomuudella saattoi sen muodon täydelliseksi ja 
Beethoven täydensi kehitystä tasapainottomilla suurtöillään, samoin 
Aiskhylos karkeilla säkeillään ja ankaralla filosofiallaan avasi tien ja antoi 
muodot Kreikan draamalle, Sofokles punnitulla musiikillaan ja tyynellä 
viisaudellaan muotoili taidetta edelleen ja Euripides täydensi kehityksen 
teoksillaan, jotka uhkuvat intohimoista tunnetta ja melskeistä epäilystä. 
Aiskhylos oli miltei heprealaisittain kiihkeä julistaja, Sofokles »klassillinen» 
taiteilija, joka tarrautui murtuneeseen uskoon, Euripides romanttinen 
julistaja, joka ei koskaan voinut kirjoittaa mallikelpoista näytelmää, koska 
filosofia hämmennytti hänet. He olivat Hellaan Jesaja, Job ja Saarnaaja. 

Euripides oli syntynyt Salamiin taistelun vuotena — jotkut sanovat 
päivänä —, luultavasti itse saarella, jonne hänen vanhempansa kertoman 
mukaan olivat paenneet maahan hyökänneitä meedialaisia. Hänen isänsä 
oli kohtalaisen varakas ja huomattava mies attikalaisessa Fylan kau- 
pungissa; hänen äitinsä oli ylhäistä sukua, vaikka vihamielinen Aristo- 
fanes väittää hänen pitäneen sekatavarakauppaa ja kaupitelleen kaduilla 
kukkia ja hedelmiä. Myöhemmällä iällään Euripides asui Salamiissa, jonka 
kukkuloiden autiutta ja erilaisia merinäkymiä hän rakasti. Platon halusi 
tulla näytelmänkirjoittajaksi, mutta hänestä tuli filosofi; Euripides halusi 
tulla filosofiksi, mutta hänestä tuli näytelmänkirjoittaja. Hän »opiskeli 
Anaksagoraan kauttaaltaan», sanoo Strabon; hän opiskeli jonkin aikaa 
Prodikoksen johdolla ja oli niin läheisessä kanssakäymisessä Sokrateen 
kanssa, että jotkut epäilivät filosofilla olleen osuutta runoilijan näytelmiin. 
Koko sofistinen suunta kuului hänen kasvatukseensa, ja hänen vülityksel- 
lään se otti haltuunsa Dionysoksen näyttämön. Hänestä tuli Kreikan valis- 
tusajan Voltaire, joka palvoi järkeä keskelle jumaluuden kunniaksi lavas- 
tettuja draamoja sirotetuin repivin pistosanoin. 

Dionysoksen teatterin luettelot ilmoittavat hänen sepittäneen viisi- 
kahdeksatta näytelmää. Ensimmäinen oli »Peliaan tyttäret» (455), vii- 

meinen »Bakkhai» (406) Säilynyt on kahdeksantoista ja lisäksi joukko 
katkelmia muista! Niiden aiheena ovat taas muinaisten kreikkalaisten 
tarut, mutta säkeiden välistä soinnahtaa ensin arasti, sitten rohkeasti 
epäilyn ja vastustusmielen sävel. »TIon»-näytelmässä on joonialaisten hei- 
mojen otaksuttu kantaisä joutunut arkaluontoisen pulman eteen: Apol- 
lonin oraakkeli julistaa, että Ksuthos on hänen isänsä, mutta Ion havaitsee 
olevansa Apollonin poika, Apollonin, joka oli vietellyt hänen äitinsä ja 
sitten houkutellut Ksuthoksen ottamaan tämän huostaansa. Voiko ylevä 
jumala valehdella? Ion kysyy. »Herakleessa» ja »Alkestiissa» kuvataan 
Zeun ja Alkmenen mahtava poika hyvänsävyiseksi juomariksi, jolla on 
Gargantuan ruokahalu ja Ludvig XVI:n aivot. »Alkestiissa» toistetaan 
vastenmiclinen kertomus siitä, kuinka jumalat antaakseen Thessalian 
Ferain kuninkaan Admetoksen elää kauemmin vaativat jotakuta muuta 
luovuttamaan henkensä hänen puolestaan. Hänen vaimonsa lupautuu 
uhriksi ja jättää hänelle sadan säkeen mittaiset jäähyväiset, joita hän yle- 
vän kärsivällisesti kuuntelee. Alkestis viedään pois kuolemaan, mutta 
Herakles tulee esiin kaappijuopottelunsa ja juomakestien lomasta, väittelee 
Kuoleman kanssa, peloittelee tätä, niin että se laskee Alkestim vapaaksi, 
ja tuo hänet takaisin elämään. On mahdotonta otaksua muuta, kuin että 
näytelmällä on ovelasti koetettu tehdä tarina naurunalaiseksi? 

»Hippolytoksessa» sovelletaan näppärämmin ja viehättävämmin samaa 
mahdottomuuksiin kärjistämisen menetelmää. Sen komea sankari on nuori 
metsästäjä, joka vannoo olevansa aina uskollinen metsästyksen neitsyt- 
jumalattarelle Artemiille, kaihtavansa aina naisia ja etsivänsä suurimman 
ilonsa metsistä. Afrodite, joka on närkästynyt tästä loukkaavasta nai- 
mattomuudesta, sytyttää Theuseuksen puolison Faidran sydämeen mie- 
lettömän intohimon Theseuksen ja amatsoni Antiopen poikaa Hippoly- 
tosta kohtaan. Tässä kohtaamme säilyneen kirjallisuuden ensimmäisen 
lemmentragedian, ja alussa tapaamme kaikki kuumeisen lemmenkriisin 
oireet: Faidra, jonka Hippolytos torjuu luotaan, riutuu ja kuihtuu kuole- 
man partaalle. Hänen hoitajattarensa, josta äkkiä tulee filosofi, pohtii 
hamletmaisen skeptillisesti haudantakaista elämää: 


Elon kurja on tie, sairautt' yhtä! 
Kuin tehtävä ois, kuin tehtävä ei? 


1 Tärkeimmät ilmestyivät osapuilleen seuraavassa järjestyksessä: »Alkestis» 438, 
»Medeia» 431, »Iippolytos+ 428, »Andromakhe» 427, »Hekabe» n. 425, »Elektra» n. 416, 


»Troialaisnaisel» 415, sIfigeneia Tauriissa» n. 413, »Orestes» 408, Ifigeneia Auliissa» 
406, »Bakkhai» 406. 


* Se esitettiin 438 neljäntenä Euripideen näytelmäsarjassa ja oli kenties tarkoitettu 
pikemminkin puolivakavaksi satyyrinäytelmäksi kuin puolikoomilliseksi murhenäytel- 
mäksi. Browning on »Balaustionin seikkailussa» ylevän herkkäuskoisesti käsittänyt 
näytelmän täysin vakavasti tarkoitetuksi. 

Sua taivahan valkeus vaalii nyt, 

vaan sairasvuodo jo vartoaa 

cess! uksesi taas. 

vUlkosalle mielin!» näin aina hoit, 

taas kohta jo kammiohos palasit. 

Noin miel'-alat muuttuu, kyllyt kaikkeen. 
Saamaas et tyydy, vaan aina ehompaa 
on muka muu! 


Hoitajatar vie Hippolytokselle viestin, että tämä on tervetullut Faid- 
ran vuoteeseen, mutta nuorukainen, joka tietää, että Faidra on hänen 
isänsä vaimo, kauhistuu. Hänen sanansa ovat yksi niitä kohtia, joilla 
Euripides hankki itselleen naisvihaajan maineen: 


Oi Zeus, miks ootkaan moisen turmaan kiehtojan, 
naissuvun, luonut tänne alle auringon? 

On säilyminen ihmisheimon, mutta ei 

ois naista tuohon tarvittava kuitenkaan. 


Faidra kuolee, ja hänen puolisonsa löytää hänen kädestään kirjelipun, 
jossa sanotaan, että Hippolytos on vietellyt hänet. Theseus manaa raivois- 
saan Poseidonia surmaamaan Hippolytoksen. Nuorukainen vakuuttaa 
viattomuuttaan, mutta häntä ei uskota. Theseus karkottaa hänet maasta, 
ja kun hänen vaununsa kiitävät pitkin meren rantaa, aalloista nousee 
merihirviö, joka vainoaa häntä; hänen hevosensa pillastuvat, kaatavat 
vaunut ja raastavat ohjaksiin sotkeutuneen Hippolytoksen (so. "hevosten 
raastaman”) louhikkoon surkeaan surmaan. 

»Medeiassa» Euripides hetkeksi unohtaa sotansa jumalia vastaan ja muo- 
vaa argonautojen tarun mitä voimakkaimmaksi näytelmäksi. lasonin 
saapuessa Kolkhiiseen prinsessa Medeia rakastuu häneen, auttaa häntä 
hankkimaan kultaisen taljan ja suojatakseen häntä pettää isäänsä ja sur- 
maa veljensä. Iason vannoo hänelle ikuista rakkautta ja vie hänet muka- 
naan Iolkokseen. Siellä miltei villin asteella oleva Medeia myrkyttää 
kuningas Peliaan ollakseen varma Peliaan Iasonille lupaamasta valtaistui- 
mesta. Koska Thessalian laki kieltää menemästä naimisiin ulkomaalaisen 
kanssa, Tason elää Medeian kanssa vapaassa suhteessa, ja heillä on kaksi 
lasta. Mutta ajan mukana Iason väsyy Medeian barbaariseen kiihkeyteen, 
kaipaa laillista vaimoa ja perillistä ja aikoo ottaa puolisokseen Korinthoksen 
kuninkaan Kreonin tyttären. Kreon hyväksyy tarjouksen, ja Medeia aje- 
taan maanpakoon. Kärsimäänsä vääryyttä hautova Medeia lausuu eräät mo- 
nista Euripideen naisten puolustukseksi kirjoittamista kuuluisista säkeistä: 


Me kaikesta, mik' elää, tuntee, tajuaa, 
me naiset suku onnettomin olemme. 
Sil’ ensin aartein kukkuraisin puoliso 
on pakko ostaa, olentomme valtias. 


— 1 Euripideen runot V. Artin suomentamat, ellei toisin ole mainitlu. 

Se — sinänsä jo vaikein vaiva, kurjuus — ou 
viel arvanheitto hirveä, mies kelpoko 
vai kunnotonko osuu... 


Eess' uudet tavat, joit' ei koti neuvonut, 

kuin tietäjätär tietköön itsestään, kuink' on 

nyt parhain elää kanssa vuodekumppanin. 

Jos onnistuu, jos onnellisna puoliso 

iestä kantaa avion, ei väkisin, 

heill’ onni on; jos ei, niin ennen kuolema! 

Mies, ellei viihdy kotona, koht? ulos käy, 

sydämen kiusat unohtaa kanss' ystävän. 

Me saamme vain yht’ ainoaa, me katsoa. 

Kotona meill’ on muka olo vaaraton, 

mies keihäin kentäll' ottelee! Kuin päättömät 

he päättelevät! Ennen kannan kolmesti 

ma taiston kilpeä kuin kerran synnytàán. 
(Suom. O. Manninen) 


Sitten seuraa kauhistava kertomus hänen kostostaan. Teeskennellen 
sovintoa hän lähettää kilpaiiijattarelleen joukon kallisarvoisia vaippoja. 
Korinthoksen prinsessa pukee yhden ylleen ja palaa kuoliaaksi, samoin 
Kreon yrittäessään häntä pelastaa. Medeia tappaa omat lapsensa Iasonin 
nähden ja purjehtii niiden ruumiit mukanaan pois. Kuoron loppulaulussa 
on filosofinen sävy: 

Olympon Zeus monet kohtalot ohjaa, 
moni on jumalsallima yllätys. Ei 
niin käy, kuin luullaan, tien jumal aukoo 
sen tulla, mit? arvaa ihminen ei. 
Näin päättyvi tään tarun juoni. 
(Suom. O. Manninen) 


Muut näytelmät käsittelevät enimmäkseen Troian sotaan liittyviä aiheita. 
Helene» noudattaa Stesikhoroksen ja Herodotoksen paranneltua muun- 
nelmaa: Spartan kuningatar ei karkaa Pariin kanssa Troiaan, vaan hänet 
viedään vastoin tahtoaan Egyptiin, missä hän siveästi odottaa herraansa. 
Euripides vihjaisee, että tarinassa Helenen olosta Troiassa on koko Kreikkaa 
vedetty nenästä. Näytelmässä »Ifigeneia Auliissa» hän vuodattaa vanhaan 
tarinaan Agamemnonin uhrista viljalti tunnetta, mikä on uutta Kreikan 
draamataiteessa, ja kauhistelee Lucretiuksen tavoin rikoksia, joihin mui- 
nainen uskonto johti ihmisiä. Aiskhylos ja Sofokles ovat myös kirjoitta- 
neet samasta aiheesta, mutta tämän uuden aikaansaannoksen loistokkuus 
sai heidän näytelmänsä pian unohtumaan. Klytaimnestran ja hänen tyt- 
tärensä tulo esitetään aito euripidesmaisen herkästi. Orestes, »vielä sana- 
ton pienokainen», on läsnä todistamassa taikauskoista murhaa, joka on 
saneleva hänenkin kohtalonsa suunnan. Tyttö on ujo ja onnellinen juos- 
tessaan tervehtimään kuningasta: 

Ifigeneia, Kuin onnekas oon, taatto, kun sun kohdata 
taas vihdoin saan, ja vasten rintaas heittyál 
Kuin kasvojas oon kaivannut! Et suuttune... 
Iloitsen nähden sun — miks muotos murheinen? 
Agamemnon. Huolt' ain? on eessä kuninkaiden, päällikköin. 
Suo hetki mulle, huolet luotas hälvennä! 
. Sua aattelenhan yksin, muut? en ensinkään, 
Ja kasvoillasi kyyneleitä silti nään. 
. Meit' ero pitkä odottaa, mun lapseni. 
En tiedä, taatto, minkään mua uhkaavan. 
. Kuin liikuttaa mua lausehes tuo aatteikas! 
Jos mieluummin sen suot, niin tyhjää pakisen. 


NANA NEN 


Kun Akhilleus saapuu, Ifigeneia huomaa, ettei tämä tiedä mitään heidän 
väitetystä avioliitostaan, mutta sitä vastoin hän kuulee, että armeija odot- 
taa kärsimättömästi hänen uhraamistaan. Hän heittäytyy Agamemnonin 
jalkoihin ja rukoilee henkensä puolesta. 


Mä ensimmäinen olin, sua taatoksi 

mi kutsui, mua tyttärekses kutsuit sä; 
mua polvellasi keinutit, mua hyväillen. 
Monesti lausuit: »Tokkohan sun, lapseni, 
kodissa oivass' onnellisna kerran nään 
kukoistavan, kuin tyltárelein kuuluvi?» 
Ja silloin minä painuin vasten poskeas, 
jota nyt rukoillen mä kosketan, 

ja virkoin: »Kun sä vanhenet, niin saankohan 
sun tervetulleeks majahain mä toivottaa, 
sua hoivaella, vaivas pyytäin palkita? 
Mun sydämessäin elää vielä lause tuo; 
sä unhotit sen, mielit minut surmata. 


Klytaimnestra soimaa Agamemnonia, koska tämä on myöntynyt jul- 
miin palvontamenoihin, ja sinkoaa uhkauksen, johon sisältyy monta 
näytelmää: »Älä pakota minua muuttumaan petturiksi sinua kohtaan.» 
Hän suosii Akhilleuksen yritystä tytön pelastamiseksi, mutta mielensä 
muuttanut Ifigeneia kieltäytyy pakenemasta. 


Kuule, äiti, mitä oon mä mielessäni päättänyt! 
Kuolia tahdon, mutta tuolle tielle oon mä astuva 
kaunihisti, kunnialla, mietteet halvat hyljäten. 

Katso, koko suuri Hellas silmät mua kohti luo. 
Minä laivat lähtöön autan, Troialle tuon turmion, 
naisia ei meidän maasta mainiosta vasta-ees 

kenkään riistä, kun sen tautta muukalaiset murretaan, 
kun Heleenan ryöstön kostoks sortua saa Troian maa. 
Turvan, hoivan tään mä tuotan kuolemallain. Ihanaa 
on se, sillä vapahtajaks Kreikan mua mainitaan. 

Kun sotilaat saapuvat, hän kieltää heitä koskemasta häneen ja nousee 
vapaaehtoisesti uhriroviolle. 
vHekabessa» sota on päättynyt, Troia on valloitettu, ja voittajat jakavat 
saalista. Kuningas Priamoksen leski Hekabe lähettää nuorimman poikansa 
Polydoroksen kulta-aarre mukanaan Priamoksen ystävän, Traakian kunin- 
kaan Polymnestorin, luo. Mutta kullanhimoinen Polymnestor surmaa 
pojan ja heittää hänen ruumiinsa mereen. Aallot paiskaavat sen Ilionin 
rannoille, ja so tuodaan Hekabelle. Sillä välin on Akhilleuksen varjo estä- 
nyt tuulia kuljettamasta kreikkalaisten laivastoa kotiin, ennen kuin hänelle 
on uhrattu Priamoksen tyttäristä kaunein, Polyksena. Kreikkalainen 
airut Talthybios saapuu noutamaan tyttöä Hekabelta. Nähdessään äskei- 
sen kuningattaren viruvan maassa hajalla hapsin ja sekapäisenä hän lausuu 
muutamia Euripideen epäilystä ilmentäviä säkeitä: 
Oi Zeus, kuin lienee? Tokko ihmiskohtalot 
sua kiinnostaa, vai turhaanko tuot’ aatellaan 


ja korkeampiin olentoihin uskotaan? 
Vain sattumako maailmata hallitsee? 


Draamasikermän seuraavana näytöksenä on näytelmä »Troialaisnaiset». 
Se esitettiin 415, kohta sen jälkeen, kun ateenalaiset olivat hävittäneet 
Meloksen (416) ja miltei sen retkikunnan lähdön aattona, jonka tarkoituk- 
sena oli valloittaa Sisilia Ateenan imperiumille. Tällä hetkellä Euripides, 
jota Meloksen verilöyly ja Syrakusaan suunnitellun hyökkäyksen raaka 
imperialismi kuohutti, uskalsi esittää voimakkaan vetoomuksen rauhan 
hyväksi, urhean kuvauksen voitosta voitettujen näkökannalta katsoen, 
vantiikin kirjallisuuden voimakkaimman syytöksen sotaa vastaan». Hän 
alkaa siitä, mihin Homeros lopettaa, Troian valloituksen päättymisestä. 
Troialaiset viruvat vainajina yleisen teurastuksen jälkeen, ja heidän su- 
rusta mielettömät naisensa viedään rauniokaupungista voittajiensa jalka- 
vaimoiksi. Hekabe astuu näyttämölle tytärtensä Andromakhen ja Kas- 
sandran kera. Polyksena on jo uhrattu, ja Talthybios saapuu noutamaan 
Kassandran Agamemnonin telttaan. Hekabe lankeaa murheissaan maahan. 
Andromakhe koettaa lohduttaa häntä, mutta hänkin murtuu, kun hän 
painaa pienen prinssi Astyanaksin povelleen ja ajattelee hänen kuollutta 
Isäänsä: 

Andromakhe. Mut minä, konsa tähdännyt oon kunniaan, 
osuen oikein, onneen en oo osunut. 

Mä kartanossa Hektorin oon pyrkinyt 

hyveitä naisen kaikin tavoin täyttämään. 

Sill' ensinnäkin nainen, olkoon kunnokas 

tai kunnoton hän, mainehen jo kalton saa, 

jos kotonansa ei hän viihdy mielellään. 

Haluni haihtain siivosti mä sinne jäin. 

Ei kynnyksestään koskaan saaneet astua 

suupaltit naiset; perinnöksi oikean 

sain oivalluksen, neuvoja en kaivannut. 
Mä lempeästi puolisooni silmäten, 

vait jääden tiesin, milloin tuli kannallain 
mun pysyä tai miehen tahtoon taipua. 
Sanovat, että nainen miehen lempeä 

jos vieroksuu, hän yhdess' yössä mielistyy. 
Halveksin naista, joka leskeks jäätyään 
kesyyntyy toiseen, lemmen hälle lahjoittaa. 
Hepokin, kun sc kumppanistaan erilleen 
on valjastettu, allapäin vain astelee, 

Oi armas Hektor, olit miesi mieleisein, 
niin urhea ja ylväs, vauras, älykäs. 
Kodista taaton minut sait sä puhtaana, 

ja neitsyyteni uhriks sulle luovutin. 

Nyt tuoni tuhos sun, mä itse matkata 
saan Kreikkaan sodan saalihina, orjuuteen. 


Hekabe, joka uneksii etäisestä kostosta, kehoittaa Andromakheta suh- 
tautumaan ystävällisesti uuteen herraansa, jotta tämä sallisi hänen kas- 
vattaa Astyanaksia ja jotta Astyanaks joskus palauttaisi entiselleen Pria- 
moksen suvun ja Troian loiston. Mutta kreikkalaiset ovat ajatelleet tätä- 
kin, ja Talthybios saapuu ilmoittamaan, ottä Astyanaksin on kuoltava: 
» Heidän tahtonsa on, että poikasi syöstään Troian korkealta muurilta sur- 
maan.» Hän riistää lapsen äidin sylistä, ja Andromakhe heittää sitä vii- 
meistä kertaa sylissään pidellessään sille hysteeriset jäähyväiset: 


Oi rakas, oi mun liian rakas lapseni, 
sun surmaa vihamies, ja äitis yksin jää! 
OP isäs liian urhokas, se turmas toi. 


— us —n 


Et sääliä saa heiltä. 

Mä sua, armas, aikoinani tuuditin 

käsilläni, ihos tuoksun tunsin. Turhaanpa 
mä rinnoillani olen sua ruokkinut, 

ja turhaan tähtes huolta, vaivaa nähnyt oon. 
Oi, viime kerran vielä halaa äitiäs! 

Sä vaivu vasten rintaani, ja kaulallein 
kätesi kietoin suukkonen sä mulle suo! 
IIelleenit, laisiks barbaareinhan heitytte! 
Min vuoksi lapsen syyttömän te surmaatte? 
Siis hänet viekää, laahatkaa ja viskatkaa 
petojen raastaa, koska kerran turmaamme 
näin taivas tahtoo, kuolosta en lastani 

voi pelastaa! 

Hän alkaa houria ja pyörtyy; sotilaat kantavat hänet pois. Menelaos 
ilmestyy näyttämölle ja käskeo sotilaitaan tuomaan Helenen hänen luok- 
soon. Hän on vannonut tappavansa tämän, ja Hekabe löytää lohdutusta 
ajatuksesta, ottä rangaistus on vihdoinkin kohtaava Helenetä. 


Sua ylistän, jos vaimosi sä surmautat. 
Vaan hänet nähden viehkeyttään varo'os, 
mi miehet valtaa, kaupungitkin kukistaa! 


Helene saapuu järkkymättömänä ja pelottomana, ylpeänä kauneutensa 

tunnossa. 
Hekabe. Ain? upeasti hälle noin 
sä koristauduit, vaikka saman taivaan näit 
kuin mieheskin, sä halpamainen hylkiö! 
Sun nöyränä ja ryysyiss' oishan tultava, 
vilusta värjyin, hapsin hajan raastetuin, 
jos kuntoa ois sydämessäs enemmän 
kuin julkeutta, moiset tuhot tehtyäs. 
Hän kuolkoon, esimerkiksi muille naisille! 
Niin käyköön kaikkein, jotka pettää puolison! 
Menelaos. Rauhoitu, vanhus! 
Soturit, hänet viekää laivan komeroon! 
Hän siellä saakoon muiden myötä matkustaa! 


Hekabe. On sananparsi; vanha rakkaus ruostu ei. 


Helenen ja Menelaoksen poistuessa Talthybios saapuu kantaen surma 
tun Astyanaksin ruumista. 


Talthybios. Andromakhe liikutti 
mun kyyneliin, kun synnyinmaastaan itkien 
hän lähti ja kun puolisonsa haudalla 
hän haasteli ja pyysi saada lapsensa 
myös sinne peittää. 
Hän jättämään tuon pyys 
sun käsiis, jotta seppelöisit ruumiinsa 
ja verhoisit sen. (Hekabe ottaa ruumiin.) 


Hekabe. Oi rakas lapsi, kuin sait kovan kuoleman 
Nuo käsivarret, yhtäläiset muodoltaan 

kuin isälläänkin, hervonneina riippuu nyt. 

Suu kulta, joka kerskuin lupas suuria, 

ei sanaans' ole täyttänyt! Kun vuoteellein 

sun laskin, lausuit: sSulle monet suortuvat 

pyhitän, isoäiti, seurass? ystäväin 

sun hautaan saatan, nimet annan armahat.s 
Et mua, vaan mä, vanhus, orpo, koditon, 
sun saatan hautaan, julman surman saanehen. 
Voil Hyväilysi, huoltamises, kaikki sun 
lupaamas tyhjään raukes! Mitä voisikaan 
runooja muistoks kirjoittaa sun haudalles? 
vTüün poian Argos pelosta on surmannut. 
Ne sanat tuovat IIellaan maalle häpeää. 


Kuin houkkia on ihmiset, kun vakaaksi 
he onnettaren uskoo, vaikk' on kaltainen 
hän kevytmielen ihmisen, mi hyppelee 
ees, taa. Ei kestä täällä onni yhdenkään. 
(Verhoaa ruumiin käärinliinoihin.) 


Kuoro. Täss' sulle tuodaan rippeet fryygiläisien 
korujen, jotka isoäitis sulle soi 
häälahjaksi; ne käytä kauneiks vainajan! 


Elektrassa» on vanha taruaihe edistynyt pitkälle. Agamemnon on 
kuollut, Orestes on Fokiissa, ja Elektran on hänen äitinsä naittanut talon- 
pojalle, jonka koruton uskollisuus ja kunnioitus vaimon kuninkaallista 
syntyperää kohtaan pysyvät elossa tämän myrtyneestä välinpitämättö- 
myydestä huolimatta. Elektran miettiessä, löytääkö Orestes häntä mil- 
loinkaan, Orestes saapuu hänen luokseen. Itse Apollon on käskenyt häntä 
(Euripides korostaa tätä seikkaa) kostamaan Agamemnonin kuoleman. 
Elektra yllyttää häntä: ellei Orestes tapa murhaajia, hän itse tekee sen. 
Poika löytää Aigisthoksen, tappaa hänet ja käy sitten äitinsä kimppuun. 
Klytaimnestra on alistunut, vanheneva nainen, harmaahapsinen ja raihnas, 
rikostensa muiston vainoama, ja hän sekä pelkää että rakastaa lapsiaan, 
jotka vihaavat häntä. Hän pyytää, mutta ei rukoile armoa, ja on puolit- 
tain tyytyväinen syntiensä sovitukseen. Surmaamisen jälkeen Orestes on 
kauhun vallassa. 

Tule ja äidin ruumis kääri liinoihin, 
ja sido haava hurmeinen! 
Sylissäs kannoit murhaajaa! 


Euripides on antanut draaman loppunäytökselle nimen »Ifigeneia Tau- 
riissan, so. Ifigeneia taurialaisten luona. Käy ilmi, että Artemis on vaihta- 
nut Auliin roviolle asetetun Agamemnonin tyttären tilalle kauriin, siepan- 
nut tytön liekeistä ja tehnyt hänestä papittaren pyhäkköönsä Krimin 
puolivillien taurialaisten luo. Taurialaisilla on tapana uhrata jumalatta- 
relle jokainen heidän rannoilleen astuva kutsumaton vieras, ja Ifigeneia 
joutuu onnettomana ja murheellisena suorittamaan uhritoimituksen. 
Kahdeksantoista eron vuotta Kreikasta ja hänen rakkaistaan on himmen- 
tänyt hänen mielensä. Apollonin oraakkeli on luvannut Oresteelle mielen- 


416 KULTA-AIKA 


rauhan, jos hän anastaa taurialaisilta Artemiin pyhän kuvan ja tuo sen 
Atlikaan, Orestes ja Pylades lähtevät purjehtimaan ja saapuvat Taurii- 
seen. Sen asukkaat ottavat riemumiclin heidät vastaan meren lahjoina 
Artemiille ja rientävät viemään heidät teurastettaviksi hänen alttarillaan. 
Uupunut Orestes suistuu epileptisen kohtauksen saaneena Ifigoneian jal- 
koihin, ja vaikka tämä ei tunnekaan häntä, hän joutuu säälin valtaan näh- 
dessään kaksi kukkeimmassa nuoruudessa olevaa toverusta silmätysten 
kuoleman kanssa. 


Ifigeneia. Ei sanoa saata eeltäpäin, 
ken moista kokee. Taivahisten päätökset 
jää hämärään, ei kenkään arvaa iskuja, 
kun kohtalot käy tutkimatta kulkuaan. 
Mist', onnettomat muukalaiset, oottekaan? 
Te veljeksiä liette samast? äidistä? 
Orestes. Vain ystäviä: meill' on eri vanhemmat. 
Mull? oispa sisko, sulkemaan mun silmäni! 
If. Mies koito, ken sä lienetkin, tuo toivosi 
on turha; kaukomaassahan hän asustaa. 
Vaan sulle, koska Argosta sä myöskin oot, 
mä kaiken avun annan, minkä suinkin voin, 
Sun viime sijas sorjaksi mä somistan, 
ja vaalealla öljyllä sun valelen, 
ja mettä, jota mehiläiset ruskeat 
kedoiita kerää, tulehen mä vuodatan. 


Hän lupaa säästää heidät, jos he vievät Argokseen viestin, jonka hän käs- 
kee heitä painamaan muistiinsa. 


Ij. Orestes saakoon, poika Agamemnonin, 

tään viestin: »Viel' Ifigeneia, Auliissa 

mi uhrattiin ja kuolleeks luultiin, eloss! on.» 

Or. Miss' on hän? Onko manan mailta noussut siis? 
If. Hän eessäs seisoo; vaan mua ällös keskeytä! 
Vie, veljyt, minut Argoon ennen kuoloain! 


Orestes tahtoo sulkea hänet syliinsä, mutta käskyläiset kieltävät sen; ei 
kukaan saa kajota Artemiin papittareen. Hän ilmoittaa olevansa Orestes, 
mutta Ifigeneia ei voi uskoa sitä. Hän vakuuttaa tämän palauttamalla 
hänen mieleensä Elektran heille kertomat tarinat. 


If. Laps’ olin hento, syliss' istuin hoitajan, 
kun kodistain ma lähdin silloin, luota sun. 
Oi synnyinmaa, Mykene, kotiliesi, min 
kykloopit sytti! 





HELLEENIEN JA AMATSONIEN TAISTELU. Kohokuva Halikarnassoksen Mausoleionista. — British Museum, Lontoo. 


KNIDOKSEN ArnopiTE. Roomalainen kopio. Vatikaani, 
Rooma. — Praksiteleen veistämä Afroditen kuva, jonka 
mallina on ollut aikansa kuuluisin kaunotar Fryne. 








ParowiokseN Nike. Olympian museo. — Traakialaisen 
Paionioksen veistämä xVoitonjumalatars, joka veistoksena 
voitti kaikki edeltäjänsä. 

Sua kiitän siit? ett" eloss' on hän, varttunut. 
Sä oothan mulle veljon suonut, ystävän, 
kotimme valkeuden! 


He tarjoutuivat pelastamaan hänet, ja hän vuorostaan auttaa heitä 
anastamaan Artemiin kuvan. Hänen oveluutensa avulla he pääsevät tur- 
vallisesti laivaansa ja vievät kuvapatsaan Brauroniin. Siellä Ifigeneiasta 
tulee papitar, ja siellä häntä kuolemansa jälkeen palvotaan jumalattarena. 
Orestes vapautuu raivotarten kynsistä ja viettää muutamia rauhallisia 
vuosia. Jumalien jano on tyydytetty, ja »Tantaloksen lasten» draama on 


päättynyt. 
2. Näytelmänkirjoittaja 


Meidän täytyy yhtyä Aristoteleen kantaan, että draaman tekniikan kan- 
nalta nämä näytelmät eivät saavuta Aiskhyloksen ja Sofokleen tasoa. 
»Medeio», »Hippolytos» ja »Bakkhai» ovat hyvin suunniteltuja, mutta nekään 
eivät rakenteen eheyden puolesta voi kilpailla Oresteian eikä monisäikeisen 
yhtenäisyyden puolesta »Kuningas Oidipuksen» kanssa. Sen sijaan että 
Euripides kävisi heti käsiksi toimintaan ja selittäisi esivaiheet vähitellen 
ja luontevasti juonen kehittyessä, hän käyttää sellaista keinotekoista 
apuneuvoa kuin opettavainen prologi ja, mikä pahempaa, panee sen jos- 
kus jonkun jumalan suuhun. Näyttämättä meille välittömästi toimintaa, 
mikä olisi draaman tehtävä, hän aivan liian usein tuo airuen kuvailemaan 
toimintaa, myös silloin kun siihen ei liity mitään väkivaltaista. Tekemättä 
kuoroa toiminnan osaksi hän muuttaa sen filosofiseksi syrjästäkatsojaksi 
tai käyttää sitä keskeyttämään juonen kehityksen aina ihanalla, mutta 
usein asiaan kuulumattomalla lyriikalla. Tuomatta aatteita esiin toiminnan 
avulla hän usein syrjäyttää toiminnan aatteiden hyväksi ja muuttaa 
näyttämön mietiskely-, retoriikka- ja väittelyopistoksi. Hänen näytelmänsä 
ovat liian usein yhteensattuman ja »jülleentuntemisen» varassa — joskin 
nämä on järjestetty hyvin ja esitetty draamallisesti. Hänen useimmat 
näytelmänsä (kuten jotakin harvat hänen edeltäjiensä) loppuvat deus ex 
machinan, nostokurjen tuoman jumalan, väliintuloon. Tämä temppu on 
anteeksi annettavissa ainoastaan jos otaksutaan, että Euripideen mielestä 
näytelmä todellisuudessa loppui jo ennen jumaluuden ilmestymistä ja 
jumala tuotiin näyttämölle vain suomaan oikeauskoiselle katsojalle hyveel- 
linen loppu näytelmään, joka muuten olisi ollut rienausta. Tällaisten esi- 
ja jälkinäytösten avulla suuri humanisti hankki itselleen etuoikeuden 
kerettiläisten mielipiteittensä esittämiseen näyttämöllä. 

Kuten muoto on raaka-ainekin nerouden ja taituruuden sekoitusta. 
Euripides on ennen kaikkea tunteikas, kuten jokaisen runoilijan tuleekin 
olla. Hän elää kiihkeästi ihmissuvun ongelmat ja ilmentää niitä intohimoi- 


21 x Duras:t, Kreikan kulttuuri 

sesti, Hän on traagillisin ja inhimillisin kaikista draamankirjoittajista. 
Mutta hänen tunteensa on liian usein hempeämielistä. Hänen »lämmin 
kyynelsateensa» kirpoaa liian helposti, hän ei jätä käyttämättä ainoata- 
kaan tilaisuutta esittää äidin hyvästijättöä lapsilleen ja puristaa joka 
tilanteesta esiin kaiken mahdollisen paatoksen. Nuo kohtaukset ovat aina 
liikuttavia, ja joskus no on kuvattu niin väkevästi, ettei sellaista ole tra- 
gediassa aikaisemmin cikü myöhemmin nähty, mutta ne rappeutuvat sil- 
loin tällöin melodraamaksi ja ovat ylen määrin kauheita ja väkivaltaisia, 
kuten esimerkiksi »Medeian» loppukohtaukset. rwipides on Hellaan 
Byron, Shelley ja Hugo, lihaksi tullut romantiikka. 

Hän on paljon etevämpi luonteenkuvaaja kuin kilpailijansa. Hänellä 
syrjäyttää psykologinen erittely sallimuksen toiminnan vielä suuremmassa 
määrässä kuin Sofokleella. Hän ei koskaan väsy tutkimaan ihmisten käy- 
töksen moraalia ja vaikuttimia. Hän tutkii monenlaisia ihmisiä Elektran 
talonpoikaisesta aviomiehestä Hellaan ja Troian kuninkaisiin saakka. 
Kukaan muu näytelmänkirjoittaja ei ole kuvannut niin monenlaisia nais- 
tyyppejä eikä hahmotellut heitä niin myötätuntoisesti. Jokainen paheen 
ja hyveen vivahdus kiinnostaa häntä ja saa realistisen kuvauksen osakseen. 
Aiskhylos ja Sofokles olivat liiaksi uppoutuneet yleiseen ja ikuiseen näh- 
däkseen selvästi sen, mikä on ajallista ja yksityiskohtaista. He loivat syvül- 
lisiä tyyppejä, mutta Euripides luo eläviä yksilöitä. Kumpikaan noista 
vanhemmista miehistä ei esimerkiksi käsittänyt Elektraa niin elävästi. 
Euripideen näytelmissä syrjäytyy ristiriitaan kohtalon kanssa sisältyvä 
draama yhä enemmän ja enemmän tilanteeseen ja luonteeseen sisältyvän 
draaman tieltä, ja ne valmistavat Filemonin ja Menandroksen tapakome- 
dialle mahdollisuuden vallata Kreikan näyttämön seuraavilla vuosisadoilla. 


3. Filosofi 


Olisi kuitenkin typerää arvioida Euripidesta etupäässä näytelmäseppona. 
Hänen keskeisenä harrastuksenaan ei ollut draaman tekniikka, vaan 
filosofinen tutkistelu ja poliittinen uudistus. Hän on sofistien poika, valis- 
tuksen runoilija, sen radikaalisen nuoren polven edustaja, joka nauroi 
vanhoille myyteille, leikitteli sosialismilla ja vaati uutta yhteiskunnallista 
järjestystä, jossa ihmiset saisivat vähemmän riistää toisiaan, miehet naisia 
ja valtio kaikkia. Tällaisille kapinallisille sieluille Euripides kirjoittaa; 
heitä varten hän on lisännyt skeptilliset pistosanansa ja soluttanut tuhansia 
kerettiläisyyksiä näennäisesti uskonnollisten näytelmien säkeiden väliin. 
Hän peittää jälkensä hurskailla katkelmilla ja isänmaallisilla oodeilla; hän 
esittää pyhän myytin niin kirjaimellisesti, että sen mielettömyys käy päi- 
vänselväksi, mutta hänen oma oikeaoppisuutensa ei kuitenkaan voi joutua 

kysymyksenalaiseksi: hän antaa epäilykselle vallitsevan sijan näytelmiensä 
runko-osassa, mutta luovuttaa ensimmäiset ja viimeiset sanat jumalille. 
Hänen nokkeluutensa ja loisteliaisuutensa on samoin kuin muutamien 
Ranskan valistusajan miesten osaksi sen pakkotilanteen ansiota, jossa hän 
on, kun hänen pitää samalla kertaa puhua suunsa puhtaaksi ja pelastaa 
nahkansa. 

Hänen johtoaiheensa on sama kuin Lucretiuksen: 


Tantum religio potuit suadere malorum 


— niin suuret ovat rikokset, joihin uskonto on ihmisiä johdattanut: oraakke- 
lit lisäävät väkivaltaisuuksia uusilla väkivaltaisuuksilla, myytit ylistävät 
epäsiveellisyyttä jumalien antamin esimerkein ja vuodattavat yliluonnolli- 
sen pyhityksen epärehellisyyden, aviorikoksen, varkauden, ihmisuhrien ja 
sodan ylle. Hän kuvaa ennustajaa »miebeksi, joka puhuu harvoin totta, 
mutta usein valehtelee»; hän sanoo tulevaisuuden etsimistä lintujen sisäl- 
myksistä »silkaksi hulluudeksi»; hän hyökkää koko oraakkeli- ja ennustus- 
koneistoa vastaan. Ennen muuta häntä närkästyttävät jumalaistarujen 
epämoraaliset seuraamukset: 
Ei jumaloita varmaankaan 

oo taivaass' enää; vääryys voittaa oikeuden. 

Myös taivaisethan liittyy lempeen kiellettyyn, 

ja isänsä he ylivoimin vangitsee 

ja kahlii; silti asuu he Olympossaan, 

ja sietää siellä syyllisyyden-tuntoaan. 


— + e 


Tarua on, ett? atrioivat taivaiset 
talossa Tantalon ja lapsen lihaa söi. 
Tää kansa, joka itse kärkäs murhiin on, 
paheensa siirtää jumaloille, arvelen, 

sil eihän kellään taivaisella niitä lie. 


Joitakin tällaisia kohtia miedontavat hymnit Dionysokselle tai hurskaat 
panteistiset psalmit, mutta joskus joku henkilö ulottaa Euripideen epäilyn 
koskemaan kaikkia jumalia: 


Sanooko joku, jumaloit? ett ylhààll on? 

Ei ole heitä, ei! Äl anna houkkien, 
tarvihin tyhjiin uskojain, sua eksyttää! 
Sanoistain älä huoli, tosiseikkoja 

vain tarkastelel Nääthän, kuinka kuninkaat 
yhäti surmaa, ryöstää, rikkoo valojaan, 
maat petoksella valtaa; silti oivemman 

he onnen saa kuin hurskaat rauhan raatajat. 


Hän aloittaa kadonneen »Melanippensa» hätkähdyttävillä parisäkeillä: 


Oi Zeus — jos ompi Zeus, 
min kuulopuheista mä tunnen vain — 

Kerrotaan katsomon nousseen seisomaan osoittaakseen paheksumistaan. 
Ja Euripides päättelee: 
Ei jumaliin, joit älykkäiksi aatellaan, 
käy luottaa; on he laiset haamuin haihtuvain. 
On tiensä sekasortoiset kuin ihmisten, 
ja murhetta ja huolta tuo ne yksistään. 
Mios mielevä, mi luottaa sanaan pappien, 
käy turmioon, tuon tietää kyllä kokeneet. 


Hän arvelee, että ihmisten kohtalot johtuvat luonnollisista syistä tai 
sokeasta sattumasta, mutta etteivät ne ole mielekkäiden yliluonnollisten 
olentojen työtä. Hän esittää järjellisiä selityksiä kuvitelluille ihmeille. 
Alkestis ei esimerkiksi todellisuudessa kuollut, vaan lähetettiin haudatta- 
vaksi, vaikka oli vielä elossa; Herakles tavoitti hänet, ennen kuin hän oli 
ehtinyt kuolla. Tietenkään hän ei selvästi sano mitä itse uskoo, ehkäpä 
siksi, ettei tunne todistusaineistoa riittäväksi, että sen varaan voisi raken- 
taa selvän uskon. Hänen luonteenomaisimmat lausumansa ilmentävät 
kuitenkin sitä epämääräistä panteismia, joka parallaan syrjäytti moni- 
jumalaisuuden Kreikan sivistyneistön keskuudesta. 


Käsittämätön, sä, min yllä, keskessä 

Maa leijailee, ken lienetkin sä ikään, Zeus, 
liet ihmisjärki taikka laki luonnon vain, 
sua rukoilen, sä, ihmisten mi kohtalot 
kaikk? ohjaat hiljaa, huomaamatta oikeaan. 


Yhteiskunnallinen oikeudenmukaisuus esiintyy hänen lauluissaan tois- 
sijaisena johtoaiheena. Kuten kaikki myötätuntoiset sielut hän kaipaa 
aikaa, jolloin väkevät ovat ritarillisempia heikoille ja jolloin kurjuus ja 
kiista loppuvat. Keskellä sotaakin ja sen painostusta isänmaalliseen sotai- 
suuteen hän esittää sodan onnettomuuksia ja kauhuja armottoman rea- 
listisesti. 

Kuin houkkia he, jotka polttaa kaupungit, 


ja templit raastaa, vainajien kammiot 
soraksi suistaa, itse sitten tuhon saa! 


Hänen sydäntään vihloo, kun hän näkee ateenalaisten ja spartalaisten 
taistelevan puolen vuosisataa toisiaan vastaan, orjuuttavan toisiaan ja 
menettävän kaatuneina parhaat miehensä, ja hän liittää erääseen myö- 
häisemmistä näytelmistään liikuttavan vetoomuksen rauhalle: 


Oi Rauha, sinä ammennat kuin syvästä lähteestä; ei ole sinun 
ihanuutesi vertaista, ei edes siunattujen jumalien parissa. Sydämeni 
ikävöi, sillä sinä viivyt; minä vanhenen, mutta sinä et saavu. Peit- 
tääkö uupumus silmäni, ennen kuin näen kukoistuksesi ja kauneutesi? 
Kun taas kuullaan tanssijoiden suloisia lauluja ja seppeleenkanta- 

jien jalkojen töminää, ovatko harmaat hapset ja murhe silloin mi- 
nut kokonaan murtaneet? Oi sinä pyhä, palaa kaupunkiimme; vihan 
liekin sammuttaja, älä viivy meistä etäällä. Kiista ja katkeruus 
kaikkoavat, jos sinä olet luonamme; hulluus ja miekan terä pake- 
nevat oviltamme. 


Hän on miltei ainoa aikansa suurista kirjailijoista, joka rohkenee käydä 
orjuuden kimppuun. Peloponnesoksen sodan aikana kävi ilmeiseksi, ettei- 
vät useimmat orjat olleet orjia luonnostaan, vaan kohtalon oikusta. Euri- 
pides ei tunnusta olevan synnynnäistä aristokratiaa; ympäristö tekee mie- 
hen, pikemmin kuin perinnöllisyys. Orjat esiintyvät hänen näytelmissään 
tärkeissä osissa ja esittävät usein kauneimpia säkeitä. Naisiin hän suhtau- 
tuu runoilijan mielikuvituksella ja myötätunnolla. Hän tuntee heikomman 
sukupuolen viat ja paljastaa ne niin realistisesti, että Aristofanes saattoi 
sanoa häntä naisvihaajaksi, mutta hän ajoi naisten asiaa ja tuki heidän 
alkavaa vapautumisliikettään enemmän kuin kukaan muu antiikin näy- 
telmäkirjailija. Muutamat hänen näytelmistään ovat miltei nykyaikaisia 
Ibsenin jälkeisen ajan tuotteita selvitellessään sukupuolisia, jopa suku- 
puolisen luonnottomuudenkin ongelmia. Hän kuvaa miehiä realistisesti, 
mutta naisia ritarillisesti. Kauhistuttava Medeia saa häneltä enemmän 
sääliä osakseen kuin sankarillinen, mutta petollinen Iason. Hän on ensim- 
mäinen näytelmäkirjailija, joka rakentaa näytelmän rakkauden varaan. 
Tuhannet nuoret kreikkalaiset laususkelivat kadonneen »Andromedan» 
kuuluisaa oodia Erokselle : 


Oi lempi, maisten, iaivaistenkin taittaja, 

är ilmaise, kuin ihanaa on ihanuus, 

jos lempijöitä koitoja, joit' ohjailet 

kuin mielit, murheen tielt’ et auta onnehen. 


Euripides on tietenkin pessimisti, sillä jokainen romantikko muuttuu 
pessimistiksi, kun todellisuus ja romantiikka törmäävät yhteen. »Elämäs, 
sanoi Horace Walpole, von komediaa niistä, jotka ajattelevat, tragediaa 
niistä, jotka tuntevat». »Kauan sitten», sanoo runoilijamme, 


Mä ihmiseloa katsellen näin harmajaa 
vain varjoa. Ja varmaksi mä virkan myös, 
ett? ihmiset, jotk’ älyniekoiks arvataan, 
nuoret nerot, kaiken valtataidon tuntijat, 
kipeimmin kärsii. Siitä aiast’ asti kuin 
on eloa ollut, onnekkaaks ken kuultu lie? 
Hän kummastelee ihmisten ahneutta ja julmuutta, pahan neuvokkuutta 
ja kuoleman rietasta umpimähkäisyyttä. »Alkestiin» alussa Kuolema sanoo: 


»Eikö tehtäväni ole ottaa haltuuni tuomitut?» — mihin Apollon vastaa: 
»Ei, ainoastaan toimittaa pois ne, jotka ovat kypsyneet täyteen vanhuu- 

teon.» Kun kuoloma saapuu täysin eletyn elämän jälkeen, se on luonnollinen 
eikä loukkaa meitä. »Emme saa vaikeroida kohtaloamme, että jokainen suku- 
polvi toisensa jälkeen kukoistaa, kuihtuu ja siirtyy pois kuten toisiaan 
vuosi vuodelta seuraavat sadot. Se on luonnon järjestys, emmekä saa mu- 
rehtia mitään minkä lait ovat tehneet väistämättömäksi.» Hänen johto- 
päätöksensä on stoalainen: »Kestü kuin mies äläkä nureksi» Silloin täl- 
löin hän Anaksimenes esikuvanaan ja stoalaisia ennakoiden lohduttautuu 
ajatuksella, että ihmisen henki on osa jumalallista preumaa ja säilyy kuo- 
leman jälkeen Maailmansielussa. 


Ken tietää, tokko kuolema on elämää, 

vai kuolemaako elämä? On varmaa vain, 
et! elo murheet tuo, mut viime henkäys 

ne karkottaa, kaikk' ainiaaks vie karmaudet. 


4. Maanpakolainen 


Se kuva, jonka miehestä saamme näiden näytelmien nojalla, muistuttaa 
riittävästi Louvre'in istuvaa kuvapatsasta ja Napolin rintakuvia voidak- 
semme uskoa niiden olevan aitoperäisten kreikkalaisten alkuteosten uskol- 
lisia jäljennöksiä. Parrakkaat kasvot ovat kauniit, mutta mietiskelyn 
uurtamat ja herkän melankolian pehmentämät. Hänen ystävänsä olivat 
hänen vihollistensa kanssa yhtä mieltä siitä, että hän oli raskasmielinen, 
miltei juro, vieroi rattoisuutta ja naurua ja vietti viimeiset elinvuotensa 
erakkona saarellaan. Hänellä oli kolme poikaa, joiden lapsuusikä soi 
hänelle jonkin verran onnellisuutta. Hän löysi lohdutusta kirjoista ja oli, 
mikäli tiedetään, ensimmäinen kreikkalainen yksityishenkilö, joka kokosi 
huomattavan kirjaston! Hänellä oli ermomaisia ystäviä, muiden muassa 
Protagoras ja Sokrates. Jälkimmäinen, joka ei piitannut muista draamoista, 
vakuutti, että hän olisi saadakseen nähdä Euripideen näytelmän kävellyt 
Peiraeukseen — mikä pyylevälle filosofille ei olisi ollut mikään leikin asia. 
Nuori, henkisesti vapautunut sukupolvi kunnioitti häntä johtajanaan. 
Hänellä oli kuitenkin enemmän vihollisia kuin kellään muulla kreikkalai- 
sella kirjailijalla. Palkintotuomarit, jotka kenties katsoivat olevansa vel- 
volliset puolustamaan uskontoa ja siveellisyyttä hänen skeptillisyytensä 
nuolilta, myönsivät hänelle voiton ainoastaan viisi kertaa. Sittenkin 

1 Kuten olemme nähneet, oli Kreikassa jo ollut kuninkaallisia tai valtion kirjastoja; 
Egyptissä juontavat sellaiset kokoelmat alkunsa ainakin neljännen dynastian ajoilta 
saakka. Kreikkalaisen kirjaston muodostivat arkun lokeroihin järjestetyt kääryt. 
Julkaiseminen merkitsi sitä, että kirjailija oli sallinut tehdä jäljennöksiä käsikirjoituk- 
sestaan ja panna jäljennöksiä liikkeeseen; sen jälkeen saatiin tehdä uusia jäljennöksiä 
ilman lupaa. Suosituista teoksista tehtiin joukoittain ja huokealla jäljennöksiä. Platon 


kertoo »Apologiessaans, että Anaksagoraan tutkielmaa »Luonnosta» sai ostaa yhdellä 
drakhmalla. Euripideen aikana tuli Ateenasta Kreikan kirjakaupan keskus. 

basileus-arkontti oli vapaamielinen laskiessaan niinkin monta Euripideen 
näytelmää uskonnolliselle näyttämölle. Joka alan vanhoillismieliset pitivät 
näytelmäkirjailijaa yhtä vastuunalaisena kuin Sokratesta epäuskon leviä- 
misestä Ateenan nuorison keskuudessa. Aristofanes alkoi sodan häntä 
vastaan »Akhamalaisissan», piirsi hänestä riemullisen irvikuvan näytel- 
mässä Thesmoforiazusai ja jatkoi hyökkäystä »Sammakoissa», vuotta 
runoilijan kuoleman jälkeen. Silti kerrotaan murhe- ja huvinäytelmänkir- 
joittajan olleen loppuun asti hyvissä väleissä keskenään. Mitä katsojiin 
tulee, he moittivat hänen kerettiläisyyttään, mutta tungeksivat näytel- 
mien esityksissä. Kun »Hippolytoksen» 612. säkeessä nuori metsästäjä 
lausui: »Kieleni on vannonut, mutta ajatukseni on vapaa», kansanjoukko 
esitti niin äänekkään vastalauseen sen mielestä niin törkeän epämoraalista 
väitettä vastaan, että Euripideen oli noustava istuimeltaan ja rauhoitettava 
sitä vakuuttamalla, että Hippolytos saisi kokea ylösrakentavat kärsimyk- 
set ennen tarinan päättymistä — sellaisen lupauksenhan saattoi huoleti 
antaa miltei kenen hyvänsä kreikkalaisen murhenäytelmän henkilön suhteen. 

N. 410 Euripides asetettiin syytteeseen jumalattomuudesta, ja pian sen 
jälkeen Hygiainon nosti häntä vastaan toisen oikeusjutun, joka koski 
suurta osaa runoilijan omaisuudesta ja jossa muuan »Hippolytoksen» säe 
vedettiin todistuskappaleeksi Euripideen epärehellisyydestä. Kumpikin 
syyte hylättiin, mutta se yleisen suuttumuksen aalto, joka nousi »Troia- 
laisnaisten» esityksen jälkeen, sai Euripideen tuntemaan, että hänellä oli 
tuskin ainoatakaan ystävää Ateenassa. Sanotaan, että hänen vaimonsakin 
kääntyi häntä vastaan, koska hän ei voinut yhtyä kaupungissa vallitse- 
vaan sotainnostukseen. V. 408, kaksikahdeksattavuotiaana, hän myöntyi 
kuningas Arkhelaoksen kutsuun saapua vierailulle Makedonian pääkaupun- 
kiin. Tämän Fredrik Suuren ei tarvinnut pelätä kansansa oikeaoppisuu- 
den vuoksi, ja hänen suojelemanaan Euripides löysi Pellasta rauhaa ja vir- 
kistystä. Siellä hän kirjoitti miltei idyllimäisen näytelmänsä »Ifigeneia 
Auliissa» ja syvällisen uskonnollisen näytelmän »Bakkhai». Kahdeksan- 
toista kuukautta tulonsa jälkeen hän kuoli, hurskaiden kreikkalaisten 
väittämän mukaan kuninkaan koirien kappaleiksi raastamana. 

Vuotta myöhemmin hänen poikansa esitytti molemmat draamat Ateenan 
dionysia-juhlassa, ja tuomarit antoivat niille ensimmäisen palkinnon. 
Nykyajankin oppineet ovat luulleet, että »Bakkhai» oli Euripideen anteeksi- 
pyyntö Kreikan uskonnolle. Silti näytelmä on saattanut olla tarkoitettu 
kirpeän allegorisesti kuvaamaan Euripideen Ateenan yleisöltä osakseen 
saamaa kohtelua. Siinä kerrotaan kuinka Theban kuningas Pentheus joutui 
Dionysoksen hurmosjuhlia viettävän, hänen oman äitinsä Agaven johta- 
man naislauman raatelemaksi, koska hän oli paheksunut heidän hurjaa 
taikauskoaan ja häirinnyt heidän riehuntaansa. Se ei ollut keksitty aihe; 
kertomus kuului uskonnolliseen perimätietoon. Eläimen tai miehen, joka 

uskalsi olla läsnä juhlamenoissa, silpominen ja uhraaminen kuului Dio- 
nysoksen palvontamenoihin. Tämä voimakas draama liitti etsiessään juo- 
nensa Dionysoksen legendasta Kreikan tragedian huipun sen syntyvaihei- 
siin. Näytelmä sepitettiin Makedonian vuoristossa, jota se kuvaa mahta- 
van lyyrillisesti, ja kenties se oli tarkoitus esittää Pellassa, missä Bakkhos- 
kultti oli erityisen voimakas. Euripides painautuu yllättävän terävästi 
uskonnollisen hurmostilan psykologiaan ja panee bakkanttien suuhun into- 
himoista hartautta uhkuvia psalmeja. Vanha runoilija on tosiaan saatta- 
nut tulla rationalismin rajoille ja ylittää ne sekä oivaltaa järjen vajavai- 
suuden ja naisten ja miesten tunnetarpeiden sitkeyden. Tarinan Diony- 
soksen uskonnolle tuottama kunnia on epäiltävää laatua; sen aiheena ovat 
jälleen onnottomuudet, joita taikausko aiheuttaa. 

Dionysos-jumala vierailee Thebassa Bakkhoksen, oman henkilöitymänsä, 
valeasussa ja saarnaa Dionysoksen palvontaa. Kadmoksen tyttäret suh- 
tautuvat torjuvasti sanomaan, mutta hän hypnotisoi heidät hurskaaseen 
hurmostilaan, ja he lähtevät vuorille palvomaan häntä hurjin tanssein. 
He pukeutuvat eläinten nahkoihin, vyöttävät itsensä käärmeillä, seppe- 
löivät itsensä muratilla ja imettävät sudenpentuja ja hirvenvasoja. Theban 
kuningas vastustaa tätä kulttia pitäen sitä järjen, siveellisyyden ja järjes- 
tyksen vastaisena, ja heitättää vankilaan sen julistajan, joka kärsii ran- 
gaistuksensa kristityn lempeydellä. Mutta julistajassa oleva jumala vaatii 
oikeutensa, murtautuu vankilasta ja ihmeellisen kykynsä avulla hypnotisoi 
nuoren hallitsijan. Hänen vaikutuksensa alaisena Pentheus pukeutuu nai- 
seksi, kiipeää vuorille ja liittyy hurjistelijoihin. Naiset huomaavat, että 
hän on mies, ja repivät hänet jäsen jäseneltä kappaleiksi. Hänen oma 
äitinsä, joka on mielettömänä »riivaantumisesta», kantaa Pentheuksen irroi- 
tettua päätä kädessään, kuvittelee sitä leijonan pääksi ja laulaa voitto- 
lauluja. Kun hän tulee järkiinsä ja näkee, että se on hänen poikansa pää, 
hän kauhistuu kulttia, joka oli päihdyttänyt hänet. Kun Dionysos sanoo: 
»Teit pilkkaa minusta olemalla jumala, tämä on palkkasi», hän vastaa: 
»Pitääkö jumalan olla kuin kopea ihminen raivoissaan?» Viimeinen opetus 
on sama kuin ensimmäinen; viimeisessä näytelmässäänkin runoilija pysyi 
Euripideena. 

Kuolemansa jälkeen hän tuli suosituksi Ateenassakin. Aatteet, joiden 
puolesta hän oli taistellut, kohosivat hallitseviksi seuraavilla vuosisadoilla, 
ja hellenistinen aika kunnioitti häntä ja Sokratesta suurimpina henkisinä 
herättäjinä. Hän oli käsitellyt enemmän eläviä ongelmia kuin kuolleita 
muinaistaruja, ja kesti kauan ennen kuin antiikin maailma unohti hänet. 
Hänen edeltäjiensä näytelmät häipyivät unhoon, mutta hänen omiaan esi- 
tettiin uudelleen joka vuosi kaikkialla, missä kreikkalaisia näyttämöitä 
oli. Kun se Syrakusan retki, jonka epäonnistumista oli ennustettu »Troia- 
laisnaisissa», päättyi katastrofiin (415) ja ateenalaiset vangit lähetettiin 

elävältä haudattaviksi kahleorjiksi Sisilian louhimoihin, myönnettiin 
Plutarkhoksen kertoman mukaan niille vapaus, jotka osasivat lausua otteita 
Euripideen näytelmistä. Uusi komedia piti hänen draamojaan esikuvinaan 
ja kehittyi niiden pohjalta; eräs sen etevimmistä edustajista, Filemon, lau- 
sui: »Jos varmasti tietäisin, että kuolleilla on tajunta, hirttäisin itseni 
nähdäkseni Euripideen» Skeptillisyyden, liberalismin ja humanitarismin 
herääminen uuteen eloon 1700- ja 1800-luvulla teki Euripideesta melkein 
nykyaikaisen hahmon, nykyaikaisemman kuin Shakespeare. Kaiken kaik- 
kiaan vain Shakespeare on hänen veroisensa; Gocthe meni vieläkin pitem- 
mälle. »Ovatko kaikki maailman kansat Euripideen jälkeen», hän kysyi 
Eckermannilta, »synnyttäneet näytelmäkirjailijaa, joka olisi arvollinen 
ojentamaan hänelle tohvelit?» Vain yhden. 


VI. ARISTOFANES 
1. Aristofanes ja sota 


Kreikkalainen tragedia on synkkäsävyisempi kuin Elisabetin aikainen, 
koska se harvoin käyttää hyväkseen sitä koomillisuuden huojennusta, joka 
sovittamalla tragiikan keskelle huumoria saa katselijan paremmin sietämään 
tragediaa. Kreikkalainen näytelmäkirjailija halusi pitää murhenäytelmänsä 
koko ajan ylevällä tasolla, ja hän sysäsi komedian »satyyrinäytelmään, 
joka oli merkityksetön, mutta salli katsomon kiihottuneiden tunteiden 
laueta huumoriin ja helpotukseen. Aikojen kuluessa koomillinen näytelmä 
julistautui riippumattomaksi tragediasta, ja Dionysoksen juhlissa myönnet- 
tiin sille yksi päivä, jolloin ohjelma käsitti kolme tai neljä eri tekijöiden 
sepittämää huvinäytelmää, jotka näyteltiin peräkkäin ja jotka kilpailivat 
omasta palkinnostaan. 

Huvinäytelmä samoin kuin puhetaitokin puhkesi ensimmäiseen kukois- 
tukseensa Sisiliassa. Syrakusaan saapui n. 484 Kos-saarelta filosofi, lääkäri, 
runoilija ja näytelmäkirjailija Epikharmos. Hän käsitteli Pythagorasta, 
Herakleitosta ja rationalismia viidessäneljättä näytelmässä, joista on säi- 
lynyt vain satunnaisia lainauksia. Kaksitoista vuotta Epikharmoksen 
Syrakusaan saapumisen jälkeen Ateenan arkontti myönsi komedialle ensim- 
mäistä kertaa kuoron. Uusi taide kehittyi nopeasti demokratian ja vapau- 
den ilmapiirissä, ja siitä tuli Ateenassa siveellisen satiirin pääase. Kome- 
diassa sallittu kielenkäytön vallattomuus oli Dionysoksen fallisen kulkueen 
perintöä. Tämän vapauden väärinkäyttö aiheutti 440 lain, jolla kiellettiin 
huvinäytelmissä tekemästä henkilökohtaisia hyökkäyksiä, mutta kielto 
kumottiin kolmea vuotta myöhemmin, ja Peloponnesoksen sodan riehuessa- 
kin oli arvostelun ja solvaamisen vapaus täydellinen. Kreikassa oli kome- 

dialla sama asema poliittisen arvostelun välineenä kuin vapaalla sanoma- 
lehdistöllä nykyajan kansanvalloissa. 

Tunnetaan monia Aristofanesta aikaisempia huvinäytelmän kirjoittajia, 
ja tämä antiikin Rabelais saattoi alentuakin ylistämään joitakuita heistä 
sitten kun hänen ja heidän välistensä taisteluiden savu oli hälvennyt. 
Kratinos oli Kimonin äänitorvi, ja hän kävi raivoisaa sotaa Periklestä 
vastaan nimitellen tätä »sipulipäiseksi isä kaikkivaltiaaksin; laupias aika 
on säästänyt meiltä pakon lukea häntä. Toinen edelläkävijä oli Ferekrates, 
joka n. 420 »Villeissä» ivasi niitä ateenalaisia, jotka väittivät inhoavansa 
sivistystä ja kaipaavansa takaisin luontoon»; niin vanhoja ovat nuoruu- 
temme uljaat uudistukset. Aristofaneen kyvykkäin kilpailija oli Eupolis. 
He olivat aluksi yhteistyössä, riitautuivat ja erosivat, minkä jälkeen he 
kumpikin ivasivat voimallisesti toisiaan, mutta kumpikin ahdistivat de- 
mokraattista puoluetta. Jos komedia kautta koko 400-luvun oli kansan- 
vallalle vihamielinen, se johtui osaksi siitä, että runoilijat pitävät rahasta 
ja aristokratia oli rikas, mutta pääasiassa siitä, että kreikkalaisen huvi- 
näytelmän tehtävänä oli huvittaa arvostelemalla oloja, ja demokraattinen 
puolue oli vallassa. Koska demokratian johtaja Perikles suosi uusia aat- 
teita, kuten naisten emansipaatiota ja rationalistista filosofiaa, huvinäy- 
telmäsepot kävivät ihmeteltävän yksimielisesti kaikkien radikaalisuuden 
ilmenemismuotojen kimppuun ja vaativat palaamista »Marathonin miesten» 
tapoihin ja oletettuun moraaliin. Aristofaneesta tuli tämän vastavaikutuk- 
sen äänitorvi, samoin kuin Sokrates ja Euripides olivat uusien aatteiden 
esitaistelijoita. Uskonnon ja filosofian ristiriita otti valtaansa koomillisen 
näyttämön. 

Aristofaneella oli jonkin verran aihettakin pitää aristokratiasta, sillä hän 
oli syntyisin sivistyneestä ja varakkaasta perheestä ja näyttää omistaneen 
maata Aiginassa. Hänen nimensäkin oli aateluuden todistuskirja, sillä se 
merkitsee »parhaalta näyttävää». Syntyneenü n. 450 hän oli nuoruutensa 
keväimessä, kun Ateena ja Sparta aloittivat sen sodan, josta tuli hänen 
näytelmiensä katkera johtoaihe. Spartalaisten hyökkäys Attikaan pakotti 
hänet jättämään maatilansa ja asettumaan Ateenaan. Hän inhosi kau- 
punkielämää, ja häntä närkästytti vaatimus, että hänen äkkiä olisi ryh- 
dyttävä vihaamaan megaralaisia, korintholaisia ja spartalaisia. Hän pa- 
heksui sotaa, jossa kreikkalaiset tappoivat kreikkalaisia, ja näytelmässä 
toisen jälkeen vaati rauhaa. 

Perikleen kuoltua 429 ylin valta Ateenassa. siirtyi rikkaan nahkurin 
Kleonin käsiin. Hän edusti niitä kauppaetuja, jotka halusivat Spartan 
styrmäystä», so. että sen mahdollisuudet kilpailla Kreikan herruudesta oli 
täydellisesti tuhottava. Hävinneessä näytelmässä »Babylonialaiset» (446) 
Aristofanes teki Kleonin ja hänen politiikkansa niin kirpeän naurun alai- 
seksi, että pyylevä strategos syytti häntä valtiopetoksesta ja sai hänet 

sakotetuksi. Kahta vuotta myöhemmin Aristofanes kosti tuomalla näyt- 
tämölle »Ritarit». Sen päähenkilö oli Demos (so. kansa); hänen hovimes- 
tarinsa nimi oli Nahkuri; jokainen tajusi läpinäkyvän allegorian, myös 
Kleon, joka oli katsomossa. Satiiri oli niin purevaa, ettei yksikään näyt- 
telijä uskaltanut poliittista vainoa peläten näytellä Nahkurin osaa, minkä 
takia Aristofanes itse otti sen näytelläkseen. Nikias (oligarkkisen puolueen 
taikauskoinen johtaja) ilmoittaa oraakkelin ennustaneen, että Demoksen 
talon seuraava valtias on oleva makkarakauppias. Sellainen kaupustelija 
tulee esiin, ja orjat tervehtivät häntä »kunniakkaan Ateenamme tulevana 
päällikkönä». »Olkaa ystävällisiä», sanoo makkarakauppias, »ja päästäkää 
minut huuhtomaan suoliani... tehän teette pilaa minusta» Mutta muuan 
Demosthenes vakuuttaa hänelle, että hänellä on juuri ne ominaisuudet, 
joita tarvitaan kansan hallitsemiseen — eikö hän muka ole lurjus ja aivan 
oppimaton? Nahkuri pelkää, että hänet pannaan viralta, ja kehuu palve- 
luksiaan ja uskollisuuttaan Demosta kohtaan. Porttoja lukuun ottamatta 
ei kukaan ole tehnyt niin paljon Demoksen hyväksi, hän inttää. Sitten 
seuraa Aristofaneelle luonteenomainen karkean hullunkurinen kohtaus: 
Makkarakauppias kurittaa Nahkuria elukansisälmyksillä ja valmentautuu 
kansankokouksessa suoritettavaan puhetaidolliseen väittelyyn syömällä 
valkosipulia. Seuraa imartelukilpailu, jotta nähtäisiin kumpi ehdokkaista 
pystyy vuolaammin ylistämään Demosta ja paremmin olemaan Demoksen 
ja hänen vatsansa arvoinen». Kilpaveikot hankkivat joukon herkkuja ja 
asettavat ne Demoksen eteen kuin vadillisen vaalisyóttejà. Makkarakaup- 
pias ehdottaa, että heidän rehellisyytensä toteamiseksi kummankin ehdok- 
kaan arkku tutkittaisiin. Nahkurin arkusta löydetään kasoittain meheviä 
herkkuja, muiden muassa jykevä kaakku, josta hän oli leikannut vain 
kapean viipaleen Demokselle (vihjaus yleisesti tunnettuun syytökseen, että 
Kleon oli pimittänyt valtion varoja). Nahkuri erotetaan, ja Makkara- 
kauppiaasta tulee Demoksen talon valtias. 

»Ampiaisissa» jatketaan demokratianvastaista satiiria leppeämmin ja 
laimeammin; kuoron muodostavat joutilaat kansalaiset, jotka esiintyvät 
ampiaisiksi pukeutuneina. He haluavat ansaita yhden tai pari obolia päi- 
vässä toimimalla valamiehinä, jolloin he kuuntelemalla sykofantteja ja 
maksattamalla huimaavia sakkoja voivat järjestää rikkaiden varat valtion 
kirstuihin ja köyhien taskuihin. Aristofaneen varhaisempien näytelmien 
päätarkoitus oli kuitenkin sodan tekeminen naurettavaksi ja rauhan edis- 
täminen. »Akharnalaisten» (425) sankari on Dikaiopolis (Rehellinen kan- 
` salainen”), maamies, joka valittaa, että sotajoukot ovat hävittäneet hänen 
maansa, joten hän ei enää voi elää pusertamalla viiniä viinitarhoistaan. 
Hän ei näe sodassa mitään järkeä, ja on päivänselvää, ettei hänellä itsellään 
ole mitään selvittämätöntä spartalaisten kanssa. Väsyttyään odottamaan, 
kunnes kenraalit tai poliitikot tekevät rauhan, hän solmii henkilökohtaisen 

sopimuksen lakedaimonilaisten kanssa, ja kun sotakiihkoisten naapurien 
kuoro soimaa häntä, hän vastaa: 


Tiedän sentään: spartalaiset, joille kiukkuilemme niin, 

eivät kaikkiin kiusoihimme syypäät ole yksinään. 

Kuoronjohtaja. Fikö kaikkiin, senkin lurjus? Uskallatko paiskata 
moista meille vasten naamaa? Kyllä me sun vietävän —! 


Hän suostuu siihen, että he saavat tappaa hänet, ellei hän voi todistaa, 
että Ateenassa on yhtä suuri syy sotaan kuin Spartassa. Hänen päänsä 
lasketaan mestauspölkylle, ja hän alkaa järkeilynsä. Äkkiä astuu esiin 
ateenalainen sotapäällikkö, lyötynä, rehentelevänä ja herjaavana. Kuoro 
tuntee häntä kohtaan inhoa ja vapauttaa Dikaiopoliin, joka saavuttaa 
kaikkien suosion myymällä »rauha»-nimistü viiniä. Näytelmä oli melkoisen 
rohkea ja mahdollinen ainoastaan kansan keskuudessa, joka oli tottunut 
kuuntelemaan toistakin puolta. Käyttäen hyväkseen parabasista (syrjà- 
hyppäystä, jonka tapa salli komedian kirjoittajan tehdä halutessaan kuo- 
ron tai näytelmän henkilön välityksellä kääntyä katsomon puoleen) Aris- 
tofanes selvitteli tehtäväänsä koomillisena paarmana ateenalaisten keskuu- 
dessa: 


Sii alkaen kun runoniekka on tää sanat laatinut lausua kuoron, 
viel’ astunut ei näkymölle hän oo kehumaan, mikä taituri on hän. 


Toki väittää voi: monenlaistapa on hän oivaa tuottanut teille. 

Hän on keksinyt näät, miten vieraat teit? ylen huiputtaa, lorut laskein. 
Kovin kärkkähät ootte te suut levällään näet kuuntelemaan imarrusta, 
kun vierahan maan sanansaattajill?' on halu taas hyvin huijata teitä. 
Teit? sorvokin-seppelisikss kehas kerta he; kun sana lähti se lentoon, 
vuoks kunnian tuon ain? istuessanne te korkeeks puon kohotitte. 

Mut kiittelemään joku yltyen jos tokas: »Uljas on, vauras Ateena!» 
hän sai mitä vain, pani teidät kuin sardiinit säilöhön öljyyn. 

Tätä torjumahan runoniekka kun nous, avun tuottipa teille hän aimon. 


»Rauha+näytelmässä runoilija riemuitsee: Kleon oli kuollut, ja Nikias 
oli solmimaisillaan Ateenan puolesta sopimuksen, jossa sitouduttiin pitä- 
mään yllä rauhaa ja ystävyyttä Spartan kanssa viisikymmentä vuotta. 
Muutamia vuosia myöhemmin vihollisuudet kuitenkin alkoivat uudelleen, 
ja vuonna 411 Aristofanes menetettyään toivonsa Ateenan kansalaisten 
suhteen vetosi Kreikan naisiin verenvuodatuksen lopettamiseksi. »Lysistra- 
ten» alkaessa ovat Ateenan naiset, miestensä vielä nukkuessa, kokoontuneet 
aamunkoitossa neuvonpitoon Akropoliin lähelle. He päättävät evätä lem- 
men nautinnot puolisoiltaan, kunnes nämä pääsevät sovintoon vihollisen 
kanssa, ja lähettävät lähetystön esittämään Spartan naisille, että nämä 
yhtyisivät uuteen sotaretkeen rauhan puolesta. Miehet, jotka vihdoinkin 


! Aristofanen katkelmat V. Artin suomentamat. 

ovat havahtuneet, kutsuvat naisia kotiin. Kun nämä kieltäytyvät, miehet 
piirittävät heitä, mutta heidät torjutaan kuuman veden ja sanaryöppyjen 
avulla. Lysistrate (Armeijoiden hajoittaja») lukee miehille lakia: 


Sodan aikana teiltä me siedettiin mitä vain, vait kaikkea kärsein. 

Mepä kuunneltiin toki hiljakseen, avosilmin tarkaten teitä; 

useastipa selväks saimme me, kuin isot seikat kierohon veitte, 

ja kun tiedustimme me suu hymyten, sydän vaikkakin huolt' oli täynnä, 
mitä rauhast? ootte nyt päättänehet, kokountunut kun oli kansa, 

mitä pylväisiin taas naulatahan? »Älä sorkil» mies muris vastaan. 

Tuki suuslv 


— m — 


Ja kun taas kysäsimme me: »Miks asiain noin väärään vääntyä suotte?» 
jo hän kimpaantui, mulautti ja noin nimes: »Vain varo, tai sinut peittoon!» 


Miesten johtaja vastaa, että naisten on pysyttävä syrjässä julkisista 
asioista, koska he eivät pysty hoitamaan valtionrahastoa. (Väittelyn aikana 
jotkut naiset hiipivät miestensä luo mutisten aito aristofanesmaisia puo- 
lusteluja.) Lysistrate vastaa: »Miksi eivät? Vaimothan ovat aika päiviä 
hoidelleet miestensä kukkaroita, suureksi eduksi molemmille.» Hän väitte- 
lee niin nasevasti, että miehet vihdoin suostuvat kutsumaan koolle sotaa 
käyvien valtioiden konferenssin. Valtuutettujen kokoonnuttua Lysistrate 
huolehtii siitä, että he saavat niin paljon viiniä, kuin jaksavat juoda. Pian 
he ovat hyvällä tuulella, ja kauan viipynyt sopimus solmitaan. Kuoro 
päättää näytelmän ylistyslaululla rauhalle. 


2. Aristofanes ja radikaalit 


Aristofaneen mielestä oli Ateenan julkisen elämän rikkinäisyyteen kaksi 
perussyytä: demokratia ja uskonnottomuus. Hän oli yhtä mieltä Sokrateen 
kanssa siitä, että kansan suvereenisuus oli muuttunut poliitikkojen suve- 
reenisuudeksi, mutta hän oli varma siitä, että Sokrateen, Anaksagoraan ja 
sofistien skeptisismi oli osaltaan höllentänyt moraalisia siteitä, jotka mui- 
noin olivat olleet yhteiskunnallisen järjestyksen ja henkilökohtaisen kunnon 
turva. »Pilvissá» hän teki raikuvaa pilaa uudesta filosofiasta. Vanhan- 
aikainen herrasmies Strepsiades, joka etsii perustetta millä päästä eroon 
veloistaan, kuulee riemukseen, että Sokrates on perustanut ajatusmyymä- 
län, missä asiakas saa oppia näyttämään toteen mitä hyvänsä, perätöntäkin. 
Hän saapuu perille »Hyvin Pontevien Ajattelijoiden Kouluun». Keskellä 
luokkahuonetta istuu Sokrates katosta riippuvassa korissa mietteisiinsä 
vaipuneena ja muutamat oppilaat ovat kumarruksissa kasvot maassa kiinni. 

Strepsiades. Niks tuijottaa he maata pyllyt pystyssä? 
Oppilas. He ongelmia Manan mielii selvittää. 
S. Miks takapuolet sitten tähyy taivaaseen? 
O. Ne tähtitiedett? ominpäinsä harrastaa. 

(Strepsiades pyytää opetusta Sokrateelta.) 
Sokrates. Jumalten keiden kautta vannot? Jumalat 
ei meidän maass’ oo käypää rahaa. 


Strepsiades. Mitkäs on? 
Lie jumalanne rautaa kuin Bysantissa 
on rahat? 


Sakr, Jumaloitapa yksin on pilvet, muu kaikk' on vain puuta ja heinää. 
Str. Sanohan toki, eikös palvominen ylivaltias Zeut? ole sentään? 

Sokr. Mitä Zeuta? Sä tyhjäähän loruat! Ei Zeut’ ole, tiedä se! 

Str. Kuinka? 
Kukas sitten synnyttää satehet? Sclitäpäs mulle se ensin! 

Sokr. Nuo pilvethän! Minun helppo se on todeks näyttää syin sitovaisin. 
Sanos, ootko sä nähnyt milloinkaan satavan, jos puuttuvat pilvet? 

Jos Zeus olis, puuhais hän satehen, vaikk' oisivat nuo tipotiessään. 


Str. Mut kerro, ken ukkosen nostattaa! Vapisen mä sen pauhua aina. 
Sokr. Samat pilvet myös, ne kun kimmastuu. 

Str. Epäuskoja rohkea ootpa! 
Sokr. Ne kun tàynn' ovat vettä ja vaahtoavat, niin siitä ne riehautuuhan, 
vesi pinnistääpi ne painumahan, ja kun toinen töyttivi toistaan 

koko taakkoineen, nehän halkeavat, melun, meurun nostaen tuiman. 

Str. Vaan kenpä ne niin saa riehaumaan? Kai Zeus? 


Sokr. Ei maar, hyvä veikko! 
Vain eetterin pyörteet. 
Str. Noistapa nyt ens’ kertaa vasta mä kuulen. 


Ei Zeut ole, herrana kaikkeuden sijastaan ovat eetterin pyörteet! 
Mut syynpä sä unhotit selvittää, miks ukkonen noin jyliseepi. 


Sokr. Oma itsesi tuon todistaahan. 
Jos vatsasi täyteen ahtanut oot papukeittoa, niin kapinoi se, 
sotahuudon nostavi kiukkuisen, papatust? alat äkkiä kuulla. 


Toisessa kohtauksessa Strepsiadeen poika Feidippides tapaa olennoituina 
Oikean Väitteen ja Väärän Väitteen. Ensimmäinen käskee häntä jäljitte- 
lemään Marathonin miesten stoalaisia hyveitä, mutta toinen saamaa hänelle 
uutta moraalia. Mitä ovat ihmiset, kysyy Väärä Väite, koskaan voittaneet 
oikeamielisyyden, hyveen ja kohtuullisuuden avulla? Yhtä rehellistä menes- 
tynyttä ja arvossapidettyä miestä kohti voidaan aina luetella kymmenen 
epärehellistä menestynyttä ja arvossapidettyä. Katso itse jumalia: he 
valehtelivat, varastivat, murhasivat ja tekivät huorin; ja heitä kunnioit- 
tavat kaikki helleenit. Kun Oikea Väite epäilee sitä, että kaikki parhaiten 
menestyneet ihmiset olisivat olleet epärehellisiä, Väärä Väite kysyy häneltä: 

Väärä Väite. Sanohan, mitä nuo lakimiehet on! 
Oikea Väite. He on roskaa. 
V. Yht’ olen mieltä. 
Mitäs on nykypäivien traagikot? 
O. Hekin roskaa. 
V. Tottal Ja kansan- 
johtajat miksi sü arvostat? 
O. Myós roskaa. 
F. Nyt käsitätkö 
puhuneesi sä itsekin roskaa? 
(Osoittaa katsomon yleisöä.) 
Mitäs katsomoss' on enin? 
O. Katsotaan! 
(Tarkastelee yleisöä.) 
V. Kuin näyttää? 


O. Suur' enemmistö, 
jumalain voin vannoa kautta, 
on roskaa. 


Feidippides osoittautuu niin pystyväksi Väärän Väitteen oppilaaksi, että 
hän lyö isäänsä ja perustelee sitä sillä, että on kyllin vahva ja että se tuottaa 
hänelle huvia. »Ja sitä paitsi», hän kysyy, vetkö lyönyt minua, kun olin 
poika? Strepsiades pyytää armoa Zeun nimessä, mutta Feidippides ilmoit- 
taa hänelle, ettei Zeuta enää ole olemassa, koska hänen tilallaan nyt on 
sPyórre». Raivostunut isä juoksee kadulle ja vaatii kaikkia kunnon kansa- 
laisia hävittämään uuden filosofian. Ajatusmyymälä poltetaan, ja Sokrates 
pääsee hädin tuskin hengissä pakoon. 

Emme tiedä mikä osuus tällä huvinäytelmällä oli Sokrateen kohtaloon. 
Se esitettiin 423, neljäkolmatta vuotta ennen kuuluisaa oikeudenkäyntiä. 
Sen hyväntuulinen satiiri ei näytä loukanneen. filosofia. Hänen kerrotaan 
seisseen pystyssä koko esityksen ajan, jotta hänen vihollisillaan olisi parempi 
maalitaulu. Platon sanoo Sokrateen ja Aristofaneen olleen ystäviä näytän- 
nön jälkeen. Itse hän suositteli kappaletta Syrakusan Dionysios I:lle hupai- 
sena hullutteluna ja pysyi Aristofaneen ystävänä mestarinsa kuoleman 
jälkeenkin. Niistä kolmesta, jotka 399 syyttivät Sokratesta yksi, Meletos, 
oli vasta lapsi, kun näytelmä esitettiin, ja toinen, Anytos, oli hyvissä vä- 
leissä Sokrateen kanssa näytännön jälkeen. Luultavasti näytelmä kirjana 
myöhemmin aiheutti filosofille enemmän harmia kuin sen kantaesitys. 
Sokrates itse viittaa Platonin kertomuksessa hänen puolustautumisestaan. 
näytelmään sanoen sitä yhdeksi pääsyistä siihen huonoon käsitykseen, joka 
sai valamiehet hänen suhteensa ennakkoluuloisiksi. 


Ateenassa oli toinenkin maalitaulu, johon Aristofanes laukoi satiirinsa 
nuolia ja silloin leppymüttóm&n vihamielisesti. Hän suhtautui epäluuloi- 
sesti sofistien skeptillisyyteen, valtion perustaa jäytävään moraaliseen, 
taloudelliseen ja poliittiseen individualismiin, tunteelliseen feminismiin, joka 

villitsi naisia, ja orjaväestöä kuohuttavaan sosialismiin. Kaikki nämä 
epäkohdat hän havaitsi selvimpänä Euripideessa, ja hän tahtoi sen vuoksi 
naurun avulla tehdä mitättömäksi suuren draamakirjailijan vaikutuksen 
Kreikan henkiseen elämään, 

Hän aloitti 411 näytelmällä, jonka nimi oli T'hesmoforiazusai niiden nais- 
ten mukaan, jotka omassa keskuudessaan, ilman miessukupuolen läsnäoloa, 
viettivät Demeterin ja Persefonen juhlaa. Kokoontuneet palvojattaret 
pohtivat Euripideen uusimpia letkauksia heidän sukupuoltaan vastaan ja 
hautovat kostoa. Euripidos saa vihiä hankkeesta ja houkuttelee appi- 
ukkonsa Mnesilokhoksen pukeutumaan naiseksi ja menemään kokoukseen 
häntä puolustamaan. Ensimmäinen valittaja väittää, että murhenäytel- 
mänkirjoittaja on riistänyt häneltä leivän: hän valmisti ennen seppeleitä 
temppeleitä varten, mutta kun Euripides on osoittanut, ettei jumalia ole 
olemassa, temppelitoiminta on joutunut perikatoon. Mnesilokhos puolustaa 
Euripidesta väittämällä, että pahinkin, mitä hän on naisista sanonut, on 
silmin ja korvin todettavissa todeksi ja on lievää verrattuna siihen, mitä 
naiset itse tietävät vioistaan. Naiset epäilevät, ettei tämä heidän suku- 
puolensa panettelija olekaan nainen, he repivät Mnesilokhoksen valepuvun, 
ja hän pelastuu silpomiselta vain sieppaamalla lapsen erään naisen sylistä 
ja uhkaamalla tappaa sen, jos häneen kosketaan. Kun he kuitenkin käyvät 
hänen kimppuunsa, hän riisuu lapsen ja huomaa, että se onkin nahkainen 
viinisäkki, joka on verhottu valeasuun valmisteveron kantajan pettämiseksi. 
Hän uhkaa yhtä kaikki leikata siltä kurkun, mistä omistaja on kovin huo- 
lissaan. »Säästä lemmikkiüni!» hän rukoilee, »tai ainakin tuo malja, ja jos 
sen täytyy kuolla, kootkaamme sen veri talteen!) Mnesilokhos ratkaisee 
ongelman juomalla viinin ja sillä välin kutsumalla Euripideen apuun. 


Euripides esiintyy erilaisina näytelmiensä henkilöinä — milloin Mene- 
laoksena, milloin Perseuksena, milloin Ekhona — ja lopulta järjestää 


Mnesilokhokselle tilaisuuden pelastua. 

Sammakot» (405) uudistaa hyökkäyksen Euripideen kuolemasta huoli- 
matta. Draaman jumala Dionysos on tyytymätön Ateenan elossa oleviin 
näytelmäkirjailijoikin ja laskeutuu Haadeeseen noutamaan Euripideen 
takaisin. Kun hänet lautataan manalaan, tervehtii häntä sammakkokuoro 
kurnuttavalla kuorolaululla, jota nuoret ateenalaiset varmasti hokivat 
ainakin kuukauden päivät. Aristofanes tekee ohimennen reippaasti pilaa 
Dionysoksesta ja parodioi rohkeasti Eleusiin salamenoja. Kun jumala 
saapuu Haadeeseen, hän tapaa Euripideen koettamassa syöstä Aiskhylosta 
näytelmäkirjailijoiden kuninkaan valtaistuimelta. Aiskhylos syyttää Euri- 
pidesta skeptillisyyden ja vaarallisen viisastelun levittämisestä sekä Atee- 
nan nuorukaisten ja neitosten turmelemisesta. Hän väittää kuulleensa 
hienostuneiden naisten surmanneen itsensä häpeissään siitä, että olivat 
joutuneet kuulemaan Euripideen riettauksia. Vaaka tuodaan sisään, ja 


Kxıpoxsen Demeter. British Museum, Lontoo. — Viljan jumalattareksi nimitetty 
tuntemattoman tekijän marmorityö, joka yhtä hyvin saattaa olla yksityisen henkilön 
hautakuva. 





PRAXSITELEEN HERNES. Olympian museo. — Tämä patsas, jonka tiedettiin olleen 
Olympian Heran temppelin uhrilahjojen joukossa, löytyi määrätieloisten kaivausten 
tuloksena 1877, tosin pahoin särkyneenä. 

kumpikin runoilija heittää vaakakuppeihin sükeitáán. Yksi mahtava 
Aiskhyloksen säe (tässä satiiri osuu vanhempaankin runoilijaan) kallistaa 
vaakaa saman verran kuin tusina Euripideen säkeitä. Vihdoin Aiskhylos 
ehdottaa, ottä nuorempi näytelmäkirjailija asettuisi toiseen vaakakuppiin 
vaimoineen, lapsineen ja tavaroineen päivineen, jolloin hän takaa löy- 
tävänsä parisäkeen, joka painaa enemmän kuin ne kaikki yhteensä. Loppu- 
jen lopuksi suuri epäilijä häviää kilpailuun, ja Aiskhylos tuodaan voittajana 
takaisin Ateenaan!. Tämä ensimmäinen tunnettu kirjallinen ja kriitillinen 
essee sai tuomareilta ensimmäisen palkinnon, ja yleisöä se miellytti niin 
suuresti, että se muutamaa päivää myöhemmin esitettiin toistamiseen. 
Keskinkertaisessa näytelmässä  Ekklesiazusa? ('Kansankokousnaiset', 
393) Aristofanes kohdisti ivanaurunsa radikaaliseen liikkeeseen yleensä. 
Ateenan naiset pukeutuvat miehiksi, täyttävät kansankokouksen, äänes- 
tävät nurin miehensä, veljensä ja poikansa sekä valitsevat itsensä valtion 
johtoon. Heidän johtajansa on raju suffragetti Praksagora, joka sättii 
sukupuoltaan hölmöksi, kun se antaa miesten kaltaisten tomppelien hallita 
itseään, ja ehdottaa varallisuuden jaettavaksi tasan kaikkien kansalaisten 
kesken; orjat jäisivät edelleen vapaiksi kullan saastutuksesta. Taistelu 
utopioja vastaan saa sirommat muodot Aristofaneen mestariteoksessa 
»Linnut» (414). Kaksi Ateenan oloihin kyllästynyttä kansalaista kiipeää 
lintujen tyyssijoille toivoen tapaavansa sieltä ihanteellisen elämän. He 
rakentavat lintujen avulla taivaan ja maan välille ihannekaupungin, 
Nefelokokkygian oli *Pilvikäkelän?. Linnut esittivät ihmiskunnalle kuoro- 
laulun, joka on yhtä täydellinen lyyrillisessä suhteessa kuin mikään traa- 
gillisten runoilijoiden sepittämä: 
* Suku ihmisien, sinä sokkona vain haparoit, syyslehtinä liehut! ' 
suku voimaton oot, savipatsahien, veretönten haamujen lainen. 
Teill? ei ole siipiä ees, madot maan, kuvatuksia oottehan unten! 


Yläilmaisten ikikiitäjien luo nouskoot hartahat katseet! 
Meit ei ikä lyö, ja me aatellaan vain suurta, mi säilyvi aina. 


Linnut aikovat estää kaiken kanssakäymisen jumalien ja ihmisten välillä. 
Uhrien ei sallita nousta taivaaseen. Pian niin, uudistajat arvelevat, vanhat 
jumalat nääntyvät nälkään ja linnut saavat ylivallan. Keksitään uusia 
linnunhahmoisia jumalia, ja ihmishahmoiset pannaan viralta. Vihdoin 
saapuu Olympoksesta lähetystö hieromaan aselepoa, lintujen johtaja suos- 
tuu ottamaan puolisokseen Zeun palvelustytön, ja näytelmä päättyy 
onnellisesti avioliittoon. 


3. Taiteilija ja ajattelija 


Aristofanes on vaikeasti luokiteltava sekoitus kauneutta, viisautta ja 
saastaa. Kun hän on sillä päällä, hän voi kirjoittaa puhtainta ja kuulainta, 
1 Mahdollisesti viittaus siihen, että Aiskhyloksen näytelmiä esitettiin uudelleen. 


28 — Durant, Kreikan kulttuuri 

jokaiselle kääntäjälle ylivoimaista kreikkalaista lyriikkaa. Hänen vuoro- 
puhelunsa on elämää itseään tai ehkäpä vieläkin vuolaampaa, kirpeämpää, 
kuin elämä rohkenee olla. Hän kuuluu samaan ryhmään kuin Rabelais, 
Shakespeare ja Dickens tyylinsä rehevän elinvoimaisuuden puolesta, ja 
kuten heidän hänenkin henkilönsä valaisevat meille selvemmin ajan hen- 
keä ja tapoja kuin kaikki historiateokset yhteensä. Ei kukaan, joka ei ole 
lukenut Aristofanesta, voi tuntea ateenalaisia. Hänen juonensa ovat nau- 
rettavia, ja ne on kyhätty kokoon huolettomasti ja miltei ex tempore. Jos- 
kus pääaihe on ammennettu tyhjiin ennen kuin näytelmä on puolivälissä- 
kään, ja loppupuoli hoippuu karkean hulluttelun kainalosauvojen varassa. 
Huumori on yleensä matalatasoista; se särähtelee ja natisee helppohintai- 
sine sukkeluuksineen, venyy traagillisen pitkäpiimäiseksi ja pyörii aivan 
liian usein ruoansulatuksen, suvunjatkamisen ja ulostamisen ympärillä. 
»Akharnalaisissa» puhutaan henkilöstä, joka keventää itseään kahdeksan 
kuukautta yhtä mittaa; »Pilvissü» on sekaisin inhimillisen törkyisyyden 
huippusaavutuksia ja ylevintä filosofiaa; joka toisella sivulla puhutaan taka- 
puolista, puhkusta, povista, sukupuolirauhasista ja -yhdynnästä, pederas- 
tiasta tai itsesaastutuksesta; niistä tapaa ihan kaikkea. Aristofanes väit- 
tää vanhan kilpailijansa Kratinoksen likaavan öisin vuoteensa. Hän 
on muinaisajan runoilijoista nykyaikaisin, sillä mikään ei ole niin ajasta 
riippumatonta kuin rivous. Jos tutustumme häneen kenen hyvänsä muun 
kreikkalaisen kirjailijan, varsinkin Euripideen jälkeen, hän vaikuttaa ma- 
sentavan karkealta, ja on vaikeaa käsittää, että sama yleisö nauttii kum- 
mankin teoksista. : 

Mikäli olemme kunnon vanhoillisia, me voimme sulattaa kaiken tämän 
sen takia, että Aristofanes ahdisti radikaalisuutta kaikilla aloilla ja tuki 
hartaasti jokaista vanhaa hyvettä ja pahetta. Hän on kaikista tuntemis- 
tamme kreikkalaisista kirjailijoista epämoraalisin, mutta hän toivoo 
hyvittävänsä sen hyökkäämällä epämoraalisuuden kimppuun. Hän on 
aina rikkaiden puolella, mutta hän moittii pelkuruutta. Hän valehtelee 
armottomasti Euripideesta sekä tämän eläessä että kuoltua, mutta hän 
hyökkää epärehellisyyden kimppuun. Hän kuvaa Ateenan naiset uskomat- 
toman ruokottomiksi, mutta hän syyttää Euripidesta heidän halventami- 
sestaan. Hän laskee niin karkeaa pilaa jumalista, että hän hurskaan Sok- 
rateen rinnalla vaikuttaa hilpeältä jumalankieltäjältä, mutta hän on koko- 
naan uskonnon puolella ja syyttää filosofeja jumalien arvovallan horjut- 
tamisesta. Kuitenkin tarvittiin todellista rohkeutta mahtavan Kleonin 
ivaamiseen ja Demoksen vikojen kuvaamiseen silmästä silmää Demoksen 
kanssa. Ilman selkeää oivallusta Aristofanes ei olisi tajunnut sofistisesta 
skeptillisyydestä epikurolaiseen individualismiin suuntautuvassa uskon- 
nollis-moraalisessa virtauksessa piilevää perusvaaraa Ateenan elämälle. 

! Hän kertoo mm. muutamien jumalien pitävän porttoloita taivaassa. 

Ateenan olisi kenties käynyt paremmin, jos se olisi ottanut vaarin muuta- 
mista hänen neuvoistaan, hillinnyt imperialismiaan, tehnyt ajoissa rauhan 
Spartan kanssa ja miedontanut aristokraattien vallalla Perikleen jälkeisen 
demokratian sekasortoa ja turmelusta. 

Aristofanes epäonnistui, koska hän ei ottanut omia neuvojaan niin vaka- 
valta kannalta, että olisi noudattanut niitä itse. Hänen ylenmääräinen porno- 
grafiansa ja herjauksensa aiheuttivat osaltaan sen, että laki kielsi henkilö- 
kohtaiset letkaukset, ja vaikka tämä laki pian kumottiinkin, vanha, poliit- 
tista arvostelua harrastava komedia kuoli jo ennen Aristofaneen omaa kuo- 
lemaa, joka tapahtui 385. Sen tilalle tuli keskimmäinen, tapa- ja romantti- 
nen komedia, jota jo hänen myöhäisemmät näytelmänsä edustavat. Mutta 
liiallisuuksiensa ja karkeutensa mukana Kreikan koomillinen näytelmätaide 
menetti myös elinvoimaisuutensa. Filemon ja Menandros ilmestyivät, 
katosivat ja unohtuivat, mutta Aristofanes eli ohi kaikkien moraalisten ja 
kirjallisten muutosten, ja yksitoista hänen kahdestaviidettä näytelmästään 
on säilynyt täydellisinä meidän aikaamme asti. Vielä nytkin, vaikka ym- 
märtäminen ja kääntäminen tuottaa vaikeuksia, Aristofanes elää, ja jos 
pitelemme nenäämme, saamme hänen lukemisestaan epäpyhää riemua. 


VII. HISTORIOITSIJAT 


Näinä draamarunouden loistopäivinä ei proosakaan jäänyt kokonaan 
unohduksiin. Puhetaito, jolle kansanvalta ja käräjöiminen antoivat viri- 
kettä, muodostui Hellaassa suoranaiseksi intohimoksi. Jo niin varhain 
kuin 466 syrakusalainen Koraks kirjoitti tutkielman Tekhne Logon ('Sana- 
taide”) oppaaksi kansalaisille, jotka halusivat puhua kansankokouksessa 
tai valaoikeudessa. Siinä esiintyy jo perinnäinen jako johdantoon, kerto- 
mukseen, todisteluun, lisähuomautuksiin ja loppulauseeseen. Gorgias toi 
puhetaidon Ateenaan, ja Antifon käytti Gorgiaan korutyyliä harvain- 
vallan asiaa ajavissa propagandapuheissaan ja -kirjasissaan. Lysias kehitti 
kreikkalaisen puhetaidon luonnollisemmaksi ja eloisammaksi, mutta vain 
Themistokleen ja Perikleen kaltaiset suuret valtiomiehet kohosivat julki- 
sissa puheissaan kaiken havaittavan keinotekoisuuden yläpuolelle siten 
osoittaen koruttoman puheen tehokkuuden. Tämän uuden aseen hioivat 
teräväksi sofistit, ja heidän oppilaansa käyttivät sitä niin perusteellisesti 
hyväkseen, että harvainvaltainen puolue kaapattuaan vallan 404 kielsi 
koko retoriikan opetuksen. 

Perikleen ajan proosakirjallisuus pääsi suurimpiin saavutuksiinsa his- 
torian alalla. Eräässä merkityksessä voidaan sanoa 400-luvun löytäneen 
menneisyyden ja tietoisesti koettaneen sijoittaa ihmisen aikaperspektii- 
viin. Herodotoksen historiankirjoituksessa on vielä kaikki nuoruuden vie- 

hätys ja voima. Viittäkymmentä vuotta myöhemmin se Thukydideella on 
jo saavuttanut kypsyyden asteen, jota mikään myöhempi aikakausi ei ole 
ylittänyt. So mikä näitä kahta historioitsijaa erottaa ja luonnehtii, on 
sofistien filosofia. Herodotos oli mutkattomampi, ehkä sydämellisempi, 
varmasti hilpeämpi henki. Hän oli syntynyt Halikamassoksessa n. 484 
perheestä, jonka asema oli niin huomattava, että se oli mukana poliittisissa 
juonitteluissa. Enonsa seikkailujen takia hänet ajettiin maanpakoon kah- 
denneljättä ikäisenä. Tällöin alkoivat ne laajat matkat, jotka antoivat 
taustan hänen historiateokselleen. Hän kulki Foinikian kautta Egyptiin, 
kävi etelässä aina Elefantinessa asti, samosi länteen Kyrencen, itään Susaan 
ja pohjoiseen Mustan meren kreikkalaisiin kaupunkeihin. Kaikkialla missä 
hän liikkui, hän teki huomioita ja tiedusteli tutkijan silmin ja uteliaana kuin 
lapsi, Kun hän n. 447 asettui asumaan Ateenaan, hänellä oli runsas varasto 
muistiinpanoja Välimeren valtioiden maantieteestä, historiasta ja tavoista. 
Näiden muistiinpanojen avulla ja hiukan näpistellen Hekataiokselta ja 
muilta edeltäjiltään hän sepitti historiallisista teoksista kuuluisimman, joka 
käsittelee Egyptin, lähi-idän ja Kreikan elämää ja historiaa niiden taru- 
ajasta persialaissotien päättymiseen saakka. Vanha tarina kertoo, että 
hän luki osia kirjastaan julkisesti Ateenassa ja Olympiassa ja että ateena- 
laisia siinä määrin miellytti hänen kuvauksensa sodasta ja heidän siinä 
suorittamistaan urotöistä, että he myönsivät hänelle kaksitoista talenttia 
(60 000 dollaria). Jokaisen historioitsijan mielestä tämä on liian ihanaa 
ollakseen totta. 


Johdannossa selitetään kirjan tarkoitus mahtipontisesti: 


Halikarnassolainen Herodotos tarjoaa tässä esityksen tutki- 
muksistaan, jotteivät ihmisten toimet aikojen kuluessa hälvenisi 
eivätkä ne suuret ja ihmeelliset teot, joita osaksi helleenit, osaksi 
barbaarit ovat suorittaneet, jäisi maineettomiksi, ja ennen kaikkea, 
jotta selviäisi, mistä syystä he ovat joutuneet sotiin toistensa 
kanssa. (Edv. Reinin suomennos.) 


Koska kaikki Välimeren itäosan kansat sisältyvät kuvauksen piiriin, 
teos on eräällä rajoitetulla tavalla »maasilmanhistoria», alaltaan paljon 
avarampi kuin Thukydideen suppea aihe. Esitys saa tekijän olematta siitä 
tietoinen kiinteyttä barbaarien despotismin ja helleenien demokratian 
vastakohdasta ja se etenee, tosin ontuvin askelin ja hämäännyttävin syrjä- 
hyppäyksin, kohti ennakoitua, eepillistä loppua Salamiin luona. Tarkoi- 
tuksena on kertoa vihmeellisistä teoista ja sodista», ja tosiaan esitys välistä 
johdattaa mielen Gibbonin valitettavan väärinkäsityksen, että historia ei 
ole vpaljon muuta kuin ihmiskunnan rikosten, tyhmyyksien ja onnetto- 
muuksien luettelo». Silti Herodotos, vaikka hän puhuukin vain aivan satun- 
naisesti kirjallisuudesta, tieteestä, filosofiasta ja taiteesta, on mahduttanut 

teokseensa tuhansia kiinnostavia huomioita kuvaamiensa yhteiskuntien 
puvuista, tavoista, moraalista ja uskomuksista. Hän kertoo miten Egyptin 
kissat hyppäävät tuleen, kuinka Tonavan rantojen asukkaat tulevat päih- 
dyksiin lemuista, miten Babylonin muurit rakennettiin, miten massageetit 
syövät vanhempiaan ja miten Pedasoksessa Athenen papittarelle kasvoi 
muhkea parta. Hän ei esittele ainoastaan kuninkaita ja kuningattaria, 
vaan kaikensäätyisiä ihmisiä, ja naiset, jotka Thukydides on kokonaan sul- 
kenut pois, antavat hänen sivuilleen eloa häväistysjutuillaan, kauneudel- 
laan, julmuudellaan ja sulollaan. 

Kuten Strabon sanoo, »Herodotoksessa on paljon hölynpölyä»; mutta hän 
kuten Aristoteles on ottanut laajan työmaan, ja hänellä on paljon mahdolli- 
suuksia iskeä harhaan. Hänen tietämättömyytensä on yhtä suuri kuin 
hänen oppinsa, hänen herkkäuskoisuutensa yhtä suuri kuin hänen viisau- 
tensa. Hän luulee, että etiopialaisten siemen on mustaa, uskoo taruun, että 
lakedaimonilaiset voittivat taisteluita, koska he olivat tuoneet Oresteen 
luut Spartaan, ja mainitsee uskomattomia lukuja Kserkseen armeijan 
koosta, persialaisten menetyksistä ja helleenien voitoista, jotka saavutet- 
tiin miltei ilman haavoja. Hänen selostuksensa on isänmaallinen, muttei 
epäoikeudenmukainen. Hän panee kummankin puolen suuhun mitä valtio- 
viisaimpia väitteitä! antaa tunnustusta hyökkääjien urhoollisuudelle ja 
todistaa persialaisten kunnian ja ritarillisuuden puolesta. Suurimmat 
erehdyksensä hän tekee, milloin hän joutuu luottamaan ulkomaisiin ker- 
tojiin. Niinpä hän luulee, että Nebukadrezzar oli nainen, että Alpit ovat 
joki ja että Kheops eli Rameses III:n jälkeen. Mutta käsitellessään asioita, 
joita hänellä itsellään on mahdollisuus huomioida, hän on luotettavampi, 
ja hänen väitteistään tulee yhä useampi vahvistetuksi sitä mukaa kuin 
tietomme lisääntyvät. 

Hän nielaisee monta taikauskoista väitettä, kertoo monia ihmeitä, tois- 
taa hurskaasti oraakkelilauseita ja hämärryttää sivunsa enteillä ja tunnus- 
merkeillä. Hän ilmoittaa Semelen, Herakleen ja Dionysoksen aikamäärät 
ja esittää kreikkalaisena Bossuet'na koko historian draamana jumalalli- 
sesta kaitselmuksesta, joka palkitsee ihmisten hyveet ja rankaisee heidän 
syntejään, rikoksiaan ja julkeaa menestystään. Mutta hänellä on rationa- 
listisiakin hetkiä — hän oli kenties viime vuosinaan kuunnellut sofisteja. 
Hän esittää ajatuksen, että Homeros ja Hesiodos antoivat nimen ja hahmon 
Olympoksen jumalille, että tapa määrää ihmisten uskon ja ettei toinen 
ihminen tiedä jumalista enempää kuin toinenkaan. Tunnustettuaan kait- 
selmuksen ihmisten kohtaloiden lopulliseksi tuomariksi hän sysää sen syr- 
jään ja etsii luonnollisia syitä. Hän vertailee Dionysoksen ja Osiriksen 
myyttejä ja samastaa ne tiedemiehen tavoin. Hän hymyilee suopeasti 


1 Vrt. mielikuvituksellista, mutta oivallista keskustelua monarkiasta, aristokratiasta 
ja demokratiasta (III, 80—82). | 

muutamille tarinoille jumalien väliintulosta ja tarjoaa mahdollisen luonnol- 
lisen selityksen, ja hän paljastaa veitikka silmäkulmassa tavallisen mene- 
telmänsä lausuessaan: »Olen velvollinen kertomaan mitä kerrotaan, mutta 
en velvollinen siihen uskomaan, ja koskekoon tämä jokaista tämän his- 
torian kertomusta.» Hän on ensimmäinen kreikkalainen historioitsija, jonka 
teokset ovat säilyneet meidän aikoihimme asti, ja sen nojalla annettakoon 
anteeksi se, että Cicero on sanonut häntä Historian isäksi. Lukianos, 
kuten useimmat antiikin ihmiset, asetti hänet Thukydideen yläpuolelle. 


Silti on Herodotoksen ja Thukydideen ajatustavan välillä melkein yhtä 
suuri ero kuin nuorukaisiällä ja kypsällä iällä. Thukydides on eräs Kreikan 
valistusajan ilmiöitä, sofistien jälkeläinen kuten Gibbon oli Bayle'in ja 
Voltaire'in henkinen veljenpoika. Hänen isänsä oli rikas ateenalainen, joka 
omisti kultakaivoksia Traakiassa, hänen äitinsä hyvää sukua oleva traa- 
kiatar. Hän sai kaiken Ateenan annettavissa olevan kasvatuksen ja kasvoi 
skeptillisyyden hengessä. Peloponnesoksen sodan puhjettua hän teki siitä 
päivittäin muistiinpanoja. V. 430 hän sairasti ruttoa. V. 424, jolloin hän 
oli 36- tai 40-vuotias, hänet valittiin toiseksi Traakiaan tehtävän meriretken 
päälliköistä. Koska hän ei ehtinyt ajoissa joukoillaan vapauttaa Amfi- 
polista piirityksestä, ateenalaiset ajoivat hänet maanpakoon. Hän kulutti 
seuraavat kaksikymmentä elinvuottaan matkoilla, varsinkin Peloponne- 
soksessa. Tämä suoranainen kosketus vihollisen kanssa on osaksi syynä 
siihen vaikuttavaan puolueettomuuteen, joka on hänen kirjansa ansio- 
puolia. Vuoden 404 harvainvaltainen vallankumous teki lopun hänen 
maanpaostaan, ja hän palasi Ateenaan. Hän kuoli, muutamien väittämän 
mukaan murhattuna, v. 396 tai hiukan aikaisemmin. Hänen »Peloponne- 
soksen sodan historiansa» jäi kesken. 

Hän alkaa sen koruttomasti: 


Ateenalainen Thukydides on kirjoittanut peloponnesolaisten ja 
ateenalaisten välisen sodan historiaa siitä hetkestä alkaen, jolloin 
se puhkesi, koska hän uskoi, että siitä kehkeytyisi tärkeä sota, 
enemmän kuvaamisen arvoinen kuin mikään edellinen. 


Hän aloittaa johdantoesityksensä siitä, mihin Herodotos lopetti, persia- 
laissotien päättymisestä. On sääli, ettei Kreikan suurimpien historioitsi- 
joiden henki havainnut Kreikan elämässä arvokkaampaa kuvattavaa kuin 
sen sodat. Herodotos kirjoitti osittain huvittaakseen sivistynyttä lukijaa. 
Thukydides kirjoittaa antaakseen tietoaineistoa tuleville historioitsijoille 
ja opastaakseen tulevia valtiomiehiä ennakkotapauksin. Herodotoksen 
tyyli, johon Homeroksen harhaileva epiikka on vaikuttanut, on vailla 
kiinteyttä ja välinpitämätöntä, mutta Thukydides kirjoittaa kuin sellainen, 
joka on kuunnellut filosofeja, puhujia ja näytelmäkirjailijoita, ja hänen 

tyylinsä on usein mutkikasta ja hämärää, koska se pyrkii olemaan samalla 
kertaa lyhyttä, täsmällistä ja syvällistä. Sitä pilaavat välistä gorgiasmai- 
nen retoriikka ja koristelu, mutta joskus se on yhtä täsmällistä ja eloisaa 
kuin Tacituksen, ja dramaattisissa kohdissa se saavuttaa yhtä kiihkeän 
voiman kuin konsanaan Euripides. Mitkään näytelmäkirjailijain sivut 
eivät vie voittoa niistä, joissa kuvaillaan retkeä Syrakusaan, Nikiaan epä- 
röintiä ja tappiota seuranneita kauhuja. Herodotos harhaili paikasta ja 
ajasta toiseen, mutta Thukydides ahtaa esityksensä aikakausien ja vuosien 
jäykkiin puitteisiin vahingoksi kerronnan jatkuvuudelle. Herodotos kir- 
joitti pikemmin henkilöistä kuin kehityskuluista vaistoten, että kehitys- 
kulku tapahtuu henkilöiden välityksellä. Vaikka Thukydides tunnusti 
poikkeuksellisten yksilöiden merkityksen historialle ja silloin tällöin kevensi 
esitystään piirtämällä kuvan Perikleestä, Alkibiadeesta tai Nikiaasta, hän 
kuitenkin kallistuu enemmän objektiiviseen kerrontaan ja syiden, kehi- 
tyksen ja seurausten pohdiskeluun. Herodotos kirjoitti etäisistä tapahtu- 
mista, joista hänellä enimmäkseen oli käytettävänään toisen tai kolmannen 
käden lähteitä, mutta Thukydides puhuu usein silminnäkijänä tai silmin- 
näkijäin kanssa keskustelleena tai alkuperäisten asiakirjojen lukijana; 
monessa tapauksessa hän ilmoittaa mitkä asiakirjat ovat kysymyksessä. 
Hän pyrkii tietoisesti tarkkuuteen; hänen maantieteelliset tietonsakin on 
yksityiskohtia myöten tarkistettu. Vain harvoin hän arvostelee ihmisiä 
tai tapahtumia moraalin kannalta. Hän antaa ylimyksellisen ylenkat- 
seensa Ateenan kansanvaltaa kohtaan saada yliotteen kuvaillessaan Kleo- 
nia, mutta enimmäkseen hän pysyttelee sivussa, esittää tosiasiat puolueet- 
tomasti ja kuvaa Thukydideen lyhytaikaista sotilasuraa, kuin ei milloin- 
kaan olisi tuntenut koko miestä, vielä vähemmän ollut tämä itse. Hän on 
tieteellisen historiallisen metodin isä ja on ylpeä työskentelynsä huolelli- 
suusta ja uutteruudesta. »Kaiken kaikkiaan», hän sanoo, hiukan Hero- 
dotosta tetkauttaen, 
uskon, että voidaan huoletta luottaa niihin johtopäätöksiin, joita 
olen tehnyt esitettyjen todistuskappaleiden nojalla. Niitä eivät 
varmastikaan kumoa taiteensa hurmassa liioittelevien runoili- 
joiden laulut tai sellaisten kronikoitsijoiden sepitelmät, jotka ovat 
miellyttäviä totuuden kustannuksella. Heidän käsittelemistään 
aiheista ei enää ole olemassa todistusaineistoa, ja aika on riistänyt 
niiltä miltei kaiken historiallisen arvon siirtämällä ne tarujen maail- 
maan. Jättäen ne syrjään me voimme olla varmassa uskossa, että 
olemme laatineet esityksemme mitä varmimpien tosiasioiden nojalla 
ja päässeet niin täsmällisiin johtopäätöksiin, kuin niin vanhoissa 
asioissa voidaan toivoa... Pelkään, että kaiken runollisuuden 
puute historiastani jonkin verran vähentää kiinnostusta sitä koh- 
taan, mutta olen tyytyväinen, jos sen arvostelevat hyödylliseksi ne, 
jotka toivovat tarkkoja tietoja menneisyydestä tulevaisuuden 

tulkitsemisen auttamiseksi, tulevaisuuden, joka mitä ihmisten oloi- 
hin tulee, pakostakin muistuttaa menneisyyttä, ellei se heijasta 
sitä. Sillä loppujen lopuksi en ole kirjoittanut tätä teosta hetken 
suosiota tavoittelevaksi kyhäelmäksi, vaan se on tarkoitettu kaik- 
kien aikojen omaisuudeksi. 


Eräässä suhteessa hän kuitenkin antaa mielenkiintoisuudelle etusijan 
tarkkuuden vahingoksi: häneltä on miltei intohimoinen halu panna henki- 
lönsä pitämään loistavia puheita. Hän myöntää avoimesti, että useimmat 
näistä puheista ovat tekaistuja, mutta ne auttavat häntä esittelemään ja 
elävöittämään henkilöitä, aatteita ja tapahtumia. Hän väittää, että jokai- 
nen puhe asiallisen ytimensä puolesta vastaa aikanaan pidettyä todellista 
puhetta. Jos tämä on totta, ovat kaikki Hellaan valtiomiehet ja sotapääl- 
liköt opiskelleet puhetaitoa Gorgiaan, filosofiaa sofistien ja etiikkaa Thra- 
symakhoksen johdolla. Kaikkien puheiden tyyli on sama, ne ovat yhtä 
nokkelia, yhtä realistisia hengeltään; lakoninen lakonialainen on yhtä moni- 
sanainen kuin konsanaan sofistien opettama ateenalainen. Mitä epädip- 
lomaattisimpia väitteitä on pantu diplomaattien suuhun,! ja sotapäälliköt 
käyttävät mitä sovinnollisinta ja rehellisintä kieltä. Perikleen »hautaus- 
puhes on oivallinen esitys ateenalaisten hyveistä ja tuottaa kunniaa sen 
kirjoittaneen maanpakolaisen kynälle, mutta Perikles saavutti kuuluisuutta 
pikemmin puheensa koruttomuudella kuin retorisuudella, ja Plutarkhos 
tärvelee romantiikan kertomalla, ettei Perikles jättänyt jälkeensä mitään 
kirjoitettua ja että hänen puheistaan on säilynyt tuskin mitään. 

Thukydideen virheet vastaavat hänen ansioitaan. Hän on ankara kuin 
traakialainen, ja häneltä puuttuu ateenalaisen hengen eloisuutta ja sukke- 
luutta; hänen teoksessaan ei ole lainkaan huumoria. Hän on niin uppou- 
tunut tähän sotaan, jonka historioitsija Thukydides on» (usein toistuva 
ylpeä sanonta), että hän näkee vain valtiolliset ja sotilaalliset tapahtumat. 
Hän täyttää sivut yksityiskohtaisilla sotakuvauksilla, mutta ei mainitse 
yhtään taiteilijaa tai taideteosta. Hän etsii uutterasti syitä, mutta tunkeu- 
tuu harvoin poliittisten tekijöiden ohi tapahtumien kulkua määrääviin 
taloudellisiin tekijöihin. Vaikka hän kirjoittaa tuleville sukupolville, hän 
ei kerro meille mitään Kreikan valtioiden valtiosäännöistä, kaupunkien 
elämästä tai yhteiskunnan laitoksista. Hän suhtautuu yhtä hylkivästi nai- 
siin kuin jumaliin; hän ei halua heitä kertomukseensa, ja hän antaa rita- 
rillisen Perikleen, joka pani uransa alttiiksi naisten vapauden asiaa ajavan 
kurtisaanin tähden, sanoa: sNaisen suurin kunnia on, että miehet niin har- 
voin kuin mahdollista puhuvat hänestä, olipa kysymys moitteesta tai kii- 
toksesta. Vaikka hän elää keskellä kulttuurin historian suurinta aikaa, 
hän eksyy sotilaallisten voittojen ja tappioiden järjettömän vaihtelun pariin 


1 Esim. Alkibiadeen puhe Spartassa (VI, 89—92). 

ja jättää kuvaamatta ateenalaisten voimakkaan hengenelämän. Hän pysyy 
sotapäällikkönä," vaikka hänestä on tullut historiankirjoittaja. 

Silti me olemme hänelle kiitolliset emmekä saa kovin paljon nurkua sitä, 
ettei hän kirjoittanut sellaisesta, mitä hän ei ottanut kirjoittaakseen. 
Hänellä ainakin tapaamme historiallisen metodin, kunnioitusta totuutta 
kohtaan, terävää huomiokykyä, arvostelun puolueettomuutta, häipyvää 
kielen loistoa ja tyylin tenhoa, hengen terävyyttä ja syvällisyyttä, hengen, 
jonka häikäilemätön realismi on vahvistuslääkettä luonnostaan romantti- 
sillo sieluillemme. Hän ei kerro legendoista, myyteistä eikä ihmeistä. Hän 
hyväksyy sankaritarut, mutta koettaa selittää ne naturalistisesti. Mitä 
jumaliin tulee, hän on tuhoisan vaitelias: heillä ei ole sijaa hänen historia- 
teoksessaan. Hän suhtautuu kirpeän ivallisesti oraakkeleihin ja heidän tur- 
valliseen kaksimielisyyteensä ja ylenkatseellisesti typerään Nikiaaseen, 
joka luottaa enemmän oraakkeleihin kuin tietoon. Hän ei tunnusta mitään 
ohjaavaa kaitselmusta, ei mitään jumalallista suunnitelmaa, ei edes »edis- 
tystä». Hän näkee elämässä ja historiassa murhenäytelmän, joka on samalla 
kertaa alhainen ja jalo, jolle suuret miehet silloin tällöin antavat loistoa, 
mutta joka aina sortuu taikauskoon ja sotaan. Hän on ratkaissut uskonnon 
ja filosofian ristiriidan omalta kohdaltaan, ja filosofia on perinyt voiton. 


Plutarkhos ja Athenaios mainitsevat satoja kreikkalaisia historioitsi- 
joita. Kultakauden aikaisista ovat Herodotosta ja Thukydidestä lukuun 
ottamatta miltei kaikki peittyneet ajan pölyyn, ja myöhemmiltä historioit- 
sijoilta on säilynyt vain katkelmia. Asia on aivan samoin kuin muiden 
Kreikan kirjallisuuden alojen. Dionysia-juhlassa palkittiin satoja murhe- 
näytelmänkirjoittajia, mutta vain kolmen näytelmiä on säilynyt ja niitä- 
kin harvoja; monista huvinäytelmänkirjoittajista yhden teoksia, suurista 
filosofeista kahden. Kaiken kaikkiaan on Kreikan 400-luvun hyväksi 
arvostellusta kirjallisuudesta säilynyt vain kahdeskymmenesosa, aikai- 
semmilta ja myöhemmiltä vuosisadoilta vieläkin vähemmän. Suurin osa 
säilyneestä on peräisin Ateenasta. Muut kaupungit olivat myös hedel- 
mällisiä, kuten voimme päätellä niiden Ateenaan lähettämien filosofien 
nojalla, mutta niiden kulttuurin nielaisi pian ulkoa- ja alhaaltapäin vyö- 
ryvä raakalaisuus, ja niiden käsikirjoitukset tuhoutuivat vallankumousten 
ja sotien sekasorrossa. 

Mutta sittenkin perintö on rikas, ellei määrän (vaikka kukapa on kai- 
ken imenyt itseensä?), niin varmasti muodon puolesta. Muoto ja järjestys 
ovat olennaisinta klassillisessa tyylissä sekä kirjallisuuden että taiteen 
alalla: tyypillinen kreikkalainen kirjailija ei enempää kuin kreikkalainen 
taiteilijakaan tyytynyt pelkkään ilmaisuun, vaan halusi antaa raaka- 
aineelleen muodon ja kauneuden. Hän karsii aiheensa lyhyeksi, järjestelee 
sen uudelleen selkeäksi, muuttaa sen yhtä haavaa monimutkaiseksi ja 

yksinkertaiseksi. Hän on aina suora ja harvoin hämärä; hän kaihtaa liioit- 
telua ja ennakkoluuloisuutta, ja silloinkin kun hän on romanttinen tunteil- 
taan, hän koettaa olla looginen ajatuksiltaan. Tämä ainainen pyrkimys 
alistaa mielikuvitus järjen alle on kreikkalaisen hengen ja kreikkalaisen 
runoudenkin vallitseva ominaisuus. Sen vuoksi Kreikan kirjallisuus on 
mykyaikaistaa. Meidän on vaikeaa ymmärtää Dantea tai Miltonia, mutta 
Euripides ja Thukydides ovat meille henkisesti sukua ja kuuluvat meidän 
aikaamme. Ja syynä siihen on se, että vaikka myytit vaihtelevatkin, järki 
pysyy samana, ja järjen elämä tekee sen rakastajista veljiä kaikkina aikoina 
ja kaikkialla. 


KAHDEKSASTOISTA LUKU 


KREIKAN ITSEMURHA 


I. KREIKKALAINEN MAAILMA PERIKLEEN AIKANA 


Luokaamme silmäys Attikan ulkopuoliseen kreikkalaismaailmaan, ennen 
kuin käymme seuraamaan Peloponnesoksen sodan murheellista näytel- 
mää. Tietomme oloista, jotka tällä kaudella vallitsivat näissä muissa val- 
tioissa, ovat niin hajanaiset, että voimme vain otaksua, voimatta sitä 
näyttää toteen, että ne suuremmassa tai pienemmässä määrässä pääsivät 
osallisiksi kultakauden kulttuurikukoistuksesta. 

Vuonna 459 Perikles, joka kiihkeästi halusi saada Egyptin viljan val- 
vontaansa, lähetti suuren laivaston karkottamaan persialaisia Egyptistä. 
Retki epäonnistui, ja sen jälkeen Perikles omaksui Themistokleen politii- 
kan; maailma oli valloitettava pikemmin kaupan kuin sodan avulla. Kautta 
400-luvun Egypti ja Kypros pysyivät Persian vallassa. Rhodos jäi itsenäi- 
seksi, ja sen kolmen kaupungin sulautuminen yhdeksi 408 teki sille mahdol- 
liseksi kohota hellenistisellä ajalla erääksi Välimeren rikkaimmista kauppa- 
keskuksista. Aasian kreikkalaiset kaupungit säilyttivät Mykalessa 479 
saavutetun riippumattomuutensa, kunnes Ateenan imperiumin tuho jätti 
ne jälleen suurkuninkaan veronkantajain turvattomiksi uhreiksi. Traa- 
kian ja Hellespontoksen, Propontiin ja Mustan meren kreikkalaissiirtolat 
kukoistivat Ateenan herruuden alaisina, mutta Peloponnesoksen sota syöksi 
ne köyhyyteen. Arkhelaoksen hallitessa Makedonia kohosi raakalaisuuden 
tilastaan yhdeksi kreikkalaismaailman valtatekijöitä. Siellä rakennettiin 
oivallisia teitä, karaistuneista vuoristolaisista muodostettiin hyväkurinen 
armeija, uusi komea pääkaupunki rakennettiin Pellaan, ja monet Kreikan 
nerot, esim. Timotheos, Zeuksis ja Euripides, olivat tervetulleita vieraita 
hovissa. Boiotia synnytti tällä aikakaudella Pindaroksen ja antoi Hel- 
laalle Boiotian liiton perustamisella esimerkin siitä, miten itsenäiset val- 
tiot voivat elää rauhassa keskenään ja harjoittaa yhteistoimintaa: tämä 
opetus kaikui kuuroille korville. 

Italian kreikkalaiskaupungit kärsivät alituisista sodista ja Ateenan yli- 
voimaisuudesta merikaupan alalla. Vuonna 443 Perikles lähetti joukon 
eri valtioista koottuja helleenejä perustamaan lähelle Sybariin entistä 
paikkaa Thurioin uuden siirtolan, panhelleenisen yhteenkuuluvaisuuden 
kokeilukentän. Protagoras laati tälle kaupungille lain, arkkitehti Hippo- 
damos suunnitteli kadut seuraavina vuosisatoina laajalti jäljiteltyä suora- 
kulmaista asemakaavaa käyttäen. Muutamassa vuodessa siirtolaiset 
jakaantuivat puolueisiin kotipaikkansa mukaan, ja useimmat ateenalaiset, 
heidän joukossaan luultavasti Herodotos, palasivat Ateenaan. 

Sisilia, joka aina pysyi melskeisenä, mutta myös hedelmällisenä, edistyi 

jatkuvasti varallisuuden ja kulttuurin puolesta. Selinus ja Akragas raken- 
nuttivat jykeviä temppeleitä, ja Theronin hallitessa Akragas rikastui siinä. 
määrin, että Empedokles huomautti: vAkragaan asukkaat harrastavat 
ylellisyyttä sillä tavoin, kuin aikoisivat kuolla huomenna, mutta he sisus- 
tavat asuntonsa, ikään kuin aikoisivat elää ikuisesti.» Gelon I, joka kuoli 

78, jätti Syrakusalle perinnöksi hallintojärjestelmän, joka oli miltei yhtä 
tehokas kuin Napoleonin nykyiselle Ranskalle jättämä. Hänen veljensä 
ja seuraajansa Hieron I:n hallitessa kaupungista tuli niin hyvin kaupan ja 
varallisuuden kuin kirjallisuuden, tieteen ja taiteen keskus. Sielläkin ylelli- 
syys kohosi pyörryttäväksi: syrakusalaisten pitojen ylellisyys oli sananpar- 
tena, ja »korintholaistyttöjä» oli kaupungissa niin vilisemällä, että miestä, 
joka nukkui kotonaan, pidettiin pyhimyksenä Kansalaiset olivat vireitä ja 
teräväkielisiä. He nauttivat tuhokseen asti hyvästä puhetaidosta ja täyt- 
tivät suurenmoisen ulkoilmanäyttämönsä kuunnellakseen Epikharmoksen 
huvi- ja Aiskhyloksen murhenäytelmiä.! Hieron oli samalla kertaa pahan- 
tuulinen ja hyväntahtoinen tyranni, julma vihollisilleen ja antelias ystä- 
villeen. Hän avasi hovinsa ja kukkaronsa Simonideclle, Pindarokselle ja. 
Aiskhylokselle, ja teki heidän avullaan Syrakusasta hetkeksi Kreikan älyl- 
lisen pääkaupungin. 

Mutta ihminen ei voi elää vain taiteesta. Syrakusalaiset janosivat vapau- 
den viiniä. Hieronin kuoltua he kukistivat hänen veljensä ja perustivat 
rajoitetun kansanvallan. Saaren muutkin kreikkalaiskaupungit rohkais- 
tuivat ja karkottivat diktaattorit. Kauppiassääty kukisti maanomistaja- 
ylimystön ja perusti kauppavaltaisen demokratian, jonka perustana oli 
häikäilemätön orjuus. Kuutisenkymmentä vuotta myöhemmin sota lopetti 
tämän vapauden välinäytöksen, kuten se oli Gelon I:n aikana tehnyt lopun 
edellisestä. V. 409 karthagolaiset, jotka kolmen sukupolven aikana olivat 
hautoneet Hamilkarin Himeran luona kärsimän tappion muistoa, hyökkä- 
sivät 1 500 laivan ja 20 000 miehen voimalla Hamilkarin pojanpojan Hanni- 
balin johtamina Sisiliaan. Hannibal alkoi piirittää Selinusta, josta sotai- 
suus oli karissut vaurauden kasvaessa ja joka oli lyönyt laimin puolustus- 
laitteensa. Yllätyksen uhriksi joutunut kaupunki pyysi apua Akragaalta 
ja Syrakusalta, joiden mukavuutta rakastavat kansalaiset suhtautuivat 
pyyntöön spartalaisen verkkaisesti. Selinus valloitettiin, kaikki henkiin 
jääneet surmattiin ja silvottiin, ja kaupunki liitettiin Karthagon imperiu- 
miin. Hannibal eteni Himeraan, valtasi sen helposti ja antoi kiduttaa 
kuoliaaksi kolmetuhatta vankia isoisänsä varjon lepyttümiseksi. Rutto 
harvensi hänen joukkoaan ja kaatoi Hannibalin itsensäkin Akragasta piiri- 
tettäessä, mutta hänen seuraajansa lepytti Karthagon jumalat polttamalla 
oman poikansa elävältä uhriksi. Karthagolaiset valtasivat Akragaan, Gelan 
ja Kamarinan ja marssivat Syrakusaa kohti. Kauhistuneet syrakusalaiset, 
joiden pidot jäivät kesken, antoivat kyvykkäimmälle kenraalilleen, Dio- 
nysiokselle, rajattoman vallan. Dionysios teki kuitenkin rauhan karthago- 

1 Teatteri rakennettiin todennäköisesti Hieron I:n (478—467) ja uusittiin Hieron II:n 


(270—216) aikana. Se on suureksi osaksi säilynyt, ja omalla vuosisadallamme siinä on 
näytelty monta vanhaa kreikkalaista draamaa. 

laisten kanssa, luovutti heille koko ctelá-Sisilian ja käytti joukkojaan perus- 
taakseen toisen diktatuurin (405). Sc ei ollut pelkkää petosta. Dionysios 
oivalsi vastarinnan hyödyttömäksi, luovutti kaiken muun paitsi armeijaansa 
ja kaupunkiansa ja päätti vahvistaa molempia, kunnes hän Gelonin tavoin 
voisi karkottaa vieraat tulokkaat Sisiliasta. 


II. KUINKA SUURI SOTA ALKOI 


Aivan kuten yksinkertainen sielu kuvitte:ce jumaluuden ihmisen muo- 
toiseksi, samoin tavallinen kansalainen ehdottomasti arvioi sodan syyt 
henkilökohtaisiksi — usein on luultuna syynä yksi ainoa henkilö. Aristo- 
faneskin, kuten muutamat hänen aikansa huhusepät, oli sitä mieltä, että 
Perikles sai aikaan Peloponnesoksen sodan hyökkäämällä Megaran kimp- 
puun, koska Megara oli loukannut Aspasiaa. 

Todennäköistä on, että Perikles, joka ei ollut kaihtanut Aiginan valloitta- 
mista, oli uneksinut täydentävänsä Ateenan valvonnan Kreikan kaupan 
alalla ottamalla valtaansa sekä Megaran että Korinthoksen, jonka asema Hel- 
laassa oli sama kuin Istanbulin itäisellä Välimerellä nykyisin — se oli puo- 
len mannermaan kaupan ovi ja avain. Mutta sodan perussyynä oli Ateenan 
imperiumin kasvu ja Ateenan kasvava valvonta Aigeian meren kaupallisessa 
ja valtiollisessa elämässä. Ateenalaiset sallivat vapaasti harjoittaa siellä 
kauppaa rauhan aikana, mutta vain imperiumin suostumuksella; ilman 
Ateenan lupaa ei yksikään alus saanut purjehtia noilla vesillä. Ateenan 
asiamiehet määräsivät, minne kukin pohjolan viljasatamista lähtevä alus 
sai purjehtia. Nälkää näkevän Methonen oli pyydettävä Ateenalta lupa 
saadakseen tuoda hiukan viljaa. Ateena puolusti tätä herruuttaan, koska 
se oli välttämätön ja elintärkeä. Kaupunki oli riippuvainen elintarvikkei- 
den tuonnista, ja se tahtoi valvoa niitä reittejä, joita pitkin nuo elintarvik- 
keet saapuivat. Toimimalla kansainvälisten kauppateiden poliisina Ateena 
suuresti edisti Aigelan alueen rauhaa ja vaurautta, mutta mitä enemmän 
sen alaisten kaupunkien ylpeys ja rikkaus kasvoivat, sitä kiusallisemmalta 
Ateenan menettely niistä tuntui. Varoja, joita ne olivat koonneet käytettä- 
väksi puolustautumiseen Persiaa vastaan, käytettiin Ateenan kaunista- 
miseen, jopa Ateenan muita helleenejä vastaan käymien sotien rahoitta- 
miseenkin. Veromäärä oli aika ajoin noussut, kunnes se 432 oli n. 460 
talenttia (2 300 000 dollaria) vuodessa. Ateena pidätti omille tuomioistui- 
milleen oikeuden tutkia liittokunnan piirissä esiintyviä juttuja, joihin oli 
sekaantunut Ateenan kansalaisia tai jotka koskivat raskaita rikoksia. Jos 
jokin kaupunki koetti vastustella, se kukistettiin väkivalloin. Perikles 
kukisti nopeasti ja tehokkaasti Aiginan (457), Euboian (446) ja Samoksen 
(440) kapinan. Jos saamme uskoa Thukydidestä, myönsivät Ateenan kan- 

sanvaltaisen puolueen johtajat, vaikka he pitivät vapautta sisäpoliittisena 
epäjumalana, avoimesti, että vapaiden kaupunkien liittokunnasta oli tul- 
lut pakolla hallittu imperium. yTeidän pitää muistaa», sanoo Thukydideen 
Kleon kansankokoukselle (317) nettä imperiuminne on vastahakoisiin ja 
aina teitä vastaan juonitteleviin alamaisiin kohdistettua despotismia. He 
eivät tottele teitä palkaksi hyvyydestä, jota osoitatte heille omaksi vahin- 
goksenne, vaan vain sikäli kuin olette heidän herrojaan. He eivät rakasta 
teitä, vaan heitä pidetään väkisin kurissa.» Vapauden palvonnan ja im- 
perialistisen despotismin luonnollinen ristiriita ja Hellaan valtioiden indi- 
vidualismi tekivät yhdessä lopun kulta-ajasta. 

Miltei jokainen Hellaan valtio vastusti Ateenan politiikkaa. Boiotia 
torjui Koroneian taistelussa (447) Ateenan yrityksen sen liittämiseksi 
imperiumiin. Muutamat alistetut kaupungit ja toiset, jotka pelkäsivät jou- 
tuvansa alistetuiksi, vetosivat Spartaan Ateenan mahdin pysähdyttämi- 
miseksi. Spartalaiset eivät erityisemmin halunneet sotaa, sillä he tunsivat 
Ateenan laivaston voiman ja urheuden, mutta vanha doorilais-joonialai- 
sen rotuvastenmielisyys tempasi heidät valtaansa. Ateenalaisten tapa pe- 
rustaa jokaiseen kaupunkiin imperiumista riippuvia demokratioita tuntui 
Spartan maanomistajaoligarkeista uhalta kaikkea aristokraattista halli- 
tusta vastaan. Toistaiseksi spartalaiset tyytyivät tukemaan jokaisen kau- 
pungin yläluokkaa ja hitaasti takomaan yhteisrintamaa Ateenaa vastaan. 

Perikles, jota viholliset ympäröivät rajojen sekä sisä-että ulkopuolella, 
työskenteli rauhan hyväksi ja valmistautui sotaa varten. Hänen laskel- 
miensa mukaan armeija saattoi suojella Attikaa tai ainakin Ateenan muu- 
rien sisäpuolelle kokoontunutta Attikan koko väestöä, ja laivasto pitää auki 
reitit, joita pitkin Mustan meren ja Egyptin vilja saapuisi Ateenan muurien 
suojaamaan satamaan. Hänen johtopäätöksensä oli, ettei todellisia myön- 
nytyksiä voinut tehdä vaarantamatta elintarvikehuoltoa. Hänestä tuntui, 
kuten Englannista nykyisin, että oli valittavana joko imperium tai nälkä- 
kuolema. Silti hän lähetti sanansaattajia kaikkiin Kreikan valtioihin ja 
kutsui ne yleishelleeniseen konferenssiin neuvottelemaan niiden ongelmien 
rauhanomaisesta ratkaisusta, jotka uhkasivat johtaa sotaan. Sparta kiel- 
täytyi osallistumasta, sen mielestä kutsuun suostuminen olisi voitu tulkita 
alistumiseksi Ateenan hegemoniaan, ja sen salaisten vihjausten johdosta 
niin monet muutkin valtiot torjuivat kutsun, että suunnitelma raukesi. 
Samaan aikaan, lausuu Thukydides historian kulkua oivallisesti valottavin 
sanoin: »Peloponnesos ja Ateena olivat kumpikin tulvillaan nuorukaisia, 
jotka kokemattomuudessaan kiihkeästi halusivat tarttua aseisiin.» 

Kun perussyyt olivat olemassa, sodan puhkeamiseen tarvittiin vain jokin 
ärsyttävä välikohtaus. Vuonna 435 Korinthoksen siirtokunta Korkyra 
julistautui itsenäiseksi ja liittyi kohta Ateenan liittokuntaan saadakseen 
siltä suojelusta. Korinthos lähetti laivaston saarta kukistamaan, ja Ateena, 

johon Korkyran voitokkaat demokraatit vetosivat, toisen näitä auttamaan. 
Korkyran ja Ateenan laivastot taistelivat ratkaisematta Megaran ja Korin- 
thoksen laivastoja vastaan. V.432 koetti Potidaian kaupunki Khalkidiken 
niemimaalla, jonka asukkaat olivat syntyperältään korintholaisia, mutta 
Ateenalle veronalaisia, pudistaa ateenalaisen ikeen niskoiltaan. Perikles 
lähetti sotajoukon sitä piirittämään, mutta Potidaia piti puoliaan kaksi 
vuotta suureksi vahingoksi Ateenan sotilasmahdille ja arvovallalle. Kun 
Megara edelleen auttoi Korinthosta, Perikles määräsi, ettei mitään Megaran 
tuotteita saanut tuoda Attikan ja imperiumin markkinoille. Megara ja 
Korinthos vetosivat Spartaan, joka esitti, että Ateena peruuttaisi mega- 
ralaisia koskevan määräyksen. Perikles suostui tähän ehdolla, että Sparta 
sallisi muiden valtioiden käydä kauppaa Lakonian kanssa. Sparta kieltäy- 
tyi ja vaati sen sijaan rauhan ennakkoehdoksi, että Ateena tunnustaisi 
kaikki Kreikan valtiot täysin itsenäisiksi, so. luopuisi imperiumistaan. 
Perikles suostutti ateenalaiset hylkäämään tämän vaatimuksen, jolloin 
Sparta julisti sodan. 


III. RUTOSTA RAUHAAN 


Miltei koko Hellas liittyi toiselle tai toiselle puolelle. Kaikki Peloponne- 
soksen valtiot, paitsi Argos, tukivat Spartaa, samoin Korinthos, Megara, 
Boiotia, Lokris ja Fokis. Ateena sai alussa laimeaa apua Joonian ja Mustan 
meren kaupungeilta sekä Aigeian meren saarilta. Kuten oman aikamme 
maailmansota, kamppailun ensi vaihe oli taistelua merivallan ja maavallan 
välillä. Ateenan laivasto autioitti Peloponnesoksen rannikkokaupunkeja, 
kun taas Spartan armeija hyökkäsi Attikaan, anasti sadon ja tuhosi itse 
maakamaran. Perikles kutsui Attikan väestön Ateenan muurien sisäpuo- 
lelle, esti joukkonsa ryhtymästä taisteluun niiden ulkopuolella ja neuvoi 
tuohtuneita ateenalaisia odottamaan, kunnes laivasto voittaisi sodan. 

Hänen laskelmansa olivat strategisesti terveet, mutta niissä oli jätetty 
huomiotta eräs tekijä, joka miltei ratkaisi kamppailun. Väen kasaantu- 
minen Ateenaan aiheutti ruton» — otaksuttavasti malarian —, joka rai- 
vosi lähes kolme vuotta surmaten neljäsosan sotilaista ja suuren määrän 
siviiliväestöä! Kansa, jonka kulkutaudin ja sodan yhtyneet kärsimykset 
saattoivat suunniltaan, syytti Periklestä kummastakin. Kleon ja muut 
syyttivät häntä julkisten varojen väärinkäyttämisestä. Koska hän ilmei- 
sesti oli käyttänyt valtion varoja Spartan kuninkaiden lahjomiseen rauhan 
hyväksi, hän ei voinut antaa tyydyttävää selitystä. Hänet julistettiin syyl- 
liseksi, pantiin viralta ja tuomittiin suunnattomaan 50 talentin (300 000 
dollarin) sakkoon. Suunnilleen samoihin aikoihin (429) hänen sisarensa 


1 Vrt. Lucretiuksen voimakasta kuvausta tästä taudista (De Rerum Natura, VI, 
1138—1286). 

ja hänen kaksi avioliitossa syntynyttä poikaansa kuolivat ruttoon. Kun 
ateenalaiset eivüt löytäneet toista johtajaa hänen tilalleen, he kutsui- 
vat hänet uudelleen valtaan (429); osoittaakseen hänelle arvonantoaan ja 
myötätuntoaan hänen menctystensä johdosta he kumosivat lain, jonka 
hän itse oli säätänyt, ja myönsivät Aspasian hänelle synnyttämällo pojalle 
kansalaisoikeuden. Mutta vanheneva valtiomies oli itsekin saanut tartun- 
nan. Hän heikkeni heikkemistään ja kuoli muutamia kuukausia valtaan- 
paluunsa jälkeen. Hänen johdossaan Ateena oli saavuttanut kaarensa 
lakipisteen, mutta koska sinne oli noustu osaksi vastahakoisen liittokunnan 
varallisuuden, osaksi miltei kaikkialla vihamielisyyttä herättävän vallan- 
käytön avulla, kulta-ajan perusta oli mätä, ja se oli tuomittu tuhoutumaan 
heti, kun Ateenan valtiotaito epäonnistuisi rauhan strategiassa. 

Ateena olisi ehkä kuitenkin, kuten Thukydides vihjaa, selviytynyt voit- 
tajana, jos se olisi loppuun asti noudattanut Perikleen vitkastelupolitiik- 
kaa. Hänen seuraajansa olivat kuitenkin liian malttamattomia noudattaak- 
seen politiikkaa, joka vaati ylpeää itsehillintää. Demokraattisen puolueen 
uudet johtajat olivat kauppiaita kuten nahkakauppias Klcon, köyden- 
myyjä Eukrates ja lampuntekijä Hyperbolos, ja nämä miehet vaativat 
aktiivista sodankäyntiä niin maalla kuin merellä. Kleon oli heistä kyvyk- 
käin, kaunopuheisin, häikäilemättömin ja epärehellisin. Plutarkhos sanoo 
häntä sensimmäiseksi ateenalaiseksi puhujaksi, joka heitti pois vaippansa 
ja löi reiteensä kääntyessään kansan puoleen». Aristoteles sanoo hänen 
tarkoituksellisesti esiintyneen puhujalavalla työmiehen puvussa. Hän oli 
ensimmäinen pitkää demagogien sarjaa, joka hallitsi Ateenaa Perikleen 
kuolemasta Ateenan itsenäisyyden menetykseen (Khaironeian taistelussa 
338) asti. 

Kleonin kyky joutui koetukselle, kun Ateenan laivasto saartoi spartalai- 
sen sotajoukon Sfakterian saarelle, joka on lähellä Messenian Pylosta. 
Kukaan amiraali ei näyttänyt pystyvän linnoitusta valtaamaan, mutta 
kun kansankokous uskoi piirityksen johdon Kleonille (puolittain toivoen 
tämän kaatuvan taistelussa), hän yllätti kaikki suorittamalla hyökkäyksen 
niin taitavasti ja rohkeasti, että lakedaimonilaisten täytyi antautua, mitä ei 
koskaan ennen ollut tapahtunut. Nöyrtynyt Sparta tarjosi rauhaa ja liittoa 
korvaukseksi vangeista, mutta Kleon sai puhetaidollaan kansankokouksen 
hylkäämään tarjouksen ja jatkamaan sotaa. Hän lujitti otteensa rahvaa- 
seen ajamalla helposti läpi lakiesityksen, ettei ateenalaisten enää tarvinnut 
maksaa veroa sodankäyntiä varten, vaan että tämä rahoitettaisiin korotta- 
malla imperiumin alaisten kaupunkien veroa (424). Näissä kaupungeissa, 
kuten Ateenassakin, Kleon pyrki kiristämään rikkailta niin paljon rahaa 
kuin suinkin. Kun Mytilenen yläluokka nousi kapinaan, kukisti kansan- 
vallan ja julisti Lesboksen riippumattomaksi Ateenasta (429), Kleon ehdotti, 
että kaikki kapinallisen kaupungin täysikäiset miehet oli tapettava. Kan- 


PRAKSITELEEN IIENwEEN PÄÄ. Olympian museo. — Ilermes patsas antaa erinomai- 
sen kuvan Praksiteleen marmorinkäsittelytaidosta. Ihailija toisensa jälkeen on ylis- 
tänyt sen »marmari-ihons elävyyttä ja lämpöä. 





APOKSYOMENOS. Roomalainen kopio Lysippoksen teoksesta. Vatikaani, Rooma. — 

Lysippos oli itseoppinut kuvanveistäjä, joka käytti mallinaan vain luontoa. Hänen tun- 

netuin teoksensa esittää urheilijaa, joka kilpailun tai harjoituksen jälkeen kaapii ihos- 
taan öljyä ja pölyä. 

sankokous — kenties vain nipin napin päätösvaltaisena — hyväksyi 
ehdotuksen ja lähetti laivan viemään käskyn tästä Pakheelle, kapinan 
kukistaneelle ateenalaiselle sotapäällikölle. Kun sana tästä häikäilemät- 
tömästä määräyksestä levisi Ateenassa, vakavammat kansalaiset kutsuivat 
kansankokouksen uuteen istuntoon, kumosivat määräyksen ja lähettivät 
matkaan toisen laivan, joka tavoitti Pakheen juuri parhaiksi estääkseen 
verilöylyn. Pakhes lähetti Ateenaan tuhat kapinan johtajaa, jotka Kleonin 
ehdotuksesta ja ajan tavan mukaan kaikki teloitettiin. 

Kleon maksoi virheensä kaatumalla taistelussa spartalaista sotaurhoa 
Brasidasta vastaan, joka valloitti mannermaan pohjoisosassa sijaitsevat 
Ateenan alamais- tai liittolaiskaupungit toisen toisensa jälkeen. Samalla 
sotaretkellä Thukydides menetti päällikkyytensä laivastossa ja talonsa 
Ateenassa, koska oli tullut liian myöhään Traakian kultakaivoksia hallit- 
sevan Amfipoliin avuksi. Kun Brasidas oli kaatunut samalla sotaretkellä 
ja Sparta siten jäänyt vaille johtajaa heloottien kapinan uhatessa, se taas 
tarjosi rauhaa, ja Ateena, kerrankin kuullen oligarkkisen puolueen johtajan 
neuvoa, allekirjoitti Nikiaan rauhan (421). Kilpailevat kaupungit eivät 
ainoastaan julistaneet sotaa päättyneeksi, vaan solmivat liiton viideksi- 
kymmeneksi vuodeksi, ja Ateena sitoutui auttamaan Spartaa, jos helootit 
nousisivat kapinaan. 


IV. ALKIBIADES 


Kolme seikkaa muutti tämän sitoumuksen puolen vuosisadan ystä- 
vyydestä kuuden vuoden lyhyeksi välirauhaksi: rauhan turmeltuminen 
diplomaattien kylmäksi sodaksi» Alkibiadeen nousu vihollisuuksien 
uudistamista suosivan puolueen johtajaksi ja Ateenan yritys valloittaa 
Sisilian doorilaiset siirtokunnat. Spartan liittolaiset kieltäytyivät allekir- 
joittamasta sopimusta. Ne luopuivat Spartasta sen heikontumisen tähden 
ja liittyivät Ateenaan. Alkibiades säilytti muodollisesti rauhan Spartan 
kanssa, mutta yllytti ne Spartaa vastaan sotaan. Sparta voitti yhtyneet 
vastustajansa Mantineian luona (418), ja Kreikka siirtyi jälleen ärtyneen 
välirauhan tilaan. 

Sitten Ateena lähetti laivaston doorilaiselle Melos-saarelle vaatimaan sitä 
vasallivaltiona liittymään Ateenan imperiumiin. Thukydideen mukaan 
(joka tällöin luultavasti puhuu enemmän sofistisena filosofina tai koston- 
haluisena maanpakolaisena kuin historioitsijana) Ateenan lähettiläät eivät 
perustelleet toimenpidettään muulla tavoin kuin sillä, että voima on 
oikeutta. »Jumalista me uskomme ja ihmisistä tiedämme, että he luonnon 
pakosta hallitsevat milloin vain voivat. Emmekä me ole ensimmäiset tämän 
lain laatijat tai soveltajat. Se oli olemassa ennen meitä ja jää olemaan 
meidän jälkeemme ikuisesti. Me vain käytämme sitä hyväksemme tietäen, 


29 — Durant, Kreikan kulttuuri 

että to ja kuka muu hyvänsä tekisi samoin kuin mo, jos toillü ja heillä olisi 
sama valta kuin meillä» Meloksen asukkaat kieltäytyivät antautumasta 
ja julistivat luottavansa jumaliin. Myöhemmin, kun Ateenan laivasto sai 
niin paljon apua, että vastustus oli mahdotonta, he antautuivat voittajiensa 
armoille. Ateenalaiset surmasivat kaikki käsiinsä joutuneet täysikäiset 
miehet, myivät naiset ja lapset orjiksi ja luovuttivat saaren viidellesadalle 
aleenalaiselle siirtolaiselle. Ateena riemuitsi valloituksesta ja valmistautui 
todellisuuden murhenäytelmällä havainnollistamaan näytelmäkirjailijoi- 
densa aihetta, että kostava nemesis rankaisee ylimielistä menestystä. 

Alkibiades oli yksi niitä, jotka kansankokouksessa puolustivat Meloksen 
miespuolisen väestön tuomitsemista kuolemaan. Hänen tukensa riitti 
tavallisesti ajamaan läpi minkä tahansa ehdotuksen, sillä hän oli nyt 
Ateenan kuuluisin mies, jota ihailtiin hänen kaunopuheisuutensa, hänen 
ulkomuotonsa, monipuolisen neroutensa, jopa vikojensa ja rikostensakin 
tähden. Hänen isänsä, rikas Kleinias, oli kaatunut Koroneian taistelussa, 
hänen äitinsä, joka oli alkmaionideja ja Perikleen läheinen sukulainen, oli 
suostuttanut valtiomiehen kasvattamaan Alkibiadeen omassa kodissaan. 
Poika oli vaivalloinen, mutta älykäs ja urhoollinen. Kaksikymmenvuo- 
tiaana hän taisteli Sokrateen rinnalla Potidaian, kuudenkolmatta ikäisenä 
Delionin luona (424). Filosofi näyttää lämpimästi kiintyneen nuorukaisen 
ja kehoittaneen häntä hyveeseen, kertoo Plutarkhos, sanoin, jotka »niin 
tehosivat Alkibiadeeseen, että kyynelet valuivat hänen silmistään ja saivat 
hänen sielunsa kuohuksiin pohjia myöten. Mutta joskus hän antautui imar- 
telijoiden pauloihin, kun nämä lupailivat hänelle monenlaisia. huvituksia, 
ja hylkäsi Sokrateen, joka silloin ajoi häntä takaa, kuin hän olisi ollut 
karannut orja.» 

Nuoren miehen kujeet ja sukkeluudet tulivat tyrmistyneen ja ihastuneen 
Ateenan jokapäiväiseksi puheenaineeksi. Kun Perikles moitti hänen jul- 
keaa itsevarmuuttaan sanoen itsekin nuorena puhuneensa nokkelasti, 
Alkibiades vastasi: »Sääli, etten tuntenut sinua, kun aivosi olivat parhaim- 
millaan.» Pelkästään vastatakseen mellastajakumppaniensa haasteeseen 
hän julkisesti löi kasvoihin erästä Ateenan rikkainta ja mahtavinta miestä, 
Hipponikosta. Seuraavana aamuna hän astui pelästyneen ylimyksen ta- 
loon, paljasti ruumiinsa ja pyysi Hipponikosta ruoskimaan häntä rangais- 
tukseksi. Tämä teki vanhukseen niin valtavan vaikutuksen, että hän nait- 
toi nuorukaiselle tyttärensä Hippareten ja antoi tälle kymmenen talenttia 
myötäjäisiksi. Alkibiades suostutti hänet kaksinkertaistamaan summan ja 
tuhlasi sen etupäässä omiin tarpeisiinsa. Hänen ylellisyytensä saavutti Atee- 
nassa ennen näkemättömät mittasuhteet. Hän täytti kotinsa kalleilla 
huonekaluilla ja palkkasi taiteilijoita koristamaan seiniä maalauksin. Hän 
piti yllä hevossiittola ja voitti useasti Olympian vaunuajot. Kerran hänen 
ratsunsa toivat ensimmäisen, toisen ja neljännen palkinnon samassa kil- 

pailussa, minkä jälkeen hän kestitsi koko kansankokousta. Hän varusti 
kolmisoutuja ja huolehti kuorojen kustannuksista, ja kun valtio pyysi 
kansalaisia avustamaan sodankäyntiä, Alkibiadeen lahjoitukset olivat kaik- 
kia muita suuremmat. Tuntematta minkäänlaisia omantunnon, sovinnai- 
suuden tai pelon estoja hän mellasteli kautta nuoruutensa ja varhaismiehuu- 
tensa niin elinvoimaisesti, että koko Ateena näytti iloitsevan hänen onnelli- 
suudestaan. Hän sammalsi vähän, mutta niin viehättävästi, että kaikki 
muodikkaat nuoret miehet alkoivat sammaltaa. Hän käytti uudella tavalla 
leikattuja jalkineita, ja oitis kaupungin koko kultainen nuoriso käytti 
»Allibiadeen jalkineita». Hän rikkoi sataa lakia vastaan ja loukkasi sataa 
miestä, mutta ei kukaan uskaltanut saattaa häntä tuomioistuimen eteen. 
Hänen suosionsa hetairain parissa oli niin suuri, että hän oli kaiverruttanut 
kultaiseen kilpeensä Eroksen ja ukonnuolen, ikään kuin mainostaakseen 
lemmenvoittojaan. Hänen vaimonsa kesti aluksi hänen uskottomuuttaan 
kärsivällisesti, mutta palasi sitten isänsä kotiin ja hankkiutui vaatimaan 
avioeroa, mutta kun hän saapui arkontin eteen, Alkibiades sieppasi hänet 
syliinsä ja kantoi hänet markkinatorin läpi kotiinsa kenenkään uskaltamatta 
vastustaa. Vaimo myönsi hänelle sen jälkeen täydellisen vapauden ja 
tyytyi hänen rakkautensa murusiin, mutta hänen varhainen kuolemansa 
viittaa puolison huikentelevaisuuden murtamaan sydämeen. 

Alettuaan harrastaa politiikkaa Perikleen kuoleman jälkeen, hän tapasi 
vain yhden kilpailijan, rikkaan ja hurskaan Nikiaan. Nikias suosi aristo- 
kratiaa ja rauhaa. Sen vuoksi Alkibiades asettui suosimaan kauppiassäätyä. 
ja saamasi ateenalaisten ylpeyttä sukoilevaa imperialismia. Nikiaan rauha 
oli jo sen vuoksi hänen silmissään sietämätön, että sillä oli hänen kilpaili- 
jansa nimi. Vuonna 420 hänet valittiin yhdeksi kymmenestä sotapäälli- 
köstä, ja hän aloitti kunnianhimoisen juonittelunsa, joka syöksi Ateenan 
takaisin sotaan. Kun kansankokous osoitti hänelle suosiotaan, ihmisvihaaja 
Timon iloitsi ennustaen suuria onnettomuuksia. 


V. SISILIAN SEIKKAILU 


Alkibiadeen mielikuvitus koitui Perikleen työn tuhoksi. Ateena oli toi- 
punut rutosta ja sodasta, ja kauppa kasasi taas sinne Aigeian meren rik- 
kauksia. Mutta jokaisen olion lakina on itsensä kehittäminen; mikään 
kunnianhimo, mikään imperium ei koskaan ole tyytyväinen. Alkibiades 
haaveksi uuden valtakunnan muodostamisesta Ateenalle Italian ja Sisilian 
rikkaista kaupungeista. Sieltä Ateena saisi viljaa, raaka-aineita ja ihmisiä, 
siellä sc voisi valvoa Peloponnesoksen ulkomaista ruoka-aittaa, siellä se voisi 
nostaa kaksinkertaiseksi veron, joka teki siitä Kreikan suurimman kau- 
pungin. Vain Syrakusa saattoi kilpailla sen kanssa, ja sitä ajatusta Ateenan 

oli vaikea sietää, Jos se voisi valloittaa Syrakusan, koko Välimeron länsiosa 
putoaisi sen helmaan, ja Ateena kohoaisi loistoon, jollaista ei Perikleskään 
ollut kuvitellut. 

Vuonna 427 oli Sisilia mannermaan esimerkin mukaan jakaantunut 
rastakkaisiin leireihin. Toista johti doorilainen Syrakusa, toista joonialai- 
nen Leontinoi. Leontinoi lähetti Gorgiaan Ateenaan pyytämään apua, 
mutta Ateena oli silloin liian heikko vastatakseen myöntävästi. V. 416 
Segesta lähetti lähettiläitä Ateenaan ilmoittamaan, ottà Syrakusa aikoi 
orjuuttaa koko Sisilian, panna saarella voimaan doorilaisen hallituksen ja 
lähettää Spartalle muonaa ja rahaa, jos suuri sota alkaisi uudelleen. Alki- 
biades kävi hanakasti kiinni tähän tilaisuuteen. Hän selitti, että Sisilian 
kreikkalaisten parissa, kunkin kaupungin sisälläkin, vallitsi toivoton ha- 
jaannus; että oli yksinkertainen asia liittää koko saari Ateenan imperiumiin, 
siihen tarvittiin vain hitunen rohkeutta, että imperiumin oli joko kasvet- 
tava edelleen tai rappeuduttava ja että pieni sota silloin tällöin oli välttä- 
mätöntä koulutusta valtiasrodulle. Nikias vannotti kansankokousta ole- 
maan kuuntelematta miestä, jonka henkilökohtainen hillittömyys houkut- 
teli häntä mielettömiin laajentumissuunnitelmiin, mutta Alkibiades saavutti 
voiton kaunopuheisuutensa ja nyttemmin vaarallisessa määrässä moraali- 
sista estoista vapautuneen kansan mielikuvituksen ansiosta. Kansankokous 
julisti sodan Syrakusalle, myönsi varoja suurta laivastoa varten ja ikään 
kuin tappion varmistamiseksi jakoi päällikkyyden Alkibiadeen ja Nikiaan 
kesken. 

Valmisteluja suoritettiin luonteenomaisen sotakiihkon vallitessa, ja lai- 
vaston lähtöä odotettiin kuin suurta isänmaallista juhlaa. Mutta vähää 
ennen määräpäivää omituinen tapaus saattoi kuohuksiin kaupungin, joka 
oli menettänyt paljon hurskauttaan, mutta ei lainkaan taikauskoisuuttaan. 
Jotkut tuntemattomat henkilöt olivat yön pimeydessä murskanneet nenät, 
korvat ja fallokset Hermes-jumalan patsailta, joita oli julkisten rakennus- 
ten ja monen yksityisasunnon edessä hedelmällisyyden tunnuksina ja 
kodin vartijoina. Kiihtynyt rikostutkija esitti muukalaisten ja orjien epä- 
luotettavia todistuksia siitä, että kolttosen oli suorittanut juopunut seurue 
Alkibiadeen ystäviä hänen itsensä johtamana. Nuori sotapäällikkö vakuutti 
viattomuuttaan ja vaati, että asia tutkittaisiin heti, jotta hänet voitaisiin 
tuomita tai julistaa syyttömäksi ennen laivaston lähtöä, mutta hänen 
vihamiehensä, jotka aavistivat hänen vapautuvan syytteestä, onnistuivat 
lykkäämään oikeudenkäynnin. Ja niin suuri laivasto 415 nosti purjeensa, 
päällikköinään arka pasifisti, joka vihasi sotaa, ja uhkarohkea militaristi, 
jonka johtajaneron teki tyhjäksi päällikkyyden jakaminen ja miehistön 
pelko, että hän oli vetänyt päälleen jumalien vihan. 

Laivaston lähdöstä oli kulunut muutamia päiviä, kun esitettiin uusia 
todistuksia, tosin yhtä epäluotettavia kuin aikaisemmatkin, siitä, että 

Alkibiades ja hänen ystävänsä olivat riettaalla tavalla jäljitelleet Eleusiin 
salamenoja. Raivostuneen rahvaan vaatimuksesta kansankokous lähetti 
nopean kaleerin Salaminian noutamaan Alkibiadesta tuomittavaksi. Alki- 
biades alistui käskyyn ja nousi Salaminiaan, mutta kun alus pysähtyi Thu- 
rioissa, hän meni salaa maihin ja livahti pakoon. Ateenan ällistynyt kan- 
sankokous tuomitsi hänet maanpakolaisuuteen, hänen koko omaisuutensa 
takavarikoitavaksi ja hänet itsensä tapettavaksi, milloin vain ateenalaiset 
saisivat hänet käsiinsä. Katkeroituneena siitä, että tuomio, jota hän piti 
vääränä, oli tuhonnut hänen suunnitelmansa imperiumin ja oman maineensa 
luomiseksi, Alkibiades etsi turvaa Peloponnesoksesta. Hän meni Spartan 
kansalliskokoukseen ja lupasi auttaa Spartaa kukistamaan Ateenan ja 
pystyttämään sinne ylimysvaltaisen hallituksen. Thukydides panee hänen 
suuhunsa seuraavat sanat: »Mitä kansanvaltaan tulee, tietävät järkevät 
meikäläiset, mitä se on, ja minä itse ehkä parhaiten, koska minulla on eniten 
syytä valitukseen sen takia, mutta ilmeisestä mielettömyydestähän ei voi 
mitään uutta lausua.» Hän neuvoi spartalaisia lähettämään laivaston Syra- 
kusan avuksi ja sotajoukon valloittamaan Dekeleiaa, muuatta Attikan 
kaupunkia, jonka haltuunotto antaisi Spartalle sotilaallisen herruuden koko 
Ateenan ulkopuolisessa Attikassa. Laureionin hopeakaivokset lakkaisivat 
rahoittamasta Atecnan vastarintaa, ja alamaiskaupungit lopettaisivat ve- 
ron maksun Ateenalle, kun näkisivät ennakolta sen häviön. Sparta noudatti 
hänen neuvoaan. 

Hänen päätöksensä voimaa osoitti se, että hän, vaikka oli niin tottunut 
ylellisyyteen, täydellisesti omaksui spartalaisten elintavat. Hänestä tuli 
kohtuullinen ja hillitty, hän söi kehnoa ruokaa, pukeutui karkeaan tunikaan, 
ei käyttänyt kenkiä, kylpi Eurotaassa kesin talvin ja noudatti uskollisesti 
kaikkia lakedaimonilaisten lakeja ja tapoja. Sittenkin hänen komea ulko- 
näkönsä ja henkilökohtainen lumousvoimansa tuhosivat hänen suunnitel- 
mansa. Kuningatar rakastui häneen, synnytti hänelle pojan ja kuiskaili 
ylpeänä ystävättärilleen, että Alkibiades oli sen isä. Alkibiades puolus- 
telihe uskotuilleen, ettei hän ollut voinut jättää käyttämättä tilaisuutta 
saada sukunsa hallitsemaan Lakoniaa. Kuningas Agis, joka oli ollut poissa 
sotajoukon mukana, palasi kotiin, ja Alkibiades sai sopivasti komennuksen 
Aasiaan purjehtivaan spartalaiseen laivueeseen. Kuningas kieltäytyi tun- 
nustamasta lasta omakseen ja lähetti salaa käskyn, että Alkibiadesoli mur- 
hattava, mutta jälkimmäisen ystävät varoittivat häntä, hän pääsi pakoon 
ja astui Sardeessa persialaisen maaherran Tissaferneen palvelukseen. 

Sotanäyttämön toisella laidalla Nikias kohtasi vastarintaa, jonka ainoas- 
taan Alkibiadeen strateginen ja juonittelutaito olisi voinut kukistaa. 
Miltei koko Sisilia nousi auttamaan Syrakusaa. V.414 Gylippoksen johtama 
spartalainen laivasto sulki yhdessä Sisilian laivaston kanssa Ateenan laivat 
Syrakusan satamaan ja esti niiltä kaiken muonansaannin. Viimeinen 

pakoonpääsymahdollisuus menetettiin kuunpimennyksen takia, joka po- 
loitti Nikiaan ja monet hänen sotamichistään odottamaan jumalille otol- 
lisempaa tilaisuutta. Scuraavana päivänä he huomasivat olevansa saar- 
roksissa ja heidän oli pakko taistella. He kärsivät tappion ensin merellä ja 
sitten maalla. Nikias taisteli urheasti, vaikka oli sairas ja raihnainen, mutta 
antautui lopuksi syrakusalaisten armoille. Hänet surmattiin heti, ja henkiin 
jääneet ateenalaiset, jotka melkein kaikki olivat kansalaisia, lähetettiin 
kuolemaan pakkotyössä Sisilian kivilouhimoissa. Siellä he saivat maistaa 
niiden miesten kohtaloa, jotka sukupolvi sukupolvelta olivat raataneet 
Laureionin kaivoksissa. 


VI. SPARTAN VOITTO 


Tappio murti ateenalaisten rohkeuden. Miltei puolet kansalaisista oli 
nyt orjuudessa tai vainajina, puolet kansalaisten vaimoista oli leskenä ja 
lapset orpoja. Perikleen valtionrahastoon kokoamat varat oli miltei koko- 
naan käytetty, vuoden kuluttua ei olisi ropoakaan jäljellä. Alamaiskau- 
pungit arvelivat Ateenan kohta kukistuvan eivätkä enää suostuneet mak- 
samaan veroa. Useimmat liittolaiset hylkäsivät sen, monet siirtyivät 
Spartan puolelle. Vuonna 413 Sparta julisti sodan väittäen, että ateena- 
laiset olivat useita kertoja rikkoneet »viidenkymmenen vuoden» rauhan. 
Lakedaimonilaiset valloittivat ja linnoittivat Dekeleian. Muonan tuonti 
Euboiasta ja hopean Laureionista tyrehtyi. Laureionin orjat nousivat 
kapinaan ja siirtyivät kaksikymmentuhantisena joukkona spartalaisten 
puolelle. Syrakusa lähetti sotajoukon liittymään hyökkääjiin, ja Persian 
kuningas, joka huomasi saaneensa tilaisuuden Marathonin ja Salamiin 
kostamiseen, toimitti rahaa Spartan kasvavaa laivastoa varten. Sparta 
solmi vastapalveluksi häpeällisen sopimuksen, jonka mukaan sen oli autet- 
tava Persiaa saamaan takaisin herruus Joonian kreikkalaiskaupungeissa. 

Todistaa ateenalaisten rohkeutta ja Ateenan demokratian elinvoimai- 
suutta, että Ateena jaksoi vielä kymmenen vuotta torjua vihollisiaan. 
Hallitus järjestettiin taloudelliseksi, verotuksen ja omaisuudenluovutuksen 
avulla rakennettiin uusi laivasto, ja vuoden kuluttua Syrakusan luona 
kärsitystä tappiosta Ateena oli valmis uhmaamaan Spartan uutta meren- 
valtiutta. Juuri kun sen voittaminen takaisin näytti varmalta, oligarkkinen 
puolue, joka ei koskaan ollut kannattanut sotaa, vaan joka suorastaan 
toivoi Spartan voittoa Ateenan aristokraattisen järjestelmän herättämiseksi 
henkiin, järjesti kapinan, otti haltuunsa hallituselimet ja asetti nelisata- 
jäsenisen korkeimman neuvoston (411). Kansankokous, jonka monen 
demokraattijohtajan murhaaminen oli saattanut pelon valtaan, päätti 
itse hajaantua. Rikkaat tukivat kapinaa pitäen sitä ainoana keinona sen 

luokkasodan kukistamiseksi, joka hämmensi Ateenan ja Spartan välisen 
sodan linjat — hyvin samaan tapaan keskiluokan taistelu ylimystöä vas- 
taan yhdisti Amerikan vallankumouksen aikana Englannin ja Amerikan 
liberaalit. Valtaan päästyään harvainvaltalaiset lähettivät valtuutettuja 
solmimaan rauhan Spartan kanssa ja tekivät salaisia valmisteluja sparta- 
laisen sotajoukon päästämiseksi Ateenaan. Sitten maltillisten aristokraat- 
tien muodostaman keskustapuolueen johtaja Theramenes toimeenpani 
vastavallankumouksen, syöksi vallasta nelisen kuukautta hallinneen neljän- 
sadan neuvoston ja asetti sen sijaan viidentuhannen neuvoston (411). 
Hetken aikaa ateenalaiset saivat nauttia siitä kansan- ja ylimysvallan yhdis- 
telmästä, joka Thukydideen ja Aristoteleen (jotka kumpikin olivat yli- 
myksiä) mielestä oli paras ja rehellisin Ateenan hallitus Solonin päivien 
jälkeen. Mutta sekä ensimmäinen että toinen vallankumous olivat unoh- 
taneet, että Ateenan leipä ja elämä olivat sen laivaston varassa, vaikka 
tämän miehistöltä, eräitä päälliköitä lukuun ottamatta, kumpikin vallan- 
kumous oli riistänyt äänioikeuden. Kiihtyneinä uutisista merisotilaat 
ilmoittivat aikovansa piirittää Ateenaa, ellei demokratiaa saatettaisi jälleen 
voimaan. Harvainvaltalaiset toivoivat apua Spartan armeijalta, mutta 
spartalaiset hidastelivat tapansa mukaan. Uusi hallitus pötki pakoon, ja 
voitokkaat kansanvaltalaiset saattoivat vanhan valtiosäännön taas voi- 
maan (411). 

Alkibiades oli salaa tukenut oligarkkista vallankumousta toivoen sen 
helpottavan hänen paluutaan Ateenaan. Uudelleen valtaan päässeet de- 
mokraatit, jotka kenties eivät tienneet näistä juonista, mutta tiesivät 
kuinka kehnosti Ateenan oli käynyt Alkibiadeen karkotuksen jälkeen, 
kutsuivat hänet kotiin luvaten armahduksen. Lykäten riemullisen paluunsa 
Ateenaan hän ryhtyi johtamaan laivasto-osastoa Samoksen luona ja toimi 
niin ripeästi ja menestyksellisesti, että Ateenalle koetti lyhyt onnen aika. 
Viiletettyään Hellespontoksen läpi hän kohtasi ja täydelleen tuhosi sparta- 
laisen laivaston Kyzikoksen luona (410). Vuoden kestäneen piirityksen 
jälkeen hän valloitti Khalkedonin ja Byzantionin ja sai siten uudelleen 
Ateenan valvontaan Bosporoksen huoltotien. Hän purjehti takaisin etelään, 
kohtasi toisen spartalaisen laivueen Androksen lähistöllä ja voitti sen hel- 
posti. Kun hän 407 palasi Ateenaan, hänet otettiin vastaan yksimielisin 
suosionosoituksin: hänen syntinsä unohdettiin, vain hänen neroutensa ja 
Ateenan epätoivoinen pystyvän sotapäällikön tarve muistettiin. Mutta 
juhliessaan hänen voittojaan Ateena jätti lähettämättä hänelle rahaa 
miehistön palkan maksua varten. Taas Alkibiadeen moraalinen häikäile- 
mättömyys kukisti hänet. Hän jätti pääosan aluksistaan Notioniin (lähelle 
Efesosta) erään Antiokhoksen komentoon ja kielsi jyrkästi tätä poistumasta 
satamasta ja missään olosuhteissa antautumasta taisteluun. Itse hän lähti 
pieni joukko mukanaan Kaariaan keräämään varoja miehilleen kaikkea 

muuta kuin laillisin keinoin. Maineenjanoinen Antiokhos purjehti sata- 
masta merelle ja haastoi taisteluun Lysandroksen komentaman spartalaisen 
laivueen. Lysandros otti haasteen vastaan, surmasi Antiokhoksen lähi- 
taistelussa ja upotti tai valtasi useimmat ateenalaiset laivat (407). Kun 
tieto tästä onnettomuudesta saapui Ateenaan, kansankokous toimi luon- 
teenomaisen hätäisesti. Se luki Alkibiadeelle viaksi, että hän oli jättänyt 
laivastonsa, ja erotti hänet päällikkyydestä. Alkibiades, joka nyt pelkäsi 
sekä Spartaa että Ateenaa, pakeni Bithyniaan. 

Epätoivon partaalle joutuneet ateenalaiset määräsivät, että Akropoliin 
patsaiden ja uhrilahjojen kulta ja hopea oli sulatettava uuden, 150 kolmi- 
soutua käsittävän laivaston rakennuttamiseksi. Orjille luvattiin vapaus 
ja muukalaisille kansalaisoikeus, jos he taistelisivat kaupungin puolesta. 
Uusi armada löi spartalaisen laivasto-osaston Arginusai-saarten luona 
Lesboksen eteläpuolella 406, ja vielä kerran voitonsanoma kuohutti atee- 
nalaisten mieliä. Mutta kansankokous joutui raivon valtaan kuullessaan, 
että strategit! olivat antaneet vihollisten upottamien kahdenkymmenen- 
viiden aluksen miehistön hukkua myrskyssä. Yltiöpäät väittivät, että 
näiden sielut kunniallisen hautauksen puutteessa vaeltaisivat maan päällä. 
He syyttivät eloon jääneitä pelastusyrityksen laiminlyönnistä ja vaativat, 
että kahdeksan voitokasta sotapäällikköä (niiden joudossa Aspasian Perik- 
leelle synnyttämä poika) teloitettaisiin. Sokrates, joka sattui sinä päivänä 
olemaan päivystävän prytanin jäsen, kieltäytyi asettamasta ehdotusta 
äänestykseen, mutta se käsiteltiin ja hyväksyttiin hänen vastalauseistaan 
huolimatta. Tuomio pantiin täytäntöön yhtä äkkipikaisesti kuin se oli 
julistettu. Muutamaa päivää myöhemmin kansankokous katui ja tuomitsi 
kuolemaan ne, jotka olivat suostuttaneet sen teloittamaan sotapäälliköt. 
Sillä välin tappion heikentämät spartalaiset taas tarjosivat rauhaa, mutta 
juopuneen Kleofonin puhetaidon huumaama kansankokous hylkäsi tar- 
jouksen. 

Ateenan laivasto, jota nyt komensivat ala-arvoiset päälliköt, purjehtivat 
pohjoiseen kohdatakseen Lysandroksen spartalaiset Marmara-merellä. 
Alkibiades näki piilopaikastaan vuoristosta, että Ateenan alukset olivat 
asettuneet vaaralliseen strategiseen asemaan Aigospotamoin luo lähelle 
Lampsakosta. Hän vaaransi henkensä ratsastaessaan rantaan neuvomaan 
Ateenan amiraaleja etsimään turvatumman paikan, mutta nämä eivät 
luottaneet hänen neuvoonsa ja huomauttivat hänelle, ettei hänellä enää 
ollut päällikkyyttä. Seuraavana päivänä tapahtui ratkaiseva taistelu. 
Kahdeksaa lukuun ottamatta Ateenan 208 laivaa upotettiin tai vallattiin, 
ja Lysandros käski teloittaa 3 000 ateenalaista vankia. Saatuaan tietää 
Lysandroksen määränneen hänet murhattavaksi Alkibiades pakeni Fryy- 
giaan persialaisen sotapäällikön Farnabazoksen luo, joka antoi hänen 
"A Strategos tarkoitti sekä maavoimien että laivaston komentajia. 

käytettäväkseen linnan ja kurtisaanin. Persian kuningas antoi kuitenkin 
Lysandroksen yllyttämänä Farnabazokselle käskyn tappaa vieraansa. 
Koksi murhaajaa piiritti Alkibiadesta hänen linnassaan ja pisti sen tuleen. 
Hän karkasi ulos alastomana ja hurjistuneena haluten taistella henkensä 
edestä, mutta ennen kuin hänen miekallaan ylti hyökkääjiin, nämä ehtivät 
lävistää hänet nuolillaan ja keihäillään. Alkibiades, Kreikan sotahistorian 
suurin nero ja traagillisimmin epäonnistunut mies, kuoli 46 vuoden ikäi- 
senä. 

Lysandros, joka nyt oli Aigeian meren kiistämätön valtias, purjehti kau- 
pungista kaupunkiin, kukisti kansanvallan ja asetti valtaan Spartalle kuu- 
liaisen harvainvaltaisen hallituksen. Hän tunkeutui Peiraeukseen vasta- 
rintaa kohtaamatta ja saattoi Ateenan saarron alaiseksi. Ateenalaiset 
tekivät vastarintaa totunnaisen urheasti, mutta kolmessa kuukaudessa hei- 
dän muonavarastonsa hupenivat ja kadut olivat tulvillaan kuolleita ja 
kuolevia. Lysandros sameli Ateenalle raskaat, mutta kuitenkin lempeät 
ehdot. Hän sanoi, ettei tahtonut hävittää kaupunkia, joka menneinä 
aikoina oli niin kunniakkaasti toiminut Hellaan hyväksi, eikä tehdä sen 
asukkaita orjiksi, mutta hän vaati, että pitkät muurit oli revittävä maan 
tasalle, että maanpakoon ajetut harvainvaltalaiset oli kutsuttava takaisin, 
että kaikki Ateenan alukset paitsi kahdeksaa oli luovutettava ja että Atee- 
nan oli sitouduttava antamaan Spartalle aktiivista apua jokaisessa uudessa 
sodassa. Ateena pani vastalauseensa ja antautui. 

Lysandroksen tukemina Kritiaan ja Therameneen johtamat kotiin 
palanneet harvainvaltalaiset kaappasivat hallituksen käsiinsä ja asettivat 
kolmenkymmenen neuvoston hallitsemaan Ateenaa. Nämä kreikkalaiset 
Bourbonit eivät olleet oppineet mitään. He takavarikoivat monen rikkaan 
kauppiaan omaisuuden ja vieroittivat nämä siten itsestään, he ryöstivät 
temppelit, myivät kolmesta talentista Peiraeuksen telakat, jotka olivat 
maksaneet tuhat, ajoivat maanpakoon viisituhatta ja teloittivat tuhat- 
viisisataa demokraattia. He murhauttivat kaikki ateenalaiset, jotka oli- 
vat heille valtiollisista tai henkilökohtaisista syistä vastenmielisiä, he 
tekivät lopun opetus-, kokoontumis- ja puhevapaudesta, ja Kritias itse, 
vaikka oli ollut Sokrateen oppilas, kielsi tätä jatkamasta julkisia luento- 
jaan. Koettaen saattaa filosofin huonoon valoon muka heidän kannatta- 
janaan kolmenkymmenen neuvoston jäsenet määräsivät hänet ja neljä 
muuta vangitsemaan demokraatti Leonin. Toiset tottelivat, mutta Sokra- 
tes kieltäytyi. 

Kaikki demokratian synnit unohtuivat oligarkkien rikosten kasvamistaan 
kasvaessa. Päivästä päivään kasvoi niiden luku, jotka tahtoivat tehdä 
lopun tästä verisestä hirmuvallasta; heihin kuului varakkaitakin. Kun 
tuhat aseellista demokraattia Thrasybuloksen johdossa lähestyi Peiraeusta, 
neuvosto sai tuskin ketään muuta kuin omat lähimmät kannattajansa 

taistelemaan puolestaan. Kritias muodosti pienen sotajoukon, lähti sen 
kera taisteluun, kärsi tappion ja kaatui. Thrasybulos marssi Ateenaan ja 
palautti kansanvallan (403). Hänen ohjaamanaan kansankokous käyttäy- 
tyi poikkeuksellisen maltillisesti. Se tuomitsi kuolemaan ainoastaan ylim- 
mät henkiin jääneistä vallankumouksen johtajista ja salli heidän välttää 
tuomion menemällä maanpakoon. Muille oligarkian kannattajille julistet- 
tiin yleinen armahdus, ja Spartalle maksettiin takaisin eforien kolmenkym- 
menen neuvostolle lainaamat sata talenttia. Nämä inhimillisyyttä ja val- 
tiotaitoa osoittavat toimenpiteet soivat vihdoinkin Ateenalle rauhan, jota 
se ci ollut kokonaiseen sukupolveen kokenut. 


VII. SOKRATEEN KUOLEMA 


Omituista kyllä ainoa julmuus, johon palautettu kansanvalta teki 
itsensä syypääksi, kohdistui vanhaan filosofiin, jonka seitsemänkymmenen 
ikävuoden olisi pitänyt olla riittävänä osoituksena hänen täydellisestä 
vaarattomuudestaan valtiolle. Mutta voittaneen puolueen johtajien jou- 
kossa oli sama Anytos, joka monta vuotta aikaisemmin oli uhannut kostaa 
vüittelynolauksensa ja poikansa »turmelemisen». Anytos oli kelpo mies: 
hän oli urheasti taistellut Thrasybuloksen joukoissa, oli pelastanut soti- 
laittensa vangitsemien oligarkkien hengen, oli myötävaikuttanut armah- 
duksen antamiseen ja oli antanut niiden, joille hänen kolmenkymmenen 
neuvoston toimesta takavarikoitu omaisuutensa oli myyty, häiritsemättä 
hallita sitä. Mutta hänen jalomielisyytensä loppui Sokrateen kohdalla. 
Hän ei voinut unohtaa, että kun hän itse oli joutunut maanpakoon, hänen 
poikansa oli jäänyt Ateenaan Sokrateen luo ja että pojasta oli tullut juomari. 
Anytos ei ottanut leppyäkseen, vaikka Sokrates oli kieltäytynyt tottele- 
masta kolmenkymmenen neuvostoa, olipa (jos saamme uskoa Ksenofonia) 
moittinut Kritiasta huonoksi hallitusmieheksi. Anytoksen käsityksen 
mukaan Sokrates vaikutti turmiollisemmin kuin yksikään sofisti sekä mo- 
raaliin että politiikkaan, koska hän jäyti siveellisyyttä ylläpitävän uskonnon 
perustuksia ja koska häneni tsepintainen arvostelunsa heikensi sivistynei- 
den ateenalaisten luottamusta kansanvaltaisiin laitoksiin. Verinen hirmu- 
valtias Kritias oli ollut Sokrateen oppilaita, moraaliton ja petollinen 
Alkibiades hänen lemmikkinsä, hänen varhaisemp' suosikkinsa Kharmides 
oli ollut Kritiasta kannattava sotapäällikkö ja vast'ikään kaatunut taistel- 


len demokratiaa vastaan.! Anytoksen mielestä Sokrateen oli lähdettävä 
Ateenasta tai kuoltava. 


1 Kritias ja Alkibiades olivat hylänneet Sokrateen holhouksen jo hänen opettaja- 
uransa alussa, koska he eivät sietäneet hänen vaatimaansa pidättyväisyyttä. 


KREIKAN ITSEMURHA 459 


Syyte, jonka Anytos, Meletos ja Lykon esittivät 399, kuului: »Sokrates 
on rikkonut valtiota vastaan, koska hän ei tunnusta valtion tunnustamia 
jumalia, vaan on asettanut sijaan uusia henkiolentoja (Sokrateen dai- 
monion); hän on myös tehnyt rikoksen turmelemalla nuorisoa.» Oikeus- 
juttu käsiteltiin kansantuomioistuimen, dikasterionin edessä, johon kuului 
noin viisisataa jäsentä, etupäässä sivistymättömiä rahvaanmiehiä. Emme 
voi tietää, kuinka tarkoin Platon ja Ksenofon ovat kuvanneet Sokrateen 
puolustusta. Tiedämme Platonin ollen läsnä oikeudenkäynnissä ja hänen 
kertomuksensa Sokrateen apologiasta» pitävän monessa kohdin yhtä 
Ksenofonin selostuksen kanssa. Platon kertoo Sokrateen vakuuttaneen 
uskovansa valtion jumaliin, kuun ja auringon jumaluuteenkin. »Te sanotte 
ensin, etten usko jumaliin, ja sitten taas, että uskon puolijumaliin ... 
Yhtä hyvin voisitte väittää, että on olemassa muuleja, ja kieltää hevosten 
ja aasien olemassaolon.» Sitten hän alakuloisesti viittasi Aristofaneen satii- 
rin seuraamuksiin: 


Minua on moni mies jo ammoisista ajoista syyttänyt, ja heidän 
väärät syytöksensä ovat jatkuneet vuosikausia. Pelkäänkin heitä 
enemmän kuin Anytosta ja hänen kumppanejaan . . . He näet aloit- 
tivat jo silloin, kun olitte lapsia, ja saivat valtaansa mielenne petol- 
lisilla sanoillaan kertomalla eräästä Sokrateesta, viisaasta miehestä, 
joka mietiskeli yläilmojen asioita ja kaiveli maata jalkojenne alta 
ja muutti mustan valkoiseksi. Näitä syyttäjiä minä pelkään, sillä 
he ovat panneet tämän huhun liikkeelle ja heidän kuulijansa kuvit- 
televat liiankin herkäst, että tällaiset mietiskelijät eivät usko 
jumalia olevan olemassa. Heitä on monta, ja heidän syytöksensä 
ovat vanhoja, ja he esittivät ne silloin, kun mielenne olivat herkkiä 
— kun olitte lapsia tai kenties nuorukaisia —, ja asia tuomittiin 
yksipuolisesti, sillä ei kukaan ollut vastaamassa. Ja pahinta kaikesta 
on, etten tunne enkä voi mainita heidän nimiään, paitsi sattumalta 
erään huvinäytelmänkirjoittajan . . . Sellainen on syytöksen laatu, 
ja samaa olette itse nähneet Aristofaneen komediassa. 


Hän väittää, että on jumalallinen kutsumustehtävä opettaa elämään 
oikein ja yksinkertaisesti ja etteivät uhkaukset voi saada häntä siitä luopu- 
maan: 

Oi Ateenan miehet, käyttäytyisinpä todella kummallisesti, jos 
minä, joka silloin kun minua käskivät sotapäälliköt, joita olitte 





1 Croiset uskoo, että syytteen todellisena syynä oli Attikan talonpoikien vihamielisyys 
kaikkia kohtaan, jotka asettivat valtion jumalat epäilyksen alaisiksi. Karjan türkeim- 
piä ostajia olivat hurskaat uskovaiset, jotka ostivat uhrielukoita; uskonnollisuuden 
väheneminen olisi supistanut menekkiä. Tämän tulkinnan mukaan Aristofanes oli näiden 
talonpoikien äänitorvi, koska heille esitettiin hänen näytelmänsä, jos ne Ateenassa 
saavuttivat menestystä. 

valinneet: komentamaan minua Potidaian, Amfipoliin ja Delionin 
luona, jäin määrätylle paikalleni kuten muutkin miehet uhmaamaan 
kuolemaa — jos, sanon, nyt kun tajuan ja käsitän Jumalan käskevän 
minua täyttämään filosofin tehtävää, tutkimaan itsoäni ja muita 
ihmisiä, luopuisin paikaltani kuolemanpelon tähden... Jos te 
sanotte minulle: Sokrates, tällä kertaa päästämme sinut, mutta 
vain ehdolla, ettet enää tällä tavoin tutki ja mietiskele ... silloin 
minä vastaan: Atcenan miehot, kunnioitan ja rakastan teitä, mutta 
tottelen Jumalaa enemmän kuin teitä, ja niin kauan kuin elän ja 
kykenen, en luovu filosofian harjoittamisesta ja opettamisesta, vaan 
kehoitan jokaista, jonka tapaan, omalla tavallani ja saan hänet 
vakuuttumaan sanomalla: Oi ystäväni, miksi sinä, suuren, mahtavan. 
ja viisaan Ateenan kaupungin kansalainen, pidät niin tärkeänä 
rahan, kunnian ja maineen kasaamista ja niin vähäarvoisena vii- 
sautta ja totuutta? Senpä vuoksi, ateenalaiset, sanon teille, tehkää 
kuten Anytos tahtoo, vapauttakaa minut tai olkaa vapauttamatta, 
mutta mitä teettekin, tietäkää, etten aio muuttaa tapojani, en sit- 
tenkään, vaikka minun täytyisi kuolla monta kertaa. 


Tuomarit näyttävät keskeyttäneen hänet tässä kohden ja käskeneen 
häntä luopumaan julkeudestaan, jolta se heistä tuntui, mutta hän jatkoi 
vielä kopeammin. 


Tahdon teidän tietävän, että jos tapatte minun kaltaiseni miehen, 
vahingoitatte itseänne enemmän kuin minua... Sillä jos tapatte 
minut, ette helposti löydä toista kaltaistani, minun, joka, jos minun 
on lupa käyttää niin naurettavaa vertausta, olen eräänlainen paar- 
ma, jonka Jumala on antanut valtiolle, ja valtio on kuin iso ja 
ylväs hevonen, joka on hidas liikkeiltään juuri suuren kokonsa takia 
ja tarvitsee piristämistä ... Ja koska ette helposti löydä toista 
kaltaistani, neuvon teitä säästämään minut. 


Hänet julistettiin syylliseksi vähäisellä kuudenkymmenen äänen enem- 
mistöllä, ja on mahdollista, että hänet olisi vapautettu, jos hän olisi ollut 
sovinnollisempi. Hänelle myönnettiin etuoikeus nimetä toinen vaihto- 
ehtoinen rangaistus kuin kuolema. Aluksi hän kieltäytyi tätäkään myönny- 
tystä tekemästä, mutta Platonin ja toisten ystävien kehoituksesta, jotka 
allekirjoittivat takauksen hänen puolestaan, hän tarjoutui maksamaan 30 
miinan (3 000 dollarin) sakon. Valamiehistön toisessa äänestyksessä hänet 
tuomittiin kahdeksaakymmentä ääntä suuremmalla enemmistöllä. 

Hänellä oli vielä mahdollisuus päästä pakoon vankilasta. Mikäli Platonia 
on uskominen, Kriton ja muut ystävät olivat valmistelleet pakoa lahjusten 
avulla, ja todennäköisesti Anytos oli toivonut tällaista välitysratkaisua. 
Mutta Sokrates pysyi omana itsenään loppuun asti. Hän tunsi, että hänellä 
oli vain enää muutama vuosi elinaikaa ja että »hün jätti vain rasittavimman 

osan elämästä, jolloin kaikki tuntevat hengenvoimiensa heikkenevän. 
Hyväksymättä Kritonin ehdotusta hän tarkasteli sitä siveelliseltä kan- 
nalta, keskusteli siitä dialektisesti ja jatkoi loogista älynleikkiä loppuun 
asti. Hänen oppilaansa kävivät hänen kopissaan joka päivä oikeuden- 
käynnin ja teloituksen välisen kuukauden aikana, ja hän näyttää tyynesti 
keskustelleen heidän kanssaan viime tuntiinsa saakka. Platon kuvaa 
hänet silittämässä nuoren T'aidonin hiuksia ja päätä ja virkkamassa: 
Luulenpa, Faidon, että huomenna nämä kauniit kutrit katkaistaan» — 
murheen merkiksi. Ksanthippe saapui itkien, heidän nuorin lapsensa sylis- 
sään. Sokrates lohdutti häntä ja pyysi Kritonia huolehtimaan hänen saat- 
tamisestaan kotiin. »Kuolet syyttömänä», huudahti eräs kiihkeä oppilas. 
Sokrates vastasi: »Tahtoisitko sitten minun kuolevan syyllisenä?» 

Diodoros kertoo, että Sokrateen kuoltua ateenalaiset katuivat menette- 
lyään ja surmasivat hänen syyttäjänsä. Suidas väittää, että Meletos kivi- 
tettiin julkisesti kuoliaaksi. Plutarkhoksen kertomus on erilainen: syyttäjät 
tulivat niin vihatuiksi, ettei kukaan kansalainen tahtonut sytyttää heille 
tulta, vastata heidän kysymyksiinsä tai kylpeä samassa vedessä kuin he. 
Epütoivoissaan he vihdoin hirttivát itsensä. Diogenes Laértioksen mukaan 
Meletos teloitettiin, Anytos ajettiin maanpakoon ja Sokrateen muistoksi 
pystytettiin Ateenaan pronssipatsas. Emme tiedä, ovatko nämä tarinat 
tosia.! 

Kulta-aika päättyi Sokrateen kuolemaan. Ateena oli voivuksissa sekä 
fyysillisesti että henkisesti. Vain pitkällisen sodan ja toivottoman kärsi- 
myksen aikaansaama luonteen raa'istuminen voi selittää Meloksen häikäi- 
lemättömän kohtelun, Mytilenen armottoman tuomion, Arginusain sota- 
päälliköiden teloittamisen ja Sokrateen uhraamisen kuolevan uskon altta- 
rilla. Ateenan elämän koko perusta oli luhistunut: spartalaiset olivat 
ryöstöretkillään raiskanneet Attikan maakamarankin, hitaasti kasvavat 
öljypuut oli poltettu maan tasalle; Ateenan laivasto oli hävitetty, kaupan 
ja elintarvikkeiden tuonnin valvonta oli menetetty; valtion rahasto oli 
tyhjä ja yksityisten omaisuus oli verotuksella hävitetty miltei jäljettömiin; 
kaksi kolmannesta kansalaisista oli saanut surmansa. Persialaisten hyök- 
käyksistä Hellaalle koitunutta vahinkoa ei voitu verratakaan Peloponne- 
soksen sodan aiheuttamaan ihmishenkien ja omaisuuden tuhoon. Salamiin 
ja Plataiain jälkeen Hellas oli köyhä, mutta uhkui rohkeutta ja ylpeyttä. 
Nyt Hellas taas oli köyhä, ja Ateenan henkeen oli isketty haava, joka näytti 
liian syvältä, jotta se voisi parantua. 

Kaksi seikkaa piti sitä pystyssä: demokratian palauttaminen maltillis- 


! Grote epäilee niitä, ja Platonin ja Ksenofonin yritykset puolustaa Sokrateen mai- 
netta osoittavat ne epäilyttäviksi. Kuitenkin näihin kertomuksiin muinaisajan ihmiset, 
mm. Tertullianus ja Augustinus yleisesti uskoivat, ja ne sopivat ihmeteltävän hyvin 
ateenalaisten tapoihin. 

ten ja arvostelukykyisten miesten johtamana ja tietoisuus siitä, että Ateena 
viimeisinä kuutenakymmenenä vuotena, sodan kestäessäkin, oli luonut 
taidetta ja kirjallisuutta, joka voitti kaiken, mitä mikään ihmisten muis- 
tama aika oli samoilla aloilla tuottanut. Anaksagoras oli ajettu maan- 
pakoon ja Sokrates surmattu, mutta heidän herättävä vaikutuksensa riitti 
tekemään Ateenan siitä lähtien sen itsensä uhallakin Kreikan ajattelun 
keskukseksi ja huipuksi. Entiset hapuilevat mietiskoly-yritykset kypsyi- 
vät nyt suuriksi järjestelmiksi, jotka järkyttivät Eurooppaa seuraavina 
vuosisatoina, ja kuljeksivien sofistien sattumanvaraisen korkeamman ope- 
tuksen tilallo kohosivat maailmanhistorian ensimmäiset yliopistot — yli- 
opistot, jotka tekivät Ateenasta »Hellaan koulun», joksi Thukydides oli 
sitä ennenaikaisesti nimittänyt. Verenvuodatuksen raivotessakaan eivät 
taiteen perinteet kokonaan rappeutuneet. Vielä monta vuosisataa Hellaan 
kuvanveistäjät ja arkkitehdit veistivät ja rakensivat koko Välimeren maail- 
malle. Ateena kohosi tappionsa kurjuudesta ällistyttävän miehuullisesti 
uuteen varallisuuteen, kulttuuriin ja mahtiin, ja sen elämän syksy oli 
antelias. 

FILIPPOS 


I. SPARTAN IMPERIUM 


Sparta anasti nyt hetkiseksi Kreikan merten herruuden ja esitti maail- 
man nähtäväksi uuden traagillisen esimerkin siitä, miten kopeus tekee 
tyhjäksi menestyksen. Antamatta Ateenan entisille alamaiskaupungeille 
lupaamaansa vapautta se kantoi niiltä vuosittain tuhat talenttia (6 000 000 
dollaria) veroa ja asetti jokaiseen ylimysvaltaisen hallituksen, jota valvoi 
lakedaimonilainen harmosti (maaherra) ja tuki spartalainen varuskunta. 
Nämä hallitukset, jotka olivat vastuussa ainoastaan etäällä asuville efo- 
reille, olivat niin turmeltuneita ja hirmuvaltaisia, että uutta imperiumia 
vihattiin pian katkerammin kuin vanhaa. 

Spartassa itsessään rahan ja lahjojen tulva sorretuista kaupungeista ja 
nöyristeleviltä oligarkeilta vahvisti niitä sisäisiä voimia, jotka jo kauan 
olivat edistäneet rappeutumista. Neljännellä vuosisadalla hallitseva kasti 
oppi yhdistämään yksityisen ylellisyyden julkiseen yksinkertaisuuteen, 
ja eforitkin noudattivat enää vain näön vuoksi Lykurgoksen sääntöjä. 
Suuri osa maaomaisuudesta oli myötäjäisinä tai testamentin kautta jou- 
tunut naisten haltuun, ja siten kertynyt varallisuus soi spartattarille, joiden. 
ei tarvinnut hoitaa poikalapsiaan, tilaisuuden heidän nimelleen tuiki sopi- 
mattomaan helppoon elämään ja moraalin löyhtymiseen. Muutamien 
tilojen toistuva jakautuminen oli köyhdyttänyt monet perheet siinä mää- 
rin, etteivät he enää voineet maksaa osuuttaan yhteisistä aterioista ja 
menettivät siten kansalaisoikeutensa. Samalla oli naimiskauppojen ja 
testamenttien kautta muodostunut suuromistusta, jonka ansiosta harvojen 
jäljelle jääneiden »tasavertaisten» käsiin oli kerääntynyt ärsyttävän run- 
saasti rikkautta! Aristoteles kirjoittaa: »Muutamilla spartalaisilla on laa- 
jat tilukset, toisilla on tuskin mitään; kaikki maa on muutamien harvojen 
käsissä.» Aänioikeutensa menettäneet kansalaiset, sitä vailla olevat perioi- 
kit ja katkeroituneet helootit muodostivat liian levottoman ja vihamieli- 
sen väestön, että hallitus olisi voinut suorittaa pitkäaikaisia tai suurisuun 
taisia sotilaallisia toimenpiteitä, jollaisia imperiumin ylläpito olisi vaatinut. 

Sillä välin Persian sisällissota vaikutti Hellaankin kohtaloihin. V. 401 
Kyyros nuorempi nousi kapinaan veljeään Artakserkses II:ta vastaan, 
suostutti Spartan avukseen ja värväsi palvelukseensa tuhansittain kreikka- 


1 sTasavertaisias (homoioi) oli 480 kahdeksantuhatta, 374 kaksituhatta, 341 seitse- 
mänsataa. 

laisia ja muita palkkasotureita, jotka olivat jääneet toimettomiksi Aasiaan, 
kun Peloponnesoksen sota äkliä päättyi. Veljekset iskivät yhteen Kunaksan 
luona, Eufratin ja Tigriin välimaan kapeimmalla kohdalla. Kyyros voi- 
tettiin ja kaatui. Hänen armeijansa tuhottiin tai otettiin vangiksi, lukuun 
ottamatta kahtatoistatuhatta kreikkalaista, joiden nopeaälyisyys ja -jal- 
kaisuus salli heidän pelastua Babylonian sisäosiin. Jouduttuaan kuninkaan 
sotavoimien takaa-ajamiksi kreikkalaiset valitsivat karkean kansanvaltai- 
sella tavallaan kolme sotapäällikköä johtamaan heidät turvaan. Yksi 
näistä oli Ksenofon, aikoinaan Sokrateen oppilas, tällä haavaa nuori seik- 
kailijasoturi, joka oli jäävä jälkimaailman muistoon ennen kaikkea Anabasis 
(”Nousu”)-teoksensa takia, jossa hän myöhemmin kuvaili viehättävän 
koruttomasti »kymmenentuhannen» pitkää paluumatkaa Tigris-virran 
rantaa ylös ja poikki Kurdistanin ja Armenian vuorten Mustalle merelle. 
Se oli eräs ihmiskunnan historian suuria seikkailuja. Joudumme hämmäs- 
tyksen valtaan lukiessamme näiden helleenien lannistumattomasta roh- 
keudesta heidän raivatessaan itselleen tietä taistellen päivästä päivään 
viiden kuukauden ajan ja marssiessaan jalan neljättäsataa peninkulmaa 
halki vihollismaan, poikki kuumien, hedelmättömien tasankojen ja läpi 
vaarallisten, kahdeksan jalan syvyiseen lumeen peittyneiden vuorisolien, 
armeijojen ja sissijoukkojen ahdistaessa edestä, takaa ja kummaltakin 
sivulta, vihamielisten alkuasukkaiden koettaessa kaikin mahdollisin juo- 
nin surmata heidät, johtaa heidät harhaan tai sulkea heidän tiensä. Lukies- 
samme tätä kiehtovaa kertomusta, josta nuoruudessamme, sitä pakosta 
kääntäessämme, saimme niin kylliksemme, tajuamme, että armeijan tärkein 
ase on muona ja että sotapäällikön taitoon kuuluu yhtä paljon kyky huo- 
lehtia tarvikkeista kuin voiton saavuttaminen. Näistä helleeneistä kuoli 
useampi viluun ja nälkään kuin taistelussa, vaikka taisteluja oli yhtä monta 
kuin päiviäkin. Kun henkiin jääneet 8 600 miestä saivat Mustan meren 
näkyviinsä Trapezoksen (Trebizondin) luona, heidän riemunsa oli kuvaa- 
maton. 

Heti kun etujoukko pääsi vuorelle, nousi kova huuto. Kuultuaan 
sen Ksenofon ja jälkijoukko luulivat toisten vihollisten hyökkäävän 
edestäpäin, sillä vihollisia seurasi heitä takanapäin . .. He riensivät 
eteenpäin avuksi, mutta hetken kuluttua he kuulivat sotilaiden 
huutavan: meri! meri! ja antavan sanan kulkea. Silloin koko jälki- 
joukkokin pyrähti juoksuun, ja kuormaeläimet alkoivat kiitää eteen- 
päin ... Ja kun kaikki olivat päässeet huipulle, he totisesti kyynelet 
silmissä alkoivat syleillä toisiaan sekä ylipäälliköitä ja upseerejansa. 


Sillä meri oli kreikkalainen meri ja Trapezos kreikkalainen kaupunki. 
He olivat nyt turvassa ja saattoivat levätä pelkäämättä kuoleman yllättä- 
vän yöllä. Sanoma heidän urotöistään kiiri ylpeästi kautta vanhan Hel- 
laan ja rohkaisi kahta sukupolvea myöhemmin Filipposta uskomaan, että 

harjaantunut kreikkalaiuen sotajoukko pystyisi voittamaan monta kertaa 
suuremman persialaisen armeijan. Ksonofon viitoitti tietämättään tien 
Aleksanterille. 

Kenties oli saman vaikutolman saanut jo Agesilaoskin, joka 399 oli nous- 
sut Spartan valtaistuimelle. Persia olisi voitu suostuttaa unohtamaan 
Spartan apu Kyyroksolle, mutta Spartan kuninkaista kyvykkäimmän mie- 
lestä sota Persiaa vastaan tuntui vain kiinnostavalta seikkailulta, ja hän 
ryhtyi pienen sotajoukon etunenässä vapauttamaan koko kreikkalaista 
Aasiaa Persian herruudesta! Kun Artakserkses II sai kuulla, että Agesilaos 
oli helposti voittanut kaikki häntä vastaan lähetetyt persialaiset joukot, 
hän toimitti sanansaattajia mukanaan runsaasti kultaa Ateenaan ja The- 
baan lahjomaan nämä kaupungit sotaan Spartaa vastaan. Hanke onnistui 
helposti, ja yhdeksänvuotisen rauhan jälkeen Ateenan ja Spartan kiista 
puhkesi uudelleen. Agesilaos kutsuttiin Aasiasta torjumaan Ateenan ja 
Theban yhtyneitä sotavoimia, jotka hän töin tuskin voitti Koroneian luona, 
mutta samassa kuussa Ateenan ja Persian yhtyneet laivastot, joita johti 
Konon, tuhosivat Spartan laivaston Knidoksen lähellä ja tekivät siten 
lopun Spartan lyhyestä merenvaltiudesta. Ateena riemuitsi ja ryhtyi Per- 
sian myöntämillä varoilla tarmokkaasti rakentamaan uudelleen pitkiä muu- 
rejaan. Sparta puolustautui antamalla lähettiläänsä Antalkidaan tarjota 
Aasian kreikkalaiset kaupungit suurkuninkaalle, jos Persia pakottaisi man- 
nermaan kreikkalaiset rauhaan, joka turvaisi Spartan. Suurkuningas suos- 
tui tarjoukseen, lopetti Theban ja Ateenan avustamisen rahalla ja pakotti 
kaikki sotaakäyvät solmimaan Sardeessa (387) »Antalkidaan rauhan» eli 
kuninkaan rauhans. Lemnos, Imbros ja Skyros luovutettiin Ateenalle, 
ja suuremmille Kreikan valtioille myönnettiin itsehallinto, mutta kaikki 
Aasian kreikkalaiset kaupungit sekä Kypros julistettiin Persian kuninkaan 
omaisuudeksi. Ateena allekirjoitti pannen vastalauseensa, sillä se tunsi 
rauhan Kreikan historian häpeällisimmäksi tapaukseksi. Sukupolven ajaksi 
oli kaikki Marathonin hedelmät menetetty. Mannermaan kreikkalaiset 
valtiot olivat nimellisesti itsenäisiä, mutta tosiasiallisesti Persian valta oli 


nielaissut ne. Koko Hellas piti Spartaa petturina ja odotti kiihkeästi, että 
jokin kansakunta tuhoaisi sen. 


II. EPAMEINONDAS 


Ikään kuin voimistaakseen tätä tunnetta Sparta otti oikeudekseen tulkita 
ja soveltaa skuninkaan rauhaa» Kreikan valtioiden keskuudessa. Heiken- 
tääkseen Thebaa se väitti, että Boiotian liitto oli rauhansopimuksen itse- 


1 »Missä suhteessas, hän kysyi, suurkuningas? on suurempi minua, ellei hän ole suo- 
rempi ja hillitse itseään paremmin?s : 

hallintopykälän vastainen, ja vaati sitä sen vuoksi hajoitettavaksi. Tällä 
verukkeella Spartan armeija pystytti useaan Boiotian kaupunkiin Spartalle 
suopean harvainvaltaisen hallituksen, jota muutamissa tapauksissa tuki 
spartalainen varuskunta. Kun Theba esitti vastalauseen, lakedaimonilainen 
sotajoukko valtasi sen keskuslinnan, Kadmeian, ja asetti Spartallekuuliaisen 
harvainvaltaisen hallituksen. Kriisi nostatti Thebassa ennen näkemättö- 
män sankarillisuuden puuskan. Pelopidas surmasi kuuden toverin kera 
Theban neljä lakonialaismielistä diktaattoria ja palautti Theban vapauden. 
Liittokunta järjestettiin uudelleen, ja se nimesi Pelopidaan johtajakseen 
(boiotarkiksi). Pelopidas kutsui avukseen ystävänsä ja lemmittynsä Epa- 
meinondaan, ja tämä koulutti sotajoukon, joka hänen johdossaan syöksi 
Spartan sen entiseen eristettyyn asemaan. 

Epameinondas polveutui maineikkaasta, mutta köyhtyneestä suvusta, 
joka ylpeänä johti juurensa Kadmoksen tuhat vuotta aikaisemmin kylvä- 
mistä lohikäärmeen hampaista. Hän oli tyyniluontoinen mies, josta sanot- 
tiin, ettei kukaan puhunut vähemmän eikä tiennyt enemmän. Hänen vaa- 
timattomuutensa ja rehellisyytensä, hänen miltei askeettinen elämänsä, 
hänen kiintymyksensä ystäviinsä, hänen järkevyytensä neuvotteluissa, 
hänen rohkeutensa ja itsehillintänsä sodassa tekivät hänet rakkaaksi kai- 
kille thebalaisille, vaikka hän alistikin heidät sotilaskurin alaisiksi. Hän ei 
rakastanut sotaa, mutta hän oli vakuuttunut siitä, ettei mikään kansakunta, 
joka oli menettänyt sotaisan henkensä ja sotilaalliset tavat, voinut 
säilyttää vapauttaan. Tultuaan yhä uudelleen valituksi boiotarkiksi hän 
varoitti niitä, jotka kannattivat hänen ehdokkuuttaan: »Miettikää vielä 
kerta, sillä jos minusta tehdään sotapäällikkö, teidän on pakko palvella 
minun armeijassani» Hänen komennossaan veltoista thebalaisista koulu- 
tettiin kelpo sotilaita; Pelopidas vieläpä muodosti kaupungin niin lukuisista 
kreikkalaisista rakastavaisista» pyhän joukon», johon kuului kolme sataa 
hopliittia ja jonka jokaisen jäsenen oli vannottava seisovansa taistelussa 
ystävänsä rinnalla kuolemaan saakka. 

Kun kuningas Kleombrotoksen johtama kymmentuhantinen spartalainen 
armeija tunkeutui Boiotiaan, Epameinondas kohtasi sen kuudentuhannen 
miehen keralla Leuktran luona lähellä Plataiaita ja saavutti voiton, jolla 
oli suuri vaikutus Kreikan valtiolliseen historiaan ja Euroopan sotataitoon. 
Hän oli ensimmäinen helleeni, joka huolellisesti tutki taktiikkaa; hän otti 
joka taistelussa huomioon ylivoiman ja keskitti parhaat soturinsa toiselle 
siivelle hyökkäykseen muiden saadessa käskyn toimia puolustuksellisesti; 
siten voitiin keskustassa etenevä vihollinen saattaa epäjärjestykseen hyök- 
käämällä sen vasempaan sivustaan. Leuktran voiton jälkeen Epameinon- 
das ja Pelopidas marssivat Peloponnesokseen, vapauttivat Messenian sen 
vuosisataisesta Spartan vasalliudesta ja perustivat Megalopoliin kaupungin 
kaikkien arkadialaisten linnoitukseksi. Theban armeija tunkeutui Lako- 

niaankin, minune vihollinon ei ollut saapunut satoihin vuosiin. Sparta ei 
koskaan toipunut tällä sotarotkellä kärsimistään tappioista. »Se oi voinut 
kestää yhtään ainoan tappiota», sanoo Aristoteles, »vaan joutui perikatoon 
kansalaistensa vähälukuisuuden takia.» 

Talven tullessa thebalaiset vetäytyivät Boiotiaan. Epameinondas, joka 
aito kreikkalaiseen tapaan kurkotti liian korkealle, aikoi uneksia Theban 
imperiumista, joka tulisi Ateenan ja Spartan johdon tilalle ja tekisi Hellaan 
yhtenäiseksi. Hänen suunnitelmansa aiheuttivat sodan Ateonaa vastaan, 
ja Sparta teki hyvitystä toivoen liiton Ateenan kanssa. Armeijat iskivät 
yhteen Mantineian luona 362. Epameinondas saavutti voiton, mutta kaatui 
Ksenofonin pojan Grylloksen kädestä. Theban lyhyt hegemoniakausi ei 
tuottanut pysyvää hyötyä Hellaalle. Se vapautti Kreikan Spartan hirmu- 
vallasta, mutta ei sen paremmin kuin edeltäjänsäkään pystynyt luomaan 
kiinteää yhteyttä Boiotian ulkopuolelle. Sen synnyttämät ristiriidat jätti- 
vät Kreikan valtiot sekasortoisen heikkouden tilaan, jollaisina Filippos 
tapasi ne laskeutuessaan alas pohjoisilta vuoriltaan. 


III. ATEENAN TOINEN IMPERIUM 


Ateena teki viimeisen yrityksen takoakseen Kreikan yhtenäiseksi. Uudel- 
leen rakennettujen muuriensa ja laivastonsa, rahansa luotettavuuden, van- 
hojen finanssi- ja kauppasuhteittensa turvin se vähitellen valtasi takaisin 
kauppaherruutensa Aigeian merellä. Sen entiset alamaiset ja liittolaiset 
olivat oppineet kuluneen puolen vuosisadan sodista, että tarvittiin enemmän 
turvallisuutta, kuin mitä yksityisten valtioiden suvereenisuus saattoi hank- 
kia, ja 378 niiden enemmistö jälleen muodosti Ateenan johtaman liiton. 
Vuoden 370 paikkeilla Ateena taas oli itä-Välimeren mahtavin valtio. 

Teollisuus ja kauppa olivat nyt sen talouselämän ytimenä. Attikan maa- 
kamara ei milloinkaan ollut ollut suopea tavalliselle maanviljelykselle; 
kärsivällisellä työllä se oli saatu kantamaan öljypuun ja viiniköynnöksen. 
hedelmiä, mutta spartalaiset olivat tuhonneet hedelmätarhat, ja vain harva 
talonpoika suostui odottamaan puolen vuosisadan ajan uusien öljytarhojen 
satoa. Useimmat sotaa edeltäneen ajan talonpojat olivat kuolleet, monet 
henkiin jääneistä olivat liian masentuneita palatakseen tuhotuille tiloilleen 
ja myivät ne halpaan hintaan muualla asuville omistajille, joilla oli varaa 
sijoittaa rahojaan pitkäksi aikaa. Tällä tavoin ja velkaantuneiden talon- 
poikien tultua karkotetuiksi tiloiltaan Attikan maa joutui muutamien har- 
vojen perheiden haltuun, jotka viljelyttivät monia suuria tiloja orjilla. 
Laureionin kaivokset avattiin jälleen; uusia uhreja työnnettiin kaivos- 
kuiluihin ja uusia rikkauksia luotiin hopeamalmista ja ihmisverestä. Kse- 
nofon hahmotteli nerokkaan suunnitelman, jonka mukaan Ateena saisi 

rahastonsa uudelleen täyttymään ostamalla 10 000 orjaa ja vuokraamalla 
ne Laureionin urakoitsijoille. Hopeaa kaivettiin sellaisia määriä, että 
metallinsaanti pääsi edelle tavaroiden tuotannosta, hinnat nousivat nopeam- 
min kuin palkat ja köyhät joutuivat kantamaan muutoksen aiheuttaman 
rasituksen. 

Teollisuus kukoisti. Pentelikonin kivenhakkaamoihin ja Kerameikoksen 
savenvalimoihin tulvi tilauksia kaikkialta Aigeian meren maailmasta. 
Ansaittiin kokonaisia omaisuuksia ostamalla huokealla kotimaan käsityö- 
läisten tai pikkutehtaiden tuotteita ja myymällä ne kalliista kotimarkki- 
noille tai ulkomaille. Kaupan kasvu ja rahaomaisuuden kasaantuminen 
maaomaisuuden tilalle moninkertaisti nopeasti Ateenan pankkiirien luvun. 
He ottivat rahaa tai arvoesineitä säilyttääkseen, mutta ilmeisesti eivät 
maksaneet ollenkaan korkoa talletuksista. Huomattuaan pian, ettei nor- 
maalioloissa kaikkia talletuksia nostettu yhdellä kertaa, pankkiirit alkoivat 
lainata varoja huomattavaa korkoa vastaan, aluksi toimittaen rahaa eikä 
luottoa. He toimivat asiakkaidensa takausmiehinä ja perivät rahaa heidän 
laskuunsa; he lainasivat rahaa, kun vakuudeksi tarjottiin maata tai arvok- 
kaita hyödykkeitä, ja auttoivat tavaroiden laivaamisen rahoittamisessa. 
Heidän avullaan, mutta vielä useammin lainaamalla yksityishenkilöiltä, 
kauppias vuokrasi laivan, kuljetti tavaransa ulkomaisille markkinoille ja 
osti sieltä paluulastin, joka saavuttuaan Peiraeukseen pysyi lainanantajien 
omaisuutena, kunnes laina oli maksettu takaisin. Neljännellä vuosisadalla 
kehittyi todellinen luottojärjestelmä. Pankkiirit eivät enää antaneet käteis- 
lainoja, vaan kreditiivejä, maksumääräyksiä tai Sekkejä. Varat saattoivat 
nyt siirtyä asiakkaalta toiselle vain pankkiirin merkinnöillä kirjoihinsa. 
Liikemiehet tai pankkiirit laskivat liikkeelle kauppalainavelkakirjoja, ja 
jokaiseen suureen perintöön kuului joukko sellaisia sitoumuksia. Muuta- 
milla pankkiireilla, kuten entisellä orjalla Pasionilla, oli niin laajat liikesuh- 
teet, ja he olivat viisaalla rehellisyydellä saavuttaneet niin laajan luotet- 
tavuuden maineen, että heidän sitoumuksiaan pidettiin arvossa koko kreik- 
kalaismaailmassa. Pasionin pankissa oli monta osastoa ja virkailijaa, 
enimmäkseen orjia; sillä oli monimutkainen kirjanpito, johon jokainen liike- 
toimi merkittiin niin huolellisesti, että tuomioistuimet tavallisesti pitivät 
näitä tilejä kiistattomina todistuksina. Pankkien vararikot eivät olleet 
harvinaisia; kuulemme »paniikeista», jotka saivat pankin toisensa jälkeen 
sulkemaan ovensa. Huomattavimpiinkin pankkeihin kohdistettiin vakavia 
syytöksiä väärinkäytöksistä, ja kansa suhtautui pankkiireihin samoin ka- 
teuden, ihailun ja vastenmielisyyden tuntein, joita köyhät kaikkina aikoina 
ovat kohdistaneet rikkaisiin. 

Siirtyminen kiinteästä irtaimeen omaisuuteen aiheutti kuumeisen kamp- 
pailun rahasta, ja kreikan kielen oli keksittävä sana pleoneksia kuvaamaan 
tätä kyltymätöntä ruokahalua ja toinen sana, khrematistike, uutteraa rik- 


472 KREIKAN VAPAUDEN RAPPEUTUMINEN JA TUHO 


kauden tavoittelua varten, Hyödykkeet, palvelukset ja henkilöt arvioitiin 
yhä lisääntyvässä määrässä rahaa ja omaisuutta silmällä pitäen. Omaisuuk- 
sia luotiin ja menetettiin nopeammin kuin koskaan ennen, ja niitä tuhlattiin 
ylelliseen loisteliaisuuteen, joka olisi herättänyt pahennusta Perikleen 
Ateenassa. Rikkaat nousukkaat (neoplutoi) rakennuttivat upeita taloja, 
verhosivat naisensa kallein vaattein ja jalokivin, hemmottelivat heidät 
pilalle lukuisilla palvelijoilla ja katsoivat periaatteelliseksi velvollisuudek- 
soen kestitä vieraitaan ainoastaan kalleilla juomilla ja ruokalajeilla. 

Tämän rikkauden keskellä köyhyys lisääntyi, sillä sama vaihdon vapaus, 
joka salli nokkelien ansaita rahaa, sai tyhmät menettämään sen entistä 
joutuisammin. Uuden kauppavaltaisen talousjärjestelmän aikana köyhät 
olivat suhteellisesti köyhempiä kuin maaorjuudessa ollessaan. Maaseudulla 
talonpojat saivat raataa muuttaessaan hikensä siemaukseksi öljyä tai viiniä; 
kaupungeissa piti orjien kilpailu vapaiden työmiesten palkat alhaisina. 
Satojen kansalaisten ylläpito oli niiden palkkioiden varassa, joita maksettiin 
osallistumisesta kansankokouksen tai tuomioistuinten istuntoihin. Temp- 
pelien tai valtion täytyi ruokkia tuhansia. Omaisuutta vailla oli valitsija- 
kunnasta — koko väestöstä puhumattakaan — v. 431 noin neljäkymmentä- 
viisi sadasta; v. 355 prosenttiluku oli noussut viiteenkymmeneenseitsemään. 
Keskiluokka, joka oli yhteisvoimallaan ja mahdillaan pitänyt yllä tasapai- 
noa ylimystön ja rahvaan välillä, oli kadottanut suuren osan varallisuuttaan 
eikä enää voinut toimia välittäjänä rikkaiden ja köyhien, piintyneen van- 
hoillisuuden ja haihattelevan radikalismin välillä. Ateenan yhteiskunta 
jakaantui Platonin »kahteen kaupunkiin»: »toinen rikkaiden, toinen köy- 
hien kaupunki, molemmat sodassa keskenään.» 

Köyhät laativat suunnitelmia köyhdyttääkseen rikkaat lainsäädännön tai 
vallankumouksen avulla, rikkaat järjestäytyivät puolustautuakseen köyhiä 
vastaan. Aristoteleen kertoman mukaan muutamien oligarkkikerhojen 
jäsenet tekivät juhlallisen valan: »Tahdon olla kansan (so. rahvaan) vas- 
tustaja ja neuvostossa tehdä mahdollisimman paljon pahaa.» »Rikkaat 
ovat tulleet niin epäyhteiskunnallisiksi», kirjoitti Isokrates n. 366, nettä ne, 
joilla on omaisuutta, mieluummin heittävät omaisuutensa mereen kuin 
auttavat tarvitsevia, kun taas köyhät iloitsevat vähemmän aarteen löy- 
tämisestä kuin tilaisuudesta anastaa rikkailta heidän omaisuutensa.» 

Tämän ristiriidan aikana yhä useammat älymystöön kuuluvat asettuivat 
köyhien puolelle. He ylenkatsoivat kauppiaita ja pankkiireja, joiden rik- 
kaus näytti olevan kääntäen verrannollinen heidän kulttuuriinsa ja ma- 
kuunsa. Jopa Platonin kaltaiset varakkaat miehetkin alkoivat leikitellä 
kommunistisilla aatteilla. Perikles oli käyttänyt siirtolaisuutta luokka- 
sodan paineen varaventtiilinä, mutta kun Dionysios valvoi länttä ja Make- 
donia laajensi parhaillaan valtaansa pohjoisessa, Ateenan kävi yhä vaikeam- 
maksi valloittaa ja asuttaa uusia maita. Lopulta köyhemmät kansalaiset 

saavuttivat määräämisvallan kansankokouksessa ja alkoivat tehdä pää- 
töksiä rikkaiden omaisuuden siirtämisestä valtion kassaan uudelleen jaet- 
tavaksi tarvitseville ja äänestäjille valtion yritysten ja palkkioiden väli- 
tyksellä. Poliitikot hieroivat älynystyröitään keksiäkseen uusia julkisten 
tulojen lähteitä. He kaksinkertaistivat välilliset verot, tuonti- ja vienti- 
tullit ja kiinteistön siirrosta maksetun sadannesveron; he jatkoivat sota- ' 
ajan ylimääräisten verojen perimistä rauhan aikana; he vaativat »vapaa- 
ehtoisia» apuveroja ja asettivat rikkaiden maksettaviksi yhä uusia ja 
uusia »liturgioja» julkisten hankkeiden kustantamista yksityisten va- 
roilla; he turvautuivat vähän väliä takavarikoimiseen ja omaisuuden 
pakkoluovuttamiseen; ja he laajensivat tulo- ja omaisuusveron piiriä 
koskemaan alempia tulomääriä. Jokainen, joka oli joutunut liturgia- 
velvolliseksi, oli oikeutettu sälyttämään liturgian toiselle, jos hän saat- 
toi näyttää toteen, että toinen oli häntä varakkaampi eikä ollut kahteen 
vuoteen suorittanut liturgiaa. Jotta verojen kanto kävisi helpommaksi, 
veronmaksajat ryhmitettiin sataan symmoriaan (yhteisvastuulliseen vero- 
kuntaan). Kunkin ryhmän rikkaimpien jäsenten oli verovuoden alussa 
maksettava koko ryhmältä vaadittu vuotuinen vero; he saivat vuoden 
kuluessa parhaan taitonsa mukaan kerätä ryhmän muilta jäseniltä näiden 
osuuden. Tuloksena tästä verotuksesta oli yleinen tulojen ja omaisuuden 
salaaminen. Kaikki ihmiset yrittivät vapautua maksamasta veroja mene- 
telmin, jotka olivat yhtä nerokkaita kuin verottajienkin. V. 355 määrättiin 
Androtion johtamaan poliisiosastoa, jonka tehtävänä oli etsiä salattuja 
tuloja, periä verojäämiä ja vangita veropakoilijoita. Toimitettiin kotitar- 
kastuksia, takavarikoitiin tavaroita, heitettiin ihmisiä tyrmään. Mutta 
varallisuus pysyi yhä piilossa tai suli kokoon. Isokrates, rikas vanhus, 
valitti 353 raivoissaan siitä, että hänen niskaansa oli sälytetty liturgia: 
»Lapsuudessani varallisuutta pidettiin niin turvattuna ja niin ihailtavana 
asiana, että miltei jokainen teeskenteli omistavansa enemmän, kuin hänellä 
todella oli... Nykyisin miehen täytyy olla valmis puolustautumaan syy- 
töstä vastaan, että hän on rikas, ikään kuin olisi tehnyt rikoksista pahim- 
man.» Muissa kaupungeissa ei omaisuuden hajoittamisprosessi tapahtunut 
yhtä laillisin muodoin: Mytilenen velalliset toimittivat verilöylyn velko- 
jiensa keskuudessa ja puolustautuivat selittämällä olleensa nälissään. Ar- 
goksen demokraatit hyökkäsivät 370 äkkiä rikkaiden kimppuun, surmasivat 
heistä 1 200 ja takavarikoivat heidän omaisuutensa. Yleensä toisilleen viha- 
mielisten valtioiden rahamiesperheet solmivat salaisesti keskinäisiä avun- 
antosopimuksia rahvaan kapinoita vastaan. Keskiluokka alkoi suhtautua 
epäluuloisesti demokratiaan ja pitää sitä kateuden valtaanpääsynä, ja 
köyhät alkoivat epäillä sitä, koska varallisuuden ammottava epätasaisuus 
lamaannutti äänioikeuden näennäisen yhtäläisyyden. Luokkasodan yltyvä 
. katkeruus teki Kreikasta sekä sisäisesti että kansainvälisesti rikkinäisen, 

kun Filippos syöksyi vuoriltaan sen kimppuun, ja monet Kreikan kaupun- 
kien rikkaat miehet tervehtivät mielihyvin hänen saapumistaan pitäen sitä 
parempana vaihtoehtona kuin vallankumousta. 


Moraalinen sekasorto seurasi ylellisyyden kasvua ja henkistä valistusta. 
Massat hellivät taikauskoaan ja tarrautuivat myytteihinsä. Olympoksen 
jumalat tekivät kuolemaa, mutta uusia oli syntymässä; eksoottisia juma- 
Juuksia sellaisia kuin Isis ja Ammon, Atts ja Bendis, Kybele ja Adonis 
tuotiin maahan Egyptistä tai Aasiasta, ja orfilaisuuden leviäminen toi 
Dionysokselle uusia hartaita palvojia joka päivä. Ateenan nouseva, puo- 
littain muukalaisperäinen bourgeoisie, joka oli paremmin perehtynyt käy- 
tännöllisiin laskelmiin kuin mystillisiin tunnelmiin, ei paljoakaan perus- 
tanut perinnäisestä uskonnosta. Kaupungin suojelusjumalat saivat siltä 
osakseen vain muodollista kunnioitusta, mutta eivät pystyneet enää herüt- 
tämään siveellistä arkailua tai kiintymystä valtioon! Filosofia ponnisteli 
löytääkseen kansalaislojaalisuudesta ja luontoisetiikasta jonkinlaista kor- 
viketta jumalten käskyille ja valvovalle jumaluudelle, mutta vain harvat 
kansalaiset halusivat elää yhtä yksinkertaisesti kuin Sokrates tai yhtä 
ylevämielisesti kuin Aristoteleen »suurisieluinen mies». 

Valtion uskonnon menettäessä otteensa sivistyneisiin kansalaisiin yksilö 
vapautui yhä enemmän ja enemmän vanhoista moraalisista pidäkkeistä 
— poika vanhempien arvovallasta, mies avioliiton, nainen äitiyden, kan- 
salainen poliittisen vastuun siteistä. Epäilemättä Aristofanes liioittelee 
tätä kehitystä, ja vaikka Platon, Ksenofon ja Isokrates ovat samaa mieltä 
hänen kanssaan, he olivat vanhoillisia, joiden voidaan uskoa vavisseen 
kaikkien kasvavan sukupolven tekojen tähden. Sodankäyntitavat jalos- 
tuivat neljännellä vuosisadalla, ja valistusajan humanitaarisuuden aalto 
seurasi Euripideen ja Sokrateen opetuksia ja Agesilaoksen esimerkkiä. 
Mutta sukupuoli- ja valtiollinen moraali laski laskemistaan. Vanhojen- 
poikien ja ilonaisten luku nousi muodinmukaisen yhteisymmäsryksen val- 
litessa, ja vapaat suhteet voittivat alaa avioliiton kustannuksella. »Eikö 
jalkavaimo ole haluttavampi kuin vaimo?» kysyy 300-luvun huvinäytelmän 
henkilö. »Toisella on puolellaan laki, joka pakottaa sinut pitämään hänet, 
olipa hän miten epämiellyttävä tahansa: toinen tietää, että hänen täytyy 
käyttäytyä hyvin voidakseen pitää miehestä kiinni tai sitten etsiä toinen.» 
Niinpä Praksiteles ja hänen jälkeensä Hypereides eli yhdessä Frynen, 
Aristippos Laiksen, Stilpon Nikareten, Lysias Metaneiran, synkkä Isokrates 
Lagiskionin kanssa. »Nuoret miehet», sanoo Theopompos moralistin tavoin 
liioitellen, »kuluttivat kaiken aikansa huilutyttöjen ja ilonaisten parissa; 


. l»Kun nykyään tietty osa ihmisistä», sanoo Platon (»Laits, 948), vei ollenkaan usko 
jumalien olemassaoloon ... pitäisi järjellisen lainsäädännön poistaa kummankin asia- 
puolen valas 


FILIPPOS 475 


hiukan vanhemmat antautuivat uhkapeliin ja irstauteen, ja koko kansa 
tuhlasi enemmän julkisiin pitoihin ja huvituksiin kuin valtion hyvinvoin- 
nille välttämättömiin tarpeisiin.» 

Perheen jäsenmäärän vapaaehtoinen rajoittaminen joko hedelmöitymisen 
estämisen, lähdettämisen tai lapsenmurhan avulla kuului päiväjärjestyk- 
seen. Aristoteles mainitsee, että muutamat naiset välttivät hedelmöitymi- 
sen »voitelemalla sen osan kohtua, johon siemen lankeaa, setriöljyllä, lyijy- 
voiteella tai oliiviöljyn sekaisella suitsukkeella.»! Vanhat suvut olivat 
kuolemaisillaan sukupuuttoon. Ne elivät, sanoi Isokrates, ainoastaan 
haudoissaan. Alemmat luokat lisääntyivät, mutta Attikan kansalaisluokan 
pääluku oli pudonnut vuoden 431 kolmestaviidettä tuhannesta vuoden 400 
kahteenkolmatta ja vuoden 313 yhteenkolmatta tuhanteen. Sotapalvelusta 
suorittavien kansalaisten luku supistui vastaavasti, osaksi sodan rotua 
huonontavan verenhukan, osaksi niiden luvun vähenemisen, joilla oli 
omaisuutta, osaksi sotapalvelushaluttomuuden takia. Mukava kotielämä, 
liiketoimet ja opilliset harrastukset olivat tulleet Perikleen ajan ruumiin- 
harjoitusten, sotilaskurin ja valtion toimissa kulutetun elämän tilalle. 
Urheilu oli ammattilaistunut; kansalaiset, jotka kuudennella vuosisadalla 
olivat täyttäneet palaistran ja gymnasionin, tyytyivät nyt ponnistelemaan 
sijaisten välityksellä ja katselemaan ammattilaisten suorituksia. Nuoret 
miehet saivat efebeinä joitakin sotataidon alkeita, mutta täysi-ikäiset kek- 
sivät satoja keinoja välttääkseen sotapalveluksen. Sota itsekin oli teknil- 
lisesti monimutkaistuneena muuttunut ammattimiesten työksi ja vaati 
erikoiskoulutusta saaneiden miesten koko ajan. Kansalaissotilaat oli kor- 
vattava palkkasotureilla, mikä ennusti sitä, että Kreikan johto oli pian 
siirtyvä valtiomiehiltä sotilaille. Platonin puhuessa filosofikuninkaista 
kasvoi hänen nenänsä edessä sotilaskuninkaita. Kreikkalaiset palkka- 
soturit värväytyivät puolueettomasti kreikkalaisten tai »barbaaristen» 
sotapäällikköjen joukkoihin ja taistelivat yhtä usein Hellasta vastaan kuin 
sen puolesta. Ne persialaiset armeijat, jotka asettuivat Aleksanteria vas- 
taan, olivat täynnä kreikkalaisia. Sotilaat eivät enää vuodattaneet vertaan 
isänmaan, vaan parhaan löytämänsä maksajan puolesta. 


Jos jätämme laskuista pois sellaiset loistavat poikkeukset kuin Euklei- 
deen arkonttikausi (403) ja Lykurgoksen raha-asiain hoito (338—326), 
jatkui Perikleen kuolemaa seurannut poliittinen rämettyminen ja sekasorto 
kautta koko neljännen vuosisadan. Lain mukaan lahjominen rangaistiin 
kuolemalla, mutta Isokrates kertoo sitä palkitun ylenemisellä sotilas- tai 
poliittisella uralla. Persia saattoi vaivatta lahjoa kreikkalaisia politiikkoja 
aloittamaan sodan toisia Kreikan valtioita tai Makedoniaa vastaan; lopulta 


1 Oliiviöljyn samanlaisesta käytöstä omana aikanamme vrt. Himes, Medical History 
€f Contraception, 80. 

Demostheneskin autoi havaintoesimerkin aikansa moraalista. Hän oli 
jaloimpia jäseniä eräässä Ateenan kehnoimmassa ihmisryhmässä, rectoreissa 
eli palkkapuhujissa, joista tällä vuosisadalla tuli ammattilakimiehiä ja 
-poliitikkoja. Muutamat heistä, esimerkiksi Lykurgos, olivat kohtuullisen 
rehellisiä, muutamat, esimerkiksi Hypereides, urheita, mutta useimmat 
eivät olleet sen parempia, kuin oli pakko olla. Jos saamme uskoa Aristo- 
telesta, moni oli erikoistunut testamenttien mitättömäksi tekemiseen. Useat 
ansaitsivat suuren omaisuuden poliittisella opportunismilla ja häikäilemät- 
tömällä demagogialla. Reetorit jakaantuivat puolueisiin ja täyttivät ilman 
taistelullaan. Kukin puolue asetti komiteoita, keksi iskusanoja, nimitti 
asiamiehiä ja keräsi varoja. Ne, jotka maksoivat viulut, myönsivät avoi- 
mesti haluavansa saada kaksinkertaisen korvauksen. Sitä mukaa kuin 
poliittinen kiihko kasvoi, isänmaallisuus riutui riutumistaan. Puoluekiista 
nieli yleisön tarmon ja antaumuksen jättäen kaupungille tuskin mitään. 
Kleistheneen valtiosääntö sekä kaupan ja filosofian individualismi olivat 
heikentäneet perhettä ja vapauttaneet yksilön. Nyt vapaa yksilö ikään 
kuin kostaakseen perheen puolesta kääntyi valtiota vastaan ja tuhosi sen. 

V. 400 tai niihin aikoihin voitolliset demokraatit saattoivat voimaan 
periaatteen, että valtio maksoi palkkiota osanotosta kansankokoukseen; 
tarkoituksena oli varmistaa köyhempien kansalaisten osanotto ekklesian 
kokouksiin ja siten estää se joutumasta varakkaiden luokkien määräämis- 
valtaan. Alussa jokainen kansalainen sai obolin (17 centià) päivässä. 
Elinkustannusten kohotessa palkkio nostettiin kahteen, sittemmin kolmeen 
oboliin, ja Aristoteleen aikana se oli jo drakhma (so. dollari) päivässä. Se 
oli kohtuullinen järjestely, sillä neljännen vuosisadan loppupuolella taval- 
linen kansalainen ansaitsi puolitoista drakhmaa päivässä, eikä voitu odottaa 
hänen jättävän työtään ilman jotakin korvausta. Tällä tavoin köyhät 
pian pääsivät enemmistöksi kansankokouksessa, kun taas varakkaat pitäen 
voittoa mahdottomana yhä useammin pysyivät kotona. Ei ollut mitään 
hyötyä siitä, että valtiosääntöä 403 tarkistettiin ja lakien säätäminen 
uskottiin viidelle lainsäätäjälle (nomotketai), jotka valittiin arpomalla- 
valittujen valamiesten joukosta. Tämä uusi elin kallistui myös rahvaan 
puolelle, ja sen puuttuminen asioihin alensi vanhoiliisemman neuvoston 
arvovaltaa. Kenties oli osanottopalkkioiden vaikutusta, että kansallis- 
kokouksen älyllinen taso näyttää laskeneen neljännellä vuosisadalla; läh- 
teinämme ovat tosin ennakkoluuloiset taantumukselliset kuten Aristofanes 
ja Platon. Isokrateen mielestä Ateenan vihollisten olisi pitänyt maksaa 
kansankokoukselle, että se kokoontuisi usein, koska se teki niin paljon 
erehdyksiä. 

Nämä erehdykset maksoivat Ateenalle sekä sen imperiumin että vapau- 
den. Sama rikkauden ja vallan himo, joka oli uurtanut ensimmäisen liitto- 
kunnan perustuksia, kukisti nyt toisenkin. Spartan kärsittyä tappion 

Leuktran luona Ateena tunsi jälleen voivansa laajentua. Rakentaessaan 
uutta imperiumia se oli sitoutunut olemaan sallimatta Ateenan alamaisten 
anastaa maata Attikan ulkopuolella. Nyt se valloitti Samoksen, Traakian 
Khersonesoksen sekä Makedonian ja Traakian rannikolla sijaitsevat Pyd- 
nan, Potidaian ja Methonen kaupungit ja asutti ne Ateenan kansalaisilla. 
Liittolaisvaltiot panivat vastalauseensa, ja monet niistä erosivat liittokun- 
nasta. Samoja painostus- ja rankaisumenetelmiä, joita menestyksettä oli 
käytetty viidennellä vuosisadalla, käytettiin jälleen ja taas menestyksettä. 
V. 357 Khios, Kos, Rhodos ja Byzantion julistivat vyhteiskunnallisen» 
kapinasodan. Kun kaksi Ateenan parhaista sotapäälliköistä, Timotheos ja 
Ifikrates, arvioivat epäviisaaksi ryhtyä kesken myrskyn taisteluun Helles- 
pontoksessa olevaa kapinallislaivastoa vastaan, kansankokous pani heidät 
syytteeseen pelkuruudesta. Timotheos määrättiin maksamaan mahdot- 
toman suuri sadan talentin sakko; hän pakeni. Tfikrates vapautettiin, mutta 
hän ei enää koskaan palvellut Ateenaa. Kapinalliset torjuivat kaikki yri- 
tykset heidän kukistamisekseen, ja 355 Ateena allekirjoitti rauhansopimuk- 
sen, jossa se tunnusti heidän itsenäisyytensä. Suuri kaupunki jäi ilman 
liittolaisia, ilman johtajia, ilman varoja ja ilman ystäviä. 

Ehkäpä syvällisemmätkin tekijät vaikuttivat Ateenan heikentymiseen. 
Ajattelu vaarantaa jokaista sivistysmuotoa, jonka kaunistuksena se on. 
Kansakunnan historian varhaisvaiheissa esiintyy vähän ajattelua: toiminta 
kukoistaa; ihmiset ovat suoria, estottomia, avoimesti tappelunhaluisia ja 
seksuaalisia. Sivistyksen kehittyessä tavat, laitokset, lait ja moraalisäännöt 
hillitsevät yhä enemmän ja enemmän luontaisten vaikuttimien toimintaa, 
toiminta väistyy ajattelun, suoritus mielikuvituksen, suoruus nokkeluuden, 
avomielisyys peittelyn, julmuus myötätunnon, usko epäilyn tieltä. Fläi- 
mille ja alkukantaisille ihmisille yhteinen luonne katoaa; käyttäytyminen 
muuttuu hajanaiseksi ja epäröiväksi, tietoiseksi ja laskelmoivaksi; taistelun- 
halu muuttuu taipumukseksi loputtomaan väittelyyn. Vain harvat kansa- 
kunnat ovat kohonneet älylliseen hienostukseen ja esteettiseen tunteik- 
kuuteen uhraamatta siinä määrin miehekkyyttään ja yhtenäisyyttään, että 
niiden varallisuus on vastustamattomana kiusauksena rahattomille raa- 
kalaisille. Jokaisen Rooman ympärillä vaanivat gallialaiset, jokaisen Atee- 
nan vaiheilla joku makedonialainen. 


IV. SYRAKUSAN NOUSU 


Vaikka Syrakusa oli saanut osakseen täyden annoksen. poliittista levot- 
tomuutta, se kautta neljännen vuosisadan oli yksi Kreikan rikkaimpia ja 
mahtavimpia kaupunkeja. Häikäilemätön, petollinen ja turhamainen 
Dionysios I oli aikansa pystyvin hallintomies. Muuttamalla Ortygian saa- 

ren linnoitetuksi asuinpaikakseen ja varustamalla muureilla sitä manto. 
reoseen yhdistävän pengertien hän oli varustanut asemansa miltei kukis- 
tamattomaksi, ja kaksinkertaistamalla sotilaidensa palkan ja johtamalla 
heidät helppoihin voittoihin hän oli kiinnittänyt heidät itseensä henkilö- 
kohtaisen uskollisuuden sitein, minkä ansiosta hän pysyi valtaistuimella 
38 vuotta. Saatuaan hallituksensa vakiintumaan hän muutti aikaisemman 
ankaran menettelynsä sovittelevan lempeyden politiikaksi ja jonkinlaiseksi 
tasapuoliseksi despotismiksi.! Hän antoi valittuja maa-alueita upseereilleen 
ja ystävilleen ja (sotilaallisista syistä) luovutti miltei kaikki Ortygiassa ja 
pengertien äärellä olevat asunnot sotilailleen. Kaiken muun Syrakusassa 
ja sen ympäristössä olevan maan hän jakoi tasan väestön, sekä vapaiden 
että orjien, kesken. Hänen johdossaan Syrakusa kukoisti, vaikka hän 
verottikin kansaa miltei yhtä ankarasti kuin kansankokous ateenalaisia. 
Kun naiset alkoivat koristaa itseään liikaa, Dionysios julisti, että Demeter 
oli ilmestynyt hänelle hänen nukkuessaan ja pyytänyt häntä määräämään 
kaikki naisten korut talletettaviksi temppeliinsä. Hän totteli jumalatarta, 
ja suurin osa naisista totteli häntä. Pian sen jälkeen hän »lainasi» korut 
Demeter;ltä rahoittaakseen sotaretkiään. 


Kaikkien hänen suunnitelmiensa takana oli päätös karkottaa karthago- 
laiset Sisiliasta. Kadehtien Hannibalia, joka oli voinut käyttää Selinuksen 
piirityksessä muurinmurtimia, Dionysios keräsi palvelukseensa länsi-Krei- 
kan parhaat koneenrakentajat ja insinöörit ja pani heidät kehittämään 
taisteluvälineitä. Nämä miehet keksivät monen muun hyökkäys- ja puo- 
lustuslaitteen ohella katapultin (katapeltes), jolla singottiin raskaita kiviä 
ja muita samantapaisia ammuksia. Se ja muut sotilaalliset uudistukset 
kulkeutuivat Sisiliasta Kreikkaan, ja Makedonian Filippos omaksui ne. 
Palkkasotureja kutsuttiin palvelukseen, ja Syrakusan asesepät valmistivat 
ennen kuulumattomia määriä aseita ja kilpiä kunkin sotilasryhmän tapoja 
ja taitoja silmällä pitäen. Kreikkalaisten maataistelut oli tähän asti käynyt 
jalkaväki. Dionysios järjesti suuren ratsuväkiarmeijan ja oli siinäkin suh- 
teessa suunnan viitoittajana Filippokselle ja Aleksanterille. Samaan aikaan 
hän myönsi anteliaasti varoja kahdensadan laivan, enimmäkseen neli- tai 
viisisoutujen, rakentamiseen. Niin nopealiikkeistä ja voimakasta laivastoa 
Hellas ei ollut ennen nähnyt.? 


1 Kun hän tuomitsi pythagoralaisen Fintiaan (väärin: Pythiaan) kuolemaan sala- 
vehkeilystä, Fintias pyysi lupaa mennä päiväksi kotiinsa järjestämään asioitaan. 
Hänen ystävänsä Damon (ei Perikleen ja Sokrateen musiikinopettaja) tarjoutui pantti- 
vangiksi ja tarjoutui kuolemaan, ellei Fintias palaisi. Fintias palasi, ja Dionysios, joka 
oli yhtä yllättynyt kuin Napoleon tavatessaan vilpitöntä ystävyyttä, antoi anteeksi 
hänelle pyytäen itse päästä osalliseksi niin lujasta toveruudesta. 

* Kaksisoudussa oli kaksi airokantta tai -riviä; kolmi-, neli- tai viisisouduissa ei toden- 
näköisesti ollut kolmea, neljää tai viittä airoriviä, vaan vastaava määrä miehiä kulla- 
kin penkillä käyttelemässä yhtä monta airoa, jotka työnnettiin ulos samasta airopor- 
tista. 

Vuonna 397 kaikki oli valmista, ja Dionysios lähetti lähetystön Kartha- 
goon vaatimaan kaikkien Sisilian kreikkalaiskaupunkien vapauttamista. 
Karthagon vallasta. Ottaen jo ennakolta huomioon epäävän vastauksen 
hän kehoitti näitä kaupunkeja karkottamaan vieraan hallituksen. Sen ne 
tekivätkin, ja Hannibalin verilöylyjen sydämistyttäminä ne surmasivat 
kaikki käsiinsä joutuneet karthagolaiset sellaisin kidutuksin, joita kreik- 
kalaiset harvoin käyttivät. Dionysios, joka toivoi voivansa myydä vangit 
orjiksi, koetti parhaansa mukaan ehkäistä teurastusta. Karthago laivasi 
Sisiliaan Himilkonin johtaman suuren armeijan, ja sota jatkui vuosien 
397, 392, 383 ja 368 taukoja lukuun ottamatta. Lopulta Karthago valtasi 
takaisin kaiken, minkä Dionysios oli siltä anastanut, ja verenvuodatuksen 
jälkeen tilanne jäi entiselleen. 


Joko vallanhimosta tai vaistoten, että vain yhtenäinen Sisilia saattoi 
tehdä lopun Karthagon vallasta, Dionysios oli sillä välin kääntänyt aseensa 
saaren kreikkalaisia kaupunkeja vastaan. Kukistettuaan ne hän siirtyi 
Italiaan, valloitti Rhegionin ja otti valtaansa koko lounais-Italian. Hän 
hyökkäsi Etruriaan ja ryösti sikäläisestä Agyllan temppelistä tuhat talent- 
tia; hän aikoi rosvota Delfoissa olevan Apollonin pyhäkönkin, mutta aika 
ei riittänyt. Kreikalla oli samana vuonna (387) syytä murehtia vapauden 
sortumista lännessä ja sen myymistä idässä Persian kuninkaalle kuninkaan 
rauhan» solmimisella. Kolme vuotta aikaisemmin Brennus oli gallialaisi- 
neen voittosaatossa saapunut Rooman porteille. Kaikkialla kreikkalais- 
maailmaa ympäröivät barbaarit voimistuivat. Dionysioksen hävitystyöt 
etelä-Italiassa tasoittivat tietä sikäläisten kreikkalaisasutusten joutumi- 
selle ensin ympäristön alkuasukkaiden, sitten puolibarbaaristen roomalais- 
ten valtaan. Seuraavissa Olympian kisoissa puhuja Lysias kehoitti Kreik- 
kaa nousemaan uutta tyrannia vastaan. Kansanjoukko hätyytti Diony- 
sioksen lähetystön telttoja ja kieltäytyi kuulemasta hänen runojaan. 

Sama hirmuvaltias, joka valloitettuaan Rhegionin tarjosi sen asukkaille 
vapauden, jos he toisivat hänelle lunnaiksi miltei koko vuosien kuluessa. 
kerätyn omaisuutensa, ja sitten aarteiden luovutuksen jälkeen myi heidät 
orjiksi, oli hienosti sivistynyt mies ja yhtä ylpeä kynästään kuin miekastaan. 
Kun runoilija Filoksenos, jota diktaattori oli vaatinut lausumaan mieli- 
piteensä kuninkaan säkeistä, oli selittänyt ne arvottomiksi, Dionysios 
tuomitsi hänet kivilouhimoihin. Seuraavana päivänä kuningas katui, pääs- 
tätti Filoksenoksen vapaaksi ja järjesti pidot hänen kunniakseen. Mutta 
kun Dionysios luki lisää runojaan ja pyysi Filoksenosta arvostelemaan niitä, 
runoilija pyysi käskyläisiä viemään hänet takaisin louhimoihin. Masenta- 
västa arvostelusta huolimatta Dionysios suosi kirjallisuutta ja kuvataiteita. 
Hän suvaitsi jonkin aikaa pitää vieraanaan Platonia, joka silloin (387). 
matkusteli Sisiliassa. Diogenes La&rtioksen muistiin merkitsemän, laajalti 
levinneen perimätiedon mukaan filosofi tuomitsi diktatuurin. »Puhut», 
sanoi Dionysios, kuin vanha houkkio». »Sinä», Platon vastasi, »puhut kuin 

tyranni». Kerrotaan Dionysioksen myyneen filosofin orjuuteen, mistä 
Kyrenen Annikeris hänet kuitenkin pian lunasti vapaaksi. 

Diktaattorin elämänlankaa ei katkaissut kukaan hänen pelkäämistään 
salamurhaajista, vaan hänen oma runoutensa. V. 467 hänen murhenäytel- 
mänsä »Hektorin lunnaat» sai ensimmäisen palkinnon Ateenan lenaia-juh- 
lassa. Siitä mielissään diktaattori juhli ystäviensä keralla, joi paljon viiniä, 
sairastui kuumeeseen ja heitti henkensä. 


Sorrettu kaupunki, joka oli sietänyt häntä, koska toisena vaihtoehtona 
oli joutuminen Karthagon orjuuteen, tunnusti monin toivein hänen poi- 
kansa hänen seuraajakseen. Dionysios II oli tällöin viisikolmattavuotias, 
heikko sekä ruumiin että sielun voimiltaan, ja ovelat syrakusalaiset arve- 
livat sen vuoksi saavansa hänestä lempeän ja velton hallitsijan. Hänellä 
oli pystyvinä neuvonantajinaan setänsä Dion ja historioitsija Filistios. 
Dion oli varakas mies, mutta samalla kirjallisuuden ja filosofian ystävä 
ynnä Platonin harras oppilas. Hänestä tuli Akatemian jäsen, ja hän eli 
sekä kotona että ulkomailla filosofin yksinkertaista elämää. Hänen mie- 
leensä juolahti, että uuden diktaattorin helposti muovailtavissa oleva nuo- 
ruus tarjosi tilaisuuden, joskaan ei Platonin hänelle kuvaileman Utopian, 
ainakin sellaisen perustuslaillisen hallitusmuodon voimaan saattamiseen, 
joka pystyisi yhdistämään koko Sisilian ja karkottamaan karthagolaiset. 
Dionin ehdotuksesta Dionysios II kutsui Platonin hoviinsa ja alistui hänen 
kasvatettavakseen. 

Nuori itsevaltias koetti epäilemättä panna parastaan ja salasi opetta- 
jaltaan sen taipumuksen juoppouteen ja irstaisuuteen, joka oli saanut hänen 
isänsä ennustamaan dynastian kuolevan pojan mukana. Nuorukaisen 
näennäisen alttiuden pettämänä Platon johdatti häntä filosofiaan vaikeinta, 
nimittäin matematiikan ja hyveen, tietä. Hallitsijalle sanottiin, kuten 
Kung Fu-tse sanoi Lun herttualle, että hallituksen ensimmäinen periaate 
on hyvä esimerkki, että hänen parantaakseen kansaansa on itse kehityt- 
tävä älykkyyden ja hyvän tahdon esikuvaksi. Koko hovi ryhtyi opiskele- 
maan geometriaa ja katseli diplomaattisen kunnioituksen ja kammon 
vallassa hiekkaan piirreltyjä kuvioita. Mutta Filistios, joka oli syrjäytynyt 
Platonin tähden kohotessa, kuiskasi diktaattorille, että kaikki tämä oli 
vain ateenalaisten juonta. Nämä eivät olleet kyenneet valloittamaan Syra- 
kusaa laivaston ja armeijan voimalla, mutta tahtoivat nyt saada sen hal- 
tuunsa yhden miehen avulla. Päästyään kaavojensa ja dialogiensa avulla 
valloittamattoman linnan herraksi Platon muka syöksisi Dionysioksen val- 
lasta ja nostaisi Dionin valtaistuimelle. Nämä salakuiskeet tarjosivat Dio- 
nysiokselle mainion verukkeen vapautumiseen geometriasta. Hän kar- 
kotti Dionin maasta, takavarikoi hänen omaisuutensa ja antoi Dionin vai- 
mon hovimiehelle, jota nainen kammosi. Vaikka diktaattori vakuutteli 

kiintymystään, Platon poistui Syrakusasta ja liittyi Ateenassa Dionin 
seuraan. Kuutta vuotta myöhemmin hän kuninkaan kutsusta palasi ja 
anoi silloin Dionille lupaa palata. Kuningas epäsi, ja Platon vetäytyi aka- 
tomiansa pariin. 

V. 357 Dion, jolla oli vähän rahaa, mutta paljon ystäviä, värväsi manner- 
Hellaassa kahdeksansadan miehen sotajoukon ja purjehti Syrakusaan. 
Astuttuaan salaisesti maihin hän huomasi, että kansa oli halukas häntä 
auttamaan. Yksi taistelu — jossa hänen oma urhoollisuutensa hänen vii- 
destäkymmenestä ikävuodestaan huolimatta ratkaisi tuloksen — riitti 
niin täydellisesti saattamaan Dionysioksen armeijan tappiolle, että peläs- 
tynyt nuorukainen pakeni Italiaan. Tällöin Syrakusan kansalliskokous, 
jonka Dion oli kutsunut kokoon, aitokreikkalaisen malttamattomasti 
riisti Dionilta päällikkyyden, ettei hän tekeytyisi diktaattoriksi. Dion asettui 
kaikessa rauhassa asumaan Leontinoihin, mutta Dionysioksen joukot, 
joille tapahtumien käänne oli mieleen, hyökkäsivät äkkiä kansanpuolueen 
armeijan kimppuun ja löivät sen. Dionin erottajat kutsuivat hänet kiireesti 
palaamaan ja ottamaan päällikkyyden. Hän tuli, voitti jälleen, antoi 
anteeksi äskeisille vastustajilleen ja julisti, että järjestyksen palauttami- 
seksi tarvittiin väliaikainen diktatuuri. Ystäviensä neuvosta huolimatta 
hän kieltäytyi ottamasta henkivartiostoa lausuen »olevansa mieluummin 
valmis kuolemaan kuin elämään aina varuillaan sekä ystäviä että vihollisia 
vastaan». Sen sijaan hän säilytti rikkauden ja mahtavuuden keskellä totun- 
naiset vaatimattomat elintapansa. Sillä vaikka, kuten Plutarkhos kirjoittaa, 


kaikki nyt on käynyt hänen toivomustensa mukaan, hän ei halunnut 
nauttia mitään etuja onnestaan ... Hän tyytyi hyvin kohtuulliseen 
ja niukkaan elatukseen, ja tosiaan ihmettelivät kaikki ihmiset, että 
vaikka ei vain Sisilia ja Karthago, vaan koko Hellas arvioi hänen 
olevan menestyksen huipulla eikä katsonut ketään elävää miestä 
häntä suuremmaksi eikä ketään sotapäällikköä urheuden ja menes- 
tyksen puolesta mainiommaksi, niin mitä vartiointiin, palveluskun- 
taan ja ravintoon tulee, hän näytti pikemmin elävän Platonin 
kanssa Akatemian piirissä kuin palkkasoturien ja heidän päällik- 
köjensä keskellä, jotka keskellä ponnistuksia ja vaaroja viihdyttävät 
itseään syömällä ja juomalla kyllikseen ja huvittelemalla ylenpaltti- 
sesti joka päivä. 


Jos saamme uskoa Platonia, Dionin tarkoituksena oli pystyttää perus- 
tuslaillinen monarkia, uudistaa syrakusalaisten elämä ja tavat Spartan 
esikuvan mukaan, rakentaa uudelleen ja yhdistää Sisilian orjuutetut tai 
autiot kreikkalaiskaupungit ja sitten karkottaa karthagolaiset saarelta. 
Syrakusalaiset olivat kuitenkin ihastuneet demokratiaan eivätkä piitan- 
neet hyveestä enempää kuin kumpikaan Dionysios. Muuan Dionin ystävä 
murhasi hänet. Seurauksena oli sekasorto. Dionysios riensi kotiin, anasti 

uudelleen Ortygian ja hallitusvallan sekä hallitsi katkeran julmasti kuten 
vallasta syösty, mutta palannut despootti ainakin. 

Yksilön kohtalo on välistä ansioton, mutta kansakunnan harvoin. 
Syrakusalaiset pyysivät apua emükaupungiltaan Korinthokselta. Pyyntö 
saapui hetkellä, jolloin muuan miltei tarumaisen jalo korintholainen odotti 
kutsua sankaruuteen. Timoleon oli aristokraatti, joka rakasti siinä määrin 
vapautta, että kun hänen veljensä Timofanes pyrki Korinthoksen tyran- 
niksi, hän surmasi tämän. Äitinsä kiroamana ja tekoaan hautoen tyrannin- 
surmaaja vetäytyi metsän pimentoihin ja vältti ihmisten seuraa. Kuul- 
tuaan Syrakusan hädästä hän kuitenkin tuli esiin pakopaikastaan, keräsi 
pienen vapaaehtoisjoukon, purjehti Sisiliaan ja liikehti pienellä joukollaan 
niin taitavasti, että kuninkaallinen armeija antautui saatuaan lyhyen aikaa 
kokea hänen sodanjohtotaitoaan ja ehtimättä surmata häneltä yhtään 
miestä. Timoleon antoi nöyryytetylle tyrannille sen verran rahaa, että 
hän pääsi Korinthokseen, missä hän vietti Joppuikänsä opettamalla ja jos- 
kus kerjäten leipäänsä. Timoleon uudisti demokratian, revitytti linnoitus- 
laitteet, jotka olivat tehneet Ortygiasta tyranniuden tukikohdan, torjui 
maahan hyökänneet karthagolaiset, palautti kreikkalaiskaupunkien demo- 
kratian ja vapauden ja teki Sisiliasta sukupolven ajaksi niin rauhallisen ja 
hyvinvoivan, että sinne saapui uusia siirtolaisia kaikkialta kreikkalais- 
maailmasta. Sitten hän kieltäytyen julkisista viroista vetäytyi yksityis- 
elämään, mutta koska saaren demokratiat pitivät arvossa hänen viisaut- 
taan ja rehellisyyttään, ne kysyivät hänen neuvoaan kaikista tärkeistä 
asioista ja mielellään seurasivat hänen neuvoaan. Kun kaksi »sykofanttia» 
oli syyttänyt häntä rikoksesta, hän kiitollisen kansan vastalauseista huo- 
limatta vaati tulla lain mukaan puolueettomasti tuomituksi ja ylisti juma- 
lia siitä, että puhevapaus ja tasa-arvoisuus lain edessä oli palautettu 
Sisiliaan. Hänen kuollessaan (337) koko Hellas luki hänet suurimpien poi- 
kiensa joukkoon. 


V. MAKEDONIAN MAHTAVUUDEN KASVU 


Samaan aikaan kun Timoleon toimitti kansanvallalle Sisiliassa viimeisen 
hengähdystauon, Filippos kävi tuhoamaan sitä mannermaalla. Filippoksen 
noustessa valtaistuimelle (359) Makedonia oli huolimatta Arkhelaoksen 
suopeamielisyydestä kulttuuria kohtaan edelleen suurimmaksi osaksi raa- 
kalaismaata ja sen asukkaat rohkeita, mutta oppimattomia vuoristolaisia. 
Tosiaan se ei koko olemassaolonsa aikana, vaikka kreikan kieli olikin siellä 
virallisena kielenä, tuottanut yhtään kirjailijaa, taiteilijaa, tiedemiestä tai 
ajattelijaa. 

Filippos vietti kolme vuotta Epameinondaan sukulaisten parissa The- 
bassa ja omaksui silloin hiukan kulttuuria ja runsaasti sotilaallisia ideoita. 

Hänellä oli kaikkia muita paitsi sivistykseen liittyviä hyveitä. Hänellä 
oli voimakas urheilijan ruumis ja tahto, hän oli muhkea eläin, joka silloin 
tällöin yritti olla ateenalainen herrasmies. Kuuluisan poikansa tavoin hän 
oli rajuluontoinen ja antelias, rakasti taistelua yhtä paljon kuin poikansa 
ja väkeviä juomia enemmänkin. Hän piti pojista, mutta naisista enemmän 
ja otti niin monta vaimoa kuin ehti. Hetken aikaa hän koetti elää yksi- 
avioisuudessa hurjan ja kauniin molossiprinsessan Olympiaan kanssa, joka 
synnytti hänelle Aleksanterin, mutta sittemmin hänen mielitekonsa saivat 
ylivallan, ja Olympias hautoi kostoa. Eniten hän piti vankoista miehistä, 
jotka saattoivat koko päivän panna henkensä alttiiksi ja puoli yötä pelata 
ja mässätä hänen kanssaan. Hän oli kirjaimellisesti (ennen Aleksanteria) 
urhoollisista urhoollisin ja jätti joka taistelukentälle kappaleen itsestään. 
»Mikü mies!» huudahti hänen pahin vihollisensa Demosthenes. »Vallan ja 
mahdin takia hän on antanut puhkaista toisen silmänsä, ruhjoa olkapäänsä, 
rampauttaa toisen käsivartensa ja säärensä.» Hän oli ovela ja älykäs, osasi 
kärsivällisesti odottaa tilaisuutta ja eteni päättävästi vaikein keinoin etäistä 
epämäärää kohti. Diplomaattina hän oli sävyisä ja petollinen: hän rikkoi 
lupauksensa huolettomasti ja oli aina valmis tekemään uuden; hänen mie- 
lestään moraalilla ja hallitustoimilla ei ollut mitään yhteistä; valheet ja 
lahjominen olivat vain verilöylyn inhimillisempi vastine. Hän oli kuitenkin 
lempeä voittaessaan ja tavallisesti soi voitetuille helleeneille paremmat 
ehdot kuin nämä soivat toisilleen. Kaikki, jotka tapasivat hänet — paitsi 
itsepintainen Demosthenes —, pitivät hänestä ja lukivat hänet aikakauden 
voimakkaimpiin ja kiinnostavimpiin luonteisiin kuuluvaksi. 

Hänen hallituksensa oli ylimysvaltainen monarkia, jossa kuninkaan valta 
oli hänen käsivartensa ja henkisten kykyjensä etevämmyyden sekä yli- 
mysten tottelemisalttiuden varassa. »Kuninkaan tovereina» oli kahdeksan- 
sataa läänitysherraa. He olivat suurtilallisia, jotka halveksivat kau- 
punkilaiselämää, kansanjoukkoja ja kirjoja, mutta kun kuningas heidän 
suostumuksellaan julisti sodan, he tulivat tiluksiltaan mainiossa ruumiilli- 
sessa kunnossa ja mielettömän rohkeina. Armeijassa he palvelivat ratsu- 
väkenä; he istuivat Makedonian ja Traakian kestävien hevosten selässä, ja 
Filippos oli harjoittanut heidät taistelemaan sulkeisjärjestyksessä siten, 
että taktiikkaa saatettiin heti muuttaa komentajan käskystä. Heidän 
ohellaan oli jalkaväkenä karkeita metsästäjiä ja talonpoikia, jotka oli jär- 
jestetty »falangeihin», kuuteentoista riviin sotilaita, jotka ojensivat kei- 
häänsä edellisten rivien miesten pään yli tai lepuuttivat niitä heidän olka- 
päillään, niin että falangi oli kuin rautamuuri. Keihäs oli 21 jalkaa pitkä ja 
painavampi takaa, joten se kannettaessa ulkoni 15 jalkaa eteenpäin. Kun 
kukin sotilasrivi marssi kolmea jalkaa seuraavan edellä, viiden ensimmäisen 
rivin keihäät törröttivät falangin etupuolella, ja kolmen ensimmäisen rivin 
keihäät ulottuivat pitemmälle kuin lähimmän kreikkalaisen hopliitin kuu- 

den jalan mittainen heittokeihäs. Singottuaan keihäänsä makedonialainen 
soturi taisteli lyhyellä miekalla ja suojeli itseään pronssikypärällä, rauta- 
paidalla, säärivaruksilla ja koveällä kilvellä. Falangin takana seurasi 
rykmentti vanhanaikaisia jousimiehiä, jotka ampuivat nuolensa peitsi- 
miesten pään yli, ja heitä piirityskuormasto katapultteineen ja muurin- 
murtimineen. Päättäväisosti ja kärsivällisesti — ollen Aleksanterille samaa 
kuin Fredrik Wilhelm Fredrik Suurelle — Filippos koulutti kymmentuhan- 
tisen armeijansa voimakkaimmaksi sodankäyntivälineeksi, minkä Eurooppa 
siihen asti oli nähnyt. 

Tämän sotavoiman avulla hän halusi yhdistää Kreikan johtoonsa, sitten 
koko Hellaan avulla mennä Hellespontoksen yli ja karkottaa persialaiset 
kreikkalaisesta Aasiasta. Jokaisella askeleella tätä päämäärää kohti hän 
törmäsi helleenien vapaudenrakkautta vastaan, ja koettaessaan murtaa 
heidän vastarintansa hän miltei unohti päämäärän keinojen vuoksi. Hänen 
ensimmäinen siirtonsa aiheutti ristiriidan Ateenan kanssa, sillä hän koetti 
saada valtaansa Ateenan Makedonian ja Traakian rannikolta hankkimat 
kaupungit. Nämä kaupungit eivät ainoastaan sulkeneet hänen tietään 
Aasiaan, vaan niillä oli hallussaan rikkaita kultakaivoksia, ja ne kävivät 
verotettavaksi soveltuvaa kauppaa. Ateenan ollessa sitoutuneena »yhteis- 
kunnalliseen sotaan», joka teki lopun sen toisesta imperiumista, Filippos 
anasti Amfipoliin (357), Pydnan ja Potidaian (356) ja kuittasi Ateenan vasta- 
lauseet antamalla kohteliaasti tunnustusta Ateenan kirjallisuudelle ja 
taiteelle. V. 355 hän valloitti Methonen, jota piirittäessään menetti toisen 
silmänsä, v. 347 pitkällisen juonittelun ja sotaretken jälkeen Olynthoksen. 
Hänellä oli valvonnassaan Aigeian meren koko Euroopan puoleinen pohjois- 
ranta ja tuhannen talentin vuositulot Traakian kaivoksista, joten hän saat- 
toi kohdistaa huomionsa Kreikan tuen hankimiseen. 

Rahoittaakseen sotaretkensä hän oli myynyt tuhansittain vankeja, nii- 
den joukossa paljon ateenalaisia, orjiksi ja menettänyt helleenien myötä- 
mielisyyden. Hänen onnekseen kreikkalaiset näinä vuosina näännyttivät 
itsensä toisessa pyhässä sodassa» (356—346), jonka aiheena oli fokislaisten 
suorittama Delfoin aarteen ryöstö. Spartalaiset ja ateenalaiset taistelivat 
fokislaisten puolella, amfiktyoniliitto (Boiotia, Lokris, Doris ja Thessalia) 
heitä vastaan. Joutuessaan häviölle amfiktyoniliitto pyysi apua Filippok- 
selta. Hän näki hetkensä koettaneen, pyyhälsi nopeasti avoimien solien 
kautta ja nujersi fokislaiset, minkä jälkeen hänet otettiin Delfoin amfik- 
tyoniliiton jäseneksi, huudettiin pyhäkön suojelijaksi ja kutsuttiin olemaan 
kaikkien helleenien esimiehenä pytholaisissa kisoissa. Hän loi silmänsä 
Peloponnesoksen riitaisiin valtioihin ja havaitsi voivansa saada ne kaikki, 
heikentynyttä Spartaa lukuun ottamatta, hyväksymään hänet sellaisen 
kreikkalaisen liittokunnan johtajaksi, joka vapauttaisi kaikki idän ja 
lännen kreikkalaiset. Mutta Ateena, joka vihdoinkin kuunteli Demosthe- 

nesta, ei Filippoksessa nähnyt vapauttajaa, vaan orjuuttajan ja päätti 
taistella kaupunkivaltion mustasukkaisen itsenäisyyden ja sen vapaan 
demokratian turvaamisen puolesta, joka oli tehnyt siitä maailman valon. 


VI. DEMOSTHENES 


Vatikaanissa oleva suuren puhujan kuvapatsas on hellenistisen realismin 
mestariteoksia. Sillä on huolien uurtamat kasvot, ikään kuin jokainen 
Filippoksen edistysaskel olisi kyntänyt uuden vaon hänen kulmiinsa. Ruumis 
on laiha ja rasittunut; katse on miehen, joka on vetoamaisillaan viimeisen 
kerran menetetyksi tajuamansa asian puolesta; silmät paljastavat, että 
elämä on ollut vailla lepoa, ja ennustavat katkeraa kuolemaa. 

Demostheneen isä oli miekkojen ja vuoteenkehysten suurtuottaja, joka 
jätti hänelle perinnöksi noin neljäntoista talentin (84 000 dollarin) arvoisen 
liikkeen. Kolme täytäntöönpanijaa piti huolta pojan omaisuudesta ja tuh- 
lasi sitä niin anteliaasti omaksi hyväkseen, että hänen päästyään kaksi- 
kymmenvuotiaaksi (363) oli haastettava holhoojansa oikeuteen pelastaak- 
seen perintönsä rippeet. Hän käytti pääosan niistä varustaakseen Ateenan 
sotalaivastoon kolmisoudun ja ryhtyi sitten ansaitsemaan leipäänsä kir- 
joittelemalla puheita käräjäriitojen asianosaisille. Hän osasi sepitellä 
paremmin kuin puhua, sillä hänen ruumiinrakenteensa oli heikko ja hänellä 
oli puhevika. Plutarkhos kertoo hänen välistä valmistaneen puheita kum- 
mallekin vastapuolelle. Päästäkseen puheviastaan hän suu täynnä pikku- 
kiviä piti puheita merelle tai lausui ääneen juostessaan ylämäkeen. Hän 
työskenteli ankarasti ainoana huvikkeenaan ilonaiset ja pojat. »Mitä 
Demostheneelle voi tehdä?» valitti hänen sihteerinsä. »Kaikki, mitä hän 
on ajatellut koko vuoden aikana, joutuu sekasortoon yhtenä yönä naisen 
takia.» Monivuotisten ponnistusten jälkeen hänestä tuli eräs Ateenan rik- 
kaimpia asianajajia, joka hallitsi oikeudenkäynnin telmilliset hienoudet, 
osasi puhua vakuuttavasti ja oli moraaliltaan . joustava. Hän puolusti 
pankkiiri Formionia täsmälleen samanlaisia syytöksiä vastaan, jotka hän 
itse oli kohdistanut holhoojiinsa, vaati yksityishenkilöiltä melkoisia palk- 
kioita toimenpiteistään uusien lakien aikaansaamiseksi eikä koskaan vas- 
tannut ammattitoverinsa Hypereideen syytöksiin, että hän otti vastaan 
rahoja Persian kuninkaalta yllyttääkseen sotaa Filipposta vastaan. Hänen 
ollessaan uransa huipulla hänen omaisuutensa oli kymenen | kertaa niin 
suuri kuin se, jonka hänen isänsä oli hänelle jättänyt. 

Kuitenkin hän oli kyllin rehellinen kärsiäkseen ja kuollakseen sen kat- 
santokannan puolesta, jonka puolustamisesta hänelle maksettiin. Hän 
paheksui Ateenan riippuvaisuutta palkkajoukoista ja ehdotti, että ne kan- 
salaiset, jotka saivat rahaa theorikon-rahastosta, ansaitsisivat sen palvele- 

malla armeijassa. Hän jopa uskalsi ehdottaa, ettoi tätä rahastoa käytet- 
täisi pääsyn järjestämiseksi kansalaisille uskonnollisiin juhliin ja näytel- 
miin, vaan paromman puolustuslaitoksen aikaan saamiseksi.! Hän väitti, 
että ateenalaiset olivat rappeutuneita velttiöitä, jotka olivat menet- 
täneet esivanhempiensa sotilashyveet. Hän ei suostunut tunnustamaan, 
että kaupunkivaltio oli menettänyt voimansa puolueriitojen ja sodan kautta, 
ja että Kreikan yhtenäisyys oli ajan vaatimus. Tämä yhtenäisyys oli, 
niin hän varoittaen julisti, vain iskusana, jolla koetettiin verhota Kreikan 
orjuuttaminen yhden miehen alaiseksi. Hän paljasti Filippoksen kunnian- 
himoiset pyyteet ensimmäisistä oireista lähtien ja rukoili ateenalaisia tais- 
telemaan säilyttääkseen pohjoiset liittolaisensa ja siirtokuntansa. 

Demostheneen, Hypereideen ja sotapuolueen vastustajia olivat Aiskhines, 
Fokion ja rauhanpuolue. On hyvin todennäköistä, että kumpikin puoli 
otti lahjuksia, toinen Persialta, toinen Filippokselta, mutta oli vilpittö- 
mästi oman sanahelinänsä lumoissa. Fokion tunnustettiin yleisesti aikansa 
rehellisimmäksi valtiomieheksi; hän oli stoalainen ennen Zenonia, Platonin 
akatemian filosofinen kasvatti, puhuja, joka simä määrin halveksi kansan- 
kokousta, että sen osoittaessa suosiotaan kysyi ystävältään: »Olenko tie- 
tämättäni sanonut jotakin kunnotonta? Hänet valittiin viisiviidettä ker- 
taa strategiksi, joten hän runsain mitoin löi Perikleen ennätyksen. Hän 
toimi ansiokkaasti päällikkönä monessa sodassa, mutta käytti suurimman 
osan elämäänsä puhumiseen rauhan puolesta. Hänen liittolaisensa Aiskhi- 
nes ei ollut stoalainen, vaan mies, joka oli noussut katkerasta köyhyydestä 
sievoisille tuloille. Nuorena hän oli toiminut opettajana ja näyttelijänä, 
minkä ansiosta hänestä tuli sulavasanainen puhuja. Sanotaan hänen olleen 
ensimmäinen kreikkalainen, joka piti onnistuneita extempore-puheita; 
hänen kilpailijansa valmistivat puheensa etukäteen. Taisteltuaan Fokionin 
alaisena useissa otteluissa hän omaksui tämän politiikan, että oli tehtävä 
myönnytyksiä Filippokselle eikä sodittava tätä vastaan, ja kun Filippos 
maksoi hänelle hänen vaivoistaan, hänen innostuksensa rauhaan kohosi 
mieltä ylentäväksi hartaudeksi. 

Demosthenes syytti kaksi kertaa Aiskhinesta Makedonian kullan vastaan 
ottamisesta, mutta ei kummallakaan kertaa voinut saada häntä tuomi- 
tuksi. Lopulta Demostheneen sotaisa kaunopuheisuus ja Filippoksen työn- 
tyminen etelää kohti kuitenkin saivat ateenalaiset väliaikaisesti luopu- 
maan theorikon-rahaston varojen jakelusta ja käyttämään sitä sotatarkoi- 
tuksiin. V. 338 järjestettiin hätäisesti sotajoukko. Se marssi pohjoiseen 





1 Theorikon (so. näytäntö-)rahastosta suoritettiin nyt pääsymaksuja niin moniin 
juhliin, että suuri osa kansalaisista miltei köyhtyi sen takia. »Ateenan tasavalta», sanoo 
Glotz, soli muuttunut keskinäiseksi avustusyhdistykseksi, jossa yhden luokan täytyi 
avustaa toista.» Kansankokous oli selittänyt hengenrikokseksi tämän rahaston ehdotta- 
misen käytettäväksi muihin tarkoituksiin. 

ja kohtasi Filippoksen falangit Boiotian Khaironeian luona. Sparta kiel- 
täytyi auttamasta, mutta Theba, joka tunsi Filippoksen sormet kurkus- 
saan, lähetti »pyhün joukkonsa» taistelemaan ateenalaisten rinnalla. Jokai- 
nen sen kolmestasadasta jäsenestä kaatui taistelukentällä. Ateenalaiset 
taistelivat miltei yhtä urhoollisesti, mutta he olivat odottaneet liian kauan 
eivätkä he olleet riittävästi varustettuja niin uutta armeijaa kohtaamaan 
kuin Makedonian. He horjahtivat ja pakenivat päälle tunkevan peitsi- 
meren edestä, ja Demosthenes pakeni heidän mukanaan. Filippoksen kah- 
deksantoistavuotias poika Aleksanteri johti huolettoman urheasti Make- 
donian ratsuväkeä ja niitti kunniaa tänä kolkkona päivänä. 

Filippos oli diplomaattisen jalomielinen voittaja. Hän surmautti muutamia 
Theban makedonialaisvastaisia johtomiehiä ja muodosti sinne puoluelaisis- 
taan harvainvaltaisen hallituksen, mutta hän vapautti kaksituhatta ateena- 
laista vankiaan ja lähetti lumoavan Aleksanterin ja harkitsevan Anti- 
patroksen tarjoamaan rauhaa ehtona, että Ateena tunnustaisi hänet kaik- 
kien yhteistä vihollista vastaan taistelevien kreikkalaisten sotavoimien 
ylipäälliköksi. Ateena, joka oli pelännyt ankarampia ehtoja, ei ainoastaan 
suostunut, vaan hyväksyi päätöslauselmia, jotka uhkuivat kohteliaisuuk- 
sia uudelle Agamemnonille. Filippos kutsui Korinthokseen Kreikan valtioi- 
den synedrionin (kokouksen), muodosti ne (Spartaa lukuun ottamatta) 
valtioliitoksi Boiotian liittokunta esikuvana ja hahmotteli suunnitelmansa 
Aasian vapauttamiseksi. Hänet valittiin yksimielisesti hankkeen johtajaksi. 
Jokainen valtio sitoutui toimittamaan hänelle miehiä ja aseita ja lupasi, 
ettei kukaan helleeni taistelisi häntä vastaan. Sellaiset uhraukset olivat 
vähäinen hinta hänen pysyttämisestään loitolla. 

Khaironeian taistelun merkitys oli äärettömän suuri. Se yhteys, jota 
Kreikka itse ei ollut pystynyt luomaan, oli nyt saavutettu, mutta vain 
puolimuukalaisen miekan terällä. Peloponnesoksen sota oli näyttänyt, 
ettei Ateena pystynyt organisoimaan Hellasta, jälkivuodet olivat osoitta- 
neet, ettei Sparta siihen pystynyt, ja Thebankin hegemonia oli vuorostaan. 
epäonnistunut.  Sotajoukkojen ja luokkien taistelu oli uuvuttanut 
kaupunkivaltiot ja tehnyt ne puolustuskyvyttömiksi. Onnekseen ne 
näissä olosuhteissa tapasivat kohtuullisen voittajan, joka aikoi vetäytyä 
pois voittonsa näyttämöltä ja jättää kukistetuille runsaasti vapautta. 
Filippos ja hänen jälkeensä Aleksanteri tosiaan valppaasti suojelivat Liit- 
toutuneiden valtioiden itsehallintoa estääkseen mitään niistä nielaisemasta 
toisia ja siten kasvamasta niin voimakkaaksi, että Makedonia syrjäytyisi. 
Yhden suuren vapauden Filippos kuitenkin riisti, oikeuden tehdä vallan- 
kumouksia. Hän oli avoimesti vanhoillinen ja piti vankkaa omistusoikeutta 
yritteliäisyyden välttämättömänä kiihokkeena ja hallituksen tarpeellisena 
tukipatsaana. Hän suostutti Korinthoksen synodin sisällyttämään liitto- 
sopimukseen määräyksen kaikkia valtiosäännön muutoksia, yhteiskunnalli- 

sia mullistuksia ja valtiollisia vainoja vastaan. Hän tuki vaikutusvallallaan 
jokaisessa valtiossa omistavaa luokkaa ja teki lopun takavarikonluontoi- 
sesta verottamisesta. 

Hän oli laatinut suunnitelmansa hyvin, paitsi Olympiaan osalta. Hänen 
kohtaloaan eivät viime kädessä määränneet hänen voittonsa taisteluken- 
tällä, vaan huonot välit puolisoon. Tämä ei kauhistuttanut häntä vain 
rajuudellaan, vaan myös osallistumisella Dionysoksen hurjimpiin palvonta- 
menoihin. Eräänä yönä Filippos löysi käärmeen Olympiaan vuoteesta eikä 
rauhoittunut kuullessaan, että se oli jumala. Mikä pahempaa, Olympias 
ilmoitti, ettei hän ollut Aleksanterin todellinen isä, vaan että hääyönä 
Olympiaaseen oli iskenyt salama ja sytyttänyt hänet tuleen: suuri jumala 
Zeus-Ammon oli siten siittänyt loistavan prinssin. Näin monenlaisten kil- 
pailijoiden masentamana Filippos käänsi huomionsa toisiin naisiin, ja Olym- 
pias aloitti kostonsa paljastamalla Aleksanterille hänen jumalallisen synty- 
peränsä salaisuuden. Muuan Filippoksen sotapäälliköistä, Attalos, kärjisti 
tilannetta esittämällä maljan Filippoksen toisesta avioliitosta odotetulle 
lapselle, josta saataisiin valtaistuimen laillinen» (so. täysin makedonia- 
lainen) perijä. Aleksanteri heitti pikarin hänen päähänsä ja huusi: »Olenko 
minä sitten äpärä?» Filippos tempasi miekkansa kurittaakseen poikaansa, 
mutta oli niin juovuksissa, ettei voinut pysyä pystyssä. Aleksanteri nauroi 
hänelle: Siinä on mies», hän sanoi, vjoka aikoo samota Euroopasta Aasiaan, 
mutta ei voi horjumatta siirtyä leposohvalta toiselle.» Muutamaa kuukautta 
myöhemmin muuan Filippoksen upseeri, Pausanias, joka oli pyytänyt 
Filippokselta hyvitystä Attalokselta kärsimästään loukkauksesta, mutta ei 
ollut sellaista saanut, murhasi kuninkaan (336). Aleksanteri, jota armeija 
jumaloi ja Olympias! tuki, otti haltuunsa valtaistuimen, kukisti kaiken vas- 
tustuksen ja valmistautui valloittamaan maailman. 


1 Hänen epäiltiin yllyttäneen Pausaniasta. 


KAHDESKYMMENES LUKU 


KIRJALLISUUS JA TAIDE NELJÄNNELLÄ 
VUOSISADALLA 


I. PUHUJAT 


Kautta koko tämän sekasorron kirjallisuudessa heijastui Hellaan mies- 
kuntoisuuden mailleenmeno. Lyyrillinen runous ei enää ollut luovien 
yksilöiden intohimoista ilmaisua, vaan salonkiälymystön kohteliasta näper- 
telyä, koululäksyjen oppinutta kaikua. Miletolainen Timotheos kirjoitti 
eepoksen, mutta sellainen ei ollut väittelynhaluisen ajan makuun, ja se 
saavutti yhtä vähän suosiota kuin hänen varhaisempi musiikkinsa. Näy- 
telmiä esitettiin yhä, mutta vaatimattomammissa puitteissa eikä yhtä juh- 
lavasti. Valtionrahaston köyhtyminen ja varakkaiden yksityishenkilöiden. 
isänmaallisuuden heikentyminen riistivät kuorolta osan loistoa ja merki- 
tystä. Näytelmäkirjailijat tyytyivät yhä enemmän ja enemmän irrallisiin 
musiikkinumeroihin näytelmään elimellisesti liittyvien kuoroesitysten ase- 
mesta. Khoregin nimi hävisi ensin yleisön tietoisuudesta, sitten runoilijan, 
vain näyttelijän nimi pysyi. Draama oli yhä vähemmän ja vähemmän 
runoelma, yhä enemmän ja enemmän teatteriesitys. Se oli suurten näyt- 
telijöiden ja pienten kirjailijoiden aikaa. Kreikkalainen tragedia oli raken- 
tanut uskonnon ja jumalaistaruston varaan. Se edellytti kuulijoilta tiet- 
tyä uskoa ja kunnioitusta, ja jumalien vallan painuessa mailleen se tieten- 
kin kuihtui pois. 

Komedia kukoisti sitä mukaa kuin tragedia riutui, ja siihen tarttui jon- 
kin verran Euripideen näyttämön sukkeluutta, hienostusta ja sisällystä. 
Keskimmäinen huvinäytelmä (400—323) menetti halun tai uskalluksen har- 
joittaa poliittista satiiria juuri silloin, kun politiikka eniten olisi tarvinnut 
»avomielistà ystävää». Kenties sellainen satiiri oli kiellettyä tai yleisö kyl- 
lästynyt politiikkaan nyt, kun Ateenaa hallitsivat toisluokkaiset miehet. 
Neljännen vuosisadan helleenin yleinen vetäytyminen julkisuudesta yksi- 
tyiselämään siirsi hänen harrastuksensa valtion asioista kodin ja sydämen 
asioihin. Tapakomedia syntyi; rakkaus alkoi vallita näyttämöä, vaikkei 
suinkaan aina hyveellisyytensä ansiosta; puolimaailman naiset liikkuivat 
näyttämön palkeilla kalamuijien, kokkien ja pöllämystyneiden filosofien 
parissa — päähenkilöiden ja kirjailijan maineen kuitenkin lopuksi pelasti 
avioliitto. Nämä näytelmät eivät olleet yhtä rahvaanomaisia ja karkean 
hulluttelevia kuin Aristofaneen, mutta niitä ei myöskään elävöittänyt 

hänen rehevyytensä ja mielikuvituksensa. Mo tunnemme yhdeksänneljättä 
keskimmäisen komedian runoilijaa nimeltä, mutta ei ainoatakaan heidän 
teostaan ole säilynyt. Katkelmien nojalla voimme kuitenkin päätellä, 
etteivät he kirjoittaneet ikuisuutta varten. Thurioilainen Aleksis kirjoitti 
245 näytelmää, Antifanes 260. He takoivat niin kauan kuin rauta oli 
kuumaa ja kuolivat sen jäähdyttyä. 

Aika oli puhujien vuosisataa. Teollisuuden ja kaupan nousu edisti ihmis- 
ten realismia ja käytännöllisyyttä. Koulut, joissa ennen oli opetettu 
Homeroksen runoja, valmensivatnyt oppilaitaan puhujiksi. Isaios, 
Lykurgos, Hypereides, Demades, Deinarkhos,  Aiskhines ja De- 
mosthenes olivat puhuja-politiikkoja, poliittisten puolueiden johtomie- 
hiä, Advokatenrepublikin valtiaita, kuten saksalaiset sanoisivat. Saman- 
laisia miehiä ilmaantui Syrakusan kansanvaltaisten välivaiheiden aikana, 
mutta harvainvaltaiset valtiot eivät heitä suvainneet. Ateenan puhujilla 
oli selkeä ja voimakas kieli, he kaihtoivat koristeellista puhetapaa, saattoi- 
vat silloin tällöin kohota isänmaalliseen lennokkuuteen ja olivat niin epä- 
rehellisiä väittelijöitä ja herjaavapuheisia, ettei sellaista suvaittaisi edes 
nykyajan vaalitaistelussa. Ateenan kansankokouksen ja kansantuomio- 
istuimien kirjava kokoomus sekä madalsi että elvytti Kreikan puhetaitoa 
ja sen välityksellä Kreikan kirjallisuutta. Ateenan kansalainen nautti 
puhetaidollisista haukkumaryöpyistä miltei yhtä paljon kuin kilpataiste- 
lusta. Kun oli odotettavissa Demostheneen kaltaisten sanan soturien 
kaksintaistelu, saapui ihmisiä etäisistä kylistä ja ulkomailta heitä kuun- 
telemaan. Usein vedottiin ylpeyteen ja ennakkoluuloon. Platon, joka vihasi 
puhetaitoa kansanvallan surmaksi koituvana myrkkynä, määritteli retorii- 
kan taidoksi hallita ihmisiä vetoamalla heidän tunteisiinsa ja intohimoi- 
hinsa. 

Demostheneskaan ei voimastaan ja hermostuneesta kiihkeydestään, 
usein toistuvasta kohoamisestaan isänmaalliseen innostukseen, tulisista 
henkilökohtaisista hyökkäyksistään, älykkäästä ja vapauttavasta kerron- 
nan ja väittelyn vaihtelusta, kielensä huolellisesta rytmikkyydestä ja pu- 
heensa musertavasta vuolaudesta huolimatta täysin tee suuren miehen vai- 
kutusta. Hänen käsityksensä mukaan puhetaidon salaisuutena oli näytte- 
leminen (hypokrisis), ja hän uskoi itse tähän niin syvästi, että kärsivälli- 
sesti opetteli puheensa ulkoa ja harjoitteli niitä kuvastimen edessä. Hän 
kaivoi itselleen luolan ja eli siinä kuukausimääriä harjoitellen salaa: täl- 
laisina kausina hän ajoi parran toiselta puolelta kasvojaan pidättääkseen 
itsensä poistumasta piilopaikastaan. Puhujalavalla hän väänteli ruumis- 
taan, kieppui edes takaisin, laski käden otsalleen ikään kuin miettiäkseen 
ja usein korotti äänensä kiljahdukseksi. Kaikki tämä, kertoo Plutarkhos, 
miellytti tavattomasti rahvasta, mutta sivistyneet ihmiset, esimerkiksi 
Demetrios Faleronilainen, pitivät sitä äla-arvoisena, nöyryyttävänä ja 

epämiehekkäänä». Meitä huvittaa Demostheneen näytteleminen, ällistyt- 
tää hänen itserakkautensa, hämmennyttävät hänen syrjähyppynsä ja kau- 
histuttaa hänen epämiellyttävä törkeytensä. Hänessä on niukalti sukke- 
luutta tai filosofiaa. Vain hänen isänmaallisuutensa ja hänen epätoivoisen 
vapaudenrakkautensa ilmeinen vilpittömyys on sovittavana vastapainona. 

Kreikan puhetaidon historiallinen huippukohta sattuu vuoteen 330. 
Kuutta vuotta aikaisemmin Ktesifon oli saanut neuvoston alustavan hy- 
väksymisen ehdotukselleen, että Demostheneelle myönnettäisiin seppele 
tunnustukseksi ei vain hänen valtiomiesansioistaan, vaan myös mo- 
nista rahalahjoistaan valtiolle. Estääkseen kilpailijaansa saamasta tätä 
kunnianosoitusta Aiskhines syytti Ktesifonia muodollisesti pätevin perus- 
tein valtiosäännönvastaisen ehdotuksen tekemisestä. Ktesifonin juttu, 
jota oli yhtä mittaa lykätty, joutui lopulta viisisatamiehisen valamiehistön 
käsiteltäväksi. Se oli tietenkin cause célébre. Jokainen, jolla vain oli mah- 
dollisuuksia, saapui kaukaakin sitä kuulemaan; taistelihan Ateenan suurin 
puhuja hyvän maineensa ja poliittisen uransa puolesta. Aiskhines ei tuhlan- 
nut paljoa aikaa Ktesifoniin, vaan kävi Demostheneen luonteen ja uran 
kimppuun. Tämä vastasi samalla mitalla kuuluisassa puheessaan »Seppe- 
leestäv. Jokainen näiden kahden puheen lause väräjää vieläkin kiihkosta ja 
polttavasta vihasta, ikään kuin kaksi vihollista seisoisi taistelukentällä 
vastakkain. Tietäen hyökkäyksen puolustusta paremmaksi Demosthenes 
väitti, että Filippos oli valinnut puhujista epärehellisimmän ateenalaiseksi 
äänitorvekseen. Sitten hän piirsi syövyttävällä hapolla muotokuvan 
Aiskhineesta: 


Minun täytyy teille sanoa, kuka tämä mies on, joka niin lipevästi 
syytää herjauksia ... ja millaista sukuperää. Hyvekö? Sinä luopio! 
— mitä tekemistä sinulla tai perheelläsi on hyveen kanssa? . . . Missä 
sait oikeuden puhua kasvatuksesta? ... Kerronko, että isäsi oli orja, 
joka piti alkeiskoulua Theseuksen temppelin lähellä, ja että hänellä 
oli kahleet jalassa ja puurengas kaulassaan tai että äitisi vietti päi- 
vänvalohäitä ulkorakennuksessa? ... Autoit isääsi kouluraadan- 
nassa, jauhoit mustetta, pesit istuimia, lakaisit huonetta, toimit 
rengin töissä ... Päästyäsi pitäjän luetteloihin — ei kukaan tiedä 
miten sen järjestit, mutta jääköön se sikseen — valitsit oikein her- 
rasmiehen puuhan, rupesit pikkuvirkamiesten kirjuriksi ja asia- 
pojaksi. Tehtyäsi kaikki ne rikkomukset, joista muita moitit, sinut 
erotettiin siitä toimesta ... Ryhdyit noiden kuuluisien näyttelijöi- 
den, Simyloksen ja Sokrateen, jotka paremmin tunnetaan »murisi- 
joiden» nimellä, palvelukseen. Näyttelit pieniä osia heidän johdos- 
saan, poimit haltuusi viikunat, rypäleet ja öljymarjat, ja näiden 
ammuksien avulla elelit mukavammin kuin kaikilla niillä tappe- 
luilla, joita suoritit henkesi puolesta. Einäet ollut mitään välirauhaa 
sodassa sinun ja katselijoittesi välillä. 

Vertaa siis, Aiskhines, omaasi ja minun elämääni. Sinä opetit 
lukemista, minä kävin koulua. Sinä tanssit, minä olin khoregi ... 
Sinä olit julkinen kirjuri, minä julkinen puhuja. Sinä olit kolmannen 
luokan näyttelijä, minä näytännön katselija. Sinä epäonnistuit 
osassasi, ja minä vihelsin sinulle. 


Se oli voimallinen puhe, ei suinkaan esikuvallinen säädyllisyyden tai 
kohteliaisuuden puolesta, mutta niin intohimoisen tenhoava, että valaoikeus 
vapautti Ktesifonin viidellä äänellä yhtä vastaan. Seuraavana vuonna kan- 
sankokous myönsi Demostheneelle kiistanalaisen seppeleen. Kun Aiskhines 
ei voinut maksaa sakkoa, joka oli automaattinen seuraus niin epäonnistu- 
neen syytöksen ajamisesta, hän pakeni Rhodokseen, jossa nipin napin 
ansaitsi leipänsä retoriikkaa opettamalla. Vanha perimätieto kertoo De- 
mostheneen lähettäneen hänelle rahaa hänen köyhyytensä lieventämiseksi. 


II. ISOKRATES 


Tämä puhujien kaksintaistelu saavutti suurta ylistystä, ja siihen syventyi 
hartaasti jokainen sukupolvi. Mutta totta puhuen se edustaa Ateenan po- 
liittisen elämän miltei alinta vaihetta. Emme havaitse mitään ylevää tässä 
kadunkulman solvauskilpailussa, tässä kahden ulkomaisen kullan sala- 
nauttijan alhaisessa riidassa julkisesta ylistyksestä. Isokrates on hiukan 
miellyttävämpi. Hänen mukanaan kulkeutui neljännelle vuosisadalle 
hiukan viidennen suuruutta. Hän oli syntynyt 436 ja kuoli 338, yhtä 
aikaa Kreikan vapauden kanssa. Hänen isänsä oli ansainnut omaisuu- 
den huiluntekijänä. Poika sai kaiken mahdollisen opetuksen, jopa hänet 
lähetettiin Thessaliaan opiskelemaan retoriikkaa Gorgiaan johdolla. Pelo- 
ponnesoksen sota ja Alkibiadeen esimerkki saattoivat huiluteollisuuden 
perikatoon ja tuhosivat perheen varallisuuden. Isokrateen oli ansaittava 
elatuksensa kynmällään. Hän alkoi kirjoittamalla puheita toisille ja aikoi 
tulla puhujaksi. Mutta ujous ja äänen heikkous sekä voimakas inho poliit- 
tisen taistelun raakuutta kohtaan kiusasivat häntä. Hän inhosi kansan- 
villitsijöitä, jotka pitivät kansankokousta vallassaan, ja vetäytyi joksikin 
aikaa opettajan rauhalliseen elämään. 

Vuonna 391 hän perusti Ateenan menestyvimmän retoriikkaopiston. 
Hänen luokseen saapui opiskelijoita koko kreikkalaismaailmasta. Ehkäpä 
heidän syntyperänsä ja katsomustensa erilaisuus edisti hänen panhellee- 
nisen filosofiansa muovautumista. Hänen mielestään kaikki muut opettajat 
olivat väärillä jäljillä. Lentokirjasessa »Sofisteja vastaan» hän tuomitsi 
sekä ne, jotka lupasivat muuttaa kolmen tai neljän miinan palkkiosta 
kenen hyvänsä pölkkypään oppineeksi asiantuntijaksi, että ne, jotka 
Platonin tavoin toivoivat voivansa luonnontieteiden ja metafysiikan avulla 
valmentaa ihmisiä hallitusmiehiksi. Itse puolestaan hän myönsi voivansa 
saavuttaa tuloksia ainoastaan jos oppilaalla oli jonkin verran luontaisia 
lahjoja. Hän ei halunnut opettaa luonnontieteitä tai metafysiikkaa, sillä 

ne olivat hänen mielestään ratkaisemattomien salaisuuksien toivotonta 
utelemista. Silti hän nimitti filosofiaksi sitä opetusta, mitä hän antoi kou- 
lussaan. Lukusuunnitelman keskeisenä osana oli kirjoittamisen ja puhu- 
misen taito, mutta niitä opetettiin kirjallisuuden ja politiikan yhteydessä. 
Isokrates tarjosi siis, kuten me sanoisimme, humanistisen kurssin vasta- 
kohdaksi Platonin akatemian matemaattiselle kurssille. Puhetaito oli ta- 
voitteena, koska se oli tärkein keino päästä eteenpäin julkisessa elämässä; 
Ateenan valtiotahan hallittiin väittelemällä. Niinpä Isokrates opetti oppi- 
lailleen sanojen käyttöä: kuinka ne oli järjestettävä selkeimmin, rytmil- 
lisesti, mutta ei runomitallisesti. Äänenkäytön oli oltava hiottua, mutta ei 
teennäistä, äänen ja ajatuksen siirtymien luontevia !, lauseiden tasapainoisia 
ja jaksojen huipentuvia. Sellainen proosa miellytti hänen uskonsa mukaan 
hienostunutta korvaa yhtä paljon kuin runous. Tämä opisto kasvatti 
monta Demostheneen ajan johtajaa: sotapäällikkö Timotheoksen, histo- 
rioitsijat Eforoksen ja Theopompoksen, puhujat Isaioksen, Lykurgoksen, 
Hypereideen ja Aiskhineen, Platonin seuraajan Speusippoksen ja muu- 
tamien kertoman mukaan itse Aristoteleen. 

Isokrates ei tyytynyt suurmiesten kasvattamiseen; hän tahtoi itsekin 
näytellä jotakin osaa aikansa elämässä. Kun hänestä ei voinut tulla puhu- 
jaa tai valtiomiestä, hän ryhtyi kirjoittamaan lentokirjoja. Hän kääntyi 
pitkissä puheissa Ateenan yleisön, Filippoksen kaltaisten valtiomiesten, tai 
panhelleenisiin kisoihin kokoontuneiden helleenien puoleen. Esittämättä 
niitä itse hän julkaisi ne ja tuli siten tietämättään keksineeksi esseen kir- 
jallisuusmuotona. Hänen puheistaan, jotka kuuluvat Kreikan muinaisuu- 
den kiinnostavimpiin jäännöksiin, on säilynyt yhdeksänkolmatta. Jo en- 
simmäinen hänen suurista julkilausumistaan, Panegyrikos,? koskettelee 
hänen koko ajatusmaailmansa johtoaatetta, joka myös oli hänen vanhan 
opettajansa Gorgiaan johtoaate. Se oli kehoitus Kreikalle unohtaa pikku- 
valtiollisuutensa ja yhtyä yhdeksi valtioksi. Isokrates oli ylpeä ateena- 
laisuudestaan: »Niin suuresti on kaupunkimme edellä muuta ihmiskuntaa 
ajatuksen ja puhetaidon puolesta, että sen kasvateista on tullut koko maail- 
man opettajia.» Mutta hän oli vielä ylpeämpi kreikkalaisuudestaan. Hänen 
silmissään, samoin kuin hellenistisen ajan, helleenisyys ei merkinnyt kuu- 
lumista tiettyyn rotuun, vaan osallisuutta tietystä kulttuurista, ja tämä 
kulttuuri oli hänen mielestään parasta mitä milloinkaan oli luotu. Mutta 
tätä kulttuuria ympäröivät joka taholla »barbaarit», Italiassa, Sisiliassa, 
Afrikassa, Aasiassa ja nykyisellä Balkanin niemimaalla. Häntä masensi, 
kun hänen täytyi nähdä barbaarien voimistumistaan voimistuvan ja Persian 
lujittavan valtaansa Jooniassa, samalla kun Kreikan valtiot raatelivat 
toisiaan. 

Sillä niin monet kuin ovatkin ne onnettomuudet, jotka ovat omi- 

naiset ihmisluonnolle, me itse olemme keksineet enemmän, kuin 

N 1 Isokrates ja hänen jälkeensä useimmat kreikkalaiset kirjailijat pitivät virheenä, 
jos ääntiöön päättyvää sanaa seuraava sana aloitettiin ääntiöllä. 

2 Nimi johtuu siitä, että se oli osoitettu sadansien Olympian kisojen yleisölle, erään- 
laiselle kreikkalaisten yleiskokoukselle ( panegyris). 

mitä luonto sälyttää päällemme, ryhtymällä sotiin ja puoluckiistoihin 
keskuudessamme , . . Näitä onnettomuuksia vastaan ci vielä kukaan 
ole esittänyt vastalausottaan. Ihmisiä ei hävetä itkeä runoilijoiden 
sepittämien onnettomuuksien tähden, mutta he suhtautuvat itse- 
kylläisesti niihin moniin todellisiin kärsimyksiin, jotka sota aiheut- 
taa, ja kaukana siitä, että he tuntisivat sääliä, he päinvastoin iloit- 
sevat enemmän toisten onnettomuudesta kuin omasta myötäkäymi- 
sestään. 


Jos kreikkalaisten oli pakko taistella, niin mikseivät he taistelleet to- 
dellista vihollista vastaan? Miksei persialaisia työnnetty takaisin heidän 
omalle ylängölleen? Pieni kreikkalainen osasto, ennusti Isokrates, voisi 
lyödä suuren persialaisen armeijan. Sellainen pyhä sota vihdoinkin yhte- 
näistäisi Hellaan, ja valittavana oli vain kaksi mahdollisuutta, Kreikan 
yhtenäisyys tai barbaarisuuden voitto. 

Kahta vuotta tämän vetoomuksen julkaisemisen jälkeen (378) Isokrates 
siirtyi teoriasta käytäntöön, kierteli Aigeian meren seutuja entisen oppi- 
laansa Timotheoksen keralla ja oli mukana sommittelemassa Ateenan toisen 
Hittokunnan sopimusehtoja. Tämän uuden yhtenäisyyden toivonkipinän 
syttyminen ja sammuminen oli jälleen uusi pettymys hänen pitkässä elä- 
mässään. Urheassa ja voimallisessa lentokirjasessa »Rauhasta» hän tuomitsi 
Ateenan, koska se jälleen muutti valtioliiton imperiumiksi, ja vaati sitä 
solmimaan rauhansopimuksen, joka turvaisi jokaisen Kreikan valtion Atee- 
nan ahdistelulta. »Se mitä me sanomme imperiumiksi, on itse asiassa 
onnettomuus, sillä pelkällä luonteellaan se turmelee kaikki, jotka joutuvat 
sen kanssa tekemisiin.) Hän väitti, että imperialismi oli saattanut Ateenan 
kansanvallan turmioon opettamalla kansalaiset elämään ulkomaisten apu- 
verojen varassa. Kun he olivat menettäneet ne, he nyt halusivat elää 
valtionavun varassa ja nostivat korkeimpiin asemiin ne, jotka lupasivat 
eniten. 

Pohtiessanne valtion asioita ette milloinkaan luota todella älyk- 
käisiin miehiin ettekä suvaitse heitä, vaan sen sijaan suositte 
kaikkein turmeltuneimpia eteenne tulevia puhujia... Te annatte 
etusijan juopuneille raittiiden rinnalla, älyttömille viisaiden rinnalla 
ja niille, jotka jakelevat valtion varoja, ennen niitä, jotka omalla 
kustannuksellaan suorittavat valtiolle palveluksia. 


Seuraavassa puheessaan, Areiopagitikoksessa, hän kohteli kansanvaltaa 
leppeämmin. »Istumme puodeissamme moittien nykyistä järjestelmään, 
lausutaan eräässä aina ajankohtaisena pysyvässä kohdassa, mutta ym- 
märrämme kyllä, että kehnotkin kansanvallat ovat vastuussa harvemmista 
onnettomuuksista kuin harvainvallat.» Eikö Sparta ollut ollut huonompi 
Kreikan valtias kuin Ateena? — ja: Emmekö me kaikki ole kolmenkym- 
menen neuvoston mielettömyyden takia tulleet vielä innokkaammiksi 
kansanvallan puoltajiksi kuin ne, jotka valloittivat Fylen (so. Thrasybulos, 
Anytos ja muut vuoden 404 kansanvallan palauttajat)?» Mutta Ateena 
oli syössyt itsensä perikatoon vapauden ja tasa-arvoisuuden periaatteen 

väärinkäyttämisellä, »opettamalla kansalaisensa sellaisiksi, että he pitivät 
röyhkeyttä kansanvaltana, laittomuutta vapautena, hävytöntä puhetta 
tasa-arvoisuutena ja lupaa tehdä mielensä mukaan onnena» Kaikki ihmi- 
set eivät ole tasa-arvoisia eikä heillä tule olla yhtäläisiä oikeuksia virkoi- 
hin. Arpomisjärjestelmä oli Isokrateen mielestä kohtalokkaasti madalta- 
nut Ateenan valtiomiesten tasoa. Nykyistä »roskavüen hallitusta» parempi 
oli Solonin ja Kleistheneen »timokratian, sillä sen vallitessa oli rakastetta- 
valla tietämättömyydellä ja kaunopuheisella lahjottavuudella vähemmän 
mahdollisuuksia päästä johtoasemiin, kyvykkäät miehet nousivat luonnos- 
taan huipuille, ja areiopagista, johon he siirtyivät virka-aikansa päätyttyä, 
tuli automaattisesti valtion kypsästi harkitsevat aivot. 


Kun Ateena 346 teki sopimuksen Filippoksen kanssa, osoitti silloin 90- 
vuotias Isokrates Makedonian kuninkaalle avoimen kirjeen. Hän aavisti 
ennakolta, että Filippos kohoaisi Kreikan herraksi, ja rukoili häntä ole- 
maan käyttämättä valtaansa tyrannina ja sen sijaan yhdistämään itse- 
hallintoa nauttivat Kreikan valtiot sotaan Kreikan vapauttamiseksi 
»kuninkaan rauhasta» ja Joonian vapauttamiseksi Persian herruudesta. 
Sotapuolue moitti kirjettä, jossa muka antauduttiin itsevaltiuden edessä, 
ja Isokrates lakkasi seitsemäksi vuodeksi kirjoittamasta. Hän korotti 
äänensä vielä kerran, 339, osoittaen kirjasensa panateenalaisiin kisoihin 
kokoontuville helleeneille. Panaihenaios on heikko ja pitkäveteinen toi- 
sinto Panegyriksestä. Kynä vapisee vanhuksen kädessä, mutta silti se on 
hämmästyttävä miehen suoritukseksi, jolta vuosisadasta uupui vain kolme 
vuotta. Sitten seurasi Khaironeian taistelu 338; Ateena voitettiin, mutta. 
Isokrateen unelma Kreikan yhtymisestä oli toteutumaisillaan. Myöhäinen 
perimätieto väittää, että hän kuullessaan uutisen unohtaen Filippoksen 
ja Kreikan yhtymisen ajatteli vain synnyinkaupunkinsa nöyryytystä ja 
sen kunnianpäivien päättymistä sekä että hän havaittuaan yhdeksän- 
kymmenenkahdeksan vuoden ikäisenä eläneensä tarpeeksi kauan kuoli 
vapaaehtoisesti nälkään. Emme tiedä, onko tämä totta, mutta Aristoteles 
kertoo, että viiden päivän kuluttua Khaironeian taistelusta Isokrates oli 
vainaja. 


III. KSENOTON 


Saattaa epäillä, vaikuttiko vkaunopuheinen vanhus» sanottavasti aikansa 
valtiomiehiin, mutta hänen vaikutuksensa kirjallisuuteen oli pikainen ja 
kestävä! Se tuntui ensin historioitsijoissa. Ksenofon ja muut jäljittelivät 
hänen luonnospiirrostaan Euagoraasta,? ja elämäkertakirjallisuudesta tuli 
suosittu muoto Kreikan kirjallisuutta; huippunsa se saavutti Plutarkhoksen 
juoruilevissa mestariteoksissa. Eräälle oppilaistaan, kymeläiselle Eforok- 
selle, Isokrates antoi tehtäväksi kirjoittaa Kreikan — ei jonkin sen valtion, 


1 Cicero, Milton, Massillon, Jeremy Taylor ja Edmund Burke pitivät proosatyylissä 
esikuvanaan Isokrateen tasapainoisia lauseita ja pitkiä lausejaksoja. 
* Valistunut diktaattori, joka koteutti Kreikan kulttuurin Kyprokseen (410—387). 

vaan koko Hellaan historian yleisesityksen. Eforos suoriutui tehtävästään 
niin hyvin, että aikalaiset asettivat hänen »Yleisen historiansa» Herodo- 
toksen teoksen rinnalle. Toiselle oppilaalleen, khiolaiselle Theopompok- 
selle, Isokrates uskoi oman ajan tapausten kuvaamisen. 'Theopompos 
käsitteli niitä oloisissa ja kaunopuheisissa teoksissa Hellenika ja Filippika, 
joita aikalaiset suuresti kiittivät. N. 340 messanalainen Dikaiarkhos kirjoitti 
Kreikan sivistyksen historian, jonka nimenä oli Bios Hellados ("Kreikan 
elämä”). Niin vanha on nykyinen yrityksemme. 


Ksenofon oli hyvin vaatimaton ja ulkomuodoltaan niin komea 
kuin kuvitella saattaa. Kerrotaan, että Sokrates kohtasi hänet 
ahtaassa kujassa, sulki häneltä tien panemalla sauvansa poikittain 
ja kysyi häneltä, missä kaikenlaisia tarpeellisia kapineita oli myy- 
tävänä. Ja kun Ksenofon oli vastannut, hän taas uteli, missä 
ihmisistä tehtiin hyviä ja hyveellisiä. Ja kun Ksenofon ei sitä tien- 
tiennyt, Sokrates sanoi: Seuraa siis minua ja opi» Ja siitä hetkestä 
lähtien Ksenofonista tuli Sokrateen oppilas. 


Hän oli eräs Sokrateen käytännöllisimpiä oppilaita. Hän piti opetta- 
jansa tenhoavasta väittelytaidosta ja rakasti häntä kuin filosofista pyhi- 
mystä, mutta hän nautti yhtä paljon toiminnasta kuin ajattelusta, ja 
hänestä tuli onnensoturi, sillä välin kuin muutamat muut oppilaat »mittai- 
livat ilmaa», kuten Aristoteles ylenkatseellisesti sanoi. Noin kolmikymmen- 
vuotiaana hän meni Kyyros nuoremman palvelukseen, taisteli Kunaksan 
luona ja johti skymmenentuhattav turvaan. Byzantionissa hän liittyi 
Persiaa vastaan taisteleviin spartalaisiin, otti vangiksi rikkaan meedialai- 
sen, sai tästä runsaat lunnaat ja eli niillä lopun ikäänsä. Hänestä tuli 
Spartan kuninkaan Agesilaoksen ystävä ja ihailija; hän kirjoitti Agesi- 
laoksesta palvovan elämäkerran. Palattuaan Kreikkaan Agesilaoksen 
mukana sen jälkeen, kun Ateena oli julistanut sodan Spartalle, hän pysyi 
mieluummin uskollisena Agesilaokselle kuin kotikaupungilleen. Sen joh- 
dosta ateenalaiset julistivat hänet maanpakolaiseksi ja takavarikoivat 
hänen omaisuutensa. Hän taisteli lakedaimonilaisten puolella Koroneian 
luona ja sai palkkioksi tilan silloin Spartan vallan alaisesta Eliin Skilluk- 
sesta. Siellä hän eleli kaksikymmentä vuotta maalaisherrasmiehenä, viljeli 
maata, metsästeli, kirjoitteli ja kasvatti poikansa ankarasti spartalaisittain. 

Hänen maastakarkotustaan saamme kiittää niistä erilaisista teoksista, 
jotka ovat nostaneet hänet aikansa kirjailijoiden eturiviin. Hän kirjoitti 
mitä mieleen juolahti, koirien kouluttamisesta, hevosten hoidosta, vaimon 
kasvattamisesta, prinssien opettamisesta, taisteluista Agesilaoksen rin- 
nalla ja Ateenan tulojen lisäämisestä. Anabasiksessa hän kertoo sellaisen 
miehen raikkaalla tyylillä, joka on itse nähnyt tai tehnyt sen mitä kuvaa, 
jännittävän (mutta täysin tarkistamattoman) tarinan »kymmenentuhan- 
nen» pitkästä vaelluksesta merelle. Hellenikassa hän jatkoi Kreikan his- 


KYRENEN ArRoDiTE. Termimuseo, Rooma, — Eräs hellenistisen kauden parhaista nais- 
kuvista, jonka aiheena on ilmeisesti ollut täydellisessä kauneudessaan meren vaahdosta 
nouseva Afrodite. 





Me " 

PERGAMONIN ZEUN ALTTARI. Rekonstruktio. Berliinin museo. — Pergamonin Zeun alttarin jalus- 
taa kiersi yli 40 m:n pituinen kohokuvafriisi, joka oli aikanaan yhtä kuuluisa kuin Parthenonin friisit. 

toriaa siitä, mihin Thukydides oli lopettanut, Mantineian taisteluun, jossa 
hänen oma poikansa Gryllos kärsi sankarikuoleman sitä ennen surmattuaan 
Epameinondaan. Kirja on synkkä kronikka, joka kuvaa historiaa loputto- 
mana taisteluketjuna, voittojen ja tappioiden mielettömänä ja umpimäh- 
käisenä vuorotteluna. Tyyli on elävä, luonnepiirrokset eloisia, mutta tosi- 
asiat on harkiten valikoitu osoittamaan spartalaisuuden ylivoimaisuutta. 
Taikausko, joka oli kadonnut historiankirjoituksesta Thukydideen aikana, 
palaa Ksenofonin mukana, joka vetoaa yliluonnollisiin voimiin tapausten 
kulun selitykseksi. Yhtä vilpittömästi tai vilpillisesti »Muistiinpanot» 
muuttavat Sokrateen itse täydellisyydeksi, oikeaoppiseksi uskonnon, etii- 
kan, sukupuolettoman lemmen ja yleensä kaiken muun puolesta paitsi 
hänen kansanvaltaa kohtaan tuntemansa ylenkatseen, joka erityisesti 
miellytti maasta karkotettua ja spartalaismielistä Ksenofonia. Vielä epä- 
luotettavampi on »Pidot», joissa kuvattujen keskustelujen vihjataan tapah- 
tuneen Ksenofonin lapsuuden aikana. 

Oikonomikoksessa Ksenofon sen sijaan puhuu omalla suullaan ja niin 
avoimen vanhoillisesti, että tahtomattammekin viehätymme. Kun Sokra- 
teelta pyydetään maanviljelystä koskevia neuvoja, hän vaatimattomasti 
tunnustaa tietämättömyytensä, mutta kehoittaa noudattamaan rikkaan 
maanomistajan Iskhomakhoksen neuvoja ja esimerkkiä. Tämä jälkimmäi- 
nen pukee sanoiksi ritari Ksenofonin ylenkatseen kaikkia muita ammatteja 
paitsi maanviljelystä ja sotaa kohtaan. Hän ei selvittele vain menestyk- 
sellisen maanviljelyksen salaisuuksia, vaan myös tapaa, millä on hoideltava 
omaisuutta ja vaimoa. Sivuilla, jotka hetken ajan kilpailevat viehättä- 
vyydessä Platonin kanssa, Iskhomakhos kuvaa miten hän opetti — puolta 
nuoremmalle vaimolleen — kodinhoitoa, kapineiden pitämistä paikallaan, 
palvelijoiden kohtelemista lempeästi, muttei tuttavallisesti, ja hyvän nimen 
hankkimista ei kemotekoisen kauneuden avulla, vaan uskollisesti täyttä- 
mällä vaimon, äidin ja ystävän velvollisuudet. Iskhomakhos-Ksenofonin 
silmissä avioliitto on yhtä paljon taloudellinen kuin ruumiillinen liitto, 
joka rappeutuu, jos äänetön osakas joutuu tekemään kaiken työn. Ehkäpä 
se aulius, jolla nuorikko suostuu kaikkeen tähän, on vain sellaisen kenraa- 
Iin hurskas toivomus, joka ei saavuttanut voittoja kodin taistelutante- 
reella. Saattaisimme kuitenkin uskoa kaiken muun paitsi kertomusta, miten 
Iskhomakhos vain hetkisen todistelemalla suostutti vaimonsa luopumaan 
ihojauheesta ja -maalista. 

Selostettuaan taitoa olla avioliitossa Ksenofon kuvaa Kyrupaideiassa 
(”Kyyroksen kasvatus’) ajatuksiaan kasvatuksesta ja hallituksesta; se on 
ikään kuin vastaus Platonin teokseen »Valtioste» Nokkelasti käyttäen 
filosofian hyväksi tekaistua elämäkertaa hän esittää tuulesta temmatun 
kuvauksen Kyyros Suuren kasvatuksesta, urasta ja hallinnosta. Hän tekee 
kertomuksesta dramaattisen henkilökohtaisen, elävöittää sitä vuoropuhe- 


32 — Durant, Kreikan kulttuuri 

lulla ja koristaa sen vanhimmalla säilyneellä romanttisella rakkaustarinalla. 
Hän sivuuttaa miltei kokonaan kasvatuksen kulttuuripuolen ja keskittyy 
tekemään pojasta terveen, taitavan ja kunniallisen miehen. Nuorukainen 
oppii miehekkäitä urheiluja, sotataitoa, taidon totella ääneti ja vihdoin 
tehokkaasti ja vakuuttavasti käskeä alaisia. Ksenofonin mielestä on paras 
hallitusmuoto valistunut monarkia, jota tukee ja pitää aisoissa maanvilje- 
lystä ja sotatoimia harrastava ylimystö. Hän ihailee Persian lakeja, koska 
ne sekä palkitsevat hyviä että rankaisevat pahoja tekoja, ja osoittaa 
individualistisille helleeneille Persian esimerkin nojalla, että on mahdol- 
lista yhdistää monia kaupunkeja ja valtioita sisäistä rauhaa ja järjestystä 
nauttivaksi valtakunnaksi. Ksenofon aloitti Filippoksen tavoin valloitus- 
näyin, mutta lopetti Aleksanterin tavoin sen kansan lumoissa, jonka aikoi 
voittaa. 

Hän on erinomainen kertoja, mutta keskinkertainen filosofi. Kaikessa 
muussa paitsi sota-asioissa hän on harrastelija. Hän pohtii sataa aihetta, 
mutta aina sotapäällikön näkökulmasta. Hän liioittelee järjestyksen 
etuja, mutta ei virka sanaakaan vapaudesta. Siitä voimme päätellä miten 
pitkälle sekasorto oli kehittynyt Ateenassa. Jos antiikki asetti hänet 
Herodotoksen ja Thukydideen rinnalle, sen on täytynyt olla hänen tyy- 
linsä ansiosta; siinä yhdistyvät attikalaisen puhtauden raikas sulo, Ciceron 
vhunajaa makeammaksi» sanoman proosan sopusuhtainen sujuvuus, per- 
soonallisuuden inhimillinen kosketus ja kielen läpikuultava koruttomuus. 
Lukijan on helppo niin selkeän välineen avulla tajuta kirjoittajan ajatuksen- 
juoksu. Ksenofonin ja Platonin suhde Thukydideeseen ja Sokrateeseen on 
sama kuin Apelleen ja Praksiteleen Polygnotokseen ja Feidiaaseen — tai- 
turuuden ja sirouden huipentuminen luovan omaperäisyyden ja voiman 
aikakauden jälkeen. 


IV. APELLES 


Neljännen vuosisadan etevimmät aikaansaannokset eivät kuulu kirjal- 
lisuuden, vaan filosofian ja kuvataiteiden alaan. Taiteen samoin kuin 
politiikankin alalla yksilö vapautui temppelin, valtion, perinteiden ja kou- 
lun holhouksesta. Isänmaallis-uskonnollisen hartauden väistyessä yksilöön 
kohdistuvan uskollisuuden tieltä arkkitehtuurin puitteet supistuivat vaa- 
timattomammiksi, ja se sai yhä maallisemman luonteen. Suuret kuoro- 
tanssit ja -laulut antoivat tilaa ammattilaisten yksilöllisille suorituksille. 
Maalaus- ja veistotaide koristivat yhä julkisia rakennuksia kuvaamalla 
jumalia tai yleviä ihmistyyppejä, mutta samaan aikaan ne antautuivat 
kuvaamaan eläviä ihmisiä ja palvelemaan heitä, mikä oli uudelle aikakau- 
delle luonteenomaista. Milloin kaupungit vielä saattoivat kaupunkeina 
suojella taiteita, se oli mahdollista siksi, ettei sota ollut niihin, esimerkiksi 
Knidokseen, Halikarnassokseen ja Efesokseen, iskenyt syviä haavoja, tai 

siksi, että ne, kuten Syrakusa, luontaisten rikkauksien ja järjestyneen hal- 
lituksen avulla olivat nopeasti toipuneet. 

Mannermaalla arkkitehtuuri polki paikallaan. V. 338 Lykurgos raken- 
nutti uudelleen Dionysoksen teatterin, stadionin ja Lykeionin, ja hänen 
toimikautenaan Filon rakensi vaikuttavan asevarikon Peiraeukseen. Sitä 
mukaa kuin pyrkimys herkkään hienostukseen voimistui, doorilainen 
tyyli menetti suosiotaan eikä sen ankara koruttomuus tavannut vasta- 
kaikua ihmisten sieluista. Joonialaisen tyylin suosio sitä vastoin kasvoi, 
ja siitä tuli arkkitehtuurin alalla Praksiteleen sirouden ja Platonin vie- 
hättävyyden rinnakkaisilmiö. Samoihin aikoihin korintholainen tyyli 
saavutti vaatimattomia voittoja (»Tuulien torni» Lysikrateen muisto- 
merkki). Skopas rakensi Arkadian Tegeaan Athenen temppelin, jossa kaikki 
kolme tyyliä ovat edustettuina (yksi pylväistö on doorilainen, toinen joo- 
nialainen, kolmas korintholainen), ja kaunisti sen oman miehekkään kä- 
tensä luomilla veistoksilla. 

Laajempi ja kuuluisampi oli kolmas Artemiin temppeli Efesoksessa. 
Toinen temppeli oli palanut Aleksanterin syntymäpäivänä 356. Tavalli- 
sesti lempeä Plutarkhos sanoo, että magnesialainen Hegesias sai tästä 
yhteensattumasta vaiheen kompaan, joka oli niin viileä, että se olisi voinut 
lopettaa koko tulipalon». Uutta ryhdyttiin kohta rakentamaan, ja se val- 
mistui vuosisadan lopulla. Aleksanteri tarjoutui suorittamaan kaikki 
työstä aiheutuneet kustannukset, jos hänen lahjoituksestaan mainittaisiin 
rakennuksessa, muita Efesoksen ylpeät kreikkalaiset torjuivat tarjouksen 
sillä aseista riisuvalla (tai mahdollisesti satiirisella) perusteella, »ettei ole 
sopivaa jumalan rakentaa temppeliä toiselle». Aleksanterin suosikkiarkki- 
tehti Deinokrates silti laati temppelin piirustukset ja teki siitä Hellaan 
suurimman. Eri kuvanveistäjät, heidän joukossaan kaikkialla häärivä 
Skopas, koristivat matala-kohokuvilla kuusineljättä pilaria. Yksi veis- 
tetty pilarin pää on tallella British Museumissa, missä se pelkällä laskos- 
telullaan osoittaa Kreikan veistotaiteen yhä olevan lähellä käyränsä laki- 
pistettä. Figuurien päät eivät ole liikkumattomia ja tyypiltään idealisoi- 
tuja, vaan niiden yksilölliset kasvot uhkuvat tunnetta ja luonnetta — siten 
ennakoiden hellenististä realismia. 

Mennäksemme koon suhteen toiseen äärimmäisyyteen neljäs vuosisata 
kunnostautui pienten terrakottaveistosten alalla. Boiotian Tanagra on 
antanut nimensä pienille auringossa poltetuille ja lasittamattomille savi- 
figuureille. Ne on luonnosteltu yleistyypeittäin, mutta sitten muotoiltu 
ja maalattu käsin tuhansiksi erilaisiksi hahmoiksi, jotka uhkuvat arkielä- 
män värikkyyttä ja moninaisuutta. Kuten aikaisempinakin vuosisatoina 
maalaustaide kutsuttiin muiden taiteiden avuksi, mutta nyt se sai itsenäi- 
sen aseman ja arvon, ja sen mestarit saivat tilauksia kaikkialta kreikkalais- 
maailmasta. Amfipoliin Pamfilos, joka oli Apelleen opettaja, kieltäytyi 
ottamasta oppilaita lyhyemmäksi ajaksi kuin kahdeksitoista vuodeksi ja otti 
6 000 dollarin maksun kurssilta. Lokriin Elateian diktaattori Mnason mak- 
soi thebalaiselle Aristeideelle kymmenen miinaa kustakin erään taistelu- 
kohtauksen sadasta henkilöstä, joten maalaus tuli maksamaan 100 000 

dollaria, ja sama intomielinen taiteonystävä antoi Asklepiodorokselle 
360 000 dollaria kahtatoista Olympoksen pääjumalaa esittävästä maalauk- 
gesta. Lucullus maksoi 12 000 dollaria sen muotokuvan jäljennöksestä, 
jonka sikyonilainen Pausias oli maalannut Menandroksen rakastajatta- 
resta Glykerasta. Apelleen maalaukset, sanoo Plinius, maksoivat summia, 
jotka olivat verrattavissa kokonaisten kaupunkien rahastoihin. 


»Kos-saarelainen Apelles», sanoo sama intomielinen harrastelija, »voitti 
kaikki muut ennen tai jälkeen eläneet maalarit. Hän edisti maalaustai- 
dotta yksinään enemmän kuin kaikki muut yhteensä.» Apelleen on täyty- 
nyt olla aikanaan ylivoimaisesti etevin, koska hänellä oli varaa sellaiseenkin 
ylellisyyteen kuin toiston taiteilijoiden kehuminen. Kuultuaan, että hänen 
etevin kilpailijansa, Protogenes, eli köyhyydessä, Apelles purjehti Rho- 
dokseen häntä tapaamaan. Protogenes, joka ei tiennyt siitä, ei Apelleen 
saapuessa ollut työhuoneessaan. Vanha naispalvelija tiedusteli Apelleelta, 
kenet hän saisi ilmoittaa isännän palatessa. Apelles vastasi vain tarttumalla 
siveltimsen ja hahmottelemalla yhdellä vetäisyllä tavattoman hienon ääri- 
kuvan. Protogeneen palattua vanha nainen pahoitteli, ettei voinut sanoa 
poistuneen kävijän nimeä, mutta kun Protogenes huomasi äärikuvan ja 
pani merkille sen herkkyyden, hän huudahti: »Vain Apelles on voinut piir- 
tää tuon viivan.» Sitten hän piirsi vielä taidokkaamman viivan Apelleen 
viivan sisäpuolelle ja käski vanhusta näyttämään sen muukalaiselle, jos 
tämä palaisi. Apelles tuli, ihmetteli Protogeneen taitavuutta, mutta piirsi 
sitten molempien viivojen väliin kolmannen, joka oli niin hento ja siro, 
että Protogenes sen nähtyään myönsi itsensä voitetuksi ja syöksyi satamaan 
estääkseen Apelleen lähtemästä ja toivottaakseen hänet tervetulleeksi. 
Maalausta säilytettiin mestarityönä sukupolvesta sukupolveen, kunnes 
Julius Caesar osti sen ja se tuhoutui hänen Palatinus-kukkulalla sijainneen 
palatsinsa palossa. Haluten havahduttaa kreikkalaismaailman tajuamaan 
Protogeneen arvon Apelles tiedusteli, mitä hän tahtoi muutamista maa- 
lauksistaan. Protogenes mainitsi vaatimattoman summan, mutta Apelles 
tarjosi hänelle viisikymmentä talenttia (300 000 dollaria) ja pani sitten liik- 
keelle huhun, että hän aikoi myydä ne omina teoksinaan. Rhodolaiset, 
jotka nyt hoksasivat antaa taiteilijalleen suuremman arvon, maksoivat 
Protogeneelle enemmän kuin Apelles oli tarjonnut, ja säilyttivät maa- 
lauksia kaupungin aarteiden joukossa. 

Sillä välin oli Apelles saavuttanut kiitosta koko kreikkalaismaailmassa 
maalaamalla merestä nousevan Afroditen (Afrodite Anadyomene). Alek- 
santeri kutsui hänet luokseen ja oli monen muotokuvan mallina. Nuori 
valloittaja ei ollut tyytyväinen tapaan, millä hänen ratsunsa Bukefalos oli 
kuvattu eräässä näistä maalauksista ja tuotatti elukan maalauksen viereen 
vertailtavaksi. Bukefalos hirnahti katsahtaessaan tauluun, jolloin Apelles 
huomautti: »Teidän Majesteettinne hevonen näyttää ymmärtävän maalaus- 

taiteesta enemmän kuin te itse.» Kun kuningas toisella kertaa esitelmöi 
taiteesta Apelleen työhuoneessa, taiteilija pyysi häntä puhumaan jostakin 
muusta, etteivät värejä jauhavat poikaset nauraisi hänelle. Aleksanteri 
suhtautui asiaan hyväntuulisesti, ja kun hän antoi taiteilijalle tehtäväksi 
suosikkijalkavaimonsa maalaamisen ja Apelles rakastui tähän, kuningas 
lähetti naisen hänelle lahjaksi. — Saatuaan maalauksensa valmiiksi Apelles 
peitti ne ohuella vernissakerroksella, joka säilytti värit, pehmensi niiden 
räikeyttä, mutta silti teki ne entistä eloisammiksi. Hän teki työtä viimei- 
seen asti, ja kuolema saapui hänen jälleen kuvatessaan ikuista Afroditeta. 


V. PRAKSITELES 


Aikakauden veistotaiteen mestarisaavutus oli Halikarnassoksen kunin- 
kaan Mausoloksen suuri hautarakennus. Mausolos oli nimellisesti Persian 
satraappi, mutta oli ulottanut henkilökohtaisen mahtinsa Kaariaan ja 
osiin. Jooniaa ja Lyykiaa. Runsaita tulojaan hän oli käyttänyt rakentaak- 
seen laivaston ja kaunistaakseen pääkaupunkiaan. Kun hän kuoli (353), 
hänen hellä sisarpuolisonsa Artemisia järjesti kuuluisan puhekilpailun hänen 
kunniakseen ja kutsui Kreikan etevimmät taiteilijat yhdessä rakentamaan 
hautaa, joka olisi Mausoloksen arvoinen muistomerkki. Artemisia oli 
kuningatar luonteeltaan samoin kuin avioliiton ansiosta, ja kun rhodolaiset 
käyttäen hyväkseen kuninkaan kuolemaa tunkeutuivat Kaariaan, hän 
etevällä strategialla voitti heidät, valtasi heidän laivastonsa ja pakotti 
nopeasti rikkaat kauppamiehet rauhaan. Mutta hänen murheensa Mau- 
soloksen kuoleman johdosta vei hänen voimansa, ja hän kuoli kaksi vuotta 
miehensä jälkeen ehtimättä nähdä sen muistomerkin valmistumista, joka 
oli lisäävä uuden sanan jokaiseen länsimaiseen kieleen. Skopas, Leokhares, 
Bryaksis ja Timotheos rakensivat verkalleen suorakulmaisen hautaraken- 
nuksen valkoisista marmoripaasista tiiliperustalle, peittivät sen pyramidin- 
muotoisella katolla ja koristivat sen kuudellaneljättä pylväällä sekä luke- 
mattomilla veisto- ja kohokuvilla. Englantilaiset löysivät 1857 Halikar- 
nassoksen raunioista Mausoloksen veistokuvan, jossa hänet esitetään tyy- 
nenä ja voimakkaana.! Vielä täydellisempää taituruutta osoittaa friisi!, joka 
jälleen kuvaa helleenien ja amatsonien taistelua. Sen miehet, naiset ja 
hevoset kuuluvat matalareliefitaiteen mestariteoksiin. Amatsonit eivät ole 
sotaa varten luotuja, mieheviä naisia, vaan heistä uhkuu hekumallista kau- 
neutta, jonka olisi pitänyt houkutella kreikkalaisia johonkin leppeämpään 
kuin sota. Mausoleion ja Efesoksen kolmas temppeli saivat sijan maailman 
seitsemän ihmeen joukossa. 

Veistotaide saavutti monessa katsannossa huippunsa. Siltä puuttui us- 
konnon suoma innoitus, ja voimassa se jäi jälkeen Parthenonin päätykol- 


1 Nykyään British Museumissa. 

mioista, mutta so sai uutta innoitusta naisellisesta suloudesta eikä ole mil- 
loinkaan ennen tai jälkeen ollut viehkeämpi. Viides vuosisata oli voistänyt 
alastomia miehiä ja verhottuja naisia, mutta neljäs antoi etusijan alasto- 
mille naisille ja pukeissa olevillo miohille. Viides vuosisata oli harrastanut 
ihannoituja tyyppejä valaen tai veistäen ihmiskunnan tuskaisen hyörinän 
tunteettomaan lepoasenteescen. Neljäs vuosisata koetti ikuistaa kiveen 
jotakin inhimillisestä yksilöllisyydestä ja tunteesta. Miespatsaissa pää ja 
kasvot nousivat etualalle vartalon kustannuksella; luonteen kuvaus voitti 
lihasten palvonnan; oli muotiasia, että jokainen, jolla oli varaa, hakkautti 
muotokuvansa kiveen. Ruumis vapautui jäykästä, suorasta asennostaan 
ja nojautui luontevasti sauvaan tai puuhun, ja pinta muovailtiin valon ja 
varjon leikittelyä silmällä pitäen. Totuudellisuutta tavoitellen peitti sikyo- 
nilainen Lysistratos, nähtävästi ensimmäisenä kreikkalaisena, mallin kasvot 
kipsimuotilla ja teki ensin sen mukaan luonnoksen. 

Täydellisyyteen pääsi aistillisen kauneuden ja sulon kuvaamisessa 
Praksiteles. Kaikki tietävät hänen tavoitelleen Frynen suosiota ja ikuista- 
neen hänen ihanuutensa, mutta kukaan ei tiedä milloin hän syntyi ja kuoli. 
Sekä hänen isänsä että poikansa olivat kuvanveistäjiä ja kumpikin nimel- 
tään Kefisodotos, joten kuvittelemme hänen edustavan sitkeän taiteilija- 
perinteen huippukohtaa. Hän veisti sekä pronssiin että marmoriin, ja hänen 
maineensa oli niin suuri, että toistakymmentä kaupunkia koetti kilvan 
kiinnittää hänet palvelukseensa. V. 360 Kos tilasi häneltä Afrodite-veis- 
toksen. Hän valmisti sen Fryne mallinaan, mutta jumalattaren täydellinen 
alastomuus herätti pahennusta tilaajissa. Praksiteles lepytti heidät veis- 
tämällä toisen, vaatteisiin verhoutuneen Afroditen, kun taas Knidos osti 
ensimmäisen. Bithynian kuningas Nikomedes lupasi maksaa kaupungin 
suuren velan, jos saisi patsaan, mutta knidolaiset antoivat kuolemattomuu- 
delle etusijan. Matkailijoita saapui jokaisesta Välimeren kolkasta katsele- 
maan patsasta, jonka arvostelijat julistivat ihanimmaksi minkä Kreikka 
oli tuottanut, ja juorut kertoivat, että moni mies oli mielettömästi rakas- 
tunut sen nähdessään.! 

Samoin kuin Knidos saavutti mainetta Afrodite-patsaalla, samoin pieni 
Thespiai Boiotiassa, Frynen synnyinkaupunki, houkutteli luokseen mat- 
kailijoita, koska Fryne oli sille lahjoittanut Praksiteleen veistämän mar- 
morisen Eroksen. Fryne oli näet pyytänyt Praksitelesta rakkautensa va- 
kuudeksi antamaan hänelle kauneimman teoksistaan. Praksiteles olisi 
antanut Frynen valita, mutta tämä, joka toivoi saavansa ilmi taiteilijan 
oman käsityksen, syöksyi eräänä päivänä tämän luo ilmoittamaan, että 
hänen työpajansa oli tulessa. Silloin Praksiteles huudahti: »Olen hukassa, 
jos 'Satyyri' ja 'Eros' palavat.» Fryne valitsi »Exoksen» ja antoi sen koti- 


1 Vatikaanissa oleva roomalainen jäljennös on yhdenmukainen veistosta esittävien 
rahojen kanssa, joita on löydetty Knidoksesta. 

kaupungilleen.! Eroksesta, joka Hesiodoksella oli luomisvoiman jumala, 
tuli Praksiteleella siro, haaveellinen nuorukainen, joka symbolisoi rakkau- 
den kykyä saada sielu valtoihinsa. Se ei vielä ollut kehittynyt hellenistisen 
ja roomalaisen taiteen ilkikuriseksi ja hilpeäksi Cupidoksi. 

Voidaan otaksua, että Rooman Capitolium-museon »Satyyri», jonka tun- 
nemme Hawthorne'in Marble Faun teoksesta, on sen veistoksen jäljennös, 
jota Praksiteles piti »Erosta» parempana. Satyyri on kuvattu sopusuhtai- 
seksi ja onnelliseksi pojaksi, jonka ainoa elukkamainen piirre on pitkät, 
suipot korvat. Hän nojaa veltosti puunrunkoon ja on ristinyt jalkansa 
päällekkäin. Harvoin on marmorista siinä määrin huokunut joutilaan 
hyvänolon tuntua; koko poikaiän suloinen huolettomuus heijastuu rentou- 
tuneista jäsenistä ja luottavaisesta katseesta. Jäsenet ovat kenties liian 
pyöreät ja pehmeät; Praksiteles oli liian kauan seurannut silmillään Frynetä 
pystyäkseen enää veistämään miehiä. Apollon Sauroktonos (»Liskontappaja- 
Apollon») on niin naisellinen, että olemme kahden vaiheilla, eikö hän kuulu- 
kin hellenistisessä veistotaiteessa niin runsaslukuisiin hermafrodiitteihin. 

Pausanias huomauttaa valitettavan suppeasanaisesti, että Olympian 
Heraionin patsaiden joukossa oli »Praksiteleen veistämä kivinen, Dionysos- 
pienokaista kantava Hermes». 

Paikalla v. 1877 kaivauksia suorittavat saksalaiset saivat vaivansa pal- 
kituiksi löytäessään tämän veistoksen vuosisatojen rikkakerrostumien ja 
saven alta. Kuvaukset, valokuvat ja valokset eivät pysty antamaan oikeata 
kuvaa teoksesta. Vain se, joka seisoo sen edessä Olympian pienoisessa 
museossa ja varkain pyyhkäisee sen pintaa sormillaan, voi täysin tajuta 
sen marmorilihan sileyden ja elävyyden. Jumalien sanansaattajalle oli 
annettu tehtäväksi pelastaa Dionysos-lapsi mustasukkaisen Heran vihalta 
ja viedä hänet luonnotarten luo heidän salaa kasvatettavakseen. Hermes 
pysähtyy matkalla, nojaa puuhun ja pitelee rypäleterttua poikasen edessä. 
Lapsi on tehty kömpelösti, aivan kuin taiteilijan innoitus olisi tyrehtynyt 
jäkkäämmän jumalan valmistuessa. Hermeen oikea käsivarsi on kadonnut, 
ja sääret on täytynyt osittain ennallistaa, mutta muu osa on ilmeisesti 
samanlainen kuin veistäjän käsistä lähtiessään. Kiinteät jäsenet ja leveä 
rinta osoittavat tervettä ruumiillista kehitystä. Pää on itsessään mestari- 
teos ylimyksellisen sopusuhtaisuutensa, piirteiden puhtauden ja hiusten 
kiharaisuuden ansiosta, ja oikea jalka on täydellinen, mikä veistotaiteessa 
on harvinaista. Antiikin aikana tätä teosta pidettiin vähäpätöisenä, minkä 
nojalla voidaan päätellä miten rikas aikakauden taide oli. 

Toisessa Pausaniaan katkelmassa kuvataan Praksiteleen Mantineiaan 
veistämää marmoriryhmää. Kaivauksissa on löytynyt vain sen jalustaosa, 
joka on kannattanut kolmea runotarta; ne ovat luultavammin oppilaiden 

1 Nero kuljetutti sen Roomaan, missä se tuhoutui vuoden 64 tulipalossa. Vatikaa- 
nissa oleva Centocellen Cupido voi olla sen jäljennös. 

kuin mestarin itsensä työtä. Kun lasketaan yhteen säilynoissä kreikkalai- 
sissa teoksissa esiintyvät maininnat Praksiteleen patsaista, saadaan yh- 
toonsä nelisenkymmentä suurempaa teosta; ne olivat epäilemättä vain osa 
hänen runsaasta tuotannostaan. Siinä mikä on säilynyt me kaipaamme 
Feidiaan ylevyyttä ja voimaa, arvokkuutta ja hartautta; jumalat ovat 
väistyneet syrjään Frynen tieltä, ja yksityishenkilöiden lempi on syrjäyt- 
tänyt suuret kansalliset kysymykset. Mutta ei yksikään kuvanveistäjä 
ole vienyt voittoa Praksiteleen tekniikan varmuudesta, hänen miltei ihmeen- 
omaisesta kyvystään vuodattaa kovaan kiveen lepoa ja suloa, herkintä 
tunnetta, aisti-iloa ja metsän riemua. Feidias oli doorilainen, Praksiteles 
joonialainen. Jälkimmäinen on uusi enne siitä Euroopan sivistyksellisestä 
valloituksesta, joka oli seuraava Aleksanterin voittoja. 


IV. SKOPAS JA LYSIPPOS 


Jos Feidias oli Milton ja Praksiteles Keats, oli Skopas Byron. Emme 
tiedä hänestä mitään paitsi teosten välityksellä, jotka ovat jokaisen ihmi- 
sen todellinen elämäkerta, mutta hänen teoksistaankaan emme varmasti 
tunne yhtään. Hänen omakseen arveltujen patsaiden tai sellaisista tehty- 
jen jäljennösten tanakat ja taistelunhaluiset päät luonnehtivat hänet into- 
himoisen voimakkaaksi ja yksilölliseksi taiteilijaksi. Tegeassa hän, kuten 
olemme nähneet, toimi sekä arkkitehtinä että kuvanveistäjänä osoittaen 
sellaista voimaa ja monipuolisuutta, ettei moiseen kukaan muu pystynyt Fei- 
diaan ja Michelangelon välisinä vuosisatoina. Kaivauksissa on löytynyt 
vain muutamia päätykolmion kappaleita, joista mainittavimmat kaksi 
pahoin vahingoittunutta päätä. Ne ovat lyhyt- ja pyöreäkalloisia ja katse on 
synkeän tuijottava, mitkä piirteet ovat Skopaalle luonteenomaisia. Niiden 
keralla löytyi ruhjoutunut ja miehevä Atalante-figuuri. Näitä muistuttaa 
omituisesti Rooman Villa Medicissä oleva Meleagroksen pää täyteläisine 
poskineen, aistillisine huulineen, syvämietteisine silmineen, hiukan törröt- 
tävine nenänpäällisine otsakyhmyineen ja puolittain epäjärjestyksessä 
olevine kiharine hiuksineen. Se on kenties roomalainen jäljennös Kalydo- 
nin metsäkarjun ajoa kuvaavaan ryhmään kuuluneesta Skopaan Meleag- 
roksesta. New Yorkin Metropolitan-museossa oleva toinen pää on miltei 
varmasti Skopaan veistämä tai hänen veistoksestaan kopioitu. Jurona ja 
voimakkaana, mutta kuitenkin komeana ja älykkäänä se on antiikin veisto- 
taiteen ytimekkäimpiä säilymiä. 

Pausanias kertoo Skopaan Eliissä valaneen »vaskisen pukin selässä 
istuvan vaskisen Afrodite Pandemoksen patsaan». Sikyonissa hän veisti 
marmorisen Herakleen patsaan, jonka mukaan Lontoon Lansdowne Hou- 
se'issa oleva roomalainen jäljennös ehkä on tehty. Ruumis edustaa vajoa- 
mista takaisin Polykleitoksen tyyliteltyyn lihaskuvaukseen; pää on pieni 
ja pyöreä kuten tavallisesti, kasvot miltei yhtä hienotekoiset kuin Praksi- 
teleella. Skopas viipyi Megarassa, Argoksessa, Thebassa ja Ateenassa niin 

kauan, että ehti veistää patsaita, jotka Pausanias näki siellä viittäsataa 
vuotta myöhemmin, ja hän oli kenties mukana rakentamassa Epidaurok- 
sen pyhäkköä uudelleen. Matkustettuaan Aigeian meren toiselle puolelle 
hän veisti Knidokseen Athenen ja Dionysoksen patsaat ja oli huomatta- 
vimpia Mausoleionin kuvanveistäjistä. Pohjoiseen siirryttyään hän veisti 
yhden Efesoksen temppelin pylvään reliefin. Pergamonissa hänen työtään 
oli jättiläiskokoinen istuva Ares, Troas-maakunnan Khrysaan hän veisti 
Apollon Smintheuksen säikyttämään hiiriä vainioilta. Hän lisäsi Samothra- 
ken mainetta Afroditen patsaalla, ja etäisessä Byzantionissa hän veisti 
bakkantin patsaan, josta Dresdenin Albertinumin »Raivoava mainadi» 
kenties on kopio. Tämä marmorinen pienoisveistos on, vaikka se onkin 
vain kahdeksantoista tuuman mittainen, suuren mestarin arvoinen: voi- 
makashahmoinen, suurenmoinen puvun laskostelun, ainoalaatuinen asen- 
teen puolesta, kiukkua säkenöivä ja kaunis joka puolelta. Plinius mainitsee 
monia muita Skopaan patsaita, joita hänen aikanaan oli Rooman palat- 
seissa: Apollonin, josta Vatikaanin Apollo Citharoedus todennäköisesti on 
jäljennetty; ryhmän, johon kuuluivat Poseidon, Thetis, Akhilleus ja 
nereidit, »ihmeteltüvün taituruudennäytteens, sanoo Plinius, vvaikka 
sen suorittamiseen olisi kulunut koko ihmisikà» ja »alastoman Af- 
roditen, joka olisi pystynyt tekemään kuuluisaksi minkä kaupungin 
tahansa». 

Kaiken kaikkiaan nämä teokset, mikäli arviointi on mahdollinen harvo- 
jen ja olettamuksenvaraisten säilymien varassa, viittaavat siihen, että 
Skopaalle on myönnettävä arvosija hyvin läheltä Praksitelesta. Hänessä, 
oli omaperäisyyttä, joka ei eksynyt liiallisuuksiin, raakuudesta vapaata 
voimaa ja mielijohteiden, tunteiden ja mielialojen draamallista kuvausta, 
jota ei vääristä keinotekoinen tulisuus. Praksiteles rakasti kauneutta, 
Skopasta kiinnosti luonne. Praksiteles halusi ilmentää naisellisuuden suloa, 
ja herkkyyttä, nuoruuden uhkuvaa terveyttä ja hilpeyttä. Skopas valitsi 
kuvattavikseen clon tuskat ja murhenäytelmät ylevöiden ne taiteellisella 
esityksellä. Jos me tuntisimme enemmän hänen teoksiaan, emme kenties 
asettaisi hänen edelleen muita kuin Feidiaan. . N 

Sikyonilainen Lysippos alkoi uransa halpana vaskenvalajana. Hän 
halusi hartaasti tulla taiteilijaksi, mutta hänellä ei ollut varaa kuunnella 
opetusta, hän rohkaistui kuitenkin, kun kuuli maalari Eupompoksen julis- 
tavan, että hän omasta puolestaan tahtoi jäljitellä itse luontoa eikä ketään 
taiteilijaa. Sen jälkeen Lysippos ryhtyi tutkimaan elollisia olentoja. Hän 
hahmotteli uuden kuvanveistokaanonin Polykleitoksen ankaroiden sään- 
töjen tilalle; siinä hän teki sääret pitemmiksi ja pään lyhyemmäksi, antoi 
jäsenille kolmannen ulottuvaisuuden ja vartalolle enemmän eloisuutta ja 
luontevuutta. Hänen Apoksyomenoksensa on Diadumenoksen harhaileva 
poika. Polykleitoksen urheilija kietoi verkon hiuksiinsa, Lysippoksen urhei- 
lija poistaa öljyä ja pölyä käsivarrestaan pronssikaapimella ja on sirompi 
ja sulokkaampi. Miellyttävämpi ja eloisampi on Delfoin museon marmort- 
kopiosta päätellen nuoren thessalialaisen ylimyksen Agiaan muotokuva. 
Kerran vapauduttuaan Lysippos lähti uusille urille, hylkäsi tyypin yksilön, 

sovinnaisen impressionistisen hyväksi,! ja miltei perusti Kreikan muoto- 
kuvanveiston. Filippos keskeytti sotansa ja lemmenseikkailunsa istuak- 
seen Lysippoksen mallina, ja Aleksanteri oli niin tyytyväinen taiteilijan 
hänestä tekemiin rintakuviin, että nimitti hänet viralliseksi kuninkaalli- 
seksi kuvanveistäjäksi, samoin kuin hän oli antanut Apelleelle yksinoikeu- 
den maalata kuviaan ja Pyrgoteleelle kaivertaa niitä jalokiviin. 

Neljännen vuosisadan säilyneistä veistoksista ovat eräät oivallisimmat 
tuntemattomien tekijöiden aikaansaannoksia: Marathonin läheltä merestä 
löydetty pronssinen nuorukaispatsas, neljänneltä vuosisadalta olevan 
»Androksen Hermeen» ikivanha kopio ja Tegeasta löydetty siveä, mietti- 
väinen, herkkä »Hygiein»? jotka kaikki kolme ovat Ateenan museossa; 
samoin Bostonin museossa oleva, Khioksesta peräisin oleva »Tytón pää», 
Mikäli voimme päätellä, kuuluvat tähän aikakauteen useimmat niistä nio- 
bidipatsaista, jotka Augustuksen aikana tuotiin Roomaan Vähästä Aasiasta 
ja jotka nyt ovat hajallaan Euroopan museoissa. Ja kenties kuuluvat 
tähän aikaan myös Praksiteleen perinteen hengessä veistettyjen kolmen 
Afroditen alkuteokset: Napolin museon epäröivä »Capuan Venus», Vati- 
kaanin »Kyyristyvü Venus» ja Louvre'in siveä »Arles'in Venus». Näitä 
etevämpi kypsän kauneuden ja syvän tyyneyden puolesta on Knidoksesta 
1858 löydetty »Istuva Demeter», joka nyt on British Museumin ylevimpiä 
patsaita. Sen aihe on epävarma; kenties se on vain kaunein meille säily- 
nyt hautakuva, kenties se kuvaa viljan jumalatarta mater dolorosana, joka 
vaieten murehtii Persefonen ryöstöä. Tunne on esitetty klassillisen hilli- 
tysti; äidin koko hellyys ja hiljainen alistuminen ilmenevät vain kasvoista 
ja silmistä. Tämä ja Hermes, mutta eivät nuo mielistelevät Afroditet, 
ovat neljännen vuosisadan veistotaiteen elävät mestariteokset. 


1 Muut taiteilijat, kuuluu muuan Lysippoksen ajatelma, joka olisi miellyttänyt 
Manet'ta, tekivät ihmisistä sellaisia, kuin he olivat, kun taas hän teki heistä sellaisia 
miltä he näyttivät. 

? Tämä ihastuttava pää, jota on käytetty teoksemme symbolina ja ensimmäisenä 
kuvana, varastettiin Tegean pienestä museosta, Yhdeksän vuoden etsinnän jälkeen 
Ateenan kansallismuseon rakastettava intendentti Alexandre Philadelpheus löysi sen 
eräästä Arkadian kylästä vilja-aitasta. Sekä aihe että aikakausi ovat epävarmat, 
mutta Praksitelesta muistuttava tyyli näyttää viittaavan neljänteen vuosisataan. Herra 
Philadelpheus pitää sitä »kansallismuseon helmenä». 


YHDESKOLMATTA LUKU 


FILOSOFIAN LOISTOAIKA 


I. LUONNONTIETEILIJÄT 


Viidennen vuosisadan rohkeihin edistysaskeliin ja kolmannen kumouksel- 
lisiin aikaansaannoksiin verrattuna luonnontieteet polkivat paikallaan nel- 
jännellä ja tyytyivät etupäässä vain merkitsemään muistiin entisiä saavu- 
tuksia. Ksenokrates kirjoitti geometrian, Theofrastos luonnonfilosofian, 
Menon lääketieteen, Eudemos aritmetiikan, geometrian ja tähtitieteen 
historian. Koska uskonnon, moraalin ja politiikan ongelmat tuntuivat 
olevan tärkeämpiä kuin luonnon, ihmiset Sokrateen mukana kääntyivät 
aineellisen maailman objektiivisesta tutkimisesta sielun ja valtion tarkas- 
telemiseen. 

Platon rakasti matematiikkaa ja antoi sen imeytyä syvälle filosofiaansa, 
omisti sille akatemiansa ja Syrakusassa luopui miltei kuningaskunnasta 
sen hyväksi. Mutta aritmetiikka oli hänen silmissään puolimystillistä 
lukuteoriaa; geometria ei ollut maanmittaamista, vaan puhtaan järjen tie- 
dettä, portti jumaluuden sieluun. Plutarkhos kertoo Platonin syvästi 
närkästyneen Eudoksokseen ja Arkhytaaseen, koska he suorittivat mekaa- 
nisia kokeita, sellainen kun oli vain »pelkkää geometrian hyvän puolen tur- 
melemista ja tuhoamista, geometrian, joka näin häpeällisesti käänsi sel- 
känsä puhtaan älyn aineettomille kohteille ja palasi takaisin aistimiseen ja 
avun pyytümiseen... aineelta». Tällä tavoin, Plutarkhos jatkaa, »meka- 
niikka erosi geometriasta ja filosofien hylkäämänä tai laimin lyömänä muut- 
tui sotatieteeksb. Omalla abstraktisella tavallaan Platon teki silti suuria 
palveluksia matematiikalle. Hän määritteli uudelleen pisteen. viivan aluksi, 
sai selville kaavan sellaisten neliöiden laskemiseksi, jotka ovat kahden 
neliön summa, ja keksi matemaattisen analyysin tai kehitti sitä edelleen, 
so. olettamuksen todistamisen oikeaksi tai vääräksi tutkimalla sen omaksu- 
misesta johtuvia tuloksia; reductio ad absurdum on eräs tämän menetel- 
män muotoja. Se valta-asema, joka matematiikalla oli Akatemian opetus- 
ohjelmassa, auttoi tiedettä ainakin kouluttamalla sellaisia luovia oppilaita 
kuin knidolainen Eudoksos ja pontolainen Herakleides. 

Platonin ystävä Arkhytas, joka sitä paitsi valittiin seitsemän kertaa 
Taraan strategiksi ja kirjoitti useita tutkielmia Pythagoraan filosofiasta, 
kehitti musiikkimatematiikkaa, kahdensi kuution ja kirjoitti ensimmäisen 
tunnetun tutkimuksen mekaniikan alalta. Antiikki antoi hänelle kunnian 
kolmesta käänteentekevästä keksinnöstä: väkipyörästä, ruuvista ja kalis- 
timesta. Kaksi ensimmäistä muodostivat koneteollisuuden perustan, kol- 
mas, sanoo vakava Aristoteles, vantoi lapsille jotakin hommaamista ja esti 
siten heitä rikkomasta talon tavaroita». Samalla aikakaudella Deinostratos 

suoritti sympyrän neliöimisen» quadratria-küyrün avulla. Hänen veljensä, 
Platonin oppilas Menaikhmos, perusti kartioleikkausgeometrian,! kaksin-. 
kertaisti kuution, laati kaavat viiden tavallisen kappaleen teoreettista. 
rakentamista varten, esitti irrationaalilukujen teorian ja oli maailman- 
kuulun iskulauseen isä. »Oi kuningas», hän sanoi Aleksanterille, »maan. 
poikki matkustettaessa on käytettävissä sekä kuninkaallisia että tavallis- 
ten kansalaisten teitä, mutta geometriassa on vain yksi tie kaikille», 

Neljännen vuosisadan luonnontieteelliseen tutkimuksen suuri nimi oli. 
Eudoksos; hän auttoi Praksitelesta hankkimaan Knidokselle sijan histo- 
riassa. Hän syntyi siellä n. 408 ja alkoi kolmenkolmatta ikäisenä opiskella. 
lääketiedettä Filistionin johdolla Lokroissa, geometriaa Arkhytaan johdolla. 
Taraassa ja filosofiaa Platonin johdolla Ateenassa. Hän oli köyhä ja. 
asui huokealla Peiraeuksessa, mistä jokaisena opetuspäivänä käveli aka- 
temiaan. Oleskeltuaan välillä Knidoksessa hän matkusti Egyptiin ja opis- 
keli kuusitoista kuukautta tähtitiedettä Heliopoliin pappien johdolla. 
Sitten tapaamme hänet Propontiin Kyzikoksessa luennoimassa matema- 
tiikkaa. Neljänkymmenen ikäisenä hän oppilaineen siirtyi Ateenaan, avasi. 
siellä luonnontieteellis-filosofisen opiston ja kilpaili jonkin aikaa itse Pla- 
tonin kanssa. Vihdoin hän palasi Knidokseen, perusti tähtitornin ja sai 
tehtäväkseen laatia kaupungille uudet lait. 

Hänen panoksensa geometriaan oli perustavaa laatua. Hän keksi geo- 
metrisen verrantoteorian* ja useimmat väittämät, jotka Eukleideen viides 
kirja on välittänyt meille, ja hän keksi ekshaustiomenetelmän, jonka avulla. 
kävi mahdolliseksi laskea ympyrän pinta-ala ja pallon, pyramidin ja kar- 
tion tilavuus. Ilman näitä esitöitä Arkhimedeen olisi ollut mahdotonta. 
selviytyä. Päähuomionsa Eudoksos kuitenkin kiinnitti tähtitieteeseen. 
Hänen tiedemieshengestään antaa käsityksen. hänen huomautuksensa, että. 
hän olisi antanut mielellään polttaa itsensä Faethonin lailla, jos siten olisi: 
oppinut tuntemaan auringon olemuksen, koon ja muodon. Käsitteeseen 
astrologia» sisältyi silloin myös se, mitä me sanomme tähtitieteeksi, mutta. 
Eudoksos neuvoi oppilaitaan hylkäämään kaldealaisten teorian, että. 
ihmisen kohtalo voitaisiin ennustaa siitä asemasta, jossa tähdet olivat. 
olleet hänen syntymähetkellään. Hän halusi määrätä kiinteät lait kaikille 
taivaallisille liikunnoille, ja Fainomena-teoksessaan, jota muinaisaika piti 


1 Kreikkalaiset määrittelivät kartioleikkaukset kuvioiksi — ellipsiksi, paraabeliksi 
tai hyperbeliksi —, jotka on saatu leikkaamalla terävä-, suora- tai tylppäkulmainen kar- 
tio elementin kanssa kohtisuoralla tasolla. Nykyajan matemaatikot lisäävät ympyrän 
ja toisiaan leikkaavat viivat. 

* Ne olivat tetraedri (pyramidi), heksaedri (kuutio), oktaedri, dodekaedri ja iko- 
saedri — neljän, kuuden, kahdeksan, kahdentoista tai kahdenkymmenen säännöllisen 
monikulmion rajoittamat kuperat särmiöt. 

3 Kuninkaallisilla teillä eli kuninkaan valtateillä tarkoitettiin tavallisesti Persian 
suuria valtateitä. Tarinan kertovat myös Eukleides ja Ptolemaios 1. 

* Eräs hänen mieliongelmiaan oli kultaisen leikkauksen» löytäminen, so. viivan 
jakaminen siten, että koko viivan suhde pitempään osaan tuli samaksi kvin pitemmän 
lyhyempään. 


FILOSOFIAN LOISTOAIKA 509 


etevimpänä tähtitiedettä käsittelevänä kirjana, hän laski tieteellisen sään- 
ennustuksen perustan. 

Hänen kuuluisin teoriansa oli loistava erehdys. Hän otaksui, että maail- 
mankaikkeus on koostunut seitsemästäkolmatta läpikuultavasta ja sen 
vuoksi läpinäkymättömästä pallosta, jotka kiertävät eri suuntiin ja eri- 
laista vauhtia keskuksena olevan Maan ympäri, ja että taivaankappaleet 
ovat kiinni näiden samankeskisten pallojen kuoressa. Nykyisin tämä sys- 
teemi. vaikuttaa mielikuvitukselliselta, mutta se oli ensimmäisiä yrityksiä 
tieteellisesti selittää taivaallisia toimintoja. Sen mukaisesti Eudoksos 
laski huomattavan tarkasti (jos rohkenemme ottaa nykyisen »tiebomme» 
näistä asioista mittapuuksi) kiertotähtien synodiset ja zodiakaaliset kierto- 
ajat.! Teoria elvytti enemmän kuin mikään muu antiikin aikainen tähti- 
tieteen tutkimusta. 

Syrakusalainen Ekfantos kirjoitti n. 390: »Maa liikkuu oman keskuk- 
sensa ympäri itäiseen suuntaan.» Pontolainen Herakleides, eräs antiikin 
suuria monitietäjiä, kuuluisien kielioppia, musiikkia, runoutta, retoriikkaa, 
geometriaa, logiikkaa ja etiikkaa käsittelevien teosten kirjoittaja, omaksui 
tämän ajatuksen tai kehitteli sitä itsenäisesti. Hänen mielestään voitiin, 
sen sijaan että koko maailmankaikkeus olisi liikkunut Maan ympäri, 
ilmiöt selittää otaksumalla Maan itsensä päivittäin kiertävän akselinsa 
ympäri, Venus ja Merkurius, sanoi Herakleides, kiertävät Auringon ym- 
päri. Kenties Herakleides jonakin loistavana hetkenään ennakoi 
Aristarkhosta ja Kopernikusta, sillä eräässä Geminoksen (n. 70 e.Kr.) 
katkelmassa sanotaan: »Pontolainen Herakleides sanoi, että vaikka otak- 
suttaisiinkin Maan liikkuvan tietyllä tavalla ja Auringon pysyvän tietyllä 
tavalla levossa, voidaan näennäinen epäsäännöllisyys Auringon suhteen 
varjella.» Emme luultavasti koskaan saa tietää, mitä Herakleides oikein 
tarkoitti. 

Sillä välin otettiin luonnontieteiden alalla vaatimattomia edistysaske- 
leita. Messanalainen Dikaiarkhos, Hellaan elämäkerran kirjoittaja, mit- 
taili vuorien korkeutta, arvioi maapallon ympärimitan noin kolmeksikymme- 
neksituhanneksi mailiksi ja pani merkille Auringon vaikutuksen vuoro- 
veteen. V. 325 purjehti Aleksanterin kenraali Nearkhos Induksen suulta 
Aasian etelärannikkoa pitkin Eufratille. Hänen lokikirjansa, josta osia on 
säilynyt Arrianoksen Indicassa, oli eräs muinaisajan maantieteen klassilli- 
sia teoksia. Geodesia — maan pinnan, kohoumien ja painumien, asentojen 


1 Taivaankappaleen synodinen kiertoaika on aika kahden sellaisen hetken välillä, 
joina taivaankappale maasta katsottuna on samassa asemassa auringon suhteen, zodia- 
kaalinen kiertoaika on aika kahden hetken välillä, joina taivaankappale on samassa koh- 
dassa linnunradan kahdentoista merkin mukaan jaetuksi kuviteltua taivasta. Eudoksos 
laski Saturnuksen synodiseksi kiertoajaksi 390 päivää (me 378), Jupiterin 390 (399), 
Marsin 260 (780), Merkuriuksen 110 (eräässä käsikirjoituksessa 116, joka on sama kuin mei- 
dän lukumme), Venuksen 570 (584). Eudoksoksen laskemat zodiakaaliset kiertoajat 
ovat vastaavasti: Saturnuksen 30 vuotta (meillä 29 vuotta 166 päivää), Jupiterin 12 
vuotta (11 vuotta 315 päivää), Marsin 2 vuotta (1 vuosi 322 päivää), Merkuriuksen ja 
Venuksen 1 vuosi (1 vuosi). 

ja tilavuuksien mittaus — oli jo saanut oman nimen ( geodaista J erotukseksi 
geometriasta. Italian Lokroista kotoisin oleva Filistion harjoitti vuosi- 
sadan alussa eläinten leikkelyä ja sanoi sydäntä elämän tärkeimmäksi 
säätelijäksi, sielun eli pnexman tyyssijaksi. Diokles, joka oli kotoisin 
Euboian Karystoksesta, leikkasi eläinten kohtuja, kuvasi 27—40 päivän 
ikäisiä ihmisalkioita, edisti anatomiaa, embryologiaa, naistentauti- ja 
lapsenpäästöoppia ja kumosi Kreikassa yleisen harhaluulon selittämällä, 
että kumpikin sukupuoli »siemenellään» edesauttoi alkion syntymistä. Eräs 
toinen Aspasia oli neljännellä vuosisadalla yksi Ateenan kuuluisimpia 
lääkäreitä, joka niitti suurta mainetta naistentautien parantajana, kirur- 
gina ja muillakin lääketieteen aloilla. Ja jottei lääketiede olisi alentanut 
kuolleisuusprosenttia nopeammin kuin elatusmahdollisuudet lisääntyivät, 
julkaisi arkadialainen Aineias Taktikos n. 360, Filippoksen ja Aleksanterin 
aikana, Kreikan ensimmäisen klassillisen sotatieteellisen teoksen. 


II. SOKRATESLAISET KOULUKUNNAT 
1. Aristippos 


Luonnontieteellisiltä saavutuksiltaan vähäpätöinen 300-luku oli filosofian 
kulta-aikaa. Aikaisimmat ajattelijat olivat esittäneet epämääräisiä kosmo- 
logioita, sofistit olivat suhtautuneet epäillen kaikkeen muuhun paitsi reto- 
riikkaan, Sokrates oli esittänyt tuhat kysymystä, mutta ei ollut vastannut 
ainoaankaan. Nyt kaikki kahden vuosisadan aikana kylvetyt siemenet 
versoivat suuriksi metafyysisen, eetillisen ja poliittisen mietiskelyn järjes- 
telmiksi. Ateena, joka oli liian köyhä kustantaakseen valtion lääkintä- 
laitosta, perusti silti yksityisiä yliopistoja, jotka tekivät sen, kuten Isokrates 
sanoi, »Hellaan kouluksi», Kreikan älylliseksi pääkaupungiksi ja riidan- 
ratkojaksi. Filosofit, jotka olivat heikentäneet vanhan uskonnon asemaa, 
koettivat löytää luonnosta ja järjestä sille korvikkeita pönkittämään mo- 
raalia ja antamaan opastusta elämää varten. 

He tutkivat ensin Sokrateen aukomia polkuja. Samalla kun sofistit 
enimmäkseen vajosivat opettamaan retoriikkaa ja katosivat luokkana, 
tuli Sokrateen oppilaista toisistaan jyrkästi eroavien filosofisten käsitysten 
myrskykeskuksia. Megaralainen Eukleides, joka oli usein matkustanut 
Ateenaan kuuntelemaan Sokratesta, saattoi kotikaupunkinsa »väittelyn 
raivoon», kuten Timon Ateenalainen sitä kuvaili, ja kehitti Zenonin ja Sok- 
rateen dialektiikan eristiikaksi, väittelytaidoksi, joka asetti kysymyksen 
alaiseksi jokaisen johtopäätöksen ja seuraavalla vuosisadalla kehittyi 
Pyrrhonin ja Karneadeen skeptillisyydeksi. Eukleideen kuoleman jälkeen 
hänen loistavalahjainen oppilaansa Stilpon kehitti megaralaisen koulukun- 
nan yhä lähemmäs kyynikkojen katsantokantaa: koska jokainen filosofia 
voidaan kumota, ei viisaus piile metafyysisessä mietiskelyssä, vaan sellai- 

sessa yksinkertaisessa elämässä, joka, vapauttaa yksilön riippuvaisuudesta 
hyvinvoinnin ulkonaisista tekijöistä. Kun Demetrios Poliorketes Megaran 
ryöstön jälkeen kysyi Stilponilta, paljonko tämä oli menettänyt, filosofi 
vastasi, ettei hän koskaan ollut omistanut muuta kuin tietoa eikä sitä 
kukaan ollut häneltä riistänyt. Myöhemmällä iällään hän luki oppilaidensa 
joukkoon stoalaisen filosofian perustajan, joten Megaran koulukunnan 
voidaan sanoa alkaneen yhdestä Zenonista ja päättyneen toiseen. 

Hieno Aristippos matkusteli Sokrateen kuoleman jälkeen eri kaupun- 
geissa, oleskeli jonkin aikaa Ksenofonin luona Skilluksessa, mutta kauemmin 
Laiksen luona Korinthoksessa, ja asettui sitten kotikaupunkiinsa Kyreneen 
Afrikan pohjoisrannikolle, missä perusti filosofisen koulun. Puoli-itämaisen 
kaupungin yläluokan rikkaus ja ylellisyys oli vaikuttanut hänen tapoihinsa, 
ja hän hyväksyi mestarinsa opeista varsinkin sen, jonka mukaan onnelli- 
suus oli parasta. Komeavartaloisena, hienotapaisena ja sukkelasuisena 
hän menestyi kaikkialla. Jouduttuaan pennittömänä haaksirikkoisena 
Rhodokseen, hän meni sikäläiseen gymnasioniin, puhui ihmisille ja tenhosi 
nämä siinä määrin, että he pitivät hänestä ja hänen seuralaisistaan kaikin 
tavoin huolta. Tämän johdosta hän huomautti, että vanhempien pitäisi 
varustaa lapsensa senkaltaisella rikkaudella, että se haaksirikonkin jälkeen 
voisi uida maihin yhdessä omistajansa kanssa. 

Hänen filosofiansa oli yksinkertaista ja selkeää. Kaiken mitä teemme, 
sanoi Aristippos, teemme nautinnon toivossa tai kipua peläten — myös 
silloin kun köyhdytämme itsemme ystäviemme hyväksi tai uhraamme 
henkemme kenraalimme puolesta. Sen vuoksi on nautinto lopullinen pää- 
määrä, ja kaikkea muuta, myös filosofiaa ja hyvettä, on arvosteltava sen 
mukaan, miten ne pystyvät tuottamaan meille nautintoa. Tietämyksemme 
on epävarma, välittömästi ja luotettavasti tunnemme vain omat tunteem- 
me. Niin ollen viisaus ei ole abstraktisen totuuden, vaan miellyttävien 
aistimusten tavoittelua. Voimakkaimmat nautinnot eivät ole älyllisiä tai 
moraalisia, vaan fyysillisiä tai aistillisia. Sen vuoksi viisas etsii ennen kaik- 
kea fyysillisiä nautintoja. Hän ei myöskään uhraa sitä, mikä hänellä nyt 
on, jonkin otaksutun tulevan hyödyn hyväksi; vain nykyisyys on olemassa 
ja nykyisyys on todennäköisesti yhtä hyvä kuin tulevaisuus, ellei parempi. 
Elämisen taidon salaisuutena on nautinnon hetkien poimiminen niiden kii- 
täessä ohi ja hetken antimien paras mahdollinen hyväksikäyttö. Filoso- 
fiasta on se hyöty, ettei se johda meitä pois nautinnoista, vaan opastaa 
meidät niitä valitsemaan ja käyttämään miellyttävimmällä tavalla. Ei 
pidättyvä askeetti ole nautintojen herra, vaan ennemminkin se, joka ole- 
matta nautintojen orja saa niistä ilonsa ja voi järkevästi tehdä eron vaa- 
rallisten ja vaarattomien nautintojen välillä. Siksi viisas osoittaa älykästä 
kunnioitusta yleistä mielipidettä ja lakeja kohtaan, mutta koettaa mikäli 
mahdollista pyrkiä siihen, vettei ole kenenkään herra eikä orjan. 

Jos ihmisollo on ansioksi so, että hän elää oppinsa mukaan, Aristippos 
ansaitsee kunnioitusta. Hän kosti köyhyyttä ja rikkautta yhtä arvokkaasti, 
muttei suinkaan väittänyt pitävänsä yhtä paljon molemmista. Hän vaati 
maksua opetuksostaan eikä empinyt imarrella tyranneja saavuttaakseen 
päämääränsä. Hän hymyili kärsivällisesti, kun Dionysios I sylkäisi hänen 
päälleen. »Kalastajans, hän sanoi, vtäytyy sietää enemmänkin kosteutta, 
jos tahtoo saada pienenkin kalan.» Kun muuan ystävä moitti häntä pol- 
vistumisesta Dionysioksen edessä, hän vastasi, ettei ollut hänen vikansa, 
ojos kuninkaalla oli korvansa jaloissaan», ja kun Dionysios kysyi häneltä, 
miksi filosofit parveilevat rikkaiden ovilla, mutta rikkaat eivät viihdy 
filosofien seurassa, hän vastasi: >Koska edelliset tietävät, mitä he tarvit- 
sevat, mutta jälkimmäiset eivät. Silti hän halveksi niitä, jotka tavoittele- 
vat rikkautta sen itsensä vuoksi. Kun rikas fryygialainen Simosnäytteli 
hänelle komeaa, marmorilattiaista taloa, Aristippos sylkäisi häntä naamaan, 
ja kun Simos suuttui, Aristippos puolustihe selittämällä, ettei hän kaiken 
marmorin keskeltä löytänyt »sopivampaa paikkaa mihin sylkeä». Ansait- 
tuaan rahaa hän tuhlasi sen hyvään ruokaan, hyviin vaatteisiin, hyvään 
asuntoon ja (hänen mielestään) hyviin naisiin. Kun häntä moitittiin siitä, 
että hän eli yhdessä ilonaisen kanssa, hän vastasi, ettei häntä haitannut 
asua talossa tai purjehtia laivassa, jota toiset miehet olivat aikaisemmin 
käyttäneet, Kun hänen rakastajattarensa sanoi olevansa raskaana 
hänelle, hän tokaisi: 2Et voi sen varmemmin väittää, että on kysy- 
mys minusta, kuin kuljettuasi tiheikön läpi sanoa, mikä oka sinua on. 
raapaissut.» 

Ihmiset pitivät hänestä hänen rehellisyydestään huolimatta, sillä hän 
oli miellyttävä tavoiltaan, hienostunut (vaikka Simos oli eri mieltä) ja 
hyväsydäminen. Epäilemättä hänen karkea hedonisminsa osittain johtui 
siitä riemusta, jota hän tunsi herättäessään pahennusta kaupungin kunnian- 
arvoisissa syntisissä. Hän ilmaisi todellisen luonteensa kunnioittamalla 
Sokratesta, rakastamalla filosofiaa ! ja tunnustamalla, että vaikuttavinta 
elämässä on nähdä hyveellinen mies vakaasti kulkemassa tietään kehnojen 
ihmisten joukossa. Ennen kuolemaansa (356) hän lausui, että paras perintö, 
minkä hän jätti tyttärelleen Aretelle, oli se, että oli opettanut tämän »ole- 
maan panematta arvoa millekään, mitä ilman voi olla» — eriskummallinen 
antautuminen Diogeneelle. Arete seurasi häntä Kyrenen koulukunnan 
johtajana, kirjoitti neljäkymmentä kirjaa, antoi opetusta monelle etevälle 
oppilaalle ja sai kotikaupungiltaan kunniakkaan jälkimaininnan »Hellaan 
valoa. 


1 Ne jotka jättävät filosofian pois kasvatuksestaan, Aristippos sanoi, »ovat kuin 
Penelopeian kosijat; he huomaavat helpommaksi voittaa palvelijattarien suosion kuin 
päästä naimisiin emännän kanssa». 

PARGAMONIN ZEUN ALTTARIN FRIISIÄ. Berliinin valtionmuseo. — Friisin veistokuvat esittävät jumalien ja giganttien välistä 
laistelua, ja niissä oli voimaa ja rajuutta melkein liiallisuuteen asti. Mutta yksityiskohdissaan teos vielä edustaa Kreikan kuvan- 
veistotaiteen parhaita perinteitä. 

ALEKSANTERIN TAISTELU. Napolin museo. — Porapejista löydetty permantomosaiikki, jonka valmistamiseen on tarvittu 1500 000 
pientä väriteltyä kiveä. Teos kärsi suuria vaurioita Pompejin tuhossa. 

Antisthenes yhtyi tämän filosofian johtopäätöksiin, muttei argument- 
teihin, ja nojaten samaan Sokrateeseen kehitti askeettisen elämänteorian. 
Kyynillisen koulukunnan perustaja oli Ateenan kansalaisen ja traakialaisen 
orjattaren poika. Hän taisteli urhoollisesti Tanagran luona 426, opiskeli 
jonkin aikaa Gorgiaan ja Prodikoksen johdolla ja perusti sitten oman kou- 
lun, mutta kuultuaan Sokrateen esitelmöivän hän lähti oppilaineen päi- 
vineen kuuntelemaan iäkkäämmän miehen viisautta. Kuten Xudoksos 
hän asui Peiraeuksessa ja käveli miltei joka päivä Ateenaan, seitsemän, 
kahdeksan kilometriä edes ja takaisin. Ehkäpä hän oli läsnä, kun Sokrates 
(tai Platon) keskusteli erään myöntyväisen puhekumppanin kanssa nau- 
tinnon ongelmasta. 


Sokr.: Oletko sitä mieltä, että filosofin tulee harrastaa syömisen 
ja juomisen nautintoja? 

Simmias: En suinkaan. 

Sokr.: Entä mitä sanot lemmen nautinnoista — pitääkö hänen 
harrastaa niitä. 

Simm.: Eihän toki. 

Sokr.: Ja perustaako hän mitään muista tavoista hemmotella 
ruumista, esimerkiksi kalliiden vaatteiden, sandaalien tai muiden 
somisteluvälineiden hankkimisesta? Eikö hän pikemminkin päin- 
vastoin halveksi kaikkea sellaista mitä luonto ei vaadi? 

Simm.: Sanoisin, että todellinen filosofi halveksii sellaista. 


Tässä meillä on kyynikkojen filosofian ydin: kaikki lihallinen on supis- 
tettava vähimpään mahdolliseen, jotta sielu pääsisi mahdollisimman va- 
paaksi. Antisthenes omaksui tämän opin kirjaimellisesti, ja hänestä tuli 
kreikkalainen fransiskaani, tosin ilman teologiaa. Aristippoksen tunnus- 
lause oli: »Minü omistan, mutta minua ei omisteta», Antistheneen: »En 
omista, jottei minua omistettaisi» Hän ei omistanut mitään, ja hänen 
vaippansa oli niin rääsyinen, että Sokrates kiusoitteli häntä: »Antisthenes, 
turhamaisuus loistaa vaippasi rei'istä» Tätä lukuun ottamatta hänen 
ainoa heikkoutensa oli kirjojen kirjoittaminen. Niitä häneltä jäi kymme- 
nen, joista yksi oli filosofian historia. Sokrateen kuoltua Antisthenes jatkoi 
hänen työtään opettajana. Hän valitsi luennoimiskeskuksekseen Kyno- 
sarges- (”koirahai'-)gymnasionin, koska sitä ylläpidettiin alhaissyntyisille, 
muukalaisille ja aviottomina syntyneille. Nimitys »kyynillinen» tarttui 
koulukuntaan pikemmin paikasta kuin käsityskannasta. Antisthenes pu- 
keutui työmiehen tavoin, ei ottanut maksua opetuksestaan ja opetti mie- 
luimmin köyhiä. Antistheneen kieli tai hänen nuijansa karkottivat pois 
jokaisen, joka oli haluton kestämään köyhyyttä ja puutetta. 


33 — Durant, Kreikan kulttuuri 

Hän kieltäytyi ensin ottamasta Diogenesta oppilaakseen, mutta Diogenes 
oli itsepäinen, kesti kärsivällisesti solvaukset, kunnes hänet hyväksyttiin, 
ja teki opettajansa opin kuuluisaksi kautta Hellaan soveltamalla sitä elä- 
mässään täydellisesti. Antisthenes oli sukuperältään ollut puoleksi orja. 
Diogenes oli vararikon tehnyt sinopelainen pankkiiri. Diogenes oli kerjän- 
nyt, koska hän oli todella puutteessa, ja oli varsin tyytyväinen kuullessaan, 
että kerjääminen oli osa hyvettä ja viisautta. Hän omaksui kerjäläisen 
puvun, pussin ja sauvan, ja asettui joksikin aikaa asumaan Ateenassa ole- 
van Kybelen temppelin pihassa viruvaan tynnyriin tai nassakkaan. 
Hän kadehti eläinten yksinkertaista elämää ja koetti jäljitellä sitä: hän 
nukkui paljaalla maalla, söi mitä ja missä sattui, ja (niin vakuutetaan) 
tyydytti luonnolliset tarpeensa ja suoritti lemmen toimitukset kaikkien 
nähden. Nähdessään lapsen juovan kourastaan hän heitti pois juoma- 
maljansa. Välistä hän kuljetti kynttilää tai lyhtyä sanoen etsivänsä ihmistä. 
Hän ei tehnyt kenellekään pahaa, mutta kieltäytyi tunnustamasta lakeja 
ja kauan ennen stoalaisia sanoi itseään maailmankansalaiseksi (kosmopoli- 
tes). Hän matkusteli kiirettä pitämättä, ja kuulemme hänen jonkin aikaa 
asuneen Syrakusassa. Eräällä matkallaan hän joutui merirosvojen vangiksi, 
ja nämä myivät hänet korintholaiselle Kseniadeelle. Kun isäntä kysyi 
Diogeneelta, mitä tämä osasi, hän vastasi: »Hallita ihmisiä.» Kseniades 
teki hänestä poikiensa opettajan ja taloutensa hoitajan, ja Diogenes hoiti 
kumpaakin tehtävää niin hyvin, että hänen herransa sanoi häntä »hyväksi 
hengeksi» ja noudatti hänen neuvoaan monissa asioissa. Diogenes vietti 
yksinkertaista elämäänsä edelleen niin johdonmukaisesti, että hänestä 
tuli lähinnä Aleksanteria Kreikan kuuluisin mies. 

Hänessä oli jossakin määrin asenteellisuutta, ja hän oli ilmeisesti mielis- 
sään kuuluisuudestaan. Hän oli mainio väittelijä, ja hänen kaimansa ilmoit- 
taa, ettei hän milloinkaan jäänyt väittelyssä häviölle. Hän sanoi puheen- 
vapautta tärkeimmäksi yhteiskunnalliseksi eduksi ja käytti sitä runsain 
mitoin; hänen huumorinsa oli karkeaa ja nokkeluutensa pettämätön. 
Muuatta naista, joka kumartui pyhän kuvan edessä maahan asti, hän moitti 
sanoen: »Etkö pelkää ottaa noin säädytöntä asentoa, kun joku jumala voi 
olla takanasi, joka paikkahan on heitä täynnä?» Kun hän näki ilonaisen 
pojan heittävän kiven väkijoukkoon, hän varoitti: »Pidä varasi, ettet osu 
isääsi.» Hän inhosi naisia ja halveksi miehiä, jotka käyttäytyivät naisten 
tavoin. Kun muuan upeapukuinen ja hajuvesin valeltu korintholainen 
kysyi häneltä jotakin, hän sanoi: »En vastaa sinulle, ennen kuin olet sano- 
nut, oletko poika vai tyttö.) Kaikki tuntevat kertomuksen siitä, miten 
Aleksanteri tapasi Diogeneen Korinthoksessa makaamasta päivänpais- 
teessa. Minä olen Aleksanteri, suuri kuningas», sanoi hallitsija. »Minà olen 
Diogenes, koiras, vastasi filosofi. »Pyydä minulta mikä suosionosoitus 
tahansa», sanoi kuningas. »Väistyhän syrjään auringon tieltä», vastasi 

Diogenes. »Ellen olisi Aleksanteri», sanoi nuori soturi, »tahtoisin olla 
Diogenes» Meille ei kerrota, että filosofi olisi vastannut kohteliaisuuteen 
samalla mitalla. Väitetään molempien kuolleen samana päivänä v. 323: 
Aleksanterin Babylonissa kolmannellaneljättä ikävuodellaan, Diogeneen 
Korinthoksessa yli yhdeksänkymmenen ikäisenä. Korintholaiset pystytti- 
vät marmorisen koiran hänen haudalleen, ja Sinope, joka oli ajanut hänet 
maanpakoon, kohotti muistomerkin hänen kunniakseen. 

Mikään ei voinut olla selkeämpää kuin kyynillinen filosofia. Se viipyi 
logiikan parissa vain sen verran, että ehti hylätä haihatteluna ideateorian, 
jolla Platon eksytti Ateenan älymystöä. Myöskin metafysiikka oli kyy- 
nikkojen mielestä turhaa touhua. Ei pidä tutkia luontoa maailman selittä- 
miseksi, mikä on mahdotonta, vaan jotta oppisimme luonnosta viisautta 
oppaaksi elämää varten. Ainoa todellinen filosofia on etiikka. Elämän 
tarkoitus on onnellisuus, mutta sitä ei saavuteta etsimällä nautintoja, vaan 
viettämällä yksinkertaista ja luonnollista elämää mahdollisimman paljon 
riippumattomana ulkopuolisesta avusta. Sillä vaikka nautinto on luvallista, 
jos se on ihmisen omien ponnistusten ja työn tulos eikä sitä seuraa katu- 
mus, se kuitenkin niin usein väistää meitä sitä tavoitellessamme tai tuot- 
taa pettymyksen, kun se on käsissä, että sitä pikemminkin on sanottava 
onnettomuudeksi kuin onneksi. Kohtuullinen ja hyveellinen elämä on 
ainoa tie pysyvään tyydytykseen; rikkaus hävittää rauhan, ja kateellinen 
himo syövyttää sielun kuin ruoste. Orjuus on epäoikeudenmukaista, mutta 
yhdentekevää; viisas voi yhtä helposti olla onnellinen kahleissa kuin 
vapaana; vain sisäisellä vapaudella on merkitystä. Jumalat, Diogenes 
sanoi, ovat antaneet ihmisille helpon olon, mutta ihmiset ovat ahnehti- 
malla ylellisyyttä vaikeuttaneet sitä. Kyynikot eivät silti sanottavasti 
uskoneet jumaliin. Kun muuan pappi luetteli Antistheneelle, mitä kaikkea 
hyvää hyveellinen ihminen saa kuoltuaan nauttia, tämä kysyi: »Mikset 
sitten itse kuole?» Diogenes hymyili salamenoille ja huomautti niiden uhri- 
lahjojen johdosta, joita haaksirikosta pelastuneet olivat antaneet Samothra- 
kessa: »Noita uhrilahjoja olisi paljon enemmän, jos niitä pelastuneiden 
sijasta olisivat antaneet hukkuneet. Kyynikkojen mielestä oli uskonnossa 
kaikki muu taikauskoa paitsi hyveen harjoittaminen. Hyve on tunnus- 
tettava omaksi palkinnokseen eikä se saa olla jumalien olemassaolon tai 
oikeudenmukaisuuden varassa. Hyveellinen on se, joka syö, omistaa ja 
kaipaa niin vähän kuin mahdollista, juo vain vettä eikä tee kenellekään 
pahaa. Kun Diogeneelta kysyttiin, miten oli puolustauduttava vihamiestä 
vastaan, hän vastasi: »Osoittautumalla kunnialliseksi ja vilpittömäksi.» 
Vain sukupuolihimo tuntui kyynikoista järjelliseltä. He karttoivat avio- 
liittoa, koska se oli ulkopuolinen side, mutta suosivat porttoja. Diogenes 
suositteli vapaata rakkautta ja naisten yhteisyyttä, ja Antisthenes, joka 
pyrki itsenäisyyteen joka asiassa, valitti, ettei hän voinut tyydyttää näl- 

käänsä samanlaisessa yksinäisyydessä kuin viihdyttää himoaan. Tunnus- 
tettuaan sukupuolihimon yhtä normaaliseksi ja luonnolliseksi kuin nälän 
kyynikot sanoivat, etteivät he voineet käsittää, miksi ihmiset häpesivät 
tyydyttää toista nälkäänsä yhtä julkisesti kuin toista. Kuolemankin suh- 
teen ihmisen tuli olla riippumaton ja valita itse paikka ja aika; itsemurha 
oli luvallinon. Jotkut sanovatkin Diogeneen surmanneen itsensä pidättä- 
mällä hengitystään. 

Kyynillinen filosofia oli osa siitä takaisin luontoom-liikkeestä, joka pääsi 
valtaan 400-luvun Ateenassa ja oli vastavaikutusta kiusallisen monimut- 
kaiselle sivistykselle. Ihmiset eivät luonnostaan ole sivistyneitä, vaan sie- 
tävät järjestetyn elämän pidäkkeitä vain rangaistuksen tai yksinäisyyden 
pelosta. Diogenes oli jotenkin samassa suhteessa Sokrateeseen kuin Rous- 
seau Voltaire'iin: hänen mielestään sivistys oli erehdys ja Prometheus oli 
hyvin ansainnut tulla naulituksi ristiin, koska oli tuonut sen ihmiskunnalle. 
Kyynikot ihannoivat stoalaisten ja Rousseaun tavoin »luonnonkansoja»; 
Diogenes koetti syödä raakaa lihaa, koska keittäminen on luonnotonta. 
Paras yhteiskunta oli hänen mielestään se, joka ei tuntenut taitotemppuja 
eikä lakeja. 

Kreikkalaiset hymyilivät kyynikoille ja sietivät heitä kuten keskiajan 
yhteiskunta sieti pyhimyksiään. Diogeneen jälkeen kyynikoista tuli 
uskonnoton munkkikunta. He tekivät köyhyydestä säännön, elivät 
almuista, miedonsivat selibaattinsa löysillä suhteilla ja perustivat filo- 
sofiakouluja. Heillä ei ollut koteja, vaan he nukkuivat ja opettivat kaduilla 
tai temppelien porttikäytävissä. Diogeneen oppilaat Stilpon ja Krates 
välittivät kyynikkojen opin hellenistiselle ajalle, jossa se muodosti stoa- 
laisuuden perustan. Koulukunta sellaisenaan hävisi näyttämöltä kolman- 
nen vuosisadan lopulla, mutta sen vaikutus säilyi kreikkalaisessa tradi- 
tiossa voimakkaana ja ilmestyi kenties uudelleen esille Juudean essealai- 
sissa ja Egyptin varhaiskristillisissä munkeissa. Tiede ei vielä voi sanoa 
missä määrin näihin liikkeisiin vaikuttivat Intian samanlaiset lahkot tai 
missä määrin nämä puolestaan saivat niiltä vaikutteita. Oman aikamme 
takaisin luontoon»intoilijat ovat näiden muinaisten Itämaiden ja Krei- 
kan naisten ja miesten henkisiä jälkeläisiä, jotka kyllästyneinä luonnotto- 
miin ja ahdistaviin rajoituksiin kuvittelivat voivansa muuttua ja elää 
eläinten parissa. Kaikessa täyteläisessä elämässä on hiven tätä kaupunki- 
laisten kuvittelua. 


III. PLATON 
I. Opettaja 


Kyynikkojen ihanne vaikutti Platoniinkin. »Valtion» toisessa kirjassa 
hän kuvailee mieltymyksellä ja myötätuntoisesti kommunistista ja natura- | 

listista Utopiaa. Hän hylkää sen ja jatkaa kuvaamalla »toiseksi parasta» 
valtiota, mutta kun hän käy hahmottelemaan filosofikuninkaitaan, val- 
loittaa Kreikan historian säihkyvimmän mielikuvituksen kyynikkojen 
unelma miehistä, jotka elivät vailla omaisuutta ja vaimoa, viettivät 
yksinkertaista elämää ja omistivat aikansa filosofialle. Platonin kaavailema 
kommunistinen ylimystö oli rikkaan konservatiivin loistava yritys sovittaa 
yhteen ylenkatseensa demokratiaa kohtaan ja aikansa radikaalinen idea- 
lismi. 

Platon polveutui niin ikivanhasta suvusta, että saattoi äidin puolelta 
johtaa sen Soloniin ja isän puolelta Ateenan ensimmäisiin kuninkaisiin, 
jopa merenjumala Poseidoniinkin. Hänen äitinsä oli Kharmideen sisar ja 
Kritiaan serkku, joten demokratian vastustaminen oli hänellä miltei ve- 
rissä. Aristokleeksi, 'parhaaksi ja maineikkaaksi”, ristitty nuorukainen kun- 
nostautui melkein joka alalla: hän menestyi loistavasti musiikin, matema- 
tiikan, retoriikan ja runouden opinnoissaan; hän hurmasi kauniilla näöl- 
lään naiset ja epäilemättä miehetkin; hän paini Isthmoksen kisoissa ja sai 
vankkuudestaan lisänimen Platon, ‘leveä’; hän oli mukana kolmessa taiste- 
lussa ja sai palkinnon urhoollisuudesta. Hän sepitti epigrammeja, rakkaus- 
säkeitä ja traagillisen tetralogian, ja hän ei tiennyt, ruvetako runoilijaksi 
vai poliitikoksi, kun joutui kaksikymmenvuotiaana Sokrateen lumousvoi- 
man pauloihin. Hänen oli täytynyt tuntea »Suuri paarma» jo aikaisemmin, 
koska tämä oli kauan ollut hänen enonsa Kharmideen ystävä, mutta nyt 
hän saattoi seurata Sokrateen opetusta. Hän riemuitsi nähdessään van- 
huksen viskovan ideoita ilmaan kuin akrobaatti ja seivästävän niitä 
kysymystensä piikkeihin. Hän poltti runonsa, unohti Euripideen, urheilijat 
ja naiset seuratakseen mestariaan kuin hypnoottisen lumouksen vallassa. 
Kenties hän teki muistiinpanoja joka päivä vaistoten herkän taiteilijan 
tavoin tämän irvokkaan ja rakastettavan Seilenoksen draamalliset mah- 
dollisuudet. 

Platonin ollessa kolmenkolmattavuotias seurasivat toisiaan hänen omien 
sukulaistensa johtama vuoden 404 vanhoillinen vallankumous, oligarkkien 
terrorin kiihkeät päivät ja Sokrateen rohkea kolmenkymmenen neuvoston 
uhmaaminen, Kritiaan ja Kharmideen kuolema, demokratian palauttami- 
nen sekä Sokrateen tuomio ja kuolema. Koko maailma näytti luhistuvan 
ennen huolettoman nuorukaisen ympärillä, ja hän pakeni Ateenasta kuin 
kummituskaupungista. Hän sai jonkin verran mielenrauhaa Eukleideen 
kodissa Megarassa ja sittemmin Kyrenessä, ehkäpä Aristippoksen seurassa; 
sieltä hän näyttää menneen Egyptiin ja tutkineen pappien matemaattista 
ja historiallista perimätietoa. N. 395 hän palasi Ateenaan ja taisteli vuotta 
myöhemmin kotikaupunkinsa puolesta Korinthoksen luona. N. 387 hän 
lähti taas matkoille, tutustui Pythagoraan filosofiaan Arkhytaan opasta- 
mana Taraassa ja Timaioksen johdolla Lokroissa, siirtyi Sisiliaan nähdäksseen 


518 KREIKAN VAPAUDEN RAPPEUTUMINEN JA TUHO 


Etnan, solmi ystävyysliiton syrakusalaison Dionin kanssa, esitoltiin Diony- 
sios I:lle, myytiin orjaksi ja oli taas turvassa kotona Ateenassa 386. Niillä 
3 000 drakhmalla, jotka oli koottu korvaukseksi hänen vapaaksilunastajal- 
leen ja joita Annikeris kioltäytyi ottamasta vastaan, Platonin ystävät osti- 
vat hänelle kaupungin laitamalta metsikön, joka oli saanut nimensä pai- 
kallisen jumalan Akademoksen mukaan ja sinne Platon perusti yliopis- 
ton, josta tuli Kreikan henkinen keskus yhdeksänsadan vuoden ajaksi 


Akatemia oli uskonnollinen veljeskunta eli £hiasos, joka oli pyhitetty 
runotarten palvonnalle. Opiskelijat eivät maksaneet opetuksestaan, mutta 
koska he enimmäkseen olivat yläluokan perheistä, voitiin toivoa, että hei- 
dän vanhempansa muistaisivat laitosta melkoisilla lahjoituksilla. Suidas 
kertoo, että rikkaat aika ajoin testamenteissaan lahjoittivat koulun opet- 
tajille varoja, jotta he voivat viettää elämänsä filosofian parissa». Kerro- 
taan Dionysios I:n antaneen Platonille 80 talenttia (480 000 dollaria), 
mikä kenties selittää filosofisen kärsivällisen suhtautumisen kuninkaaseen. 
Aikakauden komediarunoilija ivasi ylioppilaita heidän teennäisen esiinty- 
misensä ja hienostelevan pukeutumisensa takia — he käyttivät hienoja 
päähineitä ja keppejä sekä lyhyttä vaippaa eli akateemista kaapua; niin 
vanhoja ovat Etonin tavat ja oppineisuuden mustat vaatteet. Naisilla oli 
pääsy opiskelijakuntaan, sillä Platon pysyi siinä suhteessa radikaalina, että 
hän oli kiihkeä naisasian kannattaja. Tärkeimmät oppiaineet olivat mate- 
matiikka ja filosofia. Portilla oli varoittava kirjoitus »Jfedets ageometretos 
etsito (' Älköön kukaan geometriaa taitamaton astuko tänne”); ehkäpä pää- 
syvaatimuksiin kuului melkomen määrä matematiikan tuntemusta. Useim- 
mista matematiikan 300-luvulla ottamista edistysaskeleista kuuluu kunnia 
miehille, jotka olivat opiskelleet akatemiassa. Matematiikan kurssiin kuu- 
lui aritmetiikkaa (lukuteoriaa), geometrian jatko-opetusta, »sferiikkaa» 
(tähtitiedettä), »musiikkia» (johon luultavasti sisältyi historiaa ja kirjalli- 
suutta), lainoppia ja filosofiaa. Moraali- ja valtiofilosofia tulivat viimei- 
seksi, jos Platon seuraa neuvoa, jonka hän — puoleksi puhdistaen Any- 
toksen ja Meletoksen — panee Sokrateen suuhun: 


Sokr: Tiedäthän, että on tiettyjä oikeutta ja hyvää koskevia 
periaatteita, jotka meille opetettiin lapsuudessamme, ja niiden isäl- 
lisen vallan alaisina olemme kasvaneet miehiksi, kunnioittaen ja 
, totellen niitä. 

Glaukon: Se on totta. 

Sokr: On myös päinvastaisia ohjeita ja nautintotottumuksia, jotka 
imartelevat ja houkuttelevat sieluamme, mutta ne eivät vaikuta 


1 Se ei ollut ensimmäinen yliopisto: Pythagoraan koulu Krotonissa oli jo 520 tarjon- 
nut monenlaisia oppikursseja opiskelijayhteisölle, ja Isokrateen koulu oli akatemiaa 
kahdeksan vuotta vanhempi. 

niihin, joilla on hiukan tajua siitä, mikä on oikein, ja jotka edelleen 
pitävät kunniassa isiensä ohjeita ja noudattavat niitä. 

Gl: Totta. 

Sokr: Jos ihminen nyt on siis tässä asemassa, ja kysyvä henki 
tiedustelee, mikä on oikein ja kunniallista, ja hän vastaa kuten laki 
neuvoo, ja sitten väittelijät kumoavat lainsäätäjän sanan, ja hän 
häätyy uskomaan, ettei mikään ole enemmän oikeaa kuin väärää, 
oikeudenmukaisempaa ja parempaa kuin päinvastoin, ja täten käy 
kaikkien hänen vakiintuneiden käsitystensä, luuletko hänen enää 
pitävän kunniassa ja noudattavan niitä? 

Gl: Se on mahdotonta. 

Sokr: Ja jos hän lakkaa pitämästä niitä kunnianarvoisina ja luon- 
nollisina kuten aikaisemmin eikä löydä totuutta, voidaanko otaksua, 
että hän pyrkisi viettämään muunlaista elämää kuin sellaista, joka 
sukoilee hänen himojaan? 

Gl: Ei voida. 

Sokr: Muuttuuko hän siis lakien noudattajasta lakia vierovaksi? 

Gl: Epäilemättä... 

Sokr: Sen vuoksi on oltava erittäin varovaisia perehdytettüessü 
kolmikymmenvuotiaita kansalaisia dialektiikkaan . . . Heidän ei tule 
saada maistaa tätä kallista riemua liian varhain. Sitä tulee erityi- 
sesti välttää, sillä kuten lienet huomannut, väittelevät nuoret mie- 
het, ensin makuun päästyään, huvin vuoksi ja kinaavat ja kumoavat 
toisten väitteitä jäljitellen niitä, jotka kumoavat heidän väitteitään. 
He ovat kuin koiranpenikoita, joiden ilona on repiä ja tempoa kaik- 
kea lähelleen tulevaa. 

Gl: Niin, se on heille suuri ilo. 

Sokr: Ja kun he ovat saavuttaneet monta voittoa ja kärsineet 
monta tappiota, he nopeasti ja rajusti luopuvat uskomasta kaikkeen 
mihin olivat ennen uskoneet, ja tästä johtuu ... että filosofia on 
muun maailman keskuudessa huonossa huudossa. 

GI: Se on aivan totta. 

Sokr: Mutta kun ihminen alkaa vanheta, hän ei enää lankea 
tällaiseen mielettömyyteen. Hän seuraa totuutta etsivän ajattelijan 
esimerkkiä eikä eristikon, joka väittelee huvikseen; ja hänen luon- 
teensa suurempi harkinta lisää eikä vähennä yrityksen arvoa. 


Pläton ja hänen apulaisensa opettivat luennoimalla, vuoropuheluin ja 
asettamalla oppilaittensa ratkaistavaksi ongelmia. Eräs ongelmista oli 
löytää »ne yhdenmukaiset ja säännölliset liikkeet, joiden nojalla voidaan 
kiertotähtien näennäinen liike selittää». Eudoksos ja Herakleides kenties 
saivat joitakin virikkeitä näistä tehtävistä. Luennot olivat tieteellisiä ja 
tuottivat välistä pettymyksen niille, jotka olivat toivoneet käytännöllistä 
hyötyä, mutta ne tekivät syvän vaikutuksen sellaisiin oppilaisiin kuin 
Aristoteles, Demosthenes, Lykurgos, Hypereides ja Ksenokrates, ja he jul- 

kaisivat usein tekemänsä muistiinpanot. Antifanes sanoi humoristisesti, 
että samoin kuin oräässä pohjanperien kaupungissa sanat jäätyivät puhut- 
taessa ja kuuluivat vasta kesällä, kun ne sulivat, samoin Platonin nuoret 
oppilaat ymmärsivät hänen sanansa vasta vanhoilla päivillään. 


2. Taiteilija 


Platon itse tunnusti, ettei hän koskaan ollut kirjoittanut mitään tieteel- 
lisiä tutkielmia, ja Aristoteles sanoo Akatemian opetusta Platonin »kir- 
joittamattomaksi opiksi». 

On tuntematonta, miten suuressa määrin se poikkesi vuoropuheluiden 
opetuksesta. ? Luultavaa on, että nämä alkuaan sepitettiin virkistykseksi 
ja puolihumoristisessa hengessä. 

On historian leikkisää ivaa, että ne filosofiset teokset, joita Euroopan ja 
Amerikan yliopistoissa nykyään eniten tutkitaan ja kunnioitetaan, sepi- 
tettiin yrityksenä tehdä filosofia maallikolle ymmärrettävämmäksi saatta- 
malla se yhteyteen ihmisen persoonallisuuden kanssa. Zenon Elealainen ja 
useat muut olivat käyttäneet tätä menetelmää, ja ateenalainen suutari 
Simon oli julkaissut dialogimuotoisen selostuksen Sokrateen hänen vers- 
taassaan käymistä keskusteluista. Platon piti vuoropuhelua kirjallisena 
keinona, ei historiallisena esityksenä. Hän ei väittänytkään, että hänen 
esityksensä kolme- tai viisikymmentä vuotta varhaisemmista keskuste- 
luista olisivat sanatarkat, eikä hän pitänyt väliä edes viittaustensa johdon- 
mukaisuudesta. Gorgias ja Sokrates ällistyivät kuullessaan sanat, jotka 
nuori draamakirjailija-filosofi oli pistänyt heidän suuhunsa. Dialogit kir- 
joitettiin kukin erikseen ja nähtävästi pitkin väliajoin. Emme saa tyrmistyä 
muistihairahdusten, vielä vähemmän katsantokannan muutosten takia. 
Mitään yhdistävää kokonaisuussuunnitelmaa ei ole, paitsi ilmeisesti kehit- 
tyvän hengen alituinen koskaan saavuttamattoman totuuden etsintä? 

Vuoropuheluiden rakenne on taidokas, mutta silti kömpelö. Ne elävöit- 
tävät ideoiden draaman ja sommittelevat yhtenäisen ja sydämellisen muoto- 
kuvan Sokrateesta, mutta ne ovat harvoin yhtenäisiä ja johdonmukaisia, 


1 Muutamat Aristoteleen kohdat viittaavat siihen, että Platon, varsinkin hänen idea- 
teoriansa, on tulkittava toisin kuin teemme dialogien nojalla. 

* Vuoropuheluita, joita on kuusineljättä, ei voida ajoittaa eikä pätevästi ryhmitellä. 
Ne saatetaan mielivaltaisesti jakaa 1) varhaisimpaan ryhmään (mm. Apologia, Kri- 
ton, Lysis, lon, Kharmides, Kratylos, Euthyfron ja Euthydemos), 2) keskim- 
mäiseen ryhmään (mm. Gorgias, Protagoras, Faidon, Pidot, Faidros ja Valtio) 
sekä 3) myöhäiseen ryhmään (mm. Parmenides, Theaitetos, Sofistes, Politikos, Filebos, 
Timaios ja Nomoi). Ensimmäisen ryhmän Platon kirjoitti todennäköisesti ennen neljän- 
neljättä vuoden, toisen ennen neljänkymmenen vuoden ikää, viimeiset kuusikym- 
mentä täytettyään; väliajan hän uhrasi Akatemialle. 

poikkeavat tuhkatiheään asiasta toiseen ja ovat usein muodoltaan kömpe- 
lön välillisiä, niissä kun yksi henkilö selostaa toisten keskusteluja. Sokrates 
sanoo, että vhänellä on surkean huono muisti», ja toistaa sitten ystävälleen 
sana sanalta neljäkuudetta sivua pitkälti keskustelun, joka hänellä oli 
nuoruudessaan Protagoraan kanssa. Useimpia dialogeja haittaa se, että 
niissä ei ole pontevaa puhetoveria, joka pystyisi sanomaan Sokrateelle 
muuta kuin »kyllà» tai muuta vastaavaa. Mutta nämä virheet häipyvät 
mitättömiksi kielen selkeän loistokkuuden, tilanteen, ilmaisun ja idean 
huumorin, monenlaisten, inhimillisesti tajuttujen luonteiden elävän maail- 
man ja niiden monien. välähdysten rinnalla, joita annetaan syvällisestä ja 
ylevästä sielusta. Voimme päätellä arvon, minkä muinaisuuden ihmiset 
tietämättään antoivat näille dialogeille, sen nojalla, että ne ovat täydelli- 
sin tuote, mikä keneltäkään Hellaan kirjailijalta on säilynyt. Niiden muoto 
oikeuttaa ne yhtä korkealle sijalle kirjallisuuden aikakirjoissa kuin sisällys 
ajattelun historiassa. 

Aikaisemmat dialogit ovat mainioita esimerkkejä siitä nuorekkaasta 
»eristilkasta», joka tuomittiin hiukan ylempänä toistetussa otteessa, mutta 
sen sovittavat niiden viehättävät kuvaukset Ateenan nuorisosta. »Pidot» 
ovat laadussaan mestariteos ja samalla paras johdatus Platoniin. Sen 
dramaattinen lavastus (»Kuvitelkaa», sanoo Agathon palvelijoilleen, vettä 
te olette isäntiämme ja minä seuralaisineni teidän vieraitanne»), sen eloisa 
kuva Aristofaneesta, joka »nikottelee syötyään liikaa», vilkas välikohtaus, 
jonka juopunut ja sopimattomasti esiintyvä Alkibiades aiheuttaa, ja ennen 
kaikkea Sokrateen kuvan armottoman realismin ja hänen rakkausihan- 
teensa ylevän idealismin taitava yhdistäminen, — nämä ominaisuudet 
tekevät »Pidoista» yhden suorasanaisen kirjallisuuden huippukohtia. 
»Faidon» on hillitympi ja kauniimpi; siinä todistelu, vaikka se on heikkoa, 
on rehellistä ja antaa vastustajillekin mahdollisuuden tuoda esiin kantansa; 
tyyli on sujuvampaa: ylevä tyyneys perii voiton tragiikasta, ja Sokrateen 
kuolema käy yhtä levollisesti kuin virran häipyminen näkyvistä mutkan 
taa. Osa »Faidroksen» vuoropuhelua tapahtuu Ilissos-joen rannalla, missä 
Sokrates ja känen oppilaansa vilvoittavat jalkojaan vedessä. Dialogeista 
suurin on tietenkin » Valtio», jossa Platonin filosofiaa on täyteläisimmin 
esitelty ja jonka alkuosat ovat persoonallisuuksien ja aatteiden dramaat- 
tista yhteentörmäystä. »Parmenides» on maailmankirjallisuuden surkein 
näyte tyhjänpäiväisestä viisastelusta ja filosofian historian urhein esi- 
merkki ajattelijasta, joka kumoamattomasti kumoaa oman lempioppinsa, 
ideateorian. Myöhäisissä dialogeissa Platonin taiteellisuus laskee, Sokrates 
häipyy näkyvistä, metafysiikka menettää runollisuutensa, politiikka nuo- 
rekkaat ihanteensa. »Laeissa» (Nomoi) Ateenan monipuolisen kulttuurin 
väsynyt perillinen vihdoin antautuu Spartan houkutuksen valtaan ja hyl- 
kää vapauden, runouden, taiteen ja itse filosofiankin. 

3. Metafyysikko 


Platonilla ei ole mitään järjestelmää, ja jos tässä järjestyksen vuoksi 
onkin hänen aatteensa ryhmitelty logiikan, metafysiikan, etiikan, este- 
tiikan ja politiikan klassillisten nimekkeiden alle, on kuitenkin muistettava, 
että Platon itse oli aivan liian tulinen runoilija sulloakseen ajatuksensa 
ahtaisiin puitteisiin. Koska hän on runoilija, aiheuttaa logiikka hänelle 
suurimman vaivan; hän harhailee etsien määritelmiä ja eksyy vaarallisiin 
analogioihin; osilloin me jouduimme labyrinttiin ja kun luulimme pääs- 
seemme päähän asti, tulimmekin ulos lähtökohdasta, ja meillä oli yhä yhtä 
paljon nähtävää kuin ennen». Hän päättelee: »En ole varma, onko sellaista 
tieteen tiedettä (kuin logiikka) ollenkaan olemassa.» Silti hän pääsee 
alkuun. Hän tutkii kielen luonnetta ja johtaa sen jäljittelevistä äänistä. 
Hän pohtii analyysia ja synteesiä, analogioita ja virhepäätelmiä; hän hy- 
väksyy induktion, mutta antaa etusijan deduktiolle. Hän luo kansan- 
tajuisissa dialogeissaankin oppisanoja, joista on hyötyä myöhemmälle 
filosofialle, ja nimeää viisi niistä kymmenestä »kategoriasta», jotka osittain 
rakentavat Aristoteleen maineen. Hän hylkää sofistien käsityksen, että 
aistit ovat totuuden paras koetinkivi. Jos niin olisi, hän järkeilee, olisi 
kenen hyvänsä ihmisen, nukkuvan, mielipuolen tai paviaanin kuvaus maail- 
masta yhtä hyvä kuin mikä muu tahansa. 

Kaikki se, minkä »aistien alhaiso» meille antaa, on vain Herakleitoksen 
alituista liikettä. Jos olisimme pelkästään aistihavaintojen varassa, emme 
tietäisi totuudesta yhtään mitään. Tieto on mahdollinen ideoiden, yleistet- 
tyjen kuvien ja kaavojen avulla, jotka järjestävät aistimusten sekasorron 
ajatusjärjestelmäksi. Jos olisimme tietoisia ainoastaan yksityisistä sei- 
koista, olisi ajattelu mahdotonta. Me opimme ajattelemaan ryhmittä- 
mällä oliot luokiksi niiden samankaltaisuuden mukaan ja ilmaisemalla 
koko luokkaa yhteisellä, nimisanalla. Ihminen tekee mahdolliseksi ajatella 
kaikkia ihmisiä, pöytä kaikkia pöytiä, valo jokaista valoa, joka konsanaan 
on säteillyt maan tai meren yllä. Nämä ideat (ideai, eida) eivät ole aistein 
havaittavia, mutta ajattelun kannalta todellisia, sillä ne jäävät olemaan 
ja pysyvät muuttumattomina senkin jälkeen, kun niiden edustamat aisti- 
min havaittavat esineet ovat tuhoutuneet. Ihmiset syntyvät ja kuolevat, 
mutta ihminen pysyy. Jokainen yksityinen kolmio on vain epätäydellinen 
kolmio, joka ennemmin tai myöhemmin katoaa ja sen vuoksi on suhteelli- 
sen epätodellinen, mutta kolmio — kaikkien kolmioiden perusmuoto — 
on täydellinen ja pysyvä. Kaikki matemaattiset muodot ovat ideoita, ikui- 
sia ja täydellisiä.! Kaikki mitä geometria sanoo kolmioista, ympyröistä, 


1 Myöhemmällä iällään Platon koetti todistaa oikeaksi Pythagoraan käänteisen väit- 
teen, että kaikki ideat ovat matemaattisia muotoja. 

eliöistä, kuutioista ja palloista pysyisi totena ja sen vuoksi »todellisena», 
vaikkei sellaisia kuvioita fyysillisessä maailmassa koskaanolisi ollut eikä 
tulisi koskaan olemaankaan. Abstraktiot ovat myös tässä merkityksessä 
reaalisia; yksityiset hyveelliset teot ovat lyhytikäisiä, mutta hyve jää elä- 
mään ajattelun pysyvänä todellisuutena ja ajattelun välineenä. Samoin 
ovat kauneus, koko, yhtäläisyys ja muut sellaiset yhtä todellisia ihmismie- 
Jelle kuin kauniit, kookkaat tai yhtäläiset oliot ovat todellisia aisteille. 
Yksityiset teot ja oliot ovat sitä mitä ne ovat sen johdosta, että ne ovat 
osallisia täydellisistä muodoista eli ideoista ja suuremmassa tai pienemmässä 
määrässä toteuttavat niitä. Tieteen ja filosofian maailma ei ole koostunut 
yksityisistä olioista, vaan ideoista.! Historia on erotukseksi biografiasta 
ihmisen historiaa; biologia ei ole erityisten eliöiden, vaan elämän tiedettä; 
matematiikka ei ole konkreettisten asioiden tutkimista, vaan lukumäärän, 
suhteen ja muodon tutkimista, joka tapahtuu riippumatta olioista, mutta 
silti pitää paikkansa kaikkien olioiden suhteen. Filosofia on ideoiden 
tiedettä. 

Platonin koko metafysiikka pyörii ideateorian ympärillä. Jumala, 
Ensimmäinen Liikkumaton Liikkeellepanija eli Maailman Sielu, panee 
kaikki oliot liikkeelle ja käskee niitä ikuisten lakien ja kaavojen mukaisesti, 
toisin sanoen niiden täydellisten ja muuttumattomien ideoiden, jotka muo- 
dostavat, kuten uusplatonilaiset olisivat sanoneet, logoksen, jumalallisen 
viisauden eli Jumalan mielen. Korkein ideoista on hyvän idea. Välistä 
Platon samastaa sen ja itse Jumalan, mutta tavallisemmin se on luomisen 
johtava väline, ylin muoto, joka vetää puoleensa kaikki oliot. Tiedon 
ylevin tavoite on tämä hyvän käsittäminen, luomisprosessia ohjaavan 
ihanteen näkeminen. Liikunta ja luominen eivät ole mekaanisia ilmiöitä; 
ne vaativat maailmassa samoin kuin meissä itsessämmekin sielun tai elä- 
mänprinsiipin alkuvoimakseen. 

Todellista on vain se, jolla on voimaa; aine ei siis ole pohjimmaltaan todel- 


.1 Vri. Carrelin lausetta: Nykyajan tiedemiehille ovat, kuten Platonillekin, ideat 
ainoa realiteetti.» Vrt. Spinoza: »En syiden ja todellisten kokonaisuuksien sarjalla tar- 
koita yksityisten muuttuvien olioiden sarjaa, vaan pikemminkin kiinteiden, ikuisten 
olioiden sarjaa. Olisihan inhimilliselle heikkoudelle mahdotonta seurailla yksityisten 
muuttuvien olioiden sarjaa, ei vain siksi, että niiden luku tekee kaiken laskemisen mah- 
dottomaksi, vaan myös... koska erillisten olioiden olemassaolo ei ole missään yhtey- 
dessä niiden olemuksen kanssa eikä ole ikuinen totuus.» (Jotta kolmiogeometria pitäisi 
paikkansa, ei ole tarpeen, että olisi olemassa mitään yksityistä kolmiota.) »Ei kuiten- 
kaan ole välttämätöntä, että käsittäisimme yksityisten muuttuvien olioiden sarjan, 
sillä niiden ydinolemus... on löydettävissä vain kiinteistä, ikuisista olioista ja noihin 
olioihin piirretyistä laeista, jotka ovat ne todelliset lait, joiden mukaan kaikki yksi- 
tyiset oliot on tehty ja järjestetty.» Huomattakoon, että Platonin ideateoriassa Herak- 
leitos ja Parmenides on sovitettu; Herakleitos on oikeassa, ja virtaus on olemassa aistien 
maailmassa, Parmenides on oikeassa, ja muuttumaton ykseys on olemassa ideoiden 
maailmassa. 

lista (to me on), se on vain toimettomuuden prinsiippi, joka odottaa, että 
Jumala tai sielu antaisi sillo johonkin ideaan perustuvan oman muodon ja 
olemuksen. Sielu on ihmisen itsetoimiva voima ja osa kaikkeuden itse- 
toimivaa sielua. Se on puhdasta elinvoimaa, ruumiitonta ja ikuista. Se 
oli olemassa ennen ruumista ja on tuonut entisistä inkarnaatioistaan monta 
muistoa, joita niiden herättyä uuteen eloon erheellisesti luullaan uudeksi 
tiedoksi. Kaikki matemaattiset tiedot esimerkiksi ovat tällä tavoin syn- 
nynnäisiä; opetus vain palauttaa jälleen muistiin asiat, jotka sielu tunsi 
monta elämää sitten, Kuoleman jälkeen sielu eli elämänprinsiippi siirtyy 
toisiin eliöihin, jotka ovat korkeampia tai alhaisempia niiden ansioiden 
mukaan, mitä sillä on ollut edellisissä inkarnaatioissa. Syntinen sielu jou- 
tuu ehkä kiirastuleen tai helvettiin ja hyveellinen sielu pääsee Autuaiden 
saarille. Sitten kun sielu eri ilmenemismuodoissa on puhdistunut kaikesta 
pahuudesta, se vapautuu pakosta ruumiistua ja nousee paratiisiin, missä. 
vallitsee ikuinen autuus! 


4. Moralisti 


Platon tietää, että monet hänen lukijoistaan ovat skeptikkoja, ja hän 
koettaa jonkin aikaa löytää luontoisetiikan, joka yllyttäisi ihmisiä oikea- 
mielisyyteen ilman turvautumista taivaaseen, kiirastuleen ja helvettiin. 
Keskimmäisen kauden dialogeissa siirrytään yhä enemmän ja enemmän 
metafysiikasta moraaliin ja politiikkaan: »Verrattomasti suurin ja jaloin 
laji viisautta on se, joka koskee valtioiden ja perheiden järjestystä.» Etii- 
kan ongelmana on yksilön nautinnon ja yhteiskunnan hyödyn näennäinen 
ristiriita. Platon käsittelee ongelmaa puolueettomasti ja panee Kalliaan 
suuhun voimakkaamman todisteen itsekkyyden puolesta kuin kukaan 
moraalittomuuden puoltaja on koskaan keksinyt. Hän tunnustaa monet 
nautinnot hyviksi; tarvitaan älyä, jotta voitaisiin erottaa toisistaan hyvät 
ja vahingolliset nautinnot; ja pelosta, että äly tulisi liian myöhään, on nuo- 
riin juurrutettava tottumus kohtuullisuuteen, kultaisen keskitien taju. 

Sielulla eli elämänprinsiipillä. on kolme tasoa tai osaa, halu, tahto ja 
ajatus. Kullakin osalla on oma hyveensä — malttavaisuus, rohkeus ja 
viisaus, — mihin on lisättävä, hurskaus ja oikeudenmukaisuus, niiden vel- 
vollisuuksien täyttäminen, joita ihmisellä on vanhempia ja jumalia kohtaan. 
Oikeudenmukaisuus voidaan määritellä kokonaisuuden osien, luonteen 
ainesten tai valtion kansalaisten yhteistoiminnaksi, jossa kukin osa suorittaa 
kunnollisesti sille paraiten soveltuvaa tehtävää. Hyvä ei ole pelkkää jär- 
keä eikä pelkkää nautintoa, vaan niiden oikeassa suhteessa tapahtuvaa 

10n vaikea sanoa miten suuri osa tästä hindulais-pythagoralais-orfilaisesta opista 


oli suojaväritystä. Platon esittää sen puolittain leikillisessä sävyssä, ikään kuin se 
olisi vain hyödyllinen myytti, säädyllisyyden runollinen apukeino. 

sekoittumista, jonka tuloksena on järjellinen elämä. Ylin hyvä on ikuisten 
lakien ja muotojen puhdasta tietoa. = Moraalisessa suhteessa ylin 
hyvä on... sielun voima tai kyky, jos sellainen on olemassa, rakastaa 
totuutta ja tehdä kaikki totuuden tähden». Se, joka sillä tavoin rakastaa 
totuutta, ei halua kostaa pahaa pahalla. Hän pitää parempana kärsiä 
vääryyttä kuin tehdä väärin; hän »matkustaa kauas maiden ja merien taa 
etsimään lahjomattomia miehiä, joiden tuttavuus on arvaamattoman kal- 
lisarvoinen ... Filosofian todelliset opetuslapset pidättyvät kaikista lihan 
himoista, ja kun filosofia tarjoaa heille puhdistuksen ja lunastuksen pa- 
hasta, he tuntevat, etteivät saa vastustaa sen vaikutusta; sen puoleen he 
kallistuvat, ja minne se johdattaa, sinne he seuraavat.» 

Platon oli polttanut runonsa ja menettänyt uskonsa jumaliin, mutta hän 
pysyi silti runoilijana ja palvojana. Hänen hyvä-käsitteensä oli esteet- 
tisen tunteen ja askeettisen hurskauden kyllästämä. Filosofia ja uskonto 
sulautuivat hänessä yhteen, etiikka ja estetiikka liukenivat toisiinsa. 
Vanhetessaan hän ei enää pystynyt näkemään kauneutta hyvyyden ja 
totuuden ulkopuolella. Ihannevaltiostaan hän olisi tahtonut pyyhkiä 
pois kaiken taiteen ja runouden, joka hallituksen mielestä saattoi tuntua 
epämoraaliselta tai epäisänmaalliselta; kaikki retoriikka ja kaikki ei-uskon- 
nollisaiheinen näytelmätaide oli oleva kiellettyä; yksinpä Homeroskin, 
epämoraalisen teologian viekoitteleva kuvaaja, olisi mennyt samaa tietä. 
Doorilainen ja fryygialainen musiikki olisi ollut luvallista; mutta eiolisi 
saanut olla monimutkaisia soittimia, ei taitureita aikaansaamassa »eläi- 
mellistä melua» esityksillään eikä radikaalisia uutuuksia. 


Uudenlaisen musiikin tuomista maahan on kartettava vaarana 
koko valtiolle, sillä musiikkisuunnan muutos ei koskaan tapahdu 
aiheuttamatta häiriöitä kaikkein tärkeimmille valtiollisille laitok- 
sille... Uusi suunta, joka vähitellen voittaa jalansijaa, hiipii hil- 
jaa tapoihin ja tottumuksiin, ja niistä käsin se... hyökkää lakien 
ja valtiosääntöjen kimppuun, esiintyen mitä julkeimmin, kunnes 
se lopulta mullistaa kaikki. 


Kauneuden, kuten hyveenkin, olemukseen kuuluu tarkoituksenmukai- 
suus, symmetria ja järjestys. Taideteoksen tulisi olla elävä olento, jonka 
päätä, vartaloa ja jäseniä elävöittää ja yhdistää yksi idea. Todellinen kau- 
neus on intohimoisen puritaanimme vakaumuksen mukaan pikemmin 
älyllistä kuin fyysillistä. Geometrian kuviot ovat ikuisia ja absoluuttisesti 
kauniita», lait, joiden mukaan taivaat on luotu, ovat tähtiä kauniimmat. 
Rakkaus on kauneuden tavoittelua, ja siinä on kolme astetta sen mukaan, 
onko se ruumiin, sielun vai totuuden rakkautta. Ruumiillinen, miehen ja 
naisen välinen rakkaus on luvallista, koska se on suvunjatkamisen, siis 
eräänlaisen kuolemattomuuden, väline. Se on kuitenkin alkeellinen ja 

filosofille arvoton rakkauden muoto. Kahden miehen tai kahden naisen 
keskinäinen fyysillinen rakkaus on luonnotonta, ja se täytyy tukahduttaa, 
koska se ehkäisee suvunjatkamista. Se voidaan tehdä ylevöimällä se toi- 
seon, henkiseen rakkauden asteeseen: vanhempi mies rakastaa nuorempaa, 
koska tämän miellyttävä ulkonäkö on puhtaan ja ikuisen kauneuden 
vertauskuva ja mielcenpalauttaja, ja nuorempi rakastaa vanhempaa, koska. 
tämän viisaus avaa tien ymmärrykseen ja kunniaan. Mutta rakkauden 
korkein muoto on hyvän ikuisen omistamisen rakkaus», se joka etsii täy- 
dellisten ja ikuisten ideoiden absoluuttista kauneutta. Tämä eikä naisen ja 
miehen ei-ruumiillinen rakkaus on »platonista rakkautta». Siinä Platonissa 
piilevä runoilija ja filosofi sukeltavat intohimoiseen ymmärtämisen haluun, 
miltei mystillisesti kaivaten maailman lain, rakenteen, elämän ja pa 
rän autuaaksitekevää näkemystä. 


Eihän näet, Adeimantos, sillä miehellä, jonka ajatukset toden 
totta ovat olevaisiin suuntautuneet, ole edes aikaa luoda katsettaan 
alaspäin ihmisten puuhailuun ja riidellen heidän kanssaan tulla 
kateutta ja häijyyttä täyteen, vaan hän näkee ja katselee semmoista, 
mikä on säännönmukaista ja aina pysyy samanlaisena, ei tee toi- 
sille vääryyttä eikä saa toisten puolelta vääryyttä kokea, vaan jossa 
kaikki on hyvin järjestettyä ja järjenmukaista; tämän hän ottaa 
esikuvakseen ja sen kaltaiseksi mikäli mahdollista pyrkii. 


ó. Maailmanparaniaja 


Silti Platonia kiinnostivat ihmisten asiat. Hänellä oli myös yhteiskun- 
nallisia näkyjä, ja hän uneksi yhteiskunnasta, jossa ei olisi turmelusta, 
köyhyyttä, hirmuvaltaa eikä sotaa. Häntä kauhisti Ateenan puoluekiis- 
tojen katkeruus, »aina toistuva vaino ja viha, vihamielisyys ja epäluulon». 
Aito aatelismiehenä hän ylenkatsoi rahavaltaisia oligarkkeja, liikemiehiä, 
jotka ... eivät edes ole näkevinään niitä, jotka he jo ovat saattaneet peri- 
katoon, pistävät piikillään, se on rahallaan, jokaista muuta, joka ei ole va- 
ruillaan heitä vastaan, ja korjaavat takaisin pääomansa moninkertaisena: 
sillä tavoin he saavat valtion täyteen kuhnureita ja kóyhiü». »Ja sitten de- 
mokratia pääsee valtaan, kun köyhät ovat voittaneet vastustajansa, sur- 
manneet muutamia ja karkottaneet toisia maanpakoon, samalla kun he 
jäännökselle jakavat vapauden ja mahdin tasan.» Demokraatit osoittau- 
tuvat yhtä kehnoiksi kuin plutokraatit: he käyttävät valtaansa äänestääk- 
seen apurahoja kansalle ja virkoja itselleen. He imartelevat ja hemmotte- 
levat väkijoukkoja, kunnes vapaus muuttuu anarkiaksi, kaikkialle tunkeu- 
tuva sivistymättömyys alentaa mittapuut ja esteetön julkeus ja väärin- 
käytökset raaistavat tavat. Samoin kuin mieletön rikkauden tavoittelu 
tuhoaa oligarkian, samoin vapauden kasvannaiset tuhoavat demokratian. 

Sokrates: Sellaisessa valtiossa anarkia kasvaa ja tunkeutuu yksi- 
tyiskoteihin, vieläpä lopulta eläinten pariinkin ja tartuttaa ne... 
Isä tottuu laskeutumaan poikiensa tasolle... ja poika pitämään 
itseään isänsä veroisena eikä häpeä tai pelkää vanhempiansa ... 
Opettaja pelkää ja imartelee oppilaitaan, ja oppilaat halveksivat 
opettajiaan ja kaitsijoitaan . . . Nuoret ja vanhat ovat yhdenarvoi- 
sia, nuori mies on vanhan veroinen ja valmis kilpailemaan hänen 
kanssaan sanoissa tai teoissa; ja vanhukset ... jäljittelevät nuoria. 
Enkä saa unohtaa mainita siitä vapaudesta ja tasa-arvoisuudesta, 
joka vallitsee sukupuolien keskinäisissä suhteissa ... Totisesti, he- 
voset ja aasit oppivat kulkemaan yhtä arvokkaina ja mahtavina 
kuin vapaat miehet... kaikki on suorastaan pakahtumaisillaan 
vapaudesta... 

Adeimantos: Mutta mikä on seuraava askel? 

Sokr: Jonkin seikan liiallisuus aiheuttaa usein vastavaikutuksen 
päinvastaiseen suuntaan. Liiallisesta vapaudesta ei sen paremmin 
"valtion kuin yksityisen kohdalla näy olevan muita seurauksia kuin 
orjuus... ja äärimmäisestä vapaudesta kehittyy mitä raskain 
tyrannivalta. 


Kun vapaus muuttuu mielivallaksi, on diktatuuri lähellä. Rikkaat, jotka 
pelkäävät demokratian iskevän heistä suonta, vehkeilevät sen pään me- 
noksi, tai joku yritteliäs yksilö kaappaa vallan, lupaa köyhille mitä hyvänsä, 
ympäröi itsensä henkilökohtaisella sotajoukolla, tappaa ensin vihollisensa 
ja sitten ystävänsä, »skunnes on suorittanut valtiossa vatsanpuhdistuksen», 
sekä panee pystyyn diktatuurin. Tällaisessa äärimmäisyyksien ristiaallo- 
kossa on malttia ja keskinäistä ymmärtämystä julistava filosofi kuin »villi- 
petojen joukkoon eksynyt mies». Jos hän on viisas, hän »vetüytyy muurin 
suojaan, kunnes vihuri ja myrsky ovat pyyhkäisseet ohi». 

Jotkut oppineet etsivät sellaisessa kriisissä turvaa menneisyydestä ja 
kirjoittavat historiaa. Platon etsi turvaa tulevaisuudesta ja kaavaili 
ihannevaltion. Ensin, hän kuvitteli, on löydettävä kelpo kuningas, joka 
sallii tehdä kokeita kansallaan. Sitten on lähetettävä pois kaikki täysi- 
kasvuiset paitsi niitä, joita tarvitaan pitämään yllä järjestystä ja opetta- 
maan nuoria; vanhojen tavat näet turmelisivat nuorison menneisyyden 
kuvaksi. Kaikki nuoret pääsevät säädystä tai sukupuolesta riippumatta 
osallisiksi kahdenkymmenen vuoden kasvatuksesta. Siihen kuuluu myös 
myyttien opetusta — ei vanhan uskonnon epämoraalisten myyttien, vaan 
uusien, jotka taltuttavat sielut tottelevaisiksi vanhempia ja valtiota koh- 
taan! Kaksikymmenvuotiaina kaikki alistetaan ruumiillisiin, henkisiin 
ja moraalisiin kokeisiin. Ne, jotka niissä epäonnistuvat, muodostavat mei- 
käläisen valtion talouselämää yllä pitävät luokat — liikemiehet, työmiehet, 
maanviljelijät. Heillä saa olla yksityisomaisuutta ja kykyjensä mukaan 


1 Platon siis päättelee luontoisetiikan riittämättömäksi. 

enemmän tai vähemmän varoja (tietyissä puitteissa), mutta orjia ei ole. 
Ensimmäisistä kokeista selvinneitä koulutetaan ja opetetaan vielä kymme- 
nen vuotta, ja kolmikymmenvuotiaina heidät pannaan uudelleen koetuk- 
selle. Niistä, jotka silloin epäonnistuvat, tulee sotilaita. Heillä ei saa olla 
yksityisomaisuutta, eivätkä he saa harjoittaa liiketoimintaa, vaan heidän 
tuleo elää kommunistista sotilaselämää. Toisenkin kokeen läpäisseet ryh- 
tyvät nyt (mitä kukaan ei ole aikaisemmin saanut tehdä) opiskelemaan 
jumalallisen filosofian» kaikkia haaroja matematiikasta ja logiikasta 
politiikkaan ja lakiin asti. Viidenneljättä ikäisinä heidät sitten pää täynnä 
teoreettista tietämystä heitetään käytännölliseen elämään ansaitsemaan 
leipänsä ja raivaamaan uransa. Ne, jotka elävät viidenkymmenen ikäisiksi, 
pääsevät ilman vaalia vartija- eli hallitsevan luokan jäseniksi. 

Heillä tulee olemaan kaikki valta, mutta he eivät omista mitään. Lakeja 
ei ole lainkaan, vaan filosofikuninkaat ratkaisevat kaikki oikeuskysymykset 
antamatta ennakkotapausten sitoa viisauttaan. Jotteivät he käyttäisi 
väärin valtaansa, heillä ei saa olla maaomaisuutta, ei rahaa, ei perhettä, 
ei omaa vaimoa. Rahvaalla tulee olla rahan, sotilailla miekan mahti hal- 
lussaan. Kommunismi ei ole demokraattista, vaan aristokraattista. Taval- 
linen sielu ei siihen pysty; ainoastaan sotilaat ja filosofit voivat sitä kestää. 
Mitä avioliittoon tulee, säännöstelevät vartijat sitä kaikkien luokkien koh- 
dalla rodunjalostuksellisena sakramenttina: »Parhaimpien miesten tulee 
yhtyä parhaimpiin naisiin niin usein kuin suinkin mahdollista ja huonoim- 
pien taas huonoimpien kanssa, ja edellisten sikiöt on elätettävä, mutta jäl- 
kimmäisten ei, sillä tämä on ainoa keino pitää lauma mahdollisimman hyvä- 
laatuisena.» Valtio kasvattaa kaikki lapset ja antaa kaikille saman kasva- 
tuksen ja sen suomat mahdollisuudet; luokat eivät saa olla perinnöllisiä. 
Tytöillä tulee olla samat mahdollisuudet kuin pojilla, eikä mikään valtion 
virka saa olla naisilta suljettu heidän sukupuolensa vuoksi. Tällaisen indi- 
vidualismin, kommunismin, eugeniikan, feminismin ja aristokratian yhdis- 
telmän avulla Platon luulee voitavan luoda yhteiskunnan, jossa filosofin 
olisi ilo elää. Ja hänen johtopäätöksensa on: »Elleivüt filosofit ole kunin- 
kaita tai ellei maallisilla kuninkailla ja ruhtinailla ole filosofian henkeä ja 


mahtia... ei onnettomuus lakkaa kohtaamasta kaupunkeja ja ihmis- 
sukua.» 


6. Lainsäätäjä 


Hän luuli löytäneensä sellaisen ruhtinaan, nimittäin Dionysios II:n. 
Kuten Voltaire hän ajatteli, että monarkia oli siinä suhteessa demokratiaa 
edullisempi, että uudistajan tarvitsi saada taivutetuksi puolelleen vain 
yksi mies. Paremman valtion saamiseksi aikaan on hankittava »nuori, 
kohtuullinen, nopeaälyinen, hyvämuistinen, rohkea, ylevüluonteinen... 


FILOSOFIAN LOISTOAIKA 529 


hyväonninen diktaattori. Hänen hyvän onnensa tulee ilmetä siten, että 
hän on suuren lainsäätäjän aikalainen ja että jokin onnellinen sattuma tuo 
heidät yhteen.» Kuten olemme nähneet, sattuma oli onneton. 

Vuotten alkaessa painaa hänen hartioitaan Platon, joka yhä halusi päästä 
säätämään lakeja, hahmotteli kolmanneksi parhaan valtion. Tämän uuden 
kaupungin paikka, Platon sanoo, on valittava sisämaasta, jotteivat ulko- 
maiset ideat syövyttäisi sen uskontoa, ulkomaankauppa sen rauhaa ja 
ulkomainen ylellisyys sen itseriittoista yksinkertaisuutta. Vapaiden kansa- 
laisten luku on rajoitettava helposti jaoiteltavaan määrään 5040; lisäksi 
tulevat perheet ja orjat. Kansalaiset valitsevat 360 vartijaa, jotka jakaan- 
tuvat kolmenkymmenen miehen ryhmiin; jokainen niistä hallitsee valtiota 
kuukauden ajan. Nämä 360 valitsevat 26-henkisen yöneuvoston, joka 
kokoontuu öisin ja säätää kaikki tärkeimmät lait. Neuvoston jäsenet jaka- 
vat maan yhtäläisiin, jakamattomiin ja luovuttamattomiin kappaleisiin 
kansalaisperheiden kesken. Vartijoiden »tulee estää sateita tekemästä 
vahinkoa hyödyn asemesta ... pitää tulvia kurissa padoin ja kaivannoin 
ja antaa kastelukanavien toimittaa runsaasti vettä kuivillekin paikoille». 
Jotta ei pääsisi syntymään suuria varallisuuseroja, kaupan on supistuttava 
vähimmäismääräänsä. Kansa ei saa omistaa kultaa tai hopeaa eikä rahaa 
saa lainata korkoa vastaan. On estettävä ihmisiä elämästä sijoitusten 
varassa ja yllytettävä heitä elämään toimivina maanviljelijöinä. Jokaisen, 
joka ansaitsee enemmän kuin neljä kertaa yhden maaosuuden arvon, on 
luovutettava ylijäämä valtiolle. Testamenttausoikeudella on tiukat ra- 
jansa. Naisilla tulee olla samat sivistykselliset ja poliittiset mahdollisuu- 
det kuin miehillä. Miesten on mentävä naimisiin kolmenkymmenen ja 
viidenneljättä ikävuoden välillä tai maksettava raskas vuotuinen sakko, 
ja he saavat siittää lapsia vain kymmenen vuoden aikana. Kansan moraa- 
lin varjelemiseksi säännöstellään väkijuomien käyttö ja muut julkiset 
huvitukset. 

Jotta tähän päästäisiin rauhanomaisesti, on valtion täydellisesti valvot- 
tava kasvatusta, julkaisutoimintaa ja muita yleisen mielipiteen ja luonteen 
muovailukeinoja. Opetusministeri on oleva valtion korkein virkamies. 
Arvovalta korvaa vapauden kasvatuksen alalla, sillä lasten äly on liian 
kehittymätön, jotta me saisimme jättää heidät ohjaamaan omaa elämäänsä. 
Kirjallisuus, tiede ja taide ovat sensuurin valvonnassa; ne eivät saa ilmen- 
tää aatteita, joita neuvostonjäsenet pitävät vahingollisina yleiselle moraa- 
lille ja pieteetille. Koska kuuliaisuus vanhempia ja lakeja kohtaan voidaan 
turvata vain yliluonnollisen pyhityksen avulla, on valtion asia määrätä, 
mitä jumalia on palveltava, millä tavoin ja milloin. Jokainen kansalainen, 
joka epäilee tätä valtionuskontoa, heitetään tyrmään, ja jos hän on itse- 
pintainen, hänet surmataan. 

Pitkä elämä ei aina ole siunaukseksi. Platonille olisi ollut parempi, jos hän 


34 — Durant, Kreikan kulttuuri 

olisi kuollut ennen tämän Sokrateen-vastaisen syytöskirjoituksen, tämän 
kaikkien tulevien inkvisitioiden esipuheen sepittämistä. Hänen puolustuk- 
sokseen voidaan sanoa, että hän rakasti oikeutta enemmän kuin totuutta, 
että hän pyrki poistamaan köyhyyden ja sodan, että hän saattoi suorittaa 
tämän vain antamalla valtion tiukasti valvoa yksilöitä ja että tätä varten 
tarvittiin joko voimakeinoja tai uskontoa. Hän ajatteli, että Ateenan moraa- 
lin ja poliittisen elämän rappeutunut joonialainen löyhyys voitiin parantaa 
ainoastaan Spartan lakien doorilaisella kurilla. Kautta Platonin koko ajat- 
telun kulkee punaisena lankana vapauden väärinkäytön pelko ja käsitys, 
että filosofia on kansan poliisi ja taiteiden säännöstelijä. »Lait» on kuo- 
levan, aikansa eläneen Ateenan antautuminen Spartalle, joka oli ollut kuol- 
lut Lykurgoksen ajoista asti. Kun Ateenan kuuluisin filosofi sanoi niin vä- 
hän vapauden puolesta, oli Kreikka kypsä alistumaan kuninkaan valtaan. 

Tehdessämme yhteenvedon Platonin ajattelusta me hämmästymme huo- 
matessamme, miten täydellisesti hän ennakoi kristillisen keskiajan filo- 
sofiaa, teologiaa ja organisaatiota sekä nykyaikaista fascistista valtiota. 
Ideateoriasta tuli skolastikkojen »realismi», vyleiskäsitteiden» objektiivinen 
todellisuus. Platon ei ainoastaan ole prä-existent christlich, jollaiseksi 
Nietzsche häntä sanoi, vaan esikristillinen puritaani. Hän ei luottanut ihmi- 
sen luontoon, joka on paha, ja uskoi perisynnin tahranneen sielun. Hän 
jakaa sen ruumiin ja sielun yhteyden, joka oli ollut 500- ja 400-luvun Krei- 
kan sivistyksen ihanne, pahaan ruumiiseen ja jumalalliseen henkeen. Kris- 
tityn askeetin tavoin hän sanoo ruumista sielun haudaksi. Hän omaksuu 
Pythagoraalta ja orfismista itämaisen uskon sielunvaellukseen, karmaan, 
syntiin, puhdistukseen ja lunastukseen»; viimeisissä teoksissa on sama toi- 
sen maailman äänensävy kuin kääntyneellä ja katuvalla Augustinuksella. 
Eilei Platon olisi kirjoittanut niin moitteetonta proosaa, voitaisiin miltei 
sanoa, ettei hän ollut helleeni. 

Hän on ja pysyy Kreikan ajattelijoista miellyttävimpänä, koska hänellä. 
oli kansansa miellyttävät viat. Hän oli niin herkkä, että saattoi Danten 
tavoin nähdä täydellistä ja ikuista kauneutta epätäydellisen ja ajallisen 
muodon takaa. Hän oli askeetti, koska hänen täytyi joka hetki hillitä 
vuolasta ja kiihkeää temperamenttia. Hän oli runoilija, jonka mielikuvi- 
tuksella ei ollut rajoja, jota jokainen päähänpisto houkutteli, jota ideoiden 
tragedia ja komedia kiehtoi ja Ateenan vapaan henkisen elämän älyllinen 
kiihko yllytti. Mutta hänen kohtalonsa oli olla yhtä paljon loogikko kuin 
runoilija, muinaisajan loistavin järkeilijä, nokkelampi kuin Zenon Elea- 
lainen tai Aristoteles, rakastaa filosofiaa enemmän kuin ketään naista tai 
miestä sekä lopulta Dostojevskin suurinkvisiittorin tavoin päätyä kaiken 
vapaan ajattelun tukahduttamiseen, vakaumukseen, että filosofia oli tuhot- 


tava, jotta ihmiset voisivat elää. Hän olisi itse ollutihannevaltioidensa. 
ensimmäinen uhri. 

1. Vaellusvuodet 


Platonin kuoltua Aristoteles rakensi hänelle alttarin ja osoitti hänelle 
miltei jumalille kuuluvaa kunnioitusta, sillä hän oli rakastanut Platonia, 
vaikkei voinut pitää hänestä. Hän oli tullut Ateenaan kotikaupungistaan 
Stageiroksesta, joka oli pieni kreikkalainen siirtola Traakiassa. Hänen 
isänsä oli ollut Filippoksen isän Amyntas II:n hovilääkäri ja oli (ellei 
Galenos ole erehtynyt) opettanut pojalle jonkin verran anatomiaa, ennen 
kuin lähetti tämän Platonin luo. Ajatuksen historian kaksi kilpailevaa vir- 
tausta, lääketieteellinen ja mystillinen, iskivät yhteen molempien filosofien 
kohdatessa toisensa. Aristoteles olisi ehkä kehittänyt täydellisesti tieteelli- 
sen katsomuksen, ellei hän olisi niin kauan (muutamien mukaan kaksikym- 
mentä vuotta) kuunnellut Platonia. Lääkärin poika taisteli hänessä puri- 
taanin oppilaan kanssa kummankaan pääsemättä voitolle. Aristoteles 
ei koskaan päässyt täyteen selvyyteen. Hän keräsi tieteellisiä havaintoja 
riittävästi kokonaista tietosanakirjaa varten ja koetti sitten valaa ne siihen 
Platonin muottiin, jossa hänen tieteellinen katsomuksensa oli muovailtu. 
Hän kumosi Platonin joka käänteessä, koska hän lainasi häneltä joka 
sivulla. 

Hän oli tunnollinen opiskelija, johon opettajan silmä pian kiintyi. Kun 
Platon luennoi akatemiassa tutkielmaansa sielusta, Aristoteles oli Diogenes 
Laörtioksen mukaan vainoa, joka istui loppuun, kun kaikki muut nousivat 
ja menivät tiehensä». Platonin kuoleman jälkeen (347) Aristoteles meni 
Hermeiaan hoviin. Tämä oli opiskellut yhdessä hänen kanssaan Akate- 
miassa ja oli kohonnut orjuudesta Vähän Aasian sisämaassa olevien Atar- 
neoksen ja Assoksen diktaattoriksi. Aristoteles otti puolisokseen Her- 
meiaan tyttären Pythiaan (344) ja aikoi asettua asumaan Assokseen, kun 
persialaiset murhauttivat Hermeiaan epäillen hänen aikovan tukea Filip- 
poksen suunniteltua retkeä Aasiaan. Aristoteles pakeni Pythiaan kera 
läheiseen Lesbokseen ja tutki jonkin aikaa saaren luonnonhistoriaa. Py- 
thias kuoli synnytettyään hänelle tyttären. Myöhemmin Aristoteles nai 
hetaira Herpylliin tai eli hänen kanssaan yhdessä; mutta hän vaali aina 
hellästi Pythiaan muistoa ja kuollessaan pyysi, että hänen luunsa haudat- 
taisiin tämän viereen. Hän ei ollut aivan sellainen tunteeton kirjatoukka, 
kuin hänen teostensa nojalla voisi kuvitella.. V. 343 kutsui Filippos, joka 
todennäköisesti oli tuntenut hänet nuorukaisena Amyntaan hovissa, hänet 
ottamaan huostaansa silloin kesyttömän kolmetoistavuotiaan Aleksanterin 
kasvatuksen. Aristoteles saapui Pellaan ja uurasti työssään neljä vuotta. 
V. 340 Filippos antoi hänen tehtäväkseen johtaa Stageiroksen rakenta- 
mista ja asuttamista uudelleen — kaupunki oli hävitetty sodassa Olynthosta 

vastaan — sekä laatia sillo lakikirjan. Hän suoriutui tästä kaikesta kaupun- 
gin täydeksi tyydytykseksi, ja tämä vietti vuosittain juhlaa sen muistoksi, 
että hän oli perustanut sen uudolleen. 

V. 334 hän palasi Ateenaan ja — luultavasti Aleksanterilta saamiensa 
varojen turvin — avasi rotoriikka- ja filosofiaopiston. Hän valitsi sen tyys- 
sijaksi Atcenan gymmasioneista upeimman, ryhmän paimenten jumalalle 
Apollon Lykeiokselle omistettuja rakennuksia, joita ympäröivät varjoisat 
puistot ja katetut kävelykujat. Aamuisin hän luennoi varsinaisille ylioppi- 
laille tieteellisistä kysymyksistä, iltapäivisin suuremmalle yleisölle luulta- 
vasti retoriikasta, etiikasta, runoudesta ja politiikasta. Hän kokosi sinne 
laajan kirjaston sekä perusti eläintarhan ja luonnontieteellisen museon. 
Koulua ruvettiin kutsumaan Lykeioniksi, sen piiriä peripateetikoiksi ja 
sen filosofiaa peripateettiseksi; jälkimmäiset nimitykset aiheutuivat niistä 
katetuista kävelykujista (peripatoi), joilla Aristoteles mielellään oppilai- 
neen kuljeskeli luennoidessaan. Lykeionin, jonka oppilaat kuuluivat enim- 
mäkseen keskiluokkaan, Akatemian, joka sai oppilaansa pääasiallisesti yli- 
mystön keskuudesta, ja Isokrateen oppilaitoksen, jonka oppilaat olivat 
enimmäkseen siirtokuntien helleenejä, välillä virisi kateellinen kilpailu. 
Se lieveni aikaa myöten, kun Isokrates keskittyi etupäässä retoriikkaan, 
Akatemia matematiikkaan, metafysiikkaan ja politiikkaan ja Lykeion 
luonnontieteisiin. Aristoteles pani oppilaansa keräämään ja järjestelemään 
tietoja joka alalta: barbaarien tapoja, Kreikan kaupunkien valtiosääntöjä, 
pytholaiskisojen ja Ateenan dionysia-juhlien voittajien kronologiaa, eläin- 
ten elimiä ja tapoja, kasvien ominaisuuksia ja leviämistä, luonnontietei- 
den ja filosofian historiaa. Näistä tutkimuksista tuli tosiasia-aarteisto, 
johon hän nojasi, joskus liian luottavaisesti, monet ja monenlaiset tutki- 
muksensa. 

Maallikoita varten hän kirjoitti noin seitsemänkolmatta kansantajuista 
dialogia, joita Cicero ja Ouintilianus pitivät Platonin vuoropuheluiden 
veroisina. Muinaisaika tunsi hänet pääasiallisesti niiden ansiosta; Nämä 
dialogit tuhoutuivat barbaarien valloittaessa Rooman. Meille on säilynyt 
suuri joukko erittäin abstraktisia ja uskomattoman ikävystyttäviä oppi- 
kirjoja, joita antiikin oppineet harvoin mainitsevat ja jotka ilmeisesti on 
hänen kahtenatoista viimeisenä elinvuotenaan koottu hänen tai hänen 
oppilaidensa tekemistä luentomuistiinpanoista. Näitä käsikirjoja ei tun- 
nettu Lykeionin ulkopuolella, ennen kuin rhodolainen Andronikos julkaisi 
ne ensimmäisellä vuosisadalla e.Kr. Säilynyt on neljäkymmentä, mutta 
Diogenes La&rtios mainitsee 360 muuta; luultavasti ne olivat lyhyitä eri- 
koistutkimuksia. Näistä oppineisuuden tuhkajätteistä. meidän on etsittävä 
sitä elävää ajatusta, joka sai Aristoteleen jälkipolvet antamaan hänelle 
Filosofin» arvonimen. Emme saa odottaa tapaavamme Platonin loistok- 
kuutta tai Diogeneen sukkeluutta, vaan ainoastaan runsaan tietoaarteen 

ja sellaista vanhoillista viisautta, joka sopi kuninkaiden ystävälle ja suo- 
jatille.! 


2. Luonnontutkija 


Aristotelesta on perinteellisesti opittu pitämään ensi sijassafilosofina. 
Se on ehkä erehdys. Tarkastakaamme häntä, jollei muuten, niin vaihteen 
vuoksi, ensi sijassa luonnontutkijana. 

Hänen uteliasta mieltään kiinnosti aluksi järkeilyn prosessi ja tekniikka. 
Niin terävästi hän eritteli niitä, että hänen Organoninsa ('Vüline', nimi 
annettiin hänen kuolemansa jälkeen hänen logiikkaa koskeville tutkiel- 
milleen) pysyi kaksituhatta vuotta logiikan oppikirjana. Hän haluaa aja- 
tella selkeästi, vaikka hän on siinä onnistunut harvoin, mitä hänen säily- 
neisiin teoksiinsa tulee. Hän käyttää puolet ajasta oppisanojen määritte- 
lyyn ja luulee sitten ratkaisseensa ongelman. Itse määritelmän hän mää- 
rittelee olevan esineen tai idean yksilöimistä nimeämällä suku tai luokka, 
johon se kuuluu (»ihminen on eläin») ja se erikoisominaisuus, joka erottaa 
sen kaikista muista saman luokan jäsenistä (ihminen on järjellinen eläin»). 
Hänen metodiselle menettelytavalleen on luonteenomaista, että hän ryh- 
mitteli kymmeneen »kategoriaan» ne perusnäkökohdat, joiden valossa kaik- 
kea voidaan tarkastaa: olemus, paljous, laatu, suhde, paikka, aika, asema, 
omistus, aktiivisuus, passiivisuus — luokittelu, josta jotkut kirjailijat ovat 
havainneet olevan apua, kun on pitänyt avartaa herpaantunutta ajattelua. 

Aristoteles ei tunnusta muuta tiedon lähdettä kuin aistit. Arvostelmat 
ovat yleistettyjä ideoita, jotka eivät ole itsestään olemassa, vaan koostu- 
neet monista samanlaisiin objekteihin kohdistuneista havainnoista; ne 
ovat käsitteitä, ei olioita. Aristoteles kiteytti jyrkästi kaiken logiikan 
aksiomina vastakohdan prinsiipin: »Sama määre ei voi yhtä aikaa olla ja olla 
olematta samaan olioon samassa suhteessa.» Hän paljasti ne eri virhepää- 
telmät, joihin sofistit sortuvat tai viekoittelevat meidät. Hän moitti edel- 


1 Säilyneistä tutkimuksista merkittävimmät voidaan ryhmitellä kuuden nimekkeen 
alle: 
I. Logiikkaa: »Kategoriats, »Tulkinta», Ensimmäiset analyysib, »Myöhemmät 
analyysit», »Todisteeb, »Sofistien järkeilyts. 
JI. Luonnontieteitä: 1. Fysiikkaa: Fysiikka», »Mekaniikka», »Taivaastas, »Meteoro- 
gia». 
2. Biologiaa: »Elàinten historia», »Elàinten osistas, »Elàinten liikkeestä», »Elàin- 
ten vaelluksista», »Elàinten suvunjatkamisestas. 
3. Psykologiaa: »Sielusta», »Pieniü kirjoitelmia luonnostas. 
III. »Metafysiikka». 
IV. Estetiikkaa: »Retoriikkaas, »Runousoppi». 
V. Etiikkaa: »Nikomakhoksen etiikka», »Eudemoksen etiikka». 
VI. Politiikkaa: »Politiikka», vAteenan valtiolaitoksesta». 

täjiään siitä, että he olivat rakentaneet maailmankaikkeuden tai sitä kos- 
kevat teoriansa mielikuvituksensa pohjalla suorittamatta kärsivällisesti 
havaintoja ja kokeita. Hän piti deduktiivisen päättelyn ihanteena syllo- 
gismia, vüitekolmikkoa, jonka kolmas väite on toisten välttämätön 
seuraus, mutta hän myönsi, että syllogismin, jotta vältettäisiin väitteen 
olettaminen todistetuksi, täytyy edellyttää laaja induktio, joka tekee sen 
ylälauseen todennäköiseksi. Vaikka hän filosofisissa tutkielmissaan liian- 
kin usein eksyy deduktiiviseen päättelyyn, hän ylistää induktiota, kokoaa 
luonnontieteellisiin teoksiinsa massoittain erikoishavaintoja ja silloin 
tällöin selostaa omia tai toisten kokeiluja.! Kaikkine erehdyksineen hän 
on luonnontieteellisen metodin isä ja ensimmäinen tunnettu tietecllisen 
yhteistyön organisoija. 

Hän käy käsiksi tieteeseen siitä, mihin Demokritos lopetti, ja uskaltautuu 
joka alalle. Heikoin hän on matematiikan ja fysiikan alalla ja tyytyy tut- 
kimaan niiden alkeita. »Fysiikassaan» hän ei pyri uusiin keksintöihin, 
vaan selkeästi määrittelemään käytetyt oppisanat: aineen, liikkeen, tilan, 
ajan, jatkuvuuden, äärettömän, muutoksen, lopun. Liike ja tila ovat yhtä- 
jaksoisia. Ne eivät, kuten Zenon oletti, ole koostuneet pienistä jakamatto- 
mista hetkistä tai osasista. »Aüretón» on olemassa potentiaalisesti, mutta 
ei todellisuudessa. Hän vaistoaa, vaikka ei tee mitään niiden ratkaisemi- 
seksi, ne ongelmat, jotka innostivat Newtonia: inertian, painovoiman, 
liikkeen, nopeuden. Hänellä oli jonkinlainen käsitys voimien suunnikkaasta, 
ja hän tunsi vipusäännön: »Siirtävä paino siirtää helpommin (esinettä), 
mitä kauempana se on tukipisteestä.» 

Hän väitti, että taivaankappaleet, nimenomaan Maa, ovat pallonmuo- 
toisia, sillä vain Maan pallonmuotoisuudella voidaan selittää Kuun muoto, 
kun se joutuu pimennetyksi Maan tullessa sen ja Auringon väliin. Hänellä 
oli ihmeteltävän hyvä käsitys geologian kulusta. Hän sanoo, että aika 
ajoin, mutta huomaamattomasti, maa tulee meren ja meri maan tilalle. 
Lukemattomat kansakunnat ja sivistykset ovat ilmestyneet ja kadonneet 
joko äkillisessä luonnonmullistuksessa tai hitaasti: »Luultavasti jokainen 
taide ja filosofinen katsomus on monta kertaa kehittynyt huippuunsa.» 
Lämpö on geologisten ja ilmatieteellisten muutosten tärkein syy. Aristo- 
teles uskaltautuu selittämään pilviä, sumua, kastetta, huurretta, sadetta, 
lunta, rakeita, tuulta, ukkosta, salamaa, sateenkaarta ja meteoreja. Hänen 
teoriansa ovat usein eriskummallisia, mutta meteorologiaa käsittelevän 
pienen tutkielman käänteentekevä merkitys piilee siinä, ettei se vetoa yli- 


1 Esim. tutkielmassa Eläinten suvunjatkamisesta» (IV, 6.1) hän mainitsee, että 
nuorten lintujen silmät, jotka on kokeilutarkoituksessa puhkaistu, kasvavat uudelleen, 
ja hän kumoaa teorian, että oikeanpuoleinen kives antaisi mies-, vasemmanpuoleinen 
naispuolisia jälkeläisiä, osoittamalla, että miehellä, jolta oli poistettu oikeanpuoleinen 
kives, oli sen jälkeen sekä poika- että tyttölapsia. 

luonnollisiin voimiin, vaan pyrkii selvittämään sään näennäiset oikut 
luonnollisilla, tietyssä seuraamussuhteessa ja tietyllä säännönmukaisuudella 
vaikuttavilla syillä. Luonnontiede ei voinut päästä pitemmälle, ennen 
kuin keksimiskyky hankki sille suuremman liikkumatilan sallivia ja täs- 
mällisempiä havainto- ja mittauskojeita. 

Aristoteles viihtyy parhaiten biologian parissa. Sen alalla hän tekee 
laajimmat ja runsaimmat havaintonsa, mutta myös useimmat erehdyksensä. 
Hänen pääsaavutuksensa on aikaisempien keksintöjen kiteyttäminen lopul- 
liseen muotoon ja tämän keskeisen tieteen varsinainen perustaminen. Hän 
keräsi oppilaittensa avulla tietoja Aigeian meren seutujen eläimistöstä ja 
kasvistosta ja sai aikaan ensimmäiset tieteelliset eläin- ja kasvikokoelmat. 
Jos saamme uskoa Pliniusta, määräsi Aleksanteri metsästäjänsä, metsän- 
vartijansa, kalastajansa ja muut hankkimaan Aristoteleelle mitä otuksia 
ja tietoja hän vain halusi. Filosofi puolustelee kiinnostustaan alhaisiin 
asioihin sanoen: »Kaikissa luonnon esineissä piilee jotakin ihmeellistä, ja 
jos joku ylenkatsoo alempien eläinten tutkimista, hänen täytyy ylenkatsoa 
itseäänkin.» 

Hän jakaa eläinkunnan verellisiin (enaima) ja verettömiin (anaima), 
jotka suurin piirtein vastaavat meidän »selkürankaisiamme» ja »selkäran- 
gattomiamme». Verettömät eläimet hän jakaa edelleen kuorieläimiin, 
äyriäisiin, nilviäisiin ja hyönteisiin, verelliset kaloihin, vaihtolämpöisiin, 
lintuihin ja nisäkkäisiin. Hänen tutkimussarkansa on mitä laajin ja moni- 
puolisin. Sc käsittää ruoansulatus-, ulostus-, liikkumis-, sukupuoli- ja 
puolustuselimet ynnä aistimet; erilaiset kalat, linnut, matelijat, apinat ja 
sadat muut ryhmät sekä niiden tavat; niiden kiima-ajat, lisääntymis- ja 
poikastenkasvatustavat; puberteetin, kuukautiset, siittämisen, raskauden, 
keskenmenot, perinnöllisyyden, kaksoset; eläinten asuinpaikat ja muutto- 
liikkeet, niiden loiset ja taudit, nukkumis- ja talvehtimistavat ... Hän 
kuvailee oivallisella tavalla mehiläisen elämää. Hänellä on kukkuramitalla 
eriskummallisia satunnaisia havaintoja, kuten että härän veri maksoittuu 
nopeammin kuin useimpien muiden eläinten, että muutamista uroseläimistä, 
etenkin pukeista, on joskus saatu maitoa, että hevonen on ihmisen jälkeen 
irstain eläin, mitä kumpaankin sukupuoleen tulee.» ! 

Aristoteles oli erityisesti kiinnostunut eläinten sukupuolielinten raken- 
teesta ja suvunjatkamistavoista. Hän ihmetteli niiden keinojen lukuisuutta, 
joilla luonto saa lajit jatkumaan säilyttäen tyypin, kun se ei voi säilyttää 
yksilöä». Hänen tätä alaa koskeva teoksensa ei löytänyt vertaistaan ennen 
viime vuosisataa. Eläinten elämässä on kaksi polttopistettä, syöminen ja 





1 3Eläinten historiassa» olevat viittaukset osoittavat, että Aristoteles suunnitteli 
anatomisia piirroksia sisältävää teosta ja että muutamat niistä oli jäljennetty Lykeionin 
seinille; tekstissä käytetään nykyaikaisittain kirjaimia viittaamassa eri elimiin tai 
piirrosten kohtiin. 

lisääntyminen. »Naaraalla on elin, jota on pidettävä munasarjana, sillä se 
sisältää sen, mikä ensin on jakaantumaton muna ja josta jakaantumisen 
kautta tulee monta munaa.» ! Naispuolinen aines antaa alkiolle raaka- 
ainetta ja ravintoa, miespuolinen tarmoa ja liikuntaa; naispuolinen aines 
on passiivinen, miespuolinen aktiivinen. Aristoteles hylkää Empedokleen ja 
Demokritoksen mielipiteen, että alkion sukupuolen ratkaisee kohdun lämpö- 
määrä tai toisen sukupuoliaineksen ylivoimaisuus, ja esittää sitten uudistetut 
teoriat ominaan: »Àina kuin muodostava (urospuolinen) prinsiippi jää 
alakynteen eikä lämmön riittämättömyyden takia voi asianmukaisesti ke- 
hittää raaka-ainetta ja muovailla sitä oman muotonsa mukaiseksi, silloin 
raaka-aine muuttuu . . . naaraspuoliseksi.» »Joskuss, hän lisää, naiset syn- 
nyttävät kolme tai neljäkin lasta, erittäinkin tietyissä osissa maailmaa. 
Suurin määrä, mikä yhdellä kertaa on synnytetty, on viisi, ja sellainen 
ilmiö on todettu monta kertaa. Oli kerran nainen, joka synnytti kaksi- 
kymmentä lasta neljässä synnytyksessä, ja useimmat lapsista kasvoivat 
suuriksi.» 

Aristoteles ennakoi monia 1800-luvun biologisia teorioita. Hän uskoo, 
että alkion elimet ja ominaispiirteet koostuvat pienistä osasista (Darwinin 
»pangenesiksen» sgemmulats), jotka siirtyvät täysikasvuisen kaikista ruu- 
miinosista sukupuolielementteihin. Kuten von Baer hän opetti, että alkiossa 
ilmestyvät suvulle ominaiset tunnusmerkit ensin, lajille ominaiset toiseksi 
ja yksilölliset kolmanneksi. Hän tuo julki periaatteen, jonka keksimisestä 
Herbert Spencer ylpeili, että eliöiden hedelmällisyys on kääntäen verran- 
nollinen niiden kehityksen monimutkaisuuteen. Hänen kuvauksensa kanan- 
poika-alkiosta on hänen parhaimpia esityksiään: 


Tehkääpä huviksenne seuraava koe. Ottakaa kaksikymmentä 
munaa tai useampia ja antakaa kahden tai useamman kanan hautoa 
ne. Sitten ottakaa jokaisena päivänä toisesta alkaen munankuorten 
puhkaisemiseen asti yksi muna, rikkokaa se ja tutkikaa sitä... 
Tavallisella kanalla alkio tulee ensin näkyviin kolmen päivän ku- 
luttua ... Sydän näyttää veripilkulta, joka lyö ja liikkuu, kuin se 
eläisi, ja siitä lähtee kaksi kiemurtelevaa verisuonta, ja munan- 
ruskuaista ympäröi kalvo, jossa on suonitiehyistä tulevia verisiä 
säikeitä . . . Kun muna on kymmenen päivän ikäinen, on kananpoika 
kaikkine osineen selvästi näkyvissä. 


Aristoteles uskoi ihmisalkion kehittyvän samalla tavalla kuin kananpojan. 
Samoin lapsi on äitinsä kohdussa . . . sillä linnun olemusta voidaan verrata 
ihmisen olemukseen.» Hänen teoriansa analogisista elimistä opettaa hänet 
näkemään eläinmaailman yhtenäisenä: »Ihmisen kynsi vastaa eläimen 


1 Aristoteles ei osannut tehdä eroa munasarjojen ja emän välillä, mutta vasta Sten- 
senin 1669 ilmestynyt teos oikaisi hänen kuvauksensa. 

kynttä, käsi äyriäisen saksia, höyhen kolansuomua. Hetkittäin hän pääsee 
lähelle kehitysoppia: 


Luonto etenee vähitellen elottomista olioista elolliseen elämään 
sillä tavoin, että on mahdotonta määrätä tarkkaa rajaviivaa ... Siten 
tulevat elottomien esineiden jälkeen ylenevässä asteikossa ensin 
kasvit, jotka ovat suhteellisen elottomia eläimiin, mutta eläviä 
aineellisiin esineisiin verrattuna. Kasvien joukossa on havaittavissa 
yhtäjaksoinen ylenevä sarja eläimiä kohti. Meressä on tiettyjä 
olioita, joista on mahdotonta sanoa, ovatko ne eläimiä vai kasveja ... 
Pesusieni on joka suhteessa kasvin kaltainen . . . Muutamilla eläi-. 
millä on juuret, ja ne tuhoutuvat, jos ne irroitetaan alustastaan .. 
Mitä tuntemiskykyyn tulee, muutamat eläimet eivät osoita siitä 
minkäänlaisia merkkejä, muutamat ilmaisevat sen epäselvästi. 

. . Kautta koko eläinkunnan on niin ikään asteittaista erilaistu- 
mista. 

Aristoteles pitää apinaa ihmisen ja muiden eläviä sikiöitä synnyttävien 
eläinten välimuotona. Hän hylkää Empedokleen teorian luonnollisesta 
valinnasta satunnaisten muutosten tietä. Kehityksessä ei ole mitään satun- 
naisuutta, vaan kehityksen linjat määräytyvät sen perinnäisen pyrkimyk- 
sen mukaan, joka ajaa kutakin muotoa, lajia ja sukua kehittämään itseään 
luontonsa täydellisimpään toteuttamiseen. Kaikessa on suunnitelmalli- 
suutta, mutta se on vähemmän ulkopuolista ohjausta kuin sisäistä pakkoa 
eli entelekheiaa *, joka vie jokaista oliota luonnollista täyttymystään kohti. 

Näihin loistaviin ajatuksiin liittyy (kuten saattaa odottaa kolmenkol- 
matta vuosisadan jälkiviisauden valossa) niin lukuisia ja joskus niin tör- 
keitä erehdyksiä, että meillä on aihetta uskoa Aristoteleen eläintieteellisten 
teosten joutuneen kärsimään hänen omien ja hänen oppilaittensa muistiin- 
pänojen sekaantumisesta keskenään. »Eläinten historia» on erehdysten 
kultakaivos. Saamme kuulla, että hiiret kuolevät, jos juovat kesällä; että 
norsut kärsivät vain kahdesta vaivasta, nimittäin katarrista ja puhkuisuu- 
desta; että kaikki eläimet ihmistä lukuun ottamatta saavat vesikauhun, 
jos hullu koira puree niitä; että ankeriaat syntyvät itsestään; että vain 
ihmisillä. on sydämentykytystä; että ruskuaiset keräytyvät keskelle, jos 
useita munia ravistetaan yhdessä; että munat uivat pinnalla väkevässä 
suolavedessä. Aristoteles tuntee eläinten sisäelimet paremmin kuin ihmi- 
sen, sillä ei hän eikä Hippokrates näytä rikkoneen uskonnollista tabua 
harjoittamalla ruumiinleikkausta. Hän luulee, että ihmisellä on vain 
kahdeksan kylkiluuta, että naisilla on vähemmän hampaita kuin miehillä, 
että sydän on ylempänä kuin keuhkot, että sydän (eikä aivot) on aistimisen 
keskus ?, että aivojen toiminta (kirjaimellisesti) viilentää verta. Vihdoin 


1 Sanoista ekko 'minulla on’, telos ‘tarkoitus’, en 'sisällä?. 
2 Hänet johti harhaan aivokudoksen tunnottomuus välittömälle kiihotukselle. 


538 KREIKAN VAPAUDEN RAPPEUTUMINEN JA TUHO 


hän (tai joku mahtipontinen sijainen) kehittelee tarkoituksenmukaisuus- 
teorian niin syvälliseksi, että arvostelukykyistä lukijaa hymyilyttää. »On 
selvää, että kasvit on luotu eläinten, eläimet ihmisten tähden.» »Luonto 
on luonut pakarat lopäämistä varten, koska seisominen ei väsytä neli- 
jalkaisia, mutta ihminen tarvitsee istuinta.» Tästä viimeisestäkin lauseesta 
paljastuu oppinut, sillä Aristoteles pitää selvänä, että ihminen on eläin, ja 
etsii luonnollisia syitä eläinten ja ihmisen anatomisiin eroavaisuuksiin. 
Kaiken kaikkiaan on »Eläinten historia» Aristoteleen paras teos ja suurin 
tieteellinen aikaansaannos, mihin Kreikka neljännellä vuosisadalla pystyi. 
Biologia sai kaksi vuosituhatta odottaa toista sen vertaista. 


3. Filosofi 


Kun Aristoteles ryhtyy tutkimaan ihmistä, hän joko vilpittömästä 
hurskaudesta tai varovaisesta kunnioituksesta ihmisten mielipiteitä koh- 
taan muuttuu vähemmän tiedemieheksi ja enemmän metafyysikoksi. 
Hän määrittelee sielun (psykhe) eli elämänprinsiipin »elión primääriseksi 
entelekheiaksis, so. eliön luontaiseksi ja tarkoitetuksi muodoksi, sen kasvun 
kutsumukseksi ja suunnaksi. Sielua ei ole lisätty ruumiiseen eikä se ole 
mitään ruumiissa olevaa, vaan se elää yhtäaikaisesti ruumiin kanssa; se 
on itse ruumis sen »itseruokinnan, itsekasvun ja itsetuhoutumisen» kykyinä; 
se on eliön toimintojen summa, samassa suhteessa ruumiiseen kuin näkö- 
kyky silmään. Tämä toiminnallinen aspekti on kuitenkin pohjimmainen: 
toiminnat määräävät rakenteen, halut muovaavat elimet, sielu rakentaa 
ruumiin: »Kaikki luonnon oliot ovat sielun elimiä.»! 

Sielussa on kolme astetta: ravitseva, aistiva ja rationaalinen. Kasveilla 
on samoin kuin eläimillä ja ihmisillä ravitseva sielu, kyky ruokkia itseään 
ja kasvaa sisältä. Eläimillä ja ihmisillä on myös aistiva sielu, kyky tehdä 
aistinhavaintoja. Korkeimmilla eläimillä ja ihmisillä on »passiivinen ratio- 
naalinens sielu, joka käsittää älyn yksinkertaisemmat muodot, mutta vain 
ihmisellä on »aktiivinen rationaalinen» sielu, kyky yleistää ja luoda. Täl- 
lainen sielu on maailmankaikkeuden luovan ja järjellisen voiman, toisin 
sanoen jumaluuden, emanaatio eikä sellaisena voi kuolla. Tämä kuole- 
mattomuus on kuitenkin persoonatonta. Eloon jää voima, ei persoonalli- 
suus. Yksilö on kerrallinen ja kuolevainen ravitsevien, aistivien ja ratio- 
naalisten kykyjen yhdistelmä. Kuolemattomuuden hän saavuttaa vain 
suhteellisesti, suvun jatkamisen, ja persoonattomasti, kuoleman välityksellä!? 

1 Sielu on», lisää Aristoteles eräässä säpsähdyttävän idealistisessa sivuhuomautuk- 
sessa, tavallaan kaikki mitä on olemassa; sillä kaikki oliot ovat joko havaintoja tai 
ajatuksia». Tehtyään tällaisen kumarruksen Berkeleylle hän kumartaa Hume'illekin: 


»Mieli on yksi ja yhtäjaksoinen samassa merkityksessä kuin ajatteleminen; ja ajattele- 
minen on samaa kuin sen osana olevat ajatukset.» 


? Aristoteleen tästä kysymyksestä esittämät ristiriitaiset lausunnot voidaan tulkita 


toisinkin. Tässä on esikuvana ollut Cambridge Ancient History, VI, 345, Grote'in' 
Aristotle, II, 233 ja Rohde'in Psyche, 493. 

Aivan samoin kuin sielu on ruumiin »muoto» on Jumala maailman 
»muoto» eli entelekheia, sen luontainen luonto, toiminta ja tarkoitus.! Kaikki 
syyt palautuvat perimmäiseen syyhyn», kaikki liikunnot vensimmäiseen 
liikuttajaana. Täytyy otaksua, että on olemassa jokin alku maailmassa 
tavattaville liikunnoille ja voimalle, ja tämä lähde on Jumala. Kuten 
Jumala on kaiken liikunnon alkulähde ja loppusumma, hän on myös luon- 
non kaikkien pyrkimysten lähde ja summa. Hän on sekä lopullinen että 
ensimmäinen syy. Havaitsemme kaikkialla olioiden liikettä, jolla on tietty 
tarkoituksensa: etuhampaat kasvavat teräviksi ruoan leikkaamista varten, 
poskihampaat littoiksi sen jauhamista varten; silmäluomet voidaan sulkea 
silmän suojaksi, silmäterä laajenee pimeässä päästääkseen enemmän valoa 
sisään; puu työntää juurensa maahan, versonsa aurinkoa kohti. Samoin 
kuin puu hakeutuu perinnäisen luontonsa, voimansa ja tarkoitusperünsü 
takia valoa kohti, samoin maailmaa kuljettavat sen perinnäinen luonto, 
voima ja tarkoitus, jotka ovat Jumala. Jumala ei ole aineellisen maail- 
man luoja, vaan sen tarmoa antava muoto; hän ei liikuta sitä takaapäin, 
vaan sisäisenä suuntana tai päämääränä, kuten se, mitä rakastetaan, panee 
rakastavan liikkeelle. Perimmältään, Aristoteles sanoo, Jumala on puhdasta 
ajattelua, rationaalinen sielu, joka tutkiskelee itseään niissä ikuisissa muo- 
doissa, jotka muodostavat samalla kertaa maailman ydinolemuksen ja 
Jumalan. 


Taiteen metafysiikan tarkoitus on vangita olioiden olennainen muoto. 
Se on elämän matkimista ja kuvaamista, mutta ei mekaanista jäljentämistä. 
Se mitä se jäljittelee, on aineen sielu, ei ruumis tai aine itse. Tämä välitön 
tajuaminen ja ydinsisällyksen kuvastaminen voi tehdä rumankin esineen 
kuvauksesta kauniin. Kauneus on osien yhteyttä, yhteistoimintaa ja sym- 
metriaa kokonaisuudessa. Draamassa tämä yhteys on etupäässä toiminnan 
yhteyttä. Juonen on rajoituttava pääasiassa yhteen toimintasarjaan ja 
sallittava toisten toimintojen esiintyä vain sikäli, kuin ne edistävät tai 
valaisevat keskuskertomusta. Jotta teos olisi korkeata luokkaa, toiminnan 
on oltava ylevää tai herooista. »Tragedia», sanotaan Aristoteleen kuului- 
sassa määritelmässä, »on sellaisen toiminnan kuvaamista, joka on herooista 
ja täydellistä sekä tietyssä määrässä suurenmoista, käyttäen kaikenlaisin 
koristein rikastettua kieltä... Se kuvaa toimivia ihmisiä eikä käytä ker- 





2 Aristoteleen samoin kuin Platoninkin mielestä on kaiken olennainen aspekti »muotos 
(eidos), ei aine, joka muodostetaan. Aine ei ole »todellinen olio», vaan negatiivinen ja 
passiivinen aihe (spotentialiteetti»), joka vasta muodon liikkeelle panemana ja hallitse- 
mana tulee todelliseksi. 

Aristoteleen mukaan on jokaisella seuraamuksella neljä syytä: aineellinen (muodos- 
tava aines), vaikuttava (tekijà tai hànen toimintansa), muodollinen (olion luonto) ja 
finaalinen (päämäärä). Hän havainnollistaa väitettä seuraavalla esimerkillä: »Mikä on 
ihmisen aineellinen syy? Kuukautiset (so. munasolun muodostuminen). Mikä on vai- 
kuttava syy? Siemen (so. siittämistoimitus). Mikä on muodollinen syy? Luonto (so. 
asianosaisten), Mikä on finaalinen syy? Tavoiteltu päämäärä. 

rontaa; säälin ja pelon avulla se tuo kevennystä näihin ja samanlaisiin tun- 
teisiin.» Kuohuttamalla syvimpiä tunteitamme ja sitten jännitystä lau- 
kaisevan loppuratkaisun avulla tyynnyttämällä niitä traagillinen draama 
tarjoaa käytettäväksemmo vaarattoman, mutta kuitenkin syvähenkisen 
tavan ilmentää tunteita, jotka muuten saattaisivat kukkuroituneina johtaa 
väkivaltaan tai neuroosiin. Se tuo eteemme tuskia ja murheita, jotka ovat. 
kauheammat kuin meidän kürsimümme, ja lähettää meidät kotiin vapautu- 
neina ja puhdistuneina. Ylipäänsä tuottaa kaiken todellisen taiteen kat- 
seleminen nautintoa, ja sellaisen tarkastelun arvoisten teosten tuottaminen 
on sivistyksen tunnusmerkki. Sillä »luonto ei vaadi ainoastaan, että oli- 
simme sopivassa työssä, vaan että voisimme käyttää joutoaikamme kun- 
niallisella tavalla». 


Millaista siis on »hyv& elämä»? Aristoteles vastaa avomielisesti ja vil- 
pittömästi, että se on onnellista elämää. Hän asettaakin siveysopillisissa 
teoksissaan ! päämääräkseen tutkia ei Platonin tavoin miten ihmiset teh- 
dään hyviksi, vaan miten heidät tehdään onnellisiksi. Kaikkea muuta 
paitsi onnellisuutta tavoitellaan jonkin muun asian vuoksi; vain onnelli- 
suutta tavoitellaan oman itsensä tähden. Kestävää onnea varten tarvitaan 
tiettyjä seikkoja: hyvä sukuperä, hyvä terveys, hyvä ulkomuoto, hyvä 
onni, hyvä maine, hyviä ystäviä, runsaasti rahaa ja hyvyyttä. »Kukaan 
täysin ruma ihminen ei voi olla onnellinen.» »Mitä niihin tulee, jotka väit- 
tävät sen olevan onnellisen, jota kidutetaan pyörässä tai jota on kohdannut- 
joukko suuria onnettomuuksia, kunhan hän vam on hyvä, he puhuvat 
mielettömiä.» Filosofille harvinaisen suorasukaisesti Aristoteles kertaa. 
Simonideen vastauksen Hieronin puolisolle, joka oli kysynyt, onko parempi 
olla viisas vai rikas. Rikas, sillä näemmehän viisaiden kuluttavan aikansa. 
rikkaitten ovilla. Mutta rikkaus on pelkästään välikappale. Itsessään se 
ei tyydytä muita kuin kurjia, ja koska se on suhteellista, se harvoin tyy- 
dyttää ihmistä pitkää aikaa. Onnellisuuden salaisuutena on toiminta, tar- 
mon käyttäminen ihmisen luonnon ja olosuhteiden mukaisesti. Hyve on 
käytännöllistä viisautta, oman edun älykästä arviointia. Tavallisesti se: 
on kahden äärimmäisyyden välinen kultainen keskitie. Tarvitaan älyä, 
jotta voitaisiin löytää keskitie, ja itsehillintää (enkrateia, sisäinen voima). 
sillä pysymiseen. Sitä, joka on suuttunut siihen, mihin hänen tulee», sanoo 
Aristoteleelle kuvaava mietelause, soikealla tavalla ja hetkellä sekä sitä. 
paitsi sopivan kauan, sitä ylistetään.» Hyve ei ole tietty toimi, vaan tot- 
tumus tehdä oikein. Ensi alussa se on juurrutettava kurin avulla, koska. 
nuoret eivät pysty arvioimaan oikein näitä asioita; aikaa myöten siitä, 

1 ;Nikomakhoksen etiikka» (saanut nimensä toimittajastaan; Aristoteleen pojasta 
Nikomakhoksesta) ja sPolitiikkas olivat alun perin sama kirja. Kreikkalaiset julkaisijat. 


käyttivät monikkomuotoja ta ethika ja ta politika osoittaakseen, että käsittelyn alaisena. 
oli useita eri moraalisia ja poliittisia -probleemeja. 

mikä oli pakon seurausta, tulee tottumus, »toinen luonto», joka on miltei 
yhtä mieluinen kuin halu. 

Vaikka Aristoteles alussa sanoo onnen löytyvän toiminnasta, hän lopettaa 
toteamalla, että paras elämä on ajatellen vietetty. Ajattelu näet on ihmisen 
erityinen tunnusmerkki ja etevämmyyden osoitin, ja »ihmisen oikea työ 
on sielun työskentely järjen mukaisesti». »Onnekkain ihmisistä on se, jossa 
vauraus yhtyy oppineisuuteen, tutkimusintoon tai mietiskelyyn; sellainen 
ihminen pääsee lähimmäs sitä elämää, jota jumalat viettävät. Ne, jotka 
toivovat itsenäistä nautintoa, etsikööt sitä filosofiasta, sillä kaikki muut 
nautinnot edellyttävät ihmisten apua.» 


4. Valtiomies 


Etiikka on yksilön onnen, politiikka kollektiivisen onnen tiede. Valtion 
tehtävänä on organisoida yhteiskunta siten, että mahdollisimman moni saa 
mahdollisimman paljon onnea. »Valtio on niiden kansalaisten yhteisö, 
jotka riittävät toteuttamaan kaikki elämän tarkoitukset.» Se on luonnon 
aikaansaannos, sillä »ihminen on luonnostaan yhteiskunnallinen eläin», 
toisin sanoen hänen vaistonsa ajaa häntä liittymään yhteen toisten kanssa. 
Valtio on luonnostaan vanhempi kuin perhe ja yksilö: se ihminen, jonka 
me tunnemme, on syntynyt jo organisoidussa yhteiskunnassa, joka muovaa 
hänet kuvansa mukaan. 

Koottuaan ja tutkittuaan oppilaidensa kera 158 kreikkalaista valtio- 
sääntöä Aristoteles jakoi ne kolmeen ryhmään: monarkiat, aristokratiat 
ja timokratiat eli voiman, syntyperän ja etevämmyyden oikeudella 
hallitut valtiot. Kukin näistä muodoista voi olla hyvä riippuen ajasta, 
paikasta ja olosuhteista. »Vaikka jokin hallitusmuoto voi olla toista 
parempi», sanotaan mietelauseessa, joka jokaisen amerikkalaisen tulisi 
painaa mieleensä, vei kuitenkaan ole mitään syytä, joka estäisi jonkin toisen 
olemasta parempi erityisissä olosuhteissa.» Jokainen hallitusmuoto on hyvä, 
mikäli hallitusvalta etsii enemmän kaikkien kuin omaa etuansa; päinvas- 
taisessa tapauksessa jokainen on huono. Jokaisella tyypillä on sen vuoksi 
turmeltunut rinnakkaismuoto, jolloin se ei enää ole hallitus hallittujen, vaan 
hallitsevien hyväksi. Silloin monarkia sortuu despotiaksi, aristokratia 
oligarkiaksi, timokratia demokratiaksi, rahvaan hallitukseksi. Jos hallitsija 
on kelvollinen ja pystyvä, monarkia on hallitusmuodoista paras. Aristo- 
kraattinen hallitus voi olla jonkin aikaa siunauksellinen, mutta aristokra- 
tioilla on taipumus huonontua. Nykyisin tavataan jaloa luonnetta har- 
voin jalosukuisten keskuudesta, joista useimmat eivät kelpaa mihinkään ... 
Suurilahjaiset perheet rappeutuvat usein raivopäiksi, kuten esimerkiksi 


1 Vain yksi näistä tutkimuksista on säilynyt, nimittäin v. 1891 löydetty Athenaion 
Politeia. So on ihmeteltävän ansiokas Ateenan valtiosäännön historia. 

Alkibiadeen ja vanhemman Dionysioksen jälkeläiset; vakavat perheet rap- 
peutuvat usein houkkioiksi ja tylsimyksiksi, kuten Kimonin, Perikleen 
ja Sokrateen jälkeläiset.» 

Demokratia — jolla Aristoteles tässä tarkoittaa demoksen, rahvaan halli- 
tusta — on aivan yhtä vaarallinen kuin oligarkia, sillä se perustuu köyhien 
vallasta taisteltaessa. saavuttamaan tilapäiseen voittoon rikkaista ja johtaa 
itsemurhaiseen sekasortoon. Demokratia on paras, kun vallassa ovat 
maata omistavat talonpojat, huonoin, kun sitä hallitsee kaupungin käsi- 
työläis- ja kamasaksaroskaväki, On totta, että »nonet arvostelevat useita 
asioita paremmin kuin yksi ainoa henkilö ja että he lukumääränsä takia 
ovat vähemmän alttiit turmeltumiselle, samoin kuin vesi paljoutensa takia.» 
Hallitseminen vaatii kuitenkin erityistä kykyä ja tietoja, ja »se, joka elää 
käsityöläisen tai palvelijan elämää, ei mitenkään voi kohota eteväksi» — 
so. saavuttaa oivallista luonnetta, kasvatusta ja arvostelukykyä. Ihmiset 
on luotu eriarvoisiksi: »Tasa-arvoisuus on oikeudenmukaista, mutta vain 
tasa-arvoisten kesken.» Ylemmät säädyt tekevät yhtä herkästi kapinan, 
jos luonnoton tasa-arvoisuus saatetaan voimaan, kuin alemmat säädyt, 
jos eriarvoisuus on luonnottoman jyrkkä.! Kun alemmat luokat pitävät 
valtaa demokratiassa, verotetaan rikkaita varojen hankkimiseksi köyhille. 
Köyhät ottavat sen ja haluavat taas samoja antimia, sillä antaminen on 
kuin veden kaatamista seulaan.» Viisaat vanhoilliset eivät kuitenkaan anna 
kansan nääntyä nälkään. »Demokratiassa tulee todellisen isänmaanystävän 
huolehtia siitä, ettei enemmistö ole liian köyhä . . . Hänen tulee pyrkiä sii- 
hen, että heillä on aina yltä kyllin, ja koska tämä on eduksi rikkaillekin, 
pitäisi julkisten varojen ylijäämä jakaa köyhien kesken sellaisina erinä, 
että jokainen voisi ostaa itselleen peltotilkun.» 

Täten annettuaan miltei yhtä paljon kuin otettuaan Aristoteles esittää 
muutamia vaatimattomia ehdotuksia ei ihannevaltion, vaan kohtuullisesti 
paremman yhteiskunnan aikaan saamiseksi. 


Ryhdymme tutkimaan mikä hallitusmuoto ja elämäntapa on 
yleensä paras yhteisöille. Emme pidä silmällä tavalliselle väelle saa- 
vuttamattomissa olevaa ylintä hyveellisyyttä, emme sitä kasva- 
tusta, jonka ainoastaan kaikki luonnon ja onnen antimet voivat 
hankkia, emmekä mielikuvituksellisia suunnitelmia, joita voidaan 
tehdä huvin vuoksi, vaan sitä elämäntapaa, jonka suurin osa ihmis- 
kuntaa voi omaksua, ja sellaista hallitusmuotoa, jonka useimmat 
kaupungit voivat saattaa voimaan ... 

Sen joka tahtoo perustaa hallituksen omaisuuden yhteisyyden 
varaan, tulee kysyä neuvoa monien vuosien kokemukselta, joka 


1 Aristoteles pitää orjuuttakin oikeudenmukaisena: samoin kuin on oikein, että henki 
hallitsee ruumista, on oikein, että älyllisesti etevät hallitsevat niitä, jotka ovat eteviä 
ainoastaan voimiltaan. 

kyllä selvin sanoin antaa hänen tietää, onko sellainen suunnitelma 
hyödyllinen, sillä miltei kaikki asiat on jo keksitty. ...Siitä, 
mikä on monille yhteistä, pidetään huonoin huoli, sillä kaikki ihmi- 
set pitävät tärkeämpänä omaansa kuin sitä, mikä heillä on yhtei- 
senä muiden kanssa. ... On välttämätöntä aloittaa omaksumalla 
yleisen halun periaate, so. sen osan valtion jäsenistä, joka haluaa 
pitää yllä uutta valtiosääntöä, tulee olla voimakkaampi kuin sen 
osan, joka ei halua ... On siis selvää, että niiden valtioiden edelly- 
tykset ovat parhaat, joissa keskiluokka on suurempi ja peloitta- 
vampi kuin joko rikkaat tai köyhät ... Aina kun keskiluokan luku- 
määrä on ollut liian pieni, monilukuisemmat, olivatpa sitten rik- 
kaita tai köyhiä, ovat kukistaneet sen ja ovat anastaneet jul- 
kisen vallan... Pääsevätpä rikkaat voitolle köyhistä tai köyhät 
rikkaista, ei kummassakaan tapauksessa tuloksena ole vapaa valtio. 


Ylä- tai alaluokan ahdasmielisen diktatuurin välttämiseksi Aristoteles 
suosittelee »sekavaltiosääntöä» eli »timokratiaa», eräänlaista aristokratian 
ja demokratian yhdistelmää, jossa äänioikeus on vain maanomistajilla ja 
voimakas keskiluokka toimii hammasrattaana ja vallan napana. »Maa. 
pitäisi jakaa kahteen osaan, joista toinen kuuluisi koko yhdyskunnalle, 
toinen yksityisille.» Kaikki kansalaiset omistavat maata. Heidän tulee 
vsyödä julkisissa pöydissä ja tietyssä seurassa, ja vain heillä on ääni- ja. 
aseenkanto-oikeus. He muodostavat pienen vähemmistön — enintään 
kymmenentuhatta. »Kukaan heistä ei saa harjoittaa käsityötä tai elää 
kaupankäynnistä, sillä ne ovat epäjaloja ammatteja ja tuhoavat etevyyden.» 
Mutta »he eivät myöskään saa olla maamiehiä . . . maamiesten tulee olla 
erityinen kansanluokka» — varmaankin orjia. Kansalaiset valitsevat virka- 
miehet ja vaativat jokaiselta tilinteon toimikauden päätyttyä. »Asian- 
mukaisesti säädettyjen lakien tulee mahdollisimman tarkoin määrätä kaik- 
kien tapausten ratkaisuista ja jättää mahdollisimman vähän tuomarien. 
harkinnan varaan . ..» »Parempi on, että laki hallitsee kuin yksilö ... Se, 
joka uskoo ylimmän vallan kenelle miehelle tahansa, antaa sen villipedolle, 
sillä sellaiseksi hänen himonsa hänet välistä tekevät. Intohimo vaikuttaa 
vallassaolijoihin, kaikkein parhaimpiinkin ihmisiin; mutta laki on himo- 
tonta järkeä.» Näin rakennettu valtio säännöstelee omaisuutta, teollisuutta, 
avioliittoa, perhettä, kasvatusta, moraalia, musiikkia, kirjallisuutta ja 
taidetta. »On vieläkin tärkeämpää valvoa, ettei väkiluvun kasvu ylitä 
tiettyä määrää ... Jos tämä lyödään laimin, tehdään kansalaiset tietyssä 
määrässä kóyhemmiksi» »Ei mitään vajavaista tai raajarikkoista kasvateta 
suureksi.» Tältä terveeltä perustalta tulee kasvamaan kukoistava sivistys 
ja turvallisuus. »Koska korkein hyve on älykkyys, ei valtion ensimmäinen 
velvollisuus ole kouluttaa kansalaisia eteviksi sotureiksi, vaan kasvattaa. 
heitä käyttämään rauhaa oikein.» 

On tarpeetonta langettaa tuomiota Aristoteleon elämäntyöstä. Tiettä- 
västi ei kukaan ennen häntä ole kohottanut niin mahtavaa ajattelun rakon- 
nusta. Kun miehen työsarka on laaja, voidaan hänelle antaa anteeksi 
monta erehdystä, jos tulos auttaa meitä paremmin tajuamaan elämää. 
Aristoteleen viat — tai niidonnidosten, jotka ehkä erheellisesti lasketaan 
hänen kynänsä viimeistellyiksi tuotteiksi — ovat niin ilmeiset, ettei niitä 
tarvitse seikkaperäisesti selostaa. Hän on loogikko, mutta voi järkeilyssään 
pahoin hairahtua. Hän laatii retoriikan ja runousopin sääntöjä, mutta 
hänen omat kirjansa ovat sekasortoinen viidakko, eikä mielikuvituksen 
kipinäkään anna eloa niiden pölyisille lehdille. Mutta jos me tunkeudumme 
tämän monisanaisuuden läpi, tapaamme kosolti viisäutta ja henkistä uutte- 
ruutta, joka on aukonut monta latua hengen maassa. Hän ei suorastaan ollut 
biologian, valtiosääntöhistorian tai kirjallisuuskritiikin isä — alku on aina 
tuntematon —, mutta hän teki enemmän niiden hyväksi kuin kukaan tun- 
tomamme antiikin mies. Hänelle ovat luonnontieteet ja filosofia kiitollisuu- 
den velassa monista oppisanoista, jotka latinalaisessa asussaan ovat hel- 
pottaneet oppineiden kanssakäymistä ja ajattelua: prinsiippi, maksiimi, 
kategoria, energia, motiivi jne . . . Hän oli, kuten Pater on sanonut, »ensim- 
mäinen kouluoppinut», ja hänen aatteittensa hedelmällisyyttä ja hänen 
tietojensa syvyyttä todistaa pitkäaikainen valta-asema filosofian meto- 
din ja spekulaation alalla. Hänen tutkimuksensa etiikasta ja politiikasta 
voittavat jokaisen kilpailijan kuuluisuuden ja vaikutuksen puolesta. 
Vielä sittenkin, kun kaikki vähennykset on tehty, hän yhä on »niiden mes- 
tari, jotka tietävät», rohkaiseva todistuskappale ihmisälyn kimmoisasta 
laajuudesta ja lohdullinen innoittaja niille, jotka ponnistelevat liittääkseen 
ihmisen tiedonsirpaleet yhteen oikeaan perspektiiviin. 


KAHDESKOLMATTA LUKU 


ALEKSANTERI 


I VALLOITTAJAN SIELU 


Aristoteleen intellektuaalinen ura hänen jätettyään kuninkaallisen oppi- 
laansa ja Aleksanterin sotilasura olivat rinnakkaisilmiöitä; kummankin 
elämä ilmensi valloitusta ja synteesiä. Ehkäpä filosofi oli valanut nuoru- 
kaisen mieleen tuota ykseyden intoa, joka loi jonkinlaista suuruuden hoh- 
detta Aleksanterin voittoihin. Luultavampaa silti on, että päätös oli isän 
kunnianhimon perintöä, jonka äidin veri kuohutti intohimoksi. Ymmär- 
tääksemme Aleksanteria meidän täytyy aina muistaa, että hänen suonis- 
saan velloi Filippoksen juopunut voima ja Olympiaan barbaarinen kiihko. 
Sitä paitsi Olympias väitti olevansa Akhilleuksen jälkeläinen. Sen vuoksi 
Ilias aivan erikoisesti veti puoleensa Aleksanteria. Mennessään Helles- 
pontoksen yli hän mielestään kulki Akhilleuksen jäljissä; kun hän valloitti 
Vähän Aasian, hän täydensi esi-isänsä Troian luona aloittaman työn. 
Kaikilla sotaretkillään hän kuljetti mukanaan Aristoteleen reunamuistu- 
tuksilla varustettua Iliaan kappaletta. Usein hän yöksi asetti sen pään- 
alusensa alle tikarin viereen, ikään kuin päämäärän ja välikappaleen ver- 
tauskuviksi. 

Synkkä molossi Leonidas johti pojan ruumiinharjoituksia. Lysimakhos 
opetti häntä lukemaan, Aristoteles koetti kasvattaa hänen henkeään. 
Filippos halusi Aleksanterin opiskelevan filosofiaa, »jottet sinä tekisi monia 
sellaisia tekoja, jollaisia minä valitettavasti olen tehnyt». Aristoteles teki 
Aleksanterista jossakin määrin helleenin. Aleksanteri ihaili koko ikänsä 
Kreikan kirjallisuutta ja kadehti Kreikan sivistystä. Kahdelle kreikkalai- 
selle, jotka istuivat hänen vierellään Kleitoksen tappoon päättyneissä hur- 
jissa juomingeissa, hän lausui: »Ettekö tunne olevanne kuin puolijumalia 
villien joukossa istuessanne näiden makedonialaisten parissa? 

Ruumiillisessa suhteessa Aleksanteri oli nuorukaisen ihanne. Hän oli 
etevä jokaisessa urheilulajissa: nopea juoksija, erinomainen ratsastaja, 
loistava miekkailija, harjaantunut jousimies, peloton metsästäjä. Hänen 
ystävänsä kehoittivat häntä osallistumaan Olympian juoksukilpailuihin; 
hän vastasi olevansa valmis, jos vastustajat olisivat kuninkaita. Aleksan- 
teri taltutti jättiläishevosen Bukefaloksen, mikä ei ollut onnistunut kenel- 
lekään muulle. Silloin Filippos Plutarkhoksen mukaan osoitti suosiotaan 
profeetallisin sanoin: »Poikani, Makedonia on sinulle liian pieni, etsi itsel- 
lesi laajempi, arvoisesi valtakunta.» Marssittaessakin hänen kesytön tar- 

monsa purkautui siten, että hän ammuskoli nuolilla sopiviin maaleihin tai 
heittäytyi maahan ja kiipesi jälleen vaunuihin niiden kiitüessü täyttä 
vauhtia. Taistelujen lomassa hän motsästeli ja kävi yksinään ja jalan 
minkä eläimen kimppuun hyvänsä. Kerran oteltuaan leijonan kanssa hän 
oli mielissään, kun sanottiin hänen taistelleen kuin olisi ollut ratkaistava, 
kumpi oli oleva kuningas. Hän piti ankarasta työstä ja vaarallisista hank- 
keista eikä voinut sietää lepoa. Hän nauroi muutamille sotapäälliköilleen, 
joilla oli niin monta palvelijaa, etteivät keksineet itselleen mitään tehtävää. 
Minusta on ihmeellistäs, hän sanoi heille, vettä te, vaikka olette niin koke- 
neita miehiä, ette tiedä niiden, jotka tekevät työtä, nukkuvan paremmin 
kuin ne, joiden puolesta toiset työskentelevät. Ettekö vielä ole oppineet, 
että voittojemme jälkeen on tärkeintä välttää kukistamiemme paheita ja 
heikkouksia?» Häntä suututti uneen käytetty aika, ja hänellä oli tapana. 
sanoa, että etupäässä »uni ja suvunjatkamistoimitus saivat hänet tunte- 
maan olevansa kuolevainen». Hän oli kohtuullinen ruoan ja viime vuosiaan 
lukuunottamatta juoman suhteen, vaikka hän mielellään viipyikin ystävien 
seurassa viinimaljan ääressä. Hän ylenkatsoi rasvaisia ruokia ja torjui 
luotaan hänelle tarjotut etevät kokit sanoen, että yömarssi antoi hänelle 
hyvän ruokahalun aamiaista ja kevyt aamiainen päivällistä varten. Ehkä 
juuri näiden tapojen ansiosta hänen hipiänsä oli huomattavan heleä ja 
hänen ruumiinsa ja hengityksensä, kuten Plutarkhos sanoo, »niin tuoksu- 
vat, että hänen käyttämänsä vaatteet tulivat hyvänhajuisiksin. Vaikka 
ottaisimmekin huomioon, että maalarit, veistäjät ja kaivertajat imartelivat 
häntä kuvatessaan, tiedämme aikalaisten kuvauksista, että hän oli ko- 
meampi kuin kukaan aikaisempi kuningas ja että hänelläoli ilmeikkäät 
piirteet, lempeät siniset silmät ja rehevä kastanjanruskea tukka. Hän suosi 
parranajotavan koteutumista Eurooppaan, koska poskiparta tarjosi vihol- 
liselle liian sopivan tarttumakohteen. Tässä pikkuseikassa kenties piilee 
hänen suurin historiallinen merkityksensä. 

Hän oli erittäin tiedonhaluinen nuorukainen, mutta joutui liian aikaisin 
kantamaan vastuuta, jotta olisi ehtinyt henkisesti kypsyä. Kuten monet 
muut toiminnan miehet, hän suri sitä, ettei voinut samalla olla ajattelija. 
Hän janosis, kertoo Plutarkhos, »rajusti oppia, ja hänen janonsa yltyi 
ajan mukana... Hän rakasti kaikenlaista lukemista ja tietoa», ja mars- 
sittuaan tai taisteltuaan koko päivän hän mitä suurimmalla mielihyvällä 
valvoi puoli yötä keskustellen oppineiden ja tiedemiesten kanssa. Omasta 
puolestani», hän kirjoitti Aristoteleelle, »voittaisin mieluummin muut 
sen tietämisessä, mikä on erinomaista, kuin valtani ja mahtini laajuuden 
puolesta». Mahdollisesti Aristoteleen kehoituksesta hän lähetti retkikun- 
nan etsimään Niilin lähteitä, ja hän myönsi anteliaasti varoja erilaisia 
tieteellisiä tutkimuksia varten. Voidaan epäillä, olisiko hän kauemmin 
eläessään saavuttanut Caesarin selkeää älyä tai Napoleonin joustavaa ym- 

mürrystü. Hän nousi valtaistuimelle kaksikymmenvuotiaana, ja sen jäl- 
keen sodankäynti ja hallintotehtävät vaativat hänen koko aikansa, joten 
hänen kasvatuksensa jäi riittämättömäksi loppuun saakka. Hän saattoi 
puhua loistavasti, mutta eksyessään pois politiikasta ja sodasta teki sadoit- 
tain erehdyksiä. Kaikista sotaretkistään huolimatta hän ei näytä koskaan 
saavuttaneen sellaista maantieteen tuntemusta, kuin hänen oman aikansa 
tiede olisi voinut hänelle antaa. Ajoittain hän nousi dogmien yläpuolelle, 
mutta pysyi kuolemaansa saakka taikauskon orjana. Hän uskoi vakaasti 
ennustajiin ja astrologeihin, joita hänen hovinsa oli tulvillaan. Ennen 
Arbelan taistelua hän suoritti koko yön maagillisia menoja taikuri Aristand- 
roksen kanssa ja uhrasi pelon jumalalle. Hän kävi ihmisiä ja petoja vastaan 
rohkeuden hurmiossa, mutta enteet ja ihmeet säikyttivät hänet helposti 
jopa muuttamaan tärkeitä suunnitelmiakin. Hän saattoi johtaa tuhansia 
miehiä, kukistaa ja hallita miljoonia, mutta ei hillitä itseään. Hän ei kos- 
kaan oppinut tuntemaan omia vikojaan ja puutteitaan, vaan salli ylis- 
tyksen turmella ja hävittää arvostelukykynsä. Hän eli jännityksen ja 
maineen kiihkossa ja rakasti sotaa siinä määrin, ettei hänen mielensä kos- 
kaan tuntenut tunninkaan lepoa. 

Hänen siveellinen luonteensa vaappui samanlaisten ristiriitojen välillä. 
Hän oli pohjaltaan tunteellinen ja tunteikas, hänellä oli, kuten kerrotaan, 
»riutuvat silmät», runous ja musiikki saivat hänet joskus suunniltaan lii- 
kutuksesta; nuoruudessaan hän soitti antaumuksella harppua. Kun Filippos 
kiusoitteli häntä tästä, hän hylkäsi soittimen, ja sen jälkeen hän, ikään 
kuin voittaakseen itsensä, kieltäytyi kuulemasta muita kuin sotaisia säve- 
leitä. Sukupuolisessa suhteessa hän oli melkein hyveellinen, mikä ei kui- 
tenkaan johtunut periaatteesta, vaan muista askareista. Hänen lakkaa- 
maton toimeliaisuutensa, pitkät marssit ja taajat taistelut, monimutkaiset 
suunnitelmat ja hallintotaakka kuluttivat hänen voimansa ja jättivät 
hänelle niukalti aikaa rakkauden mielitekoihin. Hän otti monta vaimoa, 
mutta se tapahtui poliittisista syistä. Hän oli ritarillinen naisille, mutta 
piti kenraaliensa seuraa parempana. Kerran hänen adjutanttinsa toivat 
myöhään yöllä hänen telttaansa kaunottaren. Aleksanteri kysyi: »Miksi 
tähän aikaan?» »Minun täytyi odottaa», vastasi nainen, saadakseni mie- 
heni vuoteeseen.» Aleksanteri lähetti naisen pois ja soimasi palvelijoitaan 
sanoen, että heidän takiaan hän oli ollut vähällä joutua avionrikkojaksi. 
Hänessä oli monta homoseksuaalista piirrettä, ja hän rakasti Hefaistionia 
mielettömästi, mutta kun taraslainen Theodoros tarjosi hänelle ostetta- 
vaksi tavattoman kaunista poikaa, hän ajoi miehen ulos ja pyysi ystä- 
viään sanomaan, miten hän oli osoittanut sellaista sielun halpamaisuutta, 
että joku julkeni tehdä moisen tarjouksen hänelle. Hänen ystävyydessään 
oli sellaista hellyyttä ja huolenpitoa kuin useimpien ihmisten rakkaudessa. 
Ei kukaan tuntemamme valtiomies, sotapäälliköistä puhumattakaan, ole 

ollut vilpittömän luottavaisempi ja lämminsydämisempi, avomielisemmin 
ilmaissut kiintymystään ja tarkoitusperiään eikä ollut jalomielisempi 
pelkille tuttavilleen ja vihollisilleenkin. Plutarkhos huomauttaa, »miten 
vähäpätöisistä seikoista hän sai aiheen kirjoittaa kirjeitä ystävilleen», 
Hän sai ystävällisyydellään sotamiehet kiintymään itseensä. Hän pani 
heidän henkensä vaaraan, mutta ei harkitsemattomasti, ja hän näytti 
kärsivän kaikista heidän haavoistaan. Kuten Caesar antoi anteeksi Bru- 
tuksello ja Cicerolle ja Napoleon Fouchélle ja Talleyrand'ille Aleksanteri 
antoi anteeksi rahastonhoitaja Harpalokselle, joka oli kavaltanut hänen 
varansa ja oli palannut rukoilemaan armoa. Kaikkien ihmeeksi nuori val- 
loittaja nimitti hänet uudelleen rahastonhoitajaksi, nähtävästi suotuisin 
seurauksin. Kun Aleksanteri v. 333 sairastui Tarsoksessa, hänen lääkärinsä 
Filippos tarjosi hänelle puhdistavan juoman. Samalla hetkellä tuotiin 
kuninkaalle Parmenionin kirje, jossa ilmoitettiin, että Filippos oli ottanut 
Dareiokselta lahjuksia myrkyttääkseen Aleksanterin. Aleksanteri ojensi 
kirjeen Filippokselle ja tämän sitä lukiessa kaatoi juoman kurkkuunsa — 
ilman huonoja seurauksia. Hänen jalomielisyytensä maine oli avuksi 
sodassa. Monet viholliset antautuivat vangiksi ja kaupungit avasivat 
porttinsa, koska eivät pelänneet ryöstöä. — Kuitenkin hänessä oli molos- 
silaisen naarastiikerin verta, ja hänen katkerana kohtalonaan oli joutua 
tuhoon satunnaisten julmuuden puuskien takia. Kun hän oli piirityksen jäl- 
keen vallannut Gazan rynnäköllä, hän raivostuneena pitkällisen vastarinnan 
takia käski lävistää urhoollisen komentajan Batiin jalat ja pujottaa nii- 
den läpi vaskirenkaita; sitten hän Akhilleuksen muiston juovuttamana 
laahautti kuollutta persialaista täyttä vauhtia kiitävien kuninkaallisten 
vaunujen jäljessä ympäri kaupungin. Kun hän tyynnyttääkseen hermojaan 
yhä enemmän ja enemmän turvautui väkijuomiin, hän viime vuosinaan 
kärsi yhä useammin ja useammin sokean raivon purkauksista, joita seura- 
sivat rajun katumuksen puuskat. 

Kunnianhimo hallitsi kaikkia muita hänen ominaisuuksiaan. Nuoru- 
kaisena häntä vimmastuttivat Filippoksen voitot: »Isäni», hän valitti ystä- 
villeen, suorittaa kaiken valmiiksi, ennen kuin me ehdimme mukaan, eikä 
jätä minulle ja teille mitään tilaisuutta suuriin ja merkittäviin tekoihin». 
Intohimoisesti tahtoessaan suorittaa jotakin hän ryhtyi mihin tehtävään 
ja uhmasi millaista vaaraa hyvänsä. Khaironeian luona hän ryntäsi ensim- 
mäisenä Theban »pyhän joukon» kimppuun; Graneikoksen luona hän päästi 
täysin valloilleen sen, mitä itse sanoi »vaaran kohtaamisen kiihkoksio. 
Siitäkin tuli hillitön intohimo; taistelun näkeminen ja melske päihdyttivät 
hänet. Hän unohti sotapäällikön velvollisuudet ja syöksyi päätä pahkaa 
kiivaimpaan otteluun. Hänen sotilaittensa, jotka pelkäsivät menettävänsä 
hänet, täytyi tuon tuostakin rukoilla häntä siirtymään taemmas. Hän ei 
ollut suuri sotapäällikkö, vaan urhea soturi, jonka itsepäinen sisukkuus 

ja poikamainen piittaamattomuus mahdottomuuksista johtivat ennen 
näkemättömiin voittoihin. Hänen osuuttaan oli innoitus. Todennäköisesti 
hänen pystyvät alijohtajansa vastasivat organisaatiosta, koulutuksesta, 
taktiikasta ja strategiasta. Hän johti joukkojaan loistavan mielikuvituk- 
sensä, synnynnäisen puhetaitonsa ja sen auliuden avulla, jolla hän jakoi 
niiden kärsimykset ja vaivat. Hänen pystyvyyttään hallintomieheksi ei 
voi asettaa kysymykseen: hän hallitsi lempein ja lujin käsin valloittamiaan 
avaroita alueita; hän noudatti rehellisesti sopimuksia, joita oli solminut 
sotapäällikköjen ja kaupunkien kanssa, eikä hän sallinut käskynhaltijoi- 
densa sortaa alamaisiaan. Sotaretkiensä jännityksen ja sekasorron keskellä- 
kin hän ajatustensa keskipisteenä oli se suuri päämäärä, jota hänen kuo- 
lemansakaan ei voinut tehdä tyhjäksi: koko itäisen Välimeren maailman 
yhdistäminen kulttuurikokonaisuudeksi, jota hallitsisi ja kohottaisi Kreikan 
paisuva sivistys. 


II. MAINEEN POLUT 


Noustessaan valtaistuimelle Aleksanteri huomasi olevansa liitoksistaan 
natisevan valtakunnan hallitsija. Traakian ja Illyrian pohjoiset heimot 
kapinoivat; Aitolia, Akarnania, Fokis, Elis ja Argolis sanoutuivat irti uskol- 
lisuudestaan; ambrakialaiset karkottivat makedonialaisen varuskunnan; 
Artakserkses III kerskui, että hän oli Filippoksen murhan alkuunpanija ja 
ettei Persian nyt tarvinnut pelätä mitään valtaistuimelle nousseen epä- 
kypsän kaksikymmenvuotiaan nulikan taholta. Kun ilosanoma Filippok- 
sen kuolemasta saapui Ateenaan, Demosthenes pukeutui juhla-asuun, pai- 
noi päähänsä kukkaseppeleen ja ehdotti kansankokoukselle, että murhaaja 
Pausaniaalle annettaisiin kunniaseppele tunnustukseksi. Makedoniassa 
itsessään vehkeili toistakymmentä puoluetta nuoren kuninkaan henkeä 
vastaan. 

Aleksanteri nousi tilanteen herraksi osoittaen päättävää tarmoa, joka 
teki lopun kaikesta sisäisestä vastustuksesta ja määräsi hänen uransa tah- 
din. Otettuaan vangiksi ja teloitettuaan kotimaiset salaliittolaisjohtajat 
hän marssi etelään (336) ja ehti muutamassa päivässä Theban edustalle. 
Kreikan valtiot kiirehtivät jälleen tunnustamaan alamaisuuttaan: Ateena 
lähetti vuolaan anteeksipyynnön, myönsi hänelle kaksi seppelettä ja juma- 
lalle kuuluvat kunnianosoitukset. Leppyneenä Aleksanteri julisti kaikki 
Kreikan diktatuurit kumotuiksi ja määräsi, että jokainen kaupunki sai 
elää, vapaana ja omien lakiensa mukaan. Amfiktyoniliitto vahvisti hänelle 
samat oikeudet ja kunnia-aseman, jotka se oli myöntänyt Filippokselle. 
Korinthokseen kokoontunut kongressi, jossa olivat edustettuina kaikki 
Kreikan valtiot paitsi Sparta, julisti hänet kreikkalaisten ylipäälliköksi ja 
lupasi miehiä ja tarvikkeita Aasian sotaretkeä varten. Aleksanteri palasi 

Pollaan, palautti järjestyksen pääkaupunkiin ja marssi sitten kukistamaan 
pohjoisia barbaariheimoja (335). Napoleonin vertaisena nopeudessa hän 
etoni joukkoineen aina nykyisen Bukarestin seuduillo saakka ja pystytti 
lippunsa Tonavan pohjoisrannalle. Sitten hän kuultuaan illyrialaisten 
etenovän Makedoniaa kohti marssitti joukkonsa neljättäsataa kilometriä 
nykyisen Serbian halki, hyökkäsi yllättäen maahantunkijoiden kimppuun 
selästä päin, voitti heidät ja ajoi rippeet takaisin niiden omille vuorille. 

Mutta sillä välin oli Ateenan saanut kuohuksiin huhu, että Aleksanteri 
oli saanut surmansa taistellessaan Tonavan varrella. Demosthenes saarnasi 
vapaussotaa ja otti hyvällä omallatunnolla Persialta suuria summia edis- 
tääkseen suunnitelmiaan. Hänen yllytyksestään Theba nousi kapinaan, 
surmasi Aleksanterin jättämät makedonialaiset virkamiehet ja piiritti 
Kadmeian makedonialaista varusväkeä. Ateena lähetti apua Theballe 
ja kehoitti Hellasta ja Persiaa yhtymään liittoon Makedoniaa vastaan. 
Aleksanteri raivostui menettelystä, joka hänen mielestään ei ollut vapau- 
den rakkautta, vaan mitä törkeintä kiittämättömyyttä ja petosta. Hän 
marssitti uupuneet joukkonsa jälleen Kreikkaan, ehti kolmessatoista päi- 
vässä Thebaan ja löi vastaansa lähetetyt joukot. Hän antoi puolustukset- 
tomaksi jääneen kaupungin kohtalon sen vanhojen vihollisten, Plataiain, 
Orkhomenoksen, Thespiain ja Fokiin, ratkaistavaksi. Nämä päättivät, 
että Theba oli poltettava maan tasalle ja sen asukkaat myytävä orjiksi. 
Toivoen antavansa opetuksen muille kapinallisille Aleksanteri allekirjoitti 
määräyksen, mutta käski, että voittajien oli säästettävä Pindaroksen koti- 
talo sekä pappien, papittarien ja kaikkien niiden thebalaisten henki, jotka 
saattoivat osoittaa vastustaneensa kapinaa. Myöhemmin hän häpesi tätä 
julmaa kostoa, ja »varmasti suostui vähääkään vastustelematta mihin 
hyvänsä, mitä joku thebalainen häneltä anoi». Hän hyvitti menettelynsä 
osittain kohtelemalla lempeästi Ateenaa, jolle hän antoi anteeksi edellisenä 
vuonna tehdyn sopimuksen rikkomisen eikä antanut pontta vaatimuksel- 
leen Demostheneen ja muiden makedonialaisvastaisten johtajien luovutta- 
misesta. Elämänsä loppuun asti hän säilytti kunnioittavan asenteensa ja 
kiintymyksensä Ateenaa kohtaan: hän vihki Akropoliin pyhäköille monia 
Aasiassa ottamiaan sotasaalisesineitä, palautti Ateenaan Kserkseen anasta- 
mat tyranninmurhaajien patsaat ja huomautti vaivalloisen sotaretken 
jälkeen: 20i ateenalaiset, saatatteko uskoa minkälaisiin vaaroihin antau- 
dun saadakseni teiltä ylistystä?» 

Sen jälkeen kun kaikki Kreikan valtiot Spartaa lukuun ottamatta olivat 
jälleen tunnustaneet alamaisuutensa, Aleksanteri palasi Makedoniaan ja 
ryhtyi valmisteluihin Aasiaan hyökkäämistä varten. Hän havaitsi että 
hänen valtionrahastonsa oli miltei tyhjä ja että Filippos oli jättänyt perin- 
nöksi 500 talentin (3 000 000 dollarin) vaillingin. Hän lainasi 800 talenttia 
ja ryhtyi voittamaan ei maailmaa, vaan velkaansa. Hän oli toivonut voi- 

vansa käydä Persiaa vastaan koko Hellaan esitaistelijana, mutta hän 
tiesi, että puoli Kreikkaa rukoili hänen pikaisen kuolemansa puolesta. 
Kerrottiin, että persialaiset saattoivat panna liikkeelle miljoonan miestä; 
Aleksanterin siirtoarmeijan vahvuus ei ylittänyt kolmeakymmentätuhatta 
jalka- ja viittätuhatta ratsumiestä. Silti uusi Akhilleus ryhtyi, jätettyään 
Antipatroksen 12 000 miehen kera suojelemaan Makedoniaa ja vartioimaan 
Kreikkaa, kuninkaiden historian uhkarohkeimpaan ja romanttisimpaan yri- 
tykseen. Hänellä oli vielä yksitoista vuotta elinaikaa, mutta hän ei enää 
koskaan ollut näkevä kotiaan tai Eurooppaa. Sillä aikaa kun hänen sota- 
joukkonsa kulki Hellespontoksen yli Lesboksesta Abydokseen, hän itse 
nousi maihin Sigeionin niemessä kulkeakseen tietä, jota myöten uskoi 
Agamemnonin samonneen Troiaa kohti. Joka askeleella hän lausui seura- 
laisilleen otteita Illiaasta, jonka hän osasi miltei ulkoa. Hän kaadatti 
öljyä Akhilleuksen luullulle hautakummulle, peitti sen seppelein ja juoksi 
muinaisuuden tavan mukaan alasti sen ympäri. »Onnellinen Akhilleus», 
hän huudahti, »jolla eläissään oli niin uskollinen ystävä ja kuoltuaan niin 
mainio runoilija hänen tekojaan ylistämässä!» Hän teki pyhän lupauksen 
saattaa onnelliseen päätökseen sen pitkällisen kamppailun Aasian ja Euroo- 
pan välillä, joka oli alkanut Troian luona. 

Tarkoituksemme kannalta ei ole tarpeen kerrata hänen voittojensa tari- 
naa. Hän kohtasi ensimmäisen persialaisen sotajoukon Graneikos-joen 
partaalla ja voitti sen. Sillä kertaa Kleitos pelasti Aleksanterin hengen 
lyömällä käden poikki persialaiselta, joka oli iskemäisillään Aleksanteria 
takaapäin: haaveksiva historiantutkija voisi sellaisten tapahtumien varaan 
rakentaa sattumavaltaisen historiantulkinnan.  Annettuaan miestensä 
levätä hän marssi Jooniaan ja tarjosi kreikkalaiskaupungeille kansanval- 
taista itsehallintoa hänen suojelusherruudessaan. Useimmat avasivat vas- 
tustelematta porttinsa. Issoksen luona hän kohtasi Dareios III:n johtaman 
persialaisten päävoiman, 600 000 miestä. Jälleen hän voitti käyttämällä 
ratsuväkeä hyökkäykseen, jalkaväkeä puolustukseen. Dareios pakeni jät- 
täen aarteensa ja perheensä jäsenet jälkeensä; edelliset otettiin vastaan 
kiitollisin mielin, jälkimmäisiä kohdeltiin ritarillisesti. Saatuaan taiste- 
lutta haltuunsa Damaskoksen ja Sidonin Aleksanteri ryhtyi piirittämään 
Tyrosta, jonka satamassa oli suuri, Persian palkoissa oleva foinikialainen 
laivasto. Vanha kaupunki teki niin kauan vastarintaa, että kun Aleksan- 
teri vihdoin valloitti sen, hän menetti malttinsa ja salli miestensä surmata 
8 000 tyrolaista ja myydä 30 000 orjiksi. Jerusalem antautui sovinnolla, 
ja sitä kohdeltiin hyvin; Gaza taisteli, kunnes kaupungin jokainen mies 
virui kuolleena ja jokainen nainen oli raiskattu. 

Makedonialaiset jatkoivat voitollista marssiaan Sinain erämaan halki 
Egyptiin, missä Aleksanteri, joka osoitti tahdikasta kunnioitusta maan 
jumalia kohtaan, otettiin vastaan taivaan lähettämänä vapauttajana. 

Tietäen uskonnon politiikkaa väkevämmäksi hän samosi toisen erämaan 
halki Sivahin keitaalle osoittamaan kunnioitustaan Ammon-jumalalle — 
omalle isälleen, jos Olympiasta sopi uskoa. Taipuisat papit kruunasivat 
hänet faaraoksi ikivanhoin juhlamenoin ja tasoittivat siten tien Ptolemaios- 
dynastialle. Palattuaan suistomaahan Aleksanteri joko itse keksi tai hyväk- 
syi ajatuksen uuden pääkaupungin rakentamisesta Niilin jonkin suuhaaran 
äärelle. Kenties olivat läheisen Naukratiin kreikkalaiset kauppiaat sitä ehdo- 
telleet toivoen siten saavansa sopivamman varastopaikan kreikkalaisten 
Egyptin kanssa käymälle kaupalle, jonka nyt voitiin otaksua laajentuvan. 
Hän hahmotteli Aleksandrian muurien piirin, tärkeimpien katujen kulku- 
suunnan ynnä egyptiläisten ja kreikkalaisten jumalien temppelien tulevat 
paikat. Muut yksityiskohdat hän jätti arkkitehtinsä Deinokrateen huostaan.: 

Marssittuaan takaisin Aasiaan Aleksanteri kohtasi Dareioksen monikie- 
lisen armeijan Gaugamelan luona lähellä Arbelaa. Vihollisen lukuisuus teki 
hänet alakuloiseksi, sillä hän tiesi, että yksi tappio tekisi tyhjäksi kaikki 
hänen voittonsa. Hänen sotilaansa lohduttivat häntä: »Ole iloisella mie- 
lellä, kuningas. Älä pelkää vihollisten suurta lukumäärää, sillä he eivät 
pysty vastustamaan edes meihin piintynyttä vuohen hajuakaan» Alek- 
santeri käytti yön tiedustelemalla maastoa, jossa aikoi käydä taisteluun, 
ja uhraamalla jumalille. Hänen voittonsa oli ratkaiseva. Dareioksen 
kurittomat sotajoukot eivät pystyneet työntämään falangeja tieltään 
eivätkä osanneet puolustautua makedonialaisen ratsuväen nopeilta ja 
yllättäviltä päällekarkauksilta. Ne hajaantuivat ja pakenivat; Dareios 
ei suinkaan viimeisenä poistunut kentältä. Dareioksen kenraalit murhasi- 
vat hänet pelkuruuden tähden, ja sillä aikaa Babylon alistui Aleksanterin 
valtaan, joka otti haltuunsa sen aarteet ja jakoi osan niistä sotilailleen, 
mutta lumosi kaupungin osoittamalla kuuliaisuutta sen jumalille ja määrää- 
mälle sen pyhäköt rakennettaviksi entiselleen. Saman vuoden (331) 
lopulla hän ehti Susaan, jonka väestö yhä muistellen Elamin muinaista 
loistoa tervehti häntä vapauttajana. Hän suojeli kaupunkia ryöstöltä, 
mutta ilahdutti joukkojaan jakelemalla niille osan Dareioksen holveista 
löytämistään 50 000 talentista. Plataiain asukkaille hän lähetti melkoisen 
rahasumman, koska he olivat niin urheasti taistelleet persialaisia vastaan 
480, ja hän näyttää maksaneen Aasian kreikkalaiskaupungeille takaisin 
alahjoituksets, jotka hän oli hankkinut niiltä sotaretkensä alussa. Ja 
ylpeästi hän julisti koko maailman helleeneille, että he nyt olivat täysin 
vapaat Persian vallasta. 

Tuskin levähdettyään Susassa hän sydäntalvella marssi vuorten yli val- 
loittamaan Persepolista ja liikkui niin nopeasti, että hän oli Dareioksen 


1 Deinokrates oli saavuttanut Aleksanterin suosion luvatessaan veistää 1 800 metriä 
korkean Athos-vuoren Aleksanterin patsaaksi, joka seisoisi vyötäröä myöten vedessä ja 
pitäisi toisessa kädessään kaupunkia, toisessa satamaa. Hanketta ei koskaan toteutettu. 

palatsissa, ennen kuin persialaiset ehtivät piilottaa kuninkaan aarteita. 
Täällä hänen arvostelukykynsä taas hylkäsi hänet, ja hän poltatti loistavan 
kaupungin poroksi. Hänen soturinsa ryöstivät talot, tekivät väkivaltaa 
naisille ja tappoivat miehet. He olivat kenties joutuneet mielettömän rai- 
von valtaan nähdessään kaupunkia lähestyessään kahdeksansataa kreikka- 
laista, joilta persialaiset eri syistä olivat silponeet käsivarret, sääret tai kor- 
vat tai puhkaisseet silmät. Aleksanteri heltyi kyyneliin heidät nähdessään, 
antoi heille maata ja määräsi alustalaisia heitä palvelemaan. 

Yhä edelleen kyltymättömänä hän yritti nyt samaa, missä Kyyros 
Suuri oli epäonnistunut, Persian itärajalla samoilevien heimojen kukista- 
mista. Ehkäpä hän puutteellisessa maantieteen tuntemuksessaan uskoi 
salaperäisen idän takaa löytävänsä valtameren luonnolliseksi rajaksi val- 
loittamalleen valtakunnalle. Saavuttuaan Sogdianaan hän tuli kylään, 
jossa asui brankhidien jälkeläisiä. Koska brankhidit olivat 480 luovutta- 
neet Kserkseelle heidän lähellä Miletosta sijainneen temppelinsä aarteet, 
Aleksanteri sen ajatuksen huumaamana, että hän kosti ryöstön uhriksi 
joutuneen jumalan puolesta, määräsi kaikki asukkaat, naiset ja lapsetkin, 
tapettaviksi siten kostaen isien synnit viidenteen polveen. Hänen sotaret- 
kensä Sogdianaan, Arianaan ja Baktriaan vaativat paljon verta, mutta 
antoivat vähän saalista. Hän sai muutamia voittoja, löysi hiukan kultaa 
ja jätti kaikkialle jälkeensä vihollisia. Lähellä Bukharaa hänen miehensä 
ottivat vangiksi Dareioksen surmaajan Bessoksen. Aleksanteri ryh- 
tyi äkkiä suurkuninkaan kostajaksi, pieksätti Bessoksen miltei hengiltä, 
leikkautti häneltä nenän ja korvat ja sitten lähetti hänet Ekbatanaan, 
missä hänet teloitettiin siten, että käsivarret sidottiin toiseen, säärettoi- 
seen köysillä yhteen vedettyyn puuhun, jotka köysien katkaisemisen jäl- 
keen tempasivat ruumiin kappaleiksi. Mitä kauemmas Aleksanteri eteni 
Kreikasta, sitä enemmän hänestä tuli barbaari-, sitä vähemmän kreikka- 
lainen kuningas. 

Vuonna 327 hän marssi Himalajan yli Intiaan. Turhamaisuus ja ute- 
liaisuus houkuttelivat yhteisvoimin hänet niin kaukaisille seuduille. Hänen 
kenraalinsa neuvoivat häntä luopumaan hankkeesta, ja sotajoukko seurasi 
napisten. Kuljettuaan Induksen poikki hän voitti kuningas Poroksen ja 
julisti aikovansa edetä Ganges-virralle saakka. Hänen sotilaansa kuiten- 
kin kieltäytyivät jatkamasta pitemmälle. Hän suostutteli heitä ja murjotti, 
kuten ainakin Akhilleuksen jälkeläinen, kolme päivää teltassaan, mutta 
he olivat saaneet kyllikseen. Hän kääntyi alakuloisena takaisin ja suuntasi 
vastahakoisesti matkansa länttä kohti. Raivatessaan tietä vihollisheimo- 
jen halki hän osoitti sellaista henkilökohtaista urheutta, että sotilaat itki- 
vät, kun eivät kyenneet toteuttamaan hänen kaikkia unelmiaan. Hän oli 
ensimmäinen, joka kiipesi mallilaisten muurin yli. Kun hän ja kaksi muuta 
olivat hypänneet alas kaupunkiin, tikkaat särkyivät, ja he olivat yksinään 

keskellä vihollisia. Aleksanteri taisteli, kunnes sortui haavojonsa uuvutta- 
mana maahan. Sillä välin sotajoukko oli tunkeutunut kaupunkiin, ja 
soturi toisensa jälkeen uhrasi henkensä maassa viruvaa kuningasta suojel- 
lessaan. Taistelun päätyttyä Aleksanteri kannettiin telttaansa ja sota- 
vanhukset suutelivat hänen vaatteitaan hänen kulkiessaan ohi. Kolmen 
toipilaskuukauden jälkeen hän alkoi uudestaan marssia pitkin Induksen 
vartta ja saapui lopulta Intian valtamerelle. Hän lähetti osan joukoistaan 
meritse Nearkhoksen johdossa, ja tämä selviytyi taitavasti pitkästä mat- 
kasta tuntemattomilla vesillä. Aleksanteri itse johdatti loput armeijastaan 
luoteista kohti Intian rannikkoa pitkin ja Gedrosian (BelutSistanin) erä- 
maan halki, missä hänen miehensä kokivat yhtä raskaita kärsimyksiä 
kuin Napoleonin armeija palatessaan Moskovasta. Kuumuus tappoi tuhan- 
sia, jano vielä useampia. Löydettiin vähän vettä, ja se tuotiin Aleksante- 
rille, mutta tämä antoi sen tahallaan vuotaa maahan. Kun hänen joukkonsa 
rippeet pääsivät Susaan, oli kymmenisentuhatta miestä kuollut ja Alek- 
santeri oli puolittain mielisairas. 


III. JUMALAN KUOLEMA 


Aleksanteri oli nyt ollut Aasiassa yhdeksän vuotta ja muuttanut voitoil- 
laan maanosaa vähemmän, kuin se oli muuttanut hänen tapojaan. Aristo- 
teles oli neuvonut häntä kohtelemaan helleenejä vapaina, barbaareja» 
orjina. Mutta hän oli yllätyksekseen tavannut Persian ylimyksistä hienos- 
tusta ja herrasmiehen tapoja, jollaisia ei usein nähty Kreikan melskeisissä 
kansanvalloissa. Hän ihaili tapaa, jolla suurkuninkaat olivat järjestäneet 
valtakuntansa, ja ihmetteli, miten hänen karkeat makedonialaisensa voi- 
sivat korvata sellaisia hallitusmiehiä. Hän teki sen johtopäätöksen, että 
hänen valloituksensa voisivat jäädä jossakin määrin pysyviksi vain, jos 
hän taivuttaisi Persian ylimykset alistumaan johtoonsa ja käyttäisi heitä 
hallintotehtävissä. Yhä enemmän ja enemmän ihastuneena uusiin alamai- 
siinsa hän hylkäsi ajatuksen hallita heitä makedonialaisena ja kaavaili 
itsensä kreikkalais-persialaiseksi keisariksi, jonka valtakunnassa kreikka- 
laiset ja persialaiset olisivat tasa-arvoisia ja sovinnossa yhdistäisivät kult- 
tuurinsa ja verensä. Euroopan ja Aasian pitkällinen kiista päättyisi hää- 
juhlaan. 

Tuhannet hänen soturinsa olivat jo naineet alkuasukasnaisia tai elivät 
yhdessä sellaisten kanssa. Eikö hänen tulisi tehdä samoin, naida Dareiok- 
sen tytär ja yhdistää kansakunnat sovintoon siittämällä kuningas, jonka 
suonissa juoksisi molempien hallitsijasukujen veri? Hän oli jo nainut 
baktrialaisprinsessa Roxanen, mutta tämä este voitiin jättää huomiotta. 
Hän ilmaisi suunnitelmansa upseereilleen ja ehdotti, että hekin ottaisivat 

puolisoikseen persiattaria. Heitä hymyilytti hänen toivonsa molempien 
kansakuntien yhdistämisestä, mutta he olivat kauan olleet poissa kotoa ja 
persiattaret olivat ihania. Niinpä Susassa vietetyssä suuressa hääjuhlassa 
(324) Aleksanteri otti puolisokseen Dareios III:n tyttären Stateiran ja 
Artakserkses III:n tyttären Parysatiin täten liittyen Persian kuningas- 
suvun kumpaankin haaraan; kahdeksankymmentä hänen upseereistaan otti 
persialaisen vaimon. Tuhansia samanlaisia avioliittoja solmittiin pian jäl- 
keenpäin sotamiesten ja persialaisnaisten kesken. Aleksanteri antoi kul- 
lekin upseerille melkoisen huomenlahjan ja maksoi avioituvien sotamiesten 
velat, jotka (mikäli Arrianokseen voidaan luottaa) kohosivat 20 000 talent- 
tin. Edistääkseen kansojen liittoa hän antoi kreikkalaisille siirtolaisille 
maata Mesopotamiassa ja Persiassa, millä tavoin hän pienensi muutamien 
Kreikan valtioiden väestöpainetta ja lievensi luokkasotaa.: Näin syntyivät 
hellenilàistyneet Aasian kaupungit, jotka olivat niin tärkeänä osana seleu- 
kidien valtakunnassa. Samaan aikaan hän valitutti 30 000 persialaista 
nuorukaista, antoi kasvattaa heidät kreikkalaiseen tapaan ja opetti heille 
helleenien sotataidon. 

On mahdollista, että hänen vaimoillaan oli jotakin osuutta siihen, että 
hän niin nopeasti otaksui itämaisia tapoja; ehkä se johtui vaatimattomuu- 
den puutteesta tai oli osa hänen suunnitelmaansa. »Persiassa», kertoo Plu- 
tarkhos, »hün ensiksi pukeutui barbaarien (so. muukalaisten) pukuun 
-ehkäpä arvellen siten helpottavansa persialaisten sivistämistä, mikään ei 
näet helpommin suostuttele ihmisiä kuin heidän tapojensa omaksuminen . 
Hän ei kuitenkaan noudattanut meedialaisten vaatepartta . .. vaan valiten 
keskitien persialaisen ja makedonialaisen kuosin välillä sommitteli pukunsa 
sellaiseksi, ettei se ollut yhtä liehuva kuin edellisten ja kuitenkin juhlavampi 
ja loisteliaampi kuin jälkimmäisten.) Hänen sotilaansa katsoivat tämän 
muutoksen osoittavan, että itä oli valloittanut Aleksanterin. He tunsivat 
menettäneensä hänet ja kaipasivat murheisina niitä huolenpidon ja kiin- 
'tymyksen osoituksia, joita hän aikaisemmin oli niin runsaasti jaellut heille. 
Persialaiset osoittivat hänelle kaikkea mahdollista kuuliaisuutta ja imarte- 
livat häntä hänen suureksi mielihyväkseen. Makedonialaiset, jotka itä- 
mainen ylellisyys oli veltostanut, nurkuivat hänen heille sälyttämiensä 
tehtävien takia, unohtivat hänen hyvänsuopaisuutensa, mutisivat kar- 
kaamisesta, jopa vehkeilivät hänen henkeäänkin vastaan. Hän alkoi antaa 
-etusijan persialaisten ylimysten seuralle. 

Hänen luopumuksensa tai diplomatiansa huippu oli se, että hän julis- 
tautui jumalaksi. V. 324 hän lähetti sanan kaikille Kreikan valtioille 
(lukuun ottamatta Makedoniaa, missä loukkaus Filipposta kohtaan olisi 
saattanut herättää suuttumusta), että hän tästä lähtien halusi tulla julki- 
sesti tunnustetuksi Zeus-Ammonin pojaksi. Useimmat valtiot taipuivat 
pitäen kaikkea pelkkänä muodollisuutena; itsepäiset spartalaisetkin myön- 

tyivät sanoen: »Olkoon Aleksanteri jumala, jos niin tahtoo.» Xi pidetty 
niin merkillisenä, että ihmisostä tuli jumala kreikkalaisten käsitteelle anta- 
massa merkityksessä. Ihmisyyden ja jumaluuden välinen kuilu ei ollut 
niin leveä kuin sittemmin nykyajan teologiassa. Monet kreikkalaiset, esi- 
merkiksi Hippodameia, Oidipus, Akhilleus, Ifigeneia ja Helene, olivat har-- 
panneet sen yli. Egyptiläiset olivat aina ajatelleet faaraonsa jumaliksi: jos. 
Aleksanteri olisi laiminlyönyt vaatia samaa arvoasemaa, niin rohkea en-. 
nakkotapausten loukkaaminen olisi kenties hämmentänyt egyptiläisiä. 
Siuahin, Didyman ja Babylonin papit, joilla katsottiin olevan erityisen syvàl-. 
liset tiedot tällä alalla, olivat kaikki vakuuttaneet hänen olevan jumalal-- 
lista syntyperää, On aivan epätodennäköistä, että Aleksanteri itse (toisin 
kuin Grote arvelee) todella uskoi olevansa jumala muuta kuin aivan vertaus-- 
kuvallisessa merkityksessä. Totta on, että hän korotettuaan itsensä juma- 
laksi muuttui yhä ärtyisämmäksi ja julkeammaksi, että hän istui kulta- 
istuimella, pukeutui pyhiin vaatekappaleisiin ja välistä koristi päänsä. 
Ammonin sarvilla. Mutta milloin hän ei maailman silmissä näytellyt. 
jumalaa, hän hymyili omille kunnianosoituksilleen. Kun hän haavoittui 
nuolesta, hän huomautti muutamille ystäville: »Katsokaa, tämä on verta. 
eikä sellaista jumalhurmetta, jota vuotaa kuolottomien haavoista.» Ettei 
hän ollut ottanut perin vakavalta kannalta. äitinsä kertomusta ukonnuo- 
lesta, käy ilmi hänen raivoisasta suuttumuksestaan, kun Attalos vihjaili. 
hänen syntyperästään, ja hänen huomautuksestaan, että unen tarve erot- 
taa ihmiset jumalista. Olympiaskin nauroi kuullessaan, että Aleksanteri' 
oli virallisesti pyhittänyt hänen tarunsa. »Milloin», hän kysyi, »Aleksanteri 
lakkaa panettelemasta minua Herslle?» | Jumaluudestaan huolimatta. 
Aleksanteri edelleen uhrasi jumalille — mikä oli kuulumatonta jumaluuden 
teoksi. Plutarkhos ja Arrianos, jotka helleenemä pystyivät arvostelemaan. 
asiaa, pitivät selvänä, että Aleksanteri korotti itsensä jumalaksi voidak- 
seen helpommin hallita taikauskoista ja kokoonpanoltaan kirjavaa väes- 
töä. Epäilemättä hän tunsi, että kahden toisilleen vihamielisen maailman 
yhdistäminen sujuisi helpommin sen kunnioituksen ansiosta, jolla rahvas. 
suhtautuisi häneen, jos ylemmät luokat tunnustaisivat hänen jumaluu- 
tensa. Ehkäpä hän tosiaan arveli saavansa valtakuntaansa hajoittavan 
uskonnollisen rikkinäisyyden loppumaan tekemällä omasta persoonastaan 
pyhän myytin ja yhdistävän yhteisen uskonnon.! 

Makedonialaiset upseerit eivät voineet ymmärtää Aleksanterin politiik- 


! Lukianos esittää ikivanhan käsityksensä eräässä »Vainajien, vuoropuheluistaans: 
Filippos: Et voi kieltää, että olet poikani, Aleksanteri. Jos olisit ollut Ammonin poika, 
et olisi kuollut. Aleksanteri: Tiesin koko ajan, että olit isäni. Hyväksyin oraakkelin 
väitteen vain, koska pidin sitä hyvänä politiikkana... Kun barbaarit luulivat ole- 
vansa tekemisissä jumalan kanssa, he lopettivat taistelemisen, ja niin heidän voittami- 
sensa kävi helposti päinsä. 

kaa. Kreikkalainen henki oli kohottanut heidät henkisen vapautumisen, 
mutta ei filosofisen suvaitsevuuden asteelle. Heidän mielestään oli nöy- 
ryyttävää heittäytyä kuninkaan jalkoihin, kuten nyt vaadittiin. Eräs 
hänen urheimmista upseereistaan, hänen pystyvimmän ja suosituimman 
kenraalinsa Parmenionin poika Filotas, alkoi punoa salaliittoa uuden juma- 
lan surmaamiseksi. Aleksanteri sai siitä vihiä, pidätytti Filetaan ja kiristi 
häneltä kiduttamalla tunnustuksen, joka leimasi hänen omanisänsä syyl- 
liseksi. Filotas pakotettiin toistamaan tunnustuksensa sotamiesten kuul- 
len, ja nämä oitis kivittivät hänet kuoliaaksi, kuten tapa tällaisissa tapauk- 
sissa vaati. Parmenion mestattiin lähetetyn käskynviejän toimesta syyl- 
liseksi epäiltynä ja joka tapauksessa otaksuttuna vihollisena. Tästä het- 
kestä loppuun saakka Aleksanterin ja hänen armeijansa suhteet kiristy- 
mistään kiristyivät. Joukot kävivät yhä tyytymättömämmiksi, kuningas 
yhä epäluuloisemmaksi, ankarammaksi ja yksinäisemmäksi. 

Hänen korkean asemansa yksinäisyys ja huolten kasvava taakka saivat 
hänet etsimään unohdusta ylenmääräisestä viinin käytöstä. Eräissä pidoissa 
Samarkandissa tuli Kleitos, joka oli pelastanut hänen henkensä Graneikos- 
virralla, viinin vaikutuksesta niin avosuiseksi, että väitti Aleksanterin 
voittojen olevan enemmän hänen sotilaidensa kuin hänen itsensä ansiota 
ja Filippoksen saaneen paljon enemmän aikaan. Aleksanteri, joka oli yhtä 
päihdyksissä, nousi iskeäkseen häntä, mutta Ptolemaios, Lagoksen poika, 
(josta pian tuli Egyptin hallitsija) toimitti Kleitoksen kiireesti pois. Klei- 
toksella oli kuitenkin enemmänkin sanottavaa; hän pujahti Ptolemaioksen 
käsistä ja palasi lopettamaan sanaryöppynsä. Aleksanteri sinkosi häneen 
keihään, joka tappoi hänet. Katumuksen valtaamana kuningas sulkeutui 
kolmeksi päiväksi omaan seuraansa, kieltäytyi syömästä, joutui hysterian 
valtaan ja koetti päättää päivänsä. Pian sen jälkeen hovipoika Hermolaos, 
jota Aleksanteri oli epäoikeudenmukaisesti loukannut, muodosti uuden 
salaliiton. Poika otettiin kiinni ja häntä kidutettiin, jolloin hän tunnusti 
ja paljasti Aristoteleen sisarenpojan Kallistheneen osalliseksi hankkeeseen. 
Viimeksi mainittu, joka seurasi sotajoukkoa virallisena historioitsijana, oli 
jo saanut kuninkaan suuttumaan itseensä, koska hän oli kieltäytynyt heit- 
täytymästä maahan tämän edessä, avoimesti moittinut hänen itämaisia 
tapojaan ja kerskaillut, että Aleksanteri tunnettaisiin jälkimaailman sil- 
missä ainoastaan historiankirjoittaja Kallistheneen välityksellä. Aleksan- 
teri heitätti hänet vankeuteen, missä hän seitsemää kuukautta myöhem- 
min kuoli! Tämä välikohtaus teki lopun Aristoteleen, joka oli monta vuotta 
saanut panna henkensä vaaraan puolustaakseen Aleksanterin asiaa Atee- 
nassa, ja Aleksanterin ystävyydestä. 





1 Hänen kuolemastaan ja syyllisyydestään on ristiriitaisia kertomuksia. Hän jätti 
jälkeensä kolme pääteosta: Hellenikan, joka käsittelee Kreikan historiaa vv. 387—337, 
pyhän sodan historian ja Aleksanterin historian. 

Vihdoin armeijan tyytymättömyys puhkesi ilmikapinaksi. Kun kuningas 
ilmoitti, ottä hän aikoi palauttaa Makedoniaan vanhimmat sotilaat, kunkin 
runsaasti palkittuna ansioistaan, hän sai tyrmistyksekseen kuulla monen 
mutisovan toivovansa, että heidät kotiutettaisiin kaikki, koska hän juma- 
lana ei tarvinnut ihmisiä toteuttamaan suunnitelmiaan. Hän käski teloittaa 
mellakoitsijoiden johtajat ja piti sitten joukoille sydämellisen puheen, jossa 
hän palautti heidän mieleensä kaiken, mitä he olivat tehneet hänen hyväk- 
scen ja hän heidän hyväkseen, sekä kysyi, kuka heistä voisi näyttää useam- 
pia arpia kuin hän, jonka ruumiissa oli jokaisen sodassa käytetyn aseen 
jälkiä. Lopuksi hän antoi kaikille luvan palata kotiin: »Menkää takaisin ja 
kertokaa, että hylkäsitte kuninkaanne ja jätitte hänet voitettujen muu- 
kalaisten suojelukseen.» (Tämän puheen aitous on kysymyksenalainen.) 
Sitten hän vetäytyi huoneisiinsa eikä päästänyt ketään näkyviinsä. Hänen 
sotilaansa heittäytyivät katuvaisina palatsin eteen maahan sanoen, etteivät 
poistuisi, ennen kuin -hän olisi antanut heille anteeksi ja ottanut heidät 
takaisin armeijaansa. Kun hän vihdoin tuli näkyviin, he puhkesivat kyy- 
neliin ja tahtoivat suudella häntä, ja kun sovinto oli tehty, he palasivat 
leiriinsä kiitoslaulua kiljuen. 

Tämän kiintymyksen näytteen sokaisemana Aleksanteri uneksi uusista 
sotaretkistä ja voitoista. Hän suunnitteli tuntemattoman Arabian kukista- 
mista, lähetti retkikunnan tutkimaan Kaspian seutuja ja ajatteli valloittaa 
Euroopan Herakleen patsaita myöten. Mutta rasitukset ja juopottelu olivat 
jäytäneet hänen voimakasta ruumistaan samoin kuin upseerien salaliitot 
ja sotamiesten kapinointi hänen mieltään. Armeijan ollessa Ekbatanassa 
hänen rakkain ystävänsä, Hefaistion, sairastui ja kuoli. Aleksanteri oli 
rakastanut häntä niin suuresti, että kun Dareioksen kuningatar voittajan 
telttaan astuessaan oli ensin tervehtinyt Hefaistionia luullen häntä Alek- 
santeriksi, nuori kuningas sanoi armollisesti: »Hefaistion on myös Aleksan- 
terin, — ikään kuin sanoakseen, että hän ja Hefaistion olivat yksi mies. 
Molemmat asuivat usein samassa teltassa ja joivat samasta maljasta; tais- 
telussa he ottelivat vierekkäin. Nyt kuningas tuntien, että puolet hänestä 
oli repäisty pois, antautui hillittömän surun valtaan. Hän virui tunti- 
kausia ruumiin päällä ja itki; hän leikkautti hiuksensa murheen merkiksi 
ja oli päiväkausia syömättä. Hän tuomitsi kuolemaan lääkärin, joka oli 
poistunut sairaan nuorukaisen luota kilpaleikkien takia. Hän määräsi, 
että Hefaistionin muistoksi oli pystytettävä jättiläiskokoinen hautakumpu, 
jonka kerrotaan maksaneen 10 000 talenttia, ja antoi tiedustella oraakke- 
lilta, oliko luvallista palvoa Hefaistionia jumalana. Seuraavalla sotaretkellä 
surmattiin hänen käskystään kokonainen heimo uhriksi Hefaistionin hen- 
gelle. Ajatus, ettei Akhilleus ollut elänyt kauan Patrokloksen jälkeen, 
vainosi häntä kuin kuolemantuomio. 

Palattuaan Babyloniin hän vajosi yhä syvemmälle juopotteluun. Eräänä 

yönä hän mässätessään upseeriensa kanssa ehdotti juomakilpailua. Pro- 
makhos särpi sisäänsä kaksitoista neljännestä. viiniä ja voitti palkinnon, 
yhden talentin, mutta kolmen päivän kuluttua hän oli vainaja. Aleksanteri. 
tyhjensi pikarin, joka veti kuusi neljännestä. Seuraavana yönä hän taas 
joi paljon; ilma viileni äkkiä, hän sairastui kuumeeseen ja joutui vuoteeseen. 
Kuume riehui kymmenen päivää, minä aikana Aleksanteri edelleen antoi 
käskyjä armeijalleen ja laivastolleen. Yhdentenätoista päivänä hän kuoli 
kolmannellaneljättä ikävuodellaan (323). Kenraalien kysymykseen, kenelle: 
hän jätti valtakuntansa, hän vastasi: » Voimakkaimmalle.» 

Kuten useimmat suurmiehet hän ei ollut löytänyt arvoistaan seuraajaa, 
ja hänen työnsä kirposi keskeneräisenä hänen käsistään. Sittenkin hänen 
aikaansaannoksensa ei ollut vain suunnaton, vaan myös paljon pysyväi- 
sempi kuin tavallisesti on otaksuttu. Historiallisen välttämättömyyden 
asiamiehenä toimien hän teki lopun kaupunkivaltioiden aikakaudesta ja. 
uhraamalla melkoisen määrän paikallista vapautta loi suuremman vakiin-. 
tuneen järjestyksen systeemin kuin Eurooppa toistaiseksi oli tuntenut.. 
Hänen käsityksensä hallituksesta, jonka mukaan itsevaltius käytti uskon- 
toa hyväkseen säilyttääkseen rauhan eri kansojen välillä, pysyi Euroopassa. 
vallitsevana nykyajan nationalismin ja demokratian nousuun saakka. 
Hän kukisti kreikkalaisia ja »barbaareja» erottavan raja-aidan ja suoritti 
esityöt hellenistisen ajan kosmopoliittisuutta varten. Hän avasi lähi-idän 
kreikkalaiselle siirtolaisuudelle ja perusti kreikkalaisia siirtokuntia niin 
kauas itään kuin Baktriaan asti. Hän yhdisti itäisen Välimeren suureksi. 
vapauttavan ja herätteitä antavan kaupan verkoksi. Hän toi Kreikan 
kirjallisuuden, filosofian ja taiteen Aasiaan ja kuoli, ennen kuin ehti havaita 
valmistaneensa tien idän uskonnolliselle voitolle lännestä. Aasian koston 
alkua oli, että hän omaksui itämaisen puvun ja itämaiset tavat. 

Oli hyvä, että hän kuoli menestyksensä huipulla ollessaan; seuraavat. 
vuodet olisivat miltei varmasti tuottaneet hänelle pettymyksiä. Ehkä hän 
olisi, jos olisi saanut elää, syventynyt kärsimysten ja tappioiden kautta. 
ja oppinut rakastamaan valtiotaitoa enemmän kuin sotaa, niinkuin oli jo 
alkanut oppia. Mutta hän oli ryhtynyt liian suureen tehtävään. Ponnistus, 
jota hänen paisuneen valtakuntansa koossapito ja sen kaikkien osien val- 
vonta vaati, oli todennäköisesti saattamassa hänen loistavan ymmürryk- 
sensä sekasortoon. Tarmo on vain puolet neroudesta; uutteruus on toinen 
puoli, mutta Aleksanteri oli pelkkää tarmoa. Kaipaamme hänessä, vaikkei. 
meillä ole oikeutta sitä vaatia, Caesarin tyyntä kypsyyttä ja Augustuksen. 
ovelaa viisautta. Ihailemme häntä kuten ihailemme Napoleonia, koska. 
hän seisoi yksin puolta maailmaa vastassa ja koska hän rohkaisee meitä 
ajatuksella, että yksilön sielussa piilee uskomaton voima. Tunnemme luon- 
nollista, myötätuntoa häntä kohtaan, hänen taikauskostaan ja julmuuksis- 
taan huolimatta, koska tiedämme, että hän ainakin oli jalomielinen ja hellä-- 

sydäminen nuorukainen, samoin kuin verrattoman pystyvä ja urhea, ottä 
hän taisteli verensä hurjistavaa raakalaisperintöä vastaan ja että hänellä 
kaikkien taistelujen ja kaiken verenvuodatuksen keskellä oli silmiensä 
edessä unelma Ateenan valon levittämisestä avarampaan maailmaan. 


IV. AIKAKAUDEN LOPPU 


Kun tieto hänen kuolemastaan saapui Kreikkaan, puhkesi kaikkialla 
kapinoita Makedonian valtaa vastaan. Ateenassa olevat thebalaiset pako- 
laiset muodostivat isänmaanystävien sotajoukon ja piirittivät Kadmeian 
makedonialaisen varuskunnan. Ateenassa itsessään, missä moni oli rukoil- 
lut Aleksanterin kuolemaa, makedonialaisvastaisen puolueen miehet koris- 
tautuivat seppelein ja juhlivat sen miehen loppua, jolle he olivat osoittaneet 
jumalallista kunnioitusta — laulaen, sanoo Plutarkhos, »riemullisia voitto- 
lauluja, ikään kuin olisivat oman urheutensa voimalla kukistaneet hänet». 

Demosthenes oli tuokion ajan kunnian kukkuloilla. Hänellä oli ollut 
tukalat ajat Aleksanterin ollessa sotaretkillään: hänet oli tuomittu suurten 
lahjusten ottamisesta Harpalokselta ja heitetty tyrmään; sieltä hänen 
sallittiin päästä pakoon, minkä jälkeen hän oli viettänyt yhdeksän kuu- 
kautta kiduttavassa maanpakolaisuudessa Troizenissa. Nyt hänet kut- 
suttiin kotiin ja lähetettiin Peloponnesokseen hankkimaan Ateenalle liit- 
tolaisia vapaussotaa varten. Yhdistynyt sotajoukko marssi pohjoiseen, 
mutta kohtasi Antipatroksen Krannonin luona, ja lyötiin perin pohjin. 
Vanha soturi, jolta puuttui Aleksanterin tunteellisuus Ateenan kulttuuria 
kohtaan, asetti kaupungin täytettäväksi mitä raskaimmat vaatimukset. 
Sen oli maksettava sotakustannukset, otettava vastaan makedonialainen 
varuskunta, luovuttava kansanvaltaisesta valtiosäännöstään ja tuomio- 
istuimistaan, riistettävä äänioikeus kaikilta kansalaisilta (12 000:lta 
21 000:sta), joilla oli omaisuutta vähemmän kuin 2 000 drakhman arvosta, 
ja karkotettava heidät siirtoloihin sekä luovutettava Demosthenes, Hype- 
reides ja kaksi muuta Makedonian vastustajien johtomiestä. Demosthenes 
pakeni Kalauriaan ja etsi turvapaikan pyhäköstä. Makedonialaisten takaa- 
ajajien ympäröimänä hän tyhjensi myrkkypullon ja kuoli, ennen kuin ehti 
laahautua pois temppelin pihasta. 


Sama traagillinen vuosi oli myös Aristoteleen kuoleman todistajana. Hän 
oli jo kauan ollut ateenalaisten epäsuosiossa; Akatemia ja Isokrateen 
koulukunta kaihtoivat häntä arvostelijana ja kilpailijana, kun taas 
isänmaanystävät pitivät häntä makedonialaismielisen puolueen johta- 
jana. Aleksanterin kuolemaa käytettiin hyväksi esittämällä Aristo- 
telesta vastaan syytös jumalattomuudesta. Kerettiläisiä otteita bä- 

JÄLEKSANTERIN SARKOFAGI.$ Istanbulin museo. — Sidonilaisten kuvanveistäjien tuntemattomalle arvohenkilölle valmistama 


sarkofagi. Kivessä säilyneet värin jätteet ovat esimerkkinä Kreikan maalaustaiteen veistotaiteelle antamasta avusta. 





LaorooN. Vatikaani, Rooma. — Hellenistisen ajan kuuluisin kuvanveistos. Löytyi 

Tituksen kylpylän raunioista jo vuonna 1506. Michelangelo koetti entislää keskus- 

henkilön kadonneen oikean käsivarren, mutta ei ollut tyytyväinen työhönsä. Nykyi- 
sessä asussaan patsas on italialaisen barokkitaiteilijan Berninin täydentämä. 

nen kirjoistaan esitettiin todistukseksi, ja häntä syytettiin, että hän oli 
osoittanut jumalille kuuluvaa kunnioitusta diktaattori Hermeiaalle, joka 
entisenä orjana ei ollut voinut olla jumala. Aristoteles lähti rauhallisesti 
pois kaupungista lausuen, ettei hän tahtonut antaa Ateenalle tilaisuutta 
toistamiseen rikkoa filosofiaa vastaan. Hän asettui äitinsä sukulaisten 
kotiin Khalkiiseen ja jätti Lykeionin Theofrastoksen huostaan. Ateena- 
laiset langettivat hänelle kuolemantuomion, mutta he eivät voineet eikä 
heidän tarvinnutkaan panna sitä täytäntöön. Sillä joko hänen pakonsa 
takia huonomman käänteen saaneen vatsataudin murtamana tai, kuten 
muutamat sanovat, myrkkyä otettuaan hän kuoli muutamaa kuukautta 
Ateenasta lähtönsä jälkeen, kolmannellaseitsemättä ikävuodellaan. Hänen 
testamentissaan pidettiin esikuvallisella tavalla huolta hänen toisesta vai- 
mostaan, perheestään ja orjistaan. 


Kreikan demokratian kuolema oli sekä väkivaltainen että luonnollinen. 
Tuhon päätekijä oli järjestelmän elimellinen sekasorto: Makedonian miekka 
antoi vain armoniskun. Kaupunkivaltio oli osoittautunut kykenemättö- 
mäksi ratkaisemaan hallitsemisen ongelmia. Se ei pystynyt huolehtimaan 
sisäisestä järjestyksestä eikä ulkoisesta puolustuksesta. Vaikka Gorgias, 
Isokrates ja Platon olivat vaatineet, että jokin määrä doorilaista kuria 
tuotaisiin taltuttamaan joonialaista vapautta, se ei ollut keksinyt mitään 
keinoa paikallisen itsehallinnon ja kansallisen lujuuden ja voiman yhdis- 
tämiseksi; sen vapaudenrakkaus oli harvoin asettanut salpaa sen imperia- 
listisille intohimoille. Luokkasota oli kärjistynyt hillittömän katkeraksi ja 
muuttanut demokratian kiistaksi lainsäädännöllisestä saalistamisesta. 
Aikoinaan arvokas kansankokous oli rappeutunut kaikkea etevämmyyttä 
vihaavaksi roskajoukoksi, joka ei alistunut mihinkään pidäkkeisiin, oli 
häikäilemätön heikoille, mutta nöyristeli mahtaville, äänesti itselleen kai- 
kenlaisia etuja ja verotti omaisuutta niin ankarasti, että kaikki yritteliäi- 
syys, uutteruus ja säästäväisyys sammui. Filippos, Aleksanteri ja Anti- 
patros eivät tuhonneet Kreikan vapautta, vaan se oli itse tuhonnut itsensä. 
Se järjestys, jonka he takoivat, säilytti vuosisadoiksi eteenpäin ja levitti 
Egyptiin ja itään sivistyksen, joka muuten kenties olisi kuollut omaan hir- 
muvaltaiseen anarkiaansa. 

Mutta olisiko monarkia tai oligarkia silti suoriutunut paremmin? Kolmi- 
kymmenmiehet olivat valtansa harvoina kuukausina suorittaneet enemmän 
julmuuksia ja anastuksia kuin kansanvalta koko edellisen vuosisadan 
aikana. Ja samaan aikaan kun demokratia synnytti sekasortoa Ateenassa, 
monarkia synnytti sekasortoa Makedoniassa, missä kirjallisuus, tiede, filo- 
Sofia tai taide ei millään tavoin luonut sovituksen hohdetta tusinalle vallan- 
perimyssotia, sadalle salamurhalle ja tuhannelle vapauden rajoitukselle. 
Kreikkalaisen valtion pienuus ja heikkous oli ollut siunaukseksi yksilölle, 

ainakin hänen sielulleen, jolloi ruumiilleen. Niin paljon kuin vapaus olikin 
tullut maksamaan, se oli synnyttänyt kreikkalaisen hengen saavutukset. 
Individualismi tuhoaa lopulta yhteisön, mutta sitä ennen se vaikuttaa 
elvyttävästi persoonallisuuteen, kannustaen henkisiin löytöretkeilyihin ja 
taiteelliseen luomistyöhön. Kreikan demokratia oli turmeltunut ja kyke- 
nemätön, ja sen täytyi kuolla. Mutta sen kuoltua ihmiset tajusivat, kuinka 
ihania sen loistopäivät olivat olleet. Kaikki myöhemmät antiikin vuosi- 
sadat näkivät Perikleen ja Platonin vuosisadoissa Kreikan ja koko histo- 
rian lakipisteen. 

KOLMASKOLMATTA LUKU 


KREIKKA JA MAKEDONIA 


I. KAMPPAILU VALLASTA 


Historiankirjoittajat jakavat menneisyyden aikakausiin, vuosiin ja tapah- 
tumiin, kuten ajattelu jakaa maailman yhteisöihin, yksilöihin ja asioihin, 
mutta kuten luontokin historia tuntee vain jatkuvaisuutta kaiken muu- 
toksen keskellä: historia non facit saltus, historia ei tee hyppäyksiä. 
Hellenistinen Kreikka ei tuntenut Aleksanterin kuolemaa aikakauden 
lopuksi», vaan se piti häntä mykyajan» alkuna ja enemmän elinvoimaisen 
nuoruuden vertauskuvana kuin rappion osatekijänä. Se oli varma siitä, 
että nyt oli tultu runsaimman kypsyyden vaiheeseen ja että sen johtajat 
olivat yhtä suurenmoisia kuin kukaan menneisyydessä verratonta nuorta 
kuningasta itseään lukuun ottamatta. Monessa suhteessa se oli oikeassa. 
Kreikan sivistys ei kuollut Kreikan vapauden kanssa. Päinvastoin se val- 
loitti uusia alueita ja levisi kolmelle eri taholle, kun liikennettä, siirtolai- 
suutta ja kauppaa ehkäisseet rajat laajojen valtakuntien muodostuessa kato- 
sivat. Yhä yritteliäinä ja valppaina kreikkalaiset siirtyivät sadointuhansin 
Aasiaan ja Egyptiin, Epeirokseen ja Makedoniaan. Ei ainoastaan Joonia 
puhjennut uuteen kukoistukseen, vaan helleenien veri, kieli ja kulttuuri 
tunkeutui Vähän Aasian sisäosiin, Foinikiaan ja Palestiinaan, Syyrian ja 
Babylonian halki, Eufratin ja Tigriin poikki aina Baktriaan ja Intiaankin 
saakka. Milloinkaan ei Hellaan henki ollut rohkeampi ja innokkaampi; 
milloinkaan eivät Kreikan kirjallisuus ja taide olleet saavuttaneet sellaista 
voittoa. 

Tämä on ehkä syynä siihen, että historiankirjoittajilla on tapana päättää 
Kreikan historiansa Aleksanteriin. Hänen jälkeensä kreikkalaismasilman 
laajuus ja monimuotoisuus tekee mahdottomaksi yhtenäisen näkemyksen 
ja yhtämittaisen kuvauksen. Ei ollut vain kolmea suurta monarkiaa 
(Makedonia, Seleukeia ja Egypti), oli myös sata kreikkalaista kaupunki- 
valtiota, joissa kaikilla itsenäisyyden asteilla oli edustajansa, oli täydellinen 
liittojen ja liittokuntien labyrintti, oli puolikreikkalaisia valtioita kuten 
Epeiros, Juudea, Pergamon, Byzantion, Bithynia, Kappadokia, Galatia ja 
Baktria, ja lännessä olivat kreikkalainen Italia ja Sisilia, joita vanheneva 
Karthago ja nuorekas Rooma kilvan tavoittelivat. Aleksanterin juuretonta 
valtakuntaa koossa pitävät kielelliset, liikenteelliset, tapojen ja uskonnon 
siteet olivat liian höllät, jotta se olisi voinut pysyä pystyssä hänen kuol- 
tuaan. Hän ei ollut jättänyt jälkeensä yhtä vahvaa miestä, vaan useampia, 

joista kukaan ei voinut tyytyä vähempään kuin yksinvaltiuteen. Uuden 
valtakunnan koko ja osien erilaisuus häivyttivät kaikki ajatuksetkin kan- 
sanvallasta. Kreikkalaisten käsityksen mukainen itsehallinto edellytti 
kaupunkivaltiota, jonka kansalaiset saattoivat aika ajoin saapua yhteiselle 
kokouspaikalle. Eivätkö kansanvaltaisen Ateenan filosofit sitä paitsi 
olleet tuominneot demokratiaa tietämättömyyden, kateuden ja sekasorron 
riemuvoittona. Aleksanterin seuraajat — joille sen vuoksi annettiin nimi- 
tys dfadokhoi — olivat makedonialaisia feodaaliherroja, jotka vanhas- 
taan olivat tottuneet hallitsemaan miekan avulla; heidän tietoisuuteensa 
ei mahtunut muunlaista kansanvaltaa kuin tilapäinen neuvon pyytäminen 
alijohtajilta. Muutamien pienempien aseellisten yhteenottojen jälkeen, 
joissa vähäpätöisemmät kilpailijat raivattiin pois, he jakoivat (321) valta- 
kunnan viiteen osaan. Antipatros otti Makedonian ja Kreikan, Lysimakhos 
Traakian, Antigonos Vähän Aasian, Seleukos Babylonian ja Ptolemaios 
Egyptin. He eivät vaivaantuneet kutsumaan koolle Kreikan valtioiden 
synodia antamaan siunausta asiain tilalle. Tästä hetkestä asti monarkia 
oli hallitsevana Euroopassa Ranskan vallankumoukseen asti, ellei oteta 
lukuun joitakin satunnaisia välinäytöksiä Kreikassa ja Rooman aristo- 
kraattista tasavaltaa. 


Demokratian perusprinsiippinä on vapaus, joka houkuttelee sekasortoon: 
monarkian perusprinsiippinä on valta, joka houkuttelee tyranniaan, val- 
lankumoukseen ja sotaan. Filippoksesta Perseukseen, Khaironeiasta Pyd- 
naan asti (338—168) kaupunkivaltioiden ulkoiset ja sisäiset sodat saivat 
täydennyksekseen kuningaskuntien ulkoiset ja sisäiset sodat, sillä hallitse- 
miseen liittyvät tulot houkuttelivat satoja kenraaleja ottelemaan valta- 
istuimista. Väkivalta oli yhtä yleistä, condottieri yhtä monilukuisia ja lois- 
tavia hellenistisessä Kreikassa kuin renessanssin Italiassa. Antipatroksen 
kuoltua Ateena nousi taas kapinaan. Vanha Fokion, joka oli hallinnut 
kaupunkia Antipatroksen nimessä niin oikeudenmukaisesti kuin suinkin 
mahdollista, surmattiin. Antipatroksen poika Kassandros valloitti kau- 
pungin takaisin Makedonialle (318), laajensi äänioikeuden tuhannen drakh- 
man omistajiin ulottuvaksi ja jätti sijaishallitsijakseen filosofin, oppineen 
ja harrastelijan Demetrios Faleronilaisen, jonka aikana Ateenasai kym- 
menen vuotta nauttia rauhaa ja hyvinvointia. Sillä välin uneksi Anti- 
gonos I Kyklooppi koko Aleksanterin valtakunnan yhdistämisestä yhden 
silmänsä valvontaan. Hänen liittoutuneet vastustajansa voittivat hänet 
Ipsoksen luona (301), ja hän menetti Vähän Aasian Seleukos I:lle. Hänen 
poikansa Demetrios Poliorketes (Kaupunkien valloittaja’) vapautti Krei- 
kan Makedonian vallasta, antoi Ateenalle vielä kaksitoista demokratian 
vuotta, majaili kiitollisen kaupungin vieraana Parthenonissa, toi sinne 
ilonaisia asuinkumppaneikseen, saattoi muutamia nuoria miehiä lemmek- 
käällä lähentelyllään epätoivoon! sai loistavan merivoiton Ptolemaios 


1 Damokles, jota Demetrios etsitti kaikkialta, tappoi itsensä ollessaan joutumaisil- 

I:stä Kyproksen lähellä (308), piiritti Rhodosta kuusi vuotta uudenlaisia 
piirityskojeita käyttäen, mutta menestyksettä, tekeytyi Makedonian 
kuninkaaksi (294), teki lopun Ateenan vapaudesta asettamalla sinne varus- 
kunnan, sekaantui aina uusiin sotiin, kärsi tappion Seleukosta vastaan, 
joutui tämän vangiksi ja joi itsensä kuoliaaksi. 


Neljää vuotta myöhemmin (279) joukko kelttejä eli »gallialaisio» samosi 
käyttäen hyväkseen sekasortoa, johon kamppailu vallasta oli syössyt itäi- 
set Välimeren maat, Brennuksen! johdossa Makedonian kautta Kreikkaan. 
Brennus, kertoo Pausanias, »huomautti Kreikan heikkoudesta, sen kaupun- 
kien suunnattomasta rikkaudesta, temppelien uhrilahjoista, suurista kulta- 
ja hopeamääristäv». Samaan aikaan puhkesi Makedoniassa Apollodoroksen 
johtama vallankumous; osa armeijaa liittyi kumouksellisiin ja auttoi suut- 
tuneita köyhiä kostamaan rikkaille ryöstämällä näiden omaisuuden. Gal- 
lialaiset, joita epäilemättä opasti joku kreikkalainen, tunkeutuivat etelään 
Thermopylain lähistön salaisia solia myöten, tappoivat ja ryöstivät kaik- 
kialla ja etenivät aina Delfoin rikkaan temppelin luo. Kun kreikkalainen 
sotajoukko ja myrsky, jonka helleenit uskoivat Apollonin lähettäneen 
pyhäkkönsä puolustukseksi, torjuivat heidät sieltä, Brennus perääntyi ja 
tappoi itsensä häpeissään. Eloon jääneet gallialaiset samosivat Vähään 
Aasiaan. 

He surmasivat kaikki miehet, kertoo Pausanias, ja samoin van- 
hat naiset ja rintalapset: he joivat verta ja söivät lihavien lasten 
lihaa. Rohkeat naiset ja kukoistavat neidot surmasivat itsensä ... 
ne, jotka jäivät eloon, saivat kärsiä kaikenlaista väkivaltaa... 
Jotkut syöksyivät gallialaisten miekkoihin ja vapaaehtoisesti etsi- 
vät kuolemaa; toiset kuolivat ravinnon tai unen puutteesta, kun 
armottomat raakalaiset raiskasivat heidät vuoron perään ja tyydyt- 
tivät himojaan, olivatpa he kuolleita tai kuolemaisillaan ? 


Kärsittyään vuosikausia tällaisista hävityksistä Aasian kreikkalaiset 
saivat lunnaita maksamalla tulokkaat vetäytymään Fryygian pohjois- 
osiin, missä heidän asutuksensa saivat Galatian nimen, Traakiaan ja Bal- 
kanin niemimaalle. Kahden sukupolven ajan gallialaiset kiristivät Junnas- 
veroa Seleukos I:ltä sekä Aasian rannikon ja Mustan meren kreikkalais- 
kaupungeilta: yksistään Byzantion maksoi heille 240000 dollaria vuosit- 
tain. Samoin kuin Rooman keisarit ja sotapäälliköt kolmannella vuosi- 
sadalla j.Kr. saivat torjua barbaarien hyökkäyksiä, samoin Pergamonin, 
laan vangiksi, syöksymällä kiehuvaan vesikattilaan. Ei ole arvosteltava ateenalais- 
ten hyveellisyyttä tämän yhden esimerkin nojalla. 

1 Ei sama Brennus, joka oli tunkeutunut Italiaan 390. 

2 Meillä ei ole gallialaista toisintoa näistä tapahtumista eikä mitään barbaarien» 
kertomuksia kreikkalaisten sotaretkistä Aasiaan, Italiaan tai Sisiliaan. 

3 Seuraavilla sivuilla on hellenistisellä ajalla tapahtuneen hintojen nousun takia 
talentti arvioitu 3 000 dollariksi Yhdysvaltojen vuoden 1939 rahaa. 

Seleukeian ja Makodonian kuninkaat ja sotapäälliköt käyttivät paljon 
voimavaroja ja tarmoa kolmannella vuosisadalla e. Kr. työntääkseen takai. 
sin kelttiläistulvan toistuvia aaltoja. Koko historiansa ajan muinaisajan 
sivistys eli raakalaisuuden meren partaalla, meren, joka yhtä mittaa 
uhkasi ahmaista sen aaltoihinsa. Aina valmiiden kansalaisten stoalainen 
rohkeus oli taannoin torjunut vaaran, mutta kreikkalaisten stoalaisuus oli 
kuoleman kielissä juuri sinä hetkenä, jolloin stoalaisuus sai klassillisen hah- 
monsa ja nimensä. 

Demetrios Poliorketeen poika Antigonos IL, jolla nykyisin tuntematto- 
mista syistä oli lisänimi Gonatas, karkotti gallialaiset Makedoniasta, kukisti 
Apollodoroksen kapinan ja hallitsi Makedoniaa taitavasti ja maltillisesti 
kahdoksanneljättä vuotta (277—239). Hän oli kirjallisuuden, tieteiden ja 
filosofian aulis suosija, kutsutti hoviinsa Soloin Aratoksen kaltaisia runoili- 
joita ja solmi elinikäisen ystävyyden stoalaisen Zenonin kanssa. Hän oli 
ensimmäinen siinä hyvin katkonaisessa filosofikuninkaiden sarjassa, joka 
päättyi Marcus Aureliukseen. Kuitenkin Ateena juuri hänen hallitusaika- 
naan teki viimeisen yrityksen vapauden puolesta. V. 267 pääsi Zenonin 
nuoren oppilaan Khremonideen johtama kansallismielinen puolue valtaan. 
Se turvautui Egyptin apuun, karkotti makedonialaiset joukot ja julisti 
Ateenan vapaaksi. Antigonos saapui aikanaan ja valtasi kaupungin takai- 
sin (262), mutta kohteli sitä filosofiaa ja vanhuutta kunnioittavan miehen 
tavoin, Hän sijoitti varuskuntia Peiraeukseen, Salamiiseen ja Sunioniin 
sekä kielsi Ateenaa solmimasta liittoa tai käymästä sotaa, mutta muuten 
hän antoi kaupungille täydellisen vapauden. 

Muut Kreikan valtiot ratkaisivat toisin vapauden ja järjestyksen yhteen- 
sovittamisen ongelman. N. 279 alkoi pieni Aitolia, jossa kuten Makedo- 
niassakin asui puolivillejä ja kukistamattomia vuoristolaisia, järjestää 
pohjois-Kreikan kaupunkeja, etenkin Delfoin amfiktyoniliittoon kuuluvia, 
Aitolian liitoksi, ja suunnilleen samoihin aikoihin Patrain, Dymen, Pellenen 
ym. kaupunkien muodostama Akhaian liitto hankki jäsenikseen monia 
Peloponnesoksen kaupunkeja. Kummankin liiton osakaupungit pidättivät 
itselleen kaiken paikallishallituksen, mutta uskoivat asevoimansa ja ulko- 
maiset suhteensa liittoneuvoston ja strategin huostaan; jälkimmäisen va- 
litsivat ne kansalaiset, jotka saattoivat olla saapuvilla Akhaian Aigio- 
nissa tai Aitolian Thermoksessa pidetyssä vuotuisessa kokouksessa. Kum- 
pikin liitto ylläpiti rauhaa ja saattoi voimaan yhteiset mitat, painot ja 
rahajärjestelmän koko alueellaan. Tämä yhteistoiminnallinen saavutus 
kohottaa kolmannen vuosisadan eräissä suhteissa Perikleen aikakautta 
valtiollisesti etevämmäksi. 

Sikyonilainen Aratos muutti Akhaian liiton ensi luokan vallaksi. Kaksi- 
kymmenvuotiaana tämä uusi Themistokles vapautti Sikyonin diktaatto- 
rista tekemällä kourallinen miehiä mukanaan öisen hyökkäyksen. Kauno- 

puheisuuden ja neuvotteluoveluuden avulla hän suostutti koko Peloponne- 
soksen, Spartaa ja Elistä lukuun ottamatta, yhtymään liittoon, joka valitsi 
hänet strategikseen kymmenen vuotta peräkkäin (245—-235) Muutama 
sata miestä mukanaan hän tunkeutui salaa Korinthokseen, kiipesi miltei 
luoksepääsemättömän Akrokorinthoksen muurien yli, karkotti make- 
donialaiset joukot ja antoi kaupungille takaisin sen vapauden. Jatket- 
tuaan matkaa Peiraeukseen hän sai lahjomalla makedonialaisen varus- 
kunnan antautumaan ja julisti Ateenan vapaaksi. Siitä hetkestä roomalais- 
valloitukseen asti Ateena sai nauttia ainoalaatuista itsehallintoa: se oli 
sotilaallisesti voimaton, mutta hellenistiset valtiot jättivät sen rauhaan, 
koska sen yliopistot olivat tehneet siitä kreikkalaismaailman henkisen pää- 
kaupungin. Ateena suuntasi huomionsa filosofiaan ja katosi hyvillä mie- 
lin valtiollisesta historiasta. 

Molempien liittojen näin päästyä valtansa huipulle ne alkoivat heiken- 
tää itseään sotimalla keskenään, samalla kun niiden sisällä riehui luokka- 
taistelu. V. 220 Aitolian liitto kävi Spartan ja Eliin tukemana katkeraa 
vyhteiskunnallista sotaa» Akhaian liittoa ja Makedoniaa vastaan. Vapau- 
den puolustaja Aratos oli samalla varallisuuden suojelija; liitto suojeli 
jokaisessa kaupungissa omistavaa puoluetta. Köyhät kansalaiset valitti- 
vat, ettei heillä ollut varaa matkustaa liiton etäisiin kokouksiin ja että he 
niin ollen itse asiassa olivat menettäneet äänioikeutensa. He suhtau- 
tuivat epäilevästi vapauteen, joka tarkoitti täysin vapaiden käsien myön- 
tämistä älykkäille ja voimakkaille tyhmien ja heikkojen riistämiseen; he 
alkoivat yhä enemmän ja enemmän kallistaa korviaan villitsijöille, jotka 
vaativat maan uusjakoa. Kuten edellisellä vuosisadalla rikkaat he nyt 
alkoivat suosia Makedoniaa omaa hallitustaan vastaan. 

Makedonian saattoi kuitenkin turmioon Antigonos II:n rehellisyys. 
Hän oli ottanut käsiinsä vallan poikapuolensa Filippoksen sijaishallitsijana 

ja oli luvannut luovuttaa valtaistuimen Filippoksen tullessa täysi-ikäi- 
seksi. Kyynilliset aikalaiset olivat antaneet hänelle nimen »Doson» ('Lu- 
paaja”), ilmeisesti pitäen selviönä, että hän valehteli. Hän piti kuitenkin 
sanansa, ja 221 Filippos V aloitti sotien ja juonittelujen täyttämän pitkän 
hallituskautensa. Hän oli rohkea ja pystyvä, mutta häikäilemätön ja ka- 
vala mies. Hän vietteli Aratoksen miniän, myrkytti Aratoksen, surmasi 
oman poikansa, koska epäili tätä salavehkeilystä, ja tarjosi pidoissaan 
myrkytettyä viiniä niille, jotka olivat hänen suunnitelmiensa tiellä. Hän 
laajensi ja vaurastutti Makedoniaa, joka hänen kuollessaan oli väkirik- 
kaampi ja kukoistavampi kuin milloinkaan edellisten puolentoista vuosi- 
sadan aikana. Mutta 215 hän pelätessään Rooman kasvavaa mahtia teki 
historiallisen erehdyksen liittymällä Hannibaliin ja Karthagoon. Vuotta 
myöhemmin Rooma julisti sodan Makedonialle ja aloitti Kreikan val- 
loittamisen. | 

II. KAMPPAILU RIKKAUDESTA 


Athenaios, joka on yhtä luotettava kuin mikä huhujenlevittäjä hyvänsä, 
kertoo, että Demetrios Faleronilainen noin 310 pani Ateenassa toimeen 
väestönlaskennan, joka antoi tulokseksi 21 000 kansalaista, 10 000 metoik- 
kia ja 400 000 orjaa. Viimeksi mainittu luku tuntuu uskomattomalta, 
mutta emme tunne mitään, mikä kumoaisi sen. On hyvin todennäköistä, 
että maaseudun orjien lukumäärä oli noussut. Tilat olivat suurentuneet, 
ja niitä hoitivat yhä enenevässä määrässä tilan ulkopuolella asuvan omistajan 
laskuun orjavoudin komentamat orjat. Tämän järjestelmän aikana maan- 
viljelys kehittyi tieteellisemmäksi; Varro tunsi viisikymmentä kreikkalaista 
maanviljelysopasta. Mutta erosio ja metsien tuhoaminen olivat jo suuresti 
uuvuttaneet maakamaraa. Jo 300-luvulla Platon oli tuonut ilmi käsi- 
tyksen, että sade ja tulvat olivat aikojen kuluessa vieneet mukanaan paljon 
Attikan viljelyskelpoista maata; hän lausui kuvaannollisesti, että jäljelle 
jääneet kukkulat olivat luuranko, josta liha oli huuhdeltu pois. Monet 
Attikan alueet olivat 200-luvulla niin tarkoin menettäneet ylimmän maa- 
kerroksen, että niiden ikivanhat maatalot hylättiin. Kreikan metsät hävi- 
sivät häviämistään, ja puutavaraa oli samoin kuin elintarvikkeitakin tuo- 
tava ulkomailta. Laureionin kaivokset olivat tyhjentymässä; ne oli miltei 
hylätty. Hopeaa voitiin saada Espanjasta huokeammalla, kun taas Traa- 
kian kultakaivokset, joista Ateena muinoin oli ammentanut rikkautta, 
täyttivät nyt Makedonian valtionrahastoa ja sallivat sen lyödä kaunista 
rahaa. 


Samalla kun maakylissä kuivui miehekkään ja omavaraisen kansalais- 
kunnan lähde, teollisuus ja luokkasota edistyivät kaupungeissa. Pienten 
tehtaiden ja niissä työskentelevien orjien luku kasvoi Ateenassa samoin 
kuin kaikissa suurissa hellenistisen maailman kaupungeissa. Orjakaup- 
piaat seurasivat sotajoukkoja, ostivat sotavankeja, joita ei lunastettu va- 
paiksi ja myivät ne kolmeen tai neljään miinaan (150—200 dollariin) päätä 
kohti Deloksen ja Rhodoksen suurilla orjamarkkinoilla. Jonkin verran 
moraalisia tai taloudellisia arveluita esiintyi tämän ikivanhan laitoksen 
suhteen. Filosofian sivutuotteena kehittyi ihmisystävällinen tunne; ajan 
kosmopoliittinen henki ei piitannut rotueroista; ja tilapäinen palkkatyö- 
voima, joka voitiin viskata julkisen huollon varaan heti, kun se lakkasi 
tuottamasta voittoa yksityisyritteliäisyydelle, oli monessa tapauksessa 
huokeampaa kuin orjatyövoima, jonka ylläpidosta täytyi pysyvästi huo- 
lehtia. Aikakauden loppupuolella kävi orjien vapauttaminen huomattavasti 
yleisemmäksi. 

Kauppa riutui vanhoissa, mutta kukoisti uusissa kaupungeissa. Aasian 
ja Egyptin kreikkalaiset satamat kasvoivat Peiraeuksen kustannuksella: 

mannermaalla hellenistisen kaupan paisuva virta sivusi Khalkista ja Ko- 
rinthosta. Näiden strategisesti hyvin sijoittuneiden ja oivallisesti varustau- 
tuneiden keskusten samoin kuin Antiokheian, Seleukeian, Rhodoksen, 
Aleksandrian ja Syrakusan kautta virtasi vilkas kauppiasvirta, joka levitti 
kaikkialle kosmopoliittista ja epäilevää maailmankatsomusta. Pankkiirit, 
joiden luku moninkertaistui, eivät lainanneet vain kauppiaille ja tilan- 
omistajille, vaan myös kaupungeille ja hallituksille. Muutamilla kaupun- 
geilla kuten Deloksella ja Byzantionilla oli yleisiä tai kansallisia pankkeja, 
joissa hallituksen varoja talletettiin ja joita valtion virkamiehet hoitivat. 
V. 324 Antimenes Rhodolainen järjesti ensimmäisen tunnetun vakuu- 
tusjärjestelmän: hän korvasi orjien omistajille 8 % vakuutusmaksua 
vastaan orjien paosta aiheutuneen vahingon. Kun Persian kootut aarteet 
joutuivat rahaliikkeeseen ja pääoma alkoi vilkkaammin kiertää, korko- 
kanta aleni kymmeneksi prosentiksi kolmannella ja seitsemäksi toisella 
vuosisadalla. Keinottelua harjoitettiin laajalti, mutta se ei ollut järjes- 
täytynyttä. Jotkut keinottelijat koettivat nostaa hintoja supistamalla 
tuotantoa; oli sen ajatuksen puoltajia, että supistamalla satoa oli maan- 
viljelysväestön ostokyky saatava pysymään korkeana. Yleensä hinnat 
olivat korkeat, mikä taas oli Aleksanterin maailman rahaliikkeeseen syök- 
semien akhaimenidien aarteiden syytä. Samaan aikaan ja osaksi samasta 
syystäkin kauppa kuitenkin kävi helpommaksi, tuotanto elpyi ja hinnat 
laskivat vähitellen normaalitasolle. Rikkaiden rikkaus kasvoi suurem- 
maksi kuin koskaan ennen Kreikan historian aikana. Kodeista tuli palat- 
seja, huonekalut ja ajopelit kävivät yhä kallisarvoisemmiksi, palvelijain 
luku kasvoi. Päivälliset muodostuivat orgioiksi, ja naisista tuli heidän 
aviomiestensä varallisuuden näyteikkunoita. 

Palkat kohosivat hitaasti, mutta laskivat nopeasti hintojen mukana. 
Niiden varassa saattoi elää vain yksinäinen ihminen, ja ne edistivät nai- 
mattomuutta, köyhtymistä ja asukasluvun alenemista. Niiden ansiosta 
supistui vapaan työläisen ja orjan taloudellinen ero supistumistaan. Työn- 
saanti oli epäsäännöllistä, ja tuhannet miehet lähtivät mannermaan kau- 
pungeista taistellakseen palkkasotureina ulkomailla tai kätkeäkseen köy- 
hyytensä maaseudun yksinäisyyteen. Ateenan hallitus auttoi hädänalaisia 
viljalahjoilla, ja rikkaat myönsivät heidän viihdytyksekseen ilmaisia 
pääsylippuja juhliin ja kilpailuihin. Varakkaat supistivat palkkoja, mutta 
antoivat auliisti rahaa hyväntekeväisyyteen. He antoivat usein kotikau- 
pungilleen korottoman lainan, pelastivat sen vararikosta suuren lahjan 
avulla, rakennuttivat omilla varoillaan julkisia rakennuksia, tekivät lah- 
joituksia yliopistoille tai temppeleille tahi maksoivat avokätisesti heidän 
piirteitään ikuistavista kuvapatsaista ja anteliaisuuttaan ylistävistä ru- 
noista. Köyhät muodostivat keskinäisiä avunantoyhdistyksiä, mutta ne 
pystyivät hyvin vähän taistelemaan rikkaiden valtaa ja oveluutta, talon- 

poikien vanhoillisuutta ja sitä auliutta vastaan, jolla muuten kateelliset 
* hallitukset antoivat toisilleen aseapua kapinoiden kukistamiseksi. Kun 
rikkauksien kokoamista tai nääntymistä nälkään rajoitti vain ihmisten 
epätasainen kyvykkyys siinä suhteessa, varallisuus kasaantui taas kuten 
Solonin päivinä mitä suurimmassa määrin yksiin käsiin. Köyhät kallisti- 
vat mielellään korvansa sosialistiselle julistukselle. Heidän edustajansa 
vaativat velkojen pyyhkimistä, maan uusjakoa ja suurten omaisuuksien 
takavarikoimista; rohkeimmat ehdottivat silloin tällöin orjien vapautta- 
mista. 

Uskonnollisuuden sammuessa tuli sen korvikkeeksi maailmanparannus- 
haaveita: stoalainen Zenon kuvaili »Tasavalta» teoksessaan ihanteellista 
kommunismia (n. 300) ja hänen oppilaansa Iambolos (n. 250) innoitti 
kreikkalaisia kapinoitsijoita romanttisella tarinalla Intian valtameressä 
sijaitsevasta Autuaiden saaresta (ehkä Ceylon). Siellä olivat hänen kerto- 
muksensa mukaan kaikki ihmiset tasa-arvoisia ei vain oikeuksien, vaan 
myös kyvyn ja älyn puolesta; kaikki tekivät samaa työtä ja jakoivat tuot- 
teet tasan; kaikki osallistuivat tasa-arvoisina vuoron perään hallitusteh- 
täviin; rikkaus ja köyhyys olivat yhtä tuntemattomia kuin luokkasotakin; 
luonto tuotti itsestään yltä kyllin hedelmiä, ja ihmisten kesken vallitsi 
sopusointu ja rakkaus. 

Muutamat hallitukset kansallistivat tiettyjä teollisuuden haaroja: 
Priene suolakaivokset, Miletos kangastehtaat, Rhodos ja Knidos saven- 
valimot, mutta hallitukset maksoivat yhtä alhaisia palkkoja kuin yksi- 
tyiset työnantajatkin ja puristivat orjistaan niin paljon hyötyä kuin mah- 
dollista. Juopa rikkaiden ja köyhien välillä laajeni; luokkataistelu katke- 
roitui katkeroitumistaan. Jokaisessa kaupungissa, olipa se vanha tai 
nuori, esiintyi luokkien keskinäistä vihaa, kapinoita, verilöylyjä, kuristus- 
toimenpiteitä, maastakarkotuksia, omaisuuden ja ihmishenkien tuhoa- 
mista. Kun toinen puolue pääsi voitolle, se ajoi toisen maanpakoon ja taka- 
varikoi sen omaisuuden; kun maanpakolaiset palasivat, he kostivat samalla 
mitalla ja surmasivat vihollisensa. Voidaan helposti kuvitella, miten luja 
taloudellinen järjestelmä sellaisten mielettömyyksien ja häiriöiden alaisena 
oli. Muutamat vanhat kreikkalaiset kaupungit kärsivät luokkataistelun 
riehunnassa sellaista hävitystä, että teollisuus ja ihmiset pakenivat pois, 
kadut kasvoivat ruohoa ja olivat karjan laitumena. Polybios kuvasi 
n. 150 e.Kr. rikkaan konservatiivin näkökulmasta tiettyjä kaikille ajoille 
yhteisiä sodan vaiheita seuraavasti: 


Kun he (radikaalien johtajat) ovat saaneet rahvaan halukkaaksi 
tavoittelemaan lahjuksia, on demokratia menettänyt hyveensä ja 
muuttunut väkivallan ja voimakkaan käden hallitukseksi. Sillä 
rahvas, joka on tottunut elämään toisten kustannuksella ja toivo- 
maan elatusta naapurien omaisuudesta, päästää heti, kun se on 

saanut riittävän kunnianhimoisen ja uskaliaan johtajan, ... väki- 
vallan ylimmäksi valtiaaksi. Sitten seuraa melskeisiä kokouksia, 
verilöylyjä, karkotuksia ja maan jakamista uudelleen. 


Sota ja luokkasota heikensivät manner-Kreikan siinä määrin, että Rooma 
sai sen helposti haltuunsa. Voittajien tyly häikäilemättömyys, jonka ilme- 
nemistapoja olivat sadon, viini- ja puutarhojen tuhoaminen, maatalojen 
hävittäminen, vankien myyminen orjiksi, autioitti paikkakunnan toisensa 
jälkeen ja jätti viimeisen vihollisen haltuun vain tyhjän kuoren. Maa, 
jota taistelut, erosio, metsien haaskaaminen ja köyhtyneiden alustalaisten 
tai orjien välinpitämätön maanviljelys olivat siinä määrin hävittäneet, ei 
voinut kilpailla Oronteen, Eufratin, Tigriin ja Niilin tulvalietetasankojen 
kanssa. Pohjoiset kaupungit eivät enää sijainneet suurten kauppareittien 
varrella; ne olivat menettäneet laivastonsa eivätkä voineet enää valvoa 
viljansaannin alkulähteitä ja kulkuväyliä, joita Ateena ja Sparta olivat 
hallinneet mahtinsa päivinä. Mahtikeskukset, jopa kirjallisen ja taiteel- 
lisen luomistyönkin keskukset siirtyivät takaisin Aasiaan ja Egyptiin, missä 
Kreikka tuhatkunnan vuotta aikaisemmin oli nöyränä käynyt kirjoitus- 
taidon ja taiteiden opissa. 


III. RAPPIOAJAN MORAALI 


Kaupunkivaltion epäonnistuminen joudutti oikeaoppisen uskonnon sor- 
tumista. Kaupungin jumalat olivat osoittautuneet kykenemättömiksi 
sitä puolustamaan ja siten menettäneet oikeuden olla uskon kohteena. 
Väestöön oli sekaantunut muukalaisia kauppiaita, joilla ei ollut osuutta 
kaupungin kansalaisrientoihin tai uskonnolliseen elämään ja joiden huvit- 
tunut skeptillisyys levisi kansalaisten keskuuteen. Ikivanhojen paikallis- 
jumalien mytologia säilyi talonpoikien ja yksinkertaisen kaupunkirahvaan 
parissa sekä julkisissa palvontamenoissa; sivistyneistö ammensi siitä runou- 
den ja taiteen aiheita, puoliksi vapautuneet ahdistivat sitä kiihkeästi, 
yläluokka tuki sitä järjestyksen auttajana ja hylki avointa ateismia huonoa 
makua osoittavana. Suurten valtioiden muodostuminen synnytti erään- 
laisen jumalien yhteisön ja edisti epämääräistä monoteismia, kun taas 
filosofit koettivat muokata kirjallisesti sivistyneitä varten panteismin 
sellaiseksi, ettei se olisi liian sovittamattomasti ristiriidassa oikeaoppisen 
uskon kanssa. N. 300 Sisilian Messanasta kotoisin oleva Euhemeros jul- 
kaisi teoksen Hiera Anagraja (Pyhät kirjoitukset? tai ”Muistiinpanot), 
jossa hän väitti jumalien olevan joko henkilöityjä luonnonvoimia tai 
useimmiten inhimillisiä sankareita, jotka kansan mielikuvitus tai kiitolli- 
suus heidän hyvistä töistään oli korottanut jumaliksi, myyttien olevan 
allegorioita ja uskonnollisten juhlamenojen alkuaan olevan menoja vaina- 

jien muiston kunnioittamiseksi. Niinpä Zcus oli valloittaja, joka oli kuol. 
lut Kreetassa, Afrodite prostituution keksijä ja suojelijatar, ja taru Kro- 
noksesta, joka söi lapsiaan, oli vain tapa ilmaista, että ihmissyöntiä oli 
muinoin esiüntynyt maailmassa. Kirja edisti voimakkaasti ateismia 200- 
luvun Kreikassa.! ` 

Skeptillisyys on kuitenkin epämukavaa. Se jättää sydämen ja mieli- 
kuvituksen tyhjiksi, ja tyhjiö vetää pian luokseen jonkin uuden, rohkaise- 
van uskon. Filosofian ja Aleksanterin voitot raivasivat tietä uusille kul- 
teille. Kolmannella vuosisadalla saattoivat eksoottiset uskonnot, jotka 
miltei aina lupasivat taivaan ja uhkasivat helvetillä, Ateenassa sellaista 
häiriötä aikaan, että Epikuros, kuten Lucretius Roomassa ensimmäisellä 
vuosisadalla, tunsi tarvetta moittia uskontoa mielenrauhan ja elämänilon 
viholliseksi. Uudet temppelit omistettiin jopa Ateenassakin tavallisesti 
Isikselle, Serapikselle, Bendikselle, Adonikselle tai jollekulle muulle muu- 
kalaiselle jumalalle. Eleusiin mysteerioilla oli kukoistusaikansa, ja niitä 
jäljiteltiin Egyptissä, Italiassa, Sisiliassa ja Kreetassa. Dionysos Eleuthe- 
rios — "Vapahtaja? — pysyi suosiossa, kunnes sulautui Kristukseen; orfi- 
laisuus sai uusia kannattajia uudistaessaan kosketuksensa itämaisiin usko- 
muksiin, joista se oli saanut alkunsa. Vanha uskonto oli ollut ylimysvaltai- 
nen ja torjunut luotaan muukalaiset ja orjat, mutta uudet itämaiset kul- 
tit olivat avoinna kaikille miehille ja naisille, olivatpa nämä muukalaisia, 
orjia tai vapaita, ja tarjosivat kaikille luokille ikuisen elämän lupauksen. 

Taikausko levisi samaan aikaan, jolloin tiede saavutti huippunsa. Theo- 
frastoksen kuvaus taikauskoisesta miehestä paljastaa, kuinka hauras oli 
kulttuurin kalvo valistuksen ja filosofian pääkaupungissakin. Seitsenluku 
oli sanomattoman pyhä; kiertotähtiä oli seitsemän, viikon päiviä seitsemän, 
ihmeitä seitsemän, ihmisen ikäkausia seitsemän, taivaita ja helvetin port- 
teja seitsemän. Astrologia sai uutta verta kaupankäynnistä Babylonian 
kanssa. Ihmisten mielestä oli selviö, että tähdet olivat jumalia, jotka yksi- 
tyiskohtia myöten säätelivät yksilöiden ja valtioiden kohtaloa. Luonteen, 
jopa ajatuksetkin, määräsi tähti, jonka merkeissä asianomainen oli syn- 
tynyt; luonne saattoi siten olla joviaalinen (rehevän hyväntuulinen), 
merkuriaalinen (vilkas ja häilähtelevä) tai saturniininen (äreä ja synkkä). 
Juutalaisetkin, jotka olivat kaikista kansoista vähimmän taikauskoiset, 
toivottivat onnea sanoen »Mazzol-tow, 'olkoon kiertotähtesi suosiollinen”. 
Tähtitiede taisteli henkensä edestä astrologiaa vastaan, mutta sortui 
vihdoin toisella esikristillisellä vuosisadalla. Koko hellenistinen maailma 
palvoi Tykhetä, suurta onnellista sattumaa. 

Vain itsepintainen mielikuvitus tai havaintojen teon lahja voi auttaa 
meitä tajuamaan mitä kansakunnalle merkitsee sen perinnäisen uskonnon 


1 Se ehkä kuvasti ja edisti hellenistisellä ajalla yleistä kuninkaiden korottamista 
jumaliksi. 


FARNESEN HÄRKÄ. Roomalainen kopio. Napolin museo. — Caracallan kylpylästä 1500-luvulla 
löydetty pronssiryhmä, joka esittää kuinka kaksi nuorukaista sitoo Dirke-nimisen viehättävän 
neidon villin härän sarviin, koska hän oli loukannut heidän äitiään. 








MELOKSEN AFROoDirE. Louvre, Pariisi. — Antiikin naisihan- 
teen ja veistotaidon täydellisimpänä ilmaisuna pidetty hellenis- 
linen veistos, joka löydettiin 1820 Melos-saarelta. 





MepiciLÄINEN Venus. Uffizi-galleria, Firenze. — Monet helle- 
nistisen kauden rakkaudenjumalattaria esittävät veistokset olivat 
tunnettujen maallisten kaunottarien kuvia. 

kuolema. Kreikan klassillinen sivistys oli rakentunut kaupunkivaltiota 
kohtaan tunnetun isänmaallisen kiintymyksen varaan, ja yliaistillinen 
usko oli mahtavasti lujittanut klassillista moraalia, vaikka tämän juuret 
olivatkin enemmän kansan tavoissa kuin uskonnossa. Mutta nyt oli sekä 
usko että isänmaallisuus sammunut sivistyneistä helleeneistä; valtakun- 
nat olivat pyyhkäisseet olemattomiin kaupunkien rajat, ja tiedon lisäänty- 
minen oli maallistanut moraalin, avioliiton, sukulaisuussuhteet ja lain. 
Jonkin aikaa Perikleen valistus auttoi siveellisyyttä, kuten nykyisessä 
Euroopassa: ihmisystävällinen katsantotapa kehittyi ja synnytti tosin teho- 
tonta mielialaa sotaa vastaan; sovittelu ihmisten ja kaupunkien välillä 
kävi yleisemmäksi. Tavat hienostuivat, väittely oli säädyllisempää; 
kohteliaisuus valui, kuten omana keskiaikanamme, alempiin kerroksiin 
kuningashoveista, missä se oli läheisessä suhteessa henkilökohtaiseen tur- 
vallisuuteen ja hallitsijan arvovaltaan. Roomalaisten saapuessa kreikka- 
laisia hämmästyttivät heidän raa'at tapansa ja kömpelö käytöksensä. 
Elämä oli hienostuneempaa. Naisten asema oli vapaampi; he innoittivat 
miehetkin aikaisemmin harvinaiseen hienostukseen. Miehet ajoivat nyt 
partansa, varsinkin Byzantionissa ja Rhodoksessa, missä laki kielsi sen nai- 
sekkuutena. Mutta huvien etsintä vaati yläluokan täysikasvuisten jäsen- 
ten koko ajan. Vanha etiikan ja moraalin ongelma, yksilön luontaisen epi- 
kurolaisuuden ja valtion välttämättömän stoalaisuuden sovittaminen 
yhteen ei löytänyt ratkaisua enempää uskonnon, valtiotaidon kuin filo- 
sofiankaan taholta. 

Kasvatus levisi laajalle, mutta ei syvälle. Kuten aina älyvoittoisina 
aikoina se korosti tietoa enemmän kuin luonnetta; tuloksena oli massoit- 
tain puolisivistyneitä ihmisiä, jotka irtautuneina työn ja maan juurista 
harhailivat tyytymättöminä kuin valtiolaivan liikkumaan joutunut lasti. 
Muutamat kaupungit, esimerkiksi Rhodos ja Miletos, perustivat julkisia, 
so. hallituksen tukemia kouluja. Teoksessa ja Khioksessa poikia ja tyttöjä 
kasvatettiin yhdessä, jommoista puolueettomuutta vain Sparta oli tähän 
asti osoittanut. Gymnasionista kehittyi korkeakoulu, jossa oli luokka- 
huoneita, lukusali ja kirjasto. Palaistra vietti kukoistuskautta ja saavutti 
suosiota idässä, mutta urheilukilpailut olivat rappeutuneet ammattilais- 
ten otteluiksi. Niistä oli etualalla nyrkkeily, jossa voimaa pidettiin suu- 
rempana ansiona kuin taitoa. Helleeneistä, jotka muinoin olivat urheilijain 
kansakunta, tuli nyt katselijoiden kansakunta, joka mieluummin näki 
kuin teki. 

Sukupuolimoraali löyhtyi vielä Perikleen ajan tasoltakin. Homoseksua- 
lismi pysyi jatkuvasti suosiossa. Nuorukainen Delfis »on rakastunut, sanoo 
Theokritoksen Simaitha, vmutta en voi sanoa, naiseenko vai mieheen», 
Kurtisaanit hallitsivat yhä. Demetrios Poliorketes maksatti ateenalaisilla 
250 talentin (750 000 dollarin) veron ja antoi sen rakastajattarelleen La- 


37 — Durant, Kreikan kulttuuri 

mialle, joka muka tarvitsi saippuaa; kiukustuneet ateenalaiset saivat siitä 
aiheen ihmetellä naikkosen likaisuutta. Alastomien naisten tanssiesityksot 
kuuluivat hyviin tapoihin, ja niitä suoritettiin erään Makedonian kunin- 
kaan läsnä ollessa. Menandroksen näytelmien mukaan ateenalaisten elämä 
on arkipäiväisyyttä, viettelemistä ja aviorikoksia. 

Kreikan naiset ottivat aktiivisesti osaa ajan kulttuuririentoihin ja olivat 
mukana luomassa kirjallisuutta, tieteitä, filosofiaa ja taiteita. Smyrna- 
lainen Aristodama esitti runojaan kaikkialla Kreikassa ja niitti paljon 
kunniaa. Muutamat filosofit, esimerkiksi Epikuros, ottivat epäröimättä 
naisia kouluihinsa. Kirjallisuus alkoi panna enemmän painoa naisen fyy- 
silliselle viehätykselle kuin hänen arvolleen ja sulolleen äitinä. Naiskau- 
neuden kirjallinen palvonta sai tällä kaudella alkunsa rinta rinnan romant- 
tista rakkautta kuvaavan runouden ja kaunokirjallisuuden kanssa. Nais- 
ten osittaiseen emansipaatioon liittyi kapina rajatonta äitiyttä vastaan. 
Perheen suuruuden rajoittamisesta tuli ajan silmäänpistävin sosiaalinen 
ilmiö. Lähdettämistä rangaistiin ainoastaan, jos nainen ryhtyi siihen vas- 
toin aviomiehensä tahtoa tai viettelijänsä yllytyksestä. Lapsen synnyttyä 
se usein pantiin heitteille. Vanhoissa Kreikan kaupungeissa vain yksi 
perhe sadasta kasvatti useampia kuin yhden tyttären. »Rikaskin mies», 
sanoo Poseidippos, »panee aina tyttären heitteille.» Sisaren omistaminen 
oli harvinaista. Perheet, joissa oli vain yksi tai ei yhtään lasta, olivat 
lukuisat. Piirtokirjoitukset sallivat meidän päästä selville yhdeksänkah- 
deksatta n. v. 200 eläneen miletolaisen perheen hedelmäilisyydestä: kahdella- 
neljättä oli yksi lapsi, yhdelläkolmatta kaksi; yhteensä niillä oli 118 poikaa 
ja 28 tytärtä. Eretriassa oli vain yhdellä kahdestatoista perheestä kaksi 
poikaa; tuskin ainoallakaan oli kahta tytärtä. Filosofit hyväksyivät lap- 
senmurhan, koska se vähensi väestöpainetta, mutta kun alemmat kansan- 
luokat omaksuivat tämän menettelyn laajassa mitassa, kuolleisuus tavoitti 
syntyväisyyden. Uskonnolla, joka aikaisemmin oli pelon voimalla tehnyt 
ihmiset hedelmällisiksi, koska he eivät halunneet sielujensa jäävän vaa- 
lijoitta kuoleman jälkeen, ei enää ollut voimaa voittaa mukavuus- ja kus- 
tannuslaskelmointia. Siirtokunnissa maahanmuutto korvasi vanhat per- 
heet. Attikassa ja Peloponnesoksessa maahanmuutto supistui mitättömiin 
ja väestö väheni. Makedoniassa Filippos kielsi perheen rajoittamisen ja 
kolmessa vuosikymmenessä nosti maan ihmismäärää viidelläkymmenellä 
prosentilla. Tästä voidaan päätellä, miten laajalle puoliprimitiivisessä 
Makedoniassakin rajoitusmenettely oli levinnyt. »Meidän aikanamme, 
kirjoitti Polybios n. 150, 


koko Hellas on kärsinyt alhaisesta syntyväisyydestä ja yleisestä 
väestön vähentymisestä, minkä johdosta kaupungit ovat autioitu- 
neet ja vainiot lakanneet antamasta satoa ... Koska ihmiset olivat 
tulleet niin ylellisiksi, ahnaiksi ja välinpitämättömiksi, etteivät he 

halunneet mennä naimisiin tai, jos menivät naimisiin, kasvattaa 
heille syntyneitä lapsia tai enintään yhden tai kaksi niistä, jättääk- 
seen nämä yltäkylläisyyteen ja opettaakseen nämä tuhlaamaan omai- 
suuttaan, niin epäkohta huomaamatta, mutta nopeasti paheni. Sillä, 
olihan selvää, että milloin yhdestä tai kahdesta lapsesta toisen vei 
sota ja toisen tauti, talo jäi tyhjilleen . . . ja siten L jäi vähi- 
tellen vaipuivat voimattomuuteen ja heikkouteen. 


IV. SPARTAN VALLANKUMOUS 


Samoihin aikoihin aiheutti varallisuuden keskittyminen harvoihin käsiin, 
joka kaikkialla Hellaassa kärjisti ikuista luokkataistelua, Spartassa kaksi 
yritystä panna toimeen kumouksellisia uudistuksia. Vuoristomuurien 
eristämänä Sparta oli säilyttänyt itsenäisyytensä, torjunut takaisin make- 
donialaiset ja urheasti lyönyt Pyrrhoksen suunnattoman armeijan (272). 
Mutta voimakkaiden ahneus aiheutti sisältäpäin sen tuhon, mitä vihollisen 
sotajoukot eivät olleet voineet ulkoapäin tuoda mukanaan. Lykurgoksen 
lakien määräykset, ettei perhe saanut luovuttaa maaomaisuuttaan myy- 
mällä tai jakamalla sitä testamentilla, oli kumottu.! Spartalaisten im- 
periumistaan tai sodasta hankkimat rikkaudet oli käytetty maaomaisuu- 
den ostamiseen. Vuoden 224 paikkeilla Lakonian 700 000 tynnyrinalaa 
olivat sadan perheen hallussa, ja vain seitsemänsataa miestä oli säi- 
lyttänyt kansalaisoikeutensa. Hekään eivät enää syöneet yhdessä, sillä 
köyhillä ei enää ollut varaa osuutensa maksamiseen ja rikkaat juhlivat 
mieluummin yksityisesti. Suuri osa aikaisemmin äänioikeutetuista per- 


. heistä oli vajonnut köyhyyteen, ja heidän vaatimuksenaan oli velkojen 


pyyhkiminen sekä maan uusjako. 

Monarkialle on luettava ansioksi, että aloite tämän asiaintilan muutta- 
miseksi lähti Spartan kuninkaista. V. 242 Agis IV ja Leonidas nousivat 
parivaltaistuimelle. Vakuuttuneena siitä, että Lykurgos oli tarkoittanut 
maan jaettavaksi tasan kaikkien vapaiden miesten kesken, Agis ehdotti, 
että se jaettaisiin uudelleen, että kaikki velat pyyhittäisiin ja että Lykur- 
goksen puolikommunismi saatettaisiin uudelleen voimaan. Ne maan- 
omistajat, joiden tiloja rasitti kiinnitys, kannattivat velkojen pyyhkimistä, 
mutta kun siihen oli päätetty ryhtyä, he vastustivat kiivaasti Agiin muita 
uudistuksia. Leonidaan yllytyksestä Agis murhattiin samoin kuin hänen 
äitinsä ja isoäitinsä, jotka kumpikin olivat tarjoutuneet luovuttamaan 
suuret tilansa jaettaviksi kansan kesken. Leonidaan tytär Khilonis oli nai- 
misissa Agiin kannattajan Kleombrotoksen kanssa. Kun Leonidas ajettiin 
maanpakoon ja Kleombrotos anasti hänen valtaistuimensa, Khilonis 

! Ehkä siksi, että jälkimmäinen määräys aiheutti lapsiluvun rajoitusta, kuten nyky- 
Ranskassa. 

lähti voitokkaan puolisonsa luota jakaakseen isänsä maanpaon; kun Leoni- 
das pääsi takaisin valtaan ja karkotti Kleombrotoksen maasta, Khilonis 
lähti maanpakoon puolisonsa kanssa. 

Saadakseen perheeseensä Agiin lesken suuren omaisuuden Leonidas 
pakotti tämän menemään naimisiin poikansa Kleomeneen kanssa. Mutta 
Kleomenes rakastui vaimoonsa ja omaksui tältä kuningasvainajan aatteet. 
Päästyään Kleomenes IILna valtaistuimelle hän päätti toteuttaa Agiin 
uudistussuunnitelmat. Voitettuaan puolelleen armeijan sodassa osoitta- 
mallaan urhoollisuudella ja kansan yksinkertaisilla elintavoillaan hän 
poisti harvainvaltaisen eforilaitoksen sillä perusteella, ettei Lykurgos ollut 
sitä vahvistanut. Hän surmasi 14 vastarintamiestä, karkotti 80 maasta, 
pyyhki kaikki velat, jakoi maan vapaan väestön kesken ja palautti Lykur- 
goksen kurin. Tyytymättä saavutuksiinsa hän kävi valloittamaan Pelo- 
ponnesosta vallankumoukselleen. Köyhälistö tervehti häntä kaikkialla 
vapahtajana, ja monet kaupungit antautuivat mielellään hänelle. Hän 
valtasi Argoksen, Pellenen, Fliuksen, Epidauroksen, Hermionen, Troizenin 
ja lopulta rikkaan Korinthoksenkin. Hänen ohjelmansa aiheutti käymistä 
laajemmaltikin: Boiotiassa lakattiin maksamasta velkoja ja valtio pakko- 
luovutti varoja köyhien tyynnyttämiseksi; Megalopoliissa filosofi Kerki- 
das kehoitti rikkaita auttamaan hädänalaisia, ennen kuin vallankumous 
tuhoaisi kaiken rikkauden. Kun Kleomenes tunkeutui Akhaiaan ja voitti 
Aratoksen, Kreikan koko yläluokka vapisi omaisuutensa puolesta. Aratos 
pyysi Makedonialta apua. Antigonos Doson marssi etelään, lói Kleomeneen 
Sellasian luona (221) ja palautti Lakedaimoniin harvainvaltaisen hallitus- 
järjestelmän. Kleomenes pakeni Egyptiin, koetti menestyksettä saada 
apua Ptolemaios III:lta, yritti niin ikään menestyksettä nostattaa alek- 
sandrialaiset vallankumoukseen ja surmasi itsensä. 

Luokkataistelu jatkui. Sukupolvea Kleomeneen jälkeen Spartan kansa 
kukisti hallituksen ja pystytti vallankumouksellisen diktatuurin. Filo- 
poimen, joka Aratoksen jälkeen oli tullut Akhaian liiton johtajaksi, samosi 
Lakoniaan ja palautti omistavan luokan valtaan. Heti Filopoimenin pois- 
tuttua kansa nousi taas kapinaan ja asetti Nabiin diktaattoriksi (207). 
Nabis oli seemiläisrotuinen syyrialainen, joka oli joutunut sotavangiksi 
ja myyty orjaksi Megalopoliiseen. Kärsien siitä, ettei voinut käyttää kyky- 
jään, hän oli kostanut järjestämällä heloottikapinan. Nyt hän antoi Spartan 
kansalaisoikeudet kaikille vapaille miehille ja yhdellä sanalla vapautti 
kaikki helootit. Kun rikkaat estelivät hänen toimiaan, hän takavarikoi 
heidän omaisuutensa ja katkaisutti heidän päänsä. Sanomat hänen toi- 
menpiteistään levisivät ulkomaille, ja hän saattoi helposti köyhempien luok- 
kien avulla valloittaa Argoksen, Messenian, Eliin ja osan Arkadiaa. Kaik- 
kialla hän otti suurtilat valtion haltuun, jakoi maan uudelleen ja pyyhki 
velat. Kun Akhaian liitto ei pystynyt kukistamaan häntä, se pyysi Rooman 

avukseen. Flamininus saapuikin, mutta Nabis teki niin päättäväistä vasta- 
rintaa, että roomalaiset suostuivat välirauhaan; Nabiin oli vapautettava 
vangitut rikkaat, mutta hän sai säilyttää valtansa. Tällä ratkaisevalla 
hetkellä eräs Aitolian liiton asiamies murhasi Nabiin (192). Neljää vuotta 
myöhemmin Filopoimen taas marssi Lakoniaan, saattoi harvainvaltaisen 
järjestelmän voimaan, poisti Lykurgoksen järjestyksen ja myi kolme- 
tuhatta Nabiin kannattajaa orjiksi. Vallankumouksesta oli tehty loppu, 
mutta niin Spartastakin. Se jäi tosin olemaan, mutta ei näytellyt enää 
mitään osaa Kreikan historiassa. 


V. RHODOKSEN NOUSU 


Puoluekiistojen väkivaltaisuutta kammoten kauppa ja pääoma väestö- 
liikkeen mukana siirtyivät mannermaalta pois ja etsivät uusia tyyssijoja 
Aigeian meren rannoilta. Delos, jonka Apollon muinoin oli tehnyt rikkaaksi, 
kukoisti toisella vuosisadalla vapaasatamana, jota roomalaiset suojelivat 
ja ateenalaiset hoitivat. Pieni saari oli tulvillaan vieraita kauppiaita, toi- 
mistoja, palatseja, hökkeleitä ja eksoottisten uskontojen temppeleitä. 

Rhodoksen loistoaika oli kolmannella vuosisadalla, jolloin se yleisesti tun- 
nustettiin Hellaan sivistyneimmäksi ja kauneimmaksi kaupungiksi. Stra- 
bon kuvaa suuren sataman miin paljon kaikkia muita etevämmäksi sata- 
mien, teiden, muurien ja laitteiden puolesta, etten voi sanoa mitään muuta 
kaupunkia sen veroiseksi tai edes lähes sen veroiseksi». Sijaiten tärkeässä 
Välimeren risteyskohdassa, jonka asema salli sen hyötyä Aleksanterin 
valloitusten aiheuttamasta Euroopan, Egyptin ja Aasian välisen kaupan 
laajentumisesta, Rhodoksen avara satama korvasi Peiraeuksen ja Tyroksen 
tavaroiden uudelleenlaivauspaikkana ja Välimeren itäosien kaupan rahoi- 
tuksen ja järjestelyn selvitystoimistona. Sen kauppiaat hankkivat itselleen 
hyödyllisen rehellisyyden, pankit ja hallitus vakavuuden maineen petol- 
lisen ja epävakaisen maailman keskellä. Sen mahtava laivasto, jonka 
miehistönä oli omia kansalaisia, puhdisti Aigeian meren merirosvoista, 
takasi kaikkien kansakuntien kauppa-aluksille yhtäläisen turvallisuuden 
ja saattoi voimaan niin taitavasti laaditun ja niin yleisesti tunnustetun 
merilain, että se hallitsi Välimeren kauppaa vuosisatoja ja siirtyi Rooman, 
Konstantinopolin ja Venetsian merilakeihin. 

Vapauduttuaan Makedonian vallasta tekemällä sankarillisesti vastarintaa 
Demetrios Poliorketeelle (305) Rhodos selviytyi ajan poliittisista myrskyistä 
viisaan puolueettomuuden avulla tai käymällä sotaa ainoastaan estääkseen 
hyökkäyshaluisen valtion kasvua tai suojatakseen merten vapautta. Se 
yhdisti monta Aigeian meren kaupunkia »saariliitoksi» ja käytti johto- 
asemaansa niin oikeudenmukaisesti, ettei kukaan asettanut kysymyksen 
alaiseksi sen oikeutta johtoon. Sen hallitus — samanlainen demokratiaan 
perustuva aristokratia kuin Rooman tasavallassa — hoiti Lindoksen, Kami- 
roksen, Ialysoksen ja Rhodoksen kaupunkien yhteishallintoa taitavasti ja 

suhteellisen oikeudenmukaisesti, myönsi muukalaisille suurempia oikeuksia 
kuin Ateena koskaan oli antanut metoikeilleen, suojeli suurta orjaväes- 
töään niin hyvin, että uskalsi vaaran uhatessa aseistaa sen, ja velvoitti 
kaupungin rikkaat pitämään huolta köyhistä. Kaupunki maksoi menonsa 
kahden prosentin tuonti- ja vientitullilla. Se lainasi auliisti rahaa ahdin- 
gossa oleville kaupungeille, joskus korottakin. 

Kun maanjäristys 225 raunioitti Rhodoksen, tuli koko kreikkalaismaail- 
ma sen avuksi, sillä jokainen tajusi, että sen katoaminen Aigeian mereltä 
aiheuttaisi sekasorron kaupan ja rahaliikkeen alalla. Hieron II lähetti sata 
kultatalenttia (300 000 dollaria) ja antoi uudelleen rakennettuun kaupun- 
kiin pystyttää veistosryhmän, joka esittää Syrakusan väestöä seppelöi- 
mässä Rhodoksen väestöä. Ptolemaios IIT lähetti kolmesataa talenttia ! 
hopeaa, Antigonos IIT kolmetuhatta ja sitä paitsi suuret määrät puutavaraa 
ja pikeä rakennustöitä varten; hänen kuningattarensa Khryseis antoi kol- 
metuhatta talenttia lyijyä ja 150 000 vakallista viljaa. Seleukos JII lähetti 
300 000 vakallista viljaa ja kymmenen täysin varustettua viisisoutua. 
sKävisi vaikeaksi luetella», sanoo Polybios, »kaikki kaupungit, jotka kukin 
antoivat varojensa mukaisen osuuden. Se oli valoisa välinäytös valtiol- 
lisen historian synkissä vuosikirjoissa, yksi niitä harvoja hetkiä, jolloin 
koko kreikkalaismaailma oli ajatuksissaan ja toimissaan yksimielinen. 


1 Kreikkalainen talentti painomittana vastaa n. 26 kiloa. 


NELJÄSKOLMATTA LUKU 


HELLENISMI JA ITÄ 


I. SELEUKIDIEN VALTAKUNTA 


Siirtyessämme mannermaalta Aigeian meren poikki Aasian ja Egyptin 
kreikkalaisiin siirtokuntiin me tapaamme yllätykseksemme nuorta, verevää 
elämää ja tajuamme, ettei hellenistinen aika nähnyt kreikkalaisen sivis- 
tyksen rappeutumista, vaan sen leviämisen yhä laajemmalle. Pelopon- 
nesoksen sodan päättämisestä lähtien oli kreikkalaisia sotilaita ja siirto- 
laisia virrannut Aasiaan. Aleksanterin valloitukset, jotka aukoivat uusia 
teitä ja uusia tilaisuuksia helleenien yritteliäisyydelle, saivat tämän 
virran entisestään paisumaan. 


Seleukos, jolla oli lisänimenä Nikator ('Voittaja') herätti Aleksanterin 
kenraalien parvessa huomiota rohkeudellaan, mielikuvituksellaan ja empi- 
mättömällä anteliaisuudellaan. Oli hänelle luonteenomaista, että hän antoi 
toisen vaimonsa, kauniin Stratoniken, pojalleen Demetriokselle saatuaan 
kuulla pojan riutuvan rakkaudesta äitipuoleensa. Antigonos I, jota ei 
tyydyttänyt Babylonian joutuminen Seleukokselle, ryhtyi valloittamaan 
itselleen koko lähi-itää. Seleukos ja Ptolemaios I voittivat hänet Gazan 
luona. Tästä hetkestä Seleukoksen suku laski seleukidien valtakunnan ja 
uuden aikakauden alun; tämä ajanlasku säilyi länsi-Aasiassa Muhammediin 
asti. Seleukos yhdisti valtikkansa alle Elamin, Sumerian, Persian, Baby- 
lonian, Assyrian, Syyrian ja Foinikian vanhat kuningaskunnat ja sivistys- 
muodot, joksikin aikaa Vähän Aasian ja Palestiinankin. Seleukeiaan ja 
Antiokheiaan hän rakennutti rikkaammat ja väekkäämmät pääkaupungit, 
kuin milloinkaan oli nähty manner-Kreikassa. Seleukeian paikan hän 
valitsi ikivanhan Babylonin ja tulevan Bagdadin läheltä, miltei Eufratin 
ja Tigriin yhtymäkohdasta. Sen sijainti oli omiaan houkuttelemaan Meso- 
potamian, Persian lahden ja niiden takaisten seutujen kauppaa. Puolen 
vuosisadan kuluttua siinä asui 600 000 henkeä — kirjava aasialaismassa, 
jota hallitsi kreikkalainen vähemmistö.! Antiokheialla oli samanlainen 
asema Orontes-virran varrella. Se ei ollut niin etäällä suulta, että se olisi 
ollut merialusten saavuttamattomissa, mutta tarpeeksi syvällä sisämaassa 
ollakseen turvassa laivastohyökkäykseltä, nauttiakseen jokilaakson hedel- 
mällisten vainioiden antimista ja vetääkseen puoleensa pohjois-Mesopota- 
mian ja Syyrian Välimeren-kaupan. Sinne asettuivat myöhemmät seleukidi- 


1 Sen paikalta professori Leroy Waterman 1931 kaivoi esiin tauluja, joista kävi ilmi, 
että eräs Seleukeian rikkaimpia kansalaisia oli viisikolmatta vuotta pakoillut verojen 


maksamista. 

hallitsijat asumaan; Antiokhos IV:n aikana siitä tuli seleukidi-Aasian 
varakkain kaupunki, jota somistivat temppelit, pylväshallit, teatterit, 
gymnasionit, palaistrat, kukkatarhat, puistokadut ja ihanat puistot. Daf- 
nen puisto oli kautta Kreikan kuuluisa laakeri- ja sypressipuistaan, läh- 
teistään ja puroistaan. 

Seleukos I murhattiin 281 viidenneljüttà vuoden siunauksellisen ja suo- 
situn hallituksen jälkeen. Hänen kuolemastaan lähtien valtakunta alkoi 
hajaantua, kun sitä raatelivat maantieteelliset ja rodulliset eroavaisuudet, 
hurjat valtaistuinriidat ja barbaarien hyökkäykset joka taholta. Antiokhos 
I Soter (Pelastaja) taisteli urheasti gallialaisia vastaan. Antiokhos II Theos 
(Jumala) eli ainaisen päihtymyksen vallassa ikään kuin havainnollistaak- 
seen millaista uhkapeliä perinnöllinen monarkia on. Hänen vaimonsa 
Laodike pani alulle sen salajuonten ketjun, joka repi hajalle kuningasper- 
heen ja vihdoin saattoi sen perikatoon. Antiokhos IIT oli pystyvä ja sivis- 
tynyt mies. Hänen Louvre'issa oleva rintakuvansa näyttää meille kreik- 
kalais-makedonialaisen miehen, jossa yhtyvät makedonialaisen rohkeus ja 
kreikkalaisen älykkyys. Hän valtasi uupumatta sotaa käyden takaisin 
suurimman osan siitä, mitä valtakunta oli menettänyt Seleukos I:n päivien 
jälkeen. Hän perusti kirjaston Antiokheiaan ja suosi sitä kirjallista suuntaa, 
jonka etevin edustaja oli gazalainen Meleagros toisen vuosisadan lopulla. 
Hän säilytti kreikkalaisten kaupunkien itsehallinnon perinteen ja kirjoitti 
kaupungeille, että »jos hän määräisi jotakin lainvastaista, niiden ei pitänyt 
ottaa sitä huomioon, vaan otaksua hänen toimineen tietämättömyydestä». 
Hänet syöksi perikatoon kunnianhimo, mielikuvitus ja lemmen jano. Pto- 
lemaios IV voitti hänet 217 Rafian luona, ja hän menetti Foinikian, Syyrian 
ja Palestiinan. Hän lohduttautui voitokkaalla sotaretkellä Baktriaan ja 
Intiaan (208); sen kestäessä hän toisti Aleksanterin urotyöt. Hannibalin 
houkuteltua hänet auttamaan tätä Roomaa vastaan hän nousi sotajoukko 
mukanaan maihin Euboiassa, rakastui viisikymmenvuotiaana sievään 
Khalkiin neitoseen, kosiskeli tätä säädyllisesti, meni hänen kanssaan nai- 
misiin, unohti sodan ja kulutti talven nauttimalla onnestaan. Roomalaiset 
voittivat hänet Thermopylain luona, karkottivat hänet Vähään Aasiaan 
ja nujersivat hänet Magnesian luona. Rauhattomana hän aloitti uuden 
idän sotaretken ja kuoli sen aikana (187) hallittuaan kuusineljättä vuotta. 

Hänen poikansa Seleukos IV rakasti rauhaa, hallitsi valtakuntaa talou- 
dellisesti ja viisaasti ja sai surmansa salamurhaajan kädestä 175. Hänen 
nuorempi veljensä toimi tällöin arkonttina Ateenassa, minne hän oli läh- 
tenyt opiskelemaan filosofiaa. Kuultuaan Seleukoksen kuolemasta hän 
järjesti armeijan, marssi Antiokheiaan, kukisti murhaajan ja nousi valta- 
istuimelle (175). Antiokhos IV oli sukunsa sekä kiintoisin että epävakaisin, 
merkillinen älyn, mielettömyyden ja viehätyskyvyn yhdistelmä. Hän hal- 
litsi kuningaskuntaansa taitavasti, tuhansista epäoikeudenmukaisista ja 
järjettömistä teoista huolimatta. Hän salli valtuutettujensa käyttää väärin 
valtaansa ja antoi rakastajattarensa hallittavaksi kolme kaupunkia. Hän 
oli jalomielinen ja julma, miten milloinkin sattui, antoi anteeksi tai tuomitsi 
usein pelkän oikun mukaan, yllätti yksinkertaisia ihmisiä kalleilla lahjoilla 


HELLENISMI JA ITÄ 585 


tai heitteli innoissaan kuin lapsi kolikoita katurahvaan keskuuteen. Hän 
rakasti viiniä, naisia ja taiteita; hän joi määrättömästi ja nousi valtaistui- 
meltaan kesken pitojen tanssiakseen alastomana ohjelmansuorittajien kans- 
sa tai mässätäkseen tyhjäntoimittajien seurassa. Hän oli boheemi, jonka 
vallanhaaveet olivat käyneet toteen. Hän halveksi hovin juhlallisuutta ja 
koreutta, teki vallattomia kepposia hoviherroilleen ja pukeutui valeasuun 
nauttiakseen nimettömyyden ylellisyydestä. Hän sekaantui huvikseen 
kansan joukkoon ja kuunteli mitä kuninkaasta sanottiin. Hän vaelteli 
mielellään käsityöläisten myymälöiden vaiheilla, seurasi ja tutki kaiver- 
tajien ja jalokiviseppien työtä ja keskusteli heidän kanssaan heidän tai- 
teensa teknillisistä yksityiskohdista. Hän oli Kreikan taiteen, kirjallisuu- 
den ja ajattelun vilpitön ihailija. Hän teki Antiokheiasta vuosisadan ajaksi 
kreikkalaismaailman taidekeskuksen; hän maksoi avokätisesti taiteilijoille, 
jotta he veistäisivät patsaita ja rakentaisivat temppeleitä toisiin Hellaan 
kaupunkeihin; hän koristutti uudelleen Deloksessa olevan Apollonin temp- 
pelin, rakennutti teatterin Tegeaan ja rahoitti Ateenan Olympieionin vii- 
meistelytyöt. Vietettyään Roomassa neljätoista vaikutukselle altista 
vuotta hän oli saanut tasavaltaisen tartunnan, ja häntä huvitti ikään kuin 
Augustusta ennakoiden pukea monarkin valtansa tasavaltaisen vapauden 
kaapuun, mitä hän myös piti hyvänä politiikkana. Hänen kaiken rooma- 
laisen ihailustaan oli tärkeimpänä tuloksena gladiaattorileikkien tuonti pää- 
kaupunkiin Antiokheiaan. Kansa oli harmissaan tuosta raa'asta urheilusta, 
mutta Antiokhos voitti sen suosion tuhlaavaisilla ja upeilla näytännöillä. 
Kun antiokheialaiset tottuivat teurastukseen, hän piti heidän rappeutu- 
mistaan henkilökohtaisena voittonaan. Hänelle oli luonteenomaista, että 
hän aloitti stoalaisten kiihkeänä kannattajana ja päätti päivänsä epikuro- 
laisten huolettomana käännynnäisenä. Hän nautti omista ominaisuuksis- 
taan niin innokkaasti, että leimautti rahoihinsa kirjoituksen Antiokhos 
Theos Epifanes 'Nükyvüksi tullut jumala’. Hänen mielikuvituksensa sai 
hänen kurottamaan liian korkealle, ja hän koetti 169 valloittaa Egyptin. 
Hän oli onnistumaisillaan, kun Rooma, joka itsekin tavoitteli Egyptiä 
herkkupalakseen, käski hänen poistua Afrikan maaperältä. Antiokhos pyysi 
harkinta-aikaa, mutta Rooman lähettiläs Popilius piirsi hänen ympärilleen 
kehän hiekkaan ja kehoitti häntä päättämään ennen kuin astuisi sen yli. 
Antiokhos myöntyi, vaikka raivosikin, ryösti Jerusalemin temppelin täyt- 
tääkseen taas rahastonsa, etsi isänsä tavoin mainetta sotaretkeltä idän 
heimoja vastaan ja kuoli matkalla Persiassa kaatumatautiin, hulluuteen 
tai muuhun tautiin. 


II. SELEUKIDIAJAN SIVISTYS 


Seleukidivaltakunnan historiallisena tehtävänä oli antaa lähi-idälle se 
taloudellinen turvallisuus ja järjestys, josta Persia oli huolehtinut ennen 
Aleksanteria ja jonka Rooma oli palauttava Caesarin jälkeen. Sodista, 
vallankumouksista, ryöstöistä ja ihmissuvulle luonteenomaisesta epärehel- 

lisyydestä huolimatta tehtävä täytettiin. Makedonialaisvalloitus mursi 
maahan tuhat valtiollista ja kielellistä sulkua. Länsi ja itä saivat tilaisuuden 
runsaampaan taloudelliseen vaihtoon. Tuloksena oli kreikkalaisen Aasian 
loistava henkiin herääminen. Hajaannuksen ja cripuraisuuden, maakama- 
ran köyhtymisen ja kauppareittien toisaalle siirtymisen edistäessä manner- 
Hellaan sortumista seleukidien valtakunnan suhteellisen suuri yhtenäisyys 
ja rauhallisuus suosivat maanviljelystä, kauppaa ja teollisuutta. Aasian 
kreikkalaiskaupungeilla ei enää ollut tilaisuutta vallankumouksiin tai val- 
tiollisiin kokeiluihin. Kuninkaat saattoivat voimaan sopusoinnun, homo- 
noian, ja kansa palvoi sitä kirjaimellisesti jumalana. Efesos, Miletos, 
Smyrna ja muut vanhat kaupungit puhkesivat uudelleen kukkaan. 

Tigriin, Eufratin, Jordanin, Oronteen, Maiandroksen, Halyksen ja Oksuk- 
sen laaksot olivat siihen aikaan hedelmüllisempiü kuin nykyihmisen mieli- 
kuvitus voi tajutakaan, sitä kun ahdistaa niiden autiomaiden ja kallio- 
aavikkojen kuva, jotka peittävät niin suuren osan lähi-itää kahdentuhannen 
vuoden erosion, metsän tuhoamisen ja leväperäisen torppariviljelyksen 
jälkeen. Valtion valvonnassa oleva kanavalaitos piti huolen maaperän 
kastelemisesta. Maa oli joko kuninkaan, hänen ylimystensä, kaupunkien, 
temppelien tai yksityisten henkilöiden omaa. Kaikissa näissä tapauksissa 
suorittivat työn orjat, jotka siirtyivät maan mukana ostajalle tai perijälle. 
Hallitus piti maaperän rikkauksia kansallisomaisuutena, mutta ei tehnyt 
paljoakaan niiden hyväksi käyttämiseksi. Kauppa oli hyvin erikoistunutta, 
ja kaupungeilla oli samoin omat erikoisharrastuksensa. Miletos oli touhukas 
kutomateollisuuskeskus, Antiokheia muutti muualta tuodun raaka-aineen 
valmiiksi hyödykkeiksi. Muutamissa suurissa tehtaissa, joissa työvoimana 
oli orjia, valmistettiin vaatimattomassa määrässä yleisille markkinoille 
tarkoitettuja tuotteita. Kotoinen kulutus laahusti kuitenkin tuotannon 
jäljessä. Kansa oli niin köyhää, ettei suurisuuntainen teollisuus päässyt 
toimimaan vastaavien kotimarkkinoiden puutteessa. 

Kauppa oli hellenistisen talouselämän sydän. Sillä ansaittiin suuria 
omaisuuksia, se oli aiheena suurten kaupunkien rakentamiseen, ja se antoi 
leivän suhteellisesti yhä suuremmalle osalle lisääntyvää väestöä. Rahasuo- 
ritukset korvasivat nyt miltei kokonaan vaihtokaupan, jota oli jatkunut 
vielä neljäsataa vuotta Kroisoksen rahojen jälkeenkin. Egypti, Rhodos, 
Seleukeia ja Pergamon lyöttivät rahaa, joka oli riittävän vakava-arvoista 
ja yhtäläistä, jotta siitä oli hyötyä kansainväliselle kaupalle. Pankkiirit 
huolehtivat julkisesta ja yksityisten luotosta. Laivat olivat suurempia, 
kulkivat 4—6 solmun tuntinopeudella ja purjehtimalla suoraan ulapan 
poikki saivat matkat lyhenemään. Seleukidit laajensivat ja paransivat 
suuria valtateitä, jotka olivat osa idän Persialta saamaa perintöä. Sisä- 
maasta tulevat karavaanitiet yhtyivät Seleukeiassa, josta taas haarautui 
teitä. Damaskokseen, Berytokseen (Beirutiin) ja Antiokheiaan. Kaupan 
rikastuttamina ja sitä vuorostaan rikastuttaen kohosi tiheästi asuttuja 
keskuksia noille paikoille ja Babyloniin, Tyrokseen, Tarsokseen, Ksanthok- 
seen, Rhodokseen, Halikarnassokseen, Miletokseen, Efesokseen, Smyrnaan, 
Pergamoniin, Byzantioniin, Kyzikokseen, Apameiaan, Herakleiaan, Ami- 


HELLENISMI JA ITÄ 587 


sokseen, Sinopeen, Pantikapaioniin, Olbiaan, Lysimakheiaan, Abydokseen, 
T'hessalonikeen (Salonikiin), Khalkiiseen, Delokseen, Korinthokseen, Am- 
brakiaan, Epidamnokseen (Durazzoon), Taraaseen, Neapoliiseen (Napoliin), 
Roomaan, Massaliaan, Emporioniin, Panormukseen (Palermoon), Syra- 
kusaan, Utikaan, Karthagoon, Kyreneen ja Aleksandriaan. Toimeliaan 
kaupan verkko liitti yhteen Karthagon ja Rooman hallitseman Espanjan, 
Hamilkarin Karthagon, Hieron II:n Syrakusan, Scipioiden Rooman, Anti- 
gonoksen jälkeläisten Makedonian, liittokuntien Kreikan, Ptolemaiosten 
Egyptin, seleukidien lähi-idän, Maurya-suvun Intian ja Han-dynastian 
Kiinan. Kiinasta tulevat kauppatiet kulkivat Turkestanin, Baktrian ja 
Persian halki tai Aral-järveä, Kaspian ja Mustaa merta pitkin. Intian tiet 
kulkivat Afganistanin ja Persian halki Seleukeiaan, Arabian ja Petran 
kautta Jerusalemiin ja Damaskokseen tai Intian valtameren poikki Ada- 
naan (Adeniin), sitten Punaista merta pitkin Arsino&en (Sueziin) ja sieltä 
Aleksandriaan. Saadakseen valvontaansa nämä viimeksi mainitut kauppa- 
tiet seleukidit ja Ptolemaiokset kävivät noita »Syyrian sotia», jotka lopulta 
heikensivät molempia siinä määrin, että ne sortuivat Rooman vasalleiksi. 

Seleukidien monarkia oli aasialaisten perinteiden mukaisesti rajaton; 
mikään edustajakokous ei sen valtaa supistanut. Hovimenot olivat itä- 
maisia, niihin kuului kamariherroja ja nauhuksia, eunukkeja ja virka- 
pukuja, suitsutusta ja musiikkia. Vain kieli ja alusvaatteet pysyivät kreik- 
kalaisina. Ylimykset eivät olleet puoli-itsenäisiä päällikköjä kuten Make- 
doniassa tai keskiajan Euroopassa, vaan kuninkaan nimittämiä hallinto- 
miehiä tai upseereja. Tämä monarkian rakenne periytyi Persialta seleuki- 
dien ja sassanidien välityksellä Diocletianuksen Roomalle ja Konstantinus 
Suuren Byzantionille. Tietäen, että heidän mahtinsa vieraassa maassa 
oli kreikkalaisen väestön uskollisuuden varassa, seleukidihallitsijat uutte- 
rasti rakensivat uudelleen vanhoja kreikkalaisia kaupunkeja ja perustivat 
uusia. Seleukos I perusti yhdeksän Seleukeiaa, kuusi Antiokheiaa, viisi 
Laodikeiaa, kolme Apameiaa ja yhden Stratoniken. Hänen seuraajansa 
jäljittelivät häntä parhaimman, joskin vähäisemmän kykynsä mukaan. 
Kaupunkeja syntyi ja kasvoi kuin Amerikassa 1800-luvulla. 


Niiden välityksellä länsi-Aasia nopeaa vauhtia pinnallisesti helleeniläis- 
tyi. Tämä kehitys oli tietenkin vanha. Se oli alkanut suurina siirtolaisuus- 
vuosina, ja hellenistinen diaspora oli osaltaan Joonian renessanssia, Kreikan 
sivistyksen paluuta muinaiseen aasialaiseen kotiinsa. Jo ennen Aleksan- 
teria kreikkalaisia oli ollut korkeina virkamiehinä Persian valtakunnassa, 
ja kreikkalaiset kauppiaat olivat hallinneet lähi-idän läntisiä kauppareit- 
tejä. Nyt kun tarjoutui lukemattomia tilaisuuksia poliittisella, kaupallisella 
ja taiteen alalla, virtasi manner-Kreikasta, Suur-Kreikasta ja Sisiliasta 
joukoittain seikkailijoita, uudisasukkaita, kirjureita, sotureita, kauppiaita, 
oppineita ja ilonaisia siirtolaisina itään. Kreikkalaiset kuvanveistäjät val- 
mistivat patsaita, kaivertajat rahoja Foinikian, Lyykian, Kaarian, Kilikian 
ja Baktrian kuninkaille. Kreikkalaiset tanssijattaret tulivat muotiin Aasian 

satamissa. Sukupuolisiveettömyyteen tarttui kreikkalaista hienostusta; 
palaistrat ja gymnasionit herättivät muutamissa itämaalaisissa heille oudon 
innostuksen urheiluun ja kylpyihin. Kaupungit hankkivat uusia vesisäi- 
liöitä ja rakensivat viemäreitä; valtakadut kivettiin ja siivottiin. Koulut, 
kirjastot ja teatterit virittivät harrastusta lukemista ja kirjallisuutta 
kohtaan. Lukiolaiset (efeboi) ja ylioppilaat kuljeskelivat kaduilla ja teki- 
vät vanhoja kepposiaan toisilleen ja yleisölle. Ketään ei pidetty sivisty- 
neenä, ellei hän osannut kreikan kieltä ja voinut nauttia Menandroksen ja 
Euripideen näytelmistä. Tämä lähi-idän peittäminen Kreikan sivistyk- 
sellä on muuan vanhan ajan historian säpsähdyttäviä ilmiöitä. Niin 
nopeaa ja kauaskantoista uudistusta ei Aasiassa vielä ollut koettu. Tie- 
dämme aivan liian vähän sen yksityiskohdista ja tuloksista. Tietomme 
seleukidien Aasian kirjallisuudesta, filosofiasta ja tieteestä ovat niukat. 
Tunnemme muutamia hahmoja, jotka ovat korkeinta suuruusluokkaa: 
stoalaisen Zenonin, tähtitieteilijä Seleukoksen ja roomalaisajalla runoilija 
Meleagroksen ja monitieteilijä Poseidippoksen, mutta emme voi olla var- 
moja siitä, ettei ollut monta muutakin. Ajan kulttuuri oli kukoistava, 
vaihteleva, hienostunut ja innostunut. Sen taide oli yhtä hedelmällinen 
kuin minkä tahansa edellisen ajan. Mikäli saatamme tietää, ei kulttuuri 
koskaan ennen ollut saavuttanut niin laajaa vaikutusalaa ja monisäikeistä 
yhtenäisyyttä niin monissa erilaisissa ympäristöissä. Sadan vuoden ajan 
länsi-Aasia kuului Eurooppaan. Tie oli raivattu pax romanan ja kristin- 
uskon yleismaailmallista synteesiä varten. 

Mutta itää ei ollut valloitettu. Se oli liian syvästi ja vanhasti oma 
itsensä, jotta se olisi luopunut sielustaan. Kansan suuret massat puhuivat 
jatkuvasti omaa kieltään, noudattivat totunnaisia tapojaan ja palvelivat 
esi-isiensä jumalia. Välimeren rannikoilta etäännyttäessä kreikkalainen 
silaus oheni ohenemistaan. Sellaiset kreikkalaiskeskukset kuin Tigriin 
varrella oleva Seleukeia olivat helleenisasria itämaalaismeressä. Aleksan- 
terin uneksimaa rotujen ja kulttuurien sulautumista yhteen ei tapahtunut. 
Kreikkalaiset ja kreikkalainen sivistys uivat pinnalla, monenkirjavat aasia- 
laiset kansat ja kulttuurit velloivat pohjalla. Kreikkalaisen älyn ominai- 
suudet eivät saaneet sijaa itämaalaisessa sielunelämässä. Helleenien tar- 
mokkuus ja uutuuksien suosinta, maailmanmielinen innostus ja intohimoi- 
nen täydellisyyden tavoittelu, ilmeikkyys ja individualismi eivät pystyneet 
muuttamaan itàmaalaisten luonnetta. Päinvastoin idän ajattelu- ja tun- 
temistapa aikaa myöten imeytyi alhaalta käsin hallitseviin kreikkalaisiin 
ja heidän välityksellään virtasi länteen muuttamaan »pakanamaailmaa». 
Babylonissa pääsivät kärsivällinen seemiläinen kauppias ja temppelipank- 
kiiri voitolle vilkkaasta helleenistä, turvasivat nuolenpääkirjoituksen arvo- 
aseman ja työnsivät kreikan kielen liike-elämässä toiselle sijalle. Astro- 
logia ja alkemia rappeuttivat kreikkalaisen tähtitieteen ja fysiikan. Itä- 

mainen monarkia osoittautui Hellaan demokratiaa voimakkaammaksi ja 
löi lopulta leimansa lännen valtiolliseen elämään. Kreikkalaisista kunin- 
kaista ja Rooman keisareista tuli jumalia idän malliin, ja aasialainen teoria 
kuninkaiden jumalallisesta oikeudesta periytyi Rooman ja Konstantinopo- 
lin välityksellä uuden ajan Eurooppaan. Zenonin välityksellä itä solutti 
kvietisminsä ja fatalisminsa kreikkalaiseen filosofiaan. Satoja kanavia 
myöten se valutti mystisismiään ja hurskauttaan tyhjiöön, joka oli muo- 
dostunut helleenien vanhan uskonnon tuhoutuessa. Kreikkalaiset hyväk- 
syivät auliisti idän jumalat katsoen ne olennaisesti samoiksi kuin omansa, 
mutta koska kreikkalaisilta puuttui todellinen usko ja aasialaisilla se oli, 
itämainen jumala jäi eloon kreikkalaisen kuollessa. Efesolaisten Artemiista 
tuli taas itäinen, kaksitoistapovinen äitijumalatar. Babylonian, Foinikian 
ja Syyrian kultit lumosivat omikseen suuret joukot helleeniläisiä tulokkaita. 
Kreikkalaiset tarjosivat idälle filosofiaa, itä Kreikalle uskontoa. Uskonto 
voitti, koska filosofia oli harvojen ylellisyyttä, uskonto monien lohdutus. 
Uskon ja epäuskon, mystisismin ja naturalismin, uskonnon ja tieteen ryt- 
millisessä historiallisessa vaihtelussa uskonto pääsi uudelleen valtaan, koska 
se ymmärsi ihmisen salaisen avuttomuuden ja yksinäisyyden ja antoi 
hänelle innoitusta ja runoutta. llluusionsa menettänyt, riistetty, sota- 
väsymyksen vallassa oleva maailma iloitsi voidessaan taas uskoa ja toi- 
voa. Aleksanterin valloitusretken vähimmin odotettu ja syvällisin seuraus 
oli Euroopan sielun itämaistuminen. 


III. PERGAMON 


Kreikkalaisten asteittainen aasialaistuminen jäyti seleukidien valtaa. 
Itsenäisiä kuningaskuntia syntyi hellenistisen maailman reunalle. Jo niin 
varhain kuin 280 Armenia, Kappadokia, Pontos ja Bithynia perustivat 
omat monarkiansa, ja Mustan meren kreikkalaiskaupungit joutuivat pian 
aasialaisten valtaan. Baktria ja Sogdiana irtautuivat vuoden 250 paik- 
keilla. V. 247 tappoi iraanilaisen paimentolaisheimon parnien päällikkö 
Arsakes Persian seleukidimaaherran ja perusti Parthian kuningaskunnan, 
josta tuli vuosisadoiksi Rooman vitsaus. Filetairos, jonka huostaan Lysi- 
makhos oli uskonut 9 000 talenttia rahaa ja Vähän Aasian Pergamonin 
linnavuoren, anasti 282 rahat ja julistautui itsenäiseksi. Hänen veljen- 
poikansa Eumenes I liitti valtapiiriinsä Pitanen ja Atarneuksen ja teki 
Pergamonista täysin itsenäisen monarkian (262). Attalos I saavutti kreik- 
kalaisen Aasian kiitollisuuden ajamalla pakoon gallialaiset, jotka olivat 
tunkeutuneet hänen kaupunkinsa muureille saakka (230). Hänen vanhin 
poikansa, Eumenes II, hallitsi yhtä taitavasti, mutta tyrmistytti Hellasta 
kutsumalla Rooman avukseen Antiokhos III:ta vastaan. Lyötyään Antio- 

khoksen Magnesian luona roomalaiset luovuttivat Eumoneelle miltei koko 
Vähän Aasian. Hänen veljensä ja seuraajansa Attalos II ei uskonut, että 
hänen poikansa pystyisivät turvaamaan Pergamonin vapauden, ja tosta- 
menttasi kuollessaan (139) kuningaskuntansa Roomalle. 

Pieni valtio teki voitavansa hyvittääkseen petokseen perustuvan syn- 
tynsä ja kasvunsa. Se kilpaili Aleksandrian kanssa taiteen ja opin keskuk- 
sena. Rikkauksia, joita saatiin kaivoksista, viinitarhoista ja viljavainioista, 
villatavaroiden, pergamentin ja hajusteiden valmistuksesta, tiiliteollisuu- 
desta ja pohjois-Aigeian kaupan herruudesta, ei käytetty vain voimakkaan 
armeijan ja laivaston ylläpitämiseen, vaan myös kirjallisuuden ja taiteen 
edistämiseen. Pergamonin kuninkaat uskoivät, että valtion ja yksityinen 
liiketoiminta saattoivat hedelmällisesti kilpailla ja yhdessä ehkäistä saa- 
mattomuutta ja ahneutta. Kuningas viljelytti orjilla laajoja maa-alueita, 
ja hänellä oti, vaikkeikään yksinoikeuksin, useita tehtaita, louhoksia ja kai- 
voksia. Tämän ainoalaatuisen järjestelmän vallitessa rikkaus lisääntyi ja 
moninkertaistui. Pergamonista tuli muhkea pääkaupunki, joka oli kuuluisa 
Zeun alttaristaan, ylellisistä palatseistaan, kirjastostaan ja teatteristaan, 
palaistroistaan ja kylpylöistään. Julkiset pesuhuoneetkin pitivät yllä 
kansalaisten ylpeyttä kaupungeistaan. Kirjaston voitti nidosten luku- 
määrän ja siellä työskentelevien oppineiden maineen puolesta ainoastaan 
Aleksandrian kirjasto, ja pinakoiheka sisälsi suuren taulukokoelman, josta 
yleisö sai nauttia. Puolen vuosisadan ajan Pergamon oli helleenisen sivis- 
tyksen kaunein kukkanen. 


Seleukoksen suku oli sillä välin luisumassa tuhoa kohti. Itsenäisten ku- 
ningaskuntien syntyminen rajoitti sen mahdin miltei vain Mesopotamiaan 
ja Syyriaan. Parthia, Pergamon, Egypti ja Rooma työskentelivät kärsi- 
vällisesti dynastian heikentämiseksi tukemalla kruununtavoittelijoita 
joka kerta, kun valtaistuin tuli vapaaksi, sekä lietsomalla puolueriitoja ja 
kansalaissotaa. V. 153, juuri kun Demetrios I oli jälleen kohottamaisil- 
laan seleukidivaltion voimakkaaksi, Rooma keräsi palkkasotureita joka 
taholta tukemaan erään smyrnalaisen epäoikeutettuja vaatimuksia kruu- 
nuun. Pergamon ja Egypti kannattivat hyökkäystä. Demetrios taisteli ja 
kaatui sankarillisesti, ja seleukidien valtakunta joutui arvottoman Alek- 
sandros Balaan, omien rakastajattariensa ja Rooman marionetin, käsiin. 


IV. HELLENISMI JA JUUTALAISET 


Juudean historia hellenistisenä aikana kiertyy kahden ristiriidan ympä- 
rille. Toinen oli seleukidien Aasian ja Ptolemaiosten Egyptin kamppailu 
Palestiinasta, toinen helleenisten elämäntapojen sisäinen kamppailu. Edel- 
linen ristiriita on hengetöntä historiaa ja voidaan kuitata lyhyesti. Matthew 

Arnold uskoi, että jälkimmäinen ristiriita on eräs inhimillisen tunteen ja 
ajattelun pysyviä halkeamia. Aleksanterin perinnön ensimmäisessä jaossa 
oli Palestiina (so. Samarian eteläpuolinen osa Palestiinaa) annettu Ptole- 
maioksello. Seleukidit eivät koskaan tunnustaneet tätä ratkaisua. He 
näkivät joutuneensa eristetyiksi Välimerestä ja himoitsivat rikkauksia, 
joita Jerusalemin ja Damaskoksen kautta kulkeva kauppa voisi tuottaa. 
Seuranneissa sodissa Ptolemaios I pääsi voitolle, ja Juudea pysyi Ptole- 
maiosten vallassa toista vuosisataa (312—198). Se maksoi vuosittain veroa 
8 000 talenttia, mutta tästä taakasta huolimatta maa vaurastui. Juudean 
annettiin pitää melkomen määrä itsehallintoa, jonka etunenässä olivat 
Jerusalemin ylipappi ja suuri neuvosto. Tämä gerusia eli vanhinten neu- 
vosto, jonka Esra ja Nehemia olivat perustaneet kaksi vuosisataa aikai- 
semmin, muodostui sekä senaatiksi että korkeimmaksi oikeudeksi. Sen 
jäsenet, seitsemänkymmentä tai enemmänkin, valittiin johtavien perhei- 
den päämiesten ja maan etevimpien oppineiden (soferim) joukosta. Sen 
määräykset, dibre soferim, kiteyttivät oikeaoppisen juutalaisuuden ihan- 
teen hellenistiseltä ajalta meidän päiviimme saakka. 

Juutalaisuuden perustana oli uskonto: valvovan ja tukevan jumaluuden 
idea hallitsi juutalaisen elämän jokaista vaihetta ja hetkeä. Gerusia mää- 
räsi tiukasti ja yksityiskohtaisesti moraalista ja tavoista. Huvikkeita ja 
leikkejä oli vähän. Avioituminen ei-juutalaisten kanssa oli kielletty, sa- 
moin naimattomuus ja lapsenmurha. Siitä johtui, että juutalaiset lisään- 
tyivät nopeasti ja huolehtivat kaikista lapsistaan. Sodista ja nälän- 
hädistä huolimatta heidän lukunsa kasvoi kautta koko vanhan ajan, 
kunnes Caesarin aikana Rooman valtakunnassa oli seitsemisen miljoonaa 
juutalaista. Ennen makkabealaisten aikaa oli väestön pääosan elinkeinona 
maanviljelys. Juutalaiset eivät vielä olleet kauppiaiden kansakunta. Vielä 
niin myöhään kuin ensimmäisellä vuosisadalla j.Kr. Josefus kirjoitti: 
Emme ole kauppiaskansa.» Sen ajan suuret kauppiaskansat olivat foini- 
kialaiset, arabit ja kreikkalaiset. Orjuutta oli Juudeassa kuten kaikkialla 
muuallakin, mutta luokkasota oli suhteellisen lempeää. Taide oli kehitty- 
mätöntä, vain musiikki kukoisti. Huilua, rumpua, symbaalia, »oinaan 
sarvea» eli torvea, lyyryä ja harppua käytettiin säestämään yksinlaulua, 
kansanlauluja tai juhlallisia hengellisiä vuorolauluja. Juutalaisten uskonto 
ylenkatsoi helleenisen rituaalin myönnytyksiä rahvaan mielikuvitukselle. 
Se ei halunnut olla missään tekemisissä kuvien, oraakkelien tai linnun- 
sisälmysten kanssa. Se oli vähemmän antropomorfinen ja taikauskoinen, 
värikäs ja hilpeä kuin helleenien uskonto. Uhmaten helleenisten kulttien 
naiivia monijumalaisuutta rabbiinit veisasivat samaa sointuvaa kertosäettä, 
joka yhä kaikuu jokaisessa juutalaisessa synagogassa: Sama Jisrael, Adonaj 
elohenu, Adonaj ekhad — Kuule, oi Israel: Herra on jumalamme, Herra 
on yksi.» 

Tämän yksinkertaisen, puritaanisen elämän keskelle kreikkalaiset toivat 
kaikki hienostuneen, epikurolaisen sivistyksen huvitukset ja kiusaukset. 
Juudeaa ympäröivät renkaana kreikkalaiset asutukset ja kaupungit: 
Samaria, Neapolis (Sikem), Gaza, Askalon, Azotos (Ašdod), Joppa (Jaffa), 
Apollonia, Doris, Sykamina, Polis (Haifa) ja Akkon (Akre). Heti Jordanin 

toisella puolen sijaitsi kymmenen keskenään liittoutunutta kreikkalaista 
kaupunkia: Damaskos, Gadara, Gerasa, Dion, Filadelfia, Pella, Rafia, 
Hippon, Skythopolis ja Kanetha. Kaikissa niissä oli kreikkalaisia laitok- 
sia: kreikkalaisten jumalien ja jumalattarien temppeleitä, kouluja ja aka- 
temioita, gymnasioneja, palaisiroja ja alastomien urheilijoiden kilpailuja. 
Sellaisista kaupungeista samoin kuin Aleksandriasta, Antiokheiasta, Delok- 
sesta ja Rhodoksesta saapui Jerusalemiin helleenej& ja juutalaisia, jotka 
toivat mukanaan tiedettä ja filosofiaa, taidetta ja kirjallisuutta, kauneutta 
ja nautintoa, laulua ja tanssia, juomista ja juhlimista, urheilua, ilonaisia ja 
sieviä poikia harrastavan hellenismin tartuntaa, hilpeätä ja kaiken moraa- 
lin kysymyksenalaiseksi asettavaa viisastelua sekä hienostunutta skeptil- 
lisyyttä, joka jäyti kaiken yliluonnollisen uskon perustaa. Miten saattoi 
juutalainen nuoriso vastustaa tällaista houkutusta iloiseen elämään, 
näin helppoa vapautumista tuhansista kiusallisista pidäkkeistä? Nuoret 
juutalaiset älyniekat alkoivat pilkata pappeja saitureiksi ja hurskaita 
uskovaisia houkkioiksi, jotka antoivat vanhuuden saapua heidän koskaan 
tuntematta elämän riemuja, nautintoja ja ihanuutta. Rikkaat juutalaiset 
olivat myös voitettavissa, sillä heillä oli varaa antaa perään kiusaukselle. 
Ne juutalaiset, jotka tavoittelivat kreikkalaisten virkamiesten antamia 
nimityksiä, pitivät hyvänä politiikkana sitä, että puhuivat kreikan kieltä, 
elivät kreikkalaiseen tapaan, jopa sanoivat jonkin hyvän sanan kreikka- 
laisille jumalillekin. 

Kolme voimaa puolusti juutalaisia tältä mahtavalta hyökkäykseltä hei- 
dän sekä älyään että aistejaan vastaan: Antiokhos IV:n aikainen vaino, 
Rooman suojelus sekä jumalallista alkuperää olevaksi uskotun lain mahti 
ja arvovalta. Kuten tartuntaa vastaan ryhmittyvät veren vasta-aineet 
järjestyivät uskonnollisemmat juutalaiset lahkoksi, jonka nimi oli khasidim 
(”hurskaat'). Alussa (n. 300) he vain lupasivat pidättyä viinistä tietyksi 
ajaksi. Myöhemmin johdatti sodan väistämätön psykologinen vaikutus 
heidät äärimmäiseen puritanismiin. He rypistivät otsaansa kaikelle fyy- 
silliselle nautinnolle pitäen sitä antautumisena saatanalle ja kreikkalaisille. 
Kreikkalaiset kummastelivat heitä ja lukivat heidät samaan luokkaan 
niiden omituisten »gymnosofistien» eli alastomien askeettifilosofien kanssa, 
joita Aleksanterin armeija oli kohdannut Intiassa. Tavalliset juutalaiset- 
kin koettivat hillitä khasidim-lahkon ankaraa uskonnollisuutta ja etsivät 
jotakin keskitietä. Kenties olisi voitukin päästä sovitteluratkaisuun, ellei 

Antiokhos Epifanes olisi koettanut miekan voimalla pakottaa Juudeaa 
omaksumaan helleenisyyden. 

V. 198 Antiokhos ILL voitti Ptolemaios V:n ja liitti Juudean seleukidien 
valtakuntaan. Egyptin ikeeseen tuskastuneet juutalaiset auttoivat Antio- 
khosta ja tervehtivät häntä vapauttajana, kun hän valloitti Jerusalemin. 
Mutta hänen seuraajansa Antiokhos IV piti Juudeaa tulolähteenä. Hän 
suunnitteli suuria sotaretkiä ja tarvitsi varoja. Hän määräsi juutalaiset 
maksamaan verona kolmanneksen viljasadosta ja puolet puiden hedel- 
mistä. Välittämättä viran tavanomaisesta perittävyydestä hän määräsi 
ylipapiksi liehakoivan Jasonin, joka edusti Jerusalemin kreikkalaismielistä 
puoluetta ja halusi saattaa kreikkalaiset laitokset voimaan Juudeassa. 
Antiokhos kuunteli häntä mielellään, sillä häntä huolestutti kreikkalaisen 
Aasian itämaisten kulttien moninaisuus ja sitkeähenkisyys. Hän haaveili 
yhdistävänsä monikielisen valtakuntansa yhden lain ja yhden uskon avulla. 
Kun Jason ei tarpeeksi kiirehtinyt näissä asioissa, Antiokhos nimitti hänen 
sijaansa Menelaoksen, joka antoi hänelle runsaammat lupaukset ja liha- 
vammat lahjukset. Menelaoksen aikana samastettiin Jahve ja Zeus, temp- 
pelin astiat myytiin varojen hankkimiseksi ja muutamissa juutalaisissa 
yhdyskunnissa suoritettiin uhreja kreikkalaisille jumalille. Jerusalemissa 
avattiin gymnasion, ja juutalaiset nuorukaiset, jopa papitkin, osallistuivat 
alastomina urheilukilpailuihin. Muutamat nuoret juutalaiset menivät 
kreikkalaisuusinnossaan niin pitkälle, että alistuivat leikkaukseen korja- 
takseen sen fysiologisen vajavaisuuden, joka olisi saattanut paljastaa hei- 
dän rotunsa. 

Tällaisen kehityksen kuohuttamana ja tuntien uskontonsa olemassaolon 
olevan vaarassa juutalaisten enemmistö omaksui »hurskaiden» katsanto- 
kannan ja siirtyi heidän puolelleen. Kun Popilius oli 168 karkottanut 
Antiokhoksen Egyptistä, saapui viesti siitä Jerusalemiin siten muuntu- 
neena, että Antiokhos muka oli saanut surmansa. Riemastuneet juutalai- 
set panivat viralta hänen asettamansa virkamiehet, surmasivat kreikkalais- 
mielisten johtajat ja puhdistivat temppelin siitä, mikä heidän mielestään 
oli pakanain iljetystä. Antiokhos, joka ei ollut vainaja, vaan nöyryytetty, 
rahaton ja varma siitä, että juutalaiset olivat asettaneet esteitä hänen 
Egyptin-sotaretkelleen ja että he vehkeilivät Juudean palauttamiseksi 
Ptolemaiosten valtaan, marssi Jerusalemiin, surmautti sekä mies- että 
naispuolisia juutalaisia tuhansittain, häpäisi ja ryösti temppelin, anasti 
sen kultaisen alttarin, astiat ja aarteet kuninkaalliseen aarreaittaan, pa- 
lautti Menelaoksen valtaan ja antoi määräyksiä kaikkien juutalaisten pakol- 
lisesta, helleeniläistämisestä (167). Hän käski, että temppeli oli vihittävä 
Zeun pyhäköksi, että kreikkalainen alttari oli rakennettava vanhan päälle 
ja että tavallisten uhrien sijasta oli uhrattava sika. Hän kielsi viettämästä 
sabattia tai juutalaisten juhlapäiviä ja sääti kuolemanrangaistuksen ympäri- 


38 — Durant, Kreikan kulttuuri 

leikkaamisesta. Vanha uskonto ja sen menot kiellettiin koko Juudeassa, 
ja kreikkalainen rituaali määrättiin noudatettavaksi kuolemanrangaistuk- 
sen uhalla. Jokainon juutalainen, joka kieltäytyi syömästä sianlihaa tai 
jolta löydettiin Mooseksen lait, oli heitettävä tyrmään tai tapettava, ja 
lakikirja oli poltettava missä hyvänsä se löydettiinkin. Jerusalem itso 
poltettiin, sen muurit revittiin, ja sen juutalainen väestö myytiin orjiksi. 
Muukalaista väestöä tuotiin asuttamaan sen paikkaa. Sionin vuorelle raken- 
nettiin uusi linnoitus, ja siihen sijoitettiin linnue hallitsemaan kaupunkia 
kuninkaan nimessä. Näyttää siltä, että Antiokhos aika ajoin aikoi julis- 
tautua jumalaksi ja vaatia palvontaa. 

Vaino kiihtyi mitä kauemmin sitä jatkui. Jokaisessa yhteiskunnassa on 
vähemmistö, joka vaistomaisesti iloitsee saadessaan vainota; sellainen on 
kirvoitusta sivistyksen kahleista. Kun Antiokhoksen asiamiehet olivat 
tehneet lopun kaikista juutalaisuuden näkyvistä merkeistä Jerusalemissa, 
he samosivat kuin koetteleva tuli pikkukaupunkeihin ja kyliin. Kaikkialla 
he antoivat väestön valita kuoleman ja mm. uhrisian syönnin sisältäviin 
kreikkalaisiin palvontamenoihin osallistumisen välillä. Kaikki synagogat ja 
juutalaiset koulut suljettiin. Ne, jotka kieltäytyivät tekemästä työtä sabat- 
tina, julistettiin lainsuojattomiksi kapinoitsijoiksi. Bakkhanalia-juhlan 
päivänä juutalaiset pakotettiin koristautumaan muratilla kuten kreikka- 
laiset, osallistumaan kulkueisiin ja laulamaan hurjia lauluja Dionysoksen 
kunniaksi. Monet juutalaiset mukautuivat vaatimuksiin toivoen myrskyn 
menevän ohi. Monet toiset pakenivat luoliin ja vuoriston piilopaikkoihin, 
elivät tähkistä, joita salaa poimivat pelloilta, ja noudattivat päättävästi 
juutalaista elämänmenoa. »Hurskaat» kiertelivät heidän parissaan saarna- 
ten rohkeutta ja vastarintaa. Muuan kuninkaan joukkojen osasto löysi 
muutamia luolia, joissa asui tuhansia juutalaisia, miehiä, naisia ja lapsia, ja 
käski heidän tulla ulos. Juutalaiset kieltäytyivät. Koska oli sabatti, he 
eivät tahtoneet liikuttaa kiviä, joilla olisi voitu sulkea luolien pääsyaukot. 
Sotilaat kävivät heidän kimppuunsa tulella ja miekalla, surmasivat monta 
pakolaista ja tukehduttivat loput häkään. Naiset, jotka olivat ympäri- 
leikanneet vastasyntyneet poikalapsensa, syöstiin lapsineen kaupungin- 
muurilta. Vanhan uskonnon voima oli kreikkalaisille yllätys, eivätkä he 
vuosisatoihin olleet kokeneet sellaisia uskollisuutta aatteelle. Marttyyri- 
tarinat kulkivat suusta suuhun, täyttivät kokonaisia nidoksia, kuten esim. 
ensimmäisen ja toisen makkabealaiskirjan, ja niistä sai kristinusko esi- 
kuvan marttyyreilleen ja marttyyrihistorialleen. Sulautumisvaarassa olleen 
juutalaisuuden uskonnollinen ja kansallinen tietoisuus kasvoi, ja se eristäy- 
tyi muista suojellakseen itseään. 

Noina päivinä Jerusalemista paenneiden juutalaisten joukossa olivat 
Mattatias, Aaronin sukukuntaa olevaa hasmonien sukua, ja hänen viisi 
poikaansa Johannan Gaddis, Simon, Juudas, Eleasar ja Joonatan. Antio- 

khoksen asiamies saapui Modeiniin, minne nämä kuusi olivat paenneet, ja 
vaati asukkaita hylkäämään Mooseksen lain sekä uhraamaan Zeulle. 
Iäkäs Mattatias astui esiin poikineen ja sanoi: x Vaikka kaikki kansat, jotka 
ovat kuninkaan valtakunnan alueella, tottelevat häntä, luopuen kukin 
isiensä jumalanpalveluksesta ja alistuen hänen käskyihinsä, niin minä, mi- 
nun poikani ja veljeni, me tahdomme vaeltaa isiemme liitossa.» Erään 
juutalaisen lähestyessä alttaria suorittamaan vaadittua uhria Mattatias 
tappoi hänet ja samoin kuninkaan lähetin. Sitten hän sanoi kansalle: 
vJokainen, joka kiivailee lain puolesta ja tahtoo pitää liiton voimassa, 
lähteköön ja seuratkoon minua.» Monet kyläläisistä vetäytyivät hänen ja 
hänen poikiensa keralla Efraimin vuoristoon, missä heihin liittyi pieni 
joukko kapinallisia ja henkiin jääneet »hurskaat». 

Mattatias kuoli pian sen jälkeen määrättyään joukkonsa päälliköksi 
poikansa Juudaan, jota sanottiin Makkabiksi.! Juudas oli yhtä rohkea kuin 
hurskas soturi. Ennen jokaista taistelua hän rukoili kuin pyhimys, mutta 
taistelun hetkellä hän oli »nüinkuin nuori leijona, joka ärjyy saalista». Pieni 
armeija neli vuorilla eläinten tavoin syöden ruohoa». Silloin tällöin se las- 
keutui alas johonkin lähistön kylään, tappoi luopiot, kumosi pakanoiden 
alttarit ja vympärileikkasivat väkisin kaikki vielä ympärileikkaamattomat 
poikalapset» Kun tästä ilmoitettiin Antiokhokselle, hän lähetti Syyrian 
kreikkalaisista muodostetun sotajoukon tuhoamaan makkabealaiset. Juu- 
das kohtasi vastustajansa Emmauksen solassa, ja vaikka kreikkalaiset oli- 
vat hyvin aseistettuja ja harjaantuneita palkkasotureita ja hänen oma 
armeijansa kehnoissa aseissa ja ryysyinen, juutalaiset saavuttivat täydelli- 
sen voiton (166). Antiokhos lähetti suuremman armeijan, jonka päällikkö 
oli niin varma voitostaan, että hän toi mukanaan orjakauppiaita ostamaan 
ne juutalaiset, jotka hän aikoi ottaa vangiksi, ja asetti kaupunkeihin näh- 
täviksi haluamansa hinnat. Juudas voitti nämä joukot Mispan luona niin 
ratkaisevasti, että Jerusalem joutui vastarinnatta hänen haltuunsa. Hän 
poistatti kaikki pakanalliset alttarit ja koristukset temppelistä, puhdis- 
tutti ja antoi vihkiä sen uudelleen sekä saattoi voimaan vanhan jumalan- 
palveluksen palanneiden oikeaoppisten juutalaisten osoittaessa myrskyi- 
sästi suosiotaan? 

Kun varakuningas Lysias saapui uusi armeija mukanaan valloittamaan 
pääkaupunkia, saapui — tällä kertaa todenmukainen — tieto Antiokhok- 
sen kuolemasta (163). Haluten saada vapaat kädet muualla Lysias tarjosi 
juutalaisille täyden uskonnonvapauden ehdolla, että he riisuisivat aseensa. 
Hurskaat» suostuivat, mutta makkabealaiset kieltäytyivät. Juudas 
julisti, että Juudean täytyi saada sekä uskonnollinen että valtiollinen 


1 Tavallisesti, joskin epävarmasti tulkittu merkitsevän 'vasaraa'. E 
2 Tämän jälleenvihkimisen vuosipäivää (kanukkah) vietetään vieläkin miltei jokai- 
sessa juutalaisessa kodissa. 

vapaus, jotta se olisi turvattu vastaisilta vainioilta. Vallan huumaamina 
makkabealaiset ryhtyivät itse vuorostaan vainoamaan. He ahdistivat 
kostonhimoisesti kreikkalaismielistä puoluetta ei vain Jerusalemissa, vaan 
rajakaupungeissakin. V. 161 Juudas voitti Nikanorin Adasan luona, ja 
vahvisti asemaansa tekemällä liiton Rooman kanssa, mutta samana vuonna 
hän kaatui Elasan luona taistellessaan suurta ylivoimaa vastaan. Hänen 
veljensä Joonatan jatkoi urheasti sotaa, mutta sai itsekin surmansa Akko- 
nin luona (143). Ainoa eloon jäänyt veli, Simon, jota Rooma tuki, pakotti 
Demetrios II:n 142 tunnustamaan Juudean itsenäiseksi. Simon asetettiin 
kansan päätöksellä sekä ylipapiksi että sotapäälliköksi, ja kun nämä virat 
tehtiin perinnöllisiksi hänen suvussaan, hänestä tuli hasmonien dynastian 
perustaja. Hänen hallituskautensa ensimmäinen vuosi katsottiin uuden 
aikakauden aluksi, ja lyömällä omaa rahaa juutalainen valtio kuulutti 
maailmalle sankarillista uudestisyntymistään. 


VIIDESKOLMATTA LUKU 


EGYPTI JA LÄNSI 


I. KUNINKAAT 


Aleksanterin perinnön pienin, mutta lihavin kappale joutui jaossa 
hänen taitavimmalle ja älykkäimmälle kenraalilleen. Luonteenomaista 
uskollisuutta osoittaen, kenties myös hankkiakseen silminnähtävän pyhi- 
tyksen arvovallalleen, Ptolemaios, Lagoksen poika, toi kuningasvainajan 
ruumiin Memfikseen ja hautautti sen kultaisessa ruumisarkussa. Hän toi 
myös mukanaan Aleksanterin tilapäisen rakastajattaren Thaiksen, nai 
hänet, ja heillä oli kaksi poikaa. Hän oli suoraluontoinen, karkea sotilas, 
joka pystyi sekä jalomielisyyteen että realistiseen ajatteluun. Toisten 
Aleksanterin seuraajien käyttäessä puolet elämäänsä sotimiseen ja unek- 
siessa jakamattomasta yliherruudesta, Ptolemaios antautui lujittamaan 
asemaansa vieraan maan hallitsijana ja edistämään Egyptin maanvilje- 
lystä, kauppaa ja teollisuutta. Hän rakensi suuren laivaston ja teki Egyp- 
tin yhtä suojatuksi laivastohyökkäyksiltä, kuin luonto oli tehnyt sen miltei 
luoksepääsemättömäksi maan puolelta. Hän auttoi Rhodosta ja Kreikan 
liittokuntia puolustamaan itsenäisyyttään Makedoniaa vastaan ja sai siten 
lisänimen Soter (”Pelastaja”). Vasta kun hän kahdeksantoista vuoden pon- 
nistelulla oli saanut lujan järjestyksen uuden valtakuntansa poliittiseen ja 
taloudelliseen elämään, hän otti itselleen kuninkaan nimen (305). Hänen 
ja hänen seuraajiensa toimesta kreikkalainen Egypti juurrutti valtansa 
Kyreneen, Kreetaan, Kykladeille, Kyprokseen, Syyriaan, Palestiinaan, 
Foinikiaan, Samokseen, Lesbokseen, Samothrakeen ja Hellespontoksen seu- 
duille. Vanhoilla päivillään hän ennätti kirjoittaa hämmästyttävän totuu- 
denmukaisia selostuksia sotaretkistään ja n. 290 perustaa museon ja kir- 
jaston, jotka levittivät Aleksandrian maineen laajalle. V. 285 hän kahden- 
yhdeksättä vuoden alkaessa painaa hänen hartioitaan määräsi valtaistui- 
men haltijaksi toisen poikansa, Ptolemaios Filadelfoksen, luovutti halli- 
tuksen ja asettui alamaiseksi uuden kuninkaan hoviin. Kahta vuotta 
myöhemmin hän kuoli. 

Hedelmällinen laakso ja suistomaa olivat jo tuottaneet suuria rikkauksia 
kuninkaan rahastoon. Kun Ptolemaios I halusi pitää päivälliset ystävil- 
leen, täytyi hänen lainata heiltä hopeita ja mattoja; Ptolemaios II käytti 

1 Ptolemaios Filadelfos siirrätti sarkofagin Aleksandriaan. Ptolemaios Kokkes sulatti 
kullan omaksi hyväkseen ja asetti Aleksanterin maalliset jäännökset lasiarkussa näh- 
táville. 

2 500 000 dollaria kruunajaistensa pääjuhlaan. Uusi faarao oli omaksunut 
kyreneläisen filosofian ja päättänyt nauttia jokaisesta monokhronos 
hedonesta, jokaisesta hotken ilosta. Hän söi ja lihoi määrättömästi, kokeili 
monen monilla rakastajattarilla, hylkäsi vaimonsa ja otti lopulta sisarensa 
Arsinoön puolisokseen. Uusi kuningatar hallitsi valtakuntaa ja johti sen 
sotia sillä aikaa kun Ptolemaios JI hallitsi hovinsa kokkien ja oppineiden 
parissa. Seuraten isänsä esimerkkiä ja mennen vielä pitemmälle hän kutsui 
Aleksandriaan vieraikseen kuuluisia runoilijoita, oppineita, kriitikkoja, 
luonnontieteilijöitä, filosofeja ja taiteilijoita sekä kaunisti pääkaupun- 
kiansa kreikkalaistyylisellä arkkitehtuurilla. Hänen pitkän hallituskau- 
tensa aikana Aleksandriasta tuli Välimeren seutujen kirjallisuuden ja tie- 
teen pääkaupunki, eikä Aleksandrian kirjallisuus koskaan myöhemmin 
kohonnut sellaiseen kukoistukseen. Silti Filadelfoksen vanhuus oli onneton. 
Hänen luuvalonsa paheni ja huolensa lisääntyivät sitä mukaa kuin rikkaus 
ja valta kasvoivat. Katsellessaan palatsinsa ikkunasta hän kadehti ker- 
jäläistä, joka loikoili päivänpaisteessa sataman särkällä, ja valitteli: »Voi, 
olisinpa minä syntynyt tuollaiseksi» Kuoleman pelon ahdistamana hän 
etsi Egyptin pappien perimätiedosta ikuisen elämän taikaeliksiiriä. 

Hän oli siinä määrin laajentanut museota ja kirjastoa ja yltäkylläisesti 
myöntänyt niille varoja, että myöhempi historia antoi hänelle niiden perus- 
tajan nimen. V. 307 oli Ateenasta karkotettu Demetrios Faleronilainen saa- 
nut turvapaikan Egyptistä. Kymmentä vuotta myöhemmin me tapaamme 
hänet Ptolemaios I:n hovista. Hän se nähtävästi oli, joka huomautti 
Ptolemaios Soterille, että pääkaupunki ja hallitsijasuku saavuttaisivat 
kuuluisuutta musetonin (runotarten, so. taiteiden ja tieteiden talon) perus- 
tamisella kilpailemaan Ateenan yliopistojen kanssa. Demetrios, joka otak- 
suttavasti sai ajatuksensa Aristoteleen uutterasta kirjojen, tietojen, eläin- 
ten, kasvien ja valtiosääntöjen kokoilusta, näyttää ehdottaneen rakennet- 
tavaksi ryhmän rakennuksia, joihin ei olisi ainoastaan mahtunut suuri 
kirjakokoelma, vaan myös asuntoja oppineille, jotka omistaisivat elämänsä 
tieteelliselle tutkimukselle. Suunnitelma miellytti molempia ensimmäisiä 
Ptolemaioksia; varoja myönnettiin ja uusi yliopisto kohosi verkalleen kunin- 
kaallisten palatsien lähistölle. Siinä oli suuri ruokasali, jossa oppineet näh- 
tävästi aterioivat, eksedra eli luentosali, piha, katettu pylväskäytävä, puu- 
tarha, tähtitorni ja suuri kirjasto. Laitoksen johtaja kuului muodollisesti 
pappissäätyyn, koska se oli omistettu runottarille samalla tavalla kuin 
todellisille jumalattarille. Museionissa eli neljä ryhmää oppineita: tühti- 
tieteilijät, kirjailijat, matemaatikot ja lääkärit. He olivat kaikki kreikka- 
laisi ja saivat palkkaa kuninkaan aarreaitasta. Heidän tehtävänään ei 
ollut opettaminen, vaan tutkiminen ja kokeileminen. Myöhemminkin, 
kun Museionin opiskelijoiden luku kasvoi, sen jäsenet ryhtyivät luennoi- 
maankin, mutta silti se loppuun asti pysyi pikemminkin tieteellisenä 

tutkimuslaitoksena kuin yliopistona. Se oli, sikäli kuin tiedetään, ensim- 
mäinen valtion kirjallisuuden ja tieteiden edistämiseksi perustama laitos. 
Sellaisena se oli Ptolemaiosten ja Aleksandrian tunnusomainen lisä sivis- 
tyksen historiaan. 

Ptolemaios Filadelfos kuoli v. 246 hallittuaan kauan ja onnellisesti. 
Ptolemaios III Euergetes ("”Hyväntekijä”) oli uusi Thotmes III ja havitteli 
lähi-idän valloitusta. Hän valloitti Sardeen ja Babylonin, marssi aina 
Intiaan asti ja pirstoi niin tehokkaasti seleukidien valtakuntaa, että se 
luhistui Rooman kosketuksesta. Emme käy tutustumaan hänen sotiinsa, 
sillä vaikka kamppailun yksityiskohdat ovatkin draamallisia, sen syyt ja 
seuraukset ovat kauhistuttavan ikuisia. Sellaisia kuvailevasta historiasta 
tulee vallan vaihteluiden halpaa palvelua, jossa voitot ja tappiot kumoavat 
toisensa kaikuvaksi nollaksi. Euergeteen nuori vaimo Berenike vihki kii- 
tokseksi hänen voitoistaan kiharan kutreistaan jumalille. Runoilijat teki- 
vät tarinan kuuluisaksi, ja tähtitieteilijät ylistivät Bereniketä taivaisiin 
asti antamalla eräälle tähtisikermälle nimen Coma Berenices, Bereniken 
tukka. 

Ptolemaios IV Filopator rakasti siinä määrin isäänsä, että hän jäljitteli 
hänen sotiaan ja voittojaan. Mutta hänen voittonsa Antiokhos III:sta 
Rafian luona (217) saavutettiin alkuasukasjoukoin. Se oli ensimmäinen 
kerta, jolloin kukaan Ptolemaios käytti niitä, ja egyptiläiset, jotka nyt oli- 
vat aseistettuja ja tietoisia voimastaan, alkoivat siitä asti murentaa kreik- 
kalaisten arvovaltaa Niilin laaksossa. Filopator antautui huvittelemaan, 
vietti pitkiä aikoja tilavassa huvipurressaan, koteutti bakkkanalia-juhlat 
Egyptiin ja onnistui saamaan itsensä puolittain vakuuttuneeksi siitä, että 
polveutui Dionysoksesta. V. 205 hänen rakastajattarensa tappoi hänen 
vaimonsa, ja kohta sen jälkeen Filopator itse kuoli. Seuranneen sekasor- 
ron aikana olivat Makedonian Filippos V ja seleukidi Antiokhos III silpo- 
maisillaan Egyptin, kun Rooma, jonka kanssa toinen Ptolemaios oli sol- 
minut ystävyyssopimuksen, astui näyttämölle, voitti Filippoksen, pani 
Antiokhoksen säälimään kokoon tavaransa ja teki Egyptistä Rooman suo- 
jelusvaltion (205). 


IL SOSIALISMIA PTOLEMAIOSTEN VALTAKUNNASSA 


Ptolemaiosten Egyptin verrattomasti kiinnostavin ilmiö on sen laaja 
valtiososialistinen kokeilu. Se, että kuningas omisti maan, oli vanhastaan 
ollut pyhä tapa Egyptissä. Faaraolla, joka oli kuningas ja jumala, oli täy- 
dellinen oikeus maakamaraan ja sen kaikkiin tuotteisiin. Fellah ei ollut 
orja, mutta hän ei voinut poistua paikaltaan ilman hallituksen lupaa, ja 
hänen oli luovutettava yli puolet sadostaan hallitukselle. Ptolemaiokset 
omaksuivat tämän järjestelmän ja laajensivat sitä anastamalla ne suuret 

alueet, jotka edellisten dynastiojen aikana olivat kuuluneet Egyptin yli- 
myksille tai papeille. Lukuisa valtion tarkastajien byrokratia, jota aseelli- 
set vartijat tukivat, hoiti Egyptiä kuin suurta valtion maatilaa. Nämä 
virkamiehet sanoivat miltei jokaiselle egyptiläiselle talonpojalle, mitä maa- 
tilkkua hänen oli viljeltävä ja mitä siinä kasvatettava. Milloin hyvänsä 
voitiin hänen työvoimansa ja eläimensä vaatia valtion käytettäväksi kai- 
vos- tai rakennustöihin, metsästykseen tai kanavien tai teiden rakentami- 
seen. Valtion mittausmiehet arvioivat hänen satonsa, kirjurit merkitsivät 
sen muistiin. Se puitiin kuninkaallisella puimatanterella, ja fellahit kuljet- 
tivat sen ketjussa kuninkaan vilja-aittoihin. Järjestelmässä oli poikkeuk- 
sia: Ptolemaiokset sallivat maanviljelijän itse omistaa talonsa ja puutar- 
hansa; he jättivät kaupungit yksityisomistuksen haltuun, ja he myönsivät 
vuokraamisoikeuden sotilaille, joiden palveluksia palkittiin maalla. Mutta 
tämä vuokraamisoikeus koski tavallisesti vain maa-alueita, joilla omistaja 
sitoutui kasvattamaan viiniä, hedelmiä tai öljyä; siihen ei sisältynyt testa- 
menttausoikeutta, ja kuningas saattoi milloin hyvänsä kumota sen. Kun 
kreikkalaisten tarmo ja taito kohotti näiden klerukhien (osaviljelijöiden) 
maiden tilaa, alettiin vaatia oikeutta saada siirtää omaisuus isältä pojalle. 
Toisella vuosisadalla tapa, joskaan ei laki, salli sellaisen testamenttauksen. 
Viimeisellä vuosisadalla e.Kr. lakikin tunnusti sen, ja siten oli tavallinen 
kehitys yhteisomistuksesta yksityisomistukseen päättynyt. 

Tämä sosialistinen järjestelmä oli epäilemättä kehittynyt sen johdosta, 
että Egyptin maanviljelysolot edellyttivät laajempaa yhteistoimintaa, 
suurempaa toiminnan ajallista ja paikallista yhtenäistämistä, kuin voitiin 
odottaa yksityisen omistusoikeuden vallitessa. Vuotuisen tulvan runsaus 
sekä kastelun ja ojituksen tehokkuus määräsivät, mitä viljalajeja ja miten 
paljon oli kylvettävä. Tämä tietenkin edellytti valtion valvontaa. Halli- 
tuksen palveluksessa olevat kreikkalaiset insinöörit paransivat ikivanhoja 
menetelmiä ja sovelsivat käytäntöön tieteellisempää ja voimaperäisempää 
maanviljelystä. Vanhan fadufin korvasi noria, suuri, välistä 12 metrin 
läpimittainen pyörä, jonka sisemmästä kehästä riippui sankoja. Jokaisella 
pyörähdyksellä jarruttava tanko kumosi kaikki sangot, jotka tyhjensivät 
sisällyksensä kasteluvesisäiliöön. Vielä parempia olivat »Arkhimedeen 
ruuvi» ja Ktesibioksen! pumppu, jotka nostivat vettä ennen Ptolemaiosten. 
aikaa tuntemattomalla vauhdilla. Taloudellisen johdon keskittäminen hal- 
lituksen käsiin ja pakkotyövoiman käyttäminen tekivät mahdolliseksi 
suuret yleiset työt, kuten virran säännöstelyn, teiden rakentamisen, keino- 
kastelun ja julkiset rakennukset, ja raivasivat tietä Roomaan insinööri- 
taidollisille saavutuksille. Ptolemaios YI laski Moiris-järven ja sai sen enti- 
sestä pohjasta laajan hedelmällisen maakappaleen sotilaille jaeltavaksi. 
V. 285 hän alkoi kunnostaa Niilistä Heliopoliin läheltä Punaiselle merelle 

1 Ks. alempana lukua XXVII. 

Suezin luo johtavaa kanavaa. Faarao Nekho oli rakentanut sen, 
Dareios I pannut uudelleen kuntoon, mutta lentohiekka oli jo kahdesti 
täyttänyt sen, kuten se taas teki vuosisadan kuluessa. 

Teollisuuden olosuhteet olivat samanlaiset. Hallitus ei ainoastaan omis- 
tanut kaivoksia, vaan joko käytti itse niitä hyväkseen tai otti malmin 
itselleen. Ptolemaiokset ottivat käytäntöön arvokkaita kultalöydöksiä 
Nubiassa, ja heidän kultarahansa oli arvoltaan vakavaa. Heillä oli valvon- 
nassaan Kyproksen ja Sinain vaskikaivokset. Heillä oli yksinoikeus öljyyn, 
jota ei saatu maasta, vaan kasveista, esim. pellavansiemenistä, eräästä 
tyräkistä (Croton) ja seesamista. Hallitus määräsi joka vuosi sen maa-alan 
suuruuden, jolla näitä kasveja saatiin viljellä. Se osti koko tuotannon mää- 
räämäänsä hintaan, pusersi öljyn valtion tehtaissa suurilla hirsipuserti- 
milla, joita orjat käyttivät, myi öljyn vähittäiskauppiaille määräämäänsä 
hintaan ja esti ulkomaisen kilpailun korkeilla tullitariffeilla. Voitto vaih- 
teli 70:stä 300 prosenttiin. Nähtävästi esiintyi suolan, natronin (saippuana 
käytetyn soodan), suitsutuksen, papyruksen ja kutomatuotteiden alalla 
samanlaista hallituksen tukea ja holhontaa. Joitakin yksityisten omistamia 
tekstiilitehtaita oli toiminnassa, mutta niiden oli myytävä valtiolle koko 
tuotantonsa. Vähemmän tärkeät teollisuudet jätettiin yksityisten käsiin. 
Valtio vain antoi toimiluvan ja valvoi niitä, osti suuren osan niiden tuotan- 
toa kiinteään hintaan ja nipisti verotuksella suuren osan voitosta kuninkaal- 
liseen rahastoon. Käsityöammatteja harjoittivat vanhat killat, joiden jäse- 
net olivat tradition kahlein sidotut ammattiinsa, kyläänsä, jopa asuntoonsa- 
kin. Teollisuus oli korkealla tasolla. Vaunuja, huonekaluja, terrakotta- 
esineitä, mattoja ja kosmeettisia aineita valmistettiin runsaasti; lasin 
puhaltaminen ja liinankudonta olivat Aleksandrian erikoisalana. Ptole- 
maioksen Egyptissä tehtiin enemmän keksintöjä kuin missään muualla 
ennen Rooman keisarivallan aikaa. Ruuviketju, nokkaketju, säppiratas- 
ketju, taljaketju, pyöräketju ja ruuvipuristin olivat kaikki käytännössä, 
ja värikemiassa oli päästy niin pitkälle, että kankaita käsiteltiin erilaisilla 
reagensseilla, joilla saatiin yhteen väriin kastelun jälkeen monenlaisia pysy- 
viä värejä. Aleksandrian tehtaissa käytettiin yleensä orjatyövoimaa, ja 
sen ylläpitokustannusten huokeus teki Ptolemaioksille mahdolliseksi har- 
joittaa ulkomaankaupassa polkumyyntiä Kreikan käsityötaidon tuotteiden 
vahingoksi. 

Hallitus valvoi ja säännösteli kaikkea kauppaa. Vähittäiskauppiaat oli- 
vat tavallisesti valtion asiamiehiä, jotka jakelivat valtion tavaroita. Kaikki 
karavaanitiet ja vesiväylät olivat valtion omaisuutta. Ptolemaios II 
koteutti kamelin Egyptiin ja järjesti etelään kulkevan kamelipostin. Se 
kuljetti ainoastaan hallituksen tiedoituksia, mutta niihin sisältyi maan mel- 
kein koko kauppakirjeenvaihto. Niilillä oli vilkas matkustaja- ja rahti- 
liikenne, josta nähtävästi huolehtivat yksityiset valtion valvonnan alai- 

sina. Välimeren kauppaa varton Ptolemaiokset rakensivat ajan suurim- 
man kauppalaivaston, johon kuului kolmensadan tonnin lastin ottavia 
aluksia. Alcksandrian makasiinit vetivät puoleensa maailman kaupan, 
sen kaksinkertainen satama herätti kateutta muissa kaupungeissa, sen 
majakka oli yksi maailman seitsemästä ihmeestä." Egyptin vainiot, teh- 
taat ja verstaat tuottivat suuren ylijäämän, joka löysi ostajia idässä Kii- 
nasta, etelässä keski-Afrikasta, pohjoisessa Venäjältä ja Brittein saarilta 
asti. Egyptiläiset löytöretkeilijät purjehtivat Sansibariin ja Somalimaahan 
asti ja kertoivat maailmalle Afrikan itärannikon »troglodyyteistü», jotka 
elivät levistä, kamelikurjista, porkkanoista ja juurista. Murtaakseen ara- 
bien valta-aseman Intian kaupassa lähi-idän kanssa egyptiläiset alukset 
purjehtivat suoraan Niililtä Intiaan. Ptolemaiosten älykkäästi avustamana 
Aleksandriasta tuli tärkein satama, jossa idän kauppatavarat uudelleen 
laivattiin Välimeren markkinoille. 

Tätä kaupan ja teollisuuden kukoistusta joudutti suurenmoisesti kehit- 
tynyt pankkiliike. Perintönä muinaisesta Egyptistä suoritettiin vielä 
jossakin määrin maksuja luonnontuotteilla, ja kuninkaan varastoaittojen 
viljaa käytettiin osana pankkivarannosta, mutta viljaa voitiin tallettaa, 
nostaa ja siirtää paperilla ilman vastaavaa fyysillistä suoritusta. Tämän 
muunnellun vaihtokaupan rinnalle kehittyi monimutkainen rahatalous. 
Pankinpito oli valtion yksinoikeus, mutta yksityislikkeitü voitiin valtuut- 
taa suorittamaan siihen kuuluvia liiketoimia. Laskut maksettiin Zekeillà; 
pankit lainasivat rahaa korkoa vastaan ja maksoivat kuninkaallisen rahas- 
ton laskut. Aleksandriassa sijaitsevalla keskuspankilla oli haarakontto- 
reita kaikissa tärkeissä kaupungeissa. Maanviljelys, teollisuus, kauppa ja 
rahaliike eivät vielä milloinkaan tunnetun historian aikana olleet kehitty- 
neet niin monipuolisesti, yhtenäisesti ja väkivaltaisesti. 


Tämän järjestelmän herroina ja edunsaajina olivat pääkaupungin vapaat 
kreikkalaiset. Kaiken päänä oli faarao-jumala-kuningas. Kreikkalaisen 
väestön näkökulmasta jokainen Ptolemaios oli tosiaan Soter, vapahtaja, 
Euergetes, hyväntekijä. Hän jakoi helleeneille satatuhatta virkapaikkaa, 
toimitti määrättömästi hyötymistilaisuuksia, suosi ennen näkemättömällä 
tavalla henkistä elämää, ja hänen hovinsa oli ylellisen seuraelämän lähde 
ja keskus. Kuningas ei ollut oikullinen hirmuvaltias. Egyptiläinen traditio 


1 Knidolainen Sostratos laati sen piirustukset Ptolemaios II:n tilauksesta; kustannuk- 
set nousivat 800 talenttiin (2 400 000 dollariin). Se kohosi porrasmaisesti kaventuen 400 
jalan korkeuteen; se oli silattu valkoisella marmorilla ja koristettu marmori- ja pronssi- 
veistoksilla. Pylväskupolin yllä, jonka sisältä valo säteili, oli yksikolmatta jalkaa korkea 
Poseidonin patsas. Liekki, joka saatiin aikaan polttamalla pihkaista puuta, saatiin 
luultavasti koveroiden metallipeilien avulla näkymään yli kuudenkymmenen kilometrin 
päähän. Rakennus valmistui 279 e.Kr. ja tuhoutui kolmannellatoista vuosisadalla j. Kr. 
Faroksen saari, jossa se sijaitsi, on nykyään Aleksandrian Ras-et-Tin-niminen kaupun- 
ginosa; itse majakan paikka on jäänyt meren peittoon. 

ja kreikkalainen oikeus loivat yhdessä lainsäädäntöjärjestelmän, joka lai- 
nasi Ateenan laeista ja paransi niitä joka. suhteessa, vapautta lukuun otta- 
matta. Kuninkaan käskyillä oli täysi lain voima, mutta kaupungeilla oli 
melko laaja itsehallinto, ja egyptiläinen, kreikkalainen ja juutalainen 
väestö elivät kukin oman lakinsa alaisina, valitsivat omat virkamiehensä 
ja vastasivat teoistaan omien tuomioistuimiensa edessä. Eräs Torinossa 
säilytetty papyrus kuvaa Aleksandriassa tapahtunutta oikeudenkäyntiä. 
Siinä määritellään riidanalaiset kohdat täsmällisesti, todistusaineisto esi- 
tetään huolellisesti, ennakkotapaukset luetellaan ja lopullinen tuomio 
julistetaan oikeudenmukaisesti ja puolueettomasti. Toiset papyrukset 
ovat säilyttäneet meidän päiviimme asti aleksandrialaisten testamentteja, 
ja niistä käy ilmi asiakirjakaavojen ikivanhuus: »Tämä on lyykialaisen 
Peisiaan, X:n pojan, viimeinen tahto, laadittu täysissä sielun voimissa ja 
vakaan harkinnan jälkeen.» 

Ptolemaiosten hallitusjärjestelmä oli hellenistisen maailman tehokkain. 
Se lainasi valtakunnalliset puitteensa Egyptiltä ja Persialta, kunnalliset 
Kreikasta ja jätti ne perinnöksi Rooman keisarikunnalle. Maa oli jaettu 
nomoksiin eli maakuntiin, joiden hallinnon etunenässä oli kuninkaan nimit- 
tämä maaherra. Nämä virkamiehet olivat miltei poikkeuksetta kreikka- 
laisia. Aleksanterin ajatus, että kreikkalaiset, itämaalaiset ja egyptiläiset 
sekaantuisivat toisiinsa ja eläisivät tasa-arvoisena, unohdettiin huonosti 
kannattavana. Niilin laaksosta tuli peittelemättä valloitettu maa. Kreik- 
kalaiset ylivalvojat toivat paremman tekniikan ja johdon Egyptin talous- 
elämään ja lisäsivät suunnattomasti kansakunnan varallisuutta, mutta 
lisäyksen he pitivät itse. Valtio myi kalliista hinnasta ne tuotteet, joista 
se määräsi, ja esti kilpailun tullimuureilla. Sen vuoksi oliiviöljy, jonka 
hinta Deloksessa oli yksikolmatta drakhmaa, maksoi Aleksandriassa kaksi- 
kuudetta. Hallitus vaati kaikkialla maanvuokraa, veroja ja tulleja, joskus 
työvoiman ja elämänkin. Talonpoika maksoi valtiolle hyvitystä oikeu- 
desta pitää karjaa, sen rehusta ja oikeudesta syöttää sitä yleisellä laitu- 
mella. Oman kasvi-, hedelmä- tai viinitarhan haltija maksoi kuudennek- 
sen — Ptolemaios II:n aikana puolet — sadostaan valtiolle. Kaikki muut 
paitsi sotilaat, papit ja hallituksen virkamiehet maksoivat henkiveroa. 
Suolasta, lakiasiakirjoista ja testamenteista maksettiin veroa. Oli myös 
viiden prosentin maanvuokravero, kymmenen prosentin liikevaihtovero, 
kahdenkymmenenviiden prosentin vero kaikista kaloista, jotka pyydettiin 
Egyptin vesistä; tavaroista, joita tuotiin maaseudulta kaupunkiin tai kul- 
jetettiin pitkin Niiliä, perittiin tullia, kaikissa satamissa perittiin korkea 
vienti- ja tuontitulli; erityisiä veroja kannettiin laivaston ja majakan 
ylläpitoa varten, kaupunginlääkärien ja poliisin pitämiseksi hyvällä 
tuulella ja kultakruunun ostamiseksi jokaiselle uudelle kuninkaalle. Ei 
mitään unohdettu, mikä saattoi lihottaa valtiota. Ollakseen selvillä veron- 
alaisista tuotteista, tuloista ja toimituksista hallitus piti palveluksessaan 
kokonaisen lauman kirjureita; väestö ja omaisuus oli seikkaperäisesti luet- 
teloitu. Verojen periminen vuokrattiin ammattimiehille, joiden toimintaa 
valvottiin ja joiden omaisuus oli vakuutena, kunnes rahat oli maksettu. 


604 HELLENISTINEN HAJAANNUS 


Ptolemaiosten rahana ja luonnontuotteina saamat tulot olivat todennäköi- 
sesti suurimmat, mitä mikään hallitus kokosi Persian kukistumisen ja Roo- 
man nousun väliaikana. 


III. ALEKSANDRIA 


Suurin osa tästä rikkaudesta käytettiin Aleksandriassa. Nomosten pää- 
kaupungit ja jotkin muutkin kaupungit olivat myös vauraita, niissä oli 
kivetyt ja valaistut kadut, kunnollinen poliisivoima ja kelvollinen veden- 
saanti, mutta mitään niin nykyaikaista» kuin Aleksandria ei vielä ollut 
milloinkaan nähty. Strabon kuvailee sitä ensimmäisellä vuosisadalla j.Kr. 
viisi kilometriä pitkäksi ja lähes kaksi kilometriä leveäksi, Plinius arvioi 
kaupungin muurien pituuden neljäksikolmatta kilometriksi. Rhodolainen 
Deinokrates ja knidolainen Sostratos laativat kaupungille suunnikkaan- 
muotoisen asemakaavan. Sata jalkaa leveä keskuskatu kulki idästä länteen 
ja leikkasi yhtä leveän pohjois-eteläsuuntaisen kadun. Nämä molemmat 
valtaväylät ja luultavasti muutamat muutkin kadut olivat yöllä hyvin 
valaistut, ja päivällä ne pysyivät viileinä kilometrinmittaisten varjoisten 
pylväsrivien ansiosta. Läntisimmässä niistä neljästä kaupunginosasta, 
joihin valtaväylät jakoivat kaupungin, Rhakotiissa, asui etupäässä egypti- 
läisiä, koillinen oli juutalaisten kaupunginosa. Kaakkoisessa kaupungin- 
osassa, Brukheionissa, sijaitsivat kuninkaan palatsi, Museion, kirjasto, 
Ptolemaiosten haudat, Aleksanterin sarkofagi (sen ajan Hötel des Inva- 
lides), asevarikko, tärkeimmät kreikkalaiset temppelit ja monta avaraa 
puistoa. Erään puiston pylväshalli oli kuusisataa jalkaa pitkä; toiseen oli 
sijoitettu kuninkaan eläinkokoelma. Kaupungin keskuksessa sijaitsivat 
hallintorakennukset, hallituksen varastorakennukset, oikeuspalatsi, tärkein 
gymnasion ja tuhansittain myymälöitä ja liikkeitä. Porttien ulkopuolella 
oli stadion, hippodromi eli ajorata, amfiteatteri ja laaja hautausmaa, 
Nekropolis eli vainajien kaupunki. Rantaa reunusti kylpylä- ja kylpylaitos- 
rivi. Pato tai aallonmurtaja, jota sanottiin Heptastadioniksi, koska se oli 
seitsemän stadionia pitkä, yhdisti kaupungin ja Faros-saaren; sen ansiosta 
kaupungilla oli yhden asemesta kaksi satamaa. Kaupungin takana sijaitsi 
Mareotis-järvi, jonka satamat välittivät Niilin liikennettä. Siellä Ptole- 
maioksilla oli huvipurtensa, ja siellä he nauttivat elämästä. ! 

Aleksandrian väestö oli vuoden 200 paikkeilla yhtä kirjava kuin nyky- 
aikaisen pääkaupungin. Sen muodosti neljä- tai viisisataatuhatta make- 
donialaista, helleeniä, egyptiläistä, juutalaista, persialaista, anatolialaista, 


1 Vanhasta Aleksandriasta on säilynyt tuskin muuta kuin muutama katakombi ja 
pylväs. Sen jäännökset ovat juuri nykyisen pääkaupungin alla, minkä takia kaivaustyöt 
ovat kalliita; mahdollista on, että ne ovat painuneet vedenpintaa alemmas, ja osia van- 
hasta kaupungista on peittynyt Välimeren alle. 

syyrialaista, arabia ja neekeriä.! Kaupan vilkastuessa oli alempi keskisääty 
lukumääräisesti kasvanut. Kosmopoliittinen pääkaupunki oli tulvillaan 
touhuisia, puheliaita, rähiseviä kaupustelijoita ja kauppiaita, jotka aina 
havittelivat »afáürejà» eivätkä pitäneet rehellisyyttä ylen suuressa kun- 
niassa. Yhteiskunnan huipulla olivat makedonialaiset ja kreikkalaiset; 
heidän elämänsä ylellisyys ällistytti hoviin 273 saapuneita Rooman lühet- 
tiläitä. Athenaios kuvaa herkkuja, jotka asettivat kovalle koetukselle 
pöytien kantokyvyn ja hallitsevan luokan ruoansulatuksen, ja Herondas 
kirjoittaa: »Aleksandria on Afroditen koti, ja sieltä tapaa kaikkea; rik- 
kautta, kisakenttiä, suuren armeijan, kirkkaan taivaan, julkisia näytäntöjä, 
filosofeja, kallisarvoisia metalleja, oivallisia nuoria miehiä, kelvollisen kunin- 
gashuoneen, tiedeakatemian, herkullisia viinejä ja kauniita naisia.» Alek- 
sandrian runoilijat olivat juuri keksineet impeyden kirjallisen arvon, ja 
sen suorasanaiset kirjailijat tekivät pian siitä ja sen menetyksestä monen 
kertomuksen johtoaiheen, mutta kaupunki itse oli kuuluisa naistensa auliu- 
desta ja sikäläisten ilon tytärpuolten lukuisuudesta. Polybios valitti, että 
Aleksandrian kauneimmat yksityistalot kuuluivat ilonaisille. Kaikkiin 
yhteiskuntaluokkiin kuuluvat naiset liikkuivat vapaasti kaduilla, tekivät 
ostoksia liikkeissä ja seurustelivat miesten kanssa. Muutamat saavuttivat 
mainetta kirjallisuuden ja tieteen alalla. Makedonialaiset kuningattaret 
ja hovinaiset ottivat Ptolemaios II:n Arsinoösta Antoniuksen Kleopatraan 
asti aktiivisesti osaa politiikkaan ja tekivät rikoksensakin enemmän poli- 
tiikan kuin lemmen vuoksi, mutta he pysyivät riittävän viehättävinä yllyt- 
tääkseen miehet ennen näkemättömään ritarillisuuteen ainakin kirjallisuu- 
dessa, ja heidän ansiostaan Aleksandrian seuraelämä tuli osalliseksi nai- 
sellisesta vaikutuksesta ja sulosta, mikä oli ollut täysin tuntematonta klas- 
sillisessa Kreikassa. 


Todennäköisesti joka viides Aleksandrian asukas oli juutalainen. Jo 
seitsemännellä vuosisadalla oli Egyptissä ollut heprealaisia siirtokuntia. 
Monet juutalaiset kauppamiehet olivat tulleet maahan persialaisten val- 
loittajien vanavedessä. Aleksanteri oli kehoittanut juutalaisia muuttamaan 
Aleksandriaan ja oli, mikäli Josefusta on uskominen, luvannut heille samat 
poliittiset ja taloudelliset oikeudet kuin kreikkalaisille. Ptolemaios I kul- 
jetti valloitettuaan Jerusalemin tuhansittain juutalaisia vankeja mukanaan 
Egyptiin; hänen seuraajansa vapautti heidät ja kehoitti samoihin aikoihin 
varakkaita heprealaisia siirtämään kotinsa ja liikkeensä Aleksandriaan. 
Kristillisen ajanlaskun alussa asui Egyptissä miljoona juutalaista. Suuri 
osa heistä asui pääkaupungin juutalaiskaupunginosassa. Se ei ollut ghetto, 
sillä juutalaisilla oli lupa asua kaikissa muissa kaupunginosissa paitsi virka- 
miesperheille ja heidän palvelijoilleen varatussa Brukheionissa. He valitsi- 


1 V. 1937 oli Aleksandrian väkiluku 682 000. 

vat oman gerusiansa eli sonaattinsa ja harjoittivat omaa uskontoaan. 
V. 169 ylipappi Onias III rakensi Aleksandrian esikaupunkiin Leontopolii- 
seen suuren temppelin, ja hänen henkilökohtainen ystävänsä Ptolemaios 
VI määräsi Heliopoliin verotulot sen ylläpitämiseen. Sellaiset temppelit 
toimivat uskonnollisen tehtävänsä ohella myös kouluina ja kokouspaik- 
koina, minkä johdosta kreikkaa puhuvat juutalaiset käyttivät niistä nimi- 
tystä synagogat, kokouspaikat. Koska vain harvat Egyptin juutalaiset 
toisen tai kolmannen sukupolven jälkeen taisivat hepreaa, seurasi Moo- 
seksen lain lukemista sen tulkitseminen kreikaksi. Tällaisesta selittämisestä 
ja soveltamisesta kehittyi tapa pitää tekstiin nojautuvia saarnoja, ja rituaa- 
lista polveutuvat katolisen messun ensimmäiset muodot. 

Uskonnollinen ja rodullinen eristäytyminen synnytti yhdessä taloudelli- 
sen kateuden kanssa aikakauden loppupuolella Aleksandriassa antisemiittisen 
liikkeen. Sekä kreikkalaiset että egyptiläiset olivat tottuneet kirkon ja 
valtion yhteyteen, ja heitä suututti juutalaisten sivistyksellinen itsenäisyys. 
Sitä paitsi ei juutalaisen käsityöläisen tai liikemiehen kilpailu suinkaan 
ollut merkityksetön, ja heitä harmitti hänen tarmokkuutensa, sisukkuu- 
tensa ja taitavuutensa. Kun Rooma alkoi ostaa Egyptin viljaa, juuri 
Aleksandrian juutalaiset kauppiaat veivät sen perille laivastoillaan. Taju- 
tessaan, ettei heidän onnistunut kreikkalaistaa juutalaisia, kreikkalaiset 
tulivat huolestuneiksi omasta tulevaisuudestaan valtiossa, jossa kansan 
enemmistö sitkeästi pysyi itämaalaisena ja lisääntyi niin voimakkaasti. 
Unohtaen Perikleen lainsäädännön he valittivat, että juutalaisten laki kielsi 
seka-avioliitot ja että juutalaiset enimmäkseen pysyttelivät erillään muista. 
Antisemiittinen kirjallisuus rehotti. Egyptiläinen historioitsija Manetho 
pani liikkeelle huhun, että juutalaiset satoja vuosia sitten oli karkotettu 
Egyptistä, koska he sairastivat risatautia tai spitaalia. Tunteet kiihtyivät 
puolin ja toisin, kunnes ne ajanlaskumme ensimmäisellä vuosisadalla pur- 
kautuivat tuhoisan väkivaltaisesti. 

Juutalaiset tekivät parhaansa lepyttääkseen amiksian (heidän yhteis- 
kunnallisen eristäytymisensä) ja menestyksensä herättämää kaunaa. 
Vaikka he pitivät kiinni uskonnostaan, he puhuivat kreikan kieltä, harrasti- 
vat Kreikan kirjallisuutta ja kirjoittivat siitä sekä käänsivät pyhät kirjansa 
ja historialliset teoksensa kreikaksi. Jotta kreikkalaiset voisivat tutustua 
juutalaisten uskonnolliseen perimätietoon ja jotta hepreaa taitamattomat 
juutalaiset voisivat lukea omia pyhiä kirjojaan, joukko Aleksandrian juu- 
talaisia oppineita alkoi, luultavasti Ptolemaios II:n aikana, kääntää heprea- 
laista raamattua kreikaksi. Kuninkaat suosivat hanketta, koska he toi- 
voivat sen tekevän Egyptin juutalaiset riippumattomammiksi Jerusalemista 
ja vähentävän heidän varojensa virtaamista Palestiinaan. Taru kertoo, 
että Ptolemaios Filadelfos Demetrios Faleronilaisen neuvosta kutsui n. 
v. 250 seitsemisenkymmentä juutalaista oppinutta Juudeasta kääntämään 

kansansa pyhiä kirjoituksia, että kuningas majoitti jokaisen erilliseen huo- 
neeseon Faros-saarelle ja esti heitä olemassa kosketuksissa keskenään, 
kunnes kukin oli saanut valmiiksi oman pentateukinkäännöksensä, että 
kaikki seitsemänkymmentä käännöstoisintoa olivat sanasta sanaan yhtä- 
pitäviä, mikä osoitti tekstin ja kääntäjien jumalallista innoitusta, että 
kuningas palkitsi oppineet runsaasti kullalla ja että näiden seikkojen takia 
heprealaisen raamatun kreikkalainen laitos tuli tunnetuksi nimellä herme- 
neia kata tus hebdomelonta, 'seitsemánkymmenen suorittama käännös", lati- 
naksi Interpretatio Septuaginta, (sc. Seniorum), lyhyesti »Septuaginta».: 
Miten hyvänsä kääntäminen lieneekin tapahtunut, pentateukki näyttää 
ilmestyneen kreikankielisenä ennen kolmannen vuosisadan päättymistä 
ja profeettain kirjat toisella vuosisadalla. Tämä oli se Raamattu, jota 
Filon ja Paavali käyttivät. 


Egyptin alkuasukkaiden kreikkalaistaminen epäonnistui yhtä täydelli- 
sesti kuin juutalaisten. Aleksandrian ulkopuolella egyptiläiset uppiniskai- 
sesti säilyttivät uskontonsa, oman pukunsa tai alastomuutensa ja omat 
ikivanhat tapansa. Kreikkalaiset pitivät itseään valloittajina eivätkä lähim- 
mäisinä. He eivät vaivautuneet rakentamaan kreikkalaisia kaupunkeja 
suistomaan eteläpuolelle eivätkä oppimaan kansan kieltä; eivätkä heidän 
lakinsa tunnustaneet egyptiläisen ja helleenin avioliittoa. Ptolemaios I 
koetti yhdistää kreikkalaisten ja alkuasukkaiden uskonnon samastamalla 
Serapiksen ja Zeun. Myöhemmät Ptolemaiokset palvotuttivat itseään 
jumalina antaakseen kirjavalle alamaisväestölleen yhteisen ja sopivan pal- 
vonnan kohteen, mutta ne egyptiläiset, jotka eivát kärkkyneet virkoja, 
eivät paljoakaan perustaneet tällaisista keinotekoisista kulteista. Mahtinsa 
ja rikkautensa menettäneet egyptiläiset papit, jotka elivät valtion avustuk- 
sen varassa, odottivat kärsivällisesti kreikkalaisaallon väistymistä. Lopul- 
lisen voiton peri Aleksandriassa mystisismi eikä helleenisyys; tähän aikaan 
laskettiin uusplatonisuuden ja niiden moninaisten pelastuslupauksellisten' 
kulttien perusta, jotka kilpailivat aleksandrialaisten sielusta Kristuksen 
syntymää ympäröivinä vuosisatoina. Osiris-Serapiksesta tuli myöhempien 
egyptiläisten ja monen Egyptin kreikkalaisen lempijumala. Isis säavutti 
jälleen suosiota naisten ja äitiyden jumalattarena. Kristinuskon tullessa 
ei papiston eikä väestön ollut vaikeaa vaihtaa Isistä Mariaan eikä Serapista 
Kristukseen. 


IV. KUMOUS 


Ptolemaioksien sosialismin antama opetus on, että hallituskin voi riistää. 
Molempien ensimmäisten Ptolemaiosten aikana järjestelmä toimi kohta- 


1 Tarina perustui kirjeeseen, jonka muka muuan Aristeas oli kirjoittanut ensimmäisellä 
vuosisadalla j.Kr. Oxfordin yliopiston professori Hody osoitti 1684 sen väärennykseksi. 

laisen hyvin: suoritettiin suuria insinööritaidollisia hankkeita, maanvilje- 
lystä parannettiin, markkinaolot järjestettiin, valvojien ja päällysmiesten 
epäoikeudenmukaisuus ja puolueellisuus pysyi kohtuullisissa rajoissa, ja 
vaikka raaka-ameiden ja ihmisvoiman hyväksikäyttö oli perinpohjaista, 
voitto käytettiin suurelta osalta maan kehittämiseen ja kaunistamiseen 
sekä sen kulttuurielämän rahoittamiseen. Kolme tekijää syöksi kokeilun 
perikatoon. Ptolemaiokset ryhtyivät sotimaan ja upottivat yhä suurem- 
man osan kansan ansioista sotajoukkojen, laivastojen ja sotaretkien kus- 
tannuksiin. Filadelfoksen jälkeen kuninkaiden laatu huononi nopeasti. 
He söivät, joivat ja lemmiskelivät sekä antoivat järjestelmän johdon luisua 
roistojen käsiin, jotka pusersivat köyhistä irti jokaisen mahdollisen lantin. 
— Egyptiläiset eivät koskaan unohtaneet, että riistäjät olivat ulkomaalaisia, 
eivätkä sitä unohtaneet myöskään papit uneksiessaan Egyptin lihapadoista, 
joiden ääressä heidän säätynsä oli istunut ennen persialaisten ja kreikka- 
laisten herruutta. 

Ptolemaiosten sosialismissa oli pääpaino tuotannon tehostamisella eikä 
sen tulosten jakamisella mahdollisimman monille. Fellah sai pitää tuot- 
teistaan juuri niin paljon, että pysyi hengissä, mutta ei niinrunsaasti, että 
se olisi herättänyt innostusta työhön tai perheen perustamiseen. Sukupolvi 
sukupolvelta hallituksen kiskominen lisääntyi. Valtion yksityiskohtaisen 
valvonnan järjestelmä kävi yhtä sietämättömäksi kuin despoottisen isän 
väsymättömästi valvova silmä. Valtio lainasi talonpojalle siemenviljaa ja 
sitoi siten hänet tilaan, kunnes sato oli korjattu. Talonpoika ei saanut 
käyttää omia tuotteitaan, ennen kuin oli maksanut valtiolle kaiken vel- 
kansa. Fellah oli kärsivällinen, mutta alkoi hänkin nurista. Toisella vuosi- 
sadalla oli huomattava osa maasta autiona, koska ei ollut talonpoikia sitä 
viljelemään. Klerukhit eli kuninkaan maan vuokraajat eivät saaneet alus- 
talaisia viljelemään sitä heidän laskuunsa. He koettivat itse viljellä sitä, 
mutta eivät pystyneet siihen. Erämaa ryömi vähitellen takaisin sivistyksen 
valtaamille alueille. Nubian kultakaivoksissa orjat raatoivat alastomina 
pimeissä ja ahtaissa käytävissä, luonnottomiin asentoihin vääntyneinä, 
kahleiden rasittamina ja päällysmiehen ruoskan yllyttäminä. He saivat 
kehnoa ruokaa, joka ei edes riittänyt pitämään heitä hengissä. Tuhannet 
heistä nääntyivät aliravitsemukseen ja uupumukseen, ja ainoa tervetullut 
tapahtuma heidän elämässään oli kuolema. Tavallinen tehdastyöläinen 
sai palkkaa obolin (9 centiä) päivässä, ammattimies kaksi tai kolme. Joka 
kymmenes päivä oli lepopäivä. 

Valitukset tihenivät tihenemistään, ja lakkoja esiintyi yhä useammin. 
Kaivosmiehet, louhimoiden työläiset, venemiehet, talonpojat, käsityöläiset, 
kauppiaat, jopa päällysmiehet ja poliisitkin lakkoilivat, harvoin paremman 
palkan toivossa, koska raatajat olivat lakanneet toivomasta sellaista, vaan 
pelkästä uupumuksesta ja epätoivosta. »Me olemme väsyneet», kuvaa 

eräs papyrus muuatta lakkoa, »aiomme juosta pois (so. etsiä turvapaikkaa 
temppelistä)». Melkein kaikki riistäjät olivat kreikkalaisia, melkein kaikki 
riistetyt egyptiläisiä tai juutalaisia. Papit vetosivat salaa alkuasukkaiden 
kansallisiin tunteisiin, kun taas kreikkalaiset olivat vihoissaan jokaisesta 
hallituksen juutalaisille tai egyptiläisille tekemästä myönnytyksestä. Pää- 
kaupungissa hyviteltiin rahvasta valtion avustuksilla ja näytännöillä, mutta 
se pidettiin poissa kuninkaallisesta kaupunginosasta, oli suuren sotavoiman 
silmälläpidon alla ja oli täysin vailla sananvaltaa valtakunnan asioissa. 
Siten siitä lopulta tuli väkivaltainen ja vastuuton roskajoukko. V. 216 
egyptiläiset tekivät kapinan, mutta heidät nujerrettiin. V. 189 he nousivat 
uudelleen kapinaan, joka kesti viisi vuotta. Ptolemaiokset saivat hetkellisen 
voiton armeijansa avulla ja lisäämällä papeille maksettuja apurahoja, 
mutta tilanne oli muodostunut kestämättömäksi. Maa oli lypsetty ehdyk- 
siin, ja riistäjätkin tajusivat, ettei mitään ollut jäljellä. 

Hajaannusilmiöitä esiintyi joka taholla. Ptolemaiokset siirtyivät luon- 
nollisista paheista luonnottomiin, älykkyydestä typeryyteen. He olivat 
niin ennakkoluulottomia ja äkkipikaisia avioliittoasioissaan, että menettivät 
kansansa arvonannon. Ylellisyys teki heidät kykenemättömiksi hallitse- 
maan ja sotimaan, lopulta ajattelemaankin. Laittomuus ja epärehellisyys, 
kykenemättömyys ja toivottomuus sekä kilpailun ja omistuksen herättä- 
män innon puute vähensivät maan tuottavuutta joka vuosi. Kirjallisuus 
kuihtui, luova taide kuoli; kolmannen vuosisadan jälkeen Aleksandria 
pystyi enää vain vähäisiin saavutuksiin kummallakaan alalla. Egyptiläiset 
eivät enää tunteneet arvonantoa kreikkalaisia kohtaan; kreikkalaiset, niin 
uskomatonta kuin se onkin, menettivät arvonannon itseään kohtaan. He 
unohtivat vuosi vuodelta yhä enemmän oman kielensä ja puhuivat kreikan 
ja egyptin turmeltunutta sekasotkua. Yhä useammat heistä naivat egyp- 
tiläiseen tapaan sisarensa tai solmivat avioliittoja egyptiläisten kanssa 
menettäen kansallisuutensa. Tuhannet heistä kumarsivat egyptiläisten 
jumalia. Toisella vuosisadalla kreikkalaiset olivat menettäneet valtiolli- 
senkin johtoasemansa. Ptolemaiokset omaksuivat arvovaltansa turvaksi 
Egyptin uskonnon ja sen rituaalin sekä lisäsivät pappien valtaa. Sitä mukaa 
kuin kuninkaat vajosivat epikurolaiseen joutilaisuuteen, papisto hankki 
takaisin johtoasemansa ja valtasi vuosi vuodelta maaomaisuuden ja etu- 
oikeudet, jotka ensimmäiset Ptolemaiokset olivat siltä riistäneet. Vuodelta 
196 oleva Rosette'in kivi kuvaa Ptolemaios V:n kruunajaisia, jotka tapah- 
tuivat miltei täydellisesti egyptilüismallisin juhlamenoin. Ptolemaios V:n 
(203—181) ja Ptolemaios VI:n (181—145) aikana hallitsijasuvun keski- 
näiset taistelut vaativat sen koko huomion, ja Egyptin maanviljelys ja 
teollisuus rappeutuivat. Järjestys ja rauha palasi vasta kun Caesar eräässä 
uransa vähäisessä välinäytöksessä sieppasi Egyptin miltei miekaniskutta 
ja Augustus teki siitä Rooman provinssin (30 e.Kr.). 


39 — Durant, Kreikan kulttuuri 

V. SISILIAN PÄIVÄNLASKU 


Hellenistisen ajan kasvot olivat suunnatut itään. ja etelään; lännen se 
syrjäytti miltei kokonaan. Kyrene kukoisti tavallisuuden mukaan, sillä 
se oli oppinut, että oli parempi käydä kauppaa kuin sotaa. Sieltä olivat 
kotoisin tämän aikakauden miehistä runoilija Kallimakhos, filosofi Era- 
tosthenes ja filosofi Karneades. Kreikkalaista Italiaa huolestutti ja hei- 
kensi lisääntyvien alkuasukkaiden ja nousevan Rooman kaksinkertainen 
uhka, ja Sisiliaa painoi Karthagon mahdin ainainen pelko. Kolmekolmatta 
vuotta Timoleonin valtaanpääsyn jälkeen varakkaat syrakusalaiset teki- 
vät kapinan, kukistivat demokratian ja antoivat vallan 600 oligarkkiper- 
heen käsiin (320). Nämä jakaantuivat puolueisiin, ja heidät vuorostaan 
kukisti radikaalien vallankumous, jossa neljätuhatta ihmistä tapettiin 
ja kuusituhatta varakasta karkotettiin maasta. Agathokles kohosi diktaat- 
toriksi lupaamalla pyyhkiä pois velat ja jakaa maan uudelleen. Tällä 
tavoin verotus tai väkivalta aika ajoin oikaisevat varallisuuden äärimmäi- 
sen keskittymisen. 

Seitsemänviidettä vuoden sekasorron aikana karthagolaiset hyökkäsivät 
monta kertaa saarelle, ja Pyrrhos tuli, voitti, hävisi ja meni. Sitten Syra- 
kusa onnen ansaitsemattomasta oikusta joutui Hieron II:n valtaan. Hie- 
ron oli suopein niistä monista diktaattoreista, joita Sisilian kreikkalaisten 
intohimot ja melskeet kohottivat pinnalle. Hän hallitsi neljäkuudetta 
vuotta »tappamatta, ajamatta maanpakoon tai vahingoittamatta yhtään 
ainoaa kansalaista, mikä totisesti on maailman ihmeellisin asia», kuten 
Polybios ällistyneenä toteaa. Vaikka häntä ympäröi kaikkinainen ylelli- 
syys, hän eli vaatimattomasti ja kohtuullisesti ja saavutti yhdeksänkym- 
menen vuoden iän. Hän tahtoi monta kertaa luopua vallasta, mutta kansa 
rukoili häntä pitämään sen. Hänen hyvä arvostelukykynsä johti hänet 
tekemään liiton Rooman kanssa, ja siten hän piti karthagolaiset aisoissa 
puoli vuosisataa. Hän palautti kaupunkiin rauhan ja järjestyksen ja antoi 
sen nauttia melko suurta vapautta. Hän toteutti suuria julkisia rakennus- 
hankkeita ja turvautumatta näännyttävään verotukseen jätti jälkeensä 
täyden rahaston. Hänen suojeluksessaan Arkhimedes kohotti antiikin tie- 
teen korkeimmilleen ja Theokritos viimeisenä puhtaan kreikan taitajana 
lauloi Sisilian ihanuudesta ja sen kuninkaalta odottamastaan anteliaisuu- 
desta. Syrakusasta tuli nyt Hellaan väkirikkain ja kukoistavin kaupunki. 


Joutoaikoinaan Hieron sai huvia sen huvipurren valmistumisen seuraa- 
misesta, jota hänen käsityöläisensä Arkhimedeen johdolla rakensivat antii- 
kin koko laivanrakennustaidon mestariteokseksi. Se oli puolen stadionin 
(407 jalan) mittainen. Siinä oli urheilukansi gymnasioneineen ja suurine 
marmorialtaineen ja varjoisa puutarhakansi, jolla kasvoi monenlaisia 
kasveja. Sen miehistönä oli 600 merimiestä, jotka olivat jakaantuneet 
kahteenkymmeneen airoryhmään, ja se saattoi lisäksi ottaa 300 matkusta- 
jaa tai merisotilasta. Siinä oli 60 kajuuttaa, joista muutamissa oli mosaiikki- 

lattiat ja norsunluusta ja jalometallista tehdyt ovet. Sen sisustus oli kai- 
kin puolin upea, ja se oli koristettu maalauksin ja veistoksin. Hyökkäyk- 
siä vastaan sitä suojelivat panssari ja kahdeksan tornia. Kustakin tor- 
nista ulkoni suuria hirsiä, joiden päässä olevista rei'istä voitiin pudottaa 
suuria kiviä vihollisaluksiin. Arkhimedes oli suunnitellut suuren kata- 
pultin, joka saattoi singota kolmen talentin (78 kilon) painoisia kiviä tai 
kaksitoista kyynärää (viisi ja puoli metriä) pitkiä nuolia. Hieron oli toi- 
vonut voivansa käyttää sitä Syrakusan— Aleksandrian säännöllisessä lii- 
kenteessä, mutta huomattuaan, ettei se mahtunut hänen satama-altai- 
siinsa ja että sen ylläpitokustannukset olivat ylettömät, hän täytti sen 
Sisilian yltäkylläisten vainioiden ja vesien viljalla ja kaloilla ja lähetti sen 
kaikkineen päivineen lahjaksi Egyptille, jossa raivosi tavaton kato. 

Hieron kuoli 216. Hän oli tahtonut ennen kuolemaansa saattaa voi- 
maan demokraattisen valtiosäännön, mutta hänen tyttärensä käyttivät 
hänen vanhuudenheikkouttaan hyväkseen ja saivat hänet jättämään val- 
tansa perinnöksi pojanpojalleen. Hieronymos osoittautui velttiöksi ja 
lurjukseksi. Hän luopui Rooman liitosta, otti hoviinsa Karthagon lähetti- 
läitä ja salli heidän päästä Syrakusan todellisiksi hallitsijoiksi. Rooma, 
jolta puuttui viljaa, valmistautui kamppailemaan Karthagon kanssa rik- 
kaasta saaresta, joka ei koskaan ollut oppinut hallitsemaan itseään. Koko 
Välimeren maailma valmistautui liikakypsän hedelmän lailla putoamaan 
suuremman ja häikäilemättömämmän valloittajan käsiin, kuin mitä Krei- 
kan historia konsanaan oli nähnyt. 


KUUDESKOLMATTA LUKU 


KIRJAT 


I KIRJASTOT JA OPPINEET 


Kaikilla hellenistisen elämän aloilla draamaa lukuun ottamatta tapaamme 
saman ilmiön: kreikkalainen sivistys ei ollut tuhoutunut, vaan hajaantunut. 
Ateena oli kuolemaisillaan, ja läntiset kreikkalaiset siirtolat, paitsi Syra- 
kusa, olivat rappiolla, mutta Egyptin ja idän kreikkalaiskaupungit olivat 
aineellisen ja sivistyksellisen kukoistuksensa huipulla. Polybios, jossa 
yhtyivät laaja kokemus, historiantuntemus ja varovainen harkinta, puhui 
vuoden 148 paikkeilla »nykyajasta, jolloin taiteen ja tieteen kehitys on 
ollut niin nopeaa». Sanat kaikuvat tutuilta. Kreikan kielen tultua yleiseksi 
oli syntynyt kulttuuriyhteys, joka itä-Välimeren alueella tuli kestämään 
lähes tuhat vuotta. Kaikki uusien valtakuntien sivistyneet opettelivat 
kreikkaa, joka oli diplomatian, kirjallisuuden ja tieteen väline. Miltei 
jokainen Egyptin ja lähi-idän sivistynyt ei-helleeni ymmärsi kreikankielistä 
kirjaa. Ihmiset puhuivat oikumenesta, asutusta maailmasta, yhtenä sivis- 
tyspiirinä, ja omaksuivat kosmopoliittisen maailmankatsomuksen, joka 
oli vähemmän innoittava, mutta kenties järkevämpi kuin kaupunkivaltion 
kopea ja ahdasmielinen nationalismi. 

Tälle suurentuneelle lukijakunnalle tuhannet kirjailijat kirjoittivat satoja- 
tuhansia kirjoja. Tunnemme yhdentoistasadan hellenistisen kirjailijan 
nimen; tuntemattomien monilukuista joukkoa ei voida arvioida. Kirjoituk- 
sen helpottamiseksi oli kehitetty vinokirjoitus, ja jo neljännellä vuosisadalla 
kuulemme pikakirjoitusjärjestelmistä, joissa tiettyjä ääntiöitä ja kerak- 
keita voidaan ilmaista erilaisiin asentoihin merkityillä viivoilla». Kirjat 
kirjoitettiin Egyptin papyrukselle, kunnes Ptolemaios VI toivoen siten 
ehkäisevänsä Pergamonin kirjaston kasvun kielsi sen viennin Egyptistä. 
Eumenes II vastasi edistämällä idässä jo kauan kirjoittamiseen käytettyjen 
muokattujen lampaan- ja vasikannahkojen joukkotuotantoa, ja pian Per- 
gamonista nimensä saanut pergamentti kilpaili paperin kanssa tietoliikkeen 
ja kirjallisuuden välineenä. 

Kun kirjojen luku oli näin kasvanut, muodostuivat kirjastot välttämät- 
tömyydeksi. Sellaisia oli aikaisemmin esiintynyt Egyptin ja Mesopotamian 
ruhtinaiden ylellisyytenä, mutta Aristoteleen kirjasto oli nähtävästi ensim- 
mäinen laaja yksityiskokoelma. Sen suuruuden ja arvon voimme päätellä 
siitä, että hän maksoi 18 000 dollaria siitä osasta, jonka osti Platonin seu- 
raajalta Speusippokselta. Aristoteles testamenttasi kirjansa Theofrastok- 

selle ja tämä vuorostaan (287) Neleukselle, joka vei ne Vähän Aasian Skep- 
sikseen. Siellä ne perimätiedon mukaan haudattiin maahan niiden pelasta- 
miseksi Pergamonin kuninkaiden kirjahimolta. Kestettyään lähes vuosi- 
sadan tätä vahingollista haudattuna-oloa nidokset n. v. 100 e.Kr. myytiin 
Apellikon Teolaiselle, eräälle ateenalaiselle filosofille. Apellikon havaitsi, 
että kosteus oli syövyttänyt pois monia kohtia. Hän valmisti uusia kap- 
paleita ja täytti aukot parhaan ymmärryksensä mukaan. Tämä seikka 
selittänee sen, miksi Aristoteles ei ole historian tenhoisin filosofi. Kun Sulla 
86 valloitti Ateenan, hän anasti Apellikonin kirjaston ja vei sen Roomaan. 
Siellä rhodolainen oppinut Andronikos järjesti uudelleen ja julkaisi Aristo- 
teleen teosten tekstit. Se oli tapaus, joka vaikutti miltei yhtä elvyttävästi 
Rooman ajatteluun kuin Aristoteleen jälleenlöytäminen keskiajan filoso- 
fian havahtumiseen. 

Tämän kirjakokoelman seikkailut osoittavat, millaisessa kiitollisuuden- 
velassa kirjallisuus on Ptolemaioksille kuuluisan Aleksandrian kirjaston 
perustamisesta ja ylläpitämisestä Museionin osana. Ptolemaios I pani sen 
alulle, Ptolemaios II saattoi sen päätökseen ja perusti pienemmän kirjaston 
Serapiksen maanalaiseen pyhäkköön. Filadelfoksen hallituskauden lopulla 
kääröjen luku oli noussut 532 000:een, mikä vastaa luultavasti 100 000 
meikäläistä kirjansidosta. Jonkin aikaa tämän kokoelman laajentaminen 
kiinnosti Egyptin hallitsijoiden mieltä yhtä paljon kuin valtapolitiikka. 
Ptolemaios III määräsi, että jokainen Egyptiin tuotu kirja oli talletettava 
kirjastoon, että siitä oli tehtävä jäljennöksiä, omistajalle annettava jäl- 
jennös ja että alkuteos oli jäävä kirjastoon. Sama itsevaltias pyysi Atee- 
naa lainaamaan hänelle Aiskhyloksen, Sofokleen ja Euripideen käsikir- 
joitukset ja talletti 90 000 dollaria vastaavan summan palauttamisen va- 
kuudeksi. Hän piti alkuteokset, lähetti takaisin jäljennökset ja käski 
ateenalaisia pitämään rahat korvauksena. Vanhojen kirjojen omistamis- 
halu kasvoi niin yleiseksi, että ilmestyi henkilöitä, joiden erikoisalana oli 
uusien käsikirjoitusten värjääminen ja turmeleminen, jotta ne voitiin 
myydä antikviteetteina ensipainosten keräilijöille. 

Kirjasto kohosi pian muuta Museionia huomattavammaksi tärkeyden ja 
mielenkiinnon puolesta. Kirjastonhoitajan virka oli korkeimpia, mitä 
kuningas jakeli, ja siihen sisältyi kruununprinssin kasvattajan tehtävä. 
Näiden kirjastonhoitajien nimet ovat säilyneet, vaikkakaan ei yhtäpitävästi, 
useissa käsikirjoituksissa. Myöhäisimmän luettelon mukaan olivat kuusi 
ensimmäistä Zenodotos Efesolainen, Apollonios Rhodolainen, Eratosthenes 
Kyreneläinen, Apollonios Aleksandrialainen, Aristofanes Byzantionilainen 
ja Aristarkhos Samothrakelainen. Heidän syntyperänsä erilaisuus on taas 
uusi näyte hellenistisen kulttuurin yhtenäisyydestä. Aivan heidän veroi- 
sensa oli runoilija ja oppinut Kallimakhos, joka laati kokoelmasta 120 
kääröä käsittävän luettelon. Silmiimme ilmestyy kuva jäljentäjäjoukosta, 

johon arvattavasti kuului orjia, valmistamassa kallisarvoisista alkuteok- 
sista kaksoiskappaleita ja parvesta oppineita erottelemassa materiaalia 
ryhmiin. Muutamat näistä miehistä kirjoittivat tieteen tai kirjallisuuden 
eri alojen historioita, toiset julkaisivat mestariteosten lopullisia laitoksia, 
muutamat taas laativat selityksiä näihin teksteihin jälkimaailman ja maal- 
likkojen valistukseksi. Byzantionilainen Aristofanes aikaansai vallan- 
kumouksen kirjallisuudessa erottamalla vanhojen tekstien lauseet ja virk- 
keot suurilla alkukirjaimilla ja välimerkeillä, ja hän myös keksi ne korko- 
merkit, jotka niin suuresti häiritsevät meitä kreikkaa lukiessamme. Zeno- 
dotos aloitti Iliaan ja Odysseian tekstikriitillisen käsittelyn, Aristofanes 
edisti sitä ja Aristarkhos saattoi sen päätökseen. He vakiinnuttivat ny- 
kyisen tekstin ja valaisivat sen hämäriä kohtia oppineilla reunamuistutuk- 
silla. Kolmannen vuosisadan loppuun mennessä Museion, kirjasto ja niiden 
oppineet olivat tehneet Aleksandriasta kreikkalaismaailman älyllisen pää- 
kaupungin kaikilla muilla paitsi filosofian alalla. 

Muillakin hellenistisillä kaupungeilla oli epäilemättä kirjastonsa. Itä- 
valtalaiset arkeologit ovat Efesoksessa kaivaneet esille muhkean kunnallis- 
kirjaston, ja tiedetään, että Scipion hävittäessä Karthagon siellä tuhoutui 
suuri kirjasto. Mutta ainoa, joka saattoi kestää vertaamista Aleksandrian 
kirjaston kanssa, oli Pergamonin kirjasto. Tuon lyhytikäisen valtion ku- 
ninkaat seurasivat valistuneella kateudella Ptolemaiosten sivistysrientoja. 
V. 196 Eumenes II perusti Pergamoniin kirjaston ja kutsui sen saleihin 
muutamia Kreikan etevimpiä oppineita. Kokoelma kasvoi nopeasti. Kun 
Antonius lahjoitti sen Kleopatralle korvatakseen sen osan Aleksandrian 
kirjastoa, joka paloi vuoden 48 kansannousussa Caesaria vastaan, siihen 
kuului noin 200 000 kääröä. Tämän kirjaston ja attalidikuninkaiden atti- 
kalaisuuden harrastuksen ansiosta Pergamonista tuli hellenistisen ajan 
lopulla Kreikan proosakirjallisuuden puristisen suunnan keskus; tämä 
suunta ei pitänyt puhtaana ainoatakaan sanaa, joka ei ollut peräisin klas- 
silliselta ajalta. Näille klassillisuuden harrastajille olemme kiitollisuuden- 
velassa Attikan proosakirjallisuuden mestariteosten säilymisestä. 

Hellenistinen aika oli ennen kaikkea älymystön ja oppineiden aikaa. Kir- 
joittamisesta tuli kutsumuksen asemesta ammatti. Syntyi klikkejä ja 
nurkkakuntia, jotka arvostivat neroutta kääntäen verrannollisessa suh- 
teessa etäisyyden neliöön. Runoilijat alkoivat kirjoittaa runoilijoille ja 
muuttuivat keinotekoisiksi, oppineet alkoivat kirjoittaa oppineille ja muut- 
tuivat ikävystyttäviksi. Ajattelevat ihmiset tajusivat, että Kreikan luova 
innoitus oli ehtymäisillään ja että pysyvin palvelus, jonka be saattoivat 
suorittaa, oli rohkeamman ajan kirjallisten saavutusten kerääminen, tur- 
vaaminen, julkaiseminen ja tulkitseminen. He loivat teksti- ja kirjallisuus- 
kritiikin miltei kaikki menetelmät. He koettivat seuloa esiintyvien käsi- 
kirjoitusten massasta parhaan ja opastaa kansaa lukemaan. He laativat 

luotteloja parhaista kirjoista», meljästä sankarirunoilijasta», yhdeksästä 
historioitsijasta», »kymmenestiü, lyyrikosta», »kymmenestü, puhujasta» jne. 
He kirjoittivat suurten kirjailijoiden ja tiedemiesten elämäkertoja; he koko- 
sivat ja pelastivat talteen ne hajanaiset tosiasiat, joihin kaikki tietomme 
noista miehistä nojautuvat. He sepittivät yleiskatsauksia historiaan, kir- 
jallisuuteen, draamaan, tieteeseen ja filosofiaan. Muutamat näistä tiedon 
läpileikkauksista) ovat auttaneet säilymään niitä alkuteoksia, joiden yh- 
teenvetoja ne olivat, toiset taas korvanneet ja tarkoittamattaan hävittäneet 
unohduksiin niitä. Murehtien Attikan kreikan kielen rappeutumista aikansa 
itämaistuneeksi »pidgin-kreikaksi» hellenistiset oppineet laativat sanakirjoja 
ja kielioppeja, ja Aleksandrian kirjasto julkaisi Ranskan akatemian tavoin 
oikeakielisyyssääntöjä. Ilman heidän oppinutta ja kärsivällistä »muura- 
haisentyötään» olisivat kahden vuosituhannen sodat, vallankumoukset ja 
luonnonmullistukset hävittäneet sen »kallisarvoisen miniminkin», joka 
meille on säilynyt Kreikan haaksirikkoutuneesta perinnöstä. 


II. JUUTALAISTEN KIRJAT 


Kaikissa ajan pyörteissä juutalaiset säilyttivät perinteellisen rakkautensa 
oppia kohtaan ja tuottivat enemmän kuin oman osuutensa aikakauden 
arvonsa säilyttävästä kirjallisuudesta. Tähän aikakauteen kuuluvat muu- 
tamat ihanimmat Raamatun osat. Kolmannen vuosisadan lopulla juuta- 
lainen runoilija (tai runoilijatar?) sepitti ihastuttavan Korkean veisun: 
siinä on kaikki taiteellisuus, mitä Kreikan runoudessa on Sapfosta Theokri- 
tokseen saakka, mutta myös sellaista, mitä ei tavata ainoallakaan ajan 
kreikkalaisella kirjailijalla: kiihkeää mielikuvitusta, syvää tunnetta ja 
idealistista antaumusta, joka oli kyllin voimakas toivottamaan tervetul- 
leeksi rakkauden sekä sielullisen että ruumiillisen puolen ja muuttamaan 
itse lihankin hengeksi. Osittain Jerusalemissa, suurimmalta osalta Alek- 
Sandriassa ja osaksi muissa itäisen Välimeren kaupungeissa hellenistiset 
juutalaiset kirjoittivat heprean, aramean tai kreikan kielellä sellaisia mes- 
tariteoksia kuin Saarnaaja, Danielin kirja, osia Sananlaskuista ja Psal- 
meista ja useimmat suurista apokryfikirjoista. He sepittivät historiallisia 
teoksia (Aikakirjat), novelleja (Esterin ja Juuditin kirjat) ja perheidyllejä 
(Tobiaan kirja). Soferim muuttivat heprean kirjoituksen vanhasta assy- 
. rialaisesta neliömäiseksi syyrialaiseksi, jollaisena se on pysynyt nykyaikaan 
asti. Koska useimmat lähi-idän juutalaiset nyttemmin puhuivat mieluum- 
min arameaa kuin hepreaa, kirjanoppineet selittivät pyhiä kirjoja lyhyissä 
arameankielisissä targumeissa (”tulkinta'). Perustettiin kouluja tooran 
(lain) opiskelua ja sen moraalisäännösten nuorisolle selittämistä varten. 
Nämä selitykset, huomautukset ja esimerkit, jotka periytyivät opettajalta 

oppilaalle halki sukupolvien, muodostivat myöhemmin Talmudin pää- 
asiallisen materiaalin. 

Kolmannen vuosisadan kallistuessa loppuunsa suuren neuvoston kirjan- 
oppineet olivat saattaneet vanhemman kirjallisuuden julkaisemisen pää- 
tökseen ja siten Raamatun kaanonin lopulliseen asuun. He katsoivat pro- 
feettain ajan olevan ohi ja kirjaimellisen innoituksen päättyneen. Tulok- 
sena oli, että monet tämän aikakauden viisautta ja kauneutta uhkuvat 
teokset jäivät vaille jumalallisen yhteistyön mahdollisuutta ja joutuivat 
apokryfikirjojen kovaonniseen luokkaan.! Molemmat Esran kirjat ovat 
kenties kirjallisesta loistostaan kiitollisuudenvelassa Jaakko-kuninkaan 
kääntäjille, mutta näiden tilille voidaan tuskin panna liikuttavaa kerto- 
musta siitä, miten Esra pyysi enkeli Urielia selittämään miksi pahat menes- 
tyvät, hyvät kärsivät ja Israel on kahleissa. Tähän enkeli vastasi voi- 
makkain vertauksin, mutta silti korutonta kieltä käyttäen, ettei osa voi 
ymmärtää eikä arvostella kokonaisuutta. 

Siirakin kirjan esipuhe sanoo sen v. 132 valmistuneeksi kreikkalaiseksi 
käännökseksi kääntäjän isoisän Jeesuksen, Siirakin pojan, kaksi sukupolvea 
aikaisemmin heprean kielellä pitämistä puheista. Tämä Jehoshua ben 
Sira oli sekä oppinut että liikemies. Nähtyään jonkin verran maailmaa 
matkoillaan hän oli tehnyt kodistaan koulun ja esitti oppilailleen näitä 
tutkielmiaan elämänviisaudesta. Hän moittii rikkaita juutalaisia, jotka 
olivat hylänneet uskonsa tehdäkseen paremman vaikutuksen pakanain 
maailmassa; hän varoittaa nuorisoa ilonaisista, jotka vaanivat sitä kaik- 
kialla, ja hän suosittelee lakia yhä parhaana oppaana maailman pahuuden 
ja eksytysten keskellä, mutta hän ei ole puritaani. Toisin kuin khasidimilla 
hänellä on hyvä sana sanottavana viattoman huvin puolesta, ja hän moit- 
tii mystikkoja, jotka hylkäävät lääketieteen uskoen, että vain Jumala yksin 
voi parantaa taudit, jotka ovat Jumalan lähettämiä. Kirjassa on viljalti 
mietelauselmia, joista tunnetuin yhdistää vitsan ja lapsen. »On mahdotonta 
laskea niiden piiskausten määrää, jotka ovat hänen tilillään», sanoi Renan. 
Se on jalo kirja, viisaampi ja lempeämpi kuin Saarnaaja. 

Siirakin kirjan neljännessäkolmatta luvussa sanotaan viisaudesta: Ennen 
ikiaikoja, alussa, hän minut loi» Tässä ja Sananlaskujen ensimmäisessä 
luvussa esiintyy varhaisin heprealainen muoto logos-opista. Viisaus on sen 


1 Vanhan testamentin apokryfisiä (sananmukaisesti "kütkettyjà') kirjoja ovat ne, 
jotka syrjäytettiin Vanhan testamentin juutalaisesta kaanonista, koska niiden ei kat- 
sottu olevan innoitettuja, mutta jotka sisällytettiin roomalaiskatoliseen latinankieliseen 
vulgata-käännökseen, jonka P. Hieronymus laati heprean- ja kreikankielisten tekstien 
perusteella. VT:n tärkeimmät apokryfikirjat ovat Siirakin kirja, II ja III Esran kirja 
ja I ja I1 Makkabealaiskirja. Apokalyptiset (so. ilmestys-)kirjat ovat ne, joissa esitetään 
profeettain jumalallisia ilmestyksiä; sellaisia alkoi esiintyä n. 250 e.Kr., ja niitä ilmestyi 
kristilliselle ajalle asti. Joitakin apokalyptisia kirjoja, esim. Henokin kirjaa, pidetään 
apokryfisinä ja epäkanonisina, toisia, esim. Ilmestyskirjaa, kanonisina. 

mukaan »demiurgin eli välillinen luoja, jonka Jumala on asettanut suunnit- 
telemaan maailmaa. Tämä Viisauden olennoiminen henkilöllistyneeksi älyksi 
on vallitsevana aatteena viimeisten esikristillisten vuosisatojen juutalaisessa 
teologiassa. Sen rinnalla saa yhä suuremman merkityksen henkilökohtaisen 
kuolemattomuuden ajatus. Henokin kirjassa, jonka nähtävästi ovat sepit- 
täneet useat Palestiinassa eläneet henkilöt vuosien 170 ja 66 välillä, on tai- 
vaan toivosta tullut elintärkeä tarve. Pahojen menestystä ja hurskaan ja 
kuuliaisen kansan onnettomuuksia ei enää jaksettu kestää ilman tätä toivoa. 
Ilman sitä näytti elämä ja historia olevan pikemmin saatanan kuin Jumalan 
työtä. Messias oli tuleva, joka oli perustava taivaallisen kuningaskunnan 
maan päälle ja palkitseva hyveellisiä ikuisella autuudella kuoleman jälkeen. 
Danielin kirjassa purkautuu koko Antiokhos IV:n aikojen kauhu ilmoille. 
N. 166, kun uskovaisia oli vainottu kuolemaan asti heidän uskonsa tähden 
ja yhä suuremmat vihollisjoukot marssivat makkabealaisten parvea kohti, 
otaksuttavasti joku »hurskaista» koetti virittää kansan rohkeuden uuteen 
eloon kuvailemalla Danielin kärsimyksiä Nebukadrezzarin Babyloniassa. 
Kirjan jäljennöksiä kierteli salaa juutalaisten keskuudessa. Se ilmoitettiin 
kolmesataaseitsemänkymmentä vuotta aikaisemmin eläneen profeetan 
teokseksi, profeetan, joka oli kokenut suurempia koettelemuksia kuin 
kukaan juutalainen Antiokhoksen aikana, selviytynyt niistä voitollisena 
ja ennustanut samanlaista riemuvoittoa rodulleen. Ja vaikka hyveelliset 
ja hurskaat saisivat niukalti onnea maan päällä, saisivat he palkintonsa 
viimeisellä tuomiolla, jolloin Herra toivottaisi heidät tervetulleiksi taivaan 
ikuiseen autuuteen ja syöksisi heidän vainoojansa ikuiseen helvettiin. 
Kaiken kaikkiaan voidaan tämän aikakauden säilynyttä juutalaista kir- 
jallisuutta luonnehtia mystilliseksi tai mielikuvitusperäiseksi opetus-, ylös- 
rakennus- ja lohdutuskirjallisuudeksi. Varhaisempien aikakausien juuta- 
talaisille oli itse elämä ollut kylliksi, eikä heidän uskontonsa ollut pakoa 
maailmasta, vaan moraalin draamallistamista uskon runouden avulla. 
Mahtava, kaikkivaltias ja kaikkinäkevä Jumala oli palkitseva hyveen ja 
rankaiseva pahat työt maanpäällisessä elämässä. Vankeuden aika oli saa- 
nut tämän uskon horjumaan, temppelin jälleenrakentaminen oli uudistanut 
sen; Antiokhoksen nuijaniskut saivat sen sortumaan. Pessimismillä oli 
nyt esteetön tie avoinna, ja kreikkalaisesta kirjallisuudesta juutalaiset 
löysivät mitä elävimpiä esityksiä elämän vääryyksistä ja murhenäytel- 
mistä. Sillä välin juutalaisten tutustuminen persialaisten käsityksiin tai- 
vaasta ja helvetistä, hyvän ja pahan kamppailusta ynnä hyvän lopullisesta 
voitosta tarjosi pelastustien epätoivon filosofiasta. Ehkä myös Egyptistä 
Aleksandriaan periytyneet kuolemattomuuskäsitykset ja ne aatteet, jotka 
olivat elähdyttäneet Kreikan mysteerejä, osaltaan ylläpitivät kreikkalais- 
ja roomalaisajan juutalaisissa sitä lohdullista toiveikkuutta, joka piti heitä 
pystyssä kaikista heidän temppeliään ja valtiotaan kohdanneista onnetto- 


618 HELLENISTINEN HAJAANNUS 


muuksista huolimatta. Näiltä juutalaisilta ja egyptiläisiltä, persialaisilta 
ja kreikkalaisilta oli ikuisen palkinnon ja rangaistuksen ajatus siirtyvä 
uuteen, voimakkaaseen uskontoon ja auttava sitä voittamaan omakseen 
rikkinäisen maailman. 


JII, MENANDROS 


Draama kukoisti tällä aikakaudella muiden taiteiden tavoin, mitä pal- 
jouteen tulee. Jokaisella kaupungilla, milteipä jokaisella kolmannen luo- 
kan kaupunkirähjälläkin oli oma teatteri. Näyttelijöiden kysyntä oli 
suuri; he olivat paremmin järjestyneitä kuin milloinkaan. Heille makset- 
tiin runsaasti, ja he suhtautuivat elämässään luonteenomaisen ylimielisesti 
aikansa moraalikäsityksiin. Draamakirjailijat sepittivät jatkuvasti murhe- 
näytelmiä, mutta traditio on joko sattumalta tai hyvän maun ansiosta 
vetänyt unohduksen harson niiden yli. Hellenistisen ajan Ateenan maku, 
kuten oman aikammekin, suosi uuden komedian hilpeitä, kevytmielisiä, 
tunteellisia ja onnellisesti päättyviä tarinoita. Siitäkin on vain katkelmia 
jäljellä, mutta Plautius ja Terentus kyhäsivät kokoon näytelmänsä kään- 
tämällä ja mukailemalla hellenistisià komedioja, ja se mitä he ovat näpis- 
täneet, tarjoaa meille näytteen, joka ei ole kovinkaan ilahduttavaa laatua. 
Ne suuret valtiolliset ja sielulliset kysymykset, jotka askarruttivat Aristo- 
fanesta, on uudessa komediassa jätetty syrjään liian vaarallisina kirjaili- 
jan niskalle. Aihe on tavallisesti kodin piiristä tai muuten yksityisluontoi- 
nen, ja juoni seurailee niitä mutkikkaita polkuja, joita pitkin naiset joh- 
datetaan auliuteen, mutta miehet silti avioliittoon. Rakkaus aloittaa voi- 
tollisen uransa näyttämön valtiaana; tuhannet pulassa olevat naiset liik- 
kuvat palkeilla, mutta loppuna on kunniallisuus ja avioliitto. Vanha fal- 
linen asu on jäänyt pois ja vanha fallinen rivous samoin, mutta juoni 
kiertelee tungetellen sankarittaren impeyden ympärillä, ja hyve näyttelee 
yhtä mitätöntä osaa kuin meidän aikamme päivälehdistössä. Koska näyt- 
telijät käyttivät naamaria ja heidän lukunsa oli rajoitettu, huvinäytelmä- 
kirjailijat punoivat juoni- ja tuntemiserehdysverkkonsa muutamien harvojen 
vakiintuneiden henkilötyyppien ympärille. Sellaisia olivat hyväntahtoi- 
nen vanhus, tuhlaajapoika, köyhäksi tytöksi luultu perijätär, kerskaileva 
soturi, ovela orja, imartelija, loinen, lääkäri, pappi, filosofi, kokki, ilo- 
nainen, parittajatar ja parittaja. 

Tämän Ateenan 200-luvun tapakomedian mestarit olivat Filemon ja 
Menandros. Filemonin elämäntyöstä on säilynyt tuskin muuta kuin hänen 
maineensa kaiku. Ateenalaiset pitivät hänestä enemmän kuin Menandrok- 
sesta ja antoivat hänelle useammin palkinnon, mutta Filemon olikin kohot- 
tanut korkealle taidon huolehtia kättentaputuksista. Jälkipolvi, jota ei 
otettu huomioon palkanmaksussa, arvosteli päinvastoin ja myönsi seppe- 
leen Menandroksen luille. Tämä Ateenan Congreve oli tuotteliaan näytelmä- 
kirjailijan Aleksis Thurioilaisen veljenpoika, Theofrastoksen oppilas ja 
Epikuroksen ystävä. Heiltä hän oppi draamataiteen, filosofian ja mielen- 

tyyneyden salaisuudet. Hän miltei toteutti Aristoteleen ihanteen: hän oli 
komea ja rikas, suhtautui elämään arvokkaan levollisesti ja ymmärtävästi 
sekä huvitteli herrasmiehen tavoin. Hän oli huikentelevainen rakastaja, 
joka maksoi Glykeran kiintymyksen valamalla kuolemattomuuden hohdetta 
hänen nimeensä. Kun Ptolemaios I kutsui hänet Aleksandriaan, hän lähetti 
Filemonin sijastaan huomauttaen: »Filemonilla ei ole Glykeraa». Paljon 
kärsinyt Glykera riemuitsi saatuaan voiton kuninkaasta. Kerrotaan, että 
Menandros sen jälkeen eli uskollisesti yhdessä Glykeransa kanssa, kunnes 
kaksikuudettavuotiaana kuoli kouristukseen uintimatkalla Peiraeuksessa 
(292). 

Hänen ensimmäinen näytelmänsä tuli julkisuuteen ikään kuin uuden 
aikakauden enteeksi Aleksanterin kuoleman jälkeisenä vuotena. Sen 
jälkeen hän kirjoitti sataneljä huvinäytelmää, joista kahdeksan saavutti 
ensimmäisen palkinnon. Säilynyt on nelisentuhatta säettä, kaikki pieninä 
katkelmina, paitsi Egyptissä 1905 löydetty papyrus. Se sisältää puo- 
lot näytelmästä Epiirepontes eli »Vàlitystuomio» ja on vaikuttanut haital- 
lisesti Menandroksen maineeseen. Moitteemme ovat hyödyttömät, jos 
valitamme sitä, että näiden näytelmien juonet ovat yhtä yksitoikkoiset 
kuin Kreikan kuvanveiston, arkkitehtuurin ja keramiikan aiheet. Meidän 
on näet muistettava, etteivät kreikkalaiset arvostelleet teosta sen mukaan, 
mitä se kertoo — siten arvostelee lapsi —, vaan sen mukaan, miten se 
kertoo. Se mikä kreikkalaisten makua Menandroksessa miellytti, oli hänen 
tyylinsä luistava hioutuneisuus, hänen älykäs filosofointinsa ja jokapäi- 
väisten kohtausten niin realistinen kuvaaminen, että Aristofanes Byzan- 
tionilainen kysyi: »0i Menandros, oi Elämä, kumpi teistä on jäljitellyt 
toista?» Menandroksen mielestä ei maailmassa, joka oli sortunut sotilai- 
den käsiin, ollut muuta tekemistä kuin tarkkailla maailman menoa suvaitse- 
vana, kiihkottomana syrjästäkatsojana. Hän panee merkille naisten turha- 
maisuuden ja huikentelevaisuuden, mutta myöntää, että tavallinen vaimo 
on siunaukseksi. »Välitystuomiono toiminta pyörii osaksi kaksinaismoraalin 
hylkäämisen ympärillä, ja tietenkin yksi näytelmä kuvaa hyveellistä 
ilonaista, joka Dumas'n vkamelianaisens tavoin torjuu rakastamansa mie- 
hen, jotta saisi hänet kunniallisesti naitetuksi taloudellisesti edulliselle 
vaimolle. Säkeitä, jotka nyt ovat muuttuneet sananparsiksi, esiintyy kat- 
kelmissa, esim. »Huono seura hyvät tavat turmelee» (jota Paavali lainaa) 
ja »Omatunto tekee urheimmistakin miehistä pelkureita». Jotkut arvele- 
vat, että Menandrokselle kuuluu tekijän kunnia Terentiuksen kuuluisasta 
lauseesta Homo sum, humani nil a me alienum puto olen ihminen enkä pidä 
mitään inhimillistä vieraana itselleni”. Joskus tapaamme viisauden hel- 
miä, kuten esim. »Kaikki mikä kuolee, kuolee oman turmeluksensa takia; 
kaikki vahingollinen on sis&puolerla», tai näissä tyypillisissä säkeissä, jotka 
ennustavat Menandroksen varhaista kuolemaa: 


Jumalat ketä lempii, nuorna kuolee hàn. 
Se onnekas, ken katseltuaan kyllikseen 
kuun, tühtein, merten, tulten juhlaloistoa 

pois kotiin rientää rauha ehjä rinnassaan. 
Lie elos lyhyt, pitkä, moiset nähtyäs 

et konsaan löydä katseltavaa kaunompaa. 
Maa-elämästäs aattele kuin oisit vain 
häävieras taikka kuuntelija näytelmän; 

jos pian poistut, varmemmin sä rauhan saat. 
Varuksin oivin, vailla vihamiehiä 

ja tarvittaissa tarmokasna kulkeos, 

sä kunnes lähdet; vaan ken myöhään vitkailee, 
hän tielle voipuu iän pitkän painaen, 

ja vainoojat, nuo julmain juonten hautojat, 
ain? ahdistaa, ja kuolo viimein luikkii luo.! 


IV. THEOKRITOS 


Filemonin kuollessa (262) kreikkalainen huvinäytelmä ja suurelta osalta 
Ateenan koko kirjallisuus vaipuivat hautaan hänen kerallaan. Teatteri 
kukoisti, mutta se ei synnyttänyt mestariteoksia, joita aika tai oppineet 
olisivat pitäneet säilyttämisen arvoisina. Vanhojen komediojen, etenkin 
Menandroksen ja Filemonin sepittämien, uusintaesitykset syrjäyttivät yhä 
useammin alkuperüistuotteet. Kolmannen vuosisadan päättyessä hävisi 
Ateenasta se hilpeä henki, joka oli synnyttänyt uuden komedian, ja sen 
tilalle astui filosofisten koulukuntien vakavampi mielenvire. Muut kaupun- 
git, etenkin Aleksandria, koettivat juurruttaa draamataiteen maaperäänsä, 
mutta epäonnistuivat siinä. 

Suuri kirjasto ja sen piiriinsä houkuttelemat oppineet määräsivät Alek- 
sandrian kirjallisuuden sävyn. Kirjojen oli miellytettävä oppinutta ja 
kriitillistä lukijakuntaa, jonka tiede ja historia oli tehnyt vaativaiseksi. 
Runoudestakin tuli oppinutta; se koetti peittää mielikuvituksensa köyhyy- 
den hämärillä viittauksilla ja nokkelilla sanakäänteillä. Kallimakhos se- 
pitti kuolleita hymnejä kuolleille jumalille, sieviä epigrammeja, jotka 
säkenöivät päivän, järkeviä ylistysrunoja kuten »Bereniken kutri» ja 
opettavaisen runoelman »Syistä» (Aitia), joka sisälsi paljon oppinutta 
maantieteellistä, mytologista ja historiallista tietämystä sekä yhden his- 
torian varhaisimpia rakkaustarinoita. Hänen kertomuksensa sankari Akon- 
tios on uskomattoman koniea ja Kydippe tuskallisen kaunis. He rakastuvat 
ensi silmäyksellä, mutta heidän rahanhimoiset vanhempansa vastustavat 
heidän liittoaan, he uhkaavat itsemurhalla, puolittain riutuvat sydäntus- 
kiin ja päätyvät vihdoin tarinan lopuksi avioliittoon. Samaa tarinaa ovat 
miljoonat runoilijat ja romaanisepot sittemmin kertoneet ja yhtä monet 
tulevat vielä kertomaan. On kuitenkin lisättävä, että Kallimakhos eräässä 
epigrammissaan suitsutti oikeaoppisemmalle kreikkalaiselle maulle: 


e Juokosi, lempiós nyt, veli Demokrates, kun on aikal 
Ainapa viiniä meill? ei ole, poikiakaan. 


1 Tämä ja Theokritoksen runot V. Artin suomentamat. 

Hänen ainoa kilpailijansa samalla vuosisadalla oli hänen oppilaansa 
Apollonios Rhodolainen. Kun oppilas näpisteli mestarin säkeitä ja kilpaili 
hänen kanssaan Ptolemaiosten suosiosta, molemmat miehet riitaantuivat 
jatkaen kiistaa kirjallisestikin, ja Apollonios palasi Rhodokseen. Hän osoitti 
rohkeutta kirjoittamalla aikana, joka antoi etusijan suppeudelle, sangen 
siedettävän eepoksen, Argonautikan. Kallimakhos kuittasi sen epigram- 
milla »Iso kirja on iso kiusa» — lukijalla on ajatuksen todenmukaisuudesta 
esimerkki käden ulottuvilla. Lopulta Apollonios sai palkintonsa; hän sai 
tavoittelemansa nimityksen kirjastonhoitajaksi, saipa muutamia aikalai- 
siaan lukemaan eepoksensakin. Se on säilynyt, ja siihen sisältyy oivallinen 
psykologinen tutkielma Medeian rakkaudesta; mutta nykyinen kasvattaja 
voi hyvin selviytyä ilman sen apua.! 


Paimenrunouden syntyminen todistaa miltei tilastotieteellisen varmasti 
kaupunkilaistumista. Aikaisempien vuosisatojen helleenit olivat puhuneet 
hyvin vähän maaseudun kauneudesta, koska useimmat heistä olivat eläneet 
maataloissa tai niiden lähistöllä ja koska he tunsivat sekä maaseudun elä- 
män kauneuden että sen vaivat ja yksinäisyyden. Ptolemaiosten Alek- 
sandria oli epäilemättä yhtä pölyinen ja kuuma kuin nykyinenkin Alek- 
sandria. Siellä asuvat helleenit muistelivat ihannoiden kotimaansa kukku- 
loita ja vainioita. Tuo suurkaupunki oli juuri oikea maalaisrunouden syn- 
nyinsija. Sinne saapui vuoden 276 paikkeilla itseensä luottava nuori mies, 
jolla oli miellyttävä nimi Theokritos. Hän oli syntynyt Sisiliassa ja sit- 
temmin elänyt Kos-saarella, oli palannut Syrakusaan pyrkiäkseen Hieron 
II:n suojelukseen, mutta epäonnistunut aikeessaan. Hän ei kuitenkaan 
koskaan voinut unohtaa Sisilian ihanuutta, sen vuoria ja kukkia, sen ran- 
toja ja lahtia. Hän siirtyi Aleksandriaan, sepitti ylistyslaulun Ptolemaios 
11:n kunniaksi ja pääsi hovin lyhytikäiseen suosioon. Hän näyttää viettä- 
neen muutamia vuosia kuninkaallisten ja oppineiden parissa, ja hänen 
sointuvat maalaiselämän kuvauksensa hankkivat hänelle suosiota pää- 
kaupungin hienostelijoiden keskuudessa. Hänen Praksinoansa kuvailee 
Aleksandrian kaduilla vallitsevan tungoksen kauhuja: 


Taivas, täälläpä vasta on kansaa! Kuinka me, milloin 
päästäänkään läpi? Kuinka mehiläispesä kiehuva tuoss' on! 


Gorgo, kuinka pakohon kuninkaallisen ratsuriparven 
tieltä me päästään? Mun älä päälleni siin’ aja, pyydän! 
Pillastui kimo tuon, ihan reutoohan! Varo, tyhmänrohkea 
Eunoa! 
Kuinka olisi mies, jolla oli runo sielussaan ja Sisilia muistossaan, voinut 
olla onnellinen sellaisessa ympäristössä? Hän ylisti kuningasta Jeivän 
vuoksi, mutta ruokki sieluaan kotisaarensa ja ehkä Kos-saaren ihannoi- 


1 Vergilius piti sitä esikuvanaan Aeneidissään saaden siitä sekä muodon että osan 
sisällyksestä, jota hän välistä jäljensi säe säkeeltä. 





622 HELLENISTINEN HAJAANNUS 


duilla kuvilla. Hän kadehti lammaspaimenta, kun tämä rauhallisten eluk- 
kainsa kanssa kuljeksi heinävillä rinteillä, joilta aukeaa näköala aurinkoi- 
sello merelle, ja hänen yksinkertaista elämäänsä. Tässä mielentilassa hän 
loi idyllin — eidyllionin eli *pikku kuvan” — ja liitti siihen sen maalais- 
kameen tai runokertomuksen sivumerkityksen, joka sillä nykyäänkin on. 
Vain kymmenen Theokritoksen säilyneistä kahdestaneljättä runosta on 
paimenrunoutta, mutta ne ovat lyöneet puolimaaseutulaisen leiman kaik- 
kien yhteisnimitykseen. Nyt vihdoinkin luonto tunkeutui Hellaan kirjal- 
lisuuteen ei vain pelkkänä jumalattarena, vaan maan elävinä ja ihanina 
piirteinä. Kreikan kirjallisuus ei koskaan ennen ollut niin myötämielisesti 
ilmaissut sitä salaista sukulaisuuden tunnetta, joka herättää sielussa kii- 
tollisuutta ja hellyyttä kallioita ja virtoja, vettä, maata ja taivasta kohtaan. 

Mutta toisella aiheella on vielä syvemmät juuret Theokritoksen sydä- 
messä, nimittäin romanttisella rakkaudella. Hän on yhä kreikkalainen, 
sepittää kaksi runoa (XII ja XXIX) homoseksuaaliselle ystävyydelle ja 
kertoo cloisalla myötäeläymyksellä Herakleen ja Hylaan tarinan (XIII) 
— miten jättiläinen, joka kukisti hurjan jalopeuran, rakasti nuoru- 
kaista ja opetti hänelle isän tavoin kaikkea, mikä auttoi häntä tulemaan 
kelvolliseksi ja kuuluisaksi mieheksi. Hän ei laskenut nuorukaista silmis- 
tään aamulla, keskipäivällä eikä illalla, vaan koetti alituisesti muovailla 
häntä mieleisekseen ja tehdä hänestä kunnon ieskumppanin mainioihin 
töihin» Kuuluisammassa ensimmäisessä idyllissä on aiheena Stesikhorok- 
sen kertomus sisilialaisesta lammaspaimenesta Dafniista, joka niin hyvin 
lauloi ja soitti ruokopilliä, että taru teki hänestä bukolisen (so. karjanhoito-) 
runouden keksijän. Jonkin aikaa Dafnis katseli laumaansa ja iloitsi sen 
lemmenleikeistä, Kun ensimmäiset haituvat ilmestyivät hänen leukaansa, 
rakastui muuan nymfi häneen ja otti hänet puolisokseen. Mutta Dafniin 
oli palkittava nymfin suosio vannomalla, ettei koskaan rakastaisi ketään 
muuta naista. Hän yritti lujasti pitää valansa ja onnistuikin, kunnes eräs 
kuninkaantytär rakastui hänen nuoruuteensa ja antautui hänelle kedolla. 
Afrodite näki sen ja kosti toisen jumalattaren puolesta antamalla Dafniin 
riutua vastarakkauden puutteen vuoksi. Kuollessaan Dafnis jätti ruoko- 
pillinsä perinnöksi Panille laulussa, johon kertoja on lisännyt korvissa 
soimaan jäävän kertosäkeen: 


Saapuos, Paan, ota sun vahaliitteinen, siro huilus, 

mettä mi tuoksuvi, min suukappale kaarehen kääntyy, 

sillä jo varmaankin minut Eeros vie manan maille. 
Paimenlauluni tään, runotar, suo laata jo, laata! 


Orvokit kukkikohot nyt ohdakkeiss', apiloissa, 

narsissit soreat nuo kasvakohot katajissal 

Kaikkipa muuntukohon! Petäjistä nyt päärynät poimi, 
Dafnis kun katoaa! Uhitelkoot koiria katraat, 

kilpailkoon satakielen kanss' erämaan juro pöllö! 
Paimenlauluni tään, runotar, suo laata jo, laata! 
€ 
Noin nimes, vaikeni hän. Pelastaa viel Lemmetär koitti 
laulajan hengen, vaan elonlangat kaikki jo ehti 
leikata Kohtalotar. Manan vuon luo liiteli Dafnis, 
pyörteisiin katos pois runotarten ystävä, nymfein. 
Paimenlauluni tään, runotar, suo laata jo, laata! 


Toinen idylli käsittelee niin ikään rakkautta, mutta rajummassa ääni- 
lajissa. Syrakusatar Simaitha, jonka Delfis on vietellyt ja hyljännyt, koet- 
taa saavuttaa hänen lempensä lemmenjuomilla tai taioilla; jos ne epä- 
onnistuvat, hän on päättänyt myrkyttää Delfiin. Yöllä hän kertoo kuun 
jumalattarelle Selenelle, miten polttavaa mustasukkaisuutta hän tunsi 
nähdessään Delfiin kävelevän erään toverinsa kanssa: 


Puol oli matkaa käyty jo, luo Lukon kartanon tultu, 
kun minä Delfiin näin; Eudamippos oli myötään. 
Parrat vaaleammat eternelliä hohtivat heillä, 
kuutakin kirkkaammin myös kiilteli kumpikin rinta; 
uljaast? urheilusta he näät tuli, miekkaelusta. 
Kuulkosi, oi pyhä kuu, mil’ lailla mun lempeni alkoi! 


Liekkeihin kävin ens'nükemàltà mä onneton, haavan 
sieluun sain syvän tään, ihan kalpenin, en komeutta 
juhlan nähnyt, tiennyt en ees, kotihin miten saavuin, 
sillä mä kuumeen ko'in niin polttavan, puistavan, että 
kymmeneks päiväks, yöksi se vuoteeseen minut kahli. 
Kuulkosi, oi pyhä kuu, mill' lailla mun lempeni alkoi! 


Voi, miten kelmeninkään! Iho mun mataralta jo näytti, 
tukkakin päästäni lähti, ja vihdoin, oi, olin pelkkää 
luuta ja nahkaa. Nyt joka-ainoan loihtijaeukon 

luokse mä taivalsin, yhä uusia etsiä koitin. 

Mutta se auttanut ei, vain päivät vieri ja vieri. 
Kuulkosi, oi pyhä kuu, mill lailla mun lempeni alkoi! 


Kolmas idylli tutustuttaa meidät nymfi Amarylliiseen ja hänen luokse- 
pääsemättömiin suloihinsa, neljäs lammaspaimen Korydoniin, seitsemäs 
runolliseen vuohipaimeneen Lykidaaseen; näihin nimiin vetosivat sitten 
sadat runoilijat Vergiliuksesta Tennysoniin. Maalaiset ovat ihannoituja, 
he puhuvat mitä moitteettominta kreikkaa, ja jokainen sanelee heksa- 
metrejä sirommin kuin Homeros, mutta me hyväksymme heidän uskomat- 
toman lahjakkuutensa siedettävänä rikkomuksena, kun heidän laulujensa 
vaikeroiva rytmi valloittaa meidät. Theokritos pelastaa heidät todellisiksi 
heidän mekkojensa lemulla ja heidän ajatustensa tilapäisellä ruokottomuu- 
della; rehevä huumorin suola maustaa heidän tunne-elämäänsä ja tekee 

heistä miehiä. Kaiken kaikkiaan Theokritoksen runous on parasta mitä 
kreikkalaiset ovat kirjoittaneet sitten Euripideen päivien, ja sen säkeet 
ovat ainoat hellenistiseltii ajalta säilyneet, joissa puhaltaa elämän henkäys. 


V. POLYBIOS 


Vaikka hellenistinen aika pystyi innoittamaan vain yhtä suurta runoili- 
jaa, se on tuottanut ennen näkemättömän runsaasti ja monenlaista proosa- 
kirjallisuutta. Sen keksintöjä ovat tekaistu keskustelu, essee ja tietosana- 
kirja; se jatkoi lyhyiden ja pirteiden elämäkertojen perinnettä; ja Kreikan 
kirjallisuuden roomalainen jatke lisäsi vielä saarnan ja romaanin. Puhe- 
taito oli kuoleva muoti, sillä sen edellytyksiä olivat olleet poliittinen peli, 
oikeudenkäynti kansantuomioistuimen edessä ja kansanvaltainen puhe- 
vapaus. Kirjeestä tuli nyt suosittu väline sekä kanssakäymisessä että kir- 
jallisuudessa. Tähän aikaan vakiintuivat Cicerolla tapaamamme kirjeen- 
vaihtofraasit, jopa tuo isoisillemme niin rakas alkulause: »Toivon, että 
tämä tapaa sinut yhtä hyvissä voimissa, kuin itse olen sen lähettäessäni.» 

Historiankirjoitus kukoisti. Ptolemaios I, Akhaian liiton Aratos ja Epei- 
roksen kuningas Pyrrhos kirjoittivat muistelmia sotaretkistään ja panivat 
siten alulle perinteen, jonka lakipisteenä oli Caesar. Egyptiläinen ylipappi 
Manetho sepitti kreikan kielellä teoksen Aigypiiaku. Nämä Egyptin aika- 
kirjat» ryhmittivät faaraot jonkin verran mielivaltaisesti niihin dynastioi- 
hin, joihin he jakaantuvat vielä nykyäänkin. Kaldealaisten ylipappi 
Berosos omisti Antiokhos I:lle nuolenpäätaululähteisiin perustuvan Baby- 
lonin historian. Megasthenes, Seleukos I:n lähettiläs Tsandragupta Mauryan 
hovissa, hämmästytti vuoden 300 tienoilla kreikkalaismaailmaa kirjalla 
Intiasta. »Brahmaanien joukossa on», sanotaan eräässä herätteitä antavassa 
kohdassa, »filosofilahko, jonka mielestä . . . Jumala on Sana, millä he eivät 
tarkoita selkeää puhetta, vaan keskustelua järjestä»; tässä tapaamme jäl- 
leen logos-opin, joka tuli niin voimakkaasti vaikuttamaan kristilliseen teo- 
logiaan. Tauromenionista (Taorminasta) kotoisin oleva Timaios, jonka 
Agathokles oli 317 karkottanut Sisiliasta, matkusteli laajalti Espanjassa 
ja Galliassa ja asettui sitten Ateenaan kirjoittamaan Sisilian ja lännen 
historiaa. Hän oli uuttera tutkija, joka niin innokkaasti pyrki sisällyttä- 
mään teokseensa kaiken, että kilpailijat sanoivat häntä »vanhaksi lumpun- 
kerääjäksi. Hän ponnisteli täsmällisen kronologian aikaansaamiseksi ja 
keksi tavan ajoittaa tapahtumat olympiadien mukaan. Hän arvosteli 
ankarasti edeltäjiään, mutta kerkesi onnekseen kuolla, ennen kuin Polybios 
ryhtyi töykeään hyökkäykseensä häntä vastaan. 

Hellenistisen ajan historioitsijoista suurin, ainoa helleeni, joka on ansioi- 
tunut kolmikon jäseneksi Herodotoksen ja Thukydideen rinnalle, syntyi 


SAMOTHRAKEN NrKE. Louvre, Pariisi. — Luultavasti Kos-saaren taistelun (n. 258 
eKr.) kunniaksi pystytetty patsas, joka löydettiin Samothrakesta 1863 ja nykyisin 
on Louvren veistoskokoelmien loistavin helmi. 





RAIVOAVA MAINADI. Roomalainen kopio Skopaan teoksesta. Alber- 
tinum-museo, Dresden. — Skopas veisti Byzantionissa käydessään 
bakkantti-palsaan, jonka yhtenä osana on luultavasti ollut tämä 


45 em korkea raivoava mainadi. 





HAAVOITTUNUT N10B1D1. Termimuseo, Rooma. — Sallustuksen puu- 
tarhan paikalta Roomasta löydetty marmoripatsas. Se esittää Nio- 
ben tytärtä, jonka selkään Apollonin nuoli on sattunut. 

Arkadian Megalopoliissa v. 208. Hänen isänsä Lykortas oli Akhaian liiton 
johtomiehiä, lähettiläs Roomassa 189 ja strategos 184. Poika kasvoi politii- 
kan kyllästämässä ilmapiirissä, sai sotilaskoulutusta Filopoimenin joh- 
dolla, taisteli roomalaisten sotaretkellä Vähän Aasian gallialaisia vastaan, 
seurasi isäänsä Egyptiin lähetystötehtävissä ja nimitettiin liiton ratsu- 
väen komentajaksi (hipparkhos) 169. Hän sai kalliisti maksaa arvoase- 
mastaan: kun roomalaiset rankaisivat Akhaian liittoa Perseuksen tukemi- 
sesta heitä vastaan, he veivät tuhat Akhaian johtomiestä panttivankeina 
Roomaan, ja Polybios oli heidän joukossaan. Hän vietti kuusitoista vuotta 
maanpakolaisuudessa, välistä kärsien, kuten hän itse kertoo, stäydellistä 
masennusta ja mielen tylsistymistü». Mutta Scipio nuorempi ystävystyi 
hänen kanssaan, tutustutti hänet Scipioiden ympärille muodostuneeseen 
sivistyneiden roomalaisten piiriin ja taivutti senaatin, kun se sirotti muut 
maanpakolaiset eri puolille Italiaa, sallimaan Polybioksen asua hänen luo- 
naan Roomassa. Polybios seurasi Scipiota monille sotaretkille, antoi hänelle 
arvokkaita sotilaallisia neuvoja, tutki hänen toimeksiannostaan Espanjan 
ja Afrikan rannikoita ja seisoi hänen vierellään Karthagon palon aikana 
(146). Hän oli saanut vapautensa takaisin 151, ja 149 häntä käytettiin 
Rooman edustajana modus vivendin aikaansaamiseksi Kreikan kaupunkien 
ja niiden kaukaisen isännän, Rooman senaatin, välillä. Hän on ilmeisesti 
hyvin suoriutunut epäkiitollisesta tehtävästään, sillä useat kaupungit 
pystyttivät hänen kunniakseen muistomerkkejä — vaikka eihän koskaan 
saata tietää, missä aikamuodossa ihmiset tuntevat kiitollisuutta. Kuuden- 
kymmenen vuoden toimeliaan elämän jälkeen hän vetäytyi yksityiselä- 
mään kirjoittamaan tutkimusta taktiikasta, Filopoimenin elämäkertaa 
ja suunnattoman laajaa historiateostaan. Hän kuoli kahdenyhdeksättä 
ikäisenä kuin herrasmies ainakin putoamalla metsästysretkeltä palatessaan 
hevosen selästä. 

Kenelläkään aikaisemmalla historiankirjoittajalla ei ollut niin laajaa 
kasvatuksen, matkojen ja kokemusten pohjaa. Hänen teoksensa suunni- 
telma oli suurisuuntainen, ja sen tarkoituksena oli esittää ei vain Kreikan, 
vaan »koko maailman» (so. Välimeren kansakuntien) historia vuosilta 221— 
146. »Sellainen on suunnitelmani, mutta kaikki riippuu siitä, suoko Koh- 
talo minulle riittävästi elinvuosia toteuttaakseni sen» Hän tajusi aivan 
oikein, että hänen käsittelemänsä aikakauden poliittisen historian keskus 
oli Roomassa. Tekemällä Roomasta tapahtumien polttopisteen ja tutki- 
malla diplomaatin uteliaisuudella menetelmiä, joilla Rooma brittiläisen 
huolettomasti oli vallannut Välimeren herruuden, hän sai teoksensa yhte- 
näiseksi. Hän ihaili kiihkeästi roomalaisia, sillä hän tutustui heihin heidän 
suurimmalla aikakaudellaan ja silloinkin etupäässä Scipion piiriin kuulu- 
vaan parhaimmistoon. Hänen mielestään heillä oli j uuri ne ominaisuudet, 
joiden puuttuminen kreikkalaisten luonteesta ja heidän valtiollisesta elä- 


40 — Durant, Kreikan kulttuuri 

mästään oli niin kohtalokasta. Ollen itse ylimys ja ylimysten ystävä hän 
ei voinut suhtautua myötätuntoisesti kreikkalaisen demokratian viimeisiin 
kehitysvaihoisiin, jotka hänen mielestään olivat pelkkää roskaväen valtaa. 
Hän käsitti poliittisen historian kiertokuluksi, jossa monarkia (tai dikta- 
tuuri), aristokratia, oligarkia, demokratia ja monarkia toistuvasti seuraavat 
toisiaan. Paras tapa välttää tämä kiertokulku oli hänen vakaumuksensa 
mukaan ssekamuotoinen valtiosääntö» Lykurgoksen tai Rooman tapaan — 
jossa äänioikeutta nauttivat, mutta lukumäärältään harvat kansalaiset 
valitsevat virkamiehet, mutta jossa pysyvän, aristokraattisen senaatin 
valta pitää heitä aisoissa. Tästä näkökulmasta hän kirjoitti oman aikansa 
historian. 

Polybios on »historioitsijoiden historioitsija», koska häntä kiinnosti yhtä 
paljon metodi kuin aihe. Hän puhuu mielellään työsuunnitelmastaan ja 
filosofoi jokaisessa sopivassa tilaisuudessa. Yleisinhimilliseen tapaan hän 
kuvaa omat edellytyksensä ihanteeksi. Hän vaatii, että historiaa tulee 
kirjoittaa niiden, jotka itse ovat nähneet kuvatut tapahtumat tai jotka 
ovat kuulleet niistä välittömästi silminnäkijöiltä. Hän moittii Timaiosta 
siitä, että tämä on luottanut enemmän korviinsa kuin silmiinsä, ja kertoo 
ylpeillen omista retkistään tosiasioiden, asiakirjojen ja maantieteellisen 
totuudellisuuden etsimiseksi. Hän huomauttaa, että palatessaan Espan- 
jasta Italiaan hän kulki Alppien yli samasta solasta, jota Hannibal oli 
käyttänyt, ja että hän samosi aina Italian varpaaseen saakka tulkitsemaan 
Hannibalin Bruttiumiin jättämää piirtokirjoitusta. Hän aikoo tehdä his- 
toriansa niin luotettavaksi kuin »teoksen suuruus ja esityksen laveus sal- 
livat», ja hän onnistuukin, mikäli me pystymme arvioimaan, paremmin 
kuin kukaan muu helleeni Thukydidestä lukuun ottamatta. Hän väittää, 
että historioitsijan pitää olla toiminnan mies, joka on omakohtaisesti pereh- 
tynyt valtiotaitoon, politiikkaan ja sodankäyntiin; muunlainen henkilö ei 
koskaan voi käsittää valtioiden menettelyä tai historian kulkua. Hän on 
realisti ja rationalisti; hän näkee diplomaattien hyveellisten korulauseiden 
takaa politiikan todelliset vaikuttimet. Hänestä on huvittavaa huomioida 
miten helppoa on pettää ihmisiä, yksilöinä tai joukkoina, vieläpä toista- 
miseen samoin juonin. Muuan julkea machiavellimainen väite kuuluu: 
Hyvä on hyvin harvoin sopusoinnussa edullisen kanssa, ja harvat ovat 
ne, jotka voivat yhdistää molemmat ja voivat sovittaa ne yhteen.» Polybios 
hyväksyy stoalaisten opin jumalallisesta kaitselmuksesta, mutta aikansa 
kansanomaisiin uskomuksiin hän suhtautuu pelkästään säälien, ja kerto- 
muksille yliluonnollisten voimien väliintulosta hän hymyilee. Hän tunnus- 
taa sattuman merkityksen historiassa ja suurmiesten välistä vaikuttavan 
osuuden, mutta hänen päämääränään on paljastaa syiden ja seurausten 
usein persoonaton tosiasiaketju, jotta historia voisi olla nykyisyydelle ja 
tulevaisuudelle ymmärryksen lamppu. »Ei ole sen parempaa käyttäyty- 

misen oikaisijaa kuin menneisyyden tunteminen», ja historian tutkiminen 
on paras tapa kasvattaa ja valmentaa politiikon uraa varten»; historia ja. 
vain historia pystyy saattamatta meitä suoranaiseen vaaraan kypsyttü- 
mään arvostelukykyämme ja valmistamaan meitä oikein muodostamaan. 
mielipiteemme, miten kriitillisessä tilanteessa tai minkälaisessa asemassa. 
olemmekin». Paras historiallinen metodi on hänen ajatuksensa mukaan se, 
joka pitää kansakunnan elämää elimellisenä kokonaisuutena ja kutoo 
kunkin osan tarinan kokonaisuuden eläväksi historiaksi. »Se, joka uskoo 
tutkimalla erillisiä historioita voivansa saada oikean kuvan koko histo- 
riasta, on nähdäkseni hyvin samanlaisessa asemassa kuin se, joka katsel- 
tuaan aikanaan kauniin ja elävän eläimen irroitettuja jäseniä kuvittelee 
olleensa eläimen itsensä, sen liikkeiden ja sirouden, silminnäkijä.» 

Niistä neljästäkymmenestä kirjasta, joihin Polybios jakoi historiateok- 
sensa, aika on jättänyt hävittämättä viisi, ja supistelmasepot ovat pelasta- 
neet melkoisia katkelmia muista. On hyvin sääli, että hänen laajaa teos- 
tansa haittaavat turmeltunut kreikan kieli, toisten historioitsijoiden äreä 
arvosteleminen, tilan myöntäminen miltei yksinomaisesti politiikalle ja 
sodalle sekä järjetön esityksen paloittelu olympiadien mukaan, kaikkien 
Välimeren kansojen historian esittäminen nelivuotiskausittain kun aiheut- 
taa tuskastuttavia syrjähyppyjä ja hämmennyttävää katkonaisuutta. 
Välistä, esimerkiksi kuvatessaan Hannibalin tunkeutumista Italiaan, Polybios 
kohoaa kaunopuheiseen draamallisuuteen, mutta hän paheksuu niin jyr- 
kästi välittömien edeltäjiensä harrastamaa kukkaskielistä retoriikkaa, että 
hän pitää kunnianasiana olla ikävystyttävä. »Kukaan ei ole lukenut hänen 
teoksiaan läpi», sanoo muuan antiikin-aikainen arvostelija. Maailma on 
miltei unohtanut hänet, mutta historiankirjoittajat tulevat kauan tutki- 
maan häntä, koska hän on eräs historiankirjoituksen suurimpia teoreetik- 
koja ja käytännönmiehiä, koska hän uskalsi katsella asioita laajaa taustaa. 
vastaan ja kirjoittaa »maailmanhistoriaa», ja ennen muuta siksi, että hän 
ymmärsi pelkkien tosiasioiden olevan arvottomia ilman niiden tulkitse- 
mista ja menneisyydellä olevan arvoa vain meidän juurinamme ja meitä. 
valistamalla. 

I. MONENKIRJAVUUS 


Kreikan sivistyksen rappeutuminen tapahtui viimeiseksi taiteen valta- 
kunnassa. Siellä hellenistinen aika menestyksellä kilpailee ei vain tuotte- 
liaisuuden, vaan myös omaperäisyyden puolesta minkä muun historian 
aikakauden kanssa hyvänsä. Vähemmän tärkeät taiteen haarat eivät 
millään tavoin rappeutuneet. Taitavia puun, norsunluun, hopean ja kul- 
lan käsittelijöitä esiintyi kaikkialla laajassa kreikkalaismaailmassa. Jalo- 
kivien ja rahojen kaiverrustaito kohosi korkeimmilleen. Jopa niinkin kau- 
kana idässä kuin Baktriassa helleeniläistyneet kuninkaat käyttivät tuhla- 
ten taidetta rahoihinsa, ja lännen Hieron II:n tetradrakhmaa saatetaan 
väittää kauneimmaksi kolikoksi, jonka numismatiikka tuntee. Aleksandria 
tuli kuuluisaksi kulta- ja hopeasepistään, joiden taituruus veti vertoja sikä- 
läisten runoilijoiden virheettomälle tyylille, ihastuttavista kameoistaan 
(kallisarvoisista kivistä tai simpukankuorista, joihin oli uurrettu värik- 
käitä kohokuvia), sinisestä tai vihreästä fajanssistaan, taidokkaasti lasi- 
tetuista saviteoksistaan, herkästi sommitelluista, monivärisistä lasiesineis- 
tään. Portland-maljakko, joka hyvin todennäköisesti on aleksandrialainen 
valmiste, havainnollistaa tätä taidetta parhaimmillaan: sen sirot figuurit 
on uurrettu sinistä lasia päällystävään maidonvalkoiseen lasikerrokseen; 
se on niin sanoaksemme antiikin Josiah Wedgwoodin mestariteos.? 

Musiikki pysyi kaikkien kansanluokkien suosiossa. Asteikot ja sävelalat 
kehittyivät hienostusta ja uudistumista kohti; ohimenevät epäsoinnutkin 
saivat sijan sävellajeissa; soittimien ja sävellysten monimutkaisuus lisään- 
tyi lisääntymistään. N. 240 laajennettiin Aleksandriassa vanha »Panin 
huilu» pronssiputkiuruiksi, ja n. 175 Ktesibios paransi ne uruiksi, joita käy- 
tettiin veden ja ilman avulla ja jotka sallivat soittajan hallita laajaa ääni: 
aaltojen aluetta. Emme tunne mitään muuta niiden rakenteesta, mutta 
joudumme näkemään, miten nopeasti ne roomalaisaikana kehittyivät kris- 
tillisiksi ja nykyaikaisiksi uruiksi. Soittimet yhdistettiin orkestereiksi, ja 
Aleksandrian, Ateenan ja Syrakusan teattereissa oli puolisinfonisia soitin- 
musiikkiesityksiä, jotka usein olivat viisijaksoisia. Taiturit kohosivat suu- 
reen arvoon, ja heidän yhteiskunnallinen asemansa vastasi heidän suuria 
palkkioitaan. N. 318 kirjoitti taraslainen Aristoksenos, Aristoteleen oppi- 


1 Maljakko on saanut nimensä Portlandin herttuasta, joka osti sen Roomasta. Se on 
nykyisin British Museumissa. 

las, pienen tutkielman harmoniikasta, josta tuli musiikin teorian klassilli- 
nen oppikirja. Aristoksenos oli hyvin vakavaluontoinen mies, joka useim- 
pien filosofien tavoin ei nauttinut oman aikansa musiikista. Athenaios 
panee hänen suuhunsa monen sukupolven kuulemat sanat: »Nyt kun teat- 
terit ovat täydellisesti raakalaistuneet ja musiikki kokonaan rahvaanomai- 
seksi rappeutunut, me, joita on vain harvoja, yksin istuessamme koetamme 
palauttaa mieleemme, millaista musiikki ennen oli.» 


Hellenistisen ajan arkkitehtuuri ei voi meihin tehota, sillä aika on pyyh- 
käissyt sen umpimähkäisen vihamielisesti maan tasalle. Kirjallisuuden ja 
raunioiden nojalla tiedämme kuitenkin, että Kreikan rakennustaide levitti 
tällä, aikakaudella valtansa Baktriasta Espanjaan asti. Kreikan ja itümai- 
den vuorovaikutus aikaansai tyylimuotojen sekoituksen: pylväikkö ja 
liitinpalkki tunkeutuivat sisä-Aasiaan, kaari, holvi ja kupoli vaelsivat 
länteen. Niinkin ikivanha helleeninen keskus kuin Delos viljeli egyptiläisiä 
ja persialaisia kapiteeleja. Hienostusta ja koristelua rakastava aikakausi 
piti doorilaista tyyliä liian karuna ja jäykkänä. Se väistyi kaupungista 
toisensa jälkeen, kun taas koristeellinen korintholainen tyyli kehittyi täy- 
teen loistoonsa. Taiteen maallistuminen edistyi yhtä nopeasti kuin halli- 
tuksen, oikeuden, moraalin, kirjallisuuden ja filosofian. Pylväskäytävät 
ja -hallit, kauppahallit, oikeusistuimien rakennukset, kokoushuoneet, kir- 
jastot, teatterit, gymmnasionit ja kylpylät alkoivat peittää varjoonsa temp- 
pelit. Kuninkaiden ja yksityishenkilöiden palatsit tarjosivat kreikkalai- 
selle arkkitehdille ja sisustajalle uusia toimintamahdollisuuksia. Huoneet 
koristettiin sisältä veistokuvin, maalauksin ja seinüreliefein. Upeimpiä 
asuntoja ympäröi oma puutarha. Pääkaupungeissa oli kuninkaallisia puis- 
toja, puutarhoja, tekojärviä ja paviljonkeja, jotka tavallisesti olivat suuren 
yleisön käytettävissä. Asemakaavoitus kehittyi arkkitehtuurin sisartai- 
teena. Kadut vedettiin Hippodamoksen suorakulmaisen kaavan mukaan, 
valtakadut olivat yhdeksänkin metriä leveitä, mikä oli väljä leveys hevos- 
ajopelien päivinä. Smyrna ylpeili kivetyistä valtakaduistaan, mutta otak- 
suttavasti hellenistisen ajan kadut enimmäkseen olivat poljettua mutaa jä 
niiden kunto sen mukaisesti varsin vaihteleva. 

Rakennukset olivat komeampia kuin koskaan ennen. Ateenassa pysty- 
tettiin toisella vuosisadalla Olympieionin ylväät korintholaiset pylväät. 
Tämän laajan rakennuksen, joka oli Ateenan mubkein, yleispiirustukset 
oli laatinut roomalainen arkkitehti Cossutius. Rooman tavallinen riippu- 
vaisuus Kreikan taiteilijoista oli tässä oudosti kääntynyt vastakohdakseen, 
Livius kuvasi tätä Olympoksen Zeun temppeliä ainoaksi näkemäkseen ra- 
kennukseksi, joka saattoi sopia jumalien asunnoksi. Kuusitoista sen pyl- 
västä on pystyssä kauneimpana säilyneenä korintholaisen tyylin näytteenä. 
Eleusiissa rakensivat ateenalaisten riutuva hurskaus ja Filonin nero val- 
miiksi sen majesteettisen salamenojen temppelin, jota Perikles oli alkanut 
rakentaa mykeneläisaikanakin pyhälle paikalle. Siitä on säilynyt- vain 
sirpaleita, mutta jotkut niistä todistavat kreikkalaisten sommittelun ja 
veistotaidon yhä olleen korkeimmillaan. Deloksessa ovat ranskalaiset kai- 

vaneet näkyviin Apollonin temppelin pohjarakenteen ja paljastaneet kau- 
pungin, jossa muinoin oli vieri vieressä kaupalle omistettuja tai sadalle 
kreikkalaiselle tai ulkomaiselle jumalalle pyhitettyjä rakennuksia. Syra- 
kusaan Hieron II pystytti monta mahtavaa rakennusta. Hän korjautti ja 
laajensi kaupungin teatterin, joka on säilynyt meidän päiviimme; vielä 
tänään saatamme lukea hänen nimensä sen kivistä. Egyptin Ptolemaiokset 
kaunistivat Aleksandriaa rakennuksilla, joiden ansiosta kaupunki tuli kuu- 
luisaksi kauneudestaan, mutta niistä ei ole mitään jäljellä. Ptolemaios YII . 
pystytti Edfuun temppelin, joka on kaunein säilynyt kreikkalaisen miehi- 
tysajan arkkitehtuurin näyte, ja hänen seuraajansa rakensivat tai ennallis- 
tivat Filain Isiksen temppelin. Jumalat saivat uusia koteja Joonian Mile- 
toksessa, Prienessä, Magnesiassa ja muuallakin; Efesoksen kolmas Artemiin 
temppeli valmistui n. 300 e.Kr. Vielä suuremman pyhäkön rakensivat 
arkkitehdit Paionios ja Dafnis Didymaan Miletoksen lähelle Apollonin kun- 
niaksi. Sen suurenmoisista joonialaisista pylväistä on vielä jäljellä muu- 
tama alaosa. Pergamonin Eumenes II saattoi pääkaupunkinsa kuuluisaksi 
koko Hellaassa rakentamalla monien muiden ihanien rakennelmien ohella 
kuuluisan Zeun alttarin, jonka saksalaiset kaivoivat esiin 1878 ja jota 
heidän taidokkaasti ennallistamanaan säilytetään Berliinin Pergamon- 
museossa. Majesteettiset portaat, joita paarsi kaksi pylväshallia, johtivat 
avaralle pylväspihalle, ja alttarin jalustaa kiersi satakolmekymmentä 
jalkaa pitkä friisi, joka oli yhtä ainoalaatuinen omana aikanaan, kuin 
Mausoleionin friisi oli ollut neljännellä ja Parthenonin viidennellä. Koskaan 
Kreikka ei ollut ollut niin sirosti kaunistettu eikä vielä koskaan kansalaisten 
into ja taiteilijoiden taito ollut tuonut niin häikäisevää loistoa niin moneen 
ihmisasuntoon. 


II. MAALAUSTAIDE 


Maalaustaide on tavallisesti suurista taiteista se, joka jossakin sivistys- 
muodossa viimeiseksi kypsyy. Kulttuurin alkuasteella se palvelee uskon- 
nollista arkkitehtuuria ja veistotaidetta, ja se pääsee itsenäiseksi vasta 
kun yksityiselämä ja yksityisten varallisuus kutsuvat sen koristamaan 
kotia tai ikuistamaan jotakin nimeä. Kun demokratian kuolema oli kuih- 
duttanut harrastuksen valtiota kohtaan, yksilö etsi lohdutusta kotoaan. 
Rikkaat rakennuttivat palatsimaisia asuintaloja ja maksoivat taiteili- 
joille suuria palkkioita suihkulähteen koristelusta tai seinän elävöittämi- 
sestä maalauksin. — Aleksandriassa käytettiin eräänä seinien koristelun 
muotona lasimaalausta. Kaikki hellenistiset kaupungit käyttivät samaan 
tarkoitukseen siirrettäviä seinälautoja, kun taas ruhtinaat ja ylimykset 
mieluimmin maalauttivat valtavan suuria tauluja irroitettaville marmori- 
laatoille. Pausanias kuvailee tavattoman monta maalausta, jotka oli 
nähnyt kierrellessáàn Kreikkaa, mutta tästä kukoistavasta taiteesta on 
vain jokin haalistunut värisävy saviastian tai kivipatsaan pinnalla onnis- 

tunut välttämään ajan hampaan. Me saamme tyytyä arvailemaan sen laa- 
tua niiden kalpeiden ja mitättömien jäljennösten perusteella, joita on 
löydetty Pompejista, Herculaneumista ja Roomasta. 

Kreikka antoi yhä edelleen maalareilleen yhtä suuren, ehkä suurem- 
mankin arvon kuin kuvanveistäjilleen ja arkkitehdeilleen. Se maksoi heille 
amerikkalaisia palkkioita ja pani liikkeille sadoittain suopeita tarinoita 
heistä. Kun efesolainen Ktesikles ei saanut kuningatar Stratonikelta toivo- 
maansa palkkiota, hän kuvasi tämän mellastamassa kalastajan kanssa, 
pani taulun näytteille ja livahti sitten meritse turvalliseen paikkaan. 
Stratonike antoi hänelle anteeksi, koska »molemmat hahmot oli niin oival- 
lisesti kuvattu» ja salli hänen palata. Kun Aratos valloitti Sikyonin, hän 
määräsi kaikki sen diktaattorien kuvat tuhottaviksi. Neljännen vuosisadan 
taiteilija Melanthos oli maalannut niin eloisan kuvan diktaattori Arkhestra- 
toksesta hänen vaunujensa vieressä seisomassa, että taiteilija Neakles 
rukoili Aratosta säästämään taulun. Aratos myöntyi vaatien kuitenkin 
Arkhestratoksen tilalle pantavaksi jonkun vähemmän pahennusta herättä- 
vän hahmon. Strabon kertoo Protogeneen maalanneen satyyrin ja pelto- 
pyyn niin realistisesti, että elävät peltopyyt kutsuivat sitä luokseen. Lo- 
pulta taiteilija pyyhki linnun pois kuvasta, jotta ihmiset voisivat arvostaa 
hänen satyyrinsa oivallisuutta. Pliniuksen mukaan sama maalari siveli 
kuuluisimman taulunsa, samannimisen Rhodoksen kaupungin otaksuttua 
perustajaa Ialysosta kuvaavan, neljään kertaan, jotta värit olisivat edelleen 
tuoreet ja kirkkaat, vaikka aika kuluttaisikin pois päällimmäisen kerroksen. 
Protogenes tuskastui havaitessaan, ettei hän osannut tarpeeksi todenmukai- 
sesti kuvata Ialysoksen koiran suusta valuvaa kuolaa, kimpaantui ja heitti 
sienellä kuvaa aikoen tuhota sen. Sieni osui tietenkin juuri oikeaan paik- 
kaan ja jätti pudotessaan tahran, joka ihmeteltävästi muistutti läähättä- 
vän koiran kuolaa. Kun Demetrios Poliorketes piiritti Rhodosta, hän pidät- 
tyi sytyttämästä kaupunkia tuleen, jottei maalaus tuhoutuisi. Piirityksen 
aikana Protogenes jatkoi työtään maaseutuateljeessaan, joka oli aivan 
makedonialaisten etenemistiellä. Demetrios noudatti hänet luokseen ja 
tiedusteli, miksei hän muiden kyläläisten tavoin ollut paennut kaupungin 
muurien turviin. Protogenes vastasi: »Siksi että tiedän sinun käyvän sotaa 
rhodolaisia eikä taiteita vastaan» Kuningas asetti vartioston häntä suo- 
jelemaan ja löi laimin piirityksen seuratakseen taiteilijan työtä. 

Hellenistiset maalarit osasivat käyttää hyväkseen perspektiiviä, lyhen- 
tämistä, valaistusta ja ryhmittelyä. Vaikka heillä maisema oli vain taus- 
tana ja koristuksena ja vaikka he (pompejilaisista jäljennöksistä päätellen) 
kuvasivat sitä elottomasti ja sovinnaisesti, he ainakin tajusivat luonnon 
olemassaolon ja toivat sen taiteeseen samaan aikaan, jolloin Theokritos 
hankki sille sijan runoudessa. Mutta ihminen ja kaikki hänen toimensa 
kiinnostivat heitä niin suuresti, että heiltä liikeni niukalti aikaa puille ja 

kukille. Heidän edeltäjänsä olivat maalanneet vain jumalia ja rikkaita, 
mutta hellenistisiä taitoilijoita lumosi kaikki inhimillinen. He havaitsi- 
vat, että rumasta aiheesta voitiin saada kaunis taulu tai ainakin sievoinen 
palkkio. He käänsivät huomionsa jokapäiväiseen elämään innokkaasti kuin 
hollantilaisot ja kuvasivat riemumielin partureita, parittajia, porttoja, 
neulojattaria, aaseja, raajarikkoja tai outoja eläimiä. Näihin laatukuviin 
he lisäsivät hiljaiselokuvauksia: leivoksia ja munia, hedelmiä ja vihannek- 
sia, kalaa ja metsänriistaa, viiniä ja kaikkia sen ikivanhan rituaalin tarvik- 
keita. Pergamonilainen Sosos huvitti aikalaisiaan jäljittelemällä pettävän 
realistisessa lattiamosaiikissa lakaisematonta lattiaa, jolla vielä lainehti 
juhla-aterian tähteitä. Tällainen herätti vakavissa ihmisissä pahennusta. 
Arkipäiväisten asioiden ylistäjät saivat sellaisia moitenimiä kuin porno- 
grafoi ja rhyparografoi, riettauden ja saastan kuvaajat. Thebassa kiellet- 
tiin lailla rumien esineiden kuvaaminen. 


Muutamat aikakauden suurehkot mestariteokset pelasti Vesuviuksen 
laava unohduksista, joskaan ei nimettömyydestä. Muuan Ostiasta löydetty 
fresko on ilmeisesti kehnonpuoleinen jäljennös hellenistisestä alkuteoksesta. 
Nykyisin sillä on nimenä »Aldobrandini'n häät» sen italialaisen suvun 
mukaan, jolle se kuului, ennen kuin se kulkeutui Vatikaaniin. Rubensi- 
maisen rehevä Afrodite rohkaisee arkaa morsianta, samalla kun ylkä, jota 
ei tarvitse yllyttää, odottaa kärsimättömänä vuoteen vierellä. Näitä kes- 
keisiä henkilöitä hienompi on viehättävä nainen, joka soittaa jotakin hää- 
säveltä himmenneellä luutulla. Muuan Pompejin seinämaalaus, jonka epä- 
varmasti otaksutaan palautuvan 200-luvun kreikkalaiseen alkuteokseen, 
kuvaa Akhilleusta Patroklos vierellään vihaisena luovuttamassa Briseistä 
Agamemnonin himolle. Näiden maalausten henkilöt ovat meidän makum- 
me mukaan pikemmin isoja kuin kauniita; olemme tottuneet pienempään 
ruumiiseen ja pitempiin sääriin, mutta myöntää täytyy, että antiikin tai- 
teilijat tunsivat Kreikan miehet ja naiset paremmin kuin me koskaan tu- 
lemme heitä tuntemaan. Aika on kuihduttanut näiden teosten kukkeuden, 
vain historiallisen mielikuvituksen avulla voimme ennallistaa sen loiston 
ja raikkauden, jota kansanjoukot ja kuninkaat epäilemättä muinoin 
ihailivat. 

Suurempi teho on muutamilla roomalaisilla mosaiikkitöillä, jotka ilmei- 
sesti perustuvat kreikkalaisiin maalauksiin. Mosaiikkitaide oli Egyptissä ja 
Mesopotamiassa hyvin vanha. Kreikkalaiset oppivat sen ja kohottivat sen 
historiansa huipulle. Maalaus jaettiin viivoilla pieniksi neliöiksi, ja pieniä 
marmorikuutioita väritettiin siten, että yhteen aseteltuina niistä saatiin 
sama maalaus, nyt yllättävän kestävässä muodossa. Useat mosaiikit ovat 
yhä säilyttäneet värinsä ja kertovat edelleen vanhaa tarinaansa, vaikka 
niitä ovat vuosisadasta toiseen polkeneet lukemattomat jalat. »Issoksen 
taistelu», joka löydettiin Pompejista Faunin talosta ja joka epäröiden on 
rinnastettu kreikkalaisen Filoksenoksen 300-luvulta olevaan maalaukseen !, 


1 Tämä mosaiikki, samoin kuin »Akhilleus ja Briseis», on Napolin museossa. 

on pantu kokoon suunnilleen 1 500 000 kivestä, joista kukin on 2—3 neliö- 
millimetrin kokoinen; koko mosaiikki on mitoiltaan kahdeksan kertaa kuusi- 
toista jalkaa. Se kärsi pahoja vaurioita, kun maanjäristys ja tulivuoren- 
purkaus tuhosivat Pompejin 79 j.Kr., mutta se mikäon säilynyt, riittää 
osoitukseksi teoksen taidokkuudesta ja voimasta. Aleksanteri rynnistää 
mustana, palavissaan ja veren tahraamana joukkojensa etunenässä ja on 
Bukefalos-ratsullaan ehättänyt muutaman jalanmitan päähän vaunuista, 
joissa Dareios istuu. Persialainen ylimys on syöksynyt kuninkaiden väliin 
ja saanut Aleksanterin peitsen ruumiiseensa. Dareios unohtaa oman vaa- 
ransa (voittajan seuraava peitsi on suunnattu häntä kohti) ja kumartuu 
vaunuistaan kaatuneen ystävänsä puoleen huolestunein ja murheellisin 
ilmein. Persialaiset ratsumiehet syöksyvät pelastamaan hallitsijaansa, ja 
Aleksanterin ase jää väräjämään hänen käteensä. Teoksen erityisenä 
ansiona on Dareioksen kasvoista heijastuvien monenlaisten tunteiden ku- 
vaaminen, mutta sommitelman viehättävin pää kuuluu Aleksanterin hevo- 
selle. Parempaa mosaiikkia kuin tämä ei ole olemassa. 


111. VEISTOTAIDE 


Kuvanveistoksia ei vielä milloinkaan ollut ollut niin viljalti kuin helle- 
nistisellä ajalla. Temppelit ja palatsit, kodit ja kadut, puistot ja puutarhat 
olivat niitä tulvillaan. Jokainen inhimillisen elämän vaihe ja monet kasvi- 
ja eläinkunnan puolet olivat edustettuina veistotaiteessa. Muotokuvaveis- 
tokset ikuistivat hetkeksi kuolleita sankareita ja eläviä kuuluisuuksia. 
Lopulta saivat abstraktiset käsitteetkin, kuten Kohtalo, Rauha, Panettelu 
tai Yhdestoista hetki, kivihahmon. Sikyonilainen Eutykhides, Lysippoksen 
oppilas, veisti Antiokheiaan kuuluisan Tykhen eli Kohtalon kaupungin 
sielun ja toivon olennoitumaksi. Praksiteleen pojat Timakhos ja Kefisodo- 
tos jatkoivat Ateenan veistotaiteen hienostunutta traditiota, ja Pelo- 
ponnesoksessa kohosi messeneläinen Damofon maineen huipuille jättiläis- 
kokoisella Demeter, Persefone ja Artemis-ryhmällä. Useimmat uudet 
kuvanveistäjät kuitenkin seurasivat vähimmän nälkiintymisen linjaa kreik- 
kalais-itämaisten ylimysten ja kuninkaiden palatseihin ja hoveihin. 

Rhodoksessa esiintyi kolmannella vuosisadalla luonteenomainen ja itse- 
näinen veistäjäkoulukunta. Saarella oli sata jättiläispatsasta, joista jokai- 
nen, Plinius vakuuttaa, olisi tehnyt oman kaupunkinsa kuuluisaksi. Suurin 
niistä, oli auringonjumala Helioksen pronssikolossi, jonka Lindoksen Kha- 
res oli pystyttänyt n. 280. Naiivi perimätieto kertoo, että Khares teki itse- 
murhan, kun kustannukset melkoisesti ylittivät hänen arviolaskelmansa, ja 
että Lakhes, joka myös oli kotoisin Lindoksesta, saattoi työn päätökseen. 
Patsas ei seissyt hajareisin sataman yläpuolella, vaan kohosi lähellä 
sitä kahdenneljättä metrin korkeuteen. Sen mittasuhteista voisi saada 

käsityksen, että rhodolaisten maku suosi komeilua ja kokoa, mutta 
kenties rhodolaiset aikoivat käyttää sitä majakkana ja vertauskuvana. 
Jos saamme uskoa erästä Kreikkalaisen antologian» runoa, patsas piteli 
soihtua ja oli Rhodoksen vapauden vertauskuvana — siten merkillisesti 
ennakoiden erään nykyisen sataman kuuluisaa patsasta.! Se luettiin tie- 
tystikin maailman oseitsemän ihmeen» joukkoon. Plinius kertoo, että tämä 
patsas 
suistui maahan maanjäristyksessä kuusikuudetta vuotta pystyttä- 
misensä jälkeen. Harvan miehen käsivarret ylettävät peukalon 
ympäri, ja sormet ovat isommat kuin useimmat kuvapatsaat. Jäsen- 
ten lohjettua irti ammottaa sisuksessa suuria onkaloita. Sisältä 
näkyy myös suuria kivilohkareita, joiden avulla taiteilija piti sitä 
vakavana pystyttämisen aikana. Sanotaan sitä pystytetyn kaksi- 
toista vuotta ja siihen käytetyn kolmesataa talenttia, mikä summa 
saatiin Demetrioksen hyödyttömän piirityksensä jälkeen hylkäämistä 
sotakoneista.? : 


Miltei yhtä suuren historiallisen kuuluisuuden on saavuttanut toinen 
Rhodoksen koulukunnan aikaansaannos, »Laokoon». Plinius näki sen kei- 
sari Tituksen palatsissa. Se löydettiin Tituksen kylpylän raunioista 1506 
j.Kx. Miltei varmasti se on Agesandroksen, Polydoroksen ja Athenodoroksen 
alkuperäistyö. He veistivät sen kahdesta marmorilohkareesta toisella tai 
ensimmäisellä vuosisadalla e.Kr. Sen löytö saattoi kuohuksiin renessanssin 
Italian ja teki syvän vaikutuksen Michelangeloon, joka onnistumatta koetti 
ennallistaa keskushahmon hävinneen oikean käsivarren? Laokoon oli 
troialainen pappi, joka puhui kreikkalaisten lähettämän puuhevosen kau- 
punkiin päästämistä vastaan ja (Vergiliuksen mukaan) lausui: Timeo 
Danaos et dona ferentes, pelkään kreikkalaisia silloinkin, kun he tuovat 
lahjoja. Athene, joka suosi kreikkalaisia, lähetti kaksi käärmettä tappa- 
maan hänet rangaistukseksi hänen viisaudestaan. Ne tarttuivat ensin 
hänen kahteen poikaansa, jolloin Laokoon syöksyi avuksi, mutta joutui 
itsekin niiden kiemuroiden puristukseen; lopulta kaikki kolme murskau- 
tuivat ja kuolivat myrkkyhampaiden puremiin. Kuvanveistäjä salli itsel- 
leen saman vapauden väkevästi kuvata tuskaa kuin Vergilius (ja Sofokles 
»Filoktetoksessaan»), mutta tulos ei ole sopusoinnussa kiven luonnollisen 
levollisuuden kanssa. Kirjallisuudessa ja tavallisesti elämässäkin kipu 


2 New Yorkin Vapaudenpatsas on 92 metriä korkea. 

? Patsas virui paikallaan vuoteen 653 j.Kr., jolloin saraseenit myivät raaka-aineen. 
Pronssin kuljettamiseen tarvittiin 900 kamelia. 

* Vatikaanin ennallistettu käsivarsi on Bernini'n työtä; se on hyvin suoritettu, mitä 
yksityiskohtiin tulee, mutta tuhoaa sommittelun keskihakuisen yhtenäisyyden. Winckel- 
mann piti silti niin suuresti ryhmästä, että Lessing häntä lukiessaan innostui kirjoitta- 
maan teoksen siihen liittyvästä esteettisestä arvostelusta ja itse ryhmästäkin. 

menee ohi, mutta Laokoon-ryhmässä tuskanhuuto on jähmettynyt luon- 
nottoman pysyväiseksi sen liikuttamatta katsojaa yhtä paljon kuin British 
Museumissa olevan Demeterin äänetön murhe. Sen sijaan herättää meissä 
ihailua sommittelun ja tekniikan mestarillisuus: lihasto on liioiteltu, mutta 
vanhan papin jäsenet ja hänen poikiensa ruumiit on veistetty arvokkaasti 
ja hillitysti. Jos me olisimme tunteneet kertomuksen ennen tutustumis- 
tamme ryhmään, se kenties olisi tehnyt meihin yhtä suuren vaikutuksen 
kuin Pliniukseen, joka piti sitä antiikin veistotaiteen suurimpana saavu- 
tuksena. 


Monessa muussakin kreikkalaisessa keskuksessa toimi tänä aliarvioituna * 
aikana kukoistava kuvanveistäjäkoulukunta. Aleksandrian maaperä ja 
rakennukset ovat vaihtaneet sen pitkän historian aikanaliian useinomistajaa, 
jotta kreikkalaisten taiteilijoiden Ptolemaioksille tekemät taideteokset 
olisivat voineet säilyä. Ainoa säilynyt tärkeä teos on Vatikaanin juhlal- 
linen »Niili», jota tukee kuusitoista humoristista vesilapsosta; ne symboli- 
soivat virran vuosittaisen tulvan kuuttatoista kyynärää. Sidonissa kreik- 
kalaiset kuvanveistäjät valmistivat tuntemattomille arvohenkilöille joukon 
sarkofageja, joista paras, erheellisesti Aleksanterin sarkofagiksi sanottu, on 
Istanbulin museon ylpeys. Sen veistotyö on, vaikka pienessä mittakaavassa, 
Parthenonin friisin veroista. Figuurit ovat komeita ja suhteellisia, toiminta 
voimakasta, mutta havainnollista, ja kivessä säilyneet pehmeät värisävyt 
ovat esimerkkinä Kreikan maalaustaiteen veistotaiteelle antamasta avusta. 
Kaarian Tralleessa Apollonios ja Tauriskos valoivat n. 150 e. Kr. Rho- 
dosta varten jättiläiskokoisen pronssiryhmän, jonka nimenä nykyisin on 
»Farnesen härkä». Siinä kaksi komeaa nuorukaista sitoo viehättävän Dirken 
villin härän sarviin, koska hän on kohdellut pahoin heidän äitiään Antio- 
peta, joka katselee tapausten kulkua vastenmielisen tyytyväisenä.! Perga- 
monissa kreikkalaiset kuvanveistäjät valoivat pronssiin useita taistelukoh- 
tauksia, jotka Attalos pystytti pääkaupunkiinsa gallialaisista saamansa 
voiton kunniaksi. Hyvittääkseen kiitollisuuden velkaa, jossa kaikki hel- 
Teenit tunsivat olevansa Ateenalle, ja kenties levittääkseen mainettaan 
Attalos lahjoitti näiden hahmojen marmorivastineet Ateenan Akropoliille 
Pystytettäviksi. Irrallisina marmorijäljennöksinä ovat säilyneet Capitolium- 
museon »Kuoleva gallialainen», veistos, joka erheellisesti on saanut nimen 
sPaetus ja Arria», mutta todellisuudessa esittää ensin vaimonsa ja sitten it- 
sensä vangiksi joutumisen välttämiseksi surmaavaa gallialaista (Rooman 
Museo delle Terme'ssä), ja joukko pienempiä teoksia hajallaan ympäri Eu- 
rooppaa ja Egyptiä. Samaan ryhmään kuuluu kenties myös Napolin museon 
Kuollut amatsoni», joka on virheetön jokaiselta yksityiskohdaltaan, usko- 
mattoman täydellisiä rintoja lukuun ottamatta. Näissä hahmoissa on klas- 
sillista pidättyväisyyttä tunteiden ilmaisussa: voitetut kärsivät äärim- 


1 Alkuteos on kadonnut. Kolmannella vuosisadalla j.Kr. tehty roomalainen jäljennös 
löytyi 1500-luvulla Caracallan kylpylöistä. Michelangelo korjasi sen; se oli jonkin aikaa 
Palazzo Farnesessa ja nykyisin Napolin museossa. N 

mäistä kipua ja tuskaa, mutta kuolevat ilman teatraalisuutta; ja voittajat 
ovat sallineet taiteilijoiden kuvata sekä vihollisten tappion että heidän 
hyveensä. Mikään ei ilmaise sommitteluvoiman, anatomisen havainnon 
tarkkuuden tai teknillisen taituruuden ja kärsivällisyyden heikkenemistä. 
Miltei yhtä täydellinen on Pergamonin linnavuorella olleen Zeun alttarin 
jalustaa kiertänyt suuri kohokuva, joka kuvasi jumalien ja giganttien 
taistelua; simä kenties tahdottiin vaatimattoman vertauskuvallisesti esittää 
pergamonilaisia ja gallialaisia. Se on liian ahdettu ja joskus teatraalisen 
raju, mutta muutamat hahmot ovat Kreikan taiteen parhaiden perinteiden 
veroisia. Päätön Zeus on veistetty skopasmaisella voimalla, ja jumalatar 
Hekate on kaunis ja suloinen runo keskellä sodan kauhuja ja teurastusta. 

Aika oli rikas nykyisin tuntemattomien tekijöiden mestariteoksista, jotka. 
esittävät miltei kaikkia pääjumalia. Otricoli'sta löydetty majesteettinen 
»Zeun pää» ja nykyisin Museo delle Terme'ssä oleva »Ludovisi'n Hera» 
miellyttivät siinä määrin nuorta Goetheä, että hän otti valokset niistä 
mukaansa Saksaan ikään kuin Juppiterin ja Junon autenttisiksi autogra- 
feiksi. Aikoinaan ylistetty »Belvederen Apollon» (nimi sen Vatikaanin 
paviljongin mukaan, jossa veistos aikaisemmin oli) on akateemisen kylmä ja 
eloton; silti se kaksi vuosisataa sitten sytytti Winckelmannin ilmiliekkiin. 
Samana päivänäkään kuin tästä pehmeästä velttiöstä ei voi puhua »Far- 
nesen Herakleesta», jonka ateenalainen Glykon on tehnyt Lysippoksen 
työksi arvellun alkuperäisveistoksen mukaan: se on pelkkiä rasittuneen 
ruumiin lihaksia, uupumusta, hellyyttä ja kummastelevaa katsetta; siinä 
voima ikään kuin kysyy itseltään aina vastaamattomaksi jäävää kysymystä: 
mikä sen päämäärä on oleva? Afroditesta aikakausi veisti niin monta 
kuvaa, että ainoastaan hänen palvojansa voittivat ne lukumäärän puolesta. 
»Meloksen Afrodite» (Louvre'in Venus de Milo) on nähtävästi kreikkalainen 
toisen vuosisadan alkuperäisteos. Se löydettiin Melos-saarelta 1820 läheltä, 
rikkoutunutta jalustaa, jossa oli kirjaimet — sandros. Kenties antiokheia- 
lainen Agesandros on veistänyt tämän siveän ja alastoman kaunottaren. 
Kasvot eivät ole yhtä herkän kauniit kuin ne, jotka on otettu tämän teok- 
sen symboliksi, mutta vartalo on runo sille terveydelle, jonka kukka on 
kauneus; ampiaisvyötärö ei saa mitään aatteellista tukea veistoksen täy- 
teläisestä ruumiista ja vankoista lanteista. Kauempana täydellisyydestä, 
mutta silti silmälle iloksi, ovat »Capitoliumin Venus» ja »Medicin Venus» 
(Rooman Capitolium-museossa ja Firenzen Uffizi-palatsissa). Napolin 
museon Venus Kallipyge, Kaunispyllyinen Venus, on avoimesti ja suos- 
tuttelevasti aistillinen. Hän verhoaa sulonsa paljastaakseen ne ja kääntyy 
ihailemaan pakaroitaan lammikosta. Voimakkaamman vaikutuksen kuin 
mikään edellisistä tekee loistava Nike» (”Voitto'), joka löydettiin Samothra- 
kesta 1863 ja nykyisin on Louvre'n veistotaiteen helmi.! Voiton jumalatar 
on kuvattu ikään kuin lehahtamassa lentoon nopeasti kiitävän aluksen 

1 Aikaisemmin otaksuttiin, että Demetrios Poliorketes oli 305 pystyttänyt sen Ptole- 
maios 1:stä Kyproksen Salamiin luona saamansa merivoiton kunniaksi, mutta äskettäin 
käydyssä keskustelussa on taivuttu yhdistämään se Kos-saaren taisteluun (n. 258), jossa 
Makedonian, Seleukeian ja Rhodoksen laivastot voittivat Ptolemaios IE:n. 

kokasta ja johtamassa laivaa hyökkäykseen; hänen suuret siipensä tuntuvat 
vetävän alusta mukanaan. päin tuulta, joka liehuttaa hänen vaatteitaan. 
Kreikkalainen käsitys, ettei nainen ole pelkkä koruesine, vaan voimakas 
äiti, hallitsee teosta; siinä ei ilmenny nuoruuden hauras ja häipyvä kauneus, 
vaan naisen elinikäinen kehoitus miehelle kohota saavutuksiin, ikään kuin 
taiteilija olisi halunnut kuvittaa Goethen »Faustin» viimeiset säkeet. Sivis- 
tys, joka saattoi suunnitella ja veistää tällaisen hahmon; oli vielä kaukana 
kuolemasta. 

Jumalat eivät olleet Kreikan taiteen iltaa kirkastavien taiteilijoiden 
kiinnostuksen tärkein kohde. Nämä miehet pitivät Olymposta vain aihe- 
varastona. Kun se oli ahkerasta käyttämisestä ehtynyt, he: käänsivät 
huomionsa maan pinnalle ja ilokseen: kuvasivat ihmiselämän viisautta ja 
viehättävyyttä, eriskummallisuutta ja luonnonottomuuksia. He veistivät 
tai valoivat vaikuttavia Homeroksen, Euripideen ja Sokrateen muoto- 
kuvia. He kuvasivat pehmeitä ja hempeitä hermafrodiitteja, joiden rivon- 
sekainen kauneus pistää katsojan silmään Istanbulin arkeologisessa mu- 
seossa, Rooman Borghese-galleriassa tai Louvre'issa. Lapset tarjosivat 
virkistävän luonnollisia aiheita, niin esim. oasta jalastaan poistava poika 
tai toinen, joka tappelee hanhen kanssa (molemmat Vatikaanissa), puhu- 
matta oivallisimmasta tämänlaatuisesta teoksesta, luottavaisesta »Rukoi- 
levasta nuorukaisesta», jota arvellaan Lysippoksen oppilaan Boéthoksen 
tekemäksi (Berliinin valtionmuseossa). Kuvanveistäjät saattoivat myös 
etsiä aiheensa metsästä ja kuvata metsänpeikkoja sellaisia kuin Münche- 
nissä oleva »Barberini'n fauni» tai Napolin museon »Juopuneen Seilenoksen» 
kaltaisia hilpeitä satyyreja. Ja huvittavan usein he soluttivat muiden 
olentojen joukkoon rakkaudenjumalan hehkeät posket ja kujeelliset kep- 
poset., 


IV. ARVOSTELUA 


Tämä huumorin äkillinen tunkeutuminen Kreikan veistotaiteen muinoin 
juhlallisiin pyhäkköihin on tunnusomainen hellenistisen taiteen piirre. 
Jokaiseen museoon on aikakauden raunioista pelastunut jokin naurava 
fauni, laulava Pan, mellastava Bakkhos, säpsähdyttävän säädyttömästi 
suihkulähteenä toimiva katupoika. Ehkäpä Kreikan taiteen paluu Aasiaan 
antoi sille takaisin sen moninaisuuden, tunteen ja lämmön, jonka se mel- 
kein oli menettänyt klassillisena uskonnon ja valtion palvelun kautenaan. 
Luonnosta, jota oli palvottu, alettiin nyt nauttia. Klassillinen pidättyväi- 
syys ei silti hävinnyt: Museo delle Terme'n »Subiacon nuorukainen», Vati- 
kaanin »xNukkuva Ariadne», Conservatori-palatsin »Istuva neito» noudattavat 
kaikki Praksiteleen herkkää traditiota. Ateenassa taistelevat kautta koko 
aikakauden monet taiteilijat aikansa »modernistisia» pyrkimyksiä vastaan 
hakeutumalla takaisin neljännen ja viidennen vuosisadan tyylimuotoihin, 
jopa silloin tällöin kuudennen vuosisadan arkaaiseen arvokkuuteen. Mutta 

ajan henki suosi kokeilua, individualismia, idealismia, tunnetta ja dra- 
maattisuutta. Taiteilijat seurasivat tarkoin anatomian kehitystä ja küyt- 
tivät entistä enemmän malleja työpajoissaan. Kuvanveistäjät muotoili- 
vat veistoksensa ei vain edestä, vaan joka taholta katseltaviksi. He käytti- 
vät uusia raaka-aineita: kristallia, kalsedonia, topaasia, lasia, tummaa 
basalttia, mustaa marmoria, porfyyria; niiden avulla he saattoivat jälji- 
tellä neekerin ihonväriä tai viinin päihdyttämien satyyrien punoittavia 
kasvoja. 

Heidän kekseliäisyytensä oli heidän teknillisen mestaruutensa veroinen. 
He olivat väsyneet toistamaan tyyppejä; ennakoiden Ruskinin arvostelua! 
he päättivät osoittaa kuvaamiensa henkilöiden ja esineiden reaalisuuden 
ja yksilöllisyyden. He eivät enää rajoittuneet vain täydelliseen ja kaunii- 
seen, urheilijoihin, sankareihin ja jumaliin; he maalasivat laatukuvia työ- 
miehistä, kalastajista, soittoniekoista, toriväestä, ammattiratsastajista, 
eunukeista tai esittivät heitä polttosavihahmoina. He valitsivat tuoreiksi 
aiheikseen lapsia ja maalaisia, Sokrateen kaltaisia luonnekasvoja, katkeria 
vanhuksia kuten Demostheneen, voimakkaita, miltei raakoja piirteitä 
kuten kreikkalais-baktrialaisen kuninkaan Euthydemoksen, lohduttomia 
hylkiöitä sellaisia kuin New Yorkin Metropolitan-museoon »Vanha tori- 
muija». He tajusivat elämän moninaisuuden ja erilaisuuden ja nauttivat 
siitä. He olivat epäröimättä aistillisia; he eivät olleet lastensa siveydestä 
huolehtivia vanhempia tai epikurolaisen individualismin yhteiskunnalli- 
sista seurauksista huolestuneita filosofeja. He näkivät lihan viehätykset ja 
antoivat niille kauniin hahmon, joka saattoi jonkin aikaa nauraa rypyille 
ja ajalle. Klassillisen ajan sovinnaisuudesta vapautuneina he herkuttelivat 
hellillä tunteilla ja kuvasivat, mahdollisesti vilpittömästi myötäeläytyen, 
paimenia, jotka kuolivat onnellisesta rakkaudesta, romanttisiin haavei- 
luihin vaipuneita sieviä päitä, hellästi lapsiaan tarkastelevia äitejä. Nämä- 
kin olivat heidän mielestään osa sitä todellisuutta, jota heidän tarkoituk- 
sensa oli kuvata. Vihdoin heillä oli silmiensä edessä sellaiset tosiasiat kuin 
kipu ja murhe, traagilliset katastrofit ja ennenaikainen kuolema, ja he 
myönsivät niillekin sijan esittäessään ihmisten elämää. 

Ei kukaan itsenäisesti ajatteleva tutkija voi yhtyä hellenistisen rappion 
tuomitsemiseen. Tällainen yleinen johtopäätös olisi liian helppo tekosyy 
Kreikan historian päättämiseen ennen tehtävän suorittamista loppuun. 
Me tunnemme tällä aikakaudella luovan innoituksen heikkenevän, mutta 
sen korvauksena on nyt täydellisesti välineidensä herraksi päässeen taiteen 
tuhlaileva yltäkylläisyys. Nuoruus ei voi olla ikuinen eivätkä sen sulot ole 


1 »Kreikan taiteessa ei ole mitään persoonallisuutta; siinä on tosin abstraktisia nuo- 
ruuden ja iän, voiman ja nopeuden, hyveen ja paheen ideoita, mutta ei yksilöllisyyttä.* 
Ruskinilla oli mielessään vain viidennen ja neljännen vuosisadan taide, aivan kuten 
Winckelmann ja Lessing tunsivat etupäässä hellenistisen ajan taiteen. 

suurimmat. Kreikan elämän, kuten jokaisen muunkin, oli noudatettava 
luonnon järjestystä ja alistuttava kypsään vanhuuteen. Rappeutuminen 
oli alkanut, se oli syöpynyt uskontoon, moraaliin ja kirjallisuuteen ja jät- 
tänyt merkkinsä yksityisiin teoksiin siellä ja täällä, mutta kreikkalaisen 
hengen vauhti pysytti Kreikan taiteen, kuten Kreikan tieteen ja filoso- 
fiankin, loppuun asti lähellä lakipistettä. Eristyneessä nuoruudessa ei 
kreikkalainen intohimoinen kauneuden rakkaus eikä kreikkalaisten kyky 
ja kärsivällisyys sen hahmottamisessa ollut milloinkaan niin voitollisesti, 
niin innoittuneesti ja niin tuloksellisesti levittänyt valtaansa idän uinuviin 
kaupunkeihin. Sieltä Rooma oli sen löytävä ja välittävä edelleen muille. 


KAHDEKSASKOLMATTA LUKU 

I. EUKLEIDES JA APOLLONIOS 


Viides vuosisata sai nähdä Kreikan kirjallisuuden loistokauden, neljäs 
filosofian kukoistuksen, kolmas tieteen huipussaan. Kuninkaat osoittau- 
tuivat suvaitsevaisemmiksi ja avuliaammiksi tiedettä kohtaan kuin kansan- 
vallat. Aleksanteri lähetti Aasian rannikon kreikkalaiskaupunkeihin kameli- 
kuormittain Babylonian tähtitieteellisiä tauluja, jotka pian käännettiin 
kreikaksi. Ptolemaiokset rakensivat Museionin tieteellisiä tutkimuksia 
varten ja kokosivat suureen kirjastoonsa yhtä hyvin Välimeren kulttuurien 
tiedemiehiä kuin kirjallisuuttakin. Apollonios omisti »Kartioleikkauksensa» 
Attalos I:lle, Arkhimedes piirsi ympyränsä ja laski hiekkajyväsiä Hieron 
IL:n suojeluksessa. Rajojen häipyminen ja yhteisen kielen käytäntöön 
tulo, kirjojen ja ideoiden vilkas vaihto, metafysiikan uupumus ja vanhan 
teologian heikkous, maallismielisen kauppiasluokan nousu Aleksandriassa, 
Rhodoksessa, Antiokheiassa, Pergamonissa ja Syrakusassa, koulujen, 
yliopistojen, tähtitornien ja kirjastojen lukumäärän moninkertaistuminen 
ynnä rikkaus, uutteruus ja kuninkaiden suosio vapauttivat tieteen filo- 
sofiasta ja rohkaisivat sitä valistamaan ja vaarantamaan maailmaa. 


Kolmannen vuosisadan alkuvuosina, kenties jo kauan ennen, kreikkalai- 
sen matemaatikon työskentely helpottui yksinkertaisemman merkitse- 
misjärjestelmän ansiosta. Aakkosten yhdeksää ensimmäistä kirjainta 
käytettiin merkitsemään vastaavia numeroita l:stà 9:ään, seuraava tar- 
koitti 10:tä, seuraavat yhdeksän kymmenlukuja 20—90, seuraavat lukuja 
100, 200 jne. Murtolukuja ja järjestyslukuja ilmaistiin kirjainta seuraa- 
raavalla korkomerkillä; niinpä v merkitsi yhteydestä riippuen joko kym- 
menesosaa tai kymmenettä. Pieni « kirjaimen alla merkitsi vastaavaa 
tuhatlukua. Tämä aritmeettinen pikakirjoitus osoittautui mukavaksi 
järjestelmäksi laskujen teossa. Muutamissa säilyneissä kreikkalaisissa 
papyruksissa on monimutkaiset laskutoimitukset, joissa viljellään sekä 
murtolukuja että miljoonia, saatu sopimaan pienempään tilaan kuin saman- 
laisiin laskuihin tarvitaan omaa numerojärjestelmäämme käytettäessä." 

Hellenistisen tieteen suurimmat voitot saavutettiin kuitenkin geometrian 
alalla. Tällä aikakaudella eli Eukleides, jonka nimi oli kahden vuosi- 
tuhannen aikana geometrian synonyymi. Hänen elämästään tiedämme 

1 Nämä papyrukset eivät ole Aleksandriaa vanhempia, mutta koska niissä käytetään 


alkukantaista digammaa 6:n merkkinä, on luultavaa, että numeroiden merkitseminen 
aakkosten avulla oli käytännössä jo ennen hellenististä aikaa. 





JUOPUNUT AKKA. Münchenin glyptoteekki. — Hellenistinen kuvan- 
veistäjä saattoi olla myös realisti aivan nykyaikaisessa mielessä. 





KILPANYRKKEILIJÄ, Termimuseo, Rooma. — Hellenistinen kuvan- 

veistäjä käytti malleinaan usein tuntemattomia, arkielämän hyö- 

rinässä tapaamiaan tyyppejä, jotka kiinnostivat häntä erikoisuu- 
dellaan tai vaikkapa rumuudellaan. 





HELLENISTINEN MUOTOKUVAPÄÄ. Termimuseo, Rooma. — Muotokuvaveistoksia on hel- 
lenistiseltä kaudelta säilynyt niin paljon, että näyttää siltä kuin muotokuvien tekeminen 
olisi silloin — samoin kuin nykyäänkin — ollut kuvanveistäjien tärkein tulonlähde. 

vain, että hän perusti oman koulun Aleksandriaan ja että hänen oppilaansa 
olivat alallaan kaikkia muita etevämmät, samoin ettei hän lainkaan välit- 
tänyt rahasta. Kun muuan oppilas kysyi: sMitä hyötyä minulla on geo- 
metrian oppimisesta?», hän käski orjan antaa kysyjälle obolin, skoska hänen 
täytyy saada voittoa siitä mitä oppii.» Hän oli hyvin vaatimaton ja hyvä- 
sydäminen mies. Kun hän n. 300 kirjoitti kuuluisat »Alkeensa», ei hänen 
mieleensä juolahtanutkaan mainita eri väittämien keksijöiden nimiä, koska 
hän ei väittänyt tekevänsä muuta kuin kokoavansa kreikkalaisten geometri- 
sen tietämyksen loogiseen järjestykseen.! Hän alkoi esipuheitta tai puo- 
lusteluitta yksinkertaisilla määritelmillä, jatkaen sitten postulaateilla eli 
välttämättömillä olettamuksilla ja »yleisküsityksillà» eli aksiomeilla. Pla- 
tonin ohjeiden mukaisesti hän rajoittui käsittelemään sellaisia kuvioita 
ja todistuksia, joihin ei tarvittu muita välineitä kuin viivoitin ja harppi. 
Hän omaksui jo hänen edeltäjiensä tunteman asteittaisen esittelevän ja 
havainnollistavan metodin ja kehitti sen täydelliseksi: siinä oli väite, 
kuvioesitys, todistelu ja johtopäätös. Eräistä vähäisistä virheistä huolimatta 
lopputuloksena oli matemaattinen arkkitehtuuri, joka kreikkalaisen hengen 
vertauskuvana kilpaili Parthenonin kanssa. Toden teolla se eheänä koko- 
naisuutena säilyi Parthenonia kauemminkin, sillä Eukleideen »Alkeet» 
pysyivät omalle vuosisadallemme saakka geometrian tunnustettuna käsi- 
kirjana miltei jokaisessa Euroopan yliopistossa. Täytyy mennä Raa- 
mattuun asti löytääkseen kilpailijan, jolla on ollut yhtä pysyvä vaikutus. 

»Kartioleikkauksets-nimisessä kadonneessa Eukleideen teoksessa esi- 
teltiin Menaikhmoksen, Aristaioksen ynnä muiden kartiogeometrisia tut- 
kimuksia. Apollonios Pergeläinen, joka oli vuosikausia opiskellut Euklei- 
deen johdolla, otti tämän tutkielman omien »Kartioleikkaustensa» lähtö- 
kohdaksi. Hän tutki kahdeksassa »kirjassa» ja 387 väittämässä tason ja 
kartion leikkauksessa syntyvien käyrien ominaisuuksia. Kolmelle näistä 
käyrästä (neljäs on ympyrä) hän antoi niiden pysyvät nimet: paraabeli, 
ellipsi ja hyperbeli. Hänen keksintönsä tekivät mahdolliseksi heittokappa- 
leiden teoreettisen tutkimuksen, ja ne edistivät tuntuvasti mekaniikkaa, 
purjehdustaitoa ja tähtitiedettä. Hänen esityksensä oli vaivalloista ja 
monisanaista, mutta hänen metodinsa oli täysin tieteellinen. Hänen teok- 
sensa oli samalla lailla viimeinen sana kuin Eukleideenkin, ja sen seitsemän 
säilynyttä kirjaa ovat yhä geometrisen kirjallisuuden omintakeisin klas- 
sillinen teos. 


II. ARKHIMEDES 


Muinaisajan tiedemiehistä suurin syntyi Syrakusassa n. 287 tähtitie- 
teilijä Feidiaan poikana ja nähtävästi Hieron II:n, aikansa valistuneimman 

1 I ja II kirjassa esitetään Pythagoraan geometrinen tuotanto pääkohdittain, III kir- 
jassa Hippokrates Khiolaisen, V kirjassa Eudoksoksen, IV, VI, XI ja XII kirjassa myö- 
hempien pythagoralaisten ja ateenalaisten geometrikkojen. Kirjat VII—X käsittelevät 
korkeampaa matematiikkaa. 


41 — Durant, Kreikan kulttuuri 

hallitsijan, serkkuna. Kuten monet muut hellenistisen ajan kreikkalaiset, 
jotka harrastivat tioteitä ja joilla oli varoja, Arkhimedes matkusti Alek 
sandriaan. Siellä hän opisteli Eukleideen seuraajien johdolla. Häneen 
tarttui siellä matemaattinen innostus, joka soi hänelle kaksi onnellista 
asiaa: syventyneen elämän ja äkkikuoleman. Palattuaan Syrakusaan hän 
antautui munkin tavoin tutkimaan kaikkia matematiikan haaroja. Usein 
hän Newtonin tavoin löi laimin ruoan ja juoman sekä ruumiinsa hoidon 
kehitelläkseen loppuun asti uuden väittämän seurauksia tai piirrelläkseen 
kuvioita öljyyn, jolla oli voidellut ruumistaan, lieden tuhkaan tai hiek- 
kaan, jota kreikkalaisten geometrikkojen oli tapana sirotella lattialleen. 
Hänessä oli jonkin verran humoristin vikaa: teokseensa »Pallo ja lieriö», 
jota hän itse piti parhaimpanaan, hän tahallaan (niin vakuutetaan) sisäl- 
lytti vääriä väittämiä, osaksi tehdäkseen kepposen ystävilleen, joille hän 
lähetti käsikirjoituksen, osaksi viekoitellakseen ansaan näpistelijät, jotka 
mielellään anastivat toisten miesten ajatuksia. Joskus hän huvittelihe 
ongelmilla, jotka olivat vähällä johtaa hänet keksimään algebran. Sellainen 
oli kuuluisa »karjaongelma», joka niin suuresti huvitti Lessingià. Välistä 
hän rakenteli omituisia koneita tutkiakseen niiden toimintaperiaatteita. 
Mutta hänen pysyvän kiinnostuksensa ja ihastuksensa kohteena oli puhdas 
tiede pikemmin maailmankaikkeuden ymmärtämisen avaimena kuin käy- 
tännöllisen rakennustyön tai rikkauden lisäämisen välineenä. Hän ei kir- 
joittanut oppilaille, vaan oppineille ammattimiehille, joille hän keskite- 
tyissä erikoistutkimuksissa teki tunnetuiksi tutkimustyönsä vaikeatajuiset 
johtopäätökset. Koko myöhempi antiikki oli näiden tutkielmien omintakei- 
suuden, syvällisyyden ja selkeyden lumoissa. »Ei ole», sanoi Plutarkhos 
kolme vuosisataa myöhemmin, »mahdollista koko geometriasta löytää vai- 
keampia ja mutkikkaampia kysymyksiä tai yksinkertaisempia ja selkeäm- 
piä selityksiä. Jotkut katsovat tämän synnynnäisen nerouden ansioksi, 
kun taas toiset arvelevat, että nämä sujuvat ja luontevat sivut ovat usko- 
mattoman suuren ponnistuksen ja vaivan tulos.» 


Arkhimedeen teoksista on kymmenen säilynyt koettuaan monia seik- 
kailuja Euroopassa ja Arabiassa. 1) »Metodi» selittää Eratostheneelle, 
jonka kanssa Arkhimedes oli ystävystynyt Aleksandriassa, miten mekaani- 
set kokeet voivat laajentaa geometrian tuntemusta. Tämä tutkielma teki lo- 
pun Platonin viivoitin- ja harppivallasta ja avasi oven kokeellisille menetel- 
mille. Siten se paljastaa eron vanhan ja uuden tieteen välillä: edellinen 
sieti kokeilua teoreettisen ymmärtämisen tähden, jälkimmäinen suvaitsi 
teoriaa mahdollisten käytännöllisten tulosten vuoksi. 2) Kokoelma apu- 
väittämiä» pohtii viittätoista tasogeometrista vaihtoehtoista olettamusta. 
3) »Ympyrün mittaamisessa» päädytään n:n (ympyrän kehän ja halkaisi- 
jan suhteen) arvoon, jonka rajoina ovat 3 1/, ja 31%/,. Siinä »neliöidään 
ympyräs osoittamalla ekshaustiometodin avulla, että ympyrän pinta-ala 

on yhtä suuri kuin suorakulmaisen kolmion, jonka korkeus on ympyrän 
säteen ja kanta ympyrän kehän pituinen. 4) »Paraabelin neliöiminen» tutkii 
integraalilaskentoa käyttäen jänteen paraabelista leikkaamaa osaa ja ellipsin 
pinta-alan laskemista. 5) »Spiraaleista» määrittelee spiraalin kuvioksi, 
joka muodostuu, kun piste liikkuu kiinteästä pisteestä tasaisella nopeudella, 
suoraa viivaa pitkin, joka kiertää tasossa tasaisella nopeudella saman kiin- 
teän pisteen ympäri; siinä lasketaan spiraalikäyrän ja kahden polttopiste- 
vektorin välinen ala menetelmin, jotka lähestyvät differentiaalilaskentaa. 
6) »Pallo ja lieriö» koettaa saada selville pyramidin, kartion, lieriön ja pal- 
lon pinta-alan ja tilavuuden kaavan. 7) »Kartion- ja pallonmuotoisista. 
kappaleista» tutkii kappaleita, jotka ovat syntyneet kartioleikkausten 
kiertäessä akselinsa ympäri. 8) »Hiekkalasku» siirtyy geometriasta mate- 
matiikkaan, milteipä logaritmeihin, ehdottamalla, että suuria lukuja voi- 
daan esittää 10 000:n kerronnaisilla. Tätä keinoa käyttäen Arkhimedes 
ilmaisi niiden hiekkajyvästen luvun, joka tarvittaisiin täyttämään maail- 
mankaikkeus — edellyttäen, hän hyväntuulisesti lisää, että maailman- 
kaikkeudella on järjellinen koko. Hänen johtopäätöksensä, jonka paik- 
kansapitävyyden jokainen voi itsekseen tutkia, on, ettei maailma sisällä 
enempää kuin kolmeseitsemättä »kahdeksannen numeroluokan kymmenen 
miljoonan yksikköän — eli kuten me sanoisimme 10%. Viittaukset Arkhi- 
medeen kadonneisiin teoksiin osoittavat hänen myös keksineen keinon 
neliöjuurien laskemiseksi. 9) »Tasojen tasapainosta» soveltaa geometrian 
mekaniikkaan, tutkii erilaisten ja -muotoisten kappaleiden painopistettä. 
ja sisältää ensimmäisen säilyneen tieteellisen tasapaino-opin. 10) »Uivista. 
kappaleista» perustaa hydrostatiikan esittämällä uivan kappaleen tasa- 
painon matemaattiset kaavat. Teos alkaa säpsähdyttävällä väitteellä, 
että jokaisen nestemäisen kappaleen pinta levossa ja tasapainossa on pal- 
lon muotoinen ja että pallolla on sama keskipiste kuin maalla. 


Arkhimedes tuli kenties tutkineeksi hydrostatiikkaa sattuman johdosta, 
joka on miltei yhtä kuuluisa kuin Newtonin omena. Kuningas Hieron oli 
antanut muutamalle syrakusalaiselle Cellinille kultaa kruunun valmista- 
mista varten. Kun kruunu oli valmis, se painoi saman verran kuin kulta, 
mutta epäiltiin, että taituri oli osan painoa korvannut hopealla ja pitänyt. 
säästyneen kullan itse. Hieron ilmaisi Arkhimedeelle epäluulonsa ja antoi 
hänelle kruunun, arvattavasti määräten, että edellinen oli saatava selvi- 
tetyksi vahingoittamatta jälkimmäistä. Ongelma askarrutti Axkhimedesta. 
viikkomääriä. Eräänä päivänä hän käydessään julkisen kylpylän ammee- 
seen havaitsi, että vesi valui reunan yli sitä runsaammin, mitä syvemmälle: 
hän itse painautui, ja että hänen ruumiinsa näytti painavan tai työntävän 
alaspäin sitä vähemmän, mitä enemmän se oli upoksissa. Hänen tiedon- 
haluisessa mielessään, joka tutki ja käytti hyväksi jokaista kokemusta, 
kiteytyi äkkiä »Arkhimedeen periaate», jonka mukaan uiva kappale me- 
nettää painostaan saman verran, kuin sen syrjäyttämä vesimäärä painaa. 
Otaksuen, että uponnut kappale syrjäyttäisi vettä tilavuutensa mukaisen. 

määrän ja että tämä periaate tarjoaisi tilaisuuden tutkia kruunun kulta- 
pitoisuutta, Arkhimedes (jos saamme uskoa vakavaa Vitruviusta) pyyhälsi 
alastomana kadulle ja syöksyi asuntoonsa huutaen: Heureka! heureka! Olen 
keksinyt sen! Olen keksinyt sen!» Kotona hän heti huomasi, että tietty 
hopeamäärä, koska sen tilavuus oli suurempi kuin samanpainoisen kulta- 
määrän, syrjäytti enemmän vettä upoksissa ollessaan. Hän huomasi 
myös, että kruunu voteen upotettuna syrjäytti enemmän vettä kuin kruu- 
nun painoinen kultamäärä, ja päätteli siitä, että kruunuun oli sekoitettu 
jotakin kultaa kevyempää metallia. Panemalla hopeaa kullan tilalle siihen 
kultapainoon, jota hän käytti vertailuun, Arkhimedes saattoi sanoa tar- 
kalleen, kuinka paljon hopeaa oli käytetty kruunuun ja kuinka paljon 
kultaa varastettu. 

Hänelle ei merkinnyt niin paljon se, että oli tyydyttänyt kuninkaan 
uteliaisuuden, kuin se, että oli tullut keksineeksi uivien kappalten lain ja 
keinon ominaispainon määräämiseksi. Hän valmisti planetaarion, joka 
kuvasi Aurinkoa, Maata, Kuuta ja viittä silloin tunnettua kiertotähteä 
(Saturnus, Jupiter, Mars, Venus ja Merkurius) ja jossa nämä oli siten asen- 
nettu, että kiertämällä kampea saatettiin panna kaikki nämä taivaankappa- 
leet liikkeeseen eri suuntiin ja eri nopeuksin. Todennäköisesti hän oli 
samaa mieltä kuin Platon, joka arveli, että taivaallisia liikuntoja hallitse- 
vat lait ovat kauniimmat kuin tähdet.! Eräässä kadonneessa tutkielmassa, 
joka on osittain säilynyt myöhemmissä yhteenvedoissa, Arkhimedes antoi 
niin täsmällisen muodon vivun ja vaa'an kaavoille, ettei niitä parannettu 
ennen kuin 1886. »Yhteismitalliset suureet», sanotaan VI väittämässä, 
vovat tasapainossa etäisyyksillä, jotka ovat kääntäen verrannolliset niiden 
painoon.» Tästä hyödyllisestä toteamuksesta ilmenevä loistava tapa yksin- 
kertaisesti esittää monimutkaisia suhteita liikuttaa tiedemiehen sielua 
yhtä syvästi kuin Praksiteleen »Hermes» taiteilijaa. Miltei huumautuneena 
siitä voiman näkemyksestä, jonka vipu ja väkipyörä hänessä synnyttivät, 
Arkhimedes julisti, että jos hänellä olisi kiinteä tukipiste, hän voisi liikut- 
taa mitä hyvänsä. »Pa bo, kai tan gan kino», hänen kerrotaan lausuneen 
Syrakusan doorilaismurteella: *Antakaa minulle kiinteä piste seisoakseni, 
niin vipuan maan paikoiltaan.? Hieron haastoi hänet olemaan sanojensa 
mittainen ja huomautti niistä vaikeuksista, joita hänen miehillään oli hina- 
tessaan suurta sotalaivaa rannalle. Arkhimedes asensi sarjan hammasrat- 
taita ja väkipyöriä, joiden avulla hän saattoi koneiston toisessa päässä 
istuen vetää täyteen lastatun aluksen vedestä maalle. 


1 Cicero näki laitteen kaksisataa vuotta myöhemmin ja ihmetteli sen monimutkaista 
synkronismia. »Kun Gallus liikutti maapalloa», hän kirjoittaa, »Kuu tosiaan oli aina 
yhtä monta kierrosta Auringosta jäljessä pronssilaitteessa kuin se taivaalla oli päiviä 
jäljessä. Siten sama auringonpimennys tapahtui maapallolla, mikä olisi todellisuudessa- 
kin tapahtunut. 

Ihastuneena tästä taidonnäytteestä kuningas pyysi Arkhimedesta som- 
mittelemaan muutamia sotakoneita. Molemmille miehille luonteenomaista 
on, että Arkhimedes suunniteltuaan ne unohti ne ja ettei rauhaa rakastava 
Hieron niitä koskaan käyttänyt. Arkhimedeella oli, sanoo Plutarkhos, 


niin ylevä mieli, niin syvällinen sielu ja sellainen tietämyksen aarre, 
että vaikka nämä keksinnöt olivat saattaneet hänet yli-inhimillisen 
viisauden maineeseen, hän ei kuitenkaan suostunut jättämään jäl- 
keensä mitään kirjoitettua moisista aineista, vaan hyläten likaisena 
ja epäjalona ... kaikenlaisen taidon, joka sallii käyttää itseään 
pelkästään hyödyn ja voiton tavoitteluun, hän kohdisti koko kiin- 
tymyksensä ja kunnianhimonsa niihin puhtaampiin mietiskelyihin, 
joiden yhteydessä ei voi olla puhetta elämän halvoista välttämättö- 
myyksistà — tutkimuksiin, joiden etevämmyys kaikkien toisten 
suhteen on kiistaton ja joiden kohdalla epäilystä voi herätä vain 
sen suhteen, ansaitseeko ihailuamme enemmän tutkittujen aineiden 
kauneus ja suuruus vai todistelumenetelmien ja -keinojen täsmäl- 
lisyys ja painavuus. 


Mutta Hieronin kuoltua Syrakusa joutui selkkaukseen Rooman kanssa, 
ja urhea Marcellus ahdisti sitä maalta ja mereltä. Vaikka Arkhimedes sil- 
loin (212) oli viidenkahdeksatta ikäinen, hän valvoi puolustusta kummalla- 
kin rintamalla. Satamaa suojaavien muurien turviin hän sijoitti katapult- 
teja, jotka saattoivat singota raskaita kiviä melkoisen matkan. Niiden 
ammussade oli niin tuhoisa, että Marcellus peräytyi, kunnes saattoi edetä 
yöllä. Mutta kun laivat nähtiin lähellä rannikkoa, ahdistivat niiden meri- 
miehiä Arkhimedeen apulaisten muureihin poraamista rei'istä ampuvat 
jousimiehet. Sitä paitsi keksijä oli rakennuttanut muurien sisäpuolelle 
suuria nostokurkia, jotka roomalaisten alusten tullessa lähettyville kampien 
ja väkipyörien avulla käännettiin niin, että ne saattoivat pudottaa laivoihin 
raskaita kiviä tai lyijypainoja, jotka upottivat monta alusta. Toiset, jät- 
tiläiskokoisilla koukuilla varustetut nostokurjet tarttuivat kiinni aluksiin, 
nostivat ne ilmaan, ruhjoivat ne kallioita vastaan tai paiskasivat ne perä 
edellä mereen.! Marcellus veti pois laivastonsa ja pani toivonsa maavoimien 
hyökkäykseen. Mutta Arkhimedes pommitti hänen joukkojaan katapult- 
tien raskailla kiviammuksilla niin menestyksellisesti, että roomalaiset pake- 
nivat sanoen jumalien taistelevan heitä vastaan ja kieltäytyivät enää 
hyökkäämästä. »Niin suureksi ja ihmeelliseksio, huomauttaa Polybios, »voi 
yhden miehen nero osoittautua oikein käytettynä. Roomalaiset, jotka 
olivat voimakkaat sekä merellä että maalla, saattoivat täydellä syyllä 


1 Lukianos, ei aivan luotettava kertoja, on ensimmäinen, joka kuvailee, miten Arkhi- 
medes sytytti roomalaisia laivoja palamaan keskittämällä suurien koveroiden peilien 


avulla niihin auringonsäteitä. 

toivoa valloittavansa kaupungin heti, kun Syrakusan vanhus olisi poissa 
tieltä. Hänen ollessaan saapuvilla he eivät tohtineet hyökätä.» 

Marcellus luopui ajatuksesta valloittaa Syrakusa rynnäköllä ja tyytyi 
hitaampaan saartomenetelmään. Kahdeksan kuukauden piirityksen jäl- 
keen nälkää näkevä kaupunki antautui. Seuranneen teurastuksen ja ryös- 
tön aikana Marcellus määräsi, ettei Arkhimedesta saanut vahingoittaa. 
Ryöstön kestäessä muuan roomalainen sotamies tapasi iäkkään syrakusa- 
laisen syventyneenä tutkimaan hiekkaan piirtelemiään kuvioita. Rooma- 
lainen käski miehen paikalla mennä Marcelluksen puheille. Arkhimedes 
kieltäytyi lähtemästä, ennen kuin hän oli ratkaissut probleemansa; hän 
svannotti hartaasti sotamiestä», kertoo Plutarkhos, »ettei hänen tarvitsisi 
jättää työtään keskeneräiseksi ja johtopäätöksiä vaille, mutta ollenkaan 
heltymättä sotamies oitis tappoi hänet». Siitä kuultuaan Marcellus murehti 
ja teki kaikkensa vainajan omaisten lohduttamiseksi. Roomalainen sota- 
päällikkö pystytti Arkhimedeen muiston kunnioittamiseksi komean hauta- 
patsaan, johon matemaatikon oman toivomuksen mukaisesti oli kaiverrettu 
lieriön sisällä olevan pallon kuva. Arkhimedes näet piti elämänsä suurim- 
pina saavutuksina näiden kappaleiden pinta-alan ja tilavuuden kaavojen 
selville saamista. Hän ei ollut kovinkaan väärässä, sillä yhden merkitsevän 
väittämän lisääminen geometriaan on suuriarvoisempaa ihmiskunnalle 
kuin kaupungin piirittäminen tai puolustaminen. Arkhimedeelle on annet- 
tava sama arvo kuin Newtonille, ja luettava hänen ansiokseen sellainen 
määrä saavutuksia matematiikan alalla, ettei kukaan toinen ole maailman- 
historian aikana sitä ylittänyt. 


Jollei orjia olisi ollut niin runsaasti ja jollei niiden ylläpito olisi ollut 
niin huokeata, Arkhimedeesta olisi voinut tulla todellisen teollisuuden val- 
lankumouksen johtaja. Muuan mekaniikan ongelmia koskeva tutkielma, 
jota väärin on luultu Aristoteleen kirjoittamaksi, ja samoin erheellisesti 
Eukleideen teokseksi arveltu tutkielma painosta olivat hahmotelleet muu- 
tamia statiikan ja dynamiikan alkeellisia periaatteita satasen vuotta 
ennen Arkhimedesta. Straton Lampsakolainen, Theofrastoksen seuraaja 
Lykeionin johtajana, suuntasi deterministisen materialisminsa fysiikan alalle 
ja esitti n. 280 opin, että luonto kammoaa tyhjiöitäv. Lisäämällä, että 
tyhjiö voidaan luoda keinotekoisesti», hän raivasi tien tuhansille keksin- 
nöille. Aleksandrialainen Ktesibios (n. 200) tutki lapon (joita Egyptissä 
oli käytetty jo 1500 e.Kr.) fysiikkaa ja kehitti painopumpun, hydrauliset 
urut ja hydraulisen kellon. Arkhimedes todennäköisesti paransi ikivanhaa 
egyptiläistä vesiruuvia, joka kirjaimellisesti pani veden virtaamaan ylä- 
mäkeä, — ja tietämättään antoi sille nimensä. Byzantionilainen Filon 
keksi n. 150 pneumaattista ja sotakonetta. Aleksandrialaisen Heronin 
höyrykone, joka keksittiin roomalaisten valloitettua Kreikan, oli tämän 

mekaniikan kehityskauden laki- ja päätepiste. Filosofinen traditio oli liian 
voimakas. Kreikkaläinen ajattelu palasi takaisin teorian pariin, ja Kreikan 
teollisuus tyytyi orjien työvoimaan. Kreikkalaiset tunsivat magneetin ja 
meripihkan sähköiset ominaisuudet, mutta he eivät tajunneet näissä eris- 
kummallisissa ilmiöissä piilevän mitään teollisia mahdollisuuksia. Antiikki 
päätteli tiedottomasti, ettei maksanut vaivaa olla uudenaikainen. 


III. ARISTARKHOS, HIPPARKHOS, ERATOSTHENES 


Kreikan matematiikka oli hellenistisen ajan innoitus- ja kukoistuskau- 
destaan kiitollisuuden velassa Egyptille, Kreikan tähtitiede Babylonille. 
Kun Aleksanteri mursi auki idän portit, pääsi se ideoiden vaihto, joka 
kolmesataa vuotta aikaisemmin oli myötävaikuttanut Kreikan tieteen 
syntyyn Jooniassa, taas käyntiin ja laajenikin. Tämän uuden Egyptiin ja 
lähi-itään saadun kosketuksen ansioksi on luettava se kummallinen seikka, 
että Kreikan tiede kohosi korkeimmilleen hellenistisenä aikana, jolloin 
Kreikan kirjallisuus ja taide olivat laskussa. 

Geosentrinen teoria hallitsi Kreikan tähtitiedettä, mutta samolainen 
Aristarkhos on loistava poikkeus. Hänessä oli sellainen hehkuva into, että 
hän tutki sen melkein kaikkia haaroja ja niitti mainetta monen alalla.? 
Hänen ainoassa säilyneessä tutkielmassaan »Auringon ja Kuun koosta ja 
etäisyyksistä» ei ole vihjaustakaan aurinkokeskisyydestä; siinä päinvastoin 
edellytetään, että Aurinko ja Kuu kiertävät ympyränmuotoista rataa 
Maan ympäri. Mutta Arkhimedeen »Hiekkaleskussa» sanotaan nimen- 
omaan, että Aristarkhos oletti »kiintotühtien ja Auringon pysyvän liikku- 
mattomina, Maan kiertävän Aurinkoa ympyrän kehää pitkin, Auringon 
olevan radan keskipisteessä». Plutarkhos kertoo stoalaisen Kleantheen 
halunneen saattaa Aristarkhoksen syytteeseen, koska tämä soli pannut 
Maailmankaikkeuden Lieden (so. Maan) liikkeeseen». Seleukeialainen Se- 
leukos puolusti aurinkokeskistä katsomusta, mutta Kreikan tiedemaailman 
yleinen mielipide oli sitä vastaan. Aristarkhos itse näyttää luopuneen 
hypoteesistaan, kun hänen ei onnistunut saattaa sitä sopusointuun taivaan- 
kappaleiden liikkeen otaksutun ympyränmuotoisuuden kanssa. Kaikki 
Kreikan tähtitieteilijät näet pitivät selviönä, että radat olivat ympyrän- 


1 Aristarkhos arvioi Auringon tilavuuden 300 kertaa niin suureksi kuin Maan (todel- 
lisuudessa se on toista miljoonaa kertaa niin suuri); tämä arvio tuntuu meistä alhaiselta, 
mutta olisi hämmästyttänyt Anaksagorasta tai Epikurosta. Hän laski Kuun halkaisijan 
kolmannekseksi Maan halkaisijasta, mikä on 8 %:n erehdys, ja etäisyytemme Auringosta 
kaksikymmentä kertaa (se on lähes 400 kertaa) niin pitkäksi kuin etäisyytemme Kuusta. 
sKun Aurinko on täydellisesti pimentynyte, sanotaan eräässä väittämässä, »Aurinko ja 
Kuu ovat silloin saman kartion sisällä, jonka kärki on meidän silmássámme. 

muotoisia. Mahdollisesti sai inho katkojuomaa kohtaan Aristarkhoksen 
rupeamaan myös antiikin Galileiksi, kuten hän oli ollut sen Kopernikus. 

Hellenistisen tieteen onnettomuutena oli, että Kreikan etevimmät tähti- 
tieteilijät kävivät aurinkokeskisen teorian kimppuun argumentein, jotka 
näyttivät kumoamattomilta ennen Kopernikuksen aikoja. Bithynian 
Nikaiasta kotoisin oleva Hipparkhos tosin teki itsensä syypääksi meidän 
mielestämme huippuerehdykseen, mutta hän oli silti tiedemies parasta 
lajia, loputtoman tiedonhaluinen, hartaan kärsivällinen tutkijana ja niin 
huolellisen tarkka havaintojen tekijänä ja selostajana, että antiikki sanoi 
häntä vTotuuden rakastajaksi» Hän käsitteli ja kaunisti miltei jokaista 
tähtitieteen alaa ja antoi niille kiinteän muodon, joka pysyi sellaisena seit- 
semäntoista vuosisataa. Hänen monista teoksistaan on säilynyt vain yksi, 
Eudoksoksen ja Aratos Soloilaisen »Fainomena»teoksen kommentaari. 
Klaudios Ptolemaioksen »Almagestin? (n. 140 j.Kr.) perusteella saamme 
kuitenkin hänestä käsityksen, se kun perustuu hänen tutkimuksiinsa ja 
laskelmiinsa. »Ptolemaiolaisen tähtitieteen» oikeampi nimi olisi »Hippar- 
khoksen tähtitiede». Hän paransi, luultavasti babylonilaisia esikuvia seu- 
raten, astrolabiumeja ja oktantteja, jotka olivat ajan tärkeimmät tähti- 
tieteelliset kojeet. Hän otti käytäntöön tavan määritellä pituus- ja leveys- 
asteiden avulla Maassa olevien paikkojen sijainnin; hän koetti organisoida 
Välimeren maailman tähtitieteilijät suorittamaan havaintoja ja mittauksia 
kaikkien tärkeiden kaupunkien aseman määräämiseksi tätä järjestelmää 
käyttäen. Poliittiset levottomuudet ehkäisivät hankkeen, joka voitiin 
toteuttaa vasta Ptolemaioksen järjestyneempänä aikana. Hipparkhoksen 
tähtitieteellisiä suhteita koskevat matemaattiset tutkimukset johtivat hänet 
laatimaan sinus-taulukon ja siten perustamaan trigonometrian. Saaden 
epäilemättä apua Babyloniasta tuoduista nuolenpääkirjoitustauluista hän 
laski likimääräisen tarkasti aurinko-, kuu- ja tähtivuoden pituuden. 
Aurinkovuoden pituudeksi hän sai 365 1/; vuorokautta vähennettynä 4 
minuutilla 48 sekunnilla; nykyisten laskelmiemme mukaan virhe on 6 
minuuttia. Kuuvuoden kuukauden hän laski 29 vuorokaudeksi 12 tunniksi 
44 minuutiksi ja 2 !/, sekunniksi, mikä poikkeaa vähemmän kuin sekunnin 
nykyisin hyväksytystä luvusta. Hän arvioi, päästen vaikuttavan lähelle 
nykyaikaisten mittausten tuloksia, kiertotähtien synodiset periodit, eklipti- 
kan ja Kuun radan kaltevuuden, Auringon apogeumin ja Kuun horison- 
taaliparallaksin. Kuun etäisyyden Maasta hän arvioi hiukan yli 400 000 
kilometriksi — erehtyen vain viisi prosenttia. 

Tämän tietämyksensä nojalla Hipparkhos päätteli, että maakeskinen 
käsitys pystyi paremmin selittämään tunnetut tosiasiat kuin Aristarkhok- 
sen hypoteesi. Aurinkokeskinen teoria ei voinut selviytyä matemaattisesta 
analyysistä muuten kuin otaksumalla Maan radan ellipsin muotoiseksi, ja 
tällainen olettamus oli niin tuiki vieras kreikkalaisten ajattelulle, ettei 

Aristarkhoskaan näytä ottaneen sitä huomioon. Hipparkhos tuli sitä lähelle 
seksentrisyysteoriassaans, joka selitti Auringon ja Kuun kiertonopeuden 
näennäiset epäsäännöllisyydet otaksumalla, että Auringon ja Kuun ratojen 
keskukset olivat jonkin verran Maan toisella laidalla. Niin vähän puuttui, 
että Hipparkhoksesta olisi tullut antiikin tähtitieteilijöistä suurin teoree- 
tikko, kuten hän oli suurin havaintojen tekijä. 

Yö yöltä taivasta tarkkaillessaan Hipparkhos eräänä iltana yllätyksek- 
seen näki tähden paikalla, jossa hänen varman tietonsa mukaan sellaista 
ei ollut aikaisemmin ollut. Todetakseen myöhemmät muutokset hän laati 
n. 129 e.Kr. luettelon, kartan ja pallokartan taivaasta. Hän määräsi 1 080 
kiintotähden paikan taivaallisia pituus- ja leveysasteita käyttäen suureksi 
helpotukseksi myöhemmille tähtitaivaan tutkijoille. Verratessaan omaa 
karttaansa Timokhareen 166 vuotta aikaisemmin laatimaan Hipparkhos 
laski, että tähtien näennäinen paikka oli väliaikana muuttunut parin asteen 
verran. Tämän nojalla hän teki älykkäimmän keksintönsä 1, päiväntasauk- 
sen presession, päiväntasauspisteiden meridiaanille tulon hetken hitaan 
päivittäisen edistämisen.? Hän laski presession kuudeksineljättä kaari- 
sekunniksi vuodessa; nykyinen arvio on viisikymmentä. 

Olemme poiketen kronologisesta järjestyksestä sivuuttaneet Aristarkhok- 
sen ja Hipparkhoksen välissä eläneen tiedemiehen, jonka laaja oppineisuus 
hankki hänelle pilkkanimet Pentathlos ja Beta, koska hän niitti mainetta 
monella alalla eikä millään jäänyt jälkeen kenestäkään muusta kuin ete- 
vimmästä. Perimätiedon mukaan Eratosthenes Kyreneläisellä oli poik- 
keuksellisen loistavia opettajia: stoalainen Zenon, skeptikko Arkesilaos, 
runoilija Kallimakhos, kieliopintekijä Lysanias. Kun hän oli ehtinyt nel- 
jänkymmenen vuoden ikään, hänen monipuolisten tietojensa maine oli 
kohonnut niin suureksi, että Ptolemaios III teki hänestä Aleksandrian kir- 
jaston johtajan. Hän kirjoitti nidoksen runoja ja huvinäytelmän historian. 
Khronografiassaan hän koetti ajoittaa Välimeren maiden historian tärkeim- 
mät tapahtumat. Hän kirjoitti matemaattisia erikoistutkimuksia ja keksi 
mekaanisen menetelmän keskivertojen laskemiseksi kahden suoran viivan 
jatkuvassa suhteessa. Hän mittasi ekliptikan kaltevuuden 23 asteeksi 51 
minuutiksi erehtyen vain puoli prosenttia. Hänen suurim saavutuksensa 
oli maan ympärysmitan laskeminen 252 000 stadioniksi (24662 mailiksi); 
nykyisin se arvioidaan 24847:ksi. Huomattuaan, että aurinko Syenessä 
paistoi kesäpäivän seisauksen aikaan keskipäivällä suoraan erään ahtaan 


1 Mikäli hän ei ollut saanut sitä babylonilaiselta edeltäjältään Kidinnulta. 0n 

2 Päiväntasaukset ovat ne kaksi vuoden päivää, jolloin Aurinko vuotuisessa näennäis- 
liikkeessään leikkaa päiväntasaajan pohjoiseen (meidän kevät-, Argentiinan syyspäivän- 
tasaus) tai eteläiseen (meidän syyspäiväntasauksemme) suuntaan; tällöin ovat päivä ja 
yö vuorokauden ajan yhtä pitkät. Päiväntasauspisteet ovat ne taivaan pisteet, joissa 


taivaanpallon ekvaattori leikkaa ekliptikan. 


650 HELLENISTINEN HAJAANNUS 


ja syvän kaivon pintaan, ja tietäen, että samalla hetkellä erään obelis- 
kin varjo Aleksandriassa, n. 805 kilometriä pohjoisempana, osoitti aurin- 
gon olevan suunnilleen 7 1j, asteen päässä taivaannavasta mitattuna mo- 
lempia kaupunkeja yhdistävän pituusasteen meridiaanista, hän päätteli, 
ottä seitsemän ja puolen asteen matka Maan ympärysmitasta oli kahdek- 
sansataa kilometriä ja koko ympärysmitta siis 360:7,5 X 805 eli n. 
38 640 kilometriä. 

Maan mitattuaan Eratosthenes ryhtyi sitä kuvailemaan. Hänen Geo- 
grafika-teoksensa sisältää kertomuksia, joita ovat laatineet Aleksanterin 
tarkastusmiehet, Megastheneen kaltaiset matkailijat, Nearkhoksen kaltai- 
set kaukomatkaajat ja löytöretkeilijät sellaiset kuin Massalian Pytheas, 
joka n. 320 oli purjehtinut Skotlannin ympäri Norjaan ja kenties aina napa- 
piirille saakka. Eratosthenes ei tyytynyt vain kuvailemaan kunkin seudun 
fyysillisiä piirteitä, vaan koetti selittää ne veden, tulen, maanjäristyksen 
tai tulivuorenpurkauksen toiminnan avulla. Hän kehoitti kreikkalaisia 
luopumaan nurkkakuntaisesta ihmiskunnan jakamisesta helleeneihin ja 
barbaareihin. Ihmiset pitäisi jakaa ei kansakunnittain, vaan yksilöiden 
mukaan. Monet helleenit, Eratosthenes arveli, olivat lurjuksia, monet 
persialaiset ja intialaiset hienoja miehiä, ja roomalaiset olivat osoittaneet 
kreikkalaisia paremmin ymmärtävänsä yhteiskunnallista järjestystä ja 
tehokasta hallitsemista. Eratosthenes tiesi vain vähän pohjois-Euroopasta 
tai -Aasiasta, vielä vähemmän Ganges-virran eteläpuolisesta Intiasta eikä 
yhtään mitään etelä-Afrikasta, mutta hän oli, mikäli tiedetään, ensimmäi- 
nen maantieteilijä, joka mainitsee kiinalaiset. »Jollei» sanotaan eräässä 
tärkeässä kohdassa, »Atlantin valtameren laajuus olisi esteenä, voisimme 
helposti kulkea meritse Iberiasta (Espanjasta) Intiaan pysyttelemällä koko 
ajan samalla leveyspiirillä.» 


IV. THEOFRASTOS, HEROFILOS, ERASISTRATOS 


Eläintiede ei antiikin aikana enää päässyt uudelleen kohoamaan Aristo- 
teleen »Eläinten historian» tasolle. Arvattavasti sen mukaan kuin työn- 
jaosta oli sovittu, Aristoteleen seuraaja Theofrastos kirjoitti klassillisen 
tutkimuksen Kasvien historia» ja teoreettisluonteisemman esityksen »Kas- 
vien alkuperästä». Theofrastos oli innostunut puutarhanhoitoon ja tunsi 
aineensa joka puolelta. Hän oli monessa suhteessa mestariaan tieteelli- 
sempi, huolellisempi tosiasioiden suhteen ja järjestelmällisempi yritykses- 
sään. Kirja, jossa ei esiinny luokittelua, oli hänen sanojensa mukaan yhtä 
epäluotettava kuin suitseton hevonen. Hän jakoi kasvit puihin, pensai- 
siin, varpuihin ja yrtteihin sekä luetteli kasvin tärkeimpinä osina juuren, 
rungon, haaran, oksan, lehden, kukan ja hedelmän. Tätä luokittelua ei 
saatu paremmaksi ennen kuin vasta 1561. »Kasvilla», hän kirjoitti, »on 
itämiskyky kaikissa osissaan, sillä niissä kaikissa on elämää... Kasvit 

syntyvät seuraavin tavoin: itsestään, siemenestä, juuresta, irroitetusta pa- 
lasesta, haarasta, oksasta, pilkotuista puupaloista tai itse rungosta.» Hä- 
nellä ei ollut selvää käsitystä kasvien suvullisesta lisääntymisestä, paitsi 
mitä muutamiin lajeihin, kuten viikunapuuhun ja taatelipalmuun, tulee; 
tällöin hän noudatti babylonialaisten kuvauksia hedelmöittämisestä ja 
kaprifikaatiosta. Hän pohti kasvien maantieteellistä leviämistä, niiden 
käyttöä teollisuuteen ja niille edullisimpia ilmastosuhteita. Hän tutki 
puolen tuhannen lajin yksityiskohtia niin pikkumaisen tarkasti, että se on 
hämmästyttävää mikroskoopittomana aikana. Kaksituhatta vuotta ennen 
Goetheä hän oivalsi, että kukka on muuttunut lehti. Hän oli luonnontut- 
kija useammalla kuin yhdellä tavalla, ja hän torjui jyrkästi kaikki hänen 
aikanaan yleiset yliluonnolliset selitykset kasvitieteen merkillisyyksille. 
Hänessä oli aidon tiedemiehen tiedonhalua, eikä hän pitänyt filosofin 
arvolle sopimattomana kirjoittaa tutkimuksia kivistä, mineraaleista, säästä, 
tuulista, uupumuksesta, geometriasta, tähtitieteestä ja Sokratesta van- 
hempien kreikkalaisten fysikaalisista teorioista. »Ellei Aristotelesta olisi 
ollut», sanoo Sarton, vaikakautta olisi sanottu Theofrastoksen ajaksi.» 
Theofrastoksen yhdeksäs kirja» sisältää yhteenvedon kaikesta, mitä 
kreikkalaiset tiesivät kasvien lääketieteellisistä ominaisuuksista. Muuta- 
massa kohdassa on viittaus anestesiaan, siinä kun kuvataan Dictamnus- 
kasvia (»palavaa pensasta»), joka on »erityisen sovelias synnyttäville nai- 
sille; sanotaan, että se joko tekee synnytyksen helpoksi tai vaimentaa 
tuskat». Lääketiede edistyi nopeasti tällä aikakaudella, ehkäpä sen vuoksi, 
että se olisi muuten jäänyt jälkeen monimuotoisen kaupunkisivistyksen 
synnyttämistä uusista ja leviävistä taudeista. Kreikkalaisten perehtymi- 
nen egyptiläisten perimätietoon oli virikkeenä uusiin edistysaskeleihin. 
Ptolemaiokset olivat häikäilemättömän avuliaita. He eivät ainoastaan 
sallineet eläinten ja raatojen leikkaamista, vaan luovuttivat muutamia tuo- 
mittuja rikollisia elävältä leikeltäviksi. Tällaista rohkaisua saatuaan ihmis- 
ruumiin anatomia kehittyi tieteeksi, ja ne mielettömät käsitykset, joihin 
Aristoteles oli langennut, tulivat tuntuvassa määrässä tarkistetuiksi. 


Khalkedonilainen Herofilos, joka toimi Aleksandriassa vuoden 285 
vaiheilla, leikkasi ihmissilmän ja selitti oivallisesti verkkokalvon ja silmä- 
hermot. Hän leikkasi myös aivot, kuvasi isot ja pienet aivot sekä aivokal- 
von, antoi nimensä torcular Herophilille (kovassa aivokalvossa olevalle 
veriviemärien yhtymälle) ja palautti aivoille niiden kunniasijan ajattelun 
tyyssijana. Hän käsitti hermojen merkityksen, pani alulle niiden jaka- 
misen tunto- ja liikuntahermoihin ja erotti toisistaan pääkallon ja selkä- 
ytimen hermot. Hän teki eron valtimoiden ja laskimoiden välillä, keksi, 
että valtimot kuljettivat verta sydämestä ruumiin eri osiin, ja itse asiassa 
keksi verenkierron tuhatyhdeksänsataa vuotta ennen Harvey'a. Kos- 
saarelaisen lääkärin Praksagoraan neuvoa seuraten hän liitti valtimon koet- 
telemisen taudin määrittelyyn ja käytti vesikelloa mitatessaan valtimon- 
lyönnin tiheyttä. Hän leikkasi ja kuvasi munasarjat, kohdun, rakkula- ja 
prostata-rauhasen. Hän tutki maksaa ja haimaa ja antoi pohjukaissuo- 


652 HELLENISTINEN HAJAANNUS 


lelle sen nykyisen nimen. »Tiede ja taide eivät voi mitään näyttää», Hero- 
filos kirjoitti, »voima on ponnistuskyvytön ja kaunopuheisuus voimaton, 
ellei terveyttä olo.» 

Mikäli nykyisin voimme arvostella, oli Herofilos antiikin suurin anatomi 
ja Erasistratos suurin fysiologi. Viimeksi mainittu oli syntynyt Keos- 
saarella, opiskeli Ateenassa ja toimi lääkärinä Aleksandriassa vuoden 258. 
paikkeilla. Hän teki selvemmän eron isojen ja pikku aivojen välillä kuin 
Herofilos ja kokeili elollisilla olioilla aivojen toiminnan selvittämiseksi. 
Hän kuvaili ja selitti kurkunkannen, suoliliepeen, maitiaissuonten ja sydä- 
men aorta- ja keuhkoläpän toimintaa. Hänellä oli jonkinlainen aavistus. 
perusaineenvaihdosta, sillä hän suunnitteli kömpelön hengityskalorimet- 
rin. Erasistratos väitti, että jokainen elin on yhteydessä muun elimistön 
kanssa kolmellatavalla, valtimon, laskimon ja hermon välityksellä. Hän koetti 
selittää kaikki fysiologiset ilmiöt luonnollisilla syillä ja hylkäsi kaikki viit- 
taukset mystillisiin olioihin. Hän pani viralta Hippokrateen nesteteorian, 
josta Herofilos oli pitänyt kiinni. Hänen käsityksensä mukaan lääketiede 
oli pikemmin ennakkoehkäisyä hygienian avulla kuin terapiaa; niinpä hän. 
vastustikin runsasta rohtojen käyttöä ja suonen iskemistä luottaen niiden 
sijasta ruokavalioon, kylpyihin ja voimisteluun. 

Tällaiset miehet tekivät Aleksandriasta muinaisajan lääketieteen Wienin, 
mutta eteviä lääketieteellisiä koulukuntia oli myös Tralleessa, Miletok- 
sessa, Efesoksessa, Pergamonissa, Taraassa ja Syrakusassa. Monessa kau- 
pungissa oli kunnallinen lääkintölaitos. Sen palveluksessa olevat lääkärit. 
saivat vaatimattoman palkan, mutta heitä pidettiin arvossa, koska eivät 
tehneet eroa köyhän ja rikkaan, orjan ja vapaan välillä ja koska he suorit- 
tivat työtään aikaansa säästämättä ja vaaroja pelkäämättä. Miletolainen 
Apollonios taisteli lähisaarten ruttoa vastaan korvauksetta; kun kulku- 
tauti, jota Kos-saaren lääkärit koettivat hillitä, kaatoi heidät kaikki, tuli 
naapurikaupungeista toisia lääkäreitä apuun. Hellenistisen ajan lääkärit 
saivat monia julkisia kiitollisuuden osoituksia, ja vaikka antiikin aikanakin 
tehtiin pilaa lääkärien kykenemättömyydestä, tämä suuri ammattikunta 
piti korkeana sen moraalin, jonka se oli saanut Hippokrateelta kalleimpana. 
perintöosuutena. 


YHDEKSÄSKOLMATTA LUKU 


FILOSOFIAN ANTAUTUMINEN 


Kreikkalaisessa filosofiassa yhtyi kolme virtausta, luonnontieteellinen, 
metafyysinen ja eetillinen. Luonnontieteellisen virtauksen etevin edustaja 
oli Aristoteles, metafyysisen Platon, eetillisen Zenon Kitionilainen. Luon- 
nontieteellisen virtauksen kehityksen päätti tieteen erkaneminen filoso- 
fiasta Arkhimedeen ja Hipparkhoksen aikana, metafyysinen tyrehtyi 
Pyrrhonin ja myöhemmän akatemian skeptillisyyteen, mutta eetillinen 
pysyi elinvoimaisena, kunnes kristinusko kukisti tai sulatti itseensä epi- 
kurolaisuuden ja stoalaisuuden. 


I. SKEPTILLISYYDEN HYÖKKÄYS 


Keskellä laajenevaa hellenististä kulttuuria säilytti Ateena, joka oli siitä 
suuren osan äiti ja suurimman osan lemmitty, johtoaseman kahdella alalla, 
nimittäin draaman ja filosofian. Maailmaa eivät siinä määrin askarrutta- 
neet sodat ja vallankumoukset, uudet tieteet ja uudet uskonnot, kauneuden- 
rakkaus ja kullan tavoittelu, ettei siltä olisi liiennyt jonkin verran aikaa 
totuuden ja erehdyksen, aineen ja hengen, vapauden ja pakon, ylevyyden 
ja halpamaisuuden, elämän ja kuoleman ratkaisemattomille, mutta väis- 
tämättömille ongelmille. Kaikkialta Välimeren kaupungeista saapui, usein 
tuhansia vaivoja kokien, nuoria miehiä opiskelemaan niihin saleihin ja 
puutarhoihin, joissa Platonin ja Aristoteleen muisto oli ilmielävä. 

Lykeionissa jatkoi uuttera Theofrastos Lesbolainen empiiristä perinnettä. 
Peripateetikot olivat pikemmin tutkijoita ja oppineita kuin filosofeja. He 
harrastivat zoologisia, kasvitieteellisiä, elämäkerrallisia erikoistutkimuksia 
ja luonnontieteiden, filosofian, kirjallisuuden ja lakitieteen historiaa. 
Neljäneljättä vuotta kestäneenä johtajakautenaan Theofrastos tutki 
monia tieteen aloja ja julkaisi neljäsataa nidosta, jotka koskivat miltei 
kaikkia mahdollisia aineita sodasta rakkauteen. Hänen lentokirjasensa 
»Àvioliitosta» piteli pahoin naissukupuolta, ja sitä piteli vuorostaan pahoin 
Epikuroksen rakastajatar Leontion, joka sepitti oppineen ja musertavan 
vastineen. Silti sanoo Athenaios juuri Theofrastoksen esittäneen sen herkän 
ajatuksen, että »kauneus tulee kauniiksi kainouden avulla». Diogenes 
Laörtios kuvaa häntä »mit& hyväntahtoisimmaksi ja erittäin lempeäksi 
mieheksi»; niin kaunopuheiseksi, että hänen alkuperäinen nimensä unohtui 
ja muistettiin vain Aristoteleen antama, joka merkitsee, että hän puhui 
kuin jumala; niin suosituksi, että kaksituhatta oppilasta kerääntyi hänen 

luennoilleen ja Menandros oli hänen uskollisimpia opetuslapsiaan. Jälki- 
maailma piti erityisessä arvossa hänen teostaan »Luonteista», ei siksi, että 
se oli erään kirjallisuusmuodon esikuva, vaan koska se purevasti vitsoi 
niitä vikoja, joita kaikki ihmiset löytävät toisista ihmisistä. Siinä kuvataan 
Lörppöä, joka valoittaa ylistyspuheella vaimostaan, kertoo edellisenä yönä 
näkemänsä unen, luettelee ruokalaji ruokalajilta ilta-ateriansa» ja lopuksi 
päättelee, settemme suinkaan ole sellaisia, kuin olimme ennen aikaan», 
Edelleen Typerikköä, joka teatterissa ollessaan jää yksin sikiunessa tyh- 
jään saliin... Vankan illallisen jälkeen hänen on lähdettävä ulos yöhön, 
hän palaa vain puoleksi hereillä, erehtyy ovesta, ja naapurin koira puree 
häntä. 

Theofrastoksen elämän harvoja tapahtumia oli sen lain säätäminen (307), 
joka määräsi, että filosofikoulujen opettajien vaali oli alistettava kansan- 
kokouksen hyväksyttäväksi. Samoihin aikoihin Agnonides pani Theo- 
frastosta vastaan vireille vanhan jumalattomuussyytteen. Theofrastos 
poistui melua pitämättä Ateenasta, mutta häntä seurasi niin suuri joukko 
oppilaita, että Ateenan vähittäiskauppiaat saivat aihetta valittaa myyn- 
tinsä tuhoisasti supistuneen. Laki kumottiin ennen kuin se oli ollut vuotta- 
kaan voimassa, syyte peruutettiin, ja Theofrastos palasi riemusaatossa 
Ateenaan. Hän pysyi Lykeionin johtajana miltei hänen kuudennellayhdek- 
sättä ikävuodellaan sattuneeseen kuolemaansa asti. »Koko Ateenan» ker- 
rotaan saattaneen häntä hautaan. Peripateettinen koulukunta ei elänyt 
kauan hänen kuolemansa jälkeen: tiede hylkäsi köyhtyneen Ateenan ja 
muutti upporikkaaseen Aleksandriaan, ja tutkimustyölle omistautunut 
Lykeion elää kituutti vaivalloista varjoelämää. 

Sillä välin oli Speusippos seurannut Platonia ja Ksenokrates Speusipposta 
Akatemian johtajana. Ksenokrates oli oppilaitoksen johdossa neljännes- 
vuosisadan (339—314) ja herätti elämänsä rehellisellä yksinkertaisuudella 
uutta luottamusta filosofiaan. Syventyneenä tutkimus- ja opetustyöhönsä 
hän lähti Akatemiasta vain kerran vuodessa mennäkseen katsomaan Dio- 
nysoksen teatterin tragedianäytäntöjä. Laértios kertoo, että hänen tul- 
lessaan näkyviin skaupungin rähisevä ja riitelevä rahvas teki hänelle tietä». 
Hän kieltäytyi kaikista palkkioista ja köyhtyi siinä määrin, että oli joutu- 
maisillaan vankeuteen maksamattomien verojen tähden, kun Demetrios 
Faleronilainen suoritti hänen verojäämänsä ja sai hänet vapaaksi. Make- 
donian Filippos sanoi, että Ksenokrates oli ainoa monista hänen luokseen 
saapuneista Ateenan lähettiläistä, joka osoittautui lahjomattomaksi. Hä- 
nen hyveellisyytensä ärsytti Frynetä. Väittäen olevansa vainottu tämä 
pakeni Ksenokrateen taloon ja huomattuaan, että tällä oli vain yksi vuode, 
pyysi jakaa sen hänen kanssaan. Kerrotaan, että Ksenokrates inhi- 
millisyyssyistä suostui, mutta että hän osoittautui niin kylmäksi Frynen 
lähentelylle ja viehätykselle, että tämä pakeni hänen vuoteestaan ja pöy- 

tänsä äärestä valitellen ystävilleen, että oli miehen asemesta löytänyt kuva- 
patsaan. Ksenokrates ei halunnut muuta lemmittyä kuin filosofian. 

Hänen kuollessaan Kreikan ajattelun metafyysinen virtaus oli riutumi- 
sensa partaalla samassa lehdossa, joka oli olut sen pyhäkkö. Platonin 
seuraajat olivat matemaatikkoja ja moralisteja; he uhrasivat vain niukalti 
aikaa abstraktisille kysymyksille, jotka mumoin olivat askarruttaneet 
Akatemiaa. Zenon Elealaisen skeptillinen uhma, Herakleitoksen subjek- 
tivismi, Gorgiaan ja Protagoraan metodinen epäily, Sokrateen, Aristip- 
poksen ja Eukleides Megaralaisen metafyysinen agnostisismi nousivat hal- 
litsemaan kreikkalaista filosofiaa. Järjen aikakausi päättyi. Jokainen 
mahdollinen hypoteesi oli keksitty, punnittu ja unohdettu. Maailman- 
kaikkeus oli säilyttänyt salaisuutensa, ja ihmiset väsyivät etsimään sel- 
laista, mitä loistavimmatkaan henget eivät olleet pystyneet löytämään. 
Aristoteles oli ollut Platonin kanssa yhtä mieltä vain yhdestä ainoasta 
seikasta, nimittäin lopullisen totuuden löytämisen mahdollisuudesta. 
Pyrrhon puki sanoiksi aikansa epäilykset huomauttaessaan, että molemmat 
olivat erehtyneet ennen muuta juuri tässä suhteessa. 

Pyrrhon oli syntynyt Eliissä n. 360. Hän seurasi Aleksanterin armeijaa 
Intiaan, opiskeli sikäläisten »gymnosofistien» johdolla ja kenties oppi heiltä 
osan siitä skeptillisyyttä, jonka synonyymiksi hänen nimensä tuli. Palat- 
tuaan Eliiseen hän vietti rauhallista, köyhää elämää ja opetti filosofiaa. 
Hän oli liian vaatimaton kirjoittaakseen teoksia, mutta hänen oppilaansa 
Timon Fliuslainen teki Stlloi (”Satiireja”)-sarjassa Pyrrhonin mielipiteet 
maailmalle tunnetuiksi. Näitä mielipiteitä oli varsinaisesti kolme: var- 
muuteen ei voida päästä; viisas mies pidättäytyy tuomitsemasta ja etsii 
enemmän rauhaa kuin totuutta; koska kaikki teoriat todennäköisesti ovat 
vääriä, voidaan yhtä hyvin hyväksyä oman ajan ja seudun myytit ja sovin- 
naiskäsitykset. Aistit eivät voi sen paremmin kuin järkikään hankkia 
meille varmaa tietoa, sillä aistit vääristelevät esineen sen havaitessaan, ja 
järki on pelkästään halun sofistinen käskyläinen. Jokainen johtopäätös 
olettaa väitteen todistetuksi, sillä sen ylälause edellyttää sen lopputulosta. 
Jokaisella järkisyyllä on vastaava päinvastainen järkisyyv; sama kokemus 
voi olla mieluisa tai epämieluinen olosuhteista ja mielialasta riippuen; 
sama teko voi olla siveellinen tai siveetön riippuen siitä, missä ja milloin 
elämme; samat jumalat ovat tai eivät ole olemassa, kun on kysymys ihmis- 
kunnan eri kansoista; kaikki on pelkkää mielipidettä, mikään ei ole täysin 
totta. Elämäkin on epävarma hyvä, kuolema ei ole varma paha, ihmisillä 
ei pitäisi olla ennakkoluuloja kummankaan suhteen. Parasta kaikesta on 
tyyni alistuminen: maailmaa ei ole ryhdyttävä parantamaan, vaan siihen 
on suhtauduttava kärsivällisesti. Älkäämme tulistuttako itseämme edis- 
tyksellä, vaan tyytykäämme rauhaan. Pyrrhon koetti vilpittömästi elä- 
mässään noudattaa tätä puolihindulaista filosofiaa. Hän mukautui nöyrästi 

Eliin tapoihin ja uskontoon, ei koettanut vältellä vaaroja tai pidentää elä- 
määnsä ja kuoli yhdeksänkymmenen ikäisenä. Hänen maanmiehensä suh- 
tautuivat hänen niin hyväksyvästi, että vapauttivat hänen kunniakseen 
filosofit maksamasta veroja. 

Aikakauden ironiaa oli, että Platonin opetuslapset jatkoivat tätä hyök- 
käystä metafysiikkaa vastaan. Arkesilaos, josta 269 tuli keskimmäisen 
akatemian» johtaja, muunsi Platonin kielteisen suhtautumisen aistitietoon 
yhtä täydelliseksi skeptillisyydeksi kuin Pyrrhonin, jonka vaikutuksen 
alainen hän todennäköisesti olikin. Mikään ei ole varmaa», sanoi Arkesi- 
laos, vei sekään.» Kun hänelle huomautettiin, että moinen oppi teki elämän 
mahdottomaksi, hän vastasi, että elämä oli jo kauan sitten oppinut toimi- 
maan todennäköisyyksien varassa. Sataa vuotta myöhemmin eräs vielä 
kiivaampi epäilijä ryhtyi johtamaan vuutta akatemiaa» ja pelkisti yleisen 
epäilyksen opin intellektuaaliseksi ja moraaliseksi nihilismiksi. Kyrene- 
läinen Karneades, joka Kreikan Abelard'ina saapui Ateenaan n. 193, kat- 
keroitti Khrysippoksen ja muiden opettajiensa elämän väittelemällä sapet- 
tavan nokkelasti jokaista heidän oppiaan vastaan. Koska he olivat ottaneet 
tehdäkseen hänestä loogikon, hänellä oli tapana (maksaen Protagoraalle 
tämän omalla mitalla) kiusoitella heitä: »Jos minä olen oikeassa, hyvä on, 
mutta jos olen väärässä, maksakaa takaisin oppirahani» Kun hän itse 
perusti koulun, hän puolusti yhtenä aamuna jotakin mielipidettä ja hyök- 
käsi seuraavana sitä vastaan, kummallakin kertaa niin taitavasti, että 
kumosi kummankin. Hänen oppilaansa, samoin kuin hänen elämäkertansa 
kirjoittaja, ovat turhaan koettaneet saada selville hänen todellisia mieli- 
piteitään. Hän ryhtyi kumoamaan stoalaisten materialistista realismia 
platonilais-kantilaisella aistimisen ja järjen kritiikillä. Hän kävi kaikkien 
johtopäätösten kimppuun selittäen ne mahdottomiksi puolustaa älyllisesti 
ja kehoitti oppilaitaan tyytymään todennäköisyyteen ja oman aikansa 
tapoihin. Kun hän 155 saapui Rooman ateenalaisen lähetystön jäsenenä, 
hän tyrmistytti senaatin puolustamalla oikeutta, mutta seuraavana päivänä 
pilkkaamalla sitä toteutumattomaksi haaveeksi: jos Rooma tahtoi olla 
oikeamielinen, sen tuli palauttaa Välimeren kansoille kaikki, mitä se oli 
niiltä väkevämmän oikeudella riistänyt. Kolmantena päivänä Cato sai 
lähetystön häädetyksi pois yleiselle moraalille vaarallisena. Kenties Poly- 
bios, joka silloin asui panttivankina Scipion luona, kuuli nämä esitykset, 
sillä hän puhuu täynnä käytännön miehen kiukkua niitä filosofeja vastaan, 


jotka ovat Akatemian väittelyissä hankkineet itselleen äärimmäisen 
vikkelän kielen. Muutamat heistä näet koettaessaan ällistyttää 
kuulijoitaan turvautuvat sellaisiin paradokseihin ja ovat niin tai- 
tavia keksimään todennäköisyyksiä, että he ihmettelevät, onko vai 
ei mahdollista Ateenassa olevien haistella Efesoksessa paistettuja 
munia, ja epäilevät, eivätkö he koko ajan, kun pohtivat asiaa Aka- 

temiassa, makaakin vuoteessaan kotona ja sommittele puhettaan 
unen vallassa... Tällä ylettömällä rehentelyn halullaan he ovat 
saattaneet koko filosofian huonoon huutoon... He ovat juurrut- 
taneet nuorten miesten mieleen sellaisen intohimoisen kiihkon, 
etteivät nämä koskaan omista ajatustakaan eetillisille ja poliitti- 
sille kysymyksille, joista filosofian harrastajille todella on hyötyä, 
vaan kuluttavat elämänsä tyhjissä yrityksissä löytää hyödyttömiä 
mielettömyyksiä. 


II. EPIKUROLAISTEN PAKO TODELLISUUDESTA 


Vaikka Polybios kuvailikin yleispätevästi teoreetikkoa, joka hukkaa elä: 
mänsä viisastelun lukinverkkoihin, hän oli väärässä otaksuessaan, että 
moraaliset ongelmat olivat menettäneet tenhonsa kreikkalaisten mieliin. 
Juuri eetillinen virtaus syrjäytti tällä aikakaudella luonnontieteellisen ja 
metafyysisen hallitsevasta asemasta filosofiassa. Poliittiset ongelmat olivat 
jääneet taka-alalle, sillä puheen vapautta häiritsi kuninkaallisten varus- 
kuntien läsnäolo tai muisto, ja ymmärrettiin tarkoin, että kansallisen 
vapauden olemassaolo riippui hiljaa pysymisestä. Ateenan valtion kunnian- 
päivät olivat ohi, ja filosofian oli alistuttava Kreikassa siihen asti outoon 
politiikan ja etiikan avioeroon. Sen oli löydettävä sellainen elämän muoto, 
joka samalla oli filosofialle anteeksiannettava ja poliittiseen voimattomuu- 
teen soveltuva. Sen vuoksi se ei enää käsittänytkään tehtäväkseen oikea- 
mielisen valtion rakentamista, vaan itsekylläisen ja tyytyväisen yksilön 
luomisen. 

Eetillinen kehitys kävi nyt kahteen vastakkaiseen suuntaan. Toinen 
noudatti Herakleitoksen, Sokrateen, Antistheneen ja Diogeneen johtoa ja 
kehitti kyynillisen filosofian stoalaiseksi. Toinen polveutui Demokritok- 
sesta, sai paljon vaikutteita Aristippokselta ja laajensi kyreneläisen opin 
epikurolaiseksi. Molemmat uskonnollisen ja poliittisen rappion filosofiset 
kompensaatiopyrkimykset olivat aasialaisperäisiä: stoalaisuus pohjautui 
seemiläiseen panteismiin, fatalismiin ja alistumiseen, epikurolaisuuden isinä 
olivat Aasian rannikon nautinnonhaluiset helleenit. l 

Epikuros syntyi Samoksessa 341. Kahdentoistavuotiaana hän ihastui 
filosofiaan; yhdeksäntoista ikäisenä hän matkusti Ateenaan ja opiskeli 
vuoden Akatemiassa. Kuten Francis Bacon hän antoi Demokritokselle 
etusijan Platonin ja Aristoteleen edellä ja otti tältä monta kiveä rakennuk- 
seensa. Aristippokselta hän oppi nautinnon viisauden ja Sokrateelta vii- 
sauden nautinnon; Pyrrhonilta hän lainasi levollisuuden opin ja sitä tar- 
koittavan helisevän ataraksia-sanan. Hän on varmasti kiinnostuneena seu- 
rannut aikalaisensa Theodoros Kyreneläisen uraa. Tämä saarnasi Atee- 


42 — Durant, Kreikan kulttuuri 


658 HELLENISTINEN HAJAANNUS 


nassa niin avoimesti epämoraalista ateismia, että kansankokous pani hänet 
syytteeseen jumalattomuudesta; sitä opetusta Epikuros ei unohtanut. 
Sitten hän palasi Aasiaan ja luennoi filosofiasta Kolofonissa, Mytilenessä ja 
Lampsakoksessa. Lampsakoksen asukkaisiin tekivät hänen aatteensa ja 
luonteensa niin syvän vaikutuksen, että heidän tuntoaan alkoi kaivella 
hänen itsekäs pidättämisensä niin syrjäisessä kaupungissa. He keräsivät 
80 miinaa (4 000 dollaria), ostivat talon ja puutarhan Ateenan liepeiltä ja 
lahjoittivat sen Epikurokselle koulutaloksi ja kodiksi. V. 306, viiden- 
neljättä ikäisenä, Epikuros asettui sinne asumaan ja opetti ateenalaisille 
filosofiaa, joka oli epikurolaista ainoastaan nimeltä. Naisten vapauden 
lisääntymisen merkki oli, että hän toivotti heidät tervetulleiksi luennoilleen, 
jopa siihen pieneen yhteisöönkin, joka eli hänen luonaan. Hän ei kiinnit- 
tänyt mitään huomiota asemaan tai rotuun, vaan hyväksyi oppilaikseen 
sekä ilonaisia että perheenemäntiä, sekä orjia että vapaita; hänen lemmikki- 
oppilaansa oli hänen oma orjansa Mysis. Ilonaisesta Leontionista tuli sekä 
hänen oppilaansa että rakastajattarensa, ja hän havaitsi Epikuroksen yhtä 
mustasukkaiseksi puolisoksi, kuin jos tämä olisi saanut Leontionin omak- 
seen täysin laillisin muodoin. Epikuroksen vaikutuksen alaisena Leontion 
synnytti lapsen ja kirjoitti useita kirjoja, joiden tyylin puhtaus ei miten- 
kään häirinnyt hänen moraalisia käsityksiään. 

Muuten Epikuros eli yksinkertaisesti ja julkisuutta viisaasti karttaen kuin 
stoalainen. Hänen tunnuslauseensa oli lathe biosas, elä syrjään vetäyty- 
neenä. Hän osallistui tunnollisesti kaupungin uskonnollisiin palvonta- 
menoihin, mutta hän ei puuttunut politiikkaan ja piti henkensä loitolla 
tämän maailman asioista. Hän tyytyi veteen ja viinitilkkaan, leipään ja 
juustonpalaan. Hänen kilpailijansa ja vihamiehensä väittivät, että hän 
ahmi aina tilaisuuden tullen, ja sanoivat hänen tulleen kohtuulliseksi vasta 
sitten, kun ylensyöminen oli turmellut hänen ruoansulatuksensa. »Mutta 
ne, jotka niin puhuvat, ovat kaikki väärässä», vakuuttaa Diogenes Laörtios 
lisäten: »On olemassa monta todistajaa tämän miehen ainoalaatuisesta 
hyvyydestä kaikille — hänen isänmaansa, joka kunnioitti häntä kuva- 
patsain, ja hänen ystävänsä, joita oli niin monta, etteivät he mahtuisi 
kokonaisiin kaupunkeihin.» Hän oli altis vanhemmilleen, antelias veljil- 
leen ja lempeä palvelijoilleen, jotka yhdessä hänen kanssaan opiskelivat 
filosofiaa. Hänen oppilaansa suhtautuivat häneen, sanoo Seneca, kuten 
ihmisten keskuudessa liikkuvaan jumalaan; ja hänen kuoltuaan heidän 
tunnuslauseenaan oli: »Elà niinkuin Epikuros katselisi sinua.» 

Luentojensa ja rakkausjuttujensa lomassa hän kirjoitti kolmesataa teosta. 
Herculaneumin tuhkassa on meidän päiviimme säilynyt joitakin katkelmia 
hänen keskeisestä teoksestaan, jonka nimi on Luonnosta». Diogenes 
Laértios, filosofian Plutarkhos, on välittänyt meille kolme hänen kirjettään, 
ja myöhemmin on löydetty muutama lisää. Ennen muuta on Lucretius 

filosofisista runoelmista suurimmassa uskollisesti säilyttänyt Epikuroksen 
ajatukset. 

Kenties Epikuros jo oli tietoinen siitä, että Aleksanterin valloitusretket 
päästivät kymmenet idän mystilliset kultit Kreikan kimppuun, kun hän 
aluksi esitti sen kiinnostavan väitteen, että filosofian tehtävänä on vapaut- 
taa ihmiset pelosta, ennen muuta jumalia kohtaan tunnetusta pelosta. 
Epikuros ei hyväksynyt uskontoa, koska se hänen mielestään hyötyi tie- 
tämättömyydestä, edisti sitä ja synkisti elämän saattamalla ihmiset pel- 
käämään taivaallisia urkkijoita, armottomia raivottaria ja loputtomia 
rangaistuksia. Jumalat ovat olemassa, lausuu Epikuros, ja viettävät jossa- 
kin kaukana tähtien seassa levollista ja kuolotonta elämää, mutta he ovat 
liian järkeviä vaivatakseen itseään sellaisen mitättömyyden kuin ihmis- 
kunnan asioilla. Maailma ei ole heidän suunnittelemansa eikä ohjaamansa. 
Miten sellaiset jumalalliset epikurolaiset olisivat voineet luoda niin vähä- 
pätöisen maailmankaikkeuden, niin sekavan järjestyksen ja epäjärjestyk- 
sen, kauneuden ja kärsimyksen näyttämön? Jos tämä tuottaa teille pet- 
tymyksen, Epikuros lisää, lohduttakaa itseänne ajatuksella, että jumalat 
ovat liian etäisiä tehdäkseen teille sen enempää pahaa kuin hyvääkään. 
He eivät voi valvoa toimianne, eivät tuomita teitä eivätkä syöstä teitä hel- 
vettiin. Mitä pahoihin jumaliin eli demoneihin tulee, ne ovat uniemme 
onnettomia kuvitelmia. 

Hylättyään uskonnon Epikuros jatkaa hylkäämällä metafysiikan. Emme 
voi tietää mitään yliaistillisesta maailmasta; järjen on tyydyttävä aistien 
kokemukseen ja hyväksyttävä nämä totuuden lopulliseksi koetinkiveksi. 
Kaikki ne ongelmat, joista Locke ja Leibniz kaksituhatta vuotta myöhem- 
min kiistelivät, ratkaistaan yhdellä lauseella: ellei tieto tule aisteista, mistä 
se sitten voisi tulla? Ja elleivät aistit ole tosiasiain lopullinen tuomari, 
kuinka voitaisiin sellainen kriteerio saada järjestä, jonka täytyy ottaa 
tosiasiansa aisteilta? 

Aistit eivät silti anna meille mitään varmaa tietoa ulkoisesta maailmasta; 
ne eivät havaitse objektiivista oliota sinänsä, vaan ainoastaan pienen pie- 
net atomit, joita sinkoaa sen pinnan jokaisesta osasta ja jotka jättävät 
aisteihimme pienoiskuvia sen luonnosta ja muodosta. J oS meillä siis täytyy 
olla jokin maailmanteoria (mikä todellakaan ei ole aivan välttämätöntä), 
meidän olisi parasta omaksua Demokritoksen käsitys, ettei mitään ole 
olemassa, ettemme voi tulla tuntemaan mitään tai ettemme edes voi 
kuvitellakaan mitään, kappaleita ja avaruutta lukuun ottamatta, ja että 
kaikki kappaleet ovat koostuneet jakamattomista ja muuttumattomista 
atomeista. Näillä atomeilla ei ole väriä, lämpötilaa, ääntä, makua tai hajua; 
sellaiset ominaisuudet syntyvät esineiden pikkuosasten säteilystä aisti- 
elimiimme. Mutta atomit eroavat toisistaan koon, painon ja muodon puo- 
lesta, sillä vain tämän oletuksen avulla voimme selittää olioiden äärettömän 

suuren monimuotoisuuden. Xpikuros olisi mielellään selittänyt atomien 
toiminnan pelkästään mekaanisilla periaatteilla, mutta kun häntä kiinnosti 
etiikka paljon enemmän kuin kosmologia ja kun hän halusi säilyttää tahdon- 
vapauden moraalisen vastuuntunnon lähteenä ja persoonallisuuden tukena, 
hän hylkäsi Demokritoksen puolitiessä ja otaksui atomeissa esiintyvän 
eräänlaista omaehtoisuutta: pudotessaan avaruuden halki ne poikkeavat 
jonkin verran syrjään luotiviivasta ja muodostavat siten yhdistelmiä, joista 
syntyvät neljä alkuainetta ja niiden välityksellä monimuotoinen objektii- 
vinen maailma. Maailmoja on lukemattoman monta, mutta olisi epäviisasta 
tuntea kiinnostusta niitä kohtaan. Otaksukaamme, että Aurinko ja Kuu 
ovat suunnilleen niin suuret, kuin ne näyttävät olevan, ja varatkaamme 
sitten aikamme ihmisen tutkimiseen. 

Ihminen on täysin luonnollinen tuote. Elämä alkoi luultavasti spontaa- 
nisesti ja jatkui sitten suunnitelmattomasti sopivimpien muotojen luon- 
nollisen valinnan tietä. Henki on vain aineen toinen muoto. Sielu on herk- 
kää aineellista substanssia, jota on imeytynyt kaikkialle ruumiiseen. Se 
voi tuntea ja toimia vain ruumiin välityksellä ja kuolee ruumiin mukana. 
Tästä kaikesta huolimatta meidän täytyy hyväksyä välittömän tietoisuu- 
temme todistus, että tahto on vapaa. Muutenhan olisimme tarkoitukset- 
tomia nukkeja elämän näyttämöllä. On parempi olla rahvaan jumalien 
kuin filosofien Kohtalon orja. 

Filosofian todellinen tehtävä ei kuitenkaan ole maailman selittäminen, 
koska osa ei koskaan voi selittää kokonaisuutta, vaan meidän ohjaami- 
semme onnea tavoitellessamme. »Emme tavoittele jotakin järjestelmien ja 
tyhjien mielipiteiden kokoelmaa, vaan elämää, joka on vapaa kaikenlaisista 
huolista.» Epikuroksen puutarhan porttiin oli uurrettu houkuttelevat sanat: 
Vieras, täällä tulet onnelliseksi, sillä täällä pidetään onnellisuutta suurim- 
massa arvossa.) Epikuroksen filosofiassa ei hyve ole itsetarkoitus, se on 
vain onnellisen elämän välttämätön edellytys. »Ki ole mahdollista elää 
miellyttävästi elämättä ymmärtäväisesti, kunniallisesti ja oikeudenmukai- 
sesti; eikä elää ymmärtäväisesti, kunniallisesti ja oikeudenmukaisesti 
elämättä miellyttävästi.» Filosofian ainoat varmat väitteet ovat, että 
mielihyvä on hyvä ja kipu paha asia. Aistilliset nautinnot ovat itsessään 
oikeutettuja, ja viisaus löytää niille jonkin verran tilaa, mutta koska niillä 
kuitenkin voi olla huonoja seurauksia, niitä on tavoiteltava ainoastaan älyn 
suomaa arvostelukykyä käyttäen. 


Siksi me, kun sanomme, että nautinto on tärkein hyvä, emme 
puhu irstailijan nautinnoista emmekä niistä, jotka perustuvat 
aistinautintoon . .., vaan tarkoitamme ruumiin vapautta kivusta 
ja sielun vapautta ahdistuksesta. Elämää eivät näet tee mukavaksi 
alituinen juominen ja mellastaminen, naisseurasta nauttiminen tai 
kalaruoat ja muut kalliit herkut, vaan sellainen järkevä mietis- 

kely, joka tutkii valitsemisen ja karttamisen syitä ja karkottaa 
pakoon ne tyhjänpäiväiset luulot, jotka aiheuttavat suurimman 
osan sielua häiritsevästä hämmingistä. 


Loppujen lopuksi ymmärrys ei siis ainoastaan ole korkein hyve, vaan 
myös korkein onni, sillä se auttaa enemmän kuin mikään muu kyky meitä 
karttamaan kipua ja murhetta. Viisaus on ainoa vapauttaja: sc vapauttaa 
meidät intohimojen orjuudesta, pelosta jumalia kohtaan ja kuoleman kau- 
husta; se opettaa meitä kestämään onnettomuuksia ja saamaan syvää ja 
pysyvää mielihyvää elämän yksinkertaisista hyödykkeistä ja hengen rau- 
hallisista nautinnoista. Kuolema ei ole yhtä kaamea, kun suhtaudumme 
siihen ymmärtävästi; siihen sisältyvä kärsimys saattaa olla lyhyempi ja 
vähäisempi kuin se, mitä olemme tämän tästä kärsineet elämämme aikana; 
vain hupsut kuvitelmamme siitä, mitä kuolema voi tuoda mukanaan, ovat 
liittäneet siihen niin paljon kauhua. Ja ajateltakoonpa, miten vähän tar- 
vitsee viisas tyytyväisyys: raikasta ilmaa, huokeinta ruokaa, vaatimat- 
toman suojan, vuoteen, joitakin kirjoja ja ystävän. »Kaikkea luonnollista 
voidaan hankkia helposti, ja vain hyödytön on kallista.» Meidän ei pidä 
kuluttaa elämäämme koettamalla tyydyttää jokaista päähämme saamaam- 
me halua: »Halut voidaan unohtaa silloin, kun kykenemättömyytemme 
niitä tyydyttämään ei tuota meille todellista tuskaa.» Rakkaus, avioliitto, 
isyys ja äitiys ovat tarpeettomia, sillä ne tuottavat meille puuskittaista 
onnea, mutta ikuista murhetta. Tottuminen yksinkertaiseen elämään ja 
vaatimattomiin elintapoihin on miltei varma tie terveyteen. Viisas mies 
ei pala kunnian ja kuuluisuuden himosta, hän ei kadehdi vihamiestensä 
eikä ystäviensäkään hyvää onnea; hän karttaa kaupungin kuumeista kil- 
voittelua ja poliittisen taistelun tuoksinaa; hän etsii maaseudun rauhaa ja 
löytää varmimman ja syvimmän onnen ruumiin ja sielun levollisuudesta. 
Koska hän hillitsee halunsa, elää vaatimuksitta ja sysää syrjään kaiken 
pelon, luonnollinen elämän sulous» (Aedone) palkitsee hänet sillä, mikä on 
parasta, rauhalla. 


Tämä on viehättävän rehellinen oppi. On rohkaisevaa kohdata filosofi, 
joka ei kammoa nautintoa, ja loogikko, jolla on hyvä sana sanottavana 
aisteista. Tässä opissa ei ole terävyyttä eikä palavaa ymmärtämisen halua, 
epikurolaisuus päinvastoin, vaikka se onkin omaksunut ja edelleen välittä- 
nyt atomiteorian, merkitsee taka-askelta siitä uljaasta tiedonhalusta, joka 
loi Kreikan tieteen ja filosofian. Järjestelmän olennainen vika on sen 
kielteisyys: se ajattelee nautinnon vapaudeksi tuskasta ja viisauden pa- 
koonpääsyksi elämän vaaroilta ja täyteläisyydeltä; se tarjoaa oivan suun- 
nitelman naimattomuutta, mutta tuskin yhteiskuntaa varten. Epikuros 
piti valtiota arvossa välttämättömänä pahana, jonka suojeluksessa hän 
saattoi häiriintymättä elää puutarhassaan, mutta hän näyttää piitanneen 

varsin vähän kansallisesta itsenäisyydestä. Hänen koulukuntansa tuntuu 
tosiaan antaneen monarkialle etusijan kansanvallan rinnalla, koska edel- 
linen oli vähemmän taipuvainen vainoamaan kerettiläisyyttä — siinä on 
säpsähdyttävän päinvastainen käsitys kuin nykyiset uskomukset. Epikuros 
oli valmis hyväksymään minkä hyvänsä hallituksen, joka ei estänyt vii- 
sauden ja toveruuden harmitonta etsintää. Hän omisti ystävyydelle sen 
alttiuden, jota aikaisemmat sukupolvet olivat tunteneet valtiota kohtaan. 
Ystävyys on verrattomasti tärkein kaikesta, mitä viisaus saa aikaan koko 
elämän onnen hyväksi» Epikurolaisten ystävyysliitot olivat kuuluisia 
kestävyydestään, ja mestarin kirjeissä on kosolti lämpimän kiintymyksen 
ilmauksia. Hänen oppilaansa vastasivat tähän tunteeseen kreikkalaisen 
kiihkeästi. Kun nuori Kolotes ensimmäisen kerran kuuli Epikuroksen 
puhuvan, hän lankesi polvilleen, purskahti itkuun ja kunnioitti Epikurosta 
jumalana. 

Kuusineljättä vuotta Epikuros opetti puutarhassaan antaen koululle 
etusijan perheen edellä. V. 270 kivitauti mursi hänet. Hän kesti tuskan 
stoalaisesti, ja häneltä riitti kuolinvuoteella aikaa ajatella ystäviään. 
»Kirjoitan sinulle tänä onnellisena päivänä, joka on elämäni viimeinen. 
Rakkoni ahdistus ja sisäiset tuskani ovat kiihtyneet äärimmilleen, mutta 
olen niitä vastaan asettanut sen ilon, jota mielessäni tunnen ajatellessani 
yhteisiä keskustelujamme. Huolehdi Metrodoroksen lapsista tavalla, joka 
on minua ja filosofiaa kohtaan tuntemasi elinikäisen kiintymyksen arvoi- 
nen.» Hän testamenttasi omaisuutensa koululle toivottaen, netteivät filo- 
sofiaa rakastavat milloinkaan joutuisi puutteeseen . .. mikäli meidän val- 
lassamme on sitä estää». 

Hän jätti jälkeensä pitkän sarjan oppilaita, jotka olivat niin uskollisia 
hänen muistolleen, että vuosisatojen ajan kieltäytyivät muuttamasta sanaa- 
kaan hänen opetuksistaan. Hänen kuuluisin oppilaansa, lampsakolainen 
Metrodoros, oli jo suututtanut tai ilahduttanut Hellaan pelkistämällä 
epikurolaisuuden väitteeksi kaikki hyvä koskee vatsaa» — millä hän . 
kenties tarkoitti kaiken nautinnon olevan fysiologista ja pohjimmaltaan 
sisälmysten kanssa tekemisissä. Khrysippos vastasi sanomalla Arkhestra- 
toksen »Gastrologiaa» »epikurolaisen filosofian metropoliksi». Koska epi- 
kurolaisuuden opit yleisesti käsitettiin väärin, sitä julkisesti paheksuttiin 
ja yksityisesti noudatettiin laajoissa piireissä kautta Hellaan. Niin monet 
helleeniläistyneet juutalaiset omaksuivat sen, että rabbit käyttivät sanaa 
Apiköros luopion synonyyminä. V. 173 tai 155 karkotettiin Roomasta 
kaksi epikurolaista filosofia nuorison turmelemisesta syytettyinä. Vuosi- 
sataa myöhemmin Cicero tiedusteli, miksi Xipikuroksella oli niin paljon 
kannattajia, ja Lucretius sepitti täyteläisimmän ja kauneimman säilyneen 
epikurolaisen runoelman. Koulukunnalla oli kannattajia Konstantinus 
Suuren aikaan asti. Muutamat alensivat elämäntavoillaan mestarinsa 

nimen halvaksi »epikurolaiseksi», mutta toiset opettivat vilpittömästi niitä 
yksinkertaisia elämänohjeita, joihin hän muinoin oli tiivistänyt filosofiansa: 
»Jumalia ei tule kammoksua; kuolemaa ei voida tuntea; hyvä voidaan saa- 
vuttaa; kaikki, mitä kauhistumme, voidaan kukistaa.» 


TII. STOALAISUUDEN KOMPROMISSI 


Koska alati kasvava joukko Epikuroksen seuralaisia tulkitsi hänen neu- 
vovan tavoittelemaan henkilökohtaista nautintoa, ei elämän olennainen on- 
gelma »millainen hyvä elämä on?» ollut tullut ratkaistuksi, vaan ainoastaan 
saanut uuden muodon: »miten voidaan yksilön luontainen epikurolaisuus 
sovittaa yhteen yhteisölle ja rodulle välttämättömän stoalaisuuden kanssa? 
— miten yhteiskunnan jäsenet voidaan innoittaa tai peloittaa noudatta- 
maan yhteisön eloonjäämisen kannalta välttämätöntä itsekuria ja uhrau- 
tuvaisuutta?» Vanha uskonto ei enää voinut tätä tehtävää täyttää; vanha 
kaupunkivaltio ei enää kyennyt kohottamaan ihmisiä itsensä unohtamisen 
tasolle. Sivistyneet helleenit hylkäsivät uskonnon ja etsivät filosofiasta 
vastausta. He kutsuivat filosofeja antamaan neuvoja ja lohduttamaan 
elämän kriiseissä. He vaativat filosofialta jotakin maailmankatsomusta, 
joka antaisi ihmisen olemassaololle pysyvän tarkoituksen ja arvon olioiden 
järjestelmässä ja joka antaisi heille voimaa pelotta katsoa silmiin kuoleman 
tosiasiaa. Stoalaisuus on klassillisen muinaisuuden viimeinen ponnistus 
luontoperäisen siveysopin löytämiseksi. Zenon yritti vielä kerran suorittaa 
tehtävän, jossa Platon oli epäonnistunut. 

Zenon oli kotoisin Kyproksen Kitionista. Kaupunki oli kreikkalaisvoit- 
toinen, mutta siinä asui myös foinikialaisia. Zenonia sanotaan usein foi- 
nikialaiseksi, joskus egyptiläiseksikin. Melkein varmasti hän oli helleeniläis- 
seemiläistä sekaverta. Apollonios Tyrolainen kuvailee häntä laihaksi, 
pitkäksi ja tummaksi. Hänen päänsä oli vinossa, eivätkä hänen säärensä 
oikein tahtoneet kannattaa häntä. Afrodite olisi luovuttanut hänet Athe- 
nelle, vaikkei Hefaistos ollutkaan parempi. Kun hän ei harrastanut huvi- 
tuksia, hän keräsi kaupalla nopeasti suuren omaisuuden. Sanotaan hänen 
omistaneen tuhat talenttia Ateenaan ensimmäistä kertaa saapuessaan. 
Diogenes Laörtioksen mukaan hän joutui haaksirikkoon Attikan edustalla, 
menetti omaisuutensa ja saapui Ateenaan n. 314 miltei rutiköyhänä. 
Istahtaen kirjakauppiaan myymälään hän alkoi lukea Ksenofonin muis- 
telmia Sokrateesta, ja tämän luonne tenhosi pian hänen mielensä kokonaan. 
»Missä nykyisin tapaa sellaisia miehiä?» hän kysyi. Samalla sattui kyynikko- 
filosofi Krates menemään ohi. »Seuraa tuota miestä», neuvoi kirjakauppias. 
Zenon, joka silloin oli kolmenkymmenen ikäinen, rupesi Krateen oppi- 
laaksi ja tunsi riemastusta filosofian löytämisestä. »Teinpä otollisen mat- 

ken», hän sanoi, skun jouduin haaksirikkoon.» Krates oli thobalainen, joka 
oli luovuttanut kolmeensataan talenttiin nousseen omaisuutensa kansalaisil- 
leen ryhtyäkseen viettämään kerjäilevän kyynikon askeettista elämää. 
Hän moitti aikansa sukupuolista löyhyyttä ja suositteli nälkää lemmen 
parannuskeinoksi. Hänon oppilaansa Hipparkhia, joka sai syödä kyllik- 
seen, rakastui häneen ja uhkasi tappaa itsensä, elleivät vanhemmat antaisi 
häntä Krateolle. Vanhemmat rukoilivat, että Krates kääntäisi hänen mie- 
lensä, ja tämä yrittikin tehdä sen laskemalla kerjurinreppunsa hänen jal- 
koihinsa ja sanomalla: Tässä on koko omaisuuteni; ajattele toki, mitä 
aiot tehdä.) Masentumatta tästä tyttö lähti rikkaasta kodistaan, pukeutui 
kerjäläiseksi ja solmi Krateen kanssa vapaan rakkauden liiton. Sanotaan, 
että heidän yhtymyksensä tapahtui julkisesti, mutta heidän elämänsä oli 
esikuvallinen hellyyden ja uskollisuuden puolesta. 

Kyynikkojen elämän ankara yksinkertaisuus vaikutti syvästi Zenoniin. 
Antistheneen kannattajista oli nyt tullut antiikin fransiskaanimunkit. 
He olivat vannoutuneet köyhyyteen ja kieltäymyksiin, nukkuivat sattu- 
malta tapaamissaan luonnon tarjoamissa suojapaikoissa ja elivät niiden 
ihmisten almuista, jotka liialta uutteruudeltaan eivät ehtineet olla 
pyhimyksiä. Zenon omaksui, yrittämättäkään salata velkaansa, kyyni- 
koilta etiikkansa ääriviivat. Ensimmäisessä kirjassaan »Tasavallasta» hän 
on sikäli heidän vaikutuksensa alainen, että hän puolsi anarkistista kommu- 
nismia, jonka vallitessa ei saanut olla rahaa, omaisuutta, avioliittoa, uskon- 
toa eikä lakeja. Havaittuaan, ettei tämä utopia eikä kyynikkojen järjes- 
telmä sopinut käytännölliseksi elämänohjelmaksi, hän lähti Krateen luota 
ja opiskeli jonkin aikaa Ksenokrateen johdolla Akatemiassa ja megaralai- 
sen Stilponin johdolla. Hänen on täytynyt lueskella Herakleitosta alttiilla 
mielellä, sillä hän liitti ajatteluunsa useita tämän ideoita, kuten käsityk- 
sen, että jumalainen tuli» on ihmisen ja kosmoksen sielu, että laki on 
ikuinen ja että maailma useita kertoja syntyy ja palaa. Hän tapasi kui- 
tenkin sanoa olevansa suurimmassa kiitollisuudenvelassa Sokrateelle, stoa- 
laisen filosofian alkulähteelle ja ihanteelle. 

Monta vuotta nöyrästi opiskeltuaan Zenon vihdoin 301 perusti oman 
koulun. Hän keskusteli tuttavallisesti kuulijoiden kanssa käyskennellen 
edestakaisin Stoa poikilessa, 'Kirjavassa pylväistössä?. Hänelle olivat 
köyhät ja rikkaat yhtä tervetulleita, mutta nuoria miehiä hän ei suosinut 
kuulijoinaan, koska hänestä tuntui, että ainoastaan kypsä miehuus saattoi 
ymmärtää filosofiaa. Kun muuan nuorukainen puheli liian paljon, Zenon 
huomautti hänelle, että meillä on kaksi korvaa ja vain yksi suu sen vuoksi, 
että kuulisimme enemmän ja puhuisimme vähemmän». = Antigonos II 
kuunteli Ateenassa ollessaan Zenonin luentoja, hänestä tuli filosofin ihai- 
leva ystävä, hän kysyi tämän neuvoa, houkutteli hänet tilapäiseen ylelli- 
syyteen ja kutsui hänet vieraakseen Pellaan. Zenon kieltäytyi anteeksi- 

pyynnöin ja lähetti asemestaan oppilaansa Persaioksen. Hän opetti neljä- 
kymmentä vuotta! Stoassa ja vietti niin opetustensa mukaista elä- 
mää, että Hellaassa tuli sananparreksi velää vaatimattomammin kuin 
Zenon» Vaikka hän oli niin hyvä ystävä Antigonoksen kanssa, Ateenan 
kansankokous antoi hänelle »muurien avaimet» ja teki päätöksen patsaan 
pystyttämisestä ja seppeleen myöntämisestä hänelle. Päätöksen sana- 
muoto oli seuraava: 

Niin ollen ja koska Zenon Kitionilainen on viettänyt monta vuotta 
kaupungissamme filosofiaa harrastaen ja koska hän kaikissa muissa 
suhteissa on kunnon mies (sic), ja myös on kehoittanut kaikkia hä- 
nen seuraansa etsineitä nuoria miehiä harjoittamaan kohtuullisuutta; 
koska hän on tehnyt omasta elämästään mitä oivallisimman esiku- 
van... niin on kansa päättänyt kunnioittaakseen Zenonia... lah- 
joittaa hänelle kultaisen seppeleen ... ja rakentaa hänelle Keramei- 
kokseen haudan valtion kustannuksella. 

»Hän kuoli», kertoo Laértios, »seuraavalla tavalla», luulon mukaan yhdek- 
sännelläkymmenennellä ikävuodellaan. »Kun hän lähti ulos koulusta, 
hän kompastui ja katkaisi varpaansa. Iskien maata kämmenellään hän 
lausui Nioben? säkeen: ”Tulen, miksi siis kutsua minua? Ja heti sen jäl- 
keen hän kuristi itsensä.» 

Hänen työtään Stoassa jatkoi kaksi Aasian helleeniä, Assoksen Kleanthes 
ja Soloin Khrysippos. Kleanthes oli nyrkkeilijä, joka tuli Ateenaan keral- 
lään neljän drakhman omaisuus, työskenteli tavallisena työmiehenä, kiel- 
täytyi köyhäinavustuksesta, opiskeli yhdeksäntoista vuotta Zenonin joh- 
dolla ja vietti uutteraa ja askeettisen köyhää elämää. Khrysippos oli koulu- 
kunnan oppinein ja tuotteliain. Hän antoi stoalaisten opille sen historialli- 
sen muodon selitellen sitä 750 kirjassa, joita Dionysios Halikarnassolainen 
piti oppineen kuivakiskoisuuden malliesimerkkeinä. Hänen jälkeensä stoa- 
laisuus levisi kaikkialle Kreikkaan, mutta etevimmät edustajansa sai se 
Aasiasta: Panaitios Rhodolaisen, Zenon Tarsolaisen, Boethos Sidonilaisen 
ja Diogenes Seleukeialaisen. Aikanaan laajan kirjallisuuden sattumalta 
säilyneistä sirpaleista on meidän vaivoin koottava kuva antiikin maailman 
levinneimmästä ja vaikutusvaltaisimmasta filosofiasta. 

Luultavasti Khrysippos oli se, joka jakoi stoalaisen järjestelmän logiik- 
kaan, luonnontieteeseen ja etiikkaan. Zenon ja hänen seuraajansa ylpeili- 
vät niistä lisistä, joita olivat tuoneet logiikan teoriaan, mutta heidän kynis- 
tään virrannut muste ei ole jättänyt jälkeensä juuri mitään valistavaa tai 
hyödyllistä.? Stoalaiset olivat epikurolaisten kanssa yhtä mieltä siitä, että 

1 Kaikki Zenonin elämää koskevat aikamäärät ovat kiistanalaisia, sillä lähteet ovat 
ristiriitaisia. Zeller päättelee hänen syntyneen 350 ja kuolleen 260. 

? Paitsi muutamia terminologisia lisiä, kuten sana logiikka itse. Zenonin oppilas 
Ariston vertasi loogikkoja äyriäisiä syöviin ihmisiin, jotka näkevät paljon vaivaa etsies- 
sään paksun kuoren sisästä pienen lihamäärän. 


666 HELLENISTINEN HAJAANNUS 


tieto on peräisin ainoastaan aisteista. He katsoivat totuuden lopullisiksi 
koetinkiviksi niitä aistimuksia, jotka kiihkeydellään tai kestävyydellään 
pakottavat mielen myöntymään. Kokemuksen ei kuitenkaan tarvitse 
johtaa tietoon, sillä aistimuksen ja järjen välillä on mielenliikutus eli 
intohimo, joka voi vääristää kokemuksen erehdykseksi samoin kuin se 
vääristelee halun paheeksi. Järki on ihmisen korkein saavutus, ja se on Logos 
Spermatikoksen, maailman luoneen ja sitä hallitsevan »Siemenjürjen» satoa. 

Maailma itsekin on, kuten ihminen, samalla täydellisesti aineellinen ja 
luonnostaan jumalallinen. Kaikki se, mistä aistit kertovat meille, on 
aineellista, ja vain aineelliset oliot voivat aiheuttaa toimintaa taiolla 
sen kohteina. Ominaisuudet ja määrät, hyveet ja intohimot, sielu ja ruu- 
mis, Jumala ja tähdet ovat aineellisia muotoja tai prosesseja, jotka eroavat 
toisistaan hienousasteen puolesta, mutta olennaisesti ovat samaa. Toiselta 
puolen on kaikki aine dynaamista, jännitys- ja voimapitoista, aina hajaan- 
tumassa tai keskittymässä ja sisäisen, ikuisen energian, lämmön tai tulen 
elähdyttämää. Maailmankaikkeus kokee lukemattomia laajentumisen ja 
supistumisen, kehittymisen ja hajaantumisen kiertokulkuja; aika ajoin 
suuri tulipalo tuhoaa sen, ja se hahmottuu taas vähitellen; sitten se kokee 
taas kaiken edellisen historiansa pienimpiä yksityiskohtia myöten! sillä syi- 
den ja seurausten ketju on murtumaton kehä; kaikki uusiutuu loputtomasti. 
Kaikki tapahtumat ja kaikki tahtoperäiset teot on määrätty edeltäpäin; 
yhtä mahdotonta on minkään tapahtua eri tavalla kuin se tapahtuu, kuin 
jonkin olla peräisin ei-mistään; jokainen ketjun murtuma särkisi maailman. 

Jumala on tässä järjestelmässä alku, keskiväli ja loppu. Stoalaiset tun- 
nustivat, että uskonto oli välttämätön moraalin perustana. He suhtautui- 
vat suopean suvaitsevaisesti kansan uskontoon, sen demoneihin ja ennus- 
teluunkin ja keksivät allegorisia tulkintoja silloittamaan taikauskon ja 
filosofian välistä kuilua. He hyväksyivät kaldealaisten astrologian olennai- 
sesti oikeana ja arvelivat maallisten asioiden olevan jonkinlaisessa mystil- 
lisessä ja jatkuvassa vastaavaisuussuhteessa tähtien liikuntojen kanssa; 
siinä ilmeni se yleinen sympatheia, jonka ansiosta se, mikä sattui jollekin 
osalle, vaikutti myös kaikkeen muuhun. Ikään kuin valmistellakseen kris- 
tinopille ei vain etiikan, vaan myös teologian, he käsittivät maailman, 
lain, elämän, sielun ja kohtalon Jumala-sisältöisiksi ja määrittelivät 
moraalin auliiksi alistumiseksi Jumalan tahtoon. Jumala on, kuten ihmi- 
nen, elävää ainetta; maailma on hänen ruumiinsa, maailman laki ja järjes- 
tys hänen tahtonsa ja mielensä; maailmankaikkeus on jättiläismäinen 
organismi, jossa Jumala on sielu, elämän henkäys, hedelmöittävä järki, 
toiminnan tuli. Välistä stoalaiset käsittivät Jumalan persoonattomaksi, 
mutta useammin he kuvaavat hänet Kaitselmukseksi, joka korkeimmalla 


2 Huoahdamme helpotuksesta kuullessamme, etteivät muutamat stoalaiset olleet 
aivan varmoja tästä asiasta. 

älyllään suunnittelee ja ohjaa kosmosta, määrää sen kaikille osille järjelli- 
sen tarkoituksen ja antaa kaiken koitua eduksi hyveellisille. Kleanthes 
samastaa hänet Zeun kanssa monoteistisessa hymnissä, joka on Ekhnatonin 
tai Jesajan arvoinen. 


Sinä, oi Zeus, olet ylistetty yli kaikkien jumalien: monet ovat 
nimesi ja sinun on kaikki valta ikuisesti. 

Maailman alku on sinusta: ja lain kera sinä hallitset kaikkia olioita. 

Sinulle kaikki liha puhukoon: sillä olemme sinun jälkeläisiäsi. 

Sen vuoksi minä kohotan hymnin sinulle ja laulan alati sinun 
voimastasi. 

Koko taivaiden piiri sinun sanaasi tottelee liikkuessaan Maan 
ympäri. 

Suuret ja pienet valot ovat toisiinsa sekoittuneet. Kuinka suuri 
oletkaan sinä, ikuinen kaikkeuden hallitsija! 

Mitään ei maan päällä tapahdu sinutta, ei taivaanvahvuudessa 
eikä merissä. 

Paitsi sitä mitä pahat hulluudessaan tekevät. 

Mutta sinä taidat vääränkin suoraksi tehdä. Muodoton on edes- 
säsi muodostettu, muukalainen on sukulainen. 

Niin olet sinä kaikki liittänyt yhdeksi, hyvän ja pahan: 

Jotta sanasi olisi yksi kaikessa: alati pysyvä. 

Salli hulluuden kaikota sieluistamme, jotta voisimme korvata 
sinulle sen kunnian, jota otet meille osoittanut: 

Laulamalla ylistystä teoistasi iankaikkisesti, kuten ihmisten 
pojille kuuluu. 


Ihmisen suhde maailmankaikkeuteen on sama kuin mikrokosmoksen 
makrokosmokseen: hänkin on eliö, jolla on aineellinen ruumis ja sielu. 
Sillä kaiken sen, mikä panee ruumiin liikkeeseen tai vaikuttaa siihen, 
samoin kuin sen, minkä ruumis panee liikkeeseen tai johon se vaikuttaa, 
tulee olla ruumiillista. Sielu on tulinen henkäys eli pneuma, joka on imey- 
tynyt kaikkialle ruumiiseen kuten maailmansielu kaikkialle maailmaan. 
Sielu jää kuoleman jälkeen elämään, mutta vain persoonattomana ener- 
giana. Viimeisessä tulituhossa sielu jälleen sulautuu, kuten Atman Brah- 
maan, siihen energian valtamereen, joka on Jumala. 

Koska ihminen on osa Jumalaa eli Luontoa, etiikan ongelma on helposti 
ratkaistavissa: hyvyys on yhteistoimintaa Jumalan, Luonnon eli Maailman 
Lain kanssa. Se ei ole nautinnon tavoittelua eikä nautiskelua, sillä sellai- 
nen tavoittelu alistaa järjen intohimon alle, vahingoittaa usein ruumista 
tai sielua ja vain harvoin tuottaa meille lopullista tyydytystä. Onni voi- 
daan saavuttaa ainoastaan järjellisesti sovittamalla pyrintömme ja käy- 
töksemme maailmankaikkeuden tarkoitusten ja lakien mukaisiksi. Ei ole 
mitään ristiriitaa yksilön onnen ja kosmoksen onnen välillä, sillä yksilön 
hyvinvoinnin laki on identtinen luonnon lain kanssa. Jos hyvää ihmistä 

kohtaa vastoinkäyminen, so on vain väliaikainen eikä todella pahaa. 
Jos voisimme tajuta kokonaisuuden, oivaltaisimme hyvän, joka piilee 
osissa olevan pahan takana.! Viisas tutkii tieteitä vain niin paljon, että 
löytää luonnon lain, ja asettaa sitten elämänsä tämän lain mukaiseksi. Zen 
kata [ysin, elää luonnonmukaisesti, siinä filosofian ja tioteen tarkoitus jaainoa 
puolustus niiden olemassaololle. Kleanthes alistuu miltei Newtonin sanoin Ju- 
malan tahtoon: 

Johda minua, Jumala, ja Sinä, Kohtaloni, 

siihen paikkaan, jonka tahdotte minun täyttävän. 

iloiten seuraan. Vaikka vastustelisinkin 

pelkurin tavoin, pakko minun sittenkin olisi seurata. 

Sen vuoksi stoalainen harrastaa yksinkertaisuutta ja karttaa ylellisyyttä, 
taloudellista tai valtiollista kiistaa. Häntä kiinnostavat vain hyve ja pahe; 
sairaus ja kipu, hyvä tai huono maine, vapaus tai orjuus, elämä ja kuolema 
ovat hänelle yhdentekeviä asioita. Hän tukahduttaa kaikki tunteet, jotka 
voivat ehkäistä luonnon menoa tai asettaa kysymyksen alaiseksi sen vii- 
sauden: poikansa kuollessa hän ei murehdi, vaan alistuu kohtalon säätä- 
mykseen, joka jollakin salaisella tavalla koituu parhaaksi. Hän pyrkii 
niin täydelliseen apatheiaan, tunteettomuuteen, että hänen mielenrauhansa 
on turvassa kaikilta onnen, säälin tai lemmen hyökkäyksiltä ja vaihteluilta.? 
Hän on ankara opettaja ja tyly hallitusmies. Determinismi ei merkitse 
hemmottelua. Meidän on päinvastoin pidettävä itseämme ja muita mo- 
raalisesti vastuunalaisina jokaisesta teosta. Kerran Zenon kuritti orjaansa 
varastamisesta, jolloin jonkin verran oppia saanut orja puolustihe sano- 
malla: »Mutta kohtalohan on määrännyt minut varastamaan. Siihen 
Zenon tokaisi: »Ja minut kurittamaan sinua.» Stoalainen katsoo hyveen 
omaksi palkinnokseen ja ehdottomaksi velvoitukseksi eli kategoriseksi 
imperatiiviksi, joka perustuu ihmisen osallisuuteen jumalallisuudesta. 
Onnettomuuden sattuessa hän lohduttautuu muistamalla, että seuraamalla 
jumalallista, lakia hänestä tulee olennoitunut jumala, Kun hän väsyy elä- 
mään ja voi poistua siitä vahingoittamatta muita, ei hänellä ole mitään 
arveluja itsemurhan suhteen. Kun Kleanthes oli täyttänyt seitsemän- 
kymmentä, hän aloitti pitkän paaston ja lausuen, ettei tahtonut kääntyä 
takaisin puolitiehen päästyään, pitkitti sitä kuolemaansa saakka. 

Stoalainen ei kuitenkaan ole epäyhteiskunnallinen, ei ylpeile köyhyydel- 
lään kuten kyynikko eikä ole siinä määrin yksinäisyyden lumoissa kuin 
epikurolainen. Hän hyväksyy avioliiton ja perheen välttämättömyyksinä, 
vaikkei hän ylistäkään romanttista rakkautta. Hän uneksii Utopiasta, 


1 Khrysippos sanoi, että sodat ovat hyödyllinen liikakansoituksen oikaisukeino ja että 
luteet ovat meille hyödyksi estäessään meitä nukkumasta liikaa. 
- * Khrysippos vaati, että kuolleista sukulaisista oli huolehdittava vain hautaamalla 
heidät mitä yksinkertaisimmin ja hillityimmin; vielä parempi olisi hänen mielestään ollut 
käyttää heidän lihansa ruoaksi, 

jossa kaikki naiset ovat yhteisiä. Hän hyväksyy valtion, jopa monarkian- 
kin, sillä hänellä ei ole helliä muistoja kaupunkivaltiosta ja hän pitää keski- 
tason. ihmistä vaarallisena hölmönä. Hän antaa antigonideille etusijan 
ennen Kuningas Rahvasta. Totta puhuen hän välittää vähät kaikista 
hallitusmuodoista. Hän toivoisi kaikkien ihmisten olevan filosofeja, jotta 
lait olisivat tarpeettomia. Hän ei ajattele täydellisyyttä Platonin ja Aristo- 
teleen tavoin hyvän yhteiskunnan, vaan hyvän ihmisen kannalta. Hän 
saattaa ottaa osaa politiikkaan ja tukea mitä hyvänsä vaatimatontakin 
toimenpidettä, joka edistää ihmisten vapautta ja ihmisarvoa, mutta hän ei 
kahlehdi onneaan paikkaan tai valtaan. Zenon, jonka suonissa, kuten olem- 
me nähneet, virtasi todennäköisesti sekä kreikkalaista että seemiläistä 
verta, tahtoi Aleksanterin tavoin kaataa maahan rotujen ja kansakuntien 
raja-aidat. Hänen internationalismissaan heijastuu Aleksanterin suorit- 
tama hetkellinen itä-Välimeren maailman yhdistäminen. Zenon ja Khry- 
sippos toivoivat, että kaikkien sotivien valtioiden ja luokkien tilalle lopulta 
tulisi laaja yhteiskunta, jossa ei olisi kansakuntia, luokkia, rikkaita, köy- 
hiä, herroja eikä orjia, jossa filosofit hallitsisivat sortamatta ketään ja jossa 
kaikki ihmiset olisivat veljiä saman Jumalan lapsina. 


Stoalaisuus oli ylevä filosofinen oppi, ja käytännössä se osoittautui sove- 
liaammaksi kuin nykyajan kyynikko odottaisi. Se yhdisti kaikki kreikka- 
laisen ajattelun ainekset pakanahengen viimeiseen ponnistukseen sellaisen 
moraalijärjestelmän luomiseksi, joka tyydyttäisi vanhasta uskonnosta 
luopuneita yhteiskuntaluokkia, ja vaikka se tietenkin voitti vain pienen 
vähemmistön kannattajikseen, nämä harvat olivat kaikkialla parasta 
ainesta. Kuten sen kristilliset vastineet, kalvinilaisuus ja puritaanisuus, 
se kasvatti aikansa voimakkaimmat luonteet. Teorian kannalta se oli 
eristyneen ja säälimättömän täydellisyyden luonnoton oppi. Käytännössä 
se synnytti rohkeita, hurskaita ja hyvää tarkoittavia miehiä, sellaisia kuin 
nuorempi Cato, Epiktetos ja Marcus Aurelius. Se vaikutti Rooman lain- 
oppiin, kun tämä loi kansain oikeuden (ius gentium) ei-roomalaisia varten, 
ja se auttoi pitämään antiikin yhteiskuntaa koossa, kunnes uusi usko saa- 
pui. Stoalaiset tukivat taikauskoa, ja heillä oli haitallinen vaikutus tietee- 
seen, mutta ho tajusivat selvästi aikakautensa perusongelman, moraalin 
teologisen perustan luhistumisen, ja he koettivat vilpittömästi silloittaa 
uskonnon ja filosofian välillä ammottavan kuilun. Epikuros sai kannatta- 
jikseen helleenit, Zenon Rooman ylimystön, ja pakanuuden historian lop- 
puun asti stoalaiset hallitsivat epikurolaisia, kuten he aina tulevat teke- 
mään. Kun uusi uskonto syntyi kuolevan hellenistisen maailman älylli- 
sestä ja moraalisesta sekasorrosta, oli sille tasoittanut tien filosofia, joka 
tunnusti uskon välttämättömyyden, julisti yksinkertaisen elämän ja itse- 
kurin askeettista oppia ja näki kaiken Jumalassa. 

IV. PALUU USKONTOON 


Uskonnon ja filosofian taistelussa oli tähän mennessä ollut kolme vai- 
hetta: Sokrateen edeltäjien hyökkäys uskontoa vastaan, yritykset korvata 
uskonto luontoisetiikalla, jollaisia olivat tehneet Aristoteles ja Epikuros, 
sekä skeptikkojen ja stoalaisten paluu uskontoon, joka virtaus saavutti 
huippunsa uusplatonisuudessa ja kristinuskossa. Samanlainen sarja on 
esiintynyt useammin kuin kerran historiassa ja voi nytkin olla menossa. 
Thales vastaa Galileita, Demokritos Hobbesia, sofistit ensyklopedisteja, 
Protagoras Voltaire'ia, Aristoteles Spenceriä, Epikuros Anatole France'ia, 
Pyrrhon Pascalia, Arkesilaos Hume'ia, Karneades Kantia, Zenon Scho- 
penhaueria, Plotinos Bergson'ia. Vertailu ontuu tosin kronologisesti jon- 
kin verran, mutta kehityksen peruslinja on sama. 

Suurten filosofisten järjestelmien aika väistyi sen epäilyksen tieltä, ettei 
järki pystykään ymmärtämään maailmaa eikä taltuttamaan ihmisten mieli- 
johteita järjestykseen ja sivistykseen. Skeptikot olivat enemmän Kantin 
kuin Hume'in kaltaisia: he suhtautuivat yhtä epäileväisesti filosofiaan 
kuin dogmeihin, jäytivät materialismin perustuksia ja neuvoivat tyynesti 
hyväksymään vanhan kultin. Pyrrhonin skeptillisyys, kuten Pascalinkin, 
johti uskontoon, ei pois siitä, ja hän itse päätti päivänsä kotikaupungin 
kunnianarvoisana ylipappina.  Epikurolaisten politiikan hylkääminen 
etiikan hyväksi, heidän pakonsa valtiosta sieluun, saattoi edustaa vain 
yhtä hetkeä heilurin paluuliikkeessä. Keskittyminen yksilön pelastami- 
seen tasoitti tietä uskonnolle, joka vetosi enemmän yksilöön kuin valtioon. 
Oli paljon ihmisiä, jotka eivät elämästä löytäneet sellaisia lohdullisia puo- 
lia kuin Epikuros. Köyhyys, onnettomuudet, sairaus, riisto, vallankumous 
tai sota yllätti heidät, eivätkä filosofian neuvot saaneet heidän sielussaan 
vastakaikua. Kyreneläinen Hegesias, joka oli aloittanut uransa Epi- 
kuroksen tavoin kyreneläisten katsantokannasta, päätteli, että elämässä on 
enemmän tuskaa kuin nautintoa, enemmän surua kuin iloa ja että natura- 
listisen filosofian ainoa looginen tulos on itsemurha. Filosofia luopui, 
koettuaan tuhlaajatyttärenä riemukkaita seikkailuja ja synkkiä petty- 
myksiä, tavoittelemasta totuutta ja onnellisuutta, palasi katuen äitinsä 
uskonnon turviin ja etsi jälleen uskosta toivon perustaa ja laupeuden vah- 
vistusta. 

Yrittäessään rakentaa luontoisetiikkaa älymystöä varten stoalaisuus 
koetti säilyttää vanhat yliluonnolliset apukeinot rahvaan siveellisyyden 
tukemiseksi. Aikaa myöten sen oma metafyysinen ja eetillinen ajattelu 
sai yhä enemmän ja enemmän uskonnollisen värityksen. Zenon eitti rah- 


2 Hän puolusti tätä väitettä niin kaunopuheisesti, että Aleksandrian yli vyöryi 
itsemurhien aalto ja Ptolemaios II:n täytyi karkottaa hänet Egyptistä. 

vaan jumalien tosiasiallisen olemassaolon, mutta sukupolvea myöhemmin 
Kleanthes oli hankkeissa saattaa Aristarkhoksen syytteeseen kerettiläi- 
syydestä. Zenon ei tarjonnut henkilökohtaista kuolemattomuutta, mutta 
Seneca puhui taivaallisesta autuudesta miltei samoin sanoin kuin Eleusiin 
ja Kristuksen uskonto. Zenonin jälkeen stoalaisuudesta sukeutui pikemmin 
teologiaa kuin filosofiaa, ja sen miltei jokainen väittämä pukeutui teologi- 
seen asuun. Järjestelmän pääosan muodostivat Jumalan olemassaoloa ja 
olemusta koskevat argumentit, maailman synty Jumalasta, Kaitselmuksen 
todellisuus, hyveen ja jumalallisen tahdon vastaavaisuus, ihmisten veljeys 
Jumalan isyyden alaisena ja maailman lopullinen paluu Jumalaan. Tästä 
filosofiasta tapaamme sen synnintunnon, joka oli näyttelevä niin tuimaa 
osaa primitiivisessä ja protestanttisessa kristillisyydessä, ylevän avosyli- 
syyden, joka, kuten uudet uskonnotkin, toivotti tervetulleiksi kaiken- 
rotuiset ja -säätyiset ihmiset, ja avioliittoa karttavan askeettisuuden, joka 
oli peräisin kyynikoilta ja jonka huipentumana oli pitkä sarja kristittyjä 
munkkeja. Tarsoksen Zenonista oli Tarsoksen Paavaliin vain askel, joka 
voitiin ottaa Damaskoksen tiellä. 

Stoalaisten opin aineksista olivat monet aasialaista, muutamat nimen- 
omaisesti seemiläistä alkuperää. Stoalaisuus oli olennaisesti eräs sen voiton 
alkuvaihe, jonka itämaat saavuttivat kreikkalaisesta sivistyksestä. Hellas 
oli lakannut olemasta Hellas jo ennen kuin Rooma sen valloitti. 


KOLMASKYMMENES LUKU 


ROOMA SAAPUU 


I. PYRRHOS 


Kukapa olisi niin arvoton tai välinpitämätön», tiedustelee Polybios, 
v»ettei haluaisi päästä selvyyteen siitä, millä keinoin ja minkä politiikan 
avulla roomalaiset ovat vähemmässä kuin kolmessakuudetta vuodessa 
onnistuneet alistamaan koko tunnetun maailman yksinvaltansa alaiseksi, 
mikä on ainoalaatuinen ilmiö historiassa? Kukapa olisi niin intohimoisesti 
uppoutunut muihin tutkimuksiin, että pitäisi jotakin muuta tärkeämpänä 
kuin tämän tiedon saavuttaminen?» Se on luvallinen kysymys, joka saat- 
taa kiinnostaa meitä myöhemmin, mutta niistä ajoista, jolloin Polybios 
kirjoitti, on tapahtunut niin monta valloitusta, ettemme voi tuhlata paljon 
aikaa millekään niistä. Olemme koettaneet osoittaa, että roomalaisten 
onnistui kukistaa Hellas olennaisesti siitä syystä, että Kreikan sivistys oli 
sisäisesti pirstoutunut. Mikään suuri kansakunta ei kukistu, ennen kuin 
se on itse tuhonnut itsensä. Metsien tuhoaminen ja maaperän väärinkäyttö, 
jalojen metallien ehtyminen, kauppateiden siirtyminen muualle, poliitti- 
sesta epäjärjestyksestä aiheutunut talouselämän sekasorto, demokratian 
turmeltuminen ja hallitsijasukujen rappeutuminen, moraalin ja isänmaalli- 
suuden kuihtuminen, väestön vähentyminen tai laadullinen huonontu- 
minen, kansalaisarmeijoiden syrjäytyminen palkkasoturijoukkojen tieltä, 
veljessodan ihmis- ja aineelliset tuhot, kykyjen tuhoutuminen verisissä 
vallan- ja vastavallankumouksissa, kaikki tämä oli vuodattanut kuiviin 
Hellaan voimavarat juuri silloin, kun häikäilemättömien ja kaukonäköisten 
ylimysten hallitsema pikkuvaltio Tiberin varrella koulutti pelottomia 
legioonia talonpojistaan, voitti naapurinsa ja kilpailijansa, anasti länsi- 
Välimeren seutujen elintarvike- ja mineraaliaitat ja vuosi vuodelta eteni 
kohti Italian kreikkalaisia siirtokuntia. Nämä ikivanhat yhdyskunnat, 
jotka muinoin olivat voineet ylpeillä rikkauksistaan, oppineistaan ja tai- 
teestaan, olivat nyt sotien, Dionysios I:n saalistusten ja uuden kilpailevan 
kauppakeskuksen, Rooman, voimistumisen köyhdyttämät.  Alkuasukas- 
heimot, jotka helleenit vuosisatoja sitten olivat tehneet orjiksi tai työntä- 
neet sisämaahan, voimistuivat ja lisäsivät päälukuaan sillä aikaa, kun hei- 
dän herransa huolehtivat mukavuudestaan lapsenmurhien ja aborttien 
avulla. Alkuasukasväestö pyrki jo etelä-Italian herruuteen. Kreikkalais- 
kaupungit pyysivät Roomalta apua. Niitä autettiin ja ne nielaistiin. 

Rooman mahtavoitumisen pelästyttämä Taras kutsui avukseen Epei- 

roksen loistavan nuoren kuninkaan. Hänen maalauksellisessa ja vuorisessa 
maassaan, nykyisessä etelä-Albaniassa, kreikkalaisella kulttuurilla oli ollut 
täpärä jalansija aina siitä asti, kun doorilaiset olivat pystyttäneet Zeulle 
pyhäkön Dodoneen.! V. 295 tuli Pyrrhoksesta, joka johti sukunsa Akhil- 
leuksesta, molossien, Epeiroksen mahtavimman heimon, kuningas. 
Hän oli komea ja urhea, despoottinen, mutta suosittu hallitsija. Hänen 
alamaisensa uskoivat, että hän pystyi parantamaan pernatautia siten, että 
painoi oikealla jalallaan pitkäkseen heittäytynyttä potilasta selkään; 
kukaan ei ollut niin halpa, että Pyrrhos olisi kieltäytynyt antamasta tätä 
hoitoa. Kun taraslaiset pyysivät apua, hän piti tilaisuutta houkutte- 
levana: hän voittaisi lännen vaaran, Rooman, kuten Aleksanteri oli voit- 
tanutidän vaaran, Persian, ja osoittaisi urheudellaan sukujohtonsa oikeaksi. 
V. 281 hän purjehti Joonian meren poikki mukanaan 25 000 miestä jalka- 
väkeä, 3 000 ratsumiestä ja 20 norsua. Kreikkalaiset olivat omaksuneet 
Intiasta norsut samalla kuin mystisisminkin. Hän kohtasi roomalaiset 
Herakleian luona ja saavutti »Pyrrhoksen voiton»: hänen menetyksensä 
olivat niin suuret ja hänen elävä voimansa ja aineelliset mahdollisuutensa 
sen jälkeen niin vähäiset, että kun muuan alijohtaja onnitteli häntä voiton 
johdosta, hän vastasi historialliseksi tulleella lauseella, että toinen sellainen 
voitto saattaisi hänet perikatoon. Roomalaiset lähettivät Gaius Fabri- 
ciuksen sopimaan hänen kanssaan vankien vaihdosta. Plutarkhos kertoo, 
että 
illallisella keskusteltiin kaikenlaatuisista asioista, mutta varsinkin 
Hellaasta ja sen filosofeista. Kineas (epeirolainen diplomaatti) 
puhui Epikuroksesta ja kuvaili niitä mielipiteitä, joita hänen 
kannattajillaan on jumalista ja yhteiskunnasta sekä elämän tar- 
koituksesta, miten he pitävät ihmisen suurimpana onnena nau- 
tintoa, hylkäävät valtiolliset asiat onnellista elämää häiritsevinä 
ja ehkäisevinä ja arvelevat, etteivät jumalat osoita meitä kohtaan 
hyvyyttä tai suuttumusta eivätkä ylipäänsä piittaa meistä mitään, 
vaan viettävät täysin toimetonta ja nautiskelevaa elämää. Ennen 
kuin hän oli lopettanut, huudahti Fabricius: Herkules vieköön! 
Kunpa Pyrrhos ja samnilaiset? pitäisivät moiset mielipiteensä niin 
kauan kuin sotivat meitä vastaan» 


Pyrrhos, johon roomalaiset olivat tehneet syvän vaikutuksen ja joka oli 
tullut toivottomaksi Italian kreikkalaisilta saatavan avun suhteen, lähetti 
Kineaan Roomaan neuvottelemaan rauhasta. Senaatti oli jo suostumaisil- 
laan, kun sokea, kuolemansairas Appius Claudius kannatti itsensä senaatin 


1 Italialaiset arkeologit kaivoivat 1929 Butrintossa (muinainen Buthrotum) esiin run- 
saasti rakennus- ja kuvanveistosjäännöksiä kreikkalaisesta ja roomalaisesta kulttuurista, 
niiden joukossa kolmannelta esikristilliseltä vuosisadalta olevan kreikkalaisen teatterin. 

2 Rooman italialaisista vihollisista mahtavimmat. 


43 — Durant, Kreikan kulttuuri 

istuntosaliin ja esitti vastalauseensa rauhaa vastaan, joka tehtäisiin vihollis- 
armeijan ollessa Italian maaperällä. Aikeidensa mentyä myttyyn Pyrrhos 
ryhtyi jälleen sotatoimiin, voitti toisen itsemurhavoiton Ausculumin luona 
ja purjohti, havaittuaan mahdottomaksi menestyksellä selviytyä Roomasta, 
Sisiliaan, jonka hän jalomielisesti päätti vapauttaa Karthagon ikeestä. 
Hän löikin häikäilemättömän rohkeasti karthagolaiset, mutta joko Sisilian 
kreikkalaiset olivat liian arkoja liittyäkseen häneen tai hän hallitsi heitä 
yhtä mielivaltaisesti kuin tyranni, sillä hän sai niin vähän tukea heiltä, 
että hänen oli kolmen vuoden sodankäynnin jälkeen lähdettävä saarelta. 
Tällöin hän profeetallisesti huomautti: »Millaisen taistelukentän jätänkään 
Rooman ja Karthagon kiisteltäväksi!) Saavuttuaan supistunein voimin 
Italiaan hän kärsi tappion Beneventumin luona (275). Kevytaseiset ja 
nopealiikkeiset kohortit osoittautuivat ensimmäistä kertaa kömpelöitä 
falangeja etevämmiksi ja kirjoittivat sotahistoriaan uuden luvun. Pyrrhos 
palasi Epeirokseen, kuten filosofoiva Plutarkhos sanoo, 


kulutettuaan kuusi vuotta näissä sodissa. Vaikka hän ei ollut 
menestynyt hankkeissaan, hänen rohkeutensa pysyi vankkumatto- 
mana onnettomuuksista huolimatta, ja sotakokemuksensa sekä 
henkilökohtaisen uljuuden ja yritteliäisyyden takia häntä kunnioi- 
tettiin enemmän kuin ketään hänen aikansa ruhtinasta, mutta 
mitä hän saavutti rohkeilla teoilla, hän menetti hyödyttömillä 
toiveilla. Tavoittelemalla sitä, mitä hänellä ei ollut, hän menetti 
kaiken, mikä hänellä oli. 

Pyrrhos lähti taas uusille sotaretkille ja sai surmansa Argoksessa vanhan 


akan heittämästä tiiliskivestà. Samana vuonna (272) Taras antautui 
Roomalle. 


Kahdeksan vuotta myöhemmin Rooma aloitti satavuotisen kamppai- 
lunsa länsi-Välimeren herruudesta Karthagon kanssa. Sukupolven ajan 
jatkuneen sodan jälkeen Karthago luovutti Roomalle Sardinian, Korsikan 
ja oman osuutensa Sisiliasta. Toisessa puunilaissodassa Syrakusa hairah- 
tui menemään Karthagon puolelle, minkä johdosta Marcellus pakotti sen 
nälällä antautumaan. Voittajat ryöstivät kaupungin niin perusteellisesti, 
ettei se enää koskaan toipunut. Marcellus siirsi Roomaan», Livius kertoo, 
Syrakusan koristukset, patsaat ja kuvat, joita siellä oli viljalti . . . Saalis 
oli miltei suurempi, kuin jos itse Karthago olisi valloitettu.» N. 210 koko 
Sisilia oli joutunut Rooman haltuun. Saari muutettiin Italian vilja-aitaksi, 
ja siellä tuli jälleen vallitsevaksi maanviljelysvaltainen talous; masentu- 
neet orjat suorittivat miltei kaiken työnteon. Teollisuuteen suhtauduttiin 
tylysti, kaupalle asetettiin rajoituksia, varallisuus imettiin Roomaan, ja 
vapaa väestö väheni vähenemistään. Sisilia katosi sivistyksen historiasta 
tuhanneksi vuodeksi. 

II. ROOMA VAPAUTTAJANA 


Jokaisella askelella, jonka Rooma otti laajenemisen tiellä, sitä auttoi- 
vat vihollisten erehdykset. V. 230 lähetettiin kaksi roomalaista Illyrian 
(pohjois-Albanian) pääkaupunkiin esittämään vastalause sen johdosta, 
että illyrialaiset merirosvot olivat ahdistaneet roomalaisia merenkulkijoita. 
Kuningatar Teuta, jolle oli annettu osuus saaliista, vastasi, että »Illyrian 
hallitsijoilla ei ollut tapana estää alamaisiaan hankkimasta saalista mereltä». 
Toisen lähettilään uhatessa sodalla Teuta surmautti hänet. Rooma oli 
hyvillään, kun sai niin huokealla verukkeen Dalmatian rannikon anasta- 
miseen, ja lähetti retkikunnan, joka teki Illyriasta Rooman protektoraatin 
v. 229 e. Kr. miltei yhtä helposti kuin 1939 j.Kr. Korkyra (Korfu), Epidamnos 
(Durazzo) ja muut kreikkalaiset siirtokunnat joutuivat Rooman valtaan. 
Koska Kreikankin kauppa oli kärsinyt illyrialaisten rosvoilusta, Ateena, 
"Korinthos ja molemmat liittokunnat juhlivat Roomaa vapauttajana, otti- 
vat vastaan sen lähettiläät ja sallivat roomalaisten osallistua Eleusiin 
salamenoihin ja Isthmoksen kisoihin. 

V. 216 Hannibal tuhosi Rooman armeijan Cannaen luona ja marssi 
Rooman porteille. Rooman ollessa tasavallan historian tukalimmassa 
tilanteessa Makedonian kuningas Filippos V solmi liiton Hannibalin kanssa 
ja valmistautui hyökkäämään Italiaan (214). Naupaktoksen konferens- 
sissa (213) Aitolian valtuutettu Agelaos vetosi kaikkiin kreikkalaisiin, jotta 
he yhdessä ryhtyisivät taistelemaan lännen nousevaa mahtia vastaan: 


Olisi parasta, etteivät helleenit koskaan taistelisi toisiaan vas- 
taan, vaan pitäisivät korkeimpana suosionosoituksena, jonka juma- 
lat voivat antaa, sitä, että voisivat aina puhua yhdellä sydämellä 
ja äänellä ja että he marssien käsivarsi käsivarressa kuin joen poikki 
kahlaavat miehet voisivat karkottaa barbaarihyökkääjät ja yhtyä 
puolustamaan itseään ja kaupunkejaan... Sillä selvää on, että 
voittivatpa karthagolaiset roomalaiset tai roomalaiset karthagolai- 
set tässä sodassa, ei ole lainkaan todennäköistä, että voittajat tyy- 
tyisivät Italian ja Sisilian herruuteen, vaan he varmasti tulevat 
tänne ja esittävät epäoikeudenmukaisia vaatimuksia. Sen vuoksi 
vannotan teitä turvaamaan itsenne tätä vaaraa vastaan ja käännyn 
erityisesti kuningas Filippoksen puoleen. Kuningas, sinun paras 
turvasi on, että luovut uuvuttamasta helleenejä ja tekemästä 
heitä maahantunkijan helpoksi saaliiksi. Päinvastoin sinun tulee 
ajatella heidän parastaan yhtä paljon kuin oman ruumiisi parasta 
ja huolehtia jokaisen Kreikan maakunnan turvallisuudesta, kuin 
se olisi osa omasta valtakunnastasi. 


Filippos kuunteli häntä kohteliaasti ja tuli sen johdosta Kreikan hetkel- 
liseksi epäjumalaksi. Mutta, jos saamme uskoa liiankin isänmaallista 

Liviusta, hän sopi Hannibalin kanssa siitä, että Karthago, jos se selviytyisi 
voittajana parhaillaan riehuvasta sodasta, palkitakseen Filippoksen hyök- 
käyksen Italiaan auttaisi Filipposta alistamaan koko manner-Kreikan 
Makedonian valtaan. Kenties sen johdosta, että sopimuspykälät tulivat 
Kreikan valtioiden tietoon, useimmat niistä, muiden muassa Agelaoksen 
johtama Aitolian liitto, tekivät Rooman kanssa liiton Makedoniaa vastaan 
ja häiritsivät siinä määrin Filipposta, että hänen hyökkäyksensä Italiaan 
siirtyi epämääräiseen tulevaisuuteen. V. 205 Rooma teki sopimuksen 
Filippoksen kanssa voidakseen omistaa kaiken huomionsa Hannibalille, 
ja kolmisen vuotta myöhemmin vanhempi Scipio nujersi suuren karthagolai- 
sen Zaman luona. Kreikan sivistyksen viimeisen suuren vuosisadan päät- 
tyessä Egypti, Rhodos ja Pergamon pyysivät Rooman avukseen Make- 
doniaa vastaan. Rooma vastasi aloittamalla toisen makedonialaissodan. 
Filippos, jolla oli vastassaan sekä miltei koko Kreikka että Rooma, taisteli 
raivoisasti kuin kiinni joutunut peto. Hän käytti jokaista kavalaa keinoa, 
varasti kaiken mitä käyttökelpoista löysi ja kohteli vankeja niin julmasti, 
että jokainen Abydoksen asukas tappoi, kun kaupungin puolustaminen ha- 
vaittiin mahdottomaksi, ensin vaimonsa ja lapsensa ja lopuksi itsensä. V. 197 
Titus Quinctius Flamininus, roomalainen patriisi sitä lajia, joka teki Po- 
lybioksesta intomielisen roomalaisuuden ihailijan, löi Filippoksen niin 
täydellisesti Kynoskefalain luona, että koko Makedonia ja koko Kreikka- 
kin äkkiä joutui Rooman armoille. Aitolialaisten liittolaisten (jotka väit- 
tivät ansion voitosta kuuluvan heille) suuttumukseksi Flamininus salli, 
raskaan vahingonkorvauksen kiristettyään ja anastettuaan laivanlastillisen 
saalista, riittävästi heikennetyn Filippoksen pitää valtaistuimensa, koska 
Makedoniaa tarvittiin varustukseksi pohjolan raakalaisia vastaan. 
Roomalainen sotapäällikkö oli oppinut kreikkaa Tarentumissa (joksi 
roomalaiset Tarasta nimittivät) ja joutunut kreikkalaisen kirjallisuuden, 
filosofian ja taiteen lumoihin. Hänen ilmeisen vilpitön tarkoituksensa oli 
vapauttaa Kreikan kaupunkivaltiot Makedonian yliherruudesta ja antaa 
niille täydet mahdollisuudet elää vapaina ja rauhassa. Saatuaan melkoisen 
vaivannäön jälkeen Rooman asiamiehet vakuuttumaan tämän politiikan 
viisaudesta, hän lähti 196 Korinthokseen Isthmoksen kisoihin, minne kaikki 
huomattavat kreikkalaiset olivat kokoontuneet. (Polybios kertoo jokaisen 
selitelleen naapurilleen, mitä roomalaiset nyt tulisivat tekemään.) Siellä 
hän antoi kuuluttajan tiedoittaa: Rooman senaatti ja prokonsuli Titus 
Ouinctius Flamininus vapauttavat, voitettuaan kuningas Filippoksen ja 
makedonialaiset, seuraavat kansat, joiden ei tarvitse ottaa vastaan varus- 
kuntia, ei maksaa veroja ja joita hallitaan heidän omien lakiensa mukaan: 
korintholaiset, fokislaiset, lokrislaiset, euboialaiset, ftioottisen Akhaian 
asukkaat, magnesialaiset, thessalialaiset ja perrhaibialaiset» — ts. kaikki ne 
mannerhelleenit, jotka eivät jo olleet vapaat. Kokouksen enemmistö, 

joka ei voinut uskoa, että niin yllätyksellinen vapautustoimenpide olisi 
totta, huusi, että julistus oli toistettava. Kun kuuluttaja luki sen uudel- 
leen, »puhkesi niin mahtava riemunhuuto», kertoo Polybios, »etteivüt ne 
jotka nyt kuuntelevat kertomustani, voi sitä helposti tajuta». Monet epäi- 
livät julistuksen vilpittömyyttä ja arvelivat, että siihen kätkeytyi jokin 
juoni, mutta Flamininus ryhtyi jo samana päivänä poistamaan joukkoja 
Korinthoksesta, ja v. 194 oli hänen koko armeijansa palannut Italiaan. 
Kreikka tervehti häntä »Pelastajana ja Vapauttajana» ja ryhtyi riemumie- 
lin viettämään vapautensa viimeisiä päiviä. 


III. ROOMA VALLOITTAJANA 


Aitolialaiset eivät olleet tyytyväisiä tähän järjestelyyn. Muutamat nyt 
vapautetuista kaupungeista olivat olleet aitolialaisten vallan alaisia, mutta 
niitä ei palautettu takaisin liitolle. Toinen makedonialaissota oli tuskin 
päättynyt, kun aitolialaiset kutsuivat Antiokhos III:n pelastamaan Hel- 
laan Roomalta. Pergamon ja Lampsakos, joita pohjoisesta ahdistivat 
hillittömät gallialaiset ja etelästä seleukidien levittäytyvä mahti, anoivat 
Roomaa auttajakseen Antiokhosta vastaan. Senaatti lähetti taitavimman 
sotapäällikkönsä, Zaman voittajan Publius Scipio Africanuksen. Muuta- 
min harvoin legioonin ja Eumenes II:n väen auttamina roomalaiset sota- 
päälliköt löivät Antiokhos III:n Magnesian luona ja käännyttyään pohjoi- 
seen torjuivat gallialaiset. Roomalaiset ulottivat suojelusherruutensa 
miltei koko Aasian Välimeren-rannikolle ja palasivat sitten Italiaan. Eu- 
menes oli kiitollinen, mutta mannermaan helleenit soimasivat häntä Hel- 
laan petturiksi, koska hän oli kutsunut roomalaiset barbaarit avukseen 
kreikkalaisia maanmiehiään vastaan. 

Huikentelevainen Kreikka näet katui jo, että sc oli lainkaan vastaan- 
ottanut suosionosoituksia karkealta läntiseltä pelastajaltaan. Huomautet- 
tiin, että vaikka Flamininus ja hänen seuraajansa olivat antaneet Krei- 
kalle vapauden, he olivat maksuksi ottaneet jokaiselta Filipposta, Antio- 
khosta tai aitolialaisia tukeneelta kaupungilta niin paljon saalista, että kreik- 
kalaiset kammoksuivat toista sellaista vapautusta. Flamininuksen triumfi- 
saatto kesti kolme päivää, ja hänen Kreikasta ottamansa sotasaalis valui 
lakkaamattomana virtana Rooman silmien editse: ensimmäisenä päivänä 
kuljetettiin aseita, varuksia ja lukemattomia marmori- tai pronssipatsaita, 
toisena päivänä 18 000 naulaa hopeaa, 3174 naulaa kultaa ja 100 000 
hopeakolikkoa, kolmantena päivänä 114 otsaripaa. Sitä paitsi roomalaiset 
olivat tukeneet ja edelleenkin edustajiensa välityksellä aktiivisesti tukivat 
Kreikan varakkaita köyhiä kansalaisia vastaan; he olivat kieltäneet kaikki 
luokkasodan muodot. Kreikkalaiset eivät halunneet rauhaa sellaiseen hin- 
taan. He halusivat itse vapaasti ratkaista keskinäiset kiistansa ja antaa 

vapaan vallan valtioiden alueenlaajennushaluille. He eivät voineet sietää 
muuttumatonta olotilaa. Kilpailevat liittokunnat iskivät pian yhteen, ja 
puoluekiista riehui kaikkialla. Jokainen kaupunki tai ryhmäkunta esitti 
toisten kanssa ristiriitaiset vaatimuksensa Rooman senaatille. Tämä lähetti 
valtuuskuntia tutkimaan ja tuomitsemaan, mutta kreikkalaiset torjuivat 
tällaisen sekaantumisen, koska eivät olleet Rooman vasalleja. Vieraan 
ylivalvonnan kohteet olivat näkymättömät, mutta todelliset. Vuosi vuo- 
delta kreikkalaiset, rikkaita lukuun ottamatta, tunsivat niiden puristavan 
yhä kireämmin ja rukoilivat, että tällainen vapaus saisi äkkilopun. Senaatti 
alkoi kuulla niitä jäseniään, jotka väittivät, ettei Kreikkaan koskaan saa- 
taisi järjestystä eikä rauhaa, ennen kuin Rooman herruus olisi täydellinen. 

Filippos V kuoli 179, ja hänen vanhin poikansa Perseus nousi joltisenkin 
verenvuodatuksen jälkeen valtaistuimelle. Makedonian talouselämä oli 
toipunut seitsemäntoista rauhanvuoden jälkeen, ja uusi sukupolvi 
oli kasvanut sodan leukaluiden jauhettavaksi. Perseus neuvotteli lii- 
tosta Seleukos IV:n kanssa ja nai tämän tyttären. Rhodos yhtyi liittoon 
ja lähetti suuren laivaston saattamaan morsianta. Koko Kreikka iloitsi ja 
toivoi Perseuksesta Rooman mahdin kukistajaa. Eumenes II alkoi pelätä 
Pergamonin itsenäisyyden puolesta, matkusti Roomaan ja vaati senaattia 
sen oman edun tähden tuhoamaan Makedonian. Kotimatkallaan hän oli 
vähällä saada surmansa yksityisluontoisessa mellakassa. Rooman etuihin 
sopi mainiosti tulkita mellakka Perseuksen yritykseksi murhata salaa 
kuningas. Diplomaattisten syytösten patrioottinen vaihto oli alkusoittona 
kolmanteen makedonialaissotaan. Vain Epeiros ja Illyria uskalsivat auttaa 
Perseusta. Kreikan valtiot lähettivät hänelle salaisia myötätunnonilmai- 
suja, mutta eivät tehneet mitään. V. 168 Aemilius Paullus tuhosi Make- 
donian armeijan Pydnan luona, hävitti seitsemänkymmentä Makedonian 
kaupunkia, lähetti niiden vallassäätyläiset Italiaan ja pirstoi kuningas- 
kunnan neljään autonomiseen, mutta veroa maksavaan tasavaltaan, joilta 
kiellettiin kaikki keskinäinen kauppa ja kanssakäyminen. Perseus vietiin 
vankina Italiaan, missä kahden vuoden huono kohtelu teki hänestä 
lopun. Epeiros autioitettiin ja 100 000 epeirolaista myytiin orjuuteen dol- 
larista kappale. Rhodosta, joka ei ollut aktiivisesti ottanut osaa sotaan, 
rangaistiin vapauttamalla sen Aasian rannikolla sijaitsevat alueet sekä 
perustamalla kilpaileva vapaasatama Delokseen. Perseuksen yksityiset 
asiakirjat joutuivat voittajien haltuun, ja kaikki kreikkalaiset, jotka olivat 
tarjonneet hänelle apua, karkotettiin tai heitettiin tyrmään. Tuhat Akhaian 
liiton huomattavinta henkilöä, muiden muassa Polybios, karkotettiin Ita- 
liaan. He joutuivat olemaan maanpaossa seitsemäntoista vuotta, minä 
aikana seitsemänsataa heistä kuoli. Kreikkalaisten ihailu Rooma-vapaut- 
tajaa kohtaan ei ollut milloinkaan ollut niin kiihkeä kuin nyt kreikkalaisten 
viha Rooma-valloittajaa kohtaan. 

Voittajan ankaruudesta oli epämieluisia seurauksia. Kun Rhodos heik- 
keni, sen poliisivalvonta Aigeian merellä loppui, jolloin kaupalle tuhoisa 
merirosvous puhkesi uuteen eloon. Niin monien ylimysten raivaaminen 
tieltä päästi radikaalit valtaan Akhaian liiton kaupungeissa, ja luokkasota 
kärjistyi erityisen katkeraksi. Rikkaat tarrautuivat Rooman suojelukseen, 
köyhät vaativat sekä rikkaiden että Rooman mahdin karkottamista. V.150 
palasivat eloonjääneet akhaialaiset maanpakolaiset Italiasta ja liittyivät 
kannattamaan pyrkimyksiä Rooman vallan kukistamiseksi Kreikasta. 
Akhaialaisten mahtia heikentääkseen Rooma lähetti Kreikkaan valtuus- 
kunnan, joka vaati Korinthosta, Orkhomenosta ja Argosta eroamaan lii- 
tosta. Korinthoksen naiset vastasivat tyhjentämällä likasankoja lähetti- 
läiden päälle. V. 146 liitto päätti aloittaa vapaussodan otaksuen, että 
Rooman sotaretket Afrikassa ja Espanjassa kääntäisivät Rooman energian 
muualle ja saisivat sen taipuvaiseksi liitolle otolliseen rauhaan. Liiton 
kaupungit joutuivat isänmaallisen kuumeen valtaan. Orjia vapautettiin 
ja aseistettiin, yleinen velkojen moratorio julistettiin ja köyhille luvattiin 
maata. Hätääntyneet rikkaat, jotka vavisten empivät Rooman ja sosia- 
lismin välillä, uhrasivat vastahakoisesti jalokivensä ja rahansa vapauden 
hyväksi. Ateena ja Sparta pysyttelivät syrjässä, mutta Boiotia, Lokris ja 
Euboia sonnustautuivat urheasti sotaan. Makedonian tasavalloissa puh- 
kesi avoin kapina Roomaa vastaan. 

Suuttunut senaatti lähetti meren taa Mummiuksen johtaman armeijan 
ja Metelluksen komentaman laivaston. Näiden yhtyneet voimat nujersivat 
kaiken vastarinnan, ja 146 Mummius valloitti Korinthoksen, liittokunnan 
keskuslinnan. Joko tuhotakseen kauppakilpailijan idässä samaan tapaan, 
kuin nuorempi Scipio samana vuonna tuhosi Karthagon lännessä, tai 
antaakseen kapinoitsevalle Kreikalle samanlaisen opetuksen kuin Alek- 
santeri Thebassa roomalaiset sytyttivät tuleen tämän kauppiaiden ja ilo- 
naisten rikkaan kaupungin, kaikki miehet tapettiin, ja kaikki naiset ja 
lapset myytiin orjiksi. Mummius kuljetti Italiaan kaiken liikuteltavan 
omaisuuden, siihen luettuna taideteokset, joilla korintholaiset olivat kau- 
nistaneet kaupunkiaan ja kotejaan. Polybios kertoo, että roomalaiset 
sotamiehet käyttivät maailmankuuluja maalauksia noppa- tai lautapelinsä 
alustana. Akhaian liitto hajoitettiin, ja sen johtajat surmattiin. Kreikka 
ja Makedonia yhdistettiin roomalaisen maaherran hallitsemaksi provins- 
siksi. Boiotia, Lokris, Korinthos ja Euboia määrättiin maksamaan vuo- 
tuista veroa. Ateena ja Sparta säästettiin, ja ne saivat edelleen hallita 
itseään omien lakiensa mukaan. Omistusoikeuden ja järjestyksen kan- 
nattajia tuettiin kaikkialla. Kaikki yritykset käydä sotaa, tehdä vallan- 
kumouksia tai muuttaa valtiosääntöä kiellettiin. Melskeiset kaupungit 
olivat vihdoinkin löytäneet rauhan. 


EPILOGI 


KREIKKALAINEN PERINTOMME 


Kreikan sivistys ei kuollut. Sillä oli vielä edessään monen vuosisadan 
elämä, ja kun se kuoli !, se jätti itsensä verrattoman kallisarvoisena perin- 
tönä Euroopan ja lähi-idän kansoille. Jokainen kreikkalainen siirtokunta 
vuodatti Kreikan taiteen ja ajattelun elämännestettä takamaansa, Espan- 
jan ja Gallian, Etrurian ja Rooman, Egyptin ja Palestiinan, Syyrian ja 
Vähän Aasian sekä Mustan meren rantamien kulttuurin vereen. Alek- 
sandrian satamasta laivattiin sekä aatteita että tavaroita: Museionista ja 
kirjastosta levisivät Kreikan runoilijoiden, mystikkojen, filosofien ja tiede- 
miesten teokset ja katsomukset oppineiden ja opiskelijoiden välityksellä 
Välimeren piirin jokaiseen kaupunkiin. Rooma omaksui Kreikan perinnön 
sen hellenistisessä muodossa: sikäläiset näytelmäkirjailijat jäljittelivät 
Menandrosta ja Filemonia, runoilijat matkivat Aleksandrian kirjallisuuden 
äänensävyjä, runomittoja ja aiheita, taide käytti kreikkalaisia taitureita 
ja kreikkalaisia muotoja, ja myöhemmän ajan keisarivallan organisaatio 
pohjautui kreikkalais-itämaisten monarkioiden esikuvaan. Sen jälkeen kun 
Rooma oli valloittanut Kreikan, hellenismi valloitti Rooman, samoin kuin 
itämaat parhaillaan valloittivat Kreikkaa. Jokainen askel Rooman valta- 
kunnan laajentamiseksi levitti hellenistisen sivistyksen käyteainetta laa- 
jemmalle. Itä-Rooman keisarikunta naitti toisilleen kreikkalaisen ja aasia- 
laisen kulttuurin ja siirsi osan Kreikan perintöä lähi-idän kansoille ja poh- 
jolan slaaveille. Syyrian kristityt nostivat maasta soihdun ja ojensivat sen 
arabeille, jotka kuljettivat sen Afrikan halki Espanjaan. Itäroomalaiset, 
muhamettilaiset ja juutalaiset oppineet kuljettivat kreikkalaiset mestari- 
teokset alkuperäisinä tai käännöksinä Italiaan, missä ne synnyttivät ensin 
skolastikkojen filosofian ja sitten renessanssin kuumeen. Eurooppalaisen 
hengen toisen syntymän jälkeen Kreikan henki on niin kauttaaltaan imeyt- 
tänyt nykyajan kulttuurin, että nykyisin »kaikki sivistyneet kansakunnat 
ovat kaikessa henkistä älyn toimintaa koskevassa Hellaan siirtokuntia».? 

Jos sisällytämme helleeniseen perintöömme sen lisäksi, mitä kreikkalaiset 
itse keksivät, myös sen mitä he omaksuivat vanhemmista kulttuureista 


1 Voimme mielivaltaisesti sanoa sen tapahtuneen 325 j.Kr., jolloin Konstantinus Suuri 
perusti Konstantinopolin ja jolloin Byzantin kristillinen sivistys alkoi astua »pakanalli- 
sens kreikkalaisen kulttuurin tilalle Välimeren itäosaa ympäröivissä maissa. 

? Sen jälkeen kun on opittu paremmin tuntemaan Egyptin ja Aasian sivistysmuotoja, 
on huomattavasti lievennettävä Sir Henry Maine'in klassillista hyperbolaa: »Luonnon 
sokeita voimia lukuun ottamatta ei tässä maailmassa ole mitään elollista elävää, mikä 
ei olisi kreikkalaista alkuperää. 

ja välittivät näitä eri teitä omalle kulttuurillemme, me tapaamme 
tämän perinnön jälkiä miltei jokaisessa nykyajan elämän vaiheessa. Käsi- 
työammatit, kaivostekniikka, mekaniikan perusteet, finanssi- ja kauppa- 
menetelmät, työn organisaatio, hallituksen harjoittama kaupan ja teollisuu- 
den säännöstely — kaikki nämä on historian virta tuonut meille Roomasta 
ja Rooman kautta Kreikasta. Meidän aikamme demokratiat ja diktatuurit 
polveutuvat molemmat kreikkalaisista esikuvista, ja vaikka valtioiden 
alueen laajentuminen on kehittänyt Hellaassa tuntemattoman edustus- 
järjestelmän, ovat sellaiset kansanvaltaiset aatteet kuin hallituksen vas- 
tuunalaisuus hallituille, valamiehistön käyttö ja kansalaisten ajattelun, 
puheen, kirjoituksen, kokoontumisen ja uskonnon vapaus saaneet syvällistä 
vaikutusta Kreikan historiasta. Juuri nämä seikat ennen muuta erottivat 
helleenin itämaalaisesta ja kehittivät hänessä henkistä itsenäisyyttä ja 
yritteliäisyyttä, joka sai hänet hymyilemään idän nöyristelylle ja toimet- 
tomuudelle. 

Koulumme ja yliopistomme, voimistelusalimme ja urheilukenttämme, 
urheilumme ja olympiakisamme johtavat kaikki juurensa Kreikasta. Aviol- 
lisen eugeniikan teoria, itsehillinnän ja itsekurin käsitteet, terveyden ja 
luonnonmukaisten elintapojen palvonta, pakanallinen ihanne, joka sallii 
kaikkinaiset aistinautinnot ilman häpeän sivumakua, jokaisella niistä on 
historiallinen perustansa Kreikassa. Kristillinen teologia ja käytäntö pol- 
veutuvat suurelta osalta Kreikan ja Egyptin mysteeriuskonnoista, Eleusiin, 
Orfeuksen ja Osiriin palvontamenoista, kreikkalaisista opeista, joiden mu- 
kaan jumalan poika kuoli ihmisten tähden ja nousi kuolleista, sellaisista 
kreikkalaisista rituaaleista kuin uskonnolliset juhlakulkueet, seremonian- 
luontoinen puhdistautuminen, pyhä uhri ja pyhä yhteisateria; kreikkalai- 
sista helvetti-, demoni-, kiirastuli-, ane- ja taivaskäsityksistä; ja stoalaisista 
tai uusplatonilaisista logos-, luomis- ja tulituomioteorioista. Taikauskom- 
mekin on kiitollisuuden velassa kreikkalaisille kummituksille, noidille, 
kirouksille, enteille ja onnettomuudenpäiville. Entä kuka voisi ymmärtää 
Englannin kirjallisuutta tai yhtäkään Keatsin oodia olematta edes hiukan 
perillä Kreikan jumalaistarustosta. 

Kirjallisuuttamme voi tuskin olla olemassa ilman kreikkalaista traditiota. 
Aakkosemme ovat peräisin Kreikasta Kymen ja Rooman välityksellä; kie- 
lemme on kreikkalaisten sanojen höystämää. Tieteemme on takonut kreik- 
kalaisista oppisanoista kansainvälisen kielen. Kielioppimme ja retoriik- 
kamme, jopa tämän sivun välimerkitys ja kappalejakokin ovat kreikka- 
laisia keksintöjä. Kirjallisuutemme lajit, lyriikka, oodi, idylli, romaani, 
essee, puhe, elämäkerta, historia ja ennen kaikkea draama ovat kreikka- 
laista alkuperää, useimmat nimityksetkin ovat kreikkalaisperüisià. Nyky- 
aikaisen draaman oppisanat ja muodot (tragedia, komedia ja pantomiimi) 
= 1 Englannin kielessä vielä useammat kuin suomen kielessä. Suom. muist. 

ovat kreikkalaisia, ja vaikka Elisabetin ajan murhenäytelmä on ainoa- 
laatuinen, koomillinen näytelmä on Menandrokselta ja Filemonilta Plau- 
tuksen ja Terentiuksen välittämänä siirtynyt miltei muuttumattomana 
Ben Jonsonillo ja Moliére'ille. Kreikkalaiset draamat itse ovat perintömme 
arvokkaimpia kalleuksia. 

Mikään muu Kreikassa ei vaikuta meistä niin vieraalta kuin sen musiikki, 
ja kuitenkin nykyajan musiikki (ennen sen hakeutumista Afrikkaan ja 
itämaille) polveutui keskiajan lauluista ja tansseista, jotka puolestaan 
palautuivat Kreikkaan. Oratorio ja ooppera ovat joltisessakin kiitollisuu- 
den velassa Kreikan kuorotanssille ja draamalle, ja musiikin teoriaa tutkivat 
ja selvittelivät tietääksemme ensimmäisinä kreikkalaiset Pythagoraasta 
Aristoksenokseen asti. Pienin on velkamme maalaustaiteen alalla, mutta 
freskotaiteessa voidaan havaita suora linja Polygnotoksesta Aleksandrian 
ja Pompejin, Giotton ja Michelangelon kautta oman aikamme silmää ten- 
hoaviin seinämaalauksiin. Nykyajan veistotaiteessa ovat muodot ja suurin 
osa tekniikkaakin yhä kreikkalaista perua, sillä helleeninen henki ei mihin- 
kään muuhun taiteeseen ole painanut niin despoottisesti leimaansa. Vasta 
nyt olemme vapautumassa kreikkalaisen arkkitehtuurin tenhosta. Jokai- 
sessa Euroopan ja Amerikan kaupungissa on jokin kaupan tai pankkiliik- 
keen pyhäkkö, jonka muoto tai pylväsfasadi on kotoisin Kreikan juma- 
lien temppeleistä. Meidän silmissämme Kreikan taiteesta puuttuu luonteen 
tutkiminen ja sielun kuvaus eikä se ihastuksessaan ruumiilliseen kauneu- 
teen ja terveyteen vaikuta yhtä kypsältä kuin Egyptin miehinen veistotaide 
ja Kiinan syvällinen maalaustaide, mutta klassillisen ajan veistotaiteen ja 
arkkitehtuurin antama hillinnän, puhtauden ja sopusoinnun opetus on 
kallis perintöosa rodullemme. 

Jos Kreikan sivistys nyt tuntuu läheisemmältä ja »uudenaikaisemmalta» 
meille kuin millekään vuosisadalle ennen Voltaire'ia, johtuu se siitä, 
että helleeni rakasti järkeä yhtä paljon kuin muotoa ja että hän rohkeasti 
koetti selittää koko luonnon luonnonmukaisesti. Tieteen vapautuminen 
teologiasta ja tieteellisen tutkimuksen itsenäinen kehitys ovat osia kreik- 
kalaisen hengen huimasta seikkailusta. Kreikkalaiset matemaatikot laski- 
vat trigonometrian ja infinitesimaalilaskennan perustan, he tutkivat perin- 
pohjaisesti kartioleikkauksia ja kehittivät avaruusgeometrian sellaisen suh- 
teellisen täydellisyyden asteelle, että se heidän jälkeensä pysyi sellaisena 
Pascaliin ja Descartes'iin asti. Demokritos valaisi koko fysiikkaa ja kemiaa 
atomiteoriallaan. Aivan sivumennen ja abstraktisten tutkimustensa lo- 
massa Arkhimedes keksi niin paljon koneita, että hänen nimensä kuuluu 
keksijöiden eturiviin. Aristarkhos ennakoi Kopernikusta ja kenties antoi 
tälle herätteitä !, ja Hipparkhos loi Klaudios Ptolemaioksen välityksellä 


1 Kopernikus tunsi Aristarkhoksen aurinkokeskisen hypoteesin, sillä hän mainitsi sen 
teoksensa myöhemmistä painoksista poistetussa kappaleessa. 

tähtitieteellisen järjestelmän, joka on kulttuurihistorian maamerkkejä. 
Eratosthenes mittasi ja kartoitti maapalloa. Anaksagoras ja Empedokles 
hahmottelivat kehitysopin ääriviivat. Aristoteles ja Theofrastos luokitteli- 
vat eläin- ja kasvikunnan; he myös melkein loivat meteorologian, eläintie- 
teen, embryologian ja kasvitieteen. Hippokrates vapautti lääketieteen 
mystillisyydestä ja filosofisista teorioista sekä antoi sille ylevän siveyssään- 
nöstön. Herofilos ja Erasistratos kohottivat anatomian ja fysiologian niin 
korkealle tasolle, ettei Eurooppa — jollei Galenosta oteta lukuun — saa- 
vuttanut sitä uudelleen ennen renessanssin aikoja. Näiden miesten teok- 
sista lehahtaa meitä vastaan järjen tyyni ilmanhenkäys, aina epävarma ja 
turvaton, mutta intohimosta ja myytistä puhdas. Jos Kreikan tieteen 
kaikki mestariteokset olisivat meille säilyneet, me kenties arvostaisimme 
sen ihmiskunnan kaikkein suurimmaksi aikaansaannokseksi. 

Filosofian ystävä kuitenkin suostuu vain vastahakoisesti myöntämään, 
että tiede ja taide ovat arvokkain osa helleenisestä perinnöstämme. Kreikan 
tiede itse oli Kreikan filosofian lapsi — tuon legendaa häikäilemättömästi 
uhmaavan, nuorekkaan tiedonhalun, joka vuosisatoja kannusti filosofiaa 
ja tiedettä yhteiseen huimapäiseen etsintään. Koskaan eivät ihmiset olleet 
tutkineet luontoa yhtä arvostelevasti, mutta samalla hartaan hellästi: 
helleenit eivät häpäisseet maailmaa ajatellessaan, että se oli järjestynyt 
kosmos ja sen vuoksi mahdollinen käsittää. He keksivät logiikan samasta 
syystä kuin tekivät virheettömiä kuvapatsaita: heidän käsityksensä mu- 
kaan harmonia, yhtenäisyys, suhteellisuus ja muoto olivat sekä logiikan 
taidetta että taiteen logiikkaa. Haluten saada selville jokaisen tosiasian 
ja jokaisen teorian he eivät ainoastaan perustaneet filosofiaa eurooppa- 
laisen hengen itsenäiseksi toimintamuodoksi, vaan he keksivät miltei jokai- 
sen järjestelmän ja hypoteesin, eikä heidän jälkeensä enää jäänyt paljon 
sanottavaksi elämän suurista ongelmista. Realismi ja nominalismi, idea- 
lismi ja materialismi, monoteismi, panteismi ja ateismi, feminismi ja kom- 
munismi, Kantin kritiikki ja Schopenhauerin toivottomuus, Rousseaun 
primitivismi ja Nietzschen immoralismi, Spencerin synteesi ja Freudin 
psykoanalyysi, kaikki filosofian unelmat ja viisaus tunnettiin jo sen syn- 
tymäaikana ja -maassa. Hellaassa ihmiset eivät ainoastaan puhuneet filo- 
sofiasta, he elivät sitä. Viisas mies, ei soturi tai pyhimys, oli kreikkalaisten 
elämän ihanne ja huippu. Tämä piristävä filosofinen pyrkimys on periy- 
tynyt meille vuosisatojen halki Thaleen päivistä saakka ja se on innoittanut 
Rooman keisareita, kirkkoisiä, skolastisia jumaluusoppineita, renessanssin 
kerettiläisiä, Cambridge'in platonilaisia, valistusajan kapinoitsijoita ja oman 
aikamme filosofian palvojia. Tälläkin hetkellä tuhannet kiihkeät sielut 
lukevat Platonia, kenties jokaisessa maailman maassa. 

Sivistys ei kuole, se vain muuttaa maasta toiseen. Se muuttaa asuntoaan 
ja pukuaan, mutta se elää edelleen. Yhden sivistysmuodon, samoin kuin 

yksilönkin, kuolema vapauttaa tilaa toiselle. Elämä karistaa vanhan nahan 
yltään ja yllättää kuoleman uudella nuoruudella. Kreikan sivistys elää 
jokaisessa henkisen minämme hengähdyksessä. Siitä on säilynyt niin pal- 
jon, ettei kukaan meistä voi elinaikanaan kaikkea omaksua. Tunnemme 
sen vajavaisuudet, sen mielettómüt ja säälimättömät sodat, sen rümetty- 
neen orjuuden, naisten alhaisen aseman, moraalisten estojen puutteen, 
turmeltuneen individualismin, sen traagillisen epäonnistumisen, kun vapaus 
oli yhdistettävä järjestykseen ja rauhaan. Mutta ne, jotka rakastavat 
vapautta, järkeä ja kauneutta, eivät viivyttele näiden kauneusvirheiden 
vaiheilla. He kuulevat valtiollisen historian melskeen takaa Solonin ja 
Sokrateen, Platonin ja Euripideen, Feidiaan ja Praksiteleen, Epikuroksen 
ja Arkhimedeen äänen. He ovat kiitollisia siitä, että sellaisia miehiä on 
ollut olemassa, ja etsivät heidän seuraansa vieraiden vuosisatojen takaa. 
He ajattelevat Kreikan sen länsimaisen sivistyksen säteileväksi aamuksi, 
joka kaikkine sukulaisvirheineen on ravintomme ja elämämme. 

Adana (nyk. Aden) 587 

Adasa 596 

Adeimantos (4. vuosis.) 526, 

Adrastos 44, 237 

Adrian meri 72 

Afrodisia 97, 190 

Agariste 255 

Agatharkos 324, 384 

Agathokles (5. vuosis.) 381 


Agathokles (36?—289) 610, 
624 

Agathon (n. 448—400) 377, 521 

Agave 423 


Ageladas (5. vuosis.) 329, 330, 
332 

Agelaos (3. vuosis.) 675, 676 

Agesandros (1. vuosis.) 634, 636 

Agesilaos (444—361) 80, 206, 
302, 468, 472, 496 

Agias 505 

Agis II (hall. 427—398} 453 

Agis IV (hall. 244—-240) 579, 
580 

Agnonides (4. vuosis.) 654 

Agorakritos (5. vuosis.) 334 

Agraulos 297 

Agrigentum ks. Akragas 

Agylla 479 

Ahhijava 40, 41 

Ahmose 11 (570—526) 178 

Aiaie 64 

Aias 61, 62, 115, 304 

Aietes 46 

Aigaleos 247 

Aigeus 24 

Aiginan koulukunta 329 

Aigion 94, 570 

Aigisthos 63, 393, 395, 396, 
415 

Aigospotamoi 303, 339, 454 

Aigyptos 52 

Aineias 62 

Aineias Taktikos (4. vuosis.) 510 

Ainiania 110, 111 

Ainos 163 

Atolilaiset 150, 157, 208 

Aiolis 157, 244 

Aiolos 182 

Aiskhines, filosofi (5. vuosis.) 
371 

286, 388, 486, 490—493 

Aither 104 

Aithlios 94 

Aitolia 94, 110, 111, 134, 549, 

Aitolian liitto 270, 570, 571, 
581, 675—677 

Akademos 518 

Akaivaša 40 


Akatemia 480, 481, 507, 520, 
531, 532, 560, 654—657, 664 

Akanthos 163 

Akarnania 110, 111, 549 

Akhaia 92—94, 204, 570, 571, 

134, 157, 185, 208, 214, 318 

624, 625, 678, 679 

Akhaios 43 

Akheloos 111 

Akheron 72 

Akhilleus 39, 46, 48, 49, 51, 
52, 56, 60—62, 65, 156, 176, 
189, 199, 213, 214, 225, 226, 
310, 322, 358, 411, 412, 
505, 548, 551, 553, 556, 558, 

Akkon 592, 596 

Akontios 620 

Akragas 136, 175—177, 335, 
346, 349, 362, 364, 381, 444 

Akrokorinthos 66, 95, 571 

Akron 349 


Akropolis (Ateenan) 113, 127, 
184, 231, 258, 332, 334, 336 
—338, 343, 372, 384, 428, 
454, 550 

Aktion 95 


Aleksandria 73, 82, 139, 149, 
195, 197, 212, 214, 231, 
552, 587, 590, 592, 597—599, 
601—607, 611, 614, 615, 
617, 619—621, 625, 628, 
630, 635, 640—642, 649— 
652, 654, 680, 682 

Aleksandros ks. Paris 

Aleksandros Balas (n. 150) 590 

Aleksanteri I (n. 500) 381 

Aleksanteri Suuri (356—323) 
37, 57, 72, 75, 124, 164, 216, 
252, 274, 298, 384, 468, 475, 
478, 483, 484, 487, 488, 498 
—501, 504, 506, 508—510, 

591, 592, 597, 603, 619, 
633, 640, 647, 655, 659, 

Aleksis (4. vuosis.) 490, 618 
Alfeios 44, 94 
Alkaios (n. 600) 82,157—159,161 

Alkamenes (5. vuosis.) 332, 
334, 335 

Alkandros 84 

Alkestis 44, 314, 408, 420 

Alkibiades (450—404) 39, 189, 
232, 243, 260, 279, 289, 309, 
$15, 371—373, 376, 377, 
439, 440, 449—458, 492, 521 

Alkidamas (4. vuosis.) 287 

Alkinoos 51, 56, 65, 65 

Alkisthenes 165 

Alkmaion 349, 352 

Alkmaionidit 109, 129, 130, 450 

Alkman (7. vuosis.) $80—82, 
235, 309, 384 

Alkmene 45, 185, 187, 408 

Alpit 44, 72, 437, 626 

Altis 94 . 

Alyattes 96, 156 

Amaryllis 623 

Amasis ks. Ahmose II 

Ambrakia 587 

Ameinias (5. vuosis.) 397 

Amenhotep IV (hall. 1387— 
1366) 23, 666 

Amfiktyoniliitto 221, 270, 484, 
$49 

Amfipolis 163, 373, 438, 449, 
48^, 499 

Amfissa 110 

Amfitryon 44 

Amisos 162, 586 

Ammon 384, 472, 488, 552, 
555, 556 

Amoibeos 235 

Amorgos 137, 279, 313 

Ampurias 3 

Amyklai 31, 93, 227 

Amyntas II (hall. 393—369) 531 

Anaflysios 114 

Anakharsis 123, 372 

Anakreon (560—475) 82, 128, 
135, 148, 154, 155, 198, 228 

Anaksagoras (5007—428) 156, 
182, 255, 258—260, 324, 344 
—348, 355, 362, 365, 374, 
407, 422, 429, 463, 647, 683 

Anaksimandros (n. 610—546) 
76, 142, 144, 145, 151 

Anaksimenes (6. vuosis.) 145, 
346, 422 

Andromakhe 39, 49, 60, 216, 
314, 323, 412, 413 

Andromeda 29 

Andronikos (1. vuosis.) 532, 613 


Andros 137, 159, 453 
Androtion (4. vuosis.) 473 
Ankhises 190 

Annikeris (4. vuosis.) 480, 518 
Antaios 225 

Antalkidaan rauha 468 
Antalkidas (n. 387) 468 


HAKENISTO 


Antenor (6. vuosis.) 226 

Antestheria 185, 205 

Antestherion 205 

Anlibes ks. Antipolis 

Antifanes 217, 490, 520 

Antlifon (n. 400) 368, 370, 376, 
435 

Antigone 314, 318, 400—403 . 

Antigonos I (382—301) 568, 
583 

Antigonos II Gonatas (319— 
239) 570, 664, 663 

Antigonos III Doson (k. 220) 
571, 580, 582 

Antikythera 328 

Antimenes (4. vuosis.) 573 

Antiokheia 573, 583—587, 592, 
640 

Antiokhos I Soter (hall. 280— 
261) 584, 624, 633 

Antiokhos II Theos (hall. 261 
—246) 584 

Antiokhos III Suuri (hall. 224 
—187) 504, 589, 593, 599, 
677 

Antiokhos IV Epifanes (hall. 
175—164) 584, 585, 592— 
595, 617 

Antiokhos, ateenal. sotapääl- 
likkö (k. 407) 453, 454 

Antiokhos Syrakusalainen (n. 
420) 165 

Antiokia ks. Antiokheia 

Antiope 408, 635 

Antipatros (398—319) 487, 551, 
560, 561, 568 

Antipolis 174 

Antisthenes, filosofi (n. 445— 
365) 376, 379, 513—515, 
657, 664 

Antisthenes, pankkiiri (5. vuo- 
sis.) 282 

Antonius, Marcus (83—30) 95, 
605 

Anytos 279, 377, 380, 431, 458 
—461, 494, 518 

Apameia 162, 586, 587 

Apella 85 

Apelles, maalari (s. n. 370) 140, 
308, 498—501, 506 

Apellikon 613 

Apollodoros, historioitsija (2. 
vuosis.) 168 

Apollodoros, maalari (5. vuosis.) 
324 

Apollodoros, makedonial. ku- 
mousmies (3. vuosis.) 569, 
570 

Apollon 24, 60, 62, 78, 93, 97, 
101, 109, 110, 123, 137, 147, 
166, 174, 184, 185, 187—189, 
193, 199, 203—205, 219, 223, 


227, 232, 233, 252, 288, 333, 
395, 353, 362, 383, 396, 408, 
415, 421, 479, 503, 505, 569, 
581, 585, 690 


Apollon Lykeios 532 

Apollon Sminthoeus 505 

Apollonia 162 

Apollonia (Syyriassa) 592 

Apollonios — Aleksandrialainen 
(1. vuosis.) 613 

Apollonios Miletolainen (2. vuo- 
sis.) 652 

Apollonios Pergeläinen (3. vuo- 
sis.) 345, 625, 640 

Apollonios Rhodolainen (3. vuo- 
sis.) 45, 613, 621 

Apollonios Trallelainen 635 (2. 
vuosis.) 

Apollonios Tyrolainen (2. vuo- 
sis.) 663 

Appius Claudius ks. Claudius. 

Arabia 166, 240, 244, 283, 558, 
587, 642 

Aral-järvi 587 

Aratos Sikyonilainen (271— 
213) 570, 571, 580, 581, 624, 
631 

Aratos Soloilainen (315—245) 
570, 648 

Arbela 59, 240, 547, 552 

Areia-lähde 43 

Areiopagi 115, 121, 126, 130, 
254, 264, 265, 396, 397 

Ares 46, 53, G0, 62, 187, 189, 
190, 305, 505 

Arete 512 

Arginusai 318, 454, 461 

Argo-laiva 46 

Argoksen koulukunta 329 

Argolis 33, 77, 101, 551 

Argonautat 45—47 

Argos (kaupunki) 25, 29, 42, 
44, 54, 59, 60, 65, 66, 68, 
77, 78, 85, 92, 94, 96, 131, 
170, 183, 226, 237, 245, 253, 
329, 385, 395, 418, 447, 473, 
504, 580, 674, 679 

Argos (myt.) 29, 77 

Ariadne 6, 16, 23—25, 234 

Ariana 553 

Arion 97, 235, 237 

Aristagoras (k. 497) 241 

Aristaios (4. vuosis.) 625 

Aristandros (4. vuosis.) 547 

Aristarkhos Samolainen (3. vuo- 
sis.) 509, 647—649, 670, 682 

Aristarkhos Samothrakelainen 
(220—143) 613, 614 

Aristeas 607 

Aristeides, ateenal. valtiomies 
(n. 550—467) 242, 243, 252, 
253, 301 


Aristeides Thebalainen (4. vuo- 
sis.) 499 

Aristionin steela 74, 228 

Aristippos (435?—356?) 178, 
297, 308, 309, 376, 474, 511— 
513, 547, 655, 657 

Ariston (n. 250) 665 

Aristodama (4. vuosis.) 578 

Aristodemos (8. vuosis.) 78 

Aristodemos (5. vuosis.) 377 

Aristofanes, näytelmäkirjailija 
(n. 450—n. 385) 136, 183, 
204, 236, 259, 273, 280, 290, 
291, 314, 344, 345, 363, 369, 
371, 376, 385, 397, 407, 425 
—h35, 445, 459, 472, 476, 
489, 521, 618 

Aristofanes Byzantionilainen 
(257—180?) 138, 210, 613, 
614, 617 

Aristogeiton (6. vuosis.) 129, 
226, 305, 309 

Aristokles ks. Platon 

Aristokles, kuvanveistäjä (5. 
vuosis.) 228, 329 

Aristoksenos (4. vuosis.) 371, 
628, 629, 682 


Aristomenes (7. vuosis.) 79 

Aristoteles (384—322) 5, 59, 
101, 111, 119, 121, 123,126, 
142, 143, 151, 163, 165, 171, 
177, 179, 201, 209, 212, 233, 
234, 236, 237, 252, 254, 256, 
265, 287, 294, 296, 297, 300, 
309, 310, 317, 328, 347, 360, 
362, 363, 370, 371, 375, 377, 
380, 388, 404, 417, 437, 448, 
455, 466, 470, 472, 474—476, 
493, 495, 496, 507, 519, 520, 
522, 530—546, 557, 560, 561, 
598, 612, 613, 619, 628, 646, 
650, 651, 653, 655, 657, 669, 
670, 683 

Arkadia 44, 92—94, 110, 139, 
183, 199, 231, 499, 506, 580, 
625 


Arkalokhori 6 
Arkesilaos (316—241) 649, 656, 
670 


Arkheanassa 307 

Arkhelaos (hall. 418—399) 298, 
423, 443, 482 

Arkhelaos Miletolainen (5. vuo- 
sis.) 374, 378 

Arkhermos (6. vuosis.) 156, 227 

Arkhestratos (5. vuosis.) 282, 
631 

Arkhestratos (n. 330) 662 

Arkhidamos 87 

Arkhilokhos (7142—676) 138, 
157, 163, 198, 235 


HAKEMISTO 


Arkhimedes (287—212) 272, 
294, 508, 610, 611, 639, 641— 
647, 653, 682, 684 

Arkhippe 307 

Arkhytas (428—347) 171, 507, 
508, 517 

Arkkitehtuuri ks. Rakennus- 
taide 

Arkontit 113,115,126, 256, 257 

Arktonnesos 162 

Armenia 467, 589 

Arretoforia 205 

Arrianos, Flavius (1002—470? 
jKr.) 509, 555, 556 

Arsakes (3. vuosis.) 589 

Arsinoe (n. 285) 587, 605 

Arsinoe (kaupunki) 587 

Artakserkses 1 (k. 425) 240, 
253, 350 

Artakserkses II (k. 361) 466 
—468 


Artakserkses III (hall. 359— 
338) 549, 555 

Artemis 62, 114, 148—150, 180, 
183, 186—188, 190, 205, 231, 
329, 333, 408, 415—417, 499, 
589, 630 

Artemis Orthia 88, 199 

Artemisia (4. vuosis.) 140, 501 

Artemision 245, 246, 252, 328, 
390 


Askalafos 45 

Askalon 592 

Asklepiadit 101 

Asklepiodoros (4. vuosis.) 500 

Asklepios 101, 102, 184, 185, 
188, 335, 349, 352, 353 

Askra 103, 105 

Aspasia (470?—4510) 258—261, 
296, 307, 344, 355, 445, 448, 
455 

Aspasia (4. vuosis.) 510 

Assos 335, 531, 665 

Assyria 32, 74, 148, 583 

Astakos 162 

Astarte 183 

Astrologia 576 

Astyanaks 61, 323, 412—414 

Asunnot 12, 56, 315, 316 

Atalante 46, 110, 504 

Atarissyas 41 

Alarneus 581, 589 

Ateena 6, 24, 25, 43, 55, 74, 77, 
83, 85, 87, 90, 92, 93, 96, 103, 
108—113, 137, 141, 148, 149, 
154, 157, 163, 179, 180, 182 
—184, 187, 189, 190, 191, 
193, 196, 199, 203—205, 208, 
212, 213, 217, 220, 224, 226— 
228, 231, 232, 238, 240—248, 
252—319, 321—325, 327— 
334, 336—850, 352, 356, 359, 

362, 364—367, 373—377, 
379—390, 396—399, 401, 
406, 422—436, 438, 439, 441, 
443, 445—458, 461, 462, 467, 
468, 470—477, 480, 481, 484— 
487, 489—496, 498, 504, 506, 
508, 510, 513—518, 521, 526, 
530—532, 541, 549—551, 
557, 560, 561, 568—573, 575, 
576, 582, 584, 585, 598, 603, 
613, 618, 620, 624, 628, 629, 
633, 635, 653, 654, 656—658, 
663—665, 675, 679 

Athamas 46 

Athenaios (2. vuosis.) 97, 155, 
165, 223, 308, 356, 377, 397, 
441, 572, 605, 629, 653 

Athene 28, 43, 53, 54, 62, 63, 
65, 106, 125, 127, 172, 180, 
184, 187—189, 192, 204, 214, 
231, 260, 281, 331, 332, 335, 
338, 340, 396, 437, 505, 634, 
663 

Athene Parthenos 226, 278, 
332, 337, 340, 342 

Athene Polias 338, 339 

Athene Promakhos 332 

Athenis (6. vuosis.) 149, 156 

Athenodoros (2? vuosis.) 634 

Athos 245, 552 

Atreus 28, 31, 42, 45, 393 

Attalos I (hall. 241—197) 589, 
635, 640 

Attalos IL (hall. 159—438) 590 

Atthis 159, 160 

Attika (kreik. Attike) 29, 32, 
43, 66, 79, 81, 82, 108, 110— 
117, 119, 123, 127, 130—132, 
134, 135, 140, 183, 193, 194, 
205, 209, 218, 224, 225, 231, 
236, 237, 241, 245, 247, 257, 
261, 262, 266, 275—279, 283, 
286, 288, 313, 315, 327, 334, 
336, 341, 348, 386, 389, 396, 
416, 426, 443, 446, 447, 453, 
459, 470, 475, 477, 572, 578, 
614, 615, 663 

Attikan koulukunta 329—331 

Attis 14, 184, 474 

Augeias 44 

Augustus, Gaius Iulius Caesar 
Octavianus (63 e.Kr.—14 
j. Kr.) 95, 126, 155, 506, 559, 
585, 609 

Aulis 60, 112, 415, 416 

Ausculum 674 

Avioliitto 55, 89, 310—312 

Azotos 592 


Babylon 149, 359, 437, 552, 
556, 583, 587, 589, 599, 624, 
647 

Babylonia 74, 141, 183, 203, 

300, 467, 515, 558, 567, 568, 
76, 583, 587, 617, 640, 648 

Bakkhanalia 592, 599 

Bakkhiadit 97 

Bakkhos 424, 637 

Bakkhylides 82, 137, 382 

Baktria 553, 559, 567, 583, 587, 
589, 628, 629 

Bassai 335 

Bathykles 93 

Batis (4. vuosis.) 548 

Bendis 474, 576 

Beneventum 674 

Beni-Hasan 73, 228 

Berenike (282—70) 599 

Berosos (3. vuosis.) 624 

Berylos 586 

Bessos (n. 330) 553 

Bias (6. vuosis.) 147, 268 

Bisanthe 163 

Bithynia 454, 502, 567, 589, 
649 


Blefyros 291 

Boghaz Kói 40 

Boidromion 204 

Boion 108 

Boiolarkki 108, 469 

Boiolia 29, 35, 43, 46, 65, 
103, 105, 107, 108, 111—113, 
134, 204, 208, 244, 248, 359, 
382 443, 446, 447, 469, 470, 
484, 487, 499, 502, 580, 679 

Boiolian liitto 108, 443, 468, 
487 

Boethos, filosofi (1. vuosis.) 
665 

Boethos, vaskenvalaja (2. vuo- 
sis.) 637 

Boreas 182 

Bosporos 98, 162, 240, 248, 453 

Bozzaris, Markos (1788—1823) 
111 

Brankhidit 298, 553 

Brasidas (k. 422) 449 

Brauron 114, 417 

Brauronia 114, 205 

Brennus (vanh., n. 390) 479 

Brennus (nuor., n. 279) 569 

Brentesium 16% 

Brindisi ks. Brentesium 

Briseis 60, 61, 213, 310, 632 

Brittein saaret 602 

Bruttium 626 

Brutus, Marcus Iunius (k. 42) 
129, 548 

Bryaksis (n. 350) 501 

Brygos (5. vuosis.) 322 

Bufonia 205 

Bug 162 

Bukefalos 500, 545, 633 

Bukhara 553 


HAKEMISTO 


Bukolika 233 

Bularkhos (8. vuosis.) 323 

Bule 57, 115, 12t, 263, 271 

Bulis (5. vuosis.) 244 

Bupalos (6. vuosis.) 149, 156 

Burgas ks. Apollonia 

Butades (7. vuosis.) 228 

Buthrotum (nyk. Butrinto) 673 

Byzantion 98, 162, 163, 283, 
453, 477, 496, 505, 567, 569, 
523, 577, 586, 587, 680 

Byzas (7. vuosis.) 162 


Caesar, Gaius Iulius (100—144) 
72, 75, 111, 174, 500, 547, 
548, 559, 585, 591, 609, 614, 
624 

Cannae 240, 675 

Cassius Longinus, Gaius (k, 42) 
129 

Cato, Marcus Porcius (234— 
149) 656 

Cato, Marcus Porcius (95—46) 
669 

Ceylon 574 

Cicero, Marcus Tullius (106— 
43) 75, 112, 123, 136, 363, 
438, 498, 532, 548, 624, 644, 
662 

Claudius, Appius (n. 300) 673 

Cossutius (2. vuosis.) 629 


Dafnis, arkkitehti 630 

Dafnis, taruhenkilö 176, 622 

Daidalos 6, 16, 18, 20, 23, 24, 
234 

Dalmatia 164, 675 

Damaskos 156, 551, 586, 587, 
590, 592, 671 

Damo 168 

Damofon 625 

Damokles 568 

Damon Ateenalainen (5. vuo- 
sis.) 255 

Damon Syrakusalainen (4. vuo- 
sis.) 478 

Danae 307 

Danaos 73, 77 

Daniel 617 

Dardanellit 3, 127 

Dardanolaiset 37 

Dardanos 38 

Dareios 1 (k. 485) 240, 241, 
243, 244, 349, 601 

Dareios III (hall. 336—331) 
252, 548, 551—556, 558, 625 

Daskylion 162 

Datis (5. vuosis.) 241 

Deianeira 260, 399 

Deinarkhos (361—291) 490 

Deinokrates (4. vuosis.) 499, 
552, 604 


Deinostratos (4. vuosis.) 507 

Dekeleia 113, 406, 453, 454 

Delfis 577, 623 

Delfoi 31, 84, 101, 108—110, 
123, 129, 138, 147, 148, 184, 
186, 188, 193, 208—205, 216, 
221, 231, 281, 303, 323, 324, 
378, 383, 385, 396, 474, 484, 
505, 569, 570 

Delfoin oraakkeli 44, 78, 80, 83, 
129, 166, 172, 203, 368, 374, 
378, 382 

Delion 372 

Deloksen liitto 137, 258, 283 

Delos 24, 35, 110, 137, 188, 205, 
221, 252, 258, 286, 572, 573, 
581, 585, 587, 592, 603, 629, 
678 

Demades (380—318) 490 

Demaratos (hall. 510—491) 92 

Demeter 35, 73, 74, 114, 174, 
180, 183, 184, 187, 192—194, 
203, 237, 238, 291, 326, 336, 
132, 478, 635 

Demeter Thesmoforos 204 

Demetrios, pappi (n. 540) 149 

Demetrios I Soter (hall. 162— 
150) 590 

Demetrios II Nikator (hall. 146 
—142 ja 138—125) 59 

Demetrios F'aleronilainen (345? 
—983?) 490, 568, 572, 598, 
606, 654 

Demetrios I Poliorketes (337— 
283) 511, 568, 570, 577, 581, 
631, 634, 636 

Demetrios, Seleukos I:n poika 
(n. 300) 583 

Demodokos 56 

Demokedes (n. 522) 349, 353 

Demokritos (460?—362?) 73, 
75, 142, 162, 207, 324, 344— 
346, 349, 350, 359—362, 365, 
368, 657, 659, 660, 670, 682 

Demosthenes (384?7—322) 163, 
279, 285, 308, 476, 483—487, 
490—493, 519, 534, 536, 549, 
550, 560, 638 

Der-ei-Bahri 229 

Deukalion 42, 43 

Diadokhoi $68 

Diagoras (5. vuosis.) 344 

Diasia 184, 205 

Dido 72 

Didyma 556, 630 

Dikaiarkhia 174 

Dikaiarkhos (n. 320) 113, 300, 
509 

Dikaiopolis 113, 427, 428 

Dike 191, 206 

Diocletianus (n. 243—316) 587 

Diodoros Siculus (1. vuosis.) 


kä, 45, 165, 192, 195, 247, 
248, 295, 461 

Diogenes, filosofi (412?—323) 
162, 206, 302, 308, 512—516, 
532, 657 

Diogenes Apolliniates (n. 460) 
952 

Diogenes Laertios (2. vuosis. 
j. Kr.) 124, 143, 153, 168, 169, 
173, 268, 360, 361, 363, 364, 
366, 371, 461, 479, 531, 532, 
653, 654, 658, 663, 665 

Diogenes Seleukeialainen (2. 
vuosis.) 665 

Diokles (4. vuosis.) 510 

Diomedes, Argoksen kuningas 
52, 60, 61 

Diomedes, Traakian kuningas 
44 

Dion (408—353) 480, 481, 518 

Dion (kaup.) $92 

Dion Khrysostomos (n. 40— 
114 j.Kr.) 333 

Dione 187 

Dionysia 183, 205, 237, 338, 
382, 386, 390, 399, 423, 425, 
441, 532 

Dionysios 1 (430?—367) 166, 
431, 444, 445, 472, 477—-480, 
512, 518, 672 

Dionysios II (n. 350) 480—482, 
518, 528 

Dionysios  Halikarnassolainen 
(1. vuosis.) 665 

Dionysoksen teatteri 16, 258, 
262, 384—390, 398, 407, 499 
654 

Dionysos 74, 183—186, 190, 
192—196, 199, 200, 205, 233 
— 238, 280, 328, 385, 406, 
419, 423, 424, 432, 437, 474, 
488, 503, 505, 576, 594, 599 

Dioskurias 140, 163 

Dioskuurit 323 

Diotima 307 

Dipoinos {n. 580) 25, 226, 329 

Dipolia 205 

Dipylon-maljakot 224 

Dirke 635 

Dnepr 162 

Dnestr 162 

Dodekapolis 134, 157 

Dodone 72, 185, 203, 673 

Dokimasia 270 

Dolon 52 

Doorilainen musiikki 80, 233, 525 

Doorilainen tyyli 73, 228—231, 
334—336, 340 

Doorilaiset 5, 38, 45, 48, 66— 
68, 75, 78, 79, 93, 99, 134, 
139, 178, 185, 208, 223, 228, 
313, 318, 449 

HAKEMISTO 


Dorikha 159 

Doris (kaupunki) 592 

Doris (maakunta) 204, 484 

Doros 38, 212 

Drakon (7. vuosis.) 83, 117, 120, 
122, 265, 313 

Drimakhos 156 

Dyme 570 


Edessa 75 

Edfu 630 

Efesos 126, 148—150, 156, 174, 
180, 183, 188, 229, 329, 335, 
455, 498, 499, 501, 505, 586, 
614, 629, 652, 656 

Efialtes (k. 462) 253, 254, 256, 
266, 291, 397 

Eforit 85, 86, 580 

Efraimin vuoristo 595 

Eforos (4. vuosis.) 493, 495, 496 

Egypti 3—5, 7, 8, 12, 19, 21— 
—23, 33, 35, 36, 40, 50, 58, 
59, 64, 73—76, 124, 140— 
442, 146, 148, 159, 161, 170, 
176, 178, 179, 183, 195, 197, 
211, 226—229, 240, 244, 279, 
280, 283, 300, 312, 326, 327, 
935, 348, 354, 356, 359, 410, 
422, 436, 437, 443, 446, 474, 
508, 512, 551, 552, 557, 567, 
568, 570, 572, 575, 576, 580, 
581, 583, 585—587, 590, 593, 
597—607, 611—613, 617, 619, 
625, 630, 632, 446, 647, 676, 
680—682 

Eileithyia 187, 191 

Ekbatana 553, 558 

Ekfantos (n. 390) 509 

Ekhnaton ks. Amenhotep IV 

Ekho 432 

Ekklesia 121, 262, 263, 271, 
273, 476 

Eksekestides (6. vuosis.) 158 

Eksekias (6. vuosis.) 224 

Elam 552, 583 

Elafebolion 205 

Elasa $96 

Elateia 111, 499 

Elea 165, 172, 173, 346, 356, 
357, 359 

Elean koulukunta 144, 172, 356 

Eleasar (2. vuosis.) 594 

Elefantine 436 

Elegiai 233 

Elektra 54, 65, 393, 415, 416, 
418 

Eleusiin salamenot 73, 194, 
195, 204, 206, 237, 307, 388, 
432, 453, 576, 670, 675, 681 

Eleusis 31, 54, 73, 114, 180, 
183, 193—195, 206, 238, 
280, 336, 629 


689 


Eleutherai 

Elinoi 233 

Elis (maakunta) 42, 44, 61, 66, 
93, 94, 218, 333, 367, 368, 
393, 496, 504, 519, 571, 580, 
655, 656 

Elis (kaupunki) 94 

Elpinike (5. vuosis.) 253, 339 

Elymit 175 

Elysion 15, 319 

Eläintiede 535—538 

Emmaus 595 

Empedokles 45, 104, 145, 177, 
346, 348, 349, 352, 360, 
362—364, 367, 444, 536, 
537, 683 

Emporion 72, 174, 587 

Endymion 94 

Englanti 283, 446, 455 

Enkomi 36 

Enkomia 233 

Eos 214 

Epameinondas (n. 420—362) 
87, 94, 206, 272, 469, 470, 
482, 497 

Epeiros 40, 72, 75, 103, 108, 
111, 187, 253, 567, 672— 
674, 678 


Epidamnos 72, 587, 675 

Epidauros 77, 100—102, 335, 
352, 385, 505, 580 

Epikharmos (n. 540—450) 425, 
A45 


Epiktetos (60—120 j.Kr.) 669 

Epikurolaisuus 657—663 

Epikuros (342—270) 142, 162, 
307, 376, 576, 578, 618, 647, 
652, 657—663, 669, 670, 
673, 684 

Epilenia 233 

Epimetheus 106 

Epinikia 233 

Erasistratos (3. vuosis.) 137, 
652, 683 

Erato 191 

Eratosthenes (2762—195?) 59, 
610, 613, 642, 649, 650, 693 

Erekhtheion 332, 334, 339, 
342, 343 

Erekhtheus 43, 339 

Eregli ks. Perinthos 

Eresos 158 

Eretria 112, 163, 174, 385, 578 

Ergotimos (n. 560) 224 

Erikhthonios 48 

Erinnyit 191, 396 

Eros 104, 183, 191, 310, 403, 
421, 451, 502, 503 

Erotianos (1. vuosis.) 353 

Erotika 233 

Eryksimakhos (n. 400) 377 


205, 330 


690 


Erymanthos 44 

Erythrai 156, 203, 224 

Espanja 3, 5, 22, 35, 72, 73, 
76, 134. 17%, 175, 224, 240, 
572, 587, 624, 625, 629, 679, 
680 

Esra 591, 616 

Eteokles &4, 400, 402 

Etiopia 283, 348, 359 

Etna 177, 364, 517 

Etruria 174, 224, 283, 479 

Euagoras (hall. 410—324) 495 

Euhoia 29, 99, 111, 112, 120, 
134, 163, 17^, 204, 241, 245, 
445, 455, 510, 584, 679 

Eudemos (4. vuosis.) 507 

Eudoksos (409—353) 139, 507 
—509, 513, 519, 641, 648 

Euforbos 170 

Eufrat 3, 467, 509, 567, 575, 
583, 587 

Eutronios 225 

Eugaion 146 

Euhemeros (n. 300) 575 

Eukleides, arkontti (n. 403) 
212, 475 

Eukleides Megaralainen (n. 450 
— 374) 376, 510, 517, 655 

Eukleides, malemaatikko (3. 
vuosis.) 142, 239, 508, 640— 
612, 646 

Eukrates (5. vuosis.) 262, 448 

Eumaios 65 

Eumelos (8. vuosis.) 97 

Eumenes 1 (n. 263) 589 

Eumenes II (hall. 197—159) 
589, 590, 612, 614, 630, 
677, 678 


Eumenidit 191, 396 

Eupatridit 115—118 

Eupolis, nyrkkeilijà 219 

Eupolis, näytelmäkirjailija (n. 
446—311) 371, 426 

Eupompos (4. vuosis.) 505 

Euripides (480—406) 39, 47, 
59, 114, 202, 207, 212, 236, 
237, 258, 260, 274, 287, 304, 
310—314, 324, 344, 347, 
366, 375, 380, 386, 387, 
389, 392, 399, 404—426, 
32—434, 439, 442, 443, 
475, 489, 517, 588, 613, 624, 
684 

Euripos 112 

Europe 59 

Euros 182 

Eurotas 78, 88, 93, 94, 453 

Eurydike 195, 310, 326 

Euryfron (5. vuosis.) 349 

Eurymedon 240, 252, 254, 286 

Eurynome 187 


HAKEMISTO 


Eurystheus 42, 44, 45 

Euterpe 91 

Eutheias 308 

Euthydemos I (n. 230) 638 

Euthydemos, Sokrateen ystävä 
378 

Euthy[ron (5. vuosis.) 368 

Euthymnides (6. vuosis.) 225 

Eutykhides (4. vuosis.) 633 


Fabricius Luscinus, Gaius (3. 
vuosis.) 673 

Faethon 182, 508 

Faiaakit (Faiakia) 53, 56, 64 

Faidon 376, 461 

Faidra 23, 408, 409 

Faidros 377 

Faijum 161 

Faistos 6—8, 11, 12, 16, 23 

Falaris (hall. 570—554) 176,177 

Faleron 257 

Falloksen palvonta 183 

Faon (7. vuosis.) 161 

Farnabazos (n. 400) 456, 457 

Faros 602, 604, 607 

Farsalos 111 

Fasis 162 

Faunit 183 

Feidias (n. 490—432) 56, 149, 
184, 186, 204, 207, 226, 
258—260, 273, 297, 322— 
324, 327, 329—334, 338— 
342, 404, 498, 504, 505, 684 

Feidias (3. vuosis.) 641 

Feidippides (n. 490) 220 

Feidippides, komedian henkilö 
430, 431 

Feidon (n. 748) 77, 78 

Ferai 111, 408 

Ferekrates (n. 438) 426 

Ferekydes (6 vuosis.) 137, 345 

Figaleia 335 

Filadelfia 592 

Filai 630 

Filemon (361—263), 418, 425, 
435, 618—020, 680, 682 

Filetairos (3. vuosis.) 589 


Filippos, lääkäri (3. vuosis.) 548 

Filippos II (382—336) 57, 75, 
108, 109, 163, 218, 272, 274, 
474, 478, 482—488, 491, 
493, 495, 498, 506, 510, 531, 
$45, 548—550, 555—557, 
561, 568, 578, 654 

Filippos V (220—179) 571, 599, 
675—678 

Filistion (4. vuosis.) 508, 510 

Filistios (432—356) 480 

Filoksenos, maalari (4. vuosis.) 
632 

Filoksenos, 
380) 479 


runoilija (435— 


Filoktetes 405 

Filolaos (s. 480) 171, 346, 359 

Filomelos (4. vuosis.) 109 

Filon, arkkitehti (4. vuosis.) 
499, 629 

Filon Aleksandrialainen (n. 20 
e. Kr.—n. 50 j. Kr.) 153, 607 

Filon Byzantionilainen (n. 146) 
646 

Filopoimen | (252—183) 
581, 625 


580, 


Filosofia: Anaksagoraan 346 
—348; — Anaksimandroksen 
144, 145;  Anaksimeneen 


145; Antistheneen 513—515; 
Arislippoksen 910—512; 
Arisloteleen 539—541; Dio- 
gencen 514—516; Empedok- 
leen 362—364; epikurolais- 
ten 657—663; Herakleitok- 
sen 150—153; idealistien 356 
-—358; Isokrateen 493—495; 
Ksenofaneen 172, 173; luon- 
nontieteilijöiden 507—510; 
materialistien 359; Parmeni- 
deen 357; Platonin 516— 
530; Pythagoraan 166—171; 
skeptikkojen 653—657; Sok- 
rateen 374—380; sofistien 
364—370; stoalaislen 663— 
669; Thaleen 142—144; Ze- 
non Elealaisen 358—362 

Filostefanos (5. vuosis.) 282 

Filotas (n. 330) 557 

Fintias (4. vuosis.) 478 

Flamininus, Titus Quinctius 
(n. 228—474) 581, 676, 677 

Flius 580 

Foibe 188 

Foibidas (5. vuosis.) 302 

Foibos 109, 188 

Foinikia(-laisel) 5, 9, 16, 33, 
$0, 59, 72—74, 77, 139— 
141, 166, 175, 208, 244, 283, 
436, 551, 567, 583, 584, 
587, 589, 597, 663 

Fokaia 156 

Fokion (402—317) 271,486,568 

Fokis 29, 108, 204, 395, 415, 
447, 549, 550 

Formion (4. vuosis.) 286, 485 

Fradmon (5. vuosis.) 329 

Freattys 266 

Friksos 46 

Fryne (4. vuosis. 307, 308, 
474, 502, 504, 654 

Frynikhos (n. 500) 389 

Fryygia 22, 32, 42, 74, 184, 
233, 244, 393, 456, 569 

Fryyginen sävellaji 74, 233, 
525 


Ftiotis 111, 134, 203, 676 
Fyla 407 

Fyle 494 

Fylakopi 35 

Fysiikka 534, 642—647 


Gadara 592 

Gaia 45, 104, 109, 182, 185, 188 

Galatia 567, 569 

Galenos (Claudius Galenus) 
(n. 130—n. 200 j. Kr.) 531, 683 

Gallia 76, 134, 166, 174, 224, 
624, 677, 680 

Gallialaiset 72, 109, 477, 479, 
569, 625, 635 

Gamelion 205 

Ganges 3, 553, 650 

Ganymedes 187 

Gaugamela 552 

Gaza 548, 551, 583, 592 

Ge ks. Gaia 

Gedrosia 554 

Gela 175, 177, 322, 444 

Gelon (k. 478) 177, 178, 247, 
335, 444, 445 

Geminos (1. vuosis.) 509 

Geologia 534 

Georgoi 116 

Geras 191 

Gerasa 592 

Gerontia 163 

Gerusia 85 

Geryon 44 

Gitiadas 92 

Glaukon 518, 519 

Glaukos (7. vuosis.) 158 

Glykera 500, 619 

Glykon (1. vuosis.) 636 

Gnathaina 307 

Gorgias (485P—380?) 218, 302, 
362, 365, 374, 435, 440, 452, 
492, 493, 513, 520, 561, 655 

Gortyna 25, 210 

Graia 174 

Graijit 112 

Graneikos 240, 548, 551, 557 

Gryllos (k. 362) 470, 497 

Gurnia 6, 8, 12, 17, 23, 32 

Gyges 128 

Gylippos (5. vuosis.) 453 

Gymnopedia 80, 91, 234 

Gymnosofistit 592, 655 

Gynaikeion 30 

Gyrton 111 


Haades 11, 42, 45, 62, 64, 170, 
186, 191, 194—196, 204, 295, 
318, 319, 374, 432 

Hadrianus (76—138 j.Kr.) 212 

Hagia Triada 6, 8, 12, 16, 17, 
19, 21, 23 

Haimon 403 


HAKEMISTO 


Halikarnassos 140, 149, 436, 
498, 501, 586 

Halios 51 

Halys 586 

Hamilkar (5. vuosis.) 247, 444 

Hamilkar Barkas (3. vuosis.) 
587 

Hammurabi (hall. n. 1728— 
1686) 123, 269 

Han-dynastia 587 

Hannibal (5. vuosis.) 444, 478, 
479 

Hannibal (247—183) 571, 584, 
626, 627, 675, 676 

Hanno (n. 500) 343 

Harmodios (6. vuosis.) 129, 
226, 309 

Harpalos (4. vuosis.) 548, 560 

Hasmonin suku 594, 596 

Hautaus 15, 34, 35, 318, 319 

Hebe 187, 191, 341 

Hefaistion (k. 324) 547, 558 

Hefaistos 29, 62, 106, 187— 
190, 391, 663 

Hegesias Kyreneläinen (3. vuo- 
sis.) 670 

Hegesias Magnesialainen (n. 
300) 499 

Hekabe 28, 39, 62, 314, 412—414 

Hekataios (n. 500) 59, 73, 145, 
146, 150, 436 

Hekate 185, 636 

Hekatombaion 204 

Hekatompedon 338 

Heksapolis 134, 140 

Hektemoroi 116 

Hektor 39, 52, 60—62, 213, 216 

Helene 38, 39, 42, 49, 51, 54, 
55, 59, 60, 63, 64, 176, 183, 
215, 923, 304, 323, 325, 410, 
414, 556 

Helenos 39 

Heliaia 121, 
270, 365 

Helike 94 

Helikon 103, 104, 109, 111 

Heliopolis 124, 508, 600, 606 

Helios 182, 633 

Helle 46 

Hellen 43, 212 

Hellespontos 37, 38, 46, 47, 59, 
134, 147, 162, 163, 244, 247, 
248, 255, 283, 347, 443, 455, 
477, 484, 488, 545, 551, 597 

Helootit 79, 86, 88, 254, 449 

Helos 79 

Hemeroskopion 3, 174 

Hera (kreik. Here) 44, 45, 54, 
60, 62, 78, 94, 147, 177, 180, 
184, 187, 188, 191, 192, 218, 
231, 237, 325, 329, 335, 503, 
556 


130, 256, 266, 

Heraion 503 

Herakleen patsaat 44, 558 

Herakleia (italian) 673 

Herakleia (Mustan meren) 162, 
324, 586 4 

Herakleides (4. vuosis.) 507, 
$09, 519 

Herakleidit 45, 67, 78, 85 

Herakleion 5, 18—20 

Herakleitos (s. n. 530) 142, 
150—153, 166, 181, 204, 350, 
357, 358, 425, 523, 655, 657, 
664 

Herakles 41, 44—47, 75, 77, 
174, 185, 225, 233, 260, 280, 
309, 310, 336, 368, 392, 399, 
405, 408, 420, 437, 509, 622 

Herculaneum 631 

Hermeias (4. vuosis.) 531, 561 

Hermes 106, 183, 184, 189, 
190, 232, 326, 341, 372, 503, 
506 

Hermione 77, 580 N 

Hermippos (5. vuosis.) 147, 261 

Hermit 189, 452 

Hermolaos (4. vuosis.) 557 

Hermos 156 

Herodikos (5. vuosis.) 350 


Herodotos (484?—425) .32, 37, 
59, 73, 83, 124—126, 140, 
146, 147, 166, 178, 192, 211, 
216, 218, 240, 244, 248, 306, 
313,-323, 348, 368, 410, 435 
—439, 441, 496, 498, 624 


Herofila 203 

Herofilos (n. 300) 651, 652, 683 

Heron (1. vuosis.) 646 

Herondas (k. 300) 605 

Herpyllis (4. vuosis.) 531 

Hesiodos (luuli. 8. vuosis.) 67, 
70, 74, 103—108, 141, 148, 
172, 182, 185, 187, 191, 215, 
266, 437, 503 


Hesperidit 45 

Hestia 191, 

Hetairat 307, 308 

Hetaireiai 262 

Hieron I (hall. 478—467) 136, 
132, 381, 383, 390, A44 


Hieron 1I (hall. 270—216) 444, 
582, 587, 610, 611, 621, 628, 
630, 640, 641, 643—645 

Hieronymos (2. vuosis.) 611 

Himalaja 553 ` 

Himera 175, 176, 240, 247, 444 

Himilkon (4. vuosis.) 247, 479 

Hipparete (5. vuosis.) 450 

Hipparkhia (4. vuosis.) 664 

Hipparkhos, Ateenan tyranni 
(n. 3855—514) 128, 129, 135, 
154, 195 

Hipparkhos Nikaialaineu (160? 
—1257) 648, 649, 653, 683 

Hippeis 115, 118 

Hippias, Ateenan tyranni (k. 
690) 128, 129, 226, 228, 240, 


24 

Hippias, sofisti (5. vuosis.) 218, 
345, 368, 374, 375 

Hippo 73 

Hippobotos 364 

Hippodameia, Eliin prinsessa 
42, 5%, 183, 393, 556 

Hippodameia, lapithien kunin- 
gatar 335 

Hippodamos (5. vuosis.) 337, 
443, 628 

Hippokrates, lääkäri (460—359 
t. 3772) 139, 142, 277, 294, 
349—354, 537, 652, 683 

Hippokrates, matemaatikko (n. 
440) 345, 641 

Hippokrene 103, 104 

Hippolytos 23, 408, 409, 423 

Hippomenes 111 

Hippon 592 

Hipponaks (6. vuosis.) 149, 155 

Hipponikos (k. 424) 450 

Hissarlik 27 

Historiankirjoitus 146, 435— 
441, 495—498, 624—627 

Homeridit 212 

Homeros (9. vuosis.?) 5,11, 12, 
16, 26—28, 30, 32, 36—41, 
472—891, 54—56, 58, 64, 72, 
76, 78, 90, 95, 103, 105, 107, 
108, 133, 135, 136, 138, 139, 
141, 146, 155, 158, 172, 183, 
185, 188, 189, 195, 208, 210— 
216, 218, 234, 277, 301, 308, 
310, 311, 318, 412, 435, 436, 
490, 525, 623, 637 


Homoioi 85 

Homoseksuaalisuus 
$77 

Horat 191 

Horatius Flaccus, Quintus (65 
—8) 29, 138, 155, 400 

Horus 14 

Hyakinthia 80 

Hyakinthos 223 

Hybris 124, 191, 397, 404 

Hyele ks. Elea 

Hygiainon (n. 400] 423 

Hygieia 353 

Hygienia 299 

Hyksot 8 

Hylas 46, 622 

Hyllos 45, 405 

Hymenaioi 233 

Hymenaios 191 

Hymettos 114, 175, 385 

Hyperbolos (5. vuosis.) 262,448 


308, 309, 


HAKEMISTO 


Hypereides (390—322) 308, 
47^, 476, 485, 486, 490, 493, 
$19, 560 

Hypnos 191 

Hyporkhema 234 


Iadmon (6. vuosis.) 148 

Iakkhos 194 

Ialysos (kaupunki) 140, 581, 631 

Ialysos (kaup. perustaja) 631 

Tambulos (n. 250) 574 

Tason 41, 46, 47, 110, 162, 409, 
410, 421 

lberia 650 

Ibykos (6. vuosis.) 82 

Ida-vuori (Kreetassa) 17, 38 

Ida-vuori (lähellä Troiaa) 38 

Ifigeneia 39, 57, 60, 114, 199, 
314, 393, 394, 410, 411, 415, 
—h17, 556 

Ifikrates 477 

Ikaria 237, 238 

Ikaros 24 

Ikmalios 56 

Ikos 163 

Iktinos (5. vuosis.) 258, 323, 
335, 336, 340 

Hion ks. Troia 

Ilios ks. Troia 

Iissos 194, 521 

Ylyria 66, 72, 549, 675, 678 

Ilos 37 

Imbros 162, 468 

Indus 3, 508, 553, 554 

Intia 3, 147, 166, 170, 240, 358, 
516, 553, 554, 567, 584, 587, 
592, 597, 602, 624, 650, 655, 
673 


Intian valtameri 554, 574, 587 

Io 59 

Iofon (n. 428) 406 

Yokaste 391, 400, 401, 405 

Tolaos 309 

Iole 310, 399 

Iolkos 46, 47, 409 

Ion (taruhenkiló) 38, 43, 212, 
408 

Ion (näytelmänkirjoittaja) 156 

Ios 137 

Ipsos 568 

Iris 191, 341 

Isaios (4. vuosis.) 490, 493 

Isagoras (6. vuosis.) 129 

Isis 14, 73, 183, 474, 576, 607, 
630 

Iskhomakhos 497 

Ismaros 52 

Ismene 400, 402 

Isokrates (436—338) 269, 282, 
370, 472—476, 492—496, 
510, 518, 532, 560, 561 


Isogoria 261 

Isonomia 261, 269 

Isopoliteia 270 

Issos 57, 240, 551 

Ištar 14, 36, 74, 183 

Isthmoksen kisat 97, 205, 221, 
324, 517, 675, 676 

Istros 162 

Italia 3, 5, 22, 35, 44, 63, 73, 
76, 112, 134, 140, 147, 148, 
164—167, 170, 172, 173, 175, 
197, 203, 208, 210, 224, 283, 
349, 356, 407, 443, 451, 479, 
481, 493, 510, 567—569, 576, 
610, 625—627, 672—680 

Italoa 205 

Ithaka 57, 63, 65, 164 

Ithome 254 

Iuktas 14 

Iuloi 233 

Jaffa ks. Joppa 

Jahve 99, 186, 196, 593 

Jason (2. vuosis.) 593 

Jehoshua ben Sira 616 

Jerusalem 585, 587, 591—590, 
605, 606, 615 

Johannan Gaddis (2. vuosis.) 
594 

Joonatan Makkabealainen (2. 
vuosis.) 594, 596 

Joonia 68, 74, 120, 134, 140 
—143, 146, 147, 149, 156, 
157, 203, 209, 210, 226, 227, 
230, 231, 240, 241, 244, 248, 
252, 283, 313, 327, 334, 356, 
447, 454, 493, 495, 501, 551, 
567, 587, 630, 647 

Joonialainen tyyli 
334, 335, 366 

Joonialaiset 43, 67, 68, 134, 
140, 156, 164, 208 

Joonian meri 133, 673 

Joonian saaret 134, 164 

Joosia (k. 608) 83 

Joppa 592 

Jordan 586, 592 

Josefus, Flavius (37?—95?) 591, 
605 

Juhlat (uskonnolliset) 204 

Juudas Makkabeus (2. vuosis.) 
594—596 

Juudea 73, 183, 567, 591—596, 
606 


Juutalaiset 591—596, 
607, 615—618 


229—231, 


605— 


Kaaria 21, 22, 36, 140, 244, 
283, 455, 501, 587, 635 

Kadeš 37 

Kadmeia 43, 469, 550 

Kadmos 43, 73, 424, 469 


Kadmos Miletolainen (n. 550) 
146 

Kaiverrustaide 17, 34, 56 

Kalamis (5. vuosis.) 331 

Kalauria 560 

Kalaurian amfiktyoniliitto 204 

Kaldea 162 

Kallias (n. 371) 288, 524 

Kallikles (5. vuosis.) 302 

Kallikrates (5. vuosis.) 338, 340 

Kallimakhos, kuvanveistäjä (5. 
vuosis.) 334, 339 

Kallimakhos, runoilija (3202? — 
2407) 610, 613, 620, 621, 
649 

Kallinos (n. 700) 149 

Kalliope 191 

Kallipolis 163 

Kallisthenes (n. 360—327) 557 

Kallon (5. vuosis.) 329 

Kalonike 314 

Kalydon 110, 111, 504 

Kalypso 63—65 

Kamares 17, 18 

Kamarina 444 . 

Kamiros 140, 581 

Kanakhos (6. vuosis.) 329 

Kandaules (8. vuosis.) 323 

Kandia 5 

Kanetha 592 

Kanopos 178 

Kappadokia 13, 567, 589 

Kaprifikaatio 276 


Karneades (213—129) 358, 510, 
610, 656, 670 


Karneia 80 

Karthago 72, 75, 178, 279, 479 
—481, 567, 571, 587, 610, 
611, 614, 625, 674, 676, 679 

Karyai 339 

Karyatidit 138, 339 

Karystos 510 

Kaspian meri 558, 587 

Kassandra 185, 310, 314, 394, 
395, 412 

Kassandros (n. 350—297) 568 

Kastalian lähde 109 

Kastor 110 

Kasvatus 55, 87—89, 295— 
297, 577 

Kasvitiede 650, 651 

Katane 83, 172, 175, 176 

Kaukasus 391 

Kauppa 280—284, 574, 575, 
581, 601 

Kaystroksen lahti 149 

Kaystros 149 

Kefallenia 164 

Kefalos (5. vuosis.) 279 

Kefisidotos, Praksiteleen 
(n. 400) 502 


isä 


HAKEMISTO 


Kefisodotos, Praksiteleen poika 
(4. vuosis.) 502, 663 

Kefisos 276 

Kekrops 43, 54, 339 

Keos 135, 137, 652 

Kerameikos 224, 225, 822, 471 

Keramiikka 17, 18, 223—226 

Kerkidas (3. vuosis.) 580 

Khairefon 374 

Khaironeia 31, 108, 448, 487, 
495, 548, 568 

Khalkedon 162, 455 

Khalkidike 163, 447 

Khalkis 32, 111, 112, 163, 174, 
210, 224, 283, 322, 561, 573, 
$84, 587 

Khamaizi 6 

Kharaksos (n. 600) 159 

Khares (3. vuosis.) 633 

Kharilaos (9. vuosis.) 83 

Kharmides (5. vuosis.) 373, 
458, 517 


Kharon 318 
Kharondas (6. vuosis.) 83, 175, 
265 


Kharybdis 65, 172 

Khasidim 592, 616 

Kheops 437 

Khersonesos (Tauriissa) 114 

Khersonesos (Traakiassa) 477 

Khilon (6. vuosis.) 147 

Khilonis (3. vuosis.) 579, 580 

Khios 142, 155, 156, 199, 212, 
283, 286, 346, 477, 506, 577 

Khloe 176 

Khoirilos (n. 524) 238 

Khremonides (8. vuosis.) 570 

Khrysa 505 

Khryseis, taruhenkiló 60, 310 

Khryseis, kuningatar (3. vuo- 
sis.) 582 

Khryses 60 

Khrysippos (n. 280—206) 656, 
662, 665, 667—669 

Khrysopolis 162 

Kidinnu 649 

Kiina 38, 587, 602 

Kilikia 124, 244 

Kimon (510—449) 242, 252— 
254, 286, 294, 323, 337, 426, 
542 

Kineas (n. 280) 673 

Kios 162 

Kirjallisuus 56, 212—216, 383 
—384, 615—627 

Kirjastot 612—615 

Kirjoitus 15, 16, 209—212 

Kirke 164 

Kirrha 105 

Kithairon 103 

Kition 36, 663 

Kladeos 94 . 

Klazomenai 156, 224, 346 

Kleanthes (800?—220?) 142, 
647, 665, 666, 668, 670 

Kleinias, Alkibiadeen isä (k. 


447) 450 
Kleinias, Ksenofonin ystävä 
309 + 
Kleio 191 
Kleis 159 


Kleisthenes Ateenalainen (n. 
507) 83, 113, 115, 129—132, 
237, 243, 255, 256, 493 

Kleisthenes  Sikyonilainen (6. 
vuosis.) 83, 95, 129, 162 

Kleitos (k. 328) 545, 554, 557 

Kleobulos (6. vuosis.) 147 

Kleofon (n. 410) 262, 456 

Kleombrotos II (hall. 380—371) 
469 

Kleombrotos YII (hall. 243— 
240) 579, 580 

Kleomenes I (hall. 520—490) 
91 

Kleomenes III (hall. 235—220) 
580 

Kleon (k. 422) 262, 279, 347, 
426—428, 434, 439, 447— 
449 

Kleonai 163 

Kleopatra (69—30) 605, 614 

Klepsydra 307 

Klitias (n. 560) 224 

Klymene 198 

Klytaimnestra 31, 34, 39, 42, 
55, 60, 63, 393—396, 410, 
411, 415 

Knidos 66, 110, 139, 140, 147, 
349, 468, 498, 502, 505, 506, 
508, 574 i 

Knossos 5, 6, 8, 11—13, 16, 20, 
21, 23, 30, 31, 37, 47, 51, 66 

Kodros (n. 1063) 114, 118 

Koine dialektos 86, 209 

Kolkhis 46, 57, 162, 409 

Kolofon 154, 658 

Kolonos 185, 398, 401, 

Kolotes (3. vuosis.) 662 

Konon (n. 400) 468 

Konstantinos Suuri (272—337) 
587, 662, 680 

Konstantinopoli 161, 162, 581, 
589, 680 I 

Kopais-järvi 108 

Koraks (n. 466) 435 

Kordaks 236 

Korfu ks. Korkyra 

Korinna (5. vuosis.) 112, 381, 
383 EL 

Korinthoksen lahti 94, 95, 109 

Korintholainen tyyli 229, 334, 
335 

Korinthos 33, 41, 66, 68, $5, 95 
—9898, 100, 110, 147, 164, 177, 
190, 205, 216, 221, 224, 226, 
228, 235, 279, 283, 286, 322, 
324, 381, 400, 409, 410, 446, 
147, 482, 487, 511, 514, 515, 
517, 549, $71, 573, 580, 587, 
675, 676, 677, 679 

Korkyra 64, 96, 164, 253, 291, 
292, 446 

Koroneia 108, 220, 446, 447, 
450, 468, 496, 675 

Koronis 101 

Korsika 156, 674 

Korydon 623 

Kos 66, 139, 140, 279, 349, 350, 
477, 502, 621, 636, 652 

Kosmoi 25 

Krannon 11, 560 

Krates (4. vuosis.) 516, 664 

Kratinos (n. 520—423) 426, 434 

Kreeta 5—25, 30—36, 44, 50, 
58, 66—68, 73—75, 80, 83, 
104, 134, 139, 174, 184, 208, 
219, 223, 237, 312, 576, 597 

Kreon Korintholainen 409, 610 

Kreon Thebalainen 44, 402, 
403, 405 

Kresilas (n. 450) 329 

Krim 162, 415 

Krisa 109 

Kritias (k. 403) 375, 377, 380, 
457, 458, 517 

Kritios (5. vuosis.) 331 

Kriton (n. 400) 267, 372, 376, 
460, 461 

Kroisos (n. 560) 124, 125, 146, 
148, 149, 586 

Kronia 204 

Kronos 104, 107, 126, 186, 576 

Kroton 148, 165—167, 171, 174, 
208, 325, 334, 349, 518 

Ksanthippe (n. 400) 372, 461 

Ksanthippos (5. vuosis.) 246, 
255 

Ksanthos, historioitsija (n. 450) 
146, 348 

Ksanthos, kaupunki 331, 586 

Ksenelasia 81 

Kseniades (4. vuosis.) 514 

Ksenofanes (6. vuosis.) 142, 
150, 15%, 171—173, 181, 357 

Ksenofon, historioitsija (445— 
355) 28, 92, 162, 199, 217, 
284, 302, 309, 317, 318, 320, 
371—373, 376, 378—380, 
458, 459, 461, 467, 470, 495 
—498, 511, 663 

Ksenofon, urheilumies (5. vuo- 
sis.) 97 

Ksenokrates (396—314) 317, 
507, 519, 654, 655, 664 

Kserkses (hall. 485—465) 92, 
162, 221, 240, 243—247, 
253, 437, 550, 553 

Ksuthos 408 

Ktesias (5. vuosis.) 139 

Ktesibios (2. vuosis.) 600, 628, 
646 

Ktesikles (3. vuosis.) 631 

Ktesifon (4. vuosis.) 491, 492 

Kumasa 6 

Kunaksa 467, 496 

Kurdistan 467 

Kybele 14, 22, 74, 82, 148, 
184, 232, 474, 514 

Kydippe 620 

Kykladit 5, 11, 22, 35, 102, 111, 
134, 137, 139, 241, 253, 597 

Kykloopit 29, 64 

Kyme (Euboiassa) 174 

Kyme (Italiassa) 112, 165, 174, 
203, 681 

Kyme (Vähässä Aasiassa) 103 

Kynoskefalai 676 

Kypros 4, 22, 35, 36, 76, 124, 
139, 190, 191, 199, 224, 240, 
244, 254, 279, 283, 441, 468, 
495, 569, 597, 601, 665 

Kypselos (7. vuosis.) 96, 97, 
223, 226 

Kyrene 3, 73, 110, 134, 139, 
178, 283, 436, 480, 511, 517, 
587, 597 

Kyrenen koulukunta 178, 376, 
511, 512, 670 


Kyrnos 98—100 

Kythera 164 

Kyynikot 513—516 

Kyyros Suuri (k. 529) 125, 147, 
252, 497, 553 

Kyyros Nuorempi (k. 401) 466 
—468, 496 

Kyzikos 140, 162, 4955, 508, 
586 


Labdakos 44 

Ladas (5. vuosis.) 331 

Lade 240, 241 

Laertios ks. Diogenes Lacrtios 

Lagiskion 474 

Lagos (4. vuosis.) 556, 597 

Laios 44, 391, 399, 400 

Lais 308, 474, 511 

Laistrygonit 64 

Lakedaimon 42, 78, 81, 892, 
89, 90, 580 

Lakhes (3. vuosis.) 633 

Lakinion 325 

Lakonia 67, 78—80, 83—485, 
90, 93, 185, 339, 447, 453, 
469, 579—581 


Lamia 577 

Lampsakos 162, 347, 456, 658, 
677 

Laodamas 51 

Laodike (taruhenkilö) 323 

Laodike (3. vuosis.) 584 

Laodikeja 587 

Laokoon 634, 635 

Laomedon 37, 46 

Lapithit 335, 336 

Larisa 111 

Lasos 77, 381 

Laureion 114, 127, 243, 277, 
278, 453, 454, 470, 471, 
572 

Laos 165, 172 

Leaina 129 

Leandros 162 

Leda 59 

Lekhaion 95 

Lemnos 47, 162, 189, 305, 332, 
468 

Lenaia 205, 237, 386, 399, 480 

Leokhares (4. vuosis.) 501 

Leon (n. 400) 457 

Leonidas I (hall. 491—480) 81, 
245, 946 

Leonidas 11 (k. 236) 579, 580 

Leonidas,  urheiluvalmentaja 
(4. vuosis.) 545 

Leontinoi 175, 177, 291, 367, 
452, 481 

Leontion 307, 653, 658 

Leontopolis 606 

Lerna 44 

Lesbos 80, 81, 96, 97, 155, 157 
—159, 162, 195, 223, 224, 
448, 456, 531, 551, 597 

Lethe 191 

Leto 187 

Leukas 161, 164, 199 

Leukippos (5. vuosis.) 75, 163, 
346, 359 

Leuktra (Boiotiassa) 87, 93, 
103, 199, 469, 477 

Leuktra (Lakoniassa) 185 

Libanon 36 

Libon (n. 460) 335 

Libya 73 

Liikenne 50, 280, 587, 601, 
602 

Lindos 140, 147, 617 

Linos 44, 233, 581 

Lipari 175 

Lityerses 233 

Livius, Titus (59  e.Kr.— 
17 j.Kr.) 629, 674, 676 

Logografit 145, 146 

Lokris 110, 171, 244, 447, 484, 
499, 679 


Lokroi 83, 171, 172, 508, 510, 
517 . 
Longinos, Dionysius Cassius 

(213?—273 j.Kr.] 159 
Lucretius (Titus L. Carus) (96 

— 55) 142, 151, 361, 363, 

410, 419, 576, 658, 662 
Lucullus, Lucius Licinius (110 


—56) 500 
Lukianos (120?—200 j. Kr.) 178, 
234, 235, 307, 313, 331, 


334, 388, 438, 645 

Luokkasoia 288—293, 472— 
474, 573, 574, 608—609 

Lykambes (8. vuosis.) 138 

Lykaon 213, 214 

Lykeion 400, 532, 535, 561, 
646, 654 

Lykidas 623 

Lykofron (n. 600) 96 

Lykon (5. vuosis.) 459 

Lykortas (2. vuosis.) 625 

Lykurgoksen teatteri 385 

Lykurgos, lainsäätäjä (9. vuo- 
sis.) 25, 79—388, 92, 123, 
466, 530, 579—581, 626 

Lykurgos, puhuja (396—325) 
479, 476, 490, 493, 499, 519 

Lysandros (k. 395) 90, 406, 
496, 497 

Lysanias (3. vuosis.) 649 

Lysias, puhuja (450—380) 368, 
435, 474, 479 

Lysias, Syyrian sijaishallitsija 
(n. 165) 595 

Lysikles (5. vuosis.) 262 

Lysikraleen muistomerkki 335, 
389, 499 

Lysimakheia 587 

Lysimakhos (361?—-281) 545, 
568, 589 

Lysippos (4. vuosis.) 299, 505, 
506, 617, 636, 637 

Lysistrate 429 

Lysistratos (4. vuosis.) 502 


Lyydia 74, 81, 124, 127, 128, - 


141, 142, 146, 147, 156, 159, 
233, 244, 283, 323 
Lyydinen musiikki 233 
Lyykia 29, 331, 501, 587 
Lääketiede 348—354, 510, 650 
—652 


Maalaustaide 18, 19, %1, 33, 
323—325, 498—501, 630— 
633 - 

Maanomistusolot 15, 49, 116, 
123, 579—584, 600 

Maantiede 146, 348, 509, 650 

Magna Graecia 166, 587 

Magnesia (kaup.) 253, 335, 
584, 590, 630, 677 

Magnesia (maak.) 111, 203 

Maiandros 147, 149, 182, 586 

Maimakterion 205 

Mainake 174 

Makedonia 57, 75, 109, 163, 
240, 245, 298, 350, 380, 423, 
424, 443, 472, 475—478, 
482—484, 486, 487, 549 
—551, 555, 558, 560, 561, 
567—522, 578, 580, 581, 587, 
597, 599, 636, 654, 675, 
676, 678, 679 

Makkabealaiset 594—596 

Malea, Kap 95 

Maleian lahti 111 

Mallia 7 

Mallilaiset 553 

Manetho (n. 250) 606, 624 

Mantineia 93, 385, 449, 470, 
497, 503 N 

Marathon 57, 77, 93, 94, 110, 
114, 132, 133, 139, 200, 
220, 231, 238, 240—242, 
255, 298, 303, 324, 326, 
362, 390, 397, 454, 468, 506 

Marathonis 314 

Marcellus, Marcus Claudius 
(2687—208) 645, 646 

Marcus Aurelius (121—180 
j.Kr.) 142, 570, 669 

Mardonios (n. 479) 247, 248 

Mareotis-järvi 604 

Marmara-meri 3, 76, 134, 140, 
162, 163, 456 

Marsyas 232, 233, 331, 372 

Martialis, Marcus Valerius (40? 
—102? j. Kr.) 211 

Massageetit 437 

Massalia 73, 156, 174, 199, 
218, $87, 650 

Matematiikka 142, 168, 169, 
344, 345, 507, 508, 640— 
650 

Mattatias (2. vuosis.) 594, 595 

Maurya-dynastia 587 

Mausoleion 501, 505, 630 

Mausolos (hall. 377—353) 140, 
149, 501 

Medeia 46, 47, 59, 162, 202, 
311, 314, 409, 410, 521, 621 

Medusa 328 

Megalopolis 93, 469, 580, 625 

Megalostrata (7. vuosis.) 82 

Megara (kaup.) 85, 96, 98—100, 
103, 131, 238, 259, 286, 
364, 445, 447, 504, 510, 511, 
517 

Megara (taruhenkilö) 44, 66 

Megara Hyblaia 98, 236 

Megaran koulukunta 510, 511 

Megasthenes (n. 300) 624, 650 

Meidias (5. vuosis.) 322 

Melanthos (4. vuosis.) 631 

Meleagros,  epigrammaatikko 
(1. vuosis.) 584, 588 

Meleagros, taruhenkilö 46, 110, 
111, 504 

Moletos (5. vuosis.) 380, 431, 
459, 461, 518 

Melos 35, 66, 139, 302, 412, 
449, 450, 461, 636 

Melpomene 191 

Memfis 597 

Menaikhmos (4. vuosis.) 508, 
641 

Menandros 161, 218, 236, 418, 
435, 500, 578, 588, 618— 
620, 654, 680, 682 

Mende 163, 331 

Menedemos (350—272) 112 

Menelaos, tarukuningas 42, 51, 
54, 59—-61, 63, 176, 323, 393, 
432 

Menelaos, ylipappi (2. vuosis.) 
593 


Menes (n. 3500) 22 

Menon (4. vuosis.) 507 

Meriones 234 

Merirosvous 52, 176, 269 

Mesolongion 111 

Mesopotamia 3, 4, 7, 74—76, 
211, 240, 555, 583, 590, 612, 
632 


Messana 175, 177, 575 
Messenia 78, 469, 580 
Messenian sodat 78, 79 
Messinan salmi 165, 170, 174, 

176 

Metageitnia 204 

Metageitnion 204 

Metaneira 474 

Metaponton 171 

Metellus, Quintus Caecilius (n. 
148) 679 

Meteorologia 534 

Methone 445, 477, 484 

Metis 187 

Metoikit 285, 286 

Meton (5. vuosis.) 345 

Metrodoros (k. 277) 662 

Miletos 96, 127, 140—142, 
145—147, 157, 173, 174, 
224, 228, 231, 241, 283, 298, 
*553, 574, 577, 586, 630, 652 

Milon (6. vuosis.) 166, 167, 
220, 221 

Miltiades (k. 488) 241, 242, 253 

Mimnermos (7. vuosis.) 154 

Minos 5, 6, 11, 14, 20, 23—25, 
41, 43, 81, 123 

Minotauros 6, 14, 23, 24 

Minyalaiset 68, 108 

Mispa 595 

Mnason (4. vuosis.) 499 

Mnemosyne 187 

Mnesikles (n. 437) 258, 338 

Mnesilokhos (5. vuosis.) 432 

Mokhlos 6, 8, 12, 22 

Modein 595 

Moira (-t) 141, 191 

Moiris-järvi 600 

Monoikos 174 

Mooseksen laki 83, 594, 595 

Moraali 51—-54, 300-—303, 575 
-——529 


Mosaiikkitaide 632, 635 

Motya 175 

Mummius, Lucius (2. vuosis.) 
679 

Munykhia 258 

Munykhia-juhla 205 

Munykhion 205 

Musaios 75, 198, 233 

Museion 231, 598, 599, 604, 
613, 614, 640, 680 

Musiikki 74, 75, 80, 81, 169, 
231—235, 628, 629 

Musta meri 3, 4, 38, 46, 47, 59, 
76, 134, 135, 140, 162, 163, 
224, 240, 252, 280, 283, 348, 
436, 443, 447, 448, 467, 569, 
$87, 589, 680 

Muusat 191 

Mykale 156, 205, 240, 248, 255, 
443 

Mykeneläiset 5, 22, 28, 30— 
36, 40, 42, 43, 45, 47, 57, 
60, 63, 65—68, 77, 94, 393 

Mykonos 137 

Mylias (4. vuosis.) 285 

Myron, kuvanveistäjä (n. 450) 
18, 148, 223, 308, 330, 331 

Myron, Sikyonin tyranni (35. 
vuosis.) 95 

Myrtilos 42 

Mysis (3. vuosis.) 658 

Mysteerit ks. Salamenot 

Mytilene 127, 157, 158, 272, 
448, 461, 573, 658 

Myos 147 

Myysia 244 


Nabis (n. 207) 580, 581 

Naisen asema 10, 54, 55, 90, 
312—314, 577, 578 

Najadit 182 

Naksos (saari) 24, 137, 138, 226 

Naksos (Sisilian kaupunki) 175, 
177 

Nanno (7. vuosis.) 154 

Napoli ks. Neapolis 

Narkissos 103, 223 

Naukratis 3, 178, 179, 224, 552 

Naupaktos 66, 110, 675 

Nauplia 29 

Nausikaa 50, 64, 215, 304, 310 

Nenkles (3. vuosis.) 631 

Neapolis (nyk. Napoli) 112, 
174, 587 

Neapolis (Makedoniassa) 163 

Neapolis (Sikem] 592 

Nearkhes (5. vuosis.) 358 

Nearkhos (4. vuosis.) 509, 554, 
650 


Nebukadrezzar II (hall. 605— 
562) 437, 617 

Nehemia, Juudean maaherra 
465—424, 591 

Nekho (hall. 610—594) 601 

Neleus (3. vuosis.) 613 

Nemea 44, 216, 221 

Nemean kisat 205, 221 

Nemesis 191 

Neobule (7. vuosis.) 138 

Neoptolemos 301 

Nereidit 182 

Nesiotes (5. vuosis.) 331 

Nestor 57, 61, 63, 110, 213, 216, 
304 

Niili 3, 73, 178, 546, 552, 575, 
599—604 

Nikaia 174, 648 

Nikanor (2. vuosis.) 596 

Nikarete 474 

Nike 331, 334, 338 

Nikias (k. 413) 202, 278, 288, 
304, 386, 427, 428, 439, 441, 
449, 651—455 

Nikomakhos (4. vuosis.) 540 

Nikomedes 1 (hall. 278—250) 
502 

Nikopolis (henk.) 314 

Nikopolis (kaup.) 162 

Nikosthenes (6. vuosis.) 224 

Niobe 187, 333 

Nomoi 265 

Nomothetai 265, 476 

Norja 650 

Notion 455 

Notos 182 

Novum Ilion 37 

Nubia 601, 608 

Numa Pompilius 123 

Näytelmäkirjailijat 390—435, 
489, 490, 618—624 

Näyttämötaide 16, 17, 235— 
238, 384—-390 


Odeion 338 

Odessos 162 

Odysseus 26, 39, 49, 51—453, 
56, 57, 61, 63—65, 164, 172, 
215, 216 

Ogygia 63 


Oidipus 44, 65, 185, 318, 391, 
399—402, 404, 405, 556 

Oikeuslaitos 204—270 

Oineus 110 

Oinoe 162 

Oinomaos 42, 335 

Oinopides (5. vuosis.) 346 

Okeanidit 182 

Okeanos 104, 392 

Oksus 586 

Olbia 140, 162, 587 

Olympia 41, 42, 94, 110, 127, 
149, 185—187, 205, 216, 
218, 220, 221, 331, 333, 436, 
503, 545 

Olympian kisat 5, 44, 94, 97, 
205, 216, 218—221, 316, 
324, 343, 356, 363, 367, 368, 
450, 479, 493 

Olympias (k. 316) 483, 488, 
$45, 552, 556 

Olympieion 585, 629 

Olympoksen jumalat 32, 40, 
43, 105, 136, 182, 185—193, 
196, 197, 200, 216, 222, 341, 
391, 392, 474, 500 

Olympos, muusikko (8. vuosis.) 
233 

Olympos-vuori 60, 104—109, 
111, 187—191, 193, 206, 433 

Olynthos 163, 484, 531 

Onatas (5. vuosis.) 329 

Oneiros 191 

Onias III (2. vuosis.) 606 

Onomakritos (n. 520) 195 

Oraakkelit 202—204 

Orestes 65, 114, 
318, 393, 395, 
415—417, 437 

Orfeus 46, 75, 195—197, 233, 
310, 326, 681 

Orfilaisuus 73, 567 

Orjuus 50, 101, 286—288, 572, 
608 

Orkhomenos 31, 37, 46, 93, 
108, 550, 679 

Orontes 575, 583, 586 

Oropos 113 

Orthagoras (n. 676) 95 

Ortygia 177, 477, 478, 482 

Oskoforia 204 

Osiris 73, 183, 192, 437, 607, 
681 s 


200, 
396, 


206, 
410, 


Ossa 111 

Ostia 632 

Ostrakismos 130, 131 

Othrys 111 

Ovidius (Publius O. Naso, 


43 e.Kr.—17 j.Kr.) 161 
Oxyrhynchus 161 


Paavali 97, 142, 607, 619, 671 

Paflagonia 244, 283 

Pafos 36 

Paionios, arkkitehti 630 

Paionios Efesolainen, 
tehti (6. vuosis.) 149 

Päionios Mendeläinen (5. vuo- 
sis.) 227, 331, 335 

Pakhes (5 vuosis.) 449 

Paksos 164 

Palaikastro 6, 8, 12, 23 

Palestiina 22, 76, 240, 567, 
583, 584, 590, 591, 597, 606, 
617, 680 

Pallas 187 

Pallas Athene ks. Athene 

Pamfilos (4. vuosis.) 499 

Pamfylia 252 

Pan 94, 180, 622, 637 

Panainos (5. vuosis.) 324, 333 

Panailios (n. 185—110) 665 

Panakeia 353 

Panathenaia 127, 129, 205, 217 

Panboiotia 108 

Pandora 106 

Panegyreis 205 

Pankit ks, Rahaliike 

Panormos (Sisiliassa) 175, 247, 
587 

Panormos (Vähässä Aasiassa) 
162 


Pantarkes 322 

Pantikapaion 162, 587 

Paris 39, 48, 56, 57, 60, 62, 176, 
190, 410 

Parmenides (n. 500) 142, 145, 
150, 173, 304, 346, 356— 
360, 363, 366, 367, 374, 
523 

Parmenion (400—330) 548, 557 

Parnassos 41, 43, 103, 109, 110 

Parnes 112, 114 

Parnon 78 

Paros -137, 138, 226, 242, 336 

Parrhasian vuoret 94 

Parrhasios (n. 400) 324, 325 

Parthenon 127, 204, 231, 273, 
274, 297, 331, 332, 334—343 
345, 348, 385, 501 

Parthia 568, 589, 590, 630, 635, 
641 

Parysatis (nuor.) 555 

Pasion (5. vuosis.) 282, 286, 
471 

Pasifae 14, 23, 24 

Pataikion (5. vuosis.) 206 

Patrai (nyk. Patras) 96, 570 

Patroklos 49, 51, 52, 62, 199, 
213, 217, 225, 558, 632 

Paullus, Aemilius (229—160) 
333, 678 

Pausanias, matkailija 24, 28. 


arkki- 

30, 31, 78, 94, 97, 160, 181, 
220, 226, 231, 232, 302, 335, 
503—505, 569, 630 

Pausanias, Spartan kuningas 
(n. 479) 248, 253 

Pausanias, maked. upseeri (n. 
336) 488, 548 

Pausanias, Sokrateen ystävä 
(5. vuosis.) 377 

Pausias 500 

Pedasos 437 

Pegasos 103 

Peiraeus 12, 111, 114, 135, 243, 
253, 257, 262, 280, 282, 283, 
293, 297, 306, 337, 386, 422, 
457, 471, 499, 508, 513, 570 
—572, 581, 619 

Peirithoos 335 

Peisias 603 

Peisistratos (605—527) 108, 
115, 118, 125—429, 194, 205, 
212, 213, 217, 228, 231, 257, 
272 

Pelasgit 32, 33, 41, 68, 93, 94 

Peleus 46 

Pelias 46, 42, 409 

Pelion 111, 335 

Pella (Makedoniassa) 75, 
424, 443, 531, 550, 664 

Pella (Palestiinassa) 592 

Pellene 94, 570, 580 

Pelopidas (k. 364) 199, 

Peloponnesoksen liitto 92 

Peloponnesoksen sota 86, 125, 
259, 260, 276, 278, 302, 334, 
372, 398, 405, 421, 425, 443, 
455—458, 461, 467, 492, 583 

Peloponnesos 28, 29, 32, 40— 
43, 45, 66, 67, 75, 78, 92, 95, 
98, 108, 113, 120, 134, 226, 
236, 237, 238, 245, 257, 273, 
286, 327, 330, 346, 447, 451, 
453, 469, 560, 570, 571, 578, 
580, 633 

Pelops 42, 45, 54, 65, 66, 336, 
393 

Penelopeia 49, 51, 56, 63, 65, 
215, 325, 510 

Peneios 44 

Peneios (Thessalian) 111 

Pentakosiomedimnoi 120 

Pentateukki 607 

Pentelikon 114, 327, 335, 336, 
3540, 471 

Penthesileia 322 

Pentheus 423, 424 

Peparethos 163 

Perdikkas II (hall. 454—413) 
350 

Pergamon 505, 567, 569, 586, 
$89, 590, 614, 630, 635, 636, 
640, 652, 676—678 


423, 


469 


697 


Pergamonin kirjasto 590, 612— 
614 
Periandros (hall. 625—585) 95 
—197, 147 
Perikleen aika 31, 54, 56, 75, 
114, 115, 148, 163, 177, 193, 
212, 231, 238, 246, 261, 263, 
265, 268, 273, 276, 277, 279, 
297, 311, 314, 320, 322, 327, 
829, 337, 344, 345, 348, 356, 
385, 435, 443, 472, 475, 562, 
577 
Perikles (4952—429) 8, 11, 43, 
125, 156, 162, 182, 187, 194, 
208, 242, 248, 252—263, 265, 
266, 271, 273, 276, 279, 291, 
302, 320, 321, 332, 333, 336 
—338, 346, 347, 850, 365, 
` 398, 426, 435, 439, 440, 443, 
445—548, 450—452, 454, 
472, 486, 542, 570, 577, 606, 
629 
Perinthos 163 
Perioikit 79 
Peripateetikot 532, 654 
Persaios (3. vuosis.) 665 
Persefone 54, 73, 74, 183, 187, 
190—192, 194, 195, 237, 238, 
295, 432, 506 
Persepolis 552 
Perseus, taruhenkilö 29, 30, 
41, 42, 328, 432 
Perseus, Hesiodoksen veli 105 
Perseus, Makedonian kuningas 
(hall. 178—168) 568, 625, 
678 
Persia 4, 73—75, 93, 94, 141, 
142, 147, 156, 209, 240—248, 
252, 253, 300, 350, 359, 367, 
390, 443, 445, 454, 456, 466— 
468, 474, 485, 486, 493, 495, 
496, 498, 501, 549—555, 573, 
583, 585—587, 589, 603, 604, 
673 
Persialaissodat 240—248, 252, 
289, 398 
Persian lahti $93 
Petra 587 
Pieria 111 
Pindaros (522—448?) 78, 82, 
97, 108, 112, 201, 207, 221, 
368, 383, 384, 443, 444, 550 
Pitane 589 
Pithyllos 317 
Pittakos (650—570) 147, 157— 
157 
Plataiai 85, 103, 176, 208, 240, 
241, 245, 246, 248, 319, 390, 
461, 469, 550, 552 
Platon {427—347} 73, 91, 92, 
112, 124, 142, 158, 167, 170 
-—173, 181, 196, 197, 202, 

207, 210, 211, 217, 231, 233, 
234, 256, 259, 274, 285, 287, 
290, 294, 295, 300, 304, 307, 
809, 317, 318, 331, 336, 356, 
358, 360, 363, 365, 366, 363 
—376, 380, 389, 399, 431, 
259-461, 472, 474—476, 
479—481, 486, 490—492, 
497, 499, 507, 518, 515— 
532, 539, 540, 561, 562, 572, 
612, 641, 642, 614, 653—657, 
663, 669, 683, 684 

Plautus, Titus Maccius (254? 
—181) 618, 682 

Plinius Secundus, Gaius 23— 
79 j.Kr.) 59, 149, 149, 210, 
228, 323, 324, 330, 500, 505, 
535, 604, 631, 633, 634 

Plotinos (2052—270? j. Kr.) 142, 
670 


Plutarkhos (462—120? j.Kr.) 
28, 73. 84, 85, 87—90, 92, 
108, 117—121, 124, 135, 136, 
148, 159, 243, 246, 248, 255, 
956, 258, 259, 298, 307, 313, 
319, 377, 425, 441, 448, 450, 
461, 481, 485, 590, 495, 499, 
507, 544, 548, 555, 556, 560, 
642, 645—647, 653, 673, 674 

Pluton 101, 183, 184, 194, 319 

Plutos ks. Pluton 

Pnyks 262 

Po 164 

Polis 592 

Pollias (6. vuosis.) 225 

Pollux, Iulius (2. vuosis. j. Kr.) 
217 

Polyaigos 163 

Polybios (n. 202—120) 84, 163, 
177, 574, 578, 582, 605, 610, 
612, 624—627, 645, 656, 657, 
672, 676—679 

Polybos 52 

Polydeukes 110 

Polydoros, taruhenkilö 43, 412 

Polydoros, kuvanveistäjä (1. 
vuosis.) 634 

Polyfemos 64 

Polygnotos (n. 465) 323, 324, 
332, 338, 498, 682 

Polyhymnia 191 

Polykleitos vanhempi (n 430) 
78, 222, 329, 330, 340, 504, 
505 

Polykleitos nuorempi (4. vuo- 
sis.) 102 

Polykrates (hall. 535—515) 147, 
148, 154, 167, 212 

Polyksena 39, 412 

Polymedes 73 

Polymnestor 412 

Polymnestos (7. vuosis.) 80 

Polyneikes 44, 400, 402 

Pompeius, Magnus Gnaeus (106 
—A8) 72, 111, 282 

Pompeji 19, 183, 295, 031— 
—633, 682 

Pontika 162 

Pontos 589 N 

Popilius Laenas, Gaius (2. vuo- 
sis.) 585, 593 

Poros (n. 325) 553 

Poseideion-kuu 205 

Poseidippos, epigrammaatikko 
(3. vuosis.) 588 

Poseidippos, näytelmäkirjailija 
(n. 270) 578 

Poseidon 23, 46, 62, 114, 118, 
173, 180, 186, 190, 191, 221, 
336, 339, 341, 409, 505, 516, 
602 

Poseidonia 165, 173, 180, 231, 
335, 340 

Poseidonia-juhla 307 

Potidaia 163, 372, 447, 450, 
460, 477, 484 

Praisos 12 

Praksagora 290, 433 

Praksagoras (3. vuosis.) 650 

Praksinoa 621 

Praksiteles (n. 340) 137, 191, 
222, 308, 309, 330, 331, 402, 
474, 498—506, 508, 633, 637, 
644, 684 

Prasiai 114 

Pratinas (n. 500) 384 

Priamos 27, 28, 37, 38, 46, 48, 
52, 60—62, 412, 413 

Priapos 183, 306 

Priene 147, 156, 335, 574, 630 

Probuleuma 263 

Prodikos (5. vuosis.) 365, 368, 
369, 374, 513 

Proitos 29 

Prokonnesos 162 

Prokrustes 43 

Promakhos (4. vuosis.) 559 

Prometheus 45, 104, 106, 200, 
325, 391—393, 516 

Propontis 162, 283, 443, 508 

Propylaiat 332, 334, 337, 338 

Prostituutio 306—308 

Protagoras (481—411) 75, 142, 
207, 365—370, 374, 375, 377, 
380, 422, 443, 521, 655, 656, 
670 

Protogenes (4. vuosis.) 500, 631 

Psammetik I (663—609) 178 

Psapfa ks. Sapfo 

Pseira 12, 23 

Psykhro 6 

Ptolemaios I Soter (367—285) 
$08, 557, 568, 583, 591, 597, 
605, 607, 613, 619, 624, 636 


Ptolemaios 11 Filadelfos (309— 
247) 597—603, 605, 606, 613, 
621, 636, 670 

Ptolemaios III Euergetes (hall. 
246—221) 580, 582, 599, 613, 
630, 649 

Ptolemaios IV Filopator (hall. 
221—204) 584, 599 

Ptolemaios V Epilanes (hall. 
204—181) 593, 609 

Ptolemaios VI Filometor (hall. 
181—445) 606, 609, 612 

Ptolemaios (Claudius Ptole- 
maeus, 2. vuosis.) 648, 682 

Ptolemaios Kokkes 597 

Puhujat 489—495 

Punainen meri 348, 587, 600 

Puteoli ks. Dikaiarkhia 

Pyanepsia 204 

Pyanepsion 204 

Pydna 75, 477, 484, 568, 678 

Pygmalion 139 

Pylades 395, 416 

Pylos (Eliissä) 61, 63 

Pylos (Messeniassa) 448 

Pyrgoteles (4. vuosis.) 506 

Pyrrha (kaupunki) 158, 159 

Pyrrha (taruhenkilö) 42 

Pyrrhikhe 233 

Pyrrhon (365—275) 358, 510, 
653, 655—657, 670 

Pyrrhos (318—272) 579, 610, 
624, 673—074 

Pythagoras, filosofi (6. vuosis.) 
73, 137, 142, 148, 150, 165— 
172, 207, 209, 310, 330, 334, 
349, 364, 425, 507, 517, 518, 
522, 530, 641, 682 

Pythagoras Rhegionilainen (5. 
vuosis.) 329 

Pytheas (4. vuosis.) 650 

Pythias (4. vuosis.) 531 

Pythokleides (5. vuosis.) 255 

Pytholaiskisat 109, 110, 184, 
205, 221 


Quintilianus, Marcus Fabius 
(352—100? j.Kr.) 333, 532 


Rameses III (1204—1172) 59, 
437 

Rafia 584, 592, 599 

Rahaliike 74, 281, 282, 471, 
573, 602 

Rakennustaide 19—21, 56, 57, 
228—231, 334—343, 629, 630 

Rapsodit 212 

Rhadamanthys 15 

Rhamnos 113 

Rhea 22, 35, 104 

Rhegion 165, 172, 174, 329, 479 

Rhegionin koulukunta 329 


Rhodai 174 

Rhodoksen kolossi 
633, 634 

Rhodos 36, 66, 76, 134, 139, 
140, 147, 224, 381, 443, 477, 
492, 500, 511, 569, 572— 
574, 577, 581, 582, 586, 
592, 597, 621, 631, 633— 
636, 640, 676, 679 

Rhoikos (n. 640) 73, 148, 226 

Rhóne 174 

Rooma 11, 35, 73, 92, 115, 
129, 161, 174, 203,268, 
287, 288, 387, 429, 505, 507, 
532, 568, 571, 575, 576, 
580, 584, 585, 587—592, 599 
—602, 603, 605, 606, 610, 
611, 613, 624—626, 631, 
638, 645, 656, 662, 671—681 

Rosas ks. Rhodai 

Roxane (4. vuosis.) 554 

Runoilijat 81, 82, 98—100, 
103—108, 135—138, 149, 
154, 155, 157—161, 381— 
381, 620—624 


149, 182 


Sabazios 192 

Sakkara 73 

Salamenot 193—197 

Salamis (Attikan) 59, 61, 101, 
114, 118, 199, 238, 243, 
246—248, 252—255, 278, 
326, 337, 383, 390, 391, 397, 
398, 407, 436, 454, 461, 570 

Salamis (Kyproksen) 36, 636 

Samaria 591, 592 

Samarkand 557 

Samnilaiset 673 

Samos 91, 96, 138, 146—148, 
154, 157, 166, 174, 180, 
224, 231, 237, 241, 260, 291, 
329, 335, 349, 398, 445, 455, 
477, 597, 657 

Samothrake 162, 228, 505, 515, 
$97, 636 

Sansibar 602 

Sapfo (7. vuosis.) 39, 82, 153, 
157—161, 164, 191, 198, 
309, 615 

Sardes 74, 81, 124, 156, 240, 
241, 247, 453, 468, 599 

Sardinia 73, 674 

Saronin lahti 95 

Saturnalia 204 

Satyyrit 183 

Schliemann, Heinrich (1822— 
1890) 5, 6, 26—29, 36, 37, 
164 

Scipio Aemilianus Africanus 
Minor (185—129) 625, 696, 
679 

Scipio Africanus Maior (237— 
183) 676, 677 


Segesta 175, 176, 335, 452 

Seileenit 183 

Seilenos 372, 517 

Seisakhteia 119 

Selene 180, 623 

Seleukeia 573, 583, 586—588 

Seleukidien valtakunta 567, 
570, 583—590, 636 


Seleukos I Nikator (365—281) 
568, 569, 583, 584, 587, 590, 
624 * 

Seleukos III Soter (hall. 227— 
—223) 582 

Seleukos IV Filopator (hall. 
187—176) 584, 678 

Seleukos, tähtitieteilijä 588, 
647 

Selinus 175, 176, 335, 362, 
444, 478 

Sellasia 580 

Selymbria 163 

Semele 192 

Semonides (n. 650) 137, 313 

Seneca, Lucius Annaeus (n, 4— 
65 j. Kr.) 658, 670 


Serapis 576, 607, 613 

Serifos 137 

Sestos 163 

Sfakteria 91, 448 

Sidon 4, 74, 551, 635 

Sifnos 110, 138 

Sigeion $51 

Sikaanit 175 

Sikinos 137 

Sikulit 175, 177 

Sikyon 25, 68, 84, 85, 95, 96, 
110, 129, 166, 224, 226, 237, 
329, 504, 570, 631 

Sikyonin koulukunta 329 

Simaitha 202, 577, 622 

Simmias (n. 400) 406, 913 

Simon Makkabealainen (2. vuo- 
sis.) 594, 596 

Simon, Sokrateen oppilas (n. 
400) 

Simonides (n. 556—468) 82, 
128, 135—132, 154, 216, 
291, 234, 274, 381, 382, 444 

Simos 512 

Simylos 491 

Sinai 551, 601 

Sinope 140, 162, 218, 515, 587 

Sisilia 3, 5, 22, 24, 72, 73, 
76, 83, 96, 99, 108, 112, 134, 
159, 165, 166, 174—177, 
202, 231, 236, 247, 283, 322, 
348, 367, 383, 390, 398, 425, 
449—545, 449, 451—495, 
478—482, 493, 517, 567, 

569, 575, 576, 587, 610, 611, 
621, 624, 674, 675 

Sisilian koulukunta 349 

Sisilian sotaretki (v. 415) 312, 
412, 424, 439, 452—454 

Siuah $552, 556 

Skamandros 37 

Skandile 163 

Skepsis 613 

Skillus 496, 511 

Skione 163 

Skiroforia 205 

Skiroforion 205 

Skolia 81, 233 

Skopas (4. vuosis.) 499, 501, 
504, 505 

Skutari ks. Khrysopolis 

Skylaks (n. 500) 348 

Skylla 65, 172 

Skyllis (n. 580) 25, 226, 329 

Skyros 43, 163, 468 

Skythopolis 592 

Skyytia 240, 283 

Smyndyrides (5. vuosis.) 166 

Smyrna 154, 156, 586, 629 

Soferim 591, 615 

Sofistit 364—370 

Sofokles (496—406) 207, 301, 
307, 310, 318, 324, 398— 
407, 410, 417, 418 

Sogdiana 553, 559 

Sokrates, filosofi (469—399) 4, 
136, 142, 148, 158, 183, 207, 
234, 258, 260, 267, 274, 277, 
290, 294, 298, 312, 321, 324, 
327, 344, 345, 355, 356, 
358, 364—366, 369—380, 
387, 407, 422—424, 426, 429 
—431, 434, 450, 455—462, 
467, 474, 496—498, 507, 
510—513, 516—521, 527, 
530, 613, 634, 637, 638, 
651, 655, 657, 663, 664, 669, 
684 


Sokrates, näyttelijä 491 

Soloi 124, 570, 665 

Solon (640—558) 29, 36, 73, 
108, 115, 117—127, 132, 
447, 148, 156, 158, 175, 194, 
213, 238, 256, 262, 265, 
276, 281, 288, 290, 313, 324, 
348, 372, 405, 495, 517, 684 

Somalimaa 602 

Sosias (6. vuosis.) 225 

Sosos 632 

Sostratos (n. 300) 139, 602, 604 

Sotades (5. vuosis.) 322 

Sparta (kreikk. Sparte) 29, 31, 
34, 42, 59, 60, 63, 65, 68, 
74, 78—97, 99, 115, 129, 
133, 138, 144, 148, 200, 
208, 217, 234, 241, 244— 

246, 248, 252—294, 257, 
266, 274, 288, 291, 296, 300, 
302, 305, 309, 317, 318, 356, 
426—428, 495, 437, 440, 
446—449, 452—458, 466, 
468—470, 476, 481, 484, 
487, 494, 496, 521, 530, 
549, 550, 571, 575, 577, 
579—581, 679 

Sperkhouos 111, 182 

Sperthias (5. vuosis.) 244 

Spousippos (4. vuosis.) 493, 
612, 654 

Spintharos (6. vuosis.) 231 

Sporadit 36, 139, 162 

Stageiros 163, 531 

Stateira (4. vuosis.) 555 

Steelat 326 

Stesikhoros (640—553) 59, 82, 
108, 176, 235, 310, 410, 622 

Stesilaos (5. vuosis.) 243 

Sthenelos 42 

Stilpon (380—300) 474, 510, 
$11, 516, 66% 

Stoa poikile 323, 664, 665 

Stoalaisuus 197, 663—671 

Stobaios, Ioannes (n. 500 j. Kr.) 
158 

Strabon (63 e. Kr.—24 j. Kr.) 37, 
79, 95, 97, 135, 144, 158, 
161, 162, 407, 437, 604, 631 

Straton (n. 288) 646 

Stratonike, kuningatar (n. 300) 
$82, 631 

Stratonike (kaupunki) 587 

Strepsiades 429—431 

Styks 318 

Stymfalis-järvi 44 

Suez 348, 601 

Suidas (n. 970 j.Kr.) 161, 286, 
349, 384, 461, 518 

Sulla, Lucius Cornelius (138—- 
78) 613 

Sumeria 208, 583 

Sung-dynastia 225 

Sunion 114, 135, 165, 227, 336, 
$70 

Susa 349, 436, 552, 554, 555 

Susarjon (n. 580) 236 

Suur-Kreikka ks. 
Graecia 

Sybariitit 165 

Sybaris 91, 165, 166, 173, 
174, 208, 443 

Sykamina 592 

Sykofantit 269 

Syene 649 

Syennesis (5. vuosis.) 352 

Symposiaka 233 

Syrakusa 127, 131, 136, 166, 
174, 175, 177, 178, 189, 208, 
236, 247, 277, 321, 335, 


Magna 

364, 381, 385, 390, 398, 424, 
495, 491, 439, 444, 451— 
k54, 477—482, 490, 499, 
507, 514, 573, 581, 587, 588, 


610—612, 621, 628, 630, 
640—056, 652, 674 
Syros 137 


Syyria 35, 36, 74, 76, 166, 184, 
340, 244, 283, 567, 583, 584, 
589, 596, 597, 680 


Tacitus, Publius Cornelius (55 
—120 j.Kr.) 384, 439 

Taikausko 200—202, 576 

Talthybios 412—414 

Tammuz 14, 74, 183 

Tanagra 112, 257, 499, 513 

T'ang-dynastia 225 

Tanssi 234, 235 

Tantalos 42, 393 

Taras 165, 166, 171, 235, 279, 
507, 508, 517, 587, 652, 672, 
674, 676 

Tarsos 548, 586, 670 

Tartaros 104, 392 

Tartessos 174 

Tauris 415, 416 

Tauriskos (2. vuosis.) 635 

Tauromenion 385, 624 

Taygetos 78, 87 

Tegea 93, 200, 499, 504, 506, 
985 


Teiresias 404 

Telemakhos 49, 51, 54, 68, 65, 
215 

Temenos 77 

Tempe 111 

Tenea 227 

Tenedos 162, 199, 223, 381 

Tenos 102, 137 

Teollisuus 277—280, 470, 471, 
574, 601 


Teos 148, 154, 155, 335, 577 

Terentius Afer, Publius (190 
—159) 618, 619, 682 

Terpandros 17, 80, 81, 229, 
235 


Terpsikhore 191 

Tertullianus, Quintus Septi- 
mus Florens (160—230 j. Kr.) 

Teukrolaiset 37 

Teuta 675 

Thais, ilonainen 307 

Thais, kuningatar 597 

Thaleia 191 

Thales (640—546) 14, 73, 74, 
76, 142—144, 147, 151, 156, 
169, 670, 683 

Thaletas (7. vuosis.) 25, 80 

Thamyris 75 

Thanatos 191 


Thargolia 307 

Thargelia-juhla 199, 205 

Thargelion 205 

Thasos 138, 163, 245, 283 

Theagenes, tyranni (n. 630) 98 

Theagenes, urheilija (6. vuosis.) 
221 


Theano (6. vuosis.) 168, 310 

Theba 32, 33, 43—45, 99, 103, 
107, 108, 110, 208, 212, 220, 
288, 300, 302, 308, 309, 346, 
359, 381, 382, 384, 399—402, 
423, 424, 468—472, 482, 487, 
504, 548—550, 632, 679 


Themis 187 , 

Themistokles (527?—460?) 114, 
199, 243, 245—247, 252, 253, 
255, 282, 337, 389, 435, 443, 
570 

Themistonoe 307 

Theodoros Kyreneläinen (n. 
400) 657 


Theodoros Samolainen (6. vuo- 
sis.) 73, 93, 148, 149, 226 
Theodoros Taraslainen (4. vuo- 
sis.) 547 

Theodosia 162 

Theodota 373 

Theofrastos 201, 223, 233, 298, 
507, 561, 576, 612, 613, 646, 
650, 651, 653, 654, 683 

Theognis (6. vuosis.) 98—100 

Theokritos (3. vuosis.) 140, 176, 
202, 577, 610, 615, 621—-624, 
633 

Theonoe 295 

Theopompos (s. 380) 156, 474, 
493, 496 

Theorikon-rahastot 204, 273, 
485, 486 

Theoris 307, 406 

Thera 66, 139, 178 

Theramenes (k. 403) 455, 457 

Thermopylai 111, 203, 204, 221, 
245, 246, 569, 584 

Thermos 571 i 

Theron (5. vuosis.) 136, 177, 
381, 444 

Thersites 50 

Theseion 222, 333, 337, 491 

Theseus 6, 23, 24, 41, 43, 45, 46, 
110, 114, 200, 337, 401, 402 
408, 409 

Thesmoforia 184, 204, 361 

Thesmothetai 117, 265 

Thespiai 44, 103, 245, 502, 550 

Thespis 127, 205, 237, 238, 
886, 390 

Thespios 44 

Thessalia 22, 29, 32, 35, 40, 41, 
45, 46, 66, 101, 111, 134, 187, 


195, 204, 244, 245, 335, 367, 
408, 409, 452, 484 

Thessalonike 587 

Thetes 115, 120, 130, 257 

Thetis 62, 505 

Thiasoi 200, 290, 518 

Thorikos 114 

Thothmes IIl (hall. 
1450) 599 

Thrasybulos, ateenal. sotapääl- 
likkó (k. 388) 457, 458, 494 

Thrasybulos, Miletoksen ty- 
ranni (6. vuosis.) 98, 140, 
142 

Thrasyllos (5. vuosis.) 360 

Thrasymakhos (5. vuosis.) 54, 
302, 368, 374, 440 

Threnoi 233 

Thukydides (471—399) 11, 52, 
84, 86, 87, 112, 129, 146, 165, 
211, 243, 283, 291, 302, 313, 
320, 368, 369, 436—442, 445, 
446, 448, 449, 455, 462, 497, 
493, 624, 626 

Thurioi 166, 172, 443, 453 

Thyestes 393 

Tiber 672 

Tieon 162 

Tigris 3, 467, 567, 575, 583, 
586, 588 

Timaios (345—250) 517, 624, 
626 

Timakhos (n. 300) 617 

Timarkhos (5. vuosis.) 279 

Timofanes (4. vuosis.) 482 

Timokhares (3. vuosis.) 649 

Timokreon (5. vuosis.) 253 

Timoleon (411—337) 482, 610 

Timon Ateenalainen (5. vuosis.) 
168, 362, 451, 510 

Timon Fliuslainen (320—230) 
358, 655 

Timotheos, sotapäällikkö (k. 
354) 477, 493, 494 

Timotheos, runoilija (447—357) 
80, 387, 443, 489 

Timotheos, , kuvanveistäjä (4. 
vuosis.) 501 

Tiryns (kaup.) 22, 28—36, 40, 
41, 45, 47, 66, 77 

Tiryns (tarusank.) 29 

Tissafernes (k. 395) 453 

Titus Flavius Sabinus Vespa- 
sianus (hall. 79— 81) 634 

Tomi 162 

Tonava 35, 38, 162, 437, 550 

Torone 163 

HAKEMISTO 


Traakia 32, 38, 74, 75, 112, 
134, 135, 154, 163, 192, 195, 
233, 240, 244, 245, 252, 283, 
331, 359, 412, 424, 413, 449, 
477, 483, 484, 531, 549, 568, 
569, 572 

Traakian meri 111 

Trakhis 45, 246 

Trailles 339, 635, 652 

Trapezites 282 

Trapezos 140, 162, 467 

Trikka 110 

Tripolis 93 

Tripolis (Vähässä Aasiassa) 162 

Triptolemos 183, 326 

Troas 27, 37, 38, 335, 505 

Troia 5, 22, 23, 26—29, 35—41, 
45, 47, 49, 52, 54, 58—64, 
66, 73, 83, 107, 133, 134, 157, 
170, 176, 186, 212, 234, 238, 
323, 394, 397, 405, 408, 410, 
412, 413, 418, 545, 551 

Troilos 39 

Troismis 162 

Troizen 246, 560, 580 

Tros 37 

Täandragupta Maurya 
321—297) 624 


Turkestan 240, 587 

Tykhe 191, 576, 617 

Tylissos 6, 8, 11, 23 

Tyndareos 42, 59 

Tyranni 127 

Tyras 162 

Tyros 4, 74, 551, 581, 586 

Tyrrha 127 

Tyrtaios (7. vuosis.) 80, 81, 118 

Tähtitiede 142—144, 169, 348, 
508, 509, 534, 644, 647—650 


(hall. 


Ulkoasu 9, 10, 297—299 

Urania 191 

Uranos 104, 182, 186 

Urheilu 13, 216—222, 475 

Uskonto 14, 15, 21, 22, 34, 35, 
180—207, 474, 576, 577, 
669—671 

Utika 72, 587 


Vafio 34 

Valtio-oppi 526—530, 541—543 

Varro, Marcus Terentius (116— 
27) 572 

Vasiliki 6 

Veistotaide 18, 226—228, 325 
—334, 501—506, 633—637 

Velkhanos 11, 14, 15 

Venetsia 164, 581 

Venäjä 27, 163, 224, 602 

Vesuvius 173, 632 

Vergilius Maro, Publius (70— 
19) 62, 105, 107, 623, 634 

Vitruvius Pollio, Marcus (t. 
vuosis.) 334, 339, 644 

Vulcanus ks. Hefaistos 

Vuorityö 277, 278, 470, 471 

Vähä Aasia 3, 21, 27, 31, 47, 
59, 74, 76, 103, 134, 140, 156, 
157, 163, 240, 252, 334, 339, 
506, 531, 545, 567—569, 583, 
584, 589, 590, 613, 625, 680 
(Ks. myös Joonia) 

Välimeri 3, 14, 18, 24, 35, 39, 
44, 72, 76, 101, 124, 174, 
224, 248, 253, 277, 280, 288, 
322, 342, 348, 437, 443, 470, 
502, 559, 581, 588, 591, 598, 
602, 611, 615, 625, 627, 648, 
649, 653, 672, 674, 677, 680 


Zagreus 192, 195, 238 
Zakynthos 164 
Zakro 6, 12, 23 
Zaleukos 33, 172, 265 
Zama 240, 676, 677 
Zefyros 182 
Zenodotos (n. 280) 613 
Zenon Elealainen (n. 490—n. 
430) 255, 357—359, 374,380, 
540, 511, 520, 530, 534, 570, 
655 
Zenon Kitionilainen (n. 336— 
264) 36, 323, 574, 588, 589, 
645, 652, 663—665 
Zenon Tarsolainen (3. vuosis.) 
486, 665, 670 
Zeugitai 115, 120, 257 
Zeuksis (n. 430) 324, 325, 443 
Zeus 14, 15, 21, 28, 38, 40, 42— 
44, 53, 59, 60, 62, 72, 77, 94, 
96, 99, 101, 104—107, 149, 
177,182—192, 194— 196,199, 
200, 205, 218, 221, 226, 231, 
237, 245, 262, 319, 322, 328, 
333, 335, 341, 346, 383, 391, 
392, 430, 431, 433, 576, 590, 
593, 595, 607, 629, 630, 636, 
666, 675 
Zeus Khthonios 184 
Zeus Kärpastenhäätäjä 219 
Zeus Meilikhios 184 
Zeus Velkhanos ks. Velkhanos 

. 113 gene 

. 115 hippes 

. 117 thesmoihete 
. 120 hippes 

. 146 tietäminen 
alav. 


lue 
lue 
lue 
lue 


lue 


: genos 


: hippeis 


: thesmotetes 
: hippeis 


: tietäväinen 

Arvokkaita historiateoksia 


G. M. Trevelyan: ENGLAN- 
NIN HISTORIA. G. M. Tre- 
velyan on tämän vuosisadan 
maineikkaimpia historiantun- 
tijoita ja samalla loistava tyy- 
lintaitaja. Hänen suurteok- 
sensa on brittien historian 
mahtava läpileikkaus hämä- 
rästä muinaisuudesta ensim- 
mäisen maailmansodan päät- 
tymiseen asti — linjakkuudes- 
saan imponoiva, näkemyksel- 
tään ihailtavan vapaa ja en- 
nakkoluuloton, — Kaksi laa- 
jaa osaa, 


Ingvar Andersson: RUOTSIN 
HISTORIA. Ruotsin kansan 
vaiheet — historiantakaisesta 
ajasta tuoreimpaan nykyisyy- 
teen, 


»Ihanleellinen kuvaus, kevy- 
esti luettava, usein paradoksaa- 
linen. Se hoükullelee keskeyty- 
mättä eteenpäin, se kiihottaa 
omia ajatuksia. (Tri Sven Ul- 
ric Palme, St-Tidningen.) 


Jacques Bainville: RANSKAN 
HISTORIA. Teos esittää lois- 
tavalla tavalla Ranskan val- 
tion synnyn ja kehityksen aina 
viime vuosiin saakka. 


Se vilisee omaperäisiä mie- 
lipiteitä, katsantokantoja ja to- 
disteluja, ja kaikki tämä on 
tuotu esiin sellaisella henkevyy- 
dellä, mikä on ranskalaiselle 
kynänkäyttäjälle ^ ominaista. 
Arvokas lisä tietokirjallisuu- 
teemme.» (K. V. Kaukovalta, 
Aamulehti.) 


